
INTRODUCERE: 


Istoria pierdută a serviciilor de informații 


SS edit de informatii din secolul XXI suferá de amnezie istoricá pe termen 


lung. La începutul Războiului Rece, istoricul Sherman Kent, părintele fondator 
al analizei de informaţii americane, deplângea faptul că serviciile secrete erau 
singurul domeniu căruia îi lipsea o temeinică literatură de specialitate: „În 
opinia mea, acesta este un aspect de o importanţă covârşitoare. Atâta timp 
cât acestui domeniu îi lipseşte literatura de specialitate, metodele, 
vocabularul, doctrina şi chiar teoria sa fundamentală riscă să nu ajungă 
niciodată la un nivel de maturitate deplină.”: Era mai dificil ca istoria să 
servească drept învăţătură în domeniul serviciilor de informaţii decât în alte 
domenii, mai ales pentru că s-au păstrat prea puţine date despre experienţa 
din trecut din această sferă de activitate. Serviciile occidentale de informaţii 
din timpul şi de după cel de-al Doilea Război Mondial cunoşteau prea puţine 
lucruri despre serviciile de informaţii de dinaintea - şi uneori chiar din timpul - 
Primului Război Mondial. Acest lucru era valabil chiar şi pentru baza de 
criptanaliză „Station X” de la Bletchley Park, care a repurtat mai multe 
succese în decriptarea cifrurilor inamice decât orice altă agenţie de 
criptanaliză de până atunci. Marea Britanie se confruntase cu ameninţări 
majore de invazie de trei ori în cei 500 de ani scurşi până la acel moment - 
din partea Armadei lui Filip al II-lea al Spaniei in 1588, din partea lui Napoleon 
la începutul secolului al XIX-lea şi din partea lui Hitler în 1940. Dar, deşi 
includea istorici de marcă, echipa de specialişti în criptanaliză de la Bletchley 
Park care a decodat mesajele cifrate ale lui Hitler nu avea habar de faptul că 
predecesorii săi decriptaseră mesajele secrete ale lui Filip al II-lea sau ale lui 
Napoleon în timpul altor momente de criză.! Membrii niciunei alte profesii 
exercitate în vremea războiului nu au fost atât de neştiutori în ceea ce 
priveşte trecutul profesiei lor. De pildă, este imposibil de imaginat că ar putea 
exista vreun economist care să nu fi auzit niciodată de Revoluţia Industrială. 
Timp de mai multe secole înainte de cel de-al Doilea Război Mondial, 
cetăţenii britanici educati ştiau mult mai multe despre operaţiunile de spionaj 
consemnate în Biblie decât despre rolul jucat de activităţile similare în orice 
moment din propria lor istorie. Vechiul Testament creştin (Biblia ebraică - 
Tanah) conţine mai multe trimiteri la spioni decât orice istorie a Marii Britanii 
sau a multor alte ţări. Majoritatea elevilor şi a adulţilor din epoca victoriană 
ştiau, de pildă, că Moise a trimis agenti să iscodească în Tărâmul Fagaduintei; 
cá losif, după ce a ajuns vizir la faraonul Egiptului, a pretins că nu-şi 
recunoaşte fraţii mai mari şi i-a acuzat că ar fi spioni veniţi să afle punctele 
slabe din sistemul de apărare al Egiptului; cá luda Iscarioteanul a devenit 
agent plătit al arhiereilor în „Miercurea Iscoadei"? din Săptămâna Mare şi l-a 
trădat pe lisus. Moise (Musa) este şi profet musulman. În Coran este 
menţionat de 136 de ori - cu mult mai mult decât oricare altă persoană.? În 
Coran, ca şi în Tanah, Dumnezeu îi spune lui Moise să trimită 12 spioni să 
iscodeasca în Tărâmul Fágáduintei pe care li L-a dat israeliților. Misiunea 


! Totuşi, istoricul Sir J.H. (,Jack") Plumb, care a lucrat la Bletchley, avea cunoştinţe despre 
activitatea de criptanaliză din vremea lui Robert Walpole, al cărui biograf era. Am avut 
ocazia să discut cu el pe aceasta tema. (Nal 


? În original „Spy Wednesday”, „Miercurea Iscoadei”, în creştinismul occidental, faţă de 
„Miercurea Mare”, în creştinismul oriental. (W.t.) 


acestora s-a terminat cu primul mare eşec consemnat în istoria serviciilor de 
informaţii - cauzat mai puţin de calitatea informaţiilor dobândite, aşa cum s-a 
întâmplat adesea în secolele următoare, cât de modul în care au fost folosite 
acestea. După 40 de ani, în urma unei operaţiuni de spionaj mai bine 
organizate, relatarea biblică arată că succesorul lui Moise, losua, i-a condus 
pe israeliți în Tara Fágáduintei.: 

Încă de la misiunile de spionaj în Canaan ale lui Moise şi losua, prioritatea 
operaţiunilor de spionaj este de a obţine în secret informaţii care nu sunt 
disponibile din surse publice. George Tenet, director al Agenţiei americane 
Centrale de Informaţii (CIA) la începutul secolului XXI, a rezumat misiunea 
instituţiei în trei cuvinte: „Noi furám secrete.”: In timpul Războiului Rece, Allen 
Dulles, cel mai longeviv director al CIA, scria că, de-a lungul secolelor, 
agenţiile de informaţii s-au dovedit a fi „un vehicul ideal al conspirației”. Din 
cele mai vechi timpuri, activităţile de spionaj au presupus operaţiuni 
clandestine menite să influenţeze cursul evenimentelor prin metode variind 
de la inducere în eroare la asasinat - numite „măsuri active” de KGB în 
secolul XX. Inducerea în eroare prin intermediul unui fals dezertor a jucat un 
rol important în Bătălia navală de la Salamina din 480 î.Hr., într-un moment 
crucial din timpul invaziei persane din Grecia. Totuşi, în următoarele două 
milenii şi jumătate, înşelătoria de la Salamina a stârnit doar o mică parte din 
interesul suscitat de înşelătoria fictivă a Calului Troian, despre care se 
vorbeşte pentru prima dată în Odiseea lui Homer şi apoi, mai detaliat, în 
Eneida poetului roman Virgiliu. Chiar si în secolul XXI, ceea ce înţelege 
publicul prin operaţiuni de spionaj este adesea pigmentat - dacă nu estompat 
- de ficţiunea de spionaj. Niciun profesionist din domeniul serviciilor secrete, 
fie el viu sau mort, nu este nici pe departe atât de cunoscut ca James Bond. 

Niciun autor din Grecia sau Roma Antică nu a arătat o înţelegere strategică 
mai profundă a activităţii de spionaj ca preoţii israeliți care au scris, probabil 
în decursul celor două secole de dinainte de epoca de aura Atenei, relatările 
biblice despre operaţiunile din Canaan întreprinse de iscoadele lui Moise şi ale 
lui losua. Tucidide, cel mai mare istoric al Antichității clasice europene, este 
renumit pentru descrierea cauzelor Războiului Peloponesiac în secolul al V-lea 
î.Hr.: „atenienii ajunseseră puternici şi, inspirând teamă lacedemonienilor, i- 
au silit să poarte război”. Dar culegerea de informaţii despre rivali nu era o 
prioritate nici pentru Atena, nici pentru Sparta - nici chiar pentru Tucidide, 
deşi era şi general, nu doar istoric. 

Primele cărţi care au susţinut că activităţile de spionaj ar trebui să joace un 
rol esenţial atât în vreme de război, cât şi în vreme de pace nu au fost scrise 
nici în Grecia, nici la Roma, ci în China Antică şi pe subcontinentul indian: Arta 
războiului (Sun Zi Bing fa), atribuită în mod tradiţional contemporanului lui 
Confucius, generalul chinez Sun Tzu (cca 544-cca 496 î.Hr.); şi Arthashastra, 
un manual privitor la arta conducerii unui stat, atribuit unui mare consilier al 
fondatorului dinastiei Maurya, care a condus India în perioada 322-187 î.Hr. 
Un rol major în renaşterea interesului faţă de activităţile de spionaj în China şi 
India secolului XX l-a avut redescoperirea, după secole de uitare, a acestor 
două opere antice. În India zilelor noastre, Arthashastra are un statut similar 
cu cel avut în Occident de Po/itica lui Aristotel şi Principele lui Machiavelli. Sun 
Tzu a fost cu mult mai apreciat în China comunistă decât în timpul oricărei 
dinastii imperiale din secolul al Ill-lea d.Hr. încoace. Chiar si în Statele Unite 


3 Spre deosebire de el, Mahomed e menţionat pe nume de doar patru ori (desi este 
pomenit şi în alte moduri). Coranul pune accent pe mesaj, nu pe mesager. (Nal 


este citat mai frecvent decât oricare alt autor occidental care a scris despre 
activităţile de spionaj înainte de secolul XX.’ 7 

În timpul perioadei numite de europeni mai târziu „Evul Mediu Întunecat”, 
când influenţa lui Sun Tzu şi a Arthashastrei în Asia era în scădere, liderii 
mondiali în operaţiuni de spionaj erau Mahomed şi Califatul islamic întemeiat 
în Orientul Mijlociu după moartea acestuia, survenită în anul 632. In 
demersurile de unificare a triburilor din Peninsula Arabică sub flamura 
islamului, Mahomed a dus 27 de bătălii şi a declanşat circa 50 de raiduri 
armate. Safiur Rahman Al Mubarakpuri, autorul musulman al celei mai citite 
biografii a lui Mahomed, afirmă că „Profetul era cel mai mare lider militar din 
întreaga lume”:. Culegerile hadit (scrieri sacre ce consemnează cuvintele si 
faptele lui Mahomed) furnizează multe exemple care arată că, în timpul 
campaniilor sale militare, a acordat o atenţie deosebită strângerii de 
informaţii. Cu toate acestea, Al Mubarakpuri şi alţi biografi musulmani ai lui 
Mahomed abia dacă menţionează operaţiunile lui de spionaj“, care sunt mult 
mai frecvent amintite de extremistii islamici. 

Probabil singurele operaţiuni de spionaj care făceau din Europa medievală 
un lider mondial în domeniu erau cele numite mai târziu operaţiuni de 
contracarare a acţiunilor subversive. Intentionand să elimine erezia religioasă, 
„inchiziţia” catolică a anticipat campaniile de mult mai mare anvergură ale 
serviciilor de securitate şi de informaţii din statele laice moderne conduse de 
un singur partid, îndreptate împotriva a ceea ce KGB numea „subversiune 
ideologică” (sau „subminare ideologică”). Se prea poate ca niciunul dintre 
serviciile de securitate de dinainte de secolul XX să nu fi fost capabil nici de 
interogarea organizată în masă, nici de crearea unui sistem elaborat de 
evidenţă a datelor, cum a fost cel folosit, de pildă, în interogatoriile clerului de 
la mijlocul secolului al XIII-lea privitoare la erezia catarilor din Languedoc. 
Anchetatorii laici din secolul XX ignorau adesea faptul că unele dintre 
metodele lor fuseseră inventate de Inchizitie cu câteva secole înainte. 
„Simularea înecului”, folosită de anchetatorii americani pentru a obţine 
informaţii de la membrii importanţi ai reţelei al-Qaida după 11 septembrie 
2001, era o tehnică inventată cu o jumătate de mileniu în urmă de Inchiziția 
spaniolă.» 

Deşi puţini istorici au observat, Renaşterea europeană a fost un punct de 
cotitură în istoria serviciilor secrete. Pentru prima dată, Europa a devenit lider 
mondial în operaţiunile de spionaj, statut necontestat de nimeni până la 
Declaraţia de Independenţă a Statelor Unite ale Americii. Precum anchetatorii 
de secol XX, prea puţini susţinători ai Renaşterii şi profesionişti din domeniul 
serviciilor secrete îşi dădeau seama că adesea reinventau roata. Machiavelli 
nu ştia că frecvent citatul dicton „Nimic nu e mai demn de atenţia unui bun 
general decât strădania de a pătrunde planurile inamicului”. nu era decât o 
repetare a maximei atribuite lui Sun Tzu cu aproximativ două milenii înainte. 
Specialiştii renascentişti în descifrarea mesajelor secrete, care credeau că au 
inventat „analiza frecvenţei” (un punct de cotitură în istoria criptanalizei), nu 
aveau habar că aceasta fusese descoperită de filosoful şi specialistul în 
criptanaliză musulman Yaqub ibn Ishaq al-Kindi în „Casa înţelepciunii” din 


^ Al Mubarakpuri face referire la două cazuri în care au fost capturați şi executaţi spioni 
inamici, dar la un singur caz în care Mahomed însuşi a recurs la o iscoadă - în timpul 
asaltului asupra fortăreței iudaice de la Az-Zubair; Sealed Nectar, locs. 5729, 6432, 7293. 
Nu există nicio referire la iscoade în Topbas, Prophet of Mercy Muhammad, iar în biografia 
non-islamică scrisă de Karen Armstrong, Muhammad: Prophet for Our Time, există o 
singură referire (la un coraisit care spiona forţele musulmane). (Na) 


Bagdad cu peste şase veacuri înainte. Otomanii, care transformaserá 
Constantinopolul în capitala imperiului lor islamic în anul 1453, par să nu fi 
ştiut nici ei de reuşita lui al-Kindi.= 

Renaşterea a însemnat un punct de cotitură şi în istoria diplomaţiei, în 
strânsă legătură cu dezvoltarea serviciilor secrete occidentale. Până atunci, 
ambasadorii fuseseră folosiţi doar pentru misiuni diplomatice specifice. 
Totuşi, oraşele-stat din Italia renascentistă au numit ambasadori rezidenţi în 
capitalele respective, un sistem care a devenit modelul diplomaţiei europene. 
Din moment ce majoritatea ambasadorilor rezidenţi în oraşele respective 
trebuiau atât să culeagă informaţii, cât şi să-şi reprezinte guvernele, s-a 
intensificat activitatea de recrutare de spioni. Astfel, începuturile diplomaţiei 
moderne s-au suprapus cu cele ale culegerii de informaţii. Din 1573 până în 
1590, anul morţii sale, Sir Francis Walsingham, primul secretar de stat al 
reginei Elisabeta, a combinat cu succes rolurile de ministru de externe şi de 
şef al serviciilor secrete, având zilnic intrare la regina şi la prim-ministrul ei». 

Cu o singură excepţie notabilă, în Europa Centrală şi Occidentală nu a 
apărut nicio diferenţiere clară între diplomaţie şi spionaj până la crearea 
structurilor administrative profesioniste ale serviciilor secrete, la sfârşitul 
secolului al XIX-lea. Exceptia a fost ceea ce acum se numeşte sistem de 
interceptare a semnalelor electromagnetice (SIGINT), care-şi are originea în 
interceptarea şi decriptarea comunicaţiilor. Incă din vremea Renaşterii, s-au 
înfiinţat agenţii mici specializate în criptanaliză, care implicau o experienţă în 
domeniu ce nu era disponibilă în alte ramuri ale guvernului. După o jumătate 
de mileniu, rolul jucat de SIGINT este încă în mare parte neabordat în 
majoritatea tratatelor despre politica şi relaţiile internaţionale de dinainte de 
secolul XX. Chiar şi volumele care tratează Anglia elisabetană şi acceptă 
importanţa rolului jucat de Walsingham rareori recunosc meritele principalului 
său specialist în criptanaliză, care a decriptat atât codurile reginei Maria a 
Scoției, cât si pe cele ale lui Filip al Il-lea al Spaniei şi care a beneficiat de o 
pensie regală acordată cu recunoştinţă de regina Elisabeta I.“ 

Pe parcursul secolelor al XVII-lea si al XVIII-lea, s-a înregistrat o corelaţie 
directă, deşi incompletă (şi observată de puţini istorici), între succesul 
oamenilor de stat europeni în politica externă şi abilităţile lor de exploatare a 
SIGINT. Cel mai abil om de stat francez din secolul al XVII-lea, cardinalul 
Richelieu, a fost şi fondatorul primei agenţii SIGINT a Franţei, aşa-numitul 
cabinet noir (cabinet negru), o denumire folosită în mod uzual în secolele 
următoare pentru a desemna agenţii similare din alte ţări. Şeful acestei 
agenţii, care avea propriul castel, era mai bine văzut şi răsplătit decât oricare 
alt specialist în criptanaliză de dinainte de secolul XX. Omologul său britanic, 
membru fondator al Societăţii Regale din Londra, a fost răsplătit de Oliver 
Cromwell cu o catedră la Universitatea Oxford, pe care a deținut-o timp de 
jumătate de secol. Cel mai abil om de stat la nivel internaţional de la mijlocul 
secolului al XVIII-lea, contele (mai târziu prinţul) Wenzel Anton Kaunitz, care a 
îndeplinit pe rând rolurile de diplomat şi de cancelar austriac, era şi cel mai 
iscusit utilizator al SIGINT.» Priceperea lui Richelieu şi Kaunitz de exploatare a 
activităţilor de spionaj a fost în mare măsură uitată de generaţiile următoare. 
Aşa cum niciun ministru francez de externe de dinainte de Primul Război 
Mondial nu a egalat măiestria lui Richelieu în folosirea SIGINT, tot aşa, în 
Viena imperială, niciunul dintre succesorii lui Kaunitz nu a avut flerul acestuia 
în materie de servicii de informaţii diplomatice. 

Prima contestare a rolului dominant al Europei în domeniul serviciilor de 
informaţii a venit din partea Statelor Unite ale Americii, după Declaraţia de 


Independentá din 1776. Ín mod ironic, comandantul suprem al Armatei 
continentale rebele, George Washington, invatase despre importanţa 
spionajului militar pe vremea când era ofiţer în armata britanică si lupta 
contra francezilor, care aveau să-i devină aliaţi împotriva britanicilor în timpul 
Războiului de Independenţă al SUA. Operațiunile serviciilor de informaţii ale 
lui Washington, atât de tip HUMINT (culegere şi prelucrare a informaţiilor 
obţinute din surse umane), cât şi de tip SIGINT, le-au surclasat pe cele ale 
adversarilor britanici. In calitate de prim-preşedinte al Statelor Unite ale 
Americii, a primit din partea Congresului un fond pentru finanţarea 
operaţiunilor de spionaj externe, a cărui valoare se ridica la circa 12% din 
bugetul federal - un procent chiar mai mare decât resursele semnificative 
alocate de SUA la sfârşit de secol XX şi început de secol XXI pentru activităţile 
de culegere a informaţiilor.: 

Istoria serviciilor secrete nu este plictisitoare. Atât în Statele Unite, cât şi în 
Marea Britanie, operaţiunile externe au avut o prioritate mai mică la sfârşitul 
secolului al XIX-lea decât la începutul acestuia. În afară de succesorii imediati 
ai lui Washington, niciun alt preşedinte nu a încercat să înveţe din exemplul 
lui. Până şi Războiul Civil a însemnat doar o oprire temporară a declinului pe 
termen lung al serviciilor americane de informaţii. Şi serviciile victoriene de 
spionaj erau în declin. Ca urmare a închiderii în 1844 a Secţiei de Criptanaliză, 
determinată de proteste parlamentare, Marea Britanie a intrat fără o agenţie 
SIGINT în Primul Război Mondial, spre deosebire de războaiele importante de 
la sfârşitul secolului al XVI-lea, din secolele al XVII-lea si al XVIII-lea si de la în- 
ceputul secolului al XIX-lea.5 La izbucnirea războiului, în 1914, preşedintele american 
Woodrow Wilson şi premierul britanic Herbert Asquith înțelegeau mai putin 
însemnătatea activităţilor de spionaj decât predecesorii lor din secolul al XVIII- 
lea, George Washington şi cei doi Pitt®. Aceste lipsuri au trecut neobservate 
atât de contemporani, cât şi de majoritatea istoricilor care au urmat. Nu a fost 
observat nici faptul că, deşi mai puţin inteligent decât Wilson şi Asquith, ţarul 
Nicolae al II-lea considera că activitatea de spionaj are o prioritate mai mare. 
Pentru că ei nu erau conştienţi de rolul SIGINT, niciuna dintre numeroasele 
istorii despre cauzele Primului Război Mondial nu menţionează că, atât la 
Sankt-Petersburg, cât şi la Paris, primele indicii, apărute în iulie 1914, că 
Austria se pregătea să declare ultimatum Serbiei - ceea ce avea să 
declanşeze războiul - au venit din partea serviciilor de decriptare diplomatică. 


Datorită anvergurii si a intensității sale fără precedent într-o eră de 
schimbări tehnologice în egală măsură fără precedent, Primul Război Mondial 
a însemnat un punct de cotitură în istoria serviciilor de informaţii mai 
important decât Epoca Renaşterii. Imensa extindere a comunicaţiilor, 
facilitată de inventarea telegrafului şi a comunicării fără fir în secolul al XIX- 
lea, a oferit SIGINT un rol operaţional mai important decât în orice alt conflict. 
Cu toate acestea, mai ales în primele etape ale războiului, lipsa de cunoştinţe 
legate de experienţele din trecut i-a împiedicat pe liderii implicaţi să 
folosească la maximum serviciile de informaţii. În ciuda succeselor de 
dinainte de război ale spionajului extern rusesc, la izbucnirea conflagrației 
serviciile de informaţii militare de la Moscova erau cu mult mai puţin eficiente 
decât cu un secol în urmă, în ajunul invadării Rusiei de către Napoleon. În 


5 Totuşi, guvernul indian avea o mică agenţie SIGINT la frontiera de nord-vest. Vezi infra, 
pp. 418-419, 467. (N.a.) 


6 William Pitt cel Bătrân (1708-1778) şi William Pitt cel Tânăr (1759-1806). (W.t.) 


câteva săptămâni, incompetenta acestora a dus la cea mai grea înfrângere 
suferită de Rusia în război. 

Prin urmare, modul în care au folosit guvernele şi comandamentele militare 
informaţiile în timpul Primului Război Mondial s-a bazat mult pe improvizație. 
Deşi SIGINT avea să se dovedească extrem de important pentru operaţiunile 
maritime britanice, în august 1914, directorul Serviciului de Informaţii al 
Marinei nu a reflectat la rolul acestuia pe timp de război până când nu au 
început să se adune pe biroul său mesajele cifrate interceptate ale forţelor 
navale germane. Aceste interceptări neaşteptate au dus la înfiinţarea, în 
cadrul Amiralității, a primei agenţii SIGINT britanice de dupa 1844, care, la fel 
ca MI1b, omologul sáu militar, avea să devină lider mondial în timpul 
războiului. Înfiinţarea poliţiei politice bolşevice (CEKA), predecesoarea KGB, la 
numai o lună şi jumătate după Revoluţia din Octombrie 1917, a fost şi ea 
rezultatul unei improvizații. Desi în perioada interbelică a devenit cel mai 
mare şi mai puternic serviciu de informaţii din lume, iniţial fusese concepută 
să fie doar un mijloc ingenios şi temporar de a combate o grevă iminentă a 
angajaţilor la stat.» 

Mai mult decât orice alt conflict anterior, Primul Război Mondial a dus la 
încercări, care au variat enorm de la o tara la alta, de a trage învăţăminte de 
pe urma activităţii serviciilor secrete. Reuşitele agenţiei SIGINT britanice în 
vremea celui de-al Doilea Război Mondial s-au datorat în mare măsură 
invátámintelor trase după Primul Război Mondial - printre care şi nevoia unei 
mai bune coordonări. Nereusita Statelor Unite de a trage aceleaşi invátáminte 
a cauzat în mare parte deruta SIGINT care a precedat şi a contribuit la atacul- 
surpriză al japonezilor de la Pearl Harbor. Timp de mai mult de un an înainte 
de Pearl Harbor, în mod bizar, specialiştilor în criptanaliză din armata şi 
marina SUA li se ordonase să decripteze telegramele diplomatice japoneze o 
dată la două zile.» 

În timpul celui de-al Doilea Război Mondial, liderii celor trei superputeri - 
losif Stalin, Winston Churchill şi Franklin Roosevelt - au fost influenţaţi mai 
mult decât s-a crezut în general de experienţele lor foarte diferite cu privire la 
activităţile serviciilor secrete din Primul Război Mondial. După Revoluţia 
bolşevică, Stalin a petrecut ani în şir studiind şi adnotând aproape fiecare 
pagină a dosarului informativ imens care cuprindea mai multe volume şi pe 
care i-l întocmise Ohrana ţaristă. Churchill avea o experienţă mai îndelungată 
şi mai variată în domeniul activităţilor de informaţii decât oricare alt lider din 
vreme de război dinaintea sa. Unul dintre principalele invátáminte trase de el 
şi de mai puţin experimentatul Roosevelt din Primul Război Mondial a fost 
importanţa colaborării dintre serviciile secrete aliate. Admiratia lui Roosevelt 
pentru ceea ce a denumit „minunatul serviciu de informaţii” britanic din 
timpul Primului Război Mondial l-a făcut ca ulterior, din postura de preşedinte, 
să aprobe colaborarea cu Marea Britanie în domeniul informaţiilor chiar şi 
înainte de atacul de la Pearl Harbor, când Statele Unite mențineau o poziţie 
oficial neutră. Alianţa agenţiilor SIGINT americană şi britanică din timpul 
războiului a devenit piatra de temelie a unei relaţii transatlantice speciale 
care încă mai dăinuie şi azi.» În ciuda convingerii multor specialişti din 
domeniu, aceasta nu a fost prima alianţă SIGINT din istoria Marii Britanii 
(prima fiind cea încheiată de Anglia elisabetană cu olandezii)», dar rămâne 
cea mai importantă. 

De la sfârşitul secolului XX, s-a publicat mult mai mult despre operaţiunile 
de spionaj din vremea celui de-al Doilea Război Mondial decât s-a publicat 
vreodată despre rolul serviciilor de spionaj în orice alt conflict anterior. Totuşi, 


vreme de o generatie dupá rázboi, istoricii s-au confruntat cu un dezavantaj 
serios - secretizarea oficialá a principalelor succese repurtate de serviciile 
occidentale (mai ales cele britanice) asupra Germaniei naziste: in primul ránd, 
informaţiile ULTRA provenite în urma decriptării cifrurilor inamice de înaltă 
securitate şi a folosirii Sistemului XX, cea mai reuşită înşelătorie strategică din 
istoria războaielor. Abia atunci când aceste operaţiuni au fost desecretizate, 
la începutul şi la mijlocul anilor 1970, a fost posibilă scrierea unor relatări 
fidele despre operaţiunile militare împotriva submarinelor germane în 
Atlanticul de Nord şi debarcarea din Ziua Z de pe plajele din Normandia.» 

Deşi istoria spionajului s-a îmbogăţit începând din anii 1980, în prezent 
studierea Războiului Rece suferă în mare parte din cauza aceleiaşi neglijári a 
SIGINT, care a afectat - şi uneori chiar distorsionat - până la jumătatea anilor 
1970 înţelegerea activităţii de informaţii din timpul celui de-al Doilea Război 
Mondial. Niciunul dintre biografii preşedintelui Harry S. Truman nu 
menţionează faptul că acesta fusese atât de impresionat de scurta sa 
experienţă cu alianţa SIGINT anglo-americană pe timp de război, încât a 
aprobat continuarea acesteia pe timp de pace - astfel influențând profund 
dezvoltarea „relaţiei speciale” dintre cele două ţări. Deşi studiile despre 
politica externă a SUA în timpul Războiului Rece fac invariabil referire la CIA, 
aproape că nu există referiri la Agenţia Naţională [SIGINT] de Securitate 
(NSA). Excluderea aproape cu desăvârşire a SIGINT din istoria relaţiilor 
internaţionale postbelice ne ajută să înţelegem de ce atât de mulţi americani 
educati credeau în mod eronat că spionii din domeniul nuclear Julius şi Ethel 
Rosenberg, amândoi executaţi pe scaunul electric, şi alţi agenţi sovietici de 
marcă descoperiţi în Statele Unite au fost victimele nevinovate ale paranoiei 
oficialităților şi ale isteriei epocii McCarthy. Mesajele sovietice decriptate si 
făcute publice de NSA şi de Centrul Guvernamental de Comunicaţii al Marii 
Britanii (GCHQ) după Războiul Rece arată că aceştia erau, într-adevăr, 
vinovaţi de toate acuzaţiile ce li se aduceau.» 

Istoria rivalitátii dintre superputeri din timpul Războiului Rece a fost de 
asemenea distorsionată de capacitatea KGB de a-şi păstra secretele 
operaţionale cu mult mai bine decât CIA. Nicio relatare despre politica 
americană din Lumea a Treia nu omite rolul acţiunilor sub acoperire ale CIA. 
Spre deosebire de aceastea, acţiunile sub acoperire ale KGB (aşa-zisele 
„măsuri active”) aproape cá nu sunt menţionate în majoritatea istoriilor 
despre politica externă a Uniunii Sovietice şi a ţărilor în curs de dezvoltare. 
Rezultatul acestor abordări a fost o relatare curios de dezechilibrată a 
Războiul Rece secret purtat în Lumea a Treia - echivalentul în domeniul 
serviciilor de informaţii al sunetului unor aplauze executate cu o singură 
mână. Spre exemplu, admirabila istorie a Războiului Rece scrisă de John Lewis 
Gaddis face referire la acţiunile sub acoperire ale CIA în Chile, Cuba şi Iran, 
dar ignoră cu desăvârşire numeroasele operaţiuni ale KGB în aceste ţări. În 
fapt, aşa cum arată documente sustrase din arhivele KGB după Războiul 
Rece, încă de la începutul anilor 1960 KGB a jucat un rol mai activ decât CIA 
la nivel global. 

In Marea Britanie, secretomania oficială exagerată în legătură cu serviciile 
de informaţii, impusă atât de guvernele laburiste, cât şi de cele conservatoare 
pe tot parcursul Războiului Rece, a inhibat şi îmbogățirea istoriei serviciilor de 
informaţii. Nici măcar existenţa Serviciului Secret de Informaţii (SIS sau MI6) 
nu a fost oficial recunoscută până la discursul reginei de la deschiderea 
sesiunii parlamentare din 1992. In acelaşi an, Stella Rimington a devenit 
primul director general al MI5 al cărui nume a fost făcut public. Experții care 


abordeazá istoria din punct de vedere al diferentelor de gen nu putuserá 
studia practicile de recrutare a femeilor în MI5 nici măcar în perioada Primului 
Război Mondial, deoarece toate arhivele erau încă secrete (multe au fost 
desecretizate ulterior)” şi au fost surprinşi să descopere că Serviciul de 
Securitate devenise primul dintre marile servicii de informaţii de pe glob 
condus de o femeie. Lipsa de înţelegere a tabloidelor britanice referitoare la 
numirea lui Rimington s-a reflectat în titluri de genul ,SUPERSPIOANA 
CASNICA” şi „O MAMA CU DOI COPII DEVINE DURA CU TERORIŞTII”. 

Pe mai toată durata Războiului Rece, analiştii occidentali nu şi-au putut da 
seama de multe ori de dezavantajul absenței cercetărilor academice si al 
lipsei unei perspective istorice. O excepţie notabilă a fost Sherman Kent, 
istoricul de la Yale care a lucrat ca analist vreme de 17 ani în timpul celui de- 
al Doilea Război Mondial si al Războiului Rece. Prima revistă cu referenti 
ştiinţifici despre activitatea de spionaj, Studies in Intelligence, a fost fondată 
în 1955, nu de către cercetători din universităţi, ci de către Sherman Kent în 
cadrul CIA. Deşi la începuturi conţinutul publicaţiei era secret, mare parte 
dintre articolele privind metodologia şi istoria activităţilor de informaţii sunt 
acum accesibile on-line. Ca şi în cazul revistelor academice, dar diferit de 
rapoartele informative, Studies in Intelligence a anunţat cu ocazia lansării: 
„Toate expunerile de fapte, opinii sau analiză (...) aparţin autorilor. Acestea 
nu reflectă neapărat poziţiile sau punctele de vedere oficiale ale Agenţiei 
Centrale de Informaţii sau ale oricărei entităţi guvernamentale americane, fie 
ele trecute sau prezente.” Prima publicaţie academică, /nte/ligence and 
National Security, editată de Michael Handel şi de autorul acestui volum, a 
apărut abia la peste 30 de ani după Studies in Intelligence. 

In privinţa evaluării informaţiilor, lipsa perspectivei istorice pe termen lung 
era la fel de evidentă la sfârşitul secolului XX ca şi la începutul Războiului 
Rece. In timpul celui de-al Doilea Război Mondial şi al Războiului Rece, 
agenţiile de informaţii occidentale deveniseră versate în ideologiile nazistă şi 
comunistă. Dar Occidentului din ce în ce mai secularizat de la sfârşitul 
secolului XX îi era mult mai greu să priceapă atracţia fundamentalismului 
islamic. Lipsa de înţelegere a forţei politice a extremismului religios s-a 
manifestat vizibil în timpul crizei din Iran, care a dus, la începutul anului 1979, 
la căderea şahului cu vederi prooccidentale si la ascensiunea ayatolahului siit 
Ruhollah Khomeini, în vârstă de 78 de ani. „Cine a luat vreodată religia în 
serios?”, s-a întrebat un demnitar din Departamentul de Stat, surprins de 
triumful popular al lui Khomeini.» La fel, multi analişti occidentali n-au reuşit, 
în deceniul următor, să-şi dea seama că înţelegerea atracției exercitate de al- 
Qaida si a amenințării teroriste pe care o implica necesita un studiu 
aprofundat al teologiei acesteia. Cei care înțelegeau cel mai bine ameninţarea 
teroristă islamică înainte de atacurile din 11 septembrie 2001, printre care se 
numără şi reputatul expert în „Teroarea Sfântă” Bruce Hoffman, erau cei care 
aveau o perspectivă pe termen lung.” 

Zorii erei războiului cibernetic şi ameninţarea iminentă a folosirii de către 
terorişti a armelor de distrugere în masă aduc noi provocări pentru 
comunităţile de informaţii din secolul XXI. Totuşi, pentru a reacţiona cât mai 
eficient, acestea au nevoie de o perspectivă pe termen lung, care a fost 
adesea uitată sau ignorată. Ca în majoritatea domeniilor, a trage invátáminte 


7 În cazul multor dosare, MI5 aplică o regulă informală de declasificare la 50 de ani, 
punând la dispoziţia Arhivelor Naţionale, o dată sau de două ori pe an, cantităţi 
însemnate de informaţii. ( N.a.) 


de pe urma activităţii trecute a serviciilor secrete este mai uşor de zis decât 
de făcut. Ca să-l citám pe istoricul John Bew: 


Istoria nu se pretează cu uşurinţă la prezentări în PowerPoint sau rapoartele 
sintetice pe care se bazează din ce în ce mai mult factorii noştri de decizie... O 
înţelegere reală a istoriei necesită o răbdare care nu prea se potriveşte cu situaţiile 
presante ale chestiunilor politice. Un bun punct de pornire este să privim trecutul ca o 
pe sursă de înţelepciune mai degrabă decât ca pe o revelaţie.» 


„Numai perspectiva istorică îndelungată”, scrie Quentin Skinner, fost distins 
profesor de istorie la Cambridge, poate „să ne elibereze de limitarea propriilor 
noastre forme de analiză culturală”. Analiza informaţiilor strategice care 
ignoră perspectiva îndelungată este în mod inevitabil limitată. 

Există unele semne de progres. Cercetarea academică a istoriei serviciilor 
secrete, care abia dacă exista cu ceva mai mult de o generaţie în urmă, este 
din ce în ce mai răspândită într-o serie deocamdată restrânsă de universităţi 
de pe ambele maluri ale Atlanticului, dar al căror număr creşte constant. La 
începutul secolului XXI, toate cele trei agenţii britanice de informaţii, precum 
şi Comitetul pentru Serviciile de Informaţii şi Securitate (Joint Intelligence 
Committee - JIC) au autorizat redactarea unor istorii oficiale sau „aprobate” 
de către istorici profesionişti din afara sistemului, care au primit acces la 
dosare într-un mod nemaiîntâlnit până atunci.? Toate au urmat principiile 
deschizătoare de drumuri definite de Sherman Kent cu o jumătate de secol în 
urmă în Studies in Intelligence.” 

Mai des decât oricând altcândva, activitatea serviciilor secrete face obiectul 
ştirilor de primă pagină în secolul XXI. Rapoartele oficiale despre 
evenimentele din 11 septembrie 2001 şi despre Războiul din Irak, precum şi 
„avertizorii de integritate” au dat publicităţii un număr fără precedent de 
materiale de informaţii secrete.» Cu toate acestea, importanţa istoriei recente 
a serviciilor de informaţii poate fi înţeleasă în mod adecvat doar dintr-o 
perspectivă îndelungată. Ca multe alte aspecte de la începutul secolului XXI, 
cercetările despre activitatea serviciilor de informaţii suferă adesea de ceea 
ce am numit Tulburare cu deficit de atenţie istorică (Historical Attention-Span 
Deficit Disorder - HASDD)?°. 

Istoria operaţiunilor de spionaj este cu mult mai veche decât agenţiile de 
informaţii de astăzi. Lumea secretă îşi propune să recupereze o parte din 
istoria pierdută a activităţii globale de spionaj din ultimele trei milenii, să 
arate modul cum schimbă acestea istoriografia actuală şi să demonstreze 
relevanta lor continuă pentru serviciile de informaţii din secolul XXI. 


8 Cu toate acestea, cele trei agenţii britanice de informaţii au avut opinii diferite 
referitoare la cât de multe aspecte din istoria proprie erau dispuse să facă publice. Istoria 
mea autorizată a centenarului MI5, Defence of the Realm, acoperă toată prima sută de 
ani de activitate a agenţiei, însă cu mult mai puţine detalii despre începutul secolului XXI 
decât despre secolul XX. Istoria oficială a SIS/MI6 se opreşte în 1949. Probabil că istoria 
oficială a GCHQ, în curs de apariţie în 2019, va omite detalii despre operaţiunile 
diplomatice de tip SIGINT din timpul Războiului Rece. (Na) 


? Directorul general al MI5, Jonathan Evans (actualmente baronul Evans de Weardale), a 
scris în prefata la cartea mea Defence of the Realm, publicată în 2009: „Aprecierile si 
concluziile formulate de profesorul Andrew în această istorie îi aparţin acestuia si nu 
Serviciului Secret sau guvernului per ansamblu”. (Nal 


10 în original, „Historical Attention-Span Deficit Disorder (HASDD)" după modelul afecțiunii 
denumite „Attention Deficit Hyperactivity Disorder (ADHD)", în română „Tulburarea 
hiperactivă cu deficit de atenţie”. (NC 

LA ÎNCEPUTURI: ISCOADELE DIN BIBLIE ŞI DIN EGIPTUL 
ANTIC, DE LA MOISE PÂNĂ LA CINA CEA DE TAINĂ 


Pus mare personalitate din literatura universală care a subliniat 


importanţa unor informaţii de bună calitate a fost Dumnezeu. După ce 
israelitii au scăpat din captivitatea din Egipt si au traversat Marea Rosie, se 
presupune că, în jurul anului 1300 î.Hr., Dumnezeu i-a spus lui Moise să 
trimită iscoade în recunoaştere în „ţinutul Canaanenilor, pe care îl voi da eu 
fiilor lui Israel”!!. Deoarece nu se găseau profesionişti în informaţii pentru 
misiunea în Tărâmul Fagaduintei, Moise a selectat, urmând instrucţiunile 
Domnului, câte un bărbat de seamă din fiecare dintre cele 12 triburi ale lui 
Israel. 


Pe aceştia trimitandu-i Moise să iscodească pământul Canaanului, le-a zis: ,,Suiti-va 
prin pustia aceasta, urcati-vá pe munte şi cercetaţi ce pământ este, ce popor 
locuieşte în el: de este tare sau slab, numeros sau puţin numeros; cum este ţara pe 
care o locuieşte: bună sau rea, cum sunt oraşele în care trăieşte el: cu ziduri sau fără 
ziduri; cum este pământul, gras sau sterp, de sunt pe el copaci sau nu. Tineti-va tari 
şi luaţi din roadele pământului”. 


După mai bine de trei milenii, George Aston, şcolar în vremea reginei 
Victoria devenit ulterior ofiţer superior în serviciul de informaţii naval şi 
învestit cavaler, a fost iniţial atras către activitatea serviciilor secrete de o 
ilustrație dintr-o carte cu povestiri biblice pentru copii, în care agenţii lui 
Moise se întorceau dintr-o misiune de 40 de zile în Canaan, mergând 
împleticit sub povara unor struguri ce atârnau pe o prăjină pe care o purtau 
pe umeri.: În epoca victoriană, într-o vreme în care Marea Britanie nu avea 
agenţii de informaţii secrete profesioniste, iar poveştile din Biblie erau mai 
populare decât în orice altă epocă din istoria Angliei, folosirea iscoadelor de 
către Moise şi succesorul său, losua, era mult mai cunoscută decât orice 
operaţiune a serviciilor de informaţii engleze sau britanice din mileniul 
precedent. 

Vechiul Testament (cunoscut şi ca Tanah, Biblia Ebraică) are mai multe 
trimiteri la spioni decât orice istorie publicată a Marii Britanii sau a majorităţii 
celorlalte ţări. Prima menţiune apare în capitolul Facerea, în povestea lui losif 
şi a celor zece fraţi vitregi mai mari, care erau furioşi din cauza favoritismului 
pe care îl manifesta tatăl lor, lacob (ulterior numit Israel), fata de Iosif, ilustrat 
prin veşmântul colorat pe care i l-a dat în dar. Unii dintre fraţii lui losif s-au 
simţit pe drept iscoditi de fiul mai mic. Fără pic de tact, lacob l-a instruit pe 


M Cf. Biblia sau Sfânta Scriptură, Editura Institutului Biblic şi de Misiune al Bisericii 
Ortodoxe Române, Bucureşti, 2001, Cap 13 (2), p. 171. (NEI 


losif, care pe atunci avea doar 17 ani, sá-i spuná cum aveau fratii lui grijá de 
turma familiei; losif i-a făcut tatălui un „raport nefavorabil” despre 
comportamentul lor. Pentru a scăpa de el, fraţii lui l-au vândut pentru 20 de 
arginti negustorilor de sclavi, care l-au dus în Egipt. Sfâşiind tunica lui losif si 
înmuind-o în sânge de ied, fraţii l-au convins pe tatăl lor că losif fusese 
mâncat de o fiară sălbatică. 

Fără ştirea familiei sale, losif a ajuns vizir al faraonului. Când fraţii săi mai 
mari au venit în Egipt pentru a cumpăra grâne în vremea foametei, aceştia au 
fost primiţi de losif, dar nu l-au recunoscut în înalta sa dregătorie. Spre 
deosebire de ei, losif i-a recunoscut, dar s-a prefăcut că nu-i cunoaşte şi i-a 
acuzat că sunt iscoade venite să afle punctele slabe din sistemul de apărare 
al Egiptului. După ce i-a supus pe fraţii săi unei serii de operaţiuni secrete 
(printre care introducerea în bagaje a unor obiecte aparent furate), povestea 
a avut un final fericit. Coplesit de emoție, losif s-a descoperit fraţilor săi, s-a 
împăcat cu ei şi i-a invitat pe tatăl lui şi pe membrii familiei sale să se 
stabilească în Egipt.: 

Indiferent de autenticitatea istorică a poveştii lui losif din Facerea 
(asemănătoare cu relatarea din cel mai lung capitol din Coran):, ea reflectă un 
fapt de viaţă probabil larg răspândit în epoca Bibliei ebraice: acela că, într-o 
societate implicată adesea în conflicte, străinii şi călătorii care trezeau 
suspiciuni puteau fi acuzaţi că sunt spioni (şi uneori şi erau). Chiar şi în 
secolul XX în Marea Britanie, alertele de spionaj (majoritatea nefondate) cu 
implicarea unor străini suspecti erau frecvente în ajunul si la debutul ambelor 
războaie mondiale.: 

Deşi primele trimiteri la spioni din Scriptură apar în Facerea, în Biblie nu 
este menţionată nicio operaţiune de spionaj organizată până ce Dumnezeu 
nu-i porunceste lui Moise „să iscodească pământul Canaanenilor”. Cele 12 
iscoade ale lui Moise trimise din Pustia Paran (la nord-vest de Aqaba de 
astăzi) erau amatori, aleşi mai degrabă pentru statutul lor social decât pentru 
că vădiseră vreun talent deosebit pentru culegerea de informaţii. Informaţiile 
pe care au fost instruiți să le obţină pentru a pregăti înaintarea spre Canaan 
erau destul de asemănătoare cu cele căutate de comandanții militari din 
epoca modernă. Marele teoretician militar german din secolul al XIX-lea Karl 
von Clausewitz a definit informaţiile cerute de comandanţi despre teritoriile 
ostile drept „totalitatea cunoştinţelor pe care le avem despre inamic şi ţara 
lui, adică baza tuturor propriilor noastre idei şi acţiuni”. 

Toate cele 12 iscoade ale lui Moise au raportat la întoarcere că ţinutul 
Canaanului era un tărâm unde curgea miere şi lapte. Două dintre iscoade, 
Caleb şi losua, au susţinut cá, din moment ce israelitii aveau ajutorul 
Domnului, nu aveau a se teme de nimic când vor invada Tărâmul Fágáduintei: 
„Să ne ridicăm şi să cuprindem ţara!” Cu toate acestea, Dumnezeu era 
mâniat de evaluarea pesimistă a informaţiilor de către celelalte zece iscoade 
- care au făcut un „raport nefavorabil”, conform Bibliei, cu concluzia că 
locuitorii acelui ţinut s-ar putea dovedi prea puternici pentru israeliți: „nu vom 
putea noi să ne ridicăm împotriva acelui popor, fiindcă e mult mai tare decât 
noi". Înfricoşaţi, cei zece arătau că între canaaneni se aflau uriaşi pe lângă 
care ei păreau mici ca nişte lăcuste.” Coranul conţine o relatare asemănătoare 
a misiunii iscoadelor, deşi losua şi Caleb sunt indicaţi doar drept doi bărbaţi 
„care se temeau de Dumnezeu şi asupra cărora Dumnezeu pogoráse harul 
Său”. 

Relatarea biblică sugerează că misiunea celor 12 iscoade se dorea a fi un 
test al credinţei lor şi al abilității de a culege informaţii. Toţi în afară de Caleb 


si losua au esuat la ambele teste. Ceilalti zece au folosit relatarea misiunii 
pentru a-şi justifica public credinţa cá, în ciuda sprijinului lui Dumnezeu, care 
îi izbăvise din sclavie în Egipt şi despártise apele Mării Roşii pentru a le înlesni 
scăparea, orice încercare de a ocupa Tărâmul Fágáduintei se va dovedi 
imposibilă şi periculoasă. Dacă nu cumva, în mod improbabil, Canaanul chiar 
era locuit de uriaşi, cei zece se făceau vinovaţi de distorsionarea informaţiilor 
culese pentru a-i convinge pe israeliți să nu meargă mai departe. Atât Biblia, 
cât şi Coranul spun că cei zece au câştigat dezbaterea publică. „Toată 
adunarea” le-a ţinut partea, iar oamenii i-au ameninţat pe Caleb şi losua că-i 
vor omori cu pietre şi s-au plâns nerecunoscători că ar fi fost mai bine ca 
israelitii să fi rămas sclavi în Egipt. După cum arată Coranul, majoritatea 
israeliților i-au spus lui Moise cá nu vor intra niciodată în Tărâmul Fagaduintei 
atâta vreme cât se aflau acolo locuitorii săi: „Du-te tu şi Domnul tău si luptati- 
vă voi, iar noi vom sta aici!” 

Reacţia înfuriată a Domnului a depăşit orice altă relatare a mâniei divine 
provocate de intrebuintarea greşită a informaţiilor: 


Şi a zis Domnul către Moise: „Până când Mă va înfrunta poporul acesta? Până când 
nu-mi va da crezare, în ciuda tuturor minunilor pe care le-am făcut în mijlocul lui? Cu 
moarte-l voi lovi şi-l voi nimici...” 


Cei zece care făcuseră „raportul nefavorabil” după misiunea de spionaj din 
Canaan au murit toţi de molimă. După intervenţia lui Moise, Dumnezeu a 
comutat pedeapsa celorlalţi israeliți din molimă si dezmostenire în 40 de ani 
de rătăcire în deşert. Totuşi, Domnul a decretat că niciun israelit trecut de 20 
de ani, cu excepţia credincioaselor iscoade Caleb şi losua, nu va trăi suficient 
de mult cat să intre în Tărâmul Fágáduintei.» 

Moartea lui Moise pe Muntele Nebo (la vârsta de 120 de ani, conform Bibliei) 
coincide cu sfârşitul celor 40 de ani petrecuţi de israeliți în pustie. Celor care 
vizitează astăzi Muntele Nebo, în lordania din prezent, li se deschide înaintea 
ochilor, peste Marea Moartă, cam aceeaşi privelişte a Tărâmului Fágáduintei 
pe care Biblia povesteşte că Moise a primit învoirea să o privească înainte de 
moarte.: Dumnezeu i-a spus lui losua, succesorul lui Moise, că sosise vremea 
ca israelitii să intre în Tărâmul Fágáduintei. Cartea lui losua povesteşte 
despre o campanie militară fulger prin care israelitii, cu ajutor divin, i-au 
învins, unul câte unul, pe regii din Canaan. Cuceririle au fost precedate de 
misiuni de spionaj. losua a trimis două iscoade (ambele nenumite, dar, 
aparent, fără calitatea de capi ai semintiilor israelite, precum cele trimise în 
urmă cu 40 de ani) într-o misiune secretă în oraşul-cetate lerihon, prima ţintă 
majoră a campaniei.» 

Relatarea biblică a misiunii acestor iscoade reprezintă prima consemnare a 
unei operaţiuni comune, cu implicarea ambelor aşa-zise cele mai vechi 
profesii din lume (prostituate şi spioni). Odată intrate în lerihon, iscoadele lui 
losua au găsit adăpost în casa unei femei desfrânate (prostituate) pe nume 
Rahab, al cărei bordel se afla în zidul oraşului. Deşi probabil că nu prea au 
avut de ales, pentru iscoade era un dezavantaj evident să fie găzduite la un 
bordel, ai cărui clienţi nu aveau niciun motiv să ţină secretă prezenţa lor 
acolo. Într-adevăr, în nici 24 de ore, regele lerihonului primise informaţii că la 
bordel erau gazduiti nişte israeliți care aveau misiunea „să iscodeascá tara”. 
După ce le-a ascuns pe cele două iscoade printre fuioarele de in aflate pe 
acoperişul casei sale, Rahab i-a transmis regelui că aceştia părăsiseră 
lerihonul: ,Alergati dupa ei şi-i veţi prinde!” În ciuda problemelor de 
securitate cu care se confruntau iscoadele la bordel, existau şi avantaje 


operaţionale în folosirea acestuia drept bază. Cei care călătoreau în lerihon si 
vizitau prostituatele vor fi fost o sursă bună de informaţii despre împrejurimi. 
Unele dintre agenţiile moderne de informaţii s-au folosit în acelaşi fel de 
potenţialul bordelurilor de a furniza informaţii secrete.” 

Cea mai valoroasă sursă de informaţii a iscoadelor israelite găzduite la 
bordelul lui Rahab din lerihon era însăşi Rahab, care le-a spus: „Eu ştiu că 
Domnul v-a dat vouă ţara [Canaanului]”. Le-a povestit cum localnicii, după ce 
aflaseră cum îi izbăvise Domnul pe israeliți din sclavie în Egipt şi despártise 
apele Mării Roşii pentru a le înlesni scăparea, nu aveau curajul să se opună 
intrării lor în Canaan. În schimbul promisiunii că familia ei va fi în siguranţă, 
Rahab a ţinut în secret partea israeliților. Spre deosebire de majoritatea 
iscoadelor lui Moise, al căror raport „nefavorabil” din urmă cu 40 de ani 
atrăsese furia divină, iscoadele lui losua i-au spus acestuia la întoarcerea din 
Canaan: „Domnul a dat în mâna noastră toată ţara aceea şi toţi locuitorii 
acelei tari tremură de frica noastră”. 

Cu toate acestea, Rahab a jucat doar rolul de sprijinitoare a cuceririi 
lerihonului de către israeliți. Cucerirea s-a datorat mult mai mult intervenţiei 
divine decât spionajului uman. Dumnezeu a ajutat armata israeliților să treacă 
apa lordanului secând pentru un timp albia râului. După sosirea în lerihon, 
urmând îndrumările Domnului, israelitii au înconjurat zidurile oraşului timp de 
şapte zile consecutiv, suflând în trambite din corn de berbec. In cea de-a 
şaptea zi, după ce au suflat în trambite, armata „a strigat deodată cu strigăt 
mare şi puternic”, iar zidul oraşului s-a prăbuşit. Rahab şi familia ei, care 
însemnaseră locul unde se afla bordelul atârnând la fereastră o fâşie de pânză 
stacojie, au scăpat din lerihon şi s-au dus să locuiască alături de israeliți. Toti 
ceilalţi locuitori ai lerihonului au fost masacrați, dimpreună cu vitele lor.: 

In Noul Testament, atât Sf. Pavel, cât şi Sf. lacob laudă în epistolele lor 
credinţa şi neprihanirea lui Rahab.” Inceputul Evangheliei după Matei aduce o 
nouă dimensiune percepţiei creştine asupra lui Rahab, incluzând-o în arborele 
genealogic al lui lisus.:: Potrivit chiar primei cărţi a Noului Testament, lisus era 
descendent, pe linie maternă, din prima femeie-spion menţionată în literatura 
universală. 

Printre încercările agenţiilor de informaţii secrete din secolul XX de a învăţa 
din relatările biblice despre spionaj din vremea lui Moise şi a lui losua se 
numără si un studiu din 1978 publicat în revista internă a CIA, Studies in 
Intelligence, intitulat „Învățătura biblică despre spionaj” si desecretizat între 
timp.» Autorul său, John M. Cardwell (posibil un pseudonim), a identificat 
analogii între dezastrul care a urmat dezbaterii publice a raportului iscoadelor 
lui Moise asupra Canaanului şi zbuciumul prin care a trecut CIA la mijlocul 
anilor 1970, când unele dintre operaţiunile sale recente (incluzând tentativele 
de asasinat şi alte „trucuri murdare”) s-au bucurat de o publicitate fără 
precedent, iar Agenţia a fost pusă pentru prima dată sub supravegherea 
Congresului: 


Dacă e să tragem invátáminte [de pe urma operaţiunii de spionaj în Canaan], s-ar 
părea că e vorba de un argument solid în favoarea desfăşurării activităţilor de spionaj 
în secret de către profesionişti, nestanjeniti de alte responsabilităţi politice sau 


12 [n 1939, Serviciul nazist de Securitate (SD) a preluat bordelul „de prim rang" Salon 
Kitty din Berlin, a ascuns microfoane în dormitoare şi le-a conectat la o cameră de control 
echipată cu pupitre de monitorizare şi echipament de înregistrare. Printre clienţi, s-au 
aflat ministrul de externe italian, contele Galeazzo Ciano, ale cărui comentarii înregistrate 
despre Adolf Hitler au fost considerate uneori de SD deconcertant de sincere. (Hagen 
(ed.), Schellenberg Memoirs.) (N.a.) 


militare, si de faptul cá aceşti profesionişti ar trebui să raporteze în secret unor 
autorităţi superioare, care să ia decizii politice fără dezbateri. Cu siguranţă că spionii 
nu ar trebui să participe la procesul de luare a deciziilor şi nici nu ar trebui să-şi facă 
publice acţiunile. Când se întâmplă aşa ceva, deşi omorârea cu pietre e de domeniul 
trecutului, e probabil ca oamenii să arunce cu pietre simbolice în persoanele greşite 
pentru motive greşite. 


După părerea lui Caldwell, losua a evitat ambele greşeli principale făcute în 
cursul primei încercări de a iscodi ţinutul Canaanului, ceea ce, sugera el, 
demonstra si nechibzuinta publicităţii excesive din jurul operaţiunilor de 
spionaj şi a amestecului Congresului care, credea el, subminau eficienţa CIA 
la mijlocul anilor 1970: 


Operațiunile întreprinse de amatori mai mult sau mai putin în văzul publicului au 
dus la slăbirea poziţiei de autoritate a lui Moise, la pierderea încrederii în sine a 
poporului şi au adus o perioadă prelungită de pedeapsă grea pentru popor. 
Operaţiunea lui losua, întreprinsă în ascuns de către profesionişti, a condus la 
îndeplinirea destinului national... Cu siguranţă că losua nu se confrunta cu problema 
supravegherii şi nici nu îşi făcea griji în legătură cu elaborarea unui scenariu de 
misiune care să fie acceptabil din punct de vedere politic. 


Serviciile de informaţii moderne cele mai preocupate să tragă invataminte 
de pe urma misiunilor de spionaj trimise de Moise şi losua în Tărâmul 
Fágáduintei au fost, în mod previzibil, cele ale statului Israel, de la 
întemeierea sa în 1948: Mossadul, agenţia de informaţii externe, şi Shin Bet, 
serviciul de securitate internă. La începutul secolului XXI, Efraim Halevy, şef al 
Mossadului, obişnuia să invoce comportamentul celor zece spioni trimişi de 
Moise să iscodească ţinutul Canaanului pentru a-i avertiza pe noii recruți în 
ceea ce priveşte importanţa respectării misiunii încredințate. Cei zece 
atrăseseră mânia divină permitandu-si să pună propriile păreri înaintea 
responsabilitátilor legate de raportarea operaţiunilor de spionaj.» 

Atât Shin Bet, cât şi Mossadul şi-au ales mottouri din Biblia ebraică. Mottoul 
agenţiei Shin Bet este luat din Psalmul 121: „nu va dormita şi nici nu va dormi 
Cel care-l păzeşte pe Israel”. Mottoul actual al Mossadului este: „Cei ce nu au 
cârmuire cad ca frunzele, dar în sfatul bogat se află mântuire” (Proverbe, 
11:14). Acesta a înlocuit un controversat motto anterior, inspirat din Proverbe, 
24:6: „Un război se duce prin inselátorie".? Respectivul motto este şi în 
prezent citat uneori de prim-ministrul israelian Benjamin Netanyahu. În 
decembrie 2012, aflat împreună cu preşedintele Shimon Peres şi şeful 
Mossad, Tamir Pardo, în timpul sărbătorii Hanuka, Netanyahu a declarat: 


De Hanuka zicem de obicei „Cine va cânta laude puterii Israelului?” şi eu adaug la 
asta „Cine va întreprinde operaţiunile secrete ale Israelului?”, căci este scris: „Un 
război se duce prin înşelătorie”. Aşa îi înving cei puţini pe cei mulţi, iar noi am învăţat 
această lecţie de pe vremea strămoşilor noştri. Avem nevoie de o organizaţie care să 
activeze la nivel internaţional folosindu-se atât de metode străvechi, cât şi de cele 
moderne. Mossadul face exact acest lucru în modul cel mai strălucit.» 


Folosirea inducerii în eroare de către Mossad are, astfel, rădăcini biblice. 
Potrivit lesirii, izbăvirea israeliților din sclavia în Egipt a început printr-o 
înşelăciune aprobată de divinitate. Moise l-a rugat pe faraon să le permită 
israeliților să meargă în pustie într-un pelerinaj de trei zile, fără să-i destăinuie 
că prin aceasta intenționau să înceapă un exod permanent.” Printre 
comentatorii evrei care au concluzionat mai târziu că Moise proceda „prin 
înşelăciune” se află şi rabinul Shlomo Yitzhaki (1040-1104), mai bine cunoscut 


ca Rashi, al cărui comentariu la Talmud a fost inclus în toate ediţiile publicate 
de la prima apariţie din anii 1520. 


Desi israelitii au fost probabil singurii care au pretins că operaţiunile lor de 
spionaj din Canaan de acum 3 000 de ani sunt învestite cu autoritate divină, 
vechii egipteni erau şi ei implicaţi profund în culegerea de informaţii. În ciuda 
faptului că Biblia nu face referire la prezenţa egiptenilor în Canaan (la fel cum 
sursele egiptene păstrate până azi fac doar o singură referire la prezenţa 
israeliților in teritoriu), oraşele sale cetăţi erau conduse de vasali ai 
faraonului, cu o puternică prezenţă militară şi administrativă egipteană.» 
Canaanul era legătura terestră dintre Egipt şi celelalte patru „Mari regate” din 
Orientul Apropiat Antic cu care avea relaţii diplomatice: Hatti, Mitanni, Asiria 
şi Babilonia. De asemenea, era o sursă importantă de provizii pentru armata 
şi marina Egiptului, fiind astfel o prioritate pentru egipteni din punct de 
vedere al culegerii de informaţii. 

Deşi fragmentare, cele mai vechi informaţii de încredere despre activitatea 
de culegere de informaţii de către egipteni în Canaan - care reprezintă în 
acelaşi timp cele mai vechi surse majore de documentare despre operaţiunile 
secrete de pe glob - se regăsesc în „Scrisorile din Amarna”, scrise pe tăblițe 
de lut la mijlocul secolului al XIV-lea î.Hr. Acestea au fost descoperite 
întâmplător în 1887 de o tárancá egipteană la Tell el-Amarna, pe locul 
palatului faraonului Amenhotep al IV-lea (cunoscut ca Ehnaton). După un 
secol de cercetări întreprinse de oameni de ştiinţă de pe ambele maluri ale 
Atlanticului, în 1992 s-a publicat versiunea în limba engleză a scrisorilor, în 
traducerea prof. W.L. Moran, egiptolog de la Harvard.» Cele 329 de scrisori 
adunate în ediţia Moran au fost trimise de către vasalii din Canaan faraonului 
cu aproape un secol înainte de cucerirea israelită descrisă în Biblie. Treizeci şi 
opt dintre scrisorile vasalilor conţin ceea ce astăzi s-ar numi informaţii secrete 
mai degrabă decât informaţii din surse publice, deşi la vremea respectivă nu 
se făcea o deosebire clară între cele două.» Porturile aflate de-a lungul coastei 
Levantului si caravanseraiurile situate de-a lungul rutelor comerciale 
dobândeau şi ele informaţii din zone îndepărtate, precum Mediterana sau 
Cornul Abundentei. Prin Canaan şi porturile sale treceau trupe, negutátori si 
mesageri, atât prieteni, cât şi duşmani.» Vasalii Egiptului erau bine amplasați 
pentru culegerea de informaţii de la aceştia şi ştiau că se aştepta de la ei să 
procedeze astfel. Un vasal i-a scris faraonului: „Sunt servitorul vostru fidel şi 
tot ce aud îi scriu Domnului meu".» Multe informaţii (cu siguranţă mult mai 
multe) se transmiteau şi prin viu grai demnitarilor egipteni din zonă.= 

Informaţiile secrete de cea mai înaltă prioritate raportate faraonului se 
refereau la ameninţări la adresa Imperiului Egiptean din partea inamicilor din 
exterior şi a trădătorilor din interior. O dată, faraonul l-a ameninţat pe Aziru, 
cârmuitorul din Amurru (situat la nord de Canaan), că va fi decapitat cu 
securea după ce a aflat informaţii secrete potrivit cărora acesta se asociase 
cu unul dintre duşmanii săi: „Acum regele a aflat cele ce urmează: «Ai căzut 
la pace cu ocármuitorul din Kadesh. Máncati şi beti băuturi tari împreună». Si 
e adevărat. De ce te porţi aşa? De ce ai căzut la pace cu un cârmuitor cu care 
se războieşte regele?” Sursa acestor informaţii supărătoare trebuie să fi fost 
un informator din afara Egiptului, fie de la curtea lui Aziru, fie de la cea a 
cármuitorului din Kadesh, întrucât un egiptean n-ar fi fost invitat să-l vadă pe 
Aziru mâncând şi band cu un duşman al faraonului.» Altă data, Abi-Milku, 
cârmuitorul Tyrului, a raportat că regele Sidonului, care se pretindea a fi un 
vasal exemplar al faraonului, îşi transferase loialitatea către Aziru: ,,Zimredda, 


regele Sidonului, îi scrie zilnic rebelului Aziru [...] despre fiece cuvânt pe care-l 
aude din Egipt. fi scriu astfel domnului meu [faraonului], si e bine cá stie 
despre asta”. Scrisorile din Amarna mai contin si cele mai timpurii, dar şi 
fragmentare, dovezi istorice despre obţinerea de informaţii secrete prin 
interceptarea mesajelor”, ceea ce, în combinaţie cu decriptarea codurilor?^, a 
devenit mai târziu cea mai importantă modalitate de colectare de informaţii 
secrete din timpul războaielor mondiale din secolul XX. 

O scrisoare din Amarna interceptată relevă, prin comparaţie cu scrieri 
cuneiforme hitite din aceeaşi perioadă, o urmare extraordinară a morţii 
faraonului Tutankhamon în 1323 î.Hr. Deşi a murit la vârsta de doar 19 ani, 
după mai puţin de un deceniu pe tron, descoperirea senzationalá din 1923 în 
Valea Regilor a mormântului şi sarcofagului său aproape intact - singurul 
complet dintre mormintele regale din Egiptul Antic - a făcut ca Tutankhamon 
să devină cel mai cunoscut faraon al tuturor timpurilor. Astăzi, cel mai 
admirat exponat din inestimabila colecţie a Muzeului de Antichitáti Egiptene 
din Cairo este masca mortuară a lui Tutankhamon, făcută din 11 kilograme de 
aur masiv. Alte comori din mormânt o înfăţişează pe regina Ankhesenamun, 
care îi era, probabil, soră vitregă, alături de el. O gravură dintr-un tron de aur 
o înfăţişează purtând o perucă nubiană scurtă şi miruindu-şi soţul. Scene de 
pe un altar de aur o înfăţişează oferindu-i lui Tutankhamon flori de lotus şi 
stând în picioare alături de el într-o luntre îndreptată către cuibul unei rate 
într-o mlaştină, în vreme ce el vânează rate cu un arc cu săgeți. Cercetări 
recente au arătat că, imediat după moartea lui Tutankhamon, regina 
Ankhesenamun i-a scris regelui hitit Suppiluliuma I, spunând cá nu avea fiu si 
moştenitor şi intenţiona să se recăsătorească, dar refuza să ia în căsătorie un 
egiptean fără sânge nobil: „Se spune că ai mulţi fii. Deci dă-mi pe unul dintre 
fiii tái. Mie îmi va fi sot, iar în Egipt va fi rege”. 

Suppiluliuma, care pare să fi fost surprins de cererea urgentă si neaşteptată 
a lui Ankhesenamun de a se mărita cu unul dintre fiii lui, probabil a bănuit că 
era vorba de o provocare şi a trimis un mesager care să se asigure că avea 
intenţii sincere. Apoi Ankhesenamun a trimis un al doilea mesaj, reproşându-i 
regelui hitit că se îndoia de sinceritatea ei şi l-a rugat din nou să îi îngăduie să 
se mărite cu unul dintre fiii lui. De data aceasta, mesajul ei, care făcea 
referire la prima dată când îl abordase pe Suppiluliuma, a fost interceptat; o 
parte din el se regăseşte atât în scrisorile din Amarna, cât şi în scrierile 
hitite. Deşi Suppiluliuma pare să se fi convins că intenţia lui Ankhesenamun 
era reală şi a trimis un fiu pentru a se căsători cu ea, acesta a fost asasinat pe 
drum, înainte de a ajunge la curtea Egiptului. Cine a fost responsabil pentru 
moartea prinţului hitit nu se va şti probabil niciodată cu exactitate. Totuşi, cel 
mai plauzibil, vinovat era vizirul lui Tutankhamon, Ay, care complota pentru a- 


15 Dovezile foarte fragmentare din scrisorile din Amarna despre interceptarea mesajelor 
sunt uneori dificil de interpretat. Se poate ca un mesaj din partea lui Aziru către fraţii săi 
să fi fost interceptat de egipteni. Sau se poate să fi fost oferit de Aziru în încercarea de a- 
şi dovedi loialitatea faţă de faraon. Vezi Cohen, „Intelligence in the Amarna Letters”, pp. 
92-93. (N.a.) 


14 Despre originile criptografiei în Egiptul Antic, vezi Kahn, Codebreakers, pp. 71-73. Cel 
mai timpuriu exemplu de criptografie cunoscut este folosirea simbolurilor hieroglife 
neobişnuite pe o inscripţie datată cca 1900 î.Hr., aflată în mormântul nobilului 
Khnumhotep al II-lea. Totuşi, Kahn sustine că scopul simbolurilor nu era, ca în criptografia 
modernă, să încifreze o parte din inscripţie, ci să-i sporească prestigiul şi autoritatea. Alte 
exemple de criptografie funerară din Egiptul Antic par să fi avut şi ele iniţial scopul de a 
atrage atenţia cititorilor şi de a-i încuraja să rezolve ghicitorile cuprinse în inscripţii. (Na) 


i succeda faraonului ráposat. Poate, tocmai pentru a evita cásátoria cu Ay 
incercase Ankhesenamun sá se márite cu un print hitit. Cu toate acestea, Ay 
i-a urmat lui Tutankhamon ca faraon si s-a căsătorit cu văduva acestuia - în 
ciuda faptului că-i descoperise planul tainic de a se căsători cu un prinţ hitit în 
locul lui. Deşi nu există dovezi, se poate ca el să se fi răzbunat pe proaspăta 
sa soţie. Ankhesenamun a murit din cauze necunoscute la mai puţin de un an 
după căsătoria sa cu Ay. 

Scrisorile din Amarna, precum şi alte scrieri egiptene şi descoperiri 
arheologice recente din Canaan nu pot fi coroborate cu relatarea biblică 
despre cucerirea Tărâmului Fágáduintei de către israeliți. Singura scriere 
egipteană descoperită până acum care să facă referire la prezenţa israeliților 
în Canaan este o stelă funerară datând din cca 1207 î.Hr., care se referă la un 
grup numit, probabil, „Israel”. Dar în afara celor pentru care autoritatea 
Scripturii este în sine o garanţie suficientă pentru a certifica acurateţea 
relatării, nu există dovezi credibile despre o cucerire a Canaanului de către 
israeliți. Săpăturile din lerihon, de exemplu, arată că, în mod similar cu alte 
oraşe din Canaan, acesta nu avea ziduri márete care să se prábuseascá la 
sunetul trompetelor israeliților.» Ceea ce se va fi întâmplat e mai putin 
dramatic. În loc să pornească într-un război de cucerire, israelitii se vor fi 
aşezat cu oile şi caprele lor în satele de pe colinele Canaanului, convertind 
încetul cu încetul triburile vecine la religia lor.» Povestea cuceririi a fost scrisă 
la aproape jumătate de mileniu după ce se presupune că a avut loc, de către 
preoţi evrei, pe baza amintirilor şi tradiţiilor populare, pentru a demonstra 
sprijinul dat de Dumnezeu în trecut Poporului Său Ales, pentru a-l uni în faţa 
duşmanilor de la acea vreme şi a-l inspira în faţa dificultăţilor. „Puterea 
povestii biblice vine din faptul că este o expresie narativă convingătoare şi 
coerentă despre teme eterne precum eliberarea unui popor, continua 
rezistenţă în fata opresiunii şi căutarea egalităţii sociale.” » 

Viaţa lui lisus din Nazaret, în parte deoarece a început să fie scrisă cu mult 
mai devreme după moartea sa decât relatarea din Vechiul Testament despre 
vieţile lui Moise si losua, pune mai puţine probleme istorice, desi sunt si 
acestea destul de semnificative. In vreme ce unele episoade din naratiunile 
evangheliilor, începând cu naşterea lui lisus la Betleem, sunt controversate în 
rândul cercetătorilor Bibliei, majoritatea istoricilor sunt de acord că el a fost 
botezat de loan Botezătorul, a împlinit o misiune publică în Galileea şi ludeea 
şi a fost răstignit în lerusalim la ordinul lui Pilat din Pont în jurul anului 33.% 
Deşi în Noul Testament sunt mai puţine referiri la iscoade şi colectarea de 
informaţii secrete decât în Vechiul Testament, sunt totuşi de mare importanţă 
pentru a înţelege ceea ce azi majoritatea bisericilor creştine comemorează 
drept „Săptămâna Mare”, care s-a sfârşit cu răstignirea lui lisus în „Vinerea 
Mare" şi cu învierea din Duminica Pastelui (în care cred creştinii). Săptămâna 
a început în „Duminica Floriilor”, duminica de dinainte de Paşte, cu intrarea 
triumfală a lui lisus în lerusalim, nu pe jos, aşa cum se aşteptau evreii piosi, ci 
călare pe un asin, împlinind astfel profeția din Vechiului Testament a lui 
Zaharia, care anticipa venirea lui Mesia. 

Aspectele legate de culegerea de informaţii din biografia lui lisus din 
Nazaret sunt foarte diferite de cele din întâmplările lui Moise si losua. 
Relatările din evanghelii despre activitatea din Galileea şi ludeea nu conţin 
referiri la iscoade sau culegerea de informaţii secrete. Totuşi, din momentul în 


15 Majoritatea cercetătorilor Bibliei sunt de acord cu datarea răstignirii între anii 30 şi 36 
d.Hr., cea mai probabilă dată fiind considerată a fi anul 33 d.Hr. (Nal 


care a intrat în lerusalim în Duminica Floriilor’®, scripturile arată cá era 
constient cá se afla sub supravegherea autoritátilor evreiesti. Aceastá 
constientizare poate explica aranjamentele tainice fácute de lisus pentru a 
obţine asinul pe care avea să intre călare în lerusalim. După cum arată 
Evanghelia după Marcu, în vreme ce lisus se apropia de lerusalim: 


A trimis pe doi din ucenicii Săi şi le-a zis: „Mergeţi în satul care este în faţa voastră 
şi, intrând în el, îndată veţi afla un mânz legat, pe care niciun om n-a şezut până 
acum. Dezlegaţi-l si aduceti-l. lar de vă va zice cineva: De ce faceţi aceasta?, spuneti- 
i: Domnul are trebuinta de el...” 


Conform Sf. Marcu, mulţi dintre cei care îl urmau pe lisus se aflau acolo 
pentru a-l întâmpina, aşternându-i în cale haine şi ramuri de copaci şi strigând 
„Osana! Binecuvântat este Cel ce vine întru numele Domnului!” Dacă 
relatarea lui Marcu este exactă, întâmpinarea trebuie să fi fost pregătită 
dinainte de către cei care-l priveau ca pe un Mesia. Acest fapt ar fi fost 
suficient ca să atragă atenţia autorităţilor evreieşti şi romane. Vizita de după 
aceea a lui lisus la nou-restauratul Templu Evreiesc le va fi sporit îngrijorarea. 
lisus a răsturnat mesele zarafilor şi scaunele negutátorilor de porumbei, 
spunând: „Oare nu este scris: Casa Mea, casă de rugăciune se va chema 
pentru toate neamurile? Voi însă aţi făcut-o peşteră de tâlhari”. Temându-se 
de efectul hipnotizant al învățăturilor sale asupra poporului, cărturarii si 
arhiereii „căutau cum să-L piarda”.” 

Potrivit Sf. Luca, arhiereii şi cărturarii „au trimis iscoade” să-l ţină pe lisus 
sub supraveghere şi să-i pună întrebări care să dea naştere la răspunsuri 
aparent răzvrătite, ceea ce ar fi fost un pretext pentru a-l preda pe lisus 
prefectului roman din ludeea, Pilat din Pont." lisus a evitat sa le ofere 
pretexte, prin faimoasa replică la întrebarea „Se cuvine să dăm dajdie 
Cezarului, sau nu?": 


„De ce Ma ispititi? Aratati-mi un dinar! A cui efigie şi a cui inscripţie le are pe el?" 
lar ei au zis: „Ale cezarului”. Şi el a zis către ei: „Atunci daţi cezarului cele ce sunt ale 
cezarului si lui Dumnezeu pe cele ale lui Dumnezeu!” 


Faptul că lisus ştia că se afla sub supraveghere explică, probabil, de ce a 
făcut în secret aranjamente pentru a găsi o „casă sigură” unde să ia masa 
de Paşte, astăzi cunoscută drept Cina cea de Taină, cu cei 12 ucenici. Ucenicii 
nu au ştiut despre aranjamente până în ziua cinei, când lisus le-a spus la doi 
dintre ei: 


„Mergeţi în cetate şi vă va întâmpina un om ducând un urcior cu apă; mergeţi după 
el; şi acolo unde va intra el, spuneţi-i stăpânului casei că Învățătorul zice: Unde este 
odaia în care să mănânc Paştile împreună cu ucenicii mei? lar el vă va arată un foişor 
mare, gata aşternut. Acolo să pregătiţi pentru noi”. Şi au ieşit ucenicii şi au venit în 
cetate şi au găsit aşa cum le spusese El şi au pregătit Pastile. 


16 Doar Sf. loan spune că duminica este ziua intrării lui lisus în Ierusalim. Celelalte 
evanghelii nu menţionează despre ce zi a săptămânii era vorba. (Nal 


17 Singura scriere contemporană care îl menţionează pe Pilat din Pont, o inscripţie expusă 
la situl arheologic din palatul său din Cezareea, aflat într-o zonă pitorească pe malul 
mării, îl identifică drept „prefect” roman. (Na) 


18 în original, „safe house”, folosit astăzi cu accepțiunea de „casă conspirativă”. (N.t.) 


Totusi, la cina de Paste era prezent un agent secret recrutat de arhierei. Ín 
vreme ce máncau, lisus le-a zis ucenicilor: ,Adevár vá gráiesc cá unul dintre 
voi, care mănâncă împreună cu mine, Mă va vinde".«» 

Agentul infiltrat intre cei 12 ucenici era luda Iscarioteanul, ale cárui motive 
de a-l vinde pe lisus sunt subiect de dezbatere si după două milenii. 
Acronimul MICE folosit de FBI în secolul XX rezumă cele patru motive 
principale pentru care unii indivizi se dovedesc dornici să renunţe la loialitátile 
existente şi să lucreze în secret pentru o agenţie inamică: Monedă (bani), 
Ideologie, Compromis si Egocentrism. Autorii evangheliilor îl plasează 
categoric pe luda în rândul celor îmboldiţi de prima categorie de motive. 
Probabil in preziua Pastelui, o zi cunoscută în Bisericile Anglicană si Catolică 
sub numele de „Miercurea Iscoadei”, pentru a comemora trădarea lui lisus de 
către luda, acesta se dusese în secret la arhierei şi îi întrebase cu cât l-ar plăti 
ca să-l dea pe lisus pe mâna lor. Conform Evangheliei după Matei: 


... ei i-au dat treizeci de arginti. Şi de atunci el căuta un prilej potrivit ca să-L dea în 
mâna lor.^ 


Probabil că luda a fost plătit cu şekeli de argint din Tyr, singura monedă 
acceptată la Templul din lerusalim. În vremea domniei împăratului Tiberiu 
(14-37 d.Hr.) a avut loc o creştere rapidă a numărului de de/atores 
(informatori) mercenari care denuntau persoane din Imperiul Roman, 
acuzandu-le de lipsă de loialitate fata de autorităţi.“ luda era unul dintre 
aceşti informatori. 

Intrucât ucenicilor nu li s-a spus mai nimic despre locul unde avea să aibă 
loc cina de Paşte, luda nu putea să-i anunţe pe arhierei dinainte. Astfel, lisus a 
avut răgaz ca în timpul Cinei celei de Taină, înainte de a fi arestat, să-i înveţe 
pe ucenici cum, frângând pâinea şi bând vinul dintr-un pocal, urmau să-l 
comemoreze printr-o ceremonie pe care majoritatea bisericilor au folosit-o 
mai târziu ca punct de pornire pentru taina împărtăşaniei. Pentru ca lisus să 
poată fi arestat în cursul nopţii, în timp ce se ruga în Grădina Ghetsimani, 
luda a plecat mai devreme de la cina de Paşte pentru a-i anunţa pe arhierei 
despre locul unde se afla lisus. Potrivit Evangheliei după Marcu, luda le-a spus 
celor care veniseră să-l aresteze pe lisus: 


„Cel pe care-l voi săruta, acela este”... Şi venind îndată şi apropiindu-se de el, l-a 
zis: ,Invátátorule!..." şi L-a sărutat. lar ei au pus mâna pe el şi l-au prins. 


După ce a fost arestat, lisus a fost întâi judecat de Sinedriu, tribunalul 
religios al evreilor prezidat de Caiafa, arhiereu între 18 şi 36 d.Hr., despre al 
cărui lung mandat s-a spus în mod plauzibil că demonstrează capacitatea 
acestuia de a colabora cu autorităţile romane.” Unul dintre motivele pentru 
care Caiafa pare să fi avut o bună relaţie de lucru cu Pilat din Pont în deceniul 


19 Conform tradiţiei transmise din secolul al IV-lea, „foişorul” se află la primul etaj al unei 
clădiri cu două etaje situate la sud de Poarta Sionului, în zidul Oraşului Vechi din 
lerusalim. Deşi camera cunoscută drept Cenaclu este inclusă în multe pelerinaje 
religioase la lerusalim, tradiţia pe care se bazează aceasta informatie este una 
îndoielnică. (Nal 


20 Potrivit Evangheliei după loan, 18:13, Caiafa era ginerele lui Ana, menţionat şi în 
relatările din Biblie despre procesul lui lisus. În 1990, arheologii au descoperit 
presupusele morminte de familie ale lui Ana şi Caiafa în Oraşul de sus din lerusalim. Ana 
era patriarh şi provenea dintr-o familie care condusese marea preotime pe aproape tot 
parcursul secolului | d.Hr. Vezi Crossan şi Reed, Excavating Jesus. (N.a.) 


în care acesta a deţinut funcţia de prefect al ludeei, între 26 si 36 d.Hr., a fost 
disponibilitatea sa de a-i preda pe disidenţii evrei spre a fi judecaţi de 
tribunalele civile prezidate de Pilat. lisus a fost unul dintre aceşti disidenti. 
Inscripţia amplasată pe crucea pe care a fost răstignit, „lisus Nazarineanul 
Regele ludeilor”, arată că fusese găsit vinovat de subminare politică. 

În relatările din evanghelii, Pilat arată o oarecare reticentá în privinţa 
condamnării la moarte a lui lisus. Conform Evangheliei după Matei, acesta se 
spală pe mâini pentru a arăta că n-are nicio responsabilitate în acest caz. 
Totuşi, Pilat avea o reputaţie de om violent, ceea ce face ca sentinţa în cazul 
lui lisus să nu fie surprinzătoare. Filosoful evreu Filon din Alexandria (cca 20 
î.Hr.-50 d.Hr.) a scris despre „venalitatea, violenţa, furturile, atacurile sale, 
comportamentul său abuziv, execuțiile frecvente ale unor prizonieri care nu 
au fost judecaţi si ferocitatea sa fără margini”. Deşi Filon a fost acuzat că 
exagerează, Pilat a fost destituit în anul 36 d.Hr., la câţiva ani după 
răstignirea lui lisus, de către Lucius Vitellius, guvernatorul roman al Siriei (de 
care ţinea provincia ludeea) şi i s-a ordonat să meargă la Roma ca să dea 
socoteală pentru abuz de putere.” La scurt timp după aceea, Caiafa a fost 
destituit din funcţia de mare preot.* 

Văzut din perspectiva seculară pe termen lung, modul cum a fost tratat 
lisus din Nazaret în timpul Săptămânii Mari, până la procesul prezidat de Pilat, 
precum şi cruzimea extremă a execuţiei care a urmat, a prefigurat ceea ce 
urma să devină o practică obişnuită a folosirii informaţiilor secrete de către 
regimurile autoritare moderne: supravegherea celor despre care se considera 
că ar submina regimul, combinată cu încercarea de infiltrare în anturajul 
liderilor disidentilor. Milioane de persoane bănuite de subversiune au murit în 
gulaguri, lagăre de exterminare şi temnițe ale statelor cu regimuri autoritare 
din secolul XX. Totuşi, răstignirea lui lisus din Nazaret a schimbat istoria lumii 
într-o măsură neegalată de niciun disident în următorii 2 000 de ani. 

OPERAȚIUNILE DE SPIONAJ ÎN GRECIA ANTICĂ: MIT ŞI 
REALITATE, DE LA ULISE LA ALEXANDRU CEL MARE 


Ens este singurul domeniu din secolul XXI în care un personaj fictiv 


este mult mai bine cunoscut decât un profesionist adevărat, fie el viu sau 
mort. Desigur, personajul fictiv este James Bond, care este, de mai bine deo 
jumătate de secol, liderul mondial la capitolul imagine în literatura de spionaj. 
Majoritatea populaţiei globului a văzut şi, în mare parte, s-a delectat cu 
filmele despre James Bond. Popularitatea acestora dă puţine semne că se va 
diminua. 007: Coordonata Skyfall, lansat în 2012, la aproape o jumătate de 
secol după primul film din serie, Dr. No, a fost şi filmul cu cele mai mari 
încasări. La puţină vreme după aceea, Bond s-a bucurat de recunoaştere din 


partea familiei regale. La ceremonia de deschidere a Jocurilor Olimpice de la 
Londra din 2012, regina Elisabeta a ll-a a fost însoţită de cea mai recentă 
incarnare a lui Bond, Daniel Craig, aparent sosit cu parasuta pe stadion. 
Ulterior, regina a primit un premiu Bafta onorific. 

Atractia maselor pentru operatiuni secrete fictive e veche de circa trei 
milenii, avându-şi originea în scrierile timpurii ale literaturii occidentale si în 
aventurile lui Ulise, care a fost atât un personaj principal în ///ada, poemul 
epic al lui Homer despre Războiul Troian de 40 de zile, cât şi protagonistul din 
Odiseea lui Homer, care descrie lunga şi primejdioasa lui călătorie spre casă 
de după terminarea războiului. Ulise nu era preocupat în principal de misiuni 
secrete şi operaţiuni de spionaj. El a fost, mai înainte de toate, un erou 
războinic în căutarea gloriei şi a răzbunării, căruia îi plăcea ceea ce astăzi s-ar 
putea numi violenţă recreativă. Totuşi, remarcabilul sáu talent pentru 
înşelăciune i-a adus renumele de Ulise cel viclean. Zeita Atena i-a spus lui 
Ulise: „Căci tu eşti între oameni fără seamăn / De bun la sfat, la ticluit de 
vorbe / Eu între zei pe lume sunt vestită / De stiutoare si de iscusitá":. 

Atât în /liada, cat si în Odiseea, şiretlicurile lui Ulise devin uneori misiuni de 
spionaj. In vremea Războiului Troian, Ulise s-a oferit voluntar să îl însoţească 
pe tânărul rege războinic Diomede într-o misiune secretă de spionaj în tabăra 
dusmaná. La începutul acesteia, l-au întâlnit pe spionul troian Dolon, venind 
din direcţia opusă pentru a-i iscodi pe greci. Inselándu-| pe Dolon cu 
promisiunea că viaţa îi va fi crutatá dacă va coopera, Ulise l-a convins să-i 
dezvăluie informaţii importante despre punctele tari ale forţelor armate ale 
Troiei. De îndată ce Dolon s-a conformat, „puternicul Diomede” i-a spus că va 
trebui să-l ucidă. 

Dacă Dolon ar fi fost lăsat liber, el s-ar fi întors „ori ca iscoadă pe-ascuns, ori 
chiar ca potrivnic pe faţă”. Pe când Dolon implora îndurare, sabia lui Diomede 
„la cerbice-l ajunge şi vinele-i taie amândouă; / Capul i-alunecă-n colb şi 
bolboroseşte din gură”. Folosindu-se de informaţiile primite de la Dolon prin 
înşelăciune, Diomede şi Ulise au pătruns în taină în timpul nopţii în tabăra 
aliaţilor traci ai troienilor, i-au ucis pe regele Rhesus şi pe unii dintre soldaţii 
acestuia şi s-au întors triumfători în tabăra grecilor cu caii tracilor şi alte prăzi. 
Apoi, după ce s-au îmbăiat şi s-au uns cu untdelemn, au participat la un ospát 
festiv, făcând libatii cu vin îndulcit cu miere în cinstea zeiţei Atena.? Carnajul, 
precum cel petrecut în această misiune de spionaj, îl făcea pe Ulise să simtă 
că a dus o treabă la bun sfârşit. In timpul celei de-a doua misiuni secrete a lui 
Ulise şi a lui Diomede în Troia, de data aceasta deghizați, cei doi au reuşit să 
fure „Palladium”-ul, o statuie sacră a zeiţei Atena, păstrată în templul ei, fara 
de care, după spusele unui proroc capturat de Ulise, grecii nu ar fi putut 
cuceri cetatea. In timp ce se afla în Troia, Elena - cunoscută drept cea mai 
frumoasă femeie din lume, a cărei răpire de către Paris, prinţul Troiei, a dus la 
izbucnirea războiului - l-a recunoscut pe Ulise, în ciuda deghizării, el fiind unul 
dintre foştii ei petitori. Dar Elena nu l-a trădat. Cei doi protagonişti au reuşit 
să scape şi s-au bucurat de laudele cu care au fost întâmpinați la întoarcere. 

Odiseea se sfârşeşte cu o altă dovadă de şiretenie. Întorcându-se acasă 
după o absenţă de zece ani, Ulise este deghizat de Atena într-un cerşetor 
pribeag pentru a-l ajuta să descopere, fără a fi recunoscut, ce se petrecea 
acasă la el si pentru a-i putea iscodi pe petitorii care încercau s-o convingă pe 
soţia sa (despre care se presupunea că e văduvă), Penelopa, să se mărite cu 
unul dintre ei. Nerecunoscându-l pe Ulise deghizat, Penelopa le spune 
petitorilor cá îl va lua de sot pe acela care va reuşi să tragă cu arcul lui Ulise. 
După ce au încercat şi au eşuat toţi, Ulise reuşeşte şi foloseşte arcul pentru a- 


i ucide pe petitori, poruncindu-le apoi servitoarelor care se culcaserá cu ei sá 
le ingroape lesurile si dupá aceea le ucide si pe ele. Aceste scene de carnaj fi 
întăresc satisfactia prilejuită de revederea cu îndelung-încercata Penelopa, 
care îl recunoaşte până la urmă în toiul masacrului. Astfel, Ulise îşi sfârşeşte 
aventurile devenind mai întâi spion, apoi asasin în propria casă. 

Cea mai ambițioasă înşelătorie a lui Ulise, menţionată prima data de Homer 
în Odiseea şi repovestită apoi în detaliu de poetul roman Virgiliu în Eneida, a 
fost construirea unui uriaş „Cal troian” din lemn, gol pe dinăuntru, pentru a 
pune capăt unui război care dura de zece ani şi ajunsese într-un punct mort. 
Troienii s-au trezit într-o dimineaţă că armata grecilor se retrăsese pe corăbii, 
lăsând în urmă doar un uriaş cal de lemn, iar „troienii doar ei înşişi / Trăseseră 
în cetátuie calul” şi au început să-şi sărbătorească victoria. Totuşi, la miezul 
nopţii, când „luna plină răsărea”, soldaţii greci conduşi de Ulise au ieşit din 
ascunzatoarea din burta calului, au ucis santinelele troienilor şi au deschis 
porţile cetăţii pentru a lăsa să intre armata grecilor, care se întorsese la 
adăpostul întunericului. Troia a fost distrusă, iar războiul a fost câştigat de 
greci.: Calul Troian a fost - timp de aproape trei milenii - cea mai cunoscută 
înşelătorie din istoria războiului, până ce a fost depăşită, cel puţin în Marea 
Britanie, de dezvăluirea, în anii 1970, a Sistemului XX folosit în timpul celui 
de-al Doilea Război Mondial. O replică a calului mitologic se află astăzi la 
intrarea în situl arheologic din Troia, aflat în nord-vestul Turciei şi inclus în 
patrimoniul mondial. 

Cea mai importantă înşelăciune reală pe timp de război din epoca de aura 
Atenei a avut loc în anul 480 î.Hr., într-un moment critic în cursul invadării 
Greciei de către Imperiul Persan - cea mai mare putere a epocii -, în Bătălia 
de la Salamina, prima luptă navală decisivă din istoria scrisă. Înşelăciunea s-a 
bazat pe o stratagemă numită şi azi uneori „şiretlicul lui Ulise”.: Bătălia de la 
Salamina a avut loc după cea mai eroică înfrângere din istoria Greciei Antice, 
cea de la Termopile, când o mică oaste condusă de regele Leonida din Sparta 
se spune că a ţinut piept timp de şapte zile armatei persane, care era de 
câteva ori mai numeroasă, într-o trecătoare îngustă în apropiere de coasta 
estică a Greciei Centrale.?! Potrivit istoricului grec din secolul al V-lea Herodot 
(„părintele istoriei”), au fost trádati de Efialte din Trachis - primul trădător al 
cărui nume este menţionat de către istoricii antici -, care a condus armata 
persană de-a lungul unei poteci pentru capre ce ocolea liniile grecilor.: După 
două milenii şi jumătate, Efialte rămâne cel mai bine cunoscut trădător din 
istoria Greciei, numele său fiind sinonim cu trădarea în limba greacă 
modernă, la fel cum luda şi Quisling sunt sinonime pentru trădare în limba 
engleză. 

Pe un monument aflat azi la Termopile, pe locul ultimei redute a spartanilor, 
există o inscripţie în greacă şi engleză cu frecvent citatul omagiu adus 
acestora de poetul Simonide din Ceos: 


Trecătorule, mergi şi spartanilor le spune 
Că ascultând de legea lor avem aici îngropăciune. 


În ciuda eroismului grecilor, în urma înfrângerii de la Termopile, Atena a 
rămas la mila armatei persane. Inainte ca oraşul să fie devastat şi incendiat 
de perşi, atenienii şi flota grecilor, sub comanda lui Temistocle, s-au refugiat 


?! Trecătoarea s-a schimbat în mod irecognoscibil din vremea acelei bătălii, ca urmare a 
cutremurelor si a retragerii linei țărmului. (Nal 


pe insula Salamina. În vreme ce perşii, cu flota lor mult mai numeroasă, 
pregăteau un atac pe apă asupra grecilor, au fost abordati de un trădător pe 
nume Sicinnus, un sclav care fugise din flota elenă cu informaţii aparent la fel 
de importante cum erau cele furnizate de Efialte înainte de Bătălia de la 
Termopile. Potrivit lui Herodot, Sicinnus le-a spus că vasele din flota grecilor 
care nu le aparţineau atenienilor deciseseră să plece spre sud şi erau pe 
punctul de a părăsi Salamina - oferind astfel perşilor o ocazie ideală pentru a-i 
ataca. Fiind părăsit de aliaţi, Temistocle, spunea Sicinnus, era pregătit să 
întoarcă armele şi să conducă escadra ateniană pentru a li se alătura perşilor 
de îndată ce flota acestora s-ar fi apropiat de a sa.* 

Totuşi, spre deosebire de Efialte, Sicinnus era, de fapt, un agent dublu - 
primul astfel de agent despre care au scris istoricii antici. El era un sclav loial 
pe care Temistocle îl alesese pentru a-i ademeni pe perşi într-o strâmtoare 
aflată între insula Salamina si Grecia continentală. In opinia sa, aici triremele 
greceşti cu trei rânduri de vaslasi, mai manevrabile, deşi depásite numeric, ar 
fi fost în avantaj în spaţiul îngust si ar fi putut folosi berbecii montați sub 
prore pentru a ciurui pe sub apă corăbiile persane. Flota inamică a căzut în 
capcana întinsă de Temistocle. Xerxes, regele perşilor, şedea pe un tron de 
aur pe înălțimile din apropierea golfului din Salamina, aşteptând să vadă o 
mare victorie navală a perşilor. In loc de aceasta, a văzut scufundându-se 
cam 200 de vase din propria flotă, în vreme ce grecii au pierdut doar 40 de 
trireme.” Xerxes s-a întors acasă cu mare parte din armata sa, abandonandu- 
şi restul trupelor în Attica fără mijloace de transport şi fără speranţa de a 
continua cucerirea Greciei prin invadarea Peloponesului. Forţele persane 
rămase au fost înfrânte definitiv la Plateea în anul următor. 

Deşi mulţumită lui Homer, grecii cunoşteau foarte bine „şiretlicurile lui 
Ulise”, nu se interesau deloc de culegerea de informaţii în mod organizat. In 
vremea înfloririi extraordinare a gândirii şi culturii greceşti din epoca de aura 
Atenei în secolul al V-lea î.Hr., nimeni nu a demonstrat o înţelegere a rolului 
activităţilor strategice de informaţii militare comparabilă cu cea a preoţilor 
evrei care, probabil în cele două secole de dinainte, scriseseră relatările 
biblice despre misiunile din Canaan ale spionilor lui Moise şi losua. Zeii greci, 
spre deosebire de Dumnezeul israeliților, nu aveau niciun interes să 
promoveze operaţiunile de spionaj uman în momente critice, dar exista 
convingerea că sunt dispuşi să-i ajute pe adoratorii lor împotriva inamicilor. 
Grecii credeau cá, prin intermediul prezicătorilor (manteis) şi al oracolelor, 
zeii le puteau oferi informaţii mult mai bune despre inamicii lor decât orice 
agenţie umană. Niciun general grec nu avea un ofiţer de informaţii. Spre 
deosebire de ei, majoritatea, dacă nu toţi marii generali atenieni din secolul al 
V-lea (Tolmides, Cimon, Nicias, Alcibiade şi posibil şi Pericle) îşi aveau propriii 
prezicători; există unele dovezi că în campanie aceştia erau plătiţi de stat: 

Cei mai mari istorici ai Greciei Antice, Herodot şi Tucidide, au avut multe de 
spus despre divinatie, dar foarte puţine despre operaţiunile de spionaj.?? 
Herodot a atribuit mare parte dintre meritele pentru victoria de la Plateea din 


22 Originala introducere a lui André Gerolymatos cu privire la rolul de agenti secreti al 
proxenilor (proxenos) (Espionage and Treason) necesită cercetări ulterioare. Proxenoi 
(„prieteni veniţi în vizită”) erau greci care, într-o vreme care precedă ambasadele 
permanente, reprezentau statele străine în propriile cetăţi şi le ofereau informaţii, unele 
dintre acestea putând fi considerate informaţii secrete. Probabil că erau cel mai puţin utili 
în vreme de război, când era mare nevoie de serviciile lor, dar, din cauza legăturilor cu 
statele inamice, proxenii erau inevitabil considerati suspecti de către concetátenii lor. 
(N.a.) 


479 î.Hr. prezicátorului spartan Tisamenus din Elis. În ajunul bătăliei, 
Tisamenus a spus că semnele sunt „bune pentru greci dacă rămân în 
defensivă, dar rele dacă trec râul Asopus şi atacă”. In vreme ce grecii au ţinut 
cont de avertismentul prezicătorului, comandantul mult mai numeroaselor 
trupe persane, Mardonios, călărind pe un cal alb, a trecut râul şi a fost ucis în 
misiune împreună cu majoritatea trupelor sale.* Ca si în cazul lui Mardonios, 
un laitmotiv în poezia grecească, de la Homer la Sofocle, este că aceia care îi 
înjosesc pe prezicători şi ignoră semnele sunt blestemati să plătească pentru 
impietate şi aroganță, fie cu propria viata, fie cu vieţile celor mai apropiaţi si 
mai dragi lor.» 

Prezicătorii erau într-atât de respectaţi de comandanții militari în parte 
deoarece, contrar credințelor occidentale moderne, mulţi aveau o intuiţie 
neobişnuită cu privire la comportamentul uman - chiar dacă intuiţia nu venea 
de la zei, aşa cum credeau grecii. intuiţia lor era uneori un substitut valoros 
pentru evaluarea informaţiilor. După cum scrie antropologul Philip Peek, 
„tradiţia europeană tinde să caracterizeze profetul ca pe un şarlatan 
charismatic care îi constrânge pe ceilalţi prin manipulare inteligentă a 
cunoştinţelor ezoterice cărora poporul credul şi mânat de anxietáti le acordă o 
valoare necorespunzătoare”. Făcând cercetări la sfârşitul secolului XX în 
Africa Subsaharianá, Peek a descoperit că majoritatea profeților erau, din 
contră, „bărbaţi şi femei cu o înţelepciune ieşită din comun şi cu un caracter 
deosebit”. Ca ei erau, probabil, si multi prezicátori din Grecia Antică.» De 
asemenea, aveau un statut social mai elevat decât mulţi analişti de informaţii 
moderni, care nu pretind că posedă nici acelaşi grad de virtute morală, nici 
aceeaşi capacitate de predictie. 

Cu toate acestea, metodele prezicătorilor din Grecia Antică erau mai 
nesigure decât cele ale agenţiilor moderne de informaţii. Ei pretindeau că 
primesc îndrumare divină citind în măruntaiele (mai ales ficatul) animalelor 
sacrificate (extispiciu), comportamentul păsărilor (ornitomantie), vise si o 
mare varietate de semne prevestitoare. Toate aceste forme de divinatie au 
apărut în Grecia venind din Orientul Apropiat în secolele al Vill-lea - al VI-lea 
î.Hr. Cu toate acestea, grecii s-au convins că fuseseră învăţaţi artele divinatiei 
nu de către „barbari” străini, ci de către propriii eroi mitologici. Potrivit lui 
Eschil, Prometeu a fost cel care „a pus ordine în multele metode ale artei 
divinatiei". Poetul Hesiod susţinea cá Melampus, cel mai renumit prezicátor 
din mitologia greacă, învățase limba păsărilor de la doi şerpi care i-au lins 
urechile şi că acesta fusese probabil învăţat arta extispiciului de către însuşi 
Apolo.» 

Se credea că accesul cel mai direct la îndrumarea divină este mijlocit de 
oracole - mai ales de Oracolul din Delfi, principalul loc sacru din lumea 
antica,“ unde în nouă zile pe an o preoteasă fecioară, Pythia, aşezată pe un 
tripod, era posedată de Apolo, zeul soarelui, al luminii si al profetiei, si soptea 
mesaje incomprehensibile ale acestuia, care erau ,traduse" de un preot mai 
în vârstă în versuri in hexametru. Apolo, scria poetul liric Pindar, „are o minte 
care cunoaşte toate lucrurile”.:: Numai la Delfi comunica Apolo (sau oricare alt 
zeu grec) prin intermediul transei extatice a unui preot sau a unei preotese. 
Deşi mulţi vizitatori la altarul lui erau indivizi care căutau îndrumare în 
legătură cu probleme personale, Oracolul era consultat şi pentru afaceri de 
stat.? În timpul secolelor al VI-lea şi al V-lea î.Hr., faima Oracolului din Delfi se 


23 S-a sugerat în mod convingător faptul că Pythia emitea profeţii şi îndrumări semi- 
coerente care erau transformate în versuri în hexametru mai coerente şi mai bine 
compuse de către oficiali religioşi mai educati de la Oracol. Totuşi, dr. Richard Stoneman, 


răspândise până la marginile lumii cunoscute. Multele si costisitoarele ofrande 
votive (dintre care unele s-au păstrat) arată cá profetiile sale, în ciuda 
recunoscutei lor ambiguitáti, trebuie să-i fi impresionat pe multi vizitatori.?^ 
După victoria grecilor de la Plateea din anul 479 î.Hr., în semn de recunoştinţă 
pentru Oracolul pe care îl consultase prezicătorul Tisamenus înaintea bătăliei, 
grecii au înălţat la Delfi „Columna Şarpelui”, înaltă de 9 metri, care a fost 
construită din bronzul rezultat din topirea armelor capturate de la perşi şi 
care înfăţişează doi şerpi incolaciti unul în jurul altuia şi susţinând un tripod 
aurit.:s Profetiile Oracolului nu puteau, fireşte, să se bazeze pe inspiraţie din 
partea unor zei inexistenti. Ceea ce contemporanii considerau a fi revelaţie 
divină probabil că avea adesea drept sursă activităţi de spionaj uman. Niciun 
alt loc din lumea antică nu atrăgea cu regularitate vizitatori precum Delfi.” 
Multele întrebări pe care le primea Oracolul de la multitudinea de oraşe-stat 
greceşti si de la potentati străini ofereau o înţelegere fără precedent a 
sperantelor şi temerilor acestora, care trebuie să fi stat la baza hexametrilor 
prezentaţi de preoţi drept mesaje de la Apolo. 

Până la jumătatea secolului al V-lea î.Hr., deşi prezicătorii şi oracolele îşi 
păstraseră prestigiul, „şiretlicurile lui Ulise” şi alte înşelăciuni nu-şi mai 
găseau locul în imaginea de sine măgulitoare a democraţiei ateniene, care, 
deşi interzicea dreptul de vot femeilor şi sclavilor, se considera un model 
pentru toate celelalte oraşe-stat. La începutul Războiului Peloponesiac cu 
Sparta din anul 431, Atena şi-a declarat superioritatea morală faţă de Sparta 
tot aşa cum Marea Britanie şi-a declarat superioritatea morală faţă de 
Germania nazistă la începutul celui de-al Doilea Război Mondial. Pericle, 
faimos pentru elocventa sa ca apărător al democraţiei ateniene la începutul 
războiului cu Sparta, nu manifesta deloc interes pentru informaţii secrete sau 
înşelăciune strategică. El a declarat în cel mai cunoscut discurs al său, un 
elogiu funerar al primelor victime ale Războiului Peloponesiac (scris şi 
probabil îmbunătăţit ca elocventá de Tucidide), că Atena dispretuia orice 
formă de supraveghere, subterfugiu sau tăinuire: 


În raporturile cu comunitatea şi în privinţa suspiciunii reciproce în activitatea zilnică 
ne manifestăm liberi, fără să ne mâniem pe vecin dacă face ceva după pofta inimii lui 
[...]. Noi le deschidem cetatea tuturor şi nu există învăţătură sau spectacol de la care 
să oprim pe cineva să ia parte, şi nu izgonim pe străini de teamă ca nu cumva, 
nefiind ascunse, să le privească vreun duşman şi să poată trage foloase...» 


o autoritate în materie de oracole antice, nu este de acord cu această sugestie: „Toate 
relatările cunoscute despre intervenţiile istorice ale Oracolului de la Delfi descriu o 
funcţionară raţională [Pythia], care rostea răspunsuri enigmatice exprimate în versuri în 
hexametru. Nu e acceptabil să spunem că delirurile ei erau compuse într-o formă îngrijită 
de preoţii care o asistau la templu, din moment ce toate sursele spun că Pythia era cea 
care vorbea direct în versuri”. (Stoneman, Ancient Oracles, pp. 30-31.) (N.a.) 


24 Cel mai cunoscut adept din secolul al VI-lea î.Hr. al Oracolului de la Delfi era Cresus, 
regele fabulos de bogat al Lidiei (situată în vestul Anatoliei) între 560 şi 546 î.Hr. Potrivit 
lui Herodot, Cresus a trimis iniţial emisari la şapte oracole pentru a le testa clarviziunea, 
dar s-a încrezut doar în răspunsurile primite de la Delfi şi de la altarul lui Amphiaraos. 
Potrivit lui Herodot, ofrandele votive trimise de Cresus au fost cele mai bogate primite 
vreodată de Oracolul din Delfi. (Herodot 1.) (W.a.) 


25 Columna Şarpelui a fost mutată de împăratul Constantin de la Delfi la Constantinopol în 
anul 324 d.Hr. şi a rămas intactă până la sfârşitul secolului al XVII-lea, când a fost 
avariată. Unul dintre capetele şerpilor care s-a desprins de pe columnă se află expus la 
Muzeul de Arheologie din Istanbul, aflat în apropiere. (Na) 


Viziunea idilicá a lui Pericle cu privire la cetátenii liberi care respectá cu 
scrupulozitate intimitatea celorlalti, chiar si a semenilor enervanti si a 
spionilor străini, este ináltátoare, dar naivă. Esecul Atenei de „a iscodi" în 
Sparta în maniera în care israelitii fuseseră sfátuiti să „iscodească” în Canaan 
a contribuit la, chiar dacă nu a cauzat, înfrângerea democraţiei ateniene în 
Războiul Peloponesiac. 

Riscurile intrării în război fără informaţii militare strategice adecvate au fost 
demonstrate fără echivoc de dezastruoasa decizie a Atenei de a trimite 
numeroase trupe expeditionare care să atace oraşul-stat sicilian Siracuza, un 
posibil aliat al Spartei, în anul 415 î.Hr., într-o perioadă de acalmie din timpul 
Războiului Peloponesiac. Atena a fost atrasă să înceapă această expediţie prin 
apelul de ajutor primit de la unul dintre aliaţi săi, micul oraş-stat Egesta, aflat 
la aproape 1 000 de kilometri la vest de Sicilia, care pretindea că poate 
finanța o expediţie a atenienilor. Potrivit lui Tucidide, cel mai mare istoric 
antic si general în Războiul Peloponesiac, Atena a fost îmboldită de ambiția 
nerealistă de a ajuta Egesta şi de a începe apoi cucerirea întregii Sicilii - în 
ciuda faptului că majoritatea atenienilor nu ştiau mai nimic despre 
dimensiunile insulei sau populaţia acesteia.» 

Inainte de a decide să pornească o expediţie, Consiliul Atenian a trimis 
mesageri care să verifice pretenţia egestanilor că ar putea finanța o astfel de 
expediţie. Odată ajunşi în Egesta, atât mesagerii, cât şi echipajele triremelor 
au fost ,orbiti" de abundența de veselă si pocale din aur şi argint si de alte 
comori expuse în timpul banchetelor somptuoase şi probabil cu multă băutură 
pregătite pentru ei. După spusele lui Tucidide, s-a descoperit abia mai târziu 
că gazdele egestane împrumutaseră mare parte din aur şi argint de la cetăţile 
învecinate, unele dintre ele aşezări feniciene, şi că multe dintre aceste 
obiecte de pret fuseseră folosite la mai multe banchete. Neştiind că sunt 
pácáliti, mesagerii, însoţiţi de purtători de cuvânt ai egestanilor, au povestit 
Consiliului Atenian despre bogăţia Egestei, iar mai târziu Tucidide a scris 
despre ei că „le spuneau lucruri multe şi neadevărate”. Convinşi că 
descoperiseră El Dorado, membrii Consiliului au hotărât să trimită în Sicilia 
„cea mai scumpă şi mai falnică [armată] dintre cele constituite până atunci”. 
Probabil cel mai talentat şi mai entuziast dintre cei trei comandanţi aleşi 
pentru a conduce expediţia era tânărul, extravagantul şi îndatoratul Alcibiade, 
al cărui entuziasm trebuie să fi sporit din pricina datoriilor sale. 

Pregătirile pentru expediţia siciliană au fost perturbate de un semn rău: 
vandalizarea hermelor - statui ale zeului Hermes, cu falus în erectie, 
amplasate prin toată Atena la răspântii de drumuri si la intrarea în locuri 
sacre, dar si în case private. Intr-o dimineaţă de la sfârşitul lui mai sau 
începutul lui iunie 415, atenienii au fost socati să descopere că peste noapte 
multe dintre herme fuseseră profanate, feţele fiindu-le desfigurate şi 
falusurile tăiate.» Deoarece Hermes era zeul călătoriilor, momentul ales 
pentru acest afront blasfemator în vremea pregătirilor pentru expediţie a 
părut cu atât mai mult de rău augur. Imediat s-a declanşat o vânătoare a 
subversivilor hermokopidai (,táietori de herme”), despre care, spune 
Tucidide, se credea că nu sunt simpli vandali, ci membri ai unei „conspirații în 
vederea răsturnării situaţiei şi a distrugerii democraţiei”. 

In absenţa unor forte politienesti sau a unui serviciu de securitate care să 
investigheze, s-a înfiinţat o comisie de anchetă învestită cu autoritatea de a 
plăti recompense generoase (de pana la 10 000 de drahme)?é pentru 


26 Cei care au participat la construirea Acropolei erau plătiţi cu 1-1,5 drahme pe zi. (Nal 


informaţii care să ducă la identificarea „tăietorilor de herme". Informatorilor li 
se garanta că nu vor fi acuzaţi de nimic. Deşi probabil că principalii vinovaţi 
au fost descoperiţi până la urmă (22 de persoane au fost fie executate, fie 
obligate să părăsească Atena), demagogul radical Androcle şi alţii au pretins 
la început că şeful bandei era extravagantul lor rival politic Alcibiade» - o 
acuzaţie improbabilă, dat fiind faptul cá Alcibiade era unul dintre comandanții 
expediției şi nu ar fi făcut nimic care să împiedice plecarea. Cu toate că 
existau dovezi plauzibile referitoare la comportamentul lui uneori profanator, 
nu aveau legătură directă cu profanarea hermelor. 

Alcibiade şi prietenii săi au contracarat afirmaţiile că profanarea era un 
semn rau pentru expediţie, plătind profeti corupți să prezică victoria. Lui 
Tucidide, care a fost probabil prezent la plecarea expediției siciliene în vara 
lui 415, i s-a părut că aproape toţi cetăţenii Atenei veniseră în portul Pireu să 
vadă pornind cea mai mare armată reunită vreodată de un oraş-stat grec. 
Desi exista obiceiul ca echipajul unei nave să înalțe rugăciuni înainte de a 
ridica ancora, de această dată, după semnalul trompetelor, un crainic a 
condus rugăciunile concomitente în toată flota, după care toţi cei aflaţi la 
bord au facut libatii cu vin.” 

Unitatea nu a durat mult. Chiar înainte ca expediţia să ajungă în Sicilia, 
Alcibiade a fost rechemat pentru un proces de blasfemie. Cu toate acestea, în 
loc să se întoarcă la Atena, el a dezertat în Sparta. A fost condamnat la 
moarte in absentia şi proprietăţile i-au fost confiscate. În loc să planifice o 
operaţiune de capturare sau ucidere (cum aveau să facă mai târziu persii şi 
spartanii), autorităţile ateniene i-au scris numele pe o stelă care a fost apoi 
blestemată într-o ceremonie oficiată de preoţi şi preotese.” Pentru spartani, 
dezertarea lui Alcibiade a însemnat un avantaj neaşteptat din punctul de 
vedere al informaţiilor. Deşi lipsesc dovezile (deloc surprinzător, dată fiind 
lipsa izvoarelor), probabil că Alcibiade i-a sfătuit pe spartani cum să ajute 
Siracuza, cel mai puternic oraş-stat sicilian, să ţină piept forţelor ateniene şi 
să construiască un fort la Decelea, în Atica, pentru a slăbi o importantă rută 
comercială ateniană. Intervenţia Spartei a pecetluit soarta expediției 
ateniene. 

Credinţa atenienilor în iluzia unui Midas sicilian este doar cel mai pitoresc 
exemplu al lipsei lor de înţelegere a necesităţii de a obţine informaţii militare 
strategice înainte de a organiza o operaţiune majoră. Deşi înfrângerea lor a 
fost grăbită de greşelile generalilor atenieni şi de disensiunile dintre aceştia, o 
înţelegere adecvată a problemelor cu care se confrunta expediţia ar fi putut 
să descurajeze din capul locului încercarea de cucerire a Siciliei. Potrivit 
istoriei scrise mai târziu de Plutarh, chiar şi după doi ani de lupte, Atenei încă i 
se părea atât de greu să înţeleagă cât de potrivnici erau sorții, încât, atunci 
când ştirea înfrângerii finale a ajuns la Atena, în septembrie 413 î.Hr., cel care 
a adus vestea a fost acuzat că răspândeşte informaţii false şi a fost torturat 
pentru a recunoaşte că nu avusese loc nicio înfrângere, până ce au sosit 
mesageri oficiali din Sicilia, confirmând informaţiile despre acest dezastru.» 

Infrângerea devastatoare a Atenei, care a pierdut 200 de nave si mii de 
luptători, a redus inevitabil valoarea informaţiilor furnizate de Alcibiade 
Spartei. Totuşi, el a continuat, ca şi până atunci, să-şi asume riscuri. Viaţa sa 
a fost şi mai pitorească după dezertare decât fusese în Atena. Regele spartan 
Agis al II-lea pare să fi descoperit că Alcibiade avea o aventură cu soţia lui, 
Timea, obligându-l astfel să dezerteze din nou - de data aceasta la satrapul 


persan Tissaphernes.? Într-atât l-a impresionat Alcibiade pe Tissaphernes cu 
informaţiile de care dispunea, pe baza cunoştinţelor despre chestiuni din viaţa 
Atenei şi a Spartei, încât pentru o vreme, potrivit lui Tucidide, el a devenit 
„sfetnicul lui Tissaphernes în toate”. Totuşi, Alcibiade îşi avea propriile 
interese. Cu ajutorul intermediarilor, încerca să negocieze întoarcerea la 
Atena, pretinzând că are puterea de a le „asigura prietenia cu Tissaphernes”.= 
„Alcibiade”, scria Tucidide, „a reuşit să facă în aşa fel ca Tissaphernes să se 
teamă de atenieni, iar atenienii de Tissaphernes".» Deloc surprinzător, 
Tissaphernes a descoperit duplicitatea acestuia şi l-a aruncat în închisoare. 
Apoi Alcibiade a reuşit să scape din nou, de data aceasta călare, s-a alăturat 
trupelor ateniene în anul 411 î.Hr. şi a devenit un amiral de succes. A fost 
deplin repus în drepturile de cetăţean atenian în anul 407, pentru a pleca din 
nou în exil un an mai târziu. Probabil că Alcibiade a fost cel mai nestatornic şi 
cel mai pitoresc dezertor din istoria serviciilor de informaţii - motivat nu de 
angajament ideologic, precum cei mai de succes dezertori şi agenţi dubli din 
secolul XX, ci de propriile interese. Cu toate acestea, în anul 404 î.Hr., a 
trebuit să suporte in cele din urmă consecinţele duplicitátii sale în serie, fiind 
ucis în Frigia de agenţii lui Tissaphernes, probabil ajutaţi de spartani. In 
acelaşi an, îndelungatul Război Peloponesiac s-a sfârşit prin capitularea 
Atenei în faţa Spartei şi decăderea democraţiei ateniene. 

Extraordinara dezvoltare a învăţământului şi culturii din epoca de aur a 
democraţiei ateniene din secolul al V-lea î.Hr. nu s-a extins şi asupra activităţii 
serviciilor de informaţii. Până la începutul secolului al IV-lea, majoritatea 
comandanților greci par să fi neglijat până şi culegerea, înainte de bătălie, a 
unor informaţii tactice despre forţele inamice şi teritoriile necunoscute sau 
ostile. Istoricul, omul de arme şi filosoful Xenofon din Atena (cca 430-354 
î.Hr.) a fost primul care a scris în detaliu despre operaţiunile de recunoaştere 
şi urmărire. El a fost şi cel dintâi care a susţinut că era „necesar să dedici 
timp iscoadelor înainte de izbucnirea războiului”.+ Xenofon recomanda 
recrutarea unor agenţi care să fie capabili să meargă în teritoriul inamic fără a 
trezi suspiciuni, precum negutatori şi oameni din tari neutre. De asemenea, 
susţinea trimiterea unor falsi dezertori pentru a induce inamicul în eroare. 

Dar Xenofon insista şi că era mult mai puţin importantă activitatea umană 
de culegere de informaţii decât folosirea divinatiei pentru a accede la 
înţelepciunea zeilor: „În vreme de război, inamicii complotează unul împotriva 
celuilalt, dar arareori ştiu dacă aceste planuri sunt bine întocmite. E imposibil 
să găseşti alţi sfătuitori pentru astfel de chestiuni în afară de zei. Ei ştiu totul 
şi trimit semne dinainte oricui doresc ei, prin intermediul sacrificiilor, al 
păsărilor, al vocilor şi al viselor”. Aristotel, cel mai mare filosof grec al 
secolului al IV-lea î.Hr., nu ignora divinatia şi accepta posibilitatea transmiterii 
cunoştinţelor divine către oameni ca fiind un fenomen „natural”.” Dar, în 
general, atitudinea lui era una sceptică: în lucrarea „Despre divinatie cu 
ajutorul viselor”, el susţine că, atunci când visele se dovedesc a fi profetice, 
motivul principal e „pura coincidenţă”. Şi, din moment ce unele animale 
visează, „se poate spune că visele nu sunt trimise de Zei”. 

Singura referire la culegerea de informaţii care apare în scrierile lui Aristotel 
păstrate până azi se referă la supravegherea celor care ameninţă să 
răstoarne sistemul politic. In Politica, lucrarea sa de filosofie politică, a 
recomandat supravegherea potenţialilor disidenti: „cum revoluțiile sunt 


27 După moartea lui Agis, acesta a fost succedat de fratele său, iar nu de fiul lui, 
Leotychidas, care a fost declarat nelegitim din cauza convingerii (nedovedite) că 
Alcibiade era tatăl său. (Rhodes, A/cibiades, loc. 1261.) (N.a.) 


cauzate si de modul de viata al particularilor, trebuie creată o funcţie [ arkhe] 
care îi va supraveghea pe aceia a căror viaţă nu este în concordanţă cu 
regimul”. Regimurile autoritare, era de părere Aristotel, aveau nevoie de 
iscoade care să pătrundă în adunările sociale şi să dea raportul asupra a ceea 
ce se spunea acolo: „Se încadrează aici toate [...] procedee[le] tiranice [...], 
de asemenea, încercarea de a nu se scăpa din vedere nimic din vorbele sau 
faptele oricăruia dintre supuşi - trimiterea de spioni [kataskopo/] ca femeile 
din Siracuza numite «iscoditoare» [potagogides] şi «ascultătorii» [otakoustai] 
pe care îi strecura Hieron oriunde avea loc o reuniune sau o întrunire”. 
„IScoditoarele” erau probabil recrutate dintre flautistele şi prostituatele care 
desfătau oaspeţii la banchete private organizate în cinstea cetăţenilor de 
vază.” 

Cel mai cunoscut elev al lui Aristotel era cel care avea să devină Alexandru 
cel Mare, fiul regelui Filip al Il-lea al Macedoniei, căruia i-a dat lecții între anii 
343 si 340 î.Hr., când Alexandru avea 13-16 ani. „Astfel”, scrie Jonathan 
Barnes, autor specializat în studierea vieții lui Aristotel, „a început asocierea 
dintre cea mai puternică minte a epocii si cel mai puternic om al epocii".« 
Pasiunea lui Alexandru pentru Homer se datora cel puțin în parte influenței lui 
Aristotel - acesta i-a dăruit un exemplar adnotat al ///adei, pe care l-a luat 
apoi cu el în campanie într-un cufăr de aur. Potrivit lui Plutarh, Alexandru 
credea cá Homer îi apare uneori în vis. Deşi Aristotel nu a terminat prima 
ediţie a tratatului Politica decât aproximativ la un deceniu după anii petrecuţi 
ca dascăl al lui Alexandru, lecţiile predate acestuia includeau teme de politică 
şi etică. Aristotel a compus pentru Alexandru un tratat despre monarhie care 
nu s-a păstrat.» Dată fiind natura autoritară a regimului macedonean, se 
crede că Aristotel a susţinut nevoia cârmuitorului de a nu scăpa „din vedere 
nimic din vorbele sau faptele oricăruia dintre supuşi”. Filip al II-lea era destul 
de încrezător în capacitatea fiului său de a înţelege principiile guvernării 
pentru a-l numi regent la frageda vârstă de doar 16 ani, pe când el se afla în 
campanie. 

Asemenea multor autocrati din epoca modernă, Alexandru „a exploatat în 
mod sistematic tensiunile de la curte, folosindu-se de conspirații, fie 
adevărate, fie false, pentru a suprima opoziţia”. Atât uneltirile proprii ale lui 
Alexandru, cat şi supravegherea uneltirilor altora presupuneau, desigur, 
recurgerea la iscoade şi informatori, deşi nu s-au păstrat prea multe detalii 
despre aceştia. Domnia lui Alexandru a început cu o conspirație reuşită 
împotriva tatălui sáu, Filip al II-lea, rege al Macedoniei, care a fost asasinat la 
o nuntă princiară în anul 336 î.Hr. de către Pausanias, o gardă de corp 
nemulțumită a regelui; astfel Alexandru a ajuns să urce pe tron la vârsta de 
doar 20 de ani. Deşi lipsesc dovezi concludente în acest sens, se pare că 
însuşi Alexandru a fost implicat în tentativa de asasinat.” (Mai târziu a 
încercat să arunce vina - în mod neverosimil - asupra perşilor.) Pe durata 
domniei sale, Alexandru s-a folosit de suprimarea unor aşa-zise conspirații 
pentru a-şi consolida autoritatea. 

S-a păstrat până astăzi o singură relatare detaliată despre o ocazie în care 
chiar Alexandru a ordonat supravegherea conspiratorilor. Se pare că şeful lor 
era Philotas, comandant al corpurilor de cavalerie macedonene, care furnizau 
gărzile de corp ale regelui. Potrivit lui Plutarh, în anul 330 î.Hr., după ce 
Philotas i s-a plâns de rege amantei sale, Antigona, Alexandru însuşi i-a cerut 
Antigonei să îi spună ce îi povesteşte Philotas.« Cu toate acestea, 
avertismentul că Philotas uneltea a venit din partea cumnatului acestuia. 
Potrivit istoricului de mai târziu Diodor din Sicilia, avertismentul era aşa de 


urgent, încât i s-a transmis lui Alexandru în vreme ce acesta era în baie. 
Alexandru a reacţionat imediat. La ordinele sale, Philotas a fost interogat, 
torturat, judecat şi executat (probabil, prin aruncarea cu pietre sau tragerea 
în suliță). Apoi Alexandru a trimis asasini care să-l ucidă pe tatăl lui Philotas, 
Parmenion, cel mai experimentat general al său, înainte ca acesta să afle 
despre moartea fiului său.” Concluzia lui Paul Cartledge, biograf al lui 
Alexandru, este că în următorii trei ani a avut loc „o serie continuă de 
presupuse atentate împotriva lui Alexandru, la care regele a ripostat prin 
suprimări nemiloase" .« 

Relatările păstrate până azi despre extraordinarele campanii militare care 
au făcut ca Alexandru să cucerească, în aproximativ un deceniu, aproape 
toată lumea cunoscută, din Grecia până în Pakistanul de astăzi, sunt 
fragmentare si au grade variate de credibilitate.” Asemenea lui Napoleon 
două milenii mai târziu, Alexandru credea că o armată nu poate mărşălui 
decât cu stomacul plin. Un factor-cheie al succesului său a fost priceperea în 
materie de logistică şi lanţuri de aprovizionare lungi, neegalată probabil de 
niciun alt general al lumii antice.» La rândul ei, această pricepere se baza pe 
informaţii preliminare, obţinute mai mult prin activităţi de recunoaştere decât 
prin reţele de agenţi, despre resursele, drumurile, terenul şi clima teritoriului 
unde plănuia să avanseze. Inarmat cu aceste informaţii, era capabil să 
traverseze regiuni unde alte armate invadatoare fuseseră decimate prin 
înfometare şi deshidratare. Ori de câte ori era posibil, el ordona ca trupele 
sale să fie aprovizionate prin intermediul bărcilor pe râuri sau pe tármuri 
aflate de-a lungul traseului sáu.* 

Deşi Alexandru a recurs la un număr necunoscut de iscoade, el avea mult 
mai multă încredere în prezicători şi oracole decât în spionaj. Cel mai apropiat 
consilier al său în campanie era prezicătorul personal, Aristandros din 
Telmessos; până la moartea acestuia, în anul 328 sau 327 î.Hr., Alexandru 
acorda cel puţin la fel de multă importanţă prezicerilor lui Aristandros câtă 
acordă generalii moderni prezentărilor făcute de şefii agenţiilor de informaţii. 
Înainte de bătălii şi în multe alte ocazii, Aristandros examina măruntaiele 
animalelor sacrificate. Totuşi, nu îşi formula prezicerile în conformitate cu 
dorinţele lui Alexandru. Potrivit istoricului, Arrianus din Nicomedia, autorul 
celei mai credibile relatări a campaniilor lui Alexandru, în anul 329 î.Hr. acesta 
plănuia să treacă râul Tanais (Donul de astăzi) şi să-i atace pe scitii nomazi - 
în ciuda avertismentelor lui Aristandros, care-i spusese că două extispicii 
arătau că traversarea i-ar pune regelui viaţa în pericol. „Aristandros”, scrie 
Arrianus, „rămase la interpretarea lui, deşi Alexandru ar fi dorit să audă de la 
el alte vorbe”. Contrar sfaturilor lui Aristandros, Alexandru a traversat râul 
Tanais. Desi i-a învins pe sciți, aproape cá a murit în urma faptului că a băut 
apă contaminată. „În felul acesta”, era de părere Arrianus, „s-a împlinit şi 
prezicerea lui Aristandros".* 

Cunostintele lui Aristandros includeau si alte forme de divinatie: printre ele 
se număra si interpretarea comportamentului păsărilor, a viselor şi a unei 
mari varietăţi de semne prevestitoare. El a interpretat comportamentul unei 
rândunici care a coborât asupra lui Alexandru la Halicarnas, trezindu-l pe rege 
din somn, ca semn al unui atentat asupra lui: - probabil, una dintre multele 
ocazii în care divinatia îi alimenta lui Alexandru frica de conspirații. Un 
exemplu pentru ingeniozitatea lui Aristandros în interpretarea semnelor, care 
i-a impresionat în mod deosebit pe istoricii antici, a fost reacţia sa la 
tulburătoarea descoperire a statuii asudate a lui Orfeu. Aceasta, a pretins el, 


prevestea cát vor asuda poetii si muzicienii ín viitor in incercarea de a 
compune versuri si muzicá demne de a cánta faptele marelui Alexandru.* 

Dupá ce a consultat oracolul lui Zeus Ammon din oaza Siwa in timpul 
campaniei sale din Egipt, Alexandru a ajuns să creadă că este fiul lui Zeus. 
Credinţa în statutul său divin sau măcar semidivin i-a intensificat dependenţa 
de divinatie, în încercarea de a lua legătura cu zeii din rândul cărora făcea 
parte şi el. Potrivit lui Plutarh, „Alexandru, cu mintea tulburată şi înfricoşată, a 
pornit atunci să îndeplinească cele ce se cădeau zeilor. Orice întâmplare 
neobişnuită şi ciudată, cât de mică ar fi fost, o socotea minune şi semn 
zeiesc, iar palatul era plin de oameni care aduceau sacrificii şi făceau 
purificări şi preziceri".* Iscoadele care vegheau asupra oamenilor erau de 
departe mai puţin interesante pentru Alexandru decât prezicătorii care 
comunicau cu divinitatile. 

ACTIVITĂŢILE DE SPIONAJ SI DIVINATIA ÎN PERIOADA 
REPUBLICII ROMANE 


Ps Romei de la un mic oras-stat la o putere regionala dominanta 


in cursul celor patru secole care au precedat victoria finalá asupra 
principalului sáu rival mediteraneean, Cartagina, în anul 146 î.Hr., s-a datorat 
în mică măsură activităţilor de spionaj. Ca şi în Grecia Antică, majoritatea 
generalilor romani de dinainte de lulius Cezar acordau mai multă importanţă 
divinaţiei decât culegerii de informaţii. „Cine nu stie", se întreba istoricul 
roman Titus Livius, „că această cetate a fost întemeiată cu respectarea 
auspiciilor şi că toate se orânduiesc prin mijlocirea auspiciilor şi în timp de 
război şi în timp de pace?”.: Cei care „consultau auspiciile” erau preoţi 
cunoscuţi sub numele de auguri, care studiau comportamentul păsărilor 
pentru a interpreta voinţa zeilor. In campanii erau luate adesea cotete cu pui 
de găină sacri pentru ca augurii să le studieze comportamentul în momentul 
hrănirii şi să decidă şansele de victorie. Ca si în Grecia Antică, alti prezicători 
profesionişti, cunoscuţi drept Pharuspicii, practicau divinatia prin cercetarea 
măruntaielor animalelor sacrificate (extispiciu).?? Filosoful sceptic şi omul de 
stat Cicero se plângea că „Părerea că şi în rândul oamenilor se întâlneşte 
frecvent divinatia [...] are o origine străveche; datând din timpurile eroilor 
mitici, această credinţă s-a consolidat prin acceptarea ei unanimă, atât de 
către romani, cât si de toate celelalte nati": Pentru cei care credeau în zeii 
romani, exista un argument logic pentru a prefera divinatia în locul culegerii 


28 La începuturile Republicii Romane, uneori erau chemaţi auguri etrusci să interpreteze 
minunile şi semnele prevestitoare. O oglindă etruscă gravată, datând din jurul anului 400 
î.Hr., il înfăţişează pe profetul mitic Calchas examinând ficatul unui animal sacrificat 
ritual. Vezi Hornblower şi Spawforth (editori), Oxford Companion to Classical Civilization, 
p. 595. (Na) 


de informatii de cátre oameni, drept forma cea mai eficientá de culegere de 
informatii: 


Eu însă, care consider cá 
(a) zeii se preocupă de noi [...], 
(b) zeii ne avertizeazá, 


(C) zeii ne trimit multe semne [pe care le neglijám din uşurinţă, stupiditate sau 
răutate], 


(d) recunosc că divinatia există. 


Uneori, profeţii îşi adaptau prezicerile de dinainte de luptă după ceea ce 
credeau ei că îşi doresc să audă comandanții militari. Dar nu toti profeţii erau 
într-atât de servili şi multe semne nefavorabile nu puteau fi interpretate într-o 
manieră optimistă. Generalii înfrânți care nu luau în seamă semnele 
nefavorabile erau de obicei blamati pentru că-şi provocaserá propria 
înfrângere. Înainte de o bătălie pe mare la Sicilia în 249 î.Hr., comandantul 
roman Claudius Pulcher a ordonat ca puii săi sacri de găină să fie lăsaţi să 
iasă din cotet şi să li se arunce porumb. Aceştia au refuzat să mănânce, 
indicând astfel că semnele erau de rău augur pentru bătălie. Când puii au 
refuzat şi să bea apă (un alt semn de rău augur), înfuriat, Claudius Pulcher i-a 
aruncat peste bord. Apoi a fost pus pe fugă de flota inamică. Asemenea 
contemporanilor lui Pulcher, istoricul Suetoniu l-a condamnat mai târziu 
pentru cá a luat „în derâdere această teamă de primejdie”.+ 

Faptul că nu acordau prioritate culegerii de informaţii înainte de bătălie este 
demonstrat de incapacitatea comandanților militari de a folosi sistematic 
până şi cercetasi pentru operaţiuni militare de recunoaştere până în secolul al 
III-lea î.Hr.: În timpul cuceririi romane a restului Italiei, superioritatea legiunilor 
Romei a compensat cu asupra de măsură lipsurile activităţilor de culegere de 
informaţii militare. Războiul cu Imperiul Cartaginez, care la începutul secolului 
al Ill-lea era mai bogat şi avea o populaţie mai numeroasă decât Roma, a scos 
pentru prima dată în evidenţă aceste lipsuri. Cartagina (situată în apropierea 
Tunisului din zilele noastre) a moştenit de la întemeietorii săi fenicieni o 
înţelegere a importanţei unei bune informări despre rivali, care Romei îi 
lipsea. 

În era lor de apogeu, între anii 1200 şi 800 î.Hr., oraşele feniciene de pe 
coasta Libanului de azi controlau cel mai mare imperiu comercial al vremii. De 
asemenea, aveau cel mai bun sistem occidental de scriere, fenicienii 
concepând acest strămoş al alfabetului roman şi al alfabetelor moderne mai 
ales pentru a înregistra informaţii comerciale.” Fenicienii au fost probabil 
primii care s-au implicat în activităţi comerciale la mare distanţă. In Vechiul 
Testament, Cartea întâi a Regilor scrie că o flotă feniciană a adus echivalentul 
a 13 tone de aur din Ofir (probabil Italia de azi) în vistieria regelui Solomon. 
Din cauza distrugerii scrierilor cartaginezilor, se ştiu mai multe despre 
capacitatea lor de a-şi păzi secretele proprii decât de a le descoperi pe ale 
altora. Reuşita de a ascunde locul unde erau amplasate valoroasele lor mine 
de staniu din nordul Spaniei a fost dovedită prin abilitatea lor de a-i păcăli pe 
greci, făcându-i să creadă că staniul provenea din insule aflate în apropiere 
de ţărmul nord-vestic al Spaniei.: 

Timp de mai bine de trei secole, orizonturile fizice şi intelectuale ale 
Republicii Romane au fost cu mult mai înguste decât cele ale Cartaginei. Până 


aproximativ în anul 280 î.Hr., relaţiile externe ale Romei erau practic limitate 
la cele cu alte state din Italia. Cu toate acestea, pentru a câştiga Primul 
Război Punic („Fenician”) (264-241 î.Hr.) împotriva Cartaginei, Roma a trebuit, 
pentru prima dată, să câştige supremaţia maritimă. In timpul celui de-al 
Doilea Război Punic (218-201 î.Hr.), Roma s-a confruntat cu o provocare şi 
mai mare din partea generalului cartaginez Hannibal, unul dintre cei mai mari 
strategi din istoria militară, care a reuşit să creeze o ameninţare directă la 
adresa Romei. De asemenea, el a dovedit o înţelegere a activităţilor de 
spionaj mai profundă decât a oricărui alt general din Antichitate de dinaintea 
lui. De la vârsta de nouă ani, Hannibal a trăit cea mai mare parte a timpului în 
mijlocul armatei cartagineze. Până la vremea când a devenit comandant 
suprem, la vârsta de doar 25 de ani, învățase cât era de important să fie bine 
informat în legătură cu starea de spirit a trupelor sale. In vreme de campanie, 
adesea mergea deghizat prin tabără pentru a lua pulsul oştirii şi a trage cu 
urechea la ce se spunea despre el şi despre inamic.» Spre deosebire de alţii, 
aşa cum au remarcat mai târziu unii istorici romani, Hannibal nu credea în 
divinatie. Când regele Bitiniei (regiune situată în nordul Turciei de azi) s-a 
îndoit de îndemnul generalului de a lansa ofensiva, după ce preoţii săi au 
examinat ficatul unui vițel sacrificat şi i-au spus că semnele sunt nefavorabile, 
Hannibal a răspuns cu dispreţ: „Tu, [...], preferi sa dai crezare unei bucăţi de 
carne de vacă, şi nu unui bătrân general?” Nu există nicio relatare despre 
vreun general roman în vremea Războaielor Punice care să fi exprimat public 
un scepticism asemănător în legătură cu divinatia (deşi se poate ca o mică 
parte dintre ei să se fi exprimat în acest sens în privat). 

În anul 218 î.Hr., Hannibal a condus o armată de aproximativ 40 000 de 
pedestraşi, 9 000 de cavalerişti şi un detaşament de elefanţi de război peste 
Alpi în Italia. În ciuda lipsei de documente cartagineze despre sistemul de 
culegere de informaţii al lui Hannibal, reiese clar din izvoarele romane că 
acesta le depăşea cu mult pe ale adversarilor săi. Inainte de a trece Alpii, 
Hannibal plasase iscoade atât în taberele militare romane, cât şi la Roma. 
Potrivit lui Titus Livius, romanii au descoperit că una dintre iscoadele lui 
Hannibal activa la Roma de doi ani şi i-au tăiat mâinile pentru a-i descuraja pe 
alţii. Dar alte iscoade cartagineze au rămas nedetectate. Spre deosebire de 
aceasta, activităţile de spionaj ale romanilor erau atât de firave, încât sosirea 
numeroasei oştiri a lui Hannibal în nordul Italiei a luat prin surprindere Roma. 
Nici măcar veştile extraordinare despre elefanţi care traversează Alpii nu par 
să fi ajuns până la Roma.» 

De-a lungul următorilor trei ani, Hannibal a repurtat trei mari victorii. 
Fiecare dintre acestea s-a datorat nu numai modului său inspirat de a 
conduce luptele, ci şi abilității sale, bazate pe informaţii despre romani si 
cunoştinţe despre teren, de a surprinde şi înşela inamicul.» La lacul 
Trasimene, în anul 217 î.Hr., Hannibal a atras trupele consulului Gaius 
Flaminius într-una dintre cele mai mari şi mai eficiente ambuscade din istoria 
militară. În mai puţin de patru ore, aproximativ jumătate dintre cei 30 000 de 
soldaţi romani au fost fie ucişi în luptă, fie s-au înecat încercând să scape înot 
în lac; alte mii de luptători au fost luaţi prizonieri. Potrivit lui Titus Livius, 
bătălia a fost atât de crâncenă, încât niciuna dintre oştiri nu a observat că în 
acelaşi timp avea loc un cutremur.» Două zile mai târziu, informaţii 
preliminarii, obţinute dintr-un izvor necunoscut, despre deplasarea unei forţe 
de cavalerie romane de circa 4 000 de oameni i-au permis lui Hannibal să-i 
ucidă sau să-i ia prizonieri pe aproape toti soldatii.. Potrivit lui Plutarh, 
comandantul suprem al forţelor romane („dictatorul”), Quintus Fabius 


Maximus, numit în funcţie după înfrângerea de la lacul Trasimene, a arătat 
public că dezastrul s-a produs nu din pricina greşelilor militare, ci „din pricina 
nepăsării şi a dispretului arătat de Flaminius zeilor”. Scopul său era să-i 
convingă pe cetăţenii romani „să nu se teamă de duşmani, ci să câştige 
bunăvoința zeilor şi să-i cinsteasca”: 


... Mergând deci dictatorul în fata poporului, a fágáduit zeilor că toate caprele, şi 
porcii, şi oile, şi vacile care se vor prăsi într-un an, pe care le vor hrăni şi câmpiile, şi 
râurile, şi livezile în anotimpul viitor, pe toate le va sacrifica şi va da serbări muzicale 
şi scenice...” 


Cu toate acestea, zeii nu s-au îmblânzit. Bătălia de la Cannae din anul 216 
î.Hr. a fost un dezastru şi mai mare decât cea de la lacul Trasimene - de fapt, 
a fost unul dintre cele mai mari dezastre din istoria militară. Cunostintele lui 
Hannibal despre teren şi despre forţele inamice i-au permis să recurgă cu 
succes pentru prima dată într-o bătălie la un amplu cleşte strategic. Deşi nu 
vor fi niciodată cunoscute date exacte despre măcel, circa 50 000 de 
cartaginezi şi aliaţi de-ai lor au ucis cea mai mare parte a unei armate 
romane superioare numeric. Titus Livius relatează că inelele scoase de pe 
degetele aristocraților romani morti erau atât de numeroase, încât au umplut 
trei banite.» Inelele au fost duse în Cartagina si împrăştiate pe podea la 
intrarea în clădirea Senatului. Bătălia de la Cannae încă se studiază în 
universităţile militare moderne. Comandantul Suprem al Forţelor Aliate din 
ultima parte a celui de-al Doilea Război Mondial (şi viitorul preşedinte 
american) Dwight D. Eisenhower, un entuziast al activităţilor de spionaj, a 
scris: „Orice comandant din rândul trupelor de uscat râvneşte să câştige o 
bătălie de anihilare [a inamicului] şi, în măsura în care condiţiile o permit, 
încearcă să reediteze clasicul exemplu de la Cannae într-o versiune 
moderna”. 

Roma nu a cercetat de ce Hannibal reuşise în repetate rânduri să îi ia 
armatele prin surprindere şi să le păcălească. După Bătălia de la Cannae, 
Quintus Fabius Maximus a părut mai preocupat de interpretarea semnelor 
prevestitoare decât de îmbunătăţirea activităţilor de spionaj. Una dintre 
rudele sale a fost trimisă la Oracolul din Delfi. La cererea lui Fabius, Senatul 
a recurs pentru sfaturi la Cărţile Sibiline (Libri Sibyllini), o colecţie de sentinţe 
ale oracolului exprimate în hexametru grecesc, care se pare că a fost 
cumpărată de Tarquinius Superbus, ultimul rege al Romei, de la Sibylla, o 
misterioasă profetesá greacă. Cărţile reprezentau cele mai mari secrete de 
stat ale Republicii; pedeapsa pentru consultarea lor neautorizatá era sá fii 
cusut într-un sac şi aruncat în mare. Urmând tradiţia referitoare la momentele 
de mare criză, după Bătălia de la Cannae magistrati desemnaţi anume au 
mers să cerceteze sulurile sacre care conţineau Cărţile Sibiline, aflate la 
templul lui lupiter, unde erau păstrate sub pază strictă. După studierea 
textelor greceşti, ei au ajuns la concluzia că, pentru a-i îmblânzi pe zei, doi 
gali şi doi greci ar trebui îngropaţi de vii la târgul de vite (Forum Boarium) - 
ceea ce s-a şi întâmplat. Titus Livius a considerat că este „un ritual foarte 
neroman” - acesta fiind cel mai apropiat punct de un sacrificiu uman la care 
au ajuns romanii.» 

In ciuda obsesiei sale pentru secretele sibiline, Fabius a conceput o 
strategie militară reuşită pentru a stopa înaintarea lui Hannibal, urmărind din 
umbră şi hártuind intermitent oştirea acestuia în vreme ce se deplasa prin 
ltalia, dar evitând o înfruntare decisivă. Lui Hannibal îi lipseau oamenii şi 


resursele pentru a repurta o victorie categoricá dacá ar fi asediat Roma.?? 
Urmárit de Fabius, a pierdut elementul-surprizá care fusese factorul-cheie al 
victoriilor sale anterioare. Comunicatiile lui Hannibal au devenit atât de 
defectuoase, încât a pierdut şi avantajul informativ. Nu a ştiut prea multe 
despre locul unde se afla cea de-a doua armată cartagineză trimisă în Italia 
sub comanda fratelui său mai mic, Hasdrubal, până ce trupele romane nu i-au 
azvarlit capul lui Hasdrubal în tabără în anul 207 î.Hr.» 

Semnele prevestitoare şi prorocirile au continuat să inducă Romei teama de 
Cartagina. După o recoltă slabă şi mai multe ploi de meteoriți produse în 205 
î.Hr., s-a luat decizia de a se consulta încă o dată Cărţile Sibiline.% In urma 
consultării, potrivit relatării de mai târziu a lui Titus Livius, s-a ajuns la 
concluzia că armata duşmană va fi izgonită doar dacă era adusă din regatul 
Pergam, aliatul Romei, o piatră meteorică neagră sacră, care o întruchipa pe 
zeiţa mamă Cybele, cunoscută romanilor drept Mater Magna („Marea Maică”). 
De asemenea, a fost cerut şi sfatul Oracolului din Delfi, care a ajuns la 
aceeaşi concluzie. Pe 4 aprilie 204 î.Hr., în Roma a avut loc o ceremonie de 
întâmpinare a pietrei negre care o întruchipa pe Mater Magna, dimpreună cu 
un grup de preoţi şi preotese, şi s-a celebrat în onoarea ei primul festival 
Megalensia, cu sacrificii, ospete, spectacole dramatice, curse de care de 
război si jocuri.» S-a acordat mult mai multă atenţie întâmpinării zeitei-mame 
decât obţinerii de informaţii despre Hannibal. 

Odată cu invadarea Africii de Nord, în anul 204 î.Hr., de către o armată 
condusă de Publius Cornelius Scipio (cunoscut după victoriile sale din Africa 
drept „Scipio Africanul”), sorții s-au întors în sfârşit în favoarea Romei. Spre 
deosebire de Fabius, Scipio pare să fi înţeles cât de important era faptul că 
Hannibal recurgea la spionaj şi s-a folosit de iscoade mai mult decât oricare 
dintre generalii romani de dinaintea sa. In timp ce se pregătea pentru un 
atac-surpriză asupra regelui Sifax din Numidia, care furniza provizii unora 
dintre cele mai renumite trupe de cavalerie cartagineze, Scipio a trimis o 
serie de mesageri în tabăra regelui, sub pretextul negocierilor. Fiecare emisar 
avea un alai de sclavi, care erau, de fapt, centurioni deghizați.» Deghizarea 
era de departe mai eficientă decât s-ar putea presupune astăzi. Tabloul 
modern al armatelor romane mărşăluind disciplinate exclude de obicei 
mulţimea de sclavi care le însoțea pentru a se ocupa de necesităţile 
acestora.” Sifax şi curtea sa ar fi considerat atât de obişnuite escortele de 
sclavi care îi însoțeau pe trimişii romani, încât nici nu i-ar fi luat în seamă. În 
mod cert, nu le-ar fi trecut prin minte că un centurion roman ar fi acceptat 
umilinţa de a se preface că este sclav. Până când Scipio a fost gata de atac, 
majoritatea centurionilor săi, la adăpostul deghizării, au putut să se 
familiarizeze cu tabăra numidienilor pe care se pregăteau să o cucerească, 
Inainte să pornească atacul, Scipio şi-a infiltrat pe timp de noapte o parte 
dintre oameni, probabil tot deghizați, în taberele numidienilor şi ale aliaţilor 
lor cartaginezi, unde au dat foc construcţiilor de lemn cu acoperiş de paie. 
Crezând că focul izbucnise din întâmplare, cartaginezii au alergat neinarmati 


2° Comandantul cavaleriei lui Hannibal i-a spus acestuia, potrivit lui Titus Livius, cá stie 
cum să câştige o bătălie, dar nu ştie cum să se „folosească de victorie”. Vezi Titus Livius, 
History of Rome, 22.51.4. (N.a.) 


30 Desi au fost propuse şi alte motive pentru decizia de a consulta Cărţile Sibiline, faptul 
că Hannibal, cel mai periculos duşman extern din istoria Republicii Romane, încă făcea 
ravagii în jurul Italiei la mai bine de un deceniu după Bătălia de la Cannae trebuie să fi 
constituit o sursă majoră de îngrijorare. (Na) 


să-l stingă, căzând astfel într-o ambuscadă pregătită de soldaţii romani care îi 
aşteptau. Ambele tabere au fost distruse. Cu toate acestea, este important 
de menţionat faptul că utilizarea iscoadelor şi a subterfugiilor era considerată 
atât de străină de arta romană a războiului, încât marii istorici Titus Livius şi 
Polibiu, printre alţii, l-au criticat pe Scipio pentru comportament meschin.» 

Scipio Africanul a fost cel mai abil general din istoria Republicii Romane, 
depăşit poate doar de Gaius lulius Cezar.*! Victoria decisivă a lui Scipio asupra 
lui Hannibal în Bătălia de la Zama, din sud-vestul Cartaginei, din anul 202 
î.Hr., a dus la sfârşitul celui de-al Doilea Război Punic. Înainte de Bătălia de la 
Zama, au fost capturate unele dintre iscoadele lui Hannibal trimise să afle 
locul unde se aflau trupele lui Scipio. In loc să-i ucidă sau să-i mutileze, Scipio 
le-a permis oamenilor să se întoarcă la Hannibal cu vestile demoralizatoare cá 
forţele sale, incluzând trupele de cavalerie, erau inferioare numeric bine 
aprovizionatei armate romane.» Faptul cá Scipio avea o înţelegere mai 
profundă a rolului informaţiilor decât comandanții romani de dinaintea sa se 
datora în parte orizonturilor sale intelectuale şi geografice mai largi. Puţini 
conducători romani înaintea lui Scipio visaseră, asemenea lui, la un imperiu 
peste mare. El vorbea limba greacă (semn de efeminare în ochii generalilor 
romani mai puţin intelectuali), îşi scria memoriile (care nu s-au păstrat) în 
limba greacă şi, în semn de admiraţie pentru Alexandru cel Mare, a fost 
primul general roman care şi-a ras barba ca Alexandru - o modă urmată de 
comandanții romani de după el până în epoca împăratului Adrian. 

După victoria asupra Cartaginei, Roma nu mai avea niciun rival capabil să 
culeagă informaţii militare importante. Deşi Roma nu avea un serviciu de 
informaţii externe, frecventele războaie în care era implicată îi asigurau o 
înţelegere a inamicilor şi vecinilor săi mult mai amplă decât a acestora despre 
Roma. Până la mijlocul secolului al Il-lea î.Hr., romanii călătoriseră mai mult 
decât oricare alt popor mediteraneean de la soldaţii macedoneni ai lui 
Alexandru cel Mare până atunci. Peste jumătate dintre cetăţenii romani de 
sex masculin fuseseră în stráinátate.* 

lulius Cezar, probabil cel mai capabil general din istoria Republicii Romane, 
avea şi el o înţelegere profundă a activităţilor de spionaj. Interesul său pentru 
modul de gândire al inamicilor era deja evident la vârsta de 25 de ani, cand a 
fost prins de piraţii cilicieni din Anatolia de astăzi. Când piraţii au cerut o 
răscumpărare de 20 de taleri, i-a întrebat dacă îşi dau seama ce important 
era el şi le-a spus să ceară 50 de taleri. Cezar i-a avertizat că, după ce li se 
vor plăti cei 50 de taleri (ceea ce s-a şi întâmplat) şi va fi eliberat, îi va găsi 
până la unul şi îi va crucifica. S-a ţinut de cuvânt.» 

Cariera politică extraordinară a lui Cezar, care, printr-o combinaţie de fler şi 
viclenie, i-a adus funcţia de consul în anul 59 î.Hr. şi pe cea de dictator în 48 
î.Hr., l-a învăţat atât importanţa urmăririi rivalilor, cât şi a tăinuirii tacticilor 
sale - lecţii pe care le-a transferat pe câmpul de luptă. El a acordat mult mai 
multă atenţie securităţii informaţiilor decât oricare alt general din Antichitate. 
Pe cât se pare, a fost primul care a recurs în campanie la „cifrurile bazate pe 
substituție”, pe care le-a folosit initial când le scria prietenilor şi aliaţilor 
despre politica Romei.» Cezar folosea cifrurile atât de frecvent, încât un 
scriitor roman de mai târziu, Valerius Probus, le-a dedicat un întreg volum, 
care, din păcate, nu s-a păstrat până azi.» Totuşi, Suetoniu oferă detalii 
despre unul din cifrurile cu substituție ale lui Cezar, care înlocuia fiecare litera 


31 în cea mai recentă biografie a sa, scrisă de Richard Gabriel şi intitulată Scipio 
Africanus, se afirmă că Scipio a fost un general chiar mai mare decât lulius Cezar. (Nal 


cu o literă aflată cu trei poziţii în urmă în alfabet.» , CAESAR" devenea astfel 
„FDHVDU”. Cu siguranţă, Cezar folosea şi alte variaţii ale acestei formule de 
bazá.?? 

Istoria Rázboiului Galic scrisá de Cezar, De Bello Gallico, este prima care 
face referire la folosirea unui cifru cu substitutie in scopuri militare. El descrie 
cum i-a trimis un mesaj cifrat lui Cicero, aflat sub asediu ín vremea revoltei 
galilor din anul 54 î.Hr. şi, pare-se, la un pas de a se preda. Mesagerul a 
transmis mesajul care anunţa cá ajutoarele erau pe drum, înfigându-l într-o 
suliță pe care a aruncat-o în tabăra lui Cicero. Potrivit lui Cezar, mesajul a 
avut un impact puternic asupra moralului soldaţilor aflaţi sub asediu: „Timp 
de două zile [sulița] a rămas neobservată de ai nostri; a treia zi, un soldat o 
vede, o smulge şi o duce lui Cicero. Acesta citeşte mai întâi el singur 
scrisoarea, apoi o reciteşte în adunarea soldaţilor, care sunt cuprinşi de cea 
mai mare bucurie”. Oricât de simple le-ar părea cifrurile de substituție unor 
criptografi din zilele noastre, matematicienii arabi au născocit o metodă de a 
le decripta abia la un mileniu de la moartea lui Cezar.” 

Deşi lulius Cezar nu avea spioni care să culeagă informaţii militare, probabil 
i se datorează în mare măsură extinderea şi diferenţierea rolurilor jucate de 
trupele de recunoaştere: procursatores, care efectuau misiuni de 
recunoaştere chiar înaintea forţelor romane; exp/oratores, cercetaşi care 
acționau pe o raza mai largă; si speculatores, care efectuau acţiuni de spionaj 
în interiorul teritoriului inamic. De asemenea, Cezar a înfiinţat şi un sistem 
de curieri rapizi, care să transmită informaţii militare şi de alte tipuri, folosind 
cai de schimb stationati în puncte fixe. 

Cezar avea ceva experienţă personală în domeniul spionajului. Potrivit lui 
Suetoniu, cel puţin o dată în timpul Războiului Galic, Cezar a pătruns pe 
teritoriul inamic deghizat în gal. Deşi țelul său principal era să ajungă la o 
tabără romană ce fusese izolată de forţele inamice, deghizarea l-a ajutat ca, 
în drum, să acţioneze şi ca un spion care observă activitatea inamicului.» Cu 
toate acestea, cea mai activă implicare personală a lui Cezar în culegerea de 
informaţii în timpul Războiului Galic consta în interogarea soldaţilor inamici 
luaţi prizonieri de către forţele sale de recunoaştere şi a dezertorilor inamici. 
Înainte de două dintre cele mai importante victorii ale sale - înfrângerea 
conducătorului germanilor, Ariovist, în anul 58 î.Hr., şi bătălia de la Sambra 
împotriva belgilor („cei mai viteji dintre toţi” galii) în anul 57 î.Hr. -, ceea cea 
aflat Cezar în timpul interogatoriilor a avut o influenţă decisivă asupra 
planurilor sale de luptă. Înainte de a da piept cu trupele lui Ariovist, Cezar a 
aflat de la prizonierii inamici cá prezicátoarele care însoțeau trupele acestuia 
afirmaseră că „potrivit voinţei zeilor, germanii nu puteau învinge dacă dădeau 
lupta înainte de luna nouă”. Cezar a atacat a doua zi, înainte de luna nouă. 
După ce au opus o rezistenţă îndârjită, moralul inamicilor a scăzut, iar 
germanii au fugit de pe câmpul de bătălie, fugáriti de răzbunătoarea cavalerie 
romană condusă de însuşi Cezar.” 


32 S-a afirmat că primul cifru militar a fost „scitala” spartanilor - o fâşie lungă şi subţire de 
pergament, piele sau papirus pe care erau scrise coloane de litere aparent fără înţeles; 
atunci când era înfăşurată pe un cilindru, dădea la iveală un mesaj ce putea fi citit doar 
pe orizontală. Vezi Kahn, Codebreakers, p. 82. Cercetări recente au contrazis această 
afirmaţie. Este mai probabil ca „scitala” să fi fost pur şi simplu o metodă de transport, şi 
nu una de cifrare a unui mesaj scris. Vezi Kelly, „Myth of the Skytale". (Nal 


33 Desi multi germani au fost masacrați, inclusiv două dintre soțiile lui Ariovist, acesta a 
scăpat şi a dispărut în istorie. ( N.a.) 


Înainte de bătălia împotriva belgilor pe râul Sambra din anul următor, Cezar 
şi-a schimbat din nou planul de luptă după ce a aflat, în urma interogárii 
prizonierilor, că inamicul avea de gând să atace legiunile romane în timp ce 
treceau râul, îngreunate de poveri. Apărate de o avangardă formată din 
cavalerie şi trupe uşoare, şase legiuni au trecut râul fără poveri, pe care le-au 
lăsat să fie transportate de două legiuni din urmă. Chiar şi aşa, Cezar s-a 
aflat chiar la începutul bătăliei într-o situaţie care i se părea şi lui însuşi 
disperată. Sosit fără scut, a luat unul de la un soldat din apropiere, a trecut în 
prima linie şi a ordonat trupelor să avanseze, „a chemat pe centurioni pe 
nume, a îmbărbătat pe soldaţi”. Dacă nu şi-ar fi schimbat tactica pe baza 
informaţiilor obţinute de la belgii capturați, ar fi riscat să fie înfrânt. Dar Cezar 
a supravieţuit crizei şi a repurtat o victorie decisivă. Senatul recunoscător a 
votat organizarea de ceremonii publice de mulţumire timp de 15 zile - mai 
mult decât pentru oricare alt general înaintea lui.“ In timpul Războiului Galic, 
trupele sale au ucis circa un milion de gali şi au luat ca sclavi mult mai mulţi 
de atât. ` 

Cezar era propriul analist de informatii si anchetator-sef. In diverse pasaje 
din De Bello Gallico, el mentioneazá cá a primit rapoarte de la negustori, 
informatori si mesageri, precum si de la prizonieri inamici. El compará 
incercárile sale de coroborare a rapoartelor primite cu metodele primitive 
folosite de gali: 


Într-adevăr, gallii au obiceiul să-i oprească pe călători, chiar împotriva voinţei 
acestora, şi să-i întrebe despre tot ce a văzut şi a auzit fiecare... Adesea, impresionați 
de cele auzite, gallii iau hotărâri cu privire la chestiunile cele mai importante... Se iau 
orbeşte după zvonuri nesigure, iar cei mai mulţi negustori întrebaţi plăsmuiesc 
răspunsuri ca să le fie pe plac.“ 


Deoarece galii erau analfabeți, este imposibil să găsim scrieri care să 
coroboreze părerea lui Cezar despre modul lor de a purta războaie, descris în 
De Bello Gallico. Totuşi, în unele cazuri, de exemplu, interpretarea lui asupra 
dimensiunii religioase a stilului de luptă al galilor, descoperirile arheologice 
constituie un substitut parţial pentru dovezile scrise. Potrivit lui Cezar: 


De cele mai multe ori, când hotărăsc să se lupte, făgăduiesc lui Mars prada pe care 
o vor lua în război; după victorie jertfesc vietuitoarele pe care le-au luat ca pradă si 
îngrămădesc celelalte lucruri într-un singur loc. La multe triburi se pot vedea, în locuri 
consacrate, movile clădite din aceste lucruri; rar se întâmplă ca cineva, nesocotind 
religia, să îndrăznească să ascundă prada la el sau să se atingă de ofrande; pentru 
această faptă au stabilit ca pedeapsă o moarte îngrozitoare, însoţită de chinuri.” 


Săpăturile efectuate la „sanctuarele de război” din Galia de la mijlocul 
Epocii Fierului?^ au furnizat o confirmare certă a relatării lui Cezar: s-au găsit 
mii de arme sfărâmate îngrămădite pe locuri indiscutabil sacre, împreună cu 
dovezi ale unor festinuri şi rămăşiţe de animale şi - uneori - ale prizonierilor 
de război sacrificati.* 

„Întregul neam al galilor”, a concluzionat Cezar, „este foarte superstitios". 
Printre aceste ritualuri, mai ales înainte de bătălie, se număra şi sacrificiul 
uman efectuat de liderii religioşi - druizii. Deşi si alţi autori romani 


34 Cu deosebire cele de la Gournay-sur-Aronde (Oise), Ribemont-sur-Ancre (Somme) şi 
Mirebeau (Câte d'Or). (Nal 


mentioneazá sacrificiul uman?, numai Cezar precizeazá cá ín sacrificiile 
efectuate de druizi se foloseau uneori manechine de ráchitá: 


. manechine de mărime colosală, împletite din nuiele, în interiorul cărora pun 
oameni vii; manechinelor li se dă foc... Gallii socotesc că zeilor nemuritori le este mai 
plăcută sacrificarea de oameni care au fost prinşi cu vreun furt, cu vreo tâlhărie sau 
alt delict, în cazul că lipsesc asemenea victime, recurg la sacrificarea unor 
nevinovați.. 


Descrierea manechinelor de răchită făcute de Cezar a provocat un oarecare 
scepticism în privinţa relatării sale despre sacrificiile umane efectuate de 
druizi, deşi acestea sunt menționate şi de scriitorul şi geograful grec 
Strabon.” Cu toate că Cezar ar fi putut să exagereze în relatarea sa, un studiu 
recent bazat pe dovezi scrise, dar si arheologice, concluzionează că scrierea 
lui „Cezar este sursa noastră textuală cea mai bogată despre druizii antici, 
fiind si una dintre cele mai credibile”. Sursa cea mai importantă a lui Cezar a 
fost Diviciacus (sau Divitiacus), căpetenie a tribului galic Hedui, singurul druid 
antic al cărui nume s-a păstrat până azi, pe care Cezar însuşi l-a interogat - 
„Diviciacus”, scria el, „gallul în care avea[m] cea mai mare încredere”. 

Cezar era mult mai puţin bine informat despre Britannia decât despre Gallia. 
În parte, el a justificat invadarea Britanniei în anul 55 î.Hr. prin nevoia de a 
culege informaţii, după ce a descoperit (sau cel puţin aşa pretindea) că 
britanii îi ajutaseră pe gali în timpul campaniilor lui împotriva acestora: 


Negustorii înşişi nu cunosc decât coasta şi regiunile din faţa Galliei. Caesar a 
chemat la el negustori din toate părţile, dar n-a putut afla nici cât de mare este 
insula, nici ce triburi o locuiesc şi cât de numeroase sunt ele, nici care e felul lor de 
viaţă şi ce metode de luptă folosesc, nici care sunt porturile care pot primi un număr 
mare de corăbii. 


Dar, aşa cum a arătat Sir Barry Cunliffe, Cezar „încerca să câştige admiraţia 
romanilor traversând oceanul şi punând piciorul pe un tărâm învăluit în 
mister”. După ce a ajuns, în anul 55 î.Hr., la (sau în apropiere de) aşezarea 
Deal de azi, prima expediţie a lui Cezar peste Canalul Mânecii a petrecut doar 
câteva săptămâni pe o porţiune îngustă a regiunii rurale Kent de astăzi, 
aflând doar puţine despre Britannia şi aproape sfârşind dezastruos. Furtunile 
din largul coastei engleze au scufundat mai multe vase şi n-au permis 
debarcarea cavaleriei. A doua expediţie a lui Cezar, din anul 54 î.Hr., deşi la 
fel de slab pregătită, a reuşit să traverseze, spre sfârşitul sezonului de 
campanie, cu forţe neadecvate, Tamisa şi a învins o căpetenie locală, darnu a 
cucerit teritorii şi nu a lăsat nicio garnizoană în urmă. Totuşi, la Roma, 
expedițiile au beneficiat de un enorm succes de propagandă. Senatul a votat 
organizarea de ceremonii publice de mulţumire timp de 20 de zile.* 

Niciuna dintre expediţii nu a contribuit prea mult la felul în care percepeau 
romanii populaţia britanică aflată în afara teritoriului Kent de astăzi. Cezar a 
tras concluzia că populaţia din Kent, pe care o considera „foarte civilizată”, 
era în mică măsură diferită de gali. Informaţiile pe care le deţinea despre alţi 
britani păreau să fie bazate mai degrabă pe tipul de zvonistică pentru care îi 
dispretuia pe gali, decât pe o activitate serioasă de culegere de informaţii. 
Probabil că Cezar exagera când descria înfăţişarea lor exotică pentru a 
evidentia victoria sa de propagandă: „Toţi britannii însă se vopsesc cu 
drobuşor, care produce o culoare albastră; din această cauză au o înfăţişare 


35 Printre aceştia se numără Cicero, Suetoniu, Lucan, Tacit şi Pliniu cel Bătrân. (Na) 


groaznică în timpul luptelor. Poartă părul lung şi-şi rad toate părţile corpului, 
în afară de cap şi de buza superioară. Câte 10 sau 12 bărbaţi au soţii comune 
între ei..."* Chiar şi după expedițiile lui Cezar din anii 55 si 54 î.Hr., Britannia 
rămânea un mister. 

Capacitatea lui Cezar şi a altor generali romani de a se folosi de informaţiile 
militare primite era limitată de lipsa a ceea ce astăzi am numi hărţi 
adecvate.” Desi Cezar, la fel ca si alti autori romani“, face referire la hărţi, 
singurul exemplu cunoscut - o copie medievală a unui original din secolul al 
V-lea - este un pergament cu o lungime de 6,75 metri, probabil asemănător 
hărților mai timpurii”, care nu cuprinde multe în afară de itinerariile dintre 
aşezările romane, cu o imagine inexactă a terenului dintre ele. Rolul 
informaţiilor militare era acela de a furniza generalilor romani tipul de 
informaţii oferit mai târziu de hărţi. 

Unul dintre punctele forte ale comandantului de oşti Cezar era faptul că 
acorda mult mai multă atenţie informaţiilor decât divinatiei. Nu există nici 
măcar o referire la divinatie în relatarea lui despre Războiul Galic, în ciuda 
faptului că în oastea sa, ca în toate oştile romane, haruspicii cercetau cu 
regularitate măruntaiele animalelor sacrificate??. Suetoniu scria mai târziu: 
„Nicio superstiție religioasă nu-l abátea sau nu-l împiedica de la planul lui”. 
Când semnele erau nefavorabile, Cezar fie le ignora, fie încerca să le 
găsească o explicaţie. Odată, chiar când un animal de sacrificiu a scăpat 
înainte de a fi ucis (ceea ce era un semn foarte rău), el şi-a continuat 
campania. În timpul Războiului Civil, aflat în campanie în Africa de Nord 
împotriva lui Metellus Scipio, o rudă îndepărtată a eroului militar Scipio 
Africanul, Cezar a căutat să discrediteze  profetiile referitoare la 
invincibilitatea familiei Scipio în Africa de Nord, incluzându-l în anturajul său 
pe „Salvito” Scipio, un personaj demn de milă descris de Suetoniu drept „cel 
mai disprețuit” membru al familiei Scipio. 

Nepăsarea lui Cezar faţă de divinatie era o ironie din două puncte de 
vedere. În primul rând, în anul 63 î.Hr., la vârsta de circa 37 de ani, fusese 
ales Mare Preot (Pontifex Maximus) al Republicii Romane, mutându-se la 
impresionanta reşedinţă oficială, Regia, aflată pe Via Sacra („Calea Sfântă”), 
unde a condus numeroase sacrificii oficiale în timpul cărora haruspicii 
practicau extispicii. Cu toate acestea, motivele lui Cezar erau în marea lor 
majoritate de natură politică. Datorită amestecului dintre politică şi religie, 
alegerea sa a fost o importantă rampă de lansare pe scena politică. Cezar a 
recunoscut în faţa mamei sale că a cheltuit atât de mult cu mita dată pentru a 
se asigura că este ales, încât ar fi fost ruinat dacă nu ar fi devenit Mare 
Preot.» 

Deosebit de ironic este faptul că, înainte de asasinarea sa în anul 44 î.Hr., 
Cezar a primit probabil cele mai cunoscute avertismente din istoria divinatiei. 


36 Printre aceştia, vezi Salustiu, Varro, luvenal si Lucan. (Nal 


37 Datorită valorii sale de raritate, copia hărţii romane din secolul al V-lea d.Hr., cunoscută 
sub numele de Tabula Peutingeriana, a fost inclusă în 2007 în Patrimoniul documentar 
„Memoria Lumii” al UNESCO. Pe hartă sunt reprezentate localităţi precum 
Constantinopolul, fondat în anul 328 d.Hr., şi Pompeii, care nu a fost reconstruit după 
erupția vulcanului Vezuviu din anul 79 d.Hr. (Nal 


38 Dezvăluirea ulterioară a lui Cezar, potrivit căreia nu tinuse seama de un „semn 
prevestitor de moarte” revelat în timpul sacrificării unui animal în timpul luptelor cu 
Pompei, din perioada Războiului Civil, este o dovadă indirectă a faptului că armatele sale 
erau, într-adevăr, însoţite de haruspicii. Vezi Dando-Collins, The /des, p. 78. (N.a.) 


În piesa /uliu Cezar scrisă de Shakespeare, el este acostat de un ghicitor 
anonim când se plimba în centrul Romei în timpul serbărilor religioase 
Lupercalia: 


CEZAR: Dar cine în gloata asta m-a chemat? 

Am auzit o voce mult mai asurzitoare 

Decât acele muzici strigând: „ascultă Cezar” 
Vorbeşte dar, căci Cezar se întoarce să te asculte. 
GHICITORUL: Fereşte-te, oh! Cezar, de idele lui Marte.“ 


De fapt, principalul avertisment asupra pericolului de la Idele lui Marte (ziua 
de 15 ale lunii), numite astfel datorită lunii pline din ziua respectivă, a venit 
nu din partea unui ghicitor anonim, ci din partea haruspiciului Spurinna, la 
Regia, reşedinţa oficială a lui Cezar. In timp ce examina măruntaiele unor 
animale sacrificate, Spurinna l-a avertizat pe Cezar că se afla în pericol şi 
asupra „unei primejdii ce-l paşte înainte de Idele lui Marte”.* La ritualul 
religios din dimineaţa zilei de 15 martie, Cezar i-a spus lui Spurinna: „Ce ne 
facem cu prezicerile tale? Nu vezi că ziua despre care aveai atâtea temeri a 
sosit şi eu trăiesc încă?” „A sosit”, a răspuns Spurinna, „dar n-a trecut”. Apoi 
Spurinna a trecut la sacrificarea matinală a unei păsări, i-a tăiat gâtul pe când 
era ţinută de ajutoarele sale şi i-a examinat măruntaiele. Arătând către ficatul 
păsării, care avea o formă ciudată, haruspiciul a spus: „Acesta este un semn 
prevestitor de moarte”. Se spune că Cezar a râs de avertisment şi a declarat: 
„La fel mi s-a întâmplat si în Spania, cand mă luptam contra lui Pompei".« 

Totuşi, asasinarea lui Cezar mai târziu în acea zi a fost posibilă nu din 
pricina nepăsării lui faţă de divinatie, ci fiindcă nu a acordat atenţie 
informaţiilor despre ameninţarea la adresa lui venită din interiorul Senatului. 
Chiar şi valoarea celor mai bune informaţii este dată de modul în care sunt 
folosite acestea. Asasinarea lui Cezar în anul 44 î.Hr. - probabil cel mai 
cunoscut asasinat politic din istorie - este un exemplu grăitor în acest sens. 
Intr-o conspirație în care sunt implicate atât de multe persoane, printre care 
se numără la loc de frunte vreo 60 de senatori, şi într-o capitală unde se 
bârfea atât de mult ca la Roma, sigur vor fi existat zvonuri despre o 
ameninţare la adresa vieţii lui Cezar. Deşi conspiratorii acționau din motive 
variate, ce aveau în comun era, probabil, părerea că puterile deţinute de 
Cezar erau incompatibile cu supraviețuirea unei Republici libere. Chiar şi unii 
dintre aceia care îi rămăseseră loiali considerau că puterile sale erau 
excesive. In mod traditional, cei numiţi dictatori beneficiaserá de mandate 
limitate la şase luni. Totuşi, în anul 46, Cezar primise un mandat de zece ani, 
iar la începutul anului 44 fusese numit dictator pe viaţă (dictator perpetuo). 
Copleşit de onoruri, el a fost primul roman al cărui chip a apărut pe monedele 
emise în timpul vieţii sale. Puterea şi gloria la o scară fără precedent în istoria 
Republicii Romane, combinate cu succesul repurtat prin asumarea de riscuri 
(cel mai cunoscut fiind traversarea Rubiconului în anul 49 şi declanşarea unui 
război civil din care a ieşit victorios), l-au făcut pe Cezar să devină prea sigur 
de sine. La începutul anului 44, el a renunţat la masiva sa gardă de corp 


39 Identificarea haruspiciului drept Spurinna (realizată ulterior de Suetoniu) este 


coroborată de o scrisoare adresată de Cicero unui prieten, la opt luni după asasinarea lui 
Cezar. Cicero scria că Spurinna prezisese că „întreaga republică e ameninţată de un mare 
pericol dacă nu revii la vechile obiceiuri”. Vezi Dando-Collins, 7he /des, p. 77. (N.a.) 


spaniolă, după ce Senatul a depus un jurământ de loialitate faţă de el, si a 
refuzat cererile repetate ale prietenilor şi susținătorilor săi de a înfiinţa o nouă 
gardă de corp şi de a lua alte măsuri pentru siguranţa sa. Conspiratorii aveau 
la dispoziţie o perioadă de timp foarte limitată. Cezar urma să plece de la 
Roma pe 18 martie, pentru a se lansa în noi campanii militare, care ar fi durat 
mai mulţi ani. Ultima sa apariţie în Senat, pe data de 15, era ocazia cea mai 
evidentă, poate chiar singura, de a-l asasina. Uciderea lui în timpul 
campaniei, când era înconjurat de forţe loiale, s-ar fi dovedit, probabil, extrem 
de dificilă. Cu toate că a fost înjunghiat de mai multe ori de conspiratorii care 
l-au înconjurat în Senat de Idele lui Marte, Suetoniu relatează cá autopsia 
(prima a cărei descriere se păstrează până azi) a arătat că o singură rană din 
piept s-a dovedit a-i fi fatalá.* 

Deşi Cezar se folosise de informaţii militare mai mult decât oricare alt 
general roman dinaintea sa, acest fapt a contribuit doar în mică măsură la 
ascensiunea Romei ca superputere militară. Principalul rol al activităţilor de 
spionaj în vreme de război este de a servi drept multiplicator de forţă, dând 
unui combatant bine informat despre forţele inamice posibilitatea să se 
folosească mai eficient de forţele proprii. Insă după distrugerea Cartaginei, 
superioritatea militară a Republicii Romane târzii era atât de mare, încât 
deținerea de informaţii mai bune decât ale adversarilor săi nu a adus cine ştie 
ce în plus puterii sale de stat războinic. Armatele Romei erau renumite pentru 
disciplina, armamentul superior şi, mai presus de toate, pentru însăşi 
dimensiunea lor. Până în secolul al Il-lea î.Hr., în afară de folosirea trupelor 
aliate, Roma înrola în legiunile sale circa 13% din propriii cetăţeni - o 
proporţie neegalată de nicio altă putere europeană până la Frederic cel Mare 
al Prusiei şi la Napoleon.“ 

ARTA RĂZBOIULUI ŞI ARTHASHASTRA: CUM AU PRELUAT 
CHINA ŞI INDIA SUPREMAȚIA TIMPURIE ASUPRA GRECIEI ŞI 
ROMEI 


Pus cărţi care au afirmat că activităţile de spionaj ar trebui să joace un 


rol-cheie în timp de război şi pace au fost scrise nu în Grecia sau Roma Antică, 
ci în China şi India Antică: Arta războiului (Sun Zi Bing fa), atribuită în mod 
tradiţional contemporanului lui Confucius, generalul chinez Sun Tzu (cca 544- 
cca 496 î.Hr.); şi Arthashastra, un manual voluminos despre arta conducerii 
statului, atribuit lui Kautilya (cca 350-cca 283 î.Hr.), un consilier de rang înalt 
al fondatorului dinastiei Maurya din nordul Indiei. 

Paternitatea cărţii Arta războiului încă este o chestiune controversată. 
Cartea a fost probabil scrisă nu de Sun Tzu, ci de un autor (sau autori) 
anonim(i) mai târziu, la începutul secolului al Ill-lea î.Hr.:, recurgánd, pentru a 


beneficia de prestigiul de care se bucura marele general, la un stil literar care 
la acel moment era deja desuet. Cu toate acestea, indiferent cine a fost 
autorul cărţii, Arta războiului este considerată astăzi drept „prima încercare 
cunoscută de a formula temeiurile raţionale ale planificării şi executării 
operaţiunilor militare”.* Sir Basil Liddell Hart, apreciat istoric militar şi strateg 
britanic din secolul XX, îl considera pe Sun Tzu cel mai mare gânditor militar: 
„Dintre toţi gânditorii militari din trecut, doar Clausewitz se poate compara cu 
Sun Tzu şi chiar şi acesta este mai «demodat» şi în parte mai învechit, deşi a 
scris la 2 000 de ani după Sun Tzu. Sun Tzu are o viziune mai clară, o 
înţelegere mai profundă si o prospeţime imuabilá".: 

Autorii Artei războiului şi Arthashastrei au realizat ceea ce nu realizase nicio 
altă scriere despre război şi arta conducerii unui stat: au insistat asupra 
faptului cá divinatia şi semnele prevestitoare (care impiedicaserá dezvoltarea 
culegerii şi utilizării informaţiilor în Grecia şi Roma Antică) nu joacă niciun rol 
în cele două domenii“!. In Arta războiului se afirmă: ,Interziceti oracolele si 
prezicerile de rău augur. Debarasati planurile de îndoială si incertitudine”::+ 


Or, dacă prinţul luminat şi generalul avizat înving inamicul de câte ori trec la 
acţiune, dacă realizările lor depăşesc pe cele obişnuite, aceasta se datoreşte 
informării prealabile. Ceea ce se numeşte informare prealabilă nu vine de la spirite, 
nici de la divinităţi, nici din analogie cu evenimentele trecute, nici din calcule. Ea 
trebuie obţinută de la oamenii care cunosc situaţia inamicului [spioni].* 


Argumentul cel mai important din Arta războiului este prezentat pe scurt în 
prima şi ultima frază din carte: 


Războiul este o problemă de importanţă vitală pentru stat; domeniu al vieţii şi al 
morţii; calea care duce spre supravieţuire sau spre nimicire. 


[...] 


Operatiunile secrete sunt esenţiale în război; pe ele se bazează armata pentru a 
efectua fiecare dintre mişcările ei. 


Spionii erau în centrul operaţiunilor secrete. În Arta războiului se face 
referire la cinci categorii de spioni: 


e „agenţii indigeni”, recrutaţi din ţinutul inamic; 


40 „Spre deosebire de majoritatea autorilor greci şi romani, Sun Tzu nu era interesat în 
primul rând de elaborarea unor stratageme sofisticate sau de tehnici superficiale şi 
efemere. Scopul său era să întocmească un tratat sistematic care să-i călăuzească pe 
conducători şi pe generali în purtarea cu succes a unor războaie victorioase.” Vezi Griffith 
(editor şi traducător), Sun Tzu: The Art of War, p. x. (N.a.) 


^! Deşi insistă, ca si Arta războiului, asupra faptului cá stăpânitorul nu trebuie să acorde 
atenţie semnelor prevestitoare şi altor forme de superstiții, Arthashastra îl sfătuieşte să 
exploateze credinţele superstitioase ale inamicilor şi rivalilor săi şi să încurajeze populaţia 
credulă din teritoriile aflate în propria stăpânire să creadă că are puteri supranaturale. 
(N.a.) 


^^ Filosoful chinez Han Fei (cca 280-233 î.Hr.) a inclus si el pe lista modalitátilor de 
distrugere a unui stat „dependenţa de alegerea unui anotimp sau a unei zile favorabile, 
venerarea demonilor şi a spiritelor sacre, încrederea în divinatie prin cercetarea 
carapacelor de broasca-testoasa sau a tulpinilor de coada-şoricelului, precum şi 
manifestarea devotiunii prin rugăciuni sau sacrificii”. Vezi Loewe, Divination, Mythology 
and Monarchy, p. 168. (N.a.) 


„agenţii interiori", care sunt funcţionari inamici; 


„agenţii dubli”, pe care inamicul îi consideră în mod eronat agenţii săi loiali; 


„agenţii lichidabili”, folosiţi pentru a dezinforma inamicul; 


„agenţii volanti", care aduc informaţii din interiorul taberei inamice. 


Atunci când aceste cinci tipuri de agenţi lucrează simultan şi când nimeni nu le 
cunoaşte procedeele, ei se numesc „sculul divin” şi constituie comoara unui suveran. 


Arta războiului subliniază faptul că atât suveranul, cât şi comandantul 
militar trebuie să acorde o mare atenţie informaţiilor furnizate de „sculul 
divin”: „Suveranul trebuie să aibă cunoştinţă deplină despre activităţile celor 
cinci feluri de agenţi. [...] Dintre toţi cei care în armată fac parte din anturajul 
comandantului-şef, niciunul nu este mai aproape de acesta ca agentul 
Secret, Activitatea de informaţii din Arta războiului era strâns legată de 
înşelătorie: „Intreaga artă a războiului se bazează pe înşelătorie. De aceea, 
dacă eşti capabil, simulează incapacitatea, dacă eşti activ, simulează 
pasivitatea”. Desi mai existaseră cazuri izolate, precum Bătălia de la 
Salamina din anul 480 î.Hr., în care au fost folosiţi agenti secreti pentru a 
dezinforma inamicul, Arta războiului a fost prima scriere care a recomandat 
folosirea sistematică a agenţilor secreti în vreme de război. 

Cu toate acestea, Arta războiului se face vinovată uneori de exagerare. Una 
dintre cele mai apreciate maxime din această carte spune: ,,Cunoaste-ti 
inamicul şi cunoaşte-te pe tine însuţi; într-o sută de bătălii nu te vei expune 
niciunei primejdii”. Totuşi, prin ele însele, informaţiile şi cunoaşterea de sine 
nu pot preîntâmpina înfrângerea - aşa cum a descoperit Churchill în primii doi 
ani petrecuţi ca prim-ministru în timpul celui de-al Doilea Război Mondial.“ 
Informaţiile adecvate reduc riscul unor atacuri-surpriză ale inamicului, dar nu 
garantează victoria asupra acestuia. Arta războiului a dăunat credibilitatii 
activităţilor de spionaj făgăduind prea mult. „Cunoaşte-ţi inamicul si 
cunoaşte-te pe tine însuţi” rămâne totuşi cel mai bun sfat concis dat vreodată 
comandanților militari. Orice comandant care meditează asupra acestui sfat 
va ajunge, probabil, la concluzia că a-şi cunoaşte inamicul înseamnă 
obligatoriu să culeagă în secret informaţii despre acesta şi să le interpreteze 
corect. 


43 Desi slab documentat, spionajul a avut un rol în războaiele civile din China sute de ani 
înainte de Sun Tzu. Arta războiului identifică drept prim spion important din istoria Chinei 
un dezertor din dinastia Xia, care a sprijinit răsturnarea acesteia de către dinastia Shang, 
în anul 1766 î.Hr. Doar fragmente de mici dimensiuni s-au păstrat din scrierile militare de 
dinainte de Arta războiului. Vezi Sawyer, Tao of Spycraft, p. 7; Sawyer, „Subversive 
Information", p. 30. (N.a.) 


^ |n timpul celui de-al Doilea Rázboi Mondial, datoritá informatiilor secrete ULTRA 
obţinute prin decriptarea cifrurilor nemtesti ENIGMA si a altor cifruri inamice de înaltă 
securitate, precum si a informárilor detaliate despre fortele britanice, Winston Churchill a 
devenit cel mai bine informat lider pe timp de război din istoria britanică (cel puţin în 
privinţa teatrului de operaţiuni european). Dar, în timpul primilor doi ani de mandat ca 
prim-ministru, Marea Britanie nu a obţinut nicio victorie semnificativă. În timpul bătăliei 
din Creta (20 mai - 1 iunie 1941), de pildă, informaţiile oferite de ULTRA despre invazia 
aeriană germană, prima din istoria militară, nu puteau compensa lipsa de echipament 
militar modern cu care forţele britanice ar fi trebuit să opună rezistenţă atacului. Cu toate 
acestea, în ciuda înfrângerii britanicilor, pierderile suferite de nemti erau atât de grele, 
încât Hitler a interzis alte operaţiuni aeriene de mare anvergură. Vezi Antill, Crete 1941. 
(N.a.) 


Principalul defect al vizionarului sistem de purtare a rázboaielor pe baza 
informaţiilor secrete propus în Arta războiului era cá sistemul era mult prea 
avansat pentru epoca Chinei imperiale. Deşi o serie de oameni de arme şi 
învăţaţi chinezi şi japonezi: l-au studiat îndeaproape timp de mai multe 
secole, nu se întrevedea posibilitatea ca împărații Chinei unificate să 
abandoneze străvechile credinţe chinezeşti în diverse forme de divinatie si 
într-o gamă cuprinzătoare de semne prevestitoare, după cum cerea Arta 
războiului. Unele dintre cele mai timpurii exemple de scrieri chinezeşti sunt 
interogatiile inscripţionate pe carapace de broascá-testoasá sau pe „oase 
oraculare”, privitoare la chestiuni care variau de la operaţiuni militare la 
familiile conducătorilor. Ghicitorii încălzeau carapacele şi oasele până când 
acestea crápau şi ajungeau la răspunsuri pentru interogatiile respective 
interpretând aspectele fisurilor apărute. Patru dintre cele zece volume ale 
Wu-pei Chih, un compendiu militar de mari dimensiuni finalizat în ultimele 
decenii ale dinastiei Ming (1368-1644), abordau în mare parte arta divinaţiei.: 

Primul împărat al Chinei unificate, Qin Shi Huangdi (221-210 î.Hr.), a căutat 
să împiedice comparatiile critice cu stăpânitorii de dinaintea sa, preluând 
toate textele istorice şi filosofice din mâinile deţinătorilor privaţi şi adunându- 
le în biblioteca imperială, unde aveau acces la ele numai învăţaţi care 
primeau aprobare oficială. Totuşi, nu au fost confiscate şi cărţile despre care 
s-a considerat că ar avea o utilitate practică - iar acestea includeau scrieri 
despre divinatie.^ Qin a amplasat pe vârfurile munţilor dimprejurul domeniilor 
stăpânite de el inscripţii care îi celebrau realizările. El pretindea că domneşte 
ca agent al puterilor celeste, proiectându-şi noul palat după modelul divin al 
constelatiei Ursa Mare si al Stelei Nordului. Indiferent dacă, la sfârşitul 
perioadei „statelor războinice” care precedase unificarea Chinei, operaţiunile 
militare ale lui Qin erau sau nu influențate, aşa cum s-a afirmat mai târziu, de 
Arta războiului, în mod sigur împăratul era mult mai influenţat de divinatie si 
superstiții. Maestrii în arte ezoterice l-au convins să locuiască în turnuri şi să 
circule între acestea pe poteci suspendate, pentru a veni în contact nemijlocit 
cu spiritele celeste şi a atinge nemurirea. O remarcabilă dovadă a ambițiilor 
megalomane ale lui Qin privitoare la viaţa de apoi a fost mausoleul său, 
înconjurat de o reproducere a Pământului cu mări şi fluvii din mercur lichid şi 
apărat de circa 8 000 de războinici de teracotă, fiecare cu trăsături faciale 
specifice (care nu au fost încă excavati în întregime), şi de alte obiecte de 
teracotă: cai, arme, care de luptă, demnitari de rang înalt, acrobati, gimnasti 
robusti şi muzicieni.» 

Ambiţiile cosmice pentru viata de apoi ale împăratului Qin l-au determinat 
să nu vadă slăbiciunile imperiului său pământesc. La patru ani după moartea 
sa, survenită în anul 210 î.Hr., rebeliunea a cuprins imperiul, capitala sa nou- 
construită a ars până la temelii şi ultimul împărat al dinastiei Qin a fost ucis.» 
Împărații din dinastia Han, care a urmat scurtei domnii a dinastiei Qin şi a 
condus China în cea mai mare parte a perioadei 206 î.Hr.-220 d.Hr.%, au 
arătat si ei mai mult interes pentru superstiții si divinaţie decât pentru 
informaţii de tipul celor la care făcea referire Sun Tzu. Potrivit unui edict din 


45 Qin nu a ordonat, asa cum s-a afirmat adeseori, distrugerea sistematică a textelor 
istorice şi filosofice. Vezi Lewis, Early Chinese Empires, loc. 988. (N.a.) 


^9 Dinastia Han a fost impártitá in douá mari perioade: Han de Vest sau dinastia Han 
Timpurie, intre anii 206 f.Hr. si 9 d.Hr., si Han de Est sau dinastia Han Tárzie, intre anii 25 
si 220 d.Hr. Un demnitar al dinastiei Han, Wang Mang, a preluat tronul în anul 9 d.Hr. si a 
domnit până în anul 23 d.Hr. (Nal 


anul 89 f.Hr., procedura imperialá consacratá pentru deciziile referitoare la 
lansarea unor proiecte era interpretarea semnelor din carapacele de broascá- 
testoasá si tulpinile de coada-soricelului. Divinatia mai era folositá uneori si 
pentru a stabili alegerea generalilor pentru campanii militare. 2 

Spre deosebire de împărații dinastiei Han, Cao Cao“, generalul care a 
repurtat cele mai mari victorii din ultimii ani ai dinastiei, era un discipol 
înfocat al lui Sun Tzu şi al Artei războiului, convins că un bun comandant 
militar trebuie „să interzică oracolele şi prezicerile de rău augur".» Victoriile 
sale militare au pus bazele regatului Cao Wei, devenit cel mai puternic stat 
din nordul Chinei în „Perioada celor Trei Regate” dintre anii 220 si 280 d.Hr., 
care a destrămat unitatea imperiului.^? Cao a lăsat în urmă o reputaţie de 
căpetenie feroce. Zicala chinezească „vorbeşte de Cao Cao şi Cao Cao va 
sosi” este aproximativ echivalentul expresiei „vorbeşti de lup şi apare lupul”. 
Dar, spre deosebire de aproape orice comandant din istoria militară 
occidentală, Cao a fost şi un poet prolific. Adnotările sale la Arta războiului 
arată clar că a meditat cu atenţie la lecţiile oferite de aceasta. De pildă, 
referitor la instrucţiunile către „generalul competent”, care trebuie să „ţină 
cont [...] de factorii favorabili şi defavorabili”, Cao a adăugat comentariul: „El 
cântăreşte primejdiile inerente avantajelor şi avantajele inerente 
primejdiilor”. Despre utilizarea spionilor, Cao a subliniat: ,Bazati-vá pe 
trădătorii care se găsesc printre inamici”. La opt secole după moartea lui 
Cao, comentariile sale la Arta războiului, împreună cu acelea ale altor 
autorităţi militare, au fost incluse în textul ediţiei oficiale, revizuită şi adnotată 
mai apoi în secolul al XVIll-lea.:: Aceasta a fost versiunea citată de obicei în 
China până în 1977, când a fost descoperită, într-un mormânt din provincia 
Shandong, unde fusese îngropată de proprietarul său în anul 118 î.Hr., o 
versiune completa şi remarcabil de bine conservată a Artei războiului, scrisă 
pe fâşii de bambus - un rar exemplu de redescoperire a versiunii originale a 
unui text important la două milenii după ce a fost scris.50 

Nu există dovezi că vreun alt împărat de mai târziu ar fi avut acelaşi 
devotament pentru Arta războiului. Niciunul dintre aceştia nu a arătat interes 
faţă de lumea ce se întindea mult dincolo de graniţele imperiului. După cum 
scria mai târziu Henry Kissinger, în vremea mai multor dinastii succesive, 
„China nu a fost niciodată obligată să aibă de-a face cu alte ţări sau civilizaţii 
comparabile cu ea ca amploare şi rafinament”. Nu s-a simţit suficient de 
ameninţată de state barbare ca să dorească să fie bine informată despre ele. 


47 Au existat totuşi şi unii autori cu opinii diferite asupra acestui subiect: printre aceştia, 
filosoful dinastiei Han Târzii Wang Ch'ung (27-cca 100 d.Hr.), care a criticat credinţa 
conform căreia „carapacele de broască-ţestoasă sau tulpinile de coada-soricelului au 
calităţi divine sau transcendente care le permit să înţeleagă şansa sau neşansa omului şi 
să producă semne ori combinaţii numerice care să anunţe această şansă”. Vezi Loewe, 
Divination, Mythology and Monarchy, pp. 173-174. (N.a.) 


^95 Cao Cao este menţionat drept Tsao Tsao în versiunea în limba română a Artei 
războiului, Editura Antet XX, Press, Bucureşti, 1993, trad. de Alexandra Novaru şi Raluca 
Pârvu. Am păstrat denumirea Cao Cao pentru a evidentia legătura dintre numele 
generalului şi cel al regatului Cao Wei, înfiinţat de acesta. (NC) 


^? Unii istorici plasează începutul „Perioadei celor Trei Regate” într-o fază anterioară a 
destrămării Chinei din timpul dinastiei Han. (Nal 


5% Remarcabilă este şi redescoperirea, între 1948 şi 1956, a Manuscriselor de la Marea 
Moartă, având o vechime similară. Mult mai voluminoase, acestea au fost probabil scrise 
în perioada cca 200 î.Hr.-68 d.Hr. (Na) 


Acţiunile sub acoperire în timpul conflictelor interne sau de graniţă aveau 
prioritate mai mare decât culegerea de informaţii. Asasinatul era o temă mai 
importantă în literatura chineză decât în cea occidentală. Printre multe 
povestiri eroice şi semi-istorice despre folosirea agenţilor secreti pe post de 
asasini se regăseşte şi povestea sângeroasă a lui Yao Li, scrisă prima dată în 
secolul al Ill-lea î.Hr., Zhan Guo Ce (Stratagemele regatelor combatante). 
Înainte de a fi trimis de Ho Lu, regele statului Wu, să-l asasineze pe prinţul 
Ching Chi, exilat în statul vecin Wei, se spune că Yao Li şi-a tăiat mâna 
dreaptă şi şi-a ucis soţia şi copiii pentru a da veridicitate acoperirii sale ca 
victimă a lui Ho Lu. Jucând convingător rolul de inamic avid de răzbunare al 
lui Ho Lu, Yao Li a obţinut acces la Ching Chi şi a reuşit să-l asasineze.” După 
mai bine de 1 500 de ani, în ultima decadă a dinastiei Ming (1368-1644), 
marele gânditor militar Jie Xuan considera că principalul rol al agenţilor 
secreti era acela de a întreprinde operaţiuni sub acoperire: „Agenţii 
răspândesc frica în statul-major al inamicului, îi măcelăresc pe generalii 
apreciaţi de inamic şi provoacă haos în calculele şi strategiile inamicului”. In 
afară de asasinat, Jie Xuan şi alti gânditori militari recomandau mita, seductia 
şi dezinformarea. Împărații dinastiei Ming erau cunoscuţi pentru ordinele ca 
demnitarii de rang înalt care cădeau în dizgrație să fie biciuiti cu cruzime 
(uneori până la moarte) la posteriorul gol în văzul tuturor. In absenţa unui 
serviciu de securitate organizat, împărații recurgeau la informatori pentru a 
depista trădătorii: „Nu e greu să tragem concluzia că împărații dinastiei Ming, 
prin intermediul agenţilor acestora aflaţi printre eunucii din palate şi în Garda 
de corp imperială, mențineau dominaţia terorii în rândul funcţionarilor 
publici”. 

Timp de două milenii după unificarea Imperiului în anul 221 î.Hr., Regatul de 
Mijloc considera de neconceput că barbarii de dincolo de graniţele sale ar 
avea ceva valoros de oferit. După ce o misiune britanică la Beijing încercase, 
în 1793, să trezească interesul curţii chineze faţă de comerţul cu civilizaţia 
occidentală şi produsele sale, împăratul îi scria regelui George al Ill-lea [al 
Marii Britanii]: „După cum poate vedea ambasadorul vostru, avem de toate. 
Nu pun preţ pe obiecte stranii sau ingenioase şi nu am nevoie de produsele 
ţării voastre”. China deţinea circa o treime din bogăţia lumii şi privea toate 
ţările din Asia Răsăriteană drept state tributare. Abia in 1861, după ce a 
pierdut două războaie în faţa puterilor occidentale, China a înfiinţat o 
instituţie asemănătoare unui minister de externe care să gestioneze relaţiile 
diplomatice cu Occidentul. Chiar şi atunci, potrivit lui Kissinger, acest minister 
era privit ca o „necesitate temporară, urmând a fi desfiinţat odată ce criza 
avea să se domolească”. Clădirea modestă unde se afla sediul instituţiei avea 
darul de a demonstra, potrivit prinţului Gong, important om de stat chinez, că 
nu putea avea „un statut egal cu cel al departamentelor guvernamentale 
tradiţionale, păstrându-se astfel distincţia dintre China şi ţările străine”.= 
Reticentă în privinţa înfiinţării unui minister de externe, dinastia Qing, ultima 
care a condus China, era incapabilă, chiar şi în urma înfrângerilor militare şi a 
altor umilinţe îndurate din partea Occidentului, să înţeleagă insistența lui Sun 
Tzu referitoare la importanţa spionajului în fata amenințărilor inamice. 

Marele manual indian despre arta conducerii statului, Arthashastra, a fost 
elaborat cam în acelaşi timp cu Arta războiului, deşi datarea şi paternitatea 
acestuia sunt şi ele controversate. Manualul a fost atribuit în mod traditional 
lui Kautilya (cunoscut şi drept Chanakya), unul dintre principalii consilieri ai 
regelui Chandragupta Maurya (317-293 î.Hr.), fondator al dinastiei Maurya, 
care a oprit înaintarea succesorilor lui Alexandru cel Mare şi a devenit primul 


conducător care a unificat subcontinentul indian. Desi Arthashastra se 
concentrează mai puţin pe purtarea războaielor decât Arta războiului, 
spionajul şi operaţiunile secrete ocupă un loc central. 

Spionii fac parte dintr-o lungă tradiţie culturală a Indiei Antice. În religia 
vedică (cca 1500-500 î.Hr.), predecesoarea hinduismului modern, zeul 
Varuna, domn al cerului şi al pământului, se foloseşte de astre pe post de 
spioni, pentru a ţine sub supraveghere constantă toate activităţile 
oamenilor.” Arthashastra se inspiră din referirile la spionaj prezente în 
epopeea hindusă sacră Mahabharata, a cărei formă finală datează probabil 
din secolul al IV-lea î.Hr. Printre întrebările pe care regele Yudhisthira, 
cunoscut pentru evlavia sa, i le pune în Mahabharata consilierului său la fel de 
evlavios, pustnicul Bhishma, se află şi una referitoare la cum ar trebui un 
conducător să se folosească de spioni. Pentru un om sfânt care a depus un 
jurământ de celibat pe viaţă, răspunsul lui Bhishma a fost impresionant de 
lipsit de scrupule: 


Ar trebui să angajeze ca spioni oameni care arată ca nişte idioţi sau ca orbii şi 
surzii. Toţi ar trebui să fie persoane care au fost cercetate cu atenţie (cu privire la 
abilităţile lor), care sunt înțelepte si care pot îndura foamea şi setea. Cu atenţia 
cuvenită, regele ar trebui să-şi plaseze spionii printre toţi consilierii, şi prietenii, şi fiii 
săi, în oraşele şi provinciile sale şi în teritoriile căpeteniilor subordonate lui. Spionii lui 
ar trebui folosiţi în aşa fel încât să nu ştie unii de alţii. De asemenea, ar trebui, o! 
Taur al rasei lui Bharata, să cunoască spionii inamicilor săi aflaţi în prăvălii şi locuri de 
distracţie, în adunări de oameni, printre cerşetori, în grădinile şi parcurile sale de 
desfătare, în întrunirile şi reuniunile invatatilor, în tara, în locuri publice, în locurile 
unde îşi reuneşte curtea şi în casele cetăţenilor. Regele iscusit poate astfel observa 
spionii trimişi de duşmanii săi. Dacă se cunosc acestea, regele poate obţine multe 
beneficii.» 


La sfârşitul Mahabharatei, Yudhisthira urcă la Ceruri (cu cei cinci frați ai săi) 
- primul conducător de rețea de spionaj despre care s-a scris că a făcut astfel. 

Recomandările din Arthashastra privind profesiile ce pot fi folosite ca 
acoperire de către numerosii spioni ai conducătorului sunt la fel de lipsite de 
scrupule precum cele ale evlaviosului Bhishma. Printre cele mai recomandate 
deghizári se află cea de sfânt pustnic care pretinde că-şi duce zilele 
consumând legume sau iarbă o dată sau de două ori pe lună, dar, de fapt, 
consumă în secret mâncărurile sale favorite. Alţi spioni, care se dau drept 
discipoli ai acestuia, ar urma să răspândească vestea că are puteri 
supranaturale, fiind de o sfinţenie ieşită din comun. Profeţiile sfântului, aşa-zis 
inspirate de divinitate, ar avea drept scop să susţină autoritatea regelui. El 
trebuia să le citească în palmă celor care îl întrebau despre viitorul lor şi să le 
spună că succesul personal depinde de loialitatea arătată conducătorului. 

Arthashastra a fost prima carte din lume care a susţinut necesitatea 
înfiinţării unui serviciu de informaţii profesionist. Cartea oferea numeroase 
detalii - de atunci neîntrecute de niciun manual desecretizat de conducere a 
statului - despre recrutarea şi folosirea spionilor şi despre 29 de ocupaţii de 
acoperire principale (cu 50 de subtipuri) ale unei uriaşe reţele de spioni în 
ţară şi în străinătate. Reţeaua era într-aşa măsură o prioritate, încât regele 
era sfătuit să o supravegheze personal. Ziua regelui urma să fie împărţită în 
opt intervale de câte o oră şi jumătate, în care activitatea de spionaj avea o 
prioritate mai mare decât în aproape orice program care s-a păstrat al 


51 Cuvântul sanscrit „spash”, în traducere literală „privitor atent”, este tradus in mod 
curent ca „spion”. (NS) 


vreunui lider mondial. Intervalele de o oră şi jumătate de după prânz trebuiau 
dedicate scrierii corespondenţei, discuţiilor cu înalţi demnitari şi primirii 
„informaţiilor secrete de la spioni”; intervalul de o oră şi jumătate de după 
apusul soarelui era alocat exclusiv „convorbirilor cu agenţii secreti", iar 
intervalul de o oră şi jumătate de după miezul nopţii era dedicat consultărilor 
cu sfetnicii şi trimiterii spionilor în misiune.» 

Desi regele trebuia să se ocupe personal de principalii agenti secreti, înalții 
săi demnitari aveau să deţină propriile reţele de agenţi. Astfel, Arthashastra 
concepea primul stat din lume ce recurge la supravegherea organizată a 
cetăţenilor. Regele era sfătuit să considere aproape toată populaţia de pe 
teritoriul statului drept o potenţială ameninţare la adresa autorităţii regale: 
curtenii de rang înalt puteau încerca să uzurpe tronul; ţăranii se puteau 
revolta; comandanții militari puteau contesta autoritatea Coroanei. 

Agents provocateurs? trebuiau folosiţi atât pentru a descoperi potentiale 
comploturi împotriva conducătorului, cât şi pentru a-i identifica pe miniştrii 
care ar îndrăzni să o seducă pe regină. Arthashastra recomanda ca, din când 
în când, regele să ia măsurile de destituire publică a comandantului său 
militar, în timp ce acestuia să-i spună în secret să trimită agenţi la miniştri şi 
să le ofere mită pentru a i se alătura într-un complot împotriva Coroanei. 
Posibilii seducátori ai reginei urmau a fi identificati trimițând o călugăriţă 
itinerantă să informeze miniştrii suspecti cá regina era îndrăgostită de ei si 
avea de gând să îi îmbogăţească. Miniştrii care nu răspundeau la aceste 
provocări erau consideraţi a fi nevinovaţi.” 

Rolul cel mai important atribuit agenţilor provocatori reflecta tendinţele 
paranoice ale conducătorilor din dinastia Maurya si ale unora dintre cei care i- 
au urmat, mai degrabă decât să constituie un demers serios în vederea 
stabilirii unui sistem modern de informaţii autoritarist. Un ambasador la 
curtea fondatorului imperiului Maurya, Chandragupta Maurya, a relatat, la 
sfârşitul secolului al IV-lea î.Hr., că regele se temea într-atât de asasinat, încât 
dormea în fiecare seară în altă cameră.» Potrivit Arthashastrei, era datoria 
suveranului să folosească „metode secrete” precum cele de mai jos pentru a-i 
asasina pe înalții demnitari trădători: 


* Un agent secret îl va tenta pe fratele trădătorului să-l ucidă pe acesta, 
promitandu-i averea fratelui; când fapta e îndeplinită, cu arma sau prin otrăvire, 
acesta va trebui ucis la rândul lui pentru fratricid. 


* O agentá cerşetoare, după ce câştigă încrederea soţiei unui ministru răzvrătit 
oferindu-i potiuni de dragoste, poate complota să-l otrăvească pe ministru cu ajutorul 
soţiei. 


* Dacă trădătorul este dependent de vrăjitorie, un spion deghizat în om sfânt îl va 
atrage într-un ritual secret, în timpul căruia va fi ucis prin otrăvire sau cu un drug de 
fier. Moartea va fi pusă pe seama unui accident apărut în timpul ritualurilor secrete. 


* Un spion deghizat în doctor îl poate face pe trădător să creadă că suferă de o 
boală malignă sau incurabilă şi îl poate ucide punându-i otravă în doctorii sau în 
mâncare. 


Spionii aleşi pentru misiuni de asasinat urmau să fie „recrutaţi dintre cei 
mai viteji din ţară, mai ales dintre aceia care, de dragul banilor, erau doritori 
să se lupte cu elefanţi şi tigri sălbatici, fără a ţine deloc cont de propria 
sigurantá".» Prea puţini dintre primii autori care au scris despre arta 


52 Agenti provocatori (în orig., în Ib. franceză). (N.t.) 


conducerii unui stat si activitatea de spionaj au arátat un astfel de entuziasm 
pentru asasinat ca autorul Arthashastrei: „Un singur asasin”, susţinea acesta, 
„poate realiza prin arme, foc sau otravă mai mult decât o întreagă armată 
mobilizată”. 

Oricât ar părea de exagerat azi rolul asasinului descris în Arthashastra, 
acest punct de vedere a fost împărtăşit de Stalin şi de serviciul său de 
informații externe două milenii mai târziu, când puneau la cale uciderea 
marilor eretici comunişti din era stalinistă: Lev Troțki si maresalul Tito. În 
ambele cazuri, atât prioritatea acordată alegerii asasinului, cât şi 
ingeniozitatea metodei de asasinare au corespuns standardelor impuse de 
Arthashastra. Până la izbucnirea celui de-al Doilea Război Mondial, asasinarea 
lui Troțki devenise principalul obiectiv al politicii externe a lui Stalin. Asasinul, 
Ramón Mercader, a folosit un paşaport canadian fals pe numele de Frank 
Jacson si a sedus-o pe una dintre secretarele lui Troțki pentru a obține acces 
la vila acestuia din apropiere de Ciudad de México.» Planul serviciului sovietic 
de informații externe pentru asasinarea maresalului Tito la începutul 
Războiului Rece a fost si mai ingenios. Până în momentul în care planul a fost 
anulat după moartea subită a lui Stalin, survenită în 1953, asasinul sovietic 
care urma să îndeplinească fapta, losif Grigulevici, reuşise să treacă drept 
costarican, să devină trimis costarican la Belgrad si să obțină o audiență la 
Tito.» 

Deşi Allen Dulles şi conducerea CIA de la începutul Războiului Rece 
cunoşteau foarte bine Arta războiului, nu par să fi citit si Arthashastra. Când 
Richard Bissell, directorul pentru planificare (seful operațiunilor) în cadrul CIA, 
a început să elaboreze planuri pentru asasinarea lui Fidel Castro în 1960, nu a 
dat atenție povetelor din Arthashastra privitoare la migălosul proces de 
selecție necesar pentru recrutarea asasinilor. Intrucât CIA, spre deosebire de 
KGB, nu avea asasini pregătiți în acest scop, Bissell a propus colaborarea cu 
mafia, care avea reputația de a dispune de cei mai buni ucigasi profesionişti 
din Statele Unite. Mafia avea propriile motive să se debaraseze de Castro, 
care îi distrusese operaţiunile cu jocuri de noroc şi prostituție de la Havana, 
dar Bissell pare să nu fi avut informații corecte cu privire la abilitățile 
asasinilor mafiei. S-a luat legătura cu Johnny Rosselli, fost locotenent al lui Al 
Capone, si cu Salvatore „Sam” Giancana, aflat pe lista FBI cu cei mai căutaţi 
zece criminali. Niciunul dintre ei nu a fost atras de viziunea lui Bissell inspirată 
din filmele de la Hollywood, cu un asasinat comis de crima organizată, în 
urma căruia Castro ar fi căzut secerat de o rafală de gloanțe. In schimb, 
Giancana a sugerat folosirea unei otrăvi nedetectabile. La ordinul lui Bissell, 
Biroul pentru servicii medicale al CIA a pregătit o capsulă care conținea toxină 
botulinică şi despre care afirma că „a dat rezultate” pe maimuțe. Totuşi, 
otrăvirea nu era chiar în stilul Mafiei, iar pastilele au dispărut undeva în Cuba, 
fără a mai ajunge la Castro. Bissell şi echipa sa au conceput în continuare alte 
planuri stranii şi nepractice pentru a folosi otravă. O cutie cu trabucurile 
preferate ale lui Castro a fost contaminată cu o toxină letală. O altă cutie a 
fost impregnată cu o substanţă chimică menită să distrugă credibilitatea lui 
Castro, provocându-i halucinaţii în public. Aceste comploturi de otrăvire puse 
la cale de CIA nu au dat rezultate.» Toate au ignorat insistența cu care 
Arthashastra menţiona că utilizarea otrăvurilor necesită asasini care să-şi 
plănuiască atent accesul la victimă. 

Pentru cititorii din secolul XX, modul în care Arthashastra abordează 
activităţile de informaţii pare mai puţin scandalos decât faptul că aceasta 
susţinea o societate supravegheată, a cărei conducere era dispusă să-i 


asasineze în secret pe cei bánuiti de trădare. Recomandările privitoare la 
gestionarea conflictului cu inamicii străini urmează în mare directiva din Arta 
războiului „Cunoaşte-ţi inamicul si cunoaste-te pe tine însuţi”. Arthashastra 
adaugă sfatul ca această cunoaştere de sine să fie folosită pentru a îndepărta 
orice slăbiciune care ar putea fi exploatată de inamic: „Niciun duşman nu va 
cunoaşte secretele [regelui]. Totuşi, acesta va cunoaşte toate slăbiciunile 
inamicului său. Precum o broascá-testoasá, îşi va retrage orice mádular 
expus”. Ca si Arta războiului, Arthashastra subliniază importanţa recrutării 
de agenţi din rândul populaţiei inamice, mai ales dintre demnitarii de rang 
înalt. 

Cu toate acestea, propunerile sale privitoare la recrutarea agenţilor din 
străinătate, dintre care unele denotă influenţa Mahabharatei, erau nerealist 
de ambitioase: 


Un rege va avea propriul grup de spioni, toti agili în munca lor, la curţile inamicilor, 
aliaţilor, regilor de mijloc şi neutri”, care să-i spioneze pe aceşti regi, precum şi 18 
tipuri de înalţi demnitari. 


Variatele tipuri de spioni sunt următoarele: 


* în casele lor: cocosati, pitici, eunuci, femei pricepute la diverse arte, nătângi, 
mleccha [venetici]; 


* în oraşele lor: negustori, stabilimente de spionaj; 

* lângă oraşe: pustnici; 

* în sate: fermieri, călugări; 

* la graniţă: păstori; 

e locuitori din păduri, precum shramana [călugări itineranti] şi pádurari.* 


Rolul agenţilor străini nu se limita la culegerea de informaţii, ci se extindea 
şi la războiul psihologic şi subversiune. Ultima pagină din Arta războiului 
sustine că doi conducători chinezi au fost detronati din pricină cá un ministru 
de rang înalt dezertase la inamic. „Rezultate miraculoase”, pretindea 
Arthashastra, „pot fi obţinute prin metodele subversiunii."*» 

În mod ironic, două milenii mai târziu, KGB-ul avea aşteptări privitoare la ce 
se poate obţine prin subversiune în India la fel de exagerate cum erau şi cele 
din Arthashastra. Ambiţiosul Oleg Kalughin, care, în 1973, a devenit cel mai 
tânăr general din serviciul de informaţii externe al KGB, îşi aminteşte de India 
anilor 1970 ca de un „model de infiltrare KGB într-un guvern din Lumea a 
Treia”, cu „nenumărate surse de informaţii în întregul guvern indian: în 
serviciile de informaţii, contrainformaţii, în ministerele apărării şi de externe, 
la poliţie”. Potrivit dosarelor KGB, pe fondul corupţiei care afecta viaţa publică 
din India, agenţia sovietică plătea zece ziare indiene şi „controla” o agenţie 
de presă. In ciuda unui şir de succese tactice - cum a fost cazul în care a 


53 În original: „the middle and the neutral kings". În viziunea circulară asupra aliaţilor şi 
inamicilor din Arthashastra, regele care doreşte să cucerească noi teritorii va fi înconjurat 
de alţi monarhi - aliaţi sau inamici, în funcţie de amplasarea teritoriului stăpânit de el. 
Regii de mijloc („the middle kings") sunt cei care stăpânesc un teritoriu învecinat atât cu 
teritoriul stăpânit de regele doritor de expansiune, cât şi cu teritoriul stăpânit de inamicul 
său. Regii neutri („the neutral kings") sunt cei care stăpânesc teritorii ce nu se 
învecinează nici cu cel stăpânit de regele doritor de expansiune, nici cu cel stăpânit de 
inamicul sáu. Cf. Gale, Thompson, Encyclopedia of India, 2016. (N.t.) 


convins-o pe Indira Gandhi, prim-ministrul indian, cá CIA intentioneazá s-o 
asasineze -, operaţiunile KGB au avut o influenţă limitată pe termen lung.* 
Deşi Arthashastra a continuat să fie citată în literatura indiană până în 
secolul al XII-lea, după aceea a intrat într-un con de umbră timp de aproape 
un mileniu. Textul sanscrit a fost apoi redescoperit, în 1904, de către un 
bibliotecar de la Mysore Oriental Library (astăzi, Oriental Research Institute), 
dr. Rudrapatnam Shamashastry, care a publicat-o în 1909. Prima traducere în 
limba engleză a apărut în 1915, la două milenii sau chiar mai mult după ce a 
fost scrisă. Arthashastra a devenit curând unul dintre textele indiene de 
referinţă. A fost lăudată - potrivit lui Shamashastry - chiar şi de apostolul 
nonviolentei, Mahatma Gandhi, căruia i-a oferit un exemplar în 1927.» Primul 
premier al Indiei independente, Jawaharlal Nehru, a făcut câteva referiri la 
Arthashastra în clasica sa istorie populară, The Discovery of India, scrisă in 
închisoare înainte ca India să-şi dobândească independenţa. Printre 
admiratorii săi de la începutul secolului XXI se numără fostul secretar de 
externe şi consilier pe probleme de securitate naţională indian Shivshankar 
Menon, care a afirmat în 2012, la o conferinţă despre Kautilya şi Arthashastra: 


Arthashastra îndeplineşte un criteriu esenţial pentru o carte bună. Suportă să fie 
citită şi recitită. De fiecare dată când o citeşti, înveţi ceva nou şi găseşti un fel nou de 
a privi evenimentele... Acesta este un manual serios despre arta conducerii unui stat, 
despre cum să guvernezi un stat, inspirat de un scop transcendent (sau dharma), clar 
şi precis în recomandări, rezultatul experienţei practice de guvernare a unui stat. Nu 
este doar un text normativ, ci şi o descriere realistă a artei guvernării unui stat. 


Potrivit lui Menon, studierea Arthashastrei este necesară pentru a le 
reaminti indienilor că gândirea strategică indiană a precedat cu mult era 
colonială: 


Ne dăunează neglijarea istoriilor noastre premoderne, iar mulţi dintre noi cred în 
reprezentările orientaliste caricaturizate [occidentale] ale Indiei. Aşa-zisa abordare 
strategică incoerentă a Indiei este, de fapt, un construct colonial, la fel ca ideea că 
indienii îşi uită cumva propria istorie şi au nevoie să fie învăţaţi istorie de occidentalii 
care au recuperat-o. Versiunea pe care au „recuperat-o” ei este un construct folositor 
pentru a perpetua stăpânirea colonială şi, după câştigarea independenţei, pentru a 
induce îndoiala în propriile capacităţi şi o dorinţă de conformare. 


[...] Dacă e să fim onesti cu noi înşine, mare parte din ceea ce astăzi trece drept 
gândire strategică în India zilelor noastre sunt chestiuni derivate, folosind concepte, 
doctrine şi un vocabular derivat din cele ale altor culturi, vremuri, locuri şi 
circumstanţe. De aceea, cu câteva excepţii notabile, precum doctrina nucleară 
elaborată pe plan intern, nu servesc intereselor noastre, nu influenţează politicile 
noastre şi nu-şi găsesc locul în discursul national şi international.” 


Totuşi, pentru a considera Arthashastra drept „o descriere realistă a 
guvernării unui stat” este necesară o lectură oarecum selectivă. Arthashastra 
arată clar că printre îndatoririle consilierului pentru securitate naţională se 
numără consilierea guvernului în legătură cu, între altele, modul de a 
supraveghea întreaga populaţie indiană, de a recruta ca agenţi falşi bărbaţi şi 
femei sfinţi şi de a lichida, cu otravă dacă este necesar, adversarii din ţară şi 
din străinătate. Este puţin probabil ca pasajele despre aceste chestiuni să se 
numere printre cele pe care Shivshankar Menon le recomandă pentru a fi 
„citite si recitite". 

Spre deosebire de Arthashastra, Arta rázboiului a cápátat o largá reputatie 
internationalá si nationalá in cursul secolului XX. Prima traducere englezeascá 


de calitate a fost publicată în 1910 (cu cinci ani înainte de prima traducere a 
Arthashastrei), de către dr. Lionel Giles de la Departamentul pentru cărţi şi 
manuscrise orientale din cadrul British Museum.* Demnitarul guvernamental 
britanic care pare să fi acordat cea mai mare atenţie cărţii a fost Vernon Kell, 
şef al Biroului de contraspionaj, viitorul MI5, înfiinţat cu un an înainte. Kell a 
fost singurul şef de serviciu de informaţii din istoria britanică deţinător al unei 
certificări de traducător din limba chineză şi s-a aflat în China în timpul 
Răscoalei antioccidentale a Boxerilor. Impactul pe care l-a avut asupra sa Arta 
războiului, prin insistența asupra purtării războaielor pe baza informaţiilor si a 
rolului  înşelăciunii (care nu se regăsea în literatura occidentală 
contemporană), trebuie să fi fost accentuat de faptul că, la momentul 
publicării traducerii lui Giles, el se concentra pe contracararea acţiunilor 
germane de spionaj în Marea Britanie, temându-se că acestea făceau parte 
din pregătirile de război ale Germaniei.” 

In China, Arta războiului a fost probabil studiată de Mao Zedong mai 
îndeaproape decât de orice împărat chinez. În timpul războiului civil dintre 
comunişti şi regimul Kuomintang, el a trimis aghiotanti în teritoriul inamic 
pentru a găsi o copie a cărţii, iar Sun Tzu a fost mai târziu singurul dintre 
gânditorii Chinei Antice care a scăpat nevătămat de Revoluţia culturală a lui 
Mao. Un studiu publicat în 1975 afirma că Sun Tzu oferă o îndrumare utilă 
pentru „critica liniei militare oportuniste de dreapta” şi „a părerilor 
reacționare ale confucianiştilor”.= Sun Tzu (sau cel care a scris în numele lui) 
a fost admirat la fel de mult şi de către cei mai aprigi adversari ideologici ai 
lui Mao din Occident. Allen Dulles, directorul CIA între 1953 şi 1961, i-a 
acordat „credit nu doar pentru prima analiză remarcabilă a metodelor de 
spionaj, ci şi pentru primele recomandări scrise referitoare la un serviciu de 
informaţii organizat”: „Nu e de mirare că scrierea lui Sun Tzu este una dintre 
preferatele lui Mao Zedong şi este o lectură obligatorie pentru tacticienii 
comunişti chinezi. In modul lor de a purta campanii militare si de a culege 
informaţii, în mod evident pun în practică învăţăturile lui Sun Tzu”. Mai 
târziu, Henry Kissinger i-a criticat pe comandanții americani din timpul 
Războiului din Vietnam pentru faptul că nu au acordat atenţie Artei; războiului: 
„Ho Şi Min şi Vo Nguyen Giap au recurs la principiile lui Sun Tzu de atac 
indirect şi de război psihologic împotriva Franţei şi apoi a Statelor Unite [...]. 
S-ar putea susţine că neglijarea preceptelor sale a fost o cauză importantă a 
eşecurilor suferite de America în războaiele sale din Asia".* 

Kissinger era convins că rafinamentul lui Mao, Zhou Enlai şi al altor înalţi 
factori de decizie chinezi cu care a negociat în anii 1970 provenea din 
abilitatea acestora de a se folosi de înţelepciunea strategică antică, mai ales 
de învăţăturile lui Sun Tzu. El era de părere că politica externă a lui Mao „îi 
datora mai mult lui Sun Tzu decât lui Lenin”. Mao era „suficient de mult 
discipolul lui Sun Tzu încât să urmeze, simultan, strategii aparent 
contradictorii”. 


Chiar şi astăzi, textul lui Sun Tzu este atât de actual şi de profund, încât îl face să 
fie unul dintre cei mai importanţi gânditori strategici din istorie [...]. 


Ceea ce îl distinge pe Sun Tzu de autorii occidentali pe teme de strategie este că 
pune mai mare accent pe elementele psihologice şi politice decât pe cele pur 
militare.” 


Cu toate acestea, Kissinger nu menţionează faptul că Mao şi succesorii săi 
par să fi acordat importanţă şi accentului pus de Arta războiului asupra 


folosirii agenţilor dubli în interiorul puterilor inamice, aceştia urmând să fie 
răsplătiți cu „extremă dărnicie”. Un astfel de agent a fost cetăţeanul 
american de origine chineză Larry Wu-tai Chin, despre care se crede că a 
primit de la chinezi un milion de dolari în timp ce lucra pentru CIA, iar agenţia 
americană, făcând o apreciere eronată, i-a acordat în 1980 o medalie pentru 
serviciu îndelungat şi excepţional. În timpul procesului intentat pentru 
spionaj, Chin a recunoscut că printre documentele secrete pe care le-a 
transmis Beijingului se afla şi un memorandum secret al lui Richard Nixon de 
dinainte de vizita sa istorică în China din 1972, primul astfel de document 
aparţinând unui preşedinte american, care descria intenţia de normalizare a 
relaţiilor cu regimul comunist. „Am fost uimit de schimbarea de poziţie a 
preşedintelui Nixon", a declarat Chin la tribunal. „Imi doream ca Zhou Enlai să 
vadă acest lucru.” Probabil că Zhou a supus atenţiei lui Mao memorandumul 
lui Nixon. 

La începutul secolului XXI, Centrul de Studii de Contrainformatii al CIA a 
continuat să-i recunoască lui Sun Tzu rolul central în istoria serviciilor de 
informaţii, atribuit de Allen Dulles cu aproape o jumătate de secol în urmă. 
Unul dintre cei mai mari istorici anglofoni care au scris despre învăţăturile lui 
Sun Tzu privitoare la activităţile de spionaj este dr. Michael Warner, care a 
lucrat, pe rând, ca istoric la CIA, biroul directorului Serviciului naţional de 
informaţii (DNI) şi la Agenţia Naţională de Securitate (National Security 
Agency - NSA).» intensificarea spionajului chinezesc, mai ales în domeniul 
ştiinţei şi tehnologiei (o categorie de spionaj necunoscută lui Sun Tzu), nu a 
ştirbit popularitatea Artei războiului in America secolului XXI. Cartea a ajuns şi 
rămâne un manual recomandat la West Point şi în alte academii militare 
americane. 

În 2006, în cursul unei vizite la Casa Albă, preşedintele Hu Jintao i-a dăruit 
preşedintelui George W. Bush exemplare pe hârtie de mătase din Arta 
războiului în limbile engleză şi chineză. Vizita în sine a fost tulburată de mici 
neînţelegeri stânjenitoare. Partea chineză a considerat evenimentul ca fiind o 
vizită de stat; Casa Albă nu a avut aceeaşi abordare şi a oferit doar un prânz, 
nu şi cina specifică marilor evenimente de stat. Inainte de prânz, imnul 
Republicii Populare Chineze a fost prezentat eronat ca fiind imnul Republicii 
Chineze, denumirea oficială a Taiwanului. In ciuda acestor gafe, Sun Tzu a 
fost din ce în ce mai apreciat, devenind o figură emblematică în librăriile de 
pe aeroporturile din Statele Unite. 

Înainte de vizita lui Hu Jintao la Casa Albă, principalul interes strategic 
american cu privire la Sun Tzu nu se datora învățăturilor acestuia despre 
război şi spionaj, ci asocierii dintre Arta războiului şi conceptul de „soft 
power”, introdus în 1990 (şi apoi rafinat în 2004) de Joseph Nye, profesor la 
Harvard şi preşedinte al Consiliului Naţional de Informaţii al SUA, pentru a 
descrie „capacitatea de a obţine ce vrei prin forţa de atracţie mai degrabă 
decât prin constrângere sau recompense".* Deşi Arta războiului se referă în 
principal la măsurile necesare pentru a obţine o victorie militară, variind de la 
folosirea terenului la rolul spionajului, Sun Tzu mai scrie şi că cea mai mare 
realizare este „să supui armata inamică fără luptă”. Potrivit relatării oficiale, 
în discursul susţinut în 2007, la Congresul al XVII-lea al Partidului Comunist 
Chinez, preşedintele Hu Jintao „a subliniat necesitatea de a prolifera cultura 


?^ Conceptul de „soft power’ a fost tradus în limba română drept „putere blândă”, 
„putere diplomatică”, „putere necoercitivă”, „putere de influenţă”, „putere subtilă”, 
„putere discretă” etc. Spre deosebire de acesta, „hard power" a fost tradus prin „putere 
dură”, „putere coercitivă”, „putere economico-militară”. (NC) 


chineză, ca «putere blândă» a ţării”. După un an, chiar Nye a reliefat legătura 
dintre „soft power’ şi Arta războiului. Potrivit acestuia, Sunt Tzu scrisese: 
„Culmea priceperii nu este să recuperezi o sută de victorii dintr-o sută de 
bătălii [...], [ci] soluţionarea dificultăţilor înainte de a apărea”, iar angajarea în 
luptă înseamnă un eşec politic. Războinicul „iscusit” trebuie să înţeleagă 
„puterea blândă a atracției, precum şi puterea dură a constrângerii”. 
,Seductia", scria Nye, „este întotdeauna mai eficientă decât constrangerea, si 
multe valori precum democraţia, drepturile omului şi oportunităţile individuale 
sunt foarte seducátoare".» In cazul Chinei, problema e că, în ciuda enormei 
sale puteri economice, versiunea sa privitoare la democraţie şi drepturile 
omului nu dă semne că ar deveni „foarte seducătoare”. 

Cu toate acestea, Sun Tzu a devenit foarte seducător pentru editorii 
americani. În 2011, Amazon oferea spre vânzare 1 500 de titluri de cărţi 
despre învăţăturile din Arta războiului: printre acestea se numărau Sun Tzu 
for Success: How to Use the Art of War to Master Challenges and Accomplish 
the Important Goals in Your Life (de Gerald şi Steven Michaelson), Sun Tzu for 
Women (de Becky Sheetz-Runkle) şi Go/f and the Art of War: How the 
Timeless Strategies of Sun Tzu Can Transform Your Game (de Don Wade). In 
plus, Sun Tzu a cástigat adepti si printre celebritáti. Paris Hilton, autoarea 
aforismului „Imbracă-te frumos oriunde mergi, viaţa e prea scurtă ca să treci 
neobservată”, a fost fotografiată studiind Arta rázboiului.* 

În mod inexplicabil, într-un moment în care spionajul chinez în Statele Unite 
şi interesul exercitat de Sun Tzu pe piaţa editorială americană erau în floare, 
maximele acestuia despre spionaj atrăgeau un interes mult mai mic din 
partea editorilor si a celebrităților din America. Faptul că a fost primul care a 
prezentat spionajul ca o activitate de stat de importanţă majoră părea să fi 
fost în mare măsură uitat. Dar nu a fost uitat la Beijing. Nu există motive de 
îndoială că regimul chinez este la fel de devotat învățăturilor lui Sun Tzu 
despre spionaj ca şi conceptului de „soft power’. Operațiunile de spionaj 
chineze desfăşurate în Occident în domeniul ştiinţei şi tehnologiei în secolul 
XXI, posibil cele mai ample din istorie, rezonează întru totul cu afirmaţia de la 
sfârşitul Artei războiului, conform căreia guvernele şi comandanții militari 
„care sunt în măsură să folosească drept agenţi persoanele cele mai 
inteligente sunt siguri că realizează lucruri mari”. 


5 
IMPERIUL ROMAN ŞI UNTERMENSCHEN 


A ERR lui lulius Cezar în anul 44 î.Hr.: nu a salvat Republica Romană. 


Evenimentul a fost urmat de aproape două decenii de război civil, care s-a 
sfârşit cu victoria lui Octavian, neîndurătorul şi ambițiosul nepot şi fiu adoptiv 
al lui Cezar. In spatele unei initiale aparente republicane, Octavian a devenit 


în anul 27 î.Hr. împăratul August şi fondatorul dinastiei iulio-claudiene, 
conducând statul până la moartea sa, în anul 14 d.Hr. 

Următoarele două secole sunt menţionate adesea drept epoca de aur a 
Păcii Romane (Pax Romana), când stăpânirea romană a menţinut pacea în 
aproape întreaga Europă. Cu toate acestea, în urma unei înfrângeri 
catastrofale în anul 9 d.Hr. a forţelor lui August de către triburile germanice 
barbare în pădurea Teutoburg, la nord de Osnabruckul de azi, Pax Romana nu 
a putut fi extinsă la est de fluviul Rin. Înfrângerea a demonstrat în mod 
dramatic neajunsurile activităţilor de spionaj romane, la care August se 
pricepea mai puţin decât lulius Cezar. La acea vreme, principalul vinovat 
pentru dezastru a fost Publius Quintilius Varus, care fusese numit guvernator 
al Germaniei în anul 7 d.Hr. şi avea misiunea de a impune în provincie legile şi 
fiscalitatea romane. Nimic din experienţa de până atunci a lui Varus din Africa 
de Nord şi Orientul Mijlociu nu sugera că îi lipseau abilităţile de comandant 
militar. Totuşi, asemenea multor romani, avea serioase probleme în a-i 
înţelege pe barbari, mai ales deoarece îi privea ca pe nişte Untermenschen 
(denumirea batjocoritoare dată de nazişti slavilor cu două milenii mai târziu). 
Varus avea norocul de a avea o „cârtiţă” printre barbarii germani: Segestes, o 
căpetenie nobilă din tribul cheruscilor din nordul văii Rinului, căruia August îi 
acordase cetăţenia romană si care se arátase loial Romei. Acesta l-a avertizat 
pe Varus în anul 9 d.Hr. că, deşi oamenii din tribul său erau aparent supuşi, 
aveau de gând să pornească o mare rebeliune împotriva stăpânirii romane, 
sub conducerea principalului său rival, Arminius (cunoscut în Germania 
modernă sub numele de Hermann). In timp ce şedea (sau se tolănea) lângă 
Varus la un ospăț, Segestes i-a sugerat să-i aresteze pe Arminius şi pe toti 
şefii din tribul Cherusci (inclusiv pe el însuşi, probabil pentru a nu trezi 
suspiciuni) şi apoi să „aleagă pe vinovaţi de nevinovaţi”. Totuşi, Varus nu s-a 
putut hotari să ia în serios o posibilă revoltă a cheruscilor tnapoiati şi aparent 
supuşi.: Istoricul roman Velleius Paterculus scria mai târziu că „Soarta i-a 
legat ochii minţii [lui Varus]”.+ 

In toamna anului 9 d.Hr., Varus a pornit din tabăra sa de vară de la vestul 
fluviului Weser înspre garnizoana de iarnă din apropierea Rinului, în fruntea a 
trei legiuni şi a forţelor auxiliare neromane. Faptul că trupele sale se 
amestecau cu însoțitorii taberei într-o coloană ce se întindea pe circa 14 
kilometri sugerează că îşi luase puţine măsuri de precauţie împotriva unei 
ambuscade.: Trupele lui Varus au fost copleşite de atacul-surpriza al 
cheruscilor conduşi de Arminius. Cercetări arheologice recente la locul bătăliei 
de la Teutoburg arată că romanii au fost prinşi în ambuscadă într-o trecătoare 
lată de 1 kilometru, unde nu au avut loc de manevră pentru contraofensivá.* 
Bătălia a durat trei zile, timp în care armata romană s-a împotmolit din cauza 
ploii torențiale si a noroiului. Istoricul Lucius Annaeus Florus oferă o relatare 
înfricoşătoare a masacrului ce a urmat: 


Niciodată n-a existat un masacru mai crud decât cel ce a avut loc acolo în mlaştini 
şi păduri, niciodată nu s-au adus de către barbari ocări mai greu de suportat. [...] Au 
scos ochii unora [dintre romani] şi au tăiat mâinile altora. Au cusut gura unuia dintre 
ei după ce i-au tăiat limba, pe care unul dintre barbari o ţinea în mână, strigând „în 
sfârşit, viperă, ai încetat să mai sasai”.’ 


Varus s-a sinucis pentru a evita o moarte la fel de îngrozitoare.: August a 
reacţionat la vestea dezastrului strigând şi izbindu-şi capul de uşa casei sale 
de pe colina Palatina: „Quintilius Varus, redá-mi legiunile!"* Germanicus 
(nepotul lui Tiberiu, succesorul lui August) s-a întors mai târziu in Germania 


pentru a se rázbuna pe cherusci si a fost rásplátit cu o paradá victorioasá la 
Roma, care a inclus o procesiune a barbarilor luati prizonieri, iar printre 
oaspeţii invitati se număra si ,,cartita” încă loială, Segestes. 

Dezastrul de la Teutoburg, care a pus capăt ambiţiei romanilor de a se 
extinde până la fluviul Elba, a fost un exemplu gráitor de eşec al activităţilor 
de spionaj. Cu toate acestea, eşecul a constat mai mult în modul de folosire a 
informaţiilor decât în activitatea de culegere a acestora. Romanii nu ar fi 
putut avea un agent mai bine plasat decât Segestes, care să-i ţină la curent 
cu ameninţarea revoltei cheruscilor. Dar Varus era atât de convins de 
inferioritatea „suboamenilor” barbari încât nu i-a dat atenţie, după cum, cu 
două milenii mai târziu, Hitler a subestimat în mod lamentabil capacitatea 
slavilor de a opune rezistenţă în războiul său de cucerire a Europei de Est. La 
o jumătate de secol după Teutoburg, o subestimare similară a amenințării din 
partea tribului icenilor barbari avea să pună sub semnul îndoielii continuitatea 
stăpânirii romane în Britannia. 

Cea mai vizibilă schimbare în modul de culegere a informaţiilor de la 
fondarea Imperiului Roman s-a văzut mai mult la Roma decât la graniţele 
imperiului: folosirea din ce în ce mai frecventă a informatorilor de către 
împărați care se temeau de comploturi (adevărate sau imaginare) împotriva 
lor. August a acordat o atenţie sporită propriei sigurante. În timpul epurării 
Senatului din anul 18 î.Hr., scrie Suetoniu, August, dorind să evite soarta 
tatălui său adoptiv, lulius Cezar, purta sabie, avea o platoşă sub tunică şi era 
protejat de o gardă de corp formată din zece oameni. Senatorii aveau voie să 
se apropie de el doar pe rând, după ce erau mai întâi perchezitionati să nu 
aibă asupra lor pumnale ascunse.» 

Multe dintre informaţiile despre presupuse comploturi împotriva lui August 
erau furnizate de informatori (de/atores, un termen care nu avea această 
acceptiune înainte de domnia lui).“ August s-a implicat personal în analiza 
informaţiilor furnizate de aceştia. Uneori, el combina culegerea de informaţii 
cu distracţia sexuală. Suetoniu pare uluit de apetitul sexual al lui August, 
arătând că prietenii lui trebuiau să-i mijlocească raporturi cu femei măritate şi 
nemăritate, pe care le puneau să se dezbrace de parcă erau sclave din piaţă, 
pentru a se asigura că trupurile lor corespundeau cerinţelor împăratului. 
Potrivit lui Suetoniu, în timpul numeroaselor sale legături sexuale cu femei 
căsătorite, August le întreba uneori dacă soţii lor complotau împotriva lui. Nu 
făcea mari eforturi să-şi ascundă legăturile. Potrivit lui Marc Antoniu, în timpul 
unui dineu a condus-o pe soţia unui fost consul, „sub ochii soţului”, în camera 
sa de dormit, de unde aceasta s-a întors „cu urechile roşii şi părul rávásit".» 
Cu excepţia legăturilor sexuale, August îşi ascundea cu mare grijă secretele. 
Când a descoperit că secretarul său, Thallus, primise mită de 500 de denari 
pentru a dezvălui conţinutul uneia dintre scrisorile lui, August însuşi i-a rupt 
picioarele.:: Faptul că a rămas împărat până la aproape 77 de ani şi a murit 
din cauze naturale demonstrează că August a reuşit să-şi asigure propria 
siguranţă. (Singurul împărat mai bătrân decât el, Gordian |, a ajuns în funcţie 
la vârsta de 79 de ani în anul 238 - „anul celor şase împărați” -, dar domnia 
lui a durat doar o lună, după care s-a sinucis.) 

Numărul informatorilor a crescut considerabil sub domnia succesorului lui 
August, Tiberiu (14-37 d.Hr.), care se temea tot mai mult de conspirații.“ 
Profesiunea de delator, scria istoricul Tacit, era adesea imbratisata pentru 
avantaje private, nu din interes public, şi astfel cei care o practicau se vedeau 
„ajunşi din săraci, bogaţi si din dispretuiti, temuti". Printre victimele 
informatorilor din vremea lui Tiberiu se numărau cei care răspândeau poveşti 


având probabil un sâmbure de adevăr despre orgiile din palatul de pe vârful 
muntelui din Capri (descrise cu detalii suculente de Suetoniu si Tacit).* 
Potrivit omului de stat şi filosofului stoic Seneca: „Sub Tiberius Cezar era ceva 
des întâlnit şi aproape ca un fel de nebunie publică să se emită acuzaţii, iar 
starea aceasta i-a decimat pe cetăţenii romani mai rău decât orice război 
Civil" 2 

Desi nu este întru totul adevărată, relatarea descrie climatul de teamă creat 
de cultura denuntului în timpul domniei lui Tiberiu. Descrierea lui Seneca era 
şi profetică. Potrivit lui Suetoniu, împăratul Gaius (cunoscut mai bine drept 
Caligula) a declarat la începutul domniei sale, în încercarea de a câştiga 
sprijinul populaţiei, cá nu avea „auzul sensibil la delatori”.” Imediat după ce i- 
a urmat la tron lui Claudiu în anul 54 d.Hr., împăratul Nero a anunţat că plăţile 
către informatori urmau a fi reduse cu trei sferturi.: Nici Caligula, nici Nero nu 
aveau să se ţină de promisiune. Nero i-a ordonat lui Seneca, fostul său prieten 
şi confident, să se sinucidă pentru complicitate la un complot la care probabil 
că nu luase parte.» 

Cei patru succesori ai lui August din dinastia iulio-claudianá (Tiberiu, 
Caligula, Claudiu şi Nero), ca multi împărați de mai târziu, probabil acordau la 
fel de multă atenţie semnelor, prevestirilor si divinatiei ca si delatorilor. 
Potrivit lui Suetoniu, asasinarea lui Caligula a fost prevestită de astrologul 
Sylla şi de semne de rău augur, printre care şi faptul că a fost împroşcat cu 
sângele unui flamingo în timpul unui ritual sacrificiu. După ce Oracolul de la 
Antium i-a spus despre complotul lui Cassius împotriva lui, Caligula a ordonat 
să fie executat proconsulul din Asia, Cassius Longinus. Totuşi, alesese pentru 
execuţie un alt Cassius. Adevăratul conducător al complotului de asasinare 
din anul 41 d.Hr. era Cassius Chaerea.* Desi Tacit scrie de obicei într-un stil 
serios, relatarea sa despre prevestirile ce au semnalat schimbarea de regim 
din dinastia iulio-claudiană dau uneori dovadă de o credulitate comică. 
Apropierea morţii lui Claudiu în anul 54 d.Hr. a fost, afirmă el, indicată de 
„Numeroase semne prevestitoare”: printre acestea, trásnete care au lovit şi 
incendiat corturile şi stindardele militare, un roi de albine care s-a aşezat în 
vârful Capitoliului, fătarea unui „purcel cu gheare de uliu” şi „copii născuţi 
jumătate cu chip de om şi jumătate de animal" o Succesorul lui Claudiu, Nero, 
credea că este bântuit de stafia mamei sale, pe care o ucisese, şi încerca să îi 
cheme umbra prin intermediul unor ritualuri magice ca „să înduplece Manii 
[spiritul] Agrippinei”. Ca şi Caligula, şi el a căutat ajutorul astrologilor şi a 
consultat Oracolul din Delfi. 

Principala ameninţare la adresa stăpânirii romane în timpul domniei lui Nero 
venea din Britannia.” Relatările istoricilor Tacit si Cassius Dio”? referitoare la 
marea înfrângere suferită de romani în faţa tribului celtic al icenilor, care 
ocupau estul Angliei din prezent, vorbesc mult mai mult despre neputinta de 
a ţine cont de semne şi prevestiri pentru a preveni dezastrul decât despre 
lipsa de informaţii militare elementare despre barbarii britanici. Ca şi înainte 
de marea înfrângere de la Teutoburg, care avusese loc cu o jumătate de secol 
în urmă, problema fundamentală rămânea incapacitatea romanilor de a-i 
considera pe Untermenschen barbari adversari pe măsură. Romanilor le era 
cu atât mai greu să-i ia în serios pe iceni cu cât, atunci când a izbucnit revolta 


°° Despre izbucnirea revoltei icenilor, a cărei cauză imediată a fost incompetenta 
birocratică şi tiranică a romanilor, vezi Cunliffe, Ancient Celts, p. 255. (N.a.) 


56 Tacit (56-117 d.Hr.) a scris despre evenimentele care s-au petrecut în timpul vieţii sale. 
Relatarea lui Cassius Dio (cca 150-235 d.Hr.) a fost scrisă cu un secol mai târziu. (Nal 


in anul 60 d.Hr., la 17 ani dupá cucerirea sudului Angliei, icenii erau condusi 
de o femeie, regina Boudicca. Soldatii romani o biciuiserá deja in public si fi 
violaserá cele două fiice; alte umilinte păreau probabil inutile. Cu toate 
acestea, Cassius Dio a recunoscut mai tárziu cá Boudicca ,depásea cu mult 
curajul si inteligenţa sexului ei”, având o prezenţă impunătoare, o voce aspră, 
o privire severă, un colan de aur în jurul gâtului şi o coamă lungă de păr 
roşcat”” peste o mantie închisă la culoare şi o haină viu colorata. zz 

Cu toate acestea, pentru romanii care se învecinau cu icenii, semnele stranii 
erau mult mai îngrijorătoare decât înfăţişarea Boudiccăi. Potrivit lui Tacit, în 
anul 60 d.Hr., locuitorii din Camulodunum (Colchester), pe atunci capitală 
romană, au fost demoralizati de o impresionantă serie de semne de rău 
augur. Statuia zeiţei victoriei a căzut de pe piedestalul său fără să existe o 
cauză aparentă şi zăcea la pământ cu privirea ferită - „ca şi cum ar fi fugit din 
fata dusmanului" Romei. S-a iscat isterie în masă. Femei „scoase din minţi”, 
pretinde Tacit, „spuneau că se apropie sfârşitul”, „teatrul a răsunat de urlete” 
şi în sala de consiliu se auzea ecoul unor „voci străine”. În apropiere de gura 
de vărsare a Tamisei, a fost văzută sub apă imaginea unei colonii romane în 
ruină; marea s-a înroşit de sânge; iar la reflux erau vizibile pe nisip urme de 
trupuri omeneşti. Văzând că romanii „au fost cuprinşi de disperare, britanii au 
anticipat o victorie glorioasă”.+ Din moment ce Camulodunum dispunea doar 
de o garnizoană simbolică, locuitorii săi înspăimântați au trimis mesageri să 
ceară întăriri de la Catus Decianus, procuratorul provinciei. În absenţa unor 
informaţii despre forţele Boudiccăi, Decianus nu a luat în serios ideea că 
barbarii iceni conduşi de o femeie ar putea, într-adevăr, constitui o 
ameninţare militară si a trimis doar 200 de ostaşi, unii dintre aceştia 
insuficient echipați, în apărarea capitalei. 

Deşi Boudicca era analfabetă, spionii ei din garnizoana de la Camulodunum 
i-au adus mult mai multe informaţii despre forţele romane decât avea 
Decianus despre iceni. Tacit recunoaşte că „inamici secreti" s-au infiltrat în 
„toate deliberările” despre apărarea capitalei. Spre deosebire de regina 
icenilor, comandanților romani nu le-a trecut prin minte să recruteze agenti 
din rândul tribului ei. Forţele Boudiccăi au nimicit Camulodunum, care a fost 
trecut „prin foc şi sabie”. Un cap de bronz al împăratului Claudiu, despre 
care se crede că provine de la templul închinat lui din Camulodunum, distrus 
de iceni, se află astăzi la British Museum.” În continuare, Boudicca a incendiat 
coloniile romane de la Londinium (Londra) şi Verulamium (St Albans). În 
perioada următoare, supraviețuirea stăpânirii romane în Britannia s-a aflat 
sub semnul îndoielii. Totuşi, forţele romane s-au regrupat, au învins-o 
zdrobitor pe Boudicca la „Bătălia de la Watling Street” (desfăşurată fie în anul 
60, fie în anul 61 d.Hr.) şi au înfiinţat o serie de garnizoane pe teritoriul 
icenilor, care le-au furnizat informaţii mai bune despre aceştia decât aveau 
înainte de răscoală. Boudicca nu a mai jucat niciun rol şi s-a zvonit că s-ar fi 
sinucis. In decursul celor trei secole şi jumătate de stăpânire romană în 
Britannia nu au mai avut loc răscoale.” 


57 În versiunea românească, Boudicca este descrisă ca fiind blondă - „Părul îi cădea în 
valuri blonde până la coapse”. (N.t.) 


58 Cassius Dio scrie despre un colier lat de aur, dar desigur face referire la un colan, 
precum multele astfel de colane descoperite pe fostul teritoriu locuit de iceni (dintre 
acestea, 200 au fost găsite în „Tezaurul de la Snettisham” şi se află expuse la British 
Museum şi Castelul Norwich). (Nal 


59 Localizarea exactă a bătăliei de la Watling Street este încă disputată. (Nal 


Ca si dinastia iulio-claudiană, majoritatea împăraţilor romani care au urmat 
au acordat mai multă atenţie informaţiilor referitoare la propria siguranţă 
decât celor privind siguranţa imperiului. Totuşi, astfel de informaţii erau 
precare. Nu existau mijloace adecvate pentru a distinge între ameninţări reale 
şi false conspirații inventate de delatori naivi sau mercenari. În parte, 
rezultatul a fost că aproximativ trei sferturi dintre împărați au fost asasinați 
sau înlăturați de pretendenți la tron. Apărarea împăratului era în principal 
responsabilitatea Gărzii Pretoriene, înfiinţate de August, un aşa-zis corp de 
elită care beneficia de plată şi condiţii mai bune decât restul armatei. Intr-o 
încercare de a-şi asigura loialitatea Gărzii, fiecare nou împărat care ajungea la 
putere le oferea membrilor acesteia o mită frumuşică, ascunsă zadarnic sub 
formă de gratificatii. Claudiu a fost de o generozitate deosebită, oferindu-le 
pretorienilor ,donatii" de cinci ori mai mari decât salariul lor anual. Cu toate 
acestea, în ciuda privilegiilor de care se bucura, Garda a fost atrasă în politica 
uneori criminală a Romei imperiale. Membri ai Gărzii au fost implicaţi în 
asasinarea lui Caligula, când acesta părăsea Jocurile Palatine în anul 41 d.Hr., 
şi apoi în uciderea soţiei şi fiului acestuia. Garda a mai fost implicată şi în 
intrigile care au precedat venirea la putere a împăraţilor Claudiu şi Nero.» 
Atâta vreme cât împărații nu se puteau baza pe loialitatea Gărzii Pretoriene, 
nu puteau fi niciodată convinşi că vor fi în siguranţă. 

Uneltirile pretorienilor au atins punctul minim după asasinarea împăratului 
Commodus în anul 192, ca urmare a unei conspirații din care a facut parte şi 
prefectul pretorian. Deşi nu au fost implicaţi în asasinat şi alţi membri ai 
Gărzii, aceştia au fost amestecați în crizele de succesiune care au avut ca 
efect venirea la putere a trei noi împărați în decursul următoarelor şase luni. 
Potrivit istoricului Herodian, după ce l-a ucis pe împăratul Pertinax, Garda i-a 
pus la dispoziţie tronul celui care oferea mai mult. Licitaţia a fost câştigată de 
Didius lulianus, care a oferit câte 25 000 de sesterti fiecărui membru al Gărzii. 
Cu toate acestea, după numai două luni, acesta a fost decapitat de generalul 
Septimiu Sever, care a domnit ca împărat până în anul 211. Sever i-a 
executat şi pe membrii Gărzii care îl asasinaseră pe Pertinax şi i-a lăsat la 
vatră pe restul pretorienilor. De atunci, Garda Pretoriană nu a mai fost foarte 
diferită de restul armatei romane şi a petrecut mai mult timp în campanii 
decât staționată la Boma ni Criza de la mijlocul secolului al Ill-lea care a pus 
capăt „epocii de aur” a Imperiului Roman a demonstrat în mod dramatic lipsa 
unei instituţii de securitate care să asigure protecţia împăratului. Asasinarea 
lui Alexandru Sever de către propriile trupe în anul 235 a marcat începutul 
unei jumătăţi de secol în decursul căreia s-au aflat în competiţie pentru a 
controla întregul imperiu sau parti ale acestuia mai mult de 20 de pretendenți 
la titlul de împărat, marea lor majoritate generali de vază. 

Impáratii s-au apropiat cel mai mult de înfiinţarea unui corp de ofiţeri de 
informaţii când au recurs la frumentarii, care, aşa cum o indică şi denumirea 
lor, au fost iniţial responsabili cu achiziţionarea şi distribuirea grânelor 
(frumentum) pentru armată. Intrucát aceştia călătoreau pe tot întinsul 
imperiului, aduceau la Roma din ce în ce mai multe ştiri de interes pentru 
administraţia imperială. Rolul lor în culegerea informaţiilor, probabil 
determinat mai ales de dorinţa împăraţilor de a fi avertizaţi din timp cu privire 


6° Nu există statistici precise despre numărul de asasinate. De exemplu, nu este clar dacă 
împăratul Claudiu a murit din cauze naturale sau a fost otrăvit. ( N.a.) 


9! Garda Pretoriană a fost în cele din urmă desfiinţată de împăratul Constantin în 312 
d.Hr. Vezi Bingham, Praetorian Guard, cap. 2. (N.a.) 


la amenintárile la adresa autorităţii lor ce apăreau în provincii, pare să dateze 
de la începutul secolului al lege Se pare cá Adrian (117-138) a folosit 
frumentarii chiar şi pentru a-şi spiona prietenii: 


Prin frumentari cerceta toate lucrurile, chiar şi cele mai ascunse, şi prietenii nu 
băgau de seamă că împăratul le cunoaşte viaţa, atâta timp cât el însuşi nu le 
dovedea aceasta. [...] O femeie scrisese soţului ei făcându-i imputări că, reţinut de 
plăceri şi de băi, nu vrea să se întoarcă acasă. Adrian, prin oamenii lui, a aflat de 
conţinutul scrisorii şi, când acel soţ a venit să-i ceară o favoare, i-a reproşat băile şi 
plăcerile, ceea ce l-a facut pe sot să-l întrebe: „Nu cumva soţia mea ţi-a scris si tie 
ceea ce mi-a scris si mie?” 


Pe lângă culegerea de informaţii din zone mai apropiate sau mai 
îndepărtate, frumentarii serveau şi drept curieri, ofiţeri de aprovizionare, 
agenti fiscali, ofiţeri de poliţie şi uneori şi chiar asasini secreti. O istorie 
romană face referire la un centurion al frumentarilor care era, se pare, 
„cunoscut prin uciderea unor senatori".» În timpul persecuțiilor, tot ei îi vanau 
şi pe creştini.» In zonele Imperiului Roman unde se vorbea limba greacă, 
frumentarii erau adesea numiţi „perceptori” (ko/lectiones). În Imperiul de 
Apus erau cunoscuţi drept ,scormonitori" (curiosi) Deloc surprinzător, 
„scormonitul” şi supravegherea internă, precum şi colectarea de impozite 
făceau ca frumentarii să fie foarte nepopulari. Potrivit lui Aurelius Victor, 
„născocind în mod nelegiuit tot felul de acuzaţii, după ce semănau 
pretutindeni groaza, mai ales în rândul celor de la periferia imperiului, jefuiau 
totul într-un chip mársav".* O inscripţie în onoarea unui centurion al 
frumentarilor din provincia Asia îl preamăreşte pentru că nu i-a oprimat pe 
supuşii săi - dând impresia cá era o excepţie de la regulă. Plângerile despre 
frumentarii au dus la desfiinţarea lor de către împăratul Diocletian, care i-a 
înlocuit cu cei denumiți în mod neinteresant „agenţi generali" (agentes in 
rebus), având cam aceleaşi atribuţii de culegere de informaţii. Cu toate 
acestea, spre deosebire de predecesorii lor, agenţii generali erau civili 
subordonați unui înalt dregător de la curte, care deţinea nou-infiintata funcţie 
de Magister Officiorum. Noii agenti erau mai numeroşi, numărul lor ajungând 
la circa 1 200» - un număr aproximativ egal cu cel al agenţilor Serviciului 
britanic de securitate (MI5) la începutul Războiului Rece.» 

In ciuda dorinţei lor de a fi avertizaţi din timp cu privire la amenințările la 
adresa propriei autorităţi, împărații care au preluat succesiv puterea au arătat 
puţin interes faţă de ceea ce astăzi numim informaţii strategice, din simplul 
motiv că nu aveau o strategie generală. Mary Beard arată că „nu se poate 
spune că ar fi existat ceva de genul unei politici de ansamblu, după care era 
condus imperiul, sau vreo strategie atotcuprinzatoare a desfăşurării 
militare”. In afara graniţelor imperiului, până la sfârşitul secolului | d.Hr. pe 
aproape tot teritoriul Imperiului Roman se aflau destul de puţine garnizoane, 
întrucât perspectiva unor răscoale serioase era destul de depărtată. 


62 Datarea momentului când împărații au început să recurgă la frumentarii pentru 
activităţi politienesti si de informaţii este dificilă, întrucât aceştia sunt permanent asociaţi 
cu furnizarea de grâne. (Nal 


63 în original, „Minister of Offices” (ad litteram, Ministrul Oficiilor). Am preferat să folosim 
versiunea latinească „Magister Officiorum” pentru a nu crea confuzii. Înaltul dregător aflat 
în această funcţie răspundea de garda şi „secretariatele” palatului, care aveau atribuţii 
legate de actele oficiale - documente şi legi emise de împărat, corespondenţa cu 
guvernatorii provinciilor şi alţi şefi de stat, corespondenţa cu tribunalele şi documentele 
emise de acesta, precum şi traducerile din latină în greacă si viceversa. (NC) 


Potentialii rebeli din imperiu si-au dat seama cá nu puteau face fatá imensei 
puteri militare a Romei. Nici chiar in timpul haosului generat de criza de la 
mijlocul secolului al Ill-lea nu au existat revolte serioase ale popoarelor 
supuse Romei.” Astfel, informaţiile despre acestea nu constituiau o prioritate. 

Cea mai importantă schimbare de politică din perioada târzie a Imperiului 
Roman a fost una de natură religioasă: adoptarea creştinismului ca religie de 
stat de către împăratul Constantin în anul 312. Deşi Constantin tolera 
practicile păgâne neoficiale, a condamnat în mod public sacrificiile păgâne şi 
divinatia haruspiciilor drept „stricăciune spurcatá".^« Perioada de aproape un 
secol care s-a scurs între convertirea lui la creştinism şi abolirea ritualurilor 
păgâne de către împăratul Theodosiu, în anul 395, a reprezentat o luptă 
îndelungată, şi în cele din urmă zadarnică, pentru supraviețuirea oracolelor si 
a ghicitorilor profesionişti. Divinatia, care în mod traditional avusese prioritate 
asupra informaţiilor militare în strategia militară a romanilor, a devenit ilegală 
în anul 357, când au fost stabilite pedepse pentru cei care continuau să o 
practice. Potrivit tradiţiei creştine, Pythia de la Delfi s-a recunoscut, în sfârşit, 
învinsă prin versete în vremea domniei lui lulian Apostatul (360-363): 


Vestiţi-i regelui că templu-acest s-a náruit, 
Apolo-i fără naos şi dafin de profetit, 
Secat-a şi izvorul ce-atâtea a deslusit.© 


Poate că Pythia încă spera să ajungă la un compromis care să permită 
templului sacru al lui Apolo să-şi continue activitatea. Când proconsulul 
Greciei s-a plâns împăratului Valentinian (364-375) că abolirea Misterelor 
antice „le va face viaţa insuportabilă grecilor”, împăratul s-a înduplecat, dar 
răgazul acordat a fost doar temporar. Deşi sfârşitul multor secole de 
divinatie oficială nu a adus cu sine conştientizarea importanţei informaţiilor 
militare, generalii din Europa creştină a Evului Mediu nu au pornit în campanie 
CU Cotete de păsări sacre care să le permită augurilor si haruspiciilor să 
cerceteze măruntaiele animalelor sacrificate, cotete care îngreunaseră 
deplasarea păgânilor predecesori romani. In parte din acest motiv, spionajul a 
jucat un rol mai însemnat în războaiele din Evul Mediu decât în cele din 
Antichitate. Spionii erau probabil mai numeroşi în vremea Războiului de 100 
de Ani, la un mileniu după convertirea lui Constantin la creştinism, decât 
fuseseră în timpul războaielor greco-romane.*9 


64 Oracolele de la Didyma si Zeus Philios (inaugurat în Antiohia în vremea domniei lui 
Maximinus Daia, 305-313) jucaseră un rol semnificativ în încurajarea persecuției 
creştinilor la începutul secolului al IV-lea. Vezi Hornblower şi Spawforth (editori), Oxford 
Companion to Classical Civilization, p. 503. (N.a.) 


6 Parke si Wormell (The Delphic Oracle, vol. 1, p. 290) considera că „ultima remarcă de 
la Delfi" (a cárei traducere in limba englezá dateazá din secolul XX si fi apartine lui Sir 
William Marris) era, probabil, autentică. (Na) 


66 Cercetările privitoare la rolul spionajului în războaiele din Evul Mediu nu s-au încheiat 
încă. Deşi istoria neterminată în mai multe volume a Războiului de 100 de Ani scrisă de 
Jonathan Sumption recurge la importante surse noi despre folosirea spionilor, este încă 
neclar cum erau organizaţi şi cât de eficienţi erau. Din cauza faptului că sursele credibile 
sunt limitate, una dintre cele mai mari dificultăţi în cercetarea actuală este înţelegerea 
rolului jucat de spioni în expansiunea uriaşului Imperiu Mongol, care a ajuns la apogeu în 
secolul al XIII-lea. Pentru a-şi asigura traiul, dar si pentru acţiunile de recunoaştere 
întreprinse în legătură cu apărarea inamicului, mongolii trebuiau să ştie unde să găsească 


Ín vremea lui Constantin, principalul centru de putere din Imperiul Roman s- 
a mutat de la Apus la Răsărit: de la Roma, un monument în decădere al gloriei 
apuse, la o „Nouă Romă” pe Bosfor, numită după fondatorul sáu - 
Constantinopol. Timp de o jumătate de secol după moartea lui Constantin, 
survenită în anul 337, imperiul a fost adesea condus de cate doi împărați, 
unul în Răsărit şi celălalt în Apus. In anul 395, imperiul s-a divizat formal în 
două, cu doi împărați diferiţi. Atât în Apus, cât si în Răsărit, Imperiul 
dobândise o varietate etnică din ce în ce mai mare. Constitutio Antoniniana 
din anul 212 acordase cetăţenie romană aproape tuturor locuitorilor 
imperiului (exceptandu-i, fireşte, pe sclavi). Ceea ce a cauzat decăderea 
Imperiului de Apus nu a fost colapsul intern, ci atacurile din exterior ale 
barbarilor.“ 

Activităţile de spionaj militar de la graniţele dintre imperiu şi populaţiile 
barbare nu s-au îmbunătăţit prea mult în cele două secole scurse după bătălia 
din pădurea Teutoburg. Contactul din ce în ce mai intens dintre romani şi 
barbarii de dincolo de Rin şi Dunăre se împletea cu atitudinea de superioritate 
neschimbată faţă de Untermenschen. Neajunsurile activităţilor de informaţii 
militare au fost pe deplin scoase în evidenţă de incursiunile goților peste 
Dunăre, care au luat Roma prin surprindere în timpul „crizei de la mijlocul 
secolului al III-lea”. In anul 247 d.Hr., chiar în momentul în care Roma celebra 
1 000 de ani de la fondarea sa de către Romulus, goții devastau teritorii 
întinse din Balcani. Până atunci, barbarii erau consideraţi incapabili să 
provoace un dezastru de asemenea dimensiuni. După aceea, Roma a căutat 
să identifice căpetenii de trib clientelare de cealaltă parte a graniţelor sale de 
pe Rin şi Dunăre, care să fie dispuse să poarte război împotriva triburilor 
necooperante şi să menţină în lumea germanică ceea ce Peter Sarris numeşte 
„o balanţă a neputinței înclinată în favoarea romanilor”. Triburile supuse 
puteau să se aştepte la recompense sub formă de subvenţii şi statut de aliaţi 
(foederati) pe lângă legiunile romane. Spre deosebire de aceste triburi, 
barbarii incomozi se numărau printre miile de oameni ucişi cu cruzime în 
fiecare an în Colosseumul de la Roma şi în alte locuri de divertisment de pe 
teritoriul imperiului. Pentru a celebra pacificarea graniţei de pe Rin în anul 
306, Constantin a ordonat ca doi regi germani luaţi ostatici să fie daţi fiarelor 
sălbatice în arena de la Trier.9? 

Cea mai serioasă ameninţare barbară la adresa imperiului care avea să 
apară în secolul al IV-lea a fost cea exercitată de hunii nomazi din Asia 
Centrală.“ Romanii nu auziseră niciodată de huni până la începutul anilor 
370, când au ajuns la trupele lor de pe Dunăre veşti despre sosirea unor 
sălbatici luptători călare la nord de Marea Neagră. În anul 372, hunii au 
traversat Volga şi i-au învins rapid pe ostrogoți, tribul germanic situat cel mai 


apă şi păşuni înainte de o invazie. Profesorul David Curtis Wright efectuează cercetări 
asupra rolului informaţiilor în cucerirea mongolă a Chinei în vremea dinastiei Song. (Nal 


67 Ideea dominantă astăzi, dar contestată încă, potrivit căreia invaziile barbare sunt un 
element-cheie în înţelegerea decăderii Imperiului Roman de Apus a apărut abia în secolul 
al XIX-lea. Printre cei care o critică în secolul XX se numără Momigliano, „Christianity and 
the Decline of the Roman Empire”. (Na) 


68 jn total, circa 200 000 de persoane, majoritatea barbari, au avut parte de moarte 
violentă doar în Colosseumul de la Roma (finalizat în anul 80 d.Hr.). Vezi Heather, Fall of 
the Roman Empire, cap. 2. (N.a.) 


6° De unde proveneau hunii nomazi este încă neclar; posibilităţile variază de la Mongolia 
până la Kazahstan. (Nal 


la răsărit. Temându-se cá vor fi subjugati si ei de către huni, vecinii lor, 
vizigotii, aşezaţi anterior în Dacia (pe teritoriul de azi al României), i-au 
convins pe romani în 376 să le permită să treacă Dunărea şi să se refugieze în 
Imperiul Roman.*» În ciuda capacităţii hunilor de a-i îngrozi chiar şi pe 
războinicii goți, in mod curios, nu le-au stârnit curiozitatea şi romanilor. Lipsa 
lor de interes reflecta îndelungatul dispreţ cultural pentru toţi barbarii, care cu 
trei secole înainte dusese la dezastrul militar din pădurea Teutoburg şi din 
Britannia romană. Un manual militar ulterior din Imperiul Roman de Răsărit 
analiza probabil eşecurile Imperiului de Apus şi experienţa bizantină, când 
emitea următorul avertisment: „Nu-i subestimati pe barbari, întrucât si ei au 
puterea înţelepciunii, raţiunii şi vicleniei înnăscute”. 

Hunii erau analfabeți, aşadar nu au lăsat scrieri despre ei. Se mai păstrează 
doar o relatare la mâna a doua, scrisă de romani despre ei la sfârşitul 
secolului al IV-lea. Autorul, care scrie prin anii 390, era marele istoric şi fost 
soldat roman Ammianus Marcellinus. Ammianus îi considera pe huni ca fiind 
pur şi simplu un soi de Untermenschen barbari şi era mai preocupat să 
descrie cu dispreţ depravarea lor culturală, urátenia lor fizică şi hainele urât 
mirositoare decât să evalueze ameninţarea militară pe care o puteau 
reprezenta pentru imperiu: 


Hunii depăşesc orice definiţie a sălbăticiei... Sunt atât de hidoşi, încât ar putea fi 
confundați cu nişte fiare pe două picioare... Nu au nevoie de mâncare cu gust bun, ci 
se hrănesc cu rădăcinile plantelor necultivate şi carnea pe jumătate crudă a tot felul 
de animale. Carnea o aşază între coapse şi pe spatele cailor pentru a o încălzi puţin. 


[...] Odată ce îmbracă o tunică (în culori cafenii), nu o schimbă şi nu o dau jos până 
ce nu se zdrentuieste vreme îndelungată şi se destramă puţin câte puţin. 


Hunii nu sunt bine pregătiţi pentru a purta bătălii ca pedestri, ci sunt aproape lipiti 
de caii lor, care sunt de bună seamă viguroşi, deşi sunt atât de urâţi... 


Precum animalele lipsite de rațiune, ignoră complet diferenţa dintre bine şi rau.* 


Săpăturile arheologice au dat la iveală mai multe căldări uriaşe pentru gătit, 
despre care Ammianus crede că nu au aparţinut hunilor. (Cu toate acestea, 
relatarea lui conţine unele aspecte adevărate. Biftecul tartar de azi îşi are 
rădăcinile în practicile antice ale tătarilor nomazi - şi probabil ale hunilor - de 
a consuma carne crudă pe care o ţineau sub şei.) Preocupat de barbaria 
demnă de dispreţ a hunilor, asemenea împăraţilor de la Roma şi 
Constantinopol, Ammianus nu a reuşit să înţeleagă că hunii deveniseră cea 
mai periculoasă forţă de asalt din Europa, îmbinând „mişcarea fulgerătoare cu 
puterea ucigătoare a ságetilor" şi fiind capabili „de a trage de pe cai în mai 
multe rânduri şi cu aceeaşi precizie"." Cu toate acestea, timp de mai bine de 
o jumătate de secol după ce au ajuns la Dunăre, capacitatea hunilor de a 
deveni o ameninţare directă la adresa Romei sau a Constantinopolului era 
limitată de lipsa unei puternice conduceri centralizate. 

Până la venirea la putere a lui Attila în anul 434, principala ameninţare 
directă la adresa Imperiului Roman era reprezentată de goti" mai degrabă 
decât de huni. In mod ironic, romanii înşişi au sporit această ameninţare. 
Săpături recente în satul vizigot Sobari, ce datează din secolul al IV-lea şi era 


70 Vizigoţii s-au stabilit în mod paşnic pe teritoriul care avea să devină mai târziu 
Aquitania. Vezi Davies, Vanished Kingdoms, cap. 1. (N.a.) 


7! Regiunile geografice de provenienţă ale goților sunt şi azi subiect de controversă. (Na) 


situat la circa 300 de kilometri de granita imperiului pe Dunáre, au dat la 
ivealá 14 000 de tigle de teracotá romane, 16 colonade si chiar si unele 
ferestre de sticlă. Fluxul de bani şi bunuri romane peste Rin si Dunăre „a dus 
la apariţia unei elite de războinici capabili să se folosească de averea şi 
autoritatea lor crescute pentru a atrage efective şi mai numeroase de 
războinici în escortele lor şi să amăgească sau să silească din ce în ce mai 
mulţi dintre vecini ori dintre cei inferiori lor să le recunoască supremaţia”. 
Diplomaţia romană în zonele de frontieră, care „a căutat să identifice clienţi 
folositori printre triburi”, a contribuit la acest proces.” 

Prima provocare majoră la adresa coeziunii imperiului a venit din partea 
vizigoților, care fuseseră lăsaţi să se refugieze din fata hunilor în anul 376. 
Sperantele că vizigoții vor deveni foederati paşnici s-au spulberat curând. In 
ciuda contactelor comerciale şi diplomatice anterioare, împăratul de Răsărit 
Valens era periculos de neştiutor cu privire la forţa trupelor comandate de 
căpetenia vizigotă Fritigern. Nestiinta lui venea atât din tradiţia romană de 
subestimare a barbarilor inferiori din punct de vedere cultural, cât şi din 
eşecurile punctuale ale agenţilor săi de recunoaştere (exploratores), care îl 
informau că Fritigern avea doar 10 000 de soldaţi, circa o treime din armata 
lui.? În 378, în bătălia de la Adrianopol (astăzi, Edirne, localitate situată în 
Turcia europeană), Valens a plătit un preţ enorm pentru acest eşec al 
activităţilor de informaţii. Nerăbdător să-şi aroge meritele pentru victoria 
asupra lui Fritigern, pe care o anticipa cu încredere, Valens a decis să nu 
aştepte sprijin militar din partea lui Graţian, împăratul din Apus. De 
asemenea, a respins şi oferta de pace a lui Fritigern, care cerea în schimb 
dreptul ca vizigoții să se stabilească permanent pe teritoriul Imperiului 
Roman. Valens a descoperit prea târziu că armata lui Fritigern era egală cu a 
lui, fiind mai eficient condusă şi mai bine pregătită de luptă. Potrivit lui 
Ammianus Marcellinus, autorul relatării contemporane de referinţă asupra 
bătăliei, au fost ucişi circa două treimi dintre soldaţii romani: „Nicio bătălie din 
istoria noastră, exceptând Bătălia de la Cannae [din 216 î.Hr.], nu s-a soldat 
cu un asemenea masacru”. 

Bătălia de la Adrianopol a arătat cât de putin îşi îmbunătăţiseră romanii - 
încrezători în superioritatea lor înnăscută asupra barbarilor - activităţile de 
spionaj militar în cele patru secole scurse de la fondarea imperiului. Niciun 
comandant imperial nu a ajuns la nivelul de înţelegere a importanţei 
informaţiilor de care au dat dovadă cei mai abili generali ai Republicii: Scipio 
Africanul, în timpul celui de-al Doilea Război Punic, şi lulius Cezar, în timpul 
Războaielor Galice.” Totuşi, se pare că lui Ammianus nu i-a dat prin minte 
faptul că lipsa informaţiilor militare a fost o cauză importantă a dezastrului de 
la Adrianopol. Deşi arăta toleranţă faţă de creştini, Ammianus era păgân şi-l 
invinovátea pe Valens mai puţin pentru lipsa de informaţii privind trupele lui 
Fritigern decât pentru faptul că nu a luat în seamă semnele bizare observate 


7? Asemenea altor istorici de referinţă care au scris recent despre căderea Imperiului 
Roman şi invaziile barbare, Christopher Kelly şi Peter Heather menţionează în treacăt 
informaţiile inexacte care au ajuns la Valens, dar nu discută despre sursa acestora. 
Heather este de părere că cifra inexactă de 10 000 de ostaşi se poate să fi fost dată de 
„impresia greşită despre tervingii comandati de Fritigern, iar nu despre tervingii si 
greutungii [alt trib de goți] reuniți”. Vezi Heather, The Fall of the Roman Empire, loc. 
2384; Kelly, Attila the Hun, [5]. (N.a.) 


73 Estimárile cu privire la dimensiunea armatei romane variazá considerabil intre ele. 
(N.a.) 


de clarvázátori si auguri, despre care se spune cá au prezis atât înfrângerea 
armatei, cât şi uciderea sa în bătălie: 


Câinii săreau înapoi când urlau lupii, tipetele păsărilor de noapte semănau cu nişte 
tânguieli jalnice, răsăritul soarelui era înnorat şi lumina zorilor se întuneca... Mai mult, 
spectrul regelui Armeniei şi umbrele vrednice de milă ale celor executaţi cu puţin 
timp înainte pentru căderea lui Theodorus [care conspirase împotriva lui Valens], 
cântând bocete înfiorătoare la vreme de noapte, îi torturau pe mulţi cu ameninţări 
ingrozitoare.* 


Desi purtatá ín Rásárit, bátália de la Adrianopol a avut efectele cele mai 
directe asupra Apusului, unde a dus la o mare afluenta de barbari. Devastarea 
Romei de către o altă căpetenie vizigotă, Alaric, în anul 410, a marcat 
începutul sfârşitului Imperiului Roman de Apus. Ultimul împărat din Apus, 
Romulus Augustulus, a fost încoronat în anul 475, nu la Roma, ci la Ravenna, 
şi detronat în anul următor. Romulus nu a fost asasinat precum predecesorii 
lui, ci a fost scos la pensie. impăratul din Apus era de acum o persoană lipsită 
de însemnătate. „In cele din urmă, Imperiul de Apus nu s-a prăbuşit; a fost 
pur şi simplu declarat inutil.” ss 

In secolul al V-lea, cea mai gravă ameninţare la adresa Imperiului Roman de 
Răsărit a venit din partea imperiului hunilor, care la apogeu se întindea de la 
fluviul Ural la Rin şi de la Dunăre la Marea Baltică. Amenințarea a sporit după 
ce Attila a preluat conducerea imperiului în anul 434 (iniţial a împărţit domnia 
cu fratele său, Bleda, pe care l-a ucis mai târziu) şi a asigurat, pentru prima 
dată, o conducere centralizată puternică. Multe aspecte legate de Attila 
rămân în continuare un mister. Nu există o descriere făcută de contemporani 
a infátisárii lui şi chiar şi locul exact unde îşi avea capitala rămâne de aflat. Cu 
toate acestea, până la începutul erei lui Attila, hunii descoperiseră că era mai 
profitabil să ceară un tribut regulat din partea comunităţilor prospere decât să 
le jefuiască şi foloseau „politica taxei de protecţie, la scară largá".* Până să 
devină principala victimă a sistemului lor de protectorat, împăratul de la 
Răsărit, Theodosiu al II-lea (408-50), ştia prea puţine despre huni. În anul 422, 
el a fost de acord să le plătească 350 de livre de aur” pe an, sumă dublată de 
Attila în anul 439, la 700 de livre pe an. În ciuda acestui fapt, în anul 441 a 
izbucnit războiul, având loc invazii masive ale hunilor în provinciile dunărene. 
După o serie de înfrângeri, Theodosiu a fost de acord, în anul 447, să tripleze 
plăţile în aur la 2 100 livre pe an, cu alte 6 000 de livre pentru acoperirea 
restantelor. Istoricul Priscus din Panion a criticat laşitatea în fata hunilor de 
care au dat dovadă împăratul şi generalii săi şi care i-a determinat să accepte 
aceste cereri aproape imposibil de acoperit de bani în schimbul protecţiei: 
„Bărbaţi odinioară prosperi îşi etalau giuvaerele nevestelor şi mobilele în 
pieţe”.= 

Theodosiu şi principalii săi sfetnici au ajuns la concluzia că cea mai bună 
modalitate, dacă nu singura, de a pune capăt cererilor tot mai mari de aur ale 
lui Attila ca preţ pentru pace era să-l asasineze: o operaţiune care necesita 
recrutarea unui agent bine plasat în anturajul acestuia. Aparent, s-a ivit o 
oportunitate în primăvara lui 449, când Edekon, un trimis al lui Attila, a ajuns 
la curtea imperială din Constantinopol. Era o apariţie stranie, înveşmântat 
într-o pelerină cu margini îmblănite, o vestă de piele şi pantaloni (în mod 
obişnuit interzişi în prezenţa împăratului) printre robele de mătase ale 
curtenilor. După ce s-a prosternat în faţa lui Theodosiu şi, potrivit ritualului de 


7^ Este vorba de moneda de aur numită în limba latină „/ibra”, omonimă cu unitatea de 
măsurare a greutăţii, care cântărea ceva mai mult de 300 de grame. (W.t.) 


la curte, a sărutat poala robei purpurii a împăratului, a prezentat o scrisoare 
din partea lui Attila, ce conţinea diferite cereri si plângeri, insistând ca 
Theodosiu sá trimitá un mesager cu ráspuns la acestea. Edekon a fost apoi 
dus într-o altă încăpere pentru o întâlnire cu eunucul Chrysaphius, 
comandantul gărzii de corp a împăratului şi éminence grise^ a lui Theodosiu. 
In timpul unei cine private din acea seará, Chrysaphius, aproape sigur cu 
aprobarea împăratului, a încercat să-l convingă pe Edekon să coordoneze un 
complot de asasinare a lui Attila. Până la sfârşitul serii, credea că a reuşit să-l 
convingă. Potrivit lui Priscus: „Chrysaphius i-a spus lui Edekon că dacă îl va 
[...] ucide pe Attila şi se va întoarce printre romani, va duce o viaţă prosperă 
şi va câştiga o avere considerabilă. Edekon a promis că va face acest lucru”. 
Edekon a cerut 50 de livre de aur pentru a atrage garda de corp a lui Attila în 
planul de asasinat. Chrysaphius a promis să-i dea acestuia aurul în taină la 
curtea lui Attila, la momentul potrivit.: 

In cursul aceluiaşi an, Theodosiu a trimis la curtea lui Attila, aşa cum ceruse 
acesta, o delegaţie din care făcea parte şi Priscus şi care era condusă de 
Maximinos, ofiţer de stat-major de rang înalt, care pare să nu fi ştiut de planul 
de asasinare. Totuşi, Attila fusese instiintat de complot de către Edekon, care 
probabil că nu avusese niciodată de gând să treacă la fapte.” La scurt timp 
după misiunea lui Maximinos, un emisar mai tânăr, care vorbea limba hunilor, 
a ajuns la curtea lui Attila ca translator, aducând cele 50 de livre de aur cu 
care Edekon a promis să mituiască gărzile de corp ale lui Attila. Când aurul a 
fost descoperit în bagajele sale, Bigilas a dezvăluit complotul şi i s-a spus să 
aducă încă 50 de livre de aur - iar de nu, fiul său avea să fie executat. 

Attila a reacţionat la planul de asasinat nu prin tragerea în ţeapă a 
delegaţiei romane, aşa cum făcea de obicei atunci când era foarte 
nemulţumit, ci trimițând doi mesageri huni, pe Orestes şi pe Eslas, la 
Constantinopol pentru a-l umili pe Theodosiu dinaintea curtenilor săi. Potrivit 
lui Priscus, martor ocular la eveniment: ,[Attila] i-a spus lui Orestes să 
meargă la împărat purtând la gât traista în care Bigilas pusese aurul ce urma 
să fie dat lui Edeco. Trebuia să o arate împăratului şi eunucului [Chrysaphius] 
şi să-i întrebe dacă o recunosc".» Lui Eslas i s-a spus să-i comunice 
împăratului că, spre deosebire de Attila, şi-a înjosit nobilii strămoşi. Întrucât 
nu s-a păstrat următoarea secţiune din istoria lui Priscus, nu ştim în ce fel - 
sau dacă - au urmat Orestes si Eslas instrucţiunile lui Attila.* 

Attila a murit subit în anul 453 - nu asasinat, ci în timpul exuberantei 
celebrări a ultimei dintre numeroasele sale căsătorii, când probabil că a 
suferit o hemoragie cerebrală. Spionii i-au raportat împăratului de Răsărit 
despre somptuoasele funeralii care s-au organizat apoi în apropiere de 
malurile Dunării. Trupul neînsufleţit al lui Attila a fost acoperit cu mătăsuri 
orientale împodobite cu pietre preţioase pe care le primise ca tribut din 
partea împăraţilor romani şi aşezat apoi în trei sicrie. Cel din interior era 
acoperit cu aur, al doilea cu argint - ambele reprezentând prada de război 
acumulată de decedat. Sicriul din exterior, din fier, simboliza victoriile 
repurtate de el în război. In mormânt s-au pus comori si arme capturate în 
luptă. Cáláretii care înconjurau cortegiul funerar intonau un bocet despre care 
Priscus a aflat de la spioni: 


Attila Regele, 


Căpetenia hunilor, 


75 Eminenta cenusie" (în orig., în Ib. franceză). (N.t.) 


Născut din tatăl sáu Mundiuch, 
Stăpân ale celor mai viteze triburi. 
Cel care a luat oraşe, 

Cel care a adus frica 

Printre romani şi în împărăţia lor... 


La sfârşit, servitorii care pregătiseră mormântul lui Attila au fost ucişi pentru 
a nu divulga locul secret unde se afla (şi care, cel puţin până acum, nu a fost 
descoperit).« Daca ar fi fost observați spionii romani aflaţi la funeralii, ar fi 
fost ucişi şi ei. 

Deşi operaţiunea secretă plănuită de Imperiul de Răsărit pentru a-l asasina 
pe Attila a fost un fiasco, calculele din spatele ei au fost raţionale. Attila a fost 
primul conducător care a avut suficientă autoritate pentru a menţine unit 
imperiul hunilor şi pentru a valorifica resursele militare ale acestuia în scopul 
confruntării directe cu Imperiul Roman. Odată Attila înlăturat, existau motive 
temeinice pentru a spera că forţele hunilor se vor fragmenta, iar ameninţarea 
la adresa Constantinopolului va dispărea. Şi exact aşa s-a şi întâmplat după 
moartea subită a lui Attila din cauze naturale în anul 453. Imperiul său s-a 
destrămat rapid, pe fondul luptei pentru putere dintre cei trei fii ai săi. Cu 
ocazia unei bătălii care a avut loc în anul 454 pe teritoriul de azi al Sloveniei, 
hunii divizați au fost puşi pe fugă de o alianţă formată de unele dintre fostele 
popoare cucerite.*" 

Incercarea de a recurge la Edekon pentru a-l ucide pe Attila a fost primul (şi 
ultimul) exemplu atestat de operaţiune secretă romană în vederea asasinării 
unui şef de stat străin prin recrutarea unui agent din tabăra inamică. Deşi 
asasinatul făcea parte din tradiţia politică a chinezilor încă dinainte de 
unificarea imperiului si a fost recomandată cu tărie de către Arthashastrae 
dinastiei Maurya de pe subcontinentul indian, utilizarea agenţilor secreti 
pentru a asasina conducători străini fusese un procedeu rareori folosit în 
Occident. Niciunul dintre aceste planuri nu a avut succes în Europa până 
când, la mai bine de un mileniu după căderea Imperiului Roman, regele Filip 
al II-lea al Spaniei a instigat, în 1584, asasinarea conducătorului olandez, 
Wilhelm |, print de Orania.“ In timpul Războiului Rece din secolul XX, 
încercările KGB (la ordinele lui Stalin) de a-l ucide pe liderul iugoslav, 
mareşalul Titos, şi ale CIA (cu împuternicirea preşedinţilor Eisenhower si 
Kennedy) de a-l asasina pe Fidel Castro nu au avut mai mult succes decât 
complotul împotriva lui Attila din urmă cu 1 500 de ani. 

76 Poate că jefuitorii de morminte din Evul Mediu au prădat (sau nu) mormântul lui Attila. 
(N.a.) 


77 Locul exact al bătăliei din Slovenia încă nu a fost identificat. (Na) 


MAHOMED SI ASCENSIUNEA SERVICIILOR SECRETE ISLAMICE 


Pes 


ae lui lisus, dupa cum incerca El sa le explice discipolilor, nu era din 


lumea aceasta. Cea a lui Mahomed însă era. Convins cá face voia lui 
Dumnezeu, la fel ca losua cand a cucerit Tara Fágáduintei, Mahomed a impus 
dominaţia musulmană în Peninsula Arabică prin convertire religioasă, dar si 
prin puterea armelor. În total, a purtat 27 de bătălii şi a pus la cale în jur de 
50 de raiduri armate. ,Realizárile lui au fost intr-atát de márete", scrie un 
biograf musulman contemporan, incát dupá moartea lui , adeptii sái au reusit 
să înfrângă cele două mari imperii ale vremii”: cel Bizantin si cel Persan.: In 
calitate de comandant militar, Mahomed acorda o deosebită atenţie culegerii 
de informaţii. Coranul vorbeşte despre uneltirile duşmanilor islamului: „Socot 
că Noi nu le auzim tainele şi spovedaniile? Ba da! Trimişii noştri aflaţi lângă ei 
scriu totul”. Termeni echivalenți în arabă pentru cuvinte ca ,informatii", 
»spion”, „agent”, ,recunoastere", ,cercetare", „viclenie” si „disimulare” sunt 
frecvent menţionaţi în Coran.* Cu mult înainte de naşterea islamului, 
spionajul devenise deja o tradiţie împământenită printre clanurile războinice 
din Peninsula Arabică.” 

În timp ce întreaga misiune a lui lisus s-a desfăşurat în public, cea a lui 
Mahomed a început în secret. În anul 610, Mahomed, un negustor de 40 de 
ani respectat, deşi analfabet, din oraşul sfânt Mecca, a avut prima revelaţie 
divină pe când dormea într-o peşteră din munţi. De teamă că e atacat de un 
djinn, unul dintre spiritele înflăcărate despre care se credea că bântuie stepa 
arabă, Mahomed a fugit speriat la vale să îi spună primei (şi pe atunci 
singurei) lui soţii, Khadija bint Khuwaylid, despre pátania de pe munte. După 
ce Khadija l-a liniştit, Mahomed a început să-şi dea seama că mesajul pe care- 
| primise nu venea de la un djinn, ci de la Allah, prin mijlocirea îngerului 
Gabriel. Au urmat alte mesaje şi viziuni, iar apoi o tăcere de doi ani care l-a 
făcut pe Mahomed să se teamă că nu se ridicase la înălţimea aşteptărilor lui 
Allah şi fusese părăsit. Apoi, „pe noapte când se risipeşte, pe dimineaţă când 
mijeşte , a venit asigurarea Domnului că Mahomed fusese ales Trimisul Său, 
ultimul dintr-un sir de profeti precum Abraham, Moise şi lisus, şi avea 
misiunea să propovăduiască omenirii supunerea totală faţă de voia Domnului. 
Cuvintele care descriu atât islamul, religia întemeiată de Mahomed, cât şi pe 
adepţii ei musulmani sunt derivate din verbul arab as/ama: supunere totală 
faţă de voia altcuiva. 

Primii trei ani din istoria islamului au fost mai târziu denumiți „Perioada 
secretă”, când toate mişcările lui Mahomed şi toate contactele lui cu adepţii 
aveau loc în mod clandestin. Odată cu începerea „Perioadei publice”, 
campania musulmană de convertire a fraţilor arabi la noua religie a 
întâmpinat o opoziţie dură la Mecca din partea politeiştilor păgâni din tribul 
dominant al coraisitilor, din care de altfel chiar Mahomed făcea parte. In 622, 


78 în Coran apar şi referiri la spionaj similare celor din Vechiul Testament - de pildă, 
spionii trimişi de Moise si de losua în Canaan, deşi lui losua, spre deosebire de Moise, nui 
se spune pe nume. (Nal 


7? Desi nu existá márturii istorice clare despre conflictele din zoná, celebra antologie de 
poezie si proză arabă din timpuri preislamice până în secolul al X-lea, culeasă mai târziu 
de Al-Asbahani, include descrieri ale încercărilor de demascare a iscoadelor trimise în 
sânul triburilor rivale. (Na) 


a scăpat ca prin urechile acului de o tentativă de asasinare pusă la cale de 
coraisiti, ai căror conducători ofereau o sută de femele de cămilă drept 
recompensă pentru capturarea lui, viu sau mort. In timp ce se ascundea de 
posibilii asasini într-o peşteră de lângă Mecca împreună cu Abu Bakr, 
tovarăşul sáu de încredere, Mahomed l-a trimis pe fiul acestuia, Abdullah, să 
se strecoare printre coraisiti şi să-i spioneze, în încercarea de a afla ultimele 
planuri pentru asasinarea lui. Trei nopţi la rând, Abdullah a venit în secret 
înapoi în peşteră pentru a raporta cele aflate. Apoi, după ce a relatat că apele 
s-au liniştit, Mahomed a fugit împreună cu Abu Bakr călare pe cămile spre 
Yathrib (Medina de astăzi), la peste 320 de kilometri nord de Mecca, unde a 
rămas până la sfârşitul vietii.^ Fuga lui Mahomed la Medina (hegira), în 
momentul ales în mare parte datorită informaţiilor obţinute de la Abdullah, a 
constituit un punct de răscruce pentru cele 1,6 miliarde de musulmani din 
lume (23% din populaţia globului la ora actuală). Calendarul musulman începe 
cu sosirea lui Mahomed la Medina. 

De îndată ce Mahomed a întemeiat primul stat islamic la Medina, a început, 
alături de comandanții săi militari, o campanie împotriva adversarilor de la 
Mecca, întrerupând legăturile comerciale ale oraşului cu restul lumii. Reusita 
unei blocade economice necesita obţinerea de informaţii sigure cu privire la 
deplasarea caravanelor din Mecca. Mahomed nu numai că a cerut unei echipe 
de supraveghere să monitorizeze rutele caravanelor, sub conducerea vărului 
său Abdullah ibn Jahsh, dar a şi format o reţea de agenţi în interiorul oraşului, 
din persoane care nu erau arabe şi se convertiserá în secret la islam, din rude 
nemusulmane ale musulmanilor din Medina şi din membri ai minorităţilor care 
se simțeau persecutate de majoritatea coraişită. Un manual de pregătire al- 
Qaida descoperit în 2011 elogiază reţeaua de agenţi a lui Mahomed, 
prezentând-o ca model pentru operaţiunile de spionaj ale militantilor jihadisti: 
„Profetul (pacea şi binecuvântarea lui Allah fie asupra sa!) avea în Mecca 
informatori locali care îi spuneau toate lucrurile mari şi mici care ar fi putut 
afecta bunăstarea musulmanilor”. 

Capul reţelei de agenţi din Mecca era unchiul lui Mahomed din partea 
tatălui, Abu al-Fadl al-Abbas, un negustor înstărit, care era doar cu câţiva ani 
mai mare decât el şi care s-a convertit la islam abia la vreo şapte ani după 
hegira.* Soţia acestuia, Umm al-Fadl, pretindea totuşi că este a doua femeie 
care a devenit musulmană, convertită la scurt timp după prietena ei bună, 
Khadija, prima soţie a lui Mahomed. Din hadit-urile sacre (faptele şi vorbele 
Profetului) rezultă clar grija pe care Umm al-Fadl i-a purtat-o lui Mahomed.' 
Intr-un hadit, ea îşi amintea cum odată, înainte ca el să părăsească Mecca, 
„oamenii care mă însoțeau aveau păreri diferite despre Profet (pacea fie 
asupra sa!). Unii spuneau că ţine post, iar alţii spuneau că nu ţine post. Aşa că 
i-am trimis o strachină plină cu lapte pe când era călare pe cămilă şi a băut 
laptele”.: Odată cu mutarea lui la Medina, Umm al-Fadl îşi dorea probabil cu 
ardoare ca Mahomed să fie bine informat cu privire la planurile puse la cale 
de coraisiti în Mecca. Fiind negustor înstărit, soţul ei, Abu al-Fadl al-Abbas, 
avea o întreagă reţea de contacte comerciale la dispoziţie, fiind deci bine 
poziţionat pentru a putea relata despre deplasările caravanelor din şi înspre 
Mecca. Cu ajutorul informaţiilor provenite din reţea, oştile lui Mahomed au 
lansat mai multe atacuri asupra caravanelor din Mecca în 623. Aceste atacuri 
bazate pe informaţii sunt preamărite în manualul de pregătire al-Qaida din 
2011: „Profetul (pacea şi binecuvântarea lui Allah fie asupra sa!) a folosit 
informatori în mai toate atacurile sale" .» 


În luna martie a anului 624, Mahomed a primit informaţii de la sursele sale 
cum că o caravană de 1 000 de cămile pornise din Siria către Mecca, în frunte 
cu Abu Sufyan, conducătorul coraisitilor, si a trimis o oaste de peste 300 de 
oameni să intercepteze caravana la oaza Badr, la 155 de kilometri sud-vest 
de Medina. Înainte de lupta de la Badr, soldaţii lui Mahomed au capturat un 
sclav negru pe care coraisitii îl puneau să care apă, iar însoțitorii lui Mahomed 
l-au interogat pentru a afla locaţia lui Abu Sufyan. Sclavul le-a furnizat 
informaţii cu privire la alti trei conducători coraisiti, dar le-a spus: „Nu ştiu 
nimic despre Abu Sufyan”. Apoi însoțitorii l-au luat la bătaie pentru a-l 
convinge să dezvăluie ceea ce presupuneau ei că ştie despre Abu Sufyan. Cu 
toate acestea, când bătaia a încetat, sclavul a repetat că nu ştie nimic. Atunci 
însoțitorii l-au luat din nou la bătaie, până când acesta a început sa 
născocească informaţii despre Abu Sufyan. Observând cele întâmplate pe 
când îşi termina rugăciunea dinainte de luptă, Mahomed a declarat: „Pe Allah, 
Cel ce îmi ocârmuieşte viaţa, îl bateti când vă spune adevărul şi îl lăsaţi în 
pace când vă spune o minciună”. Mahomed devenea astfel primul conducător 
religios care condamna folosirea brutalitátii la interogare, nu din considerente 
morale (sau nu numai din considerente morale), ci pentru că astfel creşteau 
şansele să apară informaţii eronate.» 

În ciuda faptului că oastea trimisă de la Mecca să apere caravana coraisitilor 
la Badr era mai numeroasă decât cea musulmană, ea s-a destrămat şi a luat- 
o la fugă după câteva ore de luptă, dar caravana a reuşit totuşi să scape spre 
Mecca. Potrivit Coranului, Gabriel a coborât din ceruri cu mii de îngeri ca să 
imprástie groaza printre coraişiţi.: După bătălie, potrivit unui hadit, Gabriel l-a 
întrebat pe Mahomed cum îşi evaluează forţele de la Badr. Profetul i-a 
răspuns „Cei mai buni dintre musulmani”, la care Gabriel a adăugat că şi 
îngerii au fost dintre cei mai buni. Cu toate că informaţiile au jucat un rol 
important în stabilirea planului de luptă, Coranul subliniază că rezultatul a fost 
determinat de Dumnezeu şi de supunerea devotată a Trimisului Său faţă de 
voia Sa. Deşi forţele umane care s-au confruntat la Badr erau reduse după 
standardele celor mai importante bătălii din istoria conflictelor armate, 
victoria a fost una decisivă. O înfrângere ar fi distrus singura fortăreață 
musulmană existentă pe atunci. 

Mahomed nu a folosit agenţi sub acoperire doar pentru a obţine informaţii. 
De câteva ori le-a dat ordin să comită şi asasinate.» Printre cele mai 
cunoscute tinte ale lui Mahomed s-au numărat doi evrei, Kab ibn al-Ashraf si 
Abu Rafi, care scriseseră poezii cu caracter satiric despre profet şi mesajul 
său divin şi care au fost asasinați spre sfârşitul anului 624. Echipa de asasini 
aleasă pentru uciderea lui Kab era condusă de Muhammad ibn Maslama, care 
l-a întrebat pe Profet dacă, pentru a-şi îndeplini misiunea, putea să îl înşele pe 
Kab spunându-i neadevăruri. „Ai voie”, i-a răspuns Mahomed. După ce a găsit 
un pretext să îl viziteze pe Kab, Muhammad ibn Maslama s-a prefăcut fascinat 
de părul parfumat al acestuia, spunând că „nu simtise niciodată o mireasmá 
mai plăcută”. Kab a părut măgulit şi dornic să se laude că are „cele mai bune 
femei arabe, care ştiu cum să folosească parfumuri de bună calitate”. „Imi 
îngăduiţi să vă miros capul?", a întrebat Muhammad ibn Maslama respectuos. 
Kab a incuviintat. Prefacandu-se că admiră parfumul, Muhammad ibn 
Maslama l-a prins de gat şi le-a ordonat celorlalţi asasini să îl înjunghie. „In 
aşa fel”, încheie hadit-ul descrierea, „l-au omorât şi au mers să îl informeze 
pe Profet”. 

La scurt timp după aceea, Mahomed a trimis un grup de asasini, în frunte cu 
Abdullah ibn Atik, să îl omoare pe Abu Rafi. Complotul de asasinare se baza, 


încă o dată, pe înşelăciune. Apropiindu-se de castelul lui Abu Rafi în timpul 
nopţii, Abdullah a reuşit să se dea drept unul dintre servitori şi straja l-a lăsat 
să treacă. Fiind întuneric, Abdullah nu şi-a putut da seama în ce odaie dormea 
Abu Rafi, asa că l-a strigat pe nume. „Cine e?", a răspuns Abu Rafi. Abdullah 
s-a luat după voce şi l-a atacat pe Abu Rafi cu sabia, dar, fiindcă lovise pe 
dibuite, nu a reuşit să îl omoare. Atunci Abdullah a fugit din odaie şi s-a întors 
pretinzând că vine în ajutorul lui Abu Rafi. L-a lovit a doua oară cu sabia, dar 
nici de această dată lovitura nu a fost fatală. În cele din urmă, la a treia 
încercare, după cum şi-a amintit Abdullah mai târziu, „am înfipt vârful sabiei 
în pântecele lui (şi am străpuns) până i-a ajuns la spate şi mi-am dat seama 
că îl omorâsem”. La ieşirea din castel, Abdullah a căzut însă pe scări şi şi-a 
rupt piciorul. Şi-a legat rana cu turbanul şi a pornit cu greu spre casă, probabil 
pe cămilă, cu ajutorul celorlalţi asasini. Ajunşi înapoi în Medina, el şi însoțitorii 
lui i-au relatat izbânda lui Mahomed. ,Intinde-ti piciorul”, i-a spus Profetul lui 
Abdullah. Mahomed i-a frecat piciorul şi acesta s-a vindecat în mod 
miraculos. 

Cea mai controversată crimă despre care se crede că ar fi fost comandată 
de Mahomed este uciderea unei femei din Medina, Asma bint Marwan, care, 
asemenea lui Kab şi Abu Rafi, compusese poezii denigratoare la adresa 
profetului si a mesajului sáu si era bănuită cá instigase la violență împotriva 
lui. De această dată nu s-a folosit niciun asasin sub acoperire, deşi bărbatul 
care s-a oferit voluntar să o ucidă, Umayr ibn Adiy al-Khatmi, este unul dintre 
cei mai neverosimili ucigasi din istorie, datorită faptului cá era orb. Al-Khatmi 
s-a strecurat în casa lui bint Marwan în timpul nopţii, a găsit-o dormind lângă 
copiii ei şi i-a înfipt un cuţit în piept.: Ea a fost asasinată, asemenea lui Kab 
şi Abu Rafi, nu pentru ofensele aduse lui Mahomed personal, ci pentru 
blasfemiile proferate împotriva mesajului încredinţat acestuia de Allah. 

In 1989, ayatollahul Khomeini, liderul şiit iranian, afirma cá a urmat 
exemplul lui Mahomed când a emis o fatwa cerând uciderea autorului britanic 
Salman Rushdie şi a editorilor care au publicat Versete/e satanice, pe motiv 
că acest roman aducea injurii profetului şi „credințelor religioase ale 
musulmanilor”. Fatwa prin care Khomeini îndemna la asasinat proclama cá 
„oricine îşi dă viaţa pentru această cauză va fi martir”, ceea ce, credea el, era 
în conformitate cu învăţăturile Profetului. Mahomed îi considera pe spionii 
ucişi în timpul misiunilor secrete martiri, care, asemenea celor căzuţi în luptă, 
îşi câştigau astfel locul în Paradis. Se presupune că aceeaşi soartă au avut-o şi 
cei zece spioni trimişi de Profet în misiune în anul 628 sub conducerea lui 
Asim ibn Thabit, un veteran al bătăliei de la Badr. Membrii tribului duşman 


8° Ibn Ishaq a fost primul şi cel mai important biograf al lui Mahomed, considerat o sursă 
de încredere de cei mai mulţi teologi musulmani. Coranul conţine doar nouă referiri 
directe la Mahomed, pe care îl identifică drept Trimisul lui Allah, dar nu oferă detalii 
biografice. Pentru acestea, ne bazám pe biografi (în special, Ibn Ishaq) si pe hadit-uri. 
(N.a.) 


81 Desi Khomeini i-a încurajat pe „toţi musulmanii curajoşi” să îl omoare pe Rushdie dacă 
au ocazia, principalele misiuni de asasinare au fost încredințate Ministerului iranian al 
Informaţiilor şi Securităţii (MOIS). În 1992, Serviciul britanic de Securitate (MI5) a 
descoperit că Mehdi Seyed Sadighi de la secţia MOIS din Londra fusese însărcinat cu 
culegerea de informaţii operaţionale pentru a pregăti asasinarea lui Rushdie. Sadighi a 
fost expulzat, ca şi al doilea ofiţer MOIS implicat în operaţiune, care opera sub acoperire 
ca student iranian în Marea Britanie. Operațiunile de spionaj ale MOIS care îl vizau pe 
Rushdie au continuat cu intermitentá, dar fără succes, până la sfârşitul deceniului. Vezi 
Andrew, Defence of the Realm, pp. 800-801. (Nal 


Bani Lihyan au descoperit ín tabára lor curmale provenind din Medina si au 
luat-o pe urmele spionilor. Cánd le-au gásit ascunzátoarea, le-au promis cá le 
crutá viata dacá se predau. Desi trei dintre spioni au crezut promisiunea si au 
capitulat, atât ei, cât si ceilalţi au fost ucişi. Când coraisitii au aflat de 
moartea lui Asim ibn Thabit, au trimis câţiva oameni să îi mutileze cadavrul, 
dar, după cum relatează un hadit, „Allah a trimis un roi de viespi să apere 
leşul lui Asim”. Graţie unei revelații divine, Mahomed a putut să le dea 
adepților săi vestea martiriului chiar în ziua în care spionii au fost ucişi.” 

Potrivit hadit-urilor, Mahomed a beneficiat de câteva ori de asistenţă divină, 
atât în operaţiunile militare, cât şi în culegerea informaţiilor. Odată, Profetul a 
trimis trei adepţi călare „până la Raudat-Khakh, unde se află o femeie păgână 
care duce o scrisoare de la Hatib ibn Abi Balta'ah [unul dintre însoțitorii lui 
Mahomed] către păgânii din Mecca”. Adepții au interceptat-o pe femeia călare 
pe cămilă la Raudat-Khakh, dar ea a negat faptul. „Apoi am făcut cămila să 
îngenuncheze şi am cercetat-o cu de-amănuntul, dar nu am găsit nicio 
scrisoare”, i-au raportat cei trei lui Mahomed mai târziu. Convinsi totuşi că 
informaţiile lui Mahomed despre scrisoarea lui Hatib erau corecte, ei nu au 
avut nicio îndoială că femeia ascunsese scrisoarea în haine. „Scoate 
scrisoarea, sau te dezbrăcăm la piele”, i-au spus femeii. Aceasta a scos în 
cele din urmă scrisoarea lui Hatib de sub haine. Când i-au arătat lui Mahomed 
scrisoarea, Umar, unul dintre însoțitorii săi, a zis: „O, Apostolul lui Allah, 
[Hatib] i-a trădat pe Allah, pe Apostolul Său şi pe credincioşi! Lasă-mă să-i tai 
gâtul!” Mahomed a refuzat şi l-a întrebat pe Hatib de ce scrisese acea 
scrisoare. Hatib a spus cá le scrisese coraisitilor (probabil despre mişcările lui 
Mahomed) în încercarea de a-şi proteja familia rămasă la Mecca. Mahomed i-a 
cruțat viata lui Hatib deoarece luptase în bătălia de la Badr.» 

Lupta dintre Medina şi Mecca a continuat timp de şase ani după bătălia de 
la Badr. Conform unui hadit celebru, Mahomed a declarat, la fel ca Sun Tzu cu 
un mileniu înaintea lui, că „războiul înseamnă ínselátorie".* Modul în care a 
cucerit Mecca în anul 630 a fost exemplul perfect. Inainte să înceapă 
cucerirea, Mahomed a răspândit informaţii false menite să-i convingă pe 
coraisiti cá oştile lui se îndreptau către Siria. Când pregătirile pentru asaltul 
asupra Meccăi se apropiau de final, nimeni nu a mai avut voie să intre sau să 
iasă din Medina. Pana şi comandanții săi de osti au aflat care le era destinaţia 
abia înainte de plecare.» Efectul-surpriză a contribuit la succesul 
musulmanilor. Când conducătorii coraisiti de la Mecca şi-au dat seama în cele 
din urmă de amploarea amenințării musulmane, au purces la drum pe timp 
de noapte să aibă o întrevedere cu Mahomed, iar la sosire au fost socati să 
vadă o armată de 10 000 de oameni prosternati în rugăciunea de dimineaţă 
cu faţa spre Mecca. La întoarcerea la Mecca, Abu Sufyan, principalul 
conducător coraisit, le-a spus adepților săi: „O, coraişiţi, acesta este 
Mahomed care vine la voi cu o forţă căreia nu-i puteţi face faţă!” Mahomed 
făgăduise să îi crute pe toti cei care se puneau sub protecţia lui Abu Sufyan. 

Niciun alt conducător religios, nici măcar lisus la intrarea în lerusalim în 
Duminica Patimilor, cu câteva zile înainte să fie răstignit, nu şi-a făcut o 
intrare mai dramatică într-un oraş sfânt decât Mahomed, după ce a cucerit 
Mecca fără prea mare vărsare de sânge. Călare, el a înconjurat de şapte ori 
Kaaba (Cubul) din centrul oraşului, locul cel mai sacru al islamului, despre 
care musulmanii cred că a fost construit de Abraham în jurul unei pietre negre 
(albă initial) provenite din Paradis. Când Mahomed a strigat Allahu Akhbar!, 
cuvintele lui au fost preluate de armata musulmană şi au răsunat în tot 
oraşul. Apoi Profetul a distrus una câte una toate statuile zeilor păgâni 


venerati de politeisti, exclamând: „Adevărul a venit, desertáciunea a pierit. 
Desertáciunea este pieritoare!"z 

Dupá cucerirea Meccái, unele triburi din restul Peninsulei Arabice s-au 
convertit imediat la islam si s-au supus autoritátii lui Mahomed. Altele s-au 
opus. Tribul beduin Hawazin si aliatii sái au adunat o oaste de 20 000 de 
oameni pentru a-i ataca pe musulmani. Mahomed le-a aflat totusi planurile de 
la spionii săi din tabăra hawazinilor, iar spionii hawazini găsiţi în tabăra 
musulmană au fost mutilati şi trimişi înapoi ca să îşi descurajeze compatrioţii. 
La bătălia de la Hunayn (singura menţionată cu numele în Coran în afară de 
cea de la Badr), la două săptămâni după cucerirea Meccăi, Mahomed a 
repurtat o mare victorie, capturând 24 000 de cămile de la duşmani. Conform 
Coranului, ca şi la Badr, Dumnezeu şi-a trimis îngerii: „Dumnezeu a pogorât 
apoi Sakina [liniştea] Sa asupra trimisului Său şi asupra credincioşilor, precum 
a pogorât şi oştiri nevăzute. El i-a osândit pe cei care tăgăduiau, căci aceasta 
este răsplata tágáduitorilor".? La moartea Profetului, în anul 632, aproape 
toată Arabia era sub dominație musulmană. 

Până să devină Mahomed Trimisul lui Dumnezeu, autorităţile din Imperiul 
Roman de Răsărit care încă mai supravietuia (cunoscut în zilele noastre, însă 
nu şi în epocă, drept Bizanţ), cu capitala la Constantinopol, aveau mai multe 
informaţii despre barbarii de la graniţe decât avuseseră vreodată înainte de 
căderea Imperiului de Apus. Scrierile bizantine arată „o curiozitate maximă” 
fata de bulgari, croaţi, cehi (sau moravi), unguri şi sârbi, printre alţii. Inca din 
secolul al V-lea, împărații bizantini aveau un „Departament pentru Barbari", 
responsabil de relaţiile cu aceştia.*? Strategikon, un celebru tratat de război 
de la sfârşitul secolului al Vl-lea atribuit împăratului Mauriciu, contine o 
secţiune despre „Trăsăturile şi tacticile diferitelor popoare”, unde „perşii 
servili”, care „se supun conducătorilor lor din frică”, sunt prezentaţi în 
contrast cu „rasele cu par blond [care] pun mare pret pe libertate”. Tratatele 
militare bizantine îndemnau comandanții şi să culeagă informaţii prin orice 
mijloace, inclusiv prin agenti de spionaj care acționau sub acoperirea de 
negustori şi, dacă era posibil, prin „prieteni secreti" (agenti dubli) în tabăra 
inamică. 

Bizanțul nu avea „prieteni secreti" în Arabia şi cunoştea mult mai puţine 
lucruri despre arabi decât despre barbarii şi perşii de la nord si de la est. In 
Strategikon-ul lui Mauriciu nu apare nicio referire la arabi. Dar nici chiar nişte 
informaţii de calitate nu ar fi putut pregăti Bizanțul pentru ameninţarea ce 
urma să vină din partea succesorilor lui Mahomed. La moartea acestuia, în 
632, „nicio persoană cu judecată nu şi-ar fi putut imagina că Imperiul Roman 
care stăpânise Siria, Egiptul şi toate teritoriile dintre ele timp de şase secole 
avea să le piardă pe toate până în 646", după cum scrie Edward Luttwak. 

Succesorii direcţi ai lui Mahomed, de acum bătrânul Abu Bakr (632-634) şi 
puritanul Umar ibn al-Hattab (634-644), şi-au luat titlul de calif („succesor” 
sau ,loctiitor"), iar sub conducerea lor armatele arabe au cotropit aproape tot 
Orientul Mijlociu. Au distrus Imperiul Persan, care rezistase 1 000 de ani, şi au 
redus Imperiul Roman la un oras-stat care înconjura Constantinopolul. 
Beduinii, care formau grosul armatelor musulmane, erau războinici innáscuti 
şi învățau de mici să călărească, să mânuiască sabia, să folosească arcul şi să 
se deplaseze pe teren accidentat. Dar islamul a fost cel care i-a inspirat 


82 S-a afirmat, în mod controversat, că Biroul era o agenţie de spionaj „care strângea 
informaţii din orice sursă posibilă (chiar şi de la preoţi) şi păstra dosare despre persoanele 
cu influenţă, cele predispuse la mită, rădăcinile istorice ale naţiunilor, ce le-ar putea 
impresiona etc" Vezi Antonucci, „War by Other Means”. (Nal 


pentru prima oará sá invadeze lumea de dincolo de Peninsula Arabicá. Pentru 
ostenii arabi care au învins în luptă Imperiul Roman si pe cel Persan exista 
credinţa că, indiferent dacă trăiesc sau mor, Dumnezeu îi va răsplăti pe ei si fi 
va pedepsi pe duşmani. Atât surse arabe, cât şi nearabe sunt de părere că 
Mahomed a predicat o doctrină a Războiului Sfânt (jihadu/ militant), care 
făgăduia Paradisul tuturor celor care îşi dădeau viata pentru credinţă.” 

Forţa irezistibilă a atacurilor musulmane timpurii îşi are expresia în cariera 
celui mai mare comandant militar musulman, Khalid ibn al-Walid, „Sabia lui 
Allah”, unul dintre puţinii generali neînvinşi în nicio bătălie, care a condus 
armatele victorioase în Irak si Siria. În toată lumea musulmană, se denumesc 
şi azi străzi în onoarea lui Khalid. Conform unei venerabile tradiţii, când 
Mahomed s-a ras pe cap în timpul ultimului său pelerinaj, Khalid a luat o parte 
din părul lui Mahomed şi a cerut să fie ţesut într-un fes roşu pe care îl purta 
întotdeauna în campaniile militare. Profetul, susţinea el, îi spusese: „Vei 
rămâne victorios atâta vreme cât îl porti cu tine”. Khalid a moştenit de la 
Mahomed şi o încredere nestrămutată în spionajul militar. 

Deşi şi-a asigurat victoriile prin calităţile sale de conducător şi prin moralul 
ridicat al trupelor sale, Khalid a folosit şi spionajul ca „multiplicator de forţă”. 
Biografia sa realizată de generalul Al Akram, istoric militar pakistanez - de 
altfel singurul istoric care, pe lângă cercetarea izvoarelor scrise (uneori 
contradictorii), a studiat la faţa locului toate câmpurile de bătălie unde a 
luptat Khalid -, concluzionează că acesta acorda „o atenţie deosebită” 
spionajului. Khalid lua cu el în campanii ceea ce noi am numi azi personal de 
informaţii, format din membri aleşi din toate regiunile importante unde a 
luptat: Arabia, Irak, Siria si Palestina. Responsabilitátile lor includeau 
culegerea de informatii, gestionarea agentilor si informári periodice cátre 
Khalid.» Potrivit lui Akram, aceste cadre au reusit sá recruteze agenti din 
rándul armatelor romane.» Cu toate cá nu s-au pástrat dovezi detaliate, 
calitatea informaţiilor a contribuit probabil la victoria măreaţă a lui Khalid 
asupra forţelor romane în anul 636 în bătălia de pe râul Yarmuk, care a pus 
capăt stăpânirii bizantine în Siria. Victoria ulterioară a arabilor asupra 
Imperiului Persan la Kadisiya, care a deschis calea cuceririi Irakului de către 
musulmani, a fost înlesnită de fuga unei mari părţi din efectivele persane 
demoralizate şi trecerea lor în tabăra adversă.* Inaintea bătăliei, arabii îşi 
câştigaseră reputaţia de a fi „experţi în spionaj, pricepuţi la strecurarea în 
tabăra inamică, tăierea frânghiilor de la corturi şi furtul cailor pentru a 
răspândi panica printre duşmani”. = 

Un manual de spionaj al-Qaida din secolul XXI îl prezintă pe Khalid drept 
model: „Khalid Ibn Al-Walid - Allah fie mulţumit de el - obişnuia să ia 
informatori şi spioni cu el în toate războaiele împotriva creştinilor ortodocşi. li 
alegea cu grijă si îi trata cum se cuvine".» Printre afirmaţiile cele mai 
cunoscute atribuite lui Khalid se numără mesajul său către guvernatorul 
persan al Mesopotamiei, căruia i-a spus că oştile musulmane „iubesc 
moartea, după cum voi iubiţi viaţa”, o afirmaţie care, printre altele, apare şi 
pe pagina de internet a Ministerului Apărării din Pakistan.» Jihadiştii secolului 
XXI afirmă acelaşi lucru in mod frecvent.” Osama bin Laden declara, dupa 
evenimentele din 11 septembrie 2001: ,Noi iubim moartea. Statele Unite 
iubesc viata. Asta e marea diferenţă dintre noi”. 


83 Relatarea istorică a Bătăliei de la Kadisiya este neclară. Până de curând se credea cá a 
avut loc în 636, dar cercetări recente indică anul 640 ca o dată mai probabilă. (Na 


În afară de Khalid, generalul încununat cu cel mai mare succes din vremea 
primilor doi califi a fost Amr ibn al-A'as, descris de un important istoric 
britanic care a cercetat expansiunea musulmană drept „iscusitul Odiseu al 
primelor armate islamice”. Conducându-şi oştile din Arabia prin Peninsula 
Sinai, Amr a cucerit Egiptul predominant creştin şi nearab în mai puţin de doi 
ani (639-641). Chiar când era pe cale să treacă graniţa în Egipt, în decembrie 
639, acesta a văzut un mesager venind în galop spre el cu o scrisoare de la 
califul Omar. De teamă ca Omar să nu se fi răzgândit, Amr a hotărât să o 
deschidă la sfârşitul etapei de marş din ziua aceea, când se va fi aflat deja în 
Egipt. Aşa cum se temuse, scrisoarea conţinea ordine să se întoarcă acasă, 
dar, spre uşurarea lui, califul adăugase un post-scriptum: „Dacă primeşti 
această scrisoare după ce ai trecut deja în Egipt, atunci poţi merge mai 
departe. Allah te va ajuta, iar eu îţi voi trimite întăririle de care ai nevoie”. Ca 
şi Khalid, Amr a folosit spionajul (care se pare că îi lipsea inamicului) drept 
multiplicator de forţă în cucerirea Egiptului. Nu numai că îşi trimitea agenţii să 
spioneze în tabăra inamică, dar se spune că uneori făcea acest lucru chiar el 
în persoană.» 

Ultimul obiectiv major al armatelor arabe în Levant a fost Cezarea, capitala 
Palestinei bizantine, care dispunea de cel mai mare port din estul Mării 
Mediterane şi era apărată de un zid solid cu o lungime de 2,5 kilometri. Deşi 
armatele arabe - aflate sub conducerea cumnatului lui Mahomed, Moavia 
(Muawiyah) ibn Abu Sufyan, care a asediat oraşul - aveau informaţii preţioase 
despre întărirea forţelor romane care apărau Cezarea, oraşul a rezistat 
asediului câţiva ani.» Conform scrierilor de mai târziu ale istoricului Al- 
Baladhuri, in general o sursă de încredere, un agent evreu din interiorul 
oraşului, pe nume Yusef, a jucat un rol crucial, făcând posibilă cucerirea finală 
a Cezareei, probabil în 641. In schimbul promisiunii că familia sa se va bucura 
protecţie, Yusef i-a condus pe arabi în Cezarea printr-un canal de apă 
camuflat.» Douăzeci de ani mai târziu, victoriosul Moavia devenea primul calif 
din dinastia Omeiazilor, care a condus întreaga lume musulmană până în 750, 
având capitala în Damascul cucerit de Khalid. 

Primul împărat bizantin care a constatat public că islamul ameninţă 
fundamental existenţa creştinătăţii în imperiu a fost Leon al VI-lea „Înţeleptul” 
(886-912). Taktika, un vast tratat militar atribuit lui Leon, recunoaşte că 
forţele musulmane au devenit atât de periculoase începând cu secolul al VII- 
lea datorită calităţilor lor războinice: „Sunt antrenați de mici să trăiască şi să 
moară doar prin sabie”. Dar, respingând islamul ca pe o superstiție 
blasfematoare, Leon atribuia ardoarea lor marţială mai degrabă 
temperamentului decât devotamentului lor religios: „Temperamentul lor este 
aprins pentru că locuiesc într-un climat atât de fierbinte”. Generalii bizantini 
erau îndemnați să „îi supravegheze [pe arabi] prin spioni de încredere”.+ Cu 
toate acestea, „spioni de încredere” nu se prea găseau, mai cu seamă fiindcă 
agenţii musulmani care lucrau pentru nemusulmani erau consideraţi nu doar 
trădători, ci şi apostati (după cum islamiştii radicali încă susţin si în secolul 
XXI). Insistenta lui Leon asupra necesităţii recunoaşterii militare avea o 
motivaţie mai practică: „Războiul este ca vânătoarea: animalele sălbatice 
sunt capturate recurgând la recunoaştere, aşteptare, încercuire şi alte 
stratageme mai degrabă decât prin forţă. Tot astfel trebuie să ne adaptăm şi 
noi la război, fie duşmanii puţini sau mulţi”. 

Deşi spionajul militar făcea parte integrantă din modul de luptă al lui 
Mahomed, în alte împrejurări musulmanilor li se interzicea să se spioneze unii 
pe alţii. Referirea la „spionaj” (tajassus) cel mai des citată din Coran le spune 


musulmanilor: ,O, voi cei ce credeti! Feriti-vá mult de náscociri, cáci unele 
náscociri sunt cu păcat. Sá nu iscoditi! Să nu vá vorbiti de rău unii pe alţii în 
lipsá".** Credinciosilor li se mai spunea: „Nu intraţi în case ce nu sunt casele 
voastre până ce nu ati devenit obişnuiţi şi până ce nu-i salutati pe locuitorii 
lor”.” Majoritatea conducătorilor musulmani se considerau exceptati de la 
astfel de interdicții pentru a putea tine evidenţa disidentilor interni. Cheia 
sistemului de guvernare sub califat a fost Barid, un serviciu de mesagerie 
folosit pentru comunicarea cu provinciile. La fel ca în cazul altor sisteme 
poştale premoderne, de-a lungul rutelor oficiale erau stationati din loc în loc 
oameni şi cai, pentru a le asigura mesagerilor hrană, apă, adăpost şi cai 
odihniti. Califii Omeiazi şi succesorii lor au folosit Barid pentru a trimite ordine 
şi decrete oficiale în provincii, de unde veneau în schimb rapoarte 
confidentiale despre situaţia locală.“ Curând după răsturnarea sângeroasă a 
dinastiei Omeiazilor în 750, unii autori musulmani au pus acest eveniment pe 
seama faptului că din rapoartele Barid lipseau atentionárile cu privire la 
opoziţia tot mai puternică. Unul dintre autorii care scriau despre Barid 
conchidea: „Se spunea că «Nicio împărăție nu şi-a pierdut vreodată puterea 
decât prin sistarea informaţiilor». Am aflat că Omeiazii au pierdut puterea prin 
sistarea informaţiilor”. 

In opinia unui alt comentator musulman medieval, principala cauză a 
prăbuşirii dinastiei Omeiazilor a fost „tăinuirea informaţiilor [faţă de Omeiazi]” 
mai degrabă decât neglijarea lor de către aceştia.” Raporturile Barid nu s-au 
păstrat însă şi se poate, cum se întâmplă adeseori în istoria modernă, ca 
eşecul să se fi datorat mai mult modului cum au fost analizate informaţiile 
decât culegerii lor. Conform unor autori musulmani, ultimii califi Omeiazi au 
neglijat informaţiile politice, probabil din cauză că au subestimat ameninţarea 
reprezentată de opoziţie.» Omeiazii au plătit scump acest eşec, indiferent 
dacă a fost o chestiune de culegere sau de analiză a informaţiilor. Ultimul lor 
calif, Marwan al II-lea, a fost omorât în Egipt în timp ce fugea de oştile rebele 
ale Abbasizilor, care susțineau ca sunt urmaşii unuia dintre unchii lui 
Mahomed. Dinastia Omeiazilor şi-a găsit sfârşitul la unul dintre cele mai 
cumplite dineuri consemnate de istorie. Ultimii ei reprezentanţi au fost aduşi 
în fata lui Abu'l Abbas As-Saffah, noul calif abbasid, şi măcelăriți pe loc. Apoi 
trupurile lor au fost aşezate la picioarele lui, acoperite cu un covor şi folosite 
drept masă pentru banchet. „Şi cei care erau de faţă”, se spune, „mâncau în 
timp ce gâtlejurile victimelor muribunde încă horcáiau."* 

Primii Abbasizi, care au mutat capitala Imperiului Musulman de la Damasc la 
Bagdad, au folosit Barid ca mijloc de supraveghere internă la o scară probabil 
fără precedent. Al doilea calif abbasid, al-Manşur (754-75), era atât de 
obsedat de informaţiile primite din rapoartele Barid, încât se credea că deţine 
o oglindă fermecată care îi dezvăluia ce se întâmpla în lumea exterioará.* 
Chiar dacă prin Barid se trimiteau cu prioritate avertizări asupra posibilelor 
revolte, şefii oficiilor îi raportau califului şi micile (sau marile) păcate ale 
guvernatorilor locali. Al-Manşur a fost informat că al-Mahdi (care a devenit 
ulterior calif) cheltuia prea mulţi bani pe poezie; despre un alt guvernator se 
spunea că era interesat mai mult de frivolitáti decât de problemele de stat.» 

Al-jâhiz (776-868), cel mai mare scriitor arab din Califatul Abbasid, avea 
convingeri ferme despre o serie de subiecte, inclusiv despre păstrarea 
secretelor şi nevoia de supraveghere a funcţionarilor publici. Printre cărţile 
scrise de el se numără Arta de a tine gura închisă şi Impotriva funcționarilor 
publici. A murit la vârsta de 92 de ani, se pare că strivit de o mare grămadă 
de cărţi din propria-i bibliotecă.” Califul, insista al-Jahiz, „este obligat sa îşi 


bage nasul atât în secretele apropiatilor săi, cât si în cele ale publicului larg. 
[Conducătorul] ar trebui să îşi pună întotdeauna spionii la treabă. Nimic nu e 
mai important pentru stabilitatea si statornicia guvernării sale”. Califii 
abbasizi se pare că erau de acord. Un înalt comandant militar din vremea 
domniei lui al-Mamun (813-833) l-a învăţat pe fiul califului că informaţiile 
obţinute prin agenţi aveau o mare importanţă pentru guvernarea Egiptului: 


Trebuie să desemnezi un agent de încredere în fiecare cătun, care să te informeze 
cum lucrează şi cum îşi îndeplinesc sarcinile reprezentanţii tăi. Scrisorile lor te vor 
ţine la curent cu evoluţia lucrurilor şi te vor face să vezi totul ca şi când ai fi prezent 
alături de fiecare dintre conducătorii sau reprezentanţii tăi.: 


Abu al-Faraj al-Isfahani, cel care a compilat celebra antologie şi enciclopedie 
Kitab al-Aghani (Cartea Cântecelor) în secolul al X-lea, declara că prioritatea 
agenţilor secreti (uyun) era să vegheze la siguranţa califului şi a guvernului 
său.” 

Cu toate că Mahomed a lăsat moştenire lumii musulmane o tradiţie a 
războiului care punea accent pe culegerea de informaţii, nicio tehnică de 
spionaj folosită de el sau de califii care i-au urmat timp de aproape trei secole 
nu pare să fi fost originală. Prima inovaţie musulmană majoră în domeniu s-a 
produs în epoca de aur a ştiinţei şi matematicii islamice, care a început în 
secolul al IX-lea la academia de ştiinţe de la Bagdad, cunoscută sub numele 
de Casa Íntelepciunii. În zilele noastre, în Bagdad nu a mai rămas nimic din 
Casa Înţelepciunii sau din alte palate somptuoase ale Abbasizilor. Spre 
deosebire de monumentele greceşti şi romane din marmură şi piatră, acestea 
erau construite din chirpici şi au fost devastate de incendii, inundaţii şi 
armate cotropitoare. În urmă cu 1 000 de ani însă, Casa Înţelepciunii era cel 
mai important centru de studiu şi cercetare ştiinţifică şi matematică din lume. 
Prima sa mare realizare a fost traducerea textelor străine în arabă. Operele lui 
Aristotel şi ale altor mari autori greci s-au conservat astfel în limba arabă, 
uneori cu comentarii nou adăugate, într-o vreme când acestea erau pe cale 
de dispariţie în Europa. 

Araba a devenit principala limbă de cercetare ştiinţifică, înlocuind greaca, în 
primul rând datorită Casei Intelepciunii. Fizicianul ei de frunte, Ibn al- 
Haytham, a fost de curând declarat (ceea ce a dat naştere unor controverse) 
drept cel mai mare fizician dintre cele două milenii scurse de la Arhimede 
până la Newton. Cel mai cunoscut matematician de la Casa Íntelepciunii, al- 
Horezmi, este acum considerat părintele algebrei, cuvânt derivat din titlul 
cărţii sale Kitab al-Jabr.” Cel mai prolific om de ştiinţă a fost Yaqub ibn Ishaq 
al-Kindi (cca 800-873), un savant remarcabil cunoscut drept „Filosoful 
arabilor”. Nu mulţi savanţi au scris despre o gamă atât de vastă de subiecte 
ca el, poate chiar niciunul. Deşi s-a păstrat doar o mică parte din opera lui, în 
catalogul unui vânzător de cărţi din secolul al X-lea apar aproape 300 de 
titluri în dreptul lui. Se pare că al-Kindi a provocat invidie în rândul invatatilor 
mai putin apreciaţi şi prolifici din Casa Înţelepciunii. Doi dintre rivalii săi au 
reuşit să îi confişte biblioteca, până când au fost la rândul lor discreditati si 
biblioteca a fost restituită.* Al-Kindi a dedicat peste 40 de volume unor 
aspecte variate de filosofie, filosofie politică, logică şi etică (printre acestea 
numărându-se şi comentarii la Aristotel).: Preocupările sale filosofice s-au 
adăugat celor teologice. La jumătatea secolului al IX-lea, avea loc în Bagdad 
„O explozie de speculație teologică islamică” în care al-Kindi s-a implicat 
activ. A scris şi scurte tratate despre teme diverse precum bijuterii, săbii, 
parfum şi îndepărtarea petelor, probabil ca răspuns la solicitările venite de la 


familia califului si de la alti protectori instáriti. Pe lângă filosofie şi teologie 
însă, principalele sale preocupări academice erau matematica, ştiinţa şi 
medicina.“ 

Al-Kindi a fost figura marcantă care a contribuit la inventarea a ceea ce azi 
numim criptanaliză, ştiinţa decriptării mesajelor cifrate fără cunoaşterea 
prealabilă a cifrului (popular şi oarecum inexact cunoscută ca spargerea 
codurilor). Abbasizii foloseau frecvent cifruri pentru a cripta documente 
confidentiale, de la registre fiscale până la înscrisuri de stat, astfel încât 
Bagdadul secolului al IX-lea a devenit primul centru de criptografie din lume. 
Opera de căpătâi a lui al-Kindi, Manuscris despre descifrarea mesajelor 
codate, care probabil a avut o circulaţie restrânsă, s-a pierdut ulterior şi a fost 
regăsită abia în 1987 în arhiva otomană Suleymaniye din Istanbul. Cu mai 
bine de jumătate de mileniu înaintea vreunui criptanalist occidental, al-Kindi a 
descoperit principiul ,frecventei", faptul că în fiecare alfabet există unele 
litere care sunt folosite mai frecvent decât altele. De exemplu, în engleză şi 
franceză litera cel mai des folosită este E, urmată de T. Astfel, cele două 
simboluri întâlnite cel mai des în mesaje care utilizează cifruri de substituție 
vor reprezenta probabil tocmai aceste litere. Stabilirea principiului frecvenţei 
a făcut pentru prima oară posibilă spargerea cifrurilor de tipul celor folosite de 
lulius Cezar cu aproape un mileniu înainte.“ 

Descoperirea lui al-Kindi a fost inspirată de lucrări scrise atât de 
matematicieni, cât şi de teologi musulmani. Majoritatea teologilor musulmani 
considera că revelatiile lui Dumnezeu către Mahomed au fost înregistrate 
fragmentar de diferiţi scribi în timpul vieţii sale (deşi alfabetul arab în care s-a 
scris Coranul era mai simplu decât cel actual), dar aceste fragmente au fost 
adunate în cele 114 capitole din Coran în timpul celor trei califi care i-au 
urmat. Pentru a putea stabili ordinea cronologică a revelatiilor, teologii au 
urmărit frecvenţa cuvintelor folosite în fiecare fragment. Revelatiile în care 
apăreau cuvinte formate relativ recent erau plasate mai târziu în secvenţa 
temporală. Înainte de publicarea celor trei colecţii majore de hadit-uri, la 
jumătatea secolului al IX-lea, teologii musulmani au acordat o atenţie 
deosebită şi etimologiei şi frazeologiei, verificând conformitatea cu tiparele 
lingvistice şi vocabularul caracteristic lui Mahomed, în încercarea de a le 
stabili autenticitatea (un subiect care a creat anumite controverse printre 
cercetătorii musulmani). Această cercetare a dus la prima identificare a 
frecvenţei relative cu care erau folosite literele alfabetului arab - probabil 
punctul de plecare al lui al-Kindi în inventarea criptanalizei.s Niciun alt 
moment de cotitură din istoria spionajului nu a datorat la fel de mult 
combinației dintre cercetarea matematică si cea teologica.™ 


9^ Nu se ştie încă în ce măsură Abbasizii si alţi conducători musulmani au folosit 
criptanaliza. Până acum nu s-au găsit dovezi că dinastia abbasidă ar fi înfiinţat o agenţie 
de criptanaliză similară cabinets noirs întemeiate de unii conducători la începuturile 
Europei moderne. (Nal 


INCHIZITIE SI CONTRASUBVERSIUNE 


O trăsătură definitorie a statelor cu partid unic din secolul XX a fost 


preocuparea obsesivă a serviciilor de securitate şi informaţii de a monitoriza 
şi reprima ceea ce KGB numea „subversiune ideologică”, pentru a proteja 
monopolul pe care şi-l aroga statul asupra adevărului politic.: Anumite 
aspecte ale acestor campanii împotriva subversiunii au fost anticipate la o 
scară mult mai mică de tribunalele Bisericii Romano-Catolice din Europa în 
Evul Mediu şi din Epoca Modernă timpurie, deşi acestea urmăreau bineînţeles 
eradicarea subversiunii religioase mai degrabă decât a celei politice. Pentru 
măsuri organizate împotriva subversiunii este nevoie atât de o birocratie bine 
dezvoltată, cât şi de o capacitate de înregistrare şi arhivare pe care în Evul 
Mediu doar Biserica le poseda. Niciun stat medieval secular nu putea să 
concureze cu vasta şi sofisticata birocratie papală sau cu reţeaua de legatii 
papale din întreaga creştinătate. 

Timp de aproape 600 de ani după căderea Imperiului Roman nu a fost 
executat niciun eretic în Europa Occidentală. Abia spre sfârşitul secolului al 
XII-lea a devenit arderea ereticilor pe rug un eveniment obişnuit. Incepând 
cu secolul al XIII-lea, Inchiziția a reprezentat unul dintre mecanismele prin 
care mai-marii clerului au urmărit să îşi impună monopolul asupra adevărului 
religios. Consolidarea autorităţii papale asupra creştinătăţii catolice, după ce 
îşi impusese superioritatea în urma „Certei pentru Investiturá" cu Sfântul 
Imperiu Roman, a sporit indárjirea de a eradica subversiunea ideologică. 
Tribunalele religioase au fost precedate de „Cruciada împotriva Albigenzilor”, 
contra catarilor eretici care credeau că lumea era lucrarea diavolului, din 
moment ce lumea era rea, iar Dumnezeu nu ar fi putut să creeze răul. In data 
de 14 ianuarie 1208, Pierre de Castelnau, călugăr cistercian şi legat papal, a 
fost trântit de pe măgarul său pe când se pregătea să traverseze fluviul Ron şi 
a fost rănit fatal cu o lance de un atacator neidentificat. Conform tradiţiei 
religioase, dar plauzibile, Pierre de Castelnau şi-a ridicat braţele spre cer în 
ceasul morţii şi i-a acordat iertarea asasinului. 

Papa Inocenţiu al III-lea a fost mult mai neiertátor şi l-a învinuit de crimă pe 
Raimond al Vl-lea, conte de Toulouse, pe care Pierre de Castelnau îl 
excomunicase pe motiv cá nu a condamnat public erezia (in principal, catará) 
de pe domeniul sáu. Inocentiu a declansat o cruciadá impotriva contelui si a 
ereticilor din Languedoc (în sud-vestul Franţei de azi). Cruciadele de până 
atunci avuseseră drept scop să smulgă Pământul Sfânt de sub ocupaţie 
musulmană, aceasta fiind prima desfăşurată într-o ţară creştină, împotriva 
altor creştini (chiar dacă eretici). Cruciada împotriva ereziei a fost parţial un 
război informaţional care a necesitat subterfugii pentru depistarea ereticilor. 
Pentru prima oară, Papalitatea a aprobat explicit înşelătoria. In februarie 
1209, Inocenţiu al Ill-lea i-a informat pe legati ca, în relaţiile cu ereticii, 
„inducerea în eroare (do/lus) ar trebui să se numească mai degrabă 
prudenţă”.: Pledoaria papei pentru înşelătorie îşi avea inspiraţia teologică în 
învăţăturile Sfântului Bernard de Clairvaux, fondatorul ordinului cistercian din 


85 Prima consemnare a executării unor eretici din Evul Mediu datează din 1022, când 16 
oameni au fost arşi pe rug la Orléans, din ordinul regelui Robert al Il-lea al Franţei. Din 
1028 până în 1163 au mai avut loc şase astfel de arderi pe rug în diferite părţi din Europa 
Apuseană. Vezi Moore, War on Heresy, prolog. (N.a.) 


care făcuse parte Pierre de Castelnau si care devenise forţa spirituală 
dominantă în Europa catolică. Sf. Bernard propováduia că lisus l-a păcălit pe 
Satana prin sfântă înşelătorie. Aducând moartea lui Hristos, Satana La ajutat 
pe acesta să îl împace pe Dumnezeu Tatăl şi astfel să mântuiască lumea. 
Inocenţiu al III-lea credea ca si pácálirea ereticilor, care erau negresit inspirați 
de Satana, era o sfântă înşelătorie. După cum le spunea papa cruciaților, 
ereticii erau „mai răi” decât musulmanii care ocupaseră Pământul Sfânt: 
„Atacaţi-i pe adepţii ereziei cu şi mai mare neinfricare decât pe sarazini”.: 
Primii cruciați l-au crezut pe cuvânt. 

In iulie 1209, după refuzul cetăţenilor din Béziers de a-i preda pe presupusii 
eretici din mijlocul lor, Arnaud Amalric, legatul papal care îi conducea pe 
cruciați la acea vreme, l-a informat pe Inocenţiu al Ill-lea că „răzbunarea 
divină s-a dezlántuit miraculos” împotriva oraşului: „Oamenii noştri nu au 
cruțat pe nimeni, indiferent de rang, sex şi vârstă, şi au trecut prin sabie cam 
20 000 de oameni [probabil o exagerare]”. Când un cruciat l-a întrebat în 
timpul masacrului cum să-i distingă pe eretici de catolicii devotați, Arnaud 
Amalric a răspuns, conform unui autor cistercian de mai târziu: „Omoară-i pe 
toti! Cu siguranţă Domnul îi va recunoaşte pe ai Lui".* Au urmat încă 20 de ani 
de războaie sporadice şi, cu toate că nu au mai avut loc crime de război de 
amploarea masacrului de la Beziers, au mai existat episoade de o cruzime 
cumplită. După ce cruciații au capturat oraşul Lavaur în 1211, 400 de 
presupusi catari au fost arşi pe un rug funerar uriaş construit pe o pajiste - 
probabil cea mai mare ardere în masă a ereticilor din Evul Mediu. Cruciada 
împotriva Albigenzilor s-a încheiat în cele din urmă în 1229, când fiul contelui 
Raimond al VI-lea, Raimond al VII-lea, a jurat supunere fata de Biserică şi fata 
de Coroana franceză şi i-a cedat regelui Ludovic al IX-lea mai bine de două 
treimi din teritoriul sáu." 

Incepând din acel moment, rolul principal în eradicarea ereziei nu l-au avut 
cruciații, ci tribunalele clerului, concentrate initial asupra catarilor rămaşi în 
Languedoc.% În decurs de câţiva ani, majoritatea principalilor inchizitori 
provenea din recent înfiinţatul Ordin al Predicatorilor, cunoscuţi îndeosebi 
drept Fraţi Dominicani, care erau consideraţi cei mai în măsură să îi convingă 
pe eretici că merg pe o cale greşită şi să îi descurajeze pe localnici să le 
urmeze exemplul. Intr-o bulă papală din 1233, papa Grigore al IX-lea îi 
asemăna pe inchizitorii dominicani trimişi în Franţa cu apostolii lui lisus.% 
Humbert de Romans, un inchizitor dominican din secolul al XIII-lea, îşi începea 
fiecare vizită oficială printr-un apel către localnici: „Ajutaţi-mă să îi găsesc şi 
să îi prind [pe eretici], căci în acest scop am fost trimis”. 

Birocratia inchizitorialá a dominicanilor a devenit foarte rapid atât de 
competentá, incát, in 1245-1246, doi dominicani, Bernard de Caux si Jean de 
Saint-Pierre, împreună cu personalul auxiliar, au reuşit în doar 201 zile să 
chestioneze toţi bărbaţii de peste 14 ani şi toate femeile de peste 12 ani din 
regiunea Lauragais, aflată la sud-est de Toulouse (5 471 de oameni în total), 
pentru a afla ce legături au cu ereticii sau ce ştiu despre aceştia. Toţi au fost 
convocati la abația Saint-Sernin din Toulouse, fiind de regulă însoţiţi de preoţii 
parohi. Nu s-a admis nicio excepţie, printre cei chestionati numărându-se 


8° Restul provinciei Languedoc a fost anexat de Franţa in 1271. (N.a.) 


87 Doar o mică parte a dominicanilor au devenit inchizitori. Majoritatea au rămas 
preocupaţi în mod special de predică, învăţătură şi păstorirea credincioşilor. Vezi Ames, 
Righteous Persecution, p. 5; Ames, „Does Inquisition Belong to Religious History?”, p. 18. 
(N.a.) 


leprosi, bolnavi, infirmi si gravide în ultimele luni de sarcină. Copistii 
traduceau în latină întrebările dominicanilor şi răspunsurile martorilor, iar 
celor care susțineau sau se prefáceau că nu-şi aduc aminte li se citea 
declaraţia dată anterior în faţa călugărilor inchizitori. După ce li se citea în 
dialectul local declaraţia înregistrată în latină, toti cei chestionati erau puşi să 
jure cá au spus adevărul.* Probabil că niciunul dintre serviciile de securitate 
de dinaintea secolului XX nu era capabil nici de un interogatoriu în masă 
organizat la o asemenea scară, nici de asigurarea organizării complexe a 
documentelor pe care o implica.» 

Vânătoarea de eretici pornită de tribunalele religioase medievale a generat 
un număr fără precedent de registre cu suspecți.“ In 1306, Geoffroy d'Ablis, 
inchizitorul din Carcassonne, a descoperit în registrele păstrate de 
predecesorii săi că un bătrân din Pezens apăruse în faţa episcopului de 
Carcassonne sub acuzaţia de erezie încă din 1250." In alt caz, consemnările 
au arătat că o femeie suspectată de erezie în 1316 fusese arestată prima 
oară, din acelaşi motiv, în 1268." Inchizitorii intimidau uneori suspectii 
aşezându-se în faţa lor cu un teanc de documente, pentru a le da impresia că 
deja ştiau atât de multe, încât orice încercare de a ascunde adevărul le-ar fi 
înrăutățit si mai mult situaţia. Un manual american de interogare din secolul 
XXI recomandă o „abordare cu acte şi dosare” similară: „Informaţiile sunt 
atent aranjate în dosar pentru a crea iluzia că acesta conţine mai multe date 
decât [sunt] de fapt...” 

La fel ca în cazul interogatoriilor realizate de serviciile de securitate ale 
statelor cu partid unic din secolul XX, multe dintre întrebările puse de 
inchizitorii medievali se bazau pe denunturi.? Chiar dacă unele zvonuri din 
denunturi par azi ridicole, la vremea respectivă ele puteau avea consecinţe 
grave. Prima întrebare adresată suspectului de erezie Pierre Sabatier în 
timpul interogatoriului lui de la La Pamiers, din octombrie 1318, a fost: „Ai 
spus că o lumânare sfinţită pusă în fundul celor aflaţi în chinurile morţii este la 
fel de folositoare ca una pusă în gură, după cum e [obiceiul] în prezent?” 
Sabatier a insistat că aceasta era o afirmaţie mincinoasă şi răuvoitoare, 
răspândită cu mult timp în urmă de cumnatul său, care, înainte să moară, a 
mărturisit calomnia şi şi-a cerut iertare. El a susţinut că, în urmă cu mai bine 
de 20 de ani, spusese de fapt că, atunci când cineva moare cu un păcat de 
moarte pe suflet, deci fără speranţă de mântuire, o lumânare sfinţită pusă în 
gura persoanei nu poate ajuta mai mult decât una pusă în fund. Sabatier a 
admis totuşi că odată, la beţie, a zis că preoţii se fac vinovaţi de „minciuni şi 
bufonerii”, o greşeală pentru care se căia sincer, după cum insista el. Şase 
luni mai târziu, Sabatier a fost eliberat din închisoare, dar obligat să poarte pe 
haine crucea galbenă a ereticului pocáit.^ Desi acest tratament pare dur 
acum, un cetăţean sovietic care, şapte secole mai târziu, i-ar fi acuzat pe 
oficialii Partidului Comunist din Rusia stalinistă de „minciuni şi bufonerii” nu ar 
fi fost tratat cu aceeaşi indulgență. 

În ciuda dezvoltării şi eficienţei lor administrative, tribunalele medievale 
dominicane nu au înţeles prea bine erezia pe care se străduiau să o extirpe. 


88 Acesta pare să fi fost cel mai amplu interogatoriu în masă din istoria Inchiziției 
medievale. (Nal 


89 Mai multe revolte ample provocate de inchiziţii au avut drept scop distrugerea acestor 
registre. Vezi Sumption, A/bigensian Crusade, loc. 3923. (N.a.) 


% în dreptul canonic, conform tradiţiei, reputaţia şi notorietatea cântăreau mult alături de 
dovezile directe. (Nal 


Conform unei tradiţii bisericeşti din secolul al XIII-lea, printre dovezile care au 
confirmat virtuțile cuvioase ale Sfântului Dominic Guzman, fondatorul 
ordinului monastic, s-au numărat şi minunile produse în timpul proceselor 
sale. S-a spus că odată, pe când Sf. Dominic ţinea o predică împotriva ereziei, 
o pisică grasă, grotescá şi urât mirositoare a sărit în mijlocul congregatiei si a 
identificat un catar, fiind probabil inspirată de predică.» 

Deşi numărul ereticilor arşi pe rug a fost mai mic decât s-a presupus 
adesea, iar în general pedepsele erau aplicate de „puterea seculară”, şi nu de 
Biserică, cea mai mare parte a responsabilitatii le revine, aproape de la 
fondarea ordinului, dominicanilor. Cronica inchizitorului dominican din 
Toulouse Guillaume Pelhisson, din perioada 1229-1244 - una dintre puţinele 
care s-au păstrat -, relatează cu mândrie cum primii dominicani din zonă au 
instigat la o serie de arderi pe rug ale ereticilor care nu voiau să se pocăiască. 
De exemplu, el povesteşte cum, pe 4 august 1234, în prima zi de sărbătoare 
a Sf. Dominic, fondatorul recent canonizat al ordinului, dominicanii din 
Toulouse se pregăteau să ia cina cu episcopul Raymond du Falga de 
Miremont, un confrate care tocmai celebrase liturghia. Înainte de masă, „prin 
oblăduirea Divinei Providente si prin meritele Sfântului Dominic", a sosit 
vestea că soacra grav bolnavă a unui catar de seamă era ,ereticizatá"?! într-o 
casă din apropiere. Episcopul şi stareţul dominican au mers degrabă acolo, iar 
bătrâna imobilizată la pat, crezând că erau confrati catari, şi-a mărturisit 
convingerile eretice. Când femeia a refuzat să se întoarcă la turma catolică, 
episcopul Raymond a declarat-o formal eretică, în prezenţa unui viguier 
(judecător) local, care reprezenta justiţia seculară. La ordinele acestuia, 
femeia a fost dusă, cu tot cu pat, pe un câmp din apropiere, unde i s-a dat 
foc. Apoi episcopul, stareţul şi confrații dominicani s-au aşezat la masă, 
„aducând cu veselie mulţumiri lui Dumnezeu şi Sfântului Dominic” pentru 
această victorie asupra ereziei. Guillaume Pelhisson le-a împărtăşit bucuria: 
„Dumnezeu a realizat acest lucru la primul hram al Sfântului Dominic, întru 
gloria şi preamărirea numelui Său şi al robului Său, Sfântul Dominic, şi întru 
slava adevăratei credinţe şi eliminarea ereticilor si a credinţei lor”.:s 

Cercetări recente sugerează ca mare parte din erezia denuntata drept 
catară de către papii şi inchizitorii din Evul Mediu nu a fost deloc de natură 
catara,” după cum mare parte din ,trotkistii" lichidati şapte secole mai târziu 
în anii de teroare stalinistă nu au avut nicio legătură cu Lev Troţki.:: Dat fiind 
faptul că Papalitatea din Evul Mediu, asemenea Kremlinului din secolul XX, 
refuza să accepte legitimitatea oricărei contestări a monopolului ei ideologic, 
percepţia asupra uneltirilor eretice s-a bazat mai mult pe caricaturizări ostile 
decât pe evaluarea serioasă a informaţiilor. Ambele s-au arătat foarte 
interesate, fără niciun discernământ, de informări care ofereau aşa-zise 
dovezi de depravare a susținătorilor subversiunii ideologice. Ereticii erau 
considerati depravati prin definiţie, iar inchizitorii numiţi de Grigore al IX-lea 
răspundeau de investigarea „depravării eretice”. 

Deşi Grigore avea reputaţia unui avocat ilustru, reacţia lui la prezentarea 
unor dovezi de depravare a fost de o credulitate comică. În 1233, el i-a cerut 
cu indignare arhiepiscopului de Mainz să ia măsuri împotriva unui grup de 
eretici care fusese denunţat de un călugăr dominican. Papa a părut şocat mai 
ales de presupusele ritualuri de iniţiere a ereticilor, în care cei iniţiaţi aveau 
de sărutat „un soi de broască” sau o broască râioasă: „Unii o sărută pe partea 


91 Ceea ce Biserica denunța drept „ereticizare” era un ritual de purificare administrat de 
obicei celor aflaţi în pragul morţii de către un parfait (preot catar) şi cunoscut catarilor 
drept consolamentum. (N.a.) 


din spate, alţii pe gură, sugându-i limba si saliva. Uneori broasca este de 
mărime normală, dar alteori este cat o gâscă sau o rata”. Apoi cei initiati 
aveau de sărutat „un bărbat de o paloare înspăimântătoare”, cu un corp 
descărnat „rece ca gheaţa”. După aceea, urma un banchet prezidat de o 
pisică neagră „mare cât un câine de talie mijlocie”, pe care o pupau în fund 
toti cei initiati şi alti participanţi. În mod inevitabil, urma o orgie sexuala. Al 
doilea sfânt al dominicanilor, inchizitorul Petru din Verona (cunoscut şi sub 
numele de Petru Martirul), a declarat că erezia este o formă de manifestare 
diabolică. Catarii au fost frecvent acuzaţi, fără vreo dovadă credibilă, de orgii 
sexuale, sodomie, incest si infanticid.” 

După cum trotkistii autentici dispăruseră aproape complet din Rusia până la 
instalarea terorii staliniste, tot aşa s-au imputinat si catarii din sudul Franţei 
până la începutul secolului al XIV-lea. Deşi la distanţă de şase secole, şi 
Kremlinul, şi Papalitatea au fost de acord că nu trebuie să supravieţuiască 
nicio urmă de subversiune ideologică. luri Andropov, preşedintele KGB (şi 
conducătorul sovietic de mai târziu), declara în 1979, la o conferinţă a KGB: 
„Pur şi simplu, nu avem dreptul să ne permitem nici cea mai mică eroare de 
calcul, pentru că în sfera politicii orice fel de sabotaj ideologic este menit 
direct sau indirect să creeze o opoziţie fata de sistemul nostru...”.2= 
Papalitatea medievală a adoptat aceeaşi atitudine în sfera religioasă. În 1318, 
episcopul de Pamiers, Jacques Fournier, a declanşat, în satul Montaillou din 
munţii Pirinei, o lungă anchetă religioasă cu scopul de a stârpi probabil 
ultimele rămăşiţe ale ereziei catarilor din Languedoc. Periodic, în următorii 
şapte ani, el a prezidat în total 578 de interogatorii, la care, din câte se ştie 
până acum, s-a urmărit pentru prima dată nu doar identificarea prezenţei 
ereziei, ci şi crearea unei imagini detaliate a comunităţii în care a prins 
rădăcini aceasta. Din răspunsurile pe care le-au dat sătenii, subiectele 
abordate variau de la banalitáti (rude şi prieteni care se despáducheau 
reciproc) la incorectitudine spirituală (una dintre amantele preotului paroh 
susţinea că noaptea pasională petrecută cu el „nu putea să nu fie pe placul lui 
Dumnezeu”). Şase secole şi jumătate mai târziu, marele istoric francez 
Emmanuel Le Roy Ladurie a reuşit să scrie istoria satului Montaillou de la 
1294 la 1324 pornind de la consemnările interogatoriilor foarte detaliate ale 
lui de Fournier, oferind astfel studiul cel mai aprofundat si gráitor scris 
vreodată despre viata de zi cu zi în Evul Mediu. Probabil că reputaţia pe care 
a căpătat-o Fournier pentru lovitura fatală dată ereziei catarilor a contribuit la 
alegerea lui drept papa Benedict al XII-lea in 1334. Timp de mai bine de două 
secole, el a fost şi primul, şi ultimul conducător al unei inchizitii care a devenit 
papă. 

La fel ca mulţi alţi inchizitori şi anchetatori care, de-a lungul timpului, au 
cercetat subversiunea în regimurile autoritare, Jacques Fournier s-a lăsat 
uneori indus în eroare de teorii ale conspirației dintre cele mai bizare - printre 
ele, şi zvonurile răspândite în Franţa în 1321 despre leproşii care otrăveau 
rezervele de apă. Regele Filip al V-lea („cel Inalt”), care credea aceste 
zvonuri, a ordonat ca toţi leproşii vinovaţi să fie arşi pe rug şi averile lor să fie 
confiscate. Printre victimele acestei teorii a conspirației s-a numărat şi preotul 
care păstorea o colonie de leproşi din dieceza de Pamiers, Guillaume Agasse, 
şi el bolnav de lepră. In iunie 1321, Agasse i-a mărturisit lui Fournier în urma 


% Deşi astfel de fantezii erau răspândite în cultura populară, în opinia lui Moore (War on 
Heresy, cap. 17) scrisoarea lui Grigore al IX-lea către arhiepiscopul de Mainz, Vox in 
Rama, „marchează intrarea în cultura elitistă a convingerii că asemenea practici si 
fenomene erau reale". (Nal 


torturii (pe care acesta o întrebuința rar) cá leprosii din colonia lui fuseseră la 
Toulouse să facă rost de otrăvuri pe care să le pună în puturile, fântânile si 
râurile din Pamiers, astfel încât cei care beau din apa otrăvită să moară sau 
să se îmbolnăvească de lepră. In acest complot, susţinea el, erau implicate 
colonii de leproşi din toată Franţa. Probabil pentru a scăpa de alte torturi, 
Agasse a inventat o formulă ridicol de profanatoare pentru praful cu care ar fi 
plănuit leprosii să otrăvească rezervele de apă: sfânta cuminecătură 
amestecată cu şerpi, broaste râioase, soparle şi excremente de om, toate 
măcinate bine.» 

S-a susţinut şi că această conspirație, de fapt inexistentă, a leprosilor din 
1321 a fost orchestrată de evrei. După cum observă R.I. Moore, unul dintre 
principalii istorici care studiază persecuțiile medievale, „ereticii, evreii si 
leproşii erau interschimbabili" în teoriile conspirationiste ale vremii: „Aveau 
aceleaşi calităţi, din aceeaşi sursă, şi reprezentau aceeaşi ameninţare - 
Diavolul lucra prin ei ca să submineze ordinea creştină şi să provoace haos în 
lume”. În consemnările anchetei lui Fournier, evreii care se converteau la 
creştinism, adeseori de teama persecuțiilor, şi ulterior se întorceau la credinţa 
lor dintâi erau denuntati drept nişte „câini care se întorc la propria vomă”. 

Filip al VI-lea (1328-1350), nepotul şi succesorul lui Filip al V-lea, a fost 
obsedat de teoriile antisemite şi alte teorii ale conspirației. In 1321, pe cand 
era conte de Anjou, el i-a raportat papei loan al XXII-lea cá un evreu pe nume 
Bananias le scrisese unor potentati musulmani, consimtind să le predea 
oraşul Paris şi tot regatul Franţei. Musulmanii le-ar fi dat la schimb evreilor 
lerusalimul. Oricât de absurdă era scrisoarea, papa a considerat-o suficient de 
serioasă pentru a o include într-o enciclicá.* In anii 1300, convingerea că 
ereticii creştini, evreii şi musulmanii urzeau comploturi criminale a dat 
naştere unor teorii conspirationiste seculare despre englezii de la curtea 
Franţei după izbucnirea Războiului de 100 de Ani. Filip al VI-lea a fost coplesit 
de ceea ce Jonathan Sumption, principalul istoric care a documentat acest 
război, numeşte „o teamă extremă şi iraţională de conspiratori şi 
colaborationisti", bánuiti ca ar fi lucrat pentru englezi. Convingerea că prinții 
din Ţările de Jos complotau să îi otrăvească toată familia a fost doar una 
dintre închipuirile lui. Printre cei executaţi pentru acte imaginare de trădare s- 
a numărat şi comandantul garnizoanei franceze din Parcoul, care a fost găsit 
vinovat în 1337 de marcarea cu cretă şi cărbune a punctelor slabe din 
apărarea oraşului, pentru a le arăta englezilor unde să atace.» 

În afară de referirile la aspecte supranaturale, unele mărturisiri obţinute cu 
forţa de NKVD-ul sovietic de la victimele terorii staliniste şase secole mai 
târziu nu erau cu nimic mai puţin absurde decât cele smulse de la supusii 
coroanei franceze în secolul al XIV-lea. In 1937, de exemplu, NKVD a 
descoperit o formă „deosebit de feroce” (şi complet fictivă) de „subversiune 
bacteriologică”, prin care sute de mii de animale au fost infectate cu „boli 
epidemice” şi au murit. Politburo-ul a dat ordin să se regizeze procese 

°3 După cum era obiceiul atunci şi fără îndoială de teama altor suplicii, Agasse a confirmat 
mai târziu mărturiile făcute sub tortură. (Nal 


% Deşi înclinația lui Filip al VI-lea către paranoia a fost cu totul remarcabilă, Războiul de 
100 de Ani a fost în general marcat de ceea ce Sumption numeşte „o teamă din ce în ce 
mai mare de spioni străini şi de colaborationisti, o caracteristică persistentă a societăţilor 
nesigure aflate în război” (Sumption, Hundred Years War, vol. 3, p. 289). Nici Franţa, nici 
Anglia nu au avut mijloacele adecvate pentru a face distincţia între informaţiile corecte şi 
cele eronate cu privire la spionii străini. (Nal 


împotriva conspiratorilor imaginari în fiecare republică si în fiecare regiune din 
Uniunea Sovietică. 

Spre deosebire de operaţiunile centralizate împotriva subversiunii derulate 
de NKVD, nu a existat niciodată o Inchiziţie medievală unificată. Toate 
investigaţiile Inchiziției au fost anchete desfăşurate ad-hoc în anumite regiuni 
subordonate Papalității, cu schimburi ocazionale de informaţii între ele. Desi 
ideea unei Inchizitii centrale permanente cu sediul la Roma a fost propusă 
pentru prima oară în secolul al XIII-lea, aceasta a devenit realitate abia în 
1542.» Există anumite similitudini între operaţiunile împotriva subversiunii 
religioase ale inchizitorilor regionali şi operaţiunile seculare ale statelor cu 
partid unic moderne, atât în privinţa prioritátii acordate eradicării ereziei, cât 
şi a tehnicilor de investigaţie folosite. Ambele s-au bazat pe reţele ample de 
informatori, a căror identitate a rămas ascunsă celor incriminati. Catolicilor 
din Evul Mediu li s-a impus obligaţia de a-i „persecuta pe eretici după putinţă” 
şi a-i reclama imediat autorităţilor, tot aşa cum cetăţenilor sovietici din Rusia 
stalinistă li s-a impus obligaţia de a denunța elementele ideologic subversive 
din rândurile lor. Politburo proclama în iulie 1936: „In condiţiile actuale, 
fiecare bolşevic trebuie să aibă abilitatea inalienabilă de a putea depista un 
duşman al Partidului, oricât de bine ar fi el ascuns”. La fel ca în cazul 
catolicilor medievali care nu îi reclamau pe ereticii religioşi, cetăţenii sovietici 
care nu îi denuntau pe aşa-zişii „duşmani ai poporului” erau la rândul lor 
suspectaţi de erezie.» Maxima atribuită Sfântului Ciprian - „Nu există 
mântuire în afara Bisericii” („Extra Ecclesiam nulla est salus") - se poate 
compara cu doctrina conform căreia în timpul regimului sovietic nu exista 
mântuire politică în afara Partidului. 

La fel ca în cazul proceselor regizate din epoca stalinistă, pedepsirea 
ereticilor în Evul Mediu a avut un scop dublu, de intimidare şi de educaţie 
publică. Pentru a atrage cât mai mulţi spectatori, arderea pe rug a ereticilor 
avea loc de obicei în zilele de sărbătoare. Notabilităţi ecleziastice şi laice din 
regiune erau invitate să ia loc pe un postament special pregătit în timp ce 
inchizitorul tinea o predică şi apoi citea toate sentintele de erezie din trecut si 
din prezent în ordinea crescătoare a gravitátii. Cei condamnaţi erau legati de 
nişte stâlpi deasupra unui rug, suficient de sus ca mulţimea să îi poată vedea 
în chinurile morţii. Rámásitele carbonizate ale victimelor erau apoi rupte în 
bucăţi de către călăi şi aruncate în foc, astfel încât să nu mai rămână aproape 
nimic din ele.» S-au păstrat câteva exemple de însemnări meticuloase făcute 
de inchizitorii din Languedoc despre costurile execuțiilor, care arată ca un 
călău era plătit cu 20 de soli pentru fiecare victimă, cam cu 10% mai puţin 
decât costau la un loc parul, bustenii, vita-de-vie uscată pentru aprinderea 
focului şi fránghia pentru legatul ereticilor.? In aprilie 1323, când patru eretici 
au fost arşi pe rug în Carcassonne, cheltuielile cu băutura şi mâncarea pentru 
cinstirea notabilitatilor prezente au depăşit lefurile si spezele călăilor.: Desi în 
Anglia medievală au avut loc mai puţine arderi pe rug decât pe continent, ele 
au avut acelaşi scop. Legea engleză De Heretico Comburendo din 1401 
stipula că ereticii recidivişti trebuiau predati puterii seculare si arşi „în fata 
poporului, într-un loc ridicat”, pentru ca „astfel de pedepse să-i înspăimânte şi 
pe alţii, iar asemenea doctrine şi convingeri eretice eronate [...] să nu mai fie 
susţinute sau tolerate în vreun fel" am 


95 Numárul ereticilor arsi pe rug ín Anglia in secolul al XV-lea a fost relativ mic. 
Insemnárile rămase identifică zece arderi pe rug pentru erezie între 1423 si 1503. (Nal 


Statele cu partid unic moderne au încercat să îşi păstreze monopolul asupra 
adevărului nu doar prin reprimarea disidentilor, ci si prin controlul sau 
cenzura impuse presei. Controlarea presei moderne îşi are originile 
îndepărtate în tradiţia cenzurii ecleziastice apărute în Evul Mediu. Presupusa 
ameninţare reprezentată de scrierile neortodoxe sau eretice a crescut simţitor 
în anii 1440, odată cu inventarea tiparnitei cu litere mobile, pe care unii 
membri ai Curiei Romane (organul administrativ central al Bisericii) o 
considerau lucrarea diavolului. Până în 1500, tiparnitele produseserá deja 
aproximativ 20 000 000 de volume. Tiparul a jucat un rol crucial în 
răspândirea rapidă a Reformei după ce Martin Luther şi-a bătut în cuie pe uşa 
bisericii de la castelul din Wittenberg în ajunul Zilei Tuturor Sfinţilor din 1517 
cele 95 de teze care criticau indulgentele papale. Ca să facă faţă provocărilor 
prezentate atât de erezia protestantă, cât şi de disensiunile din sânul Bisericii 
Catolice, papa Paul al Ill-lea a înfiinţat, în 1542, Inchiziția romană, pentru a 
centraliza controlul asupra anchetelor. Cunoscută şi drept Sfântul Oficiu, 
Inchiziția a fost singura congregatie (secţie) a Curiei Romane care a fost 
condusă personal de papă şi nu de un prefect. Paul al Ill-lea i-a acordat atâta 
importanţă, încât lucrările la Bazilica Sf. Petru au fost suspendate timp de 
câţiva ani pentru ca muncitorii să poată construi un nou palat pentru 
Inchizitie.* Inchiziția romană a atras rapid clerici ambitiosi, precum Antonio 
Ghislieri, Marele Inchizitor care a devenit ulterior papa Pius al V-lea (1566- 
1572) şi, după canonizare, sfântul protector al Inchiziției romane. 

În 1543, la un an după înfiinţare, Sfântul Oficiu şi-a extins activitatea de 
combatere a subversiunii prin emiterea unui edict care interzicea vânzarea de 
„Scrieri eronate, scandaloase, instigatoare, suspecte şi eretice”. Iniţial însă a 
rămas la latitudinea cititorilor, a funcţionarilor vamali şi a tipografilor să 
decidă care publicaţii intrau în aceste categorii. „Intimidarea se îmbina astfel 
cu incompetenta", după spusele unui istoric.” Abia în 1559 Sfântul Oficiu a 
realizat o listă cu peste 1 000 de cărţi şi autori interzişi. Confuzia s-a menţinut 
însă, chiar şi după înfiinţarea, în 1571, a unei Congregatii pentru Indexul 
cărţilor interzise. Cárturari străluciți precum teologul iezuit Robert Bellarmine 
(canonizat ulterior) au muncit cot la cot cu oameni pe care biograful lui 
Bellarmine îi numea ,incompetentii, idiotii şi cârpacii Indexului". Printre cărţile 
arse la Roma în Campo de' Fiori s-au numărat şi traduceri neautorizate ale 
Bibliei în limba populará.** 

Maşinăria cenzurii este sortită să devină ridicolă în orice regim autoritar. 
Combinația dintre scrierea creativă şi combaterea subversiunii duce in mod 
inevitabil la absurd, iar Sfântul Oficiu a fost cel care a dat tonul. Când marele 
scriitor francez Michel de Montaigne a sosit la Roma în 1580, i-au fost 
confiscate inclusiv cărţi care, de fapt, îi atacau pe eretici, pentru motivul bizar 
că aceştia deveneau şi mai bine cunoscuţi dacă erau criticati. l-au fost 
confiscate şi celebrele sale Eseuri, chiar dacă ele susțineau cenzura clericală. 
Montaigne scrisese, probabil ironic, că „Biserica Catolică face bine că interzice 
folosirea fără discernământ a Psalmilor lui David”. Ca să obţină aprobarea 
pentru publicarea unei versiuni revizuite a Eseurilor, Montaigne a considerat 
că este necesar să sublinieze (cu un sarcasm aproape nedisimulat) nu numai 
aprobarea sa pentru cenzură, ci şi dorinţa „de a accepta judecata celor 


% Printre cei excomunicați de Pius al V-lea s-a numărat şi regina Elisabeta | a Angliei, în 
1570. (N.a.) 


97 Cea mai cunoscută personalitate arsă pe rug în Campo de’ Fiori a fost Giordano Bruno, 
călugăr dominican, filosof, matematician, astrolog şi astronom, bănuit de erezie. (Na) 


competenti să-mi controleze nu doar acţiunile si scrierile, ci chiar şi 
gândurile”. Scriitorii sovietici, mai cu seamă cei din epoca stalinistă, au fost 
nevoiţi să meargă şi mai departe şi să-şi demonstreze conformitatea cu linia 
partidului eliminând cu regularitate din noile ediţii ale operelor fostele modele 
de viaţă care fuseseră brusc reduse la statutul de „nepersoane”. Trei directori 
succesivi ai serviciilor sovietice de informaţii - Ghenrih lagoda, Nikolai Ejov şi 
Lavrenti Beria - au fost executaţi pentru crime imaginare (inclusiv spionaj în 
favoarea Marii Britanii) şi trebuiau deci îndepărtați din consemnările istorice. 
După execuţia lui Beria în 1953, abonaţii la Marea enciclopedie sovietică au 
fost îndemnați să folosească „un cutitas sau o lamă de ras" ca să şteargă 
articolul despre Beria şi să pună în schimb unul despre Marea Bering.^ 

Diferenţa principală între modul în care au combătut subversiunea Biserica 
Catolică şi Uniunea Sovietică a constituit-o gradul complet diferit de 
centralizare. Moscova a exercitat un control centralizat asupra măsurilor 
împotriva subversiunii din blocul sovietic format după al Doilea Război 
din lumea catolică, în ciuda înfiinţării Sfântului Oficiu în 1542. Inchiziția 
romană nu a avut nici măcar iniţiativa în privinţa persecutării protestanților 
după apariţia Reformei, fiind devansată cel puţin 15 ani de unele state 
protestante care au început să execute „eretici” protestanți (mai ales 
anabaptişti). In perioada 1555-1564, Sfântul Oficiu a fost responsabil pentru 
numai 2% dintre execuțiile protestanților din lumea catolică. Deşi procentajul 
a crescut în timpul pontificatului lui Pius al V-lea, fost Mare Inchizitor, Sfântul 
Oficiu a continuat să se preocupe mai degrabă de disensiunile din sânul 
Bisericii decât de persecutarea protestanților.” 

Până să ia fiinţă Ceka (precursorul KGB-ului), la şase săptămâni după 
Revoluţia Bolşevică, cel mai bun exemplu de agenţie de combatere a 
subversiunii capabilă să impună o ideologie uniformă a fost cel al Inchiziției 
spaniole la sfârşitul secolului al XV-lea şi în secolul al XVI-lea. O bună parte a 
Evului Mediu, Spania a reprezentat regiunea cea mai diversă din punct de 
vedere cultural din Europa. Ferdinand al Ill-lea (canonizat ulterior), regele 
Castiliei între 1217 şi 1252, se autointitula „Regele celor Trei Religii” 
(creştină, islamică şi iudaică), în ciuda războaielor pornite împotriva regatelor 
maure (musulmane) din Spania. Mormântul său din catedrala din Sevilla este 
gravat cu inscripţii în toate cele trei limbi ale cultelor religioase (latină, arabă 
şi ebraică) şi într-o variantă de castiliană veche.“ Deşi relaţia dintre cele trei 
credinţe n-a fost niciodată una de egalitate, într-o perioadă în care evreii erau 
expulzați din Anglia (1290), din Franţa (1306) şi din alte tari, cei 100 000 de 
evrei din Spania reprezentau cea mai numeroasă comunitate din lume. Când 
şi-au unit coroanele la guvernare în 1474, atât Ferdinand al Il-lea de Aragon, 
cât şi Isabela | de Castilia aveau doctori şi bancheri evrei printre consilierii lor 
apropiaţi. 

Cu toate acestea, doi dominicani spanioli de seamă, confesorul regal Tomás 
de Torquemada (ulterior primul şi înfricoşătorul Inchizitor General al Spaniei) 
şi predicatorul regal Alonso de Hojeda i-au convins pe Ferdinand şi Isabela că 
multi dintre evreii convertiți la creştinism (conversos) continuau să practice 


°8 Numărul total al protestanților executaţi pentru erezie a scăzut de la 882 în 1555-1564 
la 385 în 1566-1572 si la 52 în 1581-1590. În aceste trei perioade, Inchiziția romană a fost 
responsabilă pentru 15, 40, respectiv 16 execuţii. Pius al V-lea, o figură centrală în 
Contrareformă, a fost canonizat în 1712. Vezi Monter, „The Roman Inquisition and 
Protestant Heresy Executions in 16th-Century Europe”. Pentru priorităţile Sfântului Oficiu, 
vezi Godman, Saint as Censor. (N.a.) 


religia iudaică în secret si reprezentau o ameninţare serioasă atât pentru 
integritatea Bisericii, cât şi pentru autoritatea Coroanei. Manati de această 
convingere, Ferdinand şi Isabela au cerut aprobarea papei pentru înfiinţarea 
unei inchiziţii spaniole speciale, care a fost fondată prin bulă papală pe 1 
noiembrie 1478. Spre deosebire de restul Europei, Inchiziția spaniolă a fost 
plasată sub jurisdicţia Coroanei, care a jucat astfel pentru prima oară rolul 
principal în eradicarea ereziei. Inchiziția spaniolă a devenit singura instituţie 
cu autoritate deplină în toate teritoriile monarhiei spaniole, incluzând ulterior 
şi Lumea Nouă, ceea ce a permis Coroanei să acţioneze şi în provinciile în 
care autoritatea îi era limitată. Inchiziția spaniolă a fost aşadar prima agenţie 
reprezentativă de stat specializată în combaterea subversiunii - o etapă 
importantă în formarea serviciilor de securitate din regimurile autoritare 
moderne. 

Inchiziția spaniolă este asociată în zilele noastre mai ales cu ritualul „actelor 
de credinţă” (autos da fé) la care ereticii penitenti erau purtaţi în procesiune 
publică, iar cei câţiva păcătoşi care refuzau să se căiască şi recidivau erau 
arşi pe rug. La primul autodafe organizat în Sevilla, în 1481, toţi cei executaţi, 
şase bărbaţi şi femei, au fost conversos găsiţi vinovaţi şi de „iudaizare” 
(întoarcerea la religia iudaică), si de conspirație împotriva Coroanei.» Desi 
aceste autodafeuri au lăsat posterităţii în principal imaginea unei atmosfere 
de carnaval mai potrivită luptelor cu tauri decât devotiunii religioase, scopul 
lor principal era de obicei acela de a aduce înapoi la turmă cât mai mulţi 
eretici cu putinţă, prin penitenta in public si în particular. Conform unei 
relatări contemporane primului autodafe organizat la Toledo, în 1486, peste 
700 de conversos banuiti cá ar fi nepracticanti au fost „împăcaţi” cu Biserica 
in public: 


Pe un ger cumplit si îndurând ocará şi ruşine de la atâţia spectatori (deoarece 
foarte multi oameni veniseră din regiuni îndepărtate să-i vadă), mărşăluiau zbieránd, 
şi plângând, şi smulgându-şi părul din cap, fără îndoială mai mult de ocara îndurată 
decât de ofensa adusă lui Dumnezeu. Au mers astfel cuprinşi de nenorocire pe străzi 
[...] până au ajuns la catedrală. La uşa bisericii erau doi capelani care făceau semnul 
crucii pe fruntea fiecăruia spunând „Primeşte semnul crucii, pe care l-ai renegat şi 
pierdut, fiindcă ai fost înşelat”.+» 


Autodafeurile spaniole din primii ani au fost cele mai brutale. În prima sa 
jumătate de secol, Inchiziția spaniolă a ars pe rug aproximativ 2 000 de 
eretici - probabil de trei ori mai mulţi decât în următorii 150 de ani -, iar alţi 
15 000 au fost ,reconciliati" cu Biserica. 

La fel ca serviciile de securitate din statele cu partid unic moderne, 
Inchiziția spaniolă a exagerat cu mult în privinţa amenințării reprezentate de 
subversiunea ideologică. Prioritatea ei, ca şi la primul autodafe din 1481, a 
fost să-i stârpească pe acei presupuşi conversos nepracticanti sau mincinoşi. 
Oamenii au fost îndemnați să fie atenţi la semnele de activitate religioasă 
subversivă ale vecinilor. De exemplu, un coş care nu scotea fum iarna în zilele 
de sâmbătă putea indica faptul că locatarii acelei case respectau sabatul 
evreiesc. De fapt, este puţin probabil să fi existat o singură congregatie de 
conversos în Spania, ai cărei membri să practice iudaismul împreună în 
secret. Un cronicar evreu contemporan, ale cărui cuvinte au fost preluate şi 
de alţii, scria îndurerat că dintre cei persecutați drept conversos „doar câţiva 


°° in acest caz, ,nepracticantii" conversos au fost scutiţi de execuţie, dar obligati să se 
lepede de credinţa lor, pedepsiţi cu o amendă egală cu o cincime din avere, li s-a interzis 
pe viata să ocupe funcţii publice şi să poarte haine respectabile. ( N.a.) 


au murit ca evrei si aceştia au fost în mare parte femei”. Persecutia a creat un 
climat de frică în care o minoritate de conversos a încercat să îşi demonstreze 
dreapta credinţă catolică prin denuntarea altora. Un studiu despre campania 
Inchiziției împotriva nepracticantilor conversos concluzionează: „Se pare că 
majoritatea erau târâţi în fata curţii pornind de la bârfe din vecini, rázbunári 
personale, prejudecăţi colective si simple zvonuri”. 

Cu toate acestea, Ferdinand şi Isabela au fost în continuare convinşi că aşa- 
zişii conversos reprezentau o ameninţare serioasă şi pentru credinţa catolică, 
şi pentru propria lor autoritate regală. Deşi antisemitismul avea ceva rădăcini 
populare, rapoartele alarmiste ale Inchiziției spaniole au fost cele care au 
influenţat major decizia lor din 1492 de a-i expulza din Spania pe toţi evreii 
care refuzau sa fie botezați în tradiţia creştină. Pentru a-l cita pe regele 
Ferdinand: 


Sfântul Oficiu al Inchiziției, văzând cum unii creştini sunt puşi în pericol prin 
contactul şi comunicarea cu evreii, a prevăzut ca evreii să fie expulzați din toate 
regatele şi teritoriile noastre şi ne-a convins să sprijinim şi să aprobăm această 
prevedere, ceea ce facem acum, ca urmare a îndatoririlor şi obligaţiilor pe care le 
avem faţă de numitul Sfânt Oficiu: şi facem aceasta chiar dacă ne pricinuim un mare 
rău, căutând şi considerând că e mai importantă mântuirea sufletelor decât profitul 
nostru şi al indivizilor.” 


Timp de peste 40 de ani de la începutul Reformei, autoritatea Bisericii 
Catolice nu a întâmpinat nicio provocare protestantă semnificativă în Spania. 
In restul Europei însă, două dintre cele mai importante bastioane protestante 
se aflau în regiuni care aveau puternice legături dinastice cu Spania: Sfântul 
Imperiu Roman şi Anglia. În 1516, Sfântul Împărat Roman Carol al V-lea a 
devenit şi regele Carol | al Spaniei (de obicei nerezident), până în 1556, cand 
a abdicat în favoarea fiului său, Filip al Il-lea.:% Carol al V-lea nu a avut 
autoritatea necesară să împiedice răspândirea rapidă a Reformei în ţările 
vorbitoare de germană din Sfântul Imperiu Roman care erau guvernate de 
protestanți. Totuşi, la fel ca Filip, era hotărât să pună capăt ereziei în Ţările de 
Jos (pe atunci sub stăpânire habsburgică) pe care le guverna chiar el. 
Amândoi fuseseră educati să creadă în principiul „o singură credinţă, un 
singur rege, o singură lege” şi, împreună cu sfătuitorii lor, considerau 
protestantismul totuna cu revolta împotriva Casei de Habsburg. După ce a 
abdicat în 1556, Carol al V-lea scria că vânarea ereziei „mi-a provocat şi încă 
îmi provoacă atâta nelinişte şi durere cât nu pot spune” şi-i afectase serios şi 
sănătatea. Nu reuşise să înfiinţeze si în Ţările de Jos o Inchiziţie puternic 
centralizată după modelul spaniol: 


Am vrut să introduc Inchiziția pentru a pedepsi ereziile de care s-au molipsit unii 
din ţările vecine, Germania, Anglia şi chiar Franţa. Toată lumea s-a împotrivit pe 
motiv că printre ei nu erau deloc evrei [principala ţintă a Inchiziției spaniole]. In cele 
din urmă, s-a emis un ordin prin care toţi oamenii, indiferent de stare şi situaţie, care 
intrau în anumite categorii [eretice] urmau ipso facto să fie arşi pe rug, iar bunurile 
lor erau confiscate. Nevoia m-a constrâns să actionez în acest fel. « 


Mulţi eretici au fost condamnaţi la moarte de instanţele judecătoreşti 
seculare şi nu ca urmare a proceselor intentate de inchizitori, care în Olanda 
habsburgică erau loiali şi papei, şi împăratului. Doar în Flandra a devenit 
Inchiziția o forţă majoră în urmărirea ereziei, acţionând mai mult sau mai 


10? Filip a condus Spania, imperiul ei de peste ocean şi Ţările de Jos. Fratele mai mic al lui 
Carol al V-lea, Ferdinand, a devenit Sfânt Impárat Roman. (Na) 


putin independent de instantele judecátoresti seculare. Dar, dupá cum 
recunostea Filip al Il-lea, vânarea ereziei în Olanda „a fost mai nemiloasă 
decât în Spania”, în ciuda lipsei unei organizări centralizate. Între 1523 şi 
1566 au fost arşi pe rug cel puţin 1 300 de eretici în Ţările de Jos - mai mult 
de două treimi din numărul total de protestanți executaţi pentru credinţa lor 
în aceeaşi perioadă în întreaga Europa.” Aceste arderi pe rug nu au reuşit 
totuşi să impună catolicismul în toată Olanda. În 1566, cele şapte provincii 
unite, deja predominant protestante, au început o luptă lungă şi în cele din 
urmă victorioasă pentru independenţă, care a dus la formarea Republicii 
Olandeze. 

Cel de-al doilea stat cunoscut pentru arderea protestanților pe rug la 
jumătatea secolului al XVI-lea a fost Anglia, sub domnia reginei catolice Maria 
(1553-1558). In 1554, Maria s-a căsătorit cu Filip al Spaniei (care a continuat 
să stea mai tot timpul în ţara lui). Ea nu a avut deloc nevoie de încurajările lui 
ca să vâneze cu fervoare erezia, dat fiind că, întocmai ca soţul ei absent, 
vedea în protestantism o dublă ameninţare, politică şi religioasă. John Hopton, 
episcop de Norwich, i-a acuzat pe evanghelicii englezi că încearcă să 
submineze autoritatea monarhiei şi pe cea a Bisericii. El i-a spus unuia dintre 
condamnaţi: „Ai încercat să smulgi tronul majestátilor lor regele şi regina prin 
nesupunerea ta, arătându-te duşman pe fata al legilor lui Dumnezeu”.» 
Numărul protestanților arşi pe rug între 1555 si 1558 (280 de persoane) a fost 
mai mare decât al celor executaţi în restul Europei în aceeaşi perioadă şi 
chiar şi al celor condamnaţi pentru erezie în Anglia până atunci. Cu toate 
acestea, nu a existat o Inchiziţie engleză ca atare - o dovadă în plus că, la fel 
ca în Olanda, un suveran zelos şi hotărât să ardă pe rug protestanți nu avea 
nevoie de ajutorul inchizitorilor profesionişti. 

La fel ca în Ţările de Jos, nici în Anglia arderile pe rug nu şi-au atins țelul. 
Secole la rând, reputaţia catolicismului a fost pătată în Anglia de amintirea 
reginei „Maria cea sângeroasă”, iar sângele martirilor protestanți a devenit 
una dintre fundaţiile Bisericii Anglicane din epoca elisabetană. Ultimele 
cuvinte adresate de fostul episcop Hugh Latimer tovarăşului său reformator 
Thomas Ridley, înainte ca amândoi să fie arşi pe rug la Oxford, în 1555, au 
rămas printre cele mai cunoscute din istoria Angliei: „Fii fericit, maestre 
Ridley! Cu voia Domnului, noi vom aprinde astăzi în Anglia o lumânare care 
sper că nu se va stinge niciodată”. Până şi un cronicar catolic ostil, care a 
consemnat în 1556 arderea pe rug în exact acelaşi loc a lui Thomas Cranmer, 
primul arhiepiscop de Canterbury al Mariei, condamnat la moarte pentru 
erezie protestantă, a fost mişcat de curajul cu care acesta şi-a întins în flăcări 
mâna cu care semnase mai devreme actul de abjurare. Dacă ar fi murit 
pentru religia adevărată, se lamenta cronicarul, Las fi putut recomanda cum 
se cuvine ca exemplu si l-aş fi pus alături de toti strămoşii noştri de vază”.= 

„Spania a rămas neatinsă” până în 1558 de ereziile prezente în Anglia în 
timpul reginei Maria şi în Olanda habsburgică, după cum scria un dominican 
spaniol. În acel an însă, Inchiziția a descoperit grupări protestante, unele 
având membri din rândul nobililor, în cele două oraşe principale din Spania, 
Sevilla şi Valladolid. Primul mare autodafe în care au fost arşi pe rug 
protestanți (14 la număr) a avut loc la Valladolid pe 21 mai 1559, în prezenţa 
surorii lui Filip al Il-lea, Juana (care a fost regent pe perioada scurtei lui 
deplasări în Anglia), şi a curţii regale. Următorul a avut loc tot la Valladolid, pe 
8 octombrie, în prezenţa regelui Filip, care se întorsese în Spania. Doisprezece 
protestanți, printre care şi patru călugăriţe, au murit atunci pe rug. Ultimele 
cuvinte ale lui Carlos de Seso, conducătorul protestanților din Valladolid - 


care, asemenea lui Cranmer, si-a retras abjurarea -, au fost la fel de 
emotionante si márete ca în cazul lui Latimer: „Imi pun speranţa doar în lisus 
Hristos, doar în El mă încred şi pe El îl ador şi, punând mâna mea nevrednică 
în coasta Lui sfântă, mă voi bucura, prin virtutea sângelui vărsat de El, de 
fágáduintele pe care El le-a făcut celor aleşi”. Dar cuvintele lui de Seso nu au 
avut în istoria Spaniei un ecou comparabil cu cele ale lui Latimer în istoria 
Angliei, deoarece biserica protestantă nu a supravieţuit deloc Inchiziției. In 
următorii trei ani, la Sevilla au mai avut loc încă patru autodafeuri. „Prin 
aceste arderi pe rug”, scrie Henry Kamen, „protestantismul autohton a fost 
aproape complet înăbuşit în Spania.” „Dacă nu ar fi existat Inchiziția”, spunea 
Filip al II-lea, „ar fi mult mai multi eretici, iar tara ar fi foarte tulburată, cum se 
întâmplă acolo unde nu există Inchizitie ca în Spania.” Succesul repurtat de 
Inchiziția spaniolă în eradicarea practicilor iudaice şi protestante din Spania! 
dovedeşte, din păcate, că un guvern autoritar solid, care dispune de o 
puternică agenţie centralizată de combatere a subversiunii, este capabil să 
marginalizeze încercările de subminare a monopolului asupra adevărului 
religios şi politic. Această capacitate a fost demonstrată în şi mai mare 
măsură de statele cu partid unic puternice din secolul XX, care au avut 
aparate de securitate mult mai extinse.* 

Prima istorie a demersurilor inchizitoriale a fost scrisá de dominicanul 
spaniol Luis de Páramo, doctor in teologie, prezbiter de Leon si inchizitor in 
Sicilia (aflată sub dominatie spaniolă) între 1584 si 1605.* Cartea sa în trei 
volume De origine et progressu officii sanctae Inquisitionis („Despre originile 
şi evoluţia oficiului sfintei Inchizitii") a fost publicată la Madrid în 1598, pe 
vremea cand el se afla la curtea lui Filip al Il-lea, care a scris si o prefaţă 
elogioasă înainte să moară. Pâramo a fost primul care a pretins că a 
identificat atât primul inchizitor, cât şi locaţia primei judecăţi religioase, care, 
afirma el, a avut loc în grădina Edenului, după ce Adam şi Eva au mâncat 
fructul oprit din pomul cunoaşterii binelui şi răului. Dumnezeu însuşi a fost 
primul inchizitor. Potrivit versiunii autorizate a Cărţii Facerii, pe când 
Dumnezeu se purta „prin rai în boarea amurgului”, „de la faţa Domnului s-au 
ascuns Adam şi femeia sa printre pomii raiului. Şi Domnul Dumnezeu l-a 
chemat pe Adam şi i-a zis: «Adame, unde esti?»,, Potrivit lui Páramo, aceasta 
a fost prima întrebare pusă de un inchizitor. La a doua întrebare a lui 
Dumnezeu, Adam a mărturisit că el şi Eva mâncaseră din fructul oprit, după 
care Dumnezeu i-a izgonit din paradis. Pâramo compară pieile de animal pe 
care Dumnezeu le-a dat celor doi să le poarte după izgonire cu veşmintele cu 
semnul crucii pe care inchizitorii le dădeau ereticilor pocăiţi. Cealaltă revelaţie 
cu totul remarcabilă a lui Pâramo a fost aceea că lisus Cristos a fost „primul 
inchizitor sub legea Evangheliei”, iar autorul demonstrează că şi loan 
Botezătorul, şi apostolii au fost inchizitori, spre satisfacția sa şi a augustilor 
săi sponsori. Cartea lui Pâramo include un Approbatio scris de teologul Pedro 
López de Montoya, care atestă cá ea nu contine „nimic contrar credinţei 
catolice sau bunelor moravuri”. 

Inchiziția spaniolă a lăsat drept moştenire durabilă metodele ei de 
interogare. Cea mai controversată „tehnică avansată de interogare” utilizată 


101 Helen Rawlings sustine că Inchizitia „a reuşit să împiedice protestantismul să prindă 
rădăcini în Spania” (Rawlings, Spanish Inquisition, p. 106). Kamen sustine, poate mai 
puţin plauzibil dat fiind entuziasmul cu care spaniolii au adoptat umanismul lui Erasmus în 
anii 1520, înainte să înceapă persecuțiile Inchiziției, că oricum protestantismul nu ar fi 
reuşit să prindă rădăcini în Spania. Nu se poate da un răspuns definitiv, întrucât discuţia 
despre ce s-ar fi întâmplat fără Inchizitie este una pur ipotetică. (W.a.) 


de anchetatorii CIA în secolul XXI pentru a obţine informaţii de la capii al- 
Qaida capturati după 11 septembrie a fost „tehnica de simulare a înecului”, 
folosită de Inchizitia spaniolă cu o jumătate de mileniu înainte în Lumea Nouă 
şi în Spania. Forţele americane s-au familiarizat cu înecul simulat în Filipine 
după războiul hispano-american din 1898 şi au folosit metoda pentru a 
înăbuşi o insurgență filipineză.” William Howard Taft, guvernator în Filipine 
între 1901 şi 1904 şi ulterior singura persoană care a ocupat funcţiile de 
preşedinte al Statelor Unite şi apoi de membru al Curţii Supreme de Justiţie 
americane, a aprobat utilizarea ei. Preşedintele George W. Bush a făcut 
acelaşi lucru un secol mai târziu, după ce metoda a fost declarată legală de 
Departamentul de Justiţie şi de juriştii CIA: „Dacă nu aş fi autorizat înecul 
simulat în cazul liderilor al-Qaida, ar fi trebuit să accept un risc mai mare ca 
tara să fie atacată. După 11 septembrie, acesta a fost un risc pe care nu am 
fost dispus să mi-l asum”. Bush, care pare să nu ştie că a autorizat o practică 
pe care o făcuse celebră Inchiziția spaniolă, este convins cá înecul simulat nu 
înseamnă tortură: „Sigur că procedeul era dur, dar experţii medicali au dat 
asigurări CIA că nu provoacă vatamari de duratá".* Inchiziția spaniolă a ştiut 
mai bine, considerând-o formă de tortură. Cei care au fost supuşi acestui 
tratament în secolele XX şi XXI îi dau cu siguranţă dreptate.» 


8 


VENEŢIA RENASCENTISTĂ ŞI ASCENSIUNEA SERVICIILOR 
SECRETE APUSENE 


Vean renascentistă a fost obsedată de secrete şi de secretomanie. 


Membrii Consiliului celor Zece, care răspundea de securitate si de multe altele 
în „Republica Serenisimá"!?, depuneau următorul jurământ: „Jură, jură 
strâmb si nu destáinui secretul” (Jura, perjura, secretum proderi noli”). „Să 
nu se scrie” („non scribatur’) era o instrucţiune uzuală în documentele 
oficiale. Arhivele guvernului erau atât de secrete, încât nici dogele Veneţiei 
(duce şi judecător suprem ales pe viaţă) nu avea dreptul să le consulte decât 
în prezenţa unui funcţionar. Custodele arhivelor era prin tradiţie analfabet, 
astfel încât să nu poată citi ce conţineau acestea. S-a povestit (dar probabil 
este doar o legendă) cum că un custode a fost prins mazgalind ceva pe o 
bucată de hârtie: „Deci poti să scrii!” a spus dogele. „Nu, Excelenţă, fac un 
desen”, a răspuns custodele.: Dogii cultivau un aer impenetrabil, după cum a 
arătat şi Bellini în faimosul portret al dogelui Leonardo Loredan la începutul 


102 Revista Life a publicat pe coperta numărului din 22 mai 1902 un desen care prezenta 
soldati americani administrând „cura cu apa” (înecul simulat). ( N.a.) 


103 Consiliul celor Zece avea, de fapt, 17 membri. Pe lângă cei zece cărora li se datora 
numele, mai existau şase consilieri ai ducelui şi dogele, care era preşedinte. Vezi 
lordanou, „What News on the Rialto?", p. 320. (N.a.) 


secolului al XVI-lea. Despre un altul s-a spus că „nimeni nu ştie dacă iubeşte 
sau uráste ceva”: 

În 1481, Consiliul celor Zece le-a interzis tuturor membrilor senatului, 
colegiilor şi consiliilor secrete de stat să ia legătura cu ambasadori şi alţi 
străini care nu erau angajaţi ai statului venetian şi le-a ordonat să raporteze 
de urgenţă orice abordare venită din exterior. In caz contrar, aceştia urmau 
să fie trimişi în exil pentru doi ani şi primeau o amendă de 1 000 de ducati. 
„Din această amendă, jumătate îi va reveni acuzatorului, a cărui identitate va 
rămâne secretă, iar cealaltă jumătate trezoreriei acestui Consiliu [de 
Zece].”2 Cei găsiţi vinovaţi de divulgarea unor secrete oficiale riscau 
pedeapsa cu moartea. Într-o dimineaţă de martie din anul 1498, în timp ce 
traversa Piazza San Marco, cronicarul şi istoricul venetian Marin Sanudo a fost 
surprins la vederea trupului neînsufleţit al lui Antonio di Lando, un secretar al 
Curţii de Justiţie în vârstă de 70 de ani, care atârna de spânzurătoarea 
ridicată în locul obişnuit de execuţie, între coloanele bisericilor Sf. Marcu şi Sf. 
Teodor: 


Tot oraşul se minuna, deoarece nimeni nu ştiuse nimic şi el fusese spânzurat 
îmbrăcat în roba oficială cu mâneci lungi şi pe timp de noapte. lar adevărul este că 
acest lucru s-a întâmplat deoarece îi destăinuise secrete unui anume Zuan Battista 
Trevisan, care lucrase odinioară la Curtea de Justiţie, dar fusese dat afară şi era 
practic unul dintre secretarii marchizului de Mantua. 


Decăderea lui di Lando a început în momentul în care amanta lui a aflat 
despre combinaţiile lui ilegale cu Trevisan. Pentru a obţine dovezi împotriva 
lui, ea l-a rugat pe un alt amant să se ascundă sub pat în timp ce ea făcea 
dragoste cu di Lando, după care l-a convins pe acesta să vorbească despre 
divulgarea informaţiilor secrete. Amantul a raportat autorităţilor cele auzite, a 
revendicat probabil recompensa cuvenită de 500 de ducati (aproape de trei 
ori mai mult decât salariul anual al lui di Lando) şi, după toate probabilitățile, 
a impártit-o cu amanta acestuia. Condamnat pe baza dovezilor aflate de sub 
patul femeii, di Lando a fost supus unei execuţii brutale în timpul nopţii. Călăii 
pierduseră funia şi nu au putut cumpăra una nouă, deoarece magazinele erau 
închise, iar funia de care au făcut rost în cele din urmă de la Arsenal s-a rupt 
în timpul execuţiei. Di Lando a căzut la pământ şi şi-a rupt un braţ, dar a fost 
spânzurat pe esafodul din Piazza San Marco din a doua încercare.: 

Obsesia „Republicii Serenisime” pentru secrete şi secretomanie se datora 
statutului avut în Evul Mediu, când era cel mai mare imperiu comercial. 
Venetia s-a îmbogăţit cumpărând din Orient un volum mic de mărfuri de 
valoare, în special mirodenii şi articole de lux, şi vânzându-le cu profit mare 
pe pieţele europene. Marco Polo, care a petrecut probabil mai bine de 20 de 
ani în China, a fost doar cel mai cunoscut dintre miile de negustori venețieni 
din Evul Mediu care şi-au făcut averea în acest fel. Mirodeniile au devenit atât 
de ieftine în ziua de azi, încât este uşor să uiţi că în Evul Mediu piperul negru 
provenit din India şi din sud-estul Asiei, care se folosea nu doar pentru 
intensificarea aromelor, ci şi pentru mascarea alimentelor expirate de mult, 
valora cât greutatea lui în argint (dacă nu chiar în aur). Succesul comercial al 
Veneţiei depindea de protejarea propriilor secrete comerciale şi de obţinerea 
pe ascuns a informaţiilor secrete despre rivalii şi partenerii lor de afaceri. In 


104 Acest decret reflecta mai degrabă secretomania excesivă a Consiliului decât vreo 
ameninţare recentă la adresa securităţii de stat cauzată de legăturile dintre venețienii din 
clasa conducătoare şi străini. După cum admitea chiar decretul, cele mai recente 
ameninţări aduse la cunoştinţa Consiliului se întâmplaseră cu „ceva timp în urmă”. (Na) 


marea Archivio Centrale din Venetia, aflată lângă biserica Frari, se găsesc 
numeroase rapoarte despre misiuni clandestine trimise in afara granitelor 
pentru a afla si prezenta tehnici noi pentru productia de materiale textile, 
tunuri, oglinzi si portelan, printre altele.: 

La fel ca în cazul spionajului comercial, rolul principal jucat de Veneţia în 
spionajul politic s-a datorat imperiului comercial pe care l-a deţinut aceasta în 
perioada medievală. Coloniile sale aflate de-a lungul coastei Mării Adriatice, 
Mării Egee şi Mării Mediterane, precum şi comunităţile comerciale din 
Constantinopol, Alexandria, Acra, Beirut, Alep si mai departe de-atat trimiteau 
nu doar informaţii comerciale, ci şi politice. Archivio Centrale conţine cea mai 
mare arhivă constituită de un singur oraş în Evul Mediu şi în Renaştere. „Până 
în 1450”, scria Sir Jack Plumb, istoric şi veteran de la Bletchley Park, „Veneţia 
a fost singura putere din ltalia, în afară de Papalitate, cu adevărat 
cosmopolită, o putere ale cărei interese necesitau nu doar o flotă mare, ci şi 
un sistem complex de  informatii.""* Orizonturile largi ale Veneţiei 
renascentiste aflate la apogeul puterii sunt cel mai bine reprezentate de 
Mappa Mundi, realizată în jurul anului 1450 de către Fra Mauro - un călugăr 
de pe insula Murano din laguna venețiană, care făcuse carieră ca negustor şi 
soldat - împreună cu o echipă de asistenţi. Fiind cea mai detaliată şi exactă 
(şi probabil şi cea mai mare) hartă a lumii produsă vreodată, aceasta conţinea 
peste 3 000 de descrieri de locuri şi sute de ilustraţii.: 

Veneţia, urmată de alte state ale Europei renascentiste, şi-a câştigat un loc 
de frunte în lume în ceea ce priveşte spionajul, această poziţie fiindu-i 
ameninţată serios abia în timpul Războiului American de Independenţă. 
Interesul tot mai mare pentru spionaj manifestat de guvernele şi elitele 
renascentiste s-a datorat unei curiozitáti intelectuale nemaiintalnite până 
atunci în istoria europeană, impulsionate de redescoperirea unor texte clasice 
pierdute. La rândul lor, acestea au devenit baza umanismului renascentist, 
ale cărui idei s-au răspândit cu o rapiditate fără precedent datorită revoluţiei 
tipografice de la sfârşitul secolului al XV-lea. „Dumnezeule milostiv”, scria 
marele umanist Erasmus Desiderius în 1517, „ce lume văd răsărind! De ce 
oare nu pot întineri?”: În acelaşi timp, Epoca Descoperirilor, care începuse 
după 1490, a stârnit o curiozitate despre lumea exterioară neegalată de vreo 
altă cultură. Cartografii europeni au început să lase spaţii goale pe hărţile lor 
pentru a arăta cât de mult mai era de descoperit din lume. Spre deosebire de 
Mappa Mundi supraaglomerata a lui Fra Mauro si de majoritatea hărților 
produse de culturile neeuropene din secolul al XVI-lea, Harta Salviati din 
1525, oferită de împăratul Carol al V-lea legatului papal, cardinalul Giovanni 
Salviati, include o parte din coasta Lumii Noi - descoperită după prima 
călătorie a lui Columb, în 1492 -, dar în rest este aproape goală.» Deşi 
otomanii au alcătuit hărţi operative ale obiectivelor lor militare şi navale 
(unele conţinând informaţii furnizate de spioni)!%, puţine dintre ele indicau 
vreun interes în Lumea Nouă.!” În China, prima hartă pe care apărea si 


105 Anii petrecuţi de Plumb la Bletchley Park l-au făcut să înţeleagă importanţa 
informaţiilor mai bine decât majoritatea istoricilor care s-au ocupat de Italia renascentistă 
şi care cel mai adesea nici nu menţionează acest aspect. ( N.a.) 


106 înainte de invadarea Ciprului în 1570, otomanii obtinuserá prin spionii lor planuri 
detaliate ale sistemelor de apărare din Famagusta, oraşul cel mai bine fortificat din Cipru, 
pe care l-au cucerit după un asediu de 11 luni. Vezi Gürkan, „Espionage in the 16-th 
Century Mediterranean", pp. 69-70. (Nal 


America a fost produsá in anul 1602, nu de un cartograf chinez, ci de un 
misionar iezuit. ee 

Deşi a înflăcărat imaginaţia renascentistă si a schimbat cartografia 
europeană, Epoca Descoperirilor a pus capăt supremaţiei comerciale a 
Veneţiei. La doi ani după prima călătorie pe mare din Europa spre India, cu 
înconjurul Capului Bunei Speranţe, reuşită în 1498-1499 de exploratorul şi 
navigatorul portughez Vasco da Gama, un agent venetian de la Lisabona a 
raportat că Portugalia începuse să importe mirodenii direct din India. Ca 
urmare a presiunilor exercitate de negustorii din Rialto, Veneţia a trimis o 
delegaţie oficială la Lisabona pentru a stabili amploarea acestor schimburi 
comerciale. Delegații s-au întors cu veşti proaste. Celebrul cronicar venetian 
Girolamo Priuli consemnează că, deşi călătoria lui Vasco da Gama a prilejuit 
„cea mai mare sărbătoare generală” la Lisabona, ea a pricinuit în acelaşi timp 
„cea mai mare tristeţe şi suferinţă” la Veneţia.» In decurs de un deceniu, 
portughezii au preluat controlul asupra comerţului cu mirodenii pe coasta 
Malabar din India şi în Ceylon. Epoca descoperirilor din Oceanul Indian a ocolit 
Veneţia, aşa cum s-a întâmplat şi în cazul comerţului transatlantic cu Lumea 
Nouá.!?? 

Pe de altá parte, Venetia si-a mentinut rolul de lider in spionajul diplomatic 
şi politic din interiorul Europei pe toată durata Renaşterii. Până atunci 
ambasadorii fuseseră folosiţi doar pentru misiuni concrete. Totuşi, pentru a-şi 
supraveghea îndeaproape rivalii, oraşele-stat din Italia renascentistă au 
instituit un nou sistem de ambasadori permanenţi, care ulterior a servit drept 
model diplomaţiei europene.:: Majoritatea ambasadorilor aveau în mod firesc 
menirea de a-şi reprezenta guvernele, dar şi de a culege informaţii. Faptul că 
acum erau rezidenţi şi nu doar simpli vizitatori în capitalele străine le uşura 
munca de recrutare a spionilor. Dizionario filosofico-politico-storico, realizat 
de Andrea Spinola în secolul al XVI-lea, afirmă: „Adevărata sarcină a 
ambasadorilor este să iscodească intenţiile şi secretele prinților...” 

Ambasadorii venețieni au avut reputaţia probabil binemeritată de a fi cei 
mai buni culegători de informaţii diplomatice. Mulţi dintre ei, probabil 
majoritatea, conduceau nu doar reprezentanţe diplomatice, ci şi reţele de 
agenţi. După arestarea unui agent al ambasadorului Veneţiei la Torino în 
1591, ambasadorul Spaniei a spus că nu se poate da vina pe colegul 


107 Ahmed Muhiddin Piri (cunoscut mai degrabă ca Piri Reis), un corsar interesat de 
cartografie care a devenit căpitan în flota otomană, a constituit o excepţie de la lipsa de 
interes a turcilor pentru Lumea Nouă. În 1513, el a întocmit o hartă a lumii care includea 
Lumea Nouă şi care, după spusele lui, era inspirată de hărţi europene, inclusiv de o hartă 
trasată de Columb, care însă nu mai există. Piri a fost executat în 1553, când avea 
probabil peste 80 de ani şi era amiral. Vezi McIntosh, Piri Reis Map of 1513. (Nal 


108 în 2006, a apărut o copie după o hartă chinezească (chipurile) din 1418 care 
dovedeşte că marele amiral chinez Zheng He făcuse înconjurul lumii cu un secol înaintea 
lui Columb. Harta arată continentele Americii de Nord şi de Sud, cuprinzând detalii 
precum Alaska, peninsula Yucatan şi fluviile Mississippi şi Sf. Laurenţiu, şi este în mod 
cert un fals. Vezi Simon Jenkins, „Of course the Chinese didn't discover America. But then 
nor did Columbus”, The Guardian, 20 ianuarie 2006, 
https://www.theguardian.com/world/2006/jan/20/china.usa (Na) 


109 Când Veneţia a pierdut statutul de cel mai mare imperiu comercial din Europa, a 
rămas totuşi la fel de hotărâtă să îşi protejeze secretele de afaceri. Chiar si în veo, a fost 
trimis un grup de asasini să otrăvească doi suflători de sticlă din Veneţia, care duseseră 
secretele meseriei lor peste graniţe. Nu se ştie dacă misiunea a avut succes. Vezi 
Ackroyd, Venice, pp. 101-102. (Nal 


venetian, deoarece ambasadorii foloseau spioni „în mod obişnuit”.:: Arhivele 
din Veneţia dezvăluie totuşi mai mult despre utilizarea spionilor de către 
ambasade decât despre informaţiile obţinute de aceştia.:* Acelaşi lucru se 
poate spune şi despre agenţii angajaţi direct de Consiliul celor Zece.” Multi 
dintre ei erau negustori străini care transmiteau informaţiile în timpul 
călătoriilor lor de afaceri la Veneţia.» Multe dintre comunicările despre 
evenimentele comerciale şi politice proveneau din surse publice de informare, 
printre care buletine informative (avvisi) disponibile gratie inventárii tiparului 
cu caractere mobile. „Regiunea mediteraneeană din secolul al XVI-lea”, scrie 
istoricul Noel Malcolm, „a fost o lume ahtiată după ştiri.” 

Mare parte din secolul al XVI-lea, Imperiul Otoman a reprezentat cea mai 
mare putere din estul Mării Mediterane şi totodată şi cea mai mare 
ameninţare pentru Veneţia. Deşi otomanii constituiau o adevărată forţă 
militară, fiind foarte aproape să cucerească Viena în 1529, erau cu mult în 
urma Veneţiei şi a principalilor ei rivali creştini în ceea ce priveşte culegerea 
de informaţii diplomatice şi politice. Constantinopolul suferea de două 
handicapuri cronice autoimpuse. Primul era faptul că păstra obiceiul medieval 
de a trimite ambasadori în capitalele europene doar ad-hoc, pentru a rezolva 
anumite probleme. Turcii erau astfel privaţi de fluxul continuu de informaţii pe 
care îl puteau furniza ambasadorii Veneţiei şi ai câtorva state europene. La 
întoarcerea din misiune, ambasadorii Veneţiei prezentau senatului rapoarte 
despre situaţia politică, militară, financiară şi economică din statele unde 
fuseseră acreditaţi. Veneţia a stabilit o prezenţă diplomatică permanentă la 
Constantinopol imediat după capturarea oraşului de către otomani în 1453,» 
Franţa şi-a deschis ambasada în 1535, Austria habsburgică în 1547, iar Anglia 
în 1578.» Otomanii considerau că sultanul era superior tuturor celorlalţi 
conducători şi, prin urmare, ar fi fost sub demnitatea lui să deschidă 
ambasade permanente la curţile unor monarhi care erau mai prejos decât el. 
De aceea era de datoria lor să menţină ambasade la Constantinopol. Abia la 
sfârşitul secolului al XVIII-lea, când Imperiul Otoman se afla într-un declin 
vizibil, a binevoit sultanul să stabilească ambasade permanente în alte tari.” 

Modul în care turcii înțelegeau lumea din afara graniţelor lor a fost si mai 
mult îngrădit de o altă decizie autoimpusă, şi anume aceea de a interzice 
tiparul - în principal, se pare, pentru a nu permite înjosirea Coranului prin 
tipărirea acestuia cu caractere mobile în locul caligrafiei tradiţionale. Imperiul 
Otoman s-a izolat astfel de explozia de informaţii din surse publice care erau 
disponibile în Europa prin intermediul tiparului, spre deosebire de Veneţia, 
care a devenit capitala tipografică a sfârşitului secolului al XV-lea. Primul 
Coran tipărit a fost realizat în 1537-1538 chiar la Veneţia (şi nu la 
Constantinopol) de nişte tipografi creştini care probabil se gândiseră să îl 
exporte în Imperiul Otoman, dar au aflat prea târziu că nu aveau piaţă de 
desfacere acolo, din cauza interzicerii tiparului. Multă vreme s-a crezut că 
toate exemplarele s-au pierdut sau au fost distruse, până în 1987, când prof. 
Angela Nuovo a găsit un singur exemplar rămas în biblioteca franciscană de 
pe insula venețiană San Michele.» Prima traducere a Coranului (socotită de 
musulmani drept parafrazare, deoarece nimic nu poate înlocui originalul în 
limba arabă) a fost publicată tot la Veneţia, în 1547, în limba italiană, şi se 
ştie că a fost studiată de un rabin din ghetoul venețian.» Interzicerea tiparului 
la Constantinopol pe vremea otomanilor a avut cam aceeaşi semnificaţie pe 
care ar avea-o în secolul XXI hotărârea unui guvern de a interzice folosirea 
internetului. Mustafa Kemal Ataturk, marele conducător turc din secolul XX, a 


văzut în această interdicţie cauza principală a declinului intelectual al turcilor 
pe termen lung: 


Gândiţi-vă la victoria turcilor din 1453, la cucerirea Constantinopolului şi la 
importanţa acestui eveniment în istoria lumii. Forţa şi puterea care, sfidând o lume 
întreagă, au făcut din Istanbul proprietatea poporului turc pentru totdeauna au fost 
prea slabe pentru a învinge rezistenţa de rău augur a oamenilor legii şi pentru a 
accepta în Turcia tiparnita, care fusese inventată cam în acelaşi timp. 


Otomanii din secolul al XVI-lea nu au dus lipsă de spioni în Europa care să 
raporteze despre subiecte foarte variate, printre care şi opoziţia lui Luther 
faţă de Papalitate şi de Sfântul împărat roman.* Printre spionii lor s-a numărat 
şi Makarios din Chios, arhiepiscopul ortodox de Salonic."? Insă capacitatea 
politicienilor otomani de interpretare a informaţiilor provenite din spionaj era 
limitată, dată fiind lipsa rapoartelor diplomatice regulate şi a accesului la 
buletinele informative tipărite şi la alte publicaţii. Cand bailo (reprezentantul 
Veneţiei care îmbina rolul de ambasador cu îndatoririle faţă de comunitatea 
negustorilor) a menţionat Roma la o întâlnire cu marele amiral otoman Sinan 
Paşa, la începutul anilor 1550, a constatat că Sinan nu auzise niciodată de 
acel oraş. A întrebat dacă venețienii aflaseră de el de la negustorii lor. Nici 
chiar abilul Mehmed Sokollu Paşa, fost mare amiral care a deţinut funcţia de 
Mare Vizir pe lângă trei sultani consecutivi, între 1565 şi 1679, nu înţelegea 
prea bine geografia Italiei. În 1567, el i-a dezvăluit bailo-ului planurile marinei 
otomane de a ataca Puglia si Roma. Bailo i-a amintit, fără îndoială cu tact, că 
Roma nu avea ieşire la mare.!!! 

Spionii venețieni cu acces la cel mai înalt nivel în Constantinopol au provenit 
în general din rândurile „renegaţilor” - convertiți la islam din Italia, Croatia, 
Ungaria şi din alte ţări, care deţineau funcţii, uneori sus-puse, în administraţia 
otomană. Datorită aptitudinilor lor lingvistice, mulţi dintre ei lucrau ca 
dragomani (interpreţi) sau ca secretari pentru corespondenţa diplomatică. 
Unii fuseseră luaţi cu forţa în adolescenţă din familii creştine şi încă erau 
influenţaţi de cultura europeană, alţii au fost mituiti cu succes. Când venea un 
nou bailo de la Venetia la Constantinopol, acesta era aşteptat să îşi etaleze 
generozitatea fata de un număr mare de funcţionari. Un bailo scria în 1592: 
„Bailaggio este vizitat în mod constant de mulţi otomani care caută să 
primească daruri şi roiesc ca albinele în jurul unui urcior cu miere”. Unii 
ofereau informaţii în schimbul darurilor. In perioada 1585-1587, când bailo 
era Lorenzo Bernardo, întâiul dragoman al sultanului, originar din Lucca, a 
apărut pe statul lui de plată alături de secretarii cancelarului otoman, care îi 
furnizau multe scrisori în original adresate sultanului de către conducătorii din 
Europa (de obicei aruncate după ce erau traduse în limba turcă). Deşi 
,renegatii" au fost folosiţi activ cu precădere de Venetia, unii dintre ei lucrau 
şi pentru alte puteri europene. Comunitatea evreiască din Constantinopol a 
constituit o altă sursă importantă de agenti. Medicul venetian Solomon 
Nathan Ashkenazi, printre ai cărui pacienţi s-a numărat şi marele vizir Sokollu, 


110 În 1551, când a mers să ia parte la Consiliul din Trent, care a jucat un rol foarte 
important în Contrareforma catolică, Makarios a vizitat curtea împăratului Carol al V-lea, 
oferindu-şi serviciile pentru comploturi secrete împotriva otomanilor. Habsburgii şi-au dat 
seama în cele din urmă că era spion otoman. Vezi Gürkan, „Espionage in the 16-th 
Century Medirerranean", p. 107. (N.a.) 


H1 Otomanii erau la fel de incurcati si de diferenţa dintre luterani şi calvini. Vezi Gürkan, 
„Espionage in the 16-th Century Medirerranean”, pp. 53-54, 419-422. (N.a.) 


a fost unul dintre cei mai bine informati agenti. Începând cu anul 1576, 
Consiliul celor Zece i-a plătit lui Ashkenazi 300 de ducati pe an pentru 
serviciile sale, dar el furniza deseori informaţii şi Imperiului Habsburgic, 
Franţei şi Spaniei.” 

Increderea în spionii venețieni din străinătate, fie ei angajaţi de ambasadori 
sau de Consiliul celor Zece (si mai târziu de inchizitia de stat), a variat 
considerabil. Odatá cu explozia de informatii generatá de introducerea 
tiparului, de umanismul renascentist si de începuturile diplomaţiei moderne, a 
apărut un grup profesional de agenţi cu normă întreagă sau parţială care nu 
erau prea strâns legaţi de vreo naţiune sau de vreo dinastie şi care erau gata 
să-şi vândă informaţiile oricui oferea mai mult sau era mai simpatic, ceea ce 
se putea schimba în timp.» Se stie că Niccolo Rinaldi, care a fost folosit ca 
agent de ambasada Franţei la Constantinopol, a furnizat informaţii secrete şi 
Habsburgilor, şi Papalității. Când a fost întemnițat de turci, repunerea lui în 
libertate a fost plătită de către ambasadorul englez, căruia se pare că îi 
furnizase de asemenea informaţii. Rinaldi s-a plâns de faptul că nici 
ambasadorii Veneţiei şi Franţei, nici Habsburgii nu au contribuit la 
răscumpărarea lui, în ciuda serviciilor pe care li le făcuse.» Chiar şi loialitatea 
ambasadorilor venețieni dădea de bănuit în unele cazuri, probabil rare. În 
1591, Consiliul celor Zece a descoperit că bailo din Constantinopol, Girolamo 
Lippomano, le vânduse secrete de stat Habsburgilor. La Constantinopol a fost 
trimis un nou bailo, cu ordinul să se ocupe de repatrierea predecesorului sáu 
căzut în dizgrație. Cu putin timp înainte ca vaporul lui Lippomano să ajungă 
acasă la Veneţia, acesta a sărit (sau a fost împins) peste bord şi s-a înecat în 
Marea Adriatică.» 

In ciuda trădării lui Lippomano, ambasadorii Republicii Veneţia au 
reprezentat în general cea mai sigură sursă de informaţii externe. Pe lângă 
faptul că angajau spioni, unii reuşeau ei înşişi într-un mod cu totul remarcabil 
să obţină informaţii confidentiale despre curţile la care erau acreditaţi. 
Sebastiano Giustiniani, un diplomat extrem de experimentat, îi cunoscuse pe 
mai toţi monarhii Europei până să ajungă în Anglia, la începutul lui 1515, ca 
ambasador la curtea regelui Henric al VIll-lea, pe atunci în vârstă de 23 de 
ani. Giustiniani a câştigat imediat încrederea mult mai tânărului Henric. În 
aprilie 1515, el a raportat Veneţiei că într-o seară, după cină, regele „ne-a 
imbrátisat, fără prea mare ceremonie, si a conversat foarte familiar timp 
îndelungat, despre diferite subiecte, într-o latină bună şi în franceză, pe care 
o vorbeşte cu adevărat foarte bine [...]. Majestatea Sa este cel mai chipeş 
potentat pe care l-am zărit vreodată [...]. Credeţi-mă, este un print desăvârşit 
din toate punctele de vedere [...]”. O parte din succesul pe care l-a avut 
Giustiniani în fata lui Henric s-a datorat iscusintei sale de a gâdila orgoliul 
tânărului rege. Cu o altă ocazie, tot in 1515, el a raportat Veneţiei: 


Majestatea Sa, [...] adresându-mi-se în franceză, mi-a spus: „Vorbeşte cu mine 
puţin! Regele Franţei, este el la fel de înalt ca mine?” l-am spus că nu era mare 
diferenţă între ei. El a continuat: „Este la fel de solid [bine făcut]?” l-am spus că nu 
era aşa, apoi el a vrut să ştie: „Ce fel de picioare are?" Eu i-am răspuns: ,,Uscative!” 
Auzind aceasta, şi-a desfăcut haina şi punând o mână pe coapsă a spus: „la uitaţi 
aici! Şi am şi o pulpă zdravănă pe picior”. 


Multumit de asigurările date de Giustiniani cá el e „cel mai chipes potentat" 
văzut vreodată, Henric i-a dezvăluit apoi „în detaliu toate întâmplările” din 
campaniile lui militare desfăşurate recent în Franţa.= 


Giustiniani a avut ocazia să observe si că regele era prea încrezător în faptul 
că îl poate influenţa pe papă după voia lui. In 1515, Henric i-a spus lui 
Giustiniani: „Eu cred că am putere suficientă asupra papei încât să sper că il 
pot convinge să fie de partea pe care o aleg eu". In 1517, deja se amágea 
singur cu gândul cá „Papa e al meu" (, Pontifex est meus"). Această amágire 
avea să influenţeze mai târziu strategia lui Henric în problema cunoscută 
drept „marea chestiune” a regelui, convingerea greşită că îl va putea 
îndupleca pe papă să anuleze căsătoria cu Caterina de Aragon, mama 
viitoarei regine Maria.” 

Intâlnirile frecvente ale lui Giustiniani cu Wolsey, cardinalul care a devenit 
Lord cancelar în 1515, i-au permis să raporteze despre influenţa dominantă 
pe care o dobândea acesta asupra lui Henric: 


[Wolsey] conduce şi regele, şi întregul regat. Când am ajuns în Anglia prima oară 
obişnuia să-mi spună „Majestatea Sa va face asta şi asta”. Apoi, încetul cu încetul, a 
uitat de sine şi a început să spună „Noi vom face asta şi asta”. În momentul de faţă a 
ajuns la punctul în care spune „Eu voi face asta şi asta”. Are în jur de 46 de ani, este 
foarte chipeş, erudit, extrem de elocvent, foarte abil şi neobosit. El singur se ocupă 
de atâtea afaceri cât toate magistraturile, oficiile şi consiliile Veneţiei la un loc, atât 
cele civile, cât şi cele penale; şi toate afacerile de stat, de orice natură, sunt conduse 
tot de el.» 


Nici Giustiniani, nici vreun alt observator străin, după cât se stie, nu au 
prevăzut înlăturarea lui Wolsey de la putere zece ani mai târziu. 

Unul dintre succesorii lui Giustiniani ca ambasador al Veneţiei, Carlo Capello 
(1531-1535), care a avut şi el o relaţie apropiată cu Henric, a putut povesti 
din interior procesul întortocheat care a dus la divorţul regelui de Caterina de 
Aragon si la căsătoria lui în secret cu nefericita Anne Boleyn. În mai 1533, 
Capello a raportat că a luat masa cu tatăl şi fratele reginei Ana, printre alţii, şi 
că ei „au fost foarte bucuroşi să mă vadă şi mi-au spus că regele vrea să-mi 
vorbească”: 


După ce am terminat masa în compania lor, am intrat în camera regelui, unde 
acesta se afla împreună cu mulţi gentilomi, iar regina Ana, cu multe doamne şi 
domnişoare. Majestatea Sa m-a luat imediat de mână, iar eu l-am felicitat în numele 
Signoriei noastre [guvernul venetian] în termeni generali, dorindu-i multă fericire. 
Majestatea Sa a arătat că se bucură să audă [felicitările]. 


Henric i-a spus lui Capello că, deşi el era de acord cu interdicţia Veneţiei 
„Sub pedeapsa cu moartea [...] de a divulga chestiuni care aparţineau de 
Consiliul celor Zece şi de Senat", afacerile venețiene erau totuşi discutate pe 
larg la Londra.» După cum au confirmat şi cercetări mai recente, Henric avea 
dreptate să susţină că nivelul de discreţie la care aspirau conducătorii 
Veneţiei nu era pe deplin realizabil. Faimoasa întrebare „Ce veşti din Rialto?” 
din piesa Negutátorul din Venetia de Shakespeare scoate în evidenţă acelaşi 
lucru. Clevetirile din Rialto şi din alte spaţii publice, taverne, farmacii şi frizerii 
puneau Consiliul celor Zece în imposibilitatea de a deţine controlul aproape 
deplin asupra informaţiilor aşa cum ar fi dorit.» 

Cea mai mare inovaţie în culegerea de informaţii din Europa secolului al 
XVI-lea a fost reprezentată de rolul jucat de SIGINT - un domeniu în care 
Europa s-a menţinut cu mult înaintea altor continente timp de câteva secole. 
Pe lângă faptul că a dispus de ambasadorii probabil cei mai bine informaţi din 


112 Catherine Fletcher, ultimul istoric care a documentat divorţul, îl consideră pe Capello 
„excitabil”. Vezi Fletcher, Divorce of Henry VIII, cap. 15. (N.a.) 


Europa si de principala retea de agenti din Constantinopol, Consiliul celor 
Zece a înfiinţat si prima agenţie de decriptare din Europa. Primul ei şef, 
Giovanni Soro, numit probabil ín 1506, a fost primul mare criptanalist 
european, desi este posibil sá se fi inspirat din realizárile anterioare ale lui 
Leon Battista Alberti, geniul universal al Renasterii - arhitect, pictor, poet, 
prozator, filosof, compozitor, muzician si, pentru o scurtă perioadă după 
împlinirea vârstei de 60 de ani, criptograf. In De Componendis Cifris, cartea sa 
publicată în 1467, Alberti îşi aminteşte, cu o indiscretie fermecătoare, de o 
plimbare făcută în grădinile Vaticanului împreună cu prietenul său Leonardo 
Dati, şeful Secretariatului Pontifical, în cursul căreia au discutat despre cifruri. 
Papalitatea folosise cifruri pentru prima oară în timpul pontificatului lui loan al 
XXIII-lea (1316-1334), dar nu se stie cu câtă regularitate au fost utilizate în 
secolul care a urmat. Se pare că Dati era nerăbdător să îmbunătăţească 
sistemul de cifruri folosit la vremea respectivă de Secretariatul Pontifical, 
deoarece văzuse altele, probabil mai sofisticate, în corespondenţa 
diplomatică interceptată de Papalitate. El i-a mărturisit lui Alberti că îl 
interesau decriptările şi l-a întrebat: „Ce părere ai despre descifrările astea? 
Ai încercat vreodată aşa ceva?” Alberti nu încercase până atunci, dar a fost 
de acord să facă o tentativă. Rezultatul a fost cartea lui din 1467», prima 
mare lucrare europeană despre criptanaliză, care a demonstrat cum folosirea 
mai frecventă a anumitor litere ale oricărui alfabet (principiul frecvenţei) face 
posibilă descifrarea cifrurilor care substituie o altă literă sau un simbol fiecărei 
litere a alfabetului. Este posibil ca Alberti să se fi inspirat din opera altor 
criptografi renascentişti mai puţin vizibili, ale căror lucrări nu au supravieţuit, 
dar aproape sigur nu ştia că al-Kindi, marele matematician musulman din 
Casa Intelepciunii din Bagdad, descoperise principiul frecvenţei pe vremea 
Abbasizilor, cu mai bine de o jumătate de mileniu înaintea lui. Alberti a fost 
totodată şi cel care a inventat cel mai sofisticat cifru folosit până atunci în 
Europa, bazat pe un disc de cifrare compus din două cercuri concentrice de 
litere si cifre ale căror poziţii puteau fi schimbate în timpul cifrárii, 
modificându-şi astfel semnificaţia în diferite părţi ale aceluiaşi mesaj (o 
metodă cunoscută de atunci criptografilor sub denumirea de „substituție 
polialfabetică”). El şi-a descris cu mândrie noul sistem de cifrare ca fiind unul 
„demn de un rege” şi a crezut, în mod eronat, cá nu poate fi spart. 2 

Nu există, totuşi, nicio dovadă care să ateste că Alberti ar fi decriptat el 
însuşi mesaje cifrate aflate atunci în circulaţie. In schimb, Giovanni Soro a 
făcut acest lucru timp de aproape 40 de ani, de la numirea lui în jurul anului 
1506 şi până a murit, în 1544, lucrând într-o cameră secretă din Palatul 
Dogilor şi descifrând copii ale epistolelor interceptate. Nu se ştie exact în ce 
cámárutá a lucrat Soro, dar până şi funcţionarii de cel mai înalt rang ai 
dogelui lucrau în încăperi mici, situate la etajele superioare ale palatului şi 
sărăcăcios mobilate, cu pereţi simpli din lemn şi un dulap pentru documente, 
în contrast izbitor cu splendoarea fastuoasă din încăperile publice. Pe timp de 
vară era înăbuşitor de cald înăuntru, ca şi astăzi de altfel.1** Pe lângă munca 


H3 În 1474, la şapte ani după ce Alberti a publicat De Cifris, omul de stat milanez 
Francisco (Cicco) Simonetta (1410-1480) a scris şi el o carte despre decriptare, care însă 
nu a fost nici pe departe la fel de avansată ca a lui Alberti. Nu există dovezi care să 
ateste cá Simonetta ar fi decriptat el însuşi vreodată scrisori cifrate. (Na) 


114 Majoritatea celor care vizitează Palatul Dogilor în zilele noastre nu au acces la 
camerele mici de la etajele superioare şi au impresia greşită, ca şi ambasadorii din 
Veneţia de odinioară, că interiorul palatului este la fel de spaţios şi de superb decorat 
peste tot. Camerele spartane, majoritatea îngrămădite câte două pe etaj, şi scările 


de criptanalist desfásuratá in folosul Republicii Venetia, Soro a scris si o carte 
despre decriptarea cifrurilor. Desi nu s-a mai gásit niciun exemplar din 
aceastá carte, existá destule dovezi fragmentare care demonstreazá 
amploarea realizărilor sale in domeniul criptanalizei într-un moment de 
cumpănă din istoria Italiei. In timpul Războaielor Italiene care au început în 
anul 1494 şi s-au încheiat în 1559, doar Veneţia şi Papalitatea au rămas 
intacte, deşi ambele au suferit grave înfrângeri. Veneţia a fost probabil în cel 
mai mare pericol în primii ani ai Războiului Ligii de la Cambrai (formată în 
1508), când Papalitatea, Sfântul Impárat Roman, Franţa si Aragonul şi-au unit 
forţele şi au atacat Veneţia în speranţa de a-şi împărţi coloniile acesteia. Spre 
norocul Veneţiei, care a pierdut totuşi câteva teritorii, alianţa inamică s-a 
destrămat. In aprilie 1516, pe când războiul se apropia de sfârşit, o scrisoare 
adresată împăratului Maximilian | de către Marco Antonio Colonna, 
comandantul forţelor sale de la Lodi, din Lombardia, a fost interceptată şi 
decriptată „cu mare dificultate” de Soro, dezvăluind - fără îndoială spre 
marea uşurare a Consiliului celor Zece - că nu mai erau bani pentru plata 
soldaţilor. Colonna îl ruga pe Maximilian să îi trimită urgent bani pentru solda 
şi hrana trupelor sau să vină el însuşi la Lodi.* 

In ceea ce priveşte crearea şi decriptarea codurilor şi a cifrurilor, Imperiul 
Otoman a rămas mult nu numai în urma Veneţiei şi a altor state europene, ci 
şi a dinastiei musulmane a Abbasizilor, care avusese această preocupare cu 
jumătate de mileniu înainte. Sublima Poartă (denumirea dată guvernului 
otoman) pierduse competențele criptografice dobândite de Casa înţelepciunii 
din Bagdad sub conducerea califilor abbasizi.* In 1567, autorităţile otomane i- 
au cerut bai/o-ului venetian să nu trimită mesaje cifrate la Venetia decât daca 
le dădea mai întâi detalii despre cifrul folosit. Această cerinţă, care se pare că 
a fost ignorată, n-ar fi fost formulată dacă turcii ar fi fost capabili să 
decripteze corespondenţa venețienilor. In 1570, marele vizir Sokollu l-a rugat 
pe bailo să îl înveţe pe un funcţionar otoman să cifreze mesaje. Desi Sokollu a 
făcut solicitarea cu zâmbetul pe buze, situaţia reflecta starea înapoiată a 
criptografiei otomane. Bailo i-a răspuns evaziv că instruirea funcţionarului era 
imposibil de pus în practică, deoarece ar fi durat prea mult.= 

Probabil că Sublima Poartă auzise măcar vag de câteva dintre succesele 
înregistrate de Soro cu o jumătate de secol înainte. Spre deosebire de 
criptanaliştii secolelor XX si XXI, ale căror identități au rămas secrete pe 
parcursul vieţii lor profesionale, Soro a devenit o celebritate internaţională. De 
exemplu, în aprilie 1530, când prinţul de Salerno a sosit în vizită la Veneţia, 
unde a fost primit cu căldură si îmbrăţişat de către doge, el a cerut să îi fie 
prezentate trei somitáti venețiene: Pietro Bembo, bibliotecarul bazilicii San 
Marco, autorul uneia dintre primele gramatici italiene şi ulterior cardinal, 
ilustrul istoric Marin Sanudo şi „maestrul cifrurilor” Zuan (Giovanni) Soro (ale 
cărui succese erau întrucâtva cunoscute de Sanudo).^ 

Rămâne un mister de ce autorităţile venețiene, care îşi protejau secretele 
de stat cu atâta ardoare, i-au permis probabil celui mai important funcţionar 
din cadrul serviciului lor de informaţii să devină o celebritate internaţională. 
Unul dintre motive trebuie să fi fost nevoia uneori disperată a Veneţiei de 
aliaţi în timpul Războaielor Italiene. De exemplu, în iunie 1526, episcopul de 
Pola, legat papal, a ajuns la Veneţia cu o scrisoare cifrată trimisă la Napoli 
împăratului Carol al V-lea de către ambasadorul său de la Roma. Legatul a 


înguste ce duc la ele sunt prea înghesuite pentru a fi accesibile grupurilor mari de turişti. 
Cei care doresc să le viziteze trebuie să cumpere în avans un bilet suplimentar de intrare 
care permite accesul în grupuri restrânse la „pasajele secrete" ale palatului. ( N.a.) 


cerut ca scrisoarea interceptată să fie decriptatá de Soro, a cărui înzestrare 
pentru spargerea codurilor era ,unicá in lume", dupá cum declara el. Dupá 
consfátuire, Colegiul venetian (care era compus din doge si 22 de consilieri de 
rang înalt) a aprobat cererea legatului.^ Două luni mai târziu, s-a primit o 
cerere similară de la curtea Franţei, cu rugămintea ca Soro să decripteze o 
scrisoare cifratá trimisă de guvernul oraşului Poitiers. Diplomatul venetian 
Andrea Rosso a relatat, după ce Soro a reuşit să decripteze scrisoarea 
interceptată, că autorităţile franceze i-au lăudat talentul „divin” de spărgător 
de coduri.“ 

Chiar dacă Soro a fost autorizat să descifreze scrisori pentru Papalitate şi 
pentru Franţa, ceea ce probabil s-a întâmplat şi cu alte ocazii, în 1539 
Consiliul celor Zece a ajuns la concluzia că secretele oficiale nu erau păstrate 
cu stricteţe: 


În ciuda tuturor măsurilor luate de acest Consiliu, este în continuare imposibil să nu 
se afle şi să nu se răspândească subiectele cele mai importante discutate în consiliile 
noastre secrete, după cum am fost incredintati din toate părţile: o situaţie rusinoasá 
şi nimeni nu-şi poate imagina ceva mai dăunător şi mai dezastruos pentru statul 
nostru. ^ 


Ca urmare, Consiliul celor Zece si-a desemnat trei membri drept inchizitori 
de stat (cunoscuti initial sub numele de /nquisitori sopra li segreti) pentru a-i 
„ancheta cât mai minuţios pe inculpati"." Incáperea în care se întâlneau 
inchizitorii, deşi relativ modestă ca mărime, era mult mai impunătoare decât 
birourile spartane ale funcţionarilor de rang înalt de la etajele superioare ale 
Palatului Dogilor. Tavanul superb pictat de Domenico Tintoretto înfăţişa 
parabola lui lisus despre întoarcerea fiului risipitor. Capodopera lui 
Tintoretto (probabil cea mai mare realizată vreodată pentru biroul unui şef al 
serviciilor de informaţii sau de securitate) întruchipa imaginea de sine a 
inchizitorilor, ei fiind cei care îi aduceau pe venețienii rátáciti înapoi pe calea 
virtuţii civice şi a respectului faţă de secretul oficial. Unele servicii de 
securitate ale regimurilor represive din secolul XX şi-au creat o imagine de 
sine la fel de ostentativă de susţinători ai virtuţii civice.!!e 

Motivele pentru care s-a dorit păstrarea secretelor oficiale ale Veneţiei 
depăşeau nevoia de siguranţă a statului. Tăinuirea neînțelegerilor din cadrul 
guvernului era necesară şi pentru a menţine iluzia unei armonii aproape 
perfecte, care era esenţială pentru imaginea de sine a Veneţiei ca „Republică 
Serenisimá".* Pentru Marin Sanudo „păstrarea secretelor era o chestiune de 
onoare colectivă”. O lege care confirma, în 1583, puterea inchizitorilor de 
stat declara că „buon governo" necesita , segretezza" .» 

Ca multe alte servicii de securitate din regimurile autoritare de datá mai 
recentă, inchizitorii venețieni au folosit uneori tortura în timpul 
interogatoriilor. Camera de tortură din Palatul Dogilor încă mai conţine un 
strappado (,tras" sau „smuls”), instrumentul de tortură pe care inchizitorii îl 
foloseau doar uneori, nu în mod obişnuit. Victima era trasă în sus de mâini, de 


115 Biletul normal de intrare la Palatul Dogilor nu permite accesul în camerele inchizitorilor 
sau în camera de tortură. Cei care doresc să le viziteze trebuie să cumpere în avans un 
bilet suplimentar de intrare care permite accesul la „pasajele secrete” ale palatului în 
grupuri mici. Vezi nota de subsol, p. 164. (N.a.) 


116 Preşedintele KGB şi viitorul conducător sovietic luri Andropov se mândrea, la o 
conferinţă ultrasecretă a securităţii sovietice din 1979, că dintre cele 15 580 de persoane 
care primiseră avertizári în ultimul an pentru acte de „subversiune ideologică” doar 107 
au recidivat. Vezi Andrew şi Mitrokhin, Mitrokhin Archive, p. 431. (N.a.) 


obicei legate la spate, cu ajutorul unei funii trecute peste un scripete, iar apoi 
era lăsată să cadă brusc fără să atingă podeaua, astfel dislocându-şi uneori 
oasele din articulaţii. Şi Inchiziția spaniolă a folosit strappado (cunoscut în 
spaniolă drept /a garrucha), dându-i numele de „regina torturilor”. 

Alături de tradiţia păstrării secretelor oficiale, întruchipată de inchizitori, a 
existat şi o altă tradiţie in Veneţia, neoficială, dar bine încetăţenită, de 
mascare a identităţii personale. Măştile erau mult mai răspândite în Veneţia 
decât oriunde altundeva în Europa. Obiceiul a luat naştere în secolul al XIII- 
lea, în timpul carnavalului dinaintea postului mare, şi s-a extins în mod 
imprevizibil în următoarele cinci secole. Fascinaţia venețienilor pentru măşti 
nu are o explicaţie unica.” Intr-o societate puternic stratificată, unora le făcea 
plăcere să poată conversa în mod anonim cu cei superiori sau inferiori lor din 
punct de vedere social. In acelaşi timp, măştile înlesneau şi întâlnirile sexuale 
tainice. După cum remarca scriitorul englez Joseph Addison la începutul 
secolului al XVIII-lea, anonimatul oferit de măşti a favorizat „o abundență de 
aventuri amoroase” şi, ar fi putut adăuga el, a stimulat turismul sexual. 
„Amorurile din Veneţia”, scria Addison, „stârnesc mai mult interes decât cele 
din alte ţări.” Giacomo Casanova, un pasionat al măştilor şi cel mai cunoscut 
libertin din istoria Veneţiei, era de acord. 

Măştile au facilitat şi spionajul, permițându-le iscoadelor şi informatorilor să 
se deghizeze mult mai uşor la Veneţia decât în oricare alt oraş. De exemplu, 
printre rapoartele din arhivele inchiziţiei venețiene se găseşte unul dat de un 
informator mascat care le relata inchizitorilor despre o conversaţie auzită 
între fiul ambasadorului Spaniei - mascat - şi un agent - de asemenea mascat 
- care îi povestea acestuia despre Consiliul celor Zece, inchizitori şi 
informatorii lor.» Ca reacţie la asemenea întâmplări, un regulament din 1608 
le interzicea atât venețienilor, cât şi vizitatorilor să poarte măşti când se 
plimbau prin oraş, fie pe jos, fie cu barca, în afară de perioada carnavalului. 
Măştile erau atât de adânc înrădăcinate în cultura venețiană, încât astfel de 
interdicții nu au intrat complet în vigoare niciodată. În 1626, Marele Consiliu i- 
a criticat aspru pe cei care „se mascheazá pentru a-şi urma nestiuti planurile 
detestabile, inclusiv crime şi alte infracţiuni grave”. Până în secolul al XVIII- 
lea, venețienii au purtat măşti cam jumătate din an, de la începutul toamnei 
până la postul mare." 

Cultura denunturilor clandestine promovată de Consiliul celor Zece si de 
inchizitia de stat este încă vizibilă în Veneţia secolului XXI. Printre semnele 
care atrag cel mai mult atenţia se numără cutiile de scrisori tip gură de leu 
(bocca di leone), unde cetăţenii erau încurajați să introducă numele celor care 
subminau autoritatea statului. In zidurile Palatului Dogilor se pot încă vedea 
două asemenea cutii: o gură de leu pentru denunturi generale si o a doua 
(având în loc de leu capul unui birocrat sever) destinată mai ales 
,denunturilor secrete” împotriva funcţionarilor care au acceptat mită si 
favoruri.!1* Cele câteva cutii de scrisori tip „gură de leu” rămase în alte zone 
invită si ele la diferite denunturi generale sau specifice. De exemplu, bocca di 
leone fixată în secolul al XV-lea în zidul bisericii Santa Maria della Visitazione 


117 Măştile au fost interzise după căderea Republicii Venețiene în wav, dar au fost 
reintroduse mai târziu în timpul carnavalului. Vezi Johnson, Venice Incognito, pp. 105-107. 
(N.a.) 


118 Vezi ilustratia nr. 9. O inscripţie de pe a doua cutie de scrisori spune: ,,Denunturi 
secrete împotriva oricui va ascunde privilegii si servicii sau va unelti să ascundă 
adevăratele venituri de ei". (Nal 


solicită ,denunturi în legătură cu sănătatea publică în Sestiere [cartierul] 
Dorsoduro”. Aici aproape sigur se caută informaţii despre cei care n-au izolat 
victime suspecte de ciumă în Lazzaretto Vecchio, o insulă din Laguna 
Venețiană de unde puţini s-au întors. Mark Twain a scris despre 
„îngrozitoarele Guri de leu” după o vizită la Venetia în anii 1860: 


Acestea erau gâturile pe care alunecau acuzaţiile anonime, aruncate în secret de 
câte un duşman în toiul nopţii, care i-au condamnat pe mulţi oameni nevinovaţi să 
treacă Puntea Suspinelor şi să coboare în temnita în care nu intra nimeni cu speranţa 
de a mai vedea vreodată soarele [...]. Dacă pe-atunci cineva avea un duşman, lucrul 
cel mai istet pe care îl putea face era să strecoare în gura leului un bilet pentru 
Consiliul celor Trei [inchizitori de stat] în care să scrie: „Acest om unelteşte împotriva 
Guvernului” sm 


Cu toate acestea, denunturile puse în gurile de leu nu erau anonime. 
Denunţătorii trebuiau să îşi scrie numele, însă identitatea le era protejată. 
Teoretic, se făcea o anchetă minuțioasă înainte de arestarea celor denuntati, 
dar este greu de crezut că suspiciunile stârnite prin denunturi ráu-voitoare nu 
au dus şi la întemnițarea (sau mai rău) unor oameni nevinovaţi pe lângă cei 
culpabili. 

Complexitatea sistemului venetian de informaţii nu a reuşit să compenseze 
inferioritatea militară a republicii faţă de Imperiul Otoman. Mare parte din 
imperiul de peste oceane al Veneţiei (/o Stato da Man) a ajuns în mâinile 
turcilor, ale căror forţe erau net superioare, după ce aceştia au cucerit 
Constantinopolul în 1453. In decursul a trei războaie duse în secolul următor, 
Veneţia a pierdut Negroponte, Lemnos, Morea (Pelopones), Cicladele (mai 
puţin Tinos) şi Sporadele. Cu toate că a făcut parte din Liga Sfântă, ce a învins 
flota otomană în Bătălia de la Lepanto, în timpul celui de-al patrulea Război 
turco-venetian (1570-73), Venetia a pierdut şi Ciprul în favoarea otomanilor. 

Prin contrast, întemeierea Noii Spanii (Nueva Espana) după ce Spania a 
înfrânt rapid, in 1521, forţa militară redutabilă a Imperiul Aztec'??, s-a datorat 
în parte geniului militar al comandantului spaniol Hernân (Hernando) Cortes, 
cel mai capabil dintre conquistadores, precum şi modului abil în care a folosit 
acesta informaţiile (lucru putin studiat până în momentul de faţă).: Cand 
Cortes, în vârstă de 34 de ani, a debarcat pe coasta Mexicului pe 21 aprilie 
1519, cu (cel mult) 600 de oameni, nu avea nicio informaţie despre ce 
opoziţie avea să întâmpine. In timpul unei întâlniri cu o căpetenie locală 
(cacique) în Duminica Pastelui, pe 24 aprilie, a aflat că undeva în interiorul 
Mexicului se găsea un puternic împărat aztec, Moctezuma al ll-lea 
(Motecuhzoma sau „Montezuma”, în multe traduceri spaniole şi engleze), ale 
cărui teritorii şi state vasale se întindeau până la câmpia litorală. Aztecii 
aveau mult mai multă experienţă în materie de spionaj decât Cortes, iar 
spionii din America Centrală aveau un statut mult superior celor din Europa 
Medievală, printre azteci fiind consideraţi mică nobilime.» Spionii prinşi pe 


119 Contrar convingerii lui Mark Twain, doar câţiva dintre cei denuntati cu succes au putut 
să arunce o ultimă privire asupra Veneţiei prin geamurile de pe Puntea Suspinelor înainte 
să fie întemnițați, deoarece podul a fost construit abia in 1602, când epoca denunturilor 
începuse să apună. Peste încă două secole, Byron i-a dat numele sub care este acum 
cunoscut în lumea întreagă. (Na) 


120 Deşi este folosit de istorici în mod curent, termenul de „Imperiu Aztec” este tehnic 
incorect. Denumirea corectă a imperiului tributar din Mexicul central unde se vorbea 
limba nahuatl, care a fost cucerit de Cortes, era Mexica. (Na) 


teren ostil riscau o execuţie prelungită si înfiorătoare - o dovadă în plus a 
rolului important pe care l-au avut în America Centralá.??! 

Încredinţaţi fiind că imperiul lor se întindea peste cea mai mare parte din 
lume, aztecii nu au avut însă nicio noţiune despre spionajul extern, care să 
treacă dincolo de vecinii imediati. Ei abia dacă ştiau ceva de existenţa 
Americii de Sud şi, până la sosirea lui Cortes, habar nu aveau că Spania 
cucerise majoritatea insulelor din Caraibi cu o generaţie în urmă. De îndată ce 
Moctezuma a aflat despre debarcarea lui Cortes pe coasta Mexicului, i-a trimis 
daruri sub formă de aur şi pene preţioase prin emisari care fuseseră instruiți 
să culeagă informaţii despre el şi oamenii lui. Deşi emisarii au fost uimiti de 
caii, armurile şi praful de puşcă ale lui Cortes, acestea fiind inexistente în 
America Centrală, marea întrebare pentru conducătorul aztec şi pentru 
sfătuitorii lui era dacă invadatorii aceia bărboşi cu piele albă erau fiinţe divine 
sau omeneşti. Oamenii lui Cortes nu au fost foarte impresionați de pene, dar 
reacţia lor la aur părea să arate că erau mai degrabă fiinţe umane decât zei: 
„S-au repezit la aur ca nişte maimuțe. Era ca şi cum atunci ar fi fost 
mulţumiţi, indestulati si inveseliti. Căci, într-adevăr, erau insetati de aur; s-au 
ghiftuit cu el [...] şi jinduiau după el ca nişte porci”. Inainte să le permită 
emisarilor să plece, Cortes a tras cu tunul, ceea ce i-a speriat vizibil şi, fără 
îndoială cu buná-stiintá, a descurajat o ofensivă azteca.» Dacă expediţia lui 
Cortes ar fi fost atacată în acel moment, ar fi fost copleşită numeric de forţele 
aztece. Faptul că Moctezuma nu a pornit la atac chiar atunci s-a soldat cu 
moartea acestuia în decurs de doi ani şi cu înfrângerea Imperiului Aztec. 

Înfrângerea decisivă a unui duşman mult mai puternic s-a putut înfăptui în 
primul rând graţie informaţiilor deţinute de Cortes despre tensiunile dintre 
Moctezuma, aliaţii săi şi statele vasale. li datora mare parte din aceste 
informaţii lui La Malinche, una dintre cele 20 de sclave, probabil toate în jur 
de 20 de ani, primite de la un cacique la puţin timp după sosirea în Mexic. 
Malinche, care vorbea atât limba aztecă (nahuatl), cât şi limba maya, i-a 
servit drept interpret lui Cortes la întâlnirile cu aztecii şi cu triburile locale si l- 
a însoţit peste tot.!?? Ulterior i-a devenit concubină si i-a născut un fiu, fiind 
mereu reprezentată alături de Cortes în imaginile şi pictogramele din codicele 
aztece. În memoriile de campanie scrise de unul dintre sergentii lui Cortes, 
Bernal Diaz del Castillo, Malinche este menţionată respectuos drept Dofia 
(„Doamna”) Marina (numele ei de botez după convertirea la catolicism). Deşi 
fusese vândută ca sclavă, Diaz o numeşte o „prinţesă adevărată, fiică de 
caciques şi stăpână printre vasali, ceea ce era foarte evident în ţinuta ei [...], 
fiind frumoasă, inteligentă şi sigură de sine”. Abilităţile ei lingvistice au 
constituit „începutul măreț al izbândelor noastre”.= 

Primul succes important în materie de spionaj a avut loc la câteva 
săptămâni după debarcare, când căpeteniile tribului local Totonac au venit în 
vizită în tabăra lui Cortes şi Malinche a fost translator. După spusele lui Diaz, 
Cortes a fost „foarte încântat” de informaţiile oferite despre duşmanii lui 
Moctezuma şi a mers imediat în vizită în câteva oraşe de deal ale tribului 


121 Există imagini înspăimântătoare ale execuţiei unor negustori azteci, suspectaţi 
probabil de spionaj, în Codex Mendoza, partea a Ill-a, un codice creat la comanda lui 
Antonio de Mendoza, viceregele Noii Spanii în perioada 1535-1550, păstrat la Biblioteca 
Bodleiană, de la Oxford. (Na) 


122 iniţial, Cortes a fost asistat la traduceri de un preot spaniol, Alonso Hernández 
Puertocarrera, care vorbea limba maya, dar nu şi nahuatl. Până când a învăţat spaniola, 
Malinche (cunoscută şi sub numele de Malintzin) traducea din nahuatl în maya, iar preotul 
traducea din maya în spaniolă. (Nal 


Totonac. Cacique din Cempoala i s-a plâns cá Moctezuma „îl subjugase de 
curând, îi luase toate bijuteriile de aur si îl oprima atât de sever pe el si 
poporul lui, încât nu puteau face altceva decât să i se supună, deoarece el era 
stăpân peste multe oraşe şi ţinuturi şi conducător peste nenumărați vasali si 
armate de războinici”. În ziua următoare, locuitorii din Quiahuitzlan i-au spus 
lui Cortes că „în fiecare an li se cerea să îşi dea fiii şi fiicele pentru a fi 
sacrificați [...]. Dacă soțiile şi fiicele lor erau frumoase, perceptorii trimişi de 
Moctezuma să strângă dări le luau cu ei şi le violau”. Cortes a arestat prompt 
cinci perceptori care au sosit în timpul vizitei lui, iar tribul Totonac, scrie Diaz 
„nu-şi putea ascunde bucuria”: 


Cortes le-a răspuns cu un zâmbet vesel că el şi fraţii lui care erau cu el îi vor apăra 
şi vor ucide pe oricine încerca să le facă vreun rău; iar caciques si toti sătenii au 
promis să ne sprijine, să respecte ordinele noastre, oricare ar fi ele, şi să îşi unească 
forţele cu noi împotriva lui Montezuma şi a aliaţilor săi. 


Cortes a încheiat alianţe cu conducătorii Totonac din peste 20 de oraşe de 
deal.” 

Urmatoarea tinta a lui Cortes pentru formarea unei aliante a fost Tlaxcala, o 
confederatie cu un trecut bogat in ostilitati fata de azteci. In ciuda unui mic 
conflict cauzat la inceputul lui septembrie de unii conducatori Tlaxalan care il 
bánuiau pe Cortes că ar vrea să le cucerească teritoriile, spre sfârşitul lunii ei 
au căzut de acord să se alieze cu acesta împotriva lui Moctezuma. In timpul 
negocierilor, după cum era obiceiul local, Cortes a precizat cu asprime că nu 
va tolera să fie spionat de către aliaţii săi. După spusele lui Diaz, el „a pus să 
fie arestaţi 17 spioni [Tlaxalan] şi le-a tăiat unora mâna, altora degetul mare, 
pe care le-a trimis apoi lui Xicotenga [comandantul lor militar] cu mesajul că 
aceasta le era pedeapsa pentru că au cutezat să vină în tabăra noastră să ne 
spioneze”.s 

Următoarea destinaţie importantă a lui Cortes în drum spre capitala aztecă 
Tenochtitlan (aflată pe locul actualului oraş Ciudad de Mexico) a fost oraşul 
sfânt Cholula, al doilea ca mărime după Tenochtitlan din centrul Mexicului. 
După spusele lui Diaz, informaţiile obţinute de Malinche de la soţia unui 
cacique au scos la iveală planurile celor din Cholula, aflaţi în complicitate cu 
Moctezuma, de a lansa un atac-surpriză asupra spaniolilor. Cortes a atacat 
primul şi a masacrat sute, dacă nu mii, de războinici neinarmati din Cholula, 
înainte ca ei să atace. „Dacă până atunci eram vestiti pentru vitejia noastră”, 
nota Diaz ulterior, „[...] de atunci ne-au socotit vrăjitori şi au zis că niciun 
complot nu poate fi atât de tainic încât să nu poată fi descoperit [de noi]” sz 

Inertia fatală de care a dat dovadă Moctezuma evitând să înfrunte pericolul 
reprezentat de Cortes a fost pusă, în mod plauzibil, dar controversat, pe 
seama convingerii lui, cel puţin la început, că, în ciuda comportamentului 
trupelor sale, Cortes însuşi era zeul Quetzalcoatl, despre care se credea ca 
domnise cândva peste azteci şi avea să se întoarcă într-o bună zi pe tronul 
său. Potrivit unor surse spaniole redactate după cucerirea Mexicului, astrologii 
lui Moctezuma aşteptau întoarcerea zeului în 1519, conform calendarului 
aztec. După triumful lui Cortes la Quiahuitzlan în 1519, Moctezuma ar fi spus 
că era „acum sigur că noi eram cei a căror venire fusese prezisă de către 


123 Cortes i-a raportat pe scurt împăratului Carol al V-lea cum a descoperit Malinche 
complotul locuitorilor din Cholula - vezi a doua scrisoare a lui Cortes către Carol al V-lea, 
în Pagden (editor), Letters from Mexico. S-a sugerat şi faptul că, în realitate, Cortes ar fi 
folosit aşa-zisele informaţii obţinute de Malinche ca pretext pentru a ataca oraşul Cholula. 
(N.a.) 


strămoşii lui şi atunci trebuia sa fim din acelaşi neam cu ele Analiza 
informaţiilor furnizate de spionii azteci despre Cortes a fost astfel 
distorsionată de existenţa unor mituri religioase. 

După ce a realizat o alianţă forţată cu Cholula, Cortes a înaintat cu trupele 
sale spre Tenochtitlan, trimitándu-i lui Moctezuma mesaje false de asigurare 
că venea cu gânduri de pace. Chiar dacă primise informaţii despre capitala 
aztecilor, nici Cortes, nici oamenii lui nu se aşteptau la splendoarea pe care 
au descoperit-o când au ajuns acolo, în noiembrie 1519. Tenochtitlan, aşezat 
pe o insulă în mijlocul unui lac, i s-a părut lui Diaz „o privelişte fermecată”: 
„Într-adevăr, câţiva soldati au întrebat dacă nu este doar un vis”. După ce a 
fost primit cu mare pompă, dar probabil şi cu suspiciune, de Moctezuma, 
Cortes l-a închis pe acesta în încăperile luxoase pe care împăratul le 
rezervase pentru conducătorii spanioli. Malinche a dat din nou dovadă de 
ceea ce Diaz numea „curaj bărbătesc”, în ciuda trecutului ei de sclavă. Deşi 
majoritatea aztecilor se temeau chiar şi să-l privească pe împărat în faţă, 
Malinche i-a spus, la ordinul lui Cortes, că nu i se va face niciun rău dacă va 
coopera; altfel, „eşti un om mort”. Moctezuma a cooperat, după cum era de 
aşteptat, şi, cât timp făcea tot ceea ce îi cerea Cortes, i se permitea să 
salveze aparențele şi să lase impresia că el este în continuare împăratul, iar 
Cortes doar oaspetele său. De asemenea, a continuat să facă sacrificii umane 
în fiecare zi, în speranţa că va obţine ajutor divin. 

Nu este deloc surprinzător faptul că, după câteva luni în care prefăcătoria 
împăratului de a fi la putere a devenit tot mai vizibilă şi nu s-a întrezărit niciun 
ajutor divin, elita aztecă a pus la cale o lovitură de stat, a ales un nou împărat 
şi i-a alungat pe spanioli din Tenochtitlan. Moctezuma a fost ucis - nu se ştie 
clar de către cine, poate de rivalii săi azteci, poate de spanioli, sau poate şi de 
unii, şi de alţii. Chiar dacă a fost expulzat din Tenochtitlan, Cortes a avut 
probabil informaţii mult mai exacte despre amploarea opoziţiei faţă de 
guvernarea aztecă decât noul regim care i-a succedat lui Moctezuma. Aztecii 
au fost coplesiti si de apariţia bruscă a bolilor provenite din Europa, faţă de 
care nu aveau imunitate. În ultimele luni din 1520, cel puţin o treime din 
populaţia Tenochtitlanului a murit din cauza variolei, o catastrofă pentru care 
conducătorii oraşului dădeau vina pe reaua-vointá a zeilor sau pe farmecele 
spaniolilor. In mai 1521, Cortes a început asediul capitalei demoralizate. 
Marea majoritate a soldaţilor săi proveneau din rândurile populaţiei indigene, 
care a văzut în invazia spaniolă ocazia potrivită pentru a scăpa de dominaţia 
aztecă. După un asediu necruţător de 80 de zile, Tenochtitlan a capitulat pe 
13 august 1521. 

In decembrie 1530, la ceva mai mult de zece ani după ce Cortes a cucerit 
Imperiul Aztec, un alt conchistador, Francisco Pizarro, a invadat Imperiul Incaş 
din America de Sud, care era mult mai extins, cu doar 168 de soldaţi, mai 
puţin de o treime din numărul trupelor lui Cortes. Succesul lui Pizarro s-a 
datorat în mare parte faptului că incaşii nu aveau absolut nicio informaţie 
despre America Centrală. Deşi conducătorii incaşi trimiteau uneori spioni în 
teritoriile învecinate pe care doreau să le anexeze, nu au ştiut nimic despre 
înfrângerea aztecilor de către spanioli. Pizarro a putut astfel să copieze 
strategia câştigătoare a lui Cortes, pretinzând că este un sol de pace al 
regelui Spaniei şi aranjând o întâlnire cu conducătorul incas Atahualpa, pe 
care l-a răpit. Ca şi Cortes, a pornit apoi un război de cucerire făcând alianţe 
cu localnicii care erau ostili fata de incaşi.” Totuşi, Pizarro, fiind analfabet, nu 
avea flerul lui Cortes pentru informaţii secrete. Atât el, cât şi oamenii lui, care 
erau obsedati de goana după aur, constituie exemple extreme ale 


problemelor care apar cánd puterea vrea sá afle adevárul. Folosind fárá 
ezitare tortura pentru a-i constránge pe locuitorii imperiului incaş să dezvăluie 
unde era ascuns aurul, ei nu şi-au dat seama că aceştia aveau tendinţa să 
exagereze, uneori extrem de mult, în legătură cu cantitatea de aur incaş, 
doar pentru a scăpa de tortură. Asemenea interogatorii au dus la apariţia 
mitului despre existenţa unui oraş de aur, El Dorado, pe care multe expediţii l- 
au căutat în zadar.“ 


În ceea ce priveşte informaţiile externe, Spania nu a înregistrat în Europa 
niciun succes care să poată fi comparat cu izbânzile lui Cortes din timpul 
cuceririi Imperiului Aztec. Sfântul Împărat Roman Carol al V-lea (regele Carol | 
al Spaniei) a fost mai preocupat de eradicarea ereziei din teritoriile pe care le 
stăpânea decât de obţinerea de informaţii politice de la curţile străine. Fiul 
sáu, Filip al II-lea, care i-a succedat la tron în 1556, devenind conducătorul 
Spaniei, al imperiului de peste ocean şi al Ţărilor de Jos, a avut aceleaşi 
priorităţi. Căsătoria lui Filip, în 1554, cu Maria, regina catolică a Angliei, care 
urmărea cu acelaşi zel arderea pe rug a protestanților, i-a oferit perspectiva 
de a avea o influenţă extraordinară la curtea ei.” Dar din căsătoria lor nu au 
rezultat copii, iar la moartea Mariei, în 1558, la vârsta de doar 42 de ani, a 
urmat la tron Elisabeta |, care a refuzat cererea în căsătorie a lui Filip si, în 
1570, a fost denuntata prin bulă papală ca fiind eretică si „slujitoare a 
fărădelegilor”. Serviciul de informaţii externe spaniol din perioada domniei lui 
Filip al II-lea a fost inferior atât celui din Anglia elisabetană, cat şi celui folosit 
de rebelii olandezi, care au reuşit să spargă câteva dintre cifrurile lui Filip. 
Regele însuşi nu înţelegea mai nimic din decriptarea codurilor, despre care 
bănuia că ar avea legătură cu vrăjitoria.» 

Măsura în care aveau acces ţările europene la SIGINT în secolul al XVI-lea 
depindea în mod imprevizibil de naționalitatea celor mai buni criptografi ai 
vremii, care erau puţini la număr. Desi venetianul Giovanni Soro a fost 
unanim recunoscut de lumea diplomatică drept principalul geniu al 
criptografiei de la începutul secolului al XVI-lea, spre sfârşitul lui, după cum au 
mărturisit şi diplomaţii venețieni, principalul spărgător de coduri din Europa 
era avocatul şi matematicianul francez Francois Viéte, cunoscut în prezent 
drept părintele algebrei moderne. Viéte şi-a câştigat reputaţia de spărgător 
de coduri la vârsta de 49 de ani (o vârstă relativ înaintată pentru un 
matematician de vază), pe când crâncenele războaie religioase din Franţa 
dintre catolici şi protestanți se apropiau de final (acest conflict religios, 
început în 1562, este al doilea din Europa ca număr de victime). Viete a 
devenit consilierul regelui protestant Henric de Navarra şi, printre mesajele 
decriptate pe care i le-a adus probabil la cunoştinţă, s-a aflat şi unul care 
conţinea informaţii secrete despre sprijinul pe care Spania îl acorda Ligii 
Catolice Franceze, trimis în 1588 de Alessandro Farnese, duce de Parma şi 
guvernator al Olandei spaniole.” 

In 1589, Henric de Navarra a luat faimoasa decizie că „Parisul merită o 
liturghie” şi s-a convertit la catolicism pentru a putea accede la tronul Franţei 
ca regele Henric al IV-lea. Liga Catolică, aflată sub conducerea lui Charles de 
Guise, duce de Mayenne, şi sprijinită puternic de Filip al II-lea al Spaniei, a 
continuat să se opună urcării lui Henric pe tron. Viéte a reuşit să decripteze 
corespondenţa interceptată dintre Filip şi comandantul forţelor sale armate 
din Franţa, Comendador Moreo, pe de o parte, şi ambasadorul sáu la Liga 
Catolică, Bernardino de Mendoza, pe de alta. In mod cu totul remarcabil, în 
1590, Viéte a publicat o foaie volantá care conţinea un mesaj decriptat trimis 


de Moreo lui Filip al Il-lea în data de 28 octombrie 1589. Acţiunea lui s-a 
datorat parţial convingerii arogante că nu va exista niciodată un cifru spaniol 
pe care să nu-l poată descifra, după cum i-a spus şi lui Henric al IV-lea: „Ei au 
tot schimbat si reschimbat (cifrurile) şi totuşi secretele lor au fost şi vor fi 
mereu aflate”. Henric a fost probabil de acord cu publicarea mesajului, 
crezând că îl va discredita pe Mayenne prin dezvăluirea planurilor sale de a 
ceda Spaniei oraşele din Picardia, aflate în nordul Franţei, pentru a-şi susţine 
propriile ambiţii la tronul Franţei. Viéte i-a scris lui Henric: „Nu mi se pare 
deloc inoportun ca aceste oraşe şi guvernatorii [lor] şi, în general, tot poporul 
[francez] care încă este păcălit de Liga [Catolică] să afle acest adevar”.” 

Filip al II-lea a fost într-atât de surprins de publicarea mesajului lui Moreo, 
încât i-a scris papei Sixtus al V-lea, care se afla în suferinţă, pentru a i se 
plânge că Henric, la fel ca olandezii, se folosea probabil de vrăjitorie pentru a 
decripta cifrurile spaniole. Sixtus nu a fost prea impresionat, nu în ultimul 
rând deoarece probabil ştia că în urmă cu 30 de ani criptanaliştii pontificali 
decriptaseră o parte din corespondenţa lui Filip. Cronicarul Jacques-Auguste 
de Thou, unul dintre consilierii lui Henric al IV-lea, scria pe un ton batjocoritor 
că plângerea lui Filip nu a provocat decât „dispreţ şi indignare”. Viète avea 
de gând să publice şi alte fragmente de corespondenţă decriptată de la 
spanioli, crezând că îl va demoraliza pe Mayenne dacă dezvăluie jocul dublu 
pe care îl făceau adepţii lui si Filip al II-lea în detrimentul său. Chiar dacă 
aceste documente decriptate nu au mai fost făcute publice niciodată, se prea 
poate ca Mayenne să fi aflat de ele în particular. In 1594, l-a recunoscut pe 
Henric al IV-lea ca rege al Franţei.” 

La fel ca Soro, Viéte a devenit o celebritate internaţională. În mod 
surprinzător, îi făcea plăcere să se laude de faţă cu diplomaţii străini că a 
reuşit să le decripteze codurile. Giovanni Mocenigo, ambasador al Veneţiei în 
Franţa, raporta Consiliului celor Zece în 1595: 


[Viete] tocmai îmi spusese că au fost interceptate un mare număr de scrisori cifrate 
trimise regelui Spaniei şi Sfântului Impárat Roman, dar şi ale altor prinți, pe care el le- 
a descifrat şi interpretat. Când m-am arătat foarte mirat, mi-a spus: 


— Am să-i dau guvernului tău dovezi clare. 


Mi-a adus de îndată un pachet gros cu scrisori de la prinții menţionaţi pe care le 
descifrase şi a adăugat: 


— Mai vreau să ştii că eu cunosc şi traduc şi cifrul tău. 
— N-am să cred asta până nu o văd cu ochii mei, i-am spus eu. 


Şi, cum aveam trei tipuri de cifruri - unul obişnuit pe care îl foloseam, un al doilea 
pe care nu îl foloseam şi un al treilea numit dalle Caselle -, el îmi arătă că îl cunoştea 
pe primul. Apoi, pentru a cerceta mai bine o chestiune atât de importantă, i-am spus: 


— Cu siguranţă cunoşti cifrul nostru dalle Caselle? 


— Pentru ăsta trebuie să sari peste multe, mi-a răspuns el, dorind să spună că nu 
cunoştea decât câteva părţi din el. 


124 Sixtus al V-lea a încetat din viaţă în august 1590 şi a fost succedat pentru o foarte 
scurtă perioadă de timp de Urban al Vll-lea, care a murit după doar două săptămâni în 
funcţie. Următorul papă, Grigore al XIV-lea (decembrie 1590 - octombrie 1591), a avut 
mult mai multă înţelegere pentru Filip al Il-lea si, în timpul scurtului său pontificat, a 
trimis trupe şi bani pentru a sustine Liga Catolică împotriva lui Henric al IV-lea. ( N.a.) 


L-am rugat să îmi arate câteva dintre scrisorile pe care le descifrase si mi-a promis 
că o va face, dar nu mi-a mai spus nimic despre acest lucru de atunci, iar eu, plecând 
de acolo, nu l-am mai întâlnit.» 


În ciuda lipsei lui de discreţie, Viéte a crezut cu o înflăcărare rar întâlnită la 
ceilalţi spărgători de coduri că munca lui este de o importanţă vitală pentru 
siguranţa naţională. Aflându-se pe patul de moarte, la începutul lui 1603, 
Viéte a spus cá nu vrea să aibă nimic de-a face cu vreun preot sau vreun 
doctor.!?5 Preocuparea lui principală era SIGINT. Era hotărât ca înainte sa 
moară să pregătească un dosar pentru ducele de Sully, prim-ministrul lui 
Henric al IV-lea, cu tot ceea ce descoperise despre „rezolvarea cifrurilor din 
Spania şi Italia, pentru a sluji cum se cuvine tronul şi statul francez”. Spania 
era mult în urmă în materie de criptanaliză, iar afirmaţia lui Filip al II-lea ca 
decriptarea codurilor din Franţa era rezultatul unei vrăjitorii a fost, de fapt, o 
mărturie a gradului de înapoiere, la fel de grăitoare ca solicitarea adresată de 
marele vizir Sokollu ambasadorului venetian de a instrui un criptograf turc. 

Şi în Spania securitatea cifrurilor era slabă. Un funcţionar de origine 
flamandă care lucra în serviciul spaniol de cifrare i-a trimis timp de câţiva ani 
documente despre cifruri lui Philip Marnix, lord de Saint-Aldegonde (Filips van 
Marnix, heer van Sint-Aldegonde), unul dintre capii revoltei olandeze 
împotriva stăpânirii spaniole. Funcţionarul a fost prins în 1581.” Aldegonde a 
fost un geniu universal, scriitor şi teolog renumit, cunoscut astăzi drept 
autorul probabil al versurilor celui mai vechi imn naţional din lume, 
„Wilhelmus”, compus în timpul revoltei olandeze. Documentele despre 
cifrurile spaniole l-au inspirat să-şi încerce mâna la spargerea codurilor. În 
1577, Aldegonde a publicat un mesaj criptat spaniol interceptat în Franţa, 
care îi fusese trimis lui Filip al II-lea de către loan de Austria, guvernatorul sáu 
general din Ţările de Jos, si care insista asupra necesităţii inábusirii violente a 
revoltei olandeze. Într-o declaraţie neclară şi oarecum comică, loan şi-a 
exprimat indignarea faţă de publicarea corespondenţei sale secrete: 


Noi susţinem că o asemenea acţiune (...) constituie o insultă notabilă si o crimă de 
trădare, iar interceptarea şi deschiderea scrisorilor unui suveran constituie o crimă de 
lezmajestate. (...) [Cei responsabili] nu au nicio scuză; şi cu cât publică mai mult ceea 
ce le place să descifreze, adică să inventeze ce vor ei, cu atât îşi pătează mai rău 
propria lor reputaţie. Chiar dacă noi am scris ceea ce susţin ei, i-am spus regelui ce 
se întâmplă şi ne pare rău că lucrurile rămân în aceeaşi stare proastă.» 


Drept răspuns, Aldegonde a publicat şi alte mesaje decriptate. A încercat în 
continuare, uneori cu succes, să decripteze comunicările spaniole şi după 
arestarea funcţionarului flamand responsabil de cifruri în 1581, iar Filip al I- 
lea, incapabil să înţeleagă criptografia, l-a bănuit că face vrăji pentru a sparge 
cifrurile spaniole, ca si în cazul lui Viéte. In 1590, Aldegonde a petrecut trei 
luni la Paris, unde probabil a discutat cu Viéte despre criptanalizá. Apoi a 
inceput sá furnizeze copii dupá mesajele spaniole decriptate curtilor lui Henric 
al IV-lea si Elisabeta |, ambii aflaţi în război cu Spania.» 

Chiar daca Filip al Il-lea a înţeles greşit decriptarea codurilor, el a avut o 
influenţă hotărâtoare asupra dezvoltării serviciilor de informaţii în Europa. 
Amenințarea reprezentată de forţele sale armate, cele mai puternice din 
Europa, a stimulat spargerea codurilor atât la curtea lui Henric al IV-lea, care 


125 în cele din urmă, Viète a fost de acord să se spovedeascá unui preot pentru ca fiica lui 
să nu fie considerată fiică de ateu şi să rişte să fie dezmoştenită. Vezi Pesic, „Francois 
Viéte", p. 9, n. 22. (N.a.) 


a fost lider mondial în perioada de activitate a lui Viéte, cât si printre rebelii 
olandezi care luptau pentru independenţă împotriva guvernării spaniole. 
Amenințarea spaniolă a avut însă cel mai puternic impact asupra dezvoltării 
sistemelor de informaţii din Anglia, care, la sfârşitul anilor 1580, a avut de 
înfruntat două pericole în acelaşi timp: cea mai mare armată invadatoare 
trimisă vreodată împotriva sa şi comploturi de asasinare a reginei Elisabeta |, 
susţinute de Filip. Ca reacţie la aceste pericole, serviciile de informaţii au fost 
pentru prima oară integrate în deciziile politice mai bine ca niciodată în istoria 
Angliei, poate şi a lumii întregi.» 

IVAN CEL GROAZNIC ŞI ÎNCEPUTURILE SERVICIILOR DE 
SECURITATE A STATULUI DIN RUSIA 


" al IV-lea ,cel Groaznic", devenit Mare Cneaz al Moscovei in 1533, la 


vârsta de doar trei ani, iar in 1547, primul „ţar al tuturor Rusiilor", rămâne cea 
mai misterioasă si totodată cea mai îngrozitoare figură de monarh european 
din secolul al XVI-lea. Deşi portretul său apare în multe cărţi de istorie a 
Rusiei şi în majoritatea biografiilor sale, toate reprezentările sunt pur fictive. 
Nu există nicio reproducere autentică a chipului său, ceea ce contrastează 
izbitor cu situaţia din Anglia din vremea dinastiei Tudor, contemporană cu 
Ivan. Izvoarele scrise sunt de asemenea mai fragmentare şi adesea mai 
nesigure decât cele referitoare la oricare alt conducător important din secolul 
al XVI-lea, dar relatările negustorilor şi diplomaților englezi, ţinute în secret la 
vremea respectivă, vin în completarea înscrisurilor ruseşti lacunare. 

Domnia lui Ivan cel Groaznic a influenţat pe termen lung si în mod brutal 
istoria ulterioară a serviciilor de informaţii şi de securitate ruse. Stalin, cel mai 
mare admirator al său din secolul XX, l-a numit un „conducător mare şi 
înţelept”, dar i-a reproşat că nu a fost suficient de groaznic. El susţinea că, 
dacă Ivan ar mai fi „înjunghiat cu cuțitul” încă cinci familii de nobili, s-ar fi 
menţinut autoritatea ţarului si Rusia ar fi fost crutatá de „Timpurile tulburi”, 
care au provocat haos la mai puţin de două decenii de la moartea sa în 1584.: 
Stalin nu a făcut aceeaşi greşeală în timpul Marii Terori din 1936-1938, când 
au fost închişi sau ucişi milioane de trădători, a căror vină era, în majoritatea 
cazurilor, imaginară. În ianuarie 1941, Stalin i-a cerut marelui regizor Serghei 
Eisenstein să facă un film la comandă despre Ivan cel Groaznic, care să arate 
că Teroarea lui Ivan a fost necesară şi să justifice astfel propria Teroare a lui 
Stalin.126 


126 Ordinele au fost transmise printr-o scrisoare de la A.A. Jdanov, dar Eisenstein nu a 
avut niciun dubiu că ele veneau de la Stalin, vorbind într-o scrisoare trimisă ulterior lui 
Stalin despre „ordinele dumneavoastră”. Vezi Perrie, Cult of Ivan the Terrible, p. 149. 
(N.a.) 


Ivan al IV-lea a tráit permanent cu teama cá se urzesc conspiratii impotriva 
lui. In decembrie 1564, s-a mutat de la Kremlin la Aleksandrovskaia Sloboda, 
la aproximativ 100 de kilometri nord-est de capitală, unde avea o moşie 
fortificată şi de unde a acuzat boieri, alţi nobili şi dregători de la curtea din 
Moscova de „fapte de trădare”; până şi preoţii îi „acopereau” pe trădători, 
susţinea el. In ianuarie 1565, şi-a anunţat intenţia de a împărţi tara în două: 
opricinina (derivat din oprici, „pus deoparte”), care urma să fie sub controlul 
său direct, şi zemşcina (de la zemlia, „pământ”), sub conducerea boierilor de 
la Moscova. Chiar daca nu s-a produs niciodată o separare efectivă a celor 
două părţi ale teritoriului şi Ivan a petrecut în realitate mai mult timp la 
Kremlin decât la ţară, decretul împărătesc prin care s-a înfiinţat opricinina i-a 
dat ţarului putere nelimitată să „stârpească trădarea” şi să-i execute pe 
„trădători”.: 

Sarcina identificării şi eliminării trădătorilor a revenit gărzii imperiale de 
opricinici, nou înfiinţată, pe care Ivan o vedea, in mod bizar, ca pe un ordin 
călugăresc, cu el pe post de „Părinte staret".!?" Opricinicii au devenit primul 
serviciu de securitate organizat în Rusia, deşi atribuţiile lor au depăşit 
culegerea şi analiza informaţiilor. Apariţia lor semăna probabil cu o imagine 
desprinsă din Apocalipsă: străbăteau tara invesmantati în haine negre, călare 
pe cai negri, ducând cu ei câte o mătură (să măture trădarea din ţară) şi un 
cap de câine prins simbolic de şaua fiecărui cal (să adulmece şi să atace 
trădătorii). Muzeul din Aleksandrovskaia Sloboda păstrează un sfeşnic de 
argint din secolul al XVII-lea care îl înfăţişează chiar pe Ivan călare, cu mătură 
şi cap de câine.!?8 

Faptul că opricinicii foloseau capete de câini era ceva complet nou şi în 
acelaşi timp profund macabru.: Chiar dacă ruşii, la fel ca vest-europenii, erau 
de mult obişnuiţi cu basmele în care apăreau câinii iadului, oameni sau 
monştri cu cap de câine, niciun scriitor sau artist nu şi-a imaginat vreodată 
capete de câini duse pe cai. Ruşii nu practicau taxidermia şi, prin urmare, nu 
aveau capete de animale împăiate pe pereţi precum vest-europenii, dar iarna 
rusească înlesnea congelarea, astfel încât, în ianuarie 1565, când lvan a creat 
opricinina, capetele de câini puteau fi puse pe cai dacă erau scurse bine de 
sânge şi lăsate să îngheţe. In primăvară însă, începeau cu siguranţă să se 
descompună, ceea ce limita perioada lor de utilizare la şase luni din an, 
pentru acei opricinici care aveau de unde să se aprovizioneze în mod regulat.: 

Capul de câine rămâne cel mai îngrozitor simbol imaginat vreodată de o 
agenţie de securitate sau de informaţii (cu mult mai înfiorător decât craniul 
stilizat cu oase încrucişate folosit de naziştii SS). Totodată, era şi un simbol 
potrivit pentru Grigori Lukianovici Skuratov-Belski, opricinic-şef, cunoscut mai 
bine sub numele de Maliuta Skuratov - probabil cea mai dezgustătoare figură 
din întreaga istorie a serviciilor secrete ruse, deşi concurenţa este mare. 
Skuratov, poreclă moştenită de la tatăl său, însemna „piele ponosită de 
căprioară”, o aluzie la tenul său aspru, iar „Maliuta” se referea la faptul că era 


127 Este dificil, dacă nu imposibil, de calculat numărul total de opricinici. Ivan vorbea 
iniţial de 1 000, dar ulterior numărul lor a crescut. Totuşi, estimările recente de 6 000 (de 
două ori mai mulţi oameni decât are în prezent MI5) ar putea fi exagerate. Vezi Halperin, 
„Did Ivan IV's Oprichniki Carry Dogs’ Heads?", p. 60. (Na) 


128 La baza sfeşnicului se află următoarea inscripţie: „Ţarul a părăsit oraşul împreună cu 
fraţii şi a mers la mănăstire” (http://www.kreml-alexandrov.ru/). La inaugurarea muzeului, 
în restaurant era expus simbolul înfiorător al capului de câine, pentru a-i face pe vizitatori 
să simtă că iau masa „la fel ca Ivan cel Groaznic”. (Nal 


mic de statură. Mihail Bulgakov, cel mai mare scriitor din epoca stalinistă, 
scria in Maestrul si Margareta, capodopera sa care a fost interzisá: 


Nici Caius Caesar Caligula, nici Messalina n-o mai impresionará pe Margareta, dupá 
cum nu-i mai stárni interesul niciunul dintre acei regi, duci, cavaleri, sinucigasi, 
traficante de otrávuri, spánzurati si codoase, temniceri si trisori, cálái, delatori, 
trădători, nebuni, iscoade si corupători de minore. Toate numele i se amestecau în 
minte, chipurile se aglutinau într-o enormă lipie, doar unul singur i se gravă dureros 
în memorie - chipul încadrat aievea de o barbă în flăcări al lui Maliuta Skuratov.!% 


Printr-o coincidenţă bizară, Nikolai Ejov, care a fost cel mai mare asasin 
dintre toţi şefii serviciilor secrete ale lui Stalin şi în onoarea căruia perioada 
de Teroare s-a numit Ejovscina, a fost la fel de micut şi aproape la fel de 
dezagreabil ca Maliuta, astfel încât a fost poreclit „Piticul Otravă”. Deşi Ejov a 
fost răspunzător de mult mai multe crime decât Skuratov, nici el, nici ceilalţi 
şefi ai serviciilor secrete ale lui Stalin nu au egalat zelul manifestat de 
Skuratov în rolul de călău-şef şi nici n-au dovedit aceeaşi plăcere sadică de a 
mutila şi tortura victimele. Stalin l-a admirat pe Skuratov mai mult decât pe 
oricare alt şef al serviciilor sale secrete. In 1940, Ejov a fost judecat în secret, 
acuzat în mod absurd de trădare, găsit vinovat şi trimis la moarte, în timp ce 
implora cu disperare să fie cruțat. A devenit rapid o „nepersoană”, fiind şters 
din toate fotografiile oficiale.* În schimb, Stalin a continuat să laude trecutul 
istoric al lui Skuratov, iar în 1941, când s-a întâlnit cu Eisenstein să discute 
despre realizarea filmului /van ce/ Groaznic, a declarat cá „Maliuta Skuratov a 
fost un mare general de armată şi a murit ca un erou în războiul cu Livonia”. 
Când actorul Nikolai Cerkasov, care îl juca pe Ivan, l-a întrebat dacă avea să 
apară în film şi scena în care Skuratov l-a strangulat în 1569 pe mitropolitul 
Moscovei, Filip Kolacev (cel care a condamnat public crimele comise de Ivan), 
„Stalin a spus că este necesar să se păstreze această scenă, întrucât este 
corectă din punct de vedere istoric”. Filip a devenit între timp sfânt în Biserica 
Ortodoxă Rusă, iar Skuratov a fost probabil singurul colaborator apropiat al lui 
Ivan pe care acesta nu l-a bănuit niciodată de uneltiri împotriva lui.’ 

Răspunderea finală pentru actele barbare de epurare comise de Skuratov îi 
revine lui Ivan însuşi. Cât timp a fost tar, s-a aflat mai tot timpul în război (au 
existat doar trei ani de pace):, iar modul sáu de luptă a fost sângeros chiar şi 
după standardele vremii. O gravură germană realizată în 1561, când Rusia a 
invadat Livonia (în prezent Estonia şi Letonia), înfăţişează femei dezbrăcate 
spânzurate de un copac deasupra trupurilor spintecate ale copiilor lor. Inimile 
copiilor sunt atârnate lângă capetele femeilor, iar arcasii ruşi le folosesc drept 
ţintă la exercitii de tragere. Deşi aceste atrocități nu sunt coroborate de 
puţinele surse ruseşti existente, ştim că Ivan a comis acte brutale la fel de 
îngrozitoare împotriva supusilor săi din Rusia, aşa încât este puţin probabil să- 
i fi cruțat pe livonieni. 

La fel cum s-a întâmplat patru secole mai târziu, în timpul Terorii lui Stalin, 
niciunul dintre colaboratorii apropiaţi ai lui Ivan (poate cu excepţia lui 


129 Bulgakov a fost conştient că această capodoperă, la care a lucrat timp de 12 ani, nu 
putea fi publicată în timpul vieţii - nici a lui, nici a lui Stalin. La moartea sa, în 1940, 
cartea se afla încă într-o ascunzătoare din casa lui. A fost publicată un sfert de secol mai 
târziu, dar KGB a continuat să o trateze cu adâncă suspiciune, drept „o armă 
primejdioasă în mâinile centrelor ideologice (occidentale) angajate în sabotajul ideologic 
împotriva Uniunii Sovietice”. Vezi Andrew şi Mitrokhin, Mitrokhin Archive, p. 14. (N.a.) 
[Citat preluat din Maestrul si Margareta, Editura Humanitas, Bucuresti, 2012, trad. de lon 
Covaci, p. 335. (M.t.)] 


Skuratov) nu putea fi sigur cá nu va fi bănuit de uneltiri împotriva ţarului. 
Printre cei care au figurat în mod neaşteptat în teoriile conspirationiste ale lui 
Ivan s-a numárat si printul Ivan Petrovici Celiadnin-Fedorov, profesorul sáu din 
copilărie, în casa căruia crescuse si a cărui soţie îi fusese doicá. In primii doi 
ani de opricinina, acesta i-a fost apropiat lui Ivan, dar, in 1568, iscoadele 
ţarului i-au spus că Celiadnin-Fedorov punea la cale un complot să îl înlăture 
de la putere, ceea ce era probabil un neadevar.: 

Potrivit mărturiei posibil directe a lui Albert Schlichting, un translator 
german de la curtea ţarului, Ivan l-a chemat pe Fedorov la Kremlin şi i-a 
poruncit să se aşeze pe tron, îmbrăcat în veşminte regesti, şi să ţină sceptrul 
domnesc în mână. Ivan s-a aplecat şi a îngenunchiat în fata lui zicând: „Acum 
ai ce-ai căutat şi te-ai străduit să obţii - să fii mare cneaz al Moscovei şi să-mi 
iei locul”. După care i-a spus: „De vreme ce am puterea să te pun pe acest 
tron, tot aşa am puterea să te dau jos de pe el”. Apoi l-a înjunghiat pe 
Fedorov de câteva ori în inimă cu un pumnal, iar opricinicii au adăugat alte 
lovituri de pumnal, „în aşa fel încât”, conform relatării înfiorătoare a lui 
Schlichting, „stomacul şi măruntaiele lui se revársau sub ochii tiranului”.» 
După aceea, opricinicii, cu Ivan în frunte, au răspândit teroarea pe moşiile lui 
Celiadnin-Fedorov. Potrivit baronului von Standen, un german care lucra 
pentru opricinina, „Satele au fost arse cu tot cu biserici si ce era prin ele, 
icoane şi podoabe bisericeşti. Femeile şi fetele au fost despuiate şi silite să 
alerge asa pe câmp după găini”. In 1569, pornind de la zvonurile cá Vladimir 
Stariţki avea de gând să pună mâna pe tron (probabil la fel de nefondate ca si 
cele despre Celiadnin-Fedorov), acesta a fost silit de Skuratov să bea otravă 
în timp ce copiii săi erau ucişi de fata cu el.” 

La fel ca în cazul Terorii staliniste din anii 1930, regimul de teroare instaurat 
de Ivan nu a pornit din nevoia reală de securitate în Rusia. Acesta şi-a atins 
apogeul în 1570, când opricinicii au masacrat populaţia din Novgorod, al 
treilea oraş ca mărime din Rusia, pe care Ivan îl bănuia de trădare colectiva.» 
Deşi este posibil ca violenţa manifestată de opricinici să fi scăpat de sub 
control, este clar că ea a fost premeditata şi că Ivan a contribuit personal la 
regizarea ei. Înainte să intre cu opricinicii în Novgorod, Ivan a trimis un 
comandant cu escortă, probabil sub acoperire, pentru „iscodirea şi 
recunoaşterea” principalelor obiective de jefuit şi ţinte de execuţie. Apoi, 
potrivit lui Standen, după ce au prădat palatul episcopului: 


A luat clopotele cele mai mari şi tot ce a voit din biserici [...]. În fiecare zi se scula şi 
trecea la altă mănăstire. S-a dedat depravarii si a pus să fie torturați călugării, iar 
mulţi dintre ei au fost ucişi. Sunt 300 de mănăstiri înăuntrul şi în afara oraşului şi 
niciuna nu a fost crutatá. Apoi a început jefuirea oraşului [...]. 


Jalea şi suferinţa au continuat fără întrerupere timp de şase săptămâni [...]. În 
fiecare zi însuşi Marele Cneaz [Ivan] putea fi găsit şi în camera de tortură [...]. Fiicele 
locuitorilor au fost luate pe sus cu miile de opricinici. 


Potrivit unei relatări contemporane dintr-un buletin informativ german, la 
întoarcerea triumfală la Moscova după victoria repurtată asupra trădării 
imaginare din Novgorod, conducătorul opricinicilor purta la şa capul proaspăt 
tăiat al unui imens câine englezesc (probabil un Bullmastiff). Calul lui Ivan 
ducea o replică de argint a unui cap de câine, ale cărui fălci se deschideau şi 
se închideau în ritm cu tropotul calului.:: 

În epoca stalinistă erau interzise orice insinuări că vreuna dintre crimele 
comise sub regimul de teroare impus de Ivan ar fi fost influenţată de 


tulburările de personalitate paranoidá de care suferea tarul.?? Cu toate cá 
ororile regimului de teroare din timpul lui Ivan nu mai reprezintá de mult un 
subiect tabu pentru istoricii ruşi, ele sunt minimalizate în istoria oficială a 
serviciilor actuale de informaţii externe din Rusia, Slujba Vnesníi Razvedki 
(SVR), care dedică primul volum activităţilor de informaţii din timpul tarilor. 
Această istorie nu menţionează rolul (şi nici măcar numele) lui Maliuta 
Skuratov ca opricinic-şef, dar pune brutalitatea lui Ivan în parte pe seama 
educaţiei dezechilibrate primite de acesta la o curte profund dezbinată de 
intrigi si de rivalități dure. Potrivit cronicarului oficial al domniei lui Ivan, la 
vârsta de 13 ani acesta a ordonat uciderea brutală a prinţului Andrei 
Mihailovici Şuiski, despre care s-a plâns că i-a arătat lipsă de respect când şi-a 
sprijinit cizmele murdare de patul împărătesc. Şuiski a sfârşit sfâşiat de haita 
de câini de pază şi vânătoare de la Kremlin. 

Istoria oficială a SVR recunoaşte realizarea istorică a lui Ivan al Ill-lea „cel 
Mare” (bunicul lui Ivan al IV-lea, care a domnit între 1462 şi 1505) de a pune 
capăt supunerii Rusiei faţă de Hoarda de Aur mongolă, dar le atribuie 
principalele merite pentru naşterea diplomaţiei şi serviciilor de informaţii 
externe lui Ivan si sfetnicului sáu, Ivan Mihailovici Viskovatii, care a devenit 
primul şef al diplomaţiei ruse în 1549, deşi Rusia încă nu trimitea ambasadori 
permanenţi în străinătate la acea vreme. Cum nu exista o delimitare clară 
între diplomaţie şi activităţi de informaţii, SVR îl consideră în mod legitim pe 
Viskovatii drept primul şef al serviciilor de informaţii externe din Rusia. 
Probabil cea mai mare realizare a sa a fost încheierea, în 1562, a Tratatului de 
la Mojaisk cu regele Frederic al II-lea al Danemarcei, prin care se recunoşteau 
reciproc revendicările teritoriale ale celor două state în Livonia (Estonia şi 
Letonia de azi). Istoria oficială a SVR conchide că Viskovatii a întâmpinat 
iniţial o rezistenţă serioasă din partea regelui Danemarcei, dar l-a învins prin 
„ceea ce în jargonul serviciilor profesioniste de informaţii de astăzi se 
numeşte cumpărarea unor «agenţi de influenţă». A fost nevoie de bani şi de o 
remarcabilă putere de persuasiune pentru a-i convinge în secret pe nobilii 
danezi care puteau apoi să îl influenţeze pe rege la momentul potrivit [...]"." 

Fiind de mic copil martor la dusmániile fratricide de la curtea Rusiei, Ivan cel 
Groaznic a fost în mod firesc interesat şi de diviziunile existente în interiorul 
curților străine cu care a avut contact, ca de exemplu cea a Danemarcei, 
despre care Viskovatii îl informa cu regularitate. Istoria oficială a SVR 
exagerează însă când sustine că Ivan „aprecia informaţiile care îl ajutau să se 
orienteze corect în politica externă” într-o asemenea măsură încât se 
presupune că îi răsplătea chiar şi pe cei care furnizau informaţii inutile, pentru 
a-i încuraja să se implice în continuare în culegerea de informaţii. După cum 
au dovedit ororile regimului de teroare din timpul lui Ivan, acestuia îi era 
extraordinar de dificil să distingă între amenințările reale si cele iluzorii, data 
fiind firea lui profund neincrezátoare. Admiratorul sáu de mai târziu, losif 

Stalin, suferea de aceeasi problemá la izbucnirea celui de-al Doilea Rázboi 
Mondial.» 

Desi Viskovatii a fost cu mult superior în gândire ţarului, el suferea de două 
handicapuri majore care îl împiedicau să înţeleagă lumea exterioară la fel ca 
demnitarii de rang înalt din marile state occidentale. În primul rând, Rusia, 
precum Turcia, nu avea ambasade permanente. Ambasadorii ruşi erau trimişi 
în străinătate cu sarcini precise şi se întorceau în ţară când misiunea era 
considerată încheiată sau eşuată, ceea ce priva Kremlinul de fluxul continuu 
de informaţii pe care îl asigurau ambasadorii Angliei sau ai altor ţări 
europene. De asemenea, tot precum Turcia, dar într-o mai mică măsură, 
Rusia nu avea cultura tiparului, care generase o revoluţie informaţională în 
Occident.» Prima tipografie din Moscova a fost înfiinţată abia în 1553, cu un 
secol mai târziu decât în Europa Occidentală, de lvan al IV-lea si de 
mitropolitul Macarie al Moscovei şi al Intregii Rusii, cu scopul de a tipări texte 
religioase. Tipografia a fost însă foarte nepopulară în rândul copiştilor 
consacraţi şi se crede că a fost incendiată în 1568 de mulţime. Ivan Federov, 
diaconul de Kremlin care administra tipografia, a fost silit să fugă în Lituania, 
dar activitatea tipografică s-a reluat la scurt timp după aceea.” În Rusia nu 
existau însă cărţi de călătorie, care în Anglia elisabetană au fost extrem de 
populare şi explică, de exemplu, de ce Shakespeare cunoştea în detaliu Italia, 
unde şi-a plasat acţiunea din 13 piese. Informaţiile despre ţări şi culturi 
străine provenite din surse deschise erau extrem de limitate în Rusia. 

Anglia a fost prima tara din Europa Occidentală cu care Ivan şi Viskovatii au 
avut legături diplomatice strânse. Ele nu au fost rezultatul unei decizii politice 
ruse, ci, după cum admite şi istoria oficială a SVR, urmarea neaşteptată a 
unei încercări nereuşite a lui Richard Chancellor, un aventurier englez abia 
trecut de 20 de ani, de a ajunge în China prin Pasajul Arctic de Nord-Est. Pe 
24 august 1553, Chancellor a ajuns la gura de vărsare a fluviului Dvina de 
Nord în Marea Albă, unde exista doar un mic sat pescăresc la acea vreme, 
care ulterior a devenit portul Arhanghelsk. Relatarea SVR insistă asupra 
eficienţei „sistemului de înştiinţare” folosit de Ivan, care avertiza autorităţile 
cu privire la sosirea neaşteptată a străinilor pe teritoriul Rusiei şi funcţiona 
până si în acest colt de lume îndepărtat si slab populat. 

Guvernatorul local a urcat la bordul navei lui Chancellor, a convenit să „ii 
ofere merinde spre folosinţă” şi a trimis un mesager să ceară noi ordine de la 
tar. Cum nu a sosit niciun ordin timp de trei luni, pe 25 noiembrie Chancellor 
a hotărât să plece spre Moscova cu o sanie trasă de cai, într-o călătorie pe 
care avea să o descrie drept „foarte lungă şi anevoioasă”. După ce a parcurs 
mare parte din distanţa de aproape 1 000 de kilometri, s-a întâlnit pe drum cu 
un mesager rătăcit care venea din direcţie opusă cu o invitaţie de la Kremlin 
trimisă de Ivan al IV-lea „cu toată gentiletea". La sosirea la Moscova, 
Chancellor şi oamenii lui au fost ţinuţi sub observaţie timp de 12 zile, până 
cand Viskovatii i-a informat că urmau să fie primiţi de tar. La curtea 
împărătească „şedea un alai de curteni, o sută la număr, demni de toată 
cinstea, toti invesmantati în ţesături de aur până la glezne”, după cum a 
povestit Chancellor mai târziu. In sala tronului, oamenii săi s-au „minunat de 
Majestatea împăratului [tarului]": 


Locul său era la înălţime, pe un tron foarte regesc, având pe cap o diademă sau 
coroană de aur, înveşmântat într-o haină lungă lucrată în întregime de un meşter 
aurar şi ţinând în mână un sceptru împodobit şi încărcat cu pietre preţioase, iar mai 
presus de toate [...] chipul sáu era de o maiestate pe măsura excelentei poziţiei sale 
sociale [...]. 


Chancellor si oamenii lui au fost invitati la un dineu urias, unde s-a putut 
vedea cât de autocratic era Ivan în realitate. In cursul cinei, Ivan s-a adresat 
pe nume fiecăruia dintre multii nobili şi alţi oaspeţi: „Ruşii le-au spus alor 
noştri că pricina era [...] pentru ca împăratul să aibă ştiinţă de ograda lui şi 
încă să se afle in ast fel cei care nu îi sunt pe plac”. 

În documentele oficiale ruseşti, Chancellor a fost menţionat doar cu 
prenumele, „Richard”, deoarece numele său de familie era dificil de transcris 
în alfabetul chirilic. După întoarcerea sa în Anglia, în 1554, la Londra a luat 
fiinţă Muscovy Company, care urma să desfăşoare schimburi comerciale cu 
Rusia. Întrucât Rusia încă nu avea ieşire la Marea Baltică la acea vreme, noua 
societate oferea o legătură comercială importantă cu Occidentul şi o sursă 
valoroasă de arme şi muniţie pentru nenumăratele războaie ale lui lvan, 
precum şi de mărfuri de lux. Societatea comercială Muscovy (devenită ulterior 
Russia Company) făcea şi ea tranzacţii profitabile, importând blănuri şi 
materiale de construcţie pentru industria navală.» In 1555, dupa a doua vizită 
a lui Chancellor în Rusia, Ivan a ordonat construirea unei ambasade între 
zidurile Kremlinului pentru diplomaţii şi negustorii englezi şi a scutit 
societatea comercială Muscovy de taxe vamale. Istoria oficială a SVR, care 
coincide în linii mari cu versiunile din Occident, relatează: 


Plin de succes, Chancellor s-a întors acasă [în 1556] cu marfă prețioasă în cală şi cu 
primul ambasador al Rusiei [în Anglia] la bord, Osip Nepeia. Într-o noapte furtunoasă, 
vasul s-a lovit de stânci în largul Scoției. Chancellor, fiul sáu şi majoritatea echipajului 
au pierit încercând să îl salveze pe ambasadorul Moscovei. Nepeia a scăpat şi a fost 
primit cu fast la Londra, unde negustorii locali au organizat o ceremonie în cinstea 
lui.26 


Nepeia s-a intors in Rusia in 1557 la bordul unei nave sub comanda lui 
Anthony Jenkinson („Anton lankin” în documentele ruseşti)”, un căpitan de 
vas incercat care a devenit ambasador al Angliei la Moscova si reprezentant 
al societatii londoneze Muscovy. La cererea lui Nepeia, au plecat din Anglia 
insotiti de mestesugari, doctori si cáutátori de aur si argint. Deloc 
surprinzător, dată fiind călătoria terifiantă de care a avut parte în drum spre 
Londra, Nepeia a manifestat „o mare bucurie” la întoarcerea în siguranţă în 
Rusia.” 

Nepeia si Jenkinson au avut roluri diferite, ceea ce ilustreaza diferentele 
uriaşe dintre ce ştiau englezii despre Rusia lui Ivan al IV-lea si ce înțelegeau 
ruşii din Anglia dinastiei Tudor. Nepeia venise la Londra într-o misiune 
diplomatică temporară, cu scopul de a cimenta relaţiile comerciale iniţiate de 
Chancellor. Nu a lăsat în urma lui vreo ambasadă sau vreun reprezentant. 
Deoarece Rusia nu a avut nicio sursă directă de informaţii în Anglia în timpul 
dinastiei Tudor, ştirile despre moartea lui Eduard al V-lea, urcarea Mariei pe 
tron, căsătoria ei cu Filip al II-lea, moartea ei şi urcarea Elisabetei pe tron par 
să fi ajuns la Moscova prin intermediul lui Chancellor şi Jenkinson. Pe lângă 
problemele legate de traducerea comunicărilor diplomatice ale Tudorilor, 
scrise în limba latină, este foarte puţin probabil ca ţarul şi consilierii săi să fi 
înţeles cât de complexe erau implicaţiile politice şi religioase ale acestor 
schimbări de regim, pe care le socoteau derutante în general. Ivan i s-a plans 
ulterior Elisabetei: „Câte scrisori am primit în tot acest timp şi toate cu sigilii 
diferite! Nu ăsta este obiceiul împărătesc. Şi niciun stat nu are încredere în 
asemenea documente. Conducătorii de state au un singur sigiliu”. Ivan a 
susţinut totuşi că a avut încredere în toate aceste documente şi că a făcut 
întocmai ceea ce îl rugase Elisabeta.» 


Spre deosebire de rolul jucat de Nepeia la Londra, Jenkinson a înfiinţat la 
Moscova o ambasadá permanentá si o misiune comercialá a Angliei, 
devenind, în scurt timp, cel mai influent străin de la curtea lui Ivan.» În 
decembrie 1557, când i-a înmânat lui Ivan scrisori din partea reginei Maria şi 
a soţului ei, Filip al II-lea, Jenkinson a fost primit la Kremlin cu căldură, poate 
şi datorită lui Nepeia, care a povestit cum în timpul călătoriei sale spre Anglia 
Chancellor l-a salvat de la înec cu preţul vieţii. In ziua de Crăciun a aceluiaşi 
an, a urmat un ospát de proporţii. Jenkinson stia deja, din relatările lui 
Chancellor despre prima sa vizită la Kremlin, că la masă va putea să îşi dea 
seama în ce măsură se află în grațiile ţarului, iar Ivan a lăsat să se înţeleagă, 
în faţa întregii curţi, că Jenkinson era un oaspete vrednic de toată cinstea. 
Aşezat singur la o masă lângă masa ţarului, „împăratul mi-a trimis cu mâna 
lui diferite vase cu vin şi mied şi multe feluri de carne". Ivan şi-a arătat 
bunăvoința din nou la masa de Bobotează dată la palatul sau de la Kremlin, 
despre care Jenkinson scrie: „Am şezut singur ca mai înainte chiar în faţa 
împăratului şi carnea, pâinea şi băutura mi-au fost trimise de la împărat”. In 
ciuda primirii călduroase din partea ţarului, Jenkinson nu şi-a făcut iluzii cu 
privire la regimul său tiranic: Jet tine poporul într-o mare supusenie; el judecă 
toate chestiunile, fie ele cât de mici”. 

Deşi relatările lui Chancellor şi Jenkinson cu privire la misiunile lor de 
pionierat la curtea lui Ivan cel Groaznic sunt recunoscute în prezent pentru 
valoarea lor istoriografica”, la vremea respectivă atât Societatea comercială 
Muscovy, cât şi curtea dinastiei Tudor le considerau rapoarte de informaţii 
care trebuiau să rămână confidentiale. Cugetările lui Chancellor despre 
perioada petrecută în Rusia au fost publicate abia în 1589, la cinci ani după 
moartea lui Ivan. Si el, şi Viskovatii, printre alţii, ar fi fost indignati de 
comentariile sincere făcute de Chancellor cu privire la regimul tiranic al lui 
Ivan, la curtea ţarului („cu mult depăşită şi întrecută de frumuseţea si de 
eleganța locuinţelor regilor Angliei”): si la unele credinţe din Biserica 
Ortodoxă Rusa („ramoleli neroade si nechibzuite de [...] barbari nestiutori”).* 
Chancellor a oferit informaţii militare şi politice, mai ales în raportul intitulat 
„Despre disciplina războiului la ruşi”, care de asemenea ar fi vexat Kremlinul. 
A făcut totuşi afirmaţia profund exagerată, probabil sub influenţa atmosferei 
de lăudăroşenie de la Kremlin, că ţarul „nu cheamă niciodată la arme 
împotriva duşmanului un număr mai mic de trei sute de mii de soldaţi” în 
vreme de război.» Societatea comercială Muscovy a considerat însă că până şi 
rapoartele mai puţin controversate trimise de Chancellor cu privire la 
principalele oraşe ruseşti reprezentau informaţii comerciale mult prea 
valoroase pentru potenţialii rivali pentru a fi făcute publice. 

Bunávointa arătată de lvan i-a permis lui Jenkinson să călătorească 
nestingherit în Rusia şi dincolo de graniţele ei. In septembrie 1559, a fost 
primit ca un adevărat erou la Kremlin când s-a întors dintr-o expediţie 
periculoasă în Asia Centrală, de unde a adus 25 de ruşi pe care îi salvase din 
robie şi şase emisari tătari. Niciun reprezentant britanic nu a mai câştigat de 
atunci o poziţie atât de privilegiată la Kremlin. După un an petrecut la Londra, 
Jenkinson s-a întors în Rusia pentru a treia oară în 1561 şi, în cursul 
călătoriilor lui spre răsărit, a devenit primul mesager englez trimis ca emisar 
secret de un tar rus.?! În 1562, Ivan i-a încredinţat personal o misiune 
riscantă în Şirvan, regiune din estul Caucazului condusă de hanul Abdullah, de 
unde s-a întors după un an cu un transport mare de mătase şi pietre 

pretioase, precum si cu ceea ce lvan socotea scrisori favorabile de la hanul 
Abdullah si de la conducátorul Georgiei. Jenkinson a fost rásplátit cu si mai 
multe concesii în favoarea societăţii comerciale Muscovy.:2 

Ivan i-a acordat în continuare o încredere remarcabilă lui Jenkinson, fără să 
ştie că în 1566 acesta i-a scris lui William Cecil, secretarul de stat al reginei 
Elisabeta I, denuntánd campania de teroare pornită de opricinici împotriva 
nobililor bánuiti că ar complota împotriva ţarului.” In vara lui 1567, acesta a 
început să-i spună lui Jenkinson că s-ar putea să fie nevoit să ceară azil în 
Anglia din cauza comploturilor (probabil în mare parte imaginare) puse la cale 
împotriva lui.» Despártindu-se de Ivan pe 22 septembrie 1567, Jenkinson s-a 
întors în Anglia pe mare, purtând o scrisoare oficială şi un mesaj secret din 
partea ţarului, pe care i le-a înmânat personal Elisabetei în luna noiembrie. 
Ivan a preferat aşadar, în mod neobişnuit, să trimită cu o sarcină secretă 
importantă nu un emisar rus, ci un aventurier englez în care avea încredere. 
Mesajele subliniau dorinţa lui Ivan de a realiza o alianţă ruso-englezá, care 
urma să fie negociată de Jenkinson, şi făceau propunerea extraordinară (unică 
în istoria relaţiilor externe ale Angliei) ca fiecare dintre monarhi să aibă 
dreptul să se refugieze în tara celuilalt: „Impăratul [ţarul] stăruie să fie 
prietenie nemuritoare şi înrudire între Majestatea reginei şi el”.» Se prea 
poate ca Ivan să fi dorit să ascundă cererea de azil politic fata de Viskovatii si 
de alţi demnitari de la Kremlin. 

Ivan s-a aşteptat ca Jenkinson să se întoarcă in Rusia cu răspunsul 
Elisabetei, dar acesta a fost înlocuit de un alt emisar, Sir Thomas Randolph, 
diplomat şi fost director la colegiul Broadgates Hall (în prezent Pembroke 
College) de la Oxford. Randolph era cumnatul lui Sir Francis Walsingham, 
desemnat de Elisabeta pe postul de secretar pentru afaceri externe şi şef al 
serviciilor de informaţii, care probabil s-a implicat în această numire.“ 
Walsingham şi-a folosit ulterior influenţa de trei ori pentru a-l ajuta pe 
Randolph să devină membru al Parlamentului ca reprezentant al districtului 
Maidstone.? Nu s-a păstrat nicio consemnare referitoare la ce a aflat 
Randolph despre regimul de teroare impus de opricinici odată ajuns pe ţărmul 
Mării Albe, în iulie 1568, dar era evident că se temea pentru siguranţa sa, 
deoarece i-a scris lui William Cecil, chiar înainte să ajungă la Moscova, că era 
nerăbdător să îşi încheie misiunea şi să se întoarcă în Anglia cât mai curând 
posibil. George Turberville, secretarul lui Randolph şi fost profesor la New 
College de la Oxford, se plângea, în poeziile pe care le trimitea prietenilor săi, 
că ruşii sunt „un popor de neciopliti, cu apucături rele”. ingrijorarea lui 
Randolph a crescut şi mai mult când a ajuns la Moscova spre sfârşitul lunii 
septembrie şi a văzut primirea care i s-a făcut. Nu l-a întâmpinat nimeni şi nici 
măcar membrii ambasadei engleze nu au fost „lăsaţi să ne aştepte”. După 
cum a recunoscut mai târziu, contrastul dintre primirea sa iniţială şi cea a lui 
Jenkinson „mi-a provocat îndoială”. Deşi a primit hrană, a fost deranjat de 
comportamentul ostil al rusului desemnat să se asigure că nu părăseşte 

ambasada si nu primeste vizitatori: , Am avut motive deloc neinsemnate sá 
bánuim cá ni se pregátea ceva ráu". 

După 17 săptămâni de arest la domiciliu, Randolph a fost în sfârşit chemat 
în audienţă la tar in data de 20 februarie 1569. Ivan nu l-a invitat la masă, 
cum făcuse cu Chancellor si Jenkinson, dar l-a eliberat din arestul la domiciliu: 
„Nu iau masa de faţă cu toti azi, căci multe trebi am; dar ti-om trimite 
mâncarea noastră, şi ti-om da voie să pleci liber cu ai tăi, şi ti-om creşte 
simbria pe care ţi-o dăm ca semn al dragostei ce purtám şi al határului ce 
facem pentru sora noastră, regina Angliei”. Câteva zile mai târziu, Ivan l-a 
convocat pe Randolph dis-de-dimineata la convorbiri secrete, care au durat 
mai bine de trei ore. Ţarul a plecat apoi de la Moscova la Aleksandrovskaia 
Sloboda, unde Randolph credea cá se afla „casa mângăâierii sale”. Când s-a 
întors la Kremlin, şase săptămâni mai târziu, Ivan l-a convocat din nou pe 
Randolph la convorbiri, unde acesta a susţinut că a obţinut toate „marile 
privilegii” pe care le dorise pentru societatea comercială Muscovy.^ 

Ivan a fost însă profund nemulţumit. El sperase să obţină o alianţă cu 
Anglia, îndreptată în principal împotriva Poloniei. Randolph a respectat ordinul 
de a „trece sub tăcere aceste chestiuni”, ceea ce l-a determinat pe ţar să 
reclame într-o scrisoare trimisă Elisabetei că emisarul ei „a vorbit de mitocănii 
şi de trebi negustoresti" si nu s-a ocupat de „trebile noastre domnesti".^ In 
octombrie 1569, Randolph a pornit în călătoria de întoarcere în Anglia însoţit 
de Aleksandr Grigorievici Sovin, ambasadorul trimis de Ivan cu proiectul unui 
tratat de alianţă pe care trebuia să obţină semnătura Elisabetei. Sovin a 
primit instrucţiuni să nu accepte nicio schimbare în ceea ce priveşte termenii 
tratatului, a eşuat în misiune după cum era de aşteptat şi s-a întors în Rusia 
anul următor. 

Pe 25 iulie 1570, Ivan însuşi a adus mari prejudicii diplomaţiei ruse si 
culegerii de informaţii prin executarea lui Viskovatii, care a fost victima unei 
teorii a conspirației a ţarului, fiind in mod bizar acuzat că a uneltit cu Lituania 
şi i-a îndemnat pe turcii otomani şi pe hanul Crimeii să invadeze Rusia. De 
fapt, conform consemnărilor din epocă, trimişii lituanieni nu numai că nu au 
pus la cale vreun complot împreună cu acesta, dar l-au socotit chiar 
„neprietenos” şi „inflexibil” în negocieri.^ Viskovatii a refuzat să ceară iertare 
pentru trădarea pe care nu o comisese şi a fost legat într-o piaţă publică şi 
tăiat în bucăţi. Skuratov a început execuţia tăindu-i nasul, alt opricinic i-a 
desprins urechile şi un al treilea i-a ciopartit organele genitale. Ivan s-a plâns 
că Viskovatii a murit prea repede. Au urmat peste o sută de alte execuţii 
înfiorătoare ale căror victime au fost probabil nevinovate.” Sfârşitul lui 
Viskovatii a prefigurat soarta celor mai influenţi trei şefi ai serviciilor de 
informaţii din vremea lui Stalin, care au fost şi ei executaţi pentru acte de 
trădare imaginare, inclusiv pentru acuzaţia absurdă că ar fi fost spioni 
britanici.154 

Competentele diplomatice ale lui Ivan au avut mult de suferit ca urmare a 
execuţiei lui Viskovatii, fapt reflectat de natura bizară a relaţiilor ulterioare ale 
ţarului cu Anglia. Pe 24 octombrie 1570, revoltat de refuzul Elisabetei | de a 
semna proiectul de alianţă transmis de Sovin, Ivan i-a scris personal reginei o 
scrisoare, care, din câte se ştie, a fost cea mai grosolană epistolă primită de 
ea vreodată. Potrivit traducerii pregătite pentru Elisabeta, el spunea că voise 


154 Ghenrih lagoda, Nikolai Ejov şi Lavrenti Beria au fost executaţi în 1938, 1940, 
respectiv 1953; Beria a fost executat în timpul luptelor pentru putere care au avut loc 
după moartea lui Stalin. Deşi au murit în condiţii mai puţin groaznice decât Viskovatii, 
atât Lagoda, cât şi Ejov au fost bătuţi înainte de a fi împuşcaţi. (Nal 


până atunci să corespondeze cu ea în legătură cu „treburi serioase” de stat, 
crezând in mod eronat cá „eraţi stăpână peste tara voastră şi căutaţi onoare 
pentru voi şi câştig pentru patria voastră [...]. Dar acum vedem că alţii sunt 
cei care stăpânesc, şi nu bărbaţi de seamă, ci marlani şi negustori, cari nu 
caută bogății şi onoare pentru majestátile noastre, ci câştig pentru mărfurile 
lor [...]. Şi voi vă propásiti ca o fecioară în starea-vá feciorelnică”, a adăugat 
el batjocoritor, înainte să anunţe anularea drepturilor acordate anterior 
Companiei Muscovy: „Privilegiul pe care l-am dat negustorilor voştri să nu mai 
aibă nicio valoare începând de azi” wa 

In ciuda tonului grosolan al scrisorii, Elisabeta şi sfetnicii săi au fost evident 
de părere că privilegiile comerciale acordate societăţii comerciale Muscovy 
erau prea importante pentru a renunţa la ele. Aşadar, au decis să ignore 
insultele lui Ivan şi să-l trimită pe englezul preferat al ţarului, Anthony 
Jenkinson, într-o nouă misiune la Moscova, ca ambasador al Angliei si 
reprezentant al Companiei, în încercarea de a restabili relațiile. Misiunea 
acestuia a început prost. După ce a acostat pe ţărmul Oceanului Arctic în iulie 
1571, a rămas blocat acolo mai bine de şase luni ca urmare a restricţiilor de 
călătorie impuse din cauza unei epidemii de ciumă. Primul raport trimis lui 
William Cecil (recent înnobilat şi devenit baron Burghley) conţinea noi detalii 
despre atrocitățile comise de opricinici sub regimul de teroare. În cele din 
urmă, Jenkinson a fost primit în audienţă de Ivan la Kremlin pe 23 martie 
1572. Avea instrucţiuni să îl convingă pe ţar să fie de acord cu reinstaurarea 
privilegiilor pentru Societatea comercială Muscovy, sugerând posibilitatea 
încheierii unei alianţe politice între Anglia şi Rusia, dar fără să îşi asume vreun 
angajament ferm. Ţarul avea atâta încredere în Jenkinson, încât la 
următoarea lor întâlnire, pe 13 mai, a fost de acord să redea toate privilegiile 
societăţii şi l-a complimentat pe „Anthony” pentru rolul jucat în restabilirea 
relaţiilor ruso-engleze. Jenkinson s-a întors în Anglia pe 23 iulie, după ceea ce 
Dictionary of National Biography numeşte „încununarea strălucită a carierei, 
care i-a asigurat un loc permanent în istoria relaţiilor anglo-ruse”.* 

Până să înceapă negocierile cu Jenkinson, Ivan îşi revărsa furia nu asupra 
Elisabetei I, ci asupra propriilor opricinici, acuzându-i că nu au fost în stare să 
apere Moscova de un atac devastator al tătarilor, care avusese loc în 1571 şi 
pustiise mare parte din oraşul aflat în afara Kremlinului (după cum i-a relatat 
Jenkinson lui Cecil). In 1572, Ivan a desfiinţat oficial opricinicii.?" Desi 
Jenkinson nu s-a mai întors in Rusia după 1572, Ivan a continuat să se 
folosească ocazional în secret de alti diplomaţi englezi. În 1580, i-a încredinţat 
lui Jerome Horsey, diplomat englez aflat la Moscova, care ulterior a primit 
titlul de cavaler, misiunea secretă, după cum considera el, de a face rost de 
provizii de „pulbere, salpetru, plumb şi pucioasa” din Anglia.» Horsey l-a 
anunţat cu siguranţă pe protectorul său, Sir Francis Walsingham, despre 


135 Traducerea a îndulcit putin o parte din insulte. Propoziția „Şi tu te propásesti ca o 
fecioară în starea-ti feciorelnicá" se traduce mai exact prin „Şi tu esti ca o fată bătrână in 
starea-ţi virginală”. (Textul în rusă şi traducerea în engleză pot fi găsite la 
http://eng.history.ru/content/view/131/87/.) (N.a.) 


136 Jenkinson a primit ordin să transmită un mesaj din partea reginei cum că „Nu 


negustorii conduc statul nostru şi treburile noastre, ci noi înşine ne ocupăm de treburile 
noastre”. (http://eng.history.ru/content/view/131/87/, n. 24.) (N.a.) 


137 După ce opricinina a fost desfiinţată, Ivan a revenit totuşi la obiceiul de a împărţi 
curtea, la mijlocul anilor 1570. Vezi Bogatyrev, „Ivan al IV-lea”, p. 260; Pavlov şi Perrie, 
Ivan the Terrible, p. 125. (N.a.) 


misiunea secretă si ulterior i-a dedicat acestuia o carte despre călătoriile sale 
în Rusia.1%% Cei 17 ani petrecuţi de Horsey la Moscova ilustrează suprapunerea 
dintre diplomatie şi spionaj frecventă în secolul al XVl-lea.:: Ceea ce se 
remarcă în cazul lui Horsey este faptul că ţarul a folosit serviciile sale (la fel 
ca în cazul lui Jenkinson înaintea lui), deoarece Rusia nu avea nici diplomaţi, 
nici spioni în Anglia, dar la fel a făcut şi Walsingham, ba chiar mai frecvent. 
Horsey s-a bucurat de aşa de multă încredere din partea lui Ivan, încât a fost 
invitat în vistieria ţarului şi, în 1581, i s-a înmânat o scrisoare secretă, 
ascunsă într-o ploscă, pentru a o duce reginei Elisabeta.* 

În ultimii săi ani de domnie, Ivan a continuat să sufere de accese de furie 
necontrolate şi în 1581, în timpul unei crize, şi-a ucis accidental fiul 
moştenitor. Celebrul tablou care îl înfăţişează pe ţar îndurerat deasupra 
trupului însângerat al fiului său, Ivan, a fost realizat de Ilia Repin în 1885, la 
patru ani după asasinarea ţarului Aleksandru al ll-lea, şi l-a tulburat în 
asemenea măsură pe fiul acestuia, Aleksandru al Ill-lea, încât a fost retras un 
timp din Galeria Tretiakov de la Moscova. 

Istoria oficială a SVR susţine în mod plauzibil că, după moartea fiului său, 
Ivan a început să „se căiască” de nenumăratele execuţii poruncite, 
regretându-le până la sfârşitul vieţii sale, în 1584. Din 1583, toate mănăstirile 
au început să facă regulat „Pomeniri pentru cei urgisiti". Aproape sigur ţarul 
regreta cel mai mult executarea lui Viskovatii, a cărui competenţă nu a fost 
niciodată suplinită. Ivan însuşi a trimis 223 de ruble mănăstirii Sfânta Treime 
pentru „pomenirea sufletului lui Viskovatii” şi încă 23 de ruble pentru 
lumânări.» Niciun alt şef de serviciu de informaţii nu a fost comemorat 
vreodată în acest fel de conducătorul care i-a ordonat şi execuţia. 

Ivan al IV-lea a fost urmat la tron de fiul sáu mai mic, ţarul Fiodor I, evlavios, 
dar încet la minte (un „prinţ nerod”, dupa Sir Jerome Horsey). Puterea 
adevărată era deţinută însă de un consiliu de regenti marcat de disensiuni, în 
care lupta îndelungată pentru putere a fost câştigată în cele din urmă de 
Boris Godunov (mai bine cunoscut în prezent drept antieroul din opera 
populară a lui Musorgski din secolul al XIX-lea). Horsey, pe care Godunov, la 
fel ca Ivan al IV-lea, l-a folosit ocazional pentru misiuni secrete, a raportat că 
la un moment dat, în timpul luptelor pentru putere, Godunov i-a spus, iarăşi la 
fel ca Ivan al IV-lea, că e posibil să ceară azil în Anglia. Horsey îl socotea pe 
Godunov „o persoană atrăgătoare, agreabilă, afabilă”, care „nu este un 
erudit, dar are o minte ageră şi e un orator înnăscut”. Godunov era însă şi 
superstitios („foarte preocupat de necromantie") şi „răzbunător”.ss: Avea un 
trecut sinistru, atât ca opricinic de la vârsta de 20 de ani, cât şi ca ginere al 


138 Societatea comercială Muscovy a început să îl suspecteze pe Horsey, poate din cauza 
misiunilor sale comerciale desfăşurate în interes personal. Cu puţin timp înainte să 
moară, Walsingham a respins obiecțiile societăţii cu privire la numirea lui Horsey ca 
ambasador în Rusia în 1590. Vezi Berry şi Crummey (editori), Rude and Barbarous 
Kingdom, pp. 250-252. (N.a.) 


139 Se pare cá la Horsey a apelat şi Walsingham pentru promovarea propriilor sale afaceri 
în Rusia. Desi relatările lui Horsey sunt uneori îndoielnice, Godunov a recurs câteodată la 
serviciile lui pentru misiuni secrete, printre care s-a numărat şi o călătorie (încununată de 
succes) în Livonia, pentru a convinge un membru al familiei imperiale (Maria 
Vladimirovna, văduva prinţului Magnus) să se întoarcă în Rusia. În cele din urmă, relaţia 
cu Godunov s-a deteriorat, iar Horsey a fost arestat în 1589 şi trimis în Anglia în custodia 
lui Giles Fletcher. (Nal 


140 Evaluarea calităţilor pozitive ale lui Godunov este şi mai credibilă ţinând cont că a fost 
făcută după ce Horsey s-a certat cu el şi a fost expulzat din Rusia. (Na) 


lui Maliuta Skuratov, cel mai sángeros dintre opricinici. Sigur a sustinut cu 
entuziasm execuţia brutală a trădătorilor imaginari de la Novgorod si de la 
Moscova ca să avanseze la curtea lui Ivan cel Groaznic şi, probabil pe seama 
victimelor, a adunat o avere uriaşă. Istoricul Catherine Merridale îl descrie 
drept cel mai apropiat „echivalent al unui oligarh din secolul XXI” care a trăit 
în secolul al XVI-lea.* 

Spre deosebire de Ivan al IV-lea însă, Godunov a încercat - cu succes - să 
evite războaiele în afara ţării. Cei 20 de ani de pace care au urmat după 
moartea lui Ivan i se datorează în mare parte lui.» In perioada regenței, 
Godunov n-a arătat nicio înclinaţie spre execuțiile publice ale trădătorilor. In 
schimb, a acţionat în culise, a creat o reţea vastă de informatori şi s-a 
descotorosit în secret de câţiva dintre principalii săi rivali.«:: Giles Fletcher, 
scriitor şi diplomat englez şi fost profesor la King's College din Cambridge, s-a 
simţit mai mereu supravegheat cu ostilitate cât timp a fost ambasador la 
Moscova (din 1588 până în 1589), unde avea misiunea de a regla disputele 
referitoare la societatea comercială Russia. După cum i s-a plâns lui Burghley, 
„toată primirea mea, de la sosire până la sfârşit, a fost ca şi cum ar fi născocit 
intenţionat mijloace prin care să arate ura lor absolută faţă de tagma 
negustorilor şi de întreaga naţiune engleză”. Chiar dacă a reuşit în cele din 
urmă să negocieze un acord, când s-a întors acasă în vara lui 1589, potrivit 
renumitului scriitor Thomas Fuller, „el i-a mulţumit din inimă lui Dumnezeu că 
s-a întors în siguranţă dintr-un mare pericol, căci Poeţii nu şi-l pot imagina pe 
Ulise mai bucuros că a scăpat din Peştera lui Polifem decât era el că s-a 
eliberat de puterea unui prinț într-atât de barbar.“ 

În 1591, Fletcher a încercat să publice o carte bazată pe experienţele sale, 
intitulată Of the Russe Commonwealth, or, The manner of government by the 
Russe emperor [...] with the manners, and fashions of the people of that 
country. Aceasta reprezintă cea mai bună şi mai detaliată relatare despre 
Rusia făcută de un călător elisabetan, care exprimă clar ura lui Fletcher faţă 
de sistemul politic rusesc: „Starea şi forma guvernării lor este de-a dreptul 
tiranică”. Cel mai cumplit dintre tirani fusese Ivan cel Groaznic: 


Ca să-şi arate suzeranitatea asupra vieților supuşilor săi, când fostul împărat Ivan 
[al IV-lea] Vasilievici se afla în preumblare sau călătorie, dacă nu-i plăcea chipul sau 
însuşirile vreunui om întâlnit în cale sau care se uita spre el, poruncea să i se taie 
capul, ceea ce se făcea imediat şi capul era aruncat la picioarele lui.* 


Aşa cum se întâmplase şi cu o generaţie în urmă după ce Richard 
Chancellor şi-a descris misiunea, guvernatorii societăţii comerciale Russia au 
considerat fără îndoială că publicarea cărţii lui Fletcher ar dezvălui informaţii 
comerciale preţioase concurenţei. Insă principala lor temere era ca regimul lui 
Godunov să nu descopere ce a scris Fletcher despre domnia „tiranică”, 
deoarece „răzbunarea va lovi asupra oamenilor şi mărfurilor rămase la 
Moscova şi va nimici cu desăvârşire comerţul pentru totdeauna”. Burghley a 
fost în mod evident de acord şi cartea a fost interzisă. Conţinutul ei a rămas 
deosebit de sensibil chiar şi două secole şi jumătate mai târziu. In 1848, ţarul 
Nicolae | a ordonat confiscarea primei traduceri în rusă a cărţii Of the Russe 
Commonwealth [O gosudarstve russkom - Despre statul rus] şi pedepsirea 
drastică a funcţionarilor de la Societatea Imperială de Istorie a Rusiei si 


141 Printre rivalii de care s-a descotorosit în secret s-a numărat Piotr Golovin, fostul vistier 
al lui Ivan al IV-lea, care a fost exilat din Moscova şi „expediat pe lumea cealaltă pe 
drum”, potrivit lui Horsey. Vezi Sir Jerome Horsey, „Travels”, în Berry şi Crummey (ed.), 
Rude and Barbarous Kingdom, p. 322. (N.a.) 


Antichitáti de la Moscova care au îndrăznit să o publice în Lucrările lor. 
Niciun alt raport britanic de informaţii despre Rusia nu a mai fost atât de 
controversat atât de mult timp. 

La moartea lui Fiodor I, în 1598, Boris Godunov a devenit tar. Deşi probabil 
nu se vor afla niciodată prea multe detalii despre sistemul său de 
supraveghere, reţeaua lui de spioni şi informatori s-a extins. Servitorii erau 
încurajați să îşi denunțe stăpânii şi chiar şi sclavii erau folosiţi ca informatori. 
Unchiul lui Boris, Semen Nikitici Godunov, inchizitor-şef şi tortionar zelos, îi 
raporta regulat despre dovezile de trădare pe care susţinea că le-a descoperit 
în timpul interogatoriilor sale brutale. Dar sistemul de supraveghere al lui 
Godunov şi intrigile nu i-au asigurat succesiunea. La moartea sa, în aprilie 
1605, i-a urmat pe tron Fiodor Borisovici Godunov, fiul său în vârstă de 16 ani, 
care beneficiase de o educaţie solidă şi care a fost încoronat drept ţarul 
Fiodor al II-lea. In mai, armata s-a răzvrătit şi multi comandanţi au trecut de 
partea unui pretendent la tron, aşa-numitul prim „Fals Dmitri”. În iunie, Fiodor 
al II-lea şi mama sa (fiica lui Skuratov) au fost strangulati în Kremlin de agenţii 
lui Dmitri, iar trupurile lor au fost expuse în public. Semen Godunov, care era 
urât de multă lume, a fost aruncat în temniţă şi lăsat să moară de foame.“ În 
Rusia au urmat ani de zile de război civil şi haos şi „Timpurile tulburi”. 

ELISABETA |, WALSINGHAM ŞI ASCENSIUNEA SERVICIILOR 
SECRETE ENGLEZE 


DER îndelungată a Elisabetei | (din 1558 până în 1603) este considerată 


în prezent drept una dintre cele mai glorioase din istoria Angliei, dar în epocă 
a fost o perioadă de nesiguranţă intensă. Amenintata de duşmani din tara si 
din străinătate, regina ştia că era dificil să îşi păstreze coroana. Puterile 
catolice din Europa o socoteau şi nelegitimă, şi eretică. Loialitatea catolicilor 
englezi, care nu se împăcaseră cu ideea afilierii la Biserica Protestantă, era 
mereu sub semnul întrebării, iar Regina Fecioară provoca şi mai multă 
îngrijorare prin refuzul ei insistent de a numi un succesor. Stabilitatea 
regimului depindea astfel de supraviețuirea ei. După cum spunea un membru 
al Parlamentului în 1567: „Dacă Dumnezeu ar lua-o la El pe Majestatea Sa, 
succesiunea nefiind stabilită, nu ştiu ce se va alege de mine, de soţia mea, de 
copiii mei, de pământuri, bunuri, prieteni sau de tara”.: Pericolul unei invazii 
străine, coroborat cu cel al formării unei facţiuni catolice în ţară au determinat 
statul elisabetan să creeze cel mai sofisticat serviciu de informaţii din lume la 
acea vreme. 

Din 1573 până la moartea sa în 1590, Sir Francis Walsingham, principalul 
secretar de stat al Elisabetei, a îndeplinit dublul rol de secretar de externe şi 
şef al serviciului de informaţii, având zilnic acces la regină şi la prim-ministrul 


William Cecil (din 1571 baron Burghley), cel care purtase până atunci 
responsabilitatea operatiunilor de spionaj. In 1568, Walsingham i-a scris lui 
Cecil cá ,este mai sigur sá ne temem prea mult decát prea putin". Aceastá 
axiomá a devenit crezul său.: Sub conducerea personală a lui Walsingham, 
operaţiunile de spionaj, contraspionaj, decriptare şi combatere a subversiunii 
au cunoscut o integrare nemaiîntâlnită până atunci în istoria serviciilor de 
informaţii. 

Cariera timpurie a lui Walsingham rămâne în mare parte un mister, 
deoarece documentele sale personale au dispărut. Nu se cunoaşte nici măcar 
data naşterii (probabil în jurul anului 1532). A studiat la King's College, 
Cambridge, de unde, ca mulţi alţii, a plecat în 1550 fără să obţină o diplomă. 
Amintirile sale despre viaţa de student au fost probabil plăcute, dat fiind că 
ulterior Cambridge a devenit pentru el probabil cel mai important loc de 
recrutare a cadrelor specializate în culegerea de informaţii. După ce a părăsit 
King's College, a călătorit câţiva ani pe continent, dezvoltând o afecţiune 
specială pentru atmosfera protestantă din Basel; în momentele grele de mai 
târziu, şi-a exprimat uneori dorinţa de a reveni „printre elvetienii credincioşi”. 
Şi-a întrerupt călătoriile pentru a studia dreptul la Gray's Inn, unde tatăl său 
fusese trezorier, dar nu există dovezi că Walsingham ar fi deţinut vreo funcţie 
publică până în 1568, când avea aproximativ 36 de ani.: 

Când, cinci ani mai târziu, a devenit şeful serviciilor de informaţii, se pare că 
nu ştia mai nimic despre operaţiunile de spionaj anterioare dinastiei Tudor - 
asemenea reginei şi celorlalţi miniştri. Tatăl Elisabetei, Henric al VIII-lea, 
încercase oarecum să îl ia drept model pe Eduard al Ill-lea*, dar aproape sigur 
nu cunoştea nimic despre succesele sau eşecurile operaţiunilor de spionaj din 
timpul Războiului de 100 de Ani!?, printre care şi modul dramatic în care 
Eduard a reuşit să scape de forţele franceze în mlaştinile din Somme în 1346, 
cu ajutorul unui agent englez.: In documentele guvernamentale engleze 
legate de Războiul de 100 de Ani (prea puţin sau deloc studiate de 
Walsingham) apar multe referiri la trimiterea de exp/oratores sau espies peste 
Canalul Mânecii pentru a obţine informaţii despre intenţiile francezilor= dar 
nu transpare existenţa unui serviciu organizat de informaţii externe. 
Majoritatea spionilor par să fi fost persoane obscure, adesea identificate în 
termeni vagi precum „un anumit mesager”. Printre aceştia se regăseau totuşi 
şi câţiva negustori care călătoreau în Franţa cu afaceri, ca de pildă meşterul 
aurar John Bridd din Londra, în timpul domniei lui Henric al IV-lea. Misiunea 
obişnuită a spionilor era „de a descoperi intenţiile şi planurile duşmanilor 
regelui [...] şi de a-i informa pe rege şi membrii consiliului despre planurile 
acestora”. Li se spunea adesea să acţioneze „cât mai grabnic".' Cele mai mari 
succese au fost obţinute de spionii care au activat în teritoriile engleze din 
Franţa, în special la Calais şi Bordeaux, la începutul secolului al XV-lea, într-o 
perioadă din timpul Războiului de 100 de Ani când Franţa suferea o slăbire 
internă de o amploare neegalată până la invazia germană din 1940. În 1406, 
spionii englezi din Paris au raportat către Calais că Ludovic, duce de Orleans, 
fratele regelui Carol al VI-lea şi conducătorul efectiv al Franţei, se pregătea să 


142 Operațiunile de spionaj din timpul Războiului de 100 de Ani, neglijate mult timp, sunt 
încă în curs de cercetare. Chiar dacă recent au apărut câteva lucrări de valoare scrise de 
cercetători precum Jonathan Sumption sau Chris Given-Wilson, există încă multe lacune 
în sursele extrem de fragmentare. (Nal 


143 Explorator a fost un termen latin pentru spion (vezi supra, p. 70); espies era un 
termen folosit în franceza veche. (W.a.) 


invadeze regiunea Gironde, aflatá sub dominatie englezá. Bordeaux si alte 
orase de frontierá au organizat o retea de spionaj care furniza rapoarte 
regulate, de obicei corecte, despre miscárile trupelor franceze. Printre surse 
s-a numărat si un informator de rang înalt din tabăra ducelui de Orléans, ale 
cărui informaţii au fost considerate atât de importante, încât au fost 
dezvăluite juratilor din Bordeaux (membrii consiliului municipal) numai după 
ce aceştia au depus jurământ să păstreze secretul.: 

Ulterior, după ce Anglia a pierdut teritoriile deţinute în Franţa, momentul 
culminant fiind ocuparea oraşului Calais de către forţele franceze în 1558, 
Walsingham nu a mai avut posibilitatea să folosească această ţară ca bază 
strategică pentru operaţiunile engleze de spionaj. Nu a reuşit nici să profite 
de lecţiile, în mare măsură uitate, din Războiul de 100 de Ani. Walsingham a 
condus serviciile elisabetane de informaţii nu din birouri guvernamentale, ci 
din reşedinţa sa aflată în cartierul Aldgate din Londra, cunoscută drept 
„Papey”, un fost spital medieval construit iniţial pentru îngrijirea preoţilor 
nevoiaşi si infirmi care oficiaseră liturghii cântate pentru sufletele 
binefăcătorilor ráposati (o profesie cu care Walsingham nu era deloc de 
acord). Cel mai tăinuit volum din casa lui a fost „The book of secret 
intelligences”, în care înregistra numele şi pseudonimele agenţilor săi, cu cât 
erau plătiţi şi detalii despre coduri şi cifruri.‘** Nu este cunoscut cazul niciunui 
alt şef de serviciu de informaţii de până atunci care să fi păstrat o compilaţie 
atât de cuprinzătoare de informaţii secrete pentru uzul personal. Având în 
vedere dimensiunile, complexitatea şi birocraţia serviciilor secrete moderne, 
este imposibil ca un şef de agenţie de informaţii să deţină un asemenea 
volum în zilele noastre. În Anglia elisabetană însă, amploarea mult mai redusă 
a operaţiunilor de spionaj permitea unui administrator deosebit de sârguincios 
şi talentat să ţină personal evidenţa majorităţii acţiunilor. Totuşi, până şi 
Walsingham era uneori copleşit de volumul prea mare de muncă. Problemele 
de sănătate periodice, provocate probabil de pietre la rinichi, îl obligau 
adeseori să rămână în pat, deşi pare să fi scris şi atunci aproape la fel de mult 
ca în zilele când lucra la birou.* Spre deosebire de şefii serviciilor de informaţii 
din regimurile autoritare (şi nu numai) din secolele XX şi XXI, Walsingham nu 
s-a temut să „spună adevărul puterii”. După o discuţie în contradictoriu cu 
Elisabeta în 1586, regina, în pragul exasperării, şi-a scos un papuc si i l-a 
aruncat în cap.» Ca şi un alt şef al serviciilor de informaţii, care a lucrat pentru 
Margaret Thatcher patru secole mai târziu, Walsingham pare să fi fost de 
părere că „responsabilitatea mea era să-i spun ceea ce nu voia să afle”.- 

Portretul lui Walsingham, pictat pe panel de lemn de John de Critz cel 
Bătrân în jurul anului 1585 şi expus la National Portrait Gallery, înfăţişează o 
figură întunecată şi îngândurată. Walsingham este îmbrăcat în negru, cu 
excepţia gulerului alb obligatoriu din jurul gâtului, are barba neagră, mustata 
înspicată cu fire cenusii şi un început de chelie acoperit de o bonetá de 
savant.!^ O examinare recentă cu raze infraroşii a unui alt portret, realizat de 
un artist necunoscut, a dezvăluit un secret pe care Walsingham nu l-a 
cunoscut niciodată: acesta a fost pictat peste o imagine catolică a Fecioarei 
cu Pruncul. Walsingham ar fi fost îngrozit dacă ar fi ştiut. Dr. Tarnya Cooper, 
curator principal la National Portrait Gallery, sugerează că artistul ar fi 


144 „Cartea informaţiilor secrete” [The book of secret intelligences] nu s-a păstrat. Vezi 


Alford, Watchers, p. 18. (N.a.) 


145 Vezi ilustratia nr. 14. (Nal 


încercat o glumă ireverentioasá pe seama lui Walsingham, care era 
protestant convins.1^46 

Walsingham a fost cel mai tenace ideolog protestant de la curtea Elisabetei. 
„Mai presus de orice”, scria el, „îmi doresc gloria lui Dumnezeu si apoi 
siguranţa reginei”. El fusese ambasador la Paris în timpul masacrului din Ziua 
Sfântului Bartolomeu din 1572, probabil cea mai gravă atrocitate religioasă a 
secolului, despre care a scris mai târziu: „A fost cel mai groaznic spectacol la 
care am fost martor”. Cel putin 2 000 de protestanți au fost ucişi la Paris şi 
chiar mai mulţi în provincii, pe alocuri într-o atmosferă de carnaval, iar papa 
Grigore al XIII-lea a comandat un 7e Deum pentru a celebra evenimentul.” 
Neîncrederea şi resentimentele lui Walsingham fata de catolicism s-au 
consolidat atunci semnificativ. 

Walsingham a înţeles mai bine decât oricare alt şef al unei organizaţii de 
spionaj de dinaintea lui importanţa recrutării agenţilor dintre adversarii săi 
ideologici. Unii dintre cei mai buni agenţi ai săi de pe continent erau catolici 
englezi exilați, printre aceştia numărându-se Anthony Standen (alias Pompeo 
Pellegrini),: care a furnizat informaţii vitale cu privire la pregătirile Armadei 
spaniole a lui Filip al II-lea. Cei mai importanti agenti ai lui Walsingham din 
anturajul Mariei, regina Scoției, şi de la ambasada Franţei la Londra, Gilbert 
Gifford şi „Henri Fagot”, au fost amândoi preoţi catolici. Filip al II-lea nu s-ar 
fi gândit niciodată să recruteze agenti dintre puţinii protestanți rămaşi în 
Spania (pe care era hotărât să-i extermine), deşi un ambasador englez cu 
mari datorii la jocuri de noroc îşi oferise serviciile cu câţiva ani înainte de 
crearea Armadei.: 

În mare parte a domniei Elisabetei ca prima regină protestantă a Angliei şi 
Conducător Suprem al Bisericii Anglicane, majoritatea comploturilor puse la 
cale împotriva ei de catolicii englezi şi de susţinătorii lor din străinătate au 
avut drept principal scop înlocuirea ei pe tronul Angliei cu catolica Maria 
Stuart, fiica lui lacob al V-lea al Scoției si a reginei de origine franceză Maria 
de Guise. În 1542, când lacob al V-lea a murit fără să lase în urmă niciun 
moştenitor de sex masculin, Maria Stuart fusese încoronată regină a Scotiei la 
vârsta de numai nouă luni, urletele ei de bebeluş marcând întreaga 
ceremonie. Tot restul copilăriei sale, viitorul Mariei părea să fie în Franţa, nu 
în Scotia sau Anglia. La vârsta de patru ani a fost logodită cu delfinul Franţei, 
Francisc, fiul şi mostenitorul regelui Henric al II-lea. In septembrie 1558, cu 
două luni înainte ca Elisabeta, în vârstă de 25 de ani, să îi succeadă Mariei 
Tudor la tronul Angliei, Maria s-a căsătorit cu Francisc la Paris. Ea avea 15 ani, 
el, 14. În mai putin de un an, soţul ei a devenit regele Francisc al II-lea, după 
moartea subită a lui Henric al II-lea într-un turnir, iar Maria, descendentă, ca şi 
Elisabeta, a lui Henric al VII-lea, şi-a cerut public dreptul la tronul Angliei. 

În timp ce Maria Stuart se afla în Franţa, mama ei catolică, Maria de Guise, 
conducea Scoţia ca regent, domnia ei, susţinută de trupele franceze, fiind 
contestată de nobilii protestanți scoțieni, aşa-zişii „Lorzi ai Congregaţiei”. In 
1559, lorzii au apelat la William Cecil pentru sprijin militar, pe care acesta l-a 
furnizat - deşi n-a reuşit s-o convingă pe Elisabeta decât când a ameninţat că 
demisionează. Până în primăvara lui 1560, Cecil a obţinut cele mai valoroase 


146 Este puţin probabil să fie vorba de o simplă refolosire a unui tablou nedorit. Analiza cu 
raze infraroşii a peste 120 de portrete din perioada dinastiei Tudor de la National Portrait 
Gallery a descoperit un singur alt caz de repictare peste o imagine religioasă. Vezi 
Charlotte Bolland, „Under the skin - A newly discovered piece of satirical Tudor art?", 9 

informatii despre situatia din Scotia prin decriptarea corespondentei cifrate a 
reginei regente, unele scrisori fiind interceptate în Scoţia,” altele în Franța." 
Multe dintre mesaje, dacă nu chiar toate, au fost decriptate de John Somer, un 
personaj misterios ignorat în mare parte de istorici, care lucra ca secretar al 
ambasadorului Angliei în Franţa, Sir Nicholas Throckmorton.!*” Siguranţa 
corespondenţei dintre curtea franceză şi regent era slab protejată la Paris. 
Throckmorton a relatat că, într-un caz, curierul, un „nobil arcaş” pe nume 
Beaumont din garda regală franceză, i-a permis lui Somer accesul la o 
scrisoare adresată Mariei de Guise pentru două ore, timp în care scrisoarea a 
fost fără îndoială transcrisă şi apoi „sigilată din nou cu viclenie” pentru a 
ascunde faptul că fusese deschisă. Throckmorton i-a cerut lui Cecil să se 
asigure că Beaumont va fi „bine folosit” la sosirea în Anglia şi că va primi cel 
putin „100 de coroane”: „Întrucât soţia lui are acces la apartamentul reginei 
Franţei [Maria Stuart], el ar putea să fie de ajutor şi să dea instiintari 
[informaţii] din când în cand”.» 

Cecil le-a trimis copii după decriptările lui Somer „Lorzilor Congregaţiei” din 
Scoţia, care îi furnizaseră o parte din corespondenţa interceptată a reginei 
regente. Lorzii nu au păstrat secretul şi se pare că o parte dintre ei au folosit 
interceptările pentru a încerca să o discrediteze.!^? Scrisorile ei din 1 mai, care 
fuseseră decriptate, au arătat că „avea cunoştinţă că scrisoarea ei şi [cele] 
din Franţa fuseseră descifrate”. Throckmorton l-a avertizat pe Cecil că avea 
să urmeze negreşit „o modificare a tuturor cifrurilor”, dar Somer s-a ridicat la 
înălţimea provocării. Pe 19 iulie, când a trimis şi alte decriptări, Throckmorton 
a informat Consiliul Coroanei că, deşi cifrul folosit era „nou şi dificil”, ca 
urmare a „informaţiilor periculoase” primite de francezi că „scrisorile lor au 
fost descifrate”, Somer reuşise să îl spargă: „truda şi slujirea domnului 
Somers [sic] se arată demne [de] recompense”. Throckmorton a încheiat 
rugându-se ca membrii Consiliului Coroanei „să fie pătrunşi de Duhul Sfânt al 
lui Dumnezeu".» 

Pe 17 iunie, o salvă de tun francez trasă din castelul Edinburgh anunţa 
încheierea unui armistițiu în războiul civil dintre regina catolică regentă si 
lorzii protestanți din Congregatie. Au urmat tratativele de pace, Cecil fiind 
unul dintre cei doi negociatori englezi. Importanţa pe care o acorda Cecil 
informaţiilor provenite din descifrarea codurilor secrete a fost demonstrată de 
reacţia sa la o scrisoare cifrată trimisă de un secretar francez din castelul 
Edinburgh, care a fost interceptată, dar care nu a putut fi decriptată. Cecil a 
spus cá ar „fi dat 100 [de lire sterline] pentru a-l avea pe Somer aici". ^? 


147 Există puţine informaţii despre cariera lui John Somer (cunoscut şi sub numele de 
Sommer, Somers, Sommers şi Summers), care nu are nicio înregistrare în ODNB. Anterior 
lucrase ca secretar al lui Nicholas Wotton, ambasadorul Mariei Tudor în Franţa. Vezi S. 
Tomokiyo, „Ciphers during the Reign of Queen Elizabeth I", 
www.h4.dion.ne.jp/-room4me/america/code/elizabeth.htm. (Nal 


48 Este foarte putin probabil ca scurgerea de informatii sá fi avut loc la ambasada Angliei 
din Paris, având în vedere precautiile luate de Somer pentru a păstra secretul 
decriptărilor. Înainte de a i le trimite lui Cecil la Londra, le-a recifrat într-un cod pe care îl 
considera sigur si a luat si alte măsuri pentru a le ascunde sursa. Vezi Throckmorton către 
Cecil, 6 aprilie 1560, CSP Foreign Elizabeth, vol. 3. (N.a.) 


149 Cecil a precizat cá, „dacă domnul Hampton [posibil unul dintre secretarii săi] nu poate 
face nimic cu ea”, ar trebui trimisă lui Somer la Paris pentru a fi decriptată. Probabil aşa 
s-a şi întâmplat, dar este greu de crezut că Somer ar fi putut răspunde până la semnarea 
Tratatului de la Edinburgh din 6 iulie. Vezi Cecil către Petre, 21 iunie 1560, CSP Foreign 
Elizabeth, vol. 3. (N.a.) 


Tratatul de la Edinburgh, semnat pe 6 iulie, a reprezentat un triumf pentru 
Cecil. Forţele franceze s-au retras din Scotia si s-au întors în Franţa si, după 
moartea reginei regente, în iunie, s-a instaurat o regență protestantă. 
Conform tratatului, Maria, regina Scoției, şi Francisc al II-lea au fost nevoiţi să 
renunţe la orice pretenţie la tronul Angliei. Cinci luni mai târziu, în decembrie 
1560, Maria a pierdut şi tronul Franţei, ca urmare a morţii soţului ei, Francisc, 
probabil din cauza unei tumori pe creier. In august 1561 a revenit în Scoţia - o 
regină catolică evlavioasă într-o ţară condusă de un clan protestant 
înverşunat. După ce s-a recăsătorit cu lordul Darnley şi a adus pe lume, în 
1566, un fiu, viitorul lacob al VI-lea al Scoției şi lacob | al Angliei, nu i s-a mai 
permis niciun contact cu acesta. Disputele dintre Maria si lorzii protestanți din 
Scoţia au dus la abdicarea ei în iulie 1567 şi, un an mai târziu, la fuga ei în 
Anglia, unde şi-a petrecut următorii 19 ani în arest la domiciliu prin diferite 
castele şi conace. 

Atât Cecil, cât şi Walsingham erau convinşi că securitatea Angliei era 
ameninţată în principal de comploturile organizate de Filip al ll-lea, cu 
binecuvântarea Papei, cu scopul de a o detrona pe Elisabeta şi a o întrona pe 
Maria, readucând Anglia la credinţa catolică. Cât de grav era pericolul ca 
Elisabeta să fie asasinată s-a dovedit pe 23 ianuarie 1570, când James 
Stewart, primul conte de Moray, a fost împuşcat la Linlithgow. După abdicarea 
Mariei, Moray devenise regent al lui lacob, fiul pe care ea nu l-a mai văzut 
niciodată. Moray a fost asasinat de James Hamilton din Bothwellhaugh, care 
era împins de dorinţa de a o răzbuna pe Maria, dar si de nemulțumiri 
personale. Pe cand Moray cálárea prin Linlithgow, Hamilton l-a rănit fatal cu 
un foc de carabină tras de la fereastra casei unchiului său, arhiepiscopul de St 
Andrew. Uciderea lui Moray, prima personalitate asasinată cu o arma de foc, 
este comemorată la Saint Giles Kirk din Edinburgh, printr-unul dintre cele mai 
frumoase plăci comemorative din Scoţia. Arhiva lui Cecil din Hatfield House 
conţine o parte din corespondenţa lui Hamilton interceptată după asasinat, pe 
când acesta era fugar. Printre scrisori apare şi un apel la ajutor financiar 
trimis către un servitor al Mariei, regina Scoției, deoarece îşi pierduse „toate 
mijloacele de trai în slujba Majestății Sale”.2 

In februarie 1570, prin bula Regnans in Excelsis, papa Pius al V-lea a 
excomunicat-o pe Elisabeta, „pretinsa regină a Angliei si slujitoarea 
fárádelegilor", absolvindu-i pe catolicii englezi de supunere fata de ea. 
Prima încercare de a o detrona pe Elisabeta după publicarea bulei papale a 
fost „complotul Ridolfi”, descoperit în primăvara lui 1571. Bancher florentin cu 
reşedinţa la Londra, Roberto di Ridolfi, după care a fost numită şi conspirația, 
directionase în secret timp de mai multi ani fonduri de la Pius al V-lea si Filip 
al II-lea către catolicii englezi. Până în septembrie 1569, transferase aproape 
3 000 de lire sterline de la ambasadorul spaniol, Don Guerau de Spes, către 
catolicul scoţian John Leslie, episcop de Ross şi reprezentantul la Londra al 
Mariei, regina Scoției. In martie 1571, Ridolfi a plecat la Roma si Madrid în 
încercarea de a obţine sprijinul papei si al lui Filip al Il-lea pentru o revoltă 
catolică în Anglia, condusă de ducele de Norfolk şi sprijinită de trupele 
spaniole din Olanda. Planul era ca Maria să fie eliberată din arest la domiciliu, 
să se mărite cu Norfolk şi să o înlocuiască pe Elisabeta pe tronul Angliei. 
Complotul a fost descoperit când Charles Bailly, un slujitor al Mariei şi al 


150 Bula a fost emisă după suprimarea revoltei catolice din Nord în 1569. O copie a bulei a 
fost bătută în cuie de catolicul John Felton în poarta casei episcopului de Londra, din 
curtea bisericii Sf. Paul. Felton a fost executat pentru trădare şi, trei secole mai târziu, a 
fost beatificat ca martir englez. Vezi ODNB, John Felton. (Nal 


episcopului de Ross, a fost arestat la Dover în aprilie, având asupra sa 
corespondenţă incriminatoare, inclusiv şi două scrisori de la Ridolfi. Bailly a 
fost tras pe roată în Turnul Londrei şi a dezvăluit tot ce ştia despre complot. 
Pe peretele celulei sale, de unde putea vedea eşafodul călăului din Tower Hill, 
a scrijelit două mesaje îndurerate care s-au păstrat. În primul, datat din 10 
aprilie 1571, scrie: „IHS [Sfântul nume al lui lisus] Ínteleptii ar trebui să sti[e] 
ceea ce fac, să cerceteze înainte de a vorbi; să aducă dovezi înainte de a 
pedepsi; să fie atenţi cu cine se însoțesc; şi, mai presus de toate, in cine se 
incred [...]. Charles Bailly” zm 

Cecil şi Walsingham, care era deja profund implicat în operaţiuni de spionaj 
în calitate de ambasador la Paris (1570-1573), ştiau mult mai multe despre 
complotul Ridolfi decât s-a aflat la vremea respectivă sau decât au bănuit 
până de curând istoricii. Cercetări recente sugerează, dar nu dovedesc, că 
Ridolfi era agent dublu. In 1569, pe când era stabilit la Londra, fusese supus 
de Walsingham unui interogatoriu îndelungat, care nu a avut loc în Turn, cum 
se întâmpla de regulă în cazul suspiciunilor de trădare, ci în casa din Aldgate. 
Probabil că Ridolfi şi-a mărturisit rolul în direcționarea fondurilor către catolicii 
englezi şi a dezvăluit planurile Spaniei şi ale papei de a o înlocui pe Elisabeta 
cu Maria pe tron. Deşi detaliile înţelegerii nu sunt clare, Ridolfi a fost eliberat 
după o lună. Având aprobarea lui Cecil, Walsingham pare să fi ajuns la 
concluzia că recrutarea lui Ridolfi ca agent dublu - care ar fi furnizat informaţii 
despre mersul conspirației, ceea ce ar fi permis zădărnicirea acesteia la 
momentul potrivit - reprezenta cea mai bună variantă de a contracara 
tentativa de folosire a acestuia ca finanţator al complotului pentru aducerea 
Mariei pe tronul Angliei. Momentul potrivit a venit odată cu arestarea lui Bailly 
la Dover, care a permis demascarea complotului fără a fi dezvăluit rolul de 
agent dublu jucat de Ridolfi.» Complotul s-a încheiat cu judecarea ducelui de 
Norfolk pentru trădare şi executarea lui la Tower Hill în iunie 1572. Înainte să 
pună capul pe butuc, Norfolk a spus mulţimii care urmărea execuţia cá Ridolfi 
era un „străin, un om rău”, cu care vorbise o singură dată: „E un om căruia îi 
place liniştea Angliei şi cu un spirit mereu gata şi dornic de orice uneltiri”.2 

Cu toate acestea, complotul Ridolfi nu a oferit dovezile de care aveau 
nevoie Walsingham şi Cecil pentru a putea demonstra că Maria era implicată 
în planurile de asasinare a Elisabetei şi, prin urmare, trebuia condamnată la 
moarte. Intrucat Maria a purtat corespondenţă cifrata cu unii dintre 
simpatizantii ei, pentru a obţine astfel de dovezi era nevoie şi de criptanaliză, 
pe lângă informaţiile transmise de agenti. In 1571, pe când era ambasador la 
Paris, Walsingham a obţinut - cu o „uşurinţă suspectă”, după cum consideră 
John Guy, biograful Mariei - o copie a cifrului furnizat de Ridolfi conspiratorilor. 
E foarte probabil să o fi obținut-o chiar de la Ridolfi. Walsingham nu a mai 
avut însă copii ale cifrului folosit de Maria după complotul Ridolfi, iar oamenii 
săi au încercat în zadar să îi decripteze scrisorile câţiva ani la rând - încă o 
dovadă indirectă că succesul în decriptarea corespondenţei din timpul 
complotului s-a datorat probabil mai mult lui Ridolfi decât priceperii englezilor 
la decriptarea codurilor. 

Dacă Ridolfi a fost agent dublu, ceea ce este plauzibil, acest lucru nu i-a fost 
niciodată adus la cunoştinţă Elisabetei şi ea nu a bănuit nimic. Probabil la 
scurt timp după ce a fost descoperit complotul şi Norfolk a fost executat, 
regina i-a dăruit lui Walsingham un tablou nou făcut la comandă, care îi 
infatisa pe Henric al Vill-lea si pe cei trei succesori ai dinastiei Tudor la tronul 

Angliei. Elisabeta intruchipeazá virtutile tatálui sáu si ale celor doi frati vitregi, 
ţinându-se de mână cu Pacea (reprezentată călcând în picioare sabia 
discordiei) şi având alături Abundenta. Regina i-a transmis lui Walsingham că 
tabloul era un „semn de apreciere a poporului ei şi a ei însăşi” faţă de el.» 
Niciun alt şef al serviciilor de informaţii din istoria britanică (şi posibil 
mondială) nu a mai fost răsplătit cu un asemenea portret remarcabil al 
conducătorului şi al dinastiei a căror securitate o asigura. 

La începutul lui 1573, Sir William Maitland de Lethington, fostul secretar de 
stat al Mariei Stuart, a ocupat împreună cu alti simpatizanți castelul din 
Edinburgh, în încercarea de a o repune pe aceasta pe tronul Scoției. La 
cererea regentului Scoției, Elisabeta a trimis trupe şi unităţi de artilerie pentru 
a asedia castelul. In martie, în timpul asediului, diplomatul englez Henry 
Killigrew, care însoțea forţele trimise de Elisabeta, a obţinut din surse 
necunoscute două scrisori cifrate ale lui Maitland către reprezentantul Mariei 
în Franţa, episcopul catolic de Glasgow, şi un mesaj către John Chisholm, 
fostul revizor al Mariei la Artileria Regală. După câte se pare, scrisorile nu au 
putut fi decriptate la curtea regentului de la castelul din Stirling. Prin urmare, 
Killigrew i-a trimis mai departe lui Somer una dintre scrisorile cifrate adresate 
episcopului de Glasgow şi le-a scris lui Burghley şi contelui de Leicester: 
„Dacă domnul Somers [Somer] poate face ceva cu ea, le va primi şi pe 
celelalte”. Nu există dovezi că Somer ar fi reuşit să spargă cifrul. Pe 28 mai, 
simpatizanţii Mariei din castelul Edinburgh s-au predat. Comandantul lor 
militar a fost executat la Market Cross din Edinburgh, iar Maitland a murit în 
închisoarea Leith, fie răpus de boală, fie, după unele relatări, pentru că s-ar fi 
sinucis.» 

Activităţile engleze de decriptare au fost relansate la sfârşitul anilor 1570, în 
mare parte cu ajutor din partea olandezilor. În 1575, prinţul Wilhelm de 
Orania, conducătorul revoltei olandeze cunoscut îndeobşte ca „Wilhelm 
Taciturnul”, a denunţat oficial suveranitatea lui Filip al II-lea al Spaniei asupra 
Olandei. Un an mai târziu, o delegaţie olandeză condusă de Philips de Marnix, 
lord de Saint-Aldegonde şi apropiat al lui Wilhelm, a sosit în Anglia pentru a 
cere sprijinul Elisabetei. El a avut parte de o susţinere puternică din partea lui 
Walsingham, pe care Wilhelm de Orania îl considera „cel mai important 
prieten pe care îl avea în Anglia”. Regina însă nu voia să fie atrasă într-un 
război continental şi l-a admonestat în public pe Walsingham.» Deşi 
Aldegonde nu a obţinut ajutorul sperat, i-a pus la dispoziţie lui Walsingham 
cunoştinţele sale în materie de decriptare de coduri şi i-a dezvăluit probabil 
că primea informaţii importante despre cifrurile spaniole de la un funcţionar 
de cifru de origine flamandă aflat la curtea regală din Madrid.= În martie 1577, 
Aldegonde i-a oferit lui Walsingham mesaje decriptate trimise de 
ambasadorul interimar al Spaniei la Londra, Antonio de Guaras, care arătau 
că acesta lua frecvent legătura cu Maria, regina Scoției.» Câteva luni mai 
târziu, Wilhelm de Orania i-a transmis lui Walsingham, prin intermediul 
diplomatului englez Daniel Rogers, conţinutul unui alt mesaj spaniol decriptat, 
care includea planurile (niciodată puse în aplicare) lui loan de Austria, 
guvernatorul Ţărilor de Jos aflate sub dominație spaniolă, de a debarca o 
armată spaniolă în Anglia, sub pretext că s-ar adăposti de o furtună pe 
Canalul Mânecii.» 

Cam în acelaşi timp,” Walsingham a primit de la Thomas Wilson, secretar de 
stat ca şi el, o scrisoare interceptată adresată lui Don Bernardino de Mendoza, 
comandant spaniol din Olanda, simpatizant al Mariei, regina Scoției, şi ulterior 
ambasador la Londra, „în care” Wilson credea că „poate fi o chestiune de 


mare importantá, dacá este bine descifratá. Dacá Sainte-Aldegonde nu o 
poate face si nici domnul Somers [Somer], as dori să o trimiteţi tânărului 
dumneavoastră slujitor Philips [Phelippes], care este cu ambasadorul nostru la 
Paris”. 

Somer se apropia, dacă nu cumva trecuse, de finalul carierei sale de 
criptanalist. Succesorul său precoce, Thomas Phelippes (pronunţat „Philips”), 
care pe atunci avea doar vreo 21 de ani, avea să devină cel mai mare 
criptolog englez din generaţia sa, deşi nu se ştie dacă a reuşit să descifreze 
mesajul adresat lui Don Bernardino de Mendoza. Maria, regina Scoției, 
neştiind că Phelippes îi decripta mare parte din corespondenţă, l-a descris 
ulterior dezaprobator ca fiind „mic de statură, slab în toate sensurile, cu părul 
blond-închis şi barba galbenă, cu faţa mâncată de vărsat [şi] chior”. Potrivit 
tatălui său, Phelippes avea „o fire sobră şi discretă”. Cariera sa timpurie nu 
este cunoscută în întregime, parţial din cauza confuziei legate de ortografia 
numelui său în documentele oficiale. Cel mai probabil a absolvit Trinity 
College de la Cambridge. Era cu siguranţă un lingvist talentat, care putea citi 
cel puţin bine în latină, italiană, franceză, germană şi spaniolă. Din 1578 până 
în 1583, a vizitat în mod frecvent ambasada Angliei din Paris, care a reuşit să 
intercepteze o cantitate considerabilă de corespondenţă.» Într-o scrisoare 
trimisă din Franţa lui Walsingham în 1582, Phelippes menţiona că „am avut 
de-a face, după cum ştiţi, cu multe cifruri"!??, cu toate că s-au păstrat foarte 
puţine indicii legate de cifrurile pe care le decodase până atunci. 

In timp ce Phelippes încă învăţa secretele meseriei de criptanalist, 
Walsingham a continuat să se bazeze pe Aldegonde. În martie 1578, i-a trimis 
diplomatului englez William Davison o copie după o scrisoare interceptată de 
la ambasadorul Portugaliei la Londra: „Este foarte important pentru serviciul 
Majestății Sale ca această scrisoare a ambasadorului Portugaliei sa fie 
descifrată degrabă. Vă rugăm prin urmare să trataţi această însărcinare cu 
seriozitate şi urgenţă împreună cu St. Alagondye [Aldegonde]. Cifrul este atât 
de uşor, încât nu va pune mari probleme".» După două săptămâni, Davison a 
răspuns că Aldegonde a trebuit să plece înainte să poată decripta scrisoarea, 
„dar mi-a găsit un altul [critpolog] care să o înfăptuiască. O trimit alăturat”. 

Se presupune adeseori că alianţa anglo-americană SIGINT, care a apărut în 
timpul celui de-al Doilea Război Mondial şi funcţionează şi în prezent, este 
unică în istorie. Totuşi, alianţa de decriptare dintre Anglia şi rebelii olandezi a 
fost creată cu aproape patru secole înainte. După asasinarea lui Wilhelm 
Taciturnul în 1584, fiul şi succesorul său în fruntea revoltei olandeze, Mauriciu 
de Nassau, s-a grăbit să îl asigure pe Walsingham că vor continua 
colaborarea: 


152 La vremea respectivă, Phelippes se străduia să decripteze o scrisoare referitoare la 
iezuiţi, „de ale căror practici Domnul să ne apere [...]. Nu m-am lovit niciodată de unul 
[cifru] care să mă încurce atât de mult sau la care observaţiile pe care le folosesc în astfel 
de ocazii să-mi fie atât de puţin folositoare”. Vezi Cooper, Queen's Agent, pp. 269-270. 
(N.a.) 

isum primei alianţe de rege a Anglic Ín 1577, Philips d de Manik lord de 
Saint-Aldegonde, unul dintre conducătorii revoltei olandeze impotriva guvernării spaniole, 
a spart cifrul folosit de Ioan de Austria, fratele vitreg al lui Filip al II-lea și guvernatorul 
Olandei, si i-a transmis si lui Walsingham decriprările după corespondența spaniolilor. 


Cunoscându-vă prietenia cu regretatul meu tată si relaţiile bune pe care le-aţi avut 
în chestiuni legate de biserică şi starea regatului Angliei şi a ţărilor noastre, şi punând 
mâna pe anumite scrisori de la Don Bernardin[o] de Mendoza [ambasadorul Spaniei 
la Londra, expulzat în 1584] către prinţul de Parma [comandant spaniol în Ţările de 
Jos], în care apar o parte dintre negocierile [spaniole] din Franţa, vi le trimit, dar 
întrucât ele au fost descifrate şi trebuie să păstrăm acest cifru secret, din motive pe 
care le cunoaşteţi mai bine decât mine, vă rog ca această comunicare să nu ne aducă 
prejudicii în privinţa altor scrisori asemănătoare. Vă rog să mă păstraţi pentru 
totdeauna în grațiile Majestății Sale [regina Elisabeta], dorind să rămân mereu 
supusul ei slujitor.s: 


Asasinarea lui Wilhelm Taciturnul a provocat o îngrijorare mai mare la 
curţile europene decât la cea a lui Henric al Ill-lea si Henric al IV-lea al 
Frantei.^ Spre deosebire de regii francezi, care erau injunghiati mortal cu 
pumnalul, Wilhelm a fost primul conducător ucis de pistol, urmele lăsate de 
gloantele asasinului în peretele casei sale din Delft putându-se vedea şi 
astăzi. Moartea lui Wilhelm a marcat un moment de cotitură în istoria 
asigurării protecţiei regilor. Evenimentul „i-a frământat pe şefii de stat din 
Europa şi a bântuit imaginaţia celor responsabili de menţinerea siguranţei 
lor”. Cu doi ani în urmă, avusese loc o tentativă eşuată de asasinare a lui 
Wilhelm Taciturnul, tot cu pistolul, în urma căreia William Herle, un agent 
englez din Ţările de Jos, a afirmat cu tărie că şi Elisabeta se afla în pericol de 
moarte. Pentru a-i împiedica pe asasini să intre în Anglia, el a cerut „să se 
închidă toate punctele de trecere şi porturile Angliei, să fie păzite de ofiţeri 
care să verifice fiecare om până şi în tălpile pantofilor dacă poartă scrisori sau 
documente de conspirație şi rebeliune”. 

Inventarea pistolului de buzunar cu mecanism de piedică cu roată, care 
putea de acum fi încărcat şi amorsat dinainte, îi permisese lui Balthasar 
Gerard, francezul care l-a asasinat pe Wilhelm, să ascundă arma asupra sa şi 
să îşi ia victima prin surprindere în 1584. Un alt lucru extrem de îngrijorător 
pentru Walsingham şi pentru membrii curţii Elisabetei care au analizat 
asasinatul prin prisma securităţii era faptul că Gerard reuşise să îi înşele pe 
rebelii olandezi să îl recruteze ca agent pentru a le furniza informaţii despre 
trupele spaniole din Ţările de Jos, conduse de prinţul de Parma. De fapt, după 
cum a recunoscut chiar el înainte de a fi executat într-un mod înfiorător, 
Gérard a fost un catolic convins şi supus loial al lui Filip al II-lea, care oferise o 
recompensă de 25 000 de coroane pentru asasinarea lui Wilhelm. Deşi Gerard 
nu a mai apucat să îşi primească recompensa, părinţii săi au primit în dar de 
la Filip trei moşii. La mai bine de 1 000 de ani de la tentativa împăratului 
Theodosiu al Il-lea de a îl asasina pe Attila Hunul,* un şef de stat a instigat 
pentru prima dată la asasinarea unui conducător străin (deşi unul pe care Filip 
îl considera supus rebel) şi a avut succes. 

Asigurarea securităţii Elisabetei punea o serie de probleme care erau 
agravate de dimensiunile şi multitudinea curților sale. Whitehall, unde îşi 
petrecea cea mai mare parte din timp, era cea mai mare curte din Europa, 
întinsă pe o suprafaţă de 9 hectare. Regina însă stătea şi la Hampton Court, 
Greenwich, Richmond, Westminster, St James's, castelul Windsor si, spre 
sfârşitul domniei, Nonsuch, iar în fiecare an făcea şi un tur regal prin sudul 
Angliei. La curte se aflau de obicei peste 1 000 de persoane. Teama că regina 
era ţinta unui asasinat a sporit dramatic în vara lui 1580, când George Eliot, 


153 Mendoza a susţinut că englezii „nu au fost foarte mulţumiţi, potrivit celor înţelese, de 
buna primire şi amabilitatea pe care mi-au arătat-o ieri regele [Henric al III-lea] şi Regina 
Mama [Caterina de Medici]". (W.a.) 


un funcţionar regal care renuntase la credinţa catolică după ce slujise în 
casele unor nobili catolici din Kent si Essex, i-a spus contelui de Leicester, 
favoritul reginei, cá descoperise un complot uriaş, în care erau implicaţi 50 de 
oameni înarmaţi plătiţi de papă pentru asasinarea reginei, precum şi a lui 
Leicester, Burghley si Walsingham, în timpul unui tur regal. Teoria conspirației 
prezentate de Eliot a fost luată în serios de prezumtivele victime.“ 

Deşi nu a existat un complot care să vizeze trimiterea unor asasini catolici 
în Anglia, în iunie 1580 a sosit la Londra o misiune iezuită bine deghizată, 
condusă de Robert Persons, fost membru al consiliului şi profesor apreciat al 
Colegiului Balliol de la Oxford. Persons era costumat în căpitan de armată“. 
Celălalt conducător al misiunii, Edmond Campion, fost membru al consiliului 
de la Colegiul St John's de la Oxford, a călătorit separat, din motive de 
securitate, dându-se drept vânzător de bijuterii din Dublin.* Scopul misiunii 
iezuite a fost unul religios, nu politic, după cum scria dr. William Allen (ulterior 
cardinal), fondatorul seminarului din Rheims, care pregătea preoţii misionari 
să slujească în secret în Anglia - „să redăm neamul nostru lui Dumnezeu”.” 
Persons şi Campion au primit ordine să nu discute despre politică şi au fost 
autorizaţi să-i elibereze pe catolicii englezi de îndatorirea de a contesta 
autoritatea Elisabetei, dar termenii autorizaţiei - „atât timp cât se menţin 
condiţiile actuale” - lăsau să se înţeleagă că era posibil ca îndatorirea de ao 
detrona să fie impusă din nou ulterior. 

Timp de un an, Persons şi Campion au călătorit mult fără oprelişte vizitând 
comunitatea catolică răspândită în toate colţurile Angliei. În iulie 1582 însă, 
Eliot i-a dat de urmă lui Campion la Lyford Grange, în Berkshire, unde, după o 
căutare îndelungată, l-a găsit ascuns într-o tainitá de preot'^^, ceea ce a 
consolidat credibilitatea teoriei sale legate de un mare complot catolic. 
Campion a fost judecat împreună cu alţi şapte preoţi catolici în noiembrie, iar 
la judecată a declarat că, deşi el şi tovarăşii săi acuzaţi erau pregătiţi să 
moară, aderarea lor la credinţa catolică nu reprezenta o trădare şi ei erau în 
continuare supuşi loiali reginei. Toţi au fost condamnaţi la moarte prin 
spânzurare, spintecare şi sfârtecare'*5. Thomas Alfield, un catolic care s-a 
aflat în apropierea eşafodului, a povestit că, înainte de execuţia din 1 
decembrie de la Tyburn, Campion „a fost întrebat pentru ce regină se ruga 
[...]. [EI] a răspuns «da, pentru Elisabeta, regina voastră şi regina mea» [...]. 
Şi în ăst fel blând şi duios şi-a încredinţat sufletul Mântuitorului său, spunând 
că moare ca un catolic desăvârşit”. 

Spre deosebire de Campion, Persons a evitat arestarea şi a fugit pe 
continent. In septembrie 1581, el i-a scris conducătorului ordinului iezuit: „La 
Cambridge, am strecurat un anume preot chiar în universitate ca învăţat sau 
student fără bursă şi i-am găsit ajutor nu departe de oraş. În câteva luni, a 
trimis la [seminarul] Rheims şapte tineri foarte potriviţi”.» Desi nu există 
dovezi că Walsingham cunoştea identitatea preotului catolic „strecurat” la 
Cambridge (care nu a fost încă identificat), el şi-a strecurat cu succes propriii 
agenţi în seminarul Rheims. Scopul lui Walsingham, scria Robert Persons, era 


154 în original, „priest's hole" - ascunzătoare folosită de clericii catolici prigoniti de 
protestanți, care se adăposteau în locuri special amenajate în semineuri, mansarde, sub 
scări, în hrube etc. (ANE) 


155 [n original, „hanged, drawn and quartered" - o metodă de tortură aplicată celor care 
se făceau vinovaţi de înaltă trădare: condamnatul era atârnat în ştreang până când era 
aproape să îşi dea duhul, după care se tăia ştreangul şi era eviscerat de viu, iar apoi 
trupul era tăiat în bucăţi (de regulă, în sferturi). (N.t.) 


„să stârnească răzvrătire printre noi, trimițând spioni şi trădători ca să atate 
şi să îndemne la asta”. Primul său agent la Rheims a fost Richard Baines, 
absolvent de la Cambridge, care a ajuns la seminar în 1579 şi a fost hirotonit 
preot catolic în octombrie 1581.::: Ulterior, Baines a recunoscut cá, deşi a dat 
greş în încercarea de a otravi un put la seminar, „am găsit mijloace sa mă 
apropii de cei mai tineri, care mi s-a părut că pot fi uşor atraşi spre 
nemulţumire”. Căderea sa a venit în 1582, când a încercat să mituiască un alt 
seminarist să lucreze pentru Walsingham, promitandu-i 3 000 de coroane 
pentru serviciile sale. Seminaristul l-a informat pe dr. Allen, iar Baines şi-a 
petrecut următorul an în închisoare. Nu se ştie dacă Walsingham aprobase 
planul de a-i otrăvi pe seminaristi. 

Printre agenţii recrutaţi de Walsingham ca să-l înlocuiască pe Baines şi să-i 
furnizeze informaţii despre seminarul din Rheims şi despre studenţii de la 
Cambridge care intenționau să meargă acolo s-a numărat probabil si 
Christopher Marlowe, poetul şi dramaturgul de la Colegiul Corpus Christi, care 
devenise spion încă din studenţie. Cel care l-a recrutat pe Marlowe a fost 
probabil Nicholas Faunt, unul dintre asistenții principali ai lui Walsingham. La 
fel ca Faunt, Marlowe studiase la King's School în Canterbury şi la Corpus 
Christi, unde amândoi beneficiaseră de burse oferite de Matthew Parker, un 
fost Maestru de Corpus care a devenit primul arhiepiscop de Canterbury 
învestit de Elisabeta.!% În 1578, Faunt a ajuns unul dintre principalii asistenţi 
ai lui Walsingham şi a participat la numeroase operaţiuni de spionaj pe 
continent.: Marlowe a absolvit facultatea în 1584, apoi a început studiile de 
masterat. Registrul Buttery de la Corpus Christi, în care se notau cheltuielile 
cu mâncarea şi băutura, arată că prezenţa lui la colegiu a devenit neregulată 
începând cu anul 1585, iar cheltuielile lui au crescut considerabil în perioadele 
când se găsea acolo.” Atât prezenţa, cât şi cheltuielile sugerează că avea un 
loc de muncă remunerat care îl ţinea departe de Cambridge. Aşadar, şi-a 
început probabil cariera în serviciul secret al lui Walsingham în 1585. Singurul 
document doveditor a fost o scrisoare de susţinere a lui Marlowe trimisă de 
Consiliul de Coroană către Universitatea din Cambridge pe 29 iunie 1587, 
care apăra reputaţia studentului şi era menită să se asigure că i se va acorda 
titlul de Master la timp, în ciuda absentelor cauzate de plecarea lui în 
străinătate în serviciul Majestății Sale: 


De vreme ce s-a spus că Christopher Morley [Marlowe] s-a hotărât să meargă 
dincolo de mare la Reames [Rheims] şi să rămână acolo, Domniile Lor au găsit de 
cuviinţă să adeverească faptul că, dimpotrivă, acesta nu a avut vreun astfel de gând, 
ci s-a purtat după rânduială şi cu discreţie în toate acţiunile sale, aducând bune 
servicii Majestății Sale, şi merită să fie răsplătit pentru faptele sale credincioase. 
Rugămintea Domniilor Lor este ca zvonul acesta să fie înlăturat prin toate mijloacele 
posibile şi ca tânărul să fie sprijinit să îşi primească titlul la următoarea ceremonie de 
absolvire, deoarece Majestății Sale nu îi este pe plac când cineva însărcinat cu 
chestiuni care sunt de folos Ţării sale este defăimat de cei care sunt neştiutori de 
trebile sale. 


156 Baines a obţinut licenţa la Christ's College şi masteratul la Gonville & Caius College. 
(N.a.) 


157 Registrul studenţilor de la Corpus Christi arată cá Faunt, care fusese înainte la Colegiul 
Gonville & Caius, a ajuns la Corpus în 1573. Registrul Buttery, unde sunt notate 
cheltuielile cu mâncarea şi băutura, arată că Faunt a fost rezident aproximativ patru ani, 
de la sfârşitul lunii februarie 1573 până la începutul lunii martie 1577. Vezi Corpus Christi 
College, Cambridge, Arhive. (Na) 


Zvonurile false pe care Consiliul de Coroaná era nerábdátor sá le curme si 
care sugerau cá Marlowe ar fi intentionat sá se stabileascá la Rheims au fost, 
probabil, urmarea fireascá a misiunilor sale de investigare a seminarului. 
Richard Baines, colegul lui Marlowe de la Cambridge care pátrunsese ín 
seminar şi încercase să-i otráveascá pe cei de acolo, susţinea cá îl cunoaşte 
bine pe Marlowe. Avea să demonstreze însă că nu era un prieten demn de 
încredere. 

Două conspirații majore de la mijlocul anilor 1580 - complotul Throckmorton 
din 1583 şi complotul Babington din 1586 - au demonstrat clar că viaţa 
Elisabetei nu era pusă în pericol de o posibilă echipă de asasini plătiţi de 
papă, ci de adepţii catolici ai Mariei Stuart din Anglia şi de susţinătorii lor din 
străinătate. Francis Throckmorton, un tânăr catolic englez după care a fost 
numit primul dintre aceste comploturi, a fost arestat la începutul lunii 
noiembrie în 1583, în urma „informaţiilor secrete primite de Majestatea Sa 
regina, potrivit cărora transmitea şi primea în secret scrisori către şi de la 
regina Scoţiei”.* Informaţiile proveneau din interiorul ambasadei franceze la 
Londra, care începuse, cu aproximativ doi ani înainte, să îl folosească pe 
Throckmorton pentru a livra corespondenţa secretă dintre Maria şi 
simpatizantii ei din Anglia. Ambasadorul, Michel de Castelnau, i-a permis 
Mariei si sá foloseascá valiza sa diplomaticá pentru a coresponda cu 
simpatizantii ei din Franţa. În primăvara lui 1583, un preot de la ambasadă, 
care scria sub pseudonimul „Henri Fagot", a început să îi transmită lui 
Walsingham rapoarte secrete în francezá."? Pe 29 aprilie, el a raportat: 
„Throckmorton a luat masa acasă la ambasador. El a trimis deja reginei 
Scoției 1 500 de écu [coroane], care se află în contul ambasadorului”. In mai, 
„Fagot” a scris că Throckmorton şi lordul Henry Howard, un nobil catolic, 
livrau periodic corespondenţa Mariei la ambasadă la adăpostul întunericului: 


De asemenea vă informez că, dacă vă este pe plac, m-am împrietenit atât de bine 
cu secretarul ambasadorului, încât, dacă i se dă o anumită sumă de bani, îmi va 
spune tot ce face, inclusiv tot ce are legătură cu regina Scoției şi cu cifrul de care se 
foloseşte. Îmi spune că, după ce Excelenţa Voastră verifică orice pachet adresat ei, 
poate să pună altceva înăuntru fără ca nimeni să ştie [...]. 


Al vostru umil şi loial servitor, 
Henri Fagot* 


„Secretarul” a fost identificat ca fiind Laurent Feron, un angajat al 
ambasadei născut la Londra, care i-a permis lui Walter Williams, agentul lui 
Walsingham, accesul la tot ceea ce conţinea valiza diplomatică franceză. 
Williams i-a transmis lui Walsingham că Feron a riscat „nu doar ocara, ci şi 
moartea” procedand astfel.” 

Lordul Henry Howard a avut norocul să nu fie judecat pentru trădare. Din 
1582 până în 1584 a fost plătit de Mendoza, ambasadorul Spaniei, pentru a 
furniza periodic informaţii de la curtea Elisabetei. A fost suspectat şi 
întemnițat de cinci ori în total, dar i-a scris în mod regulat lui Burghley, 


158 Identitatea lui „Fagot” nu a fost încă stabilită. În ediţia originală din 1991 a cărţii 
Giordano Bruno and the Embassy Affair, Bossy l-a identificat pe „Fagot” drept Giordano 
Bruno, călugărul dominican italian, filosof, matematician, astrolog şi astronom, care 
locuia atunci în Anglia si ulterior a fost ars pe rug pentru erezie la Roma. In cea de-a treia 
ediţie, publicată în 2002, Bossy este mult „mai puţin încrezător” şi concluzionează că 
„identificarea pe care se sprijină cartea nu este sigură”. Vezi Bossy, Giordano Bruno and 
the Embassy Affair, prefaţă la ediţia a 3-a, p. xiii. (Nal 


declarându-şi loialitatea fata de Elisabeta.“ Dovezile împotriva lui Throckmor- 
ton, care conspirase împreună cu Mendoza, au fost mult mai incriminatoare. 
După ce Walsingham l-a pus sub supraveghere, Throckmorton a fost arestat 
în noiembrie 1583 la reşedinţa sa din Londra, având asupra sa documente 
acuzatoare, care includeau detalii despre porturile „potrivite pentru acostarea 
forţelor străine”. Cum Throckmorton a refuzat să mărturisească, s-a emis un 
mandat „să se încerce prin tortură să se obţină de la el tot adevărul”. Din 
relatarea oficială laconică cu privire la interogarea sa pe masa de tortură în 
Turnul Londrei pe 16 noiembrie rezultă că a fost „puţin ciupit, dar nu prea 
mult”. Throckmorton nu a recunoscut nimic şi a reuşit să îi transmită pe furis 
lui Mendoza un mesaj cifrat scris pe spatele unei cărţi de joc, în care promitea 
că mai degrabă moare de o mie de ori decât să îşi trădeze prietenii. 
Walsingham a avut o presimtire când a trimis un nou mandat de tortură către 
Turn două zile mai târziu: „Presupun că durerea de la ultima tortură va fi 
suficientă şi nu va fi nevoie să recurgem la masa de tortură pentru a-l face 
mai supus decât s-a arătat până acum”. Ceea ce s-a dovedit a fi adevărat. 
Throckmorton a recunoscut, fără să fie supus la alte suplicii, că a transmis 
scrisori către şi de la ambasadorul Spaniei la Londra, precum şi că a organizat 
corespondenţa secretă dintre ambasada Franţei şi Maria Stuart. A dezvăluit şi 
planurile pentru o invazie a Angliei sub conducerea ducelui de Guise, sprijinit 
de trupe din Ţările de Jos aflate sub guvernare spaniolă şi de nobilii catolici 
englezi care aveau să susţină invazia. Throckmorton a fost condamnat pentru 
trădare pe 21 mai 1584, în urma unui proces desfăşurat la Guildhall, şi a fost 
executat în data de 10 iulie la Tyburn prin spânzurare, spintecare şi 
sfártecare.* 

La scurt timp după aceea, probabil din iniţiativa lui Walsinghamse, a fost 
publicată o foaie volantă de propagandă intitulată A discouerie of the 
treasons practised and attempted against the Queenes Maiestie and the 
realme, [by] Francis Throckemorton [O descoperire a trădărilor înfăptuite si 
încercate împotriva Majestății Sale regina si a regatului [de] Francis 
Throckemorton], care justifica tortura ca mijloc necesar de luptă împotriva 
trădării. Aceasta a fost şi prima publicaţie oficială din istoria Angliei în care 
este lăudat rolul „informaţiilor secrete” în descoperirea şi înfrângerea 
trădătorilor şi care oferă unele explicaţii despre modul în care au fost folosite 
acestea. Iniţial, nu s-a dat curs informaţiilor potrivit cărora Throckmorton îi 
servea drept curier Mariei Stuart „de vreme ce putea să apară o dovadă mai 
clară cu care să fie acuzat”. Publicaţia susţinea că Throckmorton era foarte 
tulburat din cauză că o dezamágise pe Maria, regina Scoției, „care a fost tot 
ce am eu mai drag pe lume [...]. Cum n-am fost în stare să îi fiu credincios, 
nu-mi pasa dacă sunt spânzurat”. Cu toate acestea, broşura ascundea faptul 
că, în aşteptarea execuţiei, Throckmorton i-a trimis un apel personal 
Elisabetei, „mult milostiva mea suverană”, mărturisind „ofensa mare şi gravă 
pentru care sunt pe drept condamnat de legile Măriei Voastre”, dar pledând 
pentru „o picătură din a voastră bine-cunoscută milostivire şi îndurare”. El a 
încercat sa îşi micşoreze vina, punând crima săvârşită pe seama 
„nechibzuinţei nesábuite a tinereţii năvalnice”.s Este putin probabil însă ca 
scrisoarea să îi fi fost arătată vreodată reginei. 

Deşi propaganda oficială s-a concentrat pe trădarea lui Throckmorton, 
acesta a avut în realitate doar un rol secundar într-o vastă conspirație pusă la 
cale în Spania şi Franţa. Până să aibă acces la conţinutul gentii diplomatice 
franceze şi la mărturisirile lui Throckmorton în 1583, Walsingham crezuse că 
eventualitatea unei invazii procatolice din Scotia reprezenta principala 


amenintare la adresa Elisabetei. Informatiile si interogatoriile au arátat, ín 
schimb, cá adevărata ameninţare era, de fapt, debarcarea în Sussex şi 
Cumbria a unei armate finanţate de Spania şi conduse de ducele de Guise.“ 
Deşi ambasadorul Spaniei, Don Bernardino de Mendoza, a fost expulzat din 
Anglia în urma complotului Throckmorton, lui Castelnau i s-a permis să 
rămână, în pofida informaţiilor extrem de compromiţătoare despre el obţinute 
din examinarea conţinutului gentii sale diplomatice şi a corespondenţei Mariei 
transmise prin intermediul ambasadei Franţei. Burghley şi Walsingham au 
luat hotărârea prudentă de a nu risca să provoace un conflict şi cu Franţa, 
cum s-a întâmplat cu Spania, cu care Anglia a intrat în război în 1585.” 

Complotul Throckmorton a întărit şi mai mult convingerile lui Walsingham şi 
Burghley că Elisabeta nu putea fi niciodată în siguranţă pe tron atâta timp cât 
Maria Stuart rămânea în viaţă. Broşura propagandistică publicată după 
execuţia lui Throckmorton îl infatisa pe acesta în mod eronat drept un 
susţinător ferm al Mariei, dispus să moară pentru cauza ei, ascunzând însă 
încercarea de a-şi salva viaţa în ultima clipă prin reînnoirea legământului de 
loialitate faţă de Elisabeta. Complicitatea Mariei la tentativele de detronare 
sau de asasinare a Elisabetei nu a putut fi dovedită prin acest complot. Prima 
dovadă a fost adusă în 1586, de complotul Babington, numit după principalul 
conspirator catolic, Anthony Babington, fost paj al Mariei şi susţinător devotat 
al acesteia. Complotul a fost descoperit în urma unei operaţiuni remarcabile 
de spionaj orchestrate de Walsingham, care a implicat agenţi, agenţi dubli şi 
decodări. Unul dintre cei mai importanţi agenţi dubli a fost Gilbert Gifford, un 
catolic englez care studiase atât la seminarul lui William Allen pentru preoţii 
misionari englezi (pe atunci aflat la Douai), cât şi la Colegiul Englez din Roma. 
Gifford a avut rolul de curier între Thomas Morgan, agentul Mariei la Paris, 
baronul de Châteauneuf, noul ambasador al Franţei la Londra, şi Maria însăşi. 
După debarcarea sa la Rye în decembrie 1585, Gifford a fost reţinut şi dus la 
Londra pentru a fi interogat de Walsingham, care l-a recrutat ca agent dublu 
(dacă nu cumva făcuse deja acest lucru). Gifford a acceptat să preia 
corespondenţa Mariei de la ambasada Franţei şi să le permită oamenilor lui 
Walsingham să o copieze şi să o decripteze înainte de a-i fi predată Mariei 
prin intermediul unui berar (si el plătit de Walsingham). Acesta „furişa” 
scrisorile în cepurile de la butoaiele de bere pe care le livra la Chartley, unde 
Maria se afla sub arest la domiciliu. Chateauneuf i-a relatat ulterior lui Henric 
al Ill-lea: „Regina Scoției şi slujitorii ei de căpetenie au avut mare încredere în 
acest Gifford [...] şi de aici a venit ruinarea reginei”. 

Un alt important agent dublu aflat în serviciul lui Walsingham a fost Robert 
Poley, fost student la Colegiul Clare din Cambridge şi prieten cu Marlowe!%, 
care se infiltrase în anturajul lui Babington dându-se drept simpatizant catolic. 
Poley a intrat atât de mult în grațiile lui Babington, încât acesta l-a considerat 
un prieten apropiat şi i-a dat un inel cu diamante. Pe 2 iunie 1586, Babington 
şi tovarăşii săi conspiratori s-au întâlnit şi au luat masa în ceea ce credeau ei 
că este „grădina lui Poley” (de fapt, grădina unei case rechizitionate pentru el 
de la un mesager al reginei). La un moment dat, Babington l-a surprins pe 
Poley copiindu-i unele documente, dar acesta a reuşit cumva să îi păstreze 
încrederea. După ce a fost arestat, Babington s-a temut că a fost trădat de 
Poley, dar tot i-a venit greu să îl creadă capabil de o asemenea ticăloşie. El i-a 
scris lui Poley: „Rămas-bun, dulce Robyn, dacă, aşa cum cred eu, îmi eşti 
loial. Dacă nu, adio, omnius bipedum nequissimus [cea mai josnică dintre 


159 Nu se ştie când s-au împrietenit Marlowe si Poley. (Na) 


toate fápturile cu două picioare]".!9? Probabil cá Poley ajunsese să îl cunoască 
bine pe Christopher Marlowe, fostul său coleg de la Cambridge şi recrutul lui 
Walsingham, până la complotul Babington. Ca şi Baines însă, Poley avea să 
demonstreze că nu era un prieten demn de încredere.» 

Corespondenta interceptată a Mariei a pecetluit atât soarta ei, cât si pe a lui 
Babington. În data de 6 iulie, Babington i-a trimis o scrisoare lungă, cifrată, 
cerându-i consimțământul pentru  ,inláturarea" (asasinarea) „rivalei 
uzurpatoare” (Elisabeta |): „există şase nobili, toti prieteni cu mine, care 
pentru zelul pe care îl pun în cauza catolică şi în slujirea Majestății Voastre vor 
întreprinde acea tragică execuţie”. O invazie din Europa catolică avea să fie 
susţinută de englezii loiali Mariei, iar Babington însuşi urma să o elibereze pe 
regină din arestul la domiciliu.» Răspunsul Mariei, trimis în 17 iulie prin 
intermediul unui mesager care l-a dus direct la Phelippes, fără ca ea să ştie, a 
fost precaut, dar nu suficient de precaut. Deşi nu a aprobat oficial asasinatul, 
nici nu a respins propunerea clară de trădare. Ba chiar şi-a exprimat interesul 
pentru planul de asasinare, întrebând: „Prin ce mijloace intenţionează domnii 
să procedeze?” De asemenea, Maria a lăudat „râvna şi toată afecțiunea” lui 
Babington pentru credinţa catolică şi pentru cauza ei şi l-a îndemnat să se 
consulte cu Don Bernardino de Mendoza, care, după expulzarea sa din Anglia 
în urma complotului Throckmorton, ajunsese ambasadorul Spaniei la Paris.” 

După ce a copiat şi a decriptat scrisoarea Mariei către Babington, Phelippes 
a schiţat pe ea semnul spânzurătorii, convins fiind că de această dată regina 
furnizase dovezi care făceau posibilă condamnarea ei pentru trădare. După ce 
a discutat cu Walsingham, Phelippes a falsificat scrisoarea originală adăugând 
un post-scriptum cifrat, menit să îl inducă în eroare pe Babington, pentru ca 
acesta să le ofere numele complicilor săi: 


A[s] fi bucuroasă să aflu numele şi calităţile celor şase nobili care urmează să ducă 
planul la îndeplinire, căci se prea poate ca, având cunoştinţă de părţile implicate, să 
vă pot da mai multe sfaturi necesare în această privinţă; şi de asemenea, din când în 
când, mai ales cum să procedati si cât de curând, în acelaşi scop, cine ştie deja si cât 
de mult ştie fiecare din această taină.» 


Din câte se ştie, acesta a fost primul caz de inducere în eroare la un 
asemenea nivel din istoria decodărilor. Scrisoarea falsificată i-a fost transmisă 
lui Babington de către „un simplu servitor îmbrăcat într-o haină albastră”. 
Deşi Babington nu şi-a dat seama, servitorul era omul lui Phelippes, care 
devenise expert şi în gestionarea agenţilor, nu doar în criptanaliză. Babington 
i-a spus servitorului că va trimite un răspuns în aceeaşi zi, dar nu a făcut-o. 
Temându-se că acesta ar putea să intre în panică şi să fugă, Walsingham i-a 
scris lui Phelippes că, deşi decizia a fost una dificilă, „închei: ar fi mai bine să 
lipsească răspunsul decât să lipsească omul”. Până pe 14 august, Babington 
şi complicii săi au fost arestaţi, iar în septembrie au fost judecaţi, condamnaţi 
la moarte pentru trădare şi executaţi. Dornică de răzbunare, Elisabeta i-a 
cerut lui Burghley să se asigure că execuţia lor va fi deosebit de dureroasă. 
Fără să ofere detalii cumplite despre moartea lor prin spânzurare, spintecare 
şi sfârtecare, Burghley a răspuns că metoda de „prelungire” a execuţiei lor 
publice a fost cea mai groaznică din câte se puteau imagina.” 


169 După ce a dat dovadă de prefăcătorie, Poley a fost ulterior de faţă la uciderea lui 
Christopher Marlowe. Vezi infra, pp. 231-232. Vezi Honan, Christopher Marlowe, pp. 145- 
146; Riggs, World of Christopher Marlowe, pp. 143-145, 150, 154, 257; Nicholl, The 
Reckoning, pp. 185-187. (N.a.) 

La procesul conspiratorilor, acuzarea a declarat că Maria Stuart „a permis 
de bunăvoie aceste trădări”.» Ea însăşi a fost judecată pentru trădare la 
castelul Fotheringhay în octombrie, declaraţiile ei solemne de nevinovăție 
fiind compromise de dovezile aduse de corespondenţa interceptată. Ea a 
reuşit totuşi să îl întrebe pe Walsingham dacă se consideră un om cinstit - 
prima şi deocamdată singura provocare aruncată vreodată unui şef al 
serviciilor de informaţii din Anglia în şedinţă publică. Walsingham a răspuns: 
„Mărturisesc în faţa lui Dumnezeu şi a lumii întregi că nu am făcut nimic 
nedemn de un om cinstit ca persoană privată şi nici nimic nedemn de 
menirea mea ca persoană publică. Ca un om care are grijă de siguranţa 
stăpânei sale, declar în faţa lui Dumnezeu că am fost indiscret”. Walsingham 
şi-a formulat răspunsul cu atenţie. El şi-a declarat onestitatea nepătată în 
viaţa privată, dar a sugerat că uneori apărarea securităţii naţionale trebuia să 
respecte alte reguli. Scopul putea uneori să scuze mijloacele necinstite, 
credea el. Nici Maria, nici comisia care a judecat-o nu ştiau că ceea ce 
Walsingham numea ,indiscretie" (solicitudine) în serviciul reginei Elisabeta l-a 
determinat să aprobe inserarea unui pasaj contrafăcut într-una dintre 
scrisorile folosite pentru a-i dovedi vinovăția. Versiunea scrisorii prezentate 
comisiei a fost un alt fals - un facsimil al răspunsului original al Mariei către 
Babington, fără completarea lui Phelippes.” Faptul ca Walsingham a facut uz 
de fals pentru a obţine condamnarea la moarte a constituit un episod unic şi 
reprobabil din istoria serviciilor secrete engleze. 

După câteva luni de amânări, Elisabeta a semnat ordinul de condamnare la 
moarte a Mariei pe 1 februarie 1587, dar nu intenţiona să îl pună în aplicare. 
Ar fi preferat mai degrabă să se debaraseze discret de Maria, în speranţa că 
nu va fi nevoie să îşi asume răspunderea. Burghley însă a avut grijă ca ordinul 
regal să fie trimis prompt la Fotheringhay fără ştirea reginei. Walsingham a 
ales personal călăul, care a ajuns la castel îmbrăcat în hainele unui servitor, 
cu toporul ascuns într-un cufăr. Maria a murit înainte ca Elisabeta să afle că 
ordinul ei fusese trimis. Pentru prima dată, Elisabeta i-a cerut furioasă lui 
Burghley să plece de lângă ea.” Pe de altă parte, a avut numai cuvinte de 
laudă pentru succesul lui Phelippes în decriptarea corespondenţei dintre Maria 
şi Babington şi i-a acordat o pensie de 100 de mărci (egală cu aproximativ 10 
000 de lire sterline astăzi). Walsingham i-a spus lui Phelippes că „nu îmi vine 
să cred cât de mult iti apreciază serviciile”.* 

Execuţia Mariei în sala mare a castelului Fotheringhay (distrus între timp) pe 
8 februarie 1587 nu a redus cu nimic ameninţarea invaziei spaniole. În 
ianuarie 1586, Filip al II-lea îi ceruse marchizului de Santa Cruz, căpitan- 
general al forţelor navale, să elaboreze un plan de invazie. Planul i-a parvenit 
lui Walsingham în aprilie 1586, la doar câteva zile după ce îl văzuse pentru 
prima dată Filip însuşi. Sursa acestei informaţii remarcabile a fost Anthony 
Standen, unul dintre agenţii lui Walsingham, un emigrant catolic stabilit la 
Florenţa, care îşi luase o identitate nouă drept „Pompeo Pellegrini”. Motivele 
lui Standen nu sunt foarte clare, dar, deşi era catolic, probabil că nu dorea să 
vadă Anglia invadată de Spania în numele religiei. La Florenţa s-a împrietenit 
cu Giovanni Figliazzi, ambasadorul toscan la Madrid, care s-a dovedit o sursă 
excelentă de informaţii cu privire la politica Spaniei faţă de Anglia.» De 
asemenea, Standen l-a recrutat, la un preţ iniţial de 100 de coroane, pe 
fratele unui servitor de încredere al marchizului de Santa Cruz, care îi trimitea 
scrisori din Lisabona cu valiza diplomatică spaniolă. „Este un om ales şi scrie 
bine", i-a spus Standen lui Walsingham. Cei doi frati erau flamanzi si este 


posibil ca ei să fi fost motivaţi si de bani, dar si de sprijinul secret pe care îl 
puteau acorda revoltei olandeze impotriva guvernárii spaniole. 

Thomas Phelippes, principalul criptolog al lui Walsingham, a adaugat acest post-scriptum 
contrafacut la scrisoarea Mariei catre Babington, folosind cifrul ei pentru a-i cere acestuia din 
urmă sa îi furnizeze „numele si calităţile celor șase nobili“ care urmau să o ucidă pe regină. 


În aprilie 1587, informaţiile transmise de Standen, primite probabil de la 
agentul din Lisabona, l-au ajutat pe corsarul englez Francis Drake să îi 
„pârlească barba regelui Spaniei” şi să întârzie plecarea Armadei prin 
atacarea flotei spaniole în portul Cadiz - demonstrând, după cum i se lăuda 
Walsingham lui Standen, „cât de puţin ne-am temut de ei”. Walsingham i-a 
povestit cum Drake „a lovit 30 de nave mari şi a scufundat două galere” în 
timpul atacului. Felicitându-l pe Standen, căruia i s-a adresat cu inițialele sale, 
AB, Walsingham l-a asigurat că intrase în grațiile reginei: „Majestatea Sa 
apreciază foarte mult instiintárile sale şi îl roagă să continue...” Agentul din 
Lisabona a fost aproape sigur sursa unei liste cuprinzătoare a navelor, 
oamenilor şi proviziilor din flota spaniolă, care i-a parvenit lui Walsingham la 
un moment dat în 1587 şi care arăta, în pofida temerilor existente, că Armada 
nu era gata să navigheze în acel an.” Această informare a exemplificat 
perfect dictonul, adesea uitat, rostit de preşedintele Dwight D. Eisenhower la 
începutul Războiului Rece, conform căruia informaţiile despre ceea ce 
inamicul (în acest caz Uniunea Sovietică) „nu are” sunt adeseori la fel de 
importante precum cele despre ceea ce are. Necunoaşterea unui adversar de 
temut duce invariabil la supraestimarea puterii acestuia. Walsingham nu a 
făcut această greşeală în 1587, în mare măsură datorită lui Standen, care a 
mers personal în Spania în primăvara lui 1588, de unde îi putea raporta 
direct. Standen a fost răsplătit cu o pensie de 100 de lire sterline - aceeaşi 
sumă pe care a primit-o Gilbert Gifford pentru rolul jucat în complotul 


Babington.* 


Pe lángá Standen, cel mai important agent care a transmis rapoarte despre 
pregátirile Armadei a fost Stephen Powle, absolvent de Oxford, un personaj 
mai puţin spectaculos, dar la fel de umblat prin lume. Powle a intrat în slujba 
lordului Burghley si a fost trimis la Heidelberg în 1585 ca agent al acestuia la 
curtea ducelui loan Casimir. Acolo a devenit, după cum el însuşi spunea, 
„picioarele, ochii sau urechile din Germania” ale lui Burghley, până în martie 
1587, când s-a mutat la Veneţia ca agent al lui Walsingham. În decembrie 
1587, Powle a trimis din Venetia primele informaţii cu privire la pregătirile 
Armadei spaniole. El a raportat în februarie 1588: 


Scrisori din Spania din ultima [zi] din decembrie zic că cele 40 de nave engleze 
care se aflau la Capul St Vincent, pe coasta Portugaliei, au continuat să facă multe 
pagube, nicio navă [spaniolă] neputând trece fără să fie capturată, şi au luat deja 
pradă de peste 250 000 de coroane. Şi că Armada catolică era încă în portul 
Lisabonei şi, deşi se grăbea pe cât posibil, se credea că nu ar putea porni mai 
devreme de începutul lunii mai [1588]. Se confirmă că este foarte puternică şi peste 
măsură de înzestrată cu soldaţi şi toate cele trebuincioase şi că toată lumea crede că 
este hărăzită pentru a acţiona în Anglia. 

Agentul lui Walsingham, Anthony Standen (alias „Pompeo Pellegrino“), raportează 
partial codat, in mai 1587, despre planurile sale de a obține informaţii de la secretarul 


Marelui Amiral din fruntea Armadci spaniole. 


La scurt timp, Powle i-a trimis mai departe lui Walsingham o informatie 
conform căreia spaniolii au decis că, „dacă se grăbesc prea tare", se vor „afla 
neîndoielnic în pericolul de a pierde întreaga Armada pe mare, dacă vor 
naviga în asprimea iernii."* După cum prevázuse, Armada a pornit spre Anglia 
în mai 1588 şi, după cum raportase corect în luna martie, în fruntea ei se afla 
ducele de Medina Sidonia, devenit comandant după moartea lui Santa Cruz. 

SIGINT a venit în completarea informaţiilor primite de la agenţi cu privire la 
pregătirile pentru Armada. În cei câţiva ani dinaintea expediției, Phelippes 
reuşise să spargă cifrurile spaniole, fără să fie nevoit să solicite ajutorul 
olandezilor. El a povestit ulterior că descifrarea unui mesaj spaniol legat de 
Armada „mi-a luat 20 de zile de muncă”, ceea ce sugerează că decriptarea 
codurilor dura de obicei mai puţin. Spaniolii, credea el, bănuiau că cifrurile lor 
nu erau sigure şi le schimbau cu oarecare regularitate, astfel că Phelippes 
trebuia să păstreze înregistrări detaliate despre variantele pe care le 
foloseau.» Probabil că Walsingham a considerat informaţiile despre Armada 
furnizate de agenţi mai importante decât cele obţinute prin SIGINT. Odată cu 
închiderea ambasadei spaniole la Londra în urma expulzării ambasadorului 
Mendoza, implicat în complotul Babington din 1584, nu mai aveau practic ce 
corespondenţă diplomatică spaniolă să intercepteze. Cele mai de preţ 
interceptări legate de spanioli proveneau, probabil, din Ţările de Jos. 

Pe măsură ce primea informări despre pregătirile pentru lansarea Armadei, 
Walsingham descoperea cu iritare că unul dintre diplomaţii englezi cu cel mai 
înalt rang, Sir Edward Stafford, ambasador la Paris din 1583, devenise agent 
plătit de spanioli. Asa cum s-a întâmplat si în cazul principalelor ,cártite" 
britanice care au lucrat pentru sovietici în secolul XX, şi Stafford era absolvent 
de Cambridge, ca şi Walsingham, studiind mai întâi la St John's College şi apoi 
la Pembroke College. Era motivat atât de ranchiuna personală pe care i-o 
purta lui Walsingham, cât şi de datoriile mari pe care le avea la Paris din 
cauza jocurilor de noroc. Înainte să devină agent spaniol, Stafford pusese 
mesajele diplomatice engleze la dispoziţia lui Henric, duce de Guise, vărul 
Mariei Stuart şi conducătorul Ligii Catolice Franceze, în schimbul a 3 000 de 
coroane, pentru a-şi plăti o parte dintre datorii. El şi-a exprimat deschis 
sprijinul pentru recunoaşterea Mariei ca succesoare a Elisabetei şi a avut 
legături strânse cu Charles Arundel, unul dintre conspiratorii catolici englezi 
de la Paris. În ianuarie 1587, la o întâlnire secretă cu Bernardino de Mendoza, 
ambasadorul Spaniei la Paris, Arundel i-a oferit acestuia confidential serviciile 
lui Stafford ca spion. Deloc surprinzător, Mendoza a acceptat oferta şi i-a dat 
lui Arundel 2 000 de coroane, pentru început, pe care acesta să i le transmită 
lui Stafford.:5 Ambasadorul englez i-a furnizat informaţii lui Mendoza si, în 
acelaşi timp, i-a indus în eroare pe Walsingham şi pe Burghley, minimalizând 
amploarea pregătirilor spaniole pentru lansarea Armadei. Când trimitea 
informări la Madrid, Mendoza folosea trei nume de cod pentru a-şi identifica 
sursele din Anglia. S-a susţinut într-un mod convingător că toate cele trei 
nume îi aparţineau lui Stafford. Din aprilie 1587 până în octombrie 1588, 
spionul sau spionii lui Mendoza din Anglia au avertizat asupra atacului lui 
Drake de la Cadiz şi asupra ordinelor de concentrare a flotei engleze şi au 
transmis detalii despre diplomaţia engleză pe continent. Cu toate acestea, 
multe dintre informaţiile trimise spaniolilor au fost parţial sau total inexacte - 
posibil „deoarece Walsingham şi alţii alterau fluxul [de informatii]", după cum 


161 întrucât sursele si aşa fragmentare sunt limitate, este imposibil de clarificat caracterul 
complex al legăturilor iniţiale ale lui Stafford cu Spania. Inainte de a-l aborda pe Mendoza, 
el a furnizat intenţionat spaniolilor informaţii inexacte. Vezi ODNB, Edward Stafford. (Na) 


s-a sugerat.» Această ipoteză ar putea explica de ce Walsingham nu a 
incercat sá determine rechemarea lui Stafford de la Paris. 

Deloc surprinzátor, Walsingham nu a reuşit să urmărească toate 
întorsăturile şi amânările confuze ale planurilor de invazie spaniole. În aceeaşi 
situaţie se afla şi ducele de Parma, guvernatorul spaniol al Olandei, care 
trebuia să asigure trupe pentru invazie. Când cele 122 de nave ale Armadei 
au ajuns la Land's End la sfârşitul lui iulie 1588, Parma renuntase să mai 
spere în sosirea flotei şi trimisese echipajele de pe navele lui să lucreze la 
canale. Flota formată din 66 de nave engleze a fost şi ea, ca şi Parma, luată 
prin surprindere de momentul sosirii Armadei. După o urmărire pe Canalul 
Mânecii, Sir Francis Drake, viceamiral la comanda flotei engleze, a fost ajutat 
în mare măsură de hotărârea neaşteptată şi dezastruoasă luată de ducele de 
Medina Sidonia de a ancora la Calais pe 6 august. Acolo Drake a reuşit să 
disperseze flota spaniolă printr-un atac cu nave incendiatoare. Vântul puternic 
a purtat apoi flota spaniolă până în Marea Nordului, de unde singura rută 
posibilă către Spania a implicat o călătorie periculoasă de-a lungul coastelor 
Scoției şi Irlandei, în timpul căreia au naufragiat aproximativ 35 de nave.” 

Înfrângerea Armadei a reprezentat cel mai mare triumf şi apogeul domniei 
Elisabetei. In ciuda surprizei cauzate de momentul sosirii Armadei, nu există 
îndoială cu privire la valoarea informaţiilor despre pregătirile spaniolilor 
pentru invazie din anii precedenţi. Lordul Henry Seymour, comandantul 
escadrilei Narrow Seas, care s-a alăturat flotei lui Drake lângă Calais pe 6 
august, i-a scris lui Walsingham 12 zile mai târziu: „Nu vreau să vă măgulesc, 
dar dumneavoastră aţi luptat cu condeiul mai mult decât au luptat mulţi din 
marina engleza”.” 

Principalul punct slab al sistemului de informaţii al lui Walsingham, care a 
repurtat cel mai mare succes în Europa secolului al XVI-lea, a fost faptul că a 
depins în aşa măsură de conducerea sa directă. Potrivit lui Robert Beale, 
cumnatul şi colaboratorul său apropiat, la moartea lui, în 1590, Walsingham 
coordona peste 40 de agenţi şi „furnizori de informaţii” în toată Europa şi 
controla o reţea aparent avantajoasă de interceptare a scrisorilor pe rutele 
poştale de pe continent. Pentru a putea finanța această reţea, Walsingham a 
fost nevoit să îşi cheltuiască o mare parte din averea personală şi s-a 
îndatorat foarte mult.» În 1589, Walsingham a avut tot mai mult de suferit din 
cauza suprasolicitării şi a deteriorării stării sale de sănătate. A murit la 6 
aprilie 1590 şi a fost îngropat în seara următoare în nava de nord a vechii 
catedrale Sf. Paul, „fără vreo ceremonie din cele cuvenite unui om de rangul 
meu”, aşa cum el însuşi ceruse. Epitaful său în engleză din catedrală a fost 
primul care a lăudat activitatea unui şef al unei organizaţii de spionaj din 
Anglia: 


Ştia ce ţări străine unelteau, 

Binele ţării astfel şi-l dorea; 

Când primejdii de la vrăjmaşi veneau 
Exact la fel ca ei le-ntelegea.* 


Problemele sistemului de informatii creat de Walsingham care au apárut 
odatá cu moartea lui au fost agravate de reduceri bugetare. In loc sá 
numeascá un nou secretar de stat ín locul lui Walsingham, Elisabeta i-a 
incredintat responsabilitátile lui Burghley, care avea 69 de ani si era deja 


coplesit de situatie. Ín plus, cu trezoreria regalá secátuitá de rázboiul cu 
Spania, a fost nevoit să facă reduceri de buget importante.» In încercarea de 
a menţine o reţea de informaţii externe, cel mai important membru al 
personalului lui Walsingham, Thomas Phelippes, a deturnat o parte din 
veniturile Coroanei pe care le administra ca funcţionar vamal şi şi-a pus la 
bătaie şi veniturile proprii care îi erau asigurate de o proprietate din Londra 
pe care o mostenise de la tatăl său. Această strategie riscantă l-a trimis în 
cele din urmă în închisoarea datornicilor. 

O parte dintre agenţii lui Walsingham din străinătate s-au trezit brusc lipsiţi 
de fonduri şi de sprijin. Printre ei se număra şi Anthony Standen, care, cu doar 
câţiva ani înainte, fusese felicitat de Walsingham şi asigurat de favorurile 
reginei datorită informaţiilor importante pe care le furnizase cu privire la 
pregătirea Armadei. Până la moartea lui Walsingham, Standen devenise agent 
dublu, făcându-i pe spanioli să creadă că lucrează pentru ei, dar rămânând, 
de fapt, loial Angliei. In 1590, a fost arestat la Bordeaux şi acuzat de 
autorităţile franceze că este spion spaniol. A fost abandonat în închisoare 
până în 1591, când a fost salvat de un alt fost agent al lui Walsingham, 
Anthony Bacon, fratele mai mare al marelui eseist şi om de ştiinţă Francis 
Bacon. Anthony Bacon întâmpinase şi el dificultăţi în perioada în care făcuse 
spionaj în Franţa, fiind interogat (şi posibil judecat) pentru grava acuzaţie de 
sodomie cu pajul său, în 1586-1587. Deşi, cu ajutorul lui Bacon, Standen s-a 
întors în siguranţă în Anglia, cariera sa în domeniul informaţiilor nu a mai 
revenit la acelaşi nivel. In 1593, se pare că angajatorii săi spanioli au 
descoperit că acesta îi înşela.» 

In 1592, Nicholas Faunt, care fusese asistent-şef al lui Walsingham, s-a 
plâns de nepotrivirea unora dintre recrutii din serviciul de informaţii: „Din 
experienţă pot spune că multitudinea de slujitori în această ramură 
[informaţii] face rău şi în anii din urmă a stârnit multă confuzie din lipsa de 
discreţie şi promptitudine”. Christopher Marlowe, probabil cel mai mare 
scriitor care a lucrat vreodată pentru serviciile britanice de informaţii, era, 
aproape sigur, unul dintre cei pe care-i acuza Faunt pentru confuzie. Există 
puţine indicii despre modul în care experienţa lui Marlowe în spionaj i-a 
influenţat opera, dar atunci când a descris cum Faust şi-a vândut sufletul 
Diavolului în Tragica istorie a doctorului Faust, trebuie sa se fi gândit, printre 
altele, la modul în care Richard Baines a depus jurământ fals ca preot catolic 
în 1581 la seminarul unde avea de gând să otráveascá pe toată lumea.» In 
1587, Consiliul de Coroană a atestat oficial că Marlowe „s-a purtat după 
rânduială şi cu discreţie în toate acţiunile sale, aducând bune servicii 
Majestății Sale”.:» Până la începutul anilor 1590 însă purtarea lui nu a mai fost 
„după rânduială şi cu discreţie”. 

Marlowe a fost întemnițat în 1589 după o luptă cu sabia în Shoreditch, care 
s-a soldat cu moartea fiului unui hangiu, şi a fost „forţat să păstreze pacea” 
după o altă luptă în 1592. In acelaşi an, a fost acuzat că a atacat un croitor în 
Canterbury.» Nu se ştie cine a început aceste lupte, dar era clar că 
temperamentul vulcanic al lui Marlowe reprezenta o problemă pentru serviciul 
de informaţii. A fost arestat pentru falsificare la începutul lui 1592 la Flushing 
(Vlissingen în prezent), pe atunci colonie engleză, unde se afla, probabil, într- 
o misiune de culegere de informaţii împreună cu Richard Baines. Marlowe a 


16? Deloc surprinzător, Bacon pare să fi suferit de tulburări provocate de stres. 
Walsingham sugerase anterior că era un ipohondru, spunându-i că este prea preocupat 
de „leacuri”: „în timp veţi avea multe neplăceri, dacă nu vă opriţi”. In 1604, Standen a 
fost făcut cavaler de lacob |. (Nal 


fost reclamat guvernatorului englez de cátre Baines, cu care era coleg de 
cameră, dar a susţinut cá a intrat în contact cu un falsificator de aur doar 
pentru a-i investiga activitățile. Indiferent dacă povestea lui Marlowe a fost 
adevărată sau nu, relaţia sa cu Baines s-a deteriorat, situaţie care avea să se 
prelungească şi după întoarcerea lor în Anglia. 

Cercetări recente aduc dovezi controversate, dar convingătoare, că în 
perioada în care era la cutite cu Baines, Marlowe a început să colaboreze cu 
William Shakespeare, contemporanul sáu mai putin celebru pe atunci.!9? Cea 
mai recentă ediţie (2016) a lucrării de referinţă New Oxford Shakespeare 
atribuie paternitatea literară a celor trei parti din Henric al VI-lea, scrise 
probabil in 1591-1592, şi lui Shakespeare, şi lui Marlowe.*® |n decursul 
colaborării lor, Marlowe a discutat cu siguranţă cu Shakespeare despre cariera 
sa în domeniul informaţiilor. Richard al III-lea, scrisă probabil de Shakespeare 
în 1592, este considerată prima piesa care foloseşte termenul , intelligence" 
pentru informaţii secrete.»s Colaborarea dintre cei doi, cei mai mari 
dramaturgi elisabetani, a fost însă întreruptă de moartea violentă a lui 
Marlowe. 

Pe 18 mai 1593, Marlowe a fost chemat să se prezinte în faţa Consiliului de 
Coroană, fiind probabil acuzat de blasfemie şi ateism, şi i s-a ordonat să 
raporteze zilnic până când „primea autorizare să facă altfel”. Cea mai 
detaliată listă încă existentă a presupuselor sale blasfemii, „O însemnare care 
conţine opiniile lui Christopher Marley [Marlowe] cu privire la judecata sa 
condamnabilá a religiei şi la disprețul său fata de cuvântul lui Dumnezeu”, a 
fost întocmită câteva zile mai târziu de Richard Baines. Potrivit lui Baines, 
Marlowe declarase „că Hristos era un bastard şi mama lui o păcătoasă” şi că 
„Sfântul loan Evanghelistul împărțea patul cu Christos [care] îl folosea 
asemenea păcătoşilor din Sodoma”.:* Cât adevăr a existat în ,Insemnarea" lui 
Baines este greu de spus. După cum a demonstrat şi tentativa lui de a otrávi 
fântâna de la seminarul din Rheims după ce a fost hirotonit ca preot catolic, 
Baines avea o predispoziţie formidabilă pentru înşelătorie si malitiozitate. 
Acuzatiile sale de blasfemie împotriva lui Marlowe sunt însă coroborate de 


163 perioada cuprinsă între 1585 şi 1592 a devenit cunoscută drept „anii lipsă” ai lui 
Shakespeare. Nu s-a păstrat nicio dovadă documentară din acest interval. (Nal 


164 Henric al VI-lea, Partea I s-a jucat pentru prima dată pe 3 martie 1592. (Nal 


165 Hastings declară în Richard al III-lea „Nothing can proceed that touches us/Whereof | 
shall have no intelligence". (N.a.) [Diferite versiuni în limba română redau pasajul 
respectiv după cum urmează: „Şi nu se va decide ceva-n privinţa noastră,/Fără ca pe loc 
să aflu de dânsul prevestit” (Viaţa si moartea Regelui Richard III, Tipografia Guttenberg, 
Bucureşti, 1892, trad. de Scarlat lon Ghica, retipărit de Contemporary Literature Press, 
Bucureşti, 2016, editori C.G. Săndulescu şi L. Vianu); „Şi acolo, nimic nu se va putea 
petrece care să ne privească, fără ca eu să nu aflu” (Regele Richard al III-lea, Imprimeria 
Fundațiilor Culturale Regale, Bucureşti, 1934, trad. de I.M. Sadoveanu); „Şi-acolo nu e 
chip să se urzească/Nimic ce ne-ar privi, iar eu să nu ştiu” (Opere complete, Vol. |, 
Richard al III-lea, Editura Univers, Bucuresti, 1982, trad. de Dan Dutescu). Observăm că 
termenul „inte/ligence” este tradus prin termeni înrudiţi semantic cu „veste”, „urzeală”. 
Termenul „intel/ligence” mai apare de două ori în piesă; în română a fost tradus cu 
„Zvon”/„bârfeală” sau agent", ,tovarás", „sculă”, „unealtă”, după cum urmează: „By 
false intelligence or wrong surmise” - „bănuiala sau zvonul mincinos”, în trad. lui S.I. 
Ghica; „rea înţelegere sau zvonuri mintite", în trad. lui I.M. Sadoveanu; „bârfeli sau 
strâmbe bănuieli”, în trad. lui D. Dutescu; „Richard yet lives, hell's black intelligencer" - 
„lar Richard tot trăieşte, al iadului agent”, în trad. lui S.l. Ghica; „Numai Richard mai 
trăieşte, blestemat tovarăș al iadului”, în trad. lui I.M Sadoveanu; „E viu doar Richard, 
sculă a gheenei", în trad. lui D. Dutescu. (W.t.)]) 


márturiile dramaturgului Thomas Kyd, cu care fusese coleg de camerá, si ale 
colegului sáu, spionul Richard Cholmeley, printre alții. =s 

Pe 30 mai 1593, la 12 zile dupá infátisarea sa la Consiliul de Coroaná, 
Marlowe a fost ucis după ce a luat masa la Deptford, lângă Londra, cu trei 
indivizi sinistri: Ingram Frizer, Nicholas Skeres si Robert Poley. Conform 
anchetei realizate a doua zi de legistul regal impreuná cu juratii locali, Frizer 
şi Marlowe s-au certat din cauza notei de plată. „Cuprins de mânie”, Marlowe 
a înşfăcat pumnalul lui Frizer şi l-a lovit în cap, probabil cu capătul neascutit. 
Frizer i-a smuls pumnalul lui Marlowe şi l-a înjunghiat deasupra ochiului drept, 
rănindu-l mortal. Juriul a considerat că Frizer a acţionat în legitimă apărare.:* 
Cu toate acestea, moartea lui Marlowe este în continuare învăluită de mister. 
Cele trei mărturii depuse în cadrul anchetei de cei care l-au însoţit la masă nu 
sunt de încredere. Deşi Nicholas Skeres se afla în slujba contelui de Essex, el 
avea o reputaţie de escroc, fiind nu cu mult timp înainte acuzat în Camera 
stellata că „atrage tineri în capcană”. Frizer era partener de afaceri cu 
Thomas Walsingham (vărul lui Sir Francis), şeful lui Marlowe la acea vreme, 
dar fusese de asemenea acuzat că a complotat cu Skeres pentru a 
„compromite şi înşela” un tânăr moştenitor.” Robert Poley îl indusese în 
eroare din plin pe Sir Thomas Babington pe când lucra pentru Sir Francis 
Walsingham în perioada complotului Babington. In ciuda multor plângeri 
legate de „şarlatania” sa, era totuşi trimis în continuare în misiuni externe „în 
slujba Majestății Sale”.:* Este foarte posibil ca sfârşitul violent al lui Marlowe 
să fie legat de rivalitatile şi neînțelegerile apărute în serviciul elisabetan de 
informaţii după moartea lui Walsingham; dar, în lipsa altor dovezi, e 
improbabil că adevărul va putea ieşi la lumină. 

Cea mai ambițioasă încercare de a resuscita serviciul elisabetan de 
informaţii după moartea lui Walsingham a aparţinut contelui de Essex 
(executat ulterior pentru trădare), tânărul şi exuberantul favorit al reginei, 
care suferea de iluzia grandorii în ceea ce privea capacitatea sa de a deveni 
un nou Walsingham (şi în multe alte privinţe). El l-a provocat fátis pe Burghley 
în 1592, recrutându-l pe Anthony Bacon pentru organizarea unei reţele de 
spioni sub controlul sáu direct. Cel mai mare triumf în domeniul 
informaţiilor arogat de Essex a fost descoperirea unui presupus complot care 
viza asasinarea reginei de către dr. Roderigo Lopez, medicul ei începând din 
1581. Lopez fusese şi medicul lui Essex, dar îl enervase pe acesta pentru că 
ar fi dezvăluit că Essex suferea de maladii „care i-au pătat onoarea” (probabil, 
boli cu transmitere sexuală). 

Essex anunţa teatral în ianuarie 1594: „Am descoperit cea mai periculoasă 
şi îngrozitoare trădare. Scopul conspirației era moartea Majestății Sale. Călăul 
urma să fie doctorul Lopez. Metoda - otravă. Am urmărit atât de mult acest 
lucru, încât îl voi demonstra la fel de limpede ca lumina zilei”.: Deşi era un 
individ oarecum duplicitar, este puţin probabil ca Lopez să fi fost un criminal. 
Cu 20 de ani înainte, îl tratase pe Walsingham, probabil pentru pietre la 
rinichi, şi intrase în reţeaua de agenţi a acestuia, furnizând informaţii din 
interiorul comunităţii negustorilor evrei portughezi.:s După moartea lui 
Walsingham, si Burghley l-a folosit pe Lopez ca agent dublu, pentru a obţine 
informaţii despre tentativele de spionaj ale spaniolilor in Anglia.» Elisabeta 


166 Reţeaua îl includea si pe Standen, care ajunsese sărac lipit pământului. Vezi ODNB, 
Anthony Bacon. (Na) 


167 A fost probabil initiativa lui Walsingham, cu putin timp inainte de moartea sa, ca Lopez 
sa il contacteze pe ambasadorul Spaniei la Paris ín 1590 prin intermediul unui agent 


insási, desi constientá de pericolul de a fi asasinatá, a fost scepticá ín 
legătură cu acuzaţiile aduse de Essex împotriva medicului ei. Unul dintre 
miniştrii reginei i-a raportat acesteia: „In casa bietului om nu s-au găsit niciun 
fel de înscrisuri ale informărilor de care este acuzat”. Însă din momentul în 
care Essex şi-a pus în joc reputaţia susţinând că Lopez era vinovat de „cea 
mai periculoasă şi îngrozitoare trădare”, soarta doctorului a fost pecetluită. 
Essex a folosit tortura pentru a obţine de la el o confesiune neverosimilă. Pe 
masa de tortură, Lopez a mărturisit că a primit 50 000 de coroane de la 
regele Spaniei ca să o otrăvească pe regină cu leacuri exotice din 
străinătate. Orice dubii ar fi avut Burghley cu privire la vinovăția lui Lopez, 
nu a îndrăznit să se arate mai puţin zelos decât favoritul reginei în 
denuntarea improbabilului complot de asasinare. Antisemitismul a jucat şi el 
un rol în acuzaţiile aduse împotriva lui Lopez. Sir Robert Cecil, fiul lui Burghley 
(care i-a succedat mai târziu în funcţia de prim-ministru), l-a denunţat ca fiind 
un „evreu ticălos”. La procesul intentat lui Lopez pentru trădare, Sir Edward 
Coke, procurorul general, a considerat extrem de importantă afirmaţia că, 
deşi oficial era creştin, Lopez era în secret evreu practicant. Cu toate că Lopez 
şi-a retras mărturisirea smulsă pe masa de tortură, el şi doi presupuşi 
complici au fost găsiţi vinovaţi de trădare şi executaţi la Tyburn pe 7 iunie 
1594, prin spânzurare, spintecare şi sfârtecare. Raportul oficial privind 
complotul, publicat la scurt timp după aceea, a subliniat comportamentul 
criminal al lui Filip al Il-lea în încercarea de a o ucide pe regina Angliei, 
insistând totodată cu satisfacţie asupra faptului că aceasta nu s-ar gândi 
vreodată să se implice într-un complot pentru a-l asasina pe regele Spaniei.::: 

Conducerea haotică a serviciului elisabetan de informaţii la mijlocul anilor 
1590 a fost reflectată perfect de soarta lui Thomas Phelippes. La sfârşitul 
anului 1595, neputându-şi plăti datoriile acumulate în încercarea de a finanța 
din resurse proprii o reţea de informaţii, Phelippes ajunsese în închisoarea 
datornicilor, unde a rămas până la jumătatea anului 1597. Totuşi, din lipsă de 
criptologi, atât Essex, cât şi Sir Robert Cecil îi trimiteau fiecare corespondenţa 
interceptată pentru ca acesta să o decripteze în celulă. Atunci când regina şi 
Cecil s-au plâns lipsiţi de compasiune că dura prea mult până să îşi 
îndeplinească sarcinile, Phelippes a răspuns că, pe lângă faptul că spaniolii 
obişnuiau să introducă în mod regulat cifruri noi de „un fel care solicită timp 
pentru a fi descâlcite”, el suferise „şi cu corpul, şi cu mintea” din cauza 
intemnitárii şi i se refuzase accesul la înregistrările sale. 

Essex era preocupat de ambiția sa de a obţine atât gloria militară, cat si 
puterea politică. In 1596, a devenit erou national în calitate de comandant al 
unei expediţii navale care a capturat, jefuit şi incendiat portul spaniol Cadiz. 
In acelaşi timp însă, el a pierdut lupta pentru putere cu Burghley, pe care, 
bolnav fiind, sperase să îl înlocuiască în funcţia de prim-ministru. Pe 5 iulie, în 
timp ce Essex se afla în expediţia din Cadiz, regina l-a numit secretar de stat 
pe Sir Robert Cecil, cel de-al doilea fiu al lui Burghley. Printre priorităţile lui 
Cecil s-a numărat şi reformarea sistemului de informaţii. Necesitatea urgentă 
a unei reforme a fost demonstrată în octombrie 1596, cand Filip al II-lea a 
trimis împotriva Angliei o nouă Armada, cu o forţă similară celei din 1588. 
Unul dintre agenţii lui Cecil din Bayonne, oraş aflat la graniţa dintre Franţa şi 


dublu. Vezi ODNB, Roderigo Lopez. (Nal 


168 Phelippes a fost eliberat din închisoare în iunie 1597 sau cu puţin timp înainte, după 
ce Anthony Bacon s-a oferit să-i plătească datoriile. El a mai fost condamnat o dată la 
închisoare pentru datorii în vara lui 1598, pentru un termen mult mai scurt. (Nal 


Spania, a obtinut informatii precise despre flota spaniolá, dar, din cauza 
problemelor de comunicare a informatiilor, acestea au ajuns la Londra mult 
prea târziu. Cu zece zile înainte ca vestea plecării Armadei să ajungă la Cecil, 
flota spaniolă s-a destrămat într-o furtună lângă Finisterre şi misiunea a fost 
abandonată.: 

Până în august 1598, când a preluat îndatoririle tatălui său în calitate de 
prim-ministru după moartea acestuia (deşi nu fusese numit oficial), Cecil 
reuşise să reconstruiască o rețea importantă de spionaj pe continent. 
Prioritatea ei au reprezentat-o inamicii din Europa: Lisabona, Sevilla, coasta 
Spaniei, Bayonne, golful Biscaya si Roma. Agentii săi cel mai bine plătiți se 
aflau la Lisabona si Sevilla, dar, după cum arată cercetările lui Stephen Alford, 
Cecil avea spioni si în „statele care ne sunt prietene”: Scotia, Olanda şi 
Zeelanda, Germania, Danemarca si Suedia.» 

Cât de mândru a fost Cecil de rețeaua sa de spionaj s-a văzut foarte clar în 
ultimul portret al Elisabetei, Portretul curcubeu, pe care aproape sigur el l-a 
comandat. Tabloul a fost expus pentru prima dată în 1602, cu un an înainte 
de moartea reginei, în timpul vizitei pe care i-a făcut-o aceasta la Theobalds, 
vastul său domeniu din Royston.!?? Atribuit pictorului Isaac Oliver, portretul nu 
lasă deloc să se vadă că Elisabeta avea aproape 70 de ani. Portretistii ei ştiau 
că se aştepta să fie înfăţişată ca întruchiparea tinereţii veşnice. Portretul 
realizat de Oliver este încărcat cu genul de simbolism de care erau atraşi atât 
Elisabeta, cât şi Cecil. Intr-o mână, regina ţine un curcubeu cu deviza non sine 
sole iris („niciun curcubeu fără soare”), iar cu cealaltă mână atrage atenţia 
asupra ochilor şi a urechilor de pe mantia sa, simboluri ale sistemului ei de 
informaţii care vede tot şi aude tot. Pe un braţ apare brodat şarpele 
înţelepciunii. După cum ştia şi Sir Robert Cecil, Elisabetei îi plăcea să 
interpreteze astfel de simboluri. Tatăl lui, lordul Burghley, îi scrisese cândva 
despre viteza cu care regina descifrase sensul unei „Scrisori alegorice” pe 
care i-o trimisese: „Cred că nicio doamnă [...] şi niciun descifrator de la curte 
nu ar fi rezolvat vreodată alegoria aşa cum a făcut Majestatea Sa”. Era cât 
se poate de potrivit ca persoana care a comandat portretul să fie şeful 
serviciului de informaţii al reginei, precum şi prim-ministrul ei. Nu mai există 
nicăieri în lume un alt portret al unui conducător care să aducă un asemenea 
tribut calităţii serviciilor de informaţii. 

16? s-a descoperit că un alt agent englez din Bayonne, Henri Chasteau-Martin, despre 
care Burghley avusese îndoieli o perioadă, se afla în slujba Spaniei. ( N.a.) 


170 în timpul domniei lui lacob I, regele a preluat Theobalds şi familia Cecil s-a mutat în 
Hatfield House, unde portretul încă este expus. Vezi ilustratia nr. 16. ( N.a.) 


Pes 


|. mod obişnuit, Marea Britanie se mândreşte cu continuitatea si stabilitatea 


instituţiilor sale. Secolul al XVII-lea a fost însă o eră a schimbărilor de regim şi 
a instabilității politice, în care serviciile de informaţii şi operaţiunile secrete au 
jucat un rol considerabil. Timp de câţiva ani înainte de moartea Elisabetei | în 
1603, s-au elaborat planuri de succesiune la tronul Angliei atât de secrete, 
încât nici reginei nu i s-a spus absolut nimic. In mai 1601, Robert Cecil, prim- 
ministrul Elisabetei, s-a alăturat unui mic grup secret care susţinea pretenţiile 
lui lacob al Vl-lea al Scoției la tronul Angliei şi comunica cifrat cu acesta. 
Conducătorul neoficial al grupului a fost Henry Howard, recomandat de lacob 
lui Cecil ca un intermediar „de încredere şi agreat de mult timp”. Cecil a 
recurs frecvent la Henry ca mijlocitor între el şi lacob, în încercarea de a-şi 
păstra corespondenţa cat mai secreta:, însă unele scrisori de la lacob i-au fost 
probabil trimise direct lui Cecil. După cum şi-a amintit mai târziu diplomatul 
englez Sir Henry Wotton, Elisabeta a remarcat odată sosirea unei genti cu 
corespondenţă din Scoţia şi a cerut să vadă ce conţine aceasta. Cecil a dat să 
deschidă sacul, dar i-a spus reginei că era murdar şi mirosea atât de urât, 
încât scrisorile trebuiau aerisite înainte de a i le arăta. 

Probabil că Walsingham şi Burghley s-au răsucit în mormânt din cauza 
rolului jucat de Howard în organizarea succesiunii după moartea Elisabetei. 
Cu un sfert de secol în urmă, Howard o sustinuse pe Maria, regina Scoției si 
mama lui lacob, şi jucase un rol esenţial în livrarea corespondenţei ei secrete 
către ambasada Franţei din Londra, la adăpostul întunericului. Howard fusese 
întemnițat de cinci ori şi a fost cát pe ce să fie acuzat de trădare în perioada 
complotului Throckmorton.: lacob a fost iniţial destul de rezervat faţă de 
propunerile pe care i le-a făcut fiul lui Burghley, deloc surprinzător având în 
vedere modul în care fusese implicat tatăl acestuia în execuţia Mariei. Odată 
ce şi-a dat seama însă că Cecil va avea un rol crucial în organizarea unei 
succesiuni paşnice, lacob a început să îl laude drept „un prieten atât de 
respectabil, atât de înţelept şi atât de prevázátor".* La începutul lunii martie 
în 1603, când Elisabeta se afla pe patul de moarte, Cecil i-a trimis lui lacob 
spre aprobare o propunere de proclamare a accederii acestuia la tron ca 
regele lacob | al Angliei. Pe 24 martie, după moartea reginei, Cecil a dat citire 
proclamatiei întâi la palatul Whitehall şi apoi la porţile Londrei. In mai, când 
călătoria lui lacob de la Edinburgh spre Londra se apropia de sfârşit, regele a 
petrecut patru nopţi la Theobalds, conacul impunător al lui Cecil din 
Hertfordshire. Cat a stat acolo, lacob l-a înnobilat pe acesta, acordându-i titlul 
de baron Cecil de Essendon. In acelaşi timp însă, le-a oferit lordului Henry 
Howard şi nepotului acestuia, lordul Thomas Howard, titlurile de conte de 
Northampton şi, respectiv, Suffolk, ranguri mai înalte decât cel al lui Cecil sau 
ale altor membri din Consiliul de Coroană. Au mai trecut încă doi ani până ca 
lacob să îl numească pe Cecil conte de Salisbury.: 

Urcarea lui lacob pe tron l-a pus într-o situaţie foarte neplăcută pe Thomas 
Phelippes, principalul criptolog din Anglia, care furnizase dovezi esenţiale în 
procesul de trădare intentat mamei acestuia. Regele avea să îşi arate ulterior 
devotamentul nezdruncinat faţă de amintirea mamei sale, pe care nu o 
cunoscuse niciodată, prin reînhumarea ei la Westminster Abbey şi prin 
înălţarea unui monument magnific în memoria ei în nava de sud din capela 
străbunicului său, Henric al VIl-lea. La scurt timp după sosirea lui lacob la 
Londra, Phelippes i-a trimis acestuia o scrisoare prin care îşi cerea scuze 
pentru implicarea sa în evenimentele care au precedat execuţia Mariei. 


Phelippes afirma ipocrit cá nu făcuse decât să urmeze ordinele 
guvernamentale de a decripta scrisorile legate de complotul Babington.* Din 
fericire pentru Phelippes, lacob aproape sigur nu ştia că acesta falsificase un 
post-scriptum cifrat dintr-o scrisoare a Mariei către Babington, prin care 
solicita numele celor şase nobili care, potrivit lui Babington, căzuseră de 
acord să o asasineze pe Elisabeta.” Chiar si asa, Phelippes a rămas în mod 
firesc cu teama de a nu provoca „şi alte nemulțumiri Majestății Sale”.: 

lacob nu a împărtăşit interesul profund al lui Robert Cecil pentru activităţile 
de informaţii. Ca rege al Scoției, lacob al Vl-lea fusese mai interesat de 
pericolul care credea că vine din partea vrăjitoarelor, despre care a scris şi o 
carte», decât de spionaj. Ca rege al Angliei însă, lacob | şi-a dat repede seama 
că Cecil era indispensabil pentru politica sa externă, despre care se discuta 
arareori în Consiliul de Coroană. In 1604, Cecil a luat iniţiativa de a pune 
capăt războiului îndelungat cu Spania, început cu aproape 20 de ani în urmă. 
Deşi condiţiile tratatului de pace erau ambigue, Spania le-a permis tacit 
englezilor, pentru prima oară, să desfăşoare activităţi de comerţ şi să se 
stabilească în Indiile de Vest şi în America de Nord. Cecil s-a dovedit chiar mai 
lacom decât tatăl său şi s-a folosit de poziţia sa oficială pentru a strânge 
avere, învoindu-se să primească începând cu 1604 şi pensie, şi cadouri 
substanţiale de la toţi ambasadorii spanioli. Nu s-a pus însă niciodată 
problema să devină agent spaniol, precum Sir Edward Stafford cu 20 de ani 
înainte. Curtea Spaniei spera doar să-i mai reducă ostilitatea.» 

După încheierea păcii cu Spania, posibilele ameninţări rămase la adresa 
securităţii naţionale au fost în principal tentative de schimbare a regimului din 
partea catolicilor englezi, care erau ireconciliabili. Cu o singură excepţie 
notabilă, niciuna nu a fost încununată de succes. Cecil i-a spus lui Sir Thomas 
Parry, ambasadorul Angliei în Franţa, că „falşii” preoţi - informatorii care fie 
erau, fie pretindeau că sunt preoţi catolici - constituiau o sursă bogată de 
informaţii despre comploturile catolice. In toamna lui 1605, George 
Southwick, un agent pe care Cecil îl descria drept „foarte cinstit”, s-a întors în 
Anglia însoţit de preoţii pe care chiar el însuşi îi denuntase pe ascuns lui 
Cecil. 

Majoritatea conspiratorilor catolici care au urzit comploturi la inceputul 
epocii Stuartilor în Anglia au eşuat lamentabil. Marea excepţie a fost 
Complotul Prafului de Pusca din 1605, cea mai cunoscuta conspiratie din 
istoria britanicá. Dupa calculele de astázi, explozia celor 36 de butoaie de praf 
de puscá ascunse intr-o pivnitá de sub Camera Lorzilor, la deschiderea 
sesiunii parlamentare din 5 noiembrie, ar fi distrus mare parte din 
Westminster si ar fi dus la moartea regelui, a ministrilor si a multor alte 
persoane. Faptul cá acest atac terorist a fost atât de aproape de succes a 
rezultat din ceea ce câteva secole mai târziu s-ar fi numit „eroare de analiză a 
informaţiilor”. Niciunul dintre „preoţii falşi”, în informaţiile cărora Cecil avea 
atâta încredere, nu auzise nimic despre complot. Raportul scris de George 
Southwick despre conspiratiile catolice pe 5 noiembrie 1605, chiar în ziua în 
care s-a descoperit complotul, nu conţinea niciun indiciu în acest sens. 

Dacă ar fi fost planificat doar un pic mai bine, complotul care urmărea 
aruncarea în aer a parlamentului ar fi reuşit. Robert Catesby, catolicul 
charismatic care a condus complotul, a fost descris de doi iezuiţi care il 
cunoşteau bine ca fiind „mai bine proportionat decât un om obişnuit, înalt 
cam de 1,80 metri, cu o ţinută frumoasă şi o înfăţişare chipeşă”. El a făcut 
însă greşeala fatală de a răspândi informaţii despre complot în afara cercului 
iniţial de conspiratori, pentru a-i convinge pe catolicii înstăriți să sprijine şi să 


finanteze revolta care spera sá izbucneascá in centrul Angliei dupá asasinarea 
regelui si a ministrilor. Unul dintre cei abordati de Catesby a fost Francis 
Tresham. Desi a jurat sá pástreze secretul, Tresham a fost, probabil, autorul 
unei scrisori anonime cátre lordul Monteagle, cumnatul sáu catolic, scrisá pe 
26 octombrie pentru a-l avertiza pe acesta să nu participe la şedinţa de la 
parlament, unde era planificată o „lovitură cumplită” pentru data de 5 
noiembrie.» 

Scrisoarea anonimă adresată lordului Monteagle, prin care acesta era avertizat despre un 
atac „cumplit“ asupra Parlamentului, planificat pentru data de 5 noiembrie 1605. 


Monteagle i-a dus imediat scrisoarea lui Cecil, care i-a arátat-o regelui 
vineri, pe 1 noiembrie, a doua zi după ce acesta s-a întors de la una dintre 
numeroasele sale partide de vânătoare. Sâmbătă, 2 noiembrie, un grup de 
membri ai Consiliului de Coroană l-a informat pe lacob că lordul şambelan, 
contele de Suffolk, va cerceta Camerele Parlamentului „atât deasupra, cât şi 
pe dedesubt” - dar nu mai devreme de luni, 4 noiembrie, deoarece „cu cât 
lucrurile erau mai aproape de a fi gata”, cu atât existau mai multe şanse să 
se descopere ceva în urma perchezitiei.^ Dacă exista, într-adevăr, un 
complot, era important să nu îi avertizeze pe conspiratori şi să-i determine să 
dispară. Totuşi, unii dintre membrii Consiliului de Coroană au bănuit, probabil, 
că avertismentul atât de ciudat transmis despre o „lovitură cumplită” era o 
alarmă falsă. La prima sa inspecţie, în după-amiaza zilei de 4 noiembrie, 
Suffolk, însoţit de Monteagle, a descoperit o grămadă mare de lemne de foc, 
despre care un servitor, care s-a prezentat drept „John Johnson”, a spus că 
aparţinea stăpânului sáu, Thomas Percy, nepotul şi administratorul moşiei 
contelui de Northumberland. Deşi membrii echipei de căutare au părut să 
accepte explicaţia, la întoarcerea la palatul Whitehall, Monteagle şi-a 
exprimat mirarea că Percy închiriase o pivniţă sub Parlament, precum şi 
proprietăţi în Londra, si a menţionat că acesta era catolic. 


La o intrunire a Consiliului de Coroaná, regele a ordonat o a doua inspectie 
a pivnitelor, de aceastá datá condusá de Sir Thomas Knyvett, administratorul 
palatului Westminster, care s-a folosit de pretextul de a cáuta draperii si alte 
,lucruri" care dispăruseră. Când a dat peste , Johnson", care ieşea din pivnita 
lui Percy pe la miezul noptii, lui Knyvett i s-a párut suspect si a ordonat 
arestarea acestuia. Oamenii lui Knyvett au descoperit apoi aproape o toná (36 
de butoaie) de praf de puşcă ascunse sub lemnele de foc. Fiind târât în fata 
regelui si a consilierilor săi, „Johnson” a dat dovadă de un curaj extraordinar: 
se presupune, în mod plauzibil, că i-a spus lui lacob în faţă că praful de puşcă 
era menit să îl arunce înapoi în Scotia, împreună cu tovarásii săi scoțieni. 
Interogatoriul lui ,Johnson" a continuat în Turn, dar el a refuzat initial să-i 
trádeze pe ceilalti conspiratori, cu exceptia lui Percy, a cárui implicare era la 
fel de evidentă ca a lui. „Vreţi să mă faceţi să-mi dau în vileag prietenii”, le-a 
spus el anchetatorilor. Până pe 7 noiembrie, când anchetatorii, care până 
atunci nu îl perchezitionaserá, i-au găsit în buzunar o scrisoare adresată 
„domnului Fawkes”, nici măcar nu a recunoscut că numele său real era Guido 
(, Guy") Fawkes:. 

S-a descoperit cá Fawkes era un fost soldat catolic care luptase in armata 
spaniolá in Tárile de Jos. Pe 8 noiembrie, Catesby si alti trei conspiratori au 
fost ucisi in Staffordshire de o poterá condusá de seriful din Worcestershire. A 
doua zi, lacob | s-a adresat parlamentului si şi-a asumat meritul principal 
pentru descoperirea complotului, interpretând scrisoarea adresată lui 
Monteagle ca pe un avertisment despre un „mod oribil de a ne arunca pe toti 
în aer cu praf [de puscá]".v Fawkes şi ceilalţi conspiratori rămaşi în viata au 
fost torturați în Turn, judecaţi la Westminster Hall şi condamnaţi la moarte 
prin spânzurare, spintecare si sfârtecare la Tyburn. Asemenea altor 
conducători din Europa, lacob | era în continuare vulnerabil la asasinate care 
puteau fi comise de o singură persoană, pregătită să se sacrifice în misiune 
sau să sufere o moarte chinuitoare după aceea. In 1610, după o serie de 
atentate la viaţa lui, Henric al IV-lea al Franţei a fost înjunghiat mortal de 
către Francois Ravaillac, un fanatic religios probabil bolnav mintal, în timp ce 
trăsura sa era blocată în trafic în Paris. După o lungă şi groaznică tortură, 
trupul lui Ravaillac a fost legat de patru cai şi rupt în bucăţi - o metodă de 
execuţie rezervată pentru cazuri de regicid.: Deşi în Anglia dinastiei Stuart nu 
a apărut niciun Ravaillac, favoritul lui lacob, ducele de Buckingham, a fost 
ucis mai târziu de un asasin solitar.» 

Spre deosebire de epoca elisabetană, la începutul domniei dinastiei Stuart 
catolicii din Anglia care complotau împotriva monarhului nu se puteau aştepta 
la niciun fel de ajutor din partea Spaniei. In deceniul de după tratatul de pace 
anglo-spaniol din 1604», Consiliul de Stat al lui Filip al Ill-lea a fost mai 
preocupat să obţină informaţii cu privire la coloniile engleze din Lumea Nouă 
(acceptate tacit prin tratat) decât despre evenimentele din Anglia.» Spre 
deosebire de Filip al II-lea, tatăl său poreclit „e/ rey papelero" care făcea cu 
greu fata munţilor de hârtii de pe biroul sáu de la Escorial, Filip al Ill-lea nu s-a 
arătat niciodată entuziasmat de documentele oficiale (inclusiv rapoarte de 
informaţii) care nu aveau vreo legătură cu pasiunea lui pentru vânătoare, 
călărie şi călătorii. Filip al Il-lea ar fi fost la rândul lui îngrozit de datoriile fiului 
său la jocurile de noroc şi de viaţa pe care o petrecea în lux şi risipá.? Sub 
domnia lui Filip al Ill-lea, iniţiativa culegerii de informaţii din Lumea Nouă a 


venit în principal din partea Consiliului de Stat.!"! Cu un secol înainte, Cortes 
se ocupase mult mai eficient de acest lucru pe când cucerea Noua Spanie cu 
rapiditate, ajutat fiind de Malinche, fosta sclavă care îi era amantă şi 
interpretă deosebit de talentată.» 

Prima colonie engleză permanentă din America de Nord, fondată în 1607 de 
London Virginia Company, căreia lacob | îi acordase privilegii prin Cartă 
Regală, s-a numit Jamestown, în onoarea regelui. Infiintatá cu 13 ani înainte 
să ajungă pelerinii la Plymouth, noua colonie abia a supravieţuit în prima 
iarnă, dar membrii Consiliului de Stat din Spania au considerat că reprezintă 
totuşi o ameninţare destul de serioasă. In iulie 1608, ei i-au scris în numele lui 
Filip al Ill-lea ducelui de Medina Sidonia, vicerege al Noii Spanii: „Pe diferite 
căi, El [regele] a fost instiintat că englezii încearcă să instaleze un avanpost 
pe insula Virginia, de unde să se aventureze ca să comită acte de piraterie”. 
Puţini dintre coloniştii rămaşi în viaţă (dintre care doar doi nu erau bărbaţi) 
erau la fel de optimişti ca membrii Consiliului de Stat în legătură cu 
perspectivele lor. În încercarea de a salva Jamestown, căpitanul John Smith, 
care a preluat conducerea coloniei în septembrie, a recurs la politica „cine nu 
munceşte nu mănâncă”. Atât Consiliul de Stat, cât şi ambasadorul Spaniei la 
Londra au rămas profund preocupaţi de subiect, cerându-i lui Filip să-i înlăture 
cu forţa pe intruşii englezi. Pe 11 iunie 1609, regele i-a scris lui Medina 
Sidonia: „Îmi vei face mare serviciu continuând [să culegi] informaţiile despre 
intenţiile corsarilor şi orice [informaţie] care arată interesul englezilor de a 
continua să populeze tărâmul din Indii numit Virginia”. 

În aceeaşi zi, anticipând ordinele de la Madrid, o navă spaniolă având la 
bord 25 de soldaţi sub comanda lui Francisco Fernândez de Ecija, a pornit din 
Florida spre Virginia, ca să evalueze posibilităţile de lansare a unui atac 
asupra aşezării Jamestown. Când au ajuns la gura de vărsare a râului James, 
spaniolii conduşi de Ecija au întâlnit însă o navă engleză mai mare, numită 
Mary and John, care i-a urmărit în josul coastei. Dacă misiunea spaniolă de 
culegere de informaţii ar fi avut loc cu câteva zile mai devreme, fără să 
întâlnească nava Mary and John, Ecija şi echipajul său ar fi putut să vadă cu 
ochii lor starea deplorabilă a coloniei engleze din „Perioada de foamete” din 
1609-1610 şi să decidă lansarea unui atac. S-a susţinut în mod plauzibil că 
rebelii din rândurile coloniştilor s-ar fi putut alia cu mica forţă spaniolă şi ar fi 
putut obţine sprijin de la războinicii indieni Powhatan din apropiere. Astfel, 
supraviețuirea aşezării în 1609 s-a datorat in mare parte lipsei informaţiilor pe 
care Medina Sidonia primise ordin să le obţină. Veştile despre greutăţile 
îndurate de coloniştii englezi au ajuns treptat în Spania în următorii ani. In 
1613, John Digby, ambasadorul Angliei la Madrid, a raportat că guvernul 
spaniol considera că „plantaţia noastră din Virginia are toate şansele sa se 
scufunde singură”. Filip al Ill-lea s-a opus însă în continuare încercărilor 
Consiliului de Stat de a-l convinge să atace Jamestown. Reticenta regelui de a 
declanşa un război a avut consecinţe importante. Câtă vreme Jamestown 
rămânea colonie engleză, Spania nu avea nicio perspectivă să-şi extindă 
imperiul în regiunile întinse de la nord de Florida zm 


171 Ducele de Lerma, care a fost valido (prim-ministru şi favorit) sub Filip al III-lea, a fost 
prezent la doar 22 dintre cele 739 de şedinţe ale Consiliului de Stat care au avut loc în 
timpul mandatului său. Vezi Williams, „El reinado de Felipe III", p. 425. (Nal 


172 În wwe, Jamestown a devenit colonie regală, ca urmare a falimentului Companiei 
Virginia, având o soartă complet diferită în comparaţie cu relativa prosperitate din Noua 
Anglie. (Na) 

Rivalitatea anglo-spaniola din Lumea Nouă: Filip al III-lca al Spanici solicită în 1608 
informaţii legate de Virginia și intenţiile englezilor cu privire la aceasta. 
Marile imperii din Asia - turcii otomani, perşii safavizi, Imperiul Mogul din 
India şi dinastia Ming din China (succedată în 1644 de dinastia Qing) -, toate 
mai puternice decât Anglia lui lacob | şi Spania lui Filip al Ill-lea, nu au 


manifestat niciun interes faţă de cuceririle si rivalitátile europenilor din Lumea 
Nouă. Toate au continuat să creadă că lumea se învârtea în jurul Asiei, astfel 
că, timp de trei secole, conflictele majore din America, Oceania şi oceanele 
Atlantic şi Pacific au avut loc între puterile europene. Dinastiile asiatice aveau 
să plătească scump lipsa lor de curiozitate faţă de expansiunea Europei. 
Pentru a-l cita pe Yuval Harari: „Bogăția şi resursele acumulate de europeni 
le-au permis în cele din urmă să invadeze şi Asia, să-i înfrângă imperiile şi să 
o împartă între ei". 

Filip al III-lea al Spaniei şi succesorul sáu, Filip al IV-lea (1621-1665), au avut 
o serie de şefi ai serviciilor de informaţii (espías mayores) care erau, teoretic, 
responsabili pentru toate operaţiunile de spionaj şi contraspionaj.» În realitate 
însă, lucrurile erau mai puţin clare, o situaţie obişnuită pentru majoritatea 
guvernelor spaniole din secolul al XVII-lea.» Rapoartele trimise de ambasadorii 
şi de agenţii spanioli către Consiliul de Stat se împotmoleau uneori timp 
îndelungat în volumul mare de corespondenţă oficială. Spre sfârşitul lui 1617, 
ducele de Monteleón, ambasadorul de la Paris, se plângea către Madrid: „Au 
trecut atât de multe zile de când nu am mai primit scrisori din Spania, încât 
mărturisesc cá mă simt cel mai singur om din lume”. În mod evident, nu a 
primit răspuns imediat, din moment ce şi-a repetat plângerea la începutul 
anului următor. Cel puţin unul dintre succesorii săi a făcut acelaşi lucru.= 

Conform unui studiu, din cei 231 de agenţi spanioli identificaţi în perioada 
1598-1635, 101 (44%) erau francezi.» Marele criptolog francez Francois Viete, 
care a reuşit să decripteze o mare parte din corespondenţa cifrată a lui Juan 
Bautista de Tassis, ambasadorul Spaniei la Paris din 1598 până în 1604, 
credea că acesta era extrem de bine informat cu privire la afacerile Franţei. 
Viéte i-a scris ducelui de Sully, prim-ministrul lui Henric al IV-lea, cu puţin timp 
înainte să moară în 1603: „Aceste scrisori mă fac să judec că este foarte 
periculos pentru Franţa şi pentru pacea şi liniştea statului. Căci mi se pare un 
om de stat foarte ager şi foarte subtil [...]. Scrisorile sale descriu admirabil 
regelui său stările sufleteşti, credinţele, slăbiciunile şi puterile francezilor”. 

Agenţii francezi îi ofereau lui Tassis informaţii atât de valoroase din motive 
care variau de la interesul mercantil la cel religios. Cel mai bine plasat agent 
al Spaniei care a lucrat pentru bani la începutul secolului al XVII-lea a fost 
Nicolas L'Hoste. Acesta a fost angajat de naşul sáu, Nicolas de Neufville de 
Villeroy, probabil cel mai competent secretar de stat francez al secolului până 
la cardinalul Richelieu, care a slujit succesiv sub Carol al IX-lea, Henric al IIl- 
lea, Henric al IV-lea şi Ludovic al XIII-lea. În 1601, Villeroy l-a trimis pe L'Hoste 
la ambasada Franţei din Spania, unde a fost recrutat de Gerard de Raffis, un 
alt agent francez plătit de serviciile spaniole de informaţii. În 1602, L'Hoste s- 
a întors la Paris ca să lucreze pentru Villeroy şi a furnizat în secret ambasadei 
spaniole mare parte din corespondenţa diplomatică a acestuia. Importanţa 
acordată informaţiilor pe care le furniza a fost demonstrată de faptul că 
ambasada Spaniei la Paris l-a plătit cu 1 200 de écu pe an, ceea ce 
reprezenta 20% din bugetul anual al ambasadei.” Cariera sa de agent al 
Spaniei a durat trei ani, încheindu-se brusc în 1604, când Gerard de Raffis, cel 
care îl recrutase, a schimbat tabăra şi le-a dezvăluit francezilor implicarea lui 
L'Hoste în acţiuni de spionaj.» L'Hoste a apelat la ajutorul lui Baltasar de 
Zuniga, succesorul lui Tassis pe postul de ambasador al Spaniei la Paris, care 
i-a dat ordin unui slujitor să îl ajute să scape. L'Hoste s-a înecat însă în timp 
ce traversa râul Marne, fie din întâmplare, fie, foarte posibil, în urma unui act 
criminal comis de servitorul ambasadorului, care poate a primit ordine să 
evite stânjeneala unui proces şi a unei condamnări pentru trădare. Slujitorul a 


fost intemnitat după moartea lui L'Hoste, dar a fost ulterior eliberat după ce a 
invocat imunitatea diplomatica.* 

Probabil din cauza nivelului redus de securitate de la ambasada Spaniei la 
Paris, si alti agenti au mai fost prinşi şi executaţi pentru trădare.!”? Cea mai 
tensionată şi jenantă situaţie pentru serviciile spaniole de informaţii a apărut 
în decembrie 1605, când Louis de Lagonia de Merargues, nobil şi ofiţer de 
armată din Provence, a fost arestat în timp ce îi preda lui Jacques Bruneau, 
secretarul de la ambasada Spaniei la Paris, planuri legate de un posibil atac 
spaniol la Marsilia. La scurt timp, el a fost executat pentru trădare”, iar 
Bruneau a fost închis, dar ulterior eliberat deoarece beneficia de imunitate 
diplomatică. Zuiiga obişnuia sa îl primească în mod regulat pe Mérargues la 
el acasă mai degrabă decât să urmeze tehnicile obişnuite de evitare a 
contactului direct cu agenţii şi se pare că acest lucru a trezit suspiciuni în 
rândul francezilor.!7^ 

Succesorul lui Zúñiga pe postul de ambasador al Spaniei, Diego de lrarraga, 
a demonstrat aceeaşi lipsă de discernământ în ceea ce îl priveşte pe galezul 
Thomas Morgan, unul dintre cei mai longevivi şi cei mai bătrâni (la începutul 
secolului al XVII-lea) agenti spanioli, un nonconformist care şi-a petrecut o 
mare parte din carieră în temnitele engleze, franceze şi flamande. Morgan a 
început să lucreze pentru Maria, regina Scoției, în 1568 si a fost implicat, 
printre altele, în comploturile Ridolfi si Babington. Deşi nu era hispanofil şi mai 
târziu s-a opus Armadei, în 1584, pe când lucra probabil neremunerat pentru 
Maria, a devenit si agent plătit de Spania. In timp ce spiona pentru Spania în 
Franta, el a corespondat si cu autoritátile engleze, speránd zadarnic sá obtiná 
o gratiere regală. In 1605, după ce s-a întors în Anglia fără să fie gratiat, a 
fost condamnat la moarte, dar sentinţa i-a fost comutată în exil. După cea 
revenit în Franţa în 1607, Morgan, în vârstă de 71 de ani, a fost arestat din 
nou, dar a scăpat şi s-a refugiat la ambasadorul Spaniei la Paris, ale cărui 
note de cheltuieli din 1608 conţin următoarea consemnare: „Pe 14 noiembrie 
1608, la ordinul regelui Franţei, a fost arestat Thomas Morgan, nobil englez, 
agent al acestei ambasade, pe care îl ascunsesem în casa mea, având grijă 
de el timp de 78 de zile".** După situaţiile jenante provocate de L'Hoste, 
Merargues, Morgan şi alţii, Consiliul de Stat se pare că a dispus să se acorde 
mai multă atenţie operaţiunilor de spionaj derulate pe teritoriul francez.» 
Faptul cá Morgan era încă angajat la vârsta de 70 de ani, desi nu era o 
persoană de încredere, dovedeşte cá Spania a avut dificultăţi în recrutarea 
agenţilor englezi. Doar şase agenţi identificaţi care au lucrat pentru Spania 
din 1598 până in 1635 au fost englezi sau galezi.::* Niciunul dintre ei nu a 
avut acces direct la surse guvernamentale engleze. 

Cei mai devotați agenti ai Spaniei la începutul secolului al XVII-lea au 
provenit din parti dévot, catolici francezi evlaviosi care nu agreau indulgenta 
acordată în ţară protestantilor hughenoti prin Edictul de la Nantes şi nici 


173 Printre aceştia, ofiţerul de armată de Bone şi nobilul breton La Fontenelle, despre care 
se ştiu foarte puţine, executaţi în 1601, respectiv 1602. Vezi Hugon, Au service du roi 
catholique, pp. 588, 611. (N.a.) 


174 După execuţia lui Mérargues, fratele său şi-a oferit si el serviciile ca spion al Spaniei, 
dar a fost refuzat. /bid., pp. 132, 223, 620. (N.a.) 


175 Morgan a fost eliberat din închisoare în 1610 şi, se pare, i s-a permis să rămână în 
Franţa până la sfârşitul vieţii. (Nal 


176 Au existat şi patru agenti scoțieni. (Na) 


aliantele intermitente ale Frantei cu ereticii protestanti din Germania Si 
Olanda si cu otomanii musulmani. Jean de Quercy a fost unul dintre acesti 
agenti, un aşa-zis espion divin („spion divin"), care, in 1613, i-a scris lui Filip 
al Ill-lea o scrisoare lungă, în care declara cá, lucrând pentru el, făcea voia lui 
Dumnezeu: ,Majestate sacrá, sunt un bun francez si catolic [...]. Voi cáuta 
neîncetat onoarea bunávointei voastre, care va fi pentru mine calea mântuirii 
mele”. 

Reţeaua de agenţi ai Spaniei din Franţa a inclus şi câţiva preoţi, printre care 
s-a numărat şi spaniolul Antonio de Arco, care a servit drept intermediar 
pentru Quercy şi se prea poate să îl fi şi recrutat pe acesta.” Informárile cele 
mai importante venite de la Arco au fost probabil cele de la curtea Franţei, pe 
care le-a trimis Consiliului de Stat din Madrid între 1616 şi 1619, interval în 
care a fost duhovnicul Anei de Austria, tânăra şi frumoasa fiică a lui Filip al IH- 
lea şi soţia regelui Ludovic al XIII-lea. Anii petrecuţi de Arco la Paris au 
coincis cu o perioadă deosebit de tensionată atât în politica franceză, cât şi în 
cadrul căsătoriei regale. Ludovic şi Ana s-au căsătorit în 1615, când amândoi 
aveau doar 14 ani, într-o ceremonie descrisă de un predicator spaniol înclinat 
spre hiperbole drept cea mai frumoasă de la unirea dintre Adam şi Eva. Cuplul 
regal a fost supus presiunilor de a-şi consuma căsătoria în noaptea nunţii. La 
începuturile Franţei moderne, consumarea unei căsătorii regale nu era nici pe 
departe un secret personal, ci o afacere de stat, întrucât influenţa 
succesiunea la tron şi relaţiile internaţionale. Imediat după noaptea nunţii, 
Maria de Medici, tiranica mamă a lui Ludovic şi regină regentă cât timp acesta 
a fost minor, a anunţat consumarea cu succes a căsătoriei cuplului regal. În 
realitate, deşi Maria nu voia să recunoască, Ludovic era lipsit de experienţă 
sexuală şi a fost atât de traumatizat de presiunea exercitată asupra lui, încât 
a fugit din patul matrimonial, lăsând căsătoria neconsumată. Nu s-a mai 
întors decât peste trei ani, timp în care şi-a vizitat soţia aproape în fiecare zi, 
dar nu a luat niciodată masa cu ea, cu atât mai putin să împartă patul cu ea.“ 

Spre deosebire de Ludovic, regina Ana era nerăbdătoare să îşi consume 
căsătoria, iar Arco, fiindu-i duhovnic, sigur a discutat cu ea despre această 
chestiune. Se ştie că Ludovic a avut asemenea discuţii cu propriul lui 
duhovnic, iar acesta nu a considerat că încalcă secretul confesionalului dacă 
dezvăluie că l-a îndemnat pe rege să se întoarcă în patul reginei.::” Arco 
socotea că situaţia politică de la curtea Franţei era şi mai tensionată decât 
starea căsătoriei regale. Maria de Medici îşi ignora nora în mare măsură şi 
continua să se poarte ca şi când ea ar fi fost regina Franţei, nu Ana. Favoritul 
ei de origine italiană, care ocupa şi funcţia de prim-ministru, arogantul 
Concino Concini, marchiz de Ancre, nu făcea aproape niciun efort să-şi 
ascundă disprețul faţă de monarhul impotent. Ludovic a dezvoltat însă ceea 
ce Jean-Christian Petitfils, biograful sáu principal, a numit o capacitate 
uimitoare de disimulare, de care probabil că nu-l considerau capabil nici 
mama lui, nici favoritul ei.* Regele a fost puternic implicat în complotul atent 
pregătit pentru uciderea lui Concini la Paris pe 24 aprilie 1617. Luat complet 
prin surprindere, Concini a fost înconjurat de cinci asasini, care, temându-se 
ca nu cumva să fie protejat de o cămaşă de zale ascunsă pe sub haine, l-au 
împuşcat toţi în cap cu pistolul. După asasinat, Ludovic a apărut la o fereastră 
de la palatul Luvru şi a transmis mulţimii care îl aclama: „Acum eu sunt rege!” 
Maria de Medici a primit ordin să părăsească Parisul şi să se retragă la Blois, 


177 petitfils (Ludovic al XIII-lea) se referă la duhovnicul regelui, dar nu îl menţionează 
deloc pe Arco. (Nal 


iar soţia lui Concini, Leonora Dori, a fost decapitatá în public în Place de Gréve 
(în prezent Place de l'Hôtel de Ville). Această experienţă a conspirației si 
înşelăciunii trăită de Ludovic în adolescenţă i-a deschis apetitul pentru 
operaţiuni de spionaj, interes pe care şi l-a păstrat pe toată perioada 
domniei. 

Vestea despre asasinarea lui Concini a ajuns la Madrid după două 
săptămâni. Consiliul de Stat s-a întrunit pe 10 mai 1617 pentru a examina 
informările de la Paris. Deşi majoritatea mesajelor trimise în secret de Arco 
fie nu s-au păstrat, fie nu au fost încă descoperite în arhivele Simancas, el 
sigur a transmis informaţii despre reacţia Anei de Austria şi a curţii atât faţă 
de guvernarea Mariei şi a lui Concini, cât şi faţă de modul dramatic în care s-a 
încheiat aceasta. Arco s-a simţit atât de stresat la curtea Franţei, încât a cerut 
de mai multe ori Consiliului de Stat permisiunea de a se întoarce în Spania, 
dar initial fără succes."? In noiembrie 1618, Ludovic i-a interzis 
ambasadorului Spaniei să mai viziteze apartamentele reginei Ana.» Faptul că 
Arco a continuat să aibă acces la regină a devenit astfel şi mai important 
decât înainte. 

După asasinarea lui Concini, Ludovic a fost din nou supus presiunii de a-şi 
consuma căsătoria - de către favoritul său, ducele de Luynes, de către 
duhovnicul său, părintele Arnoux, de către fiecare ambasador al Spaniei în 
parte şi de către nunțiul papal, Guido Bentivoglio. Arco a raportat probabil la 
Madrid, după cum şi Bentivoglio a transmis către Roma, că Ludovic „nu 
simţea nicio dorinţă carnală care să îl facă să depăşească sentimentul de 
ruşine” provocat de raporturile sexuale. Probabil a transmis şi că faptul care i- 
a stârnit lui Ludovic în cele din urmă suficientă „dorinţă carnală” ca să se 
întoarcă în patul soţiei a fost nunta din 20 ianuarie 1619 a surorii sale vitrege, 
Catherine-Henriette de Bourbon-Vendóme, fiica nelegitimă a lui Henric al IV- 
lea, cu ducele de Elbeuf. După cum era obiceiul la curte, Ludovic i-a urmat pe 
tinerii căsătoriţi în dormitor. Tradiţia cerea ca regele să se retragă atunci când 
cuplul proaspăt căsătorit trăgea perdelele din jurul patului cu baldachin, însă, 
de această dată, Ludovic a fost convins să se urce în pat şi să îi privească pe 
cei doi cum fac dragoste. Se pare că mai toată lumea de la curte şi din 
comunitatea diplomatică a aflat ce a urmat. Potrivit ambasadorului Veneţiei, 
Ludovic a fost cuprins de dorinţă. După noaptea nunţii, noua ducesă de Elbeuf 
i-a spus regelui: „Sire, fă acelaşi lucru cu regina şi va fi bine!” Au mai trecut 
cinci zile şi au curs râuri de lacrimi regale până ce Ludovic a urmat sfatul 
surorii sale vitrege. Vestea că a trecut la fapte în noaptea de 25 ianuarie a 
fost răspândită de curteni şi de ambasadorii străini către capitalele Europei. În 
culmea fericirii, cuplul regal a avut parte de o lună de miere întârziată, iar 
medicul lui Ludovic chiar s-a arătat îngrijorat de faptul că regele făcea 
dragoste cu soţia sa prea des.: După ce regele şi regina au început să aibă 
relaţii sexuale regulate, Consiliul de Stat din Spania a aprobat în sfârşit 
solicitarea repetată a lui Arco de a i se permite să se întoarcă in tará.* 

Ca şi în cazul lui Arco, în cazul agenţilor englezi, oricum puţini la număr, 
espias mayors considerau că preoţii erau cei mai de încredere, printre ei 
numărându-se iezuiţii exilați Robert Persons si Joseph Creswell.» În 1580, 
Persons condusese o misiune iezuită secretă în Anglia cu scopul „de a reda 
neamul nostru lui Dumnezeu”, dar a fugit pe continent când misiunea a fost 
descoperită de agenţii lui Walsingham şi nu s-a mai întors în Anglia 


178 Ultimul raport secret cunoscut al lui Arco a fost făcut în martie 1619. Vezi Hugon, Au 
service du roi catholique, pp. 421, 430, 581. (N.a.) 


niciodata.* Desi Persons nu s-ar fi considerat niciodată un agent spaniol, a 
dezvoltat o relaţie apropiată cu Filip al Il-lea, al cărui sprijin l-a ajutat să 
înfiinţeze seminare engleze la Valladolid (onorat printr-o vizită regală în 1592) 
şi la Sevilla. Sub pseudonimul Andreas Philopater, Persons a scris o carte în 
care apăra cu înfocare politica externă spaniolă şi a publicat-o, la ordinul lui 
Filip, la Anvers, Lyon, Köln, Napoli si Roma.» În 1595, el a prezis, în mod 
inexact, cá succesiunea la tronul Angliei dupá moartea Elisabetei | nu va 
putea fi soluţionată „fără ceva rázboi".* Asemenea lui Persons, si Joseph 
Creswell a scris tratate în care susţinea politica externă a Spaniei, iar în 1604 
l-a sfătuit pe Filip al Ill-lea, fără prea mare succes, să recruteze agenti englezi 
la Paris. La moartea lui Persons, în 1610, Creswell i-a urmat în funcţia de 
rector al Colegiului Englez din Valladolid, dar a căzut în dizgrație la curtea 
Spaniei.” In 1617, spaniolii nu mai primeau aproape deloc informaţii de la 
agenti englezi.: 

Sistemul spaniol de informaţii a fost din ce în ce mai afectat de dificultăţile 
financiare tot mai mari ale Coroanei. În timpul domniei lui Filip al Iil-lea, 
importurile de argint din America hispanică au scăzut la jumătate, iar sub 
domnia lui Filip al IV-lea finanţele regale s-au redus şi mai mult, ceea ce a 
avut consecinţe inevitabile asupra operaţiunilor spaniole de spionaj. 
Falimentul din 1627 al Spaniei a determinat mai mulţi dintre agenţii neplátiti 
să schimbe taberele, printre ei numărându-se genovezul Carlos Spina, care 
fusese plătit până atunci cu 2 000 de ducati pe an, şi venetianul Angelo 
Badoer, nobil şi diplomat care începuse să lucreze ca agent spaniol în 1609.» 
Capturarea de către olandezi în anul următor a unui convoi de nave care 
transportau mărfuri de preţ a împiedicat redresarea rapidă a finanţelor regale. 

Serviciile engleze de informaţii se aflau şi ele în declin la începutul secolului 
al XVII-lea, aşa cum se întâmpla şi în Spania. Moartea lui Salisbury în 1612 l-a 
lăsat pe lacob fără cel mai abil administrator al său, singurul ministru capabil 
să organizeze un sistem coerent de informaţii. lacob nu a avut pe nimeni care 
să poată face faţă provocărilor uriaşe apărute în politica externă şi în 
serviciile de informaţii după izbucnirea Războiului de 30 de Ani în 1618 - o 
luptă îndelungată pentru dominaţia dinastiei de Habsburg şi a religiei catolice 
în Europa continentală. Când s-a declanşat războiul, cea mai mare influenţă 
asupra lui lacob o avea chipesul şi elegantul său favorit, George Villiers, care, 
deşi era lipsit de discernământ politic, a devenit succesiv conte (1617), 
marchiz (1618) şi duce (1623) de Buckingham. În corespondenţa sa 
homoerotică cu lacob, Buckingham se semna în mod obişnuit „umilul sclav şi 
câine al Majestății Tale". lacob era înnebunit după el. 

Din câte se ştie, nici curtea Angliei, nici cea a Spaniei nu au primit niciun fel 
de informaţii secrete una despre cealaltă până în 1620.1? Ignoranta lui 
Buckingham în privinţa activităţilor de spionaj a fost demonstrată de planul 
demn de o operă bufă pe care l-a născocit pentru o vizită secretă la Madrid în 
1623, în cursul căreia prinţul Carol, mostenitorul tronurilor Angliei şi Scoției, 
să o ceară în căsătorie pe infanta Maria Ana, sora lui Filip al IV-lea. 
Buckingham nu numai că nu a încercat să obţină înainte de călătorie 
informaţii despre posibila reacţie a curţii spaniole, dar nici măcar nu l-a pus în 
gardă pe ambasadorul Angliei cu privire la sosirea lui iminentă împreună cu 
prinţul Carol. Dacă ar fi făcut acest lucru, ar fi aflat că infanta, catolică 
devotată, manifesta reticenta fata de căsătoria cu un print protestant. Spre 


179 Mátusa lui Filip, arhiducesa Isabela, care guverna Ţările de Jos Spaniole, a avut totuşi 
un informator la curtea lui Carol - pe George Lamb, secretarul lui Sir John Coke, care era 
confidentul regelui. Vezi Lamster, Master of Shadows, p. 209. (N.a.) 


deosebire de tatál sáu bisexual, Carol nu era atras sexual de favoritul regal, 
dar, văzând portretul infantei, a crezut că s-a îndrăgostit de ea si a fost 
imediat de acord cu planul lui Buckingham. Cei doi au pornit călare spre 
Spania dându-se drept fraţii Thomas şi John Smith, deghizați neverosimil cu 
bărbi false şi peruci somptuoase şi însoţiţi de doi servitori. Deghizarea lor a 
fost compromisă chiar înainte de a părăsi Anglia, când Buckingham a dat un 
bacşiş atât de mare barcagiului de la Gravesend, încât el şi Carol au fost 
suspectaţi că pleacă în Franţa pentru un duel şi au fost urmăriţi până la 
Dover.“ 

Sosirea lor la Madrid i-a uimit atât pe Filip al IV-lea şi pe prim-ministrul Don 
Gaspar de Guzmân, duce-conte de Olivares, cât şi pe ambasadorul Angliei. 
După două luni în care s-a bucurat de ospitalitatea spaniolă şi a zărit-o pe 
infantă doar de două ori şi numai de la distanţă, Carol era atât de disperat să- 
i vorbească, încât a sărit peste zidul grădinii regale, într-o încercare disperată 
de a se întâlni faţă în faţă cu ea. Infanta Maria Ana şi alaiul ei au luat-o la fugă 
de spaimă. Buckingham avea nervii întinşi la maximum. In cursul unei 
discuţii pe teme religioase cu un iezuit, s-a enervat atât de tare, încât şi-a 
scos pălăria, a dat cu ea de pământ şi a călcat-o în picioare.“ Misiunea la 
Madrid s-a încheiat cu un eşec, după cum era de aşteptat. In 1624, influenţat 
de Buckingham, lacob | a declarat război Spaniei după 20 de ani de pace, iar 
in anul urmátor, Carol s-a cásátorit cu o altá printesá catolicá - Henrietta 
Maria, sora mai mică a lui Ludovic al Xlll-lea al Franţei. Desi Carol nu şi-a 
văzut mireasa până când aceasta a ajuns în Anglia, ritualul de curtare a fost 
mult îngreunat de încercările lipsite de tact ale lui Buckingham de a o seduce 
pe regina Franţei, Ana de Austria.“ 

Indiferenta lui Buckingham faţă de serviciile de informaţii s-a extins si 
asupra operaţiunilor de decriptare a codurilor, nu doar a celor de spionaj. Deşi 
Phelippes avea vederea slăbită, era încă „fără egal în privinţa descifrării”, 
după cum îl descria Girolamo Lando, ambasadorul Veneţiei la Londra, în 1622. 
A fost fără îndoială o uşurare pentru Lando faptul că Phelippes nu a reuşit să 
spargă cifrurile venețiene pe care i le dăduse în acelaşi an pentru a le testa 
fiabilitatea. În 1624, succesorul lui Lando, Zuane Pesaro, i-a trimis lui 
Phelippes alte materiale venețiene cifrate, iar acesta, poate fiindcă era 
aproape orb, i-a dat o parte dintre ele unui prieten. In ciuda acestui evident 
abuz de încredere, Pesaro a considerat că Phelippes „s-a purtat sincer” cu el 
şi că „în mod cert a prestat servicii”, pentru care merita să fie plătit de 
Veneţia.“ Buckingham a fost însă de altă părere. Cu aprobarea sa, dacă nu 
chiar la iniţiativa sa, Phelippes a fost trimis în detenţie solitară la închisoarea 
King's Bench, justificarea legală a acestei decizii fiind discutabilă. In aprilie 
1626, Sir Edward Conway, lordul Preşedinte de Consiliu, i-a spus lui Pesaro că 
„legile nu mai permiteau detentiunea lui”, însă Phelippes era tot în închisoare 
şi la sfârşitul anului. A murit la începutul lui 1627, dar nu este clar dacă a fost 
sau nu eliberat din închisoare înainte să moară.” Fără să fie jelit de 
Buckingham, Phelippes, primul mare criptolog englez, şi-a încheiat cei 50 de 
ani de carieră într-un mod mizerabil. 

Dispariţia decriptării în Anglia, odată cu moartea lui Phelippes, a coincis cu 
revigorarea ei în Franţa, unde intrase în declin după moartea marelui 
criptograf Francois Viéte.* Cauza directă a revitalizării activităţii de decriptare 
în Franţa a reprezentat-o conflictul dintre cardinalul Richelieu, la acea vreme 
prim-ministrul lui Ludovic al XIII-lea, şi hughenotii protestanți. La 19 aprilie 
1628, Henric al Il-lea de Bourbon, print de Condé, a asediat oraşul hughenot 
Réalmont. Asediatorii au interceptat un mesager care ieşea din oraş cu o 


scrisoare cifratá adresată hughenotilor din Montauban. În încercarea de a o 
decripta, Condé l-a chemat pe Antoine Rossignol, un matematician de 26 de 
ani care locuia la 20 de kilometri distanţă în oraşul Albi si care, după cum i s-a 
spus lui Condé, avea ceva experientá ín criptografie. Rossignol inseamná 
„privighetoare”, dar era şi termenul de argou pentru speraclul care descuie 
uşile încuiate, un nume cât se poate de potrivit. Rossignol a decriptat fără 
probleme mesajul trimis de hughenotii care apárau orasul Réalmont cátre 
camarazii lor, pe care-i implorau să le trimită urgent praf de puşcă, declarând 
că altfel vor fi nevoiţi să se predea. Când Conde i-a pus faţă în faţă cu 
conţinutul scrisorii la 30 aprilie, au capitulat.* 

Rossignol a furnizat informaţii la fel de valoroase şi în timpul asedierii 
principalului baston hughenot, portul La Rochelle de la Oceanul Atlantic, care 
a urmat după Réalmont. Richelieu, care comanda forţele asediatoare 
îmbrăcat într-un amestec ciudat de costum bisericesc şi militar, s-a preocupat 
personal, încă de la începutul asediului, de interceptarea scrisorilor trimise de 
asediați către alti hughenoți. El i-a raportat lui Ludovic al XIII-lea că odată au 
prins un mesager care ducea un bilet către hughenotii din Montauban într-o 
cutiutá din tablă, pe care a inghitit-o când a fost capturat. Richelieu a ordonat 
să i se dea un purgativ, pentru a se asigura că mesajul este eliminat rapid.” 
Pe 8 august 1628, Conde i-a trimis lui Richelieu un pachet de scrisori 
interceptate, scrise în cifru de conducătorii hughenoți din La Rochelle si 
însoţite de o notă: „Un tânăr din Albi, pe nume Rossignol, le-a descifrat foarte 
bine. Vă trimit descifrarea cuvânt cu cuvânt, din care veţi vedea că din 21 
iunie cei din La Rochelle se plâng că sunt într-o stare de foamete.” 70 

Richelieu a fost atât de impresionat de decriptări, încât l-a chemat imediat 
pe Rossignol la el. În cartea sa publicată în 1696, Charles Perrault de la 
Academia Franceză (fondată de Richelieu) l-a inclus ulterior pe Rossignol 
printre cei mai ,ilustri" 40 de francezi din secolul al XVII-lea. Potrivit lui 
Perrault, Richelieu era de obicei o persoană impenetrabilă şi îşi manifesta 
rareori entuziasmul, însă la prima întâlnire cu Rossignol acesta „a dat o 
dovadă atât de uimitoare de iscusintá, încât acest mare cardinal [...] nu a 
putut să-şi ascundă uimirea”. Richelieu l-a făcut secretarul său de cifru.” 
Afirmația lui Perrault potrivit căreia Richelieu l-a răsplătit generos pentru 
serviciile sale este pe deplin coroborată de faptul că Rossignol a achiziţionat 
în 1630 un mic, dar elegant castel la Juvisy, la mai puţin de 20 de kilometri 
sud de Paris, şi a putut să finanţeze lucrările ulterioare de construcţie. Ludovic 
al XIII-lea şi-a arătat interesul pentru decriptarea codurilor şi şi-a dovedit 
respectul pentru Rossignol făcându-i mai multe vizite la castel. El şi fiul sáu, 
Ludovic al XIV-lea, au fost singurii monarhi francezi care l-au onorat în acest 
fel pe principalul criptolog al curţii.1%2 

Victoria lui Richelieu în La Rochelle a însemnat înfrângerea hughenotilor si 
umilirea Angliei. Descoperind din corespondenţa decriptată că garnizoana 
asediată din La Rochelle îşi punea speranţele în sosirea unei mari flote 
engleze trimise de Buckingham în ajutor, Richelieu a încercat să-i 

demoralizeze pe hughenoti. El a trimis vestea cá dr. John Lambe, confidentul 
si astrologul lui Buckingham, ,fusese ucis ín bátaie de o gloatá [un grup de 
ucenici], în toiul zilei, la Londra", fapt care a dus la apariţia celebrelor versuri 
sângeroase: 


Carol şi George [Buckingham] să facă ce-or dori, 
La fel ca doctor Lambe şi ducele va pieri. 


Richelieu le-a transmis celor asediați că prioritatea lui Buckingham era să 
rămână el însuşi în viata, mai degrabă decât să acorde ajutor hughenoţilor.» 
Ca şi versurile, mesajul s-a dovedit profetic. Buckingham a fost înjunghiat 
mortal pe 23 august de un soldat care îi purta pică, dar Richelieu a primit 
vestea abia după o luna.” 

Parti dévot criticase anterior aparenta disponibilitate a lui Richelieu de a 
tolera enclave eretice fortificate în Franţa, poreclindu-l „Pontiful calvinilor” 
sau „Patriarhul ateilor”.” După ce a atacat fortărețele hughenote, o ambiţie 
veche în parti dévot, Spaniei i-a fost mult mai greu decât la începutul 
secolului să recruteze agenti neplătiţi motivaţi de precepte religioase, dat 
fiind că guvernul care lansase atacurile era acum condus de un cardinal 
francez. Cristobal de Benavente y Benavides, ambasadorul Spaniei la Paris 
din 1632 până în 1635, a avut doar cinci agenţi, care aduceau puţine 
informaţii, spre deosebire de cei 41 de oameni care lucrau pentru 
predecesorul său, Juan Bautista de Tassis, la începutul secolului.” 

Deşi Spania nu avea o reţea de agenţi în Anglia, Filip al IV-lea s-a putut 
folosi de cel mai cunoscut pictor al epocii, Peter Paul Rubens, pentru a intra în 
secret în legătură cu Carol |. Cu un secol în urmă, Veneţia procedase similar, 
dar în mai mare taină, apelând la serviciile pictorului Marcello Fogolino pentru 
a culege informaţii din străinătate.» Sugestia de a recurge la Rubens, catolic 
flamand prospaniol, pentru relaţii diplomatice secrete cu Carol | a venit prima 
dată în 1625 de la mătuşa lui Filip, arhiducesa Isabela, care guverna Ţările de 
Jos Spaniole. Propunerea a fost făcută la un an după ce lacob |, aflat în 
suferinţă şi influenţat de Buckingham, a pus capăt păcii de 20 de ani cu 
Spania şi a declarat război. Răspunsul lui Filip, în vârstă de 20 de ani, a 
indicat că nu înţelegea prea bine misiunile diplomatice secrete şi operaţiunile 
de spionaj. El i-a scris Isabelei pe un ton pompos: 


Mă nemultumeste propunerea dumneavoastră de a amesteca un pictor în chestiuni 
de o asemenea importanţă. Puteţi înţelege cu uşurinţă cât de grav s-ar compromite 
demnitatea regatului meu, căci prestigiul nostru va scădea în mod inevitabil dacă 
numim o persoană atât de neînsemnată ca reprezentant cu care trimişii străini să 
discute despre chestiuni de o asemenea importanţă majoră. 


Filip nu a înţeles că nici Buckingham, nici Carol, probabil cel mai mare 
iubitor de artă care a ajuns vreodată pe tronul britanic, nu îl considerau 
nicidecum neînsemnat pe Rubens. In 1625, Rubens i-a făcut lui Buckingham 
un portret ecvestru grandios, în care acesta apărea în compania neverosimilă 
a unui mare heruvim. Tabloul i-a plăcut atât de mult ducelui, încât în 1627- 
1628, cu toate că Anglia şi Spania se aflau în război, i-a plătit lui Rubens 
uluitoarea sumă de 100 000 de florini pentru 13 tablouri pictate de el şi alte 
câteva picturi din colecţia lui realizate de alti artişti. 

Ca mulţi alţi portretişti de succes, Rubens avea darul de a sta de vorbă cu 
modelele lui, chiar şi cu cele conştiente de rangul lor, şi de a le câştiga 
încrederea. El l-a cucerit pe Filip al IV-lea în timp ce îi picta portretul în 1628- 


1629 si a reusit sá-i estompeze maxilarul proeminent, specific Habsburgilor ca 
urmare a endogamiei. Regele a fost atât de mulţumit de portretul ecvestru 
făcut de Rubens, care îl înfăţişa călare pe un cal murg, încât l-a aşezat în locul 
unui alt portret ecvestru, realizat de Diego Velázquez, artistul preferat al 
curţii, în Salón Nuevo la palatul Alcázar din Sevilla.* 

În aprilie 1629, Filip a acceptat să îl trimită pe Rubens la Londra, în misiunea 
sugerată de mătuşa sa cu patru ani în urmă. Misiunea s-a aflat la limita dintre 
diplomaţie şi spionaj politic, lucru frecvent întâlnit în epoca modernă timpurie. 
Sarcina oficială a lui Rubens a fost să negocieze un armistițiu temporar, 
pentru a putea face schimbul de ambasadori oficiali între cele două ţări, 
suspendat la izbucnirea războiului cu cinci ani în urmă. A primit însă şi ordinul 
secret „de a împiedica pe cât posibil” o alianţă anglo-francezá despre care se 
credea că se află în stadiul final de negociere. Rubens a avut prima sa 
întâlnire cu Carol pe 6 iunie, la scurt timp după ce a ajuns la Londra. 

Când a respins iniţial propunerea Isabelei de a-l trimite pe Rubens în 
misiune la Londra, Filip sigur nu ştia că, spre deosebire de el, aceasta avea un 
informator la curtea lui Carol: pe George Lamb, secretarul lui Sir John Coke, 
unul dintre vechii confidenti ai regelui. „In timp ce la alte curţi negocierile 
încep cu miniştrii şi se termină cu promisiunea şi semnătura regelui”, i-a scris 
Lamb Isabelei, „aici încep cu regele şi se termină cu ministrii."* Rapoartele lui 
Rubens către ducele-conte Olivares, prim-ministrul Spaniei, arată că pictorul a 
stabilit rapid o relaţie bună cu regele. Deşi la curte exista un grup francez 
puternic, în frunte cu regina, iar ambasadorul Franţei spera într-o alianţă cu 
Anglia, Carol i-a destăinuit lui Rubens că nu se încrede în francezi şi nu este 
convins de promisiunile lor. Rubens l-a asigurat pe Olivares că negocierile 
anglo-franceze se vor finaliza cu un tratat de pace, dar nu va exista nicio 
alianţă. Carol, credea el, avea mai multă simpatie pentru Spania decât pentru 
Franta.® 

Pana in septembrie, Rubens a ajuns la un acord cu Carol asupra conditiilor 
de reluare a relatiilor diplomatice anglo-spaniole la nivel oficial, dar, la 
cererea lui Filip al IV-lea si a Consiliului de Stat, a ramas la Londra pana la 
sosirea noului ambasador al Spaniei. Relatia lui Rubens cu Carol s-a datorat 
mult intereselor artistice comune si admiratiei regelui fata de opera pictorului. 
Rubens era foarte impresionat de ,,cantitatea incredibila de tablouri, statui si 
inscriptii antice extraordinare" din colectia regalá, iar Carol I l-a insarcinat sa 
execute nouá picturi pe tavanul cládirii pentru sala de bal proiectate de Inigo 
Jones la palatul Whitehall. Înainte ca Rubens să plece, în martie 1630, Carol i- 
a conferit titlul de cavaler în sala de banchet şi i-a dăruit o sabie încrustată cu 
pietre preţioase şi o panglică de pălărie cu diamante.* Printr-o ironie tragică a 
sorții, tavanul pictat în sala de banchet a fost ultimul lucru pe care l-a văzut 
regele pe 30 ianuarie 1649, înainte să iasă printr-o fereastră de la primul etaj 
direct pe eşafodul construit pentru execuţia lui.” 

În pofida succesului misiunii diplomatice secrete a lui Rubens, desfăşurate 
în numele lui Filip al IV-lea, cel mai eficace sistem de informaţii din Europa era 
cel francez. Imaginile consacrate ale lui Richelieu îl prezintă pe acesta 
întotdeauna alături de figura misterioasă a lui Francois Le Clerc du Tremblay, 
un călugăr capucin cunoscut mai bine sub numele său monahal, Père Joseph 
de Paris. Îmbrăcat în veşminte cenuşii, Pére Joseph a stat la originea expresiei 
éminence grise, care a intrat în uz în limba franceză, dar şi în limba engleză. 
El întruchipa îngemănarea unui catolicism mistic profund cu o loialitate 
înflăcărată faţă de monarhia franceză. Convins că atât în Spania, cât şi în 
Sfântul Imperiu Roman, Habsburgii erau preocupaţi doar de gloria propriei 


dinastii, Pére Joseph credea cá Europa catolicá poate fi unitá si victorioasá 
numai dacă este condusă de „Roi Trés-Chrétien" din Franta.* Richelieu La 
folosit în calitate de confident, sfetnic religios şi politic si, din când în când, în 
misiuni diplomatice secrete - în special pentru cooptarea lui Gustav Adolf, 
regele protestant al Suediei, în Războiul de 30 de Ani, care viza înfrângerea 
împăratului Ferdinand al II-lea de Habsburg. Pere Joseph avea informatori bine 
plasați în rândul capucinilor si în alte ordine religioase, printre ei numărându- 
se, cel puţin pentru o perioadă de timp, şi duhovnicul iezuit al împăratului de 
Habsburg. În vara lui 1630, Păre Joseph a aflat de la duhovnicul împăratului 
despre intrigile Mariei de Medici, care, aşa cum sperau Olivares şi 
ambasadorul Spaniei la Paris, aveau să culmineze cu decăderea lui 
Richelieu. 

Intrigile au culminat cu journée des dupes, „ziua pácálitilor" (mai corect 
journées des dupes, ,zilele..."), pe 10 si 11 noiembrie 1630. Pe 10 noiembrie, 
Maria de Medici era sigură cá isi redobândise abilitatea de a-şi domina fiul si 
că l-a convins pe Ludovic să îl demită pe Richelieu si să îl înlocuiască cu 
propriul ei candidat, Michel de Marillac. Pentru puţin timp, Richelieu s-a temut 
că a ajuns la sfârşitul carierei sale politice. In final însă, cea păcălită a fost 
regina-mamă. Criza s-a încheiat dramatic când regele şi-a reafirmat în public 
încrederea în Richelieu si Marillac a căzut în dizgrație. Richelieu a plâns de 
uşurare.» 

Asemenea Mariei de Medici, Filip al IV-lea nu a fost un adversar pe măsura 
lui Richelieu. În 1633, el îi recomanda cu naivitate ambasadorului său de la 
Paris să îl convingă prin linguşiri pe Richelieu să adopte o politică prospaniolă: 


Principala stratagemă [...] ar fi să te apropii de cardinalul Richelieu şi să faci toate 
eforturile pentru a-l câştiga, arătându-i că eşti convins de tot ceea ce îţi spune şi de 
sinceritatea lui [...], folosind această metodă de a-l linguşi şi de a lăuda tot ceea ce 
nu este contrar îndatoririlor fata de mine.” 


În mod clar, Filip nu i-a cerut sfatul lui Olivares înainte să conceapă această 
strategie naivă. Domnia lui, scrie Tim Blanning, „oferă un exemplu deosebit 
de convingător despre cât de multe lucruri pot să dea greş atunci când un 
rege nu este doar nepotrivit, ci şi longeviv”. După îndepărtarea lui Olivares în 
1643, cel mai influent sfetnic al lui Filip a fost o călugăriţă mistică, sora Maria 
de la mănăstirea Ágreda, cu care regele a schimbat peste 600 de scrisori, 
majoritatea despre nevoia de ajutor divin.» Sora Maria nu era nici pe departe 
Pere Joseph. 

Totuşi, sistemul de informaţii al lui Richelieu îi datora lui Antoine Rossignol - 
care, în mod bizar, nu este menţionat de majoritatea studiilor despre domnia 
lui Ludovic al XIIl-lea= - chiar mai mult decât „eminenţei cenusii". Cu toate ca 
Rossignol nu a fost şef în mod oficial, el a devenit un personaj-cheie în cadrul 
unui nou birou guvernamental înfiinţat de Richelieu, cunoscut popular sub 
numele de cabinet noir (cabinetul negru), care era deja în funcţiune în 1633. 
Cabinet noir se ocupa cu interceptarea, deschiderea şi copierea 
corespondenţei, cu decriptarea atunci când era cazul si cu resigilarea 
scrisorilor, adesea cu sigilii contrafăcute, pentru a ascunde faptul că se 
umblase la ele. Când scrisorile erau deteriorate iremediabil la deschidere, 
erau declarate pierdute în tranzit.» 


183 Richelieu si Pére Joseph nu erau totuşi mereu de acord. În octombrie 1630, cardinalul 
a respins în mod neaşteptat un tratat pe care Pere Joseph şi un înalt diplomat francez îl 
negociaseră cu împăratul la Regensburg (Ratisbona). Vezi Elliott, Riche/ieu and Olivares, 
p. 108. (Nal 


Un raport trimis lui Richelieu in 1633 de cátre Francois Sublet de Noyers, 
protejatul lui Pére Joseph (si ulterior secretar de stat pentru rázboi), dezváluie 
faptul cá scrisorile si pachetele trimise peste Canalul Mânecii erau în mod 
curent deschise în secret la Calais, o practică începută probabil cu câţiva ani 
în urmă. Ambasadorul Franţei la Londra, care susţinea cu tărie interceptarea, 
a subliniat necesitatea resigilării atente a întregii corespondențe: „Dacă in 
Anglia îşi dau seama că pachetele lor sunt deschise, mă tem că vor face la fel 
şi vor deschide mesajele regelui [Frantei]".*»* Rezulta astfel in mod evident că 
la acea vreme englezii nu erau bánuiti de interceptarea mesajelor diplomatice 
din Franţa - în contrast izbitor cu epoca Walsingham. Când era descoperit 
câte un curier care avea corespondenţă cifrată asupra lui, aceasta îi era de 
regulă trimisă lui Rossignol pentru decriptare, dar nu era întotdeauna 
returnată curierului daca Richelieu avea obiecţii cu privire la conţinut. In 
1634, de exemplu, după arestarea unui curier care ducea corespondenţă 
cifrată de la Bruxelles la Milano, pe atunci ambele posesiuni spaniole, el a dat 
ordine ca Rossignol să o decripteze „pentru a vedea dacă în ea apare ceva 
important şi apoi să fie returnată sau nu, în funcţie de cum este văzut 
conţinutul”. 

Decriptările din timpul domniei lui Filip al Ill-lea si Filip al IV-lea care se 
regăsesc în arhivele Simancas arată că guvernul spaniol păstrase o oarecare 
capacitate de criptanaliză, dar este foarte puţin probabil să fi dispus fie de o 
organizaţie care să se poată compara cu cabinet noir din Franţa, fie de un 
criptolog cu abilităţi apropiate de cele ale lui Rossignol. Deloc surprinzător, 
există doar dovezi fragmentare ale activităţii desfăşurate de criptologii din 
Franţa, ca şi în cazul altor operaţiuni de spionaj. Richelieu nu a păstrat dosare 
cu informaţii secrete. Câteva dintre scrisorile care s-au păstrat, adresate 
regelui şi referindu-se la chestiuni secrete, se încheie cu rugămintea să fie 
distruse: „Votre Majesté bruslera, s'il luy plaist, ceste lettre"." Totuşi, 
corespondenta care nu a fost arsá este suficientá pentru a demonstra cá 
Ludovic al XIII-lea, la fel ca Richelieu, se interesa personal de Rossignol si de 
activitatea din cabinet noir. In 1635, de exemplu, regele a fost rugat sá 
decidă cum să se procedeze cu corespondenţa interceptată a cardinalului 
Borgia, care trimitea mesaje curţii spaniole, plănuind (fără succes în cele din 
urmă) să devină papă. Să fie confiscată sau să fie pur şi simplu întârziată 
îndeajuns de mult pentru a fi decriptatá?* Scrisoarea cu răspunsul lui Ludovic 
nu s-a păstrat, fiind probabil arsă. 

După izbucnirea războiului dintre Franţa şi Spania în 1635, ambele părţi au 
folosit agenti secreti pentru a se destabiliza una pe cealaltă, dar agenţii 
francezi au avut mai mult succes. Pere Joseph scria în 1634: „Este important 
să se vadă dacă se pot folosi nemulţumirile catalanilor şi portughezilor”. 
Conspiratorii din Lisabona au beneficiat, probabil, de fonduri direcționate de 
Franţa înaintea loviturii de stat împotriva stăpânirii spaniole, încununată de 
succes în 1640. În încercarea de a-şi diminua responsabilitatea personală 
pentru pierderea Portugaliei, Olivares a exagerat într-o anumită măsură 
succesul operaţiunilor secrete franceze. El i-a spus lui Filip al IV-lea că Franţa 
„a deposedat-o pe Majestatea Voastră de regate întregi din Spania recurgând 
la trădare odioasă”. Cel mai probabil, agentul francez care a transmis 
fondurile către conspiratorii portughezi a fost Alfonso (sau Alphonse) Lopez, 
un negustor de diamante evreu din Aragon, care se stabilise la Paris în 1610 


184 De Noyers a devenit unul dintre cei mai apropiaţi consilieri ai lui Richelieu după 
moartea lui Père Joseph în 1638. Vezi Lefauconnier, „Francois Sublet de Noyers”, partea a 
3-a, cap. 3. (N.a.) 


şi avea legături strânse cu comunitatea evreiască din Portugalia. Initial, 
Richelieu a apelat la serviciile lui pentru tranzacţii financiare, dar Lopez a 
acţionat şi ca agent. Însă nu este încă foarte clar cui îi era cu adevărat loial. În 

1638, el i-a scris în particular lui Olivares că ar dori să se întoarcă în Spania. 
Nu se va afla probabil niciodată dacă acesta a fost doar un şiretlic sau dacă 
Lopez dorea cu adevărat să schimbe taberele.» Dacă se gândea serios să 
lucreze pentru Olivares în loc de Richelieu, probabil că eşecul Spaniei în 
războiul cu Franţa sigur l-a descurajat. 

Cu toate că şi Franţa şi Spania au fost mereu aproape de falimentul regal în 
cursul anilor 1630:», consecinţele politice ale războiului au fost mult mai 
grave în Spania. Olivares a fost obligat să demisioneze în ianuarie 1643. 
Biograful sáu, John Elliott, concluzionează: „ducele-conte a devenit o 
«nepersoană», iar moştenirea lui reformatoare a fost dată uitării împreună cu 
restul muncii sale [...]”. În schimb, moştenirea lui Richelieu, care a murit cu o 
lună înainte de demisia lui Olivares, a dăinuit. După o generaţie, la şedinţele 
Consiliului de Stat din Franţa, Ludovic al XIV-lea se întorcea uneori către Jean- 
Baptiste Colbert, ministru de finanţe şi neoficial prim-ministru din 1665 până 
în 1683, şi anunţa: „lată-l pe Monsieur Colbert care urmează să ne spună 
«Sire, marele cardinal ar fi făcut asta sau asta...»,,.™ 

Cabinet noir a fost moştenirea cel mai puţin discutată a lui Richelieu. Aflat 
pe patul de moarte în 1643, la doar 41 de ani, Ludovic al Xlll-lea l-a 
recomandat pe Rossignol drept „unul dintre oamenii cei mai necesari pentru 
binele statului” într-o discuţie cu regina Ana, care avea să devină regent 
pentru fiul lor, Ludovic al XIV-lea.: Şi cardinalul Jules Mazarin, care a devenit 
prim-ministru după moartea lui Richelieu, în 1642, a fost un admirator al lui 
Rossignol. Ca multe alte lucruri însă, activitatea din cabinet noir a fost 
perturbată de revoltele dintre 1648 şi 1653, cunoscute sub numele colectiv 
de Fronde, iar în 1649, o parte din corespondenţa interceptată de la curtea 
regală din Saint-Germain-en-Laye a fost citită în Parlamentul rebel din Paris.» 
Odată restabilită puterea regală, Mazarin s-a interesat personal până la cele 
mai mici amânunte de interceptarea corespondenţei celor care erau 
considerati „mauvais Francais". In 1660, de exemplu, cu un an înainte să 
moară, el a trimis următoarele instrucţiuni către Hiérosme de Nouveau, 
Surintendant des Postes, în legătură cu interceptarea scrisorilor unui călugăr 
dominican implicat în distribuirea unor tipărituri aparent subversive (probabil 
prospaniole): 

Am primit informatii de incredere cá existá la Madrid un cálugár dominican francez 
pe nume Jean Faure, [...] care corespondeazá cu francezi corupti. Intrucát este 
important pentru slujba regelui ca M[ajestatea] S[a] să fie deplin informat cu privire 
la intenţiile lor, vá rog să ordonati interceptarea întregii corespondente de la 
părintele menţionat către adresele următoare despre care am informaţii: 

Către Senor Huart, librar la Saint-Sebastien 

Către Monsieur Petit, librar la Bayonne şi St-Jean-de-Luz 


Către Monsieur Philippe Bergolli, la casa sa din rue du Petit Judas din Bordeaux sau 
[la] poştă 


Către M. Joly, librar, rue St-Jacques la Paris 


Veţi găsi de asemenea alăturat un facsimil al sigiliului folosit de părintele [Faure], 
pe care îl veţi putea folosi cu uşurinţă [pentru a-i resigila corespondenţa]. 


Scrisoarea era redactată până in acest punct, în numele lui Mazarin, de 
către Hugues de Lionne, ministrul său de stat pentru Afaceri Externe, dar 
Mazarin a adăugat cu mâna lui mulţumiri către de Nouveau pentru toate 
scrisorile şi informaţiile pe care i le-a trimis şi l-a asigurat de prietenia sam 

După moartea lui Mazarin, în 1661, Rossignol a continuat să lucreze pentru 
regele Ludovic al XIV-lea până la moartea sa în 1682, în total peste jumătate 
de secol - cel mai lung mandat al unui important funcţionar de rang înalt din 
istoria monarhiei franceze. Beneficia de o asemenea reputaţie, încât Charles 
Perrault de la Academia Franceză a afirmat în 1696, în cartea sa despre 
francezii iluştri ai secolului al XVII-lea, că, în decurs de 50 de ani, Rossignol nu 
a întâlnit aproape niciodată un cifru de care să fie învins.:: Aprecierea lui 
Perrault reflecta aproape sigur şi opinia superiorului şi colegului său 
academician Jean-Baptiste Colbert, prim-ministrul lui Ludovic al XIV-lea, care 
a murit la un an dupa Rossignol. 


12 


SERVICIILE DE INFORMAŢII ŞI SCHIMBĂRILE DE REGIM ÎN 
ANGLIA: DE LA RĂZBOIUL CIVIL LA COMPLOTUL PAPIST 


R szoiui Civil (1642-1649), rezultatul neaşteptat al unui conflict scăpat de 


sub control între Carol I si Parlament, a început să scoată serviciile engleze de 
informații din letargia în care căzuseră la începuturile epocii Stuartilor. Desi 
distrugerile provocate de Războiul Civil nu s-au comparat cu dezastrul de pe 
continent din timpul Războiului de 30 de Ani, numărul victimelor raportat la 
populația Angliei este posibil să fi fost chiar mai mare decât în Primul Război 
Mondial, care este de regulă considerat cel mai sângeros conflict din istoria 
britanică.: Si, la fel ca Primul Război Mondial, Războiul Civil a marcat un 
moment de cotitură în istoria serviciilor britanice de informații. 

În primii ani de război, Carol |, care şi-a mutat curtea la Oxford în 1642, si 
susținătorii sai regalisti (,, Cavaliers") au continuat să comunice pe ascuns cu 
regaliştii din Parlamentul de la Londra („capete rotunde”). Lucius Cary, al 
doilea viconte de Falkland, secretarul de stat si cel mai apropiat sfătuitor al lui 
Carol în 1642-1643, a considerat însă că majoritatea activităților de informații 
erau înjositoare si necinstite si a refuzat să folosească spioni sau să 
autorizeze deschiderea corespondenței parlamentare. Cele 700 de lire 
sterline pe care Falkland le primea în fiecare an pentru „servicii secrete" se 
pare că au fost cheltuite în principal pentru difuzarea materialelor de 
propaganda regalistă.: 

| 
Buletinul informativ Mercurius Aulicus („Vestitorul Curtii"), distribuit de agenții regalisti 
la Londra între 1643 și 1645 pentru „Comunicarea informaţiilor si treburilor de la 


Curte, către restul Regatului“. 

Frustrarea Parlamentului, care nu reuşea să împiedice distribuirea 
propagandei regaliste infiltrate în secret în capitală de la Oxford, a dus, în 
iulie 1645, la întemnițarea lui Richard Royston, librar regal şi agent regalist. 
Acesta a fost acuzat de tipograful parlamentar, John Wright, că era „factorul 
constant pentru toate cărţile şi ziarele scandaloase scrise împotriva lucrărilor 
parlamentului”.+ 

Susţinătorii regalişti din Londra aveau nevoie de cineva ca Walsingham care 
să le coordoneze activitatea pentru a putea funcţiona eficient ca reţea de 


informaţii în slujba regelui si a curţii sale de la Oxford. Regele a acordat însă 
prea puţină atenţie organizării serviciilor de informaţii, chiar şi după ce 
Falkland a murit în luptă în septembrie 1643. Dacă s-a gândit vreodată să 
numească un şef al serviciilor de informaţii după modelul lui Walsingham, cu 
siguranţă s-a răzgândit când şi-a amintit că acesta fusese responsabil de 
execuţia bunicii sale Maria, regina Scoției. Operațiunile regaliste sub 
acoperire au avut de suferit în lipsa unei conduceri centralizate, după cum a 
demonstrat şi conspirația obscură din primăvara lui 1643, condusă de poetul 
şi parlamentarul regalist Edmund Waller, care fusese ales pentru prima dată 
în Parlament la vârsta de numai 16 ani. În martie 1643, Carol a înfiinţat o 
comisie formată din 17 cetăţeni de seamă ai Londrei, pe care i-a autorizat să 
conducă o revoltă armată. „Complotul Waller” care a urmat, şi care a fost 
infiltrat încă din fază incipientă, s-a încheiat cu o importantă victorie de 
propagandă pentru Parlament, iar Waller a intrat în istorie ca un trădător care 
a compromis cauza regelui. S.R. Gardiner, marele istoric din secolul al XIX-lea 
care a studiat Războiul Civil, l-a denunţat drept cel mai rău dintre senzualiştii 
„bogaţi, iscusiti şi imorali” care au înjosit curtea regală.: Pe 31 mai 1643, pe 
când se aflau la liturghia de dimineaţă, parlamentarii au fost convocati de 
urgenţă si informati despre descoperirea complotului.s Pentru a se salva, 
Waller a prezentat o scuză josnică la tribuna Camerei Comunelor, trădându-şi 
tovarăşii de conspirație. Pe 5 iulie, doi dintre cei trádati, Richard Chaloner şi 
Nathaniel Tomkins, cumnatul său, au sfârşit în ştreangul ridicat special în faţa 
caselor lor din centrul oraşului. Pe eşafod, Chaloner şi-a acceptat sentinţa, 
afirmând în acelaşi timp că a avut intenţii paşnice.” Tomkins însă a încercat să 
îşi justifice implicarea în complot prin „afecțiunea faţă de cumnat si 
afecțiunea şi recunoştinţa fata de rege, a cărui pâine am mâncat-o mai bine 
de 22 de ani". Eşecul complotului Waller a subminat moralul susținătorilor 
regalişti din Londra şi a zdruncinat „tabăra păcii”, care încerca să pună capăt 
Războiului Civil prin negocieri. 

După cum a demonstrat infiltrarea în complotul Waller, liderii parlamentari 
nu aveau aceleaşi scrupule ca Falkland în legătură cu utilizarea spionilor. Deşi 
nu aveau un sistem centralizat de informatii!?, au reuşit cu brio să 
revitalizeze criptanaliza în Anglia, pentru prima dată de la moartea lui Thomas 
Phelippes. Cheia acestei revitalizări a fost descoperirea accidentală, la 
începutul Războiului Civil, a unui criptanalist genial: John Wallis, cleric şi 
matematician educat la Cambridge, ajuns capelanul văduvei unui ofiţer de 
armată profesionist, baronul Vere de Tilbury.’ Spre sfârşitul lui 1642, pe cand 
se afla la cină cu Lady Vere în casa acesteia din Londra, lui Wallis i s-a arătat 
o scrisoare cifrată, pe care a decriptat-o în aproximativ două ore. După cum 
şi-a amintit mai târziu, acesta a fost momentul în care şi-a descoperit vocaţia 
de criptograf: „Fiind încurajat de acest succes dincolo de orice aşteptări, am 
încercat apoi multe altele (unele mai grele, altele mai puţin grele) şi rareori 
am dat greş cu vreuna dintre cele la care am lucrat, timp de mulţi ani, în 
perioada războaielor noastre civile şi după aceea”. Cea mai cunoscută 
realizare a lui Wallis a venit după victoria decisivă a taberei parlamentare în 


185 Thomas Scot a scris ulterior că, în 1649, când a fost numit de către Commonwealth în 
funcţia de şef al serviciilor de informaţii, „sunt sigur că nu am primit niciun fel de 
îndrumare, sprijin sau memoriu, dar oricine a avut cunoştinţă de treburile secrete sau de 
intrigile de stat pe când exista Comisia celor două Regate sau mai apoi Comisia de 
Siguranţă, care ţineau acum de Consiliul de Stat, le-a păstrat sau le păstrează încă doar 
pentru el sau le-a dat curs după cum a considerat necesar”. Vezi Firth (ed.), „Thomas 
Scot's Account of His Actions", p. 118. (Nal 


bătălia de la Naseby din iunie 1645, în urma căreia au fost capturate bagajele 
personale ale regelui. Acestea conţineau corespondenţă secretă care, odată 
decriptată de Wallis, a scos la iveală planurile lui Carol de a solicita sprijinul 
forţelor catolice atât din Irlanda, cât si de pe continent. Realizând valoarea 
propagandistică a corespondenţei capturate, Parlamentul a publicat o selecţie 
considerabilă de scrisori, „scrise chiar de mâna regelui”, într-un volum 
intitulat 7he King[']s Cabinet opened, care susţinea că dezvăluie „multe 
mistere de stat, care susţin dreptatea cauzei [parlamentare]".» Printre 
scrisorile decriptate de Wallis se numărau şi cele scrise de Carol soţiei sale, 
Henrietta Maria, care se refugiase în Franţa. Regele o asigura că a folosit un 
cifru pe care doar ei doi îl ştiau: „Nimeni nu are si nu va avea o copie a 
acestuia în afară de mine, pentru ca tu să îl poţi folosi, când vei găsi de 
cuviinţă să îmi scrii ceva ce crezi că merită osteneala să fie pus în cifru, şi să 
nu poată fi descifrat decât de mine, şi la fel pentru ce e către tine din partea 
aceluia, care este al tău pe veci”.= 

Un comentariu din The King's Cabinet opened susţinea că scrisorile 
decriptate dovedeau că regele era un soţ ţinut sub papuc de soţia sa: 


În primul rând, este clar că toate consiliile regelui sunt conduse de regină: deşi ea 
aparţine sexului slab şi este o venetică crescută într-o religie potrivnică, totuşi niciun 
lucru, mare sau mic, nu se înfăptuieşte fără ştiinţa şi consimţământul ei [...]. 


Regina pare să fie la fel de aspră şi autoritară faţă de rege, pe cât este de 
implacabilă fata de religia, națiunea şi guvernul nostru [...].“ 


| Kings Cabinet opened: 
OR 


CERTAIN PACKETS 


OF SECRET 


LETTERS & PAPERS, 


Written with the Kings own Hand, 
and taken in his Cabinet at Nasby-Field, 
JUNE x4. 1645. 


By Victorious S*7 homas Fairfax; 


Wherein many myfteries of Stare, tending to the 
Julification of that C a u s £, for which 
Sir Thomas Pairfax joyned battell that 
memorable day are clearly laid open; 


Together, with fome Annotations thereupon, 


Publifhed by fpeciall Order of the Baba zt, 


KS 


| ERE LONDON, 
Printed for Robert Bofteck, dwelling in Paul: Church- 
- yard, at the Signe of the Kings-head, 1 6 4 s. 


In 1645, Parlamentul a publicat decriptarea corespondenţei secrete a monarhului, 
singurul eveniment de acest gen din istoria britanică. 


Carol nu a fácut niciun comentariu public despre divulgarea corespondentei 
către soţia sa în The King's Cabinet opened. |n particular, a recunoscut 
autenticitatea scrisorilor, cu excepţia „unor cuvinte [înţelese] greşit pe ici, pe 
colo şi a unor virgule puse greşit”, probabil în cursul decriptării: 


[...] Deşi mi-aş fi dorit să fiu cruțat de suferinţă [cauzată de publicare], totuşi nu voi 
nega cá îmi aparţin lucrurile pe care le-au expus în numele meu [...] şi, ca un bun 
protestant şi un om cinstit, nu mă voi ruşina de vreuna din aceste scrisori; într- 
adevăr, fiind un om discret, nu mă voi justifica; aş fi totuşi bucuros să îl cunosc pe 
acela care şi-ar dori ca intimitatea tuturor scrisorilor sale private să fie dată în vileag, 
asa cum s-a întâmplat acum cu ale mele.» 


Niciun alt rege sau regină din istoria Angliei nu a mai asistat la publicarea 
scrisorilor sale private. Carol a mărturisit că a avut un singur regret legat de 
conţinutul corespondenţei sale. Intr-o scrisoare adresată Henriettei Maria 
făcuse o referire la „Parlamentul nostru corcit”, ceea ce a provocat un 
comentariu în 7he King's Cabinet opened care susţinea că „Regele [...] và 
dispretuieste [pe voi, supuşii săi] numindu-vá corcituri".:: Carol i-a mărturisit 
unui confident că Thomas Savile, contele de Sussex care dorise să intre în 


gratiile liderilor parlamentari în timp ce încerca să negocieze încheierea 
Războiului Civil, a fost cel care „m-a cam făcut să-mi pierd răbdarea, ceea 
ce m-a determinat să-mi revărs nemulţumirea faţă de cei din partidul său 
către soţia mea". De aici a rezultat folosirea cuvântului ,,corcit”.» 

Când Carol a fost judecat pentru trădare la Westminster Hall în ianuarie 
1649, scrisorile sale către regină urmau să fie citate şi folosite drept probe 
împotriva lui, după cum şi corespondenţa decriptată a bunicii sale, Maria 
Stuart, fusese utilizată la procesul ei din Castelul Fotheringhay în 1586.» 
Informaţiile obţinute nu au fost însă prezentate niciodată ca dovezi, întrucât 
Carol a refuzat să îşi susţină nevinovăția sau să-şi recunoască vinovăția si să 
accepte astfel autoritatea instanţei de judecată. Refuzul său a fost interpretat 
de instanţă drept recunoaşterea vinovátiei. Preşedintele completului de 
judecată, John Bradshaw (un judecător de provincie, dar cel mai experimentat 
care s-a putut găsi), purta o pălărie cu o banda de fier, pentru cazul în care ar 
fi avut loc vreo tentativă de asasinat în timp ce enumera crimele regelui şi 
pronunţa sentinţa: „Numitul Carol Stuart, tiran, trădător, ucigaş şi inamic 
public este condamnat la moarte prin tăierea capului".? Carol a fost decapitat 
pe 30 ianuarie 1649, pe un eşafod ridicat în faţa sălii de bal din Whitehall. O 
săptămână mai târziu, procurorul John Coke a publicat discursul pe care 
intentionase să îl ţină dacă regele şi-ar fi susţinut nevinovăția. Coke voia să 
respingă argumentul potrivit căruia Carol a fost indus în eroare de „sfetnici 
răi”, citând corespondenţa capturată a regelui ca dovadă că acesta avea rolul 
„principal în toate treburile statului şi cei mai înţelepţi din jurul său erau doar 
partasi”.2 

Dupá executia lui Carol, Anglia a devenit in mod implicit republicá. Foarte 
putini dintre adversarii regelui luaserá in calcul intocmirea unei noi constitutii. 
Parlamentul Scurt (numit astfel dupá inláturarea din parlament a celor care, 
in decembrie 1648, se opuseserá procesului de trádare intentat lui Carol) a 
abolit abia in martie functia de rege, Camera Lorzilor si Consiliul de Coroaná. 
In mai, monarhia a fost înlocuită, printr-un Act al Parlamentului, cu un regim 
republican numit Commonwealth of England. Regaliştii devotați nu au 
recunoscut noua republică, fiind de părere cá Anglia rămânea monarhie. Din 
punctul lor de vedere, Carol, prinţ de Wales, care avea doar 18 ani şi trăia în 
exil pe continent când tatăl său a fost executat, îi urma acestuia la tron ca 
regele Carol al Il-lea.!* Noul rege este mai cunoscut în prezent pentru 
excesele şi pentru amantele sale decât pentru firea sa nemiloasă, dar, într-o 
scrisoare trimisă din exil din Olanda, el a jurat să se răzbune pe toţi cei 
responsabili de moartea tatălui său: „Ne vom strădui pe toate căile şi prin 
toate mijloacele posibile să-i urmărim şi să le dăm pedeapsa cuvenită acelor 
trădători sângeroşi care au născocit sau au înfăptuit acea crimă neomenoasă 
fără asemuire”.” Primele operaţiuni secrete pentru care a arătat un interes 
activ au fost misiunile de urmărire şi asasinare a „trădătorilor sângeroşi”, şi 
nu cele de culegere de informaţii cu privire la politica regimului republican. 
Primul regicid care şi-a primit „pedeapsa cuvenită” a fost Isaac Dorislaus, fost 
lector de istorie la Universitatea din Cambridge, care jucase un rol principal în 
redactarea acuzațiilor la procesul lui Carol |. La sfârşitul lunii aprilie 1649, 
Dorislaus a plecat pe mare spre Haga pentru a negocia o alianţă între 
Commonwealth şi olandezi. Pe 2 mai, un grup de asasini regalişti, în frunte cu 


186 Savile a ofensat Parlamentul şi prin aparenta sa loialitate faţă de rege. (Na) 


187 După 1660, toate documentele legale au fost datate ca şi când Carol al II-lea i-ar fi 
succedat tatălui său ca rege în 1649. (W.a.) 


colonelul Walter Whitford, fiul episcopului de Brechin, a pátruns in camera sa 
din hanul Witte Zwaan („Lebăda albă”). Acesta l-a tăiat pe Dorislaus cu sabia 
pe faţă şi apoi l-a înjunghiat, după care ceilalţi l-au trecut şi ei prin sabie şi au 
luat-o la fugă strigând: „Aşa moare cel care îl judecă pe rege!” Whitford a fost 
răsplătit de Carol al II-lea cu două pensii regale.» 

Ostilitatea puterilor străine faţă de republica engleză regicidă, ameninţarea 
unei invazii regaliste din Scotia sau Irlanda şi pericolul unei rebeliuni chiar în 
Anglia au convins Consiliul de Stat, care luase locul Consiliului de Coroană, să 
acorde serviciilor de informaţii o mai mare prioritate decât o făcuseră lacob | 
sau Carol |. Pe 1 iulie 1649, Consiliul l-a desemnat pe unul dintre membrii săi, 
avocatul şi parlamentarul Thomas Scot (sau Scott), şef al serviciilor de 
„informaţii externe şi interne”.+ Deşi s-au păstrat prea puţine detalii, Scot, 
cunoscut pentru temperamentul său irascibil, fusese implicat în operaţiuni de 
informaţii încă de la sfârşitul lui 1647» şi îl considera pe Oliver Cromwell drept 
„prietenul meu apropiat” (chiar dacă ulterior s-a opus cu îndârjire ca acesta 
să devină Lord Protector). Lui Scot i s-a atribuit, în 1648, distrugerea 
monumentului ridicat la palatul Lambeth în amintirea primului arhiepiscop de 
Canterbury desemnat de regina Elisabeta I, Matthew Parker, care supervizase 
redactarea celor 39 de articole de credinţă definitorii pentru doctrina Bisericii 
Anglicane, pe care Scot le detesta. Acesta a ordonat exhumarea rámásitelor 
lui Parker şi îngroparea lor sub un morman de bălegar, iar în ianuarie 1649 a 
fost unul dintre judecătorii de la procesul lui Carol | care a semnat 
condamnarea regelui la moarte.” 

Republican convins, Scot a construit o reţea formidabilă de agenţi şi 
,momeli" (agents provocateurs) printre susţinătorii regalisti din ţară si din 
exil. Agentul cel mai valoros pentru el de la curtea regală din exil a fost 
ofiţerul de armată Robert Werden, care fusese colonel la comanda unei unităţi 
regale de cavalerie în timpul Războiului Civil. Potrivit lui Scot, Werden avea 
„Mijloacele de a afla multe despre afacerile [lui Carol al Il-lea]”, după ce 
câştigase încrederea fratelui mai mic al acestuia, lacob, duce de York, care 
dupa Restauraţie l-a desemnat valet al dormitorului regal. Deşi motivele lui 
Werden rămân neclare, Scot a dedus că acesta lucra ca spion în parte din 
pură plăcere: „Cred că tot ce putea afla comunica pe cât posibil în avantajul 
său şi cu unele impresii despre aspecte personale care puteau fi lăsate 
deoparte”. „Aspectele personale” pe care Werden le dezvăluia cu plăcere 
includeau fără îndoială informaţii picante despre amantele lui Carol şi ale 
fratelui sáu.» Deşi aveau îndoieli cu privire la loialitatea lui, cei doi frati s-au 
lăsat tnselati de protestele sale de nevinovăție. Ulterior, în timpul domniei lui 
lacob al II-lea, Werden a devenit general-maior.» 

Prioritatea imediată a lui Scot ca şef al serviciilor de informaţii nu a fost 
curtea regală aflată în exil, ci grupul republicanilor radicali denumit ironic 
„egalitarii”, în ideea, inexactă, că aceştia doreau să desființeze dreptul de 
proprietate şi să împartă bogăţiile în mod egal. Ei cereau în primul rând 
extinderea dreptului de vot şi o constituţie scrisă care să garanteze drepturile 
individuale. Scot a infiltrat printre „egalitari” câţiva novici şi alţi agenţi tineri, 
care primeau „un salariu săptămânal pentru cheltuieli ca să le ţină 
companie”. El a raportat Consiliului de Stat că „nivelatorii” intenționau „să 
provoace tulburări în armată şi în alte părţi, pentru a împiedica astfel [...] 
recuperarea Irlandei” de către forţele lui Oliver Cromwell.» După ce rebeliunile 
din armată declanşate de „egalitari” au fost înăbuşite în primăvara lui 1649, 
influenţa lor a scăzut rapid. 


Pe lângă faptul cá a condus cea mai eficientă reţea de agenti creată după 
epoca Walsingham, cu agenti infiltrati în opoziţia regalistá, Scot l-a angajat si 
pe criptanalistul John Wallis, pe care l-a lăudat ca fiind „un domn învăţat, cu 
abilităţi incomparabile în acest sens” şi l-a descris, într-un limbaj neobişnuit 
pentru un republican, ca pe „o bijuterie demnă de un prinţ”. În 1649, Wallis a 
devenit Profesor savilian de geometrie'* (matematică) la Universitatea 
Oxford. Deşi ulterior a fost membru fondator al Societăţii Regale, realizările 
sale în domeniul matematicii erau încă limitate la acea vreme,: dar a primit 
postul ca răsplată pentru activitatea sa de criptanaliză din timpul Războiului 
Civil si, mai ales, pentru că a descifrat cu succes codurile lui Carol I. Cu 
aceeaşi uşurinţă a descifrat şi codurile lui Carol al II-lea. Scot era conştient că 
activitatea lui Wallis nu era inspirată de vreun angajament politic faţă de 
Commonwealth, fiind chiar convins că acesta descifra coduri din pură plăcere 
şi în decriptări „nu a fost niciodată preocupat de chestiune [conţinut], ci doar 
de arta şi ingeniozitate”. Wallis a deţinut postul de profesor mai bine de 
jumătate de secol, fiind în acest răstimp cel mai important criptanalist din 
Anglia. Portretul său este expus în prezent în biroul succesorului său din 
secolul XXI, directorul GCHQ. 

Cel mai mare succes de spionaj al taberei regaliste în timpul mandatului lui 
Scot la conducerea serviciilor de informaţii republicane a fost localizarea şi 
asasinarea unui trimis al Commonwealthului pe continent. În seara zilei de 6 
iunie 1650, un grup format din şapte călători englezi a intrat într-un han din 
Madrid, unde lua cina Anthony Ascham, ambasadorul Commonwealthului în 
Spania. Cu excepţia unuia singur, erau atât catolici, cât şi regalişti. După ce 
şi-au scos pălăriile, unul dintre ei a cerut politicos să fie prezentat 
ambasadorului, iar Ascham s-a ridicat şi a făcut o plecăciune în faţa 
oaspeţilor. In timp ce se apleca, unul dintre ei l-a apucat de păr şi i-a înfipt un 
pumnal în cap, iar un altul l-a înjunghiat de încă patru ori. Interpretul lui 
Ascham a încercat să fugă, dar a fost şi el ucis. Şase dintre asasini au reuşit 
să fugă din Spania, probabil ajutaţi de preoţii locali, iar al şaptelea, singurul 
protestant, a fost executat la Madrid. Până la Restauratie, regalistii nu au 
mai asasinat şi alţi regicizi sau reprezentanţi ai Commonwealthului. 

Sistemul de informaţii al lui Thomas Scot s-a dovedit net superior reţelei 
dezorganizate loiale lui Carol al Il-lea. Tentativa aproape dezastruoasă a lui 
Carol de recuperare a tronului în 1650-1651 a avut de suferit din cauza unei 
acute lipse de informaţii de încredere. După ce a fost încoronat rege al Scoției 
la Scone, pe 1 ianuarie 1651, Carol a invadat Anglia cu o armată scoțiană, dar 
a atras mult mai puţini regalişti englezi decât îi promiseseră susţinătorii săi 
extrem de optimişti. Invazia s-a încheiat cu înfrângerea în bătălia de la 
Worcester, pe 3 septembrie 1651. Sfătuitorul său apropiat, Sir Edward Hyde 
(ulterior primul conte de Clarendon), s-a plâns că „foarte mulţi” dintre învinşi 
„au fost loviți în cap de ţărani” în timp ce încercau să fugă. Carol însă a 
scăpat. Faptul că nu a fost prins după înfrângere a fost cel mai mare şi 
singurul eşec al serviciilor de informaţii sub regimul republican şi mai ales al 
lui Thomas Scot. O eventuală capturare a lui Carol, urmată aproape sigur de 
procesul şi execuţia sa pentru trădare, ar fi redus posibilitatea restaurării 
dinastiei Stuart şi ar fi prelungit, poate considerabil, perioada republicii 
engleze. Carol părea să aibă puţine şanse de scăpare după înfrângerea de la 
Worcester. Se oferea o recompensă enormă, de 1 000 de lire sterline, pentru 

capturarea lui si existau destui doritori. Carol avea aproape 1,90 metri, fiind 
mai înalt decât marea majoritate a englezilor din secolul al XVII-lea (şi decât 
oricare alt monarh britanic de după el), astfel că era o ţintă vizibilă. 

Robert Werden, principalul agent al lui Thomas Scot din tabăra regaliştilor, a 
trimis informaţii care să ajute la capturarea lui Carol,” dar acestea sigur nu au 
ajutat prea mult, de vreme ce nu se pregătise niciun plan de evadare în 
avans. O mare parte din merit pentru evadarea incredibilă a lui Carol pe 
continent îi revine chiar acestuia. Deşi nu părea să înţeleagă prea bine 
informaţiile strategice, Carol avea câteva dintre calităţile personale 
caracteristice unui agent secret de succes. El nu a pierdut deloc timpul după 
înfrângere, debarasându-se de Ordinul Jartierei primit de Carol |, cea mai 
dragă amintire care îl lega de tatăl său martirizat, şi cerându-i unui servitor 
să îl tundă, într-o primă încercare de a atrage cât mai puţin atenţia. S-a 
refugiat într-o pădure, unde i s-a arătat o ascunzătoare într-un stejar masiv 
(ulterior cunoscut drept „Royal Oak”, denumire purtată şi azi de nenumărate 
localuri britanice), din care i-a putut vedea şi auzi pe urmăritori, după cum i-a 
povestit ulterior lui Hyde. Potrivit acestuia, catolicii, dintre care unii mai 
ascunseseră preoţi în casele lor, „au contribuit foarte mult la ocrotirea 
Majestății Sale”. Cu ajutorul gazdelor catolice, care riscau execuţia pentru 
înaltă trădare oferindu-i adăpost, Carol a folosit o serie de deghizări şi de 
nume false. El i-a mărturisit lui Hyde că „îl bătea foarte tare gândul să-şi 
păstreze cămaşa, dar a considerat că nimic nu trădează mai repede o 
deghizare decât o țesătură fină purtată pe sub nişte haine ponosite".^ Printre 
cei faţă de care Carol şi-a exprimat recunoştinţa deosebită s-a numărat şi 
părintele Huddlestone, un călugăr benedictin care a fost „un foarte mare 
ajutor şi o mângâiere pentru elo Treizeci şi ceva de ani mai târziu, cand 
Carol se afla pe patul de moarte, Huddlestone l-a primit pe acesta în sânul 
Bisericii Catolice.” 

Deşi regimul republican a demonstrat ceea ce Huddlestone numea „o mare 
sárguintá" în încercarea de a-l găsi pe Carol, Scot nu s-a gândit să ancheteze 
cu precădere familiile catolice şi pe servitorii acestora, cu atât mai puţin să 
caute un călugăr benedictin aflat sub acoperire. Carol şi-a păstrat cumpătul în 
mod remarcabil pe parcursul călătoriei riscante de la Worcester până la 
ţărmul Canalului Mânecii. Ulterior, el i-a povestit lui Samuel Pepys (printre 
alţii) despre întâlnirea avută pe drum cu un potcovar republican: 


În timp ce tineam piciorul calului, l-am întrebat pe fierar care mai sunt noutăţile. Mi- 
a spus că nu mai auzise nicio noutate după vestea bună că ticálosii de scoțieni au 
fost bătuţi [la Worcester]. L-am întrebat dacă n-a fost prins niciunul dintre englezii 
care s-au alăturat scotienilor. Mi-a răspuns că nu ştia dacă ticălosul de Carol Stuart a 
fost prins, dar a zis că alţii au fost prinşi. l-am spus că, dacă ticălosul acela ar fi prins, 
ar merita să fie spânzurat mai mult decât ceilalţi, pentru cá i-a adus aici pe scoțieni. 
Ceea ce l-a facut să spună că am vorbit ca un om cinstit şi apoi ne-am despartit.# 


După ce a scăpat de câteva ori ca prin urechile acului, Carol a găsit în cele 
din urmă o barcă în Brighton, pe atunci un mic sat pescăresc, cu care a ajuns 
în Franţa în octombrie 1651. Hyde, cel mai înţelept dintre sfătuitorii lui Carol, 
era de părere că acesta nu avea puterea necesară să realizeze restaurarea de 
unul singur. Trebuia să aştepte cu răbdare „o conjunctură binecuvântată de 
amicitie din partea prinților creştini sau o răsturnare de situaţie în Anglia, prin 
nemulțumiri interne si dezbinare, astfel încât să fie iar potrivit pentru 
Majestatea Sa să se arate”.+ Curtea din exil „şi-a risipit energia mai mult pe 
luptele pentru putere decât pe eforturile de recastigare a tronului”. 


Schimbarea de regim din 1653 din Republica Englezá a dus si la schimbarea 
şefului serviciilor de informaţii. Întrucât s-a opus vehement când Oliver 
Cromwell a dizolvat Parlamentul Scurt în 1653 şi şi-a asumat funcţia de Lord 
Protector, Thomas Scot a fost înlocuit cu John Thurloe, un avocat loial lui 
Cromwell.:% Spre deosebire de regicidul Scot, Thurloe a putut să afirme 
ulterior, după Restauratie, că nu a jucat niciun rol în executarea lui Carol |, 
„neavând nici cea mai mică formă de comunicare cu vreo persoană” despre 
acest lucru.“ La fel ca Walsingham, Thurloe a avut rol dublu de şef al 
serviciilor de informaţii şi de secretar de stat (de fapt, secretar de externe). El 
a avut o influenţă mai mare asupra guvernului decât oricare alt şef al 
serviciilor de informaţii până în secolul XX, cu excepţia lui Walsingham, ceea 
ce s-a datorat în mare parte faptului că beneficia de încrederea lui Cromwell. 
Protectorul se aştepta ca Thurloe să-i execute ordinele, când i se va cere, 
ceea ce Thurloe accepta cu bucurie, de cele mai multe ori. Cromwell a 
dovedit de multe ori şi că era deplin conştient de importanţa serviciilor de 
informaţii. În iulie 1655, de exemplu, i-a scris lui Thurloe cerându-i să aranjeze 
admiterea la şcoala Charterhouse pentru fiul unei văduve „al cărei soţ a fost 
angajat odată într-o importantă misiune secretă, pe care a îndeplinit-o 
eficient, în beneficiul nostru si al Commonwealthului”.” 

Cea mai importantă conspirație regalistă cu care s-a confruntat Thurloe ca 
şef al serviciilor de informaţii a fost Grupul Juruit!??, format din şase 
conspiratori şi înfiinţat probabil în noiembrie 1653, cu aprobarea personală a 
lui Carol al II-lea, pentru a pregăti o revoltă regalistá. Până în februarie 1654, 
Thurloe interceptase cel puţin o parte din corespondenţa dintre membrii 
grupului şi curtea lui Carol de la Paris. Printre documentele sale apare copia 
unei scrisori trimise pe 2 februarie de conspiratorul Edward Villiers de la 
Londra către Sir Edward Hyde (alias Monsieur Barsiere) la Paris. Scrisoarea îl 
informa pe acesta că: „Grupul Juruit încă se întâlneşte, cu intenţia de a face 
planuri în serviciul domnului Crosse [Carol al II-lea]; atunci cand va fi gata, va 
fi trimis un negustor discret, după cum hotáráti".* Capii conspirației s-au 
certat însă între ei. Villiers şi Sir Richard Willys au fost arestaţi în vara lui 1654 
şi au petrecut câteva luni în detenţie. Willys bănuia că fusese trădat de un alt 
membru al Grupului Juruit, John Belasyse, primul baron Belasyse. (Pare însă 
mai probabil ca arestările să nu se fi datorat unei trădări, ci mai degrabă 
reţelei de informatori a lui Thurloe, responsabilă de supraveghere şi de 
interceptarea scrisorilor.) A urmat ceea ce Hyde a numit ulterior „o ceartă 
fatală” în interiorul Grupului Juruit.* 

Regaliştii au fost demoralizati apoi şi de eşecul revoltei Penruddock (numită 
astfel după colonelul John Penruddock, unul dintre conducători), care fusese 
planificată pentru data de 8 martie 1655. Carol al Il-lea s-a mutat plin de 
optimism la Middelburg, în Olanda, fiind pregătit să treacă peste Canalul 
Mânecii în Anglia odată ce revolta lua avânt. L-a trimis pe contele de 
Rochester, unul dintre membrii cercului său intim, care era comandant militar 
superior, să conducă o armată regalistă adunată la Marston Moor, lângă York. 


189 Când a fost scos la licitaţie în v..v un portret al lui Thurloe, Colecţia de Artă a 
Guvernului Britanic l-a achiziţionat la cererea lui „C”, Sir John Scarlett, şeful Serviciului 
Secret de Informaţii (SIS sau Ml), care l-a expus în biroul sáu din sediul SIS din Vauxhall 
Cross. Thurloe schiteazá un zâmbet si se spune că succesorul lui Scarlett pe postul de 
„C”, mai puţin interesat de istorie, ar fi dispus ştergerea surâsului de pe chipul lui 
Thurloe. Vezi ilustratia nr. vo. (Nal 


19? în original „Sealed Knot", „nod/legătură/legământ parafat/pecetluit”, aluzie la expresia 
„to seal/tie the knot", a face un legământ indestructibil. (N. t.) 


În rândurile regalistilor s-au infiltrat însă agenti din reţeaua lui Thurloe. Pentru 
că regaliştii din York nu au deschis porţile oraşului aşa cum se aşteptau rebelii 
din Yorkshire, aceştia au luat-o la fugă, abandonându-şi multe dintre arme la 
Marston Moor. Rochester a fugit deghizat spre sud, dar a fost arestat la 
Aylesbury şi a trebuit să dea mită ca să poată scăpa pe continent. 
Doisprezece lideri rebeli regalişti din sud, inclusiv Penruddock, au fost 
capturați şi executaţi. Ceilalţi au fost duşi in Barbados.* 

În urma revoltei Penruddock, Carol a concluzionat cu tristeţe, potrivit lui 
Hyde, că Oliver Cromwell avea „informaţii perfecte despre tot ceea ce 
Majestatea Sa hotăra să facă si despre tot ceea ce discuta”. Această 
exagerare a fost oarecum confirmată în decembrie 1655 de un agent dublu 
care lucra pentru Thurloe la curtea lui Carol, aflată în exil la Kóln la acea 
vreme. Agentul era Henry Manning, un regalist mercenar care îi scrisese lui 
Thurloe pe 13 martie 1655, oferindu-şi serviciile pentru bani. Pe 16 aprilie, 
Manning a primit de la Thurloe un cifru, pe care l-a folosit ca să trimită 
numeroase rapoarte despre regaliştii care se deplasau din Anglia către curtea 
regală, trecând prin Dover.” Manning a devenit rapid mult prea sigur de el. În 
noiembrie 1655, Hyde a fost avertizat din Anvers că Manning primea scrisori 
din străinătate cu fiecare poştalion şi că avea scrisori de credit la Anvers 
pentru „sume bune de bani”. Pe 5 decembrie, Manning a fost surprins în 
flagrant la biroul său, scriind rapoarte cifrate pentru Thurloe. Zece zile mai 
târziu, a fost executat în apropiere de Köln de către membrii curţii lui Carol.* 

În ciuda executării lui Manning, „scrisorile cu informaţii” trimise lui Thurloe 
de pe continent cu privire la alte posibile revolte susţinute de curtea regală 
din exil au continuat să fie liniştitoare. Cele mai multe i se adresau lui Thurloe 
în termeni deosebit de respectuoşi, uneori chiar exagerati - ca în acest raport 
scris de Thomas George, agentul său din Flushing, pe 29 octombrie 1656: 


Nobile Sire, 


Îndatorinţa [datoria] mea faţă de domnia voastră este atât de mare, încât, desi 
acest loc este lipsit (ca şi până acum) de noutăţi în această săptămână, trebuie totuşi 
să mă aplec cu stráduintá să vă sărut mâinile nobile şi să informez pe domnia voastră 
că în această ţară nu răsună nimic altceva decât triumfurile [navale ale] englezilor 
împotriva spaniolilor [în timpul războiului început în 1654] şi poveştile triste ale unor 
negustori de după aceea. Regele scotienilor [Carol al II-lea] stă pe loc, dar îşi tine 
oamenii la un loc. Cred că acum nu mai poate spera să încerce vreun lucru Împotriva 
voastră. se 


Thurloe a obţinut multe informaţii şi din interceptarea corespondenţei, mai 
ales după ce a devenit ministrul poştei în 1655. Probabil cel mai talentat 
asistent al său care s-a ocupat de corespondenţă a fost Samuel Morland, 
matematician şi inventator, fost masterand şi membru al consiliului de la 
Colegiul Magdalene din Cambridge. Printre invențiile sale s-au numărat 
dispozitive (care nu mai există) folosite pentru deschiderea mai rapidă a 
scrisorilor şi pentru producerea sigiliilor contrafăcute. Printre invențiile mai 
puţin reuşite s-a numărat un dispozitiv care încerca să copieze scrisorile 
interceptate prin presarea unui şervet umed pe scrisul cu cerneală. Dar mai 
important, deşi aparent nu avea competenţa lui Wallis, Morland a izbutit să 
spargă cel puţin o parte dintre cifrurile folosite în corespondenţa interceptată 


191 Capturarea de către englezi a navelor spaniole si a argintului din Lumea Nouă nu a 
reuşit să acopere costurile ridicate ale războiului, aşa cum speraseră Cromwell şi Thurloe. 
(N.a.) 


de la regalisti, publicánd ulterior o carte intitulatá grandios A New Method of 
Cryptography.1* Până în 1657, el a reuşit cumva si să se îmbogăţească, 
având un venit de 1 000 de lire sterline pe an, o casă mare lângă Bow şi o 
reputaţie pentru un stil de viaţă luxos şi necinstit. Samuel Pepys, care a fost 
elevul său, a scris ulterior că era în general „privit [...] ca un escroc”. Spre 
sfârşitul interregnului, Morland ajunsese să facă joc dublu, trimițând informaţii 
secrete către curtea regală din exil. După Restauratie, el şi-a descris în mod 
dramatic (îndoielnic totuşi) rolul de agent dublu, susţinând că odată s-a 
prefăcut că doarme la biroul său, în timp ce îl asculta pe Thurloe discutând cu 
Cromwell despre un plan secret prin care să îl atragă pe Carol al II-lea într-o 
casă din Sussex, cu promisiunea falsă că acolo îl aşteaptă forţe regaliste. 
Potrivit relatării neverosimile a lui Morland, Cromwell i-a observat brusc 
prezenţa şi a fost cu greu împiedicat de Thurloe să îl atace cu un pumnal. În 
timp ce răspândea astfel de poveşti, Morland încerca totodată să şteargă o 
dedicație călduroasă la adresa lui Cromwell din una dintre cărţile sale.” 

Cu ajutorul informaţiilor obţinute din corespondenţă şi de la reţeaua sa 
internă de agenţi, Thurloe a dobândit reputaţia de „micul secretar care vede 
tot”. La fel de mult l-au ajutat şi informaţiile venite din alte capitale. 
Documentele sale includ multe „scrisori cu informaţii” din Republica 
Olandeză, Spania, Scandinavia şi ţările baltice. La fel ca Walsingham, Thurloe 
era, de fapt, şi secretar de externe, şi şef al serviciilor de informaţii. Republica 
Olandeză protestantă, care îşi câştigase în sfârşit independenţa faţă de 
Spania în 1648 şi intrase într-o epocă de aur a dezvoltării comerciale, părea 
aliatul ideologic firesc al republicii engleze. Rivalitatea comercială a fost însă 
mai puternică decât solidaritatea ideologică şi a dus la Primul Război Anglo- 
Olandez în 1652.:% După pacea din 1654, Cromwell a readus în discuţie 
propunerea sa de uniune politică între cele două republici, care a fost 
respinsă de Adunarea olandeză a stărilor generale. Thurloe a primit 
numeroase rapoarte cu informaţii atât în engleză, cât şi în franceză, de la 
agenţii din Haga, multe fiind codate cel puţin parţial prin substituirea numelor 
cu numere, ca de exemplu: 


104: Adunarea stărilor generale 

105: Statele Olandei, olandezi, Olanda 
124: ambasador 

130: Protectorul, Cromwell, Anglia 
135: bani 

145: casa de Orania 

171: pace 

179: comerţ, afaceri 


198: Bruxelles.» 


192 Isaac Dorislaus cel tânăr (fiul trimisului Angliei în Republica Olandeză care a fost 
asasinat) a ajutat la decriptarea corespondenţei regaliste. (ODNB, John Thurloe.) (Nal 


193 Primul Război Anglo-Olandez a asigurat controlul Commonwealthului asupra mărilor 
din jurul Angliei şi a comerţului cu Anglia şi coloniile sale. ( N.a.) 


„Scrisorile cu informaţii” i-au întărit lui Thurloe convingerea cá uniunea 
politică cu Republica Olandeză era o cauză pierdută. El i-a scris fiului lui 
Cromwell, Henry, că olandezii nu au „nicio bunăvoință pentru această naţiune 
sau chiar pentru cauza protestantă, deşi susţin contrariul”.* În 1657, Thurloe 
l-a numit pe George Downing, o persoană lipsită de scrupule, ambasador şi 
şef al operaţiunilor de informaţii la Haga. In 1642, Downing se clasase pe locul 
al doilea în prima serie de absolvenţi de la Harvard şi îşi începuse cariera în 
informaţii în 1649, când Cromwell îl numise la conducerea cercetaşilor din 
armata engleză aflată in Scoţia. In prezent, el este însă mai bine cunoscut 
pentru speculaţiile sale imobiliare din timpul Restauratiei si pentru casele 
prost construite din Downing Street, unde se află azi resedintele oficiale ale 
prim-ministrului şi ale ministrului de finanţe. Downing s-a lăudat cronicarului 
Samuel Pepys că, pe când era la Haga, „a avut spioni atât de buni, încât a pus 
să se scoată cheile din buzunarul lui De Witt [Johan De Witt, guvernatorul 
olandez] când acesta era în pat; să se deschidă dulapul şi să i se aducă 
hârtiile şi i-au fost lăsate timp de una [oră], şi duse înapoi, şi aşezate la locul 
lor, iar cheile au fost puse din nou în buzunar".« El l-a informat de asemenea 
pe Thurloe că un grup de asasini regalişti, printre care şi „cel care l-a omorât 
pe dr. Dorislaus [...], a venit cu scopul şi ordinul de a mă ucide”.e 

Thurloe a avut principalul rol în politica externă şi operaţiunile de informaţii 
din timpul Protectoratului. Francesco Giavarina, ambasadorul Veneţiei, scria 
despre el: „Totul trebuie să treacă prin mâinile acestui secretar, care singur 
administrează şi supraveghează cele mai importante interese de stat”.e 
Relaţia dintre Thurloe şi Cromwell a fost mai strânsă decât orice relaţie avută 
de vreun şef al serviciilor de informaţii cu un şef de stat sau prim-ministru 
britanic până la al Doilea Război Mondial. Fiul mai mic al lui Cromwell, Henry, 
general-maior al forţelor engleze din Irlanda, îi scria lui Thurloe pe un ton 
admirativ: „Este o adevărată minune că puteţi descuia atât de multe lacăte 
ajungând asa la inimile celor meschini. Slavă Domnului că munca aceasta a 
dumneavoastră are atâta succes".* Potrivit lui Bulstrode Whitelocke, unul 
dintre sfătuitorii lui Cromwell pentru politică externă, Thurloe era unul dintre 
puţinii prieteni intimi ai Protectorului cu care acesta discuta despre politică, 
dar se şi relaxa şi fuma o pipă „lăsând deoparte măreţia”.s Când Cromwell se 
afla pe patul de moarte, la sfârşitul lui august 1658, Thurloe a fost cel care l-a 
convins să lase conducerea republicii în seama fiului său mai mare, Richard. 
Pe 3 septembrie, Richard a devenit Lord Protector după moartea lui Cromwell, 
iar Thurloe, principalul său consilier. 

Ridiculizat de adversarii săi politici drept „Dick cel subred"!?^ sau „Regina 
Dick”, Richard Cromwell avea spirit civic, dar îi lipseau abilităţile de 
conducere şi asprimea necesară pentru a face faţă eficient unei armate 
divizate si nemultumite, care îşi primea solda cu întârziere. În martie 1659, 
Thurloe a raportat „multe uneltiri tainice” care se desfăşurau „pentru a 
provoca nemulţumire printre ofiţerii armatei”. Până în aprilie, Richard 
Cromwell pierduse practic puterea asupra armatei, care i-a rechemat la 
Westminster pe membrii rămaşi din Parlamentul Scurt. Pe 14 mai, marele 
sigiliu de Lord Protector al lui Cromwell a fost distrus în cadrul unei ceremonii 
în Camera Comunelor. Pe 25 mai, Richard a trimis parlamentului o scrisoare 
oficială de abdicare. Thurloe a pierdut şi el puterea odată cu Lordul Protector 
şi a fost dat afară din locuinţa sa din Whitehall, în zeflemeaua trecătorilor. În 
locul său, noul Consiliu de Stat, din care făcea parte şi Thomas Scot, a numit 


194 în original, „Tumbledown Dick”. (N.t.) 


o comisie de informaţii formată din şase membri, cu Scot în frunte. Indignat, 
Thurloe l-a făcut pe Scot „palavragiu gálágios" şi a refuzat să îi dea cifrurile.* 

Inláturarea lui Thurloe, urmată de o dezorganizare tot mai pronunţată a 
regimului republican care se baza acum pe autoritatea Parlamentului Scurt, a 
determinat o mică parte dintre agenţii din serviciul sáu de informaţii să îşi 
reconsidere loialitatea faţă de guvern. Probabil în iulie 1659, Samuel Morland 
a dezvăluit curţii din exil a lui Carol că unul dintre curteni, Sir Richard Willys 
(sau Willis), fost membru al Grupului Juruit, păstrase legătura în secret cu 
Thurloe.!% Cu toate acestea, nu exista încă nicio perspectivă de răsturnare a 
republicii printr-o conspirație sau rebeliune regalistă. O revoltă condusă de Sir 
George Booth în august 1659, cu aprobarea lui Carol, s-a încheiat cu tentativa 
nereuşită a lui Booth de a fugi pe continent, îmbrăcat în haine de femeie.” Cel 
care a făcut în cele din urmă posibilă revenirea paşnică a lui Carol al Il-lea pe 
tronul Angliei a fost comandantul forţelor republicane din Scoţia, generalul 
George Monck. 

Pe 1 ianuarie 1660, Monck, având sub comandă 5 000 de infanterişti şi 2 
000 de cavalerişti, a început un marş de cinci săptămâni spre Londra, aparent 
pentru a veni în sprijinul parlamentului devenit nepopular. Scot, numit oficial 
pe 10 ianuarie şef al serviciilor de informaţiie, a fost unul dintre cei doi emisari 
ai parlamentului care s-au întâlnit cu Monck pe 22 ianuarie, între Nottingham 
şi Leicester, aparent ca să-l întâmpine, dar în realitate ca să încerce să afle ce 
intenţii are şi să-l convingă să renege monarhia. Nu au reuşit deloc să inspire 
încredere anturajului lui Monck, iar dr. Thomas Skinner, capelanul şi ulterior 
biograful sáu, i-a numit „cei doi îngeri rai”. Totuşi, Monck a dat ordin ca 
emisarii să fie trataţi cu multă deferenta: „soldaţii săi erau obligati, cu orisice 
ocazie, să le acorde mai multă consideraţie decât îi acordau lui însuşi”.» La 
fiecare oprire peste noapte, pe măsură ce Monck avansa dinspre Leicester 
către St Albans, emisarii au ocupat camerele de lângă el şi, potrivit dr. 
Skinner, „întotdeauna au găsit sau au făcut o gaură în uşă pentru a privi sau 
asculta, ca să poată să-i verifice acţiunile îndeaproape şi să observe ce 
persoane veneau la el (ceea ce au făcut atât de evident, încât generalul a 
băgat de seamă şi le-a arătat şi celor din jur, reflectând asupra josniciei lor şi 
a bánuielilor rele)”.: La Barnet, când se apropiau de Londra, emisarii 
parlamentului şi-au luat în cele din urmă camere in altă parte. În toiul nopţii, 
Scot a fost informat că în centrul oraşului aveau loc demonstraţii zgomotoase, 
ostile faţă de Parlamentul Scurt şi în favoarea lui Monck: 


Domnul Scot a fost trezit din somn şi într-atât de înspăimântat de această veste 
pripită, încât nu a avut răbdare să se îmbrace şi a plecat degrabă în cămaşă de 
noapte, scufie şi papuci către camerele generalului, unde a prezentat această revoltă 
din oraş într-un mod înspăimântător, cerându-i generalului Mon[c]k să bată urgent 
tobele şi să înainteze. Dar generalul, care nu obişnuia să se alarmeze la cel mai mic 
zgomot sau să se lase descumpanit de o poveste pripită, i-a răspuns calm şi l-a 
convins pe domnul Scot sa se întoarcă în pat şi să-şi ascundă frica sub pernă.» 


Scot sigur şi-a dat seama că Monck l-a păcălit. După o intrare triumfală în 
capitală, Monck a refuzat politicos invitaţia de abjurare a monarhiei venită din 
partea Consiliului de Stat. Potrivit lui Skinner, „generalul plănuise [în secret], 
înainte de a pleca din Scoţia, să pună capăt excrescentei parlamentare, de 
îndată ce se stabilea la Londra”. Unul dintre fiii lui Scot s-a grăbit să îi 
destăinuie gazdei sale, care i-a avertizat pe apropiații lui Monck, „că 


195 Desi Willys a obţinut o grațiere regală, a fost ulterior izgonit din cercul regelui. Vezi 
ODNB, Sir Richard Willys. (Nal 


parlamentul avea anumite suspiciuni în privinţa lui, astfel încât hotărâse să-l 
îndepărteze brusc de la comanda armatei şi să-l închidă repede în Turn, 
având suficiente dovezi împotriva lui ca să-i pună viaţa în pericol”. Un astfel 
de plan, dacă a existat, s-a bazat mai mult pe speranţe desarte.” 

Pe 11 februarie, cam la o săptămână după intrarea în Londra, Monck a 
dizolvat Parlamentul Scurt, care, după cum a scris dr. Skinner ulterior, nu 
avea autoritatea necesară „să îi facă fata, nici prin intrigi, nici prin forță”. 
Capitala a fost cuprinsă rapid de o atmosferă de sărbătoare. De pe podul 
Strand, Pepys a observat 31 de focuri de tabără în diferite părţi ale oraşului. 
Până la sfârşitul lunii februarie, parlamentarii epurati cu un deceniu în urmă 
şi-au reluat locurile. Dizolvarea Parlamentului Scurt a pus capăt carierei 
politice şi informative a lui Scot, care a rămas un regicid lipsit de remuşcări, 
declarând în ultimul său discurs din parlament că epitaful cel mai potrivit pe 
care şi-l doreşte este: „Aici odihneşte un om care s-a implicat trup şi suflet în 
executarea lui Carol Stuart”. 

Pe 27 februarie, influenţa lui Monck i-a asigurat lui Thurloe revenirea în 
funcţia de cosecretar de stat şi la reşedinţa din Whitehall.” Curând după 
aceea, George Downing, care era încă ambasador şi şef al serviciilor de 
informaţii la Haga, dar se temea pentru viitorul său după reinstaurarea 
monarhiei, i-a scris lui Thurloe plin de nelinişte: „V-aş fi infinit îndatorat dacă 
mi-aţi spune câtuşi de putin ce urmează să se întâmple”. Pe 17 martie, 
Monck s-a întâlnit în palatul St James cu Sir John Grenville, care acţiona ca 
agent al lui Carol al Lea - prima dintr-o serie de întâlniri secrete în toiul 
nopţii. Potrivit lui Grenville, Monck „şi-a pus viaţa” în slujba regelui.» În aprilie, 
Downing s-a împăcat cu regele printr-un intermediar. El a dat vina pe tatăl 
său, care, susţinea el, fusese „izgonit în Noua Anglie”, punând pe seama lui 
faptul că în şcoală şi la Harvard „absorbise principii pe care între timp 
raţiunea le-a arătat greşite”. Acum Downing „dorea să susţină serviciul 
Majestății Voastre” cu ardoare. Pentru a-şi demonstra indispensabilitatea 
acum, când regele plănuia să se întoarcă în Anglia, a transmis un raport 
informativ primit de la Thurloe cu privire la atitudinea armatei faţă de 
reinstaurarea monarhiei. Incercarea lui Downing de a schimba taberele a 
reuşit imediat. După ce Carol l-a făcut cavaler pe 12 mai, acesta i-a spus lui 
Samuel Pepys, secretarul său, „că trebuie să-i scriu folosind adresarea Sir G. 
Downing" .* 

Pe 1 mai, Parlamentul Conventiei, care includea o Camerá a Lorzilor 
restauratá, a votat pentru reinstaurarea regelui. Carol a ajuns pe 25 mai la 
Dover, unde a fost primit de Monck. La scurt timp, regele i-a conferit acestuia 
titlul de prim duce de Albemarle. Patru zile mai târziu, exact în ziua când 
împlinea 30 de ani, Carol a intrat în Londra, fiind întâmpinat cu mare bucurie. 
Spre deosebire de fátarnicul Downing, Thurloe a rămas un susţinător fidel al 
lui Richard Cromwell şi nu a facut pace cu Carol al II-lea. Pe 14 mai, Camera 
Comunelor a hotărât ca „domnul secretar Thurloe, fiind acuzat de înaltă 
trădare, să fie reţinut” şi chestionat de o comisie. Se spune că Thurloe se 
lăudase că, dacă ar fi judecat, avea „o listă neagră care i-ar condamna la 
spânzurătoare pe jumătate dintre cei care i-au prigonit pe Cavaliers". Desi nu 
există dovezi că şantajul lui Thurloe ar fi influenţat comisia, el a fost eliberat 
pe 27 iunie fără să fie acuzat. Două zile mai târziu, Camera Comunelor a 
autorizat o întâlnire a sa cu secretarii de stat ai lui Carol II-lea. Se pare cá 
Thurloe a pregătit memorandumuri de politică externă pentru prim-ministrul 
lui Carol, Sir Edward Hyde (înnobilat conte de Clarendon în 1661), după care 
s-a retras în anonimat.“ 


În ciuda punctelor slabe, activitatea de informaţii a fost mai bine organizată 
şi integrată în politica guvernamentală pe parcursul republicii engleze până la 
sfârşitul Commonwealthului decât în oricare alt moment din istoria engleză 
sau britanică din următoarele două secole şi jumătate. Carol al Il-lea nu 
înţelegea activitatea de informaţii nici pe departe la fel de bine pe cât o 
înţelegea Cromwell. Cu toate acestea, în primii ani de Restauratie, regele a 
manifestat un interes activ pentru operaţiunile secrete de localizare a 
regicizilor care fugiseră în străinătate pentru a scăpa de proces şi a nu fi 
executaţi pentru trădare în Anglia. Thomas Scot s-a aflat probabil în capul 
listei celor mai căutaţi judecători care îl condamnaseră pe Carol | la moarte. 
„Fiind informat”, a scris el ulterior, „că viaţa mea era pusă în pericol de furia 
şi violenţa unor oameni fără minte, care au pus la cale până şi asasinarea 
mea sângeroasă, am fost convins de prieteni şi de rude să mă retrag din 
Anglia”. După ce a căzut initial în mâinile piraţilor, Scot a reuşit să fuga la 
Bruxelles, unde, cu toate că trăia ascuns sub un nume fals, a fost găsit şi 
păcălit de reprezentantul diplomatic britanic, Sir Henry de Vic, să se întoarcă 
de bunăvoie în Anglia. Se pare că De Vic l-a minţit pe Scot că se număra 
printre cei cărora li se oferea grațiere regală dacă se predau în decurs de 14 
zile. Cei care depăşeau acest termen riscau „pedeapsa de a fi excluşi de la 
grațiere sau despăgubire pentru vieţile şi respectiv proprietăţile lor”. 

După ce s-a întors în Anglia, în iulie 1660, Scot a fost întemnițat în Turn, 
unde a fost din nou indus în eroare. Se pare că i s-a promis viaţa în schimbul 
unei mărturisiri complete şi a numelor agenţilor care îi furnizaseră informaţii 
despre curtea lui Carol al Il-lea din exil şi despre susţinătorii regalisti din 
Anglia.* „Iniţial”, a recunoscut Scot, „am ezitat să dau nume, pentru cá 
oamenii care avuseseră încredere în mine ar fi putut să aibă probleme din 
această cauză”. Dar la sfârşitul interogatoriului, „tulburat peste măsură de 
starea mea actuală”, a jurat pe „Dumnezeul cel veşnic” că nu a ascuns pe 
nimeni şi nimic care să „pună în pericol guvernul sau persoana Majestății 
Sale”. Scot era un om distrus. El a pus ultimul său discurs din parlament, prin 
care îşi justifica rolul jucat în execuţia lui Carol |, pe seama „irascibilităţii 
smintite a unei limbi neînfrânate şi a unei conştiinţe rătăcite”. Făcând această 
mărturisire, Scot trebuie să-şi fi dat seama că îşi semnase astfel propria 
condamnare la moarte. 

Thomas Scot a făcut parte din primul grup de regicizi care au fost judecaţi şi 
găsiţi vinovaţi de trădare în octombrie 1660. Potrivit cronicarului John Evelyn, 
care avea relaţii bune la curtea regală, Carol al Il-lea a stat, neobservat de 
mulţime, să vadă cum o parte dintre ei sunt spânzurați, spintecati şi 
sfartecati. „Eu nu am urmărit execuţia lor", a scris Evelyn, „dar am văzut 
bucăţile sfârtecate, ciopártite şi tăiate din ei, care duhneau în coşurile aduse 
de la esafod".* Scot a fost primul şi, până acum, singurul şef al serviciilor 
britanice de informaţii executat pentru trădare. 

Condamnarea la moarte a lui Carol I, cu semnatura lui Cromwell (a treia de sus in 
coloana din stânga). În timpul Restauraţiei, s-au pus la cale o serie de operaţiuni secrete 
pentru a-i atrage înapoi sau a-i rápi pe semnatarii rămași în viata sau pe alti regicizi 
care fugiseră în străinătate. Printre cei spânzurați, spintecati si sfártecagi s-a numărat și 
Thomas Scot (al șaselea in coloana din dreapta), până acum singurul șef al serviciilor 
britanice de informaţii care a fost executat. 


După execuţia lui Scot, ceilalţi regicizi care fugiseră în străinătate au fost 
mai greu de ademenit să se întoarcă în Anglia. Au început operaţiuni secrete 
de urmărire a celor care se refugiaseră în comunităţile calviniste din 
Republica Olandeză, Germania, Elveţia si Noua Anglie. Operațiunile de răpire 
şi asasinare derulate în străinătate au avut, la începutul Restauratiei, 
prioritate mai mare decât în orice alt moment al istoriei serviciilor britanice de 
informaţii. Cel mai eficient vânător de regicizi aflat în slujba lui Carol al II-lea a 
fost Sir George Downing, trădătorul lipsit de scrupule care urmărea să îşi 
dovedească loialitatea faţă de monarhia restaurată trădându-i pe foştii săi 
parteneri republicani. 

Prima ţintă a lui Downing a fost Edward Dendy, aprodul'* care proclamase 
procesul lui Carol | si care fugise la Rotterdam dupa Restauratie. In august 
1661, Downing adunase deja o echipá de rápitori, iar iahtul regal era ancorat 
la Rotterdam, gata să îl transporte pe Dendy înapoi în Anglia pentru proces. In 
ultimul moment însă, încercarea lui Downing de a obţine un mandat din 
partea autoritátilor olandeze pentru arestarea si extrádarea lui Dendy a 
eşuat, iar acesta a reuşit să fugă în Elveţia. Downing se plângea cá regicizii 
din exil „îşi schimbă încontinuu sălaşul [...] fără să stea două nopţi în acelaşi 
loc”. Într-un mesaj trimis contelui de Clarendon, Downing propunea 
asasinarea în locul răpirii: „Ce-ar fi dacă regele ar autoriza nişte persoane de 
încredere să-i ucidă [...]? Să-mi daţi de ştire ce părere are regele despre 
această chestiune”. La început, Clarendon a refuzat să ia în considerare 
asasinatul.” Mai târziu însă, se pare că s-a răzgândit. 


196 în original, sergeant-at-arms, termen care se referă la un ofiţer însărcinat cu păstrarea 
ordinii, controlul accesului şi executarea ordinelor în cadrul unei curţi judecătoreşti sau 
camere parlamentare. (N.t.) 


Dupá refuzul categoric initial al lui Clarendon, Downing s-a concentrat 
asupra planurilor de răpire, în loc de asasinat. In septembrie 1661, el a 
descoperit cá trei regicizi care locuiau în Germania foloseau un negustor 
englez din Delft, pe nume Abraham Kicke, drept cutie poştală pentru 
corespondenţa cu soțiile lor. Downing i-a oferit lui Kicke câte 200 de lire 
sterline pentru fiecare regicid prins în capcană cu ajutorul său şi l-a ameninţat 
că îi distruge afacerea dacă refuză oferta. Kicke a acceptat. El i-a invitat la 
cină în casa sa din Delft pe doi regicizi care locuiau în apropiere de Frankfurt: 
colonelul John Okey, un ofiţer de armată care fusese judecător la procesul lui 
Carol I, si John Barkstead, fost administrator al Turnului Londrei. Downing îl 
cunoştea personal pe Okey şi fusese capelan în regimentul acestuia în timpul 
Războiului Civil (un rol neverosimil, având în vedere lipsa lui totală de 
scrupule). Kicke i-a păcălit pe amândoi, făcându-i să creadă că nevestele lor, 
care rămăseseră în Anglia, vor veni la Delft să îi vadă după ce primesc veşti 
că au ajuns cu bine. La sugestia lui Downing, Kicke l-a invitat la cină şi pe 
Miles Corbet, care era cel mai bătrân regicid rămas în viaţă (avea 83 de ani) şi 
ultimul (al 59-lea) care semnase condamnarea regelui la moarte. Okey şi 
Barkstead au plecat precauti spre Delft si au ajuns acasă la Kicke cu arme 
ascunse sub manta, dar le-au lăsat înainte de cină într-o cameră alăturată, pe 
care gazda a încuiat-o fără ca ei să observe. Downing i-a povestit lui 
Clarendon că, în timp ce Okey, Barkstead şi Corbet se relaxau după cină „cu o 
pipă de tutun şi o halbă de bere”, echipa lui de răpitori a năvălit în casă: „S-au 
ridicat imediat să iasă pe usa din spate, dar era prea târziu [...]".* 

De această data, Downing obținuse mandate de arestare olandeze, însă a 
trebuit să mituiască şi oficialităţile locale pentru a i se permite să-i îmbarce pe 
cei trei regicizi pe nava care i-a dus în Anglia pentru proces şi execuţie.» Pe 
esafodul din Tyburn, Okey l-a iertat în public pe Downing, fostul său capelan, 
care „m-a hăituit până la moarte”.” Carol al Il-lea, care îl făcuse deja cavaler 
pe Downing în 1660, şi-a arătat aprecierea faţă de el oferindu-i în 1662 un 
titlu de baronet şi acordându-i o serie de funcţii profitabile. John Evelyn nota 
dezaprobator că „dintr-un pedagog şi predicator fanatic care nu făcea doi 
bani, [Downing] a devenit putred de bogat”, iar în parlament se bârfea că 
„întreţine şase dame de companie şi tot mai are 40 000 de lire sterline”. 

Răpirea nu era o opţiune serioasă pentru regicizii care se refugiaseră în 
Elveţia, din cauza problemelor legate de aducerea lor pe furiş în Anglia. 
Singura formă practică de răzbunare rămânea asasinatul. Edmund Ludlow, 
fost ofiţer de armată şi judecător în procesul regelui, care se stabilise la 
Vevey, pe malul nordic al lacului Geneva, îşi aducea aminte mai târziu: 
„Diverse scrisori de la Torino, Geneva, Lyon şi din alte locuri, pe care le-am 
primit noi şi prietenii noştri de la Vevey, erau pline de anunţuri din acele părţi 
că oameni atât de mulţi şi atât de disperaţi se angajaseră împotriva noastră, 
încât era aproape imposibil să scăpăm din mâinile lor”. Principalul grup de 
asasini care i-a urmărit pe Ludlow şi pe ceilalţi regicizi pe teritoriul Elveţiei a 
fost condus de Germaine (sau John) Riordane, un mercenar irlandez care 
făcuse parte în trecut din regimentul ducelui de York. Riordane păstra 
legătura cu biroul lui Sir Henry Bennet, pe care Carol al Il-lea l-a numit 
secretar de stat în 1662 (şi i-a acordat titlul de conte de Arlington un an mai 
târziu) şi care răspundea de politica externă, dar şi de o parte dintre amantele 
regelui (şi de procurarea lor). Deşi postul oficial de şef al serviciilor de 


197 Cu toate acestea, Downing a întrecut măsura în 1662 şi a fost întemnițat în Turn timp 
de şase săptămâni pentru că nu a respectat ordinele la sfârşitul mandatului său de 
reprezentant la Haga. Ulterior a reintrat în gratii. ( N.a.) 


informatii fusese desfiintat la sfársitul interregnului, multe dintre atributiile 
anterioare ale lui Scot si Thurloe au fost preluate neoficial de asistentul-sef al 
lui Arlington, Sir Joseph Williamson, fost membru în Queen's College de la 
Oxford. Datele de contact ale lui Riordane apar în agenda lui Williamson. Desi 
deloc surprinzător, nu există nicio autorizaţie scrisă pentru misiunile lui 
Riordane de asasinare, fără îndoială că acestea erau aprobate de Arlington, 
de Williamson si de rege.“ , 

Riordane nu se compara însă cu Downing. In loc să-i atragă pe regicizi în 
capcană asa cum făcuse acesta, în noiembrie 1663, el a traversat lacul 
Geneva cu barca, plecând din Savoia în fruntea unei echipe de opt asasini şi 
doi „lachei” (servitori) care să-i ajute. Imediat ce au ajuns în Vevey, aceştia au 
trezit suspiciuni. A doua zi, Ludlow a fost avertizat de către gazda sa că el şi 
alti doi regicizi din exil erau aşteptaţi, în drum spre biserică, de „nişte bandiți 
nemernici cu mantii lungi şi carabine ascunse pe dedesubt”. După ce au 
avariat celelalte bărci ancorate la Vevey ca să nu poată fi urmăriţi, Riordane 
şi echipa lui de asasini au renunţat la misiune şi au traversat lacul Geneva 
înapoi către Savoia.» Este greu de crezut că, dacă ar fi ordonat o misiune de 
asasinat, Scot sau Thurloe l-ar fi ales pe Riordane s-o conducă. 

Echipa de asasini a lui Riordane a făcut totuşi o victimă. Probabil la 
începutul lui 1664, Williamson a aflat dintr-o scrisoare interceptată că Sir John 
Lisle, care fusese judecător în procesul lui Carol | şi ulterior împuternicit 
pentru păstrarea Marelui Sigiliu în perioada Commonwealthului si 
Protectoratului si care fusese localizat la Vevey, ca si Ludlow, se mutase la 
Lausanne. Acolo era cunoscut sub numele de „domnul Field”, dar s-a dat de 
gol plimbându-se prin oraş îmbrăcat cu mantia de împuternicit oficial. Pe 11 
august 1664, doi asasini trimişi de Riordane, Thomas O'Croli (alias Thomas 
MacDonnell) şi Sémus mac Emoin Mhic Choitir (alias James Cotter), l-au 
incoltit pe Lisle în curtea unei biserici din Lausanne pe când acesta mergea la 
liturghie. O'Croli a scos o muschetá de sub mantie şi l-a împuşcat pe Lisle în 
spate de aproape. Asasinii au fugit apoi călare, strigând „Vive le Roi!” si s-au 
întors cu bine in Anglia, unde au fost răsplătiți alături de Riordane pentru 
succesul misiunii.» 

Noua Anglie a fost cel mai îndepărtat refugiu al regicizilor care au fugit de 
răzbunarea regală. Thomas Goffe si socrul sáu, Edward Whalley, cosemnatari 
ai condamnării lui Carol I la moarte, au ajuns la Boston în iulie 1660. Au locuit 
inițial la Cambridge, după care s-au mutat, în 1661, la New Haven, în 
Connecticut, unde, potrivit tradiției, au reuşit să scape de agenții trimişi în 
urmărire de Williamson ascunzându-se timp de trei ani într-o peşteră din afara 
oraşului. In 1664, s-au mutat la Hadley, în Massachusetts, unde au fost 
adápostiti de colonişti puritani. Conform documentelor oficiale coloniale, Goffe 
şi Whalley se bucurau de „foarte multă stimă pentru pietatea şi purtarea lor” 
şi „organizau întâlniri la care predicau si se rugau şi erau văzuţi ca nişte 
oameni veniţi din rai”. Alte relatări arată că, în călătoriile lor prin Noua Anglie, 
cei doi au fost adeseori întâmpinați cu ospete date în cinstea lor, au primit cai 
şi au avut parte de călăuze.” Goffe şi Whalley s-au numărat printre cei 12 
regicizi (probabil mai mulţi) care au murit în exil, în majoritate pe continent, 
fără să fi fost localizaţi.1% 

Operațiunile de spionaj ale lui Williamson împotriva regicizilor s-au extins si 
asupra unora dintre familiile acestora. Cea mai importantă dintre ele a fost 
198 Edmund Ludlow, probabil ultimul regicid rămas în viaţă, s-a întors în Anglia la vârsta 


de 72 de ani, după Revoluţia Glorioasă din 1688, dar a fost denunţat imediat şi s-a 
refugiat din nou în Elveţia, unde a murit în 1692. (Nal 


urmărirea fiului lui Thomas Scot, William, fost membru al Colegiului All Souls 
de la Oxford, care a ajuns în Olanda în 1665, la scurt timp după izbucnirea 
celui de-al Doilea Război Anglo-Olandez, şi a început să lucreze ca spion 
pentru olandezi. Fosta sa amantă, Aphra Behn, a fost trimisă în Olanda ca să 
încerce să-l convingă pe Scot să devină agent dublu şi să acţioneze împotriva 
olandezilor. Devenită ulterior prima femeie care şi-a câştigat existenţa ca 
scriitoare în Anglia, Behn a fost şi prima femeie spion angajată oficial de un 
guvern britanic (cu numele de cod ASTREA şi agentul 160). Pe atunci în vârstă 
de aproximativ 25 de ani, ea şi-a descris misiunea informativă drept 
„neobişnuită pentru sexul meu sau pentru anii mei”. Behn a raportat că Scot 
(nume de cod CELADON) a fost de acord să schimbe taberele: „Deşi rezervat 
la început, cu ajutorul argumentelor el a devenit extrem de dispus să accepte 
slujba [...]”. Scot i-a furnizat, într-adevăr, lui Behn informaţii pe care aceasta 
le-a transmis la Londra, dar a rămas în serviciul olandezilor şi, fiind agent 
dublu, nu se ştie sigur cui i-a fost loial în cele din urmă. Fondurile de la 
Williamson au secat şi Behn a fost cât pe ce să ajungă la închisoarea 
datornicilor.» 

Al Doilea Război Anglo-Olandez s-a încheiat în august 1667, cu înfrângerea 
decisivă a englezilor în urma unei extraordinare demonstraţii de forţă a 
olandezilor, care au navigat în amonte pe râul Medway şi au atacat flota 
engleză ancorată în Chatham - cel mai umilitor episod din istoria Marinei 
Regale. Nava-amiral a flotei engleze, HMS Royal Charles, a fost remorcata de 
învingători până la Amsterdam, unde, trei secole şi jumătate mai târziu, 
blazonul regal se află încă expus la Rijksmuseum. În octombrie 1667, Camera 
Comunelor a numit o comisie care să ancheteze „erorile grave” din timpul 
războiului, aceasta fiind prima dată când britanicii au analizat ceea ce ulterior 
s-a numit „deficiență de avertizare”. Cei care au purtat răspunderea 
înfrângerii s-au plâns de lipsa de informaţii despre planul de atac al 
olandezilor. Sir William Morice, unul dintre cei doi secretari de stat ai lui Carol 
al Il-lea, a susţinut că bugetul său pentru activităţile de informaţii era de doar 
750 de lire sterline pe an, faţă de 70 000 de lire sterline alocate lui Thurloe în 
perioada interregnului. Comisia de anchetă a „erorilor grave" a raportat 
Camerei, în februarie 1668, cá a existat „o deficiență de informaţii din 
străinătate”. Andrew Marvell, poet, umorist şi membru al Parlamentului, s-a 
plâns că „banii prevăzuţi pentru activităţile de informaţii [erau] atât de puţini, 
[încât] informaţiile erau pe măsură”. Se presupune cá Behn a fost una dintre 
victimele bugetului redus alocat pentru activităţi de informaţii. Deşi raportul 
anchetei solicitate de Camera Comunelor a fost ulterior în mare parte dat 
uitării, „concluziile despre deficienţele serviciilor de informaţii se aseamănă 
cu cele din anchetele moderne desfăşurate trei secole mai târziu”.:* In 1667 
însă, eşecul activităţilor de informaţii a jucat probabil un rol mai mic decât 
incompetenta oficialilor în înfrângerea Angliei. Celebrul cronicar Samuel 
Pepys, administratorul naval, a dat vina pe „nimic altceva decât nepăsare” 
pentru umilinţa fără egal a pierderii navei Royal Charles.» 

În timpul mandatului neoficial al lui Williamson la conducerea serviciilor de 
informaţii, spionajul extern a fost pus în încurcătură de activităţile diplomatice 
personale si secrete ale lui Carol al Il-lea. In 1669, Ludovic al XIV-lea, care 
dorea sprijinul britanicilor în războiul împotriva olandezilor, şi-a propus să îl 


199 Multe informaţii despre cariera extraordinară a Aphrei Behn rămân incerte. Janet Todd, 
principalul său biograf, concluzionează: „Ceea ce se ştie cu siguranţă despre Aphra Behn 
în afara lucrărilor sale ar putea fi rezumat într-o pagină”. Vezi Todd, Secret Life of Aphra 
Behn, introducere. (Na) 


atragă pe Carol într-o alianţă, folosind-o drept intermediar secret pe sora sa 
Henriette (,,Minette”), soţia ducelui d'Orléans. Prin Tratatul secret de la Dover 
din 1670, Carol a acceptat să ordone un atac naval britanic asupra olandezilor 
la momentul ales de Ludovic, în schimbul unei subvenţii franceze anuale şi al 
unei părţi din prada de război. Carol promitea de asemenea, în două clauze 
ultrasecrete, să suspende legile penale anticatolice şi să îşi anunţe public 
convertirea la catolicism la momentul oportun. (Acest moment a venit însă 
abia când Carol se afla pe patul de moarte şi a fost primit în sânul Bisericii 
Catolice de călugărul benedictin care îl ajutase să scape după bătălia de la 
Worcester.) Carol nu a dezvăluit aceste clauze, care ar fi provocat furia 
publică, decât fratelui său catolic, ducele de York, şi celor doi miniştri catolici, 
Arlington si Sir Thomas Clifford, lordul Trezorier. Williamson, nefiind catolic, 
probabil nu a fost informat. Pentru a proteja secretul, Carol le-a dat 
instrucţiuni duplicitare ducelui de Buckingham (fiul fostului favorit regal) şi 
contelui de Shaftesbury, doi dintre principalii contestatari, cerându-le să 
negocieze un alt tratat (de asemenea secret) cu Ludovic al XIV-lea, din care 
erau omise clauzele religioase.» Niciun alt monarh britanic nu a depus 
eforturi mai mari sau mai viclene pentru a-şi induce în eroare majoritatea 
miniştrilor. 

In 1672, odată cu apropierea celui de-al Treilea Război Anglo-Olandez, Sir 
Joseph Williamson a încercat să ia măsuri pentru a evita noi acuzaţii de eşec 
la adresa serviciilor de informaţii, similare celor formulate în 1668 de comisia 
Camerei Comunelor. El a ţinut evidenţa informaţiilor primite din Olanda, 
acesta fiind primul caz documentat din istoria britanică în care un şef al 
serviciilor de informaţii s-a lăsat influenţat de criticile aduse într-un război 
anterior. Deşi războiul, care s-a încheiat în 1674 în mare parte datorită 
presiunilor parlamentare, a fost unul nepopular, rolul jucat de serviciile de 
informaţii nu a mai reprezentat o sursă de controverse publice, ca în cazul 
războiului anterior. William Scott a continuat să lucreze pentru Williamson, 2» 
dar nu există dovezi clare care să ateste că Aphra Behn a mai fost implicată 
în activităţi de spionaj. Ea a folosit cel de-al Treilea Război Anglo-Olandez 
drept ocazie pentru a exploata resentimentul general faţă de olandezi în 
tragicomedia The Dutch Lover, o combinaţie de cruzime şi intrigi sexuale. 
Printre cei cărora le-a dedicat piese ulterior s-a numărat şi Nell Gwyn, cea mai 
cunoscută dintre amantele lui Carol al Il-lea.2°* Behn a murit în 1689, fiind 
primul spion înmormântat la Westminster Abbey.??? 

Principalul factor care a asigurat continuitatea operaţiunilor de informaţii 
între interregnum si Restauratie a fost menţinerea lui John Wallis pe post de 
criptanalist-sef. Chiar dacá el contribuise la decriptarea cifrurilor folosite de 
Carol | în timpul Războiului Civil si de Carol al Il-lea si de regalisti în timpul 
Republicii, abilitátile sale de criptanalist erau considerate de neinlocuit. A 
primit rapid confirmarea faptului cá se aflá ín gratiile regale, fiind numit 
capelan regal în 1660 şi un an mai târziu membru în comisia însărcinată cu 
revizuirea Cărţii de rugaciuni.** In mod ironic, contele de Clarendon, care 
fusese primul prim-ministru al lui Carol, a devenit una dintre principalele ţinte 


200 Cel mai productiv spion al lui Williamson pare să fi fost Jerome Nephro, un agent din 
Anvers. (N.a.) 


201 Behn i-a dedicat lui Nell Gwyn The Feign'd Curtizans [Curtezanii prefácuti], comedia ei 
din 1679. Vezi Todd, Secret Life of Aphra Behn, cap. 18. (N.a.) 


202 Mormântul lui Behn se află în coridorul de est din curtea mănăstirii Westminster. Vezi 
ilustratia nr. 27. (Nal 


ale lui Wallis după ce a plecat în exil în Franţa, în 1668, pentru a nu fi pus sub 
acuzare. Desi nu mai existá aproape niciunul dintre documentele decriptate 
ale lui Wallis, asistentul lui Williamson, John Ellis, îi scria, în 1669, cá 
decriptarea cu succes a corespondenţei lui Clarendon „îmi oferă o satisfacţie 
foarte mare”. Wallis a înregistrat un succes considerabil si în decriptarea 
mesajelor olandeze din timpul celui de-al Treilea Război Anglo-Olandez. În plin 
război, contele de Arlington, secretarul de stat al lui Carol, vizibil impresionat 
de realizările lui Wallis, l-a convocat „şi mi-a pus (fără ca eu să-i cer) 50 de 
guinee în mână şi mi-a promis alte 50 de guinee la fiecare trei luni (care mi- 
au fost plătite la timpul cuvenit) ca să încerc să descifrez scrisorile care îmi 
vor fi trimise din când în cand”. 

Sir Joseph Williamson a supravegheat şi subversiunea internă, la fel ca 
predecesorii săi mai capabili, Walsingham şi Thurloe. La începutul 
Restauratiei, au existat câteva încercări de a-i pedepsi exemplar pe 
instigatori. In 1661, un predicator din grupul celei de-a Cincea Monarhii, care 
a afirmat despre Carol al II-lea cá este un „tiran sângeros” a cărui „moarte şi 
distrugere [...] se apropiau repede”, a fost găsit vinovat de înaltă trădare şi 
condamnat la moarte prin spânzurare, spintecare şi sfârtecare. Totuşi, agents 
provocateurs şi spionii lui Williamson raportau în mare parte doar flecăreli de 
tavernă. Instrucţiunile primite de un spion îl îndrumă pe acesta să se 
intereseze „cu mare şiretenie la cârciumile de alături”. Afirmațiile subversive 
nu erau greu de remarcat, cum s-a întâmplat şi cu Mary Greene de la St 
Paul's din Covent Garden care, probabil pe fondul consumului de alcool, a 
strigat „Dar-ar sifilisul în toţi regii!” şi a adăugat că „o durea undeva de toţi 
regii din Anglia, pentru că nu se culcase niciodată cu unul”. Deşi nu se ştie 
care a fost soarta lui Greene, majoritatea magistraţilor considerau, probabil, 
că astfel de afirmaţii reprezintă mai degrabă o tulburare a liniştii publice 
decât trădare.» In 1666, contele de Clarendon era deja mai putin preocupat 
de taverne decât de numărul tot mai mare de cafenele, pe care le considera 
centre de răzvrătire unde „guvernului [i] se imputau cele mai urâte fapte”. 
Clienţii de acolo „credeau în general că acele localuri aveau un statut 
privilegiat şi puteau spune orice doreau fără să fie în pericol de a fi luaţi la 
întrebări”. judecând după numărul discuţiilor instigatoare raportate lui 
Williamson, numărul informatorilor din cafenele a crescut semnificativ în 
următorii ani. La fel ca în cazul tavernelor însă, discuţiile instigatoare din 
cafenele nu au ameninţat niciodată regimul. 

Cea mai mare provocare pentru sistemul de securitate internă al lui 
Williamson a fost reprezentată de „Complotul papist” de la sfârşitul anilor 
1670, cea mai uimitoare conspirație fictivă din istoria britanică. În centrul 
Complotului papist s-a aflat Titus Oates, care avea un talent deosebit pentru 
furnizarea de informaţii senzaţionale, deşi false, despre conspiratiile catolice. 
Nimic din cariera sa timpurie nu a lăsat să se întrevadă cât de influent avea 
să devină. Pe când era student la Colegiul Gonville & Caius din Cambridge, 
Oates a devenit cunoscut pentru comportamentul său „prefăcut şi fanatic” şi 
pentru practicarea sodomiei. S-a transferat la St John's College, unde a fost la 
fel de nepopular, şi a plecat de la Cambridge în 1669, fără nicio diplomă. 
Oates s-a lansat într-o carieră remarcabilă de şarlatan cu o imaginaţie bogată, 
pretinzând că este licenţiat în ştiinţe umaniste. S-a hirotonit preot anglican, 
dar a fost dat afară din prima sa parohie din Kent, în 1673, pentru 


203 Wallis a susţinut cá a avut de zece ori mai mult succes în decriptarea mesajelor pentru 
contele de Nottingham, primul secretar de stat al lui William si al Mariei. (Na) 


comportament necorespunzátor. Apoi a devenit diacon pentru tatál sáu la 
Hastings, dar a fost nevoit sá fugá la Londra ca sá nu fie urmárit penal pentru 
sperjur, după ce l-a acuzat pe nedrept pe învățătorul local de practicarea 
sodomiei cu un elev. La Londra, Oates a început o carieră nouă de capelan pe 
vas, dar a fost dat afară din Marina Regală după întoarcerea dintr-o călătorie 
la Tanger, fiind acuzat de sodomie (o temă recurentă în acuzaţiile aduse 
împotriva lui). 

In 1677, ajuns la finalul carierei sale de cleric anglican, Oates a convins un 
preot catolic aparent nebun să îl primească în Biserica Romano-Catolică. 
Pretinzând că a renunţat la un vicariat bogat din Biserica Anglicană de dragul 
convingerilor sale catolice, a fost primit în Colegiul iezuit englez din 
Valladolid, de unde a fost exmatriculat după o lună. S-a întors în Anglia, 
pretinzând că a primit titlul de doctor de la Universitatea din Salamanca. La 
sfârşitul lui 1677, Oates a fost primit la seminarul iezuit din Saint-Omer, unde 
a devenit repede atât de nepopular, încât un alt student „i-a spart o oală în 
cap pentru distracţie”. Oates a fost apoi expediat la un alt seminar iezuit, 
unde a provocat atâtea probleme, încât a fost trimis înapoi la Saint-Omer, de 
unde a fost în cele din urmă exmatriculat în vara lui 1678 şi obligat să se 
întoarcă la Londra. Mutările de la un seminar la altul l-au făcut să înţeleagă 
mai bine planurile misiunilor iezuite în Anglia, pe care avea să le transforme 
ulterior în teorii ale conspirației si care i-au permis totodată să pretindă cá 
iezuiţii îl foloseau drept curier pentru corespondenţa secretă. 

Odată întors la Londra, Oates a reuşit să îl convingă pe dr. Israel Tonge, un 
cleric excentric retras din activitate şi autorul unor pamflete la adresa 
amenințării iezuite, că iezuiţii l-au ales pe el pentru răzbunare. Tonge i-a cerut 
să scrie tot ce descoperise despre conspiratiile iezuite şi catolice, iar Oates a 
realizat acest lucru în 43 de „depoziţii”, susţinând că acestea dezvăluie un 
„complot papist” care urmărea în primul rând asasinarea lui Carol al Il-lea. El 
a susţinut că a participat la un conclav secret al iezuiţilor la taverna White 
Horse din Londra pe 24 aprilie 1678, când au fost discutate detaliile 
complotului. Echipele de asasini angajaţi de iezuiţii francezi se aflau deja la 
Londra, după cum spunea el, si îşi încheiau pregătirile. In septembrie, Tonge l- 
a dus pe Oates la un vechi judecător de pace, Sir Edmund Berry Godfrey, care 
a luat foarte multe notițe despre teoriile sale conspirationiste şi le-a transmis 
preşedintelui Curţii regale. Godfrey a ezitat să se implice şi se spune că i-ar fi 
zis unei cunoştinţe: „Voi avea foarte puţine mulţumiri pentru eforturile mele 
[...]; am făcut-o fără să îmi doresc şi m-aş fi bucurat să o facă alţii”. Când 
trupul lui Godfrey a fost găsit străpuns de o sabie într-un şanţ din Primrose 
Hill pe 17 octombrie, mulţi au crezut că a fost asasinat de presupuşii 
conspiratori papali denuntati de Oates.: 

In octombrie, Oates a fost convocat să depună mărturie în Camera 
Comunelor, care, lăsându-se inselata de teoriile sale conspirationiste, a 
hotărât că „a existat şi încă există un complot condamnabil şi infernal pus la 
cale şi înfăptuit de catolici răzvrătiți, pentru asasinarea şi uciderea regelui si 
pentru subminarea, eradicarea şi distrugerea religiei protestante”. Sir Henry 
Coventry, membru al parlamentului şi cosecretarul de stat al lui Williamson, a 
scris că, „dacă [Oates] minte, este cel mai mare şi cel mai iscusit mincinos pe 
care l-am văzut vreodată”. Decizia Camerei a reflectat nu doar talentul 
deosebit al lui Oates de a amăgi şi de a se autoamăgi, ci şi teama 
înrădăcinată de conspirații catolice, teamă exemplificată de sărbătorirea Zilei 
lui Guy Fawkes în fiecare an şi exacerbată de faptul că ducele de York, 
moştenitorul tronului, se convertise la catolicism. „Complotul papist” a 


dobândit şi mai multă credibilitate după ce s-a descoperit corespondenţa, 
care, chipurile, constituia o trădare, dintre Edward Coleman (sau Colman), 
secretarul catolic al ducesei (şi anterior al ducelui) de York, şi duhovnicul lui 
Ludovic al XIV-lea. Pe 27 noiembrie 1678, Oates a fost martor principal la 
procesul de trădare intentat lui Coleman în King's Bench?™. În ciuda dovezilor 
neîntemeiate, juriul l-a găsit vinovat în mai puţin de 15 minute, iar o 
săptămână mai târziu a fost spânzurat, spintecat si sfártecat la Tyburn.™ 
Coleman a fost primul dintr-o serie de peste 20 de conspiratori catolici 
imaginari executaţi într-un mod înfiorător. 

Deşi lui Williamson aproape sigur i s-au părut foarte suspecte dezvăluirile lui 
Oates, el a cedat în faţa presiunii opiniei publice şi a parlamentarilor. Pe 
fondul isteriei declanşate de complotul papist, când s-a descoperit cá 
Williamson aprobase mandate care îi scuteau pe câţiva ofiţeri de armată 
catolici irlandezi de la jurământul de credinţă faţă de Biserica Anglicană, 
Camera Comunelor a decis să îl trimită în Turn pe 18 noiembrie 1678. Cu 
toate că a fost eliberat repede la ordinul furios al lui Carol al II-lea, Williamson 
era un om distrus, incapabil să îşi adune curajul de a se întoarce în Camera 
Comunelor. In februarie 1679, el a fost înlocuit în funcţia de secretar de stat 
de Robert Spencer, al doilea conte de Sunderland. Deşi capabil, Sunderland 
era cinic şi arogant, ura detaliile şi nu etala nicio aptitudine pentru activităţile 
de spionaj. Un membru nemulţumit din personalul său a reclamat, probabil 
exagerând oarecum, că Sunderland prefera ca documentele de stat să nu îi 
fie aduse la birou, ci la el acasă, „unde era de obicei ocupat cu jocul de cărţi şi 
le semna fără să le citească şi arareori întreba despre ce era vorba”. 

La vremea când Sunderland a preluat funcţia, în reţeaua organizată de 
agenti din interregnum si de la începutul Restauratiei deja pătrunseseră 
voluntari anticatolici, care actionau uneori în interes propriu. Printre victimele 
acestora s-a numărat şi William Stayley, un bijutier catolic din Londra, care, în 
noiembrie 1678, a fost auzit vorbind în franceză cu un străin într-un han din 
Londra, la „o halbă de bere şi o friptură de vită”. Potrivit unui informator care 
pretindea că înţelege franceza, Stayley a declarat că regele „era cel mai mare 
eretic din toată lumea şi un mare şarlatan”. Ducându-şi mâna la inimă, el a 
adăugat: „Cu mâna asta îl voi ucide”. Deşi Stayley a negat că ar fi spus 
aceste cuvinte, juriul de la procesul său de trădare a preferat să îl creadă pe 
informator pe cuvânt, iar Stayley a fost spânzurat, spintecat şi sfartecat.™ 

Până în 1681, Oates a început să îşi piardă credibilitatea sub povara grea a 
propriilor sale plásmuiri. El a intentat si a pierdut mai multe procese de 
calomnie împotriva celor care îi contestau teoriile conspirationiste. În mai 
1684, a fost arestat într-o cafenea sub acuzaţia de scandalum magnatum, 
după ce îl făcuse trădător pe ducele de York. In mai 1685, la trei luni după ce 
ducele i-a urmat la tron fratelui său, devenind regele lacob al II-lea, Oates a 
fost condamnat la închisoare pe viaţă. El a fost adus la Westminster Hall 
purtând o pălărie din hârtie pe care scria „Titus Oates, condamnat după toate 
probele pentru două sperjururi groaznice”. A fost legat de stâlpul infamiei din 
curtea palatului Westminster şi biciuit în repetate rânduri pe străzile Londrei, 
timp în care, potrivit unui observator lipsit de compasiune, scotea nişte 
„urlete îngrozitoare”.:++*: Ceea ce în urmă cu doar şase ani ambele Camere ale 


204 King's Bench - Tribunalul suprem, în care judecători erau sfătuitorii şi curtenii care îl 
însoțeau pe rege în călătoriile sale. (NC 


205 Oates a fost eliberat din închisoare după „Revoluţia Glorioasá" si fuga lui lacob al II-lea 
în 1688. (Na) 


Parlamentului socotiseră drept cea mai importantă informatie despre o 
conspirație catolică împotriva monarhiei de la Complotul Prafului de Puşcă 
încoace era acum complet discreditat. 

SERVICIILE DE INFORMAŢII ÎN TIMPUL DOMNIEI REGELUI 
SOARE 


Lar al XIV-lea este mult mai bine cunoscut pentru slávirea de sine 


decât pentru serviciile de spionaj. În 1682, când şi-a mutat curtea la Palatul 
de la Versailles, pe Dumnezeu l-a mărginit în capelă, iar restul celui mai mare 
şi mai impunător palat din istoria europeană a fost dedicat cultului Regelui 
Soare, imaginea preferată a lui Ludovic despre el însuşi. Până la sfârşitul 
domniei sale, numărul susținătorilor care locuiau la palat se ridica la circa 10 
000 de nobili, soldaţi, preoţi, oficiali, negustori şi servitori. Versailles era, după 
armată, instituţia cu cei mai multi angajaţi din Franta.: Dar Ludovic considera 
si discretia ca fiind esenţială pentru autoritatea sa regală. O medalie bătută 
pentru a celebra începutul domniei sale, după moartea cardinalului Mazarin, 
în 1661, avea portretul regelui pe avers, iar pe revers, pe Harpocrate, zeul 
grec al tăcerii şi secretului, cu un deget pe buze. Un tablou de pe tavanul Sălii 
Oglinzilor din Versailles, cea mai impunătoare sală din palat, îl arată pe 
Ludovic comandând atacul simultan asupra a patru fortărețe olandeze, iar 
alături de el se află o figură alegorică, având şi ea un deget dus la buze. O 
altă siluetă îi pune mâna peste gură regelui care se pregăteşte să cucerească 
oraşul Gent: 

Ludovic al XIV-lea a acordat o oarecare atenţie atât culegerii de informaţii, 
cât şi păstrării secretului oficial. S-a interesat personal de activitatea din 
cabinet noir. La fel ca tatăl sáu, Ludovic al XIII-lea, i-a acordat onoruri lui 
Antoine Rossignol, cel mai cunoscut criptolog din Franţa, până la moartea sa 
în 1682, vizitându-l la castelul său din Juvisy.: Niciunul dintre cei doi mari 
criptologi englezi din secolul al XVII-lea, Thomas Phelippes şi John Wallis, nu a 
primit vreun semn de apreciere din partea regilor din dinastia Stuart. Lordul 
Hollis, ambasadorul Angliei la Paris, se plângea, în 1665, că mesajele sale 
erau întotdeauna deschise şi citite înainte de a le primi. Succesorul său, Ralph 
Montagu, se plângea de acelaşi lucru, în 1669.: Faptul că şi-au dat seama, ca 
şi unii curteni francezi, că toată corespondenţa era interceptată a diminuat 
probabil valoarea informaţiilor obţinute pe această cale de cabinet noir. In cea 
de-a doua jumătate a secolului al XVII-lea, Madame de Sévigné, cunoscută 
pentru remarcabilul său stil epistolar, includea uneori în corespondenţa sa 
apeluri personale către cei care o deschideau: „Vai! li conjur pe cei care îşi 
bat capul să se gândească la putina plăcere cu care se aleg din cititul 
scrisorilor şi la necazul pe care ni-l provoacă. Domnilor, măcar faceţi efortul 


de a le pune [scrisorile] înapoi în plicuri, astfel ca, mai devreme sau mai 
târziu, să ajungă la destinaţie”.: 

Prima implicare directă a lui Ludovic într-o operaţiune de spionaj, crucială 
pentru începutul domniei sale în 1661, a fost complotul pentru înlăturarea 
administratorului financiar al lui Mazarin, Nicolas Fouquet, marchiz de Belle-ile 
şi viconte de Melun et Vaux, care spera să îi ia locul cardinalului. Fouquet a 
fost un exemplu clasic de supus extrem de influent, ale cărui putere şi 
prestigiu amenințau autoritatea regală. Trăia, la castelul său magnific de la 
Vaux-le-Vicomte, într-o opulenţă care o depăşea pe a regelui. Cu ajutorul lui 
Sebastien Le Prestre de Vauban, cel mai de vază inginer militar din epoca sa, 
a încercat să construiască pe Belle-lle, în largul coastelor peninsulei Bretagne, 
o fortăreață personală inexpugnabila, care să beneficieze de propria sa 
garnizoană. 

Duşmanul său neîmpăcat a fost Jean-Baptiste Colbert, mai viclean şi mai 
puţin ostentativ, a cărui înfăţişare glacială a determinat-o pe Madame de 
Sévigné să-l porecleascá /e nord („nordul”).s Colbert provenea dintr-o familie 
de bancheri comerciali din Reims, avea pregătire de contabil şi l-a ajutat pe 
Mazarin să strângă cea mai mare avere privată din istoria Vechiului Regim. zo 
Pe patul de moarte, Mazarin i l-a recomandat pe Colbert lui Ludovic al XIV- 
lea. In scurt timp, Colbert a reuşit să-l implice pe Ludovic într-un plan 
împotriva lui Fouquet, care trebuia să se desfăşoare însă în mare secret, din 
cauza numerosilor informatori de la curte si din administraţie ai acestuia. Unul 
dintre primii paşi a fost trimiterea unui spion, deghizat în pescar, care să facă 
o recunoaştere la fortăreaţa Belle-Ile. Spionul a revenit cu o hartă a fortăreței 
şi detalii despre garnizoana care dispunea de 200 de oameni şi 400 de tunuri, 
în timp ce la fortificațiile ridicate după planul lui Vauban lucrau 1 500 de 
muncitori. Agenţii lui Colbert au mai raportat că Fouquet avea de gând să 
ocupe insula Martinica din Caraibi şi să exporte produsele acesteia în Belle-ile. 
„Pe scurt, Fouquet construia un regat în miniatură si un mic imperiu.” 

Colbert a pus la cale un plan secret, aprobat de rege, care prevedea ca 
Fouquet să fie arestat fără niciun avertisment, după o întâlnire a Stárilor 
provinciale, care urma să aibă loc la Nantes, departe de fortărețele lui din 
Vaux-le-Vicomte si Belle-lle. Ludovic s-a dat peste cap ca să-i alunge 
suspiciunile lui Fouquet, dându-i repetate semne de bunăvoință regală 
înaintea arestării neaşteptate la Nantes, imediat după o întâlnire avută cu 
regele pe 5 septembrie 1661. Deoarece comandantul gărzii de corp regale, 
Garde du Corps, era informator de-al lui Fouquet, acesta a fost arestat de 
Charles D'Artagnan, comandantul muschetarilor care-l însoțeau pe rege în 
deplasări. Personajul d'Artagnan din renumitul roman Cei trei muschetari scris 
de Alexandre Dumas la jumătatea secolului al XIX-lea, faimos pentru 
chemarea la luptă „Toţi pentru unul, unul pentru toti!”, a devenit mult mai 
bine cunoscut decât figura mai puţin memorabilă sau romantică a 
muschetarului din viaţa reală. Există dovezi că adevăratul d'Artagnan ar fi 
îndeplinit misiuni de spionaj pentru Mazarin, având astfel experienţa necesară 
pentru operaţiunea secretă care a culminat cu arestarea lui Fouquet. wv 

In acelaşi timp, Colbert s-a ocupat de confiscarea dosarelor lui Fouquet, cel 
mai important dintre acestea fiind Cassette, un volum în format folio ascuns 


206 vechiul Regim este perioada din istoria Franţei dintre Renaştere şi Revoluţia Franceză, 
între secolele al XVI-lea si al XVIII-lea. Potrivit istoriografiei franceze, această perioadă 
corespunde începutului Epocii Moderne. Termenul se referă la tipul de guvernare - 
monarhie absolutistă. Principalul punct de sprijin al doctrinei era dreptul divin al 
monarhului. (ANE) 


in spatele unui sifonier masiv din biroul sáu, care continea secrete financiare, 
dovezi de coruptie si detalii despre agentii, informatorii si amantele sale. 
Dupá un proces controversat care a durat trei ani, Fouquet a fost condamnat 
la închisoare pe viaţă. Ludovic era mândru de propriul sáu rol în operaţiunea 
sofisticată de spionaj orchestrată de Colbert. Regele a afirmat ulterior că 
„întreaga Frantá" aproba înlăturarea lui Fouquet, dar şi „lăuda în mod 
special” reuşita sa de a păstra secret, timp de trei sau patru luni, planul de 
arestare, în pofida faptului cá era înconjurat de informatorii lui Fouquet. 
Criticii lui Colbert au afirmat în privat că blazonul familiei sale, un şarpe care 
se ridică, s-a dovedit extrem de potrivit. 

Din 1665 până la moartea sa, în 1683, Colbert a fost practic revizor-general 
al finanţelor?% şi prim-ministru, fără a avea însă şi titlul oficial. El considera 
registrele regale de conturi, rapoartele financiare şi toate celelalte informaţii 
financiare ale statului drept informaţii secrete, numai pentru uz oficial, 
apreciind că toţi miniştrii şi oficialii guvernamentali ar trebui să depună 
jurământ de păstrare a secretelor şi să-şi piardă funcţiile dacă le-ar incálca.??? 
Scopul final al lui Colbert era să realizeze un audit secret al tuturor resurselor 
locale şi sistemelor administrative din regat, trimițând funcţionari să obţină 
informaţii despre dimensiunile populaţiei, proprietăţile funciare, activitatea 
economică, reglementările locale, legi şi persoane importante. Şi-a extins 
auditul pentru a include statele vecine, inspirându-se în mare parte din 
imperiul bancar şi comercial din secolul al XVI-lea al familiei Fugger din 
Augsburg, al cărei sistem sofisticat de arhivare includea rapoarte regulate 
provenite de la o reţea extinsă de corespondenţi. Colbert i-a spus fiului său 
(care spera că îi va succeda) înainte de a-l trimite într-o misiune în Italia în 
1671: 


În fiecare stat, uită-te la [...] situaţia acestuia, la forţele sale militare, la mărimea 
populaţiei, la măreţia statului, la numărul şi mărimea oraşelor, târgurilor şi satelor 
[...]; la forma de guvernare a statului şi dacă este aristocratică [...], la numele şi 
statutul familiilor nobile care au luat sau vor lua parte la guvernarea republicii; la 
diferitele lor funcţii; la consiliile lor generale şi private; la cine reprezintă statul, la 
cine se află puterea suverană şi cine hotărăşte dacă e pace sau război, cine face 
legile etc.; [...] rezultatele alegerilor; la consiliile speciale pentru miliţie, amiralitate, 
justiţie, din oraş şi din restul statului; la legi şi obiceiuri [...]. Vizitează lucrările 
publice, maritime şi de pe uscat, toate palatele, clădirile publice şi, în general, tot ce 
este remarcabil. 


Pus în faţa acestei agende solicitante, fiul lui Colbert a fost nevoit de mai 
multe ori să-i ceară scuze tatălui său pentru că nu a reuşit să se ridice la 
înălţimea aşteptărilor sale.” 

După cum concluzionează un studiu recent, Colbert urmărea să 
construiască un „sistem secret de informaţii al statului”. Deşi s-au păstrat 


207 în romanul lui Dumas, d'Artagnan nu este unul din cei trei muschetari (inseparabilii 
prieteni Athos, Porthos şi Aramis), dar concepe pentru ei mottoul „Toţi pentru unul, unul 
pentru toti!". (N.a.) 


208 Echivalentul funcţiei de ministru de finanţe în Franţa, în secolele XVII-XVIII. (ANE) 


209 După cum arată studii recente, influenţa lui Colbert asupra lui Ludovic al XIV-lea era 
atât de mare, încât chiar l-a convins pe rege să se ocupe serios de contabilitate. Ludovic 
a fost primul mare monarh european care a făcut acest lucru. Aproape de la începutul 
domniei, în 1661, purta în buzunarele hainei registre contabile în miniatură, pregătite de 
Colbert, în care erau notate cheltuielile, veniturile şi activele sale şi erau schimbate la 
sfârşitul fiecărui an fiscal. Vezi Soll, Reckoning, cap. 6. (N.a.) 


doar dovezi fragmentate ale modului in care a folosit cabinet noir, sistemul 
sáu de informatii recurgea la interceptarea (si, dacá era necesar, decriptarea) 
corespondenţei. In 1682, Colbert îi scria intendentului din Toulouse că 
scrisorile din Flandra cátre Toulouse au scos la ivealá existenta unui complot 
de proporţii (care ar putea implica răspândirea ereziei janseniste), pe care era 
„foarte important să-l clarifice”. Alte scrisori interceptate, trimise către si 
dinspre Toulouse, au scos la iveală proiecte comerciale la Roma (neprecizate), 
pe care Colbert le-a declarat „păgubitoare pentru îndatoririle fata de rege" vc 

In afară de ambiția sa, un obstacol major pentru dezvoltarea sistemului de 
informaţii al statului gândit de Colbert a fost rivalitatea acestuia cu marchizul 
de Louvois, secretar de stat în probleme de război din 1662 până la moartea 
sa, in 1691.?! Din 1668, Louvois a fost, de asemenea, administrator al 
poştelor, funcţie care i-a adus un venit de aproximativ un milion de livre pe 
an, precum şi o autoritate mai mare decât a lui Colbert asupra operaţiunilor 
desfăşurate de cabinet noir, pe care le-a folosit atât pentru spionaj militar, cât 
şi pentru spionaj politic.?? In 1668, la cererea prinţului de Condé („le grand 
Condé"), comandantul armatei franceze aflat la Dijon, unde se pregătea 
pentru invazia din Franche-Comte, Louvois a amânat livrarea scrisorilor la 
Dijon până la începutul invaziei, pentru a nu le permite corespondentilor de la 
Paris să trimită vreun avertisment.: 

Louvois a acordat mai multă importanţă informaţiilor decât oricare alt 
ministru european de război al vremii sale. Dezvoltarea armatelor în epoca lui 
Ludovic al XIV-lea, precum şi creşterea cantităților de muniţie si a ratiilor 
necesare soldaţilor, alături de îmbunătățirile uriaşe aduse fortificațiilor, 
initiate de Vauban, au dus la sporirea importanţei spionajului militar.?? După 
1667, Vauban a îndrumat, timp de 40 de ani, lucrările de construcţie pentru 
37 de noi fortărețe şi porturi fortificate, precum şi modernizarea fortificațiilor 
a aproximativ 300 de oraşe din Franţa şi Ţările de Jos.» Înainte de a-şi începe 
înaintarea victorioasă de-a lungul râului Meuse, la începutul războiului franco- 
olandez din 1672, Conde a trimis în recunoaştere un expert în fortificaţii, 
pentru a cerceta cetăţile inamice.” Această recunoaştere a contribuit probabil 
la cucerirea rapidă a patru fortărețe de pe Rin, pentru care Ludovic al XIV-lea 
şi-a revendicat meritul personal: „Sper că nimeni nu se plânge că am 
dezamăgit aşteptările publice". In 1673, după un asediu organizat de Vauban, 
armata regelui a cucerit şi cetatea olandeză de la Maastricht. Victoriile 
franceze şi fortificațiile lui Vauban i-au determinat pe adversarii Franţei să 
acorde o prioritate mai mare spionajului militar. În arhivele militare franceze 
din castelul de la Vincennes se găseşte un chestionar de spionaj înmânat de 
superiori unui agent francez, inginer militar în armata de pe Rin a împăratului 


210 La fel ca Ludovic al XIV-lea, Colbert a fost un admirator al marelui criptanalist francez 
Antoine Rossignol, dar nu s-a păstrat nicio dovadă a accesului acestuia la documente 
decriptate; vezi supra, p. 261. (Na) 


211 Tatăl lui Louvois, Michel Le Tellier, fusese secretar de stat de război în timpul lui 
Mazarin şi a aranjat ca fiul său să fie numit în acelaşi post în 1662, la vârsta de doar 21 
de ani. Deşi cei doi bărbaţi au administrat împreună Departamentul de Război, Louvois a 
avut rolul principal până la sfârşitul deceniului. Vezi Corvisier, Louvois, partea a 2-a. (N.a.) 


212 Cunoscutele memorii ale ducelui de Saint-Simon, finul lui Ludovic al XIV-lea, scrise la 
20 de ani după moartea acestuia, îi atribuie în mod eronat lui Louvois înfiinţarea cabinet 
noir. In realitate, bazele acestuia au fost puse de Richelieu; vezi infra, p. 258. (N.a.) 


213 Afirmația, făcută prima dată de Geoffrey Parker, potrivit căreia aceste schimbări se 
ridică la nivelul unei „revoluţii militare”, face încă obiectul unor controverse. (Nal 


Leopold | de Habsburg. Acestuia i se cerea să obţină informaţii despre 
fortificațiile franceze, atât de la proiectanți, cat şi de la constructori. Pe lângă 
identificarea unităților militare franceze si a comandanților acestora 
(informaţii cunoscute ulterior sub denumirea de compunere de luptă), 
inginerul trebuia să furnizeze si detalii despre stocurile de muniții si rat, 
precum şi despre situaţia financiară şi despre cât de recent fuseseră plătite 
trupele.” Chiar şi la începutul secolului al XVII-lea, încercarea de a obţine 
acest gen de informaţii militare era, probabil, foarte neobişnuită. 

Imbunátátirea sistemului de spionaj militar a ajutat la asigurarea 
superiorității armatelor franceze fata de adversarii lor străini în anii 1660 si 
1670, deşi o contribuţie mai mare a avut-o faptul că Ludovic al XIV-lea a 
beneficiat, în mare măsură datorită lui Louvois, atât de cea mai mare armată 
europeană din epocă (e posibil să fi fost cea mai mare de la căderea 
Imperiului Roman), cât si de cei mai valoroşi generali - Condé, vicontele de 
Turenne si ducele de Luxemburg. Louvois a actionat ca sef de agentie de 
informatii pe cont propriu. Cu toate acestea, ín relatia cu Ludovic al XIV-lea, el 
a trebuit sá se confrunte cu problema clasicá de a ,spune adevárul puterii". 
Aceasta s-a manifestat într-o formă acută în toamna lui 1673, când, în urma 
unei ofensive olandeze şi habsburgice, combinate cu declaraţiile de război ale 
Spaniei şi Brandenburg-Prusiei, Louvois a preferat o retragere strategică a 
forţelor franceze dintr-o parte a teritoriilor cucerite. Cu toate acestea, Ludovic 
considera retragerea ca fiind incompatibilă cu g/oire. „Cu dispoziţia pe care o 
are acum, regele ar prefera mai degrabă să renunţe la Paris sau Versailles 
decât la Maastricht”, scria Louvois mohorât. Forţele franceze au fost astfel 
imobilizate pentru apărarea cuceririlor din anul precedent, în timp ce forţele 
olandeze şi habsburgice înaintau spre Rin.” 

În deceniul următor, Ludovic al XIV-lea şi-a pierdut atât cei mai mari 
generali, cât şi principalii experţi în informaţii. Turenne a murit în luptă în 
1675. La scurt timp după aceea, Condé, în vârstă de 64 de ani, epuizat de 
eforturile îndelungatei sale cariere militare şi chinuit de gută, s-a pensionat. În 
1682, moartea lui Rossignol, considerat de Colbert drept unul dintre „cei mai 
străluciți francezi” ai secolului, a lăsat Franţa fără cel mai mare criptolog din 
Vechiul Regim francez. Odată cu moartea subită a lui Colbert (probabil 
cauzată de pietre la rinichi) în 1683, proiectul său încă neterminat de a crea o 
bază de date clasificată a fost abandonat. Ludovic al XIV-lea a renunţat la 
încercarea de a centraliza informaţiile oficiale şi a distribuit responsabilitatea 
pentru culegerea şi gestionarea informaţiilor unor ministere şi oficialități care 
nu aveau abilităţile contabile necesare pentru a efectua audituri serioase. 
Claude Le Peletier, care a devenit Revizor general al finanţelor la moartea lui 
Colbert, i s-a plâns lui Ludovic al XIV-lea că nu putea înţelege mecanismele 
financiare ale statului, pe care predecesorul său le-a ţinut secrete - „închise 
în propria-i persoană” 22 

După moartea lui Colbert, Ludovic al XIV-lea şi-a pierdut şi interesul pentru 
finanţele de stat şi a renunţat la încercarea de a echilibra bugetul.?!? Totuşi, 
şi-a menţinut interesul activ pentru operaţiunile din cabinet noir. În 1685, în 


214 La Biblioteca Regală (care a devenit nucleul actualei Biblioteci Naţionale de la Paris) s- 
au păstrat unele urme ale încercării lui Colbert de a crea o amplă bază de date regală, la 
loc de frunte printre acestea numărându-se 36 000 de volume şi 10 500 de manuscrise. 
(N.a.) 


215 Ludovic nu a mai primit registrele contabile după moartea lui Colbert. Vezi Soll, 
Reckoning, cap. 6. (N.a.) 


timpul formării Ligii antifranceze de la Augsburg, Louvois îi scria 
comandantului militar francez din Alsacia, baronul Joseph de Montclar: 
„Regele a fost informat că în câteva zile un curier al împăratului [Leopold | ] 
urmează să se întoarcă din Spania [prin Alsacia]. M[ajestatea] S[a] apreciază 
că în circumstanţele actuale este important să intre în posesia valizei 
curierului şi a mesajelor”. Conform instrucţiunilor regale, atacul asupra 
curierului imperial trebuia să fie disimulat sub forma unui jaf: „Asiguraţi-vă că 
cei pe care îi instruiți să ia valiza nu vor ezita să-i ia şi toti banii, ca să 
întărească credinţa că sunt talhari...”%. Ludovic al XIV-lea se arăta personal 
interesat şi de ceea ce dezvăluia cabinet noir despre zvonurile de la curte. 
Principalul subiect de bárfá la mijlocul anilor 1680 şi nu numai a fost căsătoria 
morganatică a regelui cu amanta sa, Madame de Maintenon. Căsătoria a 
rămas atât de secretă, încât data exactă când a avut loc (posibil, în octombrie 
1683) nu va fi probabil niciodată cunoscută. Trei tineri membri ai unor familii 
nobiliare de frunte au fost alungaţi de la Versailles în 1685, după ce în 
scrisorile lor interceptate s-au găsit referinţe satirice ce comparau cuplul regal 
cu un nobil provincial ramolit şi doamna sa îmbătrânită. Maintenon, care avea 
50 de ani în 1685 (puţin mai în vârstă decât Ludovic) şi foarte sensibilă în 
privinţa vârstei sale, a fost indignată de ,ireverenta foarte mare" a unor astfel 
de bârfe, pe care le-a denunţat drept o „perversiune monstruoasă”.216 

Izgonirea celor trei de la Versailles în 1685 si alte pedepse împotriva 
bârfelor ,ireverentioase" trebuie să fi inspirat o mai mare prudenţă în 
corespondenţa curtenilor. Printre cei care s-au arătat indignati de invadarea 
vieţii private de către cabinet noir se afla şi prinţesa palatină, cumnata lui 
Ludovic al XIV-lea, care coresponda în mod regulat cu rudele sale germane. 
Într-o scrisoare adresată unei rude de sex feminin, menită să-i facă să se 
ruşineze pe cei care deschideau mesajul, ea a descris cum, în timp ce 
răspundea chemării naturii, oala de noapte din faianţă pe care stătea s-a 
spart. Dacă nu s-ar fi agăţat de o masă din apropiere, s-ar fi tăiat la derriere 
în cioburile neregulate. Această „poveste minunată”, a adăugat prinţesa 
pentru cei care deschideau scrisorile, va fi fără îndoială considerată „demnă 
de atenţia secretarului de stat [pentru afaceri externe] şi sunt sigură că M. de 
Torcy va întocmi pentru rege un raport asupra chestiunii” 2 

În principal datorită lui Carol al II-lea şi succesorului sáu, lacob al II-lea, cele 
mai bune informaţii externe pentru Ludovic al XIV-lea proveneau din Marea 
Britanie. Carol al II-lea a ascuns Tratatul de la Dover, negociat în secret cu 
Ludovic in 1670, de toti miniştrii, în afară de doi dintre ei. Paul Barillon, 
marchiz de Branges şi ambasador al Franţei la Londra între 1677 şi 1688, 
afirma despre Carol că era atât de „secretos şi impenetrabil, încât chiar şi cei 
mai iscusiti observatori sunt indusi în eroare””. Barillon considera cá era mult 
mai uşor de colaborat cu lacob al II-lea, care i-a succedat fratelui sáu mai 
mare în 1685. lacob avusese parte de pregătire militară în armata franceză, 
fusese convertit la catolicism de un iezuit francez şi fusese puternic influenţat 
de Ludovic al XIV-lea când o alesese pe catolica Maria de Modena pentru a 
doua căsătorie. Sir William Trumbull, ambasadorul lui lacob la Paris, îşi 
amintea ulterior că „toate problemele momentului trebuiau negociate de 
Barillon”, care se afla în legătură strânsă cu Louvois şi comunica direct cu 


216 Scrisorile interceptate erau adresate lui Ludovic Armand de Bourbon şi fratelui 
acestuia, Francois Ludovic de Bourbon, cel care l-a succedat ca prinţ de Conti în 1685. 
Vezi Vaillé, Cabinet noir, pp. 78-83. (N.a.) 


217 Torcy devenise secretar de stat in 1699. (Nal 


Ludovic. Trumbull credea cá lacob „îi comunica fără îndoială lui Barillon tot ce 
stia". Si Usson de Bonrepaus, trimisul special al lui Ludovic al XIV-lea, 
beneficia de încrederea lui lacob. Dar speranţele lui lacob privind revenirea 
Angliei la credinta catolicá, exprimate adesea fatá de Barillon si Usson de 
Bonrepaus, s-au dovedit nerealist de optimiste.* Avánd in vedere dificultatea 
de a exprima adevărul în fata puterii la curtea Regelui Soare, este foarte puţin 
probabil ca vreunul dintre consilierii lui Ludovic să fi îndrăznit să-i spună, chiar 
dacă şi-a dat seama, că proiectul imposibil al lui lacob privitor la Anglia 
catolică risca să-i pună în pericol tronul. 

„Revoluţia glorioasă” engleză din 1688 a fost, într-o anumită măsură, o 
revoluţie anticatolicá. lacob al II-lea a fost înlăturat de la putere în urma unei 
invazii conduse de Wilhelm de Orania, stathuderul şi eroul protestant olandez. 
Până în 1688, mostenitoarea lui lacob fusese soţia lui Wilhelm, prinţesa Maria, 
fiica protestantă a lui lacob al II-lea cu Anne Hyde, prima sa soţie protestantă. 
Totuşi, pe 10 iunie, Maria de Modena a născut un fiu moştenitor, pe James 
Francis Edward, amenințând astfel succesiunea protestantă. Wilhelm l-a trimis 
la Londra pe prietenul său apropiat William Nassau van Zuylestein (devenit 
ulterior primul conte de Rochford), aparent pentru a le transmite felicitări lui 
lacob şi Mariei de Modena pentru naşterea fiului lor. Însă adevărata sa 
misiune era să continue discuţiile secrete cu principalii adversari ai lui lacob, 
începute cu un an înainte. El i-a adus la cunoştinţă lui Wilhelm şi convingerea 
răspândită că pretinsul fiu al lui lacob era un copil adus în secret în dormitorul 
reginei într-un vas pentru încălzit asternutul.2 Pe 30 iunie, la cererea 
confidențială a lui Wilhelm, şapte dintre adversarii lui lacob, mai târziu 
cunoscuţi drept „Cei şapte nemuritori”, i-au trimis o scrisoare în care-l 
asigurau că, dacă va debarca în Anglia pentru a apăra libertăţile englezilor, 
forţele sale vor primi un sprijin consistent. 

Momentul debarcării lui Wilhelm a fost influenţat de informaţii ultrasecrete 
(„secretum secretorum”) primite de la curtea din Viena a Sfântului Împărat 
Roman, Leopold I. Wilhelm a păstrat identitatea informatorului sáu de la Viena 
atât de secretă, încât n-a fost de acord s-o dezvăluie nici măcar principalilor 
susţinători olandezi ai invaziei. Cercetări recente arată că informatorul a fost 
chiar împăratul. Leopold l-a avertizat pe Wilhelm că Ludovic al XIV-lea 
pregătea un atac asupra Provinciilor Unite Olandeze şi a altor state 
protestante şi că încerca să-l convingă să se alăture unei alianţe împotriva lor. 
Desi catolic, Leopold fusese până atunci aliat al olandezilor protestanți, dar în 
acel moment l-a informat pe Wilhelm că, dacă Ludovic al XIV-lea va învinge 
Provinciile Unite, iar lacob al ll-lea va zdrobi opoziţia engleză împotriva 
guvernării sale, va fi obligat să schimbe tabăra. Astfel ar fi devenit realitate 
coşmarul protestanților, de care se temea si Wilhelm - o mare alianţă 
romano-catolică formată din Franţa Bourbonilor, Austria Habsburgilor şi Anglia 
Stuartilor. Acum se stie că afirmaţiile lui Leopold, potrivit cărora francezii îi 
ofereau cedarea Alsaciei şi alte stimulente pentru a forma o alianţă, erau 
neadevărate, făcând parte din campania sa de succes pentru a câştiga 
sprijinul olandez împotriva lui Ludovic al XIV-lea.?!? Totuşi, Wilhelm credea în 
întregime informaţiile false pe care le primea de la Viena şi, începând din iulie 
1688, a recurs în repetate rânduri la ele pentru a demonstra necesitatea unei 
intervenţii în Anglia.» 


218 Printr-un tratat semnat în mai 1689, Leopold a reuşit să obţină sprijinul olandez pentru 
succesiunea austriacă la tronul imperial, împotriva ambițiilor dinastiei Bourbon în Spania. 
(N.a.) 


Desi Wilhelm primea informaţii utile din Anglia în timp ce îşi plănuia invazia, 
lacob al II-lea nu avea practic nicio informatie din Republica Olandeză. Indus 
în eroare de dezinformări venite din partea emisarilor olandezi, era atât de 
convins că pregătirile militare făcute de Wilhelm sunt destinate unui război cu 
Franţa şi nu invadării Angliei, încât, când Ludovic al XIV-lea s-a oferit să-i pună 
la dispoziţie flota atlantică franceză, lacob l-a asigurat că nu are nevoie. In 
momentul în care şi-a dat seama de greşeală, în septembrie, era prea târziu; 
flota fusese trimisă în altă parte. lacob a avut nevoie de câteva săptămâni 
până să descopere că Wilhelm tipărise şi intenţiona să distribuie în Anglia 60 
000 de exemplare dintr-o declaraţie care justifica invazia. Wilhelm susţinea că 
scopul său era „păstrarea şi menţinerea libertăţilor, legilor şi obiceiurilor 
Angliei”. În ciuda faptului că îl felicitase pe lacob pentru naşterea fiului şi 
mostenitorului sáu, el anunţa oficial şi cá este necesară o anchetă asupra 
condiţiilor naşterii, părând astfel să dea credibilitate teoriei conspirației 
potrivit căreia copilul ar fi ajuns în dormitorul reginei într-un vas de încălzit 
aşternutul.= 

Informaţiile despre locul unde intenționau să debarce forţele lui Wilhelm 
erau practic imposibil de obţinut. La jumătatea lunii octombrie, flota lansată la 
apă a fost nevoită să revină în port din cauza furtunilor. Impins spre vest de 
un „vânt protestant” la a doua încercare, Wilhelm a hotărât în ultimul 
moment să debarce la Torbay, în Devon, pe 5 noiembrie. Mare parte din 
sprijinul acordat lui lacob al II-lea a dispărut rapid. „Motivul pentru care avem 
atât de puţine informaţii” din sud-vestul Angliei, se plângea secretarul său de 
stat, Charles Middleton, se datora faptului că „nimeni din mica nobilime din 
această provincie sau din provinciile învecinate nu se apropie de curte, iar cei 
[oamenii] obişnuiţi sunt spionii inamicului”. Spionii guvernamentali luau în 
continuare bani de la dinastia Stuart, însă treceau la prima ocazie de partea 
forţelor lui Wilhelm.» Printre cei care au schimbat tabăra s-a numărat si cel 
mai înzestrat general al lui lacob, John Churchill (ulterior duce de 
Marlborough). Chiar şi fiica lui mai mică, viitoarea regină Ana, l-a părăsit pe 
rege. 

Wilhelm nu ar fi putut prezice că, deşi avea o armată mai mare decât a sa, 
lacob va ceda fără luptă. Pe 11 decembrie, lacob a aruncat Marele Sigiliu al 
Angliei în Tamisa (sperând astfel să împiedice adoptarea de legi în absenţa 
sa) şi a plecat deghizat spre zona de coastă din Kent, unde îl aştepta o 
corabie de mici dimensiuni care să-l ducă în Franţa. Totuşi, nu a reuşit să 
scape, fiind prins de pescarii care căutau preoţi catolici fugari şi a suferit 
umilinţa de a fi singurul monarh britanic care a fost perchezitionat vreodată. 
Abia când a ajuns, împins de la spate (o altă experienţă unică pentru un 
monarh englez), în cel mai apropiat oraş a fost recunoscut. Pescarii i-au 
înapoiat un crucifix pe care i-l furaseră. După ce s-a întors pentru scurt timp la 
Londra, lacob a încercat din nou să fugă, iar Wilhelm i-a permis să plece. 
Sosirea lui lacob în Franţa, unde a ajuns în ziua de Crăciun 1688, le-a permis 
adversarilor să pretindă că a abdicat şi a lăsat tronul liber. In februarie 1689, 
Wilhelm si Maria au fost declaraţi conducători ai țării. = 

Wilhelm a devenit simultan regele William al Ill-lea al Angliei şi Irlandei, 
William al Il-lea al Scoției şi stathuder al Republicii Olandeze. A implicat 
imediat Anglia şi Republica Olandeză în Războiul de Nouă Ani (1688-1697) 
dintre Ludovic al XIV-lea (care îl recunostea în continuare pe lacob al II-lea ca 
rege al Angliei şi Irlandei, precum şi al Scoției, ca lacob al Vil-lea) şi Marea 
Ligă dominată de William, care includea Habsburgi austrieci, principi ai 
Sfântului Imperiu Roman, Spania şi Savoia. Printre principalele atuuri de care 


a beneficiat William în materie de spionaj militar, puţin observat de istorici, se 
număra John Wallis, care avea deja peste 70 de ani şi o stare de sănătate 
precară, dar încă era activ ca matematician şi teolog la Oxford şi ca principal 
criptanalist britanic. Desi lacob al Il-lea nu avusese încredere în Wallis, 
probabil în mare parte pentru că era preot anglican, William i-a recunoscut 
rapid talentele. In corespondenţa sa cu marele om de stat olandez Anthonie 
Heinsius, William îşi exprimă admiraţia faţă de Wallis, pe care-l consideră cel 
mai mare criptolog al epocii.” Interesul personal al regelui pentru Wallis 
contrasta izbitor cu distanţa pe care o păstra faţă de majoritatea celorlalţi 
funcţionari britanici. Isi petrecea mare parte din timp cu consilieri străini la 
Hampton Court şi Kensington, departe de marele palat din Whitehall, sediul 
principal al guvernării Stuart. Spre deosebire de regina Maria, soţia sa care 
avea o fire sociabilă, William a fost unul dintre cei mai rezervaţi şi solitari 
monarhi din istoria britanică. După ce regina a murit de variolă, în 1694, 
monarhia s-a îndepărtat şi mai mult de majoritatea supusilor săi. 

Wallis a realizat unele dintre primele sale decriptări importante din timpul 
domniei lui William şi a Mariei imediat după debarcarea lui lacob al II-lea în 
Irlanda, în martie 1689, însoţit de forţe iacobine şi franceze, care au început, 
o lună mai târziu, asediul asupra bastionului protestant de la Londonderry 
(Derry). Ridicarea asediului - care, în pofida pierderilor de vieţi omeneşti, nu a 
reuşit să-i înfometeze pe apărători şi să-i convingă să se supună - după 105 
zile încă este sărbătorită de unionisti în fiecare an, în luna august, cu salve de 
tun, în amintirea ucenicilor care au închis porţile oraşului în faţa armatelor lui 
lacob. Wallis i-a scris contelui de Nottingham, unul dintre cei doi secretari de 
stat ai regelui, când i-a trimis un mesaj decriptat al unui comandant francez 
neidentificat, la scurt timp după ridicarea asediului de la Londonderry: „Am 
avut mai mult succes decât puteam promite la început domniei voastre sau 
mie însumi si mai mare iutealá decât puteam spera”. Documentele 
decriptate i-au oferit lui William al Ill-lea informaţii bine-venite referitoare la 
disensiunile dintre armata iacobină şi cea franceză. Comandantul francez se 
plângea că furnizorii de armament aleşi de oamenii lui lacob al Il-lea pentru 
livrarea muniției îl înşelaseră: 


S-au dat ordine să primim tunuri şi muniţie să le folosim, dar au avut grijă ca din 
cele două tunuri trimise doar unul să poată trage cu ghiulele trimise, iar fitilurile erau 
aproape uzate. Nu am putut face nimic pentru a remedia aceste defecte. Am explicat 
situaţia ofiţerilor generali [iacobini], astfel încât să-l poată informa pe suveranul lor, 
regele, şi sunt sigur că acesta se va ocupa cum trebuie de cei vinovaţi. Nu se poate 
ca greşeala să fi fost comisă din nestiintá, pentru cá am spus clar în scrisoarea mea, 
după indicaţiile căreia s-a acţionat, să fie încercate obuzele, ca să se vadă dacă se 
potrivesc cu tunul, şi fitilurile, dacă se potrivesc cu găurile de detonare. Dacă se 
comit astfel de greşeli fără a fi pedepsite, nu mai putem simţi aceeaşi ardoare în 
serviciul regelui [lacob]. Ne vom face de ruşine şi ne vom pierde reputaţia, dacă se va 
auzi că proviziile au fost trimise în tabăra [franceză], fără să se şi spună şi că au fost 
nefolositoare. Se va crede că nu s-a făcut nimic, fiindcă ofiţerii [francezi] au fost 
incapabili. Fac şi eu tot ce pot, că nu vreau să cad pradă rautatii lor. 


Pe lângă faptul că au dezvăluit disensiunile dintre ofiţerii francezi şi cei 
iacobini, sporite de eşecul asediului de la Londonderry, mesajele decriptate 
ale comandantului francez relatau şi disputele din interiorul înaltului 
comandament al lui lacob. Se spunea despre contele de Tyrconnell, 
comandantul suprem al armatei sale irlandeze, că s-a confruntat cu „o 
rezistenţă aproape insurmontabilă” din partea lui lacob si, probabil, a 
secretarului său de stat, lordul Melfort, în privinţa autorizării unor cheltuieli 


esentiale: ,Sunt convins cá nemultumirea contelui Tyrconnell, la fel ca 
indispozitia sa, au contribuit la retragerea sa la o casá de la tará".^ Wallis a 
sesizat cá unul dintre mesajele franceze interceptate care-i fuseserá trimise 
pentru decriptare se afla intr-o stare foarte proastá: ,Nici nu stiu cum de a 
putrezit si cum de s-a decolorat într-un timp atât de scurt: doar dacă nu a fost 
aruncat în apă sărată in mare şi recuperat de acolo”.- Era posibil, deoarece 
unele mesaje franceze erau interceptate pe mare. 

Când i-a trimis lui Nottingham mesajul decriptat trimis de un comandant 
francez din Irlanda, Wallis a raportat că o altă scrisoare interceptată, adresată 
lui Ludovic al XIV-lea, „e scris[á] într-un cifru dificil [...], încă nu ştiu cum să 
sparg cifrul». Cu toate acestea, în două săptămâni, începuse deja să 
decripteze corespondența confidențială dintre Ludovic al XIV-lea şi 
ambasadorul său la Varşovia: 


Aproape că îmi e ruşine să-i spun Domniei Voastre cât timp şi cât chin pentru acel 
cifru foarte complicat al scrisorii din Polonia, pe care nu l-am expediat încă. Dar din 
ceea ce am făcut deja, am găsit două lucruri (care mi se par) de mare importanţă. 
Unul este o înţelegere (sau o solicitare, mai degrabă) a regelui francez cu regele 
Poloniei pentru a intra de îndată în război în Prusia. Celălalt se referă la o căsătorie 
dorită de regele francez, a prinţesei de Hanovra cu prinţul Poloniei. Nu sunt în măsură 
să spun cât de mult ne poate interesa să ştim acest lucru. Dar m-am gândit că aş 
face bine să trimit o notificare în timp util (ca nu cumva întârzierea să aducă 
nepláceri), în timp ce pregătesc o descriere mai amănunţită a acestei scrisori... 


William a sesizat imediat ocazia de a provoca o criză politică între Franţa şi 
Polonia, dezvăluind conţinutul mesajelor franceze decriptate. Wallis n-a ezitat 
să-şi atribuie mare parte a meritului: „Descifrarea unora dintre acele scrisori 
[...] a pus capăt destul de abrupt tuturor măsurilor luate de regele francez în 
Polonia [...] si a facut ca ambasadorii săi să fie izgoniți în dizgrație. Ceea ce le- 
a adus Majestății Sale şi aliaţilor săi beneficii mai mari decât mă aştept să 
primesc eu”.+ Contrar aşteptărilor sale initiale, Wallis a primit de la 
Nottingham ,un dar (de la rege, bánuiesc) de 50 de lire. L-am considerat ca o 
rásplatá frumoasá pentru serviciul fácut si ca o márturie a aprobárii Majestátii 
Sale (pe care am apreciat-o) si mi-am exprimat recunostinta". Wallis isi dorea 
totuşi din inimă ca viitoarele mesaje franceze decriptate să rămână secrete, 
ca să nu determine Franţa să schimbe codurile de cifrare.* 

Succesul lui Wallis în dezvăluirea planurilor lui Ludovic al XIV-lea de a 
provoca un război între Polonia şi Prusia l-a impresionat atât de mult pe 
Frederic I, duce (ulterior rege) al Prusiei şi elector de Brandenburg, încât i-a 
cerut lui Wallis să-i decripteze şi alte mesaje (probabil ale francezilor). După 
aceea, Wallis a fost anunţat că Frederic îi va trimite „o medalie de valoare cu 
o inscripţie impresionantă şi un lanţ de aur, de o valoare deosebită”. Doi ani 
mai târziu, Wallis încă nu primise nimic şi s-a plâns ambasadorului englez la 
Berlin că este „tratat ca un copil, ca şi cum m-aş lăsa amăgit să ofer servicii 
dificile în schimbul câtorva cuvinte frumoase şi al unei promisiuni că voi primi 
zaharicale, care, de fapt, nu înseamnă nimic”. „Medalia de valoare” şi lanţul 
de aur au ajuns la el, în cele din urmă. Ambele apar pe o masuta aflată lângă 
Wallis într-un portret al acestuia, realizat de pictorul curţii, Sir Godfrey Kneller, 
donat Universităţii Oxford de Samuel Pepys, prietenul şi admiratorul lui 
Wallis.” Wallis a fost primul şi, până în prezent, singurul criptolog britanic care 
a primit recompensa din partea unui conducător străin. 

Până la sfârşitul lui 1689, Wallis reuşise să decripteze o serie de coduri 
diplomatice şi militare franceze folosite atât de ministrul de externe Colbert 


de Croissy, cât si de Ludovic.* În decembrie, când i-a trimis contelui de 
Nottingham decriptarea unei scrisori către Croissy, Wallis a adăugat: 


Sunt foarte pregătit să-i slujesc Majestății Sale cât de bine pot, gratuit, şi să-mi las 
[deoparte] toate treburile mele, aşa cum am făcut-o în această jumătate de an, 
pentru a mă ocupa de această slujbă. Am avut probleme de sănătate toată iarna, 
vederea mă lasă, prin urmare trebuie să fiu obligat să renunţ. M-a asistat fiul meu 
care, cu unele indicaţii de la mine, ar putea să continue destul de bine. In acest 
serviciu deja mi-am pierdut vederea la un ochi, în această iarnă.* 


Nottingham i-a răspuns: 


Mie [...] îmi pare foarte rău că acest serviciu v-a prejudiciat atât de mult sănătatea. 
L-am informat pe rege, care apreciază nespus ravna şi afecțiunea domniei voastre şi 
în timp scurt, cred, vá va oferi un semn al preţuirii sale, cum strădaniile mele nu vor 
precupeti să vă slujească. Dacă voi avea, pe viitor, ocazia să vă trimit alte astfel de 
scrisori, nu voi mai insista să le expediati cu atâta grabă ca înainte, ci vă voi lăsa mai 
mult răgaz să le rezolvati.* 


De fapt, în ciuda sănătăţii sale precare, Wallis a continuat să decripteze 
cifrurile pentru restul domniei lui William al III-lea si a trăit cu aproape doi ani 
mai mult decât acesta.” Wallis a fost însă în continuare nemulţumit pentru ca 
nu primea un salariu regulat în calitate de criptolog al regelui şi că depindea 
de plăţi ocazionale. Îngrijorat că trebuie să-şi întreţină familia, i-a spus lui 
Nottingham că ar fi recunoscător pentru „orice act de bunătate” care să-i 
ajute pe fiul şi ginerele său să-şi găsească de lucru, ambii fiind avocaţi aflaţi 
într-o situaţie materială dificilă. De asemenea, în ciuda vârstei si infirmitátii 
sale, Wallis s-a declarat „în stare de orice promovare ecleziastică”. Desi îşi 
exprima admiraţia pentru munca lui Wallis, Nottingham nu a dat curs 
cerinţelor sale. După cum se plângea Wallis: 


[...] După ce [pentru lordul Nottingham] m-am coborât la a face treabă de 
fonctionar [funcţionar]: aş putea cel puţin să mă aştept la solda unui fonctionar (fără 
să fiu considerat hrápáret sau calic). Şi presupun cá nu există niciun fonctionar în 
slujba Domnliei sale] care să nu fie (într-un fel sau altul) mai bine plătit decât mine, 
pentru treaba pe care o face. 


Probabil că poate spune: Aceasta este în serviciul regelui (nu al lui). Foarte 
adevărat. La fel este şi serviciul pe care Dom[nia sa] îl îndeplineşte ca secretar. Cu 
toate acestea, este bine plătit pentru asta. Atât de bine, încât îşi poate permite (din 
leafa sa) să-i răsplătească pe cei care lucrează pentru el.: 


În 1690, prioritatea militară a lui William al Ill-lea a fost să-i alunge din 
Irlanda pe lacob al II-lea şi forţele sale. Convins că, daca nu se ocupa personal 
de campanie, „nu s-ar face nimic bun” pentru a pune capăt domniei lui lacob 
în Irlanda, William a traversat Marea Irlandei în iunie 1690. Informaţiile 
furnizate de documentele decriptate de Wallis au avut o importanţă 
deosebită. Dacă Ludovic al XIV-lea ar fi trimis forţe suplimentare care să se 
alăture regimentelor franceze aflate deja în Irlanda, lacob ar fi avut şanse mai 
mari să iasă învingător. Deşi flota franceză era mai puternică decât cea a 
britanicilor şi olandezilor la un loc, William ştia din rapoartele de spionaj 
(probabil inclusiv din documente decriptate) că navele franceze nu aveau 
soldaţi la bord şi, prin urmare, în Irlanda nu urmau să ajungă întăriri. În bătălia 
de la Boyne, desfăşurată pe 1 iulie 1690 la nord de Dublin, William a obţinut o 
victorie zdrobitoare asupra lui lacob al Il-lea, care a plecat din Irlanda, unde 
nu avea să se mai întoarcă, acuzând furios trupele irlandeze, prost conduse, 


că „au fugit miseleste de pe câmpul de luptă”. Forţele sale irlandeze i-au dat 
porecla Seamus an Chaca („lacob scârnavul”219).* Victoria flotei franceze 
asupra britanicilor şi olandezilor în bătălia de la Beachy Head, din 10 iulie, nu 
a întors sorții în favoarea sa.??? 

Modul în care înţelegea William al Ill-lea rolul informaţiilor externe, si în 
special al „cabinetelor negre” (numite aşa după expresia din franceză cabinet 
noir), era net superior percepţiei oricărui alt conducător al timpului său - sau 
a oricărui alt monarh din istoria britanică, exceptându-l, poate, pe George |. 
Pe lângă documentele decriptate primite de la Wallis, începând din 1693 
William al Ill-lea a putut recurge şi la serviciile unui „cabinet negru” stabilit la 
Celle, în Saxonia Inferioară, până în 1705 reşedinţa oficială a uneia dintre cele 
două ramuri ale Casei Brunswick-Lüneburg. William al III-lea a fost un prieten 
apropiat al ultimului membru al dinastiei, ducele George William de Celle, 
inspirat, probabil, să înfiinţeze un „cabinet negru” de lovitura diplomatică 
dată de William, când Wallis descifrase corespondenţa lui Ludovic al XIV-lea 
cu ambasadorul său în Polonia. Cei doi conducători aveau un interes comun în 
monitorizarea diplomaţiei franceze în Germania şi Europa de Nord. Copii ale 
mesajelor franceze interceptate, obţinute în Celle, erau trimise la Londra. 
Inspirată de exemplul Celle, cealaltă ramură a Casei de Brunswick-Luneburg, 
aflată la Hanovra, a înfiinţat şi ea un „cabinet negru”, la Nienburg. După ce 
ducele George Ludovic |, viitorul rege al Angliei, a devenit elector de Hanovra 
în 1698, cele două cabinete negre au cooperat indeaproape.??! La moartea lui 
George William, în 1705, George | a moştenit ducatul de Celle şi cele două 
„cabinete negre”, precum şi cele două ducate reunite. Pe lângă faptul că a 
preluat criptologii din Celle, George a eliberat palatul ducal şi i-a dus la 
Hanovra. Dezvoltarea criptologiei atât la Celle, cât şi la Hanovra s-a datorat 
probabil într-o mare măsură inspiraţiei marelui matematician Gottfried 
Wilhelm von Leibniz, care, deşi nu era el însuşi criptolog, avea un interes 
teoretic profund pentru principiile criptanalizei.: 

În ciuda rezultatelor „cabinetelor negre” de la Celle şi Hanovra, Leibniz 
apela la Wallis, chiar şi după ce acesta trecuse de 80 de ani, considerându-l 
cel mai mare criptolog al epocii. Wallis scria în 1701: 


Am fost solicitat, nu o dată de [...] Leibnitz, în numele electorului de Hanovra: care 
este dispus să trimită câţiva tineri, pe care doreşte să îi instruiesc aici; lăsându-mă 
să-mi stabilesc propriii termeni cu privire la condiţiile în care i-aş primi. La aceasta 
am răspuns că voi fi gata să o servesc pe Alteța sa Electorul, daca se iveşte ocazia: 
dar nu cred că este potrivit să se trimită în străinătate fără permisiunea Ma[jestátii] 
S[ale] meşteşugul acesta, fiind o curiozitate care poate fi de folos propriului meu 
print.s 


219 în engleză, „James the Shithead” (lit. Jacob Cap-de-scárná") - denumire cu dublu 
sens: plin de murdărie şi josnic, las. (NEI 


220 William a obţinut un document francez interceptat, care conţinea o relatare a victoriei 
navale, datat 10 iulie 1690. (CSP Domestic 1690.) Unioniştii sărbătoresc victoria de la 
Boyne pe 12 iulie, nu cu 11 zile mai devreme, la aniversarea acesteia. ( N.a.) 


221 De asemenea, „cabinetele negre” din Celle şi Hanovra aveau un interes comun în 
interceptarea mesajelor trimise de reprezentanţii danezi în ducatul învecinat 
Wolffenbüttel, precum şi a corespondenţei trimişilor din Wolffenbüttel şi din Danemarca 
aflaţi la Paris, Berlin şi Dresda. George William şi George Ludovic nu-i trimiteau în mod 
curent aceste interceptări lui William al Ill-lea. Ocazional, transmiteau unele dintre 
mesajele interceptate adresate împăratului de Habsburg de la Viena. (Leeuw, „Black 
Chamber in the Dutch Republic”, pp. 138-141.) 


În 1701, cu doi ani înainte de moartea sa, Wallis a obtinut in cele din urmá 
salariul regulat pe care îl rávnise timp de un deceniu. In timp ce îl pregătea 
pentru a-i prelua îndatoririle pe nepotul său, William Blencowe, un tânăr 
precoce care, la vârsta de 18 ani, tocmai absolvise Colegiul Magdalen de la 
Oxford, Wallis a primit o rentă anuală de 100 de lire, cu efect retroactiv, 
începând din 1699. La cererea lui Wallis, salariul i s-a plătit lui pe timpul vieţii 
sale, „ceea ce nu pare a fi pentru mult timp (fiind acum în etate de 85 de ani), 
şi după aceea tânărului, cât timp doreşte Majestatea sa”.” 

Cea mai importantă reţea de agenti externi a lui William al III-lea activa la 
curtea lui lacob al II-lea, aflat în exil la Saint-Germain-en-Laye, în apropiere de 
Paris. Infiltrarea agenţilor la Saint-Germain devenise atât de cunoscută, încât 
abatele Renaudot, agentul francez de legătură cu palatul Versailles, ajunsese 
la concluzia eronată că lordul Melfort, secretarul de stat al lui lacob, era în 
serviciul lui William al Ill-lea. La insistenţele lui Ludovic al XIV-lea, lacob l-a 
îndepărtat pe Melfort în 1694 şi l-a alungat la ţară.» Agenţii lui William de la 
Saint-Germain l-au încredinţat într-o oarecare măsură pe acesta că, aşa cum 
s-a întâmplat la începutul lui 1696, va fi avertizat dinainte despre orice 
tentativă a lui lacob de a trece Canalul pentru o invazie cu ajutor francez. Dar 
William nu putea spera să ţină sub supraveghere întreaga comunitate 
iacobită exilată din Franţa. Raportat la populaţia britanică, această 
comunitate formată din circa 50 000 de persoane“ depăşea cu mult numărul 
membrilor Partidului Comunist Britanic în orice moment din secolul XX, 
membrii ei fiind mult mai răspândiţi şi mai greu de identificat. Nici în ultimul 
moment nu au existat informaţii care să avertizeze asupra planului de 
asasinare a lui William pus la cale in 1695 de un grup de iacobiti exilați si 
planificat să aibă loc înaintea invaziei pregătite pentru 1696. 

Şi riscul unor conspirații iacobite în Anglia era dificil de evaluat. Multe dintre 
acuzaţiile publice aduse lui William şi Mariei erau pur şi simplu discuţii prin 
cârciumi, care nu reprezentau o ameninţare semnificativă pentru securitatea 
naţională. Pedeapsa obişnuită aplicată la Middlesex pentru astfel de discuţii 
instigatoare la revoltă era o amendă combinată cu o sentinţă de a petrece o 
oră în cea mai aglomerată perioadă a zilei la stâlpul infamiei de la Charing 
Cross, Covent Garden, St James's Street, St John Street, Bow Street, Strand 
sau de la New Palace Yard.” Cele mai multe rapoarte ale informatorilor despre 
simpatizantii iacobiti nu contineau nimic cu adevárat important. Un informator 
pe nume lacob Ormiston i-a scris, de exemplu, în 1695, lui Sir William 
Trumbull, unul dintre secretarii de stat, cá un anume cápitan Clifford l-a 
confundat cu un catolic şi i-a spus într-o cârciumă, sub influenţa băuturii, cá 
pregătirile pentru o răscoală iacobită mergeau foarte bine (deşi a refuzat să 
ofere detalii) şi, „în scurt timp, ar trebui să-l avem din nou acasă pe suveranul 
nostru, regele lacob". Un agent mai experimentat i-a spus lui Trumbull că 
astfel de afirmaţii erau ,trámbitate prin toate cafenelele [iacobitilor]".* 
Existau şi rapoarte la fel de exagerate care afirmau că mulţi călători francezi 
şi străini erau spioni iacobiţi. Chiar si John Wallis, care de obicei nu se alarma, 
se temea că „marea grămadă” de studenţi străini pe care îi vedea la Oxford 
erau, de fapt, agenti iacobiti trimişi „să evalueze tendinţele din Regat".* 

William al Ill-lea era mai preocupat de simpatiile iacobite ale membrilor 
marcanţi din guvernul şi armata sa, dintre care unii trecuseră abia de curând 
în tabăra sa şi puteau foarte bine să o schimbe din nou. Printre aceştia se 
număra şi cel care a fost considerat ulterior drept cel mai mare general 
britanic al generaţiei sale: John Churchill, conte (ulterior, duce) de 
Marlborough. Desi Marlborough părăsise armata lui lacob al Il-lea la câteva 


săptămâni după debarcarea lui William în Anglia, în 1691 a început o 
corespondenţă secretă atât cu lacob, cât şi cu ducele de Berwick, fiul 
nelegitim al lui lacob cu Arabella, sora lui Marlborough, şi a păstrat legătura 
cu mai multi agenti iacobiti. La începutul lui 1692, William l-a îndepărtat pe 
general fără niciun avertisment. Potrivit apropiaților regelui, corespondenţa 
recentă a acestuia cu lacob al Il-lea fusese interceptată, iar el era bănuit că 
dezvăluise planul secret al lui William de a lansa un atac la Dunkerque. 
Marlborough a fost trimis la Turnul Londrei pentru o lună şi jumătate şi abia 
după câţiva ani a reuşit să recâştige încrederea regelui.“ Probabil că părerea 
lor ulterioară despre importanţa „obţinerii de informaţii despre acţiunile şi 
planurile inamicului” s-a datorat într-o oarecare măsură experienţei 
personale, când William i-a descoperit propriile „planuri”. 

Majoritatea membrilor guvernului şi armatei care aveau legături cu iacobitii 
erau genul care preferau să aibă o „asigurare de incendiu” - oameni care nu 
manifestau o loialitate personală fata de lacob al II-lea, dar credeau că este 
prudent să păstreze legătura cu susţinătorii lui, pentru cazul în care acesta ar 
redobândi în mod neaşteptat tronul. Urmărirea conspiratiilor iacobite mai 
serioase era îngreunată de sistemul de informaţii intern necentralizat al lui 
William al Ill-lea. Această situaţie i se datora în parte chiar lui William, care nu 
a numit un Scot sau un Thurloe care să coordoneze operaţiunile de spionaj 
intern şi extern, aşa cum se întâmplase în timpul interregnului. lar miniştrii lui 
William au căzut pradă unei greşeli clasice si nu tráseserá invataminte din 
operaţiunile de spionaj din trecut. La mijlocul anilor 1650, Carol al II-lea, aflat 
în exil, ajunsese la concluzia pesimistă (şi exagerată) că şefii spionajului lui 
Cromwell îi furnizau acestuia „informaţiile perfecte despre tot ce hotăra să 
facă Majestatea Sa".* Supravegherea dezorganizată a iacobitilor după 
Revoluţia Glorioasă nu a fost nici pe departe la fel de eficientă ca măsurile de 
infiltrare în rândurile opoziţiei regaliste luate cu o generaţie înainte, de Scot şi 
Thurloe. Cei doi (uneori trei) secretari de stat ai lui William îşi foloseau în mod 
independent propriii agenţi şi primeau sporadic de la judecătorii şi primarii 
locali rapoarte despre persoane bănuite că ar fi iacobiti. Doi parlamentari din 
rândul grupării Whig, John Arnold şi Henry Colt, aveau propriile reţele de 
spionaj care-i urmăreau pe iacobiti, ca şi contele de Monmouth. Unii lorzi- 
locotenenti din diverse comitate, care conduceau milițiile locale, au 
considerat că este de datoria lor să investigheze activitatea subversivă şi să-i 
aresteze pe suspecți”. 

Caracterul încâlcit al sistemului intern de informaţii (mult mai puţin eficient 
decât cel extern), combinat cu temerile larg răspândite de conspirații 
iacobite, au creat noi oportunităţi pentru şarlatani, la fel cum teama de 
„comploturi papiste” îi permisese lui Titus Oates (reabilitat în mod nemeritat 
după Revoluţia Glorioasă) să-şi înceapă cariera de escroc celebru. Şarlatanul 
care a folosit în cel mai spectaculos mod informaţii false despre comploturi 
iacobite după Revoluţia Glorioasă a fost William Fuller, care a susţinut că 
fusese crescut în credinţa catolică şi fusese atât servitor al lordului Melfort, 
sfetnic al lui lacob al Il-lea, cat şi paj al reginei Maria de Modena. După 
spusele sale, pe care nu se poate pune însă bază, Fuller schimbase tabăra în 
secret şi lucrase ca agent al lui William la curtea lui lacob, aflată în exil la 
Saint-Germain. După ce contribuise în 1690 la arestarea curierului iacobit 
Matthew Crone şi oferise dovezi în procesul acestuia, Fuller obținuse sume 
mari de bani de la William şi guvernul sáu, pentru a-şi finanța presupusele 


operaţiuni de spionaj.* Printre cei inselati de Fuller s-a numărat si regina 
Maria, care a poruncit să i se plătească acestuia 100 de lire sterline.» Alte 
sume primite de Fuller pentru care s-au păstrat dovezi includ 180 de lire „la 
porunca Majestátii Sale" si 110 lire de la contele (ulterior, ducele) din 
Shrewsbury. Teoriile conspiratiei prezentate de Fuller, precum cele ale lui 
Titus Oates cu doar un deceniu înainte» au provocat neliniste in Camera 
Comunelor, unde domnea deja o atmosferá tensionatá. In 1691, in douá 
interventii in fata parlamentarilor, el a sustinut cá Ludovic al XIV-lea avea 
spioni atât în Consiliul de Coroană, cât si în birourile secretarilor de stat. 
Adevărul spuselor sale şi al altor acuzaţii de conspirație franco-iacobită putea 
fi dovedit, declara el, de doi martori care se aflau în acel moment în 
străinătate, dar erau dispuşi să se întoarcă dacă li se permitea să revină în 
siguranţă. Cu toate acestea, martorii nu au apărut aşa cum promisese Fuller. 
La începutul lui 1692, acesta a afirmat că este „foarte bolnav, slăbit, cu 
vărsături”, pentru că a fost otrăvit de iacobiti, motiv pentru care nu a putut 
veni în Camera Comunelor ca să aducă dovezi suplimentare. Pretinzând că se 
află pe patul de moarte, a oferit unui grup de parlamentari care l-au vizitat o 
declaraţie sub jurământ, prin care îi îndruma către casa unui spiter, unde s-ar 
fi aflat martorii. Dar, încă o dată, aceştia au fost de negăsit, iar Fuller nu a 
murit. Stánjeniti de credulitatea care îi făcuse să ia în serios scornelile lui 
Fuller, membrii Camerei Comunelor s-au înfuriat şi au concluzionat că acesta 
era un impostor şi un escroc care „le-a scandalizat pe Majestăţile Lor şi 
guvernul şi a abuzat de această Cameră, acuzând în mod fals mai multe 
persoane de onoare şi calitate”. După ce a fost acuzat de procurorul general, 
a fost condamnat să stea la stâlpul infamiei, precum Oates în 1685, şi să 
plătească o amendă de 200 de marci.” 

Cele mai serioase conspirații iacobite autentice descoperite prin operaţiuni 
de spionaj au fost planurile corelate din 1696 de invadare a Angliei şi de 
asasinare a lui William al Ill-lea. Conform informatorilor lui William de la 
curtea de la Saint-Germain, lacob era încrezător, în ciuda fugii umilitoare din 
Anglia şi a înfrângerii din Irlanda, că îşi va recâştiga tronul cu ajutorul 
francezilor. În ianuarie 1696, şi-a trimis în secret în Anglia fiul nelegitim, pe 
ducele de Berwick, pentru a pregăti o rázmeritá. Berwick l-a asigurat în grabă 
pe Ludovic al XIV-lea - care a ordonat trupelor să se adune pe coasta 
canalului pentru a sprijini rázmerita - că „Regele lacob are numerosi 
susţinători atât în Anglia, cât si în Scotia, care vor lua armele de îndată ce vor 
auzi cá a debarcat". Cel mai apropiat consilier al lui William, William Bentinck, 
de origine olandezá si primul duce de Portland, primea din Flandra informatii 
potrivit cárora ,inamicul a adunat o armatá mare la Dunkerque si Calais, 
precum si un numár mare de nave de transport si de rázboi, iar trupele erau 
fie la bord, fie se imbarcau, fiind cunoscut faptul cá erau adunate pentru 
invazia Angliei". Portland i s-a destáinuit mai tárziu baronului Lexington, unul 
dintre diplomatii englezi: Am fost pe marginea prápastiei, aproape sá cádem. 
Apoi, printr-o intervenţie evidentă a providentei, ni s-a adus la cunoştinţă 
pericolul care ne ameninţa pe noi şi pe toată Europa”.” 

Prin „intervenţie a providentei" Portland se referea la informaţiile primite în 
seara de 14 februarie 1696, potrivit cărora, în afara invaziei franceze 
planificate în sprijinul rázmeritei iacobine, a doua zi urma să aibă loc o 
tentativă bine organizată de asasinare a regelui, în momentul în care se 

întorcea cu caleasca de la vânătoare, trecând pe o strádutá îngustă. 
Informatorul lui Portland, Thomas Prendergast, fusese ales sá facá parte 
dintre cei opt asasini condusi de Sir George Barclay, ofiter al armatei iacobite 
de la curtea în exil a regelui, care venise la Londra deghizat. Prendergast 
primise misiunea să tragă cu flinta de mai multe ori în caleaşca regală, dar, 
după cum i-a mărturisit lui Portland, conştiinţa nu-i va permite să ducă la 
îndeplinire planul. Lui Portland i-a fost oarecum dificil să îl convingă pe 
William să-şi amâne vânătoarea până pe 22 februarie. In seara zilei de 21, 
Prendergast a mers la palatul Kensington pentru a raporta că asasinii s-au 
adunat din nou şi intenționau să-l ucidă pe rege după vânătoarea de a doua 
zi. Raportul său a fost confirmat de Francis Delarue, care acţiona ca agent 
dublu. Prendergast a fost dus la rege şi a dezvăluit, pentru prima dată, 
numele asociatilor săi iacobiti. Când vânătoarea regală a fost anulată, s-a 
răspândit zvonul că a fost descoperit un complot şi că potenţialii asasini au 
fugit. Deşi cei mai mulţi, inclusiv Barclay, au ajuns în cele din urmă în Franţa, 
11 dintre cei implicaţi în complot - unii doar tangential - au fost executaţi sau 
închişi. Planurile pentru invazia franceză, care probabil că ar fi continuat dacă 
asasinatul ar fi reuşit, au fost anulate. Divulgarea complotului a adus mari 
prejudicii cauzei iacobite şi a sporit popularitatea lui William într-un moment 
de criză economică.” Ducele de Berwick, care a fugit şi el în Franţa în ciuda 
recompensei de 1 000 de lire sterline pentru capturarea sa, a afirmat ulterior 
că „venise [în Anglia] pentru a stârni rázmerita, dar nu ştia nimic despre 
asasinat”. El recunoaşte însă, în Memoriile sale, că a fost informat despre un 
complot pentru „răpirea” regelui, pe care nu-l contramandase. Întrucât nu a 
existat un astfel de complot, „răpirea” ar fi putut fi un eufemism pentru 
asasinat. După ce a fugit, Berwick nu s-a mai întors niciodată în Marea 
Britanie.” 

Moartea în exil a lui lacob al Il-lea, în 1701, a fost grăbită de un succes 
remarcabil al spionajului englez, în care a fost implicat fostul său secretar de 
stat, lordul Melfort, căruia i se permisese în 1697 să pună capăt exilului său în 
provincie şi să revină la Saint-Germain, unde reintrase în grațiile regelui si în 
cercul intim al acestuia. În 1701, un mesager francez a livrat din greşeală o 
scrisoare adresată de Melfort fratelui său, lordul Perth, la curtea engleză de la 
Whitehall. Scrisoarea conţinea detalii secrete despre susţinătorii iacobiti din 
Scoţia şi vorbea despre posibilitatea unei invazii franceze. Profitând de 
această ocazie neaşteptată de a-i pune în încurcătură atât pe lacob, cât şi pe 
Ludovic, William a ordonat publicarea scrisorii. Curtea franceză a fost atât de 
furioasă, încât l-a acuzat pe Melfort că a trimis în mod deliberat scrisoarea 
către Whitehall, în speranţa de a provoca un alt război între Franţa şi Anglia. 
lacob a fost atât de şocat când i s-a spus despre publicarea scrisorii, încât a 
suferit un accident vascular cerebral de pe urma căruia nu şi-a mai revenit 
niciodată complet. La insistenţele lui Ludovic al XIV-lea, nefericitul Melfort a 
fost din nou alungat în exil în provincie.” 

După un an, din motive care nu au avut legătură cu scrisoarea lui Melfort, 
Anglia şi Franţa se aflau din nou în conflict, odată cu izbucnirea Războiului 
spaniol al Succesiunii (1702-1714), un alt episod în eforturile prelungite de 
limitare a influenţei Franţei lui Ludovic al XIV-lea, care dominase politica 
europeană timp de aproape jumătate de secol. In cea mai mare parte a 
războiului, armatele Angliei şi ale aliaţilor săi, până în 1711 sub conducerea 
ducelui de Marlborough, comandantul suprem al forţelor britanice („căpitan- 
general”), i-au învins pe francezii lui Ludovic al XIV-lea. Bătălia de la 
Blenheim, desfăşurată în Bavaria, în 1704, a fost atât prima mare victorie 


engleză pe uscat de la Războiul de 100 de Ani, cât si prima înfrângere 
decisivá a lui Ludovic al XIV-lea. Marlborough a primit mosia regalá de la 
Woodstock şi libertatea de a-şi construi acolo un palat máret, care să poarte 
numele bătăliei în care a ieşit victorios. „Pentru o vreme”, scrie istoricul Mark 
Kishlansky, „Marlborough a fost cel mai cunoscut om din lume.” A mai obţinut 
victorii decisive la Ramillies, în 1706, ceea ce i-a permis să cucerească Ţările 
de Jos Spaniole într-o campanie fulgerătoare, şi la Oudenarde, în 1708, în 
urma unei bătălii care a pus capăt oricărei perspective de invazie franceză în 
Republica Olandeză.” 

Informaţiile de calitate, precum şi conducerea inspirată a generalului 
Marlborough au contribuit la victoriile aliaţilor. Cu toate acestea, spre 
deosebire de succesul spionajului britanic în Războiul de Nouă Ani, cele din 
timpul Războiul de Succesiune la Tronul Spaniei nu au avut nicio legătură cu 
monarhul. Serviciile de informaţii depăşeau orizontul de imaginaţie al 
succesoarei lui William, regina Ana. După cum se plângea confidenta sa, 
ducesa de Marlborough, mintea Anei era atât de preocupată de „ceremonii şi 
obiceiuri de curte, precum şi de alte asemenea fleacuri nesemnificative”, 
încât principalele ei subiecte de conversaţie erau „moda şi regulile de 
succesiune”. Deşi avea doar 37 de ani când a devenit regină, Ana a trebuit să 
fie purtată într-o lecticá la ceremonia de încoronare, fiind îmbătrânită 
prematur de 17 sarcini, toate sfârşite tragic cu avorturi spontane, copii morţi 
la naştere sau naşterea unor bebeluşi care au murit în fragedă pruncie. 
Plăcerile ei se limitau la mâncare şi jocuri de noroc.” 

Forţa care a pus în mişcare sistemul englez de informaţii în timpul domniei 
reginei Ana (1702-1714) a fost ducele de Marlborough. Cea mai recentă şi cea 
mai bună biografie a lui Marlborough, scrisă de istoricul militar Richard 
Holmes, concluzionează că „Tot ce a făcut acesta a avut la bază dobândirea şi 
analiza informaţiilor”. Când a preluat comanda armatei aliate din Ţările de 
Jos, în aprilie 1702, l-a numit pe William Cadogan intendentul său general 
(ulterior, general conte); neoficial, el a fost şi şeful serviciului de informaţii al 
lui Marlborough - primul numit de un general englez. Cadogan era un 
excelent lingvist, vorbind fluent franceză, olandeză şi germană. In iulie 1706, 
în timp ce conducea o expediţie de recunoaştere în apropiere de Tournai, a 
fost luat prizonier de o patrulă de cavalerie franceză. Constienti cá se bucura 
de aprecierea lui Marlborough, francezii l-au eliberat, într-o manieră 
cavalerească, într-un schimb de prizonieri.» Lordul Strafford a susţinut că 
Heinsius, Marele Pensionar (Raadpensionaris) al Olandei?%, i-ar fi spus: „Dacă 
vrei să ai un duce de Marlborough, ai nevoie de un Cadogan.” 

Pe lângă dobândirea de informaţii tactice de la prizonierii şi dezertorii 
inamici, Cadogan avea şi o reţea de agenţi în Franţa, majoritatea aflaţi în 
principalele porturi. Stimulentele acordate agenţilor săi nu erau doar de ordin 
financiar. Cadogan i-a spus secretarului privat al lui Marlborough, Adam de 
Cardonnel, în 1705: „Îmi veţi da voie să amintesc de bunul meu prieten, 
Conseiller Intime. Sper că i s-au oferit Tokay şi doamna, aşa cum a fost 
promis”.: Cardonnel mai conducea o reţea de spionaj şi printr-un fost secretar 
privat al lui William al Ill-lea, refugiatul hughenot Jean de Robethon, care 
devenise secretar privat si consilier influent al electorului de Hanovra, viitorul 
rege George l.e Cu câteva luni înainte de Blenheim, Robethon îi dăduse un 
memoriu confiscat al lui Michel de Chamillart, secretarul de stat pentru război 

al lui Ludovic al XIV-lea, care rezuma instrucţiunile lui Ludovic către 
comandantii săi. Cardonnel scria că „în acest memoriu am găsit [...] cele mai 
ample planuri ale inamicului” şi „sper că vom putea să le facem faţă”. Aşadar, 
Marlborough cunoştea planul de campanie al Franţei - conform căruia 
comandanții francezi urmau să intre în luptă doar cu unităţi aliate izolate.: Pe 
de altă parte, înainte de Blenheim, comandantul francez, mareşalul Camille 
de Tallard, a mărturisit că „nu are nicio idee despre forţa inamicului”; habar 
nu avea că forţele unite ale lui Marlborough şi ale aliatului principal al 
acestuia, comandantul suprem imperial, prinţul Eugeniu de Savoia-Carignan 
(care era de origine franceză, însă Ludovic al XIV-lea nu-l acceptase în armata 
franceză), erau atât de aproape de el. Dacă Marlborough şi-a conceput 
propriul plan de campanie cu ajutorul unor informaţii de calitate, Tallard i se 
plângea lui Chamillart că i s-a impus un plan de campanie prost şi că nu se 
putea înţelege cu aliaţii săi bavarezi. Şi-a invinovátit propria armată pentru 
înfrângerea umilitoare: „Cea mai mare parte a cavaleriei s-a descurcat rău, 
chiar foarte rău aş zice, pentru că nu a distrus nici măcar o singură unitate a 
inamicului".* Tallard şi-a petrecut următorii opt ani ca prizonier de război în 
Nottingham, în condiţii de relativ confort, invatandu-i pe englezii care îl ţineau 
captiv cum să croşeteze dantelă, să coacă pâine ca /umea şi să cultive teliná, 
abilităţi ce le fuseseră necunoscute până atunci. 

După victoria din mai 1706 a lui Marlborough de la Ramillies şi intrarea 
nestingherită în Bruxelles, aflat până atunci sub control francez, el şi olandezii 
au obţinut o nouă sursă importantă de informaţii. În decembrie, Francois 
Jaupain, care preluase oficiul poştal din Bruxelles, şi-a oferit serviciile lui 
Marlborough şi contelui de Sunderland, recent numit secretar de stat. Jaupain 
a obţinut controlul asupra întregii corespondente între zonele din Ţările de Jos 
spaniole aflate încă sub control francez sau bavarez şi nordul Europei. | s-a 
alăturat lui Marlborough în campaniile militare din vara lui 1707 şi, din nou, în 
primăvara lui 1708, conducând o unitate de spionaj care aduna informaţii 
despre mişcările şi liniile de aprovizionare ale trupelor inamice. Totuşi, 
principala contribuţie a lui Jaupain la efortul de război aliat a fost asigurarea 
unui flux regulat de mesaje interceptate către tânărul criptolog regal englez 
William Blencowe, care preluase activitatea bunicului său, John Wallis, la 
moartea acestuia, în 1703. Blencowe, pe atunci în vârstă de 20 de ani, 
profesor la All Souls College de la Oxford, primea salariul de 100 de lire 
sterline pe an negociat de Wallis cu doi ani înainte. Iniţial, progresele în 
descifrarea codurilor frantuzesti au fost lente, în parte din cauza numărului 
limitat de interceptări care i-au fost trimise. Odată, Marlborough i-a trimis un 
mesaj capturat al lui Chamillart, secretarul de stat francez pentru război, dar 
Blencowe nu a reuşit să îl descifreze la timp ca să-i fie de folos generalului. 
Până în 1706, „Registrul de corespondenţă al miniştrilor francezi” ţinut de 
Blencowe includea doar trei documente decriptate. Ulterior, datorită 
mesajelor interceptate trimise de Jaupain, numărul acestora a crescut 
considerabil.” A existat, de asemenea, un număr mai mic de scrisori de la 
curtea lui lacob al Ill-lea, „Bătrânul Pretendent", fiul lui lacob al II-lea, către 
iacobitii din Scotia. In mod ironic, o parte din corespondenţa interceptată la 
Bruxelles continea avertismente despre pericolele interceptárii scrisorilor la 
Londra. 

Blencowe a fost răsplătit pentru succesul sáu în decriptarea mesajelor 
francezilor prin dublarea salariului, la 200 de lire sterline pe an. Regina Ana, 
fără îndoială la solicitarea secretarilor de stat, i-a luat partea şi într-o dispută 
cu colegiul sáu de la Oxford. In 1709, Blencowe a încercat să obţină o 


dispensă care să-i permită să-şi păstreze postul de la All Souls fără să fie 
hirotonisit, aşa cum se obişnuia. Directorul Bernard Gardiner a refuzat şi a 
încercat să-l oblige pe Blencowe fie să depună jurământul, fie să renunţe la 
post. Intervenţia reginei Ana în favoarea lui Blencowe a dus la abolirea 
dreptului de veto al directorului în ceea ce privea acordarea dispenselor. 
Cariera precoce de criptolog regal a lui Blencowe s-a sfârşit tragic şi timpuriu 
în 1712, pe când avea numai 29 de ani. In timpul unui atac de nebunie, după 
o boală gravă, Blencowe s-a împuşcat. Memorialul său, aflat în biserica All 
Saints din Northampton, aminteşte de abilitatea sa „în arta descifrării 
scrisorilor, în care a excelat şi prin care a lucrat în serviciul public timp de 
zece ani".* 

Marlborough era atât de preocupat să păstreze secretul asupra 
corespondenţei franceze interceptate de Jaupain şi decriptate de Blencowe în 
timpul Războiului de Succesiune din Spania, încât nu le-a dezvăluit nimic 
aliaţilor săi olandezi. Avea motive întemeiate să se îndoiască de faptul că 
olandezii puteau păstra secretul. După moartea „regelui-stathuder” William al 
III-lea, afacerile curente de politică externă îi reveniserá lui Heinsius. La 
rândul său, acesta trebuia să răspundă în faţa unui comitet presupus secret al 
Stărilor Generale, format din reprezentanţi ai tuturor provinciilor, care 
trebuiau să îşi consulte statele provinciale în chestiunile importante. „Acest 
lucru însemna, de fapt”, scrie istoricul olandez Karl de Leeuw, „că în 
Republica Olandeză erau mai mulţi oameni implicaţi în elaborarea politicii 
externe decât oriunde în lume şi că era extrem de dificil de recurs la orice 
formă de diplomatie secretă.” 

Marlborough nu ştia că Jaupain îi expedia şi lui Heinsius copii ale mesajelor 
interceptate ale francezilor, iar acesta le trimitea la „cabinetul negru” al 
electorului George | de Hanovra. In perioada 1707-1711, l-a plătit pe Ludwig 
Neubourg, cel mai important criptolog din Hanovra, cu 1 000 de guldeni pe 
an. „Acest lucru”, i-a spus Neubourg lui Heinsius în 1707, „îmi va spori foarte 
mult entuziasmul."*» Ca si Heinsius, mama lui George I, Sophia de Hanovra, 
mostenitoare prezumtivá a reginei Ana în temeiul Actului de reglementare din 
1701 din Anglia, a fost o admiratoare entuziastă a priceperii lui Neubourg în 
decriptări, numindu-l „una dintre minunile secolului”.: George însă şi-a 
schimbat părerea cu privire la cooperarea lui Neubourg cu olandezii după o 
scurgere de informaţii produsă în 1711 la Haga, care a implicat un mesaj 
diplomatic francez decriptat care-l punea pe el într-o situaţie stânjenitoare. 
Mesajul dezvăluia un plan al curţii franceze de a provoca disensiuni în rândul 
aliaţilor prin promovarea alegerii electorului de Hanovra ca Sfânt Împărat 
Roman, după moartea împăratului losif |, în aprilie. Două luni mai târziu, în 
timpul unei vizite la Haga, influentul secretar personal al lui George, Jean de 
Robethon, i-a relatat acestuia despre zvonurile privind conţinutul mesajului 
decriptat: „Fără îndoială că aceste zvonuri nu provin de la Marele Pensionar, 
dar nu putem fi siguri de deputaţii din comitetul secret al Stărilor Generale, 
care citesc şi ei scrisorile interceptate, după ce le decriptează oamenii noştri 
[din Hanovra]”. „Cabinetul negru” din Hanovra a încetat să mai lucreze pentru 
Heinsius la scurt timp după aceea. Cu toate acestea, secretarul privat al lui 
Heinsius, Abel Tasien d'Alonne - despre care se credea că este fiul nelegitim 
al stathuderului Wilhelm al Il-lea -, începuse să pună bazele unui „cabinet 
negru” olandez, a cărui importanţă a sporit în deceniile următoare.» 

In unele cazuri, mesajele decriptate de Blencowe i-au oferit lui Marlborough 
informaţii valoroase despre aliaţii săi olandezi, precum şi despre inamicii săi 
francezi. Corespondenta interceptată de agenţii lui Marlborough în 1709 a 


dezváluit negocierile de pace secrete dintre Heinsius si Torcy, secretarul de 
stat al lui Ludovic al XIV-lea. In mai, Cadogan a obtinut confirmarea cá Torcy 
trecuse prin Bruxelles si le-a trimis lui Sunderland si lui Marlborough detalii 
despre termenii de pace oferiti Olandei cu aceastá ocazie. Presiunea britanicá 
asupra lui Heinsius a contribuit la eşecul negocierilor franco-olandeze.* În fata 
incercárilor lui Ludovic al XIV-lea de a desfiinta Marea Aliantá, oferind concesii 
generoase olandezilor si germanilor, Marea Britanie s-a angajat public sá nu 
incheie separat pacea.* 

Cadogan a încheiat anul 1709 cu o evaluare a activităţii de informaţii 
incredibil de încrezătoare: „Un număr mare de dezertori vin zilnic şi, pe 
jumătate morţi de foame şi îmbrăcaţi rău, ne povestesc despre starea 
mizerabilă a trupelor franceze în termeni de necrezut dacă situaţia nu ar fi 
confirmată de rapoartele şi scrisorile din toate oraşele de garnizoană de pe 
graniţă”. Cadogan era prea optimist. Spre deosebire de victoriile precedente 
ale lui Marlborough de la Blenheim, Ramillies şi Oudenarde, bătălia de la 
Malplaquet, din septembrie 1709, a fost o victorie ă la Pyrrhus, cu pierderi de 
două ori mai mari decât cele înregistrate de francezi. Pentru prima dată, nu a 
primit nicio laudă din partea reginei Ana. Maresalul Claude Ludovic Hector de 
Villars, ultimul mare general francez din epoca lui Ludovic al XIV-lea, i-a scris 
regelui: „Dacă Dumnezeu va avea bunătatea să ne mai aducă o înfrângere ca 
aceasta, Majestatea Voastră poate conta pe distrugerea tuturor duşmanilor 
noştri”. După Malplaquet, guvernul britanic, epuizat de război, era pregătit 
pentru negocieri de pace. 

Transformarea guvernului englez de la Londra într-un guvern britanic, prin 
Actul Unirii din 1707, s-a datorat în mare parte unei operaţiuni de spionaj 
intern, condusă de viitorul prim-ministru al reginei Ana, Robert Harley, pe 
atunci secretar de stat pentru regiunile nordice ale Europei, care, cu doar 
câţiva ani înainte, declarase că „nu ştia despre afacerile scoțiene mai multe 
decât despre cele cu Japonia”.” In timpul negocierilor care au precedat 
adoptarea Actului, Harley a trimis agenti secreti în Scotia să raporteze despre 
opinia scotienilor şi să încerce să-i influenţeze. Cel mai important dintre 
aceştia a fost marele scriitor, polemist şi om de afaceri lipsit de scrupule 
Daniel Defoe, pe care Harley îl folosise deja ca agent în Anglia.* Ajuns la 
Edinburgh în septembrie 1706, Defoe a fost descris mai târziu de un 
contemporan drept „un spion printre noi, dar acest lucru nu este cunoscut, 
căci, altminteri, mulţimea din Edinburgh l-ar fi făcut bucăţi”. În octombrie, 
când a fost publicat proiectul Actului Unirii, o „mulţime ticăloasă şi răzvrătită” 
i-a ameninţat pe membrii parlamentului scoţian şi pe judecători. În ciuda 
protestelor de stradă, Defoe şi-a găsit surse în parlamentul scoţian, în Biserica 
Scoției şi în grupurile de afaceri şi civice importante şi a obţinut controlul 
asupra tuturor ziarelor. Cu toate că a negat public că ar fi spion, John 
Kerrigan, profesor de literatură la Universitatea din Cambridge, scrie că lui 
Defoe „îi plăcea atât de mult să facă impresie în cafenele, încât nu a putut 
rezista să nu aducă vorba de rolul său. Acest amestec de tăinuire şi laudă de 
sine îi este tipic [...]”.* „Stimulentele” economice au jucat cu siguranţă un rol 
major în câştigarea majorităţii pentru Uniune în parlamentul scoţian. Harley a 
descris cinic negocierile în urma cărora a fost obţinut sprijinul scoţian pentru 
Actul Unirii: „l-am cumpărat”. 

Cea mai periculoasă tangenţă a lui Harley cu spionajul a avut loc în 1711, 
când, pentru a cita Oxford Dictionary of National Biography, de-abia „a 
supravieţuit unei tentative de asasinat comise de un spion francez, marchizul 
de Guiscard”. Antoine de Guiscard, abate de la Bourlie, marchiz de Guiscard, 


era, in realitate, un om cu o imaginatie bogatá, care si-a petrecut o mai mare 
parte a carierei sale duplicitare ca agent englez decât ca spion francez. In 
perioada în care locuia la Lausanne, în 1704, Guiscard l-a cunoscut pe 
diplomatul englez Richard Hill, pe care a reuşit să-l impresioneze. Hill i-a 
raportat contelui de Nottingham, secretar de stat, că „Guiscard s-ar angaja să 
înceapă o revoltă printre catolici în Dauphine şi Languedoc, dacă i-aş promite 
protecţia şi asigurarea absolut necesare pentru a se apuca de lucru. Mi-au 
plăcut atât de mult caracterul şi temperamentul omului, un om de caracter şi 
de familie, foarte cunoscut, încât i-am promis totul”. Guiscard a susţinut că 
are acces la multe secrete ale francezilor şi că poartă cu el un flacon de 
otravă pentru cazul în care ar fi prins de agenţii lui Ludovic al XIV-lea care, 
chipurile, îl urmăreau. 

Ciudata carieră a lui Guiscard este o dovadă a vulnerabilitátii guvernului 
reginei Ana (şi, într-o măsură mai mică, a guvernului lui William) în faţa 
informaţiilor false şi a riscurilor ca un impostor credibil, cum era Guiscard, să 
obţină acces la nivel înalt. În 1706, în momentul în care se bucura de cea mai 
mare influenţă din cariera sa, beneficia de sprijinul solid al secretarului de 
război, Henry St John. În această perioadă, a primit 600 de guinee de la regina 
Ana şi o pensie din partea olandezilor şi i s-a încredinţat comanda unui 
regiment cu care să debarce pe litoralul francez şi să declanşeze răscoala pe 
care i-o promisese cu doi ani înainte lui Hill. Debarcarea nu a avut loc 
niciodată, iar credibilitatea şi veniturile lui Guiscard au scăzut constant în 
următorii câţiva ani. În 1711, a încercat să devină agent dublu în slujba lui 
Ludovic al XIV-lea, promitandu-i lui Torcy că, astfel, îşi va „ispăşi crimele fata 
de [Majestatea Sa] şi de patrie”. Deşi conştient de reputaţia execrabilă a lui 
Guiscard, Torcy a fost atât de impresionat de accesul său la informaţii de 
nivel înalt în guvernul britanic, încât a trimis un agent în Anglia ca să ia 
legătura cu el 

Dar corespondenţa lui Guiscard fusese interceptată şi, la vremea când a 
ajuns în Anglia agentul lui Torcy, era deja arestat la Londra. Pe 8 martie, a 
fost interogat de membrii Cabinetului (în absenţa reginei). Acuzat că a purtat 
o corespondenţă subversivă cu Franţa, a negat iniţial, însă apoi i s-au pus în 
faţă scrisorile interceptate, ascunse până atunci sub o pălărie pe masa 
Cabinetului. În acel moment, a sărit la Harley, şeful guvernului ales cu un an 
înainte, şi l-a înjunghiat cu un briceag ascuns în buzunar. Conform unor 
relatări dramatice ale contemporanilor, povestite de multe ori, deşi a fost 
grav rănit, viaţa lui Harley a fost salvată de broderia cu fir de aur cusută cu 
drag pe haină de devotata sa soră Abigail. Deşi este posibil ca povestea firului 
de aur care a frânt lama cutitului lui Guiscard să fie doar un mit, cuțitul chiar 
a fost distrus în urma atacului. Nici a doua tentativă de a-l înjunghia pe 
Harley, cu lama ruptă, nu s-a soldat cu moartea acestuia, deşi prim-ministrul 
a fost imobilizat la pat timp de o lună şi jumătate. Incercarea de a-l asasina pe 
Harley a sporit semnificativ popularitatea lui Guiscard în rândurile unui public 
care nu ştia de trecutul lui ca agent britanic necinstit. Guiscard a murit în 
închisoarea de la Newgate, pe 17 martie, din cauza rănilor suferite după 
atacul asupra lui Harley. Interesul public faţă de încercarea de asasinat a fost 
atât de mare, încât temnicerul a pus cadavrul lui Guiscard la păstrare într-un 
butoi, la vedere, şi percepea o taxă de un penny pentru a-l arăta doritorilor. A 
fost în cele din urmă înhumat la Newgate, din porunca regelui, iar temnicerul, 
oarecum nemeritat, a primit 5 lire sterline ca să „repare daunele aduse 
podelei şi tavanelor din două camere de apa sărată care se scursese din 


sicriul lui [Guiscard]".:» Niciun agent dublu din istoria britanică nu a avut un 
sfârşit mai ciudat. 

În iunie 1711, Harley, devenit conte de Oxford, a decis să înceapă negocieri 
secrete cu Ludovic al XIV-lea. Pe 12 iulie, poetul şi diplomatul Matthew Prior a 
fost trimis în Franţa cu un paşaport fals, însoţit de abatele Francois Gaultier, 
unul dintre negociatorii francezi, care călătorea şi el incognito. După zece zile 
de tratative cu Torcy şi o audienţă la Ludovic al XIV-lea, Prior s-a întors în 
Anglia cu un alt negociator francez, Nicolas Mesnager. Când a debarcat, a fost 
reţinut scurt timp de un ofiţer vamal, ale cărui suspiciuni au fost probabil 
cauzate de paşaportul fals. Negocierile secrete au încetat brusc să mai fie 
secrete. Opoziția Whig la guvernul Tory al lui Harley a denumit în batjocură 
tratatele preliminare de pace semnate pe 8 octombrie „pacea lui Matt" vw 

Marlborough i-a spus lui Harley că „nu îmi doresc nimic mai mult pe lumea 
asta decât sfârşitul războiului”, dar nu a fost de acord cu el în privinţa 
termenilor care ar fi putut fi considerati rezonabili. Poziţia lui a fost afectată si 
de o anchetă asupra registrelor contabile ale armatei, care a scos la iveală un 
deficit mare. Nu foarte convingător, Marlborough a susţinut în apărarea sa că 
nu a primit personal „mai mult decât ceea ce îi era permis ca general sau 
comandant suprem al armatei” şi, mult mai convingător, că a cheltuit o mare 
parte din bani pentru „obţinerea informaţiilor despre acţiunile şi planurile 
inamicului”. Pe 30 decembrie 1711, a fost înlăturat de la conducerea 
armatei. Succesorul său, ducele de Ormond, a fost instruit să evite atacurile 
asupra inamicului. Pe 11 aprilie 1713, Franţa, Anglia, Olanda, Portugalia, 
Prusia şi Savoia au semnat în sfârşit Tratatul de la Utrecht, punând capăt 
implicării lor în Războiul de Succesiune spaniol. Impáratul şi aliaţii săi germani 
au continuat războiul încă un an, fără nicio realizare semnificativă. 

Obsedat de încercările tot mai nereuşite de a se umple de glorie la sfârşitul 
domniei, Ludovic al XIV-lea a condus Franţa cu mai puţin succes decât la 
început. În anii 1660, îndrumat de Colbert, şi-a arătat dorinţa de a înţelege 
registrele contabile şi de a menţine solvabilitatea naţională. După moartea lui 
Colbert, a renunţat. La moartea sa, în 1715, Ludovic a lăsat în urma sa o 
Frantá falimentată, fără un sistem de contabilitate eficient şi cu puţin mai 
mult teritoriu decât la începutul domniei, în ciuda risipei devastatoare de vieţi 
omeneşti şi de bani cauzate de războaiele lui aproape nesfârşite. Cu o 
jumătate de secol înainte, Colbert avusese o viziune asupra spionajului mai 
amplă decât oricare alt om de stat european din vremea sa. In schimb, în 
Războiul de Nouă Ani, William al III-lea s-a folosit mult mai bine de informaţiile 
externe decât Ludovic sau decât oricare dintre miniştrii săi. In timpul 
Războiului de Succesiune la Tronul Spaniei, niciun general francez nu a avut 
flerul pentru spionaj al lui Marlborough. Percepția lui Ludovic al XIV-lea asupra 
activităţilor de informaţii, ca şi asupra majorităţii lucrurilor, nu se compara cu 
a cardinalului Richelieu, care murise pe când Ludovic avea doar patru ani. 
Sub Richelieu, Franţa fusese liderul mondial în domeniul spionajului. Acest 
lucru nu s-a mai repetat de atunci. 

CRIPTOLOGII SI SPIONII ÍN EUROPA VECHIULUI REGIM: DE 
LA SUCCESIUNEA CASEI DE HANOVRA LA RÁZBOIUL DE 
SAPTE ANI 


D.s ce George Louis, elector de Hanovra, a devenit, în 1714, regele 


George |, principala prioritate a serviciilor britanice de informaţii a fost 
monitorizarea si subminarea oricărei amenințări de producere a unei revolte 
iacobite în scopul restaurării dinastiei Stuart pe tronul Angliei. Conform 
termenilor tratatului de pace semnat de Marea Britanie si Franța la Utrecht, în 
1713, fiul lui lacob al Il-lea, lacob Stuart, numit ulterior „Bătrânul Pretendent", 
a fost nevoit să-şi părăsească palatul de la Saint-Germain, plecând întâi la 
Avignon, apoi la Bologna şi, în final, la Roma. Planificarea complotului iacobit 
era complicată de reţeaua de spionaj dezorganizată şi uneori chiar haotică. Pe 
lângă faptul că a folosit o amestecáturá de informatori neoficiali, lacob a 
angajat şi un număr mic de agenţi salariaţi „oficiali”, care îi scriau rapoarte 
periodice din Marea Britanie (dintre care se mai păstrează doar câteva) şi 
contribuiau la menţinerea legăturii între susţinătorii britanici şi curtea sa 
itinerantă. Securitatea reţelei de agenti iacobiti a fost descrisă, pe bună 
dreptate, drept „sporadică şi primitivă chiar şi pentru acel timp”. Sistemul de 
comunicaţii confuz includea folosirea aşa-numitelor „casete cu compartiment 
secret”, asigurate de negustorii din Dunkerque şi Rotterdam. Deşi erau 
conştienţi că scrisorile lor ar putea fi interceptate, unii dintre agenţi foloseau 
cuvinte de cod evidente, precum ,Joseph" (lacob), „Stirling” (Scotia) si 
,Estmor" (Anglia).: 

În lipsa unei metode coerente de evaluare a veridicitatii informaţiilor 
primite, lacob şi anturajul său au sperat în zadar că îşi vor putea recupera 
paşnic tronul la moartea reginei Ana. Incurajat de rapoartele eronate ale unor 
agenti despre simpatia faţă de iacobiti a lui Robert Harley, conte de Oxford si 
prim-ministru al reginei Ana în perioada 1711-1714, ducele de Berwick, 
fratele vitreg al lui lacob si cel mai bun general (de asemenea maresal al 
Franţei, începând din 1706), îi scria acestuia în 1712: 


Chiar cred că [guvernul britanic] are intenţii bune faţă de domnia voastră şi că 
intenţionează să acţioneze cât de repede posibil, dar le este atât de frică să nu fie 
cunoscuţi înainte de încheierea păcii [în Războiul pentru Succesiune spaniol], încât nu 
vor să incredinteze nimănui secretul. 


În realitate, în ciuda contactelor lui Harley cu minoritatea iacobită din 
partidul Tory si cu alti simpatizanți iacobiti, el şi majoritatea conservatoare 
(precum si partidul Whig) si-au mentinut sprijinul pentru succesiunea Casei de 
Hanovra, la negocierea căreia participase.? 

Pregătirile pentru rebeliunea iacobită din 1715 au fost la fel de haotice ca şi 
sistemul iacobit de culegere a informaţiilor - planurile pentru o razmerita în 
sudul Angliei nu au fost niciodată coordonate cu cele pentru rázmeritele din 
nordul ţării şi din Scoţia. În iulie 1715, conspiratorii din sud au realizat că 
intenţiile lor fuseseră descoperite de spionii guvernului. Insă rebeliunea din 
Scoţia a reprezentat cea mai serioasă ameninţare iacobită de la Revoluţia 
Glorioasă. Până în octombrie, liderul rebeliunii, John Erskine, conte de Mar, 
controla întregul teritoriu scoţian de la nord de Firth of Forth, cu excepţia 


castelului Stirling. Ulterior, întârzierile şi lipsa de experienţă militară a lui Mar 
au permis forţelor guvernamentale să preia din nou initiativa.2 Conducerea sa 
a fost descrisă drept „o combinaţie dezastruoasă de indecizie cronică şi 
incompetenta strategică”.: Mar si lacob Stuart, care ajunsese la Peterhead pe 
22 decembrie, s-au îmbarcat în secret pe o corabie care pleca spre Franţa pe 
4 februarie 1716, lăsând în urmă rămăşiţele forţelor iacobite cu ordine de 
negociere a termenilor capitulării. 

Comploturile iacobite de după rebeliunea din 1715 au avut în comun 
încercările de a-şi asigura sprijinul unei puteri europene. Guvernele regelui 
George | au beneficiat de informaţii solide despre majoritatea tentativelor, 
obţinute atât cu ajutorul criptologilor, cât si al reţelei de agenti. Insuşi regele 
era responsabil pentru stabilirea unei alianţe secrete între criptologii săi 
hanovrezi de la Nienburg şi cei din Marea Britanie, care făceau schimb de 
informaţii şi de vizite personale. Mesajele decriptate de la Nienburg erau 
transmise regelui de către ministrul hanovrez la Londra şi distribuite 
principalilor ministri. După sinuciderea, în 1712, a lui William Blencowe, 
criptologul regal al reginei Anas, funcţia a fost preluată de John Kell, în vârstă 
de 39 de ani, membru al Royal Society şi, ca şi Blencowe, profesor la Oxford. 
Keill era pe punctul de a accepta un post ca matematician în Republica 
Venețiană, când Robert Harley i-a oferit poziţia de criptolog. Faptul cá oferta a 
venit direct de la prim-ministrul reginei Ana (care nu era încă numit 
„premier”) era o dovadă a importanţei postului, deşi Keill a fost plătit cu doar 
100 de lire sterline pe an - jumătate din salariul lui Blencowe. Totuşi, din 
1712, Keill a câştigat un salariu suplimentar ca profesor savilian de 
astronomie. Şi-a dobândit renumele drept unul dintre cei mai influenţi filosofi 
naturalişti ai Marii Britanii, contribuind la diseminarea principiilor 
newtoniene.?^ Dar abilitatea şi poate chiar şi devotamentul lui în calitate de 
criptograf nu s-au comparat cu cele al lui Wallis şi Blencowe.?? 

În 1716, Keill a fost înlocuit de mult mai capabilul Edward Willes, în vârstă 
de 22 de ani. Willes învățase criptografia de la Blencowe, pe vremea când era 
adolescent şi învăţa la colegiul Oriel de la Oxford, pe care l-a absolvit în 1712. 
Deşi foarte tânăr, Willes a primit un salariu iniţial de 200 de lire sterline pe an, 
egal cu al lui Blencowe şi de două ori mai mare decât al lui Keill. Spre 
deosebire de predecesorii săi, el a primit şi un birou secret în guvern (de fapt, 
un „cabinet negru” britanic), însă lucra şi de la reşedinţa sa din Londra.226 
Până în 1717, Willes reuşise să descifreze coduri secrete franceze”, prusace', 
suedeze, precum şi iacobite. 

In urma rebeliunii eşuate din 1715, speranţele iacobitilor de a declanşa o 
nouă răzvrătire se bazau pe obţinerea unui ajutor militar din partea lui Carol 
al XII-lea al Suediei, care se afla în război cu Hanovra. În 1716, Willes a reuşit 
să decripteze corespondenţa privitoare la negocierile suedezilor cu iacobitii, 


224 Deşi Leibniz fusese un admirator al lui Wallis, relaţia pe care o avea cu Keill nu era 
deloc bună. Vezi ODNB, John Kell (W.a.) 


225 Kahn a apreciat cá John Keill era „absolut incompetent” (Codebreakers, p. 170), însă 
această opinie s-ar putea să fie prea dură. Deşi nu se ridica la nivelul lui Wallis, Blencowe 
şi Willes (vezi mai jos), s-a păstrat până în zilele noastre cel putin un exemplu de 
decriptare reuşită realizată de Keill. Vezi Leeuw, „Cryptology in the Dutch Republic”, p. 
19, n. 40. (Nal 


226 Willes vorbea fluent limbile latină, franceză, spaniolă şi suedeză. Vezi ODNB, John 
Willes. 


purtate între prim-ministrul suedez Georg Heinrich von Görtz?” si 
ambasadorul său la Londra, contele Karl Gyllenborg, care era căsătorit cu o 
bogată mostenitoare iacobită. Scrisorile, care includeau şi rapoartele unor 
diplomaţi suedezi la Paris şi Haga, mentionau posibilitatea unor împrumuturi 
din partea iacobitilor pentru finanţarea războiului lui Carol al XII-lea împotriva 
Hanovrei si a celorlalte campanii ale sale din Europa de Nord, în schimbul 
sprijinului suedez pentru o nouă revoltă iacobită în Marea Britanie. George | a 
fost atât de indignat de corespondenţa interceptată, încât probabil că a 
ordonat (şi cu certitudine a aprobat) arestarea lui Gyllenborg în ianuarie 1717 
- o încălcare fátisá a imunitátii diplomatice a ambasadei, pe care Marea 
Britanie nu a repetat-o niciodată. Gyllenborg a fost eliberat în august şi s-a 
întors imediat în Suedia. Corespondenta sa cu Górtz a avut o notorietate mai 
mare decât orice alt mesaj interceptat de la publicarea de către Parlament a 
scrisorilor secrete ale lui Carol | în timpul Războiului Civil. O mare parte din 
corespondenţă a fost publicată într-un raport al guvernului, cu ediţii in-folio şi 
in-quarto în engleză, franceză, germană şi olandeză, menite să marcheze o 
victorie propagandistică asupra lui lacob Stuart şi a suedezilor.» Camera 
Comunelor a întocmit o adresă plină de linguşeli pentru rege, lăudând 
supravegherea divină şi oficială cu ajutorul cărora au fost învinse comploturile 
iacobitilor si ale colaboratorilor suedezi ai acestora: „Adorăm privirea grijulie a 
Cerului care v-a protejat în chip atât de minunat persoana voastră sacră şi nu 
putem proslăvi îndeajuns înţelepciunea si vigilenta folosite la descoperirea 
timpurie si la momentul potrivit a acestei încercări disperate".» Ultima 
speranţă a iacobitilor de a dobândi sprijin armat din Suedia pentru 
declanşarea unei rebeliuni în Marea Britanie s-a destrămat odată cu moartea 
lui Carol al XII-lea în luptă, pe 11 decembrie 1718. 

Deloc surprinzător, publicarea corespondenţei dintre Górtz si Gyllenborg 
pare să fi convins Ministerul de Externe suedez să adopte coduri secrete mai 
sigure, pe care Willes nu reusea să le spargă de obicei. Totuşi, acesta a avut o 
serie de alte succese importante. Pe lângă faptul că a continuat să descifreze 
codurile diplomatice secrete ale Franţei şi Prusiei, el le-a spart şi pe cele ale 
Spaniei în 1720, Sardiniei în 1721 şi Austriei în 1722.» Willes a reuşit acolo 
unde Wallis a eşuat», obţinând promovarea clericală pe baza succeselor sale 
de criptograf. In 1718 a primit parohia Barton-in-the-Clay din Bedfordshire.» 
Un an mai târziu, i s-a alocat si un asistent: Anthony Corbiere, în vârstă de 32 
de ani, şcolit la St Paul's School şi colegiul Trinity de la Cambridge, care 
fusese detaşat anterior la ambasadele din Lisabona şi Madrid, pentru ca apoi 
să devină secretar particular şi traducător al secretarilor de stat.» 

In următorii trei ani, Corbiere l-a ajutat pe Willes la decriptarea unor scrisori 
care au dezvăluit contacte între episcopul de Rochester, Francis Atterbury, 
conducătorul nedeclarat al iacobitilor în Anglia, şi iacobitii aflaţi în exil.: 
Indignarea publică faţă de afacerea South Sea Bubble (bula speculativă cu 
acţiunile Companiei Mării Sudului) din 1720 pare să-l fi convins pe Atterbury 
că venise momentul potrivit pentru o nouă rebeliune. În decurs de trei luni, 
preţul acţiunilor la Compania Mării Sudului, al cărei guvernator era George |, a 


27 Statutul lui Górtz era extrem de neobişnuit. Oficial, el era trimisul Ducatului Holstein- 
Gottorp la curtea lui Carol al XII-lea. Practic, desi nu era suedez, a fost prim-ministru 
suedez. (N.a.) 


228 Sunt necesare cercetări suplimentare asupra documentelor decriptate de Willes, 
deoarece, în mod surprinzător, acesta a fost neglijat de istoricii care studiază secolul al 
XVIII-lea britanic. (Nal 


scăzut de la 1 050 la 175 de lire sterline, ruinând atât averile persoanelor 
fizice, cât si pe cele ale instituţiilor. Anchetele din 1721 au scos la iveală o 
reţea de corupţie în interiorul companiei si la nivel oficial. În noiembrie 1721, 
Atterbury a fost de acord cu propunerile pentru o rebeliune armată, pe carei 
le-a prezentat George Kelly, curierul lui lacob Stuart se Rebeliunea urma sa 
înceapă cu o invazie condusă de ducele de Ormond, sincronizată să coincidă 
cu alegerile generale britanice din 1722.» 

Pus în gardă de publicarea mesajelor suedeze şi temându-se că şi 
corespondenţa lui ar putea fi interceptată, Atterbury nu a scris cu mâna lui 
nimic despre complotul pe care îl punea la cale şi a vorbit despre acesta doar 
la reşedinţa sa episcopală din Bromley, unde avea încredere că slujitorii şi 
capelanii săi nu-l vor tráda. In loc să corespondeze direct cu lacob Stuart şi 
curtea sa din exil, Atterbury a lăsat această sarcină în seama lui Kelly.:: Cu 
toate acestea, complotul s-a destrămat în câteva luni într-o dezorganizare 
totală. Atterbury s-a certat cu ceilalţi conspiratori iacobiti de frunte, „a căror 
prudenţă colectivă frizează inertia", după cum se spunea.» lacob Stuart a dat 
dovadă de obisnuita lui lipsă de judecată, aprobând un complot separat pus la 
cale de Christopher Layer, un avocat excentric din Norfolk. La o întâlnire 
desfăşurată la Roma, Layer i-a prezentat lui lacob o listă cu 114 de „persoane 
cu averi” din Norfolk, „doritoare acum să-şi arate loialitatea şi afectiunea prin 
implicarea în orice încercare considerată oportună pentru a duce la o 
restaurare rapidă şi fericită”. In loc să îşi dea seama că Layer era un om cu o 
imaginaţie bogată, lacob i-a dat, entuziast, binecuvântarea; el şi soţia sa, 
„regina” Clementina, au devenit nasi ai fiicei lui Layer. Acesta plănuia să-şi 
înceapă rebeliunea prin ocuparea Turnului Londrei, a Băncii Angliei şi a 
Monetăriei Regale, iar apoi să-l pună sub pază pe George | în cazul în care 
acesta n-ar fi plecat imediat spre Hanovra. Indiciul care a dus la descoperirea 
planului lui Layer pare să fi venit din partea regentului Franţei, Filip, duce 
d'Orléans, care încerca la vremea aceea să se apropie de guvernul britanic.= 
Când a fost arestat, în septembrie 1722, Layer a încercat să ofere o explicaţie 
neverosimilă referitoare la grămada de săbii şi arme de foc: „Trebuie să ştiţi 
că slujitorul meu şi cu mine suntem, amândoi, mari vânători, când suntem în 
tara”, i-a spus el ofițerului venit să-l aresteze.2 A fost condamnat pentru înaltă 
trădare în noiembrie.» 

Cel mai implicat în încercarea de a dovedi că Atterbury era vinovat de 
trădare a fost Sir Robert Walpole, care a devenit, în 1721, primul premier al 
Marii Britanii (deşi titlul în sine nu a început să fie folosit în mod curent decât 
după încă un deceniu). Atterbury a fost trădat de un bărbat despre care 
credea că este şi el iacobit. Deşi a întrerupt legătura cu ceilalţi complotişti 
iacobiti şi s-a retras din conspirație până în primăvara lui 1722, implicarea sa 
în planificarea iniţială a rebeliunii a fost dezvăluită de către contele de Mar, 
conducătorul scoţian al rebeliunii eşuate din 1715. După o perioadă în exil, ca 
secretar de stat al lui lacob Stuart, Mar, deziluzionat, a devenit agent dublu 
britanic. In primăvara lui 1722, scriind sub pseudonimul „domnul Musgrave”, 
Mar a acţionat ca agent provocateur, angajându-se într-o corespondenţă 
criptată, incriminatorie, cu Atterbury, căruia i se adresa cu „domnule 


22° Protestant irlandez, Kelly provenea dintr-o familie catolică şi este posibil să fi fost 
preot anglican. (Nal 


230 Execuţia lui Layer a fost amânată de mai multe ori, în speranţa că va fi convins să-i 
incrimineze şi pe ceilalţi conspiratori. A refuzat să facă acest lucru şi a fost omorât prin 
spânzurare, spintecare şi sfârtecare la Tyburn, în mai 1723. (Nal 


Illington". Neştiind că Mar devenise agent dublu, Atterbury îi dicta răspunsuri 
lui George Kelly, care îi erau apoi trimise lui Mar; acesta le preda apoi unuia 
dintre agenţii lui Walpole, pentru a fi decriptate de către Willes.» > 

Atterbury a fost arestat pe 24 august 1722 si trimis in Turnul Londrei. In 
mandatul sáu de arestare se spunea cá a ,intretinut o corespondenta de 
tradare impotriva guvernului Majestatii Sale si s-a straduit sa implice mai 
multi supuşi ai Majestátii Sale în iniţierea şi săvârşirea unei rebeliuni, în 
sprijinul căreia le promisese ajutor strain”. O declaraţie emisă de lacob 
Stuart (semnată ca lacob al Ill-lea) din Italia in septembrie demonstra, într-un 
mod de-a dreptul caraghios, cât de rupt de realitate era acesta în privinţa 
perspectivelor de a-şi recupera tronul; în acelaşi timp, el se arăta şi profund 
îngrijorat de infiltrarea agenţilor în rândurile susținătorilor săi. S-a oferit să 
facă pace cu George |, cu condiţia ca acesta „să ne ofere, în pace, custodia 
Regatelor noastre”, dar s-a plâns „că diverşi supuşi de-ai noştri continuă să 
fie chestionati şi încarceraţi sub pretextul că spioneazá pentru noi” si că 
„informatorii, spionii şi martorii mincinoşi devin atât de numeroşi [...], încât 
niciun om nevinovat nu mai este în siguranţă”. 

Până la începutul lui 1723, Walpole şi consilierii săi ajunseseră la concluzia 
că dovezile împotriva lui Atterbury, care nu includeau nimic scris de mâna sa, 
erau prea incerte pentru a risca un proces de trădare. Au decis, în schimb, să 
opteze pentru o „lege de sanctionare şi penalizare”, care cerea pur şi simplu 
Parlamentului să fie de acord că Atterbury reprezintă un pericol pentru stat şi 
că trebuie deposedat de toate rangurile clericale şi exilat pe viaţă. Inainte de 
a treia lectură a proiectului de lege, în mai, Atterbury a transformat audierile 
din Camera Lorzilor într-o formă de proces de stat în timpul căruia, la un 
moment dat, l-a supus unui interogatoriu încrucişat pe principalul său 
acuzator, Walpole.* Printre momentele neobişnuite din cursul audierilor din 
Camera Lorzilor s-a numărat şi interogatoriul luat de arhiepiscopul de 
Canterbury şi alţii mosieresei Jane Barnes, cu privire la proprietatea asupra 
unui „câine pătat remarcabil” pe nume Arlechin, pe care l-ar fi adus George 
Kelly din Franţa, drept cadou de la contele de Mar pentru soţia lui Atterbury. 
Jonathan Swift, prietenul lui Atterbury, a scris o poezie satirică despre această 
întâmplare, intitulată Upon the Horrid Plot discovered by Harlequin, the 
Bishop of Rochester's French dog. 

Printre cei mai reticenti martori care au depus mărturie în Camera Lorzilor 
împotriva lui Atterbury a fost Edward Willes, singurul criptograf care a 
compărut vreodată în faţa parlamentului. Pe 6 mai, avocatul care susţinea 
proiectul de lege a adus „copii ale scrisorilor interceptate la oficiul poştal, o 
parte din ele scrise în cod secret şi decriptate ulterior”. Episcopul şi avocatul 
său au solicitat ca Willes „să arate cum a decriptat mai multe scrisori şi să 
spună după ce regulă judeca el că, într-adevăr, acele coduri chiar însemnau 
ceea ce pretindea”. Willes a refuzat să răspundă la întrebări referitoare la 
decriptarea codurilor, pe motiv că acest lucru era „în defavoarea guvernului” 
şi util inamicilor acestuia. La bara Camerei Comunelor, Atterbury a exclamat: 
„Pentru numele lui Dumnezeu, cine sunt aceşti criptografi? Sunt un fel de 
ofiţeri necunoscuţi naţiunii engleze. Sunt ei unelte şi instrumentele necesare 
miniştrilor statului?” El a cerut ca „această artă neclară” să fie explicată 
Camerei, „astfel încât să poată avea şansa să o desluşească”. Dorea să aibă 
„chiar cheia pe care au descoperit-o ca fiind potrivită acestor scrisori si din 
care au scos aceste câteva pretinse cuvinte” şi să o pună la dispoziţia 
Lorzilor, solicitare respinsă cu marea majoritate a voturilor. Cererea lui ca 


Willes sá puná la dispozitia tuturor cheia cifrului a fost respinsá cu 80 de 
voturi la 43. 

A doua zi, pe 7 mai 1723, înaintea lecturárii de către avocatul pentru 
proiectul de lege a mai multor scrisori interceptate de oficiul postal, Atterbury 
a insistat ca functionarii de la postá sá fie chestionati astfel: 


1. Dacă aveau vreo justificare si autoritate pentru a opri si deschide scrisorile 
menţionate şi de la cine aveau o astfel de autoritate. 


2. Dacă funcţionarii oficiului poştal care au copiat scrisorile, ale căror originale au 
fost trimise destinatarului, au interceptat singuri scrisorile sau le-au primit de la 
altcineva. 


În ciuda protestelor lui Atterbury şi ale avocatului său, Lorzii au votat să 
respingă întrebările, pe motiv că acestea erau „incompatibile cu siguranţa 
publică”.= Protestele lui Atterbury au avut mai mult efect a doua zi, pe 8 mai. 
După ce au fost citite în faţa membrilor Camerei Lorzilor trei scrisori 
decriptate din aprilie 1722, Atterbury a „dorit să poată avea copii ale acestora 
cu codul secret, aşa cum erau în original, ca să aibă posibilitatea de a 
examina corectitudinea decriptării a ceea ce se pretindea a fi fost înfăptuit de 
partea regelui. Credea că nu i se putea refuza acest lucru, întrucât atât de 
multe lucruri depindeau de acesta”. In ciuda opoziţiei avocatului pentru 
proiectul de lege, vicontele Townshend, principalul aliat politic al lui Walpole, 
care a prezidat procedurile judiciare din Camera Lorzilor, i-a permis lui 
Atterbury să obţină „o copie a scrisorilor şi codurilor, dimpreună cu cuvintele 
decriptate”. Townshend a permis, de asemenea, o demonstraţie a metodei de 
bază de producere a sigiliilor contrafăcute pentru a închide la loc plicurile 
scrisorilor interceptate, astfel încât să nu se vadă că au fost deschise, dar a 
respins cererea lui Atterbury pentru detalii suplimentare, căci s-ar „intra prea 
mult în secretele statului”. 

„Legea de sanctionare şi penalizare” a fost aprobată corespunzător după 
cea de-a treia lectură, iar Atterbury a fost exilat pe continent, unde şi-a 
petrecut următorii cinci ani, din ce în ce mai deznădăjduit, în funcţia de 
secretar de stat al lui lacob Stuart. Odată cu plecarea lui Atterbury, mişcarea 
iacobită a încetat să mai fie o forţă semnificativă în sudul Angliei (dar nu şi în 
nord). Acesta a fost primul proces major (sau aproape) după cel al Mariei a 
Scoției, care avusese loc cu 137 de ani în urmă, când criptografia a jucat un 
rol esenţial în stabilirea verdictului.* Jonathan Swift, ca mulţi dintre 
susţinătorii lui Atterbury, credea că mărturiile criptografilor erau false. 
Călătoriile lui Gulliver conţin prima (şi până acum singura) satiră despre 
descifrarea de coduri scrisă de un autor britanic important. Gulliver arată că a 
petrecut mulţi ani „în regatul Tribnia numită de băştinaşi Langden” (Tribnia şi 
Langden sunt anagrame pentru „Britain” şi „England”), unde miniştrii şi lingăii 
lor au în slujbă şi sub controlul lor un număr mare de informatori, acuzatori şi 
martori mincinoşi, care produc comploturi împotriva guvernului: 


Din capul locului, ei se înţeleg între dânşii asupra oamenilor care urmează să fie 
invinovatiti de complot; apoi au grijă să pună mâna pe toate scrisorile şi hârtiile 
acestora, iar pe autorii lor - în lanţuri. Aceste hârtii sunt încredințate unor artisti 
[criptografi] foarte pricepuţi în descifrarea înţelesurilor ascunse ale cuvintelor, 
silabelor şi literelor. Aşa, de pildă, ei ştiu că „scaun găurit” [toaletă tradiţională] 
înseamnă consiliu secret [...]. 


Atunci când această metodă dă greş, au altele două mai eficace, pe care cei mai 
învăţaţi dintre ei le numesc acrostihuri şi anagrame. Potrivit celei dintâi, ei pot 


descifra toate inițialele, dându-le tâlcuri politice. [..] Asa de pildă, dacă într-o 
scrisoare către un prieten, eu i-aş scrie acestuia: „Fratele nostru Tom a căpătat 
trânji”, un specialist în arta descifrării îşi va da seama numaidecât că aceleaşi litere 
care alcătuiesc propoziţia aceasta pot forma următoarele cuvinte: „Rezistaţi, se pune 
la cale un complot.” [semnat] Turul. 


„Turul” se referă probabil la vicontele iacobit Bolingbroke, care după 
rebeliunea din 1715 a fugit câţiva ani în Franţa, unde a fost cunoscut sub 
numele de La Tour. 

După complotul Atterbury, Willes a fost recompensat, fiind numit canonic de 
Westminster şi obţinând un salariu de cel puţin 500 de lire sterline pe an. 
După alte succese în decriptări au urmat şi promovări în ierarhia clerului. 
Willes a devenit protopop la Lincoln în 1739, pastor la Bonsall, Derbyshire, în 
1734, şi la St John Millbank, Westminster, în 1736. Următorul său pas a fost să 
„se înscrie pentru o episcopie” imediat ce fiul său Edward junior, născut în 
1721, şi-a încheiat studiile la Westminster School şi la Colegiul Queens, 
Cambridge, fiind pregătit pentru a fi numit criptolog. Edward junior şi-a primit 
titulatura în 1742, împărțind 1 000 de lire sterline pe an cu tatăl sáu. In 
acelaşi an, Willes senior a devenit episcop la St David, iar în anul următor s-a 
mutat la episcopia de Bath şi Wells, care era mult mai bogată. Willes a 
transformat secţia de criptanaliză într-o afacere de familie cu drepturi depline. 
Doi dintre fiii săi mai mici au devenit şi ei criptanalişti: reverendul William 
Willes, născut în 1732 şi şcolit la Westminster şi Wadham College, Oxford, în 
1752, si Francis, născut în 1735 si educat la Westminster, in 1758. Reputația 
lui Willes pentru nepotism a fost consolidată de numirea lui William şi a doi 
dintre ginerii săi ca arhidiaconi de Wells. Timp de câţiva ani, în ciuda 
ajutorului în decriptare din partea fiilor săi, Willes a continuat să aibă rolul 
principal: la superbul palat episcopal din Wells, aflat chiar lângă catedrală, 
soseau cu regularitate mesaje pentru decriptare.” 

Din 1722 până în 1744, secţia de criptanaliză putea să decripteze în mod 
consecvent corespondenţa austriacă. Cu toate acestea, în următoarea 
jumătate de secol n-a mai reuşit decât rareori*. Pe la mijlocul secolului al 
XVIII-lea, deşi avea în continuare succes în decriptarea, printre altele, a 
depeşelor diplomatice franceze, spaniole şi prusace”, a fost depăşită de 
„cabinetul negru” austriac, Geheime Kabinets-Kanzlei din Viena. Pe de altă 
parte, cabinet noir din Franţa, lider mondial cu doar un secol înainte, era într- 
un relativ declin», nefiind la curent cu faptul cá cifrurile sale erau atât de 
vulnerabile în faţa „cabinetul negru” austriac şi a secţiei britanice de 
criptanaliză. Până în 1743, Ministerul de Externe francez nu ştia nici că Rusia, 
care până de curând nu avusese niciun „cabinet negru”, începuse colaborarea 
cu unul dintre principalii criptologi ai vremii: matematicianul prusac Christian 
Goldbach. Acesta este cunoscut mai ales ca autor al „conjecturii lui 
Goldbach”, potrivit căreia orice număr întreg par mai mare decât 2 este suma 
a două numere prime. Goldbach a fost membru fondator al Academiei Ruse 
de Ştiinţe în 1725 si preceptor al lui Petru al II-lea, care a devenit tar în 1727, 
dar a murit trei ani mai târziu, la vârsta de numai 14 ani. Când fiica lui Petru 
cel Mare, Elisabeta (Elizaveta), a devenit împărăteasă în 1741, i-a alungat pe 
majoritatea demnitarilor germani, dar l-a păstrat pe Goldbach, care, un an 
mai târziu, a început să lucreze pe post de criptanalist în Ministerul de 
Externe rus.» 

În 1744, documentele decriptate de Goldbach au dus la umilirea publică a 
ambasadorului francez, marchizul de La Chetardie, aflat pe atunci la al doilea 
mandat la Sankt-Petersburg. În timpul primei sale şederi, La Chétardie 


câştigase favorurile prinţesei Elisabeta si era bine informat asupra relaţiilor ei 
cu bărbaţi de rând chipeşi: printre aceştia, un sergent din Regimentul de 
Gardă, un vizitiu, un ospătar şi un ţăran ucrainean din corul bisericii. După ce 
Elisabeta a devenit împărăteasă, La Chetardie a raportat la Paris că a rămas 
„atât de frivolă şi de desfrânată”, încât se deda „cu totul plăcerilor”. Pe 16 
iunie 1744, marele cancelar, contele Aleksei Bestujev-Riumin, i-a arătat 
împărătesei corespondenţa decriptatá a ambasadorului. A doua zi, La 
Chetardie a fost informat că urma să fie expulzat din Rusia. Când a protestat, 
i s-a citit o parte din corespondenţa decriptată. „Ajunge!”, a răspuns el şi şi-a 
început pregătirile pentru plecare. Ambasadorul britanic a raportat la Londra: 
„Nu am văzut niciodată vreun hoţ de buzunare alungat cu mai mult dispreţ 
dintr-o garnizoană, decât a fost La Chétardie cu/buté?* din acest imperiu”. 

Probabil însă că Geheime Kabinets-Kanzlei, „cabinetul negru” austriac, a 
fost cel care avea, la jumătatea secolului al XVIII-lea, cele mai mari succese în 
decriptarea corespondenţei diplomatice franceze. Criptografii vienezi, de 
multe ori de serviciu zi-lumină, lucrau o săptămână da şi una nu, cu excepţia 
situaţiilor de urgenţă. Şi traducătorii erau întotdeauna la dispoziţie. In fiecare 
dimineaţă, la ora 7, sacii de corespondenţă destinati ambasadelor din Viena 
erau aduşi în „cabinetul negru”, unde li se topeau sigiliile cu o lumânare. Inalti 
oficiali stabileau ce depeşe, sau fragmente ale acestora, urmau să fie copiate. 
Documentele lungi erau uneori dictate, pentru a economisi timp. In copierea 
diferitelor secţiuni ale unei singure depeşe importante puteau fi implicate 
până la patru persoane, pentru a evita întârzierea livrării corespondenţei. 
Până la ora 9:30, scrisorile trebuiau să fie din nou în plicuri, sigilate cu peceti 
false si gata să fie predate ambasadelor.“ 

Corespondenta franceză decriptată a fost o sursă de informaţii deosebit de 
importantă în timpul reorientării politicii externe a Austriei, după Războiul de 
Succesiune austriac. Principalul diplomat austriac, contele (ulterior prinţul) 
Wenzel Anton Kaunitz, a căutat să încheie o alianţă cu inamicul tradiţional, 
Franţa, împotriva noului inamic, Prusia. In calitate de ambasador în Franţa, 
din 1750 până în 1752, primea de la baronul Ignaz von Koch, şeful Geheime 
Kabinets-Kanzlei, un flux de informaţii continuu de depeşe franceze decriptate 
(inclusiv unele mesaje cifrate cu cele mai secrete coduri franceze). La 
începutul lui 1751, acestea arătau că francezii consideră inevitabilă 
declanşarea unui război european şi au suspiciuni cu privire la intenţiile Marii 
Britanii, ale Rusiei şi ale Imperiului Habsburgic. In primele nouă luni ale lui 
1751, Geheime Kabinets-Kanzlei a descifrat 18 coduri secrete franceze 
diferite.^ Pe 4 septembrie 1751, Koch îi scria lui Kaunitz că mesajele 
diplomatice franceze decriptate „dezvăluie din ce în ce mai clar principiile 
călăuzitoare ale cabinetului francez”. În timp ce se afla la Paris, Kaunitz 
primea şi corespondenţă britanică decriptată aparţinând, printre alţii, ducelui 
de Newcastle, unul dintre secretarii de stat la acea vreme.” 

În 1753, odată cu întoarcerea la Viena şi numirea în funcţia de cancelar (cu 
titlul formal „cancelar al statului, curţii şi camerei”), Kaunitz a devenit figura 


231 ,Alungat" (în franceză, în original). (N.t.) 

232 Deşi imprudente, părerile lui La Chétardie despre Elisabeta nu erau chiar exagerate. 
Conform marelui istoric rus Vasili Kliucevski, la sfârşitul domniei ei de 20 de ani a lăsat în 
urmă 15 000 de rochii, două cufere cu ciorapi de mătase, un Palat de iarnă construit doar 
pe jumătate şi un munte de datorii. Totuşi, Christian Goldbach a făcut avere sub domnia 
ei, fiind răsplătit din belşug si cu bani, si cu pământuri. A murit in 1764, la vârsta de 74 de 
ani. (N.a.) 


dominantá in politica externá a Habsburgilor. Ajutat de informatiile obtinute 
din decriptárile mesajelor franceze si ale altor scrisori diplomatice, Kaunitz si- 
a realizat ambitia de a încheia o alianţă cu Franţa, prin cele două tratate de la 
Versailles, din 1756 şi 1757. Acestea au fost piesele centrale ale „Revoluţiei 
diplomatice” care a dus la Războiul de Şapte Ani (1756-1763) între alianțele 
rivale formate din Austria, Franţa şi Rusia, pe de o parte, şi Marea Britanie şi 
Prusia, pe de altă parte. Comportamentul lui Kaunitz nu dădea niciun indiciu 
despre fascinația sa pentru activitatea de informaţii şi despre importanţa pe 
care o acorda acesteia. Impáráteasa Maria Tereza de Habsburg si sambelanul 
ei admirau abilităţile administrative şi diplomatice ale lui Kaunitz şi se 
întrebau „cum poate un om să combine calităţile unui adevărat geniu cu un 
ridicol frate cu extravaganta". Kaunitz era un ipohondru incurabil, temându-se 
de contactul cu cea mai mică infecţie şi, în acelaşi timp, era absurd de frivol, 
petrecând ore întregi pentru toaleta elaborată, asistat de o grămadă de 
servitori chipesi.“ 

Activitatea „cabinetului negru” austriac nu s-a bucurat niciodată de o 
publicitate oficială comparabilă cu cea făcută omologilor britanici în primul 
deceniu al domniei lui George l|, când guvernul a publicat depesele 
diplomatice suedeze decriptate şi au avut loc audierile din Camera Lorzilor în 
cazul Atterbury. Cu toate acestea, existenţa Geheime Kabinets-Kanzlei a 
devenit un secret cunoscut diplomaților străini de la Viena. Şeful cabinetului, 
baronul von Koch, se plângea: „Din păcate, avem reputaţia de a fi prea 
pricepuţi în această artă şi, în consecinţă, curţile care se tem că am putea 
intra în posesia corespondenţei lor îşi schimbă cheile [de cifru] şi adoptă de 
fiecare dată unele mai dificile şi mai greu de descifrat”. Deşi astfel de erori 
ale „cabinetului negru” par să fi fost rare, ambasadorul britanic la Viena a 
raportat la un moment dat că într-un plic cu corespondenţa lui oficială de la 
Londra se aflau copii ale documentelor austriece şi nu scrisorile englezilor în 
original. | s-a plâns lui Kaunitz, care a răspuns: „Cât de neîndemânatici sunt 
oamenii ăştia!” 

Spionii au avut parte de mult mai multă publicitate decât criptografii, dar în 
mare parte a fost publicitate ostilă. „Spion” (espion) era un termen peiorativ 
în Vechiul Regim în Franţa, folosit în principal pentru a-i desemna pe agenţii 
inamici. De obicei, francezii îşi numeau propriii spioni cu termenul mai puţin 
depreciativ ,agenti". Cuvântul francez espionnage, care a intrat şi în limba 
engleză, a fost folosit pentru prima dată abia în 1796. Dicţionarele franceze si 
celebra Enciclopedie (publicată în fascicule între 1751 şi 1772) defineau 
folosirea spionilor în primul rând în contextul activităţilor de spionaj militar: 
„C'est un vilain métier que d'espionner"??. Cel mai important general francez 
de la mijlocul secolului al XVIII-lea, Maurice de Saxe, la a cărui mare victorie 
de la Fontenoy din 1745 au asistat personal Ludovic al XV-lea şi viitorul 
Ludovic al XVI-lea, era mult mai entuziast: „Este imposibil să acorzi prea 
multă atenţie spionilor şi iscoadelor".* Comandanții militari din secolul al 
XVIII-lea se foloseau de spionaj mai mult decât cei din secolele anterioare, 
pentru a obţine informaţii strategice asupra resurselor şi intenţiilor inamicului, 
precum şi pentru recunoaşterea tactică tradiţională a câmpului de luptă. 

Frederic al II-lea („cel Mare") al Prusiei a susţinut că foloseşte spionii mult 
mai mult decât Ludovic al XV-lea: „Fratele meu din Franţa are 20 de bucătari 
şi un spion. Eu am 20 de spioni şi un bucătar”.* Insă probabil Frederic nu ştia 
că, în 1745, Ludovic al XV-lea a înfiinţat un departament secret, Secret du Roi 


233 „Spionajul este o meserie josnică” (în fr., în original). (N.t.) 


(„Secretul regelui"), pentru acţiuni de spionaj si diplomatie secretă, 
independent de Ministerul de Externe. Prioritatea initialá a fost tentativa de a- 
| instala pe tronul Poloniei pe prinţul de Conti, vărul lui Ludovic. În ciuda unor 
ani întregi de intrigi, încercarea a eşuat. Se pare cá Secret du Roi a avut 
puţine succese până la sfârşitul Războiului de Sapte Ani. In orice caz, 
Ludovic al XV-lea era mai preocupat de informaţii despre francezii care 
îndrăzneau să-i ridiculizeze autoritatea regală decât de politicile curților 
străine. 

În 1749, cu sprijinul lui Ludovic al XV-lea, contele d'Argenson, ministru de 
război şi aliat al doamnei de Pompadour, amanta en titre a regelui, a pornit o 
campanie majoră de interzicere a cântecelor şi a versurilor scandaloase 
despre cuplul regal. Nu s-a făcut nicio economie, iar campania a devenit 
obsesivă. In timpul căutării celor care răspândeau o poezie despre rege care 
începea cu „Monstre dont la noire furie” („Monstrul, a cărui furie neagră”), un 
informator a trimis o notă mototolită pe care era scris: „Cunosc pe cineva 
care avea în urmă cu câteva zile o copie a poeziei abominabile împotriva 
regelui în studioul său şi care o lăuda. Vă pot spune cine, dacă doriţi”. 
Informatorul, care a identificat făptaşul în persoana unui student la medicină 
pe nume Francois Bonis, a fost răsplătit cu generozitate, primind 12 ludovici 
de aur, salariul pe aproape un an al unui muncitor. Arestarea lui Bonis a 
declanşat „o vânătoare teribilă de poezie şi de oameni”, care, scrie istoricul 
Robert Darnton de la Princeton, a generat „cele mai bogate dosare de lucru 
de detectiv literar pe care le-am văzut vreodată”. Bonis a mărturisit că a 
obţinut poezia de la un preot, care s-a dovedit a fi o verigă într-un lanţ de 14 
studenţi, preoţi, notari şi funcţionari care îşi transmiteau poezia din mână în 
mână. Toti au fost închişi la Bastia as Niciun caz cunoscut de spionaj extern 
din timpul domniei lui Ludovic al XV-lea nu a fost urmărit cu atâta intensitate 
cum a fost „Cazul celor paisprezece”. 

Antoine Louis Rouillé, care a fost, succesiv, secretar de stat pentru marină 
(1749-1754) şi secretar de externe (1754-1757), avea o părere proastă 
despre realizările spionajului extern francez. Se plângea că majoritatea 
agenţilor săi nu au reuşit să fie eficienţi. In 1756, a denunţat „pericolul 
spionilor care, atâta vreme cât pot câştiga bani, vând oricui, fără discriminare 
şi cu aceeaşi uşurinţă, adevăruri şi minciuni”. Ca secretar britanic de externe 
şi apoi prim-ministru cu state vechi, ducele de Newcastle? a privit cu ochi 
mult mai buni beneficiile spionajului. Aproximativ 100 dintre cele peste 300 
de casete ce conţineau documentele sale (studiate incomplet) conţin 
materiale de spionaj. Ambasadorii britanici erau principalii sai recrutori de 
agenti. Totuşi, unii diplomaţi din secolul al XVIII-lea erau dezamágiti că erau 
implicaţi în spionaj. „Detest această muncă murdară”, scria Sir James Harris 
(ulterior conte de Malmesbury), pe vremea când era ministru la Haga în 1785, 
„dar când cineva este angajat să curețe cosurile de fum, este nevoit să-şi 
înnegrească máàinile".« Alţi diplomaţi britanici se bucurau să culeagă 


234 Secret du Roi a devenit mai activă după Războiul de Şapte Ani, vezi infra, pp. 354-355. 
(N.a.) 


235 Pe de altă parte, în Anglia autorităţile priveau în general destul de relaxat lipsa de 
respect la adresa Coroanei. „De oamenii de rând vorbesc de rău guvernul, este o cruce 
pe care autoritatea este nevoită să o poarte”. Vezi Cressy, Dangerous Talk, p. 243. (N.a.) 


236 Newcastle a fost secretar de stat pentru Departamentul de Sud din 1724 până în 
1748, iar pentru Departamentul de Nord din 1748 până în 1754 şi prim-ministru din 1754 
până în 1762, în afară de un scurt interval. ( N.a.) 


informatii secrete - niciunul mai mult decát extrem de curtenitorul prim conte 
de Waldegrave, ambasador în Franţa din 1730 până în 1741. 

Bunele maniere de care dădea dovadă la curte şi personalitatea elegantă a 
lui Waldegrave l-au impresionat atât de mult pe Ludovic al XV-lea, încât 
regele l-a invitat la o vânătoare care a durat o zi întreagă şi i-a oferit o 
grămadă de vânat - ceea ce era un dar regal nemaiauzit pentru un 
ambasador străin. Ludovic ar fi fost revoltat să descopere că, în momentul în 
care îi arăta lui Waldegrave o astfel de favoare, ambasadorul folosea un 
diplomat francez ca agent britanic. In octombrie 1734, Waldegrave a cerut 
aprobarea lui Newcastle pentru a încerca să recruteze un funcţionar de la 
secretariatul francez pentru afaceri externe, şi anume pe Francois de Bussy, 
ale cărui extravagantá şi datorii îi atrăseseră atenţia. Newcastle a răspuns că 
George al II-lea l-a autorizat personal pe Waldegrave să întreprindă aceasta 
„afacere cu cele mai importante urmări”. Până în vara următoare, 
Waldegrave îl recrutase pe de Bussy ca agent cu numele de cod 101, plătit 
din fondul secret al lui Walpole. De Bussy le-a furnizat britanicilor documente 
diplomatice franceze şi alte informaţii (inclusiv copii ale corespondenţei 
ministrului de externe, Germain Chauvelin)::” până la izbucnirea războiului 
între cele două tari, zece ani mai târziu. 

Operațiunile de spionaj ale lui Waldegrave au fost facilitate de securitatea 
precară a comunicaţiilor franceze. În octombrie 1736, Chauvelin i-a înmânat, 
din greşeală, o scrisoare secretă a „Bătrânului Pretendent”, lacob Eduard 
Stuart, care cerea Franţei să preia conducerea în formarea unei alianţe cu 
Habsburgii pentru restaurarea dinastiei Stuart. Fără să dezvăluie sursa 
informaţiilor, Waldegrave a folosit conţinutul scrisorii pentru a se plânge 
cardinalului Fleury, prim-ministrul în vârstă de 83 de ani al lui Ludovic al XV- 
lea, de sprijinul francez pentru iacobiti. Regina Carolina, regenta britanică în 
timpul absenței soţului ei, George al Il-lea, i-a trimis felicitări personale lui 
Waldegrave pentru „marea prudenţă şi discreţie” de care a dat dovadă în 
folosirea acestei informaţii pentru a-l înfrunta pe Fleury.» Intr-un contrast 
izbitor cu Walpole şi Newcastle, precum şi cu Richelieu şi Mazarin, cei doi mari 
cardinaux ministres ai secolului al XVII-lea, cardinalul Fleury a manifestat un 
interes extrem de scăzut fata de spionajul extern.?? In mare parte datorită 
simpatiei profunde pe care i-o purta Ludovic al XV-lea, a rămas prim-ministru 
până la moartea sa, în 1743, la vârsta de aproape 90 de ani. Ludovic a plâns 
la aflarea vestii.* 

Cariera lui de Bussy ca agent britanic a fost înlesnită de detaşarea sa la 
ambasada Franţei de la Londra în 1737.» Doi ani mai târziu, odată cu 
apropierea unui război denumit în mod bizar Războiul pentru Urechea lui 
Jenkins, de Bussy a fost folosit pentru obţinerea de informaţii despre relaţiile 
Franţei cu Spania, precum şi cu iacobiţii. Războiul a luat naştere dintr-o 
dispută comercială în urma căreia un soldat din garda de coastă spaniolă îi 
tăiase urechea căpitanului britanic Robert Jenkins. Se spune că acesta a 
prezentat urechea în timpul mărturiei depuse în faţa unei Camere a 
Comunelor revoltate. Operațiunile de spionaj ale lui Waldegrave în Franţa nu 


237 Între 1727 şi 1737, Chauvelin a fost singurul ministru din Vechiul Regim care a fost şi 
Secrétaire d'Etat des Affaires étrangéres şi garde des sceaux. (N.a.) 


238 Nu apare nicio menţiune despre Fleury în cele 510 pagini ale lui Genét, Espions des 
lumiéres. Nu este „nicio urmă” a implicării sale în operaţiunile din cabinet noir, cunoscut 
în timpul domniei lui Ludovic al XV-lea sub numele de bureau du secret. Vezi Vaille, 
Cabinet noir, p. 139. (N.a.) 


s-au limitat la recrutarea lui de Bussy. În iunie 1739, Newcastle l-a instruit să 
înfiinţeze o reţea de agenţi în porturile franceze şi să raporteze despre 
recrutarea de militari de către francezi în Irlanda. Pe 8 august 1739, 
Waldegrave a relatat, probabil bazându-se parţial pe informaţiile de la de 
Bussy, că „pare să existe un acord perfect între această curte şi curtea 
Spaniei".* În octombrie, Walpole, reticent, a cedat presiunii parlamentare şi a 
declarat război Spaniei. 

În 1740, când de Bussy a fost promovat charge d'affaires la Londra, avea 
reputaţia că este o persoană lacomă şi coruptă. Faptul că a rămas en poste 
este o dovadă suplimentară a faptului că securitatea diplomatică franceză nu 
constituia o prioritate.“ „Cu siguranţă”, îi scria Waldegrave lui Newcastle în 
ianuarie 1739, „nu există alt ticălos mai nerusinat." Se pare cá Newcastle i-ar 
fi sugerat lui Waldegrave, la un moment dat, că de Bussy era în solda 
britanicilor. O parte dintre informaţiile de la de Bussy erau de importanţă 
majoră. Pe 14 februarie 1744, a transmis întregul plan pentru o invazie 
franceză în Anglia, în sprijinul „Tânărului Pretendent”, Carol Eduard Stuart, 
mai cunoscut posterităţii sub numele de „Bonnie Prince Charlie”, precum şi 
numele principalilor iacobiti englezi implicaţi. | s-a plătit atunci suma enormă 
de 2 000 de lire sterline. Guvernul lui Henry Pelham (prim-ministru din 1743 
până în 1754 şi fratele mai mic al ducelui de Newcastle) a cerut întăriri cu 
trupe din Irlanda si Olanda şi a capturat câţiva iacobiti de frunte. Aproape în 
momentul în care de Bussy a trădat planul de invazie francez, Tânărul 
Pretendent a ajuns la Gravelines, folosind pseudonimul „Chevalier Douglas”, 
nerăbdător să înceapă invazia. Insă arestarea principalilor susţinători englezi, 
îndoielile în legătură cu sprijinul pe care i l-ar fi acordat majoritatea populaţiei 
şi distrugerile provocate de furtuni bărcilor franceze pregătite pentru 
debarcare la Dunkerque l-au determinat pe Ludovic al XV-lea să anuleze 
planul de invazie.“ 

În vara lui 1745, Carol a plecat în Scoţia, convins că populaţia din Highland i 
se va alătura chiar şi fără sprijinul forţelor franceze. In ceea ce priveşte 
Scoţia, optimismul său era în mare parte justificat. Victoria iacobită din 
septembrie de la Prestonpans, obţinută la numai două luni de la debarcare, i- 
a oferit controlul asupra celei mai mari parti a Scoției. Până la începutul lui 
decembrie, Carol ajunsese la Derby. Printre soldaţii lui se afla şi Dudley 
Bradstreet, un spion al guvernului care se prezenta sub identitatea 
căpitanului Oliver Williams, iacobit înflăcărat. Ulterior, Bradstreet a afirmat că 
a fost instruit personal de Newcastle să întârzie, „printr-o stratagemă”, 
înaintarea lui Carol spre Londra şi că a reuşit să convingă consiliul acestuia să 
se retragă în Scoţia. Deşi Bradstreet chiar s-a infiltrat în armata iacobită, este 
mult mai probabil ca majoritatea consiliului să se fi decis să se retragă, 
împotriva dorinţei lui Carol, nu din cauza vreunei „stratageme” a lui 
Bradstreet, ci pentru că se temeau să înfrunte cele trei armate engleze 
despre care credeau cá se pregătesc să intre în luptă. Nu ştiau că, încurajați 
de succesul de până atunci al lui Carol, francezii adunau în grabă o armată 
pentru invazie. După retragerea forţelor iacobite, Bradstreet a primit de la 
George al II-lea o recompensă de 120 de lire sterline, dar nu si postul de ofiţer 
în armată pe care susţinea că i l-ar fi promis regele. Ulterior şi-a câştigat traiul 
ca prestidigitator şi scamator.* 

Revolta iacobită s-a încheiat dezastruos pe 16 aprilie 1746, la Culloden, 
lângă Inverness, în ultima bătălie încrâncenată purtată pe pământ britanic. 
Forţele lui Carol, în mare parte formate din locuitori din Highlands, susţinute 
de unităţi irlandeze şi scoțiene din armata franceză, au fost înfrânte decisiv 


de o armatá majoritar englezá, comandatá de ducele de Cumberland, unul 
dintre fiii mai mici ai lui George al Il-lea. Fuga lui Bonnie Prince Charlie dupa 
Culloden „pe mare spre Skye" a intrat în folclorul britanic, la fel cum si fuga 
lui Carol al II-lea după bătălia de la Worcester, cu aproape un secol înainte, 
este amintită de numărul mare de taverne care poartă numele „Royal Oak". 
Intr-o oarecare măsură, ambii Stuarti şi-au datorat evadările improbabile 
faptului că aveau anumite calităţi de agenti secreti ingeniosi, fiind experti în 
camuflare şi deghizare. Dar evadarea Tânărului Pretendent ar fi fost 
imposibilă fără reţeaua informală de informaţii iacobită, care a reuşit să-i 
localizeze pe urmăritori şi să-l ajute pe Carol să-i evite. Cel mai cunoscut 
ajutor al său a fost Flora Macdonald, care crescuse în casa iacobită a şefului 
clanului Macdonald din Clanranald şi a fost de acord, după o oarecare ezitare, 
ca prinţul Carol să fugă cu ea din Benbecula în insulele Hebride, unde s-a 
refugiat, deghizat ca servitoarea ei irlandeză, Betty Burk. Ulterior, Flora 
Macdonald a povestit că i-a interzis lui Carol să poarte pistoale pe sub palton, 
pentru cazul în care ar fi fost perchezitionati. Carol a obiectat în zadar, 
spunând că, „Dacă se va întâmpla ca vreunul să caute atât de îndeaproape 
cum spui, cu siguranţă mă vor descoperi...”. In noaptea de 28 spre 29 iunie, a 
plecat cu Flora Macdonald într-o barcă mică de la Benbecula spre Skye. Deşi 
Flora a fost arestată la scurt timp după aceea, Carol - pe capul căruia fusese 
pusă o recompensă de 30 000 de lire sterline (o sumă de şapte cifre la 
valoarea de astăzi) - a reuşit să fugă întâi pe insula vecină Raasay şi apoi pe 
continent. La un moment dat, în timp ce soldaţii îl căutau pe dealurile din 
jurul Glenfinnan, a trecut îndeajuns de aproape de străji ca să le audă 
vorbind. Carol a rămas ascuns până a fost salvat pe 19 septembrie de o navă 
franceză, care l-a dus în siguranţă în Franţa.“ 

In următorii ani, agenţii britanici l-au urmărit pe Carol în toată Europa, în 
timp ce acesta făcea planuri pentru o lovitură de stat iacobită la Londra. Cu 
ajutorul unei reţele pe care biograful sáu, Frank McLynn, o descrie drept „o 
structură celulară de agenţi””, Carol, adesea deghizat ca preot, scăpa cu 
regularitate de urmăritori. Şi mai remarcabil, în 1750 a reuşit să viziteze 
Londra fără să fie prins. Carol se pregătise pentru vizită trimițând scrisori 
înşelătoare unei susținătoare engleze, imaginându-şi, probabil corect, că 
acestea vor fi interceptate şi vor induce guvernul în eroare. Pe 13 septembrie, 
a debarcat la Dover deghizat şi a ajuns la Londra trei zile mai târziu, 
rămânând cu Anne Drelincourt, Lady Primrose, la reşedinţa din Strand a 
acesteia. Ulterior, a participat, tot fără a fi descoperit, la o întâlnire cu 50 de 
iacobiti englezi de frunte, desfăşurată într-o casă din Pall Mall. lacobitii nu 
aveau speranţe pentru o lovitură de stat de succes, iar Carol s-a întors 
deznădăjduit de la Dover în Franţa, pe 23 septembrie. Nu a mai revenit 
niciodată în Marea Britanie. 

In următorul deceniu, guvernul britanic a beneficiat de un important agent 
infiltrat (,,cartita”) în rândurile iacobitilor, care îşi alesese numele de cod 
„Pickle”, probabil în onoarea eroului fictiv al lui Tobias Smollett, Peregrine 
Pickle.» Identitatea lui Pickle a fost atât de bine păzită, încât nu a fost 
descoperită pana la sfârşitul secolului al XIX-lea, când, cercetând 
documentele lui Alasdair Ruadh, şeful clanului Macdonnell din Glengarry (cca 
1725-1761), istoricul Andrew Lang a descoperit că şi acesta avea obiceiul lui 
Pickle de a scrie ,cum” cand, de fapt, voia să spună ,,care”.” Pickle i se 


239 Uneori folosea şi pseudonimele „Alex Pickle”, ,Jeanson" (numele tatălui său era John), 
„Alex Johnson" şi „Roderick Random" (alte personaje fictive ale lui Smollett). (Na) 


adresa de obicei prim-ministrului Henry Pelham spunându-i „bunul meu 
prieten”, iar ducelui de Newcastle, „Mr. Kenady”. Alte figuri importante erau 
desemnate cu numere: Bătrânul Pretendent era nr. 8, iar Carol Stuart, nr. 80. 
După întoarcerea lui Carol pe continent în 1750, Pickle a furnizat informaţii 
detaliate cu privire la planurile iacobite. Se bucura de deplină încredere din 
partea lui Carol, cu care discuta detaliile comploturilor. Pickle scria într-un 
raport referitor la o întâlnire cu Tânărul Pretendent: ,Discutia a fost în 
principal despre planul din Anglia..." Avertizati de Pickle, agenţii lui Pelham au 
monitorizat corespondenţa secretă şi mişcările iacobitilor pe care îi 
identificase acesta.” 

Cea mai importantă informaţie oferită de Pickle a vizat ceea ce a devenit 
cunoscut sub numele de „complotul Elibank”, o conspirație condusă de 
Alexander Murray din Elibank, un baron iacobit în vârstă de 40 de ani.?^ La fel 
ca în complotul Layer din urmă cu 30 de ani, conspiratorii au plănuit să ocupe 
palatul St James şi Turnul Londrei în data de 10 noiembrie 1752 şi - chiar mai 
nerealist - să-i răpească pe George al II-lea si pe membrii familiei regale. 
Carol Stuart urma să vină în Anglia şi să revendice tronul. În octombrie, când 
Murray a sosit în secret în Anglia ca să pregătească atacul, i-a găsit pe 
iacobiţii englezi în pragul panicii, temându-se - pe bună dreptate - că 
fuseseră trádati. Deşi s-a crezut că vinovată era Clementine Walkinshaw, 
amanta de atunci a lui Carol, adevărata sursă a scurgerii de informaţii despre 
complotul Elibank era MacDonnell, alias Pickle. Unul dintre complotisti, dr. 
Archibald Cameron, a fost ucis prin spânzurare, spintecare şi sfârtecare - însă 
nu pentru implicarea sa în complot, ci pentru rolul jucat în rebeliunea din 
1745. Se pare că guvernul lui Pelham hotărâse să nu-i acuze pe conspiratorii 
din complotul Elibank, de teamă să nu dea vreun indiciu asupra identităţii 
principalului informator.?: Odată cu eşecul complotului şi execuţia lui 
Cameron, a dispărut orice ameninţare iacobită realistă faţă de dinastia de 
Hanovra. Doar Carol şi cei mai devotați susţinători ai săi, deşi demoralizati, 
mai credeau în posibilitatea unei restaurări a dinastiei Stuart. Chiar şi Carol, 
din ce în ce mai predispus spre o depresie alcoolică, şi-a petrecut mai puţin 
timp făcând planuri de a se întoarce în Marea Britanie şi mai mult timp 
încercând să scape de spionii şi asasinii hanovrezi despre care credea că îl 
urmăresc pe tot continentul. Adepții săi îl găseau adesea „atât de deghizat, 
încât era extrem de dificil să-l recunoască”, dat cu roşu pe obraji, cu 
sprâncenele înnegrite şi purtând unul dintre multele sale nasuri false.» 

In secolul al XVIII-lea, Frederic cel Mare al Prusiei a fost conducătorul cel mai 
entuziasmat de operaţiunile de spionaj. Experienţa din Războiul de 
Succesiune la Tronul Austriei, în timpul căruia a cucerit Silezia de la mult mai 
vastul Imperiu Habsburgic, l-a convins pe Frederic de importanţa spionajului. 


240 în februarie 1751, Murray a fost convocat în fata Camerei Comunelor, acuzat de 
incitarea mulţimii la violenţă proiacobită în timpul alegerilor şi a fost trimis la închisoarea 
Newgate. Când a fost readus în faţa Camerei, a fost găsit vinovat de sfidare pentru că a 
refuzat să îngenuncheze în faţa Camerei la primirea pedepsei şi a fost trimis înapoi la 
Newgate. A fost eliberat în iunie, odată cu prorogarea Parlamentului. In noiembrie a fost 
înaintată o moţiune în Cameră, prin care Murray era trimis înapoi la închisoare. Însă la 
vremea aceea Murray fugise deja în Franţa. Vezi ODWB, Alexander Murray of Elibank. 
(N.a.) 


241 Vezi ODNB, Alexander Murray de Elibank; ODNB, Archibald Cameron. Alti iacobiti de 
seamá descoperiti ca fiind implicati in complotul Elibank au fost Sir John Graeme, Henry 
Goring, Lady Primrose, Jeremy Dawkins, MacDonald din Lochgarry si George Keith, conte 
Marischal, la acea vreme trimis la Paris al lui Frederic al Prusiei. (Nal 


Doar ,cu informatii exacte", insista el, ,putem, chiar si ín inferioritate 
numerică, să ne depásim întotdeauna inamicul"^. „Instrucţiunile militare" pe 
care le-a scris pentru comandantii săi între Războiul de Succesiune la Tronul 
Austriei şi Războiul de Şapte Ani subliniau importanţa spionajului: „Vreau să 
mai adaug că trebuie să fim generoşi în ce priveşte plata spionilor, chiar până 
la un anumit grad de extravagantá. Omul care-şi riscă gâtul să-ţi aducă un 
serviciu merită cu siguranţă să fie bine răsplătit”. 

Frederic deosebea patru categorii de spioni. Primii erau „oamenii obişnuiţi”, 
localnici care puteau dezvălui informaţii despre dispunerea forţelor inamice 
(dar, în opinia lui Frederic, nu aveau si alte informaţii valoroase).» În timpul 
Războiului de Şapte Ani, generalii francezi se plângeau adesea că, atunci 
când luptau în statele germane, populaţia era ferm proprusacă. Baronul de 
Bonneval relata, după ocuparea Hessei de către Franţa în 1759, că nu putea fi 
deplasat nici măcar un singur soldat francez fără ca „ţăranii să meargă să 
informeze inamicul”. Ducele de Wurttemberg se plângea în 1760 că, deşi el 
era aliat al Franţei, populaţia proprusacă din regiune era dispusă „să spioneze 
în favoarea inamicului cu cea mai mare plăcere”.* În opinia lui Frederic, 
dezertorii aveau o valoare foarte redusă. Din experienţa sa, erau de obicei 
mai degrabă capabili să dezvăluie cu certitudine doar mişcările propriilor 
regimente şi nu ale armatei inamice în ansamblul ei. 

Se pare cá Frederic a fost primul conducător din secolul al XVIII-lea care a 
susţinut folosirea agenţilor dubli (a doua categorie de spioni) pentru a 
transmite inamicului informaţii false. A fost un exemplu rar, poate unic, de 
monarh al secolului al XVIII-lea care a încercat să tragă invataminte din istoria 
operaţiunilor de spionaj. Când le recomanda generalilor săi să folosească 
agenti dubli, amintea de William al Ill-lea, al cărui succes în bătălia de la 
Steenkerque din 1692 se datorase unui agent dublu. Cu puţin timp înainte de 
lansarea atacului, agentul dublu i-a transmis informaţii eronate 
comandantului francez, mareşalul Luxembourg, spunându-i că atacul va avea 
loc abia la o zi după trimiterea unui detaşament de soldaţi în căutare de 
alimente. ,Consecinta", susţinea Frederic, „a fost că francezii au scăpat cu 
greu să nu fie surprinşi la Steenkerque şi ar fi fost măcelăriți dacă nu s-ar fi 
apărat cu o dârzenie ieşită din comun.” 

In cazul în care „metodele mai blânde” de recrutare a spionilor dădeau greş, 
Frederic era dispus să recurgă la şantaj. Odată, în timpul Războiului de 
Succesiune la Tronul Austriei, a făcut presiuni asupra unui bogat proprietar de 
pământuri să intre în tabăra inamică împreună cu unul dintre spionii lui 
Frederic deghizat în servitor, sub pretextul că ar avea nevoie să-şi trateze 
rănile. Ulterior, Frederic le-a spus generalilor săi că îl avertizase pe 
proprietarul de pământuri că, dacă nu se întoarce cu spionul, „casele îi vor fi 
arse, iar soţia şi copiii, tăiaţi în bucăţi”. A recunoscut că acesta este un mod 
„aspru şi crud” de culegere a informaţiilor, dar a susţinut că uneori cruzimea 
este o necesitate în vreme de război. Conform spuselor lui Frederic, de 
această dată şantajul îi permisese să obţină informaţii importante.” 

În viziunea lui Frederic, „spionii de mare însemnătate” făceau parte dintr-o 
categorie aparte.» Cel mai important spion al lui Frederic în ajunul Războiului 
de Şapte Ani a fost un agent din Ministerul de Externe al Saxoniei, stat pe 
care l-a asemănat dramatic cu un „pumnal îndreptat spre inima” 
Brandenburg-Prusiei. Agentul l-a avertizat cá Electorul din Saxonia 
intenţionează să atace Prusia, în alianţă cu Maria Tereza, Ludovic al XV-lea şi 
Ecaterina cea Mare. Frederic a atacat primul şi a invadat Saxonia la sfârşitul 
lui august 1756, ocupând rapid întregul teritoriu. Una dintre primele acţiuni 


intreprinse de el a fost sá cerceteze arhivele guvernamentale din Dresda, ín 
cáutarea unor documente incriminatoare care sá sustiná avertismentul 
agentului său. Odată descoperite, Frederic a publicat triumfător documentele, 
afirmând că „cine poate anticipa un atac planificat în secret [...] nu poate fi 
considerat agresor”.” 

Decizia lui Frederic de a lansa ceea ce el considera un atac preventiv 
împotriva Saxoniei a fost influenţată şi de informaţiile solide transmise de un 
agent prusac de la ambasada Austriei la Berlin, la care se adăuga 
corespondenţa trimisului olandez la Sankt-Petersburg, interceptată si 
decriptată la Berlin în drum spre Haga (acesta este un exemplu rar de mesaj 
diplomatic decriptat care a avut aparent o influenţă asupra politicii lui 
Frederic). Conform informaţiilor primite de Frederic pe 17 iunie, ruşii adunau 
la graniţele de vest 170 000 de soldati şi 70 000 de combatanți din trupe 
neregulate. După zece zile, i s-a spus că mobilizarea rusă a fost stopată, iar 
pe 21 iulie, că atacul a fost amânat până în anul următor. Frederic s-a 
asigurat astfel că are timp să lanseze un atac asupra Saxoniei la sfârşitul lunii 
august, înainte de intrarea ruşilor în război.» 

Cel mai important spion care lucra pentru Marea Britanie, aliata Prusiei, la 
izbucnirea Războiului de Şapte Ani, rămânea probabil Francois de Bussy. Este 
încă neclar cât de multe informaţii a oferit după ruperea relaţiilor diplomatice 
anglo-franceze: închiderea ambasadei franceze la Londra i-a diminuat mult 
oportunităţile de interceptare a corespondenţei diplomatice cifrate franceze.“ 
Totuşi, lipsa informaţiilor din Franţa nu a contat prea mult în primii ani de 
succese ai Războiului de Şapte Ani, cu victoriile britanice asupra Franţei în 
Lumea Nouă (discutate în Capitolul 15) şi cu victoriile lui Frederic pe 
continent, obţinute cu sprijin britanic. Deşi ducele de Newcastle devenise 
prim-ministru în 1754, după moartea fratelui său, în 1757, bine-cunoscutul 
ministru de război William Pitt (mai târziu supranumit „Bătrânul”), devenise 
practic şeful unui guvern aparent victorios. Horace Walpole scria în 1759: 
„Clopotele noastre sunt tocite de cat bat pentru victorii” sn 

Cea mai cunoscută victorie a lui Frederic a fost cea obţinută împotriva 
austriecilor la Leuthen, în decembrie 1757. Napoleon a descris-o mai târziu ca 
fiind o „capodoperă de mişcări, manevre şi hotărâre; suficientă pentru a-l face 
nemuritor pe Frederic şi pentru a-l aşeza printre cei mai mari generali”. Dar 
acest lucru s-a obţinut în ciuda, şi nu datorită, calităţii informaţiilor prusace şi 
a evaluării acestora de către Frederic. Inainte de luptă, Frederic credea că 
dimensiunea forţelor inamice era cam aceeaşi cu a forţelor sale. În realitate, 
austriecii îi depăşeau numeric pe prusaci în proporţie de aproape doi la unu. 

Până în 1761, Pitt avusese informaţii mai bune despre aliaţii săi prusaci 
decât despre adversarii săi francezi. Frederic cel Mare, pe care îl interesa mai 
puţin descifrarea codurilor decât spionajul, pare să nu fi ştiut că mesajele 
diplomatice prusace erau decriptate cu regularitate de Secţia de criptanaliză 
britanică.?* În 1755, îi scria trimisului sáu de la Paris: 


Am primit scrisori de la Londra care, spre marea mea surpriză, conţin toate detaliile 
a ceea ce s-a întâmplat între Franţa şi mine de pe vremea rupturii anglo-franceze în 
America. Sunt atât de bine informati încât redau chiar frazele mele. In mod clar, ori 


242 Walpole adăuga: „P.S. Veţi mai afla veşti de la mine dacă vom cuceri Mexicul sau 
China înainte de Crăciun”. (Na) 


243 in afară de perioada 1741-1747, Secţia de criptanaliză a descifrat codurile prusacilor 
din 1717 până la sfârşitul secolului al XVIII-lea. Vezi Ellis, Post Office in the Eighteenth 
Century, p. 73. (N.a.) 


nu se poate tine niciun secret în Consiliul francez, ori este o scurgere de informaţii. 
Trebuie să-l presati pe Rouille referitor la necesitatea ca Franţa să îşi facă 
aranjamente mai bune, pentru a se asigura că secretele sunt păstrate. Spune-i că, 
dacă nu se întâmplă acest lucru, nu voi putea să mai am încredere în Franţa, 
deoarece consider păstrarea secretelor un aspect de importanţă capitală.“ 


Evident, lui Frederic nu i-a trecut prin minte că britanicii îi ştiau „chiar 
frazele” din comunicările cu Franţa nu din cauza eşecului francezilor de a 
„păstra secretul”, ci pentru că îi decriptaseră codurile secrete. 

Informaţiile britanice cu privire la Franţa în timpul Războiului de Şapte Ani s- 
au îmbunătăţit, probabil semnificativ, în mai 1761, când, în ciuda ruperii 
relaţiilor diplomatice, de Bussy a fost trimis de Ministerul francez de Externe 
în misiune la Londra pentru a explora posibilitatea negocierilor de pace şi 
pentru a pune capăt rázboiului.*»« Aproape sigur, de Bussy şi-a continuat (sau 
şi-a reluat) rolul ca agentul britanic 101, făcând astfel neobişnuit de ironică 
evaluarea sa extraordinar de flatantă asupra abilităţilor lui Pitt, pe care o 
trimisese ministrului francez de externe, ducele de Choiseul: 


După cum ştiţi, ministrul este idolul poporului, care consideră că doar lui i se 
datorează succesul şi oamenii nu au aceeaşi încredere în ceilalţi membri ai consiliului 
[Cabinetului]. [...] Pitt are reputaţia unui spirit şi talent superior, aceea a unei 
persoane extrem de oneste. [...] cu bune maniere şi cu o demnitate deosebită, nu 
caută nici să se afişeze, nici să fie ostentativ [...]. Pitt pare să nu aibă altă ambiţie 
decât să ridice Marea Britanie la cel mai înalt punct de glorie şi să ducă Franţa spre 
cel mai înjositor grad de umilinţă.« 


Astfel de opinii nu erau bine-venite la Versailles. Descrierea neobişnuit de 
critică a lui de Bussy din Dictionnaire de biographie francaise îl acuză de 
extreme maladresse, deoarece „prin nechibzuinta, capriciile si insolenta sa îi 
indepárta si pe partizanii pácii, si pe cei ai rázboiului". De Bussy devenise ca o 
bombă cu ceas si a fost rechemat în Franţa in septembrie 1761.22: 

Probabil pentru prima dată în dezbaterile referitoare la politica externă din 
cadrul Cabinetului britanic, corespondenţa diplomatică interceptată a jucat un 
rol important în timpul discuţiilor privitoare la negocierile de pace cu Franţa. 
Pe 14 august 1761, contele de Bute, cosecretar de stat, a citit miniştrilor o 
depeşă de la Choiseul către trimisul francez de la Stockholm, furnizată, 
probabil, de către de Bussy. Aceasta dezvăluia că Franţa se hotărâse să 
continue războiul, dar şi să negocieze cu Marea Britanie, pentru a-şi ascunde 
intenţiile.:+ Bute era favoritul, fostul dascăl şi, timp de mai multi ani, 
consilierul apropiat al lui George al Ill-lea, care i-a succedat in 1760 tatălui 
său, George al II-lea. La dorinţa noului monarh, la înscăunarea acestuia Bute 
s-a alăturat Cabinetului în calitate de secretar de stat.» Fără îndoială, Bute 


244 În mod surprinzător, unele studii recente referitoare la implicarea lui de Bussy în 
tratativele de pace din 1761 nu menţionează rolul său de agent secret britanic. Vezi 
Black, George lll, p. 308. (Nal 


245 De Bussy s-a retras din activitate în 1767 si a murit vreo 20 de ani mai târziu. ( N.a.) 


246 Black (Pitt the Elder) consideră cá depesa a fost „furnizată de sistemul extraordinar de 
interceptare poştală care a servit Marea Britanie atât de bine la mijlocul secolului al XVIII- 
lea". Cu toate acestea, nu este clar cum ar fi putut intercepta Oficiul Postal britanic o 
depeşă de război pe ruta Paris-Stockholm. Inregistrárile incomplete care au rămas de la 
Secția de criptanaliză nu contin nicio depeşă franceză decriptată din anul 1761, ceea ce 
înseamnă că este mai probabil ca sursa să fi fost de Bussy. ( N.a.) 


aducea în atenţia lui George al III-lea corespondenţa diplomatică interceptată, 
iar regele obişnuia să parcurgă conştiincios documentele. 

Pitt citea cu nesat interceptările diplomatice. Pe lângă faptul că ofereau o 
perspectivă importantă asupra eşecului negocierilor de pace cu Franţa, 
acestea conţineau şi informaţii valoroase cu privire la negocierile franco- 
spaniole pentru încheierea unei alianţe împotriva Marii Britanii. La întâlnirea 
Cabinetului din 18 septembrie, Pitt a susţinut necesitatea unui atac preventiv 
britanic împotriva Spaniei: „Să pierdem timpul [înseamnă] să pierdem ocazia 
[...]. Tergiversările sporesc pericolul".» Nereuşind să-i convingă pe cei mai 
mulţi dintre colegii săi, Pitt a încercat din nou pe 2 octombrie, când a 
prezentat Cabinetului o comunicare între ambasadorii Spaniei la Londra şi 
Paris, decriptată de Secţia de criptanaliză, care arăta clar încheierea unei 
alianţe franco-spaniole." Trei zile mai târziu, Cabinetul încă se opunea 
războiului, iar Pitt şi-a dat demisia. Bute a preluat portofoliul politicii externe, 
a declarat război Spaniei în ianuarie 1762, a reluat negocierile de pace cu 
francezii şi a redus relaţiile cu Prusia, aliatul Marii Britanii. 

În mai 1762, Bute i-a succedat lui Newcastle în funcţia de prim-ministru. 
Deşi mandatul său, care nu s-a bucurat de popularitate, a durat doar 11 luni, 
el a încheiat pacea cu Franţa şi Spania, prin Tratatul de la Paris, care confirma 
dominaţia britanică peste mări şi aducea daune serioase prestigiului 
international al Frantei.?^" Se crede că Bute a pus deoparte 80 000 de lire 
sterline din Fondul serviciilor secrete pentru a asigura ratificarea Tratatului de 
la Paris de cátre Camera Comunelor, pe 10 februarie 1763. Secretarul 
Trezoreriei, John Ross Mackye, a pretins cá a plătit 40 de parlamentari cu câte 
1 000 de lire sterline si 80 de parlamentari cu 500 de lire sterline fiecare.” 


Războiul de Şapte Ani s-a încheiat aproape dezastruos pentru Prusia. Până 
în 1762, singurul aliat de încredere al lui Frederic era Marele Duce Petru, 
nepopularul moştenitor de origine germană al tronului Rusiei. Având şi titlul 
de duce de Holstein-Gottorp în nordul Germaniei, acesta nu vorbea bine rusa 
şi nu făcea niciun efort să-şi ascundă preferinţele pentru orice era legat de 
Prusia. Pentru a-l informa pe Frederic despre consiliile secrete de război ale 
împărătesei Elisabeta, Marele Duce Petru îi transmitea tot ce afla despre 
planurile Înaltului comandament rus prin intermediul lui Robert Keith, 
ambasadorul britanic la Sankt-Petersburg. Keith includea aceste informaţii în 
corespondenţa sa către Londra, pe care o trimitea prin Prusia, pentru ca 
ambasadorul britanic la Berlin să poată face copii pentru Frederic. Admiratia 
lui Petru pentru Frederic şi disprețul fata de armata rusă erau atât de 
evidente, încât Keith raporta la Londra: „Trebuie să fie nebun să se comporte 
astfel”. Ca şi restul administraţiei ţariste, fără îndoială cá Petru nu ştia cá, 
începând din 1758, Secţia de criptanaliză britanică înregistra succese 
importante în decriptarea corespondenţei diplomatice ruse, majoritatea scrisă 
în franceză.” 

La începutul lui 1762, chiar când Frederic era înfrânt în Războiul de Şapte 
Ani şi se ruga pentru o „minune”, a fost salvat de moartea împărătesei 
Elisabeta şi de urcarea pe tron a Marelui Duce Petru, ca ţarul Petru al Ill-lea. 
După doar trei zile de la încoronare, Keith a transmis la Londra că „la o cină, 
Majestatea Sa Imperială, de ale cărei favoruri am fost mereu onorat, a venit la 
mine şi mi-a spus la ureche, zâmbind, că speră că voi fi mulţumit de dânsul, 
deoarece cu o noapte înainte trimisese curieri spre diferitele corpuri ale 


247 Prusia şi Austria au semnat Tratatul de Hubertusburg, separat, cinci zile mai târziu. 
(N.a.) 


armatei, cu ordin să nu mai înainteze pe teritoriul prusac şi să înceteze toate 
ostilitățile”. Dacă noul tar ar fi rămas pe tron, ar fi putut fi, pentru Marea 
Britanie, o extraordinară sursă de informaţii referitoare la politica rusă. „Nu 
trece nicio zi”, se plângea ambasadorul austriac, „fără ca împăratul să-l vadă 
pe domnul Keith, ori să-i trimită fructe, ori să-i acorde alte atentii". 

După sosirea la Sankt-Petersburg, în martie 1762, a baronului Bernhard von 
der Goltz, noul trimis prusac, Petru i-a acordat acestuia o şi mai mare atenţie 
decât lui Keith, oferindu-i un conac şi vizitându-l de două ori pe zi. Goltz a fost 
extrem de surprins de admiraţia arzătoare a ţarului atât pentru Frederic, cât 
şi pentru armata prusacă. In aprilie, Petru a semnat o alianţă „eternă” cu 
Prusia şi a returnat întregul teritoriu cucerit de forţele ruse în timpul 
Războiului de Şapte Ani. Dacă Petru ar fi vrut informaţii cu privire la 
ameninţarea unei lovituri de stat împotriva sa, nu i-ar fi fost greu să le obţină. 
Frederic l-a avertizat, când Petru era pe punctul să plece de la Sankt- 
Petersburg pentru a începe un război personal împotriva Danemarcei şi să 
recucerească Schleswig pentru ducatul german de Holstein-Gottorp: „Sincer, 
nu am încredere în aceşti ruşi ai voştri. Ce se întâmplă dacă, în absenţa 
domniei voastre, se pune la cale o uneltire pentru detronarea Majestății 
Voastre?” Cu disprețul său fata de armata rusă, Petru era convins că aceasta 
este incapabilă să dea o lovitură de stat. l-a spus lui Frederic că nu i-ar fi greu 
să facă faţă opoziţiei ruse: „O asigur pe Majestatea Voastră că, dacă ştim cum 
să ne comportám cu ruşii, putem fi sigur de ef: 

Insă ţarul şi-a subestimat extraordinar de mult soţia, pe Ecaterina, de care 
intenţiona să divorţeze pentru a se putea căsători cu amanta sa. Deşi născută 
în Germania, ca şi Petru, Ecaterina învățase să vorbească fluent limba rusă si 
iubea nespus de mult cultura rusă. In seara de 28 iunie 1762, în timpul uneia 
dintre „nopţile albe” de vară ale oraşului Sankt-Petersburg, Ecaterina a ieşit 
din Palatul de iarnă, încă neterminat, ţinând în mână un paloş şi purtând 
uniforma verde de căpitan al Gărzii Preobrajenski şi a încălecat pe , Brilliant", 
armăsarul ei sur pursânge. Insotita de 12 000 de gărzi care se alăturaseră 
cauzei ei, a pornit spre palatul de la Peterhof, unde se refugiase Petru. Când a 
ajuns, Petru deja capitulase. Iubitul Ecaterinei, Grigori Orlov, l-a obligat să 
semneze o abdicare necondiționată. Ulterior, Frederic al ll-lea a afirmat 
dispretuitor: „S-a lăsat detronat ca un copil trimis la culcare”. Câteva zile mai 
târziu, Petru a fost strangulat de un grup condus de Orlov. Ecaterina, care 
probabil nu fusese consultată înainte de uciderea acestuia, a anunţat că a 
murit din cauza unei „colici hemoroidale”, o expresie care a devenit rapid la 
alte curţi europene un eufemism satiric pentru asasinatul politic. Invitat de 
Ecaterina să viziteze Rusia, filosoful francez Jean d'Alembert i-a spus glumind 
lui Voltaire că nu a îndrăznit să accepte invitaţia, deoarece era predispus la 
hemoroizi, o afecţiune potential fatală în Rusia.* 

SERVICIILE DE INFORMATII SI RÁZBOIUL AMERICAN DE 
INDEPENDENTÁ 


LJ s: de Choiseul, premierul anglofob al lui Ludovic al XV-lea în perioada 


1758-1770, precum şi ministru de externe mare parte din această perioadă, i- 
a spus acestuia din urmă în 1765 că „doar o revoluţie în America... va slăbi 
Anglia astfel încât restul Europei să nu se mai teamă de ea”.: Deşi Choiseul a 
recurs la spioni pentru a obţine informaţii despre sporirea opoziţiei americane 
fata de dominaţia britanica?, este putin probabil să fi descoperit ceva de 
importanţă care să nu fi fost disponibil din surse publice. Cele mai reuşite 
operaţiuni de culegere de informaţii ale lui Choiseul par să fi fost cele din 
dormitorul regal, mai degrabă decât cele din America de Nord. In 1764, după 
moartea amantei regelui, doamna de Pompadour, care fusese unul dintre 
susţinătorii săi principali la Curte, Choiseul a încercat să influenţeze alegerea 
succesoarei pentru a-şi asigura în continuare influenţa. Nemulțumit de noua 
alegere, Choiseul a provocat căderea acesteia în dizgrație prin obţinerea de 
informaţii despre comportamentul sexual neadecvat al regelui, ulterior 
spunându-i acestuia că noua sa amantă cleveteşte despre viaţa lor intimă. 
Choiseul şi-a găsit un adversar pe măsură când Ludovic şi-a ales ca amantă 
una dintre marile frumuseți ale generaţiei sale, Madame du Barry, o fostă 
prostituată cunoscută anterior ca Mademoiselle Ange (Domnişoara Inger), 
care pare să fi contribuit semnificativ la îmbunătăţirea performanţelor sexuale 
ale regelui. Totodată, aceasta a devenit şi duşmanul jurat al lui Choiseul.: 
Operațiunile de spionaj franceze în Anglia nu au avut acelaşi succes precum 
cele derulate de Choiseul în dormitorul regal. Ludovic al XV-lea s-a implicat 
personal în activitatea spionilor trimişi în Anglia de către propria agenţie de 
informaţii, Secret du Roi?%, ceea ce stârnise mânia doamnei de Pompadour cu 
un an înaintea morţii acesteia, când a descoperit documente ascunse de 
Ludovic în camerele sale private. Conducătorul spionilor trimişi în Anglia nu 
era nimeni altul decât excentricul si imprevizibilul cavaler d'Éon de 
Beaumont, numit temporar ministru plenipotenţiar la curtea din St James în 
primăvara lui 1763, pentru a pregăti sosirea noului ambasador francez, 
contele de Guerchy. D'Eon a fost pur şi simplu indignat de perspectiva de a fi 
fost retrogradat la funcţia de simplu secretar de ambasadă când a ajuns la 
Londra noul emisar. El a refuzat să-i predea lui Guerchy documentele oficiale, 
a ignorat scrisorile de rechemare şi a ameninţat că va face publică misiunea 
sa de agent secret în cadrul Secret du Roi. În martie 1764, d'Eon a făcut 
senzaţie atât în Londra, cât şi la Paris publicând o parte din corespondenţa 
diplomatică oficială pe care refuzase să i-o predea lui Guerchy. Deşi în cartea 
sa nu dezvăluie propriu-zis rolul de agent secret al lui d'Eon, Horace Walpole 
considera că publicarea documentelor a fost „foarte spirituală” şi înconjurată 
de „o mie de circumstanţe curioase”.+ f 
Guerchy a început, si a pierdut, războiul acuzațiilor publice cu d'Eon. 
Ambasadorul a fost acuzat de tentative de asasinat împotriva celui din urmă, 
ajungând să fie batjocorit de mulţime în timp ce mergea prin Londra. Filosoful 


248 Secret du Roi era mai mereu în dezacord cu reprezentanții Ministerului de Externe. 
Emisarii francezi primeau deseori două seturi de instrucțiuni, ambele semnate de rege, 
dar care se contraziceau reciproc. Vezi Scott, Birth of a Great Power System, p. 82. (N.a.) 


David Hume, pe atunci secretar al ambasadorului britanic la Paris, l-a 
avertizat pe ministrul francez de externe cá, în cazul în care ar fi încercat să îl 
răpească pe d'Eon, ambasada Franţei la Londra va fi luată cu asalt şi „nimeni 
nu va fi capabil să-i oprească pe englezi să se răzbune pe ambasadorul 
francez şi pe suita lui”. Conflictul a continuat timp de zece ani, alimentat, 
începând cu anul 1770, de zvonuri care susțineau cá, de fapt, d'Eon era 
femeie. În ciuda încercărilor agenţilor de la Secret du Roi de a cumpăra 
documentele compromiţătoare deţinute de d'Eon, acestea au rămas la el 
până în 1774, la moartea lui Ludovic al XV-lea. Când a devenit rege, Ludovic 
al XVI-lea era înclinat initial să desființeze Secret du Roi. Insă unul dintre 
agenţi, cunoscutul dramaturg Pierre-Augustin Caron de Beaumarchais, a cărui 
piesă Bărbierul din Sevilia se bucurase recent de succes, a susţinut că va 
ajunge la o înţelegere cu d'Eon. Negocierea a avut succes, deşi acordul la 
care s-a ajuns a fost considerat la vremea aceea excentric şi neobişnuit. 
înţelegerea (sau „Tranzacţia”) semnată de d'Éon pe 4 noiembrie 1775 îl 
obliga să „readopte” îmbrăcămintea femeiască, sugerând astfel că era, într- 
adevăr, femeie. Deşi nu există dovezi de netăgăduit că d'Eon ar fi purtat 
vreodată îmbrăcăminte de damă la începutul carierei sale de soldat şi mai 
apoi de diplomat, din acel moment acesta s-a transformat într-un travestit 
împătimit. Beaumarchais afirma într-o scrisoare către contele de Vergennes, 
ministru de externe în timpul domniei lui Ludovic al XVI-lea, că „această 
femeie smintită e îndrăgostită nebuneşte de mine” şi că se vor căsători - o 
manifestare a fanteziei datorită căreia Beaumarchais era un dramaturg de 
succes, dar, ca şi d'Eon, un spion în care nu se poate avea încredere. Lui 
Vergennes, „Tranzacţia” i-a adus avantajul că, în cazul în care imprevizibilul 
d'Eon ar fi publicat corespondenţa care dovedea legătura sa cu Secret du Roi, 
l-ar fi putut discredita pe motiv că ar fi răspândit fantezii de femeie isterică.: 

Deşi d'Eon n-a stăpânit niciodată arta de a purta tocuri, s-a bucurat atât de 
mult de viaţa în capitala engleză în calitate de „primul bărbat travestit 
declarat din Marea Britanie"s, încât nu s-a întors în Franţa decât dupa 21 de 
luni după semnarea „Tranzacţiei” cu Beaumarchais. Pe 21 noiembrie 1777, 
după o şedinţă de patru ore de deghizare, ajutat de croitoreasa reginei Maria 
Antoaneta, Rose Bertin, d'Eon, în vârstă de 49 de ani şi purtând haine 
femeiesti, a fost prezentat în cele din urmă regelui Ludovic al XVI-lea si 
reginei. Vicontesa de Fars (printre alţii) s-a plâns că „singurul lucru feminin la 
ea sunt jupoanele şi buclele”. După două săptămâni petrecute la Versailles, 
Curtea a pus capăt aventurii (oarecum jenante) exilându-l pe d'Eon în 
provincie.» În prezent, grupul britanic de sprijin pentru persoanele 
transgender, Beaumont Society, poartă acest nume în onoarea cavalerului 
d'Eon de Beaumont. 

În timp ce d'Eon lâncezea în provincie, Beaumarchais a continuat să-şi 
desfăşoare cariera strălucită, atât în lumea dramaturgiei, cât şi în cea a 
serviciilor de informaţii. În mai 1776, cu două luni înainte de Declaraţia de 
Independenţă a Statelor Unite ale Americii, Vergennes i-a dat aprobarea să-şi 
înfiinţeze, „pe propriul risc”, o companie care să le furnizeze arme rebelilor 
americani: „Este important ca operaţiunea să fie considerată de guvernul 
britanic şi chiar si de americani o operaţiune îndrăzneață privată despre care 
nu ştim nimic”. Beneficiind în secret de ajutorul financiar al curților franceză si 
spaniolă, Beaumarchais a înfiinţat compania-paravan Roderigue Hortalez et 


249 Deloc surprinzător, cariera lui d'Eon a dat naştere unei întregi mitologii, din care face 
parte şi relatarea conform căreia ar fi pătruns, îmbrăcat în haine femeieşti, la curtea 
împărătesei Ecaterina | a Rusiei. (W.a.) 


Compagnie, care, până în aprilie 1777, le-a trimis rebelilor americani nouă 
nave cu echipament militar de bază, una singură dintre acestea fiind 
interceptată de britanici. 

Congresul Continental şi-a dat seama repede de nevoia de a avea servicii 
de informaţii externe în pragul Războiului de Independenţă. Prin urmare, pe 
29 noiembrie 1775, a creat Comitetul de Corespondenţă Secretă, strămoşul 
îndepărtat al CIA din prezent, având drept unic scop „corespondenţa cu 
prietenii nostri din Marea Britanie, Irlanda si alte parti ale lumii".?? La două 
săptămâni de la înfiinţare, Comitetul i-a scris unuia dintre primii săi 
corespondenţi, Arthur Lee, un avocat american absolvent de Eton, care locuia 
la Londra: 


Ar fi pe placul Congresului să ştie intenția puterilor străine în ceea ce ne priveşte şi 
sperăm ca aceasta să vă suscite interesul. Este de la sine înţeles că acest lucru 
trebuie tratat cu cea mai mare circumspectie şi discreție impenetrabilă. Congresul se 
bazează pe zelul şi abilitatea dumneavoastră şi este dispus să vă compenseze pentru 
orice efort şi cheltuială ori de câte ori se iveşte ocazia. Pentru moment, vă trimitem 
200 de lire. 


Arthur Lee s-a dovedit a fi o alegere dezastruoasă în rolul de corespondent 
secret la Londra. Deşi mai târziu a devenit faimos din cauza tendinţelor sale 
paranoide, acesta nu şi-a dat seama multă vreme că secretarul său, John 
Thornton, era de fapt agent britanic.» 

Asemenea Berlinului, două secole mai târziu, în timpul Războiului Rece, 
Parisul a atras pe parcursul Războiului American de Independenţă mai mulţi 
spioni decât orice alt oraş din Europa. In ajunul declanşării războiului, 
principalul obiectiv al serviciilor britanice de informaţii era Benjamin Franklin, 
care avea atunci 70 de ani şi care a ajuns în Franţa în decembrie 1776, în 
calitate de principal comisar al Congresului Continental (principalul emisar 
american), după o traversare dificilă a Atlanticului, despre care se plângea că 
„aproape m-a terminat”. Însă primirea lui Franklin în Franţa a compensat 
voiajul anevoios. Era deja foarte cunoscut ca om de ştiinţă, om de litere şi 
susţinător acerb al drepturilor Lumii Noi împotriva oprimării britanice. In 1752, 
Ludovic al XV-lea i-a mulţumit public pentru experimentele sale legate de 
electricitate si descoperirea paratrăsnetului, care salvase turlele multor 
biserici. O asemenea primire călduroasă nu a mai fost înregistrată pentru alt 
vizitator american decât două secole mai târziu, odată cu vizita preşedintelui 
John F. Kennedy şi a soţiei sale, Jackie. Parizienii s-au adunat pe străzi să-l 
întâmpine pe Franklin la intrarea în capitală. Potrivit lui John Adams: 


Numele lui era cunoscut guvernului şi populaţiei, regilor, curtenilor, nobililor, 
clericilor şi filosofilor, dar şi oamenilor de rând, în asemenea măsură, încât nu exista 
niciun ţăran sau cetăţean, valet, birjar, pantofar, cameristă sau ajutor în bucătărie 
care să nu-l cunoască şi să nu-l considere prietenul întregii omeniri. 


Înfăţişându-se fără perucá în fata „Capetelor pudrate din Paris”, Franklin a 
reuşit să creeze o imagine a modestiei virtuoase a Lumii Noi, pe care a reuşit 
să o întreţină de-a lungul celor 10 ani petrecuţi în Franţa ca reprezentant al 
Americii. „Închipuie-ţi cum arátam eu”, îi scria el unui prieten, „îmbrăcat 
foarte simplu, cu păru-mi cărunt drept şi subţire ieşind la vedere de sub 
singura mea Coiffure, un acoperământ rafinat de blană, care-mi cădea pe 
frunte aproape până la ochelari".» 


250 în aprilie 1777, Comitetul de Corespondenţă Secretă a devenit Comitetul pentru 
Afaceri Externe, păstrându-şi atribuţiile de spionaj. ( N.a.) 


În 1997, CIA l-a declarat pe Franklin „Părintele Fondator al Serviciilor 
Americane de Informaţii”: „Eforturile sale în direcţia pe care în prezent o 
numim acţiune sub acoperire au fost de mare amploare şi de obicei erau 
încununate de succes”.2! Activitatea secretă a lui Franklin în poziţia sa de şef 
al delegaţiei americane a fost deseori neglijată sau subestimată. Din 
momentul în care a ajuns în Franţa, a început o campanie de propagandă sub 
acoperire împotriva Marii Britanii, prin plasarea unor articole anonime în 
presă. Una dintre ţintele sale erau mercenarii din landul german Hesse, plătiţi 
de britanici. La scurt timp după întâlnirea sa cu Vergennes, Franklin a aranjat 
publicarea unei scrisori fictive de la un aristocrat german către comandantul 
mercenarilor hessieni, care ar fi primit de la guvernul britanic o recompensă 
pentru fiecare soldat american ucis. Contele fictiv îl sfătuia pe comandantul 
mercenarilor să lase să moară cât mai mulţi soldaţi americani, deoarece 
britanicii nu plăteau şi pentru răniţi: „Asta nu înseamnă că trebuie să-i 
asasinați; trebuie să dăm dovadă de omenie, dragul meu baron, dar trebuie 
să le sugerezi chirurgilor, cât se poate de corect, că un om schilodit e o ruşine 
în profesia lor şi nu există o soluţie mai bună decât să-i laşi să moară când nu 
mai sunt buni de luptă...” Franklin a fost câştigător detaşat în lupta sa de 
propagandă împotriva ambasadorului britanic la Paris, lordul Stormont, care 
recurgea şi el la dezinformare. Acesta din urmă a fost cel care a introdus 
astfel în limbajul la modă francez verbul stormonter, ca sinonim pentru „a 
spune minciuni” - un joc de cuvinte bazat pe omonimia parţială cu verbul 
verbului mentir (a minţi). Franklin a fost mult mai talentat şi mult mai lipsit 
de scrupule decât Stormont. 

Totuşi, în timp ce-şi ducea războiul psihologic, şi Franklin a fost indus în 
eroare de serviciile britanice de informaţii. Şeful său de cabinet de la Passy, o 
localitate lângă Paris unde instalase Misiunea Americană, era Edward 
Bancroft, unul dintre protejatii săi. Născut în Massachusetts, Bancroft se 
mutase la Londra în 1767, unde a studiat la St Bartholomew's Hospital şi şi-a 
început cariera de succes ca om de ştiinţă şi scriitor. Cu sprijinul lui Franklin, 
el a fost ales membru al Societăţii Regale (Fellow of the Royal Society - FRS) 
în 1773, la vârsta de numai 29 de ani. Bancroft a fost primul FRS care a 
devenit un spion important. Franklin l-a însărcinat pe Silas Deane, ajuns la 
Paris cu cinci luni înaintea sa, în iulie 1776, ca prim reprezentant american, să 
ia legătura în secret cu Bancroft, fost elev de-al lui Deane: „Scrie-i o scrisoare 
domnului Bancroft ca să stabileşti o întâlnire cu el, sub acoperire ca domnul 
Griffiths din Turnham Green, de lângă Londra, şi roagă-l să vină la tine".» 
După ce a primit scrisoarea, Bancroft a venit la Paris în acelaşi timp cu Deane 
şi a primit un rol-cheie în delegaţia americană. Era trimis în mod constant de 
Deane şi mai târziu de Franklin în misiuni de culegere de informaţii la Londra. 
În martie 1777, în timpul unei misiuni, Bancroft a fost arestat la Londra şi 
închis sub acuzaţia că este agent american. Deznădăjduit, Deane a scris 
Congresului: „Dr. Bancroft este arestat la Londra pentru că a corespondat cu 
noi şi pentru că ne-a ajutat... Nu-mi găsesc cuvintele ca să spun cât de rău îmi 
pare pentru dr. Bancroft". 

Fárá stirea lui Franklin si Deane, Bancroft era agent dublu plátit de cátre 
britanici; de altfel, arestarea lui la Londra a fost doar un aranjament pentru a-i 
consolida acoperirea. După câteva săptămâni a fost eliberat din închisoare si i 
s-a permis să se întoarcă în Franţa. Bancroft fusese racolat în decembrie 1776 


251 CIA a dat numele lui Franklin uneia dintre cele trei săli de şedinţe ale centrului de 

de cátre Paul Wentworth, care se mutase din New Hampshire la Londra cu 
zece ani înainte si trăia confortabil de pe urma speculatiilor cu acţiuni si 
terenuri, în acelaşi timp coordonând o reţea de agenţi în Franţa în subordinea 
lui William Eden (devenit ulterior primul baron de Auckland). Eden era atât şef 
al spionajului, cât şi subsecretar pentru Departamentul de Nord în guvernul 
lordului North. Documentele lui Eden includ o versiune preliminară nedatată a 
unui memorandum“ prin care Eduard Bancroft, folosind pseudonimul destul 
de transparent „dr. Edward Edwards”, se angaja „să corespondeze cu P. 
Wentworth în legătură cu orice lucru care i-ar fi fost adus la cunoştinţă” cu 
privire la chestiuni ce includeau: 


Evoluţia acordului [americanilor] cu Franţa şi ajutorul aşteptat... Aceleaşi chestiuni 
cu privire la Spania si orice altă curte europeană [...]. Modalităţile de a obţine ajutor 
financiar, produse sau bani, canale de informare şi agenţii folosiţi... Corespondenta 
secretă a lui Franklin şi Deane cu Congresul... Descrieri ale navelor şi încărcăturilor, 
orarele de navigaţie şi porturile de destinaţie... Orice informaţie care ar putea veni 
din America.» 


Printre rapoartele informative ale lui Bancroft privind mişcările navelor 
franceze care traversau Atlanticul se află şi detalii complete despre călătoria 
în America, în aprilie 1777, a marchizului de La Fayette, în vârstă de 20 de 
ani, care a plecat din portul spaniol San Sebastian „direct spre Port Royal 
Carolina de Sud”, la bordul unei nave plătite de el însuşi, precum şi numele 
ofiţerilor francezi care îl însoțeau. „Să fac rău Angliei”, declara La Fayette, 
„înseamnă să-mi servesc (îndrăznesc să spun să-mi răzbun) ţara”. Bancroft 
raporta că, deşi curtea franceză s-a prefăcut că respinge expediţia privată a 
lui La Fayette în sprijinul rebelilor americani, Maria Antoaneta şi toate 
doamnele de la curte erau susținătoare pasionate ale elegantului marchiz. La 
Fayette avea atâta încredere în Bancroft, încât l-a invitat ulterior să se alăture 
unui atac pe coasta engleză (care, însă, nu s-a concretizat niciodată). 
Marchizul a devenit mai apoi atât erou naţional francez, cât şi unul dintre eroii 
Revoluţiei Americane; în Statele Unite există mai multe oraşe care-i poartă 
numele (Fayetteville în Arkansas, Georgia, Carolina de Nord şi Tennessee) şi 
numeroase monumente ridicate în onoarea sa. Dar dacă Marina Regală ar fi 
putut folosi informaţiile lui Bancroft pentru a intercepta prima expediţie a lui 
La Fayette, acesta ar fi fost azi o simplă notă de subsol în istoria Revoluţiei 
Americane. In aprilie 1778, un alt raport al lui Bancroft a dezvăluit că amiralul 
d'Estaing era pe punctul de a pleca de la Toulon cu o flotă de 17 nave de linie 
şi fregate, „pentru a distruge sau a captura flota engleză”. Nici D’Estaing, 
nici La Fayette nu au fost interceptati în timpul traversării Atlanticului. În 
ciuda superiorității Marinei Regale, nu există dovezi că informaţiile de la 
Bancroft sau de la oricare alt informator ar fi dus la capturarea vreunei nave 
franceze.» La vremea aceea, activitatea de informaţii nu era eficient integrată 
în operaţiunile navale britanice. 

O dată pe săptămână, Bancroft se plimba prin grădinile Tuileries din Paris, 
în apropierea Luvrului, şi lăsa mesaje pentru Wentworth, scrise cu cerneală 
simpatică, printre rândurile unor false scrisori de dragoste care erau apoi 
ascunse într-o tufă de cimişir. Iniţial plătit cu 500 de lire sterline pe an pentru 


252 Există o divergență de opinii cu privire la data memorandumului. Walter Isaacson, 
care citează acest pasaj, avansează data de decembrie 1776; mai recent, Thomas 
Schaeper susţine convingător o dată ulterioară. Oricare ar fi data documentului, acesta 
rezumă cu exactitate informaţiile pe care Bancroft trebuia să le culeagă din momentul 
racolării sale de către Wentworth. (Nal 


activitatea sa ca agent britanic, Bancroft s-a descurcat atât de bine, încât 
salariul i-a fost dublat.” Chiar dacă nu-i acorda încredere deplină lui 
Bancroft, în parte din cauza speculațiilor sale la bursă, guvernul britanic a fost 
adesea mai bine informat decât Congresul despre activitatea comisarilor 
americani la Paris.» Rapoartele pe care le apreciau cel mai mult Eden şi 
miniştrii britanici au fost probabil cele privind negocierile începute de 
Franklin, care au dus, la începutul lui 1778, la încheierea a două tratate 
franco-americane prin care Franţa a recunoscut independenţa Statelor Unite 
şi a semnat o alianţă promițând sprijin în războiul cu Marea Britanie. 

Pe lângă faptul că i-a oferit lui Wentworth copii ale documentelor americane 
în timpul negocierilor, Bancroft a luat parte şi la redactarea unora dintre 
acestea. In septembrie 1777, l-a informat pe Wentworth ca „noi” (Franklin, el 
însuşi şi probabil Deane) „întocmeam” un document important care urma să 
fie transmis atât către Vergennes, cât şi ambasadorului spaniol la Paris.» În 
mare parte datorită lui Bancroft, negocierile cu Vergennes au început cu 
stângul. El i-a oferit în avans lui Wentworth detalii despre o solicitare a 
comisarilor americani, prin care aceştia cereau un ajutor de şapte ori mai 
mare decât cel pe care-l primeau deja în secret din partea Franţei. 
Ambasadorul britanic, lordul Stormont, a putut astfel să formuleze un protest 
la adresa lui Vergennes chiar înainte să fi transmis Franklin solicitarea. La 
rândul său, Vergennes s-a plâns delegaţiei americane de incapacitatea 
acesteia de a menţine secretul negocierilor. Bancroft bănuia ca Vergennes şi 
negociatorii francezi au o strategie nesinceră, cu scopul de a evita un 
angajament public de sustinere a americanilor. El îi raporta lui Wentworth: „Mi 
se pare imposibil să mă pronunt în legătură cu intenţiile reale ale 60 [Franţei] 
şi 136 [Spaniei]. Primul este atât de dependent de înşelăciune, încât mi s-ar 
părea foarte îndoielnic dacă asigurările sale date Americii ar fi mai sincere 
decât cele pentru 57 [Anglia]".? Starea de spirit a francezilor s-a schimbat la 
începutul lui decembrie 1777, când au ajuns la Paris veştile despre prima 
mare victorie americana în Războiului de Independenţă, înregistrată la 
Saratoga, în octombrie, şi capitularea celor aproape 7 000 de soldaţi britanici 
aflaţi sub comanda generalului John Burgoyne. Madame de Brillon, o 
muziciană talentată, a compus un marş triumfal (cântat încă uneori şi în zilele 
noastre) în onoarea victoriei, pe care l-a interpretat pentru Franklin în timpul 
unui concert privat. 

Tratatele franco-americane încheiate în februarie 1778 au reprezentat un 
triumf diplomatic pentru Franklin: într-adevăr, unul dintre cele mai mari 
triumfuri din istoria diplomaţiei americane. Dar şi CIA are dreptate să pretindă 
că acordul cu Franţa de a oferi un sprijin deschis, mai degrabă decât secret, 
pentru americani a fost facilitat de „operaţiunile de influențare” ale lui 
Franklin. După Saratoga, Wentworth a primit instrucţiuni să-i ofere condiţii de 
pace secrete lui Franklin, oferindu-le americanilor aproape tot ce îşi doreau - 
cu excepţia independenţei. Franklin nu avea nicio intenţie să accepte oferta, 
dar a alimentat temerile franceze că ar putea fi de acord dacă Franţa nu 
reuşea să semneze o alianţă militară oficială. În prima săptămână a lui 1778, 
Franklin a încurajat în secret apariţia unor articole în presă care relatau că 
trimişii britanici se află la Paris şi că americanii ar putea încheia un acord cu 
ei, cu excepţia cazului în care francezii ar fi acceptat în scurt timp o alianţă. 
De asemenea, a transmis în privat Ministerului de Externe francez un raport 


253 De asemenea, Bancroft a făcut bani folosind informaţiile confidentiale de care 
dispunea pentru a specula la bursă. Vezi Isaacson, Benjamin Franklin, cap. 13. (N.a.) 


denaturat al întâlnirii sale cu Wentworth. Franklin a reuşit ceea ce CIA 
numeste acum ,gestionarea perceptiei". Douá zile mai tárziu, Vergennes si-a 
trimis secretarul pentru a-i întreba pe comisarii americani „Ce trebuie făcut 
pentru a asigura o asemenea satisfacţie comisarilor americani încât să se 
angajeze să nu ia în considerare nicio propunere din Anglia pentru o nouă 
legătură cu această ţară?” Franklin a răspuns propunând planul tratatelor 
semnate pe 6 februarie.” Printre cei prezenţi la semnare a fost si Edward 
Bancroft, care a angajat prompt un curier special pentru a duce copii ale 
tratatelor la Londra. Ulterior s-a lăudat că guvernul lordului North fusese 
informat în termen de 42 de ore de la semnare. Se pare că aceasta a fost 
doar o exagerare minoră. Pe 9 februarie, lordul North, care primise probabil 
raportul lui Bancroft în data de 8, l-a informat pe George al Ill-lea despre 
conţinutul acestuia.» 

Bancroft a fost mult mai mult decât un secretar neplătit al comisarilor 
americani. John Adams, ajuns la Paris în 1779, i-a lăudat „mintea limpede” şi 
„condeiul măiestrit”. Nerăbdător să obţină cat mai repede cele mai recente 
informaţii de la Bancroft, Wentworth a fost în Franţa de cel puţin opt ori în 
perioada mai 1777 - februarie 1778 şi s-a mai întâlnit cu Bancroft de două ori 
în Olanda şi o dată la Londra.” Bancroft s-a lăudat, probabil pe bună dreptate, 
că furniza mai multe informaţii decât toti ceilalţi agenti britanici din Franţa. 
Diplomaţia americana a mai suferit o asemenea infiltrare doar un secol si 
jumătate mai târziu, când Departamentul de Stat a fost infiltrat de agenţii 
sovietici Larry Duggan si Alger Hiss.” 

Spre deosebire de Franklin şi Deane, Arthur Lee, care a devenit cel de-al 
treilea comisar al Congresului la Paris, avea suspiciuni profunde în ceea ce îl 
privea pe Bancroft: „Am în posesia mea dovezi care mă fac să-l consider pe 
dr. Bancroft un nelegiuit în relaţia cu Statele Unite”. Dar Lee era la fel de 
bănuitor şi în privinţa lui Franklin, iar tendinţele sale paranoide deveniseră 
atât de notorii, încât avertismentele lui în legătură cu Bancroft nu au fost 
luate în seamă. Credibilitatea sa a fost subminată şi când s-a dovedit că 
propriul său secretar privat era agent britanic.» Intre timp, după încheierea 
tratatelor cu Franţa, Franklin a plănuit, împreună cu căpitanul John Paul Jones, 
celebru comandant al forţelor maritime americane, un atac asupra portului 
Whitehaven, unde Jones îşi începuse cariera navală. Planul iniţial era să dea 
foc sutelor de nave înghesuite în port. Insă după ce a pierdut elementul- 
surpriză, Jones a trebuit să se retragă în grabă după ce a dat foc unei singure 
nave şi a sabotat câteva tunuri. O evaluare istorică realizată recent de Center 
for the Study of Intelligence (CSI) din cadrul CIA arată însă că atacul a fost „o 
realizare importantă pentru America în ceea ce priveşte propaganda şi 
moralul”. Pentru prima dată după aproape un secol, avusese loc o acostare 
ostilă într-un oraş britanic, determinând creşterea preţului primelor de 
asigurare de transport maritim şi îngrijorări considerabile pentru industria 
maritimă britanică.= 

Ruperea relaţiilor diplomatice anglo-franceze în martie 1778, determinată 
de încheierea alianţei franco-americane, a complicat sarcina lui Edward 
Bancroft şi a serviciilor britanice de informaţii. Odată cu închiderea ambasadei 
franceze la Londra, Secţia de criptanaliză nu mai avea acces periodic la 
corespondenţa diplomatică interceptată de la Paris, pe care o decripta cu 
succes încă din timpul Războiului de Sapte Ani.» Din martie 1778, Bancroft a 
încetat să mai lase rapoarte informative în „cutia poştală” secretă din 
grădinile Tuileries, deoarece nu mai exista niciun agent britanic care să le 
preia. Până când olandezii au intrat în război împotriva Marii Britanii la 


sfârşitul lui 1780, Bancroft a comunicat în secret cu Wentworth prin 
intermediul Provinciilor Unite. După aceea, majoritatea mesajelor sale au fost 
probabil preluate şi transportate cu bărci de mici dimensiuni peste Canalul 
Mânecii, la adăpostul întunericului.» 

Deşi s-au păstrat doar dovezi fragmentare din rapoartele informative trimise 
de Bancroft în anii de după încetarea relaţiilor diplomatice anglo-franceze, 
este clar că acesta a furnizat o mare varietate de rapoarte despre relaţiile 
franco-americane, precum şi despre unele dintre personajele-cheie implicate 
- în special despre prietenul său Benjamin Franklin, care a devenit ministru 
plenipotenţiar al SUA în 1778. Bancroft putea petrece ore întregi singur citind 
documente americane confidentiale (şi uneori ajutând la redactarea acestora) 
în ambasada recent recunoscută a SUA de la Passy.” În anii de dinaintea 
înfrângerii britanicilor la Yorktown în octombrie 1781, el a fost adesea 
mesagerul unor veşti neplăcute şi a trebuit să se confrunte cu problema 
clasică de „a spune adevărul puterii”. Fiind în general bine informat despre 
relaţiile internationale, George al Ill-lea nu aprecia corect informaţiile secrete. 
Deşi dus de nas de invențiile unui spion mercenar care îi raporta direct,» 
acesta nutrea o aversiune personală faţă de Bancroft, plângându-se că unele 
dintre rapoartele sale erau „exagerate” sau „fără fundament” şi „gândite 
pentru a intimida”. 

In 1780, lui George al Ill-lea i-a fost înmânat şi un pachet de corespondenţă 
interceptată pe care La Fayette o trimisese lui Vergennes pe o navă franceză 
capturată de Marina Regală în Atlantic. Deşi aruncat peste bord, pachetul a 
fost recuperat de marinarii britanici care au sărit în apă după el. Conţinutul 
său a fost decriptat cu succes de Francis Willes, care devenise şeful Secţiei de 
criptanaliză după moartea tatălui său, episcopul Willes, în 1773. George al IIl- 
lea n-avea cum să fi fost încurajat de ceea ce a citit - deşi, ca şi în cazul 
rapoartelor lui Bancroft şi de data aceasta mai justificat, s-ar fi putut îndoi de 
autenticitatea documentelor. Intr-un mesaj din 20 mai, La Fayette elogia 
capacitatea, onestitatea şi statornicia „prietenilor mei americani”. El a relatat 
excesiv de optimist că, dacă trupele franceze ar ajunge la timp, New Yorkul 
putea fi cucerit de la Sir Henry Clinton şi că George Washington se gândea să 
cucerească şi Canada.” 

Deşi Marea Britanie, deloc surprinzător, avea un avantaj faţă de rebelii 
americani în privinţa operaţiunilor de culegere de informaţii din Europa, în 
America lucrurile stăteau invers. „Primul în război, primul în pace, primul în 
inimile conationalilor săi”, după cum l-a descris elogiindu-l Henry Lee, George 
Washington ocupă şi primul loc în istoria timpurie a serviciilor americane de 
informaţii. În iulie 1777, acesta scria: 


Necesitatea procurării unor informaţii bune este evidentă şi nu trebuie insistat 
asupra ei. Tot ce îmi rămâne să adaug este să păstrezi toată chestiunea asta cât mai 
secretă. Întrucât de secretizare depinde succesul în majoritatea întreprinderilor de 
acest fel, iar din lipsa acesteia întreprinderile sunt dejucate, oricât de bine planificate 
ar fi... 

George Washington despre ,necesitatea procurarii de informarii solide" si pastrarea 
acestora „cât mai secrete cu putință”. 


În mod ironic, faptul cá Washington a înţeles importanţa spionajului militar, 
ca şi succesul său în utilizarea acestora, se datorează în mare măsură 
capacităţii sale de a învăţa din experienţa anterioară de ofiţer britanic 
implicat în operaţiuni împotriva francezilor, care urmau să devină ulterior 
aliaţii săi împotriva britanicilor în Războiul de Independenţă.» În 1753, la 
vârsta de doar 21 de ani, Washington, pe atunci maior în militia din Virginia, a 
fost trimis cu un cercetaş amerindian într-o misiune în ţinuturile sălbatice din 
Ohio, pentru a descoperi dacă forţele franceze stationau pe pământ englez şi, 
dacă da, să le comunice politicos să se retragă. O parte din misiunea sa a fost 
secretă: culegerea de informaţii despre forturile, garnizoanele şi sistemele de 
comunicare franceze. 

La o cină la fortul Venanges (ulterior redenumit Fort Franklin), Washington a 
băut puţin, în timp ce ofiţerii francezi „nu s-au dat înapoi de la băutură”: 
„Vinul [...] curând a alungat reținerea care era la început în conversaţia lor şi 
le-a dezlegat limbile pentru a-şi dezvălui sentimentele mai liber. Mi-au spus 
că planul lor absolut era să pună stăpânire pe Ohio şi se jurau că vor face 
acest lucru”. Doi ani mai târziu, Washington a luptat sub comanda 
generalului Eduard Braddock la Fort Duquesne (ín prezent, Pittsburg), unde 
acesta a suferit o înfrângere zdrobitoare în fata forţelor franceze, în mare 
măsură pentru că britanicii nu au avut informaţii despre dimensiunile forţelor 
inamice.?** Lipsa de informaţii s-a dovedit fatală pentru Braddock şi aproape 
fatală pentru Washington; doi cai au fost împuşcaţi în timp ce-i călărea şi a 
ieşit din luptă cu patru găuri de glonţ în haină. Dacă inamicul l-ar fi urmărit în 
loc să se oprească să jefuiască proviziile de rom ale englezilor, probabil că 
Washington ar fi pierit.» Experienţa acumulată în „războaiele franceze si 
indiene”, aşa cum au devenit ele cunoscute, l-au convins că „nimic nu este 
mai necesar decât un bun serviciu de informaţii care să dejoace planurile 
inamicului şi nimic nu necesită eforturi mai mari pentru a le obtine”. 


254 Washington primise totuşi planul exact al Fortului Duquesne de la maiorul Robert 
Stobo. Vezi Stobo, Memoirs of Major Robert Stobo, pp. x, 20-23. (N.a.) 


Cánd a preluat comanda armatei continentale a SUA la Cambridge, 
Massachusetts, pe 3 iulie 1775, Washington era hotărât să fie mai bine 
informat decât fusese Braddock cu 20 de ani înainte. „Obţinerea de 
informaţii” despre forţele britanice, scria el, a fost „una dintre îndatoririle sale 
cele mai urgente şi presante”.: Pe 15 iulie, a trecut în registrele sale plata 
unei sume neobişnuite de 333,33 de dolari (probabil, o tranşă a unei plăţi de 
1 000 de dolari) către un agent neidentificat, căruia îi dăduse ordin să intre în 
Bostonul ocupat de britanici „pentru a stabili o corespondenţă secretă cu 
scopul de a transmite informaţii legate de mişcările şi planurile inamicului”.« 
Corespondenta lui Washington cu ofiţeri ai armatei continentale contine 
solicitări frecvente de „notificări cât mai timpurii despre orice informaţie pe 
care o veţi considera importantă”. El a fost profund preocupat de 
ameninţarea reprezentată de spionajul britanic. „Există un rău de care mă 
înspăimânt”, i-a scris lui Joseph Quincy, „şi acesta se referă la spionii lor. [...] 
cred că este o chestiune de o importanţă considerabilă să-i împiedicăm să 
obţină informaţii despre situaţia noastră”. 

Cel mai cunoscut, deşi departe de a fi cel mai talentat, dintre spionii lui 
Washington a fost şi unul dintre primii: Nathan Hale, absolvent de Yale, în 
vârstă de 21 de ani, care a fost trimis să culeagă informaţii despre forţele 
britanice din Long Island în septembrie 1776. Deşi Hale a fost selectat pentru 
misiune de locotenent-colonelul Thomas Knowlton, comandantul recent 
înfiinţatului Regiment de rangeri, alegerea lui Knowlton a fost aprobată 
personal de Washington. Cu toate acestea, Hale, care a acţionat sub numele 
său real, nu era bine pregătit pentru prima sa experienţă de spionaj. 
Acoperirea lui ca învăţător în căutarea unui loc de muncă după începutul 
anului universitar nu a fost convingătoare, iar el nu mai fusese niciodată în 
Long Island. Tot ceea ce se ştie cu certitudine despre misiunea lui Hale în 
Long Island, de când a ajuns în dimineaţa zilei de 16 septembrie şi până în 
noaptea de 21, este o însemnare în agenda comandantului forţelor britanice, 
generalul William Howe, din 22 septembrie: „Un spion al inamicului (după 
propria mărturisire completă) prins de aseară a fost executat în această zi la 
ora 11, în fata Artillery Park”. Potrivit versiunii folclorice patriotice, dar 
plauzibile, chiar înainte de a fi spânzurat Nathan Hale ar fi declarat: „Regret 
doar că nu am decât o singură viaţă de pierdut pentru ţara mea”. Călăii 
britanici, impresionați de vitejia sa, se poate să-i fi recunoscut ultimele 
cuvinte celebre (posibil cele mai cunoscute din istoria spionajului) ca fiind o 
parafrază a unei afirmaţii din cunoscuta tragedie Cato de Joseph Addison. 
Statui înfăţişându-l pe Hale, cu mâinile legate la spate în aşteptarea execuţiei, 
se află astăzi atât în vechiul campus de la Yale, cât şi în faţa sediului CIA din 
Langley, Virginia - singurele statui ridicate vreodată în onoarea unui spion 
american.“ Când privesc în urmă la rolul spionajului în timpul Războiului de 
Independenţă, pentru majoritatea americanilor vitejia şi patriotismul lui 
Nathan Hale contează mai mult decât eşecul misiunii sale. Washington 
trebuie să se fi gândit la execuţia lui când, patru ani mai târziu, a refuzat 
apelul personal al maiorului John Andre, spion britanic capturat de forţele 
americane, de a fi adus în faţa plutonului de execuţie în loc „să moară în 


255 Principalul organizator al serviciului de contraspionaj al lui Washington a fost viitorul 
ministru al justiţiei, John Jay, care a înfiinţat o reţea de cel puţin zece agenţi de 
contrainformaţii. In 1997, CIA l-a numit „primul şef de contrainformaţii al Americii”. Vezi 
Rose, „Founding fathers of American Intelligence". (Nal 


streang". Din ordinul lui George al Ill-lea, André a devenit al doilea spion 
britanic care a fost înmormântat în Westminster Abbey 225 

Washington a fost implicat personal în atâtea operaţiuni de informaţii, încât, 
în absenţa unui personal specializat, uneori îi era dificil să le urmărească.” El 
i-a scris neatent unuia dintre agenţii săi: „Mă întreb dacă trebuia să 
corispondez [sic] cu tine sub un nume fictiv; dacă da, am uitat numele şi 
trebuie să mi-l reamintesc”.* Reticenta sa de a delega o mare parte din 
desfăşurarea operaţiunilor de informaţii se datorează lipsei de ofiţeri 
profesionişti în rândul voluntarilor din Armata Continentală. Dacă Washington 
ar fi dispus de un personal adecvat, cu siguranţă nu i-ar fi lipsit informaţia de 
bază pe câmpul de luptă, lipsă care a reprezentat una dintre cauzele care au 
dus la înfrângerea aproape dezastruoasă de la Brandywine Creek în 
septembrie 1777. Faptul că militia locală nu a trimis cercetasi în misiuni de 
recunoaştere pentru a urmări înaintarea britanicilor, combinat cu faptul că 
Washington nu ştia de existenţa unui vad pe unde putea fi traversat râul aflat 
la nord de poziţia sa a dus la pierderea a cel puţin 1 200 din cei 11 000 de 
soldati ai săi. Înşelăciunea a fost elementul-cheie al strategiei de 
supravieţuire a lui Washington în timpul iernii cumplite care a urmat în Valley 
Forge, Pennsylvania. A scris cu mâna lui documente false pline de referiri la 
regimente de infanterie şi cavalerie inexistente aflate, chipurile, sub comanda 
sa, care au fost apoi transmise inamicului prin agenţi dubli. Britanicii au 
crezut că Washington are cu 8 000 de soldaţi mai mult decât în realitate şi au 
tras concluzia greşită că dispune de o poziţie prea puternică pentru a fi atacat 
atunci când era, de fapt, cel mai vulnerabil. Fără operaţiunea de inducere în 
eroare reuşită, Armata Continentală risca să nu supravieţuiască peste iarnă. 
Per total, numărul confruntărilor pe care le-a evitat a fost mai mare decât al 
celor în care s-a angajat - ceea ce explică în mare măsură de ce a câştigat 
Războiul de Independenţă. Strategia lui a fost mai puţin de confruntare cu 
inamicul şi mai mult un efort de a rezista mai mult decât acesta.» 

În 1778, Washington i-a acordat comandantului infanteriei sale uşoare, 
generalul de brigadă Charles Scott, responsabilităţi suplimentare ca „şef de 
informaţii”. Scott a renunţat la acest rol după doar câteva luni, invocând 
motive personale nespecificate, dintre care cel mai important poate să fi fost 
lipsa calităţilor necesare pentru acest tip de activitate. La scurt timp după 
numirea sa, Scott a trimis cinci oameni în misiuni simultane independente de 
recunoaştere în Long Island, intentionánd să compare rapoartele lor. Probabil 
ca urmare a pregătirii inadecvate şi a acoperirii slabe, trei dintre ei au fost 
prinşi în scurt timp.» Scott a fost urmat în funcţia de şef al serviciului de 
informaţii de mult mai tânărul şi mult mai talentatul maior Benjamin 
Tallmadge, care fusese coleg la Yale cu Nathan Hale. Foarte precoce şi cu o 
inteligenţă ieşită din comun, Tallmadge primise, la vârsta de numai 13 ani, o 


256 Primul spion care a fost înmormântat în Westminster Abbey a fost Aphra Behn în 1689 
(vezi supra, p. 290) - un precedent pe care probabil că George al Ill-lea nu l-a avut în 
minte. În 1782, la doi ani de la execuţia lui Andre, un monument în memoria lui proiectat 
de Robert Adam a fost ridicat în naos, pe cheltuiala regelui. Rámásitele lui André au fost 
aduse din Statele Unite şi îngropate aproape de monument în 1821. Vezi 
www.westminster-abbey.org/our-history/people/john-andre. (Nal 


257 Deloc surprinzător, implicarea lui Washington în operaţiunile de spionaj a dat naştere 
unui număr de mituri. Printre ele, se pare că se află şi posibila contribuţie a unui presupus 
agent dublu, John Honeyman, la victoria sa de la Trenton din decembrie 1776. Vezi 
https://www.cia.gov/library/center-for-the-study-of-intelligence/csi-publications/csi- 
studies/studies/vol52no2/the-spy-who-never-was.html. (Nal 


invitaţie să se înscrie la Yale, venită chiar din partea preşedintelui colegiului; 
la insistenţele tatălui său, a amânat înscrierea până la vârsta de 15 ani. Cu 
toate acestea, o luase cu mult înaintea majorităţii colegilor săi mai vârstnici. 
„Fiind atât de versat în limbile latină şi greacă”, scria Tallmadge mai târziu, 
„n-am prea avut ocazia să studiez în primii doi ani din viata mea 
studenţească.” 

Tallmadge a înţeles repede importanţa serviciilor de informaţii în Războiul 
de Independenţă. Cea mai importantă reţea a sa de agenţi a fost grupul 
Culper, înfiinţat în august 1778 pentru a culege informaţii despre trupele 
britanice comandate de generalul Henry Clinton, care ocupase recent New 
York City.?* Două secole mai târziu, un studiu publicat de CSI al CIA a 
concluzionat că cea mai importantă informaţie obţinută de grupul Culper a 
fost un raport din iulie 1780 al agentului 355 (cunoscut şi sub numele de 
„Lady”), a cărui identitate nu a fost niciodată dezvăluită. Raportul preciza că 
generalul Clinton intenţiona să trimită trupele britanice pe mare de la New 
York la Newport, în Rhode Island, pentru a ataca forţele franceze nou-sosite 
sub comanda generalului Rochambeau, înainte ca acestea să-şi poată reveni 
în urma traversării de două luni a Atlanticului. Imediat ce a primit raportul 
agentului 355, în după-amiaza zilei de 21 iulie, Washington a început să 
elaboreze un plan prin care să-l determine pe Clinton să se răzgândească. Un 
set de ordine false semnate de Washington, prin care era dispusă pregătirea 
pentru un atac asupra oraşului New York, a fost predat unui avanpost militar 
britanic de către un fermier local, care a susţinut că le-a găsit pe marginea 
drumului. Convins că urmează un atac, Clinton a rechemat trupele trimise să-l 
atace pe Rochambeau, astfel încât să poată consolida apărarea oraşului. 
Grupul Culper şi talentul pentru inducere în eroare de care a dat dovadă 
Washington au salvat astfel forţele franceze vulnerabile de la o posibilă 
înfrângere şi le-au permis să se alăture armatei americane inferioare 
numeric. 5:25 

Aşadar, departe de a bănui că a fost victima unei operaţiuni de înşelăciune 
de-a lui Washington, Clinton a avut motive să creadă că a obţinut o victorie 
majoră împotriva Armatei Continentale. În mai 1779, generalul Benedict 
Arnold i-a trimis lui Clinton un mesaj secret la New York, folosind numele de 
cod „MONK”, oferindu-se să treacă în tabăra adversă la un moment convenit, 
precum şi să furnizeze informaţii până atunci. Alegerea numelui de cod este 
importantă. Arnold se considera succesorul generalului republican britanic 
George Monck (sau Monk), care a trecut în tabăra adversă la sfârşitul 
interregnumului şi a preluat rolul principal în restaurarea monarhiei în 1660: - 
aşa cum avea de gând şi Arnold să facă în America. Deşi în zilele noastre 
menţionat (chiar de Simpsons) ca trădător american, Arnold era un model de 
patriot la începutul Războiului de Independenţă. Dacă ar fi fost ucis în timpul 
Bătăliei de la Saratoga din 1777, Arnold s-ar fi putut afla alături de 
Washington în panteonul eroilor militari revoluționari americani. 


258 Principalii membri ai reţelei Culper au fost Abraham Woodhull, un fermier din 
Setauket, New York (nume de cod Samuel Culper Sr.), şi Robert Townsend, un comerciant 
din Manhattan (nume de cod Samuel Culper Jr.). (Nal 


259 Având în vedere faptul că mai folosise şi înainte inducerea în eroare, este greu de 
conceput că Washington nu ar fi încercat să-l înşele pe Clinton cu această ocazie. Totuşi, 
deloc surprinzător, nu există niciun document care se ateste ordinul ca documentele false 
semnate de acesta să le fie transmise britanicilor. ( N.a.) 


În august 1780, la cererea lui Arnold, Washington La numit la comanda 
forturilor din West Point, aflate la circa 80 de kilometri nord de Manhattan, pe 
râul Hudson, devenit mai târziu sediul Academiei Militare a SUA. Washington 
a considerat West Point drept „cheia Americii”, de unde era posibilă 
neutralizarea bazei lui Clinton din New York. Arnold plănuia să predea 
britanicilor West Point şi convenise cu Clinton un preţ de 20 000 de lire 
sterline dacă va reuşi şi jumătate, dacă planul său va eşua. La sfârşitul lui 
septembrie, maiorul John Andre, un tânăr ofiţer din statul-major al lui Clinton, 
a plecat, deghizat în negustor, să discute cu Arnold şi să stabilească detaliile 
finale ale dezertării acestuia şi predarea West Pointului. Dacă planul lui Arnold 
ar fi reuşit, Washington ar fi putut pierde războiul. Totuşi, André a fost 
capturat de milițiile americane pe drumul de întoarcere către New York, iar 
asupra sa au fost găsite documente incriminatoare, ascunse în cizme. 
Comandanții miliției nu şi-au dat seama de semnificaţia documentelor şi l-au 
informat pe Arnold, oferindu-i suficient timp să fugă pe Hudson, pe un vas de 
război britanic. André, capturat în haine civile, a fost spânzurat pentru 
spionaj. Arnold, recompensat pentru dezertare cu o sumă forfetară de 6 315 
de lire sterline şi o pensie anuală de 360 de lire sterline, a devenit general de 
brigadă britanic. 

Neştiind că a fost indus în eroare de Washington în legătură cu ameninţarea 
asupra New Yorkului, Clinton trebuie să fi fost liniştit de informaţiile regulate 
şi detaliate pe care le-a primit asupra mişcărilor comandantului american în 
vara lui 1780. Agenţii săi au raportat, pe 27 iunie, că Washington se îndrepta 
spre Peekskill, pe 6 iulie, că stătea la reşedinţa lui Joseph Appleby, pe 8 iulie, 
la Thomas Tompkins şi pe 14 iulie, la Eduard Brown. Clinton a primit, de 
asemenea, informaţii precise şi detaliate despre amplasarea forţelor lui 
Washington şi Rochambeau.: Ceea ce niciun agent nu i-a putut spune a fost 
care era planul de campanie al lui Washington. Când acesta a decis, la 
jumătatea lunii august 1781, să pornească spre sud şi să atace forţele lordului 
Cornwallis, el a aranjat expedierea mai multor mesaje false către britanici, 
indicând că obiectivul său a rămas New Yorkul. Washington a dat credibilitate 
acestei versiuni stabilindu-şi tabăra la Chatham, în New Jersey, şi concentrând 
ambarcatiunile de-a lungul țărmului din New Jersey, pregătite să traverseze 
spre Staten Island.» 

Între timp, George al Ill-lea era nedumerit de informaţiile false trimise 
personal de un aşa-zis agent mercenar la vreo 60 de ani, cu numele de cod 
„Aristarh”, a cărui identitate reală rămâne necunoscută. „Ultimele mesaje 
trimise de la Paris”, l-a avertizat el pe rege în 1780, „au descoperit din fericire 
un complot secret împotriva vieţii Majestății Voastre”. Francezii au ales drept 
„locul cel mai favorabil” pentru „intrigile lor oribile şi sângeroase” Grădina 
Reginei din palatul Buckingham, unde George îşi făcea uneori plimbarea de 
seară. Evident, „Aristarh” nu a dat nicio indicație despre motivul pentru care 
succesorul complet lipsit de încredere în sine al lui Ludovic al XV-lea, Ludovic 
al XVI-lea, care avusese nevoie de şapte ani ca să-şi consume căsătoria cu 
Maria Antoaneta, ar fi trebuit să devină singurul conducător francez al 
Vechiului Regim care să aprobe asasinarea unui monarh străin. Nici măcar nu 
a explicat cum a „descoperit din fericire” acest complot neverosimil. La 
începutul lui 1781, „Aristarh” a raportat că Benjamin Franklin (al cărui nume îl 
scrie greşit „Franklyn”) a descoperit că urma să aibă loc o reuniune secretă la 
Anvers între împăratul losif al ll-lea şi „ducele francez de G.". Franklin 
recrutase „un francez care stătea uneori la Bruxelles din cauza unui Duel” 
pentru a spiona întâlnirea: „Metoda avută în vedere de Franklyn este ca acest 


Spion să se ascundă în coşul de fum sau în spatele tapiteriei camerei, în care 
Impăratul şi Alteta Sa Regală [«ducele de G.»] vor avea din când în când o 
întrevedere secretă. Banii nu trebuie economisiti în această situaţie”. Nu se 
explica modul în care duelistul francez exilat avea să se sustragă din calea 
numeroaselor gărzi regale şi nici cum putea avea cineva acces la coş sau la 
tapiterie în timpul întrevederii secrete.» Washington, spre deosebire de 
George al III-lea, nu ar fi luat niciodată în serios asemenea prostii. 

In ultimele etape ale Războiului de Independenţă, cele mai grave lacune ale 
activităţii de spionaj au fost mai degrabă din domeniul naval decât din cel 
militar sau politic. Fără informaţii solide privind mişcările maritime, Clinton şi 
alţi comandanţi britanici nu puteau ţine evidenţa ajutorului primit din partea 
Franţei, care avea să se dovedească esenţial pentru victoria lui Washington. 
Deşi Marina Regală nu avea mijloace pentru a urmări flotele franceze în timp 
ce traversau Atlanticul, a ratat în repetate rânduri ocazia de a monitoriza 
mişcările acestora în Indiile de Vest şi în largul coastelor din Rhode Island. 
Amiralii de Grasse şi de Barras au reuşit să se sustragă supravegherii 
britanice şi să aducă întăriri forţelor franceze în zona golfului Chesapeake, 
izolând astfel, în toamna lui 1781, armata de 7 000 de oameni a lui Cornwallis 
în peninsula Yorktown din Virginia, într-o poziţie ce nu mai putea fi apărată. În 
timp ce flota franceză l-a împiedicat pe Cornwallis să fugă pe mare, La 
Fayette, care avea cel puţin un agent printre slujitorii acestuia, i-a tăiat calea 
de evadare pe uscat.» Celor 11 000 de soldaţi americani aflaţi sub comanda 
lui Washington li s-au alăturat 9 000 de soldati şi artileria franceză din Rhode 
Island.* 

Odată ce Washington a început asediul Yorktownului, cele mai valoroase 
informatii ale sale au provenit din mesajele britanice interceptate, decriptate 
de James Lovell, un profesor din Boston si membru fondator al Comitetului de 
Corespondenţă Secreta, considerat astăzi drept fondatorul decriptarii 
americane. Pe 21 septembrie 1781, Lovell i-a trimis lui Washington cifrul 
britanic pe care-l decriptase, astfel încât mesajele britanice să poată fi 
descifrate cât mai rapid. Cu două săptămâni înainte de predarea lui 
Cornwallis, pe 19 octombrie, Washington i-a scris lui Lovell: 


Sunt foarte recunoscător pentru comunicarea pe care ai binevoit a mi-o face pe 21 
luna trecută. 


Secretarul meu a preluat o copie a cifrurilor, iar cu ajutorul unuia dintre alfabete a 
reuşit să descifreze un paragraf dintr-o scrisoare interceptată în ultima vreme, 
pornind de la L[or]d Cornwallis de la Sir H[enr]y Clinton. 


Când a auzit vestile de la Yorktown, lordul North a afirmat: „O, Doamne, 
totul s-a terminat". George al Ill-lea l-a contrazis. Deşi capitularea lui 
Cornwallis a hotărât rezultatul războiului, confruntările au mai continuat 
aproape un an. Abia în 1783 a fost încheiat un tratat de pace cu Marea 
Britanie, care să recunoască independenţa SUA. Campania de la Yorktown şi 
luptele disparate care au urmat i-au sporit lui Washington fascinația pentru 
spargerea codurilor, fapt adesea trecut cu vederea de biografii săi. 

Rolul principal în războiul psihologic din timpul negocierilor de pace a fost 
preluat de Benjamin Franklin. Tipograf de profesie, Franklin a înfiinţat la scurt 
timp după ce a ajuns în Franţa o tiparnitá la Passy şi s-a specializat în 


260 Când rapoartele lui „Aristarh” către George al Ill-lea au fost făcute publice pentru 
prima dată, la începutul lui rum, comentatorii le-au luat, în mod surprinzător, în serios. 
(N.a.) 


răspândirea de „înşelăciuni” (dezinformare), pe care le-a folosit ca un fel de 
„propagandă neagră”. Una dintre cele mai reuşite producţii ale sale a fost un 
exemplar falsificat în 1782 al unui ziar din Boston, care conţinea inclusiv ştiri 
locale şi reclame false. Articolul de fond susţinea că guvernatorul britanic al 
Canadei îşi plătea aliaţii amerindieni pentru scalpuri de americani, mulţi 
dintre aceştia fiind femei şi copii. Ziarul cita o scrisoare falsă a unui căpitan 
Samuel Gerrish din militia din Noua Anglie, care pretindea că ofiţerul britanic 
James Craufurd intenţiona să trimită în Anglia „opt pachete de scalpuri [de 
colonişti], tratate, uscate, puse pe cercuri metalice şi pictate, cu toate mărcile 
triumfului indian”. Pachetul „Nr. 1” ar fi conţinut: 


43 de scalpuri de soldaţi ai Congresului ucişi în diferite confruntări; acestea sunt 
întinse pe inele negre, cu diametrul de 4 inchi; interiorul pielii e vopsit în roşu, cu un 
mic punct negru pentru a evidentia că au fost ucişi cu gloanţe. De asemenea, 62 de 
fermieri, ucişi în casele lor; inelele roşii; pielea vopsită maro şi marcată cu o sapă; un 
cerc negru de jur împrejur, ca să arate că au fost surprinşi noaptea; şi o secure 
neagră în mijloc, însemnând că au fost ucişi cu arma respectivă. 


Povestea a fost folosită de opoziţia Whig din Marea Britanie pentru a ataca 
modul în care a fost condus războiul. Articolul a fost reeditat frecvent în 
Statele Unite până ce în final, în 1854, s-a demonstrat că a fost o invenţie. 

În timpul confruntărilor de mică anvergură ce au urmat victoriei de la 
Yorktown şi al negocierilor de pace prelungite, Washington a continuat să 
studieze cu atenţie depeşele interceptate şi rapoartele agenţilor, de unde 
selecta personal şi corobora informaţiile, recunoscând că imaginea de 
ansamblu era de obicei mai importantă decât orice informaţie luată separat, 
oricât de senzationalá ar fi fost. După ce Lovell i-a trimis o serie de mesaje 
britanice decriptate în martie 1782, Washington i-a scris: 


Îţi mulţumesc pentru efortul pe care l-ai făcut în transmiterea informaţiilor ataşate 
scrisorii dumitale... Numai prin compararea numeroaselor tipuri de informaţii ni se 
oferă adeseori posibilitatea să investigăm fapte atât de complexe sau ascunse, încât 
niciun indiciu nu ar putea conduce la o cunoaştere a acestora[. Din] acest punct de 
vedere, culegerea de informaţii devine interesantă, dar conexiunea şi circumstanţele 
colaterale sunt la fel de importante.e 


După cum arată această scrisoare, Washington a fost propriul său analist de 
informaţii, precum şi propriul sáu spion-şef. Percepția sa sofisticată asupra 
activităţilor de informaţii, neegalată de niciun comandant britanic din America 
de Nord, a fost centrul viziunii sale strategice. 

Deşi în opinia majorităţii istoricilor militari, Washington nu a fost decât un 
comandant operativ competent, el a fost, în circumstanţe foarte dificile, un 
comandant suprem excepţional, care nu numai că a învins inamicul, dar a 
trebuit şi să facă faţă disputelor interne din Congresul divizat şi celor dintre 
ofiţerii Armatei Continentale (care, după cum spunea John Adams, „se 
ciorovăiau de parcă ar fi fost pisici şi câini”). Aşa cum arată o analiză recentă 
a conturilor sale, Washington a făcut faţă imenselor tensiuni şi restricţii ale 
rolului său de comandant suprem în parte prin „cheltuieli aproape compulsive 
pentru bunuri de lux în timp de război”. El a cheltuit în mod regulat, în 


261 Un studiu realizat de CSI al CIA citează articolul ca un exemplu al abilității lui Franklin 
de a utiliza dezinformarea (Rose, „Founding Fathers of American Intelligence”). Cu toate 
acestea, dezinformarea nu este menţionată drept caracteristică principală într-o serie de 
biografii recente ale lui Franklin, care nu par să agreeze ideea laturii lipsite de scrupule a 
personalităţii acestuia. (W.a.) 


totalitate din resursele sale si ale sotiei sale, o sumá echivalentá cu cinci 
salarii ale unuia dintre generalii sái doar pentru butoaie cu vin de Madeira. In 
timp ce analiza rapoartele de informaţii încercând să le evalueze semnificaţia 
şi redacta instrucţiuni pentru agenţi, este uşor să ni-l imaginăm cu un pahar 
de Madeira la îndemână. Alte bunuri de lux achiziţionate în timpul războiului 
includeau haine scumpe, feţe de masă fine, cele mai bune trăsuri englezeşti 
şi dineuri fastuoase, unele dintre ele pregătite de un bucătar francez.“ 

În calitate de preşedinte al Statelor Unite, din 1789 până în 1797, 
Washington a continuat să-şi asume responsabilitatea personală în ceea ce 
priveşte informaţiile externe. În primul său mesaj despre Starea Uniunii, 
susţinut în faţa Congresului pe 8 ianuarie 1790, el a solicitat un „fond 
generos” pentru finanţarea operaţiunilor de informaţii. Congresul a răspuns 
şase luni mai târziu cu legea de înfiinţare a Fondului de contingentá pentru 
relaţiile externe, mai cunoscut sub numele de Fondul pentru serviciile secrete 
(„pentru spioni, dacă aşa vrea domnul”, aşa cum a admis ulterior Senatul). In 
primul an, fondul a fost de 40 000 de dolari. In cel de-al treilea an, acesta a 
ajuns la peste un milion de dolari, aproximativ 12% din bugetul federal - o 
proporţie mult mai mare decât cheltuielile pentru serviciile de informaţii de la 
sfârşitului secolului XX. Fondul a fost folosit într-o mare varietate de scopuri, 
nu toate legate strict de informaţii, de la mituirea oficialităților străine la 
răscumpărarea ostaticilor americani din Alger. Washington a prevăzut în mod 
corect că toate acţiunile sale în calitate de prim preşedinte vor stabili 
precedente pentru succesorii săi. Aşa a fost şi cu Fondul pentru serviciile 
secrete. Congresul i-a cerut să confirme sumele cheltuite, dar i-a permis să 
păstreze secrete atât scopurile, cât şi beneficiarii plăţilor din fond. Un secol şi 
jumătate mai târziu, Legea privind Agenţia Centrală de Informaţii din 1949 îl 
autoriza pe directorul CIA să adopte proceduri contabile similare.* 

În timpul vieţii, rolul de spion-şef al lui Washington a fost puţin menţionat. 
însă în 1821, acesta a stat la baza intrigii primului roman de spionaj 
american: The Spy, de James Fenimore Cooper. Personajul central este 
Harvey Birch, un spion englez „cu un sânge rece şi o prezenţă de spirit pe 
care nimic nu părea să o perturbe”, care, după ce a fost ucis în acţiune, este 
în cele din urmă demascat ca fiind un patriot american care lucra ca agent 
dublu pentru Washington în tabăra inamică. Înfiptă în pieptul muribund al lui 
Birch se află „o cutie de tablă prin care trecuse plumbul fatal”. In cutie se află 
un document secret al cărui conţinut, deşi nu a fost dezvăluit până în ultima 
pagină a romanului, va fi fost ghicit de cititorul atent cu aproximativ 200 de 
pagini mai devreme: 


Circumstante de natură politică, implicând viaţa şi averile multora, au păstrat până 
acum secret ceea ce dezvăluie această lucrare. Harvey Birch a fost ani de zile un 
slujitor credincios şi nerecunoscut al ţării sale. Deşi omul nu o va face, Dumnezeu să-l 
răsplătească pentru faptele sale! 


Geo. Washington 


Cu toate că James Fenimore Cooper este acum cunoscut drept autorul 
Ultimului Mohican şi al cărţii Ciorap de piele. Povestiri americane, The Spy l-a 
făcut celebru, cartea fiind publicată în 15 ediţii americane şi multe altele în 
străinătate înainte de moartea sa, în 1851. Niciun alt roman de spionaj 


american nu s-a bucurat de o astfel de popularitate până în timpul Războiului 
Rece. s22 

Timp de un secol si jumătate după Washington, niciunul dintre succesorii săi 
în funcţia de preşedinte nu a reuşit să egaleze înţelegerea lui profundă asupra 
activității de spionaj. Nici chiar marii presedinti din timpul războaielor, 
Abraham Lincoln, Woodrow Wilson si Franklin Roosevelt, nu au făcut nicio 
încercare semnificativă de a învăța din exemplul său. Deşi Statele Unite au 
fost lider incontestabil la nivel mondial în privința informațiilor militare în 
timpul Războiului de Independență, până la izbucnirea Primului Război 
Mondial au rămas în urma tuturor actorilor principali.” 


16 
REVOLUŢIA FRANCEZĂ ŞI RĂZBOAIELE REVOLUŢIONARE 


P. 14 iulie 1789, nici chiar un serviciu de securitate bine organizat, de care 


Vechiul Regim oricum nu dispunea, nu ar fi putut prevedea cursul ulterior al 
Revoluţiei Franceze. Cei care au început Revoluţia în acea zi, luând cu asalt 
inchisoarea-fortáreatá Bastilia din Paris cu credinţa că dau o lovitură fatală 
tiraniei au fost surprinşi să descopere, în locul mulţilor prizonieri ai 
despotismului pe care se aşteptau să-i găsească, doar patru falsificatori 
condamnaţi, doi „lunatici” şi un nobil cu mintea tulburată încarcerat la 
cererea familiei sale. (Marchizul de Sade, cu mintea mult mai tulburată, 
fusese transferat din Bastilia la un azil cu zece zile mai devreme.) Totuşi, 
simbolismul căderii Bastiliei s-a dovedit atât de puternic, încât aniversarea sa 
a devenit de atunci Ziua Naţională a Franţei. Valorile iniţiale ale Revoluţiei au 
fost consacrate in Declaratia drepturilor omului şi cetățeanului, adoptată de 
Adunarea Naţională Constituantă a Franţei pe 26 august. Aceasta începe prin 
a afirma: „Toţi oamenii se nasc şi rămân liberi şi egali în drepturi”. Reacţiile 
britanice au fost în mare parte favorabile. Guvernul lui William Pitt cel Tânăr, 
care fusese prim-ministru în ultimii şase ani şi avea doar 30 de ani, credea că 
Revoluţia va slăbi Franţa şi va reduce riscul de război. Secretarul de externe, 
lordul Carmarthen, şi-a exprimat încântarea personală în legătură cu veştile 
de la Paris: „Îi suspectez pe cei mai abili conducători din Anglia că ar fi plănuit 
sau cá au dat întreaga lor avere pentru a dezlántui o situaţie atât de fatală 
pentru rivalul lor, precum cea în care se află acum Franţa măcinată de 
propriile tulburări interne”. 


262 |a fel ca personajul fictiv Birch, James Rivington, care pretindea cá este un 
propagandist britanic de război, a fost ulterior prins de patrioţi americani care nu-i 
cunoşteau adevăratul rol. (Nal 


Ambasada Marii Britanii la Paris si micul sáu grup de informatori?* nu erau 
pregătiţi să interpreteze „tulburările interne” care au urmat. John Frederick 
Sackville, cel de-al treilea duce de Dorset, ambasador pe vremea când a 
izbucnit Revoluţia, este mult mai mult cunoscut pentru entuziasmul său faţă 
de crichet şi amantele din lumea aristocrată (printre care celebrităţi precum 
Georgiana, ducesa de Devonshire) decât pentru stersele sale abilităţi 
diplomatice. Izbucnirea Revoluţiei l-a obligat să anuleze ceea ce ar fi fost 
primul turneu de crichet englez din Franta.? Imprejurarile care au dus la 
rechemarea sa de la Paris în august 1789 au fost descrise ulterior de Oscar 
Browning, renumitul istoric de la Cambridge: „Ducele de Dorset, un domn cu 
o minte şi maniere frumoase, un ornament al cercului restrâns de la 
Versailles, a fost rechemat pentru că servitorul său fusese prins de gloată şi în 
buzunarul său fusese găsită o scrisoare de la duce către contele d'Artois [unul 
dintre fraţii mai mici ai lui Ludovic al XVI-lea]”.? 

Contele Gower, care a fost numit ambasador la Paris în iunie 1790, la vârsta 
de 32 de ani?’ nu a avut, ca Dorset, ocazia de a deveni „un ornament la 
Versailles”. In octombrie 1789, o gloată revoluţionară l-a obligat pe Ludovic al 
XVI-lea să abandoneze palatul Regelui Soare şi să se mute la palatul Tuileries 
din centrul Parisului. Gower nu era mult mai bine pregătit decât predecesorul 
sáu pentru a înţelege complexitatea politicii revoluţionare. Neavând 
experienţă anterioară în diplomaţie, după doi ani grei la Paris, a renunţat la 
cariera diplomatica.: 

In acelaşi timp cu sosirea lui Gower la Paris, Ministerul de Externe, cu 
aprobarea lui Pitt, a trimis doi agenţi, pe William Miles şi Hugh Elliot, într-o 
misiune secretă să negocieze direct cu membrii de vază ai Adunării Naţionale, 
fără a informa curtea şi pe miniştrii regelui.: Miles, un scriitor politic care l-a 
asigurat pe Pitt că pana sa este „neobosită în slujba domniei voastre”, a 
pretins a fi un susţinător englez al Revoluţiei şi a reuşit să fie admis în clubul 
iacobin al revoluţionarilor radicali.» Elliot era un aventurier scoţian extrovertit, 
care avusese diverse posturi diplomatice de rangul doi şi trei şi îl cunoscuse 
încă din copilărie pe liderul revoluţionarilor moderati, contele de Mirabeau, 
preşedintele Comitetului pentru afaceri externe al Adunării (comité 
diplomatique), care era în favoarea unei monarhii constituţionale franceze 
după modelul britanic. Cumnatul său, William Eden, pe atunci ambasador la 
Haga, l-a informat pe Elliot despre opinia generală că exista „o predominanta 
a vivacitatii de tip Hotspur în caracterul vostru”. Scopul principal al misiunii 
lui Miles şi Elliot a fost de a-i convinge pe Mirabeau şi pe alţi lideri ai Adunării 
Naţionale să nu sprijine Spania în criza cu Marea Britanie, cauzată de 
ocuparea zonei golfului Nootka, din largul insulei Vancouver, într-o regiune 
propice vânătorii de balene. Deşi Gower credea că, întrucât Mirabeau nu era 
ministru, nu ar fi putut avea „niciun fel de comunicare” cu el sau cu alţi 
membri ai Adunării Naţionale” el a raportat Ministerului de Externe pe 22 
octombrie 1790 că, în ciuda sprijinului personal al lui Ludovic al XVI-lea pentru 
Spania, „partidul popular” din Adunare „mi-a semnalat, prin intermediul 


263 Singurul informator al ambasadei britanice din 1789 al cărui nume s-a păstrat este un 
oarecare Hippisley (despre care nu sunt disponibile alte detalii), care l-a informat pe 
ambasador despre ostilitatea populaţiei de la Paris după căderea Bastiliei. Spre deosebire 
de ambasadorul spaniol, ducele de Dorset pare să nu fi avut informatori în Ministerul 
francez de Externe. Vezi Marquis, Agents de l'ennemi, p. 33. (N.a.) 


264 între plecarea lui Dorset şi sosirea lui Gower, fostul secretar al ambasadei, lordul 
Robert Fitzgerald, a ocupat funcţia de însărcinat cu afaceri. (Na) 


domnului Elliot, dorinţa serioasă de a-şi folosi influenţa la Curtea de la Madrid 
pentru a o determina să consimta la cerinţele juste ale Majestății Sale [regele 
George al Ill-lea]...”*. Este neclar cát de mult au contribuit la acest succes 
discuţiile confidentiale ale lui Miles si Elliot cu Mirabeau şi alti lideri ai 
Adunării, dar Pitt nu a avut niciun dubiu cá a obţinut un triumf diplomatic 
major. „Pe scurt”, i-a scris Eden, „nu a existat niciodată o afacere mai bine 
condusă sau mai bine incheiatá..."» 

Prioritatea lui Gower a fost să ofere veşti de la Curtea franceză, oricât de 
banale ar fi fost ele. „Imi pare rău să vă informez, Excelenţa Voastră”, i-a scris 
secretarului de externe pe 2 august 1790, că „Majestatea Sa a fost tintuita, 
timp de câteva zile, de o durere de dinţi si o faţă umflată, însoţită de o uşoară 
febră”. Desi Gower a raportat, de asemenea, unele ,tulburári" populare?9*, el 
nu prea înţelegea climatul politic mai larg. A ajuns la Paris într-un moment 
deosebit de idealist din istoria politică franceză, care ar fi indus în eroare orice 
analist al domeniului spionajului din trecut sau din prezent. Realizările 
pozitive ale Revoluţiei erau în continuare sărbătorite în întreaga Frantá. 
Istoricul Alfred Cobban alege ca exemplu de euforie politică fără precedent în 
regiunea Parisului o féte din 20 iunie 1790, care a culminat cu un banchet 
pentru 300 de persoane în pădurea Boulogne, „unde serveau tinere nimfe 
patriote, pe mese decorate cu busturile prietenilor umanităţii, Rousseau, 
Mably, Benjamin Franklin”. Binecuvântarea de la începutul mesei a constat 
din primele două articole ale Declaraţiei drepturilor omului şi cetăţeanului, 
după care marele orator revoluţionar Georges Danton a ţinut un toast pentru 
libertatea şi fericirea întregii lumi. Maximilien de Robespierre, ulterior 
organizatorul principal al celei mai mari terori din istoria Franţei, şi alţi 
revoluționari proeminenţi au urmat cu alocutiuni la fel de idealiste. Femei 
îmbrăcate în ciobánite au aşezat apoi coroane de frunze de stejar pe capetele 
deputaţilor din Adunarea Constituantă prezenţi la banchet. Punctul culminant 
a venit atunci când patru dintre cei care participaseră cu un an în urmă la 
asaltul asupra Bastiliei au aşezat o machetă a acesteia pe o masă, au distrus- 
o cu săbiile şi au dat la iveală în mijlocul ei un bebeluş îmbrăcat în alb, simbol 
al inocentei si al libertăţii nou-náscutilor. Pe fondul aplauzelor, pe capul 
copilului a fost aşezată bereta roşie frigiană a sclavilor eliberaţi. Cobban 
concluzionează: 


Pare totul nou, nevinovat şi chiar naiv, dar dacă nu putem înţelege o parte din 
spiritul în care s-au ţinut astfel de fétes şi în care au fost plantați copaci ai libertăţii si 
îi vom judeca fără cinism şi cu înţelepciune după eveniment, nu vom reuşi să 
înţelegem un element esenţial al victoriei revolutionare.™ 


Poetul romantic William Wordsworth, care a fost martor la această euforie 
atât de nevinovată în timp ce stătea cu tinerii revoluționari din Blois, a înţeles 
acest „element esenţial” mult mai bine decât majoritatea: 


Ferice-n zorii-aceia de trăiai: 


June de erai, te-aflai în Rai! 


265 Gower avea şi câţiva informatori plătiţi. El i-a scris lui Grenville pe 10 februarie 1792: 
„Am primit astăzi instrucţiunile suplimentare ale Majestății Sale cu privire la banii pentru 
plata serviciilor secrete străine, de care mă voi folosi punctual în toate ocaziile care pot 
apărea în timpul misiunii mele în străinătate”. Vezi Browning (ed.), Despatches of Earl 
Gower, p. 154. Cu toate acestea, nu s-a păstrat aproape nicio informaţie despre modul 
cum a utilizat Gower banii pentru informatorii străini. (AN al 


Prin vara lui 1791, în schimb, Franţa era o ţară împărţită. La un an după 
faimoasa petrecere din pădurea Bois de Boulogne, Ludovic al XVI-lea a 
încercat să evadeze din Paris împreună cu familia restrânsă si să ajungă la 
Montmédy, aproape de graniţa cu Belgia, unde plănuia să preia comanda unei 
armate contrarevolutionare conduse de ofiţeri regalişti. Pentru a marca 
potentiala sa primă operaţiune militară, Ludovic şi-a luat cu el o superbă 
uniformă roşie. Întrucât familia regală se afla practic în arest la domiciliu în 
Tuileries, evadarea a necesitat o adevărată operaţiune de spionaj. La 
Tuileries, operaţiunea a fost cunoscută doar de Ludovic, Maria Antoaneta şi 
preferatul (şi posibil iubitul) reginei, diplomatul suedez contele Hans Axel von 
Fersen. Planul de evadare a fost conceput de marchizul de Breteuil, care 
devenise prim-ministrul lui Ludovic cu doar patru zile înainte de căderea 
Bastiliei şi care ulterior a avut rolul secret de prim-ministru în exil. Mesajele 
lui Breteuil, multe dintre ele trimise la Paris în valiza diplomatică a 
ambasadorului elveţian pentru a evita interceptarea, nu s-au păstrat. Dar este 
clar că, parţial din cauza necesităţii de a păstra secretul, mesajele nu erau 
uşor de citit. Fersen i-a scris lui Breteuil, citând-o probabil pe Maria 
Antoaneta, după ce a primit unul dintre mesajele sale: „Cerneala pe care ai 
folosit-o era atât de ştearsă, încât scrisoarea nu putea fi descifrată decât 
lipind-o de fereastră şi, ca s-o poată citi regele, a trebuit să o copiez integral; 
întrucât nu am îndrăznit să am încredere în nimeni să o facă pentru mine, 
acest lucru a durat foarte mult timp”. Pentru a evita să trezească suspiciuni 
din partea gărzilor, Ludovic al XVI-lea a ascuns câteva dintre răspunsurile sale 
către Breteuil în legăturile unor cărţi prorevolutionare, pe care le-a dat unor 
clerici de rang înalt pentru a le scoate din Tuileries.” 

Detaliile planului au fost elaborate printr-o corespondenţă secretă între 
marchizul de Bouille, comandantul forţelor loiale lui Ludovic de la Montmedy, 
şi Fersen, care acţiona pentru rege şi regină în Tuileries. Cuplul regal a dus la 
îndeplinire cea mai dificilă parte a planului, evadarea curajoasă din palatul 
bine păzit. În timpul cinei din 20 iunie 1791, Maria Antoaneta a plecat de la 
masă şi s-a dus în dormitoarele copiilor, unde o aştepta guvernanta lor, 
marchiza de Tourzel. Apoi, insotind-o pe guvernantá, pe fiica ei Maria Tereza 
şi pe delfinul Louis-Charles, care era îmbrăcat în haine de fată, a traversat 
curtea palatului prin faţa membrilor Gărzii Naţionale, către o trăsură mânată 
de Fersen. Regina s-a întors la cină şi, după plecarea oaspeţilor, ea şi regele 
s-au retras ca de obicei în apartamentele lor separate. S-au îmbrăcat în ţinute 
mai puţin regale şi s-au îndreptat separat către trăsura care îi aştepta. La 
Barriere Saint-Martin, una dintre porţile nordice ale Parisului, s-au urcat într-o 
trăsură mai mare unde aveau mâncare, băutură şi vase de noapte. Marchiza 
de Tourzel era deghizată într-o aristocrată rusoaicá, baroneasa Korff, si 
Ludovic ca ispravnic al ei, domnul Durand.» Deloc surprinzător, având în 
vedere desăvârşita discreţie păstrată cu privire la planul de evadare, guvernul 
Pitt nu a primit niciun avertisment prin filiera de informaţii. Gower a fost luat 
complet prin surprindere. „Modul în care familia regală a izbutit să părăsească 
Tuileries nu este cunoscut încă”, îl informa el pe secretarul de externe pe 23 
iunie, „lucrul este de mirare...”.“ 

Tentativa de evadare la Montmedy era cea de-a doua călătorie a regelui în 
afara Parisului şi a Versaillesului. Odată ce trăsura a părăsit Parisul la primele 
ore ale zilei de 21 iunie, Ludovic era convins că familia regală nu va fi prinsă 
şi nu mai credea că este important să-şi păstreze identitatea falsă. La 
Châlons, după cum îşi amintea mai târziu Maria Tereza, „mulţi i-au mulţumit 
lui Dumnezeu pentru că şi-au văzut regele şi se rugau ca acesta să plece în 


sigurantá". Ludovic nu si-a dat seama cá informatiile despre prezenta sa la 
Chálons ar fi alertat fortele ostile de-a lungul traseului sáu de evadare. Fersen 
îi scrisese lui de Bouillé pe 26 mai: „Totul ar trebui să depindă de viteză si 
discreţie, iar dacă nu sunteţi sigur de detasamentele dvs., ar fi mai bine să nu 
le aveţi deloc sau să le plasați numai după Varennes [la 210 kilometri de 
Paris], pentru a nu atrage atenţia în sate”. Totuşi, în loc să se bazeze pe 
viteză şi discreţie, planul de evadare presupunea staționarea detasamentelor 
de-a lungul traseului. Detaşamentul trimis de către de Bouille la Varennes a 
sosit prea târziu pentru a evita capturarea lui Ludovic şi aducerea acestuia la 
Paris. In schimb, fratele mai mic al lui Ludovic, contele de Provence (viitorul 
Ludovic al XVIII-lea), care călătorea într-o trăsură rapidă deghizat în negustor 
englez, a ajuns în Belgia pe 23 iunie.:: Dacă regele s-ar fi bazat tot pe viteză şi 
discreţie, ar fi putut scăpa şi el, ceea ce i-ar fi permis să reclame el, şi nu 
fratele său, tronul după înlăturarea lui Napoleon. 

După revenirea lui Ludovic al XVI-lea la Paris pe 25 iunie, republicanismul a 
apărut pentru prima dată ca o forţă politică serioasă. Problema principală care 
a radicalizat Revoluţia a fost însă încercarea de naţionalizare a Bisericii şi de 
transformare a preoţilor în funcţionari publici prin Constituţia civilă a clerului. 
Un decret din 27 noiembrie 1790 al Adunării Naţionale (succesoarea Adunării 
Constituante) - care impunea clerului să semneze un jurământ de loialitate 
faţă de Constituţia civilă, în caz contrar urmând să-şi piardă privilegiile - a 
declanşat un deceniu de dezbinare civilă. În vest, Bretania, Vandeea, Flandra, 
Lyon şi Alsacia, majoritatea preoţilor au refuzat să depună jurământul, fiind 
susținuți de enoriasii lor. O treime din populaţia din Vandeea a murit într-un 
conflict îndelungat, pe care mulţi l-au considerat un război sfânt pentru 
apărarea Bisericii Catolice. Guvernul lui Pitt nu a avut contact cu rebelii până 
în primăvara lui 1793, când au fost trimişi agenti secreti din Jersey pentru a 
lua legătura cu aceştia.: 

In ciuda suspiciunilor multor revoluționari despre presupusele comploturi 
antifranceze ale lui Pitt, principalul obiectiv al acestuia în primii trei ani ai 
Revoluţiei a fost evitarea războiului. În februarie 1792, el a afirmat cu 
optimism, în faţa Camerei Comunelor: „Fără îndoială, în istoria acestei ţări nu 
a mai existat niciun alt moment ca acesta, când, ţinând cont de situaţia din 
Europa, să ne fi putut aştepta în mod rezonabil să avem parte de 15 ani de 
pace”. Chiar şi atunci când, după doar două luni, Franţa a intrat în război cu 
Austria şi Prusia, poziţia britanică a fost, după spusele recent numitului 
secretar de externe, lordul Grenville, de a menţine „cea mai scrupuloasă 
neutralitate în afacerea franceză”. 

Decizia Adunării Legislative din aprilie 1792 de a declara război Austriei a 
contribuit la radicalizarea Revoluţiei chiar mai mult decât conflictul religios. 
Combinația dintre războiul din străinătate şi conflictul intern a transformat 
Franţa în primul stat polițienesc din lume angajat în supravegherea si 
represiunea întregii opoziții. Presiunea pentru crearea acestuia a venit mai 
putin din partea liderilor revoluționari şi mai mult din partea populaţiei 
pariziene isterizate, măcinate de teoriile conspirației despre o alianţă secretă 
între duşmanii din străinătate si trădătorii contrarevolutionari din ţară. Multi 
au crezut că Ludovic al XVI-lea şi Maria Antoaneta, de origine austriacă, 
făceau parte dintr-un complot al aristocraților pentru a-şi uni forţele cu 
armata austriacă invadatoare şi aliaţii ei prusaci. Pe 10 august, o insurecție a 
Comunei din Paris recent înfiinţate a izgonit familia regală de la Tuileries. Trei 
zile mai târziu, Ludovic a fost arestat şi încarcerat în fosta cetate medievală 
Temple. Marea Britanie a întrerupt relaţiile diplomatice în semn de protest. 


Închiderea ambasadei britanice a însemnat că operaţiunile de spionaj nu 
mai puteau fi derulate din sediul acesteia. In locul ambasadorului, Ministerul 
de Externe a trimis un ofiţer de armată, pe căpitanul George Monro, care 
avea experienţă anterioară în activitatea de culegere a informaţiilor şi care 
urma să trimită rapoarte secrete de la Paris. Acesta a fost însoţit de un curier 
vorbitor de limbă franceză pentru a transmite rapoartele la Londra.” Monro a 
ajuns la Paris într-o perioadă periculoasă. Figura dominantă a noului guvern 
înfiinţat după arestarea regelui era înfocatul orator Georges Danton, care 
trimitea patrule înarmate, de obicei noaptea târziu sau la primele ore ale 
dimineţii, să caute prin case arme şi să-i aresteze pe cei suspecti de trădare. 
Cu 3 000 de arestări în ultimele săptămâni ale lunii august, închisorile se 
umpluseră până la refuz. Reţinerea trădătorilor contrarevolutionari din Paris a 
prefigurat, la o scară mai puţin largă, arestarea „duşmanilor poporului”, tot 
noaptea, de către NKVD, serviciul de securitate şi informaţii al lui Stalin, în 
timpul Marii Terorii din anii 1936-1938. În ambele cazuri, probabil că 
majoritatea victimelor nu se făceau vinovate de acuzaţiile aduse împotriva 
lor, acestea fiind motivate mai mult de paranoia decât de dovezi credibile. 
Dar, în timp ce Marea Teroare a fost teroare instalată de stat, principalul 
impuls pentru teroarea pariziană a venit din stradă. 

Isteria populară din Parisul revoluţionar a atins apogeul la începutul lunii 
septembrie 1792, după căderea Verdunului în mâinile prusacilor, care părea 
că deschide calea armatelor invadatoare către capitală. In „masacrele din 
septembrie”, mulţimea paranoică a dat năvală în închisori şi i-a măcelărit pe 
deţinuţi, susţinând, fără dovezi credibile, că aceştia făceau parte dintr-o a 
cincea coloană monstruoasă care se pregătea să predea Parisul în mâinile 
invadatorilor. Mai mult de două treimi din cele aproximativ 1 400 de victime 
ale gloatei erau, în realitate, infractori de drept comun. Relatările martorilor 
oculari obţinute de Monro, care descriau unele dintre masacre, au fost printre 
cele mai înfricoşătoare trimise la Londra de către un agent secret. Nereuşind, 
la început, să creadă relatările despre ferocitatea acestor acţiuni, el a vizitat 
închisoarea din Abbaye „pentru a mă convinge de ceea ce nu-mi venea să 
cred” şi a găsit „o parte din gloata care îşi făcea singură dreptate”: 


Cei pe care îi găseau vinovaţi erau aparent eliberaţi, dar numai pentru a fi 
ingramaditi spre uşă cu tepuse [tepi], apoi pe fondul strigătelor sălbatice de vive la 
nation [trăiască tara], erau măcelăriți de cei care aveau săbii si îi aşteptau la ieşire. 
După aceasta, leşurile lor erau târâte de braţe sau picioare până la Abbaye, care se 
află la o depărtare de două sute de yarzi [cca 200 de metri] de închisoare. Aici erau 
aşezate în grámezi până când le luau căruțele. 


Întreaga zonă, scria Monro, „băltea în sânge”. 

Printre victimele aristocratice s-a aflat şi prinţesa de Lamballe, o amantă din 
anturajul reginei (şi, potrivit fanteziei populare, iubita acesteia), care a fost 
dezbrăcată şi ciopartita până la moarte în urma unui simulacru de proces. 
Desi Monro nu a fost martor ocular, el a relatat că „lui Lamballe, după ce a 
fost măcelărită în cel mai şocant mod, i-au tăiat capul, pe care aceşti monştri 
îl cărau cu ei, în timp ce alţii îi târau corpul pe străzi. Se spune chiar că au 
încercat să i-l ducă reginei, dar paznicii nu au permis asta”. Şi alte surse 
confirmă istorisirea lui Monro. Capul prinţesei, înfipt într-o ţeapă, a fost 
plimbat pe străzile Parisului până la reşedinţa regală de la Temple, unde 


266 Monro i-a fost recomandat secretarului de externe de subsecretarul sáu, George 
Burges, care îl considera pe Monro ca fiind un om cu un „mare talent” şi integritate. Vezi 
Marquis, Agents de l'ennemi, pp. 36-37. (N.a.) 


cineva din mulţime a pătruns înăuntru si a cerut reginei să se arate la o 
fereastră pentru a vedea capul prinţesei, ca „să ştii cum se răzbună oamenii 
pe tirani”. Maria Antoaneta a leşinat pe loc. Ea şi Ludovic şi-au dat seama ce-i 
aştepta. Monro încheia primul său raport către Grenville cu privire la 
masacrele din septembrie: 


Îmi cer iertare pentru relatarea atât de detaliată în legătură cu o barbarie atât de 
neobişnuită, care sunt sigur că este la fel de dezagreabilă pentru cel care o citeşte 
cât este pentru mine să o aştern pe hârtie, dar aceste lucruri trebuie descrise 
amănunţit spre ruşinea eternă a acestor oameni care se prefac a fi cei mai civilizati 
dintre toate naţiunile Europei.» 


Una dintre principalele misiuni de culegere de informaţii ale lui Monro, care 
s-a prezentat ca fiind republican, a fost monitorizarea activităţii expatriatilor 
republicani britanici de la Paris, care se întâlneau în mod regulat la hotelul 
White de lângă Place des Victoires. Tonul rapoartelor sale asupra acestora era 
mai mult batjocoritor decât alarmant. În decembrie 1792, el l-a informat pe 
Grenville că „Grupul conspiratorilor s-a transformat acum în societate[...]; 
totuşi, s-au adunat până acum puţini acţionari [...]”. Marele erou al 
expatriatilor republicani britanici era Thomas Paine, autorul bestsellerului 
internaţional Drepturile omului, sărbătorit în Franţa, făcut cetăţean de onoare 
şi ales deputat la Convenţie pentru Pas-de-Calais, în ciuda faptului că vorbea 
prea puţin sau deloc franceza. Cu toate acestea, Paine părea şocat de 
masacrele din septembrie şi a cerut Convenţiei, fără succes, clementá pentru 
Ludovic al XVI-lea, propunând ca acesta să fie exilat în Statele Unite. In timp 
ce Monro redacta un raport asupra republicanilor expatriati la Paris, Paine a 
fost condamnat in absentia în Anglia pentru calomnie şi răzvrătire împotriva 
Coroanei. Monro l-a informat pe Grenville că Paine a părăsit Parisul şi „se află 
la ţară, fiind bolnav sau prefăcându-se a fi”. (De fapt, probabil că era într- 
adevăr bolnav.) În absenţa lui Paine, preşedintele societăţii republicanilor 
expatriati a fost poetul Robert Merry, absolvent al Şcolii de băieţi Harrow, pe 
care Monro l-a descris drept „autorul unor opere destul de poetice”, inclusiv o 
odă în cinstea căderii Bastiliei. Dar, adăuga Monro, Merry „pare ruşinat de 
asociaţii săi” şi nu socializa niciodată cu ei. S-a întors în Anglia în anul 
următor. Monro a menţionat alţi şapte „bărbaţi de frunte” din societate. Trei 
dintre ei - doi fraţi irlandezi pe nume Sheare şi un domn York (sau Yorke) din 
Derby - erau violenti, dar nu aveau „influenţa sau abilitatea de a face mult 
rău”. Monro scria pe 31 decembrie: 


Conationalii nostri de aici, care au încercat să-şi distrugă tara, sunt acum cu- 
adevărat nedemni de a fi luaţi în seamă; se luptă între ei pentru a reuşi, sunt geloşi 
unul pe celălalt, au opinii diferite si sunt chiar neinsemnati ca grup; ei sunt, cu 
excepţia câtorva, deplin sătui de politică şi discursuri. Soarta lui Tom Payne [Paine] şi 
aprobarea englezilor [faţă de încercările prin care trece Ludovic al XVI-lea] i-au 
zguduit pe cei mai indrázneti dintre ei, iar acum se degradează din ce în ce mai tare.» 


Problema politică dominantă în Franţa la sfârşitul lui 1792 era soarta lui 
Ludovic al XVI-lea. O nouă Convenţie Naţională (care a înlocuit Adunarea 
Legislativă) s-a întrunit pe 20 septembrie şi a doua zi a votat în unanimitate 
abolirea monarhiei şi instituirea Republicii. Fostul rege, de atunci cunoscut 
oficial drept Cetăţeanul Louis Capet, s-a aflat într-un pericol şi mai mare în 
noiembrie, după descoperirea în fostul său dormitor de la palatul Tuileries a 
unui armoire de fer, un dulap tăinuit care conţinea arhiva sa secretă. Deşi 
cele mai incriminatoare documente fuseseră arse, fără îndoială la ordinele 


regelui, ceea ce rámásese, inclusiv corespondenta cu Casa Regalá austriacá, 
a fost suficient de compromitátor pentru a determina judecarea sa pe 3 
decembrie. Monro era încrezător că procesul îndelungat nu se va încheia cu o 
condamnare la moarte, raportându-i lui Grenville pe 7 ianuarie 1793: 
„locuitorii Parisului sunt în prezent linistiti şi má ogoiesc cu gândul că există 
printre ei un grup destul de puternic pentru a proteja viaţa Majestátilor lor în 
cazul în care grupul lui Robespierre şi-ar asmuti banditti împotriva lor [...]”.% 
Totuşi, în ciuda bazei legale îndoielnice a acuzării împotriva lui Ludovic, pe 15 
ianuarie 1793 acesta a fost găsit vinovat de conspirație împotriva libertăţii si 
siguranţei statului. Deşi în Convenţie exista o majoritate relativă în favoarea 
condamnării necondiționate la moarte, Ludovic a fost condamnat la ghilotina 
două zile mai târziu. Monro îi scria lui Grenville pe 21 ianuarie: 


Îmi pare rău că îmi revine mie să fiu purtătorul celei mai dezagreabile informaţii pe 
care eu, şi poate oricine altcineva, am fost vreodată obligat să o comunic. Convenţia 
Naţională, după ce s-a întrunit joi seara [17 ianuarie] aproape treizeci şi patru de ore, 
a votat ca pedeapsa cu moartea să fie aplicată Majestății Sale celei Mai Creştine.” 


Ludovic a mers la ghilotină pe 21 ianuarie. „Fiu al Sfântului Ludovic”, a spus 
duhovnicul său irlandez în timp ce acesta urca pe esafod, „urcă-te la Cer!” 


Până la momentul execuţiei lui Ludovic, rolul lui Monro în calitate de şef al 
biroului britanic de informaţii din Paris fusese grav compromis. Activitatea sa 
de agent infiltrat în grupurile din Anglia care fraternizau cu Revoluţia 
Franceză riscase dintotdeauna să-i compromită acoperirea din Franţa. Pe 10 
ianuarie, el i-a raportat lui Grenville că un librar englez republican pe nume 
Thomson, care sosise recent la Paris, „mi-a recunoscut faţa şi a spus că eram 
spion la Londra şi că sunt aici în acelaşi scop”. Deşi Monro a negat acuzaţiile 
lui Thomson, el l-a anunţat pe Grenville că „în toate cafenelele încă mai 
câştigă teren”. Chiar dacă Monro nu ar fi părăsit Parisul la sfârşitul lunii 
ianuarie, declaraţia de război contra Marii Britanii de pe 1 februarie l-ar fi 
obligat probabil să facă acest lucru. Cu excepţia celor 14 luni de după Pacea 
de la Amiens din 1802, Franţa şi Marea Britanie se aflau acum în conflict 
continuu de peste 20 de ani. 

După izbucnirea războiului, cel mai important contact francez al lui Monro, 
abatele Michael Somers, un cleric de origine irlandeză cunoscut şi sub numele 
de Charles Somers, a devenit principalul informator al lui Grenville la Paris. 
Somers a fost un exemplu clasic de agent cu motivaţie ideologică, inspirat de 
ceea ce el a numit „cea mai arzătoare şi mai dezinteresată dragoste pentru 
persoana sacră a regelui meu şi pentru constituţia ţării mele, pe care am 
văzut-o cu indignare pangarita”.» El fusese deja rugat de prietenul său 
Edmund Burke să-l ţină la curent cu „problemele din Franţa”. Somers i-a scris 
lui Grenville cu puţin timp înainte de plecarea lui Monro: 


Dacă Monro pleacă, va trebui să vă informez despre toate, şi poate [să fac acest 
lucru] mai bine decât el. Timpul pe care l-am petrecut în această ţară, mediul obscur 
în care trăiesc de la Revoluţie, prudenta si circumspectia care îmi ghidează cuvintele 
şi acţiunile, toate mă fac să sper că aş putea rămâne aici pentru o perioadă mai 
lungă de timp. 


Potrivit lui Monro, Somers avea contacte în Comité de défense générale 
fondat pe 1 ianuarie 1793, un predecesor al mult mai cunoscutului Comité de 
salut public (Comitetul pentru Siguranta Publicá). Ce informatii a obtinut 
Somers de la Comité de défense générale rămâne neclar, desi o parte din 


acestea proveneau de la prietenul sáu, amiralul Louis-Antoine de 
Bougainville, care îi cunoştea pe membrii subcomisiei navale. Rapoartele 
periodice ale lui Somers către Grenville au încetat după arestarea sa, în luna 
august. Deşi, după o perchezitie, politia a găsit 11 scrisori consemnate în 
engleză în apartamentul său, el distrusese deja toată corespondenţa cu 
Grenville şi a pretins că a încetat să exercite funcţia de preot.= 

În urma execuţiei lui Ludovic al XVI-lea, puterea statului polițienesc 
republican a continuat să se extindă. Pe 11 martie, a fost înfiinţat la Paris un 
Tribunal Revoluționar pentru a judeca presupuse activităţi 
contrarevolutionare. Zece zile mai târziu, fiecare comună din ţară primea 
instrucţiunea de a înfiinţa un comitet de supraveghere (comité de 
surveillance). Tuturor cetăţenilor li s-a spus ca au datoria să-i denunțe pe 
contrarevolutionari. Aşa s-a întâmplat si în timpul Terorii staliniste, aproape 
un secol şi jumătate mai târziu, când multi se temeau că, dacă nu îi denuntau 
pe alţii, vor fi ei înşişi denuntati. O dovadă aparentă a forţei neabátute a 
conspirației contrarevolutionare a fost furnizată de dezertarea în aprilie a 
generalului Charles-Francois Dumouriez, care a încercat fără succes să-şi 
convingă trupele sa mărşăluiască spre Paris şi să înlăture guvernul 
revoluţionar. Convenţia a răspuns prin crearea Comitetului pentru Siguranţa 
Publică, format din nouă membri (ulterior, 12 persoane). In teorie doar un 
comitet de supraveghere al Convenţiei, în practică a devenit primul guvern 
executiv eficient din istoria Franţei revoluţionare. Prerogativele sale de 
supraveghere, anchetă şi represiune au fost cele mai importante pentru 
autoritatea sa şi pentru Teroarea pe care a dirijat-o. Convenţia a dat 
Comitetului pentru Siguranţa Publică 100 000 de livre pentru a plăti agenţii 
secreti şi alte 100 000 de livre pentru cheltuieli secrete. Reţeaua sa de agenti 
a fost folosită pentru monitorizarea opiniei publice şi răspândirea propagandei 
revoluţionare, precum şi pentru urmărirea trădătorilor.: 

Până în iulie 1793, serviciul militar obligatoriu asigurase Comitetului pentru 
Siguranţa Publică de departe cea mai mare armată din Europa, care din 
toamnă obținuse o serie de victorii împotriva duşmanilor străini. Războaiele 
revoluţionare urmau să transforme natura războiului european, dintr-o serie 
de conflicte între armate profesioniste de dimensiuni relativ modeste în lupte 
între armate mari de civili. Capacitatea Franţei de a combina cea mai mare 
armată din istoria lumii cu cea mai inspirată conducere din cele mai vechi 
timpuri i-a adus victoria în Războaiele Revoluţiei Franceze. La rândul ei, 
puterea militară fără precedent a Franţei a contribuit la instaurarea dictaturii 
militare pe care teoreticianul politic Edmund Burke, cel mai clarvăzător dintre 
adversarii britanici ai Revoluţiei, o prognozase încă din 1790. 

La fel ca statele politienesti din secolul XX, Comitetul pentru Siguranţă 
Publică a refuzat să tolereze cea mai mică disidentá. Glumele pe seama sa, 
pe care puţini îndrăzneau să le facă, au fost privite ca dovezi ale unei 
potentiale trădări. La puţin mai mult de patru ani după ce Declaratia 
drepturilor omului şi a cetățeanului garantase libertatea de exprimare, 
Comitetul pentru Siguranţa Publicá a desfiintat-o. Prin Legea (în realitate, un 
decret) suspectilor, adoptată în 17 septembrie 1793, Comitetul a declarat 
drept infracţiuni penale insultele şi observaţiile defăimătoare împotriva 
autorităţilor, precum şi orice formă de discreditare scrisă sau vorbită a 
patriotismului, Revoluţiei şi Republicii. In următoarele zece luni, mii de 
oameni din toată Franţa au fost arestaţi pentru comentarii incorecte din punct 
de vedere politic. Mai mult de o treime dintre rechizitoriile aduse în faţa 


Tribunalului Revolutionar din Paris s-au datorat folosirii infractionale a 
cuvântului rostit sau scris. 

In septembrie, autorizată de Convenţie şi promovată de Comitetul pentru 
Siguranţă Publică, Teroarea a devenit politica oficială a guvernului pentru 
prima dată într-un stat aşa-zis democratic. In octombrie, Convenţia a emis 
Decretul privind guvernarea de urgenţă, suspendând drepturile pe timp de 
pace şi garanţiile legale şi autorizând constrângerea şi violenţa. Louis-Antoine 
de Saint-Just, tânărul ideolog al Terorii, a decretat că, atâta timp cât războiul 
va continua, guvernul va fi ,revolutionar", ceea ce însemna de fapt un stat 
polițienesc fără constituţie. Extinderea statului polițienesc s-a reflectat în 
creşterea rapidă şi puţin studiată a numărului persoanelor care îl deserveau. 
Între verile lui 1793 şi 1794, personalul Comitetului pentru Siguranţă Publică a 
crescut de 20 de ori, de la 26 la 523 de persoane.* 

Pe lângă spionarea cetăţenilor francezi, Comitetul pentru Siguranţa Publică 
a fost obsedat şi de ameninţarea din partea spionilor străini. Un element 
comun al acuzațiilor din timpul Terorii împotriva multor revoluționari 
denuntati pe nedrept ca fiind contrarevolutionari sub acoperire a fost că erau 
agenţi inamici. Robespierre a declarat, şi probabil a şi crezut, că administraţia 
revoluţionară era plină de spioni străini: „Ar fi oarecum ciudat pentru noi să 
avem generozitatea de a plăti spioni de la Londra sau de la Viena pentru a ne 
ajuta să asigurăm securitatea Republicii. Cu toate acestea, nu am nicio 
îndoială cá am făcut-o frecvent..."* Persoana cel mai frecvent acuzată că ar fi 
fost în spatele acestor comploturi era William Pitt. 

Guvernul lui Pitt încerca, într-adevăr, să înfiinţeze la Paris reţele de agenţi 
plătite în timpul Terorii, folosind emigranții regalişti care pretindeau cá au 
contacte la Paris. Cu toate acestea, in 1793, emigranții, a căror motivaţie 
părea a fi mai mercenară decât cea a abatelui Somers, au generat mai mult 
confuzie decât informaţii precise. Probabil că cea mai importantă reţea 
franceză care lucra pentru serviciul britanic de informaţii a fost condusă de 
Antoine-Claude Rey, un emigrant ultraregalist din Koblenz, oraş devenit 
refugiu pentru multi exilați contrarevolutionari francezi. În februarie 1793, 
unul dintre agenţii lui Rey, pe nume Ponthou, plătit cu 300 de lire sterline pe 
lună, susţinea că a înfiinţat în doar trei zile o reţea de spionaj la Paris cu patru 
agenţi principali (fiecare plătit cu două guinee pe zi) şi opt ajutoare. In iunie, 
el afirma, de asemenea, că avea în slujba lui pe „cineva din Comitetul pentru 
Siguranţa Publică”, o persoană care „nu-mi putea oferi servicii mai bune”. 
William Huskisson, primul superintendent al Biroului pentru străini de la 
Londra (despre care vom discuta mai jos) şi mai târziu un important politician 
britanic, a fost pe bună dreptate sceptic. In iulie, Huskisson i-a scris lui Rey că 
informaţiile furnizate de reţeaua sa, unele bazate pe zvonuri cunoscute, erau 
adesea ridicole şi inexacte. Rey a răspuns indignat că a trimis aceleaşi 
informaţii regelui Frederic Wilhelm al II-lea al Prusiei şi prinţului Ludovic al V- 
lea de Bourbon-Conde, care, susţinea el, i-au mulţumit călduros pentru 
acestea.?* Inca de la începutul lui 1793, o altă reţea finanțată de britanici, 


267 Marquis (Agents de l'ennemi, pp. 43-47) are o viziune mai bună în legătură cu 
informaţiile furnizate de Ponthou şi restul reţelei de agenţi a lui Rey. Huskisson, cu toate 
acestea, a fost bine informat despre afacerile franceze, iar raţionamentul său a fost 
probabil corect. Educat parţial în Franţa, fusese de faţă la căderea Bastiliei, iar în august 
1790 devenise membru al nou-infiintatei Société de 1789, al cărei conducător a fost 
aristocratul liberal, marchizul de Condorcet, intelectual favorabil unei monarhii 
constituţionale franceze după modelul britanic. În decembrie 1790, în vârstă de doar 20 
de ani, Huskisson a devenit secretar particular al ambasadorului britanic, contele Gower, 


condusá de un emigrant regalist care folosea numele Martin Blanchardie (si a 
cărui identitate reală rămâne necunoscută), pare să fi furnizat informaţii de 
încredere, provenite din surse de încredere, despre apărarea navală a 
coloniilor franceze. Cu toate acestea, pretenţiile sale financiare au devenit 
exorbitante, iar afirmaţiile sale cum că avea acces la membri influenţi ai 
Convenţiei erau cu siguranţă exagerate. Contactul britanicilor cu Blanchardie 
a fost întrerupt după ce acesta a cerut 30 000 de lire sterline pentru a plăti 
membri ai comisiilor Convenţiei pentru informaţii şi să fie numit oficial şef al 
serviciilor secrete ale Majestății Sale britanice în Franţa.” 

Vânătoarea obsesivă a trădătorilor contrarevolutionari si a spionilor străini 
în timpul Terorii a transformat Parisul într-un mediu unde desfăşurarea 
operaţiunilor de spionaj britanice devenise prea dificilă. Numărul record de 
persoane arestate în anul II al Republicii (septembrie 1793 - septembrie 
1794) a dus la utilizarea unui număr record de „provocatori” (moutons des 
prisons), informatori plasați în celule pentru a raporta despre presupusele 
comploturi ale deţinuţilor. „Nu există niciun proces aranjat în anul Il fără 
complots des prisons", scrie Richard Cobb. Aproximativ o treime din 
documentele care s-au pástrat de la sinistrul procuror public Antoine 
Fouquier-Tinville si de la Tribunalul Revolutionar constau in rapoarte despre 
comploturi, multe de o complexitate extraordinará, de la informatorii din 
inchisori. Majoritatea rapoartelor erau inventate. /nformatorii [moutons] erau 
nevoiţi să inventeze sau să dezvolte comploturi din închisori în aşa manieră 
încât să se dea bine pe lângă autorităţi pentru a-şi putea câştiga libertatea. 
Dacă nu reuşeau să descopere comploturi, riscau să atragă suspiciuni asupra 
lor. 

Cea mai cunoscutá victima a ,provocatorilor" a fost Georges Danton. in 
prima zi a procesului sáu, 3 aprilie 1794, Danton a avut o aparare solidá. In 
noaptea următoare, în timp ce Danton se afla în închisoarea Luxembourg, 
fostul diplomat Alexandre de Laflotte, care era şi el arestat şi care devenise 
informator, a trimis o scrisoare în care relata că Danton şi susţinătorii săi 
planificau o evadare şi se alăturaseră unui complot pentru restabili monarhia. 
Saint-Just a folosit scrisoarea pentru a convinge Convenţia să încheie procesul 
înainte ca Danton să-şi poată desăvârşi apărarea. Juriul obedient a dat un 
verdict de vinovăţie. Danton a mers la ghilotină pe 5 aprilie cu bravada 
caracteristică. În timp ce trecea în căruţă pe lângă Robespierre, l-a arătat cu 
degetul şi i-a strigat: „Tu urmezi!” La eşafod, i-a spus călăului: „Nu uita să-mi 
arăţi capul oamenilor. Merită să fie văzut”.» Laflotte nu a fost însă cel mai 
activ „provocator” a lui Fouquier-Tinville. Cel mai productiv, Charles Joubert, a 
fost mutat din închisoare în închisoare, pentru a descoperi comploturi 
imaginare succesiv în Sainte-Pelagie, Luxembourg, Saint-Lazare şi Abbaye. 
Deşi Fouquier-Tinville trebuie să se fi îndoit de unele detalii din rapoartele 
„provocatorilor”, nici el, nici Robespierre nu au avut nicio îndoială că toţi cei 
arestaţi în timpul Terorii erau vinovaţi de conspirație contrarevolutionará şi, 
prin urmare, complotau cu alti trădători.» Paranoia domina procesul de 
culegere şi evaluare a ceea ce putea fi numit sistemul informativ în timpul 
Terorii. 


întorcându-se cu acesta la Londra după întreruperea relaţiilor diplomatice în august 1792. 
A fost numit superintendent al Biroului pentru străini în ianuarie 1793, supraveghind 
pregătirile pentru primirea afluxului de emigranţi francezi şi contribuind la înfiinţarea 
principalei agenţii de informaţii a lui Pitt. În iulie 1794, Huskisson a devenit şef de serviciu 
la Ministerul de Război. Vezi ODNB, William Huskisson. (Nal 


Statul politienesc revolutionar francez era confuz si paranoic. Administratia 
regimului Terorii fácea tot mai greu fatá volumului mare de informatii 
preponderent false despre presupuse comploturi contrarevolutionare. Până în 
vara anului 1794, existau cel puţin şase organizaţii de poliţie diferite care 
raportau în mod diferit către Comitetul pentru Siguranţa Publică, Comitetul 
Apărării Generale, ministrul de interne, ministrul de război, Primărie, Comuna 
din Paris, Fouquier-Tinville, Administraţia poliţiei (organism care controla alte 
15 secţii ale police criminelle) şi Commission des subsistances.” 

In ciuda, sau poate din cauza confuziei administrative tot mai mari, numărul 
execuțiilor din timpul domniei Terorii a crescut constant în primăvara şi vara 
lui 1794, de la 155 în luna Germinal (20 martie-19 aprilie) la 796 în luna 
Messidor (19 iunie-18 iulie). In primele nouă zile din luna Termidor (19-28 
iulie) au avut loc 342 de execuţii.» Aproape toate victimele Terorii au fost 
acuzate de implicare în conspirații contrarevolutionare. Deşi discursul 
conspirației era la moda în timpul Revolutiei#, exponentul său suprem era 
Robespierre, care vedea în spatele tuturor comploturilor individuale o 
conspirație la nivel general.“ Discursul final extraordinar al lui Robespierre la 
Convenţia din 8 Termidor (26 iulie) a fost cel al unui om consumat de o teorie 
a conspirației generalizate. El avertiza cá ,monstrii" contrarevolutionari 
organizau un complot imens care ameninţa să distrugă Republica. Cu ajutor 
secret din străinătate, aceştia preluaseră deja administraţia financiară a 
Republicii. Robespierre l-a denunţat pe şeful Trezoreriei Naţionale drept „un 
ipocrit contrarevolutionar". Şi relaţiile externe ale Franţei au fost preluate de 
contrarevolutionari, susţinea el: „Aproape toti demnitarii [francezi] care 
lucrează peste hotare [...] au trădat pe faţă Republica, dând dovadă de o 
îndrăzneală care a rămas nepedepsită până în ziua de azi”. În spatele trădării 
lor, Robespierre a detectat, încă o dată, „geniul infernal” al Angliei în 
organizarea contrarevolutiei.* In regimurile autoritare, în special în perioadele 
de criză, teoria conspirației degradează frecvent evaluarea informaţiilor. În 
cazul lui Robespierre, aceasta a înlocuit aproape în întregime informaţiile de 
încredere privind securitatea naţională. „Să spui adevărul puterii” era 
imposibil. Oricine ar fi îndrăznit să-i spună lui Robespierre că nu există 
comploturi semnificative în închisoare s-ar fi temut pentru viaţa lui. Cu un 
volum mai mare de informaţii despre opoziţia internă decât orice regim 
anterior, Comitetul pentru Siguranţa Publică a avut o viziune mult mai 
distorsionată decât guvernul lui Pitt în Marea Britanie. 

Din cauza obsesiei sale pentru conspirație, Robespierre nu a reuşit să-şi dea 
seama că discursul său din 8 Termidor îi va convinge pe unii membri ai 
Convenţiei că singurul mod în care ar putea scăpa de ghilotină în următoarea 
etapă a Terorii era să îl trimită la ghilotină pe Robespierre însuşi. A doua zi, 
când Robespierre şi Saint-Just au încercat să vorbească în Convenţie, din sală 
s-au auzit strigătele „Jos tiranul!” Convenţia a votat pentru arestarea lui 
Robespierre şi a celor mai apropiaţi susţinători ai săi înainte ca aceştia să 
poată solicita ajutor din partea străzii. După ce tentativa de sinucidere a lui 
Robespierre a eşuat, el şi alte 21 de persoane au mers la ghilotină pe 10 ale 
lunii Termidor (28 iulie). Principalul adept al teoriei conspirației din Franţa nu 
a reuşit să identifice conspirația care l-a costat viata. După cum scria 
cardinalul de Retz în timpul Vechiului Regim: „Cele mai neîncrezătoare 
persoane sunt cele mai credule”.268 


268 Aproape un secol şi jumătate mai târziu, în ciuda numeroaselor avertismente primite 
din surse secrete despre o invazie germană, Stalin, ale cărui tendinţe paranoice în timpul 
propriului regim de teroare le-au egalat pe cele ale lui Robespierre în timpul Terorii 


În vreme ce Republica Franceză devenea din ce în ce mai violentă si mai 
periculoasă, principala îngrijorare a lui Pitt a fost legată de sprijinul pe care-l 
va câştiga aceasta în Marea Britanie. In retrospectivă istorică, perspectiva 
unei republici britanice nu a avut niciodată nicio şansă de a genera entuziasm 
de masa. Au existat aproximativ 2 000 de societăţi loialiste in Anglia, cu mult 
mai numeroase decât cei care doreau să urmeze exemplul francez.“ Cu toate 
acestea, în primii ani ai Republicii Franceze, având în vedere viteza cu care 
republicanismul a pus stăpânire pe Franţa, în ciuda sprijinului nesemnificativ 
de care se bucura la momentul atacului asupra Bastiliei, Pitt nu şi-a putut 
permite să nu ia în considerare ameninţarea din partea republicanilor englezi. 
Micul „serviciu secret” existent, condus de unul dintre subsecretarii Biroului 
pentru afaceri interne, Evan Nepean, s-a transformat în Biroul pentru străini, 
care era responsabil pentru monitorizarea imigrației după adoptarea Legii 
străinilor din ianuarie 1793.” 

Deşi William Huskisson a fost primul superintendent al Biroului pentru 
străini, până în 1794 conducătorul acestuia a fost William Wickham, un 
absolvent cu multe relaţii al Christ Church, Oxford, unde a fost contemporan 
mai tânăr cu un viitor secretar de externe, William Grenville, şi un viitor 
subsecretar la Biroul pentru afaceri interne, John King, ambii influentándu-i 
cariera ulterioară. In calitate de magistrat stipendiat la secţia de poliţie 
Whitechapel din 1792, Wickham trebuia să ţină un registru cu străinii din zonă 
şi, aproape sigur cu ajutorul informatorilor, să raporteze străinii suspecti la 
Biroul pentru afaceri interne. Deşi Wickham nu a fost impresionat de 
rapoartele evident alarmiste, cel puţin alti doi magistrati londonezi au fost. Un 
magistrat din Queen Street a raportat Biroului că „25 de marsiliezi au fost 
trimişi în această ţară înarmaţi cu pumnale în scopul asasinării şi eliminării 
oricăror personaje dubioase”; un magistrat din Great Marlborough Street a 
transmis un raport potrivit căruia au fost văzuţi pe Strada Parlamentului opt 
soldaţi francezi în uniformă. 

Prin intermediul soţiei sale, Eleonore, provenită din rândurile elitei 
elveţiene, Wickham a avut legături cu familiile de vază din Geneva, care, 
după izbucnirea războiului, au devenit un important punct de plecare pentru 
operaţiunile britanice de culegere de informaţii din Franţa. Deşi nu s-au 
păstrat înregistrări detaliate, în vara lui 1793 acesta a fost angajat în secret 
de Grenville pentru o misiune de spionaj în Elveţia. La întoarcere, el i-a scris 
lui John King, cerând să fie luat în considerare pentru alte misiuni în Elveţia, 
dar subliniind că toată corespondenţa pe această temă „trebuie să fie şi să 
rămână strict si perfect secretă între dvs. si mine". 

Principala prioritate a operaţiunilor de spionaj ale guvernului Pitt, în care 
Wickham a fost implicat îndeaproape, rămăsese monitorizarea simpatizantilor 
britanici ai Republicii Franceze. Cei mai activi erau probabil membrii Societăţii 
Corespondente din Londra (LCS), fondată în ianuarie 1792 într-o tavernă din 
Strand de către nouă „bărbaţi de bine, sobri şi muncitori”. Şase luni mai 
târziu, societatea afirma cá are 1 000 de membri, care susțineau principiul 
votului masculin universal introdus de Revoluţia Franceză. Chiar înainte de 
înfiinţarea Biroului pentru străini, Biroul pentru afaceri interne avea un spion 
în LCS. Un fierar pe nume George Lynam pare să-şi fi oferit serviciile în 
octombrie 1792, probabil aşteptându-se să fie plătit de Biroul pentru afaceri 
interne, şi a rămas singurul informator din cadrul Societăţii până la sfârşitul 
lui 1793. In noiembrie 1792, Lynam a trimis un raport alarmist potrivit căruia 


franceze, a fost complet luat prin surprindere de atacul venit la primele ore ale lui 22 
iunie 1941. (Andrew si Gordievsky, KGB, cap. 7.) (N.a.) 


LCS şi societăţi similare aveau intenţia de a „corupe minţile oamenilor simpli, 
stârnindu-le imaginaţia cu nemulțumiri închipuite şi determinându-i să facă 
lucruri necugetate, ceea ce poate tulbura şi arunca ţara în cea mai mare 
confuzie”.s În aceeaşi lună, un alt informator a raportat cá un membru al 
LCS, John Frost, un avocat radical care tocmai se întorsese din Republica 
Franceză, afirmase într-o cafenea din Marylebone că nu ar trebui să existe 
„regi în această ţară”. Şase luni mai târziu, Frost a fost judecat pentru „rele 
intenţii, instigare la violenţă şi răzvrătire” şi pentru că voia să „atragă asupra 
prea veneratei Majestății Sale suverane George al Ill-lea [...] ura şi disprețul 
poporului”. Avocatul apărării, Thomas Erskine, a denunţat urmărirea penală 
drept un atac asupra libertăţii de exprimare. Ce englez, spunea el, ar fi 
consimţit să-i „fie înregistrate si folosite împotriva lui într-un tribunal 
cuvintele-i mai înțelepte sau mai putin înțelepte? [...] Dacă ar fi trimişi cu rea- 
voinţă spioni, atunci mai că nicio cină nu s-ar sfârşi fără un duel sau fără 
trimiterea cuiva în judecată”. Cu toate acestea, Frost a fost găsit vinovat, dat 
afară din Barou, pus să stea timp de o oră la stâlpul infamiei de la Charing 
Cross şi închis timp de şase luni la Newgate.* 

În februarie 1794, un agent al Biroului pentru străini a raportat o discuţie cu 
un membru al LCS care susţinea, în mod neverosimil, că fuseseră comandate 
mii de pumnale de nouă inchi şi că „se hotărâse să-i facă felul domnului Pitt şi 
tuturor conducătorilor aflaţi de partea lui".?? Desi Wickham s-ar fi putut îndoi 
de detaliile acestui raport sau ale rapoartelor altor agenţi, el a luat în serios 
ameninţarea cu violenţa. De asemenea, el s-a temut ca nu cumva Convenţia 
engleză pe care LCS intenţiona să o aducă la putere mai târziu în acel an să 
se inspire din Convenţia franceză care desfiintase monarhia şi înființase 
republica. Wickham raporta pe 8 mai: „Discuţiile ţinute până acum de aceste 
societăţi s-au referit la reforma parlamentară şi la încetarea abuzurilor; dacă 
s-a mers mai departe, au fost doar insinuări. Acum intenţia de a răsturna 
guvernul ţării este recunoscută în mod deschis”. Câteva zile mai târziu, 
cizmarul Thomas Hardy, secretar al LCS, şi alţi membri de frunte au fost 
arestaţi şi acuzaţi de trădare." După ce a devenit secretar pentru afaceri 
interne în iulie 1794, ducele de Portland l-a numit pe Wickham în funcţia de 
superintendent al Biroului pentru străini.52' Pitt a dovedit că a luat în serios 
rapoartele informative despre subversiunea LCS oferite de Wickham şi de 
Biroul pentru străini participând personal la interogarea liderilor societăţii de 
către Consiliul Secret. Deşi nu s-a păstrat nicio înregistrare privind 
interogatoriile, unul dintre cei acuzaţi împreună cu Hardy, scriitorul radical 
John Thelwall, a lăsat această relatare satirică a apariţiei sale în fata 
Consiliului Secret: 


PROCURORUL [piano] Domnule Thelwall, care este numele vostru de 
GENERAL botez? 


TIHELWALL] [oarecum íntepat] John. 


69 Nu s-au păstrat documente care să ateste plăţile efectuate către Lynam in 1792 sau în 
1793. Totuşi, acesta a fost plătit cu 50 de lire sterline de Nepean, iar pe 25 martie 1795, 
cu 100 de lire sterline (probabil plată compensatorie) de către John King. Vezi Durey, 
William Wickham, Master Spy, loc. 971. (N.a.) 


270 Numirea lui Wickham în funcţia de superintendent al Biroului pentru străini nu a fost 
înregistrată oficial până in septembrie 1794. (Na) 


PROCURORUL [încă piano] ... Cu doi | la final sau cu unul? 
GENERAL 


Cu doi - dar asta nu înseamnă [/ndiferent, poate cam putin 
intepat]... Nu trebuie să va deranjati prea mult. Nu intentionez 
să răspund la întrebări. 


Ce spune? [Precipitându-se, foarte ínversunat, din cealaltă 
parte a camerei şi asezándu-se de partea CANCELARULUI] 


LORDUL [cu o voce blândă, aproape soptitá] Nu intenţionează să 
CANCELAR răspundă la întrebări. 


Ce e asta?... Ce e asta?... Ce? [/nversunat] 


Când Thelwall s-a întors cu spatele la anchetatorii săi şi „a început să 
contemple un desen în acuarelă”, prim-ministrul a pus capăt interogatoriul. În 
noiembrie 1794, după ce au petrecut şapte luni în Turn şi la Newgate, Hardy, 
Thelwall şi colegii lor de la LCS au fost judecaţi sub acuzaţia de trădare. Cu 
toţii au fost achitaţi.:: Ca urmare a probelor din procesul lor, rolul lui Lynam ca 
spion guvernamental în LCS a devenit public. El s-a plâns unui funcţionar de 
la Biroul pentru străini, căruia îi raporta că: „Numele meu este scris ca Spion 
în fiecare seară în Wallbrook, am fost personal ameninţat de cineva de la una 
dintre societăţile de la Aldgate, iar ieri am primit o scrisoare de ameninţare de 
la încă o altă grupare..." Administraţia lui Pitt a rămas totuşi în alertă si a 
trecut prin parlament, în 1795, Legea trădării şi Legea întâlnirilor instigatoare 
la revoltă, care au dat guvernului puteri temporare de a retine suspectii fără 
judecată şi de a interzice întrunirile. Legile au fost puţin folosite. „Regimul 
«Terorii» din Anglia”, scrie istoricul Robert Tombs, „a fost întrucâtva potolit, 
chiar amatoristic."* 

Pe lângă faptul că a lucrat pentru secretarul pentru afaceri interne în funcţia 
de şef al Biroului pentru străini, Wickham a primit, de asemenea, 
responsabilitatea principală de a superviza serviciul de informaţii externe. In 
octombrie 1794, a fost trimis într-o misiune secretă la Geneva, pentru a 
urmări indiciile privind o potenţială deschidere spre pace din partea 
moderatilor din guvernul francez post-Robespierre. Constient de nereusita 
înfiinţării unei reţele de agenţi de încredere la Paris în 1793, Grenville i-a scris 
lui Wickham în decembrie: 


Primim din Franţa puţine informaţii pe care să ne putem baza, având în vedere 
situaţia generală din ţară şi evenimentele din provinciile interioare şi de sud, cu 
excepţia celor care vin din Elveţia. Prin urmare, ar fi extrem de important să încercaţi 
cât se poate de mult să obţineţi informaţii detaliate de acolo în mod constant: şi în 
general cât de repede se pot obţine [...], ţinând cont de situaţia generală a ţării. Nu 
mai e nevoie să adaug că orice cheltuială făcută în acest scop va fi considerată ca 
fiind foarte bine folosită. 


Desi propunerile de pace nu au avut nicio finalitate, Wickham a rámas la 
Geneva timp de trei ani si a desfăşurat o mare varietate de operaţiuni de 
spionaj.» 

Complexitatea politicii revoluţionare franceze a continuat să complice 
misiunile britanice de culegere de informaţii. Directoratul format din cinci 
membri care a preluat puterea în 1795 a fost un regim instabil şi imprevizibil 
de-a lungul celor patru ani de existenţă. In această perioadă, o mare parte 
dintre informaţiile lui Wickham au provenit de la serviciul de informaţii 
regalist, Agence Royale, care opera în secret la Paris. După moartea lui 
Ludovic al XVll-lea (fostul delfin, Louis-Charles) la vârsta de zece ani, 
maltratat cumplit în închisoare, în iunie 1795, cel mai mare dintre cei doi fraţi 
mai mici rămaşi în viata ai lui Ludovic al XVI-lea, contele de Provence, aflat în 
exil, a luat titlul Ludovic al XVIII-lea. Nerăbdător să aibă acces la „aurul lui 
Pitt” (cunoscut şi sub numele de „cavaleria Sfântului George”), Ludovic al 
XVIII-lea a instruit Agence Royale să coopereze cu serviciile britanice de 
informaţii şi, „dacă socoteşte că e util, chiar să stabilească un canal de 
comunicare cu miniştrii britanici”. În tabăra britanică, Wickham a fost 
însărcinat să furnizeze finanţare pentru Agence.* Ca şi restul administraţiei lui 
Ludovic al XVIII-lea, Agence Royale era o organizaţie destul de haotică. 
Autorul unui raport de 46 de pagini despre Agence transmis Ministerului de 
Externe cu privire la „starea actuală din Franţa”, urmare a unor investigaţii de 
patru luni, a recunoscut că cititorii ar putea găsi unele detalii din raport 
inutile", dar a insistat că acestea erau necesare pentru a lămuri 
complexitatea „relelor” cauzate de regimul republican. 

S-a calculat că Ministerul de Externe a cheltuit 665 222 de lire sterline 
pentru operaţiunile serviciilor secrete în perioada 1795-1799, comparativ cu 
76 759 de lire sterline cu cinci ani înainte. Wickham şi James Talbot, 
succesorul acestuia în Elveţia, au fost responsabili de cheltuirea a 80% din 
totalul banilor alocati serviciilor secrete britanice pentru operaţiuni pe 
continent în perioada 1790-1811. Deşi plin de idei, Wickham pare să nu fi 
valorificat corespunzător aceste sume. În 1795 a încercat fără succes să-i 
mituiască pe generalii republicani şi să provoace o revoltă regalistă la Lyon, 
care avea reputaţia de a fi cel mai contrarevolutionar oras din Franţa. „Ori 
de cáte ori unul dintre planurile sale márete se prábusea", scrie istoricul Boyd 
Hilton, „el construia pur si simplu altul."* Probabil cel mai de succes plan al 
său a fost acela de a influenţa, în mare parte prin dare de mită si prin 
finanţarea candidaților regalisti moderati (,,constitutionali”), rezultatul 
„alegerilor parţiale” din primăvara lui 1797 pentru Consiliul celor 500, Camera 
inferioară a parlamentului bicameral care înlocuise Convenţia cu doi ani 
înainte. Majoritatea celor aleşi pentru treimea de mandate pentru care s-au 
organizat alegeri au fost regalişti constitutionali, mai degrabă decât 
republicani. „Dacă regaliştii erau uniti şi conduşi în mod competent, iar 
émigrés capabili să ofere un minim de concesii”, scrie Alfred Cobban, „Franţa 
ar fi fost a lor.” Însă regaliştii nu erau nici una, nici alta. 

Ludovic al XVIll-lea era incapabil să conducă eficient. „Este o mare 
calamitate publică în vremurile de acum”, îi scria Wickham lui Grenville în 
aprilie 1797, „că nicio persoană din anturajul regelui Franţei nu este la curent 
cu situaţia reală din tara si cu opinia publica din Franţa TL Lie Chiar şi 
membrii reţelei de informaţii Agence Royale din Paris erau dezbinati din cauza 
certurilor interne. Un membru al agenţiei care a ajuns la Paris în aprilie 1797 
a raportat că reţeaua s-a dezintegrat într-o „masă de agenţi, împărţită în trei 
facţiuni care se sfasiau una pe alta”. In ciuda dezbinárii regaliştilor, Wickham 


încă încerca să se convingă de faptul că rezultatul alegerilor se va dovedi 
fatal pentru Directorat. El îi spunea lui Grenville, pe 25 august: „Mărturisesc 
că încă am speranţa că totul merge înspre bine şi că înainte de sfârşitul anului 
acest edificiu monstruos va fi doborât”. In mai putin de două săptămâni, trei 
dintre directorii francezi, susținuți de tânărul general Napoleon Bonaparte şi 
de armată, au lansat ceea ce a devenit cunoscut sub numele de „Coup du 18 
Fructidor” [Lovitura de stat din 4 septembrie 1797], anulând alegerile şi 
arestându-i pe liderii regalişti. Al patrulea director a fugit. Al cincilea director, 
doi generali şi patruzeci de deputaţi au fost deportaţi într-o colonie penală din 
Guyana Franceză.” Numeroşi agenti regalişti au fost arestați.” Complotul lui 
Wickham împotriva Directoratului a fost dejucat şi acesta a fost forţat să se 
întoarcă la Londra, crezând că a fost trădat. El i-a scris lui Talbot, care l-a 
înlocuit în Elveţia: „Trebuie să găsiţi spionul din mijlocul nostru: omul despre 
care se spune că este un spion al Directoratului, căci niciun spion nu este mai 
bun ca un agent dublu”.” 

Rețelele de informaţii ale lui Wickham nu au reuşit să îi furnizeze niciun 
avertisment în cursul lui 1797 despre ceea ce s-a dovedit a fi ultima invazie 
străină din istoria engleză. In februarie, 1 400 de francezi, unii eliberaţi din 
închisoare pentru a lua parte la invazie, au pornit sub comanda piratului 
american William Tate pentru a da foc oraşului Bristol, al doilea ca mărime din 
Anglia, dar au fost forţaţi de galezi să acosteze mai la nord, la Fishguard, în 
Pembrokeshire, unde şi-au petrecut timpul căutând de mâncare. Potrivit 
folclorului local, invadatorii francezi s-au predat după ce au confundat un grup 
de femei galeze în pelerine roşii cu soldaţi britanici „şi Domnul a luat de la 
duşmanii noştri Duhul Războiului, fie El lăudat”. Oricât de ridicol a fost acest 
episod, vestea invaziei a provocat panică financiară la Londra şi un asalt al 
deponentilor asupra Băncii Angliei, ceea ce a obligat guvernul lui Pitt pentru 
prima dată să pună capăt convertibilitátii banilor din hârtie în aur.” 

Invazia din februarie 1797 a produs episoade periodice de panică în lunile 
următoare, alimentate fiind de revoltele din primăvară din Marina Regală şi 
de zvonul că spionii francezi din Anglia pregăteau o nouă invazie. În cursul 
verii, un medic care locuia în apropierea litoralului din Somerset a raportat 
secretarului pentru afaceri interne „o afacere foarte suspectă cu privire la o 
familie de emigranţi care a încercat să pună stăpânire pe un conac la 
Alfoxden” şi care mergeau în „excursii nocturne sau diurne în care spuneau 
că treaba e aproape pe sfârşite”. Medicul bănuia că aceştia lucrau „ca agenţi 
sub acoperire” pentru un spion francez din Bristol. James Walsh, de la Biroul 
pentru străini, care a fost trimis să investigheze, a descoperit că ceea ce 
doctorul bănuia că era o reţea de spioni francezi erau, în realitate, William 
Wordsworth, Samuel Taylor Coleridge şi sora lui Wordsworth, Dorothy. Walsh 
s-a cazat la un han local şi a început să-i spioneze pe poeţi şi pe oaspeţii lor 
din spatele dunelor de nisip în timp ce aceştia stăteau şi vorbeau pe o plajă. 
El a luat şi o declaraţie de la un bărbat care, în timp ce aştepta la masă în 
timpul unei mari petreceri la casa închiriată de poeţi în Alfoxden, fusese 
alarmat de unul dintre oaspeţi: „un bărbat mic şi vânjos, cu părul negru tuns 
scurt, care purta o pălărie albă şi ochelari şi care după cină s-a ridicat şi a 
vorbit cu atâta pasiune, încât am fost înspăimântat şi nu am mai vrut să mă 
apropii de ei de atunci”.” Invitatul înflăcărat de la cină era probabil scriitorul 
radical John Thelwall, care fusese judecat pentru trădare şi achitat cu trei ani 
înainte.» 

Misiunea de supraveghere a lui Walsh ilustrează dificultăţile operaţiunilor de 
filaj prin ascultare într-o epocă anterioară dispozitivelor de înregistrare. 


Coleridge era adesea un om dificil de ascultat intr-o conversatie normalá si 
chiar mai dificil de ascultat in timpul monologurilor lungi si incoerente pentru 
care era vestit. La o ciná cu Coleridge, prietenii si colegii sái poeti Samuel 
Rogers si Wordsworth aveau impresia că ascultă o singură propoziţie lipsită 
de punctuație, care a durat o mare parte a serii. Ulterior, Rogers şi-a amintit 
că i-a spus lui Wordsworth după cină: „In ceea ce mă priveşte, nu am înţeles 
nimic din ce spunea Coleridge. Rogu-te, tu ai înţeles ceva?” „Nicio singură 
silabă”, a răspuns Wordsworth.” Coleridge a afirmat cu malitiozitate 20 de ani 
mai târziu, în Biographia Literaria, că ignorantul Walsh de la Biroul pentru 
străini a înţeles greşit comentariile sale despre marele filosof olandez 
Spinoza. Întrucât Walsh nu auzise niciodată de Spinoza, el a raportat la 
Whitehall că Wordsworth şi Coleridge vorbiseră despre o figură sinistră 
numită „Spy Nozy" [Spionul Bágácios]. In realitate, Walsh nu a spus aşa ceva. 
„Cred”, raporta el, „că aceasta nu se va dovedi a fi vreo afacere franceză, ci o 
gaşcă răutăcioasă de englezi nemulţumiţi”. Wordsworth, a adăugat el, era 
deja cunoscut la Biroul pentru străini, aşa cum era şi Thelwall.” 

Principala ameninţare a unei invazii franceze în 1798 plana mai degrabă 
asupra Egiptului decât asupra Angliei. Generalul Bonaparte spusese 
Directoratului în august 1797: „Pentru a distruge definitiv Anglia, vine vremea 
să cucerim Egiptul”. Pe 5 martie 1798, Directoratul i-a încredinţat comanda 
armatei Egiptului. Dacă Napoleon ar fi fost mai puţin obsedat să calce pe 
urmele glorioşilor săi eroi Alexandru cel Mare şi lulius Cezar, şi-ar fi dat seama 
că îşi asumă un risc strategic uriaş, care ar putea aduce un dezastru. Deşi 
planurile pentru expediţia egipteană erau ţinute secrete, era imposibil să 
ascunzi concentrarea celor 40 000 de soldaţi şi 15 000 de marinari care au 
plecat pe 18 mai de la Toulon cu 300 de nave de transport si de război?!. In 
mod inevitabil, au existat scurgeri de informatii despre cei 165 de savants 
aleşi pentru a-l însoţi pe Napoleon. O caracteristică distinctivă a 
imperialismului european a fost interesul său de a obţine noi cunoştinţe din 
teritoriile cucerite. Cuceritorii imperiali precedenţi, precum romanii, arabii, 
mongolii şi aztecii, nu aveau un astfel de interes. In schimb, în toate marile 
expediţii militare europene pe alte continente din secolele al XVIII-lea şi al 
XIX-lea, precum cea a lui Napoleon, au participat şi oameni de ştiinţă şi alţi 
cărturari pentru a studia teritoriile cucerite.» 

Flota lui Napoleon a reuşit să ajungă în Egipt în vara lui 1798 doar datorită 
celui mai grav eşec al serviciilor britanice de informaţii din perioada 
Războiului de Independenţă şi Războaielor Napoleoniene. Motivul care stă la 
baza acestei gafe a fost lipsa de imaginaţie a Amiralității, combinată cu 
reticenta din partea departamentelor de la Whitehall de a împărtăşi 
informaţiile la timp, astfel încât acestea să aibă utilitate operaţională.» Primul 
Lord al Amiralității, contele Spencer, avea rapoarte ce arătau ca multe dintre 
navele pe care Napoleon le comasa la Toulon nu aveau capacitatea de a se 
aventura în Atlantic şi a aduce întăriri pentru rebeliunea din Irlanda. Tinta 
flotei franceze era astfel aproape sigur Mediterana. Spencer scria, pe 1 mai, 
că era „cel mai probabil că acestea se îndreaptă fie spre coasta Spaniei, fie 
spre Napoli, fie (deşi nu prea-mi vine să cred) spre Levant”. El nu a menţionat 
nici măcar o dată Egiptul ca o posibilă destinaţie. La Whitehall, numai 
secretarul de stat pentru război, Henry Dundas, care a fost îndemnat de 
Grenville să „mediteze având în minte harta”, a concluzionat că Napoleon se 


271 Aceste cifre sunt prezentate în cercetările de la Musée de l'Armée din Paris. Alte 
estimări indică efective diferite ale expediției. (Na) 


îndrepta spre Egipt.? Grenville a primit unele confirmári în luna mai prin nişte 
copii obţinute de un agent britanic după două scrisori scrise de un geolog de 
la Ecole des Mines din Paris, participant la expediţie. Geologul scria că printre 
savants care îl însoțeau pe Napoleon se aflau profesori de arabă, turcă si 
persană - un indiciu că destinaţia iniţială probabilă, deşi secretă, era 
Egiptul.272 

Succesul pariului nesăbuit al lui Napoleon privind expediţia din Egipt a 
depins şi de un noroc extraordinar. Amiralul Horatio Nelson, care a fost trimis 
în Marea Mediterană având informaţii total inexacte din partea Amiralității 
pentru a descoperi ce făcea flota franceză, s-a confruntat cu un obstacol 
timpuriu când nava sa amiral, Vanguard, şi-a pierdut catargele într-o furtună 
puternică produsă pe 21 mai. In ziua precedentă, expediţia lui Napoleon 
plecase de la Toulon spre Malta, pe care urma să o ia în stăpânire în drum 
spre Egipt. Napoleon a călătorit spre Egipt în cabinele opulente ale magnificei 
nave-amiral L'Orient, cu patul său pe roţi pentru a încerca să prevină răul de 
mare, visând să călătorească din Egipt „pe drumul către Asia, călare pe un 
elefant, cu un turban pe cap”. In timp ce Vanguard era reparată in Sardinia, 
flota franceză mai lentă a trecut nevăzută învăluită de ceaţă pe lângă cea a 
lui Nelson.“ Nelson a primit cele mai bune informaţii despre destinaţia lui 
Napoleon nu de la Amiralitate, ci dintr-o scrisoare privată a lui John Udney, 
consulul britanic din Livorno. Udney fusese martor la campaniile victorioase 
ale lui Napoleon din Italia, care îi aduseseră faimă în întreaga lume şi, spre 
deosebire de Amiralitate, a înţeles scara „nelimitată” a ambițiilor tânărului de 
28 de ani, prognozând corect că era hotărât să „cucerească Egiptul [...] 
capturând si fortificând Alexandria, Cairo şi Suezul".?? 

Convins de Udney că Napoleon se îndrepta spre Egipt, Nelson a sosit la 
Alexandria pe 28 iunie, dar nu a găsit nici urmă de expediţie franceză. Pe 30 
iunie, a părăsit Alexandria pentru a-l căuta pe Napoleon în Sicilia. Dacă 
Nelson ar fi primit mai devreme informaţii cu privire la destinaţia flotei 
franceze care înainta cu viteză redusă, probabil că ar fi putut prinde şi avaria 
navele de război şi de transport supraîncărcate ale lui Napoleon, care aveau 
la bord 40 000 de soldati, înainte ca acestea să ajungă în Egipt. Dacă Nelson 
i-ar fi ajuns din urmă pe francezi pe mare, nu i-ar fi permis lui Napoleon să 
scape; şansele acestuia din urmă de a deveni dictator ca Prim Consul în anul 
următor ar fi fost reduse. Eşecul serviciilor britanice de informaţii, care i-au 
permis lui Napoleon să ajungă în Egipt înainte să-l poată prinde Nelson, a avut 
consecinţe majore asupra istoriei politice şi militare franceze. 

Pe 1 iulie 1798, la doar 24 de ore după ce Nelson părăsise Alexandria, 
Napoleon si forţele sale expeditionare au acostat în apropiere, în cea mai 
mare operaţiune amfibie de la invadarea Greciei de către Xerxes în urmă cu 
peste două milenii. Savants care au călătorit cu el urmau să devină primii 
egiptologi. O lună mai târziu, în golful Aboukir de la gura Nilului, Nelson a 
prins în sfârşit din urmă navele de război franceze pe care nu reuşise să le 
intercepteze în drum spre Egipt şi le-a distrus pe toate, în afară de două (pe 


272 Epistolele, scrise de geologul Déodat Gratet de Dolomieu, i-au fost trimise în secret lui 
Grenville de Jean-André de Luc, un filosof din Geneva care fusese angajat de George al Ill- 
lea pentru o misiune confidențială în anul precedent. Deşi datează din 28 martie si 11 
aprilie 1798, scrisorile nu au ajuns la Grenville decât în cursul lunii mai. Vezi Marquis, 
Agents de l'ennemi, pp. 254-255. (N.a.) 


273 Grenville nu a reusit sá trimitá in afara Ministerului de Externe un avertisment similar 
din partea lui Udney. Vezi Knight, Britain Against Napoleon, pp. 145, 147. (Na) 


care avea să le captureze mai târziu). Victoria sa a adus Mediterana sub 
controlul britanic şi l-a lăsat pe Napoleon blocat pe Nil, cu nava sa amiral, 
L'Orient, aruncată în aer.” Entuziasmul naţional britanic declanşat de triumful 
lui Nelson a diminuat reprosurile cu privire la eşecul de a împiedica forţele lui 
Napoleon să ajungă în Egipt. Dundas a început totuşi prima anchetă detaliată 
cu privire la proasta funcţionare a serviciilor de informaţii. După ce şi-a 
încheiat raportul, în septembrie, el i-a spus lui Grenville că resimte o 
„melancolie adâncă” în ceea ce priveşte oportunitatea ratată de a preveni 
campania din Egipt a lui Napoleon.* 

La începutul lui 1799, a existat o altă gafă majoră a serviciilor britanice de 
informaţii, de această dată de altă natură. Impetuosul James Talbot, care i-a 
urmat lui Wickham la conducerea operaţiunilor de spionaj din Elveţia, a fost 
implicat într-un complot regalist francez eşuat, care avea scopul de a-i 
asasina pe şefii Directoratului de la Paris. Posibil din cauza confuziei ce 
domnea în cadrul Ministerului de Externe, Talbot a crezut în mod eronat că 
are sprijinul lui Grenville. De îndată ce acesta a aflat de complot, el i-a spus 
lui Talbot „să nu piardă niciun moment şi să pună capăt complet şi definitiv” 
implicării sale, deşi a recunoscut că Talbot nu a fost motivat de nimic mai 
mult decât de exces de zel „în avantajul ţării voastre”. A fost o eroare de 
judecată costisitoare. Până să se dezică Talbot de complotul de asasinat, se 
cheltuise deja o sumă enormă de 377 807 de lire sterline.» Zece luni mai 
târziu, Directoratul urma să fie înlăturat nu de complotişti regalişti sau de 
britanici, ci de Napoleon Bonaparte. 

„Dacă am norocul să mă întorc în Franţa”, i-a spus Napoleon unui prieten în 
timp ce se afla blocat în Egipt, „domnia claselor bune de gură s-a terminat.”» 
Plecând la bordul unei corvete pe 23 august 1799, el a reuşit să evite o serie 
de patrule ale Marinei Regale în largul coastei egiptene şi în Marea 
Mediterană, ajungând în Provence după o călătorie de 40 de zile. La fel ca 
eşecul britanic de a-l intercepta pe Napoleon înainte de a ajunge în Egipt în 
vara precedentă, eşecul de a-i împiedica fuga puţin peste un an mai târziu 
avea să schimbe istoria politică şi militară franceză. Deşi Napoleon a pierdut 
cea mai mare parte a forţelor expeditionare în timpul campaniei egiptene, el 
a susţinut la întoarcerea în Franţa că a obţinut o victorie glorioasă. In privat, 
ştia că această campanie a fost o gafă strategică şi a regretat-o tot restul 
vieţii. „Dacă, în loc de expediţia în Egipt”, a spus după Waterloo, „aş fi 
întreprins una împotriva Irlandei, ce ar face Anglia acum?” La începutul lui 
1798, Pitt era, într-adevăr, convins că Napoleon plănuia o invazie pe scară 
largă a Irlandei. Agenţii britanici au trimis rapoarte detaliate şi precise despre 
pregătirile desfăşurate în porturile de îmbarcare franceze de pe Canalul 
Mânecii. De asemenea, au raportat că Napoleon a vizitat porturile, dar nu 
ştiau că, pe 23 februarie, având în minte expediţia în Egipt, a decis să nu dea 
curs planurilor.» Dificultatea britanicilor de a face faţă chiar şi micii forţe 
franceze conduse de generalul Humbert, care a debarcat în Mayo în sprijinul 
rebelilor irlandezi în august 1798, arată cât de reuşită ar fi fost o invazie 
majoră a Irlandei condusă de Napoleon.” 

La întoarcerea la Londra, la începutul lui 1798, William Wickham fusese 
promovat în funcţia de subsecretar la Ministerul Afacerilor Interne, 
responsabil de „Biroul pentru afaceri interne”, un departament de securitate 
şi informaţii din cadrul Biroului pentru străini de a cărui existenţă ştiau puţine 
persoane din Whitehall.” Atenţia cu care Pitt a abordat problemele serviciilor 
de informaţii în 1798-1799 este demonstrată de numeroasele sale întâlniri cu 
Wickham, care a devenit neoficial şeful său de informaţii. Pe lângă faptul că a 


avut acces permanent la Grenville si Portland, secretarii de externe, respectiv 
pentru afaceri interne, se ducea frecvent la resedinta din Londra a lui Pitt, 
Burlington House, pentru a-i oferi acestuia cele mai noi informaţii. „În acele 
ocazii”, scria Wickham mai târziu, „am fost adesea primit în camerele sale 
private, de mai multe ori în dormitorul său...” Pitt fie întocmea o notă scrisă 
cu privire la ceea ce îi spunea Wickham, fie „dorea ca eu să raportez verbal 
observaţiile sale d[ucelui] de P[ortland]": „[Pitt] discuta întotdeauna cu mine 
despre fiecare subiect din mesajele interceptate, dând dovadă de deschidere 
şi încredere. Aveam constant, la un moment dat zilnic, oportunităţi de a-i 
cunoaşte opinia privată cu privire la toate problemele importante din acele 
vremuri”. Ulterior, niciun şef al spionajului nu a mai avut o legătură atât de 
strânsă cu premierul până la cel de-al Doilea Război Mondial, când directorul 
Serviciului Secret de Informaţii, (Sir) Stewart Menzies, îl contacta frecvent pe 
Winston Churchill. 

Până când Napoleon a devenit Prim Consul în urma loviturii de stat din 
noiembrie 1799, Whitehallul a învăţat, din analiza eşecului lui Dundas, câteva 
lecţii privind incapacitatea de a anticipa campania din Egipt. Din acest 
moment, informaţiile urmau să fie ceva mai bine comunicate între 
departamentele principale ale guvernului lui Pitt. Situaţia s-a menţinut si în 
cei trei ani de guvernare a prietenului lui Pitt, Henry Addington (mai târziu 
vicontele Sidmouth), care a preluat funcţia după demisia acestuia, în 
februarie 1801. Inainte de expediţia la Copenhaga din martie 1801, Nelson a 
beneficiat de o informare mult mai bună decât în timpul urmăririi lui Napoleon 
în Mediterana în 1798.” 

Uzura de război de pe ambele părţi ale Canalului Mânecii a dus, în martie 
1802, la încheierea Tratatului de pace de la Amiens, care a rămas în vigoare 
doar 14 luni. Din februarie 1802 până în ianuarie 1804, Wickham a fost 
secretar-şef în Irlanda, cu rang de membru al Consiliului secret, iar în afara 
Irlandei nu mai avea niciun rol în serviciile de spionaj.* Dacă ar mai fi 
coordonat neoficial activitatea de spionaj, poate că ar fi reuşit să salveze 
administraţia Addington de cel puţin o eroare. Noul guvern a refuzat să-i 
acorde o pensie francezului Le Clerc de Noisy, care lucrase pentru Wickham 
atât în Elveţia, cât şi în cadrul Biroului pentru afaceri interne. Le Clerc s-a 
răzbunat după Pacea de la Amiens, întorcându-se în Franţa, unde a dezvăluit 
secretele Biroului şi cel puţin câteva surse britanice de informaţii din Franţa. 
Fostul său coleg de la Biroul pentru afaceri interne, Charles Flint, a descris 
trecerea lui Le Clerc în tabăra adversă drept un dezastru „pe care îl vom 
regreta adesea”. 

Nici Pitt, nici guvernul Addington nu au abordat, sau nu au înţeles, cea mai 
gravă breşă existentă în operaţiunile de culegere de informaţii externe. La 
începutul secolului al XIX-lea, activităţile britanice de decriptare a 
informaţiilor erau mai puţin eficiente decât în ultimii peste 100 de ani. 
Declinul Secţiei de criptanaliză s-a datorat în parte faptului că, înainte de 
moartea sa, în 1773, Edward Willes, episcop de Bath şi Wells şi criptanalist 
regal timp de 57 de ani, transformase secţia într-o afacere de familie, pentru 
a asigura angajarea fiilor şi nepoților săi mai putin talentaţi. Din 1762 până în 
1844, când a fost desfiinţată, întregul personal al secţiei era format din 
membri ai familiei Willes.:» Problemele create de scăderea capacităţii de 


274 Este posibil, dar în niciun caz sigur, ca Le Clerc de Noisy să fi avut deja un palmares ca 
agent dublu şi să fi fost neidentificatul „spion din mijlocul nostru” despre care credea 
Wickham că l-a trădat în Elveţia (vezi supra, p. 399). Wickham însă nu-l bănuia pe Le 
Clerc. (N.a.) 


criptanaliză a secției s-au adăugat celor determinate de dificultăţile 
întâmpinate în timpul războiului în privinţa interceptárii comunicărilor 
diplomatice. Suspendarea relaţiilor diplomatice cu Franţa timp de nouă ani şi 
jumătate, din 1792 până la Pacea de la Amiens, a însemnat lipsa unei 
ambasade franceze la Londra, a cărei corespondenţă să fi putut fi 
interceptată. Activităţile de decriptare au avut astfel o influenţă mai mică 
asupra politicii britanice în timpul Războaielor Revolutionare franceze decât în 
timpul Războiului de Şapte Ani, când în cabinet au fost discutate în cel puţin 
două ocazii importante mesaje diplomatice decriptate. 

Cea mai ambițioasă operaţiune de spionaj întreprinsă de guvernul 
Addington a fost sprijinul acordat în secret, la câteva săptămâni după 
reluarea războiului cu Franţa, în mai 1803, pentru un complot al regaliştilor 
francezi de a-l asasina pe Napoleon. Addington, care nu mai ocupase 
niciodată o funcţie ministerială, s-ar putea să nu fi ştiut de implicarea extrem 
de costisitoare a lui Talbot într-un complot regalist eşuat cu scopul de a-i 
asasina pe şefii Directoratului în urmă cu patru ani. Cei câţiva miniştri şi 
funcţionari care ştiau despre complotul din 1803 au fost probabil motivaţi, cel 
puţin parţial, de informaţiile cu privire la pregătirile lui Napoleon de a invada 
Anglia, care, în cele din urmă, au dus la concentrarea a 167 000 de soldaţi în 
porturile franceze aflate de-a lungul Canalului Mânecii. 1227s 

Deloc surprinzător, detaliile despre implicarea britanică în complotul pentru 
asasinarea lui Napoleon nu au fost puse pe hârtie. Unele urme ale acesteia 
însă pot fi găsite în corespondenţa oficială. Unul dintre agenţii britanici care 
lucrau alături de complotiştii regalişti francezi i-a scris, pe 22 iunie, lordului 
Castlereagh, ministru cu rang înalt în Cabinet, cerându-i 150 de lire sterline 
pentru el însuşi şi 1 000 de lire sterline pentru unul dintre complotiştii 
angajaţi într-o „intrigă politică planificată de lordul Castlereagh pentru a-l răpi 
pe Bonaparte în 1803”. „Răpirea” a fost probabil un eufemism pentru 
„asasinat”. Cel mai apropiat prieten al lui Castlereagh, parlamentarul George 
Holford, i-a răspuns agentului că, dacă „s-ar osteni să treacă pe la Downing 
Street, Excelenţa Sa îl va primi”. Cu toate că nu se păstrează nicio 
înregistrare a celor spuse la întâlnire, la primele ore ale zilei de 23 august, o 
navă a Marinei Regale i-a dus în secret pe coasta Bretaniei pe Georges 
Cadoudal, conducătorul grupului de complotişti, şi pe câţiva dintre asociaţii 
săi. Alţi complotişti au ajuns pe 16 ianuarie 1804. Totuşi, în urma arestării 
unui agent britanic pe 29 ianuarie, complotul a fost abandonat. Cadoudal a 
fost arestat pe 9 martie după o urmărire dramatică pe străzile Parisului, în 
cursul căreia a împuşcat mortal un poliţist şi a rănit grav un altul înainte de a 
fi capturat. El a fost dus la ghilotină pe 25 iunie, strigând , Vive le Roi! „> 
După restaurarea monarhiei, zece ani mai târziu, a fost făcut postum Mareşal 
al Franţei. Din câte se stie, în urma esecului conspirației Cadoudal, niciun 
guvern sau agenţie guvernamentală britanică nu a mai aprobat un alt 
complot pentru asasinarea unui şef de stat străin până la cel de-al Doilea 
Război Mondial.2€ 


275 Napoleon nu a abandonat definitiv planul de invazie până când marea victorie a lui 
Nelson de la Trafalgar nu a distrus o mare parte a flotei franceze, în octombrie 1805. 
(N.a.) 


276 in \aee, Serviciul pentru operaţiuni speciale (SOE) a pregătit, dar niciodată aplicat, un 
plan pentru asasinarea lui Hitler, cu numele de cod Operațiunea FOXLEY. Wellington, 
printre alţii, considera implicarea britanică în încercările de asasinare a lui Napoleon ca 
fiind un comportament nedemn. La Bătălia de la Waterloo din 1815, când i s-a spus că 
Napoleon se afla în bătaia tunurilor britanice, el a răspuns că „nu era treaba 

SEH Napoleon s-a încoronat împărat al francezilor la Catedrala Notre- 


Dame în 1804, el avea deja un sediu al serviciilor de informaţii militare mai 
mare şi mai bine organizat decât avusese anterior oricare alt general francez. 
Pe lângă colectarea datelor, Biroul de statistică si cabinetul sáu aveau 
responsabilitatea de a culege informaţiile de importanţă strategică: cum ar fi 
dacă împăratul austriac din Casa de Habsburg intenţiona să meargă la război 
şi, dacă da, cum ar fi reacţionat regele Prusiei. Biroul avea agenţi în 
majoritatea capitalelor străine.” Cu toate acestea, pe Napoleon nu prea îl 
interesau rapoartele informative: 


Nimic nu este mai contradictoriu şi fără de sens decât această cantitate de 
rapoarte aduse de spioni şi ofiţeri trimişi în misiuni de cercetare. Primii văd armate în 
locul unor simple detaşamente, alţii raportează mici detaşamente în locuri unde sunt 
armate întregi. Adesea, nici măcar nu raportează ceea ce văd, ci doar repetă ceea ce 
au auzit de la persoane panicate sau dezorientate. A extrage adevărul din această 
masa de rapoarte haotice necesită abilităţi intelectuale superioare...2» 


Napoleon credea că numai el avea aceste „abilităţi intelectuale 
superioare".?7? La fel ca multi autocrati, el era de obicei impresionat doar de 
acele informaţii care îi confirmau părerile preconcepute. 

Rapoartele Biroului său de statistică, faţă de care împăratul arăta cea mai 
mare atenţie, erau traduceri ale presei străine. Se pare că Napoleon citea 
rapoartele privind publicaţiile britanice cu mai multă atenţie decât pe cele 
care conţineau informaţii secrete, considerând că ele dădeau deseori mai 


comandanților să tragă unul în celălalt”. Vezi Roberts, Napoleon and Wellington, loc. 
4739. (N.a.) 


277 Cabinetul imperial s-a constituit în forma sa finală în 1808. Vezi Arboit, Napoléon et le 
renseignement". (Nal 


218 Napoleon avea aşteptări mari, deşi convenţionale, în ceea ce priveşte informaţiile 
militare tactice: „A recunoaşte rapid trecerile şi vadurile, a te asigura că vei obţine 
informaţii de încredere, a vorbi cu preotul şi şeful poştei, a intra rapid în vorbă cu 
localnicii, a trimite spioni, a intercepta, traduce şi analiza corespondenţa şi, în sfârşit, a 
răspunde la toate întrebările comandantului-şef atunci când ajunge în fruntea armatei - 
acestea sunt calităţile cerute unui general aflat în linia întâi de atac”. Vezi Arboit, 
„Napoleon et le renseignement". (Nal 


279 Profesorul Van Creveld concluzionează, după o analiză detaliată a Bătăliei de la Jena 
din octombrie 1806, că, în ciuda marii victorii a lui Napoleon, scrisoarea trimisă de el 
înaintea luptei fratelui său, regele Ludovic al Olandei, „demonstrează cât de puţin ştia el 
despre prusaci şi despre măsura în care anticiparea intentiilor lor s-a bazat pur şi simplu 
pe studiul hărţii”. Vezi Van Creveld, Command in War, pp. 82, 96. (N.a.) 


multe indicii de încredere despre operaţiuni decât generalii săi. Wellington îl 
invidia pe Napoleon pentru modul cum controla presa franceză. În noiembrie 
1809, acesta i s-a plâns secretarului pentru război şi colonii, lordul Liverpool, 
că informaţiile detaliate publicate de presa britanică necenzurată despre 
„poziţia, efectivele, armamentul şi mijloacele de atac ale armatelor din Spania 
şi Portugalia” ar „spori semnificativ dificultatea tuturor operaţiunilor”. 
Napoleon era de acord. Cu un an înainte, îi scrisese ministrului său de 
externe, Jean Baptiste de Champagny: „Sunt supărat că nu mi-ai trimis ziarele 
englezeşti, pentru că ne oferă informaţii despre poziţiile lor”. 

Napoleon era mult mai inventiv în utilizarea surselor publice de informare 
decât a rapoartelor secrete. Era un cititor avid şi, înainte de fiecare campanie, 
citea cât mai multă literatură publicată despre teatrele de război şi despre 
istoria, geografia, forţele armate, religia şi sistemele juridice ale adversarilor 
săi. Relatările martorilor oculari evidenţiază faptul că acesta citea foarte rar o 
carte din scoarță în scoarță; trecea la o altă carte de îndată ce afla ceea ce 
considera informaţia relevantă.: El a studiat în detaliu campaniile lui Frederic 
cel Mare, care luptase în unele din aceleaşi zone ale Europei Centrale ca şi el, 
iar ulterior a adus un omagiu strategiilor sale de general într-o serie de 
monologuri ample scrise în timpul exilului de pe insula Sfânta Elena.* La Ecole 
Militaire, Napoleon studiase pe larg istoria Angliei. În timpul exilului de pe 
insula Sfânta Elena, a comparat Bătălia de la Waterloo cu înfrângerile 
franceze din timpul Războiului de 100 de Ani de la Agincourt şi Crecy: „Săraca 
Frantá! Să fie înfrântă de aceşti netrebnici!"* De asemenea, Napoleon îşi 
făcea timp să citească piese de teatru, poezii şi romane, deşi era un cititor 
exigent. Când citea în timp ce călătorea în berlina lui, aşa cum se întâmpla 
frecvent, arunca pe fereastră orice carte care îl nemultumea.’ Probabil ca 
niciun comandant suprem de dinaintea lui nu fusese vreodată un cititor atât 
de vorace. Când pleca în vreo campanie, Napoleon îşi lua cu el şi bibliotecarul 
şi biblioteca personală ce conţinea câteva sute de volume.: 

Deşi cabinet noir (şi uneori Ministerul de Externe): a încercat în continuare 
să intercepteze şi să decripteze comunicări diplomatice, Napoleon demonstra 
un entuziasm mai mare pentru citirea cărţilor despre duşmanii şi aliaţii săi 
străini decât pentru decodificarea cifrurilor. Spre deosebire de ţarul 
Aleksandru | şi ducele de Wellington, care urmau să se dovedească a-i fi cei 
mai periculoşi duşmani în ultimii ani ai domniei sale şi care erau interesaţi de 
decriptarea informaţiilor privind expedițiile franceze, Napoleon arăta putin 
interes vizibil pentru descifrarea codurilor. Când i s-au arătat, în 1806, dovezi 
că prusacii au decriptat cifrurile diplomatice franceze, se pare că nu a ţinut 
cont de acest fapt.» Liderul străin a cărui corespondenţă a fost monitorizată 
cel mai atent a fost papa Pius al VII-lea, căruia Napoleon i-a confiscat statele 
papale si pe care l-a ţinut sub arest la domiciliu mai întâi la Savona, pe Riviera 
Italiei (1809-1812), apoi la Fontainebleau (1812-1814). Din când în când, 
membrii anturajului papei erau perchezitionati pentru a fi împiedicaţi să 
poarte corespondenţă secretă în numele acestuia. Papa, a spus Napoleon, 
putea comunica „oricât de multe binecuvântări doreşte”. Orice altceva scria 
acesta trebuia să fie ţinut cu atenţie sub control.» 

In general, Napoleon avea un interes personal mai activ pentru informaţiile 
interne decât pentru cele externe. Pe insula Sfânta Elena, el i-a dezvăluit unui 
confident că refuzase să le permită miniştrilor săi accesul direct la 
corespondenţa internă interceptată de cabinet noir. Într-adevăr, 
corespondenţa pe care era cel mai nerăbdător să o monitorizeze era cea a 
propriilor ministri, a înalţilor funcţionari şi a înaltului comandament. El păstra 


o amintire jalnicá a expresiilor denotánd o ,proastá dispozitie" pe care le 
găsea în scrisorile lor în timpul campaniilor sale militare „pentru că i-am 
îndepărtat de plăcerile Parisului pentru a fi în serviciul meu şi a servi interesul 
statului” zeg 

Omul de care Napoleon depindea cel mai mult pentru supravegherea 
internă în primii şase ani în calitate de împărat a fost ministrul Poliţiei, Joseph 
Fouché, un fost profesor oratorian??! devenit regicid în timpul Revoluţiei. 
Aghiotantul lui Napoleon, contele Philippe Segur, spunea (cu un dezgust 
evident) că „faţa lungă mobilă” a lui Fouche îi amintea de „un dihor stârnit; cu 
privirea lui pătrunzătoare, fixă, dar în acelaşi timp şovăielnică, ochii lui mici 
injectati, modul său scurt şi sacadat de a vorbi, plin de platitudini”. Cu toate 
acestea, Napoleon credea că talentul lui Fouche pentru supraveghere era de 
neegalat. „Fouche, şi doar Fouche”, declara el, „este capabil să conducă 
ministerul Poliţiei. Nu putem forma astfel de bărbaţi; trebuie să îi luăm aşa 
cum îi gásim".»» Rapoartele de supraveghere către înalţi oficiali 
guvernamentali cu privire la opinia publică din multe zone ale Franţei 
deveniseră o obisnuintá în timpul Republicii Franceze.» Fouché a fost totuşi 
primul care scria zilnic informări pe care i le prezenta lui Napoleon în fiecare 
dimineatá.:?» Din cand în când, Napoleon îi trimitea lui Fouché corespondenţă 
interceptată de cabinet noir pentru investigaţii suplimentare.?% 

Reţeaua de agenti a lui Fouché era finanțată partial din taxele pe bordeluri 
şi case de jocuri, care erau, de asemenea, o sursă considerabilă de 
informatori. Teama de agenţii săi omniprezenti explică absenţa conspiratiilor 
pentru înlăturarea lui Napoleon din timpul Imperiului.:s Fouché a avut si un 
oarecare succes în intimidarea spionilor britanici. După ce a descoperit, în 
1804, că Sir George Rumbold, ambasadorul britanic din oraşul liber Hamburg, 
conducea o reţea de agenţi în Franţa, Fouche a trimis pe mare un detaşament 
care a pătruns în reşedinţa de la ţară a lui Rumbold şi i-a confiscat dosarele, 
ceea ce era o încălcare a dreptului internaţional. Rumbold însuşi a suferit 
umilinţa de a fi dus la Paris. În urma protestelor din partea Prusiei, care 
pusese Hamburgul sub protecţia sa, Rumbold a fost eliberat după câteva zile. 
Până atunci, asa cum intentionase Fouché, spionii britanici care operaserá 
împotriva țintelor franceze fuseseră fără îndoială intimidati." 

Deşi un admirator al calităţilor lui Fouche, Napoleon nu a avut niciodată 
încredere deplină în el şi s-a asigurat că primea rapoarte de informaţii interne 
şi din alte surse: printre acestea, fidelul său aghiotant, Geraud Duroc. Ulterior, 


280 Charles-Tristan de Montholon a fost unul dintre cei mai fideli adepti ai lui Napoleon şi a 
rămas cu el pe tot parcursul exilului său pe insula Sfânta Elena. Deşi relatarea sa despre 
exil a fost scrisă 20 de ani mai târziu, este puţin probabil să fi prezentat greşit ceea ce 
Napoleon i-a spus despre cabinet noir. (N.a.) 


281 Cálugár din Congregația Oratoriană, ordin călugăresc catolic de „buni vorbitori”, 
întemeiat la Roma în secolul al XVI-lea de Filippo Neri. (W.t.) 


282 Memoriile” îndoielnice ale lui Fouché au fost operele scriitorului autobiografic 


Alphonse de Beauchamp. (W.a.) 


83 Rapoartele erau întocmite de un fost avocat regalist pe nume Francois, care fusese 
condamnat la moarte în timpul Directoratului, dar fusese grațiat după ce a oferit 
informaţii despre alţi regalişti. Fouche adăuga propriile comentarii la versiunile iniţiale ale 
lui Francois. (Nal 


284 în noiembrie 1807, de exemplu, i-a trimis lui Fouché corespondenţă interceptată de la 
contele de Lille (Ludovic al XVIII-lea) şi a cerut un raport asupra conţinutului său. Vezi 
Vaille, Cabinet noir, p. 313. (N.a.) 


Napoleon l-a numit pe Duroc „singurul om care îl cunoştea în intimitate si 
care se bucura de întreaga sa încredere”. (Spre deosebire de Fouché, Duroc a 
fost unul dintre puţinii din afara familiei Bonaparte care i se adresau 
împăratului cu tu familiar. Totuşi, chiar şi corespondenţa lui Duroc a fost 
deschisă de cabinet noir la ordinele lui Napoleon.:) Printre celelalte surse 
confidentiale care îi raportau se număra şi duşmanul lui Fouché, Joseph 
Fiévée, redactor-şef la Journal des Débats, care a devenit Journal de 
l'Empire.^ De asemenea, Napoleon a angajat direct 12 informatori, fiecare 
plátit cu cáte 12 000 de franci pe an pentru a-i trimite rapoarte, pe care le 
ardea după ce le citea. Ulterior, pe când se afla în exil, la Sfânta Elena, el a 
susţinut că reţeaua sa personală de informaţii „a funcţionat foarte bine”: „Ar 
fi trebuit să extind acest sistem”. Totuşi, Napoleon a recunoscut că nu a avut 
întotdeauna timp să citească rapoartele informatorilor înainte de a le arde.» 
Apetitul nestăvilit al împăratului pentru ştirile în mare parte interne nu a fost 
corelat cu o metodă coerentă de prelucrare a acestora. 

De asemenea, Napoleon s-a asigurat că Fouche nu obţine monopolul asupra 
investigaţiilor de poliţie sau de securitate, incredintand o parte dintre acestea 
prefectului poliţiei din Paris, Louis Dubois, şi unuia dintre principalii săi 
aghiotanti, René Savary. Intrigile lui Fouché, s-a plâns Napoleon, făceau 
necesar să-l ţină sub „supraveghere constantă, ceea ce mă oboseste". In 
1810, Fouche a început negocieri secrete şi neautorizate de pace cu 
secretarul britanic de externe, lordul Wellesley, fratele mai mare al lui 
Wellington. Napoleon i-a spus pe 5 iunie: 


Sunt conştient de toate serviciile pe care mi le-aţi oferit şi cred în ataşamentul şi 
râvna voastră; cu toate acestea, îmi este imposibil să vă permit să vă păstraţi 
portofoliul. Postul de ministru al poliţiei necesită o încredere absolută şi totală şi asta 
nu mai poate exista pentru că mi-ati compromis liniştea personală şi pe cea a 
Statului. 


Napoleon l-a trimis pe Fouché la Roma ca guvernator şi l-a înlocuit cu rivalul 
său, Savary.” Atât Fouché, cât si Savary au jucat un rol-cheie în eliminarea 
drepturilor politice. Deşi Imperiul nu s-a apropiat niciodată de crearea unei 
domnii a terorii, acesta a avut aproximativ 2 500 de deţinuţi politici. 

Informaţiile au jucat un rol mult mai eficient în efortul de război britanic 
decât în cel francez. După revenirea la putere a lui Pitt în mai 1804, bugetul 
serviciilor secrete a atins un record de 172 830 de lire sterline în 1805, sumă 
care nu a fost depăşită în restul secolului al XIX-lea. In timpul guvernelor care 
au urmat morţii premature a lui Pitt în ianuarie 1806, la vârsta de doar 46 de 
ani, bugetul anual a rămas peste 100 000 de lire până după Bătălia de la 
Waterloo.* Miniştrii din toate departamentele de la Whitehall din timpul 
războaielor napoleoniene au manifestat un interes mai activ pentru informaţii 
decât în timpul oricărui alt conflict anterior. Înainte de expediţia navală de la 
Copenhaga din 1807, viitorul prim-ministru Spencer Perceval, pe atunci 
ministru de finanţe în guvernul ducelui de Portland, menţiona că: „Informaţiile 
din surse atât de multe şi de diverse despre intenţia lui Blonaparte] de a forţa 
sau a amăgi D[anemarca] să intre într-o confederație activă împotriva acestei 
tari nu lasă nicio îndoială asupra planurilor sale". Napoleon, în schimb, nu 
avea nicio informaţie despre pregătirile britanice pentru expediţia navală. 
Capturarea de către britanici a flotei daneze la Copenhaga l-a luat complet 
prin surprindere.» 

În timpul dezbaterilor parlamentare de la începutul lui 1808, guvernul 
Portland a folosit informaţii secrete pentru a justifica expediţia de la 


Copenhaga împotriva criticilor venite din partea opoziţiei, dar a refuzat să 
dezvăluie sursa acestora.?%5 Susţinătorii guvernului au acceptat ca sursa 
informaţiilor secrete sa nu fie divulgată „curiozităţii [Parlamentului] sau 
răzbunării lui Bonaparte".* Pentru prima dată, administraţia Portland a 
declarat public principiul, acceptat ulterior de toate guvernele britanice, că 
agenţilor săi secreti li se garantează anonimatul necondiţionat. Secretarul de 
externe, George Canning, a adresat Camerei Comunelor întrebarea retorică: 
„Este această ţară în stare să spună agenţilor care au servit-o din fidelitate 
sau din motive mai puţin vrednice: «Nu ne veţi servi decât o singură dată, iar 
viata voastră va fi apoi sacrificata»?”” Miniştri principali au păstrat controlul 
complet asupra cheltuielilor pentru serviciile de informaţii. Bugetul Serviciului 
Secret, spunea Canning în 1808, a rămas „singurul fond care nu a fost 
cercetat îndeaproape în Parlament”. 

Ulterior, Napoleon a urmărit originile căderii până la efectul epuizant al 
„ulcerului spaniol” asupra Grande Armée. In 1807, forţele franceze au invadat 
Portugalia. Un an mai târziu, Napoleon l-a numit pe fratele său, Joseph, rege 
al Spaniei, provocând o revoltă la nivel naţional pe care forţele franceze nu au 
fost niciodată în stare să o înăbuşe. Când Wellington, care avea să devină 
principalul său inamic, a preluat conducerea forţelor britanice şi portugheze în 
peninsulă în 1809, Napoleon a folosit relatările de presă britanice trimise de 
Biroul de statistică pentru a-şi justifica încrederea în rezultatul Războiului 
Peninsular. După ce a citit presa engleză din mai 1810, el i-a scris 
comandantului armatei franceze din Spania, mareşalul Berthier: „Conform 
ştirilor pe care le avem din Anglia, generalul Wellington nu are mai mult de 24 
000 de oameni, englezi si germani, iar portughezii nu sunt nici 25 000”. 
Napoleon nu a menţionat că aproximativ trei sferturi din mult mai numeroasa 
armată franceză erau blocate de forţele spaniole şi de grupurile de gherilă.» 
Evaluarea sa distorsionată a echilibrului militar din Peninsula Iberică reflectă 
atât reticenta Biroului de statistică de a-i prezenta adevăruri mai puţin 
comode (un exemplu caracteristic al problemei de „a spune adevărul puterii” 
în regimurile autoritare), cât şi propria tendinţă a lui Napoleon de a ignora 
dovezile care îi contraziceau propriile păreri. Geniul lui militar nu a cuprins şi 
abilitatea de a se folosi de informaţii. 

Pe lângă faptul că erau doi dintre cei mai mari generali ai epocii, Wellington 
(născut Arthur Wellesley) şi Napoleon aveau multe alte lucruri în comun 
(inclusiv două amante). Aveau aceeaşi vârstă, născuţi fiind în 1769. Pentru 
ambii, franceza era a doua limbă. Limba oficială din Corsica natală a lui 
Napoleon (anexată de Franţa cu un an înainte de naşterea sa) a fost italiana 
şi a rămas aşa până în 1859. A învăţat să vorbească franceză fluent abia după 
intrarea la Academia Militară Brienne. Wellington a învăţat, de asemenea, 
franceza în Franţa şi a devenit francofil pe viaţă după ce a părăsit colegiul 


285 Principala sursă de informaţii a fost o scrisoare din 21 iulie 1807 către Canning, trimisă 
de contele d'Antraigues, un regalist francez emigrant care locuia atunci la Londra şi care 
fusese implicat sporadic în activitatea de culegere de informaţii timp de peste un 
deceniu. Informatorul lui d'Antraigues a fost prinţul Vasili Trubetkoi, aghiotant al ţarului 
Aleksandru | în timpul întâlnirii sale de la Tilsit cu Napoleon. Desi nu există nicio dovadă 
că, după cum afirmă d'Antraigues că ar fi fost informat de Trubetkoi, Napoleon şi 
Aleksandru au discutat în secret la Tilsit despre formarea unei ligi maritime antibritanice, 
ţarul a întrerupt relaţiile diplomatice cu Marea Britanie pe 7 noiembrie 1807, anulând 
toate convențiile bilaterale în vigoare. Aleksandru a declarat public că „proclamă din nou 
principiile neutralității armate” îndreptate anterior împotriva Marii Britanii, „şi se 
angajează să nu se abată niciodată de la ele”. Vezi Munch-Petersen, „Secret Intelligence 
from Tilsit”. (Na) 


Eton pentru mult mai potrivita Academie Regală de Echitatie din Angers în 
1786.» Probabil că niciun general britanic din cel de-al Doilea Război Mondial 
nu vorbea germana la fel de fluent cum vorbea Wellington franceza în 
perioada Războaielor Napoleoniene. Deşi amploarea, varietatea şi strălucirea 
multor victorii ale lui Napoleon le-au depăşit pe cele ale lui Wellington, acesta 
din urmă nu numai că a primit informaţii mai bune decât Napoleon, dar le-a şi 
înţeles mult mai bine. De asemenea, el a înţeles Franţa mult mai bine decât a 
înţeles Napoleon Marea Britanie. 

Faptul că Napoleon nu l-a înţeles pe Wellington este demonstrat prin 
apelativul de „general şipai” pe care i l-a dat - o referire la soldaţii indieni 
(şipai) care au servit sub comanda lui în India, majoritatea dintre ei excelenți 
combatanți (lucru pe care Biroul de statistică îl stia de la ofiţerii francezi din 
India, dar nu ar fi îndrăznit să-l spună împăratului). În timpul luptelor 
împotriva războinicilor Maratha, ultimul obstacol major în calea înfiinţării 
Indiei Britanice, şi în alte campanii, Arthur Wellesley şi fratele său Richard au 
cucerit în India un imperiu mult mai mare decât cucerise Napoleon în 
Europa.” Tot in India, Wellesley a învăţat cât de importante sunt serviciile de 
spionaj militare. Informaţiile au jucat un rol important în ceea ce a numit 
ulterior cea mai mare (deşi nu cea mai cunoscută) victorie a sa: bătălia de la 
Assaye din 1803 împotriva armatelor mult mai numeroase ale Imperiului 
Maratha. Cea mai valoroasă informaţie strategică a lui Wellesley a provenit de 
la mercenari cu vechime în slujba Imperiului Maratha, care lucrau ca agenţi 
dubli plătiţi înainte de a dezerta, cu promisiunea de a beneficia de o pensie 
din partea britanicilor. Printre ei se număra şi colonelul J.F. Mieselbach, un 
comandant de batalion din Bundlekund, o regiune centrală a Indiei (astăzi, 
Bundelkhand), care, în cei doi ani de dinainte de a pleca din solda 
carmuitorilor Maratha, în 1803, a furnizat cu regularitate informaţii de buna 
calitate. Conducătorul local, Himmat Bahadur Gosavi, îl numise pe Mieselbach 
atât cel mai apropiat consilier politic, cât şi şeful gărzii sale personale de 
onoare.» 

Cea mai importantă informatie tactică de dinaintea bătăliei de la Assaye 
provenea probabil de la doi cáláreti Maratha prinsi de fortele lui Wellesley, 
care au dezvăluit, pe 21 septembrie 1803, că armata principală a imperiului 
era mult mai aproape decát se crezuse. Wellesley a vázut o ocazie pentru un 
atac preventiv, pe care ar fi pierdut-o dacă ar fi amânat - în ciuda faptului că 
nu toate forţele sale erau gata pentru luptă.2% Atacul s-a încheiat două zile 
mai târziu cu o victorie devenită celebră, împotriva unei armate mult mai 
mari, condusă de ofiţeri francezi. Ca şi Bătălia de la Waterloo, bătălia de la 
Assaye aproape că s-a încheiat cu o înfrângere. Peste o treime dintre cei 4 
500 de militari ai lui Wellesley au fost ucişi sau răniţi. Calul pe care-l călărea a 
fost ucis, iar un al doilea, rănit grav, Wellesley având noroc că a supravieţuit. 
Ordonanţa sa a fost decapitată de o ghiulea trasă de un tun al războinicilor 
Maratha; „corpul rămânând țintuit în sa, prins de ranitá, tocuri si alte 
elemente ale şeii de cavalerie, a luat ceva timp până ce calul îngrozit să 
poată scăpa de groaznica-i povara”.* 

Wellesley s-a gândit mai mult decât Napoleon la îmbunătăţirea calităţii 
activităţii de culegere de informaţii. El i-a bănuit pe harkarrahs, mesageri 
indieni tradiţionali care se deplasau înaintea armatelor transmițând informaţii, 
dar care riscau să le spună celor care îi angajau ce credeau că doresc aceştia 


286 Se pare că Wellesley se temea şi că, dacă nu va trece la ofensivă, va pune în pericol 
siguranţa trupelor sale. Vezi Cooper, Ang/o-Maratha Campaigns, pp. 99-100. (Nal 


să audă. Pe 7 noiembrie 1803, el i-a scris cu evidentă supărare unuia dintre 
administratorii East India Company, Sir William Clarke, despre care credea că 
a fost indus în eroare de către harkarrahs: 


Permiteti-mi să vă asigur, dragul meu domn, că aceşti hircarrahs [sic] nu trebuie să 
fie crezuti: nu aduc niciodată informaţii care merită auzite, iar când trimit falsele lor 
rapoarte, acestea fac un rău infinit cauzei noastre. V-aş fi foarte recunoscător dacă 
de acum înainte veţi păstra rapoartele de la hircarrahs pentru voi. z 


A 


Două săptămâni mai târziu, Wellesley îi scria dispretuitor unui alt 
corespondent: „Nu există nicio bază reală în niciun raport al lui Sir William 
Clarke”. Wellesley a scris în 1804, anul în care a devenit general-maior, că 
„una dintre marile dificultăţi ale războiului din această ţară este să obţinem 
informaţii despre mişcările şi intenţiile inamicului suficient de devreme pentru 
a profita de ele”. El a conceput un plan pentru un nou, dar destul de greoi, 
departament de informaţii, care să fie împărţit în trei secţiuni, fiecare 
separată de celelalte şi raportându-i separat, ca o modalitate de a se proteja 
împotriva furnizării de informaţiile false sau înşelătoare furnizate de diferiţi 
harkarrahs: 


S-a avut mare grijă ca persoanele angajate într-un departament să nu fie 
cunoscute celor angajate în celelalte şi să nu comunice între ele. Hiccarahs [sic] erau 
foarte bine răsplătiți, în afară de primirea salariului lunar, în special când aduceau 
orice informaţii pe care se putea întemeia o operaţiune; şi erau pedepsiţi şi se 
renunţa la serviciile lor când aduceau informaţii despre care se ştia că sunt false... 


Pentru a spori varietatea surselor sale de informaţii, Wellesley i-a încurajat 
pe negustorii locali (vakee/s) să-i facă vizite seara pentru a transmite „tot 
ceea ce auziseră în cursul zilei” şi a ţinut legătura cu ami/dars (guvernatorii) 
locali si alti oficiali care spera că ar putea „să facă lumină asupra intentiilor 
inamicului”.” In ciuda îmbunătăţirilor aduse serviciilor sale de informaţii 
militare, East India Company a rămas mai puţin informată despre marele său 
imperiu decât predecesorii săi moguli şi, probabil, decât dinastia Maurya cu 
două milenii înainte.» 

In timpul Războiului Peninsular din Spania şi Portugalia, care l-a transformat 
pe Wellesley (din 1809 viconte Wellington) într-un erou militar britanic şi i-a 
adus un ducat chiar înainte de apoteoza de la Waterloo, acesta a recurs în 
continuare la reţele de agenţi (în mod inevitabil destul de diferite de cele din 
India) ca o metodă de a obţine „informaţii despre mişcările şi intenţiile 
inamicului suficient de devreme pentru a profita de ele”. În Peninsula Iberică 
a profitat de ostilitatea populară faţă de invadatorii francezi. „Peste tot”, scria 
el mai târziu, „am primit informaţii de la ţărani şi preoţi. Francezii nu au aflat 
nimic.” Până în 1810, Wellington primea informaţii consistente de la reţelele 
de corespondenţi şi agenţi care fuseseră înfiinţate de prietenul său, Charles 
Stuart, şi de fratele său mai mic, Henry Wellesley, miniştri britanici în 
Portugalia, respectiv în Spania. Reţeaua lui Stuart a inclus şi agenţi rezidenţi 
la Bayonne, în sud-vestul Franţei, localitate prin care trecea majoritatea 
trupelor franceze în drumul spre peninsulă.» 

Cheia succesului serviciilor britanice de informaţii în Războiul Peninsular a 
fost stilul de conducere al lui Wellington. Deşi documentele care s-au păstrat 
sunt incomplete, criptanaliza (o prioritate mult mai mare pentru Wellington 
decât pentru Napoleon) a contribuit probabil cel puţin la fel de mult la aceste 
succese ca şi informaţiile primite de la agenţi. Atacurile gherilelor spaniole 
împotriva liniilor de comunicaţii franceze au generat o sursă permanentă de 


instiintári militare interceptate. Până în 1811, generalii lui Napoleon foloseau 
cifruri de substituție simple, care puteau fi decodificate prin utilizarea 
principiului frecvenţei descoperit de al-Kindi cu 1 000 de ani înainte.?% În 
următorii câţiva ani, cifrurile franceze au devenit mai complicate. Wellington 
însă a avut norocul că unul dintre intendentii din armata sa, George Scovell, 
s-a dovedit, probabil spre surprinderea lui, dar şi a lui Wellington, a fi un 
geniu al decriptării. În primăvara lui 1811, armata franceză a introdus un nou 
cifru cunoscut sub numele de „Cifrul Armatei din Portugalia”, bazat pe 
combinaţii cu 150 de numere. George Scovell l-a decriptat în două zile. Mult 
mai complex a fost „Marele Cifru de la Paris”, introdus la începutul lui 1812, 
cu 1 400 de numere care puteau fi aplicate atât cuvintelor, cât şi părţilor de 
cuvinte, într-o mare varietate de permutări, împreună cu „goluri” fără sens 
care puteau fi introduse aleatoriu pentru a-i induce în eroare pe criptanalişti. 
Principiul frecvenţei l-a ajutat pe Scovell să înceapă decodarea. Anumite 
numere - 2, 13, 210, 413 - apăreau mai frecvent decât restul. Scovell a reuşit 
să-şi dea seama că 210 reprezenta „et”, cel mai des utilizat cuvânt cu două 
litere din limba franceză. El a fost ajutat şi de mesajele care combinau 
expresii necifrate şi cifrate. Un exemplu simplu era „918 ne negligerai”. 
Intrucát „negligerai” („va neglija”) era la persoana întâi, însemna că ,918" 
trebuie să însemne „je” („eu”). Deşi majoritatea indiciilor erau mult mai 
dificile, Scovell a decriptat în mare măsură cifrul până în vara lui 1812.» 
Informaţiile despre mişcările trupelor inamice culese de călăuzele militare ale 
lui Scovel! l-au ajutat să facă estimări exacte despre identitățile persoanelor si 
despre locurile menţionate în mesajele codificate.“ 

Primul mesaj decriptat scris în „Marele Cifru de la Paris”, de importanţă 
operaţională majoră pentru Wellington, a fost o scrisoare de la regele Joseph 
către Napoleon din 9 iulie 1812, interceptată de gherilele spaniole. 
Caligrafiată cu scris mic pe o bucăţică de hârtie, probabil pentru a putea fi 
ascunsă într-o cravaşă, nota preciza că Joseph aducea întăriri pentru a-şi uni 
forţele cu mareşalul Auguste Marmont lângă Salamanca, între graniţa 
portugheză şi Madrid. Pe 22 iulie, cu aproximativ două zile înainte de 
momentul la care ar fi urmat să ajungă forţele lui Joseph, Wellington l-a atacat 
pe Marmont la Salamanca şi a obţinut o victorie răsunătoare. Wellington a 
putut să-şi planifice campania din 1813 cunoscând planurile operaţionale 
franceze, obţinute din mesajele interceptate. A fost atât de entuziasmat de 
mesajele decriptate de Scovell, încât nu a putut rezista să se laude cu 
acestea. El i-a scris unui om politic spaniol, Don Andres de la Vega, în ianuarie 
1813: „Ataşez un extras dintr-o scrisoare de la regele Joseph către Napoleon, 
care era în cifru şi pe care am descifrat-o, ceea ce merită atenţia voastră şi a 
prietenilor vostri din Cortes”. Mesajul decriptat dezvăluia disprețul fata de 
Cortes - Camerele Parlamentului -, afirmând în mod absurd că poporul 
spaniol preferă dinastia Bonaparte propriului parlament. Dezvăluind 
conţinutul scrisorii, era limpede că scopul lui Wellington era să expună 


287 De pildă, în aprilie 1811, generalul William Beresford, comandantul unei forte anglo- 
portugheze care opera la graniţa spaniolă, la est de Lisabona, a primit un mesaj 
interceptat trimis de generalul francez Latour Maubourg, scris într-un cifru care nu făcea 
decât să înlocuiască fiecare literă din alfabet cu un alt simbol. Intendentul-şef al lui 
Beresford şi adjunctul său au putut să decripteze şi să traducă mesajul în ziua în care a 
fost primit. Mesajul conţinea detalii despre constituirea unei mari forţe franceze care se 
pregătea să-l atragă pe Beresford pe câmpiile Estremadura şi a fost probabil în mare 
măsură cauza deciziei lui Wellington de a trimite întăriri în zonă. Vezi Urban, Man Who 
Broke Napoleon's Codes, pp. 89-90. (N.a.) 


regimul lui Joseph derâderii parlamentului. Însă nu a fost conştient de riscul 
informaţional uriaş pe care şi-l asuma făcând public documentul decriptat. 
Dacă Napoleon sau generalii săi şi-ar fi dat seama că grand chiffre fusese 
decriptat, probabil că ar fi încetat să-l folosească, privându-l astfel pe 
Wellington de cea mai bună sursă de informaţii. Aproape sigur că Wellington 
nu era conştient de precedentul istoric al indiscretiei sale monumentale - 
decizia Parlamentului de a dezválui corespondenta decriptatá a lui Charles I in 
timpul Războiului Civil Englez.» In 1717, după ce guvernul a publicat o Carta 
Albă care conţinea corespondenţa diplomatică suedeză decriptată, suedezii 
au adoptat noi cifruri diplomatice pe care, timp de câţiva ani, Secţia de 
criptanaliză nu a putut să le spargă.” Wellington si Scovell au fost mai 
norocosi în 1813. Napoleon şi comandanții săi nu şi-au dat seama ca grand 
chiffre fusese decriptat de britanici şi l-au folosit în continuare. 

Scovell a fost cu mult înaintea celor câţiva criptanalişti din ceea ce mai 
rămăsese din Secţia de criptanaliză din Londra. Deşi Secţia a supravieţuit, 
postul oficial de criptanalist, ocupat succesiv de o serie de membri ai familiei 
episcopului Edward Willes, a fost desfiinţat în 1812 după moartea lui Edward 
Willes junior: - semn al stării de declin al acestuia. Înainte de bătălia de la 
Salamanca din iulie 1812, Wellington i-a trimis noului secretar de stat pentru 
război, Earl Bathurst, copii ale celor mai recente mesaje franceze cifrate 
interceptate. Au trecut încă nouă luni până când Bathurst a transmis 
răspunsul Secţiei de criptanaliză. In acea perioadă, criptanaliştii din Londra au 
găsit semnificaţii pentru doar 164 dintre cele 1 400 de numere din Marele 
Cifru de la Paris. Pe 24 mai 1813, Wellington i-a răspuns sarcastic lui Bathurst: 
„Sunt foarte recunoscător Domniei voastre pentru cheia cifrului, atât cât s-a 
descoperit din ea, pe care mi-ati transmis-o pe 5 aprilie trecut; vă trimit acum 
spre informare părţi din aceasta care au fost decifrate de locotenent-colonelul 
Scovell, fără a face referire la cheia primită prin intermediul domniei 
voastre”. 

Cea mai importantá loviturá britanicá in domeniul decriptárii din secolul al XIX-lea: o parte din 
soluţia din 1812 a lui George Scovell pentru „Marele Cifru de la Paris” al lui Napoleon. 


Criptanaliza a avut o contributie majorá la marea victorie a lui Wellington 
din iunie 1813 de la Vitoria, din nord-estul Spaniei, care a reprezentat practic 
sfârşitul stăpânirii franceze. Un mesaj interceptat din 13 martie de la regele 
Joseph către comandantul armatei din Portugalia, generalul Charles Reille, a 
dezvăluit că francezii diminuau forţele care se confruntau cu Wellington 
pentru a lansa o ofensivă împotriva gherilelor. Printre alte mesaje importante 
decriptate de Scovell s-a aflat un mesaj din 14 martie trimis lui Joseph 
Bonaparte de către unul dintre ofiţerii săi, colonelul Lucotte, care se întorcea 
de la Paris, unde primise de la împărat noi ordine privind desfăşurarea pe 
viitor a Războiului Peninsular. Întrucât utilizarea grand chiffre era rezervată 
comandanților superiori şi curţii imperiale, Lucotte a folosit un cifru mai putin 
complex. Deşi Scovell nu îl mai întâlnise anterior, el a scris cu dispreţ pe 
mesajul decriptat: „decriptat la Frenada [cartierul general al lui Wellington din 
Portugalia] cu uşurinţă în şase ore”. Probabil întrucât şi-a dat seama tardiv de 
riscurile pe care şi le asumase dându-i anterior un mesaj interceptat unui 
politician spaniol, Wellington l-a informat pe contele Bathurst că „această 
scrisoare era scrisă în cifru şi este de dorit să nu fie făcut public conţinutul 
acesteia”.” 

Deşi Wellington a repurtat la Vitoria cel mai important triumf din Războiul 
Peninsular, aceasta a ridicat şi un obstacol pentru criptanalişti. Văzând 
dezordinea forţelor sale pe 21 iunie, regele Joseph şi-a abandonat trăsura 
regală şi a fugit călare de pe câmpul de luptă. În interiorul trăsurii, pe lângă 
patru tablouri pe care le luase de la Madrid, Scovell a găsit şi geanta 
diplomatică din piele a regelui şi a extras din ea un amplu document 
inscripţionat „Sa Majesté Catholique", pe care l-a identificat imediat drept 
exemplarul personal al lui Joseph după Marele Cifru de la Paris. Neştiind că o 
parte importantă din corespondenţa sa criptată era deja descifrată de 


britanici de cátiva ani, Joseph l-a avertizat dupá luptá pe ministrul francez de 
război cá geanta sa diplomatică cu grand chiffre s-a pierdut: „S-ar putea ca 
acesta să fi căzut în mâinile inamicului. Fără îndoială, veţi crede că este 
prudent, Domnule Duce, să cerem crearea şi trimiterea unui nou cifru”. 

Ministrul de război a urmat sfatul lui Joseph. Un mesaj interceptat pe care 
acesta l-a trimis în iulie comandantului armatei franceze din Catalonia, 
mareşalul Louis-Gabriel Suchet, era scris într-un nou cifru. Deşi Scovell a 
început să lucreze la decriptare, el (şi probabil Wellington) pare să fi 
considerat descifrarea de mică importanţă din cauza scăderii rapide a 
numărului de mesaje pe care reuşeau să le intercepteze. Pe măsură ce 
Armata Cataloniei era împinsă înapoi către frontieră, mesajele de la Paris 
străbăteau mai ales teritoriul francez, unde nu operau gherilele spaniole. 

După patru ani de luptă în Peninsula Iberică, într-un război care nu putea fi 
câştigat şi dispunând de informaţii de slabă calitate, Napoleon a intrat în 
Rusia cu cea mai mare forţă de invazie adunată până atunci în lume. În timpul 
campaniei din Rusia, ca şi în Războiul Peninsular, sistemul de informaţii al lui 
Napoleon a fost depăşit de cel al adversarilor săi. Cu şase luni înainte de 
începerea campaniei, el avea aşteptări nerealiste cu privire la informaţiile de 
care putea dispune. Pe 20 decembrie 1811, Napoleon i-a spus ministrului său 
de externe, Hugues-Bernard Maret, că, dacă invazia va continua, va deveni 
şeful unei noi „poliţii secrete" şi va avea responsabilităţi care „vor include 
supravegherea activităţii de culegere a informaţiilor despre armata rusă şi 
ţările inamice, traducerea de scrisori şi documente interceptate şi informaţii 
de la prizonierii de război etc" S-a ales praful de acest plan grandios. Şeful 
arhivelor Ministerului Afacerilor Externe l-a informat pe Maret, pe 1 ianuarie 
1812, că documentele privitoare la Rusia ale ministerului erau „învechite, 
incomplete şi incerte”: „Nu avem informaţii cu adevărat sigure despre Rusia”. 
Pe 19 iunie, ambasadorul francez din Marele Ducat al Varşoviei, Louis de 
Bignon, raporta la Paris: „Nu mai primim rapoarte bune de pe teritoriul Rusiei, 
iar în prezent avem o foarte vagă estimare asupra poziţiei armatelor lor”. 
Patru zile mai târziu, Grande Armee a lui Napoleon traversa râul Nieman 
pentru a începe invadarea Rusiei.” 

Mihail Barclay de Tolly, pe care ţarul Aleksandru | l-a numit ministru al 
apărării în ianuarie 1810, a avut un succes mult mai mare în procurarea de 
informaţii din Franţa decât Imperiul Napoleonian din Rusia. Barclay este 
considerat părintele fondator al serviciilor ruse de informaţii militare; în 2011, 
s-a emis şi un timbru poştal în onoarea sa. 

Barclay, ai cărui strămoşi scoțieni se stabiliseră la Marea Baltică la mijlocul 
secolului al XVII-lea, a fost un comandant experimentat care, precum 
Wellington, descoperise importanţa informaţiilor de primă mână în campanie. 
Una dintre primele sale propuneri ca ministru al apărării, acceptată de ţar, a 
fost cea de înfiinţare a Cancelariei speciale, un serviciu de informaţii bazat pe 
trimiterea unor atasati militari (pe atunci purtând titulatura de agenti militari) 
pentru prima dată în marile ambasade ale Rusiei. (In ambasadele franceze, 
primii atasati militari au fost numiţi abia în anii 1820.) Existenţa Cancelariei, a 
cărei înfiinţare s-a finalizat în doi ani, a fost, ca să folosim jargonul ulterior din 
domeniul informaţiilor, strict secretă. Operațiunile sale nu au fost niciodată 
menţionate în rapoartele anuale ale Ministerului Apărării. Este posibil ca 
Napoleon să nu fi ştiut niciodată despre existenţa sa. 

De asemenea, nu există dovezi că Napoleon, ca şi mulţi alţi istorici de dată 
mai recentă, bănuia că Rusia ar avea un cabinet noir activ. La începutul 
secolului al XIX-lea, Ministerul de Externe de la Sankt-Petersburg a înfiinţat un 


Comitet de Criptare format din cei mai destoinici criptanalisti ai Rusiei, care 
raporta atât ministerului, cât şi ţarului, despre introducerea de noi sisteme de 
cifrare, eliminarea treptată a cifrurilor învechite şi operaţiunile de criptare şi 
decriptare.:: In martie 1800, ministrul de externe, Nikita Petrovici Panin, îi 
scria ambasadorului rus la Berlin: 


Detinem cifrurile corespondenţei regelui [prusac] cu însărcinatul sáu cu afaceri: 
dacă îl suspectaţi pe [ministrul de externe prusac contele Christian] von Haugwitz de 
rea-credintá, ar fi necesar doar să-l determinăm să îi scrie [însărcinatului sáu cu 
afaceri de] aici despre subiectul în discuţie sub un anumit pretext şi, de îndată ce 
mesajul său ori al regelui său ar fi descifrat, nu voi omite să vă informez despre 
conţinutul sáu.* 


Până la invadarea Rusiei de către Napoleon şi, probabil, cu mult înainte de 
aceasta, cabinet noir al ţarului a reuşit să decripteze şi cifrurile folosite de 
ambasada britanică din Sankt-Petersburg.* Prusacii au putut să descifreze, cel 
puţin sporadic, şi cifrurile diplomatice franceze. În august 1806, regele 
Frederic Wilhelm al Ill-lea a descoperit dintr-un mesaj francez decriptat ca 
Napoleon era angajat în negocieri cu Marea Britanie şi, sfidând obligaţiile ce-i 
reveneau prin tratatul cu Prusia, se oferea în secret să cedeze Hanovra Marii 
Britanii, ca parte a unei înţelegeri de pace mai ample. În septembrie, sub 
presiunea consilierilor săi, regele i-a scris o scrisoare plină de reproşuri lui 
Napoleon, care a trimis un răspuns batjocoritor: 


Îmi pare extraordinar de rău că aţi fost îndemnat să semnaţi o asemenea foaie 
volantă. Vă scriu numai pentru a vă asigura că nu vă atribui personal insultele din 
interiorul acestuia [...]. li dispretuiesc şi în acelaşi timp mi-e milă de autorii unei astfel 
de scrieri [...]. Credeti-má, am forte atât de puternice, încât toti ai voştri nu sunt de 
ajuns ca să mă împiedice prea mult timp să obţin victoria! Dar de ce să vărsăm atât 
de mult sânge? Cu ce scop? [...] Sire, Majestatea Voastră va fi înfrântă! Veţi risipi 
pacea bătrâneţii Voastre şi viata supusilor Vostri, fără a putea aduce cea mai mica 
schimbare! 528 


Napoleon era atât de dispretuitor faţă de armata şi guvernul prusace, încât 
nu a acordat prea multă atenţie sursei informative care îl avertizase pe 
Frederic Wilhelm cu privire la negocierile sale secrete cu britanicii. Dar, la 
vremea respectivă, neatentia lui nu prea avea importanţă. Încă o dată, 
armata putea copleşi numeric avantajul pe care îl avea Prusia de pe urma 
serviciilor sale de informaţii. La Jena, în octombrie 1806, împăratul a obţinut 
una dintre cele mai mari victorii ale carierei sale, mai târziu comemorată prin 
Pont de léna peste Sena în Paris. 

Desi Napoleon a avut un respect mult mai mare faţă de ţarul Aleksandru 
decât faţă de regele Prusiei, nu i s-a părut niciodată că informaţiile de care 
dispunea Aleksandru despre Franţa erau cu mult superioare celor proprii 
despre Rusia. Informaţiile lui Aleksandru cu privire la Franţa în timpul celor 
cinci ani de alianţă franco-rusă inaugurată la întâlnirea dintre ţar şi împărat la 
bordul unei nave frumos decorate, pe râul Niemen, la Tilsit, în 1807, 
proveneau de la agenţi şi informatori din Paris. Ataşatul militar cel mai 
eficient care lucra pentru Cancelaria specială înfiinţată de Barclay de Tolly a 
fost aghiotantul şi fostul paj al ţarului, Aleksandr Cernisev, care fusese deja 
trimis la Paris în calitate de reprezentant personal al ţarului la curtea lui 
Napoleon. Tânărul şi chipeşul Cernísev, care avea doar 22 de ani când a fost 

trimis de tar pentru a-i transmite un mesaj lui Napoleon ín 1808, a fost primit 
la Curtea împăratului si, foarte posibil, si în patul surorii sale, Pauline 
Borghese, o frumuseţe celebră în acele vremuri, care pozase nud pentru 
sculptorul italian Antonio Canova. Cernişev a devenit un erou romantic la 
Paris care le-a salvat pe soțiile a doi maresali francezi din incendiul izbucnit la 
un bal desfăşurat în palatul ambasadorului austriac. Diplomatii prusaci s-au 
plâns la Berlin că nu puteau să se ridice la nivelul numeroaselor contacte pe 
care le avea Cernisev la curtea şi în administraţia imperială. Reţeaua sa de 
agenţi plătiţi includea cel puţin trei demnitari imperiali, dintre care probabil 
cel mai important, cu numele de cod , Michel", lucra în interiorul Ministerului 
de Război. Desi Michel" a furnizat prima dată informaţii către ambasada 
Rusiei în 1804, Cernisev l-a folosit cu mai mult succes decât fusese folosit 
până atunci.» In fiecare lună, Ministerul de Război producea un raport tipărit 
cu detalii despre efectivele, mişcările şi amplasarea fiecărui regiment din 
Franţa, pe care ,,Michel” i-l transmitea prompt lui Cernisev, iar acesta îl copia 
peste noapte şi îl trimitea la Sankt-Petersburg. Astfel, Barclay de Tolly a putut 
urmări în detaliu, lună de lună, desfăşurarea către est a forţelor lui Napoleon. 
Totul, îl informa el pe ţar, indică pregătiri pentru o invazie franceză în Rusia. 
Cernişev i-a raportat lui Barclay înainte de a părăsi Parisul, la sfârşitul lui 
1811, că toate sursele sale, printre care „ofiţeri merituoşi şi cu vaste 
cunoştinţe” fără simpatie pentru Napoleon, au convenit că strategia acestuia 
de campanie în Rusia se va baza pe lupte de proporţii şi victorii rapide. El 
susţinea că armata rusă ar trebui să evite să se angajeze într-o luptă directă 
şi să folosească în schimb forte mobile uşoare pentru a hártui Grande Armée - 
ceea ce, în mare parte, a fost exact ceea ce s-a întâmplat după intrarea 
trupelor franceze în Rusia.: 

Ministrul francez al poliţiei, Savary, era mult mai bănuitor decât Napoleon în 
ceea ce priveşte activităţile lui Cernişev, dar se pare că nu a identificat 
niciodată vreuna dintre principalele sale surse în timp ce acesta se afla la 
Paris. Cernisev nu a fost înşelat de informatorii trimişi de Savary cu informaţii 
false. Cu toate acestea, când îşi ardea dosarele înainte de a se întoarce la 
Sankt-Petersburg în decembrie 1811, el a pierdut din vedere un raport al lui 
Michel", care a fost descoperit sub un covor în urma unei perchezitii a poliţiei 
efectuate după plecarea sa. Identitatea lui „Michel” a fost devoalată de scrisul 
de mână, el devenind probabil singurul spion rus care a fost trimis vreodată la 
ghilotina.” 

Prietenul lui Cernisev, contele Karl von Nesselrode, care a devenit in 1808, 
la numai 28 de ani, adjunct al ambasadorului la Paris, a condus o retea de 
informatii rusa paralela inainte de invazia franceza, concentrandu-se pe surse 
diplomatice. Trecand peste autoritatea ambasadorului rus, din 1809 i-a trimis 
rapoartele de informatii tarului prin intermediul consilierului sau favorit si 
principal, Mihail Speranski?%, pe care l-a rugat să se asigure cá niciunul dintre 
detaliile confidentiale obţinute cu privire la obiceiurile personale si 
excentricitatile lui Napoleon nu va fi menţionat la curtea rusă, de teamă să 
nu-şi compromită sursele. Probabil cel mai important document obţinut de 
Nesselrode de la un agent plătit a fost un memorandum secret asupra 
viitoarei politici externe înaintat lui Napoleon, la cererea acestuia, de către 
ministrul francez de externe, Jean-Baptiste de Nompére de Champagny, pe 16 
martie 1810. Rusia si Marea Britanie, a concluzionat Champagny, erau aliati 

naturali şi probabil îşi vor uni forţele. Prin urmare, Franţa trebuia să sprijine 
rivalii naturali ai Rusiei: Polonia, Suedia şi Turcia. Champagny a raportat că 
agenţii francezi îi încurajau deja pe otomani să se alieze cu Franţa în caz de 
război cu Rusia. El a prognozat, de asemenea, că victoria asupra Rusiei va 
face posibilă o politică „mai grandioasă şi mai decisivă”, „poate mai demnă 
de geniul Majestății Voastre”, care ar împinge graniţa rusă dincolo de fluviul 
Nipru şi ar face posibilă o refacere pe scară largă a regatului Poloniei. La 
câteva săptămâni după ce memorandumul lui Champagny îi fusese prezentat 
lui Napoleon, documentul se afla şi pe biroul ţarului. 

Informatorul cu cel mai înalt rang al lui Nesselrode la Paris a fost Charles 
Maurice de Talleyrand-Périgord, cel mai sofisticat diplomat al epocii sale, 
precum şi un expert în transferul de loialitate de la un regim la altul. Născut 
aristocrat sub Vechiul Regim, a devenit ateu şi a început o carieră ca episcop 
înainte de a deveni, succesiv, un revoluţionar proeminent, ministrul de 
externe al lui Napoleon, restaurator al dinastiei de Bourbon după înfrângerea 
acestuia şi, în cele din urmă, ambasador francez la Londra. Napoleon ştia că 
Talleyrand nu era de încredere şi l-a demis din funcţia de ministru de externe 
în 1807, după plângeri venite din partea regilor Bavariei şi Wurttembergului 
cu privire la mita costisitoare pe care le-o solicita acesta. Cu o altă ocazie, 
Napoleon, într-un acces de furie, l-a acuzat pe Talleyrand că i-a trădat pe toţi, 
l-a numit „un excrement în ciorapi de mătase”, l-a ameninţat că îl va atârna 
de balustradele de fier din faţa palatului Tuileries, apoi a ieşit furtunos din 
încăpere. Talleyrand a spus cu regret după plecarea sa: „Ce păcat, un om atât 
de máret şi atât de lipsit de maniere!" In ciuda lipsei incurabile de loialitate a 
lui Talleyrand, Napoleon a rămas atât de captivat de inteligenţa, spiritul şi 
experienţa diplomatică ale acestuia, încât l-a păstrat în cercul său de 
apropiaţi.?% 

Împăratul l-a luat pe Talleyrand la întâlnirea cu ţarul la Congresul de la 
Erfurt, în 1808, unde căuta să obţină promisiunea unui ajutor rusesc în caz de 
război între Franţa şi Austria. Fără ştirea lui Napoleon, Talleyrand s-a întâlnit 
în fiecare seară în secret cu ţarul, îndemnându-l să nu facă promisiunea pe 
care i-o cerea Napoleon. Cel mai cunoscut biograf al lui Talleyrand din secolul 
XX, Duff Cooper, numeşte activitatea lui de la Erfurt „trădare, dar trădare la 
scară magnifica”, motivată de îngrijorarea pentru interesul national francez. 
Însă Talleyrand a obţinut şi un profit personal din trădare, ceea ce a ajutat la 
finanţarea stilului său de viaţă fabulos de opulent. El a păstrat atât un 
magnific castel în provincie, cât şi mai multe grandes mansions în Paris, 
printre ele o reşedinţă de lux la intersecţia grădinilor palatului Tuileries cu 
Place la Concorde, având reputaţia de a oferi cele mai bune mese din Franţa - 
şi, prin urmare, din lume -, precum şi de a avea o excelentă bibliotecă. 
Sumele mari pe care Talleyrand le-a cerut şi le-a obţinut frecvent de la puteri 
străine i-au subventionat extravaganta. El a cerut o dată în secret (dar cu 
această ocazie nu a obţinut) 1,5 milioane de franci de la ţar pentru a-şi plăti o 
parte dintre datorii. „Inima mea, acum când Vă scriu”, declara el, „este plină 
de recunoştinţă, afecţiune, devotament şi respect.” Aleksandru nu a ars 
scrisoarea, aşa cum ceruse Talleyrand, dar documentul nu a ieşit la suprafaţă 
decât multi ani după moartea lui Talleyrand.9 Unii dintre destinatarii unor 
astfel de solicitări au distrus, fără îndoială, scrisorile de acest fel, deşi nu 
există niciun mijloc de a afla cât de numeroase au fost acestea. 


2% Napoleon i-a spus lui Jean Rapp, aghiotantul său, după demiterea lui Talleyrand: „Eşti 

De asemenea, Talleyrand l-a trădat pe Napoleon şi in fata prinţului Klemens 
von Metternich, ambasador austriac la Paris din 1807 până în 1809 şi viitor 
cancelar. Austria, i-a spus el, ar trebui să se pregătească de război cu Franţa. 
Metternich era conştient de faptul că, fără îndoială la ordinele lui Napoleon, 
corespondenţa sa diplomatică fusese deschisă de cabinet noir. La un moment 
dat, el a trimis o scrisoare sarcastică directorului Poştei, subliniind o eroare în 
sigiliul fals folosit pentru a i se resigila corespondenţa şi cerându-i să 
îmbunătăţească această copie „pentru a continua să nu observ nimic [în 
neregulá]".* In mesajele sale către Viena, Metternich a început să se refere la 
Talleyrand drept ,X". „X”, îi spunea împăratului Francisc, l-a sfătuit să nu-i 
permită lui Napoleon să ia iniţiativa de a-i declara război, ci să atace el 
primul. Talleyrand a precizat în ianuarie 1809 că se aştepta la recompense 
financiare pentru serviciile sale - „câteva sute de mii de franci, să zicem”. 
Metternich l-a îndemnat pe Francisc să plătească 400 000 de franci: „Oricât 
de mare ar părea această sumă, este mult mai mică decât sacrificiile cu care 
suntem obişnuiţi, iar rezultatele pot fi imense. Mai mult decât atât, nu vă pot 
spune cât de util a fost X pentru mine de când relaţiile noastre au dobândit 
acest nou statut. Vă implor, Excelenţa Voastră, să faceţi calculele cu 
generozitate”. 

Înainte ca Metternich să primească răspunsul, a transmis noi informaţii de la 
Talleyrand în februarie 1809, dezvăluind cá maresalul Nicolas Oudinot primise 
ordin să-şi deplaseze corpul de armată în Bavaria: „X crede că ar trebui să 
folosim mişcările lui Oudinot drept casus be//i. Nu ar trebui să pierdem timp. 
Ar fi dăunător să ne facem iluzii în legătură cu Napoleon. Cu siguranţă vrea 
război”. Deşi recunoştea importanţa informaţiilor, ministrul austriac de 
externe, Johann von Stadion, a trimis o primă tranşă de doar de 100 000 de 
franci. Metternich a răspuns: „Vă rog, Excelenţa Voastră, să suplimentati 
fondurile până la suma pe care am mentionat-o". X furnizase două 
documente de „interes imens” aflate pe biroul lui Napoleon, care erau atât de 
importante, încât a fost reticent să le trimită la Viena chiar şi cu valiza 
diplomatică. Documentele demonstrau că Napoleon plănuia un război atât 
împotriva Rusiei, cat şi împotriva Austriei.“ 

În ajunul campaniei lui Napoleon în Rusia, serviciile ruse de informaţii 
externe erau cele mai bune din Europa. Lipsa unei ambasade a Marii Britanii 
la Paris a făcut ca reţeaua sa de agenţi francezi să nu poată fi comparată cu 
cele a lui Cernisev şi Nesselrode. Cabinet noir din Sankt-Petersburg a avut, de 
asemenea, mai mult succes decât Secţia de criptanaliză de la Londra, care a 
obţinut mult mai puţine informaţii decât în timpul Războiului de Şapte Ani. 
Napoleon a subestimat capacitatea ruşilor de a decripta cifrurile chiar mai 
mult decât îi subestimase pe criptanaliştii lui Wellington. În cea mai mare 
parte a campaniei ruse, el a folosit un simplu petit chiffre, în locul lui Grand 
chiffre pe care îl folosise pentru mesajele către Peninsula Iberică.“ 

Încă din vara lui 1810, ţarul şi majoritatea consilierilor săi erau convinşi că 
Napoleon plănuia o invazie masivă a Rusiei. În ianuarie 1812, ministrul 
francez de război s-a lăudat cu faptul că Grande Armee nu a fost niciodată 
atât de bine echipată pentru război: „Facem pregătiri de mai bine de 15 luni”. 
Nu şi-a dat seama niciodată că şi-a manifestat mândria în apropierea unui 
informator rus. Majoritatea forţelor franceze care se pregăteau să invadeze 
Rusia fie au fost dislocate în Prusia, fie i-au străbătut teritoriul. De la misiunea 
rusă din Berlin, Christoph Lieven (ulterior ambasador la Londra multă vreme) 
a furnizat informaţii detaliate despre mişcările lor.» Dimpotrivă, Napoleon a 
suferit nu doar din cauza lipsei de informaţii, ci si din cauza reticentei 


generalilor si a celorlalţi subordonati de a-i oferi informaţii indezirabile. În 
timpul invaziei, comandanții lui Napoleon l-au minţit frecvent atât asupra 
sănătăţii, cât si a rezervelor de hrană ale armatei sale. In unele situaţii i s-a 
spus că unităţile ale căror ratii erau epuizate mai aveau provizii pentru zece 
zile.“ 

Ţarul, Barclay de Tolly şi prinţul Mihail Kutuzov, care a devenit comandant- 
şef în august 1812, l-au depăşit strategic şi, în cele din urmă, l-au învins pe 
Napoleon. Cu excepţia Bătăliei de la Borodino, din 7 septembrie, cu o 
săptămână înainte ca Napoleon să intre în Moscova deja pustie, Kutuzov a 
evitat luptele deschise şi, la fel ca generalul roman Quintus Fabius Maximus 
cu două milenii mai devreme®, a epuizat Grande Armee printr-o strategie de 
uzură şi hărţuire cu ajutorul cavaleriei cazacilor. Ulterior, Napoleon a 
recunoscut că, atunci când a ajuns la Moscova, chiar dacă pierduse jumătate 
din Grande Armee cu care începuse campania, el a „considerat afacerea ca 
fiind încheiată” - cu alte cuvinte, că a învins armata rusă.“ El a recunoscut, de 
asemenea, că „nu ar fi trebuit să stea la Moscova mai mult de două 
săptămâni”, pentru a-şi acorda timp să ajungă la Smolensk înainte de prima 
zăpadă si de sosirea regimentelor de cazaci de pe Don. In schimb, a făcut 
greşeala fatală de a-şi amâna plecarea cu şase săptămâni.” Nedorind să 
accepte responsabilitatea pentru această dezastruoasă eroare de judecată, el 
a afirmat ulterior că a fost „înşelat de la o zi la alta” cu indicii că ţarul ar fi fost 
gata să ofere condiţii de pace. In realitate, Aleksandru nu avea nicio intenţie 
de a face acest lucru. Doar aproximativ 6 000 de militari din Grande Armée 
s-au întors în Franţa. Napoleon însuşi a scăpat ca prin urechile acului. La 60 
de kilometri de Moscova, el a fost aproape de a fi luat prizonier de către ulani 
tătari (cavaleria uşoară). După acest incident, a început să poarte un flacon 
de otravă la gât, pe care intenţiona să-l înghită în cazul în care ar fi fost 
capturat.“ 

În timpul invaziei Rusiei a devenit din ce în ce mai clar că ţarul înţelegea 
mult mai bine decât împăratul francez orice informaţie pe care o primea. Pe 
lângă căutarea de informaţii privind Grande Armee, Aleksandru a apreciat 
obiectivitatea opiniilor externe asupra forţelor ruse. Ţarul a acordat o 
importanţă deosebită părerilor observatorului militar britanic Sir Robert 
Wilson, care publicase, în 1810, Scurte observații despre caracterul şi 
compoziția armatei ruse şi o schiță a campaniilor din Polonia în anii 1806 şi 
1807. În vara lui 1812, Wilson a ajuns la cartierul general al armatei ruse 
conduse de Barclay de Tolly la timp pentru a lua parte la Bătălia de la 
Smolensk din 16 august. Trei săptămâni mai târziu, a fost invitat într-o 
audienţă la ţar în Sankt-Petersburg. Apoi s-a alăturat, în calitate de ofiţer de 
legătură britanic („comisar”), armatei ruse care hártuia forţele lui Napoleon în 
timpul retragerii, raportând ambasadorilor britanici de la Sankt-Petersburg şi 
Constantinopol, precum şi la Londra.” Tarul a apreciat evaluarea 
independentă făcută de Wilson asupra performanţei trupelor ruse şi a 
generalilor săi şi l-a încurajat să-i transmită opiniile sale despre campanie. 
Decriptarea mesajelor lui Wilson către Londra, precum şi ale ambasadei 
britanice, i-a permis lui Aleksandru să judece dacă Wilson şi diplomaţii 
britanici erau sinceri în ceea ce-i spuneau.” S-ar putea ca Wilson să fi fost 
reticent să repete în faţa ţarului ceea ce scrisese în raportul (probabil 
decriptat) către Londra, potrivit căruia Kutuzov se temea că o înfrângere grea 
a francezilor în Războaiele Napoleoniene va consolida prea mult Marea 
Britanie. Kutuzov s-a declarat „în niciun caz sigur că distrugerea totală a 
împăratului Napoleon şi a armatei sale va aduce vreun beneficiu lumii; 


succesiunea lui nu va reveni nici Rusiei, nici altei puteri continentale, ci tot 
celor care controleazá deja marea si a cáror dominatie ar fi atunci 
intolerabila”.2 Wilson a devenit o importantă sursă de informaţii pentru 
Londra în ceea ce priveşte forţele prusace si austriece, precum si cele ruse. 
Ambasadorul britanic la Viena, lordul Aberdeen, i-a scris ministrului de 
externe, lordul Castlereagh, în 1813: „Datorită cunoştinţelor sale detaliate 
despre armatele ruseşti şi prusace, cât şi marelui respect pe care i-l arată 
invariabil ţarul şi regele Prusiei, este capabil să facă o mie de lucruri pe care 
nimeni altcineva nu le-ar putea face”. 

Cu totul remarcabil, până în primăvara lui 1813, Napoleon adunase o nouă 
armată de 200 000 de oameni. Insă acum, pe lângă Rusia şi Marea Britanie, 
erau împotriva sa şi foştii lui aliaţi, Prusia si Austria. Infrángerea din octombrie 
1813 din „Bătălia Naţiunilor” de la Leipzig, cea mai mare bătălie de până 
acum din istoria războiului, l-a obligat să se retragă trecând Rinul în Franţa. 
Strategia aliată în timpul ofensivei finale din 1814, care a dus la căderea 
Parisului şi înlăturarea lui Napoleon, a fost puternic influenţată de 
interceptarea de către cavaleria uşoară rusă a unor mesaje secrete franceze. 
Pe 22 martie, cazacii ruşi au capturat un curier cu o scrisoare de la Napoleon, 
în care se preciza că se îndreaptă spre Marna „pentru a-l împinge pe duşman 
cât mai departe de Paris".^ Documentul a fost discutat a doua zi în Consiliul 
aliaţilor.» Alte mesaje inamice capturate de cavaleria rusă pe 23 martie au 
dezvăluit moralul scăzut al forţelor franceze şi al generalilor acestora şi faptul 
că depozitele de arme şi arsenalele Parisului erau aproape goale. Ministrul 
poliţiei, Savary, îi raporta lui Napoleon într-un mesaj interceptat că nu mai 
poate conta pe loialitatea locuitorilor capitalei dacă armatele aliate se 
apropiau de Paris. Pe 24 martie, Aleksandru şi-a convocat principalii 
comandanţi ca să discute cele mai noi informaţii din mesajele franceze 
interceptate înainte de a decide cu privire la un plan de campanie.” 

Majoritatea mesajelor franceze interceptate erau cifrate. Aleksandru, 
monarhul cel mai bine educat al timpului său şi singurul care ar fi fost în stare 
să înţeleagă unele dintre principiile criptografiei, era mândru de succesul 
criptanaliştilor săi, pe care Napoleon şi generalii săi nu l-ar fi bănuit niciodată. 
La câţiva ani după Waterloo, la o cină de stat oferită de ţar în cinstea 
mareşalilor francezi, el a dezvăluit public pentru prima dată ca Rusia a 
decriptat mesajele francezilor din timpul Războaielor Napoleoniene. Unul 
dintre oaspeţi, mareşalul Jacques Macdonald, care comandase un regiment 
din Grande Armee în timpul invaziei lui Napoleon, a presupus că ruşii au 
primit cifrurile franceze de la un general francez dezertor. „Nu este 
surprinzător că Majestatea Voastră a fost capabilă să le descifreze”, i-a spus 
Macdonald ţarului. „Cineva V-a dat cheia.” Cu mâna pe inimă, Aleksandru a 
negat şi şi-a dat cuvântul de onoare că meritul aparţinea criptanaliştilor ruşi.” 

Deşi la începutul lui 1814 Napoleon a luptat strălucit, pe 30 martie trupele 
aliate au intrat în Paris, conduse de ţarul Aleksandru şi de Frederic Wilhelm de 
Prusia - prima dată de la 1415 când o armată străină captura Parisul. In 
aceeaşi zi, la Paris, Talleyrand a înfiinţat un guvern provizoriu din care făcea 
parte şi Fouche şi care a început prompt negocierile de pace cu Aliaţii. Pe 2 
aprilie, Senatul l-a invitat să urce pe tron pe fratele mai mic al lui Ludovic al 
XVI-lea, care se autonumise Ludovic al XVIII-lea după moartea lui Ludovic al 
XVII-lea. Napoleon a abdicat pe 6 aprilie. Prin Tratatul de la Fontainebleau 
dintre Franţa si Aliati, încheiat pe 11 aprilie, Napoleon a fost exilat pe Elba, 
dar i s-a permis să păstreze titlul de curtoazie de împărat. In primele ore ale 
zilei de 13, înainte de a pleca spre Elba, Napoleon a luat otrava pe care o 


purtase în jurul gâtului încă din timpul retragerii din Moscova. Dar otrava îşi 
pierduse din putere şi Napoleon a supravieţuit. Pe 4 mai, Napoleon a sosit pe 
Elba. 

Nouă luni mai târziu, pe 26 februarie 1815, a evadat şi a acostat pe 1 
martie cu aproximativ 600 de susţinători în sudul Franţei, în încercarea de a-şi 
recăpăta tronul. Evadarea a fost posibilă cu ajutorul unei reţele de agenţi din 
Franţa. Napoleon i-a fost atât de recunoscător unuia dintre membrii săi de 
frunte, Joseph Emmery, un chirurg din Grenoble, încât i-a lăsat prin testament 
100 000 de franci.» Dar strângerea armatei sale nu se datora aproape deloc 
agenţilor sau planificării în avans. Pe tot traseul către Paris, trupele trimise să- 
| aresteze s-au raliat cauzei sale. Pe 19 martie, Ludovic al XVIII-lea a fugit 
peste graniţă în Belgia. A doua zi, Napoleon a intrat în Paris, fiind întâmpinat 
ca un erou.* Cele 100 de zile ale Imperiului Napoleonian restaurat s-au 
încheiat brusc la Waterloo, la sud de Bruxelles, pe 18 iunie. Deşi bătălia, în 
faimoasa frază a lui Wellington (adesea citată greşit), a fost „un lucru al naibii 
de grozav”, superioritatea numerică a forţelor aliate ar fi asigurat victoria lor 
chiar dacă războiul ar fi continuat. Armatele lui Wellington şi ale 
comandantului prusac Gebhard Leberecht von Blucher, deşi dispersate, au 
depăşit numeric armata lui Napoleon cu 209 000 la 120 000 de oameni.* 

Cu trei zile înainte de luptă, şeful departamentului de informaţii din armata 
lui Wellington, Colquhoun Grant, care avea rangul de aghiotant al adjutantului 
general, a fost informat de unul dintre agenţii săi francezi cá Napoleon 
intenţiona să-i atace poziţia defensivă la Waterloo pe 18 iunie. Grant avea 
reputaţia de a fi un ofiţer de informaţii de mare succes încă din timpul 
Războiului Peninsular. Când acesta a fost luat prizonier în 1811, Wellington a 
spus că prinderea lui este o lovitură la fel de grea ca pierderea unei brigăzi. 
Grant însă a scăpat convingând un general francez credul că era ofiţer în 
armata americană. Insă informaţiile pe care le-a obţinut pe 15 iunie 1815 
despre planurile de luptă ale lui Napoleon pentru data de 18 au întârziat 
accidental în tranzit şi nu au ajuns la Wellington până când Grant nu i le-a 
transmis personal pe câmpul de luptă de la Waterloo.” 

Chiar înainte de luptă, Napoleon nu a ţinut cont de o informaţie importantă 
de ultimă oră. In timpul micului dejun, fratele sáu Jéróme i-a spus că un 
chelner (probabil vorbitor de limbă engleză) dintr-un han din Genappes, unde 
Wellington luase masa cu două zile mai devreme, a auzit un aghiotant 
britanic spunând că forţele prusace trebuiau să li se alăture în pădurea 
Soignes. Deşi informaţia era corectă, Napoleon a insistat că vor mai trece încă 
două zile până să poată fi făcută joncţiunea dintre cele două armate.» Dacă ar 
fi luat în serios posibilitatea ca forţele prusace să sosească pentru a-l susţine 
pe Wellington la începutul după-amiezii, ar fi putut foarte bine să-şi înceapă 
atacul la răsărit si nu după ora 11.:» Până seara, Napoleon părea să câştige. 
Cauza principală a înfrângerii sale a fost sosirea, la ora 19, a Corpului prusac 
de armată nr. 1 al generalului von Zieten, „pe care”, după cum spunea 
Wellington mai târziu, „îl aşteptam cu cea mai mare nerăbdare”. „Zi de 
neînțeles”, a spus Napoleon mai târziu despre Waterloo. El a recunoscut că nu 
„a înţeles pe deplin bátália".* Ar fi inteles-o mai bine daca ar fi luat în serios 
informaţiile despre faptul că Wellington conta pe sprijinul prusac. Dar, după 
cum a recunoscut Napoleon în timpul exilului de pe insula Sfânta Elena, „Nu 


291 Forţele austriece si ruse care au invadat Franţa în 1814 se retráseserá. (N.a.) 


292 Cu toate acestea, într-un atac din zori, el ar fi avut de luptat în ploaie şi noroi. (Nal 


imi permit sá fiu guvernat de sfaturi" - inclusiv de informatiile care fi 
contraziceau propriile páreri. 

SERVICIILE SECRETE SI CONTRAREVOLUTIA. PARTEA |: DE 
LA CONGRESUL DE LA VIENA LA REVOLUTIILE DIN 1848 


Garr de la Viena, care a avut loc in 1814-1815 pentru a redesena 


harta Europei postnapoleoniene, a fost cea mai mare reuniune de suverani si 
diplomaţi (ntruniti laolaltă vreodată în istoria Europei. Duminică, 25 
septembrie 1814, ţarul Aleksandru | al Rusiei şi regele Frederic Wilhelm al Il- 
lea al Prusiei şi-au făcut intrarea solemnă călare în Viena, unde au fost primiţi, 
într-o ceremonie ulterioară, de împăratul Francisc (Franz) | al Austriei. Printre 
alte personalităţi prezente la congres s-au numărat şi trei monarhi ai unor ţări 
mai mici (regii Bavariei, Danemarcei şi Wurttembergului), doi prinți 
moştenitori (din Prusia si Wurttemberg), o serie de alti printi regali (inclusiv, 
pentru o perioadă, prinţul britanic Ernest, duce de Cumberland), 32 de 
membri ai familiilor domnitoare din Germania şi trei mari ducese.: 

In culise acționau mai multi informatori şi spioni decât la orice alta 
conferinţă diplomatică anterioară. Cei mai mulţi erau austrieci. Prinţul 
Metternich, ministrul austriac de externe (ulterior cancelar) de origine 
germană, apreciase corect că organizarea congresului la Viena îi va spori atât 
influenţa în timpul negocierilor, cât şi oportunităţile de a spiona alte delegaţii. 
Şeful serviciului de informaţii al lui Metternich, care avea titlul oficial de 
comandant al poliţiei şi cenzurii (Oberste Polizei und Cenzur Hofstelle), era 
baronul Franz von Hager, a cárui promitátoare carierá militará fusese curmatá 
în urma unui accident de cálárie.; Hager şi Metternich aveau acces la trei 
forme de informaţii: corespondenţă interceptată?% si documente furate; 
rapoartele agenţilor; şi informaţii obţinute direct de la oficialii străini şi factorii 
de decizie.: Ca şi în vremea lui Kaunitz,: cea mai valoroasă sursă de informaţii 
a fost corespondenţa diplomatică decriptată de cabinet noir, pe care 
Metternich l-a extins. El s-a lăudat în context privat că unul dintre 
criptanaliştii săi, pe nume Eichenfeld, a descifrat personal 83 de cifruri. Un 
ambasador francez, care fusese la post la Viena, s-a declarat convins, într-o 
discuţie cu un coleg, că decriptarea codurilor sale nu le-a luat criptanaliştilor 
austrieci mai mult de o lună.: Activitatea cabinet noir era completată de 
agenţi simpli care căutau prin coşurile de gunoi din ambasadă şi de prin alte 
locuri, după documente aruncate la cos (chiffons).s Operațiunile sale l-au 
fascinat pe împărat, care citea - aparent cu aviditate - o selecţie a celor mai 
recente mesaje interceptate în fiecare zi, după slujba de dimineață.” Francisc 


2% Vienna Haus-, Hof-und Staats-Archiv conţin un număr foarte mare de mesaje 
interceptate, care încă aşteaptă să fie cercetate de istorici. (Nal 


nu ştia însă că Metternich ordonase si interceptarea corespondenţei sale 
private, precum şi pe cea a familiei imperiale.: 

Pe 1 iulie 1814, Hager i-a dat următoarele instrucţiuni şefului poliţiei din 
Viena, Silber: 


Sosirea iminentă a suveranilor străini ne impune obligaţia de a lua măsuri speciale 
pentru a extinde supravegherea şi de a ne asigura că suntem informaţi zilnic şi în cel 
mai mic detaliu cu privire la toate aspectele augustelor lor personalităţi, anturajul 
apropiat, toate persoanele care încearcă să se apropie de acestea, precum şi 
planurile, proiectele şi acţiunile care apar datorită prezenţei acestor invitaţi iluştri.» 


Cei 1 500 de slujitori necesari delegatiilor străine pentru orice activitate, de 
la servirea la masă până la golirea ocoalelor de noapte, constituiau numeroase 
oportunităţi pentru „supravegherea extinsă”. Agenti de poliţie angajaţi în 
calitate de servitori au fost instruiți să asculte conversațiile, dacă era necesar 
apropiind urechile de uşile închise, să „împrumute” scrisori şi documente 
pentru a fi copiate în secret, să aducă la poliţie chei sau să facă mulaje de 
ceară la fata locului, să scotocească prin buzunare şi coşuri de hârtie sau de 
gunoi - chiar şi să caute resturi arse de documente în semineuri.» Oaspetii 
regali şi persoanele din anturajul lor care au fost cazaţi la palatul imperial 
Hofburg au fost supuşi unei supravegheri similare. Chiffons colectate de 
agenţii de poliţie prezentau adesea un interes suficient de mare pentru a fi 
trimise de Hager împăratului şi lui Metternich.» 

Urmărirea cheltuielilor delegaților la Congres a oferit un alt mijloc de 
„Supraveghere extinsă”. Hager a ordonat şefului biroului de poliţie 
responsabil de supravegherea evreilor să identifice potenţiali informatori fie 
„printre directorii băncilor [evreieşti], fie printre cei mai inteligenţi fii ai lor”, 
pentru a monitoriza tranzacţiile financiare ale  delegatiilor străine. 
Comunitatea evreiască, aflată în plină dezvoltare, beneficia de drepturi civile 
limitate, fiind dependentă de bunăvoința poliţiei, iar Hager nu avea nicio 
îndoială că, datorită ,influentei" pe care o putea exercita politia asupra 
bancherilor evrei, informatorii aveau să fie „uşor” de găsit.» Problemele 
financiare ale delegaților la Congres dezvăluite de bancheri l-au ajutat pe 
Hager să recruteze noi agenţi. Un funcţionar cu vechime în poliţia vieneză 
raporta în octombrie 1814: „Majoritatea delegaților din statele mici [...] se 
plâng de costul ridicat ale vieţii şi şi-au golit deja buzunarele”. Era important, 
argumenta el, să încerce să-i ţină la Viena până când nevoile lor financiare 
deveneau greu de suportat. In acel moment, oferirea de „stimulente” 
financiare i-ar fi putut face să „îşi dezlege limba”. Datorită intervenţiei 
personale a împăratului, lui Hager nu i-au lipsit mijloacele necesare pentru a 
face acest lucru. „Momentul prezent”, scria el, „este de cea mai mare 
importanţă pentru poliţia politică a statului. Prin urmare, Majestatea Sa a 
binevoit să-mi pună la dispoziţie toate resursele necesare.”:s 

Obsesia lui Metternich cu privire la supraveghere era atât de cunoscută, 
încât unele dintre principalele sale ţinte au luat măsuri de precauţie împotriva 
acesteia. Deşi un agent austriac a reuşit fără probleme să se angajeze ca 
valet la ambasada Rusiei:, un funcţionar cu rang înalt din poliţie i s-a plans lui 
Hager în octombrie 1814 că ministrul plenipotenţiar francez, prinţul 
Talleyrand, încercase să-şi transforme reşedinţa de la palatul Kaunitz într-o 
,fortáreatá" unde avea numai personal de încredere. Nu reuşise însă complet. 
Poliţia a convins un servitor în vârstă şi un garcon de chancellerie să sustragă 
câteva documente din biroul lui Talleyrand.” Ambasada Franţei era mai putin 
sigură decât palatul Kaunitz şi corespondenţa ambasadorului era frecvent 


interceptată. În noiembrie 1814 însă, unul dintre corespondentii săi a 
observat că sigiliul ambasadei aplicat pe plic fusese modificat. Hager l-a 
asigurat pe împărat că în viitor cabinet noir va lua măsuri de precauţie şi mai 
stricte pentru a evita depistarea interceptarilor.* 

Primele tentative ale poliţiei vieneze de a obţine acces în ambasada Marii 
Britanii şi în reşedinţa secretarului de externe, lordul Castlereagh, au eşuat. 
Silber i se plângea lui Hager că britanicii au recrutat două cameriste fără 
ajutor oficial austriac, considerând în mod absurd această procedură drept 
„excesiv de prudentă”. Ceea ce îl revolta pe Silber era faptul că britanicii nu 
acceptaseră cameristele alese dinainte de poliţie, ceea ce însemna pentru el 
muncă inutilă într-un moment foarte ocupat: „Prin urmare, este necesar 
pentru mine ca, înainte de a încerca să facem rost de documente rupte şi 
aruncate în coşurile de hârtie din birouri [britanicilor], să verificăm aceste 
două femei şi să vedem dacă ne putem baza pe ele”. Un raport din 4 
octombrie al unui agent îl informa pe Hager că pare „aproape imposibil” să 
intercepteze corespondenţa lui Castlereagh: „Lordul trimite totul prin curieri 
proprii, iar secretarii săi adună si ard toate hârtiile” după citire.» Raportul s-a 
dovedit a fi prea pesimist. După numai zece zile, Hager a reuşit să 
intercepteze corespondenţa diplomatică britanică. Pe 15 octombrie, l-a 
informat cu mândrie pe împărat că includea în rapoarte corespondenţa 
primită de Castlereagh cu două zile în urmă de la Londra. Totuşi, şi britanicii 
au obţinut succese în operaţiunile de informaţii. Metternich a fost şocat să 
descopere, în decembrie 1814, că un agent secret al ambasadorului britanic, 
Sir Charles Stewart (ulterior al treilea marchiz de Londonderry), „sustrăsese” 
hârtii secrete din cancelaria sa. După ce i s-au arătat documentele, 
predecesorul lui Stewart în calitate de ambasador, lordul Aberdeen, a 
concluzionat, probabil greşit cu această ocazie, că Metternich încercase să-l 
inducă în eroare şi l-a acuzat de rea-credintá. Secretarul ambasadei, George 
Jackson, a comentat: „Au existat şi încă există atât de multe şicane şi 
manevre în această afacere, încât nu am mai văzut aşa ceva până acum". 

Rapoartele de informaţii ale lui Hager către împărat şi Metternich erau 
neobişnuit de sincere şi arată prea puţină reticentá în a „spune adevărul 
puterii”. El nu a ezitat să includă critici serioase la adresa lui Metternich 
însuşi. Un mesaj interceptat la Copenhaga de la ministrul plenipotenţiar danez 
înainte de începerea Congresului preciza că Metternich s-a aflat în „cea mai 
umilitoare situaţie” din cauza eşecului său de a obţine sprijinul diplomatic al 
lordului Castlereagh, „pe care conta”. Potrivit rapoartelor agenţilor, 
partenerii lui din coaliția împotriva lui Napoleon aveau să abată asupra lui „o 
mare furtună de critici”. Nuntiul papal „nu-l putea înghiţi pe Metternich”. 
„Cea mai de preţ dorinţă” a ţarului era demiterea lui Metternich din funcţia de 
ministru de externe al Austriei. Rapoartele lui Hager conţineau şi informaţii 
stânjenitoare privind aventurile amoroase ale lui Metternich. Una dintre cele 
mai stânjenitoare o vizau pe fosta lui amantă, mama fiicei sale nelegitime 
născute în 1810, prinţesa Catherine Bagration, văduva tânără şi veselă a unui 
erou de război rus, care devenise ulterior amanta ţarului Aleksandru I. 
Rochiile diafane ale lui Bagration îi aduseseră la Viena porecla de „înger 
despuiat”. Aleksandru a vizitat-o imediat ce a ajuns la Viena." Potrivit unei 
confidente a prinţesei, ţarul i-a cerut să îi spună „povestea completă” a 
relaţiei sale cu Metternich şi cum a început acesta ulterior aventura sa cu 
Wilhelmine, ducesa de Sagan. Aleksandru i-a spus: „Metternich nu te-a iubit 
niciodată nici pe tine, nici pe Sagan [...]. Este o creatură cu sânge rece”. Cel 
mai jenant a fost un raport al unui agent conform căruia Bagration i-a arătat 


ţarului numeroasele scrisori pe care i le trimisese Metternich. În consecinţă, 
potrivit agentului, „duşmanii lui Metternich sunt peste poate de fericiţi (aux 
anges)'.» La fel ca scrisorile sale către Sagan (multe dintre ele au fost 
publicate), corespondenţa privată a lui Metternich cu Bagration conţinea fără 
îndoială comentarii detaliate si despre politică, şi despre relațiile 
internaţionale.» 

Conform unui alt raport, Bagration era atât de nerăbdătoare să se răzbune 
pe Metternich, încât a dezvăluit şi amănunte jenante despre el atât lui 
Nesselrode, liderul delegaţiei ruse, cât şi altor câţiva oameni de stat ruşi.= 
Ţarul nu a fost singurul iubit al prinţesei în timpul Congresului. Un agent de 
poliţie a raportat că, odată, la sosirea la palatul ei, Aleksandru a găsit-o pe o 
scară îmbrăcată în neglijeu. In camera ei a observat pălăria unui bărbat. 
Bagration a susţinut că aparţinea unui decorator care îi pregătea palatul 
pentru balul de a doua zi. Nu a explicat şi ce căutase acesta în camera ei 
privată. Raportul agentului concluzionează: „[arul a petrecut două ore şi 
jumătate cu prinţesa. Honi soit qui mal y pense!» 

Ca si in cazul Bagration, o mare parte dintre informatiile culese in timpul 
Congresului de la Viena proveneau din discutii de alcov. Rapoartele politiei 
trimise împăratului Francisc si lui Metternich sugerează cá ar fi fost cel mai 
promiscuu eveniment din istoria diplomatică. Tânărul, chipeşul şi desfrânatul 
diplomat britanic Frederick Lamb (ulterior ambasador la Viena) a început o 
aventură cu amanta de atunci a lui Metternich, ducesa de Sagan, de la care 
căuta să obţină informaţii despre cancelarul austriac pentru a le transmite la 
Londra.» Corespondenta sinceră şi voluminoasă a lui Metternich cu ducesa 
arată cât de multe avea aceasta a-i spune lui Lamb.» Este uşor să ne 
imaginăm afrontul suferit de mândria lui Metternich în primăvara lui 1815, 
când afla de la poliţie, uneori aproape zilnic, că ducesa avea o aventură şi cu 
Charles Stewart, ambasadorul britanic, a cărui purtare şi garderobă 
extravagantă i-a câştigat la Viena porecla de „păun de aur”. Desi el şi Sagan 
îşi petreceau de obicei noaptea împreună în conacul din Viena al ducesei, o 
scrisoare interceptată de la un doctor elveţian a dezvăluit că aveau şi „un 
anumit han lângă Laxenburg, pe care îl folosesc pentru a se a *** [pla]".* 
Hager a raportat (cu exactitate) că Stewart frecventa şi bordelurile, şi pe 
Sagan. După întoarcerea lui Castlereagh la Londra, ambasada britanică din 
Palatul Starhemberg şi reşedinţa ministrului plenipotenţiar britanic au fost 
transformate, potrivit rapoartelor poliţiei, într-un soi de „bordel şi cârciumă”, 
unde lucrau ca prostituate actriţe si cameriste.” Rapoartele poliţiei despre 
comportamentul de la ambasada Rusiei, unde unul dintre valeti era agent 
rus», contin detalii şi mai delicate. Potrivit unui raport al „agentului D", 
transmis către Hager pe 9 noiembrie, „ruşii aflaţi la [Hof]Burg nu se 
mulţumesc doar să-l menţină într-o stare murdară, ci se comportă foarte 
necuviincios şi aduc in mod constant fete”. Un ofiţer din anturajul ţarului a 
încercat să pună comportamentul nepotrivit al ruşilor pe seama „depravării 
incredibile a sexului feminin din păturile inferioare ale societăţii [austriece]".^ 

Rapoartele de informaţii trimise împăratului şi lui Metternich evidentiau 
faptul că o serie de delegaţi de frunte la Congres au adus la Viena amante 
remarcabil de tinere. Prinţul rus Volkonski avea o amantă în vârstă de 19 ani 
din Kóln, care fusese renegata de familia ei. Conform rapoartelor de 
supraveghere, ea venea să-l viziteze la Hofburg aproape în fiecare zi, deseori 


294 Printre ceilalţi amorezi ai lui Bagration de la Viena se numărau un print bavarez, Alteța 
Sa Regală Prinţul de Wurttemberg şi, probabil, fratele ţarului, Marele Duce Constantin. 
Vezi Zamoyski, Rites of Peace, loc. 4180. (Nal 


deghizată în haine bárbátesti.^ Principalul reprezentant prusac la Congres, 
prinţul Karl August von Hardenberg, a avut cu el drept companie o tânără 
actriţă pariziană pe nume Jubille.? Talleyrand a instalat-o ca gazdă la palatul 
Kaunitz pe amanta sa de atunci, frumoasa Dorothée de Périgord, în vârstă de 
21 de ani, cu 39 de ani mai tânără decât el şi fiica uneia dintre fostele sale 
amante, ducesa de Courland. Unul dintre rolurile lui Dorothee era să-i încânte 
pe cei pe care Talleyrand dorea să-i influenţeze. Potrivit scriitorului francez 
Sainte-Beuve, ea avea „ochii de o strălucire infernalá, care luminau în 
noapte”. Cu toate acestea, în timp ce se afla la Viena, ea a început o aventură 
cu un tânăr ofiţer de cavalerie, contele Karl Clam-Martinic, un confident al lui 
Metternich şi ulterior ministru austriac de război. Clam-Martinic trimisese 
anterior la Viena rapoarte de informaţii despre situaţia de la comandamentul 
militar rus. Ţarul, relata el, devenise „pradă uşoară pentru toţi cei care îi 
lăudau ideile cu mare elocintá".^ Discuţiile sale de alcov cu Dorothée făceau 
referire fără îndoială la manevrele diplomatice ale lui Talleyrand la Viena. 

Operațiunile de informaţii din timpul Congresului au adunat o cantitate 
record de bârfe scandaloase la nivel înalt - o mare parte dintre acestea 
probabil mai mult i-au distrat decât i-au informat pe destinatarii lor. 
Informaţiile au şi sporit, cel puţin în parte, nivelul neîncrederii între aliaţii 
victorioşi - cum s-a întâmplat când lordul Aberdeen l-a acuzat pe Metternich 
de rea-credintá după ce a citit documentele sustrase din cancelaria sa. Dar 
amestecul uneori exotic de bârfe şi informaţii de la Viena nu a afectat prea 
mult rezultatul Congresului. In timp ce negociau viitorul Europei 
postnapoleoniene şi urmăreau intrigile şi viata privată a aliaţilor lor, 
învingătorii l-au pierdut în mare măsură din vedere pe Napoleon însuşi şi nu 
au făcut nicio încercare serioasă de a obţine informaţii cu privire la 
comportamentul său în exil. Vestea care a ajuns la Viena la începutul lui 
martie 1815 despre evadarea lui Napoleon din insula Elba i-a luat prin 
surprindere pe toţi negociatorii. Se spune că Talleyrand a aflat de la Dorothee 
de Périgord, care îi citise corespondenţa de dimineaţă în timp ce el era încă în 
pat.“ Vestea era de interes personal pentru Dorothée, deoarece iubitul sáu de 
atunci, Karl Clam-Martinic, îl escortase pe Napoleon în exil la Elba cu mai 
putin de un an înainte. 

Faptul cá reprezentantii aliatilor erau stránsi la Viena le-a permis sá 
răspundă rapid la vestea revenirii lui Napoleon în Franţa. Pe 13 martie, 
acestia au emis o proclamatie, scrisá de Talleyrand, prin care fl numeau 
proscris, „dincolo de periferia societăţii civilizate”.” Actul final de la Viena, 
încheiat la singura şedinţă oficială a Congresului, pe 9 iunie 1815, cu nouă 
zile înainte de înfrângerea lui Napoleon la Waterloo, a retrasat harta Europei 
în avantajul dinastiilor conducătoare din Rusia, Prusia şi Austria. Prin Act se 
crea, de asemenea, Confederaţia Germană (Deutscher Bund), o asociere 
liberă între Austria şi 39 de state germane, pentru a înlocui defunctul Sfânt 
Imperiu Roman (pe care Napoleon îl desfiintase în 1806). Metternich a 
încheiat Congresul cu reputaţia mult sporită. Potrivit unui raport al poliţiei, 
reprezentanţii statelor germane „continuă să-i cânte ode prinţului 
Metternich”. După Waterloo, Talleyrand nu a mai fost la fel de mulţumit. Al 
doilea Tratat de la Paris, încheiat pe 20 noiembrie 1815, a fost mai puţin 
generos decât cel din mai 1814, obligând Franţa să cedeze teritorii vecinilor 


295 întrucât rapoartele poliţiei de la începutul Congresului nu au ezitat să prezinte critici 
serioase la adresa lui Metternich, raportul care descrie laudele ce i s-au adus la 
încheierea lucrărilor este, probabil, de încredere. (Nal 


săi mai mici, să plătească o indemnizaţie de 700 de milioane de franci şi să 
accepte o ocupaţie de cinci ani a departamentelor din nord. 

Scopul conducătorilor victorioşi ai Rusiei, Prusiei şi Austriei (toţi foşti aliaţi ai 
lui Napoleon) a fost să folosească acordul de pace nu doar pentru extinderea 
teritoriului, ci şi pentru a consolida securitatea ţărilor lor împotriva oricărei noi 
ameninţări revoluţionare sau bonapartiste care ar fi putut pune în pericol 
ordinea existentă. Pe 20 noiembrie, simultan cu cel de-al doilea Tratat de la 
Paris, cele trei puteri şi Marea Britanie au format Cvadrupla Alianţă, 
angajându-se să apere noul statu-quo instituit prin Congresul de la Viena şi să 
organizeze congrese periodice ale miniştrilor lor de externe pentru a examina 
amenințările existente si a decide cum să le facă fata. Congresele, care s-au 
desfăşurat în diverse oraşe europene până în 1822, au fost asemănate cu „un 
fel de consiliu de securitate dedicat păstrării statu-quoului". Cele patru mari 
puteri victorioase se considerau „poliţiştii Europei”. 

Împăratul Francisc | şi Metternich, căruia urma să-i ofere demnitatea de 
cancelar austriac în 1821, împărtăşeau o teamă aproape obsesivă de 
conspirație şi revoluţie. În urma Congresului de la Viena, ei credeau cá 
principala ameninţare revoluţionară provine din Franţa, aşa cum se întâmpla 
încă din 1789. Metternich „asocia schimbarea şi reforma cu subversiunea şi 
revoluţia” şi credea că toate amenințările la adresa ordinii politice existente 
erau comploturi organizate de un Comitet Revoluționar Central (inexistent) 
aflat la Paris.» Metternich căuta să monitorizeze aceste comploturi imaginare 
atât prin rapoartele agenţilor, cât şi prin operaţiunile întreprinse de cabinet 
noir. Capacitatea sa de a urmări chiar şi comploturile reale însă a fost sever 
limitată. Punctul de plecare al răscoalei galeze din 1846, ultima jacquerie 
[răscoală] ţărănească din istoria europeană, care fusese pregătită timp de 
câteva luni şi în care au fost ucişi aproximativ 1 000 de nobili înainte de a fi 
inábusitá violent», a trecut complet neobservat de renumita reţea de 
informaţii a lui Metternich.” 

Cabinet noir din Viena era la apogeul abilitátilor sale de interceptare si 
decriptare a mesajelor diplomatice straine.%° Metternich nu a ştiut însă cá o 
parte din corespondenţa proprie era interceptată de francezi în timpul 
aventurii pe care a avut-o, din 1818 până în 1825, cu contesa (ulterior 
prinţesă) Dorothea Lieven, soţia ambasadorului rus la Londra. Scriindu-i în 
timpul Congresului de la Aix-la-Chapelle, la miezul nopţii de 15 noiembrie 
1818, Metternich o ruga „iubeşte-mă din toată inima din acest moment, 
maine si pentru totdeauna şi nu te teme de regrete”. Întrucât corespondenţa 
lor era personală, Metternich nu a folosit vreun cifru diplomatic, ci a făcut în 
schimb demersuri complicate pentru a se asigura că scrisorile nu sunt 
interceptate. El a aranjat ca scrisorile lui Lieven de la Londra să fie trimise cu 
valiza diplomatică britanică a secretarului ambasadei austriece la Paris, 
baronul Franz von Binder. În interiorul fiecărui mesaj sigilat de la contesă, 
Binder găsea un alt mesaj, adresat tot lui, în care se afla un alt plic, fără 
destinatar, dar pe care avea instrucţiuni să-l trimită cu valiza diplomatică 
austriacă unuia dintre secretarii lui Metternich din Viena. In acest plic sigilat 
era încă un alt mesaj, de asemenea fără adresă, pe care secretarul i-l înmâna 
personal lui Metternich; acesta nu ştia însă că scrisoarea de la contesa Lieven 
fusese interceptată în secret, copiată şi resigilată în timpul transportului de 
către cabinet noir de la Paris.» 


2% Metternich a înfiinţat Postiogen speciale pentru a intercepta si decripta corespondenţa 
diplomatică în timpul Congreselor de la Troppau şi Laibach. Un Post/oge funcţiona deja la 
Verona, din timpul congresului desfăşurat în 1822. (Na) 


Astfel, Ministerul francez de Externe s-a bucurat cu regularitate, timp de 
cátiva ani, de comentarii secrete nu doar despre cea mai recentá aventurá a 
lui Metternich, ci si despre politica britanicá. Contesa Lieven aráta ín mod 
deosebit dispreţ faţă de George al IV-lea. Regele, îi spunea ea lui Metternich 
(şi, neintentionat, francezilor), este „un nebun periculos”, mult mai interesat 
de cea mai nouă amantă decât de treburile statului. Ştiind că Lieven era 
amanta lui Metternich, Castlereagh a folosit-o ca intermediar secret pentru a 
păstra legătura cu acesta. Sunt câteva probleme, îi explica lui Metternich, pe 
care nu le putea comunica direct, „din cauza colegilor săi, care ar crede că 
este un pas prea oficial”, dar care „vor fi clarificate” în privat în numele lui de 
către Lieven. Contesa relata elocvent atât despre dispoziţia schimbătoare a 
lui Castlereagh, cât şi despre politicile sale. La o cină cu Castlereagh imediat 
după conspirația eşuată din Cato Street în vederea asasinării membrilor 
Cabinetul britanic în 1820, Lieven i-a scris lui Metternich că acesta ţine „două 
pistoale încărcate în buzunarele pantalonilor”. Până la începutul verii lui 1822, 
Castlereagh, din motive care nu vor fi niciodată pe deplin clare, era extrem de 
stresat. Lieven i-a scris lui Metternich pe 10 iunie: ,[Castlereagh] arată 
îngrozitor. A îmbătrânit cinci ani în ultima săptămână; se vede că este un om 
terminat”. Ajunsese să nu mai aibă încredere în niciunul dintre colegii lui, nici 
chiar în vechiul său prieten Wellington.* În august, Castlereagh s-a sinucis 
tăindu-şi artera carotidă cu un briceag. „Cu mare întristare”, Lieven i-a scris 
lui Metternich că „tremură ca o frunză”. Metternich, mai înduioşat decât de 
obicei, l-a descris pe Castlereagh drept „de neînlocuit [...], singura persoană 
din tara sa care avea experienţă în afacerile externe".* 

In anii de după Congresul de la Viena, în teoriile conspirationiste ale lui 
Metternich despre presupusa ameninţare revoluţionară internaţională a 
apărut un nou element. Studenţii nu au jucat niciun rol semnificativ în 
Revoluţia Franceză, însă Metternich a ajuns să fie convins că aceştia 
reprezentau o ameninţare revoluţionară în Germania, unde se aflau mai mulţi 
studenti decât în oricare altă ţară din Europa. Teoriile sale conspirationiste au 
fost alimentate de rapoartele poliţiei despre Burschenschaften, asociaţiile de 
studenti nationalisti din Germania. Succesorul lui Hager în funcţia de şef al 
poliţiei austriece, contele Sedlnitski, era convins că Burschenschaften aveau 
„un plan profund şi atent stabilit pentru a isca şi încuraja, nu numai în rândul 
studenţilor, ci şi printre majoritatea cadrelor didactice, un fanatism politic şi 
religios care, evident, are ca finalitate răsturnarea pe cale revoluţionară a 
tuturor instituţiilor monarhice în favoarea unei libertăţi demagogice, 
reprezentative şi a unităţii poporului german".* 

Astfel de evaluări alarmiste ale serviciilor de informaţii proveneau dintr-o 
exagerare grotescá a amenințării unei revoluţii studenţeşti. Totuşi, 
ameninţarea a căpătat credibilitate în rândul conservatorilor din Confederaţia 
Germană în urma organizării, pe 18 octombrie 1817, a unei conferinţe la care 
au participat câteva sute de studenţi, în principal din Jena, Kiel, Viena şi Berlin 
şi care s-a desfăşurat la castelul de la Wartburg, în Marele Ducat de Weimar. 
Deşi conferinţa a fost convocată pentru a marca a 300-a aniversare a 
Reformei şi a patra aniversare a victoriei de la Leipzig asupra lui Napoleon, 
unii studenti au folosit-o si pentru a denunța guvernarea nedemocratica a 
statelor germane şi amestecul austriac în afacerile interne germane. Conform 
unor relatări, o efigie a lui Metternich a fost arsă în public. Activismul politic al 
studenţilor era un fenomen atât de nou, încât ambasadorul britanic la Berlin, 
George Rose, la fel ca şi majoritatea conducătorilor germani, a fost profund 
şocat. El i-a scris lui Castlereagh: 


A avut loc o scenă scandaloasă de efervescenţă revoluţionară şi combinată cu 
viziuni revoluţionare în 18 luna curentă [...] la Wartburg [...]. Este de rău augur, după 
cum indică spiritul care domneşte într-o măsură considerabilă în universităţile 
germane [...]. 


La masa care a urmat au fost discursuri inflamatorii ale unor profesori, nu s-a 
închinat în sănătatea niciunui Suveran, ci numai a Marelui Duce de Saxa Weimar; iar 
mai multe cărţi scrise contra doctrinei revoluţionare au fost cu multă solemnitate 
arse pe un rug uriaş [...]. Se spune, nu ştiu dacă este corect, că Actul Congresului de 
la Viena a avut aceeaşi soartă. Pentru a insulta guvernele şi armatele regulate din 
Prusia, Austria şi Hessa Cassel, au ars o tunică prusacă (aşa cum presupuneau ei că 
poartă ofiţerii acestei armate), un baston de caporal austriac şi o perucă din Hesse 
[peruca soldatului]: şi se spune că au procedat la fel cu un bici cu nouă cozi 
hanovrez, care era folosit pentru pedepse corporale, dar care credem că nu era 
folosit în acea armată.» 


Pe 23 martie 1819, Karl Sand, un fost student la teologie în vârstă de 24 de 
ani şi membru al Burschenschaft, s-a dus la reşedinţa din Mannheim a 
celebrului dramaturg August von Kotzebue. Deşi opera lui Kotzebue era 
cunoscută în Germania chiar mai bine decât cele ale lui Goethe şi Schiller, el 
era foarte nepopular în rândurile Burschenschaften din cauza opiniilor sale 
antinaţionaliste conservatoare; istoria Germaniei scrisă de acesta fusese 
aruncată în foc la festivalul de la Wartburg. După ce a fost întâmpinat 
prieteneşte de Kotzebue, Sand a scos un pumnal din mânecă, l-a denunţat ca 
„trădător al patriei-mamă” şi l-a înjunghiat mortal, apoi a încercat fără succes 
să se sinucidă. Deşi Sand era probabil bolnav psihic, Metternich s-a declarat 
„absolut sigur” că tentativa de omor fusese comandată de un tribunal secret 
al studenţilor de la Universitatea din Jena şi a dat cel mai mult vina pe 
influenţa maleficá a profesorilor asupra studenţilor: „Ei pot produce o 
generaţie întreagă de revoluționari dacă nu reuşim să controlăm răul”. 

Teama lui Metternich de „o generaţie întreagă” de studenti revoluționari 
provenea din teoriile conspirației ce denaturau rezultatele activităţii de 
culegere a informaţiilor. Scopul serviciilor de informaţii, credea el, era să 
ofere dovezi privind marea conspirație revoluţionară despre a cărei existenţă 
nu avea niciun dubiu. Este foarte puţin probabil ca vreunul dintre rapoartele 
trimise lui Metternich să fi îndrăznit să minimalizeze amploarea conspirației. 
Metternich a folosit informaţii alarmiste despre subversiuni în universităţile 
germane pentru a-i convinge pe miniştrii reuniți ai Confederaţiei Germane de 
necesitatea urgentă de a acţiona. Rose i-a scris lui Castlereagh după o 
discuţie cu ministrul prusac de externe, contele Bernstorff: 


El vorbeşte în termeni elogioşi despre energia şi priceperea afişate de prinţul 
Metternich, care pare să fi fost complet absorbit de simţul pericolului ce ameninţă 
statele germane şi de necesitatea de a-l preveni [...]. Prinţul a prezentat în faţa 
miniştrilor adunaţi informaţii autentice care dovedeau că pericolul - efectul 
masinatiunilor revoluţionarilor - era mult mai iminent decât se presupusese.* 


Decretele de la Karlsbad (Karlovy Vary), redactate de Metternich cu sprijin 
prusac, introduceau măsuri stricte de supraveghere şi cenzură în 
universităţile germane şi au fost ratificate de întreaga Confederație Germană 
pe 20 septembrie. Decretele stabileau că: 


1. Un reprezentant special desemnat de conducătorul fiecărui stat va fi numit 
pentru fiecare universitate [...] pentru a asigura respectarea cea mai strictă a legilor 
şi reglementărilor disciplinare existente [şi] pentru a observa cu atenţie opiniile 
profesorilor din universitate în cadrul prelegerilor lor publice şi cursurilor zilnice [...]. 


2. Guvernele confederate se angajează reciproc să elimine din universităţi sau din 
alte instituţii publice de învăţământ toţi profesorii care, prin abatere evidentă de la 
datoria lor, prin depăşirea limitelor atribuţiilor sau prin folosirea abuzivă a influenţei 
legitime asupra minţii tinerilor sau prin propagarea doctrinelor dăunătoare ostile 
ordinii publice sau subversive contra instituţiilor guvernamentale existente, ar fi 
dovedit fără îndoială cá sunt nepotriviti pentru a exercita funcţia importantă în care 
au fost investiti [...]. 


3. Legile care au fost indreptate o lungá perioada de timp impotriva societátilor 
secrete si neautorizate din universităţi vor fi puse în aplicare strict. Aceste legi se 
aplică în special acelei asociaţii înfiinţate în urmă cu câţiva ani sub denumirea 
Asociaţia Universală a Studenţilor (A//gemeine Burschenschaft) [...].« 


În ceea ce priveşte Austria, Metternich a considerat chiar şi aceste decrete 
draconice ca fiind neadecvate. În 1825, tuturor studenţilor străini, inclusiv 
celor din ţări membre ale Confederaţiei Germane, le-a fost interzis să studieze 
în universităţile austriece, în încercarea de a contracara contagiunea 
revoluţionară. În 1829, studenţilor austrieci li s-a interzis să participe la 
cursurile oricărei universităţi străine.. 

Ca şi Metternich, ţarul Nicolae I, care i-a succedat în decembrie 1825 
fratelui sáu mai mare, Aleksandru I, era obsedat de necesitatea supravegherii 
amenințării revoluţionare. In cazul lui Nicolae, ameninţarea era reală. Cauzele 
Revoluţiei Decembriste eşuate din 26 decembrie - care-şi propusese să-l 
aducă pe tron în locul lui Nicolae pe marele duce Constantin (refractar la 
această idee, dar probabil mai puţin autocratic) - îşi aveau originea în 
fondarea, în 1816, a primei societăţi politice secrete ruse, Uniunea Salvării 
(transformată doi ani mai târziu în Uniunea Bunăstării). Revolta din 1825 a 
fost înăbuşită rapid şi brutal. Cinci dintre lideri au fost spânzurați şi peste 120 
de adepti, exilați în Siberia. Nicolae, care a fost îngrozit să descopere că 
revolta fusese condusă de nobili şi ofiţeri de armată, a luat parte personal la 
interogatorii şi a studiat cu atenţie rapoartele. El a fost atât de zguduit de 
anchetă, încât a concluzionat greşit că decembriştii au făcut parte dintr-o 
conspirație mult mai mare, la nivel european, care-şi propunea să distrugă 
toate monarhiile ereditare*, şi l-a însărcinat pe ministrul prusac al poliţiei, Karl 
Albert von Kamptz, să scrie un articol care să acuze o reţea internaţională de 
societăţi secrete pentru declanşarea rebeliunii. In aprilie 1826, Nicolae a 
ordonat tuturor celor care fuseseră membri ai societăţilor subversive să facă 
mărturisiri detaliate.s 

Pe 3 iulie, ţarul a emis un ucaz imperial de înfiinţare a unei noi Secţii a Treia 
a cancelariei sale, care să preia activităţile de poliţie politică, sub conducerea 
generalului Aleksandr Kristoforovici von Benckendorff, în vârstă de 44 de ani. 
Nicolae a avut de la început o viziune nerealistă a Secţiei a Treia ca forţă a 
binelui, care va rezolva toate necazurile Maicii Rusia. Când l-a numit pe 
Benckendorff, se crede că i-a spus, ţinând o batistă: „lată directiva voastră. 
Cu cât veţi şterge mai multe lacrimi cu această batistă, cu atât mai credincios 
veţi servi scopurilor mele". La rândul sáu, Benckendorff i-a spus unui nou 
recrut: „In tine, toată lumea va vedea un oficial care poate, prin intermediul 
meu, să aducă vocea omenirii care suferă la Tronul Imperial şi să îl aşeze 
imediat sub protecţia ţarului pe cetăţeanul fără apărare şi care nu este 
ascultat”. În mod inevitabil, realitatea a fost foarte diferită. Secţia a Treia a 
devenit foarte cunoscută datorită activităţii generalizate de supraveghere. 
Directorul executiv al lui Benckendorff, Maksim lakovlevici von Vock, a creat 
rapid o reţea de 5 000 de informatori. Vock a recunoscut în discuţii particulare 
că există părerea generală că devenise „imposibil să stránuti în casa ta [...] 


fără ca suveranul să afle despre asta într-o orá".?' Secţia a Treia a fost 
văzută ca o ameninţare şi de către alte forţe de poliţie, care au încercat să-şi 
demonstreze propriul angajament în combaterea subversiunii politice. La 
numai două luni de la fondarea Secţiei, Vock i se plângea lui Benckendorff că 
el însuşi era sub supravegherea poliţiei din oraşul Sankt-Petersburg, care îl 
urma oriunde mergea: „Supravegherea însăşi face obiectul supravegherii, 
sfidând orice bun-simt şi decenta”.” 

Secţia a Treia era responsabilă şi pentru deschiderea la scară industrială a 
scrisorilor, pe tot teritoriul Imperiului Rus, operaţiune de care, potrivit lui 
Benckendorff, se ocupau diriginti de poştă „cunoscuţi pentru meticulozitatea 
şi zelul lor”. Probabil principalul scop al deschiderii corespondenţei a fost 
acela de a realiza primele sondaje de opinie (secrete) din Rusia. Prima 
sondare a opiniei ruşilor întreprinsă de Benckendorff în 1827 evidentia, la fel 
ca evaluarea lui Metternich cu privire la subversiunea din universităţile 
germane, că principala ameninţare subversivă provenea dintr-un sistem 
educaţional ce răspândea „cangrena” în rândurile tinerilor nobili: „Tineretul 
nostru, adică tinerii între 17 şi 25 de ani, constituie, ca grup, cel mai 
cangrenat element din imperiu. Printre aceşti smintiti putem vedea germenii 
iacobinismului, un spirit reformist revoluţionar”. „Tineretul nostru infectat”, 
insista Vock, „are nevoie de o supraveghere vigilentă şi persistentă." La fel 
ca în Austria lui Metternich, frica de „germenii iacobinismului” distorsiona 
activitatea de culegere de informaţii. Vock nu manifesta niciun interes faţă de 
rapoartele despre tineri neinfectati. 

Franţa, sub monarhia de Bourbon restaurată, s-a dovedit a fi un teren mai 
putin propice conspirației revoluţionare decât anticipaserá Metternich si alti 
contrarevolutionari de frunte. La venirea pe tron a lui Carol al X-lea în 1824, în 
urma morţii fratelui sáu mai mare, Ludovic al XVIll-lea, care nu a avut 
moştenitori, poliţia din Paris a raportat că în ultimii ani se înregistrase o 
scădere a numărului de societăţi secrete.» Metternich a concluzionat doi ani 
mai târziu că Franţa însăşi nu se mai confrunta cu riscul izbucnirii unei 
revoluţii. Cu toate acestea, el s-a plâns că Franţa răspândea „otravă morală” 
în restul Europei, permiţând publicarea unei literaturi subversive." Printre 
titlurile care trebuie să-l fi ofensat se număra cel mai mare bestseller 
european al timpului sáu, Mémorial de Sainte-Hélene, scris de Las Cases şi 
publicat în 1823, în care Napoleon se infatisa drept continuatorul Revoluţiei 
Franceze şi susținătorul doctrinei suveranităţii poporului. 

O altă „otravă morală” a apărut în transcrierile dezbaterilor parlamentare 
din Franţa, unde personalităţi liberale proeminente contestau politica 
guvernamentală. Incepând din 1818, parlamentul francez - singurul din 
Europa aflat în această situaţie - trebuia să aprobe cuantumul (dar nu şi 
modul de utilizare) al bugetului destinat fonds secret, din care erau finanţate 
operaţiunile de supraveghere şi spionaj. Deşi minoritatea liberală nu a fost 
niciodată în măsură să împiedice aprobarea bugetului, atacurile sale asupra 
sistemului guvernamental de colectare a informaţiilor au fost adesea feroce şi 
uneori au provocat controverse aprinse în parlament. Printre principalii critici 
ai guvernului s-a numărat şi marele filosof politic liberal Benjamin Constant, 
care a fost membru al Camerei Deputaţilor din 1819 până în 1830 şi despre 
care Isaiah Berlin spunea cá a fost „cel mai elocvent dintre toti apărătorii 
libertăţii şi vieţii private". In 1822, Constant a denunţat încercările repetate 

ale agenţilor guvernamentali de a-i „corupe pe cei aflaţi în contact cu toti 
[deputaţii liberali] nu doar pentru a obţine rapoarte despre relaţiile lor cu 
[deputaţii], ci şi pentru a-i convinge să le fure documentele şi să le ofere celor 
[agenţilor] care au încurajat infracţiunea”. Ca dovadă a josniciei agenţilor, un 
alt deputat liberal, Alexandre-Edme Méchin, descria cazul unui „fiu depravat" 
care fusese convins să-şi toarne tatăl, precum şi venalitatea obişnuită a „celor 
care ne livrează scrisorile şi ţin socoteala vizitatorilor noştri”. De asemenea, 
Méchin a ridiculizat atât fascinația tuturor noilor miniştri de interne pentru 
rapoartele informative ale poliţiei, cât şi temerile exagerate legate de 
comploturile revoluţionare: „Noii bărbaţi aflaţi la putere iubesc poliţia. Sunt 
alarmati de orice, iar frica este o pasiune care, la fel ca alte pasiuni, se bucură 
să fie întreţinută”. Un astfel de scepticism public în privinţa informaţiilor 
secrete alarmiste nu ar fi fost tolerat la Viena sau Sankt-Petersburg. 

In cea mai mare parte a domniei lui Carol al X-lea nu a existat niciun semn 
de ameninţare pentru regimul său. Prefectii regionali şi ai poliţiei transmiteau 
rapoarte despre o stare de spirit naţională de „calm deplin” şi un 
„devotament faţă de monarhie” generalizat, cu puţin interes pentru politică 
între tururile de alegeri. Guvernul lui Carol a fost subminat nu de comploturile 
revoluţionarilor profesionişti, ci de propriile politici. Starea de spirit a început 
să se schimbe odată cu numirea, în aprilie 1829, a prinţului Jules de Polignac, 
un „ultraregalist” extremist, în funcţia de prim-ministru. Pe 25 iulie 1830, 
Carol a semnat cele Patru Ordonanţe: o tentativă de lovitură de stat regală de 
dizolvare a Camerei, reducerea cu 75% a electoratului care deja avea 
dimensiuni reduse, limitarea puterilor deputaţilor şi impunerea unei autorizaţii 
guvernamentale pentru publicaţii. „Regele le-a aruncat mánusa liberalilor”, i- 
a scris Metternich împăratului. Nici Carol, nici miniştrii săi nu îşi făcuseră 
planuri de urgenţă pentru a face faţă rezistenţei împotriva loviturii de stat 
regale. A doua zi, 26 iulie, Carol a plecat la vânătoare, nefiind conştient de 
furia stárnitá printre locuitorii Parisului.» A urmat ceea ce a fost elogiat mai 
târziu drept „Cele trei zile glorioase” din 27, 28 si 29 iulie, când revoluționarii 
au ridicat baricade (inexistente în timpul revoluţiei începute în 1789) şi când 
peste 1 000 de oameni au murit în confruntări cu armata. Pe 30 iulie, Carol a 
abdicat şi a fugit în Anglia. 

Zilele de iulie au adus mai degrabă o schimbare de regim decât o revoluţie; 
dinastia de Bourbon a fost înlocuită cu cea de Orleans, al cărei conducător, 
Ludovic Filip, a fost de acord cu o constituţie mai liberală. Carol al X-lea şi 
Polignac au recurs din nou la teoria conspirației pentru a explica înlăturarea 
regimului lor, afirmând în repetate rânduri că un comite directeur revoluţionar 
plănuise insurecția si distribuise bani muncitorilor, fabricase pumnale si 
cumpărase arme de foc.” Ţarul Nicolae | a devenit obsedat de teorii similare 
ale conspirației, în special după ce a fost luat prin surprindere, în noiembrie, 
de o revoltă izbucnită în Polonia ocupată de Rusia. Viceregele neoficial rus, 
fratele său mai mare Constantin, care fusese ţinta unei tentative de asasinat 
nereuşite, i-a scris pe 13 decembrie: „Toate măsurile mele de supraveghere 
s-au dovedit inutile”. Aceasta fusese un eşec major al serviciilor de 
informaţii.” 

La începutul lui 1831, Nicolae a intrat pentru scurt timp în panică din cauza 
rapoartelor potrivit cărora Illuminati - o societate secretă lipsită de 
importanţă reală, care a devenit însă subiectul unor teorii grandioase ale 
conspirației - s-a infiltrat în cele mai înalte cercuri ale administraţiei ruse, 
inclusiv în Secţia a Treia, şi intenţiona să-l asasineze.” Măsura în care era 
influenţată de teoriile conspirației calitatea evaluării informaţiilor secrete a 


fost demonstrată, patru ani mai târziu, de cazul Lukovski. În 1835, un 
informator pe nume Lukovski, probabil polonez, a ajuns la Sankt-Petersburg 
venind din Anglia şi a informat Secţia a Treia că o societate ruso-poloneză 
secretă din Anglia pregătea o invazie în Rusia, cu scopul de a înlătura 
monarhia rusă. Invadatorii aveau să pornească din India britanică şi să 
înainteze prin Persia, Georgia şi Astrahan. Deşi Lukovski nu a putut să-i 
identifice pe niciunul dintre cei implicaţi sau să ofere alte detalii despre acest 
plan de invazie absurd, Nicolae | a poruncit ca pista să fie urmărită, desi a 
apreciat că informaţiile sunt „neclare”. „În vremurile noastre”, a insistat el, 
„Nimic nu trebuie ignorat." 

Călătorii veniţi din Occident s-au trezit astfel trataţi cu suspiciune profundă 
ca potenţiali, dacă nu adevăraţi, spioni şi agenţi subversivi. Marchizul francez 
de Custine a fost interogat la sosirea sa la Sankt-Petersburg în 1839: 


Ce veţi face în Rusia? 

Vizitez ţara. 

Acesta nu este motiv de călătorie. 

Nu am altul [...]. 

Sunteţi într-o misiune diplomatică publică? 
Nu. 

Secretă? 

Nu. 

Scopuri ştiinţifice? 

Nu. 


Ati fost trimis de guvernul dvs. să observați condiţiile politice si sociale din aceasta 
tara? 


Nu. 
De cátre o companie comerciala? 
Nu.” 


În timpul lui Nicolae I, Rusia devenise o societate supravegheată. ,Tarul", 
scria Custine, „este singurul om din imperiu cu care poti vorbi fără să te temi 
de informatori” zz Şi-a încheiat o scrisoare către cei de acasă spunând cá este: 


ocupat să imi ascund documentele, pentru că oricare dintre scrisorile mele, chiar si 
una care vi s-ar părea cu totul nevinovată, ar fi de ajuns să mă trimită în Siberia. Am 
grijă să mă închid când scriu; şi când curierul sau cineva de la poştă îmi bate la uşă, 
îmi încui hârtiile înainte de a deschide uşa şi mă prefac că citesc. Voi strecura 
această scrisoare între creştet şi căptuşeala pălăriei.» 


Pentru mulţi diplomaţi occidentali şi ofiţeri de informaţii din Uniunea 
Sovietică de la începutul Războiului Rece, jurnalul lui Custine părea a fi 
profetic. Walter Bedell Smith, ambasadorul SUA la Moscova din 1946 până în 
1949 şi şeful Agenţiei Centrale de Informaţii din 1950 până în 1953, considera 
jurnalele lui Custine drept „cea mai mare contribuţie unică la încercarea 


noastrá de a deslusi, ín parte, misterele care par sá inváluie Rusia si pe rusi". 
În timp ce se afla la Moscova, „poziţia mea si cea a personalului meu, în 
calitate de diplomaţi străini în Uniunea Sovietică, nu s-a schimbat aproape cu 
nimic faţă de cea a predecesorilor noştri acreditaţi la curtea ţaristă cu un 
secol mai devreme. In ambele epoci găsim aceleaşi restricţii, aceeaşi 
supraveghere, aceeaşi suspiciune”.: Bedell Smith a exagerat similitudinile: 
nimic din epoca Secţiei a Treia nu se compară cu Gulagul din epoca stalinistă. 
Însă Aleksandr Herzen, primul socialist rus, considera convingătoare relatările 
lui Custine privind supravegherea şi climatul de suspiciune din Rusia lui 
Nicolae I: „fără îndoială, cea mai captivantă şi inteligentă carte scrisă despre 
Rusia de către un strain”. 

După instaurarea Monarhiei din iulie a lui Ludovic Filip, dezbaterile 
parlamentare franceze din anii 1830 pentru aprobarea de fonas secret pentru 
finanţarea spionilor şi informatorilor (ţinute de două ori pe an din 1831) nu au 
fost mai putin zgomotoase decât cele din timpul Restauraţiei Casei de 
Bourbon. În timpul unei dezbateri deosebit de furtunoase desfăşurate pe 13 
martie 1838, ministrul de interne, contele de Montalivet, a leşinat la tribună în 
timp ce solicita fonduri suplimentare. În urma unei revolte republicane 
produse la Paris în 1839, Camera părea să fi acceptat că este necesară o 
anumită supraveghere poliţienească. Ministrul de interne, Charles Marie 
Tanneguy Duchâtel, unul dintre principalii politicieni ai Monarhiei din iulie, a 
declarat în faţa Camerei în februarie 1841: „Credem că nu mai este necesar 
să apărăm necesitatea fonds secret împotriva acuzațiilor că ar fi fie inutile, fie 
imorale” s» 

Revolta din 1839 a fost organizată de societatea secretă Société des 
Saisons’??, fondată cu doi ani mai devreme de veteranul revoluţionar Auguste 
Blanqui, care a organizat-o ca structură celulară teoretic securizată. Deşi, în 
realitate, această structură era uneori mai neclară, fiecare celulă trebuia să 
fie compusă din şapte revoluționari republicani, fiecare purtând numele uneia 
dintre zilele săptămânii. Patru săptămâni se asociau pentru a forma o lună, al 
cărei lider primea numele lunii respective; trei luni formau unul dintre cele 
patru anotimpuri. Faptul că Société des Saisons a reuşit să declanseze o 
revoltă la Paris, pe 12 mai 1839, şi a ocupat timp de câteva ore Adunarea 
Naţională, Hótel de Ville şi Palatul de Justiţie sugerează cu tărie că încercările 
de infiltrare a agenţilor poliţiei la nivelul conducerii acesteia nu avuseseră 
succes. Totuşi, credinţa lui Blanqui şi a adepților săi că organizaţia sa secretă, 
care nu avusese niciodată mai mult de aproximativ 1 500 de membri (un 
număr considerabil mai mare decât al participanţilor la revoltă), ar putea 
lansa o insurecție de succes a fost o fantezie revoluţionară - rezumată de 
manifestul lor, care se intitula ,,Aux armes, citoyens!" şi care proclamase pe 
12 mai 1839: „Poporule, ridică-te! lar duşmanii tăi vor dispărea ca praful 
dinaintea furtunii”. Manifestul îl prezenta pe Blanqui drept „comandantul 
suprem” al revoltei, el fiind secondat de Armand Barbés, în vârstă de 29 de 
ani, si de alţi patru aşa-numiţi „comandanţi de divizie ai armatei 
republicane".« Deşi revolta a fost un fiasco, revoluționarii au luptat curajos; 
77 dintre ei au fost ucişi, în tabăra învingătorilor fiind înregistraţi 28 de 
morţi. 

Incontestabil, cel mai amplu si mai bine organizat protest popular impotriva 
oricărui sistem politic european înainte de Revolutiile de la 1848 a fost cel al 
cartistilor din Marea Britanie nerevolutionará. Cartistii au unit grupuri foarte 
diferite în sprijinul Cartei Poporului, prin care solicitau drept de vot pentru toti 
bărbaţii adulţi, vot secret, alegeri generale anuale, circumscripţii egale, salarii 
şi abolirea restricţiilor de proprietate pentru intrarea în parlament. În iunie 
1839, la câteva săptămâni după eşecul revoltei de la Paris a lui Blanqui, în 
Camera Comunelor a fost prezentată o petiție naţională pentru Cartă, 
semnată de 1,28 milioane de persoane. O a doua petiție a adunat, în 1842, 
3,32 milioane de semnături, un număr mai mare decât cel al alegătorilor 
înregistraţi în Regatul Unit. Cu toate acestea, ambele petiţii au fost susţinute 
de mai puţin de 50 de parlamentari. Ca urmare a imensei publicitáti pe care 
au obținut-o cartiştii, aceştia au fost mult mai uşor de urmărit decât grupurile 
revoluţionare secrete, cum ar fi Société des Saisons si Carbonari italieni. 
Datoritá dezvoltárii fárá precedent a presei britanice, despre cartisti au fost 
disponibile mai multe informaţii publice decât despre orice altă mişcare 
populară de până atunci. Vânzările de ziare care plăteau taxă de timbru au 
crescut de la mai puţin de 33 de milioane în 1833 la peste 53 de milioane în 
1838, anul în care a fost întocmită Carta Poporului. Vânzările săptămânale ale 
ziarului cartist din Leeds, Northern Star, au atins numărul extraordinar de 50 
000 de exemplare în 1839, devenind, probabil, al doilea ziar ca răspândire din 
Marea Britanie; poate de 20 de ori mai multi oameni l-au auzit citit cu voce 
tare în localuri şi locuri de întâlnire. 

În 1842, a avut loc un val de greve şi revolte în mare parte din regiunile din 
nordul şi din centrul ţării. In timpul „Complotul supapelor”, 50 000 de grevisti 
au forţat închiderea fabricilor, prin scoaterea supapelor de la cazane pentru a 
imobiliza motoarele cu aburi. Preocuparea oficială pentru susţinerea tot mai 
amplă a cartismului şi temerea că aceasta va duce la violenţe grave a 
determinat utilizarea oficială pe scară largă a informatorilor. Northern Star îşi 
avertiza în mod regulat cititorii cu privire la prezenţa spionilor guvernamentali 
la reuniunile cartistilor. Abram Duncan, unul dintre organizatorii Petitiei 
Naţionale din 1842, a declarat la o demonstraţie cartistă la care au participat 
100 000 de oameni în Newcastle upon Tyne că au fost trimişi pentru a-i turna 
„asasini morali plătiţi, lingăi marsavi ai unui guvern tiranic"." Cu toate 
acestea, Biroul pentru afaceri interne nu mai era în centrul activităţii de 
culegere de informaţii interne aşa cum fusese în timpul Războaielor 
Revolutionare şi Napoleoniene. Deşi existau numeroşi informatori britanici, 
nu exista un sistem centralizat de informaţii al poliţiei politice cum aveau 
principalele puteri continentale. „Nu avem poliţie politică, nici poliţie a 
ideilor”, se lăuda Charles Dickens în revista săptămânală Household Words în 
anii 1850. „Şi cel mai înrăit demagog poate spune ce vrea în această ţară 
liberă [...]. El nu vorbeşte sub teroarea unui sistem de spionaj organizat”. 
Poliţia metropolitană (, Met"), fondată de Sir Robert Peel în 1829, nu includea 
iniţial şi poliţişti în civil. Departamentul de detectivi, înfiinţat în 1842, nu avea 
mai mult de 15 membri nici după 25 de ani.* 

Cei mai mulţi dintre cei care ofereau informaţii despre cartişti erau liber- 
profesionişti. La Londra, principalii lor angajatori au fost comisarii din cadrul 
Met. În restul ţării, informatorii au fost folosiţi într-o măsură mai mică sau mai 
mare de către magistrati, reprezentanţi ai Coroanei în teritoriu, comandanţi 

militari sau de politie si notabilitáti locale. Prietenul lui Disraeli, W.B. Ferrand, 
reformatorul Tory, l-a convins personal pe Michael Flynn, secretarul 
conducerii executive a mişcării cartiste din Bradford, să devină informator. 
Ferrand a fost însă o excepţie. La fel ca multe investigaţii criminale de la 
mijlocul secolului al XIX-lea, majoritatea activitátilor de supraveghere a 
cartistilor depindeau de informatori voluntari în care se putea avea încredere 
în mai mare sau mai mică măsură. „Graţieri, recompense şi o mulţime de alte 
stimulente”, scrie istoricul J.C. Belchem, „ofereau o ocupaţie lucrativă pentru 
informatorul întreprinzător de rând şi îi încurajau pe tâlhari, hoţi, escroci şi 
ucigaşi, să nu mai vorbim de radicali, să-şi trădeze complicii şi să-şi spioneze 
tovarăşii.” Majoritatea juratilor nu erau tulburati de faptul că adesea nu se 
putea pune bază pe dovezile aduse de informatori.» 

Metternich era mai puţin îngrijorat de perspectiva unei revoluţii cartiste 
decât de rolul Angliei ca refugiu sigur pentru revoluționarii de pe continent. 
Exilatul revoluţionar care l-a preocupat cel mai mult a fost nationalistul italian 
Giuseppe Mazzini, pe care l-a numit cel mai periculos om din Europa. 
Metternich a înfiinţat un departament de poliţie puternic format din 80 de 
persoane, care să monitorizeze comploturile nationalistilor italieni. In 
realitate, deşi Mazzini a fost un erou romantic, era un revoluţionar 
incompetent. El a fugit la Londra în 1837, iar in cei zece ani care au urmata 
planificat sau a inspirat opt tentative de revoltă în statele italiene. Toate au 
eşuat.» 

Totuşi, prin intermediul ambasadorului austriac la Londra, Metternich a 
exercitat presiuni asupra guvernului conservator al lui Sir Robert Peel, care 
preluase funcţia în 1841, pentru a intercepta corespondenţa lui Mazzini. Până 
în primăvara lui 1844, Mazzini bănuia că scrisorile sale erau deschise. Pentru 
a-şi testa bănuielile, el a pus nisip şi seminţe de mac în plicuri, acestea 
dispărând până în momentul în care scrisorile sale ajungeau la destinaţie. 
Thomas Carlyle scria furibund în The Times: 


Dacă insignifiantul împărat austriac şi mizerabila himeră de papă vor rămâne în 
Italia sau vor fi obligati s-o şteargă din Italia nu este o întrebare de mare importanţă 
pentru englezi. Dar este o problemă de mare importanţă pentru noi ca scrisorile 
sigilate de poşta engleză să fie, aşa cum ne-am imaginat cu toţii, respectate ca 
lucruri sacre; ca deschiderea scrisorilor, o practică aproape similară cu furtul din 
buzunare, precum şi alte forme încă mai viclene şi mult mai fatale ale nemerniciei, să 
nu fie practicată în Anglia decât ca măsură extremă. 


Editorialistul de la The Times era de acord: „procedura nu poate fi 
englezească, aşa cum nu sunt englezeşti nici mástile, otrávurile, săbiile 
ascunse în bastoane, însemnele şi asociaţiile secrete şi alte astfel de invenţii 
perfide". 

Northern Star îl denunta pe secretarul de interne, Sir James Graham, 
principalul vizat in cazul nemultumirilor privind deschiderea corespondentei, 
drept un fel de „Fouche englez”: 


Anglia s-a lăudat întotdeauna că prietenii libertăţii, când au fost alungaţi din alte 
tari de copoii despotismului, au găsit întotdeauna un refugiu aici. Din acest motiv, 
exilatii din toate celelalte tari se adună în număr mare pe țărmurile noastre. Daca 
sistemul de spionaj introdus de Sir James Graham ar fi aprobat sau ignorat de către 
Parlament, acest lucru nu s-ar mai întâmpla.» 


Revista Punch îl înfăţişa pe Graham drept „Paul Pry de la postá".??! 

Pe 14 iunie 1844, Thomas Duncombe, deputatul radical de Finsbury care 
adusese petitia cartistă din 1842 in Camera Comunelor, le-a prezentat 
parlamentarilor o petitie de la Mazzini şi alţii care se plângeau cá deschiderea 
corespondenţei lor introdusese în Marea Britanie „odiosul sistem de spionaj al 
ţărilor străine”, un sistem „care contravine tuturor principiilor constituţiei 
britanice”. „Este ruşinos pentru o ţară liberă să fie tolerat un astfel de sistem 
- s-ar putea să fie acceptabil în Rusia, chiar şi în Franţa, sau s-ar putea să fie 
acceptabil în provinciile austriece, s-ar putea să fie acceptabil în Sardinia; dar 
nu se potriveşte cu aerul acestei ţări libere”, spunea el. Deputatul Robert 
Wallace, un susţinător acerb al reformei serviciilor poştale, a declarat în 
Camera Comunelor că „i se pare [greşit] că unele persoane au fost trimise în 
străinătate pentru a studia la şcoala lui Fouche cum să deschidă, să plieze şi 
să resigileze scrisori în Oficiul postal din Londra”. 

Intr-o dezbatere din 24 iunie, declanşată de cazul Mazzini, discursul cel mai 
vrednic de luat în seamă a fost cel al marelui istoric Thomas Babington 
Macaulay, parlamentar liberal Whig de peste un sfert de secol.*% Macaulay a 
fost de acord că pot fi obţinute informaţii folositoare cu ajutorul interceptării 
corespondenţei, al spionilor poliţiei şi (mai controversat) al torturii, dar a 
denunţat toate cele trei metode ca fiind nebritanice: 


Nu poate fi nicio îndoială că ar putea exista un avantaj în deschiderea 
corespondenţei. Nimeni nu a negat asta; dar e potrivit să se facă aşa ceva? În acelaşi 
mod, s-a îndoit cineva că este avantajos să existe spioni ai poliţiei? Totuşi, ţara nu 
este de acord cu aceştia. Francezii au avut un avantaj pentru că aveau spioni ai 
poliţiei. Nimeni nu se îndoia că sistemul de spionaj le-a permis să-i aducă în faţa 
justiţiei pe mulţi care altfel ar fi scăpat. Era acelaşi lucru cu tortura. Nu poate exista 
nicio îndoială că, atâta timp cât legea engleză a sancţionat folosirea torturii, au fost 
descoperite numeroase infracţiuni cu ajutorul ei. Acest lucru avea şi avantaje. 
[Strigăte de „O, o."] Da; căci în momentul în care lui Guy Fawkes i s-a arătat roata de 
tortură, a ieşit la lumină dintr-odată întreaga poveste a complotului prafului de puşcă. 
Chiar şi această tortură, precum şi sistemul de spionaj au avut avantajele lor; totuşi, 
această ţară a hotărât cu mult timp în urmă că astfel de modalităţi sunt modalităţi 
pernicioase, degradante şi periculoase de a-şi menţine instituțiile.» 


Liderul facțiunii Whig, lordul John Russell, care avea să-i succeadă lui Peel în 
funcţia de prim-ministru doi ani mai târziu, a afirmat că Austria nu este 
singurul regim autoritar căruia ministrul de interne i-a transmis în secret 
corespondenţa interceptată a exilatilor politici din Marea Britanie: „din 
consideraţie faţă de onorabilul baronet [Sir James Graham], Rusia a avut 
parte de acelaşi tratament. Scrisorile adresate nefericitilor polonezi, care şi-au 
găsit un refugiu în această ţară, au fost deschise. Polonia a fost abandonată: 
ea este legată de mâini si de picioare, sub cizma tătarilor [...]."* Thomas 
Wakley, şi el parlamentar de Finsbury, a declarat în Camera Comunelor că 
interceptarea corespondenţei era ,denuntatá in toate circumscripțiile si în 
fiecare casă”: 


Un gentleman - un politician - îi spusese, chiar sâmbăta trecută, că a considerat 
întotdeauna că un guvern care foloseşte spioni este cel mai odios lucru care ar putea 
exista, dar descoperise în cele din urmă ceva mult mai rău: un guvern care devine el 
însuşi spion, iar actualul guvern devenea clar un guvern de spioni.” 

Ca ráspuns la controversa publicá generatá de cazul Mazzini, Camera 
Comunelor a numit un Comitet Secret ,care sá investigheze respectarea 
statului de drept ín legáturá cu retinerea si deschiderea scrisorilor la oficiul 
postal central si modul cum s-a exercitat autoritatea acordatá pentru astfel de 
retineri si deschideri". In august, Comitetul a prezentat un raport de 116 
pagini. Lordul John Russell şi-a exprimat surpriza, având în vedere amploarea 
„cercetărilor de anticar” ale Comisiei în istoria poştei, că nu a avut în vedere 
relatarea lui Shakespeare despre Hamlet, care a deschis scrisorile secrete în 
care i se cerea regelui Angliei să ordone execuţia sa, dar a reuşit să facă în 
asa fel încât să fie executaţi în locul lui Rosencrantz şi Guildenstern.” 

Cazul Mazzini a marcat un moment de cotitură în istoria serviciilor britanice 
de informaţii. După raportul Comitetului Secret, guvernul Peel a decis să 
închidă atât Secţia de criptanaliză, cât şi biroul de informaţii secrete din 
cadrul poştei.» Francis Willes, ultimul reprezentant al dinastiei de criptanalisti 
fondate de episcopul Edward Willes, a primit o pensie de 700 de lire pe an; a 
murit un an mai târziu. Asistentul său, „domnul Lovell" (aproape sigur nepotul 
său, reverendul William Willes Lovell), a primit 200 de lire pe an. Ca urmare 
a închiderii Secţiei de criptanaliză în 1844, Marea Britanie a intrat în Primul 
Război Mondial fără criptanalişti, spre deosebire de toate celelalte războaie 
majore din secolele al XVII-lea si al XVIII-lea.:: 

In cursul anilor 1840, ca şi înainte de revoluțiile din 1830, regimurile celor 
patru mari puteri continentale importante au continuat să creadă că 
principala amenințare pentru supraviețuirea lor venea din partea 
revoluţionarilor. Supravegherea revoluţionarilor republicani francezi a fost 
mult mai eficientă după revolta eşuată de la Paris din 1839. Liderii revoltei - 
printre care Auguste Blanqui, Armand Barbés si Martin Bernard - au fost 
închişi până la Revoluţia din 1848 si urmăriţi îndeaproape de moutons de 
prison. Agenti care lucrau pentru /e préfet de police din Paris, Gabriel 
Delessert, s-au infiltrat în grupurile republicane din afara ínchisorilor.:» Unul 
dintre cei mai importanţi agenţi ai lui Delessert, Lucien Delahodde, a publicat 
ulterior o istorie extrem de critică a societăţilor secrete franceze, care pare să 
se bazeze pe dosare ale poliţiei de o credibilitate variabilă. Editorul newyorkez 
al traducerii în limba engleză a istoriei lui Delahodde l-a caracterizat pe 
pagina de titlu ca „membru al poliţiei de investigaţie”, precum şi ca „un 
scriitor francez volubil şi sclipitor”: „Scopul traducerii acestei lucrări [...] este 
de a arăta consecinţele periculoase pentru societate şi guvern ce rezultă din 
practicile asociaţiilor secrete”. Atât înainte, cat şi după Revoluţia din 1848, 
au circulat în rândurile republicanilor zvonuri potrivit cărora unii dintre ei ar fi 
fost recrutaţi ca informatori ai poliţiei. Cel mai de seamă dintre cei acuzaţi a 
fost principalul revoluţionar de profesie francez, Auguste Blanqui. În aprilie 
1848, Blanqui a publicat o foaie volantă în care îşi susţinea nevinovăția, într-o 
încercare de a-şi reabilita numele. Deşi acuzaţiile formulate împotriva sa de 
către prim-procurorul Jules Taschereau, fost înalt funcţionar al Monarhiei din 
iulie, erau aproape sigur nefondate, ele au fost crezute, printre alţii, de 
Armand Barbes, fostul său aliat în timpul revoltei eşuate din 1839, care l-a 
denunţat public pe Blanqui. In cazul lui Aloysius Huber, un alt republican 
de frunte întemnițat în timpul domniei lui Ludovic-Filip, încă există 
controverse privitoare la faptul că acesta ar fi devenit spion al poliţiei şi agent 
provocateur. 

Scriind în 1864, Delahodde - spion real al poliţiei - şi-a manifestat dispretul 
in legáturá cu ineficacitatea revolutionarilor republicani: ,niciuna dintre 
revolutiile voastre din ultimii 60 de ani nu a fost opera conspiratorilor. Oricât 
de calomniatoare le-ar putea párea aceastá afirmatie nemultumitilor din 
gloata, considerăm că este purul adevăr”.:” Revoluţia din februarie, care a 
răsturnat Monarhia din iulie în 1848, nu a fost declanşată de conspiratorii 
republicani, ci de reacţia incompetentă a lui Ludovic Filip la o mişcare de 
reformă politică, agravată de criza economică. Cu Hótel de Ville în mâinile 
gloatei şi o mulţime furioasă care înainta spre palatul Tuileries, Ludovic Filip a 
abdicat pe 24 februarie. După ce şi-a ras grăbit favoriţii, s-a strecurat printr-o 
uşă laterală a palatului şi a fugit incognito în Anglia, purtând ochelari 
intunecati, sapcá şi esarfá şi folosind un paşaport fals pe numele Bill Smith, 
unchiul viceconsulului britanic la Le Havre vm 

Niciunul dintre rapoartele informative primite în capitalele europene nu a 
oferit vreun avertisment despre Revoluţia din 1848. Măsurile de supraveghere 
se concentrau asupra grupurilor revoluţionare - sau a celor despre care se 
credea că sunt revoluţionare. La fel ca în 1789, Revoluţia a fost cea care a 
produs revoluționari, si nu invers. La Paris, manifestatiile şi cluburile politice 
au proliferat şi s-a adoptat votul masculin universal. Şeful guvernului 
provizoriu, Alphonse de Lamartine, un conservator devenit republican şi 
primul poet liric important care a ajuns lider francez, s-a grăbit să asigure 
restul Europei că A Doua Republică dorea pacea şi nu va repeta războaiele 
Primei Republici.:* 

Deşi Metternich şi Frederic Wilhelm al IV-lea au citit cu atenţie rapoartele de 
informaţii de la propriii spioni şi cabinets noirs, Ştirile despre Revoluţia din 
februarie de la Paris şi entuziasmul pe care l-a trezit această mişcare la Viena 
şi Berlin i-au luat prin surprindere. În martie 1848, revoluționarii i-au forţat pe 
Frederic Wilhelm şi armata sa să se retragă din Berlin. Timp de câteva luni, 
mulțimile „răzvrătite” şi „detestabile” au controlat capitala.» Se spune că, 
văzându-i pe demonstrantii revoluționari în fata palatului Schönbrunn din 
Viena, împăratul austriac Ferdinand |, care era mai slab de minte, l-a întrebat 
pe Metternich: „Ei bine, au voie să facă asta?" („/a, dürfen's denn des?") 
Fiindcă demonstrațiile au continuat, Ferdinand a abdicat în favoarea nepotului 
său, Franz Joseph, care avea să conducă Austria pentru următorii 68 de ani. 
„După aceea”, a scris împăratul în jurnalul său cu o evidentă uşurare, „eu şi 
draga mea soţie am participat la Sfânta Liturghie [...]. Apoi, eu şi draga mea 
soţie ne-am făcut bagajele.” Metternich a fugit din Viena pe 13 martie si, 
după o călătorie dificilă, a găsit refugiu la Londra, pe 20 aprilie. In ciuda unei 
relansări a cartismului în 1848, majoritatea britanicilor credeau că revoluțiile 
erau doar pentru străini. 

SERVICIILE SECRETE ŞI CONTRAREVOLUTIA. PARTEA A II-A: 
DE LA 1848 PÂNĂ LA MOARTEA LUI KARL MARX 


p la urmă, cei mai influenţi revolutionari care au ieşit în prim-plan în 


1848 au fost prusacii Karl Marx şi Friedrich Engels, ambii aflaţi în exil la 
Bruxelles în timpul Revoluţiei din februarie de la Paris. Cu doi ani mai 
devreme, Marx, soţia sa, Jenny, şi Engels se număraseră printre cei 18 
membri fondatori de la Bruxelles ai Comitetului de Corespondenţă Comunistă, 
din care provin toate partidele comuniste moderne.: După ce a primit vestea 
despre Revoluţia din februarie, Engels a scris încântat, dar excesiv de 
optimist în Deutsche-Brüsseler Zeitung: „Flăcările de la Tuileries si Palais 
Royal sunt zorii proletariatului. Pretutindeni domnia burgheziei se va prábusi 
sau va fi spartă în mii de bucăţi”.3% Din cauza atmosferei tensionate create la 
Berlin de Revoluţia din februarie de la Paris şi a ecoului ei în Europa Centrală, 
unii demnitari prusaci au luat previziunea lui Engels mai în serios decât 
merita. Un spion al poliţiei prusace de la Bruxelles scria despre Deutsche- 
Brusseler Zeitung: 


Această fituicá nocivă exercită indiscutabil cea mai corupătoare influenţă asupra 
publicului needucat căruia i se adresează. Teoria atrăgătoare a împărțirii averilor este 
prezentată muncitorilor din fabrici şi zilierilor ca fiind un drept înnăscut, fiindu-le 
inoculată o ură profundă împotriva conducătorilor şi a restului comunităţii.: 


Expulzat din Bruxelles la începutul lunii martie, Marx s-a mutat la Paris, 
unde a rămas în decursul lunii următoare. La fel ca Alexis de Tocqueville, a 
asistat la Revoluţia din februarie şi la instaurarea celei de-a Doua Republici, 
de după Monarhia din iulie, pe care a considerat-o ca „o revoluţie formată din 
amintiri”, inspirată de evocările populare romantate ale evenimentelor de 
după 1789. Marx a scris mai târziu: „Hegel afirmă undeva că toate faptele şi 
personajele istorice ale lumii apar, cum s-ar zice, de două ori. El a uitat să 
adauge: prima oară ca într-o tragedie, a doua oară ca într-o farsă”. Credea că 
A Doua Republică devenise o farsă. Ca şi Prima Republică, a căzut în mâinile 
unui Bonaparte. In decembrie 1848, nepotul lui Napoleon, Louis Napoleon, a 
fost ales preşedinte de către un electorat a cărui majoritate nu ştia nimic 
despre el în afara numelui. Pe 2 decembrie 1851, el a declanşat o lovitură de 
stat pe care Marx a considerat-o „caricatura” loviturii de stat din 1799, în 
urma căreia unchiul său devenise Prim Consul şi, practic, dictator.: Un an mai 
târziu, la fel ca Napoleon în 1804, Louis Napoleon a devenit împărat şi a 
fondat Al Doilea Imperiu. 

După o lună petrecută la Paris în primăvara lui 1848, Marx a plecat la Kóln 
pentru a deveni editor la Neue Rheinische Zeitung, al cărui prim număr a 
apărut pe 1 iunie. După cum a recunoscut Engels în particular, conducerea 
ziarului era „pură dictatură” a lui Marx. A ajuns în scurt timp la un tiraj zilnic 
de 5 000 de exemplare, foarte mare după standardele timpului, şi a atras 
inevitabil atenţia poliţiei. In iulie, Marx a fost chemat de două ori să se 
prezinte înaintea anchetatorilor pentru infracţiuni care includeau „insultarea 
sau calomnierea  procurorului-şef”.: In august, la apogeul mişcărilor 
revoluţionare din Germania, Marx a convocat un congres la Kóln pentru a 
coordona propaganda împotriva guvernului prusac. Poliţia trebuie să fi fost 
încântată de rapoartele primite de la informatorii aflaţi în public. Convins ca 
întotdeauna de propria sa infailibilitate ideologică, Marx a gestionat în mod 
dezastruos congresul. Printre studenţii revoluționari prezenţi se număra şi 

Carl Schurz de la Universitatea din Bonn, care venise ,dornic sá adune 
cuvinte înțelepte de pe buzele celebrului om". El a fost cumplit de dezamăgit: 


Afirmațiile lui Marx erau, într-adevăr, pline de semnificaţii, logice si clare, dar nu 
am văzut niciodată un bărbat al cărui comportament să fie atât de provocator şi de 
intolerabil. Nu a acordat onoarea unei consideraţii fie ea şi superioară niciunei opinii 
care se deosebea de a lui. Toţi cei care l-au contrazis au fost trataţi cu un dispreţ 
abject; la toate argumentele care nu-i plăceau, el răspundea fie printr-un dispreţ 
muşcător pentru ignoranta de neimaginat a celui care vorbise, fie cu ponegriri josnice 
pentru motivele celui care făcuse propunerea. Îmi amintesc cel mai clar disprețul 
tăios cu care a pronunţat cuvântul „burghez”; şi ca „burghezi” - cu alte cuvinte, ca 
exemple detestabile ale celei mai profunde degenerări mintale şi morale - i-a 
denunţat pe toţi cei care au îndrăznit să se opună opiniei sale. Desigur, propunerile 
înaintate sau susţinute de Marx în acea şedinţă nu au fost votate, deoarece toată 
lumea ale cărei sentimente au fost rănite de conduita sa era înclinată să sprijine tot 
ce nu agrea Marx. Era foarte evident că nu numai că nu a câştigat vreun susţinător, 
dar i-a respins pe multi dintre cei care altfel ar fi putut deveni adepţii lui.ss 


Marx a reuşit chiar să-i îndepărteze pe lucrătorii din tipografia de la Neve 
Rheinische Zeitung, care şi-au luat o zi liberă pentru a sărbători vizita regală 
în Renania a lui Frederic Wilhelm al IV-lea, forțându-l să suspende publicarea 
unui număr. 

Intre timp, atât la Viena, cât şi la Berlin, vechea orânduire îşi recăpăta forţa 
şi redescoperea puterea de bază a autorităţii tradiţionale şi a forţelor armate. 
La sfârşitul lunii octombrie 1848, trupele guvernamentale au preluat controlul 
asupra Vienei, operaţiunea soldându-se cu 2 000 de morti. În culise, Frederic 
Wilhelm al IV-lea a strâns în jurul lui un grup de conservatori hotărâți să pună 
capăt revoluţiei în Prusia. In noiembrie, armata prusacă a evacuat din sediul 
sáu de la Berlin Adunarea Naţională Prusacă, aleasă în luna mai din acel an.* 
Din aprilie până în iulie 1849, statele germane s-au confruntat cu un nou val 
de insurectii; 45 000 de revoluționari, inclusiv oameni precum Carl Schurz, pe 
care Marx i-a indepártat la congresul din Kóln, au luptat si au pierdut in 
încleştări cu armata prusacá.* In mai 1849, Neue Rheinische Zeitung, fondat 
de Marx cu un an înainte, a fost închis, acesta imprimând sfidátor ultimul sáu 
număr cu cerneală roşie şi declarând că „ultimul cuvânt al redactorilor este si 
va fi întotdeauna: emanciparea clasei muncitoare!”». 

Numărul tot mai mare de refugiaţi revoluționari veniţi de pe continent în 
Marea Britanie după înăbuşirea Revolutiilor din 1848 a determinat Poliţia 
Metropolitană să arate un interes sporit pentru activităţile emigranților. Poliţia 
avea patru surse principale de informaţii: investigaţii efectuate de micul său 
grup de detectivi, deturnati de la îndatoririle lor obişnuite; informaţii 
nesolicitate şi deseori alarmante din partea populaţiei; rapoarte venite din 
partea poliţiei din alte ţări, transmise către Foreign Office; şi un număr 
modest de informatori plătiţi. Probabil cel mai de încredere informator al Met 
a fost John Hitchens Sanders, un vorbitor de limbă franceză care era capabil 
să se dea drept refugiat. In 1849 şi 1850, Sanders a participat la reuniuni ale 
exilaţilor politici şi a trimis rapoarte detaliate către Met şi Ministerul de 
Externe. In ianuarie 1851, Sanders s-a alăturat Diviziei A (Whitehall) a 
Scotland Yardului, iar în următorii opt ani a raportat despre activităţile 
emigranților direct comisarului Sir Richard Mayne.» Într-un raport dramatic, 
posibil scris de Sanders, despre o întâlnire desfăşurată în martie la Londra, cu 
participarea a 600 de exilați republicani francezi, erau descrise dispute 

zgomotoase, în care oratori rivali îşi adresau frecvent „cuvinte precum 
canalie, hot, ticălos, bandit, incapabil, adresate celorlalţi în mod constant”. 

Cel mai influent dintre refugiații politici aflaţi la Londra era Karl Marx, care a 
ajuns în august 1849 şi a stabilit noul sediu al Ligii Comuniştilor la birourile 
Asociaţiei educative a muncitorilor germani. Londra a devenit reşedinţa sa 
pentru restul vieţii. La începutul lui 1849, Marx îi spunea în glumă soţiei sale: 
„Fratele tău [Ferdinand von Westphalen] este atât de prost, încât are toate 
şansele să devină un ministru prusac!” Colegul revoluţionar care a înregistrat 
conversaţia a remarcat că „doamna Marx a rosit la auzul acestui exces de 
sinceritate şi a abătut conversaţia către un alt subiect”.*% Un an mai târziu, 
Westphalen, care avea vederi de dreapta, a împlinit profeția lui Marx, 
devenind ministru de interne în Prusia. Autorităţile prusace au intensificat 
urmărirea agenţilor subversivi după tentativa de asasinat comisă împotriva lui 
Frederic Wilhelm al IV-lea pe 22 mai 1850, într-o gară din Berlin, de fostul 
militar Maximilian Joseph Sefeloge.??" Mulțumită în mare parte lui Westphalen, 
guvernul prusac a fost mai activ decât oricare altul în trimiterea spionilor 
poliţiei şi a agents provocateurs pentru a-i urmări pe revoluționarii emigranţi 
în capitalele străine, în special la Londra. In fruntea listei se afla cumnatul 
său, Karl Marx. 

Pe 15 iunie 1850, ziarul Spectator din Londra a publicat un protest semnat 
de Marx, Engels si revolutionarul prusac August Willich. Articolul fusese scris 
de Marx în apartamentul sáu din Soho şi critica intensa lor supraveghere de 
cátre ,spionii prusaci si informatorii englezi", dupá o incercare de asasinat a 
lui Frederic Wilhelm al IV-lea: 


Într-adevăr, domnule, n-am fi crezut niciodată că există în această ţară atâţia 
spioni ai poliţiei câţi am avut norocul de a întâlni scurtul răstimp de o săptămână. Nu 
numai că uşile caselor unde locuim sunt urmărite îndeaproape de persoane cu o 
înfăţişare mai mult decât îndoielnică, care îşi scot repede carnetele de notițe de 
fiecare dată când intră sau iese cineva din casă; nu putem face un singur pas fără a fi 
urmaţi de ei oriunde am merge. Nu putem lua un omnibus sau intra într-o cafenea 
fără să ne bucurăm de compania cel puţin unuia dintre aceşti prieteni necunoscuţi. 
Nu ştim dacă domnii angajaţi in această ocupaţie onorabilă sunt „în slujba Majestății 
Sale”; dar ştim că majoritatea dintre ei n-au deloc o înfăţişare curată şi respectabilă. 


Acum, cât de folositoare pot fi cuiva aceste biete informaţii mázgálite pe la uşile 
noastre de o mulţime de spioni mizerabili, prostituate masculine de cea mai joasă 
speţă, care în cea mai mare parte par extrase din clasa informatorilor comuni şi 
plătiţi la normă? Oare aceste informaţii, fără îndoială foarte de încredere, vor fi având 
o asemenea valoare încât să permită oricui să jertfească, de dragul lor, mândria 
consacrată a gentlemenilor englezi, că în ţara lor nu există nicio şansă de a introduce 
acel sistem de spionaj de care nicio ţară a continentului nu a scăpat? 


[...] Credem, domnule, că în aceste condiţii nu putem face decât să aducem 
întregul caz în faţa publicului. Considerăm că englezii sunt interesaţi de orice ar 
putea afecta mai mult sau mai puţin reputaţia tradiţională a Angliei, de adăpost sigur 
pentru refugiații din toate taberele şi din toate țările.» 

Nemultumirea lui Marx cá Marea Britanie acorda ajutor si sprijin ,sistemului 
de spionaj" continental a trezit doar o micá parte din interesul public provocat 
de plângerea oarecum similară formulată cu şase ani înainte de Mazzini. Pe 1 
septembrie 1850, la puţin mai mult de două săptămâni de la publicarea 
scrisorii în The Spectator, cosemnatarul irascibil al lui Marx, August Willich, 
care se prezenta cu mândrie drept „colonel în armata insurectionalá din 
Baden”: şi care avea o bună reputaţie de trăgător de elită, l-a provocat pe 
Marx la un duel. Marx a refuzat.» 

Cel mai important dintre spionii poliţiei prusace trimişi la Londra în 1850 
pentru a raporta despre Marx şi alti revoluționari emigranţi a fost Wilhelm 
Stieber, care avea să devină şeful serviciului de informaţii al lui Bismarck şi 
care acţiona sub identitatea unui ziarist pe nume Schmidt. Stieber i-a trimis 
lui Westphalen un raport alarmant şi neadevărat, susţinând că Marx şi 
tovarăşii săi revoluționari complotau în vederea asasinării capetelor 
încoronate ale Europei: 


La o întâlnire de alaltăieri, la care am asistat şi pe care au prezidat-o [comunistul 
german Wilhelm] Wolff şi Marx, l-am auzit pe unul dintre oratori strigând: „Lunatica 
[regina Victoria] nu va scăpa nici ea de ce-i e scris. Mărfurile de oţel englez sunt cele 
mai bune, topoarele au un tăiş perfect aici, iar ghilotina aşteaptă fiecare cap 
încoronat”. Astfel, uciderea reginei Angliei este proclamată de germani la doar câteva 
sute de metri de palatul Buckingham [...]. Înainte de încheierea întâlnirii, Marx a spus 
publicului său să stea perfect liniştit, oamenii lor erau la posturi pretutindeni. 
Momentul crucial se apropia şi au fost luate măsuri infailibile pentru ca niciunul dintre 
capetele încoronate ale Europei să nu poată scăpa. 


„Stieber”, scrie Sir Richard Evans, important istoric britanic al Germaniei, „a 
dezvoltat multe dintre tehnicile care aveau să ofere poliţiei prusace atât de 
multă notorietate în deceniile următoare: provocările deliberate, mita, 
înşelăciunea, furtul de documente, falsurile şi sperjurul făceau toate parte din 
arsenalul său."3% Westphalen a fost convins de raportul lui Stieber potrivit 
căruia Marx şi alti revoluționari plănuiau asasinarea reginei Victoria şi a altor 
capete încoronate şi l-a înaintat guvernului britanic. Palmerston, secretarul de 
externe, a dat dovadă de înţelepciune şi l-a ignorat.” 

Guvernele de pe continent au fost îngrozite de potenţialul revoluţionar al 
mulțimilor uriaşe care s-ar fi putut aduna să participe la Marea Expoziţie, 
programată să se deschidă pe 1 mai 1851 în uimitorul Palat de Cristal 
construit din sticlă şi fier în Hyde Park, având de patru ori lungimea Catedralei 
St Paul. Potrivit unui raport extrem de alarmist al poliţiei pentru străini 
(ignorat de Met), unii revoluționari plănuiau să se deghizeze în copaci.: 
Ambasadorul britanic de la Dresda a avertizat în aprilie: „Există o teroare 
universală în ceea ce priveşte Marea Expoziţie si comploturile care ar putea fi 
puse la cale acolo”. Anunţuri alarmiste similare veneau şi din alte capitale 
europene.” Cu putin timp înainte de deschiderea expoziţiei, lordul Palmerston 


308 Printre alte afirmaţii fără noimă, în memoriile sale Stieber spunea cá, în timp ce era 
şeful serviciului de informaţii al lui Bismarck la sfârşitul anilor 1860, avea o reţea de 30 
000 de agenţi în Franţa. Totuşi, autenticitatea memoriilor a fost contestată, după cum 
observă Sir Richard Evans: „Întrucât Stieber a fost un mincinos notoriu, un adevărat 
mincinos profesionist, falsurile evidente din cartea sa nu sugerează în niciun fel că nu ar fi 
scris-o el”. Vezi Stieber, 7he Chancellor's Spy; Evans, Rereading German History, pp. 70, 
84, n. 25. (N.a.) 


309 Probabil că intenţia raportului era să avertizeze că revoluționarii se vor ascunde în 
spatele copacilor din Hyde Park. (Na) 


a sugerat cá, dacá guvernul francez e alarmat de comploturile emigrantilor, 
ar trebui să trimită „nişte directori deştepţi” pentru a fi cu ochii pe ei la 
Londra, deoarece „poliţiştii noştri nu se pricepe delee [sic] prea mult la astfel 
de operaţiuni şi, în plus, nu sunt //ngvist?" . Cu toate acestea, în lunile aprilie 
şi mai, în colaborare cu spionii poliţiei continentale, Poliţia Metropolitană a 
recrutat informatori pentru a raporta despre întâlnirile emigranților. În 
septembrie, publicaţia cartistă Northern Star publica zvonuri în legătură cu „o 
recent creată secţie pentru străini a poliţiei engleze”. Zvonurile se refereau 
probabil la intensificarea schimbului de informaţii cu forţele de poliţie de pe 
continent, determinată de Marea Expoziţie.= 

In 1851, cu 20 de ani înainte de unificarea politică germană, principalele 
state germane şi Austria au înfiinţat o alianţă între structurile de poliţie cu 
scopul de a facilita schimbul de informaţii şi coordonarea operaţiunilor 
împotriva subversiunii politice. În următorii 15 ani, membrii uniunii au 
organizat întâlniri anuale, au făcut schimb de documente subversive 
confiscate si au distribuit informaţii despre revoluționarii căutaţi, partidele 
politice cu tendinţe democratice, grupuri religioase şi presă. Potrivit lui 
Wilhelm Hirsch, un spion al poliţiei prusace aflat la Londra, originar din 
Hamburg, supravegherea emigranților germani şi austrieci în timpul expoziţiei 
din 1851 a fost coordonată la faţa locului de către un „triumvirat al poliţiei”: 
Stieber din Prusia, Herr Kubesch din Austria şi comisarul de poliţie Huntel din 
Bremen.” In loc să descopere semne de tulburări revoluţionare în Palatul de 
Cristal, aceştia au fost în schimb martorii unei etalări triumfătoare a 
capitalismului britanic şi a mândriei naţionale. Regina Victoria, care a deschis 
expoziţia pe 1 mai în mijlocul corurilor care interpretau corala A/e/uia, a 
declarat-o „cea mai mare zi din istoria noastră” şi „cea mai fericită, cea mai 
măreață zi a vieţii mele". In cele şase luni cât a durat expoziţia, aceasta a fost 
vizitată de şase milioane de oameni, o treime din populaţia britanică - cea 
mai mare şi printre cele mai ordonate mulţimi adunate vreodată într-un loc. 
„In Anglia există aproape tot atâtea şanse de revoluţie”, scria Macaulay, „câte 
sunt să cadă Luna de pe cer." 

Cu toate acestea, poliţiştii prusaci aflaţi la Londra nu au slăbit 
supravegherea. Ulterior, Wilhelm Hirsch a descris cum au fost recrutaţi 
agenţii care să-i spioneze pe refugiaţi prusaci la Ye Olde Cock Tavern, care 
atunci, ca şi acum (deşi taverna s-a mai extins ulterior), avea faţada cea mai 
îngustă dintre localurile londoneze: 


Cock, din Fleet St., Temple Bar, este atât de discret încât, dacă nu ar fi un cocoş 
auriu care arată intrarea, trecătorul obişnuit l-ar observa cu greu. Am trecut printr-un 
pasaj îngust care ducea în interiorul acestei vechi taverne englezeşti şi am întrebat 
de domnul Charles, după care un personaj corpolent mi s-a prezentat cu un zâmbet 
atât de amabil, încât oricine ne-ar fi văzut ar fi crezut că suntem prieteni vechi. 
Agentul ambasadei (pentru că el era) părea să fie în toane foarte bune, iar starea lui 
de spirit era îmbunătăţită cu ceva brandy şi apă. 


„Domnul Charles” a dezvăluit că numele său real era Alberts şi că era 
secretarul ambasadei prusace. La a doua întâlnire, în locuinţa sa din piaţa 
Brewer, l-a prezentat pe Hirsch locotenentului de poliţie Greif, care, la fel ca 
Alberts, s-a prezentat iniţial drept „domnul Charles”: 


Greif arăta ca un adevărat poliţist: înălţime medie, păr închis la culoare şi o barbă 
de aceeaşi culoare tunsă regulamentar, cu mustata întâlnindu-i perciunii laterali si 
bărbia proaspăt rasă. Ochii lui arătau orice altceva decât inteligenţă şi ieşeau din 


orbite într-o încruntătură veşnică, aparent rezultatul faptului cá avea de-a face 
frecvent cu hoţii şi pungaşii. 


La o întâlnire ulterioară, după ce şi-a exprimat satisfacția pentru activitatea 
de supraveghere anterioară a lui Hirsch, Greif a anunţat că prioritatea erau 
rapoartele cu privire la „întâlnirile secrete ale partidului lui Marx”: „Faceţi-o 
asa cum doriţi, atâta timp cât nu depăşiţi limitele credibilitátii" za 

În 1852, agentul poliţiei prusace care a avut cel mai mare succes în 
încercarea de a-i câştiga încrederea lui Marx a fost jurnalistul maghiar Bangya 
Janos, care l-a asigurat că este „singurul bărbat german capabil!” şi i-a invitat 
la cină şi pe Marx, si pe soţia lui. Corespondenta lui Marx cu Engels şi alţii 
arătă că, până în primăvara lui 1852, acesta a avut deplină încredere în 
Bangya şi l-a invitat să se alăture Ligii Comuniştilor. Bangya a lăudat o serie 
de schiţe satirice pe care le scrisese Marx despre alti exilați revoluționari de 
frunte aflaţi la Londra şi i-a spus că un editor din Berlin era dispus să 
plătească 25 de lire pentru o selecţie scurtă si cá le va publica anonim. In 
schimb, aproape sigur, Bangya le-a trimis la sediul poliţiei din Berlin. Cei mai 
importanti doi lideri comunişti ai secolului XX, Lenin si Stalin, au fost inselati 
în mod similar înainte de Revoluţia din februarie de către spioni ai poliţiei care 
se purtau ca nişte tovarăşi loiali. La fel ca Lenin, şi Marx a refuzat la început 
să creadă că fusese amăgit.” Ulterior, Bangya a lucrat ca agent si pentru 
Napoleon al III-lea. 

În toamna lui 1852, poliţiştii prusaci aflaţi la Londra au trimis la Berlin un 
raport despre Marx scris de un agent, posibil de către Bangya, care a fost 
extrem de măgulitor la adresa soţiei acestuia, Jenny, „sora ministrului prusac 
von Westphalen, o femeie cultivată şi fermecătoare, care din dragoste pentru 
soţul ei s-a obişnuit cu existenţa lui boemă şi acum se simte în largul ei în 
această sărăcie”. Totuşi, agentul nu voia nicidecum să ofenseze autorităţile 
prusace dând un raport pozitiv asupra lui Marx: „In viaţa privată, el este un 
om extrem de dezordonat, cinic si o gazdă proastă. Isi duce viata ca un 
adevărat intelectual boem. Spălatul, îngrijirea personală şi schimbarea 
lenjeriei sunt lucruri pe care le face rar şi îi place să se îmbete”. Totuşi, mai 
spre sfârşitul raportului, agentul se contrazice şi recunoaşte că, departe de a 
fi „o gazdă rea”, atât Marx, cât şi soţia sa îi oferiseră o primire ospitalieră: 


Eşti primit în cel mai prietenos mod şi ţi se oferă cordial pipă şi tutun şi orice 
altceva se întâmplă să fie la îndemână; şi, în cele din urmă, se înfiripă o conversaţie 
plină de spirit şi agreabilă pentru a îndulci deficienţele domestice, făcând ca 
disconfortul să fie tolerabil. Până la urmă, te obişnuieşti cu compania şi o găseşti 
interesantă şi originală.» 


Deşi încă extrem de încrezător în propria sa infailibilitate ideologică, Marx a 
învăţat în mod clar anumite abilităţi sociale, după ce i-a înstrăinat pe 
simpatizantii revoluționari la congresul din Köln în urmă cu patru ani. 

În 1852, a fost implicat profund, de la Londra, în simulacrul de proces din 
octombrie de la Kóln, în care 11 membri ai Ligii Comuniştilor au fost judecaţi 
pentru conspirație cu scopul răsturnării guvernului. Marx a trimis dovezi 
avocaţilor apărării, recurgând la intermediari secreti, fără să ştie însă că unul 
dintre aceştia, Hermann Ebner, era spion austriac. Martorul principal în proces 


310 pentru a scrie rapoartele despre „partidul lui Marx”, Hirsch a urmat instrucţiunile de la 
subordonatul lui Greif, Fleury-Krause. (W.a.) 


311 Bangya i-a plătit lui Marx 18 lire pentru schiţele satirice, in parte pentru că deja fi 

a fost Wilhelm Stieber, care a oferit detalii îngrozitoare despre insurectia 
comunistă planificată şi a prezentat ca dovadă un amestec de falsuri şi 
documente autentice furate de spionii săi de la refugiații prusaci din Londra. 
El a susţinut că, în timp ce ajuta politia franceză la arestarea unora dintre 
conspiratori, revolutionarul emigrat Joseph Cheval l-a atacat în apartamentul 
său din Paris şi că soţia sa fusese rănită în altercatia care a urmat. În 
realitate, Cheval era agent provocateur angajat de Stieber. În noiembrie 
1852, şapte dintre inculpati au fost condamnaţi la închisoare. Marx şi adepţii 
săi londonezi au convenit că toate perspectivele unei acţiuni politice eficiente 
dispăruseră pentru viitorul apropiat si au dizolvat Liga Comuniştilor. Nu mai 
exista un „partid al lui Marx” care să fie ţinut sub supraveghere de poliţiştii 
prusaci aflaţi la Londra. Marx scria în 1858: „din 1852 nu fusesem implicat în 
nicio asociaţie şi eram ferm convins că studiile mele teoretice sunt mai utile 
pentru clasa muncitoare decât implicarea mea în asociaţii care îşi trăiseră 
zilele pe continent”.= Prioritatea sa a fost să scrie Das Kapital, iar locul său de 
muncă principal a fost sala de lectură de la British Museum. 

Până la mijlocul anilor 1850, informatorii au devenit o parte importantă a 
sistemului politic prusac la cel mai înalt nivel. Factiunile rivale de la curtea 
prusacă au angajat agenti pentru a se spiona reciproc. Otto von Manteuffel, 
ministru-preşedinte (prim-ministru) din 1850 până în 1858, individ profund 
bănuitor în privinţa comploturilor ultraconservatorilor din anturajul lui Frederic 
Wilhelm al IV-lea, l-a plătit pe Carl Techen, un fost locotenent de armată, ca 
să fure copii ale documentelor confidentiale din locuinţele unor 
ultraconservatori mai importanţi. Printre aceştia se numărau aghiotantul 
regelui, Leopold von Gerlach, şi secretarul lui Frederic Wilhelm, Marcus 
Niebuhr. Pe 2 noiembrie 1855, poliţia i-a arestat pe slujitorii lui Gerlach şi 
Niebuhr, sub acuzaţia că executau şi vindeau copii ale corespondenţei şi 
jurnalelor stăpânilor lor. In urma cercetărilor ulterioare, Techen, pentru care 
au fost făcute aceste copii, a fost arestat pe 29 ianuarie 1856. Wilhelm 
Stieber şi inspectorul de poliţie veteran Friedrich Goldheim au obţinut de la el 
o mărturisire semnată. „Multă vreme”, a recunoscut Techen, „am fost angajat 
ca agent secret al ministrului-preşedinte, baronul von Manteuffel." Manteuffel 
credea că Gerlach şi Niebuhr se numărau printre cei care „unelteau constant 
împotriva lui”. Se pare că Techen a considerat că ministrul-preşedinte nu-l 
plătise suficient de bine pentru activitatea sa de spionaj, aşa că a vândut şi 
ambasadei franceze la Berlin copii ale documentelor furate. (Bismarck a 
observat cá Manteuffel l-a plătit, într-adevăr, pe Techen în spiritul celebrului 
„Minimalism prusac”.) Ulterior, ancheta din ceea ce un istoric recent a numit 
„Watergate-ul prusac” a dezvăluit că Gerlach însuşi, deşi era spionat, a folosit 
un spion de-al său pentru a-l informa despre activităţile fratelui regelui, 
prinţul Wilhelm.??? 

Ca si Manteuffel şi alţii de la curtea prusacă, în Franţa, Louis Napoleon arăta 
un viu interes personal pentru corespondenţa interceptată. Printre scrisorile 
pe care le citea în mod regulat ca împărat se numărau cele ale soţiei sale 
spaniole, împărăteasa Eugenie, către curtea spaniolă. Isi făcuse obiceiul de a 
distruge scrisorile pe care le dezaproba. Cel mai elocvent critic al lui 
Napoleon, scriitorul Victor Hugo, o celebritate mondială şi mai cunoscută 
decât Charles Dickens, era conştient că schimbul de corespondenţă cu Franţa 
era interceptat în mod regulat în anii petrecuţi în exil la Guernsey şi folosea 


312 Techen a fost arestat pentru prima dată în octombrie 1855, dar a fost eliberat din lipsă 
de dovezi. Vezi Barclay, Frederick William IV, pp. 152-154. (N.a.) 


plicuri pe care era tipárit articolul din Codul penal care interzicea deschiderea 
scrisorilor. Cum acest lucru nu a avut niciun efect, s-a apucat sá scrie pe plic: 
„Probleme de familie - nu are rost să citeşti”; tot fără rezultat. Agenţii din 
cabinet noir au mituit portarii, valetii şi servitoarele unor oameni importanti 
pentru a le oferi acces la corespondenţa acestora. Politicianul de vază 
Adolphe Thiers, unul dintre cei mai abili adversari politici ai lui Louis Napoleon 
(mai târziu primul preşedinte al celei de-a Treia Republici), şi-a dat afară 
valetul după ce l-a auzit pe ministrul de interne citând din scrisorile care-i 
fuseseră sustrase.” 

Louis Napoleon manifesta un interes personal pentru informaţii mai mare 
decât orice alt conducător al timpului său, cu excepţia celor ruşi - un interes 
provenit în parte din propria experienţă de a fi sub supraveghere în timpul 
Monarhiei din iulie. In 1836 şi 1840 încercase două lovituri de stat nereuşite. 
În 1846 îşi planificase mai bine fuga din fortăreaţa Ham din departamentul 
Somme, unde era închis, renunțând la barbă şi mustață, cu o perucá pe cap, 
îmbrăcat ca un muncitor şi ieşind din fortăreață purtând o scândură de lemn 
pe umeri.» In calitate de conducător francez, Louis Napoleon a împărtăşit 
fascinația unchiului sáu pentru rapoartele informative despre opinia publică 
franceză, dar, spre deosebire de majoritatea autocratilor, a fost preocupat de 
problemele „de a spune adevărul puterii”. Pe 22 ianuarie 1852, a înfiinţat un 
nou Minister al Poliţiei, condus de Charlemagne de Maupas, care avusese un 
rol important în lovitura de stat de la 2 decembrie 1851. Rolul lui Maupas, i-a 
spus Louis Napoleon, era să se asigure că i se spunea „adevărul, care le este 
prea adesea ascuns celor aflaţi la putere”. 

Evaluarea prefectilor celor 86 de departamente franceze din vara şi toamna 
lui 1852, întreprinsă de Ministerul Poliţiei, pare să fi fost pe cât de lipsită de 
retinere îşi dorise Louis Napoleon. Foarte puţini prefecti au fost apreciaţi drept 
tres dévoué, tres intelligent. Cinci au fost considerati atât de „incapabili”, 
incát au fost demisi. Alti 18 au fost recomandati pentru transferuri cátre alte 
posturi, din cauza unor neajunsuri care variau de la lene până la lipsa de 
tact. Deloc surprinzător, ministerul a supravieţuit doar 17 luni. După ce a 
stârnit furia ministerelor rivale de interne şi de război, şi probabil a multor 
prefecti, a fost desfiinţat în iunie 1853.» Louis Napoleon, care se declarase 
împăratul Napoleon al III-lea în decembrie 1852, a ajuns probabil la concluzia 
că utilitatea sa a fost subminată de disputele pe care le-a provocat. In timpul 
celui de-al Doilea Imperiu, rapoartele de informaţii interne cărora le-a acordat 
cea mai mare atenţie au fost cele ale procureurs généraux, procurorii generali 
din departamentele franceze, care monitorizau nu doar opinia publică, ci şi 
performanţa prefectilor. Cel mai recent studiu detaliat al rolului lor 
concluzionează că au funcţionat ca „poliţie politica”.” 

Cea mai mare gafă a serviciilor de informaţii din cel de-al Doilea Imperiu a 
fost incapacitatea de a avertiza despre o tentativă aproape reuşită de 
asasinare a împăratului şi a împărătesei. Patru nationalisti republicani italieni, 
conduşi de Felice Orsini (fiul unui supravieţuitor al campaniei din Rusia a lui 
Napoleon), au încercat să acţioneze la sosirea cuplului imperial la Opera din 
Paris, în ianuarie 1858. Desi Napoleon al Ill-lea şi Eugenie au supravieţuit 
bombelor aruncate asupra trăsurii lor, opt trecători au fost ucişi şi alte 
aproape 150 de persoane au fost rănite. Ambasada britanică la Paris credea 
că poliţia franceză nu a reuşit să acţioneze conform informaţiilor care indicau 
un complot de asasinat. Cu toate acestea, guvernul francez şi susţinătorii săi 
au dat toată vina pe eşecul Marii Britanii de a-i ţine sub supraveghere pe 
revoluționarii străini cărora le acordase statutul de refugiat. Atacul cu bombă 


fusese planificat in Anglia, unde Orsini si complicii sái erau exilati politici. 
Detectivul-sef John Sanders de la Scotland Yard, principalul investigator al 
exilatilor politici la Londra, fl avertizase pe comisar ín 1856 si 1857 cá 
uneltirea pusá la cale de cátre italieni si un numár mai mic de emigranti 
francezi devenea ,cu adevárat periculoasá" si cá acestia pregáteau asiduu o 
tentativă de asasinare a lui Napoleon al Ill-lea. Dar se pare cá nu s-a ţinut 
cont de avertismentul lui Sanders. Ulterior, s-a descoperit cá George 
Holyoake, fost candidat cartist la alegerile parlamentare, testase într-o carieră 
de piatră din Sheffield un prototip al bombelor folosite de grupul lui Orsini. 

Secretarul de externe, cel de-al patrulea conte de Clarendon, s-a simţit 
personal „ruşinat de protecţia [de] care se bucură asasinii aici”. Prim-ministrul 
britanic, lordul Palmerston, a fost de acord că reacţia francezilor a fost 
„perfect naturală şi ar fi fost şi a noastră într-o măsură la fel de mare dacă 
tentative şi ultraje de acelaşi fel ar fi fost comise în mod repetat la Londra de 
către criminali care vin din Paris”.» Pentru a încerca să-i convingă pe francezi 
că se iau măsuri, Palmerston s-a străduit neinspirat să obţină sprijin 
parlamentar pentru un proiect de lege împotriva conspirației în vederea 
comiterii unui asasinat. Când Camera Comunelor a votat pentru respingerea 
proiectului, guvernul şi-a dat demisia. Deşi majoritatea celor care îl ajutaseră 
pe Orsini în Marea Britanie au scăpat de arestare, Simon Bernard, francezul 
care construise bombele, a fost adus în faţa justiţiei. Avocatul lui, înflăcăratul 
fost actor Edwin James (ulterior exclus din Barou pentru fraudă şi corupţie), a 
denunţat ceea ce a pretins că este implicarea în acest caz a „structurilor de 
spionaj ale poliţiei pentru străini”, spunând juriului că urmărirea penală a fost 
„direcţionată prin ordin venit din exterior, pentru a genera o stare de 
servitudine faţă de guvernele străine pe care executivul acestei ţări nu a avut 
curajul să o supună votului Camerei Comunelor din Anglia [...] pentru a 
satisface o putere străină”. Impotriva recomandării clare a judecătorului, 
Bernard a fost achitat şi a fost salutat ca un erou în afara sălii de judecată, în 
ceea ce Clarendon a numit „o demonstraţie grotescă, ruşinoasă pentru ţara 
noastră”. John Sanders a murit din cauza „apoplexiei” în august 1859, la 
vârsta de numai 35 de ani.“ Se pare că Scotland Yard nu l-a înlocuit ca 
specialist în activităţile refugiaților politici. 

Marx a urmărit procesul lui Orsini şi al complicilor săi de la Paris, desfăşurat 
în februarie 1858, cu o suspiciune profundă, deşi eronată: „Pentru prima dată, 
un deţinut a fost tratat decent într-o curte imperială de justiţie. Aşa cum a 
spus un martor ocular, «au lipsit, aproape complet sau chiar cu desăvârşire, 
intimidarea, constrângerile sau tentativele de tirade acuzatoare»,. Astfel 
devine evident că s-a jucat un infernal joc dublu”. Deşi Orsini şi unul dintre 
complicii săi au fost condamnaţi la moarte, fiind duşi la ghilotină în martie, 
Marx a concluzionat greşit că Orsini a fost tratat relativ bine pentru că „avea 
confesiuni de făcut”, în special despre implicarea anterioară a lui Louis 
Napoleon în Carbonari, societăţi secrete revoluţionare italiene, dar că a fost 
de acord să nu spună nimic. Un an mai târziu, Marx s-a implicat într-o 
dispută cu acuzaţii reciproce înverşunate cu omul de ştiinţă german de 
stânga Karl Vogt, care se refugiase în Elveţia. După ce Marx a afirmat în mod 
repetat că acesta era plătit de Napoleon al Ill-lea, Vogt a răspuns, pe fondul 
unei dezlántuiri de citatii, cu o carte unde l-a denunţat pe Marx ca fiind „un 
şarlatan revoluţionar care trăgea foloase de pe urma muncitorilor, în timp ce 
se întovărăşea cu aristocrația”, volum devenit pe loc bestseller în germană.» 
Marx a petrecut cea mai mare parte din anul 1860 scriind o replică detaliată 
intitulată Herr Vogt, în care-l denunța pe acesta drept „unul dintre 


nenumăratele organe prin care ventrilocul grotesc de la Tuileries vorbeşte în 
limbi străine”.+ Deoarece niciun editor german nu l-ar fi publicat, Marx a 
trebuit să ceară şi să împrumute bani pentru o ediţie în limba engleză. Jenny 
Marx i-a scris unui vechi prieten: „Nu vă puteţi imagina câte griji şi nopţi 
nedormite ne-a adus povestea asta”. Documente descoperite dupa 
înlăturarea lui Napoleon al Ill-lea in 1870 au scos la iveală faptul că, numai în 
1859, Vogt primise 50 000 de franci din partea autorităţilor franceze. 

Marx nu s-a abătut niciodată de la crezul sáu din Manifestul comunist ca 
„Istoria întregii societăţi existente până acum este istoria luptei de clasă”. 
Lupta de clasă nu se baza pe conspirații secrete. Marx însă fusese vizat de 
atâţia agenti secreti, încât ajunsese să vadă spionii în locuri improbabile. 
Printre cele mai improbabile a fost reşedinţa din Downing Street nr. 10. În 
timpul Războiului din Crimeea, s-a convins că, în ciuda faptului că era în 
război cu Rusia, prim-ministrul britanic, lordul Palmerston, fost ministru de 
externe timp de 15 ani, a fost multă vreme agent rus plătit. Cercetări 
ulterioare în sala de lectură de la British Museum l-au convins în mod bizar pe 
Marx că între cabinetele de la Londra şi Sankt-Petersburg exista o colaborare 
secretă încă din epoca lui Petru cel Mare.” 

Odată cu înfiinţarea Asociaţiei internaţionale a muncitorilor (International 
Working Men's Association - IWMA), denumită ulterior Prima Internaţională, în 
1864, la Londra, Marx a revenit în vizorul serviciilor de informaţii ale forţelor 
de poliţie din Europa continentală. Până în 1865, a fost liderul de facto al 
Internaționalei, deşi titlul sáu formal era, pur şi simplu, de „secretar 
corespondent pentru Germania”. Însă primii ani ai Internaționalei s-au 
estompat în aparentă lipsă de însemnătate, în comparaţie cu schimbările 
importante care aveau loc în Germania. Victoria Prusiei în războiul cu Austria, 
în vara lui 1866, a dus la dizolvarea Confederaţiei Germane, la crearea unei 
noi Confederații a Germaniei de Nord, dominată de Prusia si la anexarea mai 
multor ţări vecine. Printre victimele războiului austro-prusac s-a numărat şi 
alianţa dintre structurile de poliţie ale statelor germane, înfiinţată în 1851 
pentru a coordona operaţiunile de contrasubversiune în Austria si în 
principalele state germane si care a încetat să funcţioneze în 1866.” La 
Londra, Marx a atras mai puţin atenţia poliţiei prusace în calitate de lider al 
Internaționalei decât o făcuse în perioada Marii Expoziţii. Este foarte putin 
probabil ca spionii de orice naţionalitate să-l fi urmărit vreodată la British 
Museum şi să-l privească în timp ce scria ultimele observaţii la primul volum 
din Das Kapital („Capitalul”), publicat în limba germană în 1867. Este la fel de 
puţin probabil ca Palmerston să fi acordat atenţie sau să fi fost măcar 
conştient că Marx scrisese în repetate rânduri că prim-ministrul ar fi spion rus 
cu state vechi. 

Marx şi-a recâştigat celebritatea şi a revenit în centrul preocupărilor 
serviciilor de informaţii continentale după căderea celui de-al Doilea Imperiu 
şi înfrângerea Franţei în Războiul franco-prusac. Cel mai serios război civil al 
secolului a izbucnit în martie 1871 între radicalii patrioţi ai Comunei din Paris, 
care nu doreau să accepte înfrângerea, şi forţele guvernului francez recent 
ales, condus de Adolphe Thiers, descris de Marx drept „acel gnom 
monstruos”. Deşi 17 din cei 92 de lideri aleşi ai Comunei, numită aşa pentru a 
onora Comuna din Paris din anii 1790, erau membri ai Internaționalei, 
majoritatea au revenit la o tradiţie revoluţionară mai veche. Guvernul lui 
Thiers a preferat totuşi să dea vina pentru existenţa Comunei pe Marx şi 
Internaționala lui; în încercarea de a demonstra legătura dintre parti s-a 


recurs la documente falsificate.» Marx pare să fi concluzionat, probabil corect, 
că falsurile erau produse de agenţi de poliţie: 


Mintea burghezo-politieneascá gândeşte, în mod firesc, că Asociaţia internaţională 
a muncitorilor (Internaționala) funcţionează în maniera unei conspirații secrete, 
corpul său central comandând, din când în când, explozii în diferite ţări. De fapt, 
Asociaţia noastră nu este altceva decât legătura internaţională dintre cei mai 
destoinici muncitori din diferitele ţări ale lumii civilizate.* 


După ce Pall Mall Gazette l-a denunţat drept „conducător al unei conspirații 
vaste” responsabil de atrocitățile comise de Comună, Marx l-a ameninţat pe 
redactorul-şef cu un duel. Totuşi, în mod privat, după ani de zile în care presa 
britanică îl ignorase în mare măsură, era mulţumit să fie „cel mai calomniat 
om din Londra”: „Chiar îmi face bine după o plictisitoare idilă pastorală ce ţine 
de 20 de ani”. 

Marx ştia bine că, în realitate, Comuna din Paris făcuse la fel de multe şi 
pentru apărarea clasei de mijloc, şi a intereselor muncitorilor, iar mai târziu s- 
a plâns că aceasta nu a reuşit să pună mâna pe activele Băncii Franţei. Dar, 
după ce Comuna a fost zdrobită de forţele guvernamentale franceze cu o 
violenţă oribilă în timpul /a Semaine Sanglante din mai», Marx a sărit în 
apărarea sa într-unul dintre cele mai elocvente pamflete politice scrise 
vreodată, Războiul civil din Franţa, alcătuit initial ca un apel al Consiliului 
General al Internaționalei către membrii săi: 


Parisul muncitorilor si Comuna sa vor fi sárbátoriti pentru totdeauna ca precursori 
glorioşi ai unei noi societăţi. Martirii săi vor rămâne veşnic în inima mare a clasei 
muncitoare. Soarta exterminatorilor săi a fost deja bătută în cuie în acel stâlp al 
infamiei eterne, de unde nu-i vor putea salva toate rugăciunile preoţilor. 


Afirmațiile potrivit cărora Marx se afla în spatele Comunei l-au transformat 
din nou în ţintă pentru spionii poliţiei, dar de data aceasta ai poliţiei din 
Germania recent unificată. La următorul Congres al Internaționalei, desfăşurat 
la Haga în 1872, pare să le fi dejucat planurile celor mai mulţi dintre ei, dacă 
nu pe ale tuturor, limitând prezenţa la congres la persoanele cu delegaţii din 
partea asociaţiilor locale, toate verificate cu atenţie. Un agent din poliţia 
germană, care a încercat să tragă cu urechea după ce a fost exclus de la 
şedinţă, a raportat la Berlin că este imposibil chiar şi „să facă o încercare de a 
auzi prin fereastra deschisă un singur cuvânt din ceea ce are loc în interior”. 
Corespondentul 7imes a obţinut puţin mai mult, ascultând la o uşă prin gaura 
cheii, însă nu a putut auzi decât „clinchetul clopotelului preşedintelui, 
ridicându-se din când în când deasupra unei furtuni de voci furioase”. 
Departe de urechile spionilor, Marx a obţinut aprobarea unei motiuni (fără 
îndoială cauza unora dintre „vocile furioase”) care prevedea mutarea 
Consiliului Internaționalei la New York. Motivele sale, desi nu sunt clare, 
includeau probabil frica de supraveghere şi hărţuire din partea poliţiei dacă ar 
fi rămas în Europa, îngrijorarea pentru faptul că propria sănătate în declin îl 
va împiedica să rămână liderul real al Internaționalei şi dorinţa de a putea 
termina de scris Das Kapital. După cum probabil prevăzuse, odată mutată la 
New York, Internaționala a intrat în declin rapid şi s-a dizolvat in 1876.: 

După suprimarea Comunei din Paris, Ministerul de Interne britanic s-a 
confruntat cu o serie de cereri urgente ale guvernelor străine pentru 
informaţii despre presupuşi „comunişti” refugiaţi la Londra. Iniţial, nu prea 
ştia ce să răspundă. Ministrul de interne, lordul Aberdare, a avut însă ideea 
strălucită de a-i cere secretarului său să îi scrie lui Marx, care a răspuns 


încântat cu o întreagă literatură despre activităţile Internationalei si o copie a 
cărţii sale Războiul civil din Franţa. Scotland Yard a avut mai puţin succes cu 
propriile sale anchete directe. In mai 1872, un sergent de poliţie a fost trimis 
să investigheze o întâlnire a „refugiaților comunişti” francezi, desfăşurată la 
Canonbury Arms din Islington. Când a vrut să intre în sală, sergentul a fost 
întrebat dacă este comunist, a răspuns că nu era, dar a insistat asupra 
dreptului său de a participa la şedinţă: „In momentul acela o persoană (pe 
care o pot identifica) m-a inhatat şi, ajutată de alţii, m-a scos din cameră si m- 
a ameninţat că dacă mă întorc îmi sparge capul. Nu m-am întors pentru a nu 
avea loc nicio încălcare a ordinii publice”. După o lună, sergentul a încercat 
din nou. De data aceasta a reuşit să rămână, dar toţi comuniştii au plecat.” 

Lipsa hártuirii poliţiei i-a dat suficientă încredere lui Marx pentru a solicita 
cetăţenia britanică în 1874, cu sprijinul referintelor scrise de patru britanici. 
Cu toate acestea, Ministerul de Interne a respins cererea, după ce Scotland 
Yard a raportat că, desi cei care scriseseră referintele erau „persoane 
respectabile”, Marx era „agitatorul renumit al Germaniei, şeful Asociaţiei 
internaţionale şi avocatul principiilor comuniste. Nu a fost loial regelui şi ţării 
sale”. După aceea, Scotland Yard pare să-şi fi pierdut interesul fata de Marx 
şi de cei câţiva adepti ai săi de la Londra. In discursul ţinut la cimitirul 
Highgate la înmormântarea lui Marx (care a murit pe 14 martie 1883), Engels 
l-a descris drept un geniu revoluţionar, ale cărui „nume şi operă vor 
supravieţui peste veacuri”. La înmormântare au fost prezente însă numai 11 
persoane îndoliate.* Das Kapital nu a fost publicat în engleză până în 1887, 
iar Scotland Yard aproape sigur nu a achiziţionat niciun exemplar. Versiunea 
engleză a devenit, probabil, cel mai puţin citită capodoperă scrisă în Anglia 
victoriană. Liderul laburist cel mai bine educat din Marea Britanie a secolului 
XX, Harold Wilson, fost decan la Oxford, s-a lăudat în timpul mandatului de 
prim-ministru cá nu a trecut niciodată de pagina a doua.“ 

Unele guverne străine şi-au menţinut totuşi interesul fata de emigranții 
subversivi aflaţi la Londra în anii 1870 şi nu numai şi au cerut informaţii, de 
obicei cu puţin succes, din partea autorităţilor britanice. În octombrie 1878, 
ambasadorul rus a cerut ajutorul Met pentru a obţine informaţii despre 
activităţile exilatilor politici ruşi la Londra. Comisarul Met, Sir Edmund 
Henderson, care s-ar putea să nu fi avut cunoştinţă de informaţiile transmise 
forţelor de poliţie de pe continent în anii 1850, a afirmat în mod eronat că o 
astfel de asistenţă nu a fost niciodată oferită până atunci, „cu excepţia 
momentelor când s-au comis unele fapte grave şi când au fost necesare 
materiale într-o anchetă desfăşurată în această ţară”: „Chiar şi în cazul Orsini, 
acţiunea poliţiei a vizitat [sic] o mare animozitate împotriva guvernului de 
atunci în rândul unei mari categorii de oameni”. Henderson a adăugat că o 
anchetă desfăşurată de Met în cazul exilatilor politici ruşi ar fi, în orice caz, 
„mai mult decât inutilă”.« In ciuda creării Departamentului de Investigaţii 
Penale (Criminal Investigation Department - CID) în 1877, inspectorul-şef 
Adolphus „Dolly” Williamson s-a plâns în 1880 că activitatea de detectiv nu 
era apreciată în cadrul Met: 


Nesiguranta şi lipsa de regularitate a însărcinărilor [...] sunt [...] fără îndoială, în 
multe cazuri, foarte neplăcute şi respingătoare pentru clasa celor mai buni oameni 
din serviciu, întrucât îndatoririle lor îi aduc constant în contact cu cele mai proaste 
clase, cauzează frecvent alcoolism şi îi obligă uneori să recurgă la practici îndoielnice 
[sic] care nu le fac plácere.* 

TELEGRAFUL, RÁZBOAIELE DE LA JUMÁTATEA SECOLULUI SI 
,MARELE Joc" 


m telegrafului, demonstrată initial cu succes la începutul domniei 


reginei Victoria, a declanşat „cea mai mare revoluţie în comunicaţii de la 
apariţia şi dezvoltarea tiparului”.: Războiul Crimeii (1853-1856), primul război 
între marile puteri de după Waterloo, a fost şi primul în care telegraful a jucat 
un rol major. La începutul campaniei anglo-franceze în peninsula Crimeea, în 
septembrie 1854, ştirile ajungeau în cel puţin cinci zile la Londra: două zile cu 
vaporul cu aburi de la Balaklava la Varna, pe litoralul de la Marea Neagră al 
Bulgariei de azi, apoi trei zile cu calul spre cea mai apropiată legătură 
telegrafică, aflată la Bucureşti. După ce francezii au extins telegraful pe 
coasta Mării Negre, în iarna lui 1854, transmiterea ştirilor dura doar două zile. 
După ce britanicii au instalat, în aprilie 1855, un cablu subacvatic de la Varna 
până în peninsula Crimeea, ştirile puteau ajunge la Londra în câteva ore. 
Pentru prima dată, miniştrii puteau citi acasă relatări despre războaie şi 
evenimente majore în exemplarele lor din 7he Times, proaspăt călcate cu 
fierul şi aduse de valeti, şi abia apoi să citească, în birourile lor de la 
Whitehall, depesele oficiale de la comandanții şi diplomaţii britanici. Niciodată 
nu mai putuseră cititorii de ziare, de la Londra şi din alte capitale, să 
urmărească vreo campanie militară britanică beneficiind de detalii atât de 
prompt furnizate. Comandantul suprem al armatei britanice, lordul Raglan 
(promovat la gradul de feldmaresal în noiembrie 1854), s-a plâns că, datorită 
The Times, ruşii nu prea mai aveau nevoie de spioni şi că „nu mai trebuie să 
dea niciun ban la rubrica «Serviciul secret»,,.2 Scriind secretarului de război, 
ducele de Newcastle, în ianuarie 1855, Raglan l-a acuzat efectiv pe 
corespondentul de război al The Times, William Howard Russell, de trădare: 


Trec peste vina pe care scriitorul o găseşte în toţi şi toate, oricât de calculate ar fi 
criticile sale pentru a spori nemulţumirea şi a încuraja indisciplina, dar vă rog să luaţi 
în considerare dacă un agent plătit al împăratului Rusiei şi-ar putea servi mai bine 
stăpânul decât o face corespondentul acestui ziar cu cel mai mare tiraj din Europa 
[...]. Mă îndoiesc, acum, dată fiind rapiditatea comunicaţiilor, dacă o armată britanică 
poate fi menţinută mult timp în prezenţa unui duşman puternic, atunci când inamicul 
are acces prin presa engleză, şi de la Londra până la cartierul său general prin 
telegraf, la fiecare detaliu care poate fi cerut privind numărul, starea, echipamentul şi 
forţa adversarului sau. 


Cu toate acestea, 7he Times a provocat mult mai puţine probleme forţelor 
britanice după sosirea acestora în Crimeea decât lipsa de informaţii. Raglan, a 
cărui ultimă experienţă de luptă fusese cu aproape 40 de ani în urmă la 
Waterloo, unde îşi pierduse braţul drept, învățase cât de importante sunt 
serviciile de informaţii militare când se afla sub comanda lui Wellington. El 
contribuise la succesul asediului lui Wellington de la Pamplona din 1813, 
decriptând personal un mesaj interceptat al comandantului garnizoanei 
franceze către maresalul Nicolas Soult.: Spre deosebire de experienţa sa din 
Războiul Peninsular, Raglan a ajuns în Crimeea în 1854 nu doar fără informaţii 
secrete asupra inamicului, ci chiar şi fără prea multe informaţii de bază. Când 


a pornit spre Sevastopol, s-a plâns cá i se părea cá se avântă în necunoscut la 
fel cum se avântaseră si lason si argonautii în mitica lor căutare a Lânii de 
Aur, cu trei milenii înainte. 

Lipsa de informaţii de bază despre Crimeea, deşi era responsabilitatea 
principală a Ministerului de Război, i s-a datorat în parte şi lui Raglan. În 1854, 
maiorul Thomas Best Jervis, un genist în retragere din Bombay, care îşi 
petrecuse mare parte din carieră ca topograf în India, a descoperit la 
Bruxelles un exemplar din cea mai recentă hartă secretă rusească la scară a 
Crimeii, pe care a descris-o cu emoție drept „un document nepretuit", precum 
şi o hartă austriacă a Turciei europene. Grăbindu-se înapoi la Londra pentru a 
duce hărţile la Ministerul de Război, a constatat că Newcastle şi Raglan nu 
erau deloc încântați. Raglan, pare-se, avea deja un exemplar al hărţii secrete 
ruseşti, dar, neputând să citească „hieroglifele” chirilice, o lăsase deoparte. 
Interesul lui şi al lui Newcastle pentru aceasta a fost oarecum reînviat de 
Jervis, care a primit o propunere pe care a descris-o ulterior drept 
»parcimonioasá". Lui Jervis i s-a spus că, dacă ar traduce hărţile în franceză, 
pe cheltuiala sa, şi ar produce versiuni de zece foi cromolitografice ale 
acestora, Ministerul de Război ar cumpăra două exemplare. Pentru a strânge 
cele 850 de lire necesare pentru finanţarea proiectului, el a fost nevoit să 
vândă o mare parte din propria bibliotecă, pe care o pretuia foarte mult. 
Odată ajuns în Crimeea, harta rusească tradusă de Jervis s-a dovedit rapid de 
nepretuit atât pentru comandanții britanici, cât şi pentru cei francezi şi i s-a 
cerut să producă mai multe exemplare. Acestea au fost probabil primele hărţi 
tipărite în Marea Britanie care au marcat contururile maritime cu albastru, 
terenul înalt cu maro şi restul cu negru.” 

Campania anglo-franceză a început cu o victorie asupra ruşilor în bătălia de 
la Alma din 20 septembrie (comemorată ulterior prin construirea unui pod cu 
acest nume peste Sena, la Paris). Totuşi, lipsa de informaţii locale în Crimeea 
l-a determinat pe Raglan să ia decizia fatală de a nu lansa imediat un atac 
dinspre sud asupra Sevastopolului. Comandanții ruşi, care nu dispuneau nici 
ei de informaţii de bază, nu se aşteptaseră ca aliaţii să invadeze Crimeea 
până în primăvara următoare. Drept urmare, „forţele ruseşti erau într-o stare 
de confuzie” şi Sevastopolul era, practic, lipsit de apărare. După toate 
probabilitățile, un atac aliat pe 21 septembrie i-ar fi luat pe ruşi prin 
surprindere si ar fi avut sorti de izbândă cu costul a relativ puţine victime. 
Intárzierea lui Raglan a avut ca rezultat un asediu care a durat aproape un an 
Si s-a soldat cu zeci de mii de victime. 

Înaintarea forţelor ruse pe 25 octombrie către liniile britanice dintre baza lor 
de la Balaclava şi Sevastopol a dus la declanşarea Bătăliei de la Balaclava, 
cunoscută astăzi drept Şarja Cavaleriei Uşoare. Atacul dezastruos, dar eroic, 
al brigăzii în „Valea Morţii” (aşa cum a numit-o mai târziu Tennyson) s-a 
datorat comunicărilor confuze dintre Raglan şi comandanții săi. Raglan voia 
ca brigada de cavalerie uşoară să împiedice forţele ruse să captureze tunurile 
împrumutate aliaţilor turci, amplasate pe o culme. Ducele de Wellington nu 
pierduse niciodată nici măcar un singur tun în faţa inamicului, iar pierderea 
tunurilor britanice în favoarea ruşilor în Crimeea ar fi fost o umilire majoră. 
Ordinul lui Raglan de a „încerca să împiedice duşmanul să pună mâna pe 
tunuri” a fost denaturat îngrozitor în timp ce era transmis pe scara ierarhică. 
Mesajul către comandantul diviziei de cavalerie, George Bingham, cel de-al 3- 
lea conte de Lucan, a fost transmis de căpitanul Louis Nolan. Cei doi bărbaţi 
nu se puteau suferi unul pe celălalt. După ce a citit mesajul, Lucan l-a întrebat 
pe Nolan: „Atac, domnule? Ce atac? Ce tunuri, domnule?” Probabil fluturându- 


şi braţul într-o direcţie vagă, Nolan a răspuns: „Acolo, domnul meu, este 
duşmanul tău. Acolo sunt tunurile tale”. Lucan i-a trimis apoi un ordin 
comandantului cavaleriei uşoare, James Brudenell, cel de-al 7-lea conte de 
Cardigan, cu care abia dacă vorbea, să atace ţinta greşită. Dintre cei 661 de 
membri ai brigăzii de cavalerie uşoară care au atacat în direcţia greşită, 113 
au fost ucişi şi 134 au fost răniţi. Doar intervenţia cavaleriei franceze a salvat 
brigada de la distrugerea completă. După ce a auzit că Nolan a fost ucis în 
timpul bătăliei, Lucan a declarat cu lipsa-i caracteristică de compasiune: „S-a 
împlinit soarta, moarte de câine - şi ca un câine să fie îngropat într-un sant”. 

Comunicarea deficitară dintre Raglan şi comandanții săi, agravată de 
animozitátile personale, a afectat inevitabil circulaţia informaţiilor. Insă au 
fost trase nişte invátáminte. Principalul responsabil pentru îmbunătăţirea 
serviciilor britanice de informaţii militare în Crimeea a fost Charles Cattley 
(alias Calvert), fost viceconsul britanic în portul comercial Kerci din estul 
Crimeii, care a devenit membru civil în statul-major al lui Raglan la sfârşitul lui 
august 1854. Cattley, care vorbea rusă, franceză şi italiană, a fost iniţial 
cooptat ca interpret, dar a improvizat şi a condus şi un departament de 
informaţii militare. În plus faţă de salariul său consular de 200 de lire sterline 
pe an, i se plătea câte o guinee pe zi, la care se adăugau cheltuielile pentru 
mâncare şi transport. O parte din informaţiile lui Cattley proveneau de la 
dezertorii polonezi din forţele ruse. De asemenea, el a recrutat agenţi dintre 
tătarii musulmani din Crimeea, care considerau invazia aliată drept o 
eliberare de sub ocupaţia rusească. Probabil la fel de importante au fost 
informaţiile de bază despre Crimeea pe care Raglan nu le ştia. Pe 21 
octombrie 1854, Cattley a trimis un memoriu avertizându-l pe Raglan că, în 
luna următoare, locul soarelui de toamnă va fi luat de „vânturi aspre, ploi 
abundente, zăpadă si lapovita”. Mai mult, exista pericolul ca, aşa cum se 
întâmpla odată la câţiva ani, peste peninsulă să se instaleze „gerul rusesc”: în 
timpul acestuia, „dacă atingi metalul cu mâna descoperită, se lipeşte pielea 
de el”. Raglan i-a scris lui Newcastle două zile mai târziu, incluzând şi 
memoriul lui Cattley: „Trebuie să fim pregătiţi fie pentru umezeală, fie pentru 
frig extrem şi în niciun caz trupele noastre nu pot rămâne în corturi. [...] ţara 
cu greu produce lemn suficient pentru a găti mâncarea trupelor”. Newcastle a 
răspuns cá Raglan trebuie să fie „foarte dezinformat"; clima Crimeii era „una 
dintre cele mai blânde si mai frumoase din lume".» Din cauza refuzului 
Ministerului de Război de a-şi recunoaşte propria ignoranță, trupele britanice 
au rămas astfel atât fără îmbrăcăminte groasă, cât şi fără adăpost peste 
iarnă.2 

Informaţiile lui Cattley au jucat un rol din ce în ce mai important în 
planificarea operaţională. Probabil au contribuit la decizia aliaţilor de a-şi 
consolida forţele în portul Eupatoria din vestul Crimeii, înainte de a respinge 
un atac rusesc major, comandat de ţarul Nicolae |, în februarie 1855. Durerea 
provocată de înfrângere e posibil să fi contribuit la moartea lui Nicolae, două 
săptămâni mai târziu. Informaţiile de la Cattley au avut, de asemenea, o 
influenţă majoră asupra operaţiunilor amfibii din Marea Azov, care au permis, 
începând din mai, distrugerea unor mari cantităţi de provizii ale forţelor ruse 
şi au blocat o bună parte a trupelor ţariste. La numai două săptămâni de la 
moartea lui Raglan, din 28 iunie 1855, Cattley a murit de holeră în tabăra 
britanică de la Balaclava. „Pierderea lui”, a scris succesorul său, locotenent- 
generalul Sir James Simpson, „este ireparabilá!"» 

La fel ca Raglan, Simpson s-a plâns cu amărăciune de informaţiile pe care 
ruşii le-ar fi obţinut din relatările de război transmise telegrafic pentru The 


Times: ,Spionii nostri ne oferá tot felul de rapoarte [pentru bani], in timp ce 
inamicul nu cheltuie niciodată niciun sfant pentru informaţii. Obtine totul 
dintr-un ziar londonez, pentru care plăteşte cinci penny”. Principala victimă a 
relatărilor din The Times nu a fost însă armata britanică, ci guvernul de la 
Londra. Combinația dintre telegraf şi noua profesie de corespondent de război 
a adus realitatea războiului şi suferinţa soldaţilor britanici în atenţia publicului 
de acasă mai rapid ca niciodată. Pe 30 ianuarie 1855, lordul Aberdeen şi-a dat 
demisia de la conducerea guvernului după ce a pierdut votul de încredere din 
Camera Comunelor. „Dvs. aţi fost cel care a răsturnat guvernul”, l-a acuzat 
ducele de Newcastle pe corespondentul The Times, William Howard Russell. 
Palmerston, în vârstă de 70 de ani, i-a succedat în funcţie, devenind cel care 
avea sá cástige rázboiul. 

Rusia nu şi-a revenit niciodată după căderea Sevastopolului, în septembrie 
1855, după aproape un an de asediu. Izolat în Europa, Aleksandru al II-lea, 
care i-a urmat pe tron lui Nicolae | în martie, a început tratativele de pace la 
sfârşitul anului. Tratatul de la Paris, care a încheiat războiul în martie 1856 şi 
a subminat planurile ruseşti de împărţire a Imperiului Otoman, a interzis 
Rusiei şi să menţină o flotă în Marea Neagră. Aleksandru credea că refacerea 
Rusiei după înfrângerea umilitoare din Crimeea necesita reforme majore. Cea 
mai cunoscută şi mai extinsă dintre acestea a fost abolirea iobăgiei, pe care a 
anuntat-o prima dată în martie 1856, dar nu a fost pusă în aplicare decât cinci 
ani mai târziu. Ţarul a acţionat mult mai rapid pentru reforma serviciilor de 
informaţii militare, care au fost mai puţin eficiente în Crimeea decât în timpul 
Războaielor Napoleoniene, obţinând prea puţine beneficii de pe urma 
articolelor necenzurate din The Times care îi indignaseră atât pe Raglan, cat 
şi pe Simpson. 

Pe 10 iunie 1856, Aleksandru al II-lea a numit personal atasati militari la 
Londra, Paris, Viena şi Constantinopol, cu instrucţiuni despre 15 categorii de 
informaţii ce urmau a fi avute în vedere: printre acestea efectivele, 
organizarea, armamentul, transportul, comunicațiile, mentalitatea şi moralul 
forţelor armate străine. In prezent, Serviciul de informaţii externe al 
Federaţiei Ruse (SVR), ca şi serviciul militar (GRU), consideră data de 10 iunie 
1856 drept „o zi memorabilă în istoria serviciilor ruse de informaţii” - 
întemeierea spionajului militar modern. Ţarul s-a inspirat probabil din 
exemplul operaţiunilor de spionaj care foloseau atasati militari ai cancelariei 
speciale secrete din Sankt-Petersburg din ultimii ani ai Războaielor 
Napoleoniene.” Cel mai influent dintre noii atasati militari a fost Nikolai 
Ignatiev, care a ajuns la post la Londra la vârsta de doar 24 de ani, hotărât să 
se răzbune pentru înfrângerea Rusiei în Războiul Crimeii. Rapid apreciat de 
către Ministerul de Externe drept un „individ deştept şi viclean”, a devenit un 
jucător important în „Marele Joc” cu Rusia de la frontiera de nord-vest şi, mai 
târziu, sursa de inspiraţie pentru răufăcătorul sinistru cu acelaşi nume din 
două romane din seria Flashman, care îl torturează şi încearcă să-l asasineze 
pe eroul britanic. Izbucnirea rebeliunii indiene din 1857 l-a convins pe Ignatiev 
că Rusia ar trebui să profite de voinţa Indiei de „a se elibera de sub jugul 
odios al străinilor”. 

Jugul străin din India a fost oficial nu cel al guvernului britanic, ci al 
Companiei Indiilor de Est, care avea sediul în City of London, deşi 
interferentele de la Whitehall şi Downing Street erau tot mai accentuate. În 
ciuda etnocentrismului lor, conducătorii britanici ai Indiei erau mult mai 
curioşi cu privire la teritoriile cucerite decât fuseseră predecesorii lor moguli 
şi au descoperit mult mai multe despre geografia şi istoria Indiei decât 


aceştia. Într-o perioadă de 70 de ani, Marele cadastru trigonometric al Indiei, 
început în 1802 sub auspiciile Companiei Indiilor de Est, care a recurs la zeci 
de mii de muncitori, ghizi şi savanţi indieni, a realizat cartografierea cu 
precizie ştiinţifică a întregului subcontinent, reuşind să calculeze pentru prima 
dată înălţimea muntelui Everest şi a altor vârfuri din Himalaya.» 

În pofida acestei reuşite, Marea Britanie nu înţelegea cultura indiană, ceea 
ce a contribuit la un eşec informativ serios înaintea rebeliunii din 1857-1858 
(numită ulterior de către scriitorii indieni „Primul Război pentru 
Independenţă”). Această lipsă de înţelegere a fost exemplificată de confuzia 
creată printre administratorii britanici in ultimele luni de dinainte de 
izbucnirea rebeliunii cauzate de aşa-numita „mişcare chupatty (sau 
chapatti)". Chapatti, o lipie nedospită, a fost si a rămas o parte esenţială a 
dietei indiene. La începutul lunii februarie 1857, Mark Thornhill, un magistrat 
britanic dintr-un orăşel din apropiere de Agra, a intrat într-o dimineaţă în 
biroul său şi a găsit pe masă patru chapatti, pe care le-a descris dispretuitor 
drept „prăjiturele murdare din făina cea mai grosieră, cam de mărimea şi 
grosimea unui biscuit". El a fost informat că au fost puse acolo de un ofiţer de 
poliţie indian, care le primise de la un chowkidar (paznic) de sat uimit: „Un 
bărbat a ieşit din junglă cu ele şi i le-a dat paznicului, spunându-i să facă 
patru la fel şi să le ducă la paznicul din satul vecin, căruia trebuia să îi spună 
să facă acelaşi lucru”. Au urmat numeroase relatări similare. Şeful lui 
Thornhill, George Harvey, aflat la Agra, a calculat că aceste chapatti înaintau 
în provincie cu o viteză cuprinsă între 160 şi 320 de kilometri pe noapte, mai 
repede decât cel mai rapid serviciu britanic de poştă. „Britanicii”, scrie 
istoricul Kim Wagner, „au privit cu o suspiciune profundă, învecinată cu 
paranoia, orice tip de comunicare din India pe care nu-l puteau înţelege.” 
Chiar şi circulaţia inexplicabilá a inofensivelor chapatti părea sinistră. A părut 
si mai sinistră după izbucnirea rebeliunii. Se credea că „mişcarea chupatty" a 
fost opera unui grup viclean de conspiratori care începuseră să planifice 
revolta cu luni, dacă nu chiar ani de zile înainte. In realitate, chapatti nu 
aveau nicio legătură cu rebeliunea. Aşa cum a arătat Kim Wagner, circulaţia 
lor a început probabil ca o încercare bine-intentionatá, deşi prost concepută, 
de a preveni răspândirea holerei şi s-a dezvoltat într-o formă nouă de 
scrisoare în lant, pe care cei implicaţi se temeau din superstiție să o rupă.» 

Incapacitatea britanicilor de a înţelege sensibilitátile indienilor a stat si la 
baza provocării neintentionate reprezentate de introducerea unui nou model 
de puşcă Enfield în armatele Companiei Indiilor de Est, care a fost cauza 
directă a rebeliunii. Se credea că tubul cartuşului, pe care şipaii (soldaţii 
indieni) trebuiau să îl deschidă cu dinţii, conţine untură de porc (necurată 
pentru musulmani) şi seu de vacă (animal sacru pentru hinduşi). Deşi armata 
indiană nu a primit niciun singur cartuş gresat, credinţa unora dintre şipai că 
a existat un complot britanic pentru a-i spurca a fost cauza imediată a 
rebeliunii. Şipaii din armata bengaleză din Meerut şi-au împuşcat ofiţerii 
britanici şi au pornit spre Delhi. Mai multi răsculați, care fuseseră instruiți cum 
să folosească telegraful, erau conştienţi de utilizarea acestuia în operaţiunile 
militare şi au rupt cablurile telegrafice din zonele controlate de ei, dar nu 
înainte ca postul de la Delhi să fi telegrafiat un avertisment către alte posturi. 
Avertismentul a permis autorităţilor din Punjab să dezarmeze regimentele 
indiene înainte ca acestea să primească vestea despre rebeliunea din 
Meerut. Robert Montgomery, pe atunci comisar judiciar la Lahore, în Punjab, 
a susţinut în mod teatral că „telegraful electric a salvat India”. Cuvintele sale 
sunt înscrise pe Telegraph Memorial, un obelisc din granit de 20 de metri din 


vechiul Delhi, care a fost ridicat ,pentru a comemora serviciile loiale si 
devotate ale personalului statiei de telegraf din Delhi, la data de 11 mai 
1857". Montgomery (bunicul feldmaresalului conte Montgomery de Alamein) 
a fost fácut cavaler pentru cá a reusit sá dezarmeze garnizoana sipailor din 
Lahore după ce a primit avertismentul staţiei de telegraf Delhi.” 

O răzvrătire a şipailor părea de neconceput. Cei mai mulţi ofiţeri britanici 
erau convinşi că, aşa cum a spus unul dintre ei, soldatul autohton era „întru 
totul mulţumit de situaţia sa, un individ vesel, prietenos, simplu si de 
încredere”. Sir John Kaye, secretar al departamentului de externe din cadrul 
Biroului pentru India înfiinţat la Whitehall după rebeliune, a scris mai târziu: 
„Nu a existat nicio doamnă în tara care să nu se simtă în siguranţă la gândul 
că locuinţa ei e păzită de gărzi de şipai sau care să nu fi călătorit, însoţită de o 
astfel de escortă, în lungul si în latul ţării”. În timpul rebeliunii, unele doamne 
au devenit victime ale atacurilor şipailor, despre care The Times a susţinut că 
erau: 


atât de abominabile, încât nici nu le putem povesti [...]. Nu putem tipări aceste 
relatări - sunt prea neplăcute pentru publicare. Ar trebui să vorbim despre familii 
ucise cu sânge rece - iar crima era un act de milă! -, despre violuri asupra doamnelor 
engleze în prezenţa soţilor, a părinţilor, a copiilor lor - şi apoi, abia apoi, despre 
asasinarea Jor. za 


După ce înainte luaseră de bună loialitatea sipailor, funcţionarii britanici au 
concluzionat în mod eronat, după declanşarea rebeliunii, că soldaţii autohtoni 
sunt în realitate cei mai vicleni dintre conspiratori - o concluzie care arată 
cum stereotipurile rasiste au puterea de a denatura evaluarea informaţiilor. 
Principalul misionar britanic din India, reverendul Alexander Duff, a dat vina 
pe mentalitatea „asiatică” a sipailor: 


De-a lungul veacurilor, asiaticul s-a remarcat prin duplicitatea, viclenia, ipocrizia, 
trădarea sa; şi pe deasupra - şi, într-adevăr, întrucât e necesară pentru a excela în 
perfidie - prin capacitatea lui de a ţine secrete şi de a tăinui [...]. În aproape toate 
cazurile, sipaii au reuşit să tăinuiască faţă de cei mai vigilenti ofiţeri, până în ultimul 
moment, planurile ucigaşe îndelung şi mişeleşte pregătite [...].% 


Thomas Babington Macaulay, cândva o personalitate influentă la Calcutta, 
unde fusese implicat, cu 20 de ani înainte, în reforma educaţională şi penală, 
i-a condamnat pe locuitorii din Bengal, fieful puterii britanicilor, scriind într-un 
stil şi mai preţios: 


Cum sunt coarnele pentru bivol, cum este laba pentru tigru, cum este înţepătura 
pentru albine, cum este frumuseţea, potrivit vechiului cântec grecesc, pentru o 
femeie, aşa este înşelăciunea pentru bengalezi. Promisiuni márete, scuze mieroase, 
urzeli complicate de falsuri potrivite cu împrejurările, şicane, sperjur, fals, acestea 
sunt armele, ofensive şi defensive, ale oamenilor de pe Gangele Inferior.” 


Problemele întâmpinate în încercarea de a înăbuşi rebeliunea au 
transformat culegerea de informaţii într-o prioritate majoră. Robert 
Montgomery şi noul şef în vârstă de 36 de ani al Departamentului de 
informaţii al armatei, maiorul W.S.R. Hodson, au coordonat operaţiunile de 
informaţii împotriva şipailor rebeli şi a susținătorilor acestora care controlau 


313 Marx a scris în New York Daily Tribune: „Nu trebuie uitat cá, în timp ce cruzimile 
englezilor sunt descrise simplu şi rapid, fără a prezenta detalii dezgustătoare, ca acte ce 
cad sub incidenţa legii marţiale, atacurile localnicilor, şocante cum sunt, sunt în mod 
deliberat prezentate exagerat”. (Nal 


Delhi în vara lui 1857.» Rețelele lor de agenti ofereau constant rapoarte mai 
detaliate si mai optimiste despre poziţia din ce în ce mai dificilă a rebelilor - 
oarecum influențate totuşi de tendinţa de a le spune lui Montgomery şi 
Hodson ce îşi imaginau cá ar vrea să audă aceştia. Afirmația lingusitoare 
conform căreia „cetăţenii se roagă nerăbdători pentru revenirea puterii 
britanice” devenise un refren obişnuit.» 

Hodson a fost unul dintre cei mai lipsiţi de scrupule ofiţeri de informaţii 
britanici de dupa Sir George Downing cu două secole înainte.» Inainte de 
rebeliune, el fusese acuzat, probabil pe bună dreptate, de delapidarea 
fondurilor regimentului, a soldei unui coleg ofiţer şi a fondurilor unui azil. In 
1855, fusese temporar suspendat de la comandă. In timpul rebeliunii, l-a ucis 
pe ofiţerul indian Bisharat Ali, după cum se spune, pentru că i-ar fi datorat 
bani acestuia.” Imediat după recucerirea oraşului Delhi, Hodson l-a urmărit si 
arestat pe ultimul conducător mogul, Bahadur Shah, căruia britanicii fi 
acordaseră titlul de rege în Delhi şi care ulterior a fost găsit vinovat de 
complicitate la omor şi trimis în exil, împreună cu soțiile sale. Hodson a 
împrumutat o carabină de la unul dintre soldaţii săi şi i-a executat sumar pe 
cei trei fii ai lui Bahadur, luându-le inelele şi săbiile. S-a lăudat că ar fi „ceva 
deosebit (...) să poarte o sabie luată de la ultimul descendent al Casei lui 
Timur [Lenk]”. 

Rebeliunea a schimbat natura guvernării britanice în India. O Proclamatie 
regală din 1 noiembrie 1858, urmată de Actele guvernului Indiei, a înlocuit 
guvernarea Companiei Indiilor de Est cu cea a Coroanei britanice, 
reprezentată de un vicerege cu capitala (până în 1911) la Calcutta (care se 
muta vara la Simla din cauza căldurii). S-a înfiinţat o nouă armată indiană, cu 
o treime din efective formate din soldati britanici (fata de 10% înaintea 
rebeliunii) şi cu un departament de informaţii consolidat. Informaţiile erau o 
prioritate mai mare la Calcutta decât la Londra. In ciuda închiderii Secţiei de 
criptanalizá de la Londra in 1844, guvernul Indiei si-a mentinut propriul sistem 
independent de interceptare şi decriptare a mesajelor. Incepând cu anul 
1836, magistraţii au fost şi şefi ai serviciilor poştale pentru districtele pe care 
le reprezentau, având ordine clare de a înlesni deschiderea şi inspectarea de 
către funcţionarii britanici a tuturor scrisorilor indienilor.» In timpul rebeliunii, 
autorităţile au interceptat foarte puţine scrisori clar „trădătoare”, dar au găsit 
dovezi de ostilitate faţă de stăpânirea albă în declaraţii precum „Grâul alb a 
devenit foarte rar, desi se produce din abundență” si „Pălăriile se văd rar, 
însă turbanele albe abundá".* 

Rebeliunea i-a făcut cel putin pe unii dintre înalții demnitari britanici 
conştienţi, pentru prima dată, de cât de puţin ştiu despre condiţiile locale în 
mare parte a subcontinentului. In 1863, preşedintele Curtii supreme de la 
Bombay s-a plâns că „administratorii-şefi ai vastului nostru Imperiu Indian [...] 
sunt adesea, dacă nu mereu, în necunostintá completă a celor mai clare 
realităţi [...] din jurul lor”. Încercările de a-i găsi pe foştii rebeli în zonele 
rurale au continuat timp de aproape un deceniu după rebeliune. In Punjab, 
Robert Montgomery a plătit recompense mari informatorilor care dezvăluiau 
unde se află aşa-zişii „infractori declaraţi”. Odată prinşi, infractorii erau 
flagelati în public. Un „Raport despre politia de la sate” din 1860 a 
concluzionat că, în Provincia de Nord-Vest, poliţia ignora mai ales ce se 
întâmpla în mediul rural. În următoarele două decenii s-a încercat crearea 
unui sistem mai bine informat de poliţie rurală, distinct de cel al funcţionarilor 
locali. S-a menţinut totuşi iluzia că rebeliunea a fost rezultatul unui complot 
pregătit de mult timp. În mod ironic, teoria conspirației britanice a devenit 


atât de bine pusă la punct, încât a fost preluată de nationalistii indieni de la 
începutul secolului XX, care au considerat rebeliunea un război de 
independenţă planificat cu grijă, conceput pentru a scăpa India de opresiunea 
britanică. La cea de-a 15-a aniversare a evenimentului, V.D. Savarkar a 
descris cum o imensă (deşi inexistentă) „Organizaţie revoluţionară” a trimis 
agenti secreti la sipaii de pe întregul subcontinent pentru a pregăti rebeliunea 
cu un astfel de succes, încât „să nu apară nicio bănuială în rândul viclenilor 
englezi în legătură cu ce se petrece până când avea loc explozia”.” 

Ca şi în timpul rebeliunii indiene, telegraful a jucat un rol important în 
Războiul Civil American din 1861-1865. Când nu se afla la Casa Albă, 
preşedintele Abraham Lincoln era de obicei de găsit alături, la oficiul 
telegrafic şi secţia de cifrare a Departamentului de Război, cercetând fluxul 
de ordine şi rapoarte telegrafiate care-i ofereau informaţii mai detaliate şi mai 
actuale despre război decât orice altă sursá.? Tânărul telegrafist si 
funcţionar criptograf David Homer Bates scria mai târziu: „În afara membrilor 
cabinetului şi a secretarilor săi privaţi, nimeni nu a fost în relaţii mai apropiate 
sau mai confidentiale cu Lincoln decât operatorii de cifru”. Bates şi cei doi 
colegi ai săi, Arthur B. Chandler şi Charles A. Tinkler, i-au dezvăluit lui Lincoln 
o parte din misterele activităţii de decriptare. În vârstă de numai 17 şi, 
respectiv, 20 şi 23 de ani la izbucnirea războiului, „Cei trei sacri”, aşa cum îşi 
spuneau ei cu mândrie, au fost probabil cel mai tânăr grup de criptanalişti din 
istoria americana. Printre succesele activităţii de decriptare care l-au 
impresionat în mod deosebit pe preşedinte a fost succesul lor în descifrarea 
corespondenţei private din 1863, care a dezvăluit că matriţele pentru 
imprimarea banilor rebelilor erau fabricate la New York. Secretarul confederat 
al Trezoreriei scria entuziasmat într-una dintre scrisorile interceptate: 
„Gravura matritelor este superbă”. După ce gravorul a fost depistat în Lower 
Manhattan, matriţele şi câteva milioane de dolari confederați proaspăt tipáriti 
au fost confiscate de către un şerif federal.» Deşi ambele părţi urmăreau 
liniile telegrafice, cea mai mare parte a interceptării mesajelor a rezultat din 
capturarea posturilor de telegraf, ceea ce le-a permis criptanaliştilor şi să 
trimită mesaje false inamicului. Generalul confederat Robert E. Lee le-a 
ordonat ofiţerilor săi „să nu trimită mesaje prin telegraf în legătură cu [...] 
mişcările [trupelor], pentru că acestea vor deveni cunoscute”. 

Lincoln a fost primul preşedinte care s-a arătat interesat de operaţiunile de 
recunoaştere aeriană, care urmau să conducă, un secol mai târziu, la 
utilizarea avioanelor si a sateliților de spionaj pentru a obţine şi interpreta 
imagini pentru uz informativ (IMINT). El a fost impresionat de o demonstraţie 
remarcabilă făcută pe 18 iunie 1861 de Thaddeus S. C. Lowe, în vârstă de 28 
de ani, pilot de aerostat cu state vechi şi profesor autointitulat. De la 500 de 
metri deasupra Washingtonului, Lowe i-a transmis un mesaj „preşedintelui 
Statelor Unite” cu ajutorul unui cablu care lega dirijabilul de sol: „Acest punct 
de observaţie acoperă o suprafaţă în diametru de aproape 80 de kilometri. 
Oraşul, cu brâul său de tabere, prezintă o scenă superbă”. Experimentul cu 
balonul a marcat trei premiere: „prima comunicare electrică de la un 
aerovehicul la sol, prima astfel de comunicare adresată unui preşedinte al 
Statelor Unite şi prima transmisie «în timp real» a datelor de recunoaştere de 
pe o platformă aeropurtată”. Cu sprijinul entuziast al lui Lincoln, două luni mai 
târziu a fost înfiinţat un corp de aerostate, cu Lowe pe post de „aeronaut-şef”, 

având în subordine şapte aerostate si nouă piloti. Înainte de Bătălia de la Fair 
Oaks, punctul culminant al unei ofensive unioniste declanşate în peninsula 
Virginia la începutul verii lui 1862, „profesorul” Lowe a reuşit să detecteze o 
mare concentrare de forţe confederate care se pregăteau să atace. Totuşi, 
primele experimente IMINT au reprezentat un start fals. Deşi Lowe a făcut 
unele adaptări pentru utilizarea militară, corzile greu de mânuit ale baloanelor 
şi generatoarele de gaz greoaie erau criticate din cauza incapacității de a se 
deplasa cu viteză mai mare decât a melcului. Corpul de aerostate a fost 
desfiinţat în iunie 1863. 

In ciuda interesului său pentru SIGINT şi IMINT, Lincoln nu a reuşit să 
asigure o conducere centralizată adecvată sau o analiză a informaţiilor 
secrete obţinute de unionişti în timpul Războiului Civil. Rapoartele informative 
riscau să fie transmise în mod imprevizibil unuia sau mai multor destinatari: 
preşedintele, secretarul de război, comandantul trupelor, guvernatorii statelor 
amenințate, comandanţi de armată sau de divizie. În timpul campaniei de la 
Gettysburg din 1863, principalele comandamente ale unioniştilor, precum şi 
Departamentul militar al căilor ferate îşi desfăşurau fiecare propriile 
operaţiuni independente de spionaj.“ 

Cea mai bine organizată agenţie de informaţii din timpul Războiului Civil a 
fost Biroul de Informaţii Militare (precursor al Diviziei de Informaţii Militare a 
forţelor terestre), fondat la începutul lui 1863 de noul comandant al armatei 
unioniste a Potomacului, generalul „Fightin' Joe" Hooker. Condus de şeful 
serviciului de informaţii al lui Hooker, colonelul George G. Sharpe, un avocat 
din New York, Biroul a coroborat informaţii publice şi secrete provenite de la 
diferite surse, de la ziare la spioni, şi a pregătit evaluări regulate de informaţii 
şi de obicei de încredere. Cu toate acestea, Hooker s-a dovedit incapabil să 
folosească în mod eficient informaţiile Biroului. Înainte şi în timpul bătăliei de 
la Chancellorsville din mai 1863, Sharpe a furnizat informaţii detaliate si 
precise despre forţele confederate conduse de Robert E. Lee. „În loc să 
folosească aceste informaţii”, scrie Jay Luvaas în studiul său despre 
Chancellorsville, „Hooker părea copleşit de ele [...]”. Lee a obţinut cea mai 
mare victorie învingând o armată de 130 000 de unionişti cu doar 60 000 de 
oameni. Hooker a refuzat să accepte că a fost învins de o armată cu efective 
mai reduse. Comandantul Poliţiei Militare, generalul Marsena Rudolph Patrick, 
scria în jurnalul său: 


Obtinem informaţii exacte [de la Birou], dar Hooker nu le foloseşte şi îi insultă pe 
toţi cei care au o opinie diferită de el. El a declarat că inamicul are peste 100 000 de 
oameni - singura lui salvare este să facă să pară că forţele inamicului sunt mai 
numeroase decât ale sale, ceea ce este fals şi el ştie acest lucru. Ştie că Lee îi este 
superior şi se teme să se confrunte cu el într-o luptă cinstită. 


Situaţia Biroului de informaţii militare s-a îmbunătăţit considerabil după ce 
Lincoln l-a demis pe Hooker pe 27 iunie din funcţia de Comandant al Armatei 
Potomacului, numindu-l în loc pe generalul George G. Meade (al cărui nume îl 
poartă sediul agenţiei americane SIGINT de astăzi, NSA). Înainte şi în timpul 
bătăliei victorioase de la Gettysburg (1-3 iulie), Meade a folosit mult mai 
eficient informaţiile corecte ale Biroului asupra forţelor confederației decât 
Hooker la Chancellorsville. Lee, în schimb, avea mai puţine informaţii despre 
forţele unioniste decât în oricare dintre confruntările sale anterioare. „A fost 

forţat”, scrie Jay Luvaas, „să se angajeze în luptă fără să aibă informaţii.” 
Acesta a fost unul dintre motivele înfrângerii sale zo 

Reputația în creştere a Biroului de informaţii militare după campania de la 
Gettysburg a dus la numirea lui Sharpe ca ofiţer de informaţii al noului 
comandant al forţelor unioniste, generalul Ulysses S. Grant. Din acel moment, 
Biroul lucra şi pentru Grant, şi pentru Meade. Succesul războiului de uzură al 
lui Grant în următorul an, deşi datorat în principal forţelor sale mai numeroase 
şi resurselor superioare ale Nordului, a beneficiat şi de informaţii solide. 
Sharpe atribuia cea mai mare parte a meritului succeselor obţinute de Birou 
în lunile de dinaintea predării lui Lee la Appomattox, în aprilie 1865, unei 
reţele de agenţi care acţiona în capitala confederată, Richmond (Virginia), şi 
care era condusă de Elizabeth Van Lew, o abolitionistá înfocată care îşi 
convinsese mama să elibereze toţi sclavii familiei. În cea mai mare parte a 
anului precedent, Van Lew condusese cinci stat de informaţii în jurul 
Richmondului, unde agenţii ei predau rapoarte pe care le preluau curierii 
unionişti şi le strecurau dincolo de liniile Confederaţiei. Printre agenţi se aflau 
servitorii ei afro-americani, care ascundeau mesaje în coji de ouă camuflate 
printre ouă adevărate sau în tipare de croitorie. Pentru a-i proteja pe agenţi 
de represalii după război, Van Lew a distrus rapoartele informative, pe care 
le-a cerut înapoi de la Departamentul de Război. Deşi din acest motiv s-au 
păstrat dovezi puţin detaliate, ea a fost probabil cea mai de succes spioană 
de la mijlocul secolului al XIX-lea. Finanţarea reţelei de agenţi din propriul 
buzunar a costat-o pe „Miss Lizzie” cea mai mare parte a averii sale. După 
război, Grant a încercat fără succes să convingă Congresul să îi restituie cei 
15 000 de dolari pe care îi cheltuise în secret pentru cauza Uniunii. Patru ani 
mai târziu, după ce a devenit preşedinte, Grant i-a asigurat un venit numind-o 
în funcţia de director al poştei din Richmond, unul dintre cele mai înalte 
posturi federale în care putea fi numită o femeie. Richmond Enquirer and 
Examiner a calificat numirea „spionului federal” drept „insultă deliberată faţă 
de poporul nostru”. Succesorul lui Grant, preşedintele Rutherford B. Hayes, nu 
a reuşit să o confirme pentru un nou mandat în funcţie. Deşi Van Lew a lucrat 
mai târziu câţiva ani la Washington, ea a murit în Richmond în solitudine, 
„ocolită de parcă ar fi fost ciumatá".^ 

După Războiul Civil, Biroul de informaţii militare, prima agenţie profesionistă 
de spionaj din SUA care a colectat şi a analizat informaţii secrete, a fost 
desfiinţat. După Războiul Crimeii, serviciul britanic de informaţii militare 
fusese si el desfiinţat. In februarie 1855, Ministerul de Război a fondat un 
Departament de topografie şi statistică (T&S) sub conducerea maiorului 
(ulterior locotenent-colonel) Thomas Jervis, cartograful care obținuse harta 
secretă rusă a Crimeii în ajunul rázboiului.* Jervis spera să transforme T&S în 
primul departament de informaţii al Ministerului de Război, dar procesul era 
chinuitor de lent; după moartea sa, în 1857, chiar şi cartografia şi-a pierdut 
din importanţă. La mijlocul anilor 1860, T&S primea misiuni banale, cum ar fi 
pregătirea ilustraţiilor pentru reglementările privitoare la vestimentația 
armatei. Când a preluat funcţia de director al T&S, pe 1 aprilie 1870, căpitanul 
(mai târziu general-maior Sir) Charles Wilson a raportat că serviciul dispunea 
de o colecţie de hărţi străine „foarte incompletă”, informaţiile despre 
armatele altor tari erau ruşinos de sărăcăcioase şi „mijloacele pentru 
menţinerea biroului la curent cu informaţii din străinătate” erau inexistente. 

La ultimul punct, Wilson a exagerat. De la incheierea Rázboiul Crimeii, 
fuseseră trimişi, pentru prima data, atasati militari la Berlin, Paris, Sankt- 
Petersburg, Torino şi Viena (împreună cu un ataşat naval rázlet la Paris). Dar 
izbucnirea Rázboiului Franco-Prusac, ín iulie, a oferit dovezi suplimentare 
privind lipsurile serviciilor de informaţii militare britanice. „Dacă ar fi apărut 
complicaţii cu Franţa [...] şi dacă ni s-ar fi solicitat informaţii”, a spus Wilson 
mai târziu, „ar fi trebuit să traducem o lucrare germană despre armata 
franceză, deoarece oferea informaţii mai bune decât am fi putut oferi noi." 

Ministrul francez de război, mareşalul Leboeuf, s-a lăudat în faţa Corps 
Législatif cu privire la declaraţia de război cu Prusia: „Suntem atât de bine 
pregătiţi, încât, dacă războiul ar dura doi ani, nu ne-ar lipsi niciun nasture la 
jambiere”.” În realitate, Prusia s-a dovedit mult mai bine pregătită pentru 
război decât al Doilea Imperiu francez, atât în ceea ce priveşte organizarea 
forţelor sale, cât şi utilizarea informaţiilor. Spre deosebire de cavaleria 
prusacilor, cavaleria franceză a rămas în spatele liniilor şi a făcut puţine 
încercări de a afla informaţii despre inamic. Un corespondent de război nota 
dispretuitor pe 30 iulie 1870: „In acest moment, nimic nu poate fi mai puţin 
agresiv decât armata franceză. Locuitorii din regiunea de frontieră, desi 
învăţaţi cu vizitele obişnuite ale prusacilor, nu au văzut nici un singur dragon 
francez în mai mult de zece zile”. Leboeuf, care a devenit şeful Statului-Major 
al Armatei Rinului, s-a plâns a doua zi, de la Metz: „Au trecut 24 de ore fără să 
primesc nicio fărâmă de informaţie asupra mişcărilor de trupe din nord sau 
sud [...]”. Leboeuf şi împăratul Napoleon al Ill-lea au obţinut cea mai mare 
parte a informatiilor lor din ziare, de la corespondentii de rázboi elvetieni, 
belgieni si britanici, ale cáror extrase din presá adnotate au fost plasate ín 
dosare groase intitulate , Renseignements” .* 

Prima victorie a Prusiei, obţinută la Wissembourg, pe graniţa franceză, pe 4 
august, a fost facilitată de un eşec al serviciilor franceze de informaţii. Când 
generalul Douay inspectase oraşul în ziua precedentă, habar n-avea că 
dinspre nord-est se apropiau rapid 80 000 de soldaţi prusaci şi bavarezi. 
Săptămâni la rând, forţele prusace fuseseră camuflate în Niederwald, o 
pădure de pini ce se întindea pe ambele maluri ale râului Lauter şi ascundea 
înaintarea prusacilor. Ulterior, ofiţerii de infanterie francezi s-au plâns că, din 
câte ştiau, nicio patrulă de cavalerie franceză nu a intrat în pădure pentru a-l 
căuta pe inamic.* Preluarea controlului asupra oraşului Wissembourg le-a 
permis prusacilor şi aliaţilor lor să treacă în Franţa. Deşi războiul a continuat 
şi în anul următor, soarta acestuia a fost decisă în urma înfrângerii francezilor 
de la Sedan şi capturării lui Napoleon al Ill-lea pe 2 septembrie. 

În 1873, secretarul de stat britanic pentru război, reformatorul Edward 
Cardwell, a anunţat transformarea T&S, ale cărei limitări fuseseră din nou 
expuse în timpul Războiului franco-prusac, într-un „adevărat departament de 
informaţii”, care urma să se numească Secţia de informaţii şi să fie condus de 
generalul-maior Sir Patrick MacDougall, fost prim-comandant al Şcolii militare 
superioare din Camberley, avându-l ca adjunct pe căpitanul Wilson, „un ofiţer 
exceptional". Responsabilitátile biroului nu aveau să se rezume la colectarea 
şi compararea informaţiilor militare, prevăzând şi planificarea pentru luptă pe 
baza acestora. Insă deşi Secţia de informaţii a câştigat în scurt timp sprijinul 
administratorilor civili din Ministerul de Război, era privită cu suspiciune de 
înaltul comandament al cavaleriei şi în special de ducele de Cambridge, 
feldmareşal şi văr al reginei Victoria, un oponent acerb a reformelor lui 
Cardwell şi comandant al forţelor armate din 1856 până în 1895. Un ofiţer al 
Secţiei şi-a amintit mai târziu cum, la cinele de la colegiul militar, ducele, „un 


mare favorit al armatei [...], a vorbit întotdeauna cu cel mai mare dispreţ 
despre «Prrrrrogres»,, şi era întotdeauna ,ovationat îndelung”. 

Prioritátile militarilor şi oamenilor de stat victorieni în perioada „splendidei 
izolări” de continent au fost mai degrabă imperiale decât europene: mai 
presus de orice, ameninţarea reprezentată de expansiunea Imperiului Rus 
până la frontiera de nord-vest a Indiei. Până la mijlocul anilor 1860, Rusia a 
zdrobit triburile musulmane din Caucaz şi a început să anexeze sau să 
transforme în protectorate statele independente ale Asiei Centrale: Taşkent în 
1865, Samarkand în 1868, Khiva în 1873 şi teritoriul rămas la est de Marea 
Caspică, între anii 1881 şi 1885. Expansiunea sa a fost accelerată de o serie 
de rapoarte alarmiste conform cărora britanicii voiau să controleze Asia 
Centrală şi să elimine comerţul rus. Această credinţă, scrie un ambasador de 
mai târziu al Marii Britanii în Rusia, Sir Rodric Braithwaite, „a afectat şi 
distorsionat elaborarea de politici la Sankt-Petersburg şi Orenburg, la fel cum 
elaborarea de politici la Londra şi Delhi a fost afectată şi distorsionată de 
convingerea că ruşii intenționau să treacă prin Afganistan în India. Paranoia a 
afectat judecata în toate cele patru orase".» Îndelungatul duel dintre serviciile 
de informaţii ale imperiilor britanic şi rus a fost descris în manieră romantatá 
drept „Marele Joc”. In romanul K/m al lui Rudyard Kipling, „Marele Joc care se 
desfăşoară zi şi noapte în toată India” este jucat în slujba Indiei britanice de 
multi comercianţi itineranti, negustori de cai şi predicatori recrutaţi din rândul 
populaţiei locale: 


Cu toate acestea, Kim nu bănuia că Mahbub Ali, cunoscut ca unul dintre cei mai 
buni geambasi de cai din Punjab, un negutátor înstărit şi întreprinzător, ale cărui 
caravane pătrundeau tot mai adânc în ţinuturi îndepărtate, era înregistrat într-una 
dintre condicile ţinute sub cheie de Departamentul de Cercetări Topografice din India 
cu numele de cod C 25 1B. De două sau de trei ori pe an, C 25 trimitea câte o 
povestioară spusă cu îndrăzneală, foarte interesantă şi în general - declaraţiile lui 
R17 şi M 4 o confirmau - destul de adevărată. Era vorba despre ţinuturile izolate din 
munţi, despre exploratori de altă naţionalitate decât britanică şi despre comerţul cu 
armament - pe scurt, era o mică parte din marea masă de „informaţii primite”, pe 
baza cărora acţiona Guvernul Indiei??’. 


După ce a fost recrutat în „Serviciul Secret” de Mahbub Ali, orfanul Kim 
O'Hara a ajutat la interceptarea documentelor importante de la spionii ruşi. 

Deşi Marele Joc nu s-a jucat, de fapt, la scara descrisă de Kipling, armata 
indiană şi conducerea Departamentului politic pentru India au trimis în misiuni 
secrete serpasi, de multe ori deghizați în pelerini budisti sau asceti 
musulmani. Ideea folosirii serpasilor a venit de la Biroul de Cercetări 
Topografice din India, în perioada cartografierii subcontinentului,? însă 
guvernatorul general a interzis trimiterea ofiţerilor în nordul Afganistanului, 
Turkestan şi Tibet, pe care le considera prea periculoase. Ofiţerul topograf în 
principal însărcinat cu recrutarea  serpasilor era căpitanul Thomas 
Montgomerie de la Corpul regal al inginerilor. „Când eram în Ladakh, am 
observat că localnicii din India treceau liber între Ladakh şi Yarkand, în 
Turkestanul chinez şi, ca urmare, m-am gândit că am putea face explorările 
aşa”, a afirmat mai târziu Montgomerie în fata Societăţii Regale de Geografie, 
care i-a acordat Medalia Fondatorilor.* 

Fiecare explorator localnic recrutat de Montgomerie şi colegii săi era 
cunoscut sub numele de pandit (în sanscrită însemnând „deţinătorul 

cunoaşterii”), denumire care stă la originea cuvântului englezesc ,pundit"?!5, 
Din cauza pericolelor pe care le înfruntau, identitățile şi misiunile acestora 
erau ţinute în secret. Chiar şi în cadrul Biroului de cercetări topografice din 
India, ei erau identificaţi doar printr-un număr sau un nume de cod (ca în 
Kim). Ei au fost instruiți personal de Montgomerie la Dehradun, la sediul 
Biroului aflat la poalele munţilor Himalaya, care acum găzduieşte Academia 
Militară Indianá. Montgomerie i-a învăţat pe panditi să păstreze aceeaşi 
distanţă între paşi, indiferent dacă urcă, merg drept sau coboară. In 
continuare, i-a învăţat modalităţi de a număra discret, dar precis, paşii făcuţi 
în timpul unei zile de marş. Acest lucru le-a permis să măsoare distanţe 
imense cu o precizie remarcabilă şi fără să trezească suspiciuni. 

Montgomerie le-a furnizat pandiţilor echipamente secrete produse în 
atelierele Biroului de cercetări topografice din India de la Dehradun pentru a 
măsura distanţele pe care le acopereau, pentru a calcula direcţia si 
altitudinea şi a înregistra observaţiile de pe traseu. Mulţi au călătorit ca 
pelerini budişti, trecând pasuri montane pentru a vizita locurile sfinte ale 
vechiului Drum al Mătăsii. Montgomerie a adaptat şi rozariul budist din 108 
mărgele, folosit pentru a număra rugăciunile, cât şi roata de rugăciune 
budistă. A scos opt mărgele din roată, insuficient pentru a se observa, dar a 
păstrat 100 de mărgele, ceea ce era convenabil din punct de vedere 
matematic. La fiecare 100 de paşi, panditul muta o mărgea. Fiecare rozariu 
complet însemna, astfel, 10 000 de paşi. In cilindrul de cupru al roţilor de 
rugăciune (unele dintre ele păstrate în Arhivele Statului din India), în locul 
sulului de rugăciuni obişnuit, era ascuns un sul de hártie goală pe care agenţii 
notau distanţa totală parcursă în fiecare zi şi observaţiile de pe traseu. In 
capacul cutiei era ascunsă o busolă, pentru a-i permite panditului să se 
orienteze în timp ce călătorea. Termometrele, cu ajutorul cărora se calcula 
altitudinea, erau ascunse în vârfurile toiegelor pelerinilor. Mercurul folosit 
pentru măsurătorile cu sextantul era ascuns în cochilii de scoici şi, atunci 
când era necesar, era turnat vasul de cerşit al pelerinului. Cuferele pe care 
cei mai mulţi dintre călătorii autohtoni le transportau cu ei erau prevăzute cu 
fund dublu, în care putea fi ascuns sextantul. Pentru a-şi păstra acoperirea în 
timpul călătoriilor, panditii recitau mantra tradiţională sanscrită „Om mani 
padme hum" (,Oh, nestematá din lotus”) în timp ce învârteau roţile de 
rugăciune false.* 

Cel mai cunoscut dintre panditii lui Montgomerie a fost directorul unei scoli 
din satul Himalaya, Nain Singh, care a devenit cunoscut sub numele de 
,Panditul numárul unu" sau Panditul-sef. La un an de la inceperea cálátoriei 
sale, deghizat în ascet budist, Nain a ajuns în capitala tibetană Lhasa, oraş 
unde europenii nu aveau acces. A petrecut acolo trei luni, a fost primit în 
audienţă la Dalai Lama, a adunat informaţii despre oraş şi i-a calculat 
altitudinea şi poziţia geografică. După ce a asistat la decapitarea publică a 
unui chinez care intrase fără permisiune în Lhasa şi şi-a dezvăluit identitatea 
reală în faţa a doi comercianţi musulmani, Nain Singh s-a simţit el însuşi în 
pericol. A plecat din Lhasa în aprilie 1866, cu aceeaşi caravană cu care venise 
şi a ajuns în India după un an şi jumătate, după ce cartografiase aproximativ 
1 200 de mile. Datele sale au dus la o revizuire completă a hărţii Tibetului de 
către Biroul de cercetări topografice din India. Alţi panditi au fost mai puţin 
norocoşi. Cel puţin doi nu s-au mai întors din misiune şi un al treilea a fost 
vândut ca sclav (desi a scăpat pana la urmă). Intre 1868 şi 1877, 

Montgomerie si superiorul sáu, colonelul James Walker, au publicat in Jurnalul 
si Lucrárile Societátii Regale de Geografie datele geografice culese de panditi 
în timpul misiunilor lor secrete. Cu toate acestea, în general au fost omise 
informaţiile secrete obţinute de aceştia. Nu a existat nicio menţiune publică, 
de exemplu, despre raportul unui pandit potrivit căruia miru/ din Badakhshan 
era „dedat băuturii” şi permisese „micilor săi funcţionari să facă tot ce voiau: 
în consecinţă, a devenit foarte nepopular”. În 1877, Nain Singh a devenit 
primul asiatic care a primit medalia de aur a Societăţii Regale de Geografie, 
pentru că a contribuit cu „o cantitate mai mare de cunoştinţe certe despre 
harta Asiei decât oricare altă persoană din timpurile noastre”. 

Timp de 30 de ani, la apogeul Marelui Joc, între 1863 şi 1893, panditii au 
explorat 2,5 milioane de kilometri pătraţi de teritoriu necartografiat până 
atunci. În ciuda realizărilor lor uneori extraordinare, informaţiile de care 
dispunea guvernul din India despre ceea ce se petrecea de-a lungul graniţei 
de nord-vest erau deficitare. Când a preluat, în 1874, funcţia de secretar de 
stat pentru India, lordul Salisbury, unul dintre puţinii oameni de stat victorieni 
care au acordat prioritate deosebită culegerii de informaţii, a criticat dur 
nivelul activităţii de spionaj din India sub conducerea viceregelui în funcţie, 
contele de Northbrook: „Departamentul de informaţii al lui Northbrook este 
extrem de deficitar. Respinge utilizarea banilor pentru finanţarea acţiunilor 
secrete; or, fără o utilizare generoasă a acestui gen de investigaţii, este 
imposibil de ştiut ce se întâmplă în Afganistan”.” Salisbury era profund 
bănuitor, dar şi necunoscător, în privinţa relaţiilor dintre ruşi şi emirul afgan 
Sher Ali. Deşi nu ar fi încercat niciodată interceptarea corespondenţei 
diplomatice în Europa, Salisbury a insistat asupra acestui lucru în cazul 
Afganistanului. „Ar fi trebuit”, i-a spus el lui Northbrook, „să interceptezi orice 
corespondenţă între emir şi agenţii rusi."* Northbrook era însă sceptic în ceea 
ce priveşte utilizarea agenţilor „autohtoni”, fie ei indieni sau afgani, din cauza 
inferioritátii lor rasiale. Localnicii ar „culege doar o masă de minciuni” si - a 
adăugat el criptic - „probabil e mai bine să nu avem cunoştinţă de unele 
adevăruri”. 

După ce i-a urmat lui Northbrook în funcţia de vicerege în 1876, Edward 
Bulwer-Lytton, primul conte de Lytton, a găsit guvernul Indiei într-o „stare 
extraordinară de ignoranță” cu privire la statele vecine. În timpul expediției 
din 1877-1878 împotriva zonei tribale Jowaki de la graniţa cu Punjabul, el s-a 
plâns că „eram mai neştiutori despre ce se întâmplă în interiorul teritoriului 
decât suntem acum despre ce se întâmplă în centrul Africii".* Lytton a fost la 
fel de critic şi cu privire la informaţiile obţinute din Afganistan. Rusia, credea 
el, avea informaţii de primă mână de la curtea lui Sher Ali, în timp ce 
„guvernul Indiei se bazează pe simple presupuneri în legătură cu ceea ce se 
întâmplă în mintea lui Sher Ali, cabinetul rus ştie despre fiecare rupie pe care 
i-o dăm acestuia şi aproape fiecare cuvânt pe care îl scriem sau îl rostim 
despre el".* Cand Sher Ali a primit o misiune diplomatică rusă la Kabul si a 
întors din drum, în trecătoarea Khyber, o misiune trimisă de Lytton în 
septembrie 1878, s-a crezut că este în joc prestigiul Marii Britanii ca mare 
putere, precum şi securitatea Indiei. Astfel, a avut loc o demonstraţie de forţă 
necesară pentru a arăta Rusiei voinţa şi capacitatea Marii Britanii de a-şi 
proteja sfera de influenţă, iar emirului, că nu putea avea alţi aliaţi decât 
guvernul Indiei. Lytton era încrezător că Sher Ali va fi „îngenuncheat” rapid şi 
fără mari costuri.* 

Ca si în cazul expeditiei împotriva tribului Jowaki, Lytton era încrezător că 
puterea armatei indiene va compensa cu vârf şi îndesat lipsa informaţiilor. În 


ceea ce urma să devină cause célebre a mandatului său, în noiembrie 1878 a 
lansat o invazie (iniţial gândită ca o demonstraţie de forţă) în pasurile Khyber 
şi Bolan, care a declanşat cel de-al Doilea Război Anglo-Afgan. Iniţial, forţele 
indiene au măturat totul în faţa lor, devenind primele care au ajuns la Kabul 
de la Primul Război Anglo-Afgan din 1839-1842. Sher Ali a fost nevoit sa fugă 
şi a murit în exil în februarie 1879. În cursul invaziei, corespondenţa dintre 
Sher Ali si maharajahul din Kaşmir a căzut în mâinile britanicilor prin mijloace 
necunoscute. Lytton a menţionat că „o parte din ea este într-un cifru a cărui 
cheie încă n-a fost găsită” - ceea ce sugerează că la Calcutta (şi nu la Londra) 
erau încă depuse eforturi pentru decriptarea, ca şi pentru interceptarea 
mesajelor cifrate.“ Maiorul Sir Louis Cavagnari, „încrezător în sine până la 
aroganță, îndrăzneţ până la nechibzuinţă”s, s-a instalat la Kabul în calitate de 
reprezentant politic britanic, fără să aibă nicio îndoială că-l poate transforma 
pe noul emir, Yakub Khan, fiul lui Sher Ali, într-un supus ascultător al 
Rajului.?!? 

Încrederea în sine excesivă a lui Cavagnari nu a fost tulburată de 
informatiile de ráu augur privind sase regimente de soldati afgani aflati in 
pragul revoltei, care nu mai fuseserá plátite de luni de zile si care veneau la 
Kabul. Desi Cavagnari avea autoritatea de a-i pláti, nu fácuse acest lucru, iar 
apoi a ales să ignore cu nonşalanţă rapoartele unui ghid pastun despre 
amenințările violente la adresa lui, spunând: „câinii care latră nu muşcă”. 
„Sahib”, a răspuns ghidul, „aceşti câini chiar muşcă”. Cavagnari nu a acordat 
nicio atenţie, telegrafiindu-i în mod regulat lui Lytton ştiri despre „sprijinul” 
afgan acordat forţelor sale şi despre „calmul” pe care îl restabilise la Kabul. 
Cea mai simplă explicaţie pentru refuzul său cu urmări dezastruoase de a ţine 
cont de informaţiile care arătau că regimentele neplătite erau gata să 
,muste" este că era convins că are de-a face cu o populaţie inferioară. In 
acest caz, cea mai simplă explicaţie este probabil cea corectă. Dacă ar fi fost 
dispus să rezolve nemulţumirile regimentelor neplătite şi să-şi asigure o 
poziţie defensivă puternică la Kabul, ar fi avut şanse de supravieţuire. Dar nu 
credea că e nevoie. Nici nu s-a deranjat să închidă porţile complexului său 
rezidenţial. Pe 2 septembrie 1879, telegrafia la Peshawar: „Totul e bine în 
ambasada de la Kabul”. A doua zi, Cavagnari şi întregul său personal au fost 
masacrați în reşedinţă de regimentele afgane neplătite, care au declanşat o 
revoltă de amploare. 

După dezastru, Lytton a trimis o nouă forţă de invazie. Printre actele sale de 
răzbunare s-a numărat şi spânzurarea a 49 de afgani pe stâlpi aşezaţi în 
ruinele resedintei lui Cavagnari, pentru presupusa lor implicare în uciderea 
acestuia. Totuşi, în afara Kabulului, rezistența afgană a continuat. Forţele 
britanice au fost limitate de informaţiile inadecvate; expedițiile de 
recunoaştere au fost descurajate de către ofiţerii politici indieni, care se 
temeau să nu provoace ostilitatea triburilor locale.” La Marwand, în iulie 1880, 
forțele neregulate afgane au copleşit mare parte dintr-o forţă operativă 
britanică, circa 1 000 de militari fiind ucişi. Informaţiile provenite de la Kabul 
au rămas în continuare deficitare, o slăbiciune exacerbată de rapoartele 
alarmiste despre planurile ruseşti pentru Afganistan.??? 

Al Doilea Război Afgan s-a încheiat cu victoria britanicilor şi ascensiunea 
unui nou erou imperial, generalul (ulterior feldmaresalul lord) „Bobs” Roberts, 


31? Cavagnari nu a luat în seamă rapoartele informative care arătau cá Yakub Khan nu 
putea fi de încredere. El i-a telegrafiat lui Lytton pe 30 august 1879: „Eu personal cred cá 
Yakub Khan se va dovedi un aliat foarte bun şi că vom putea să-l facem să-şi respecte 
angajamentele”. Vezi Meyer şi Brysac, Tournament of Shadows, p. 192. (N.a.) 


care a răzbunat înfrângerea de la Marwand prin recucerirea Kabulului. Dar a 
fost o victorie à la Pyrrhus. Cavagnari nu a avut niciun succesor în funcţie. 
Marea Britanie a trebuit să-l accepte pe emirul Abdur Rahman, despre care 
stia că îşi petrecuse 11 ani în exil în Taskent sub protecţie rusă, dar despre 
care dispunea de puţine alte informaţii. Deşi Abdur Rahman a cedat Rajului 
trecătoarea Khyber, a refuzat să accepte un reprezentant britanic la Kabul. 
Totuşi, în ciuda temerilor recurente, un amestec de mită, ameninţări şi 
promisiuni de sprijin împotriva vecinilor săi a ţinut Afganistanul departe de 
sfera de influență a Rusiei şi în interiorul sferei de influenţă a Indiei. De 
departe, cel mai de succes serviciu de informații din Afganistan a fost cel al 
lui Abdur Rahman, care şi-a păstrat puterea prin ceea ce Sir Rodric 
Braithwaite numeşte „o poliţie secretă nemiloasă şi omniprezentă”. „Emirul 
de fier”, aşa cum a ajuns să fie cunoscut, a înăbuşit două rebeliuni majore şi a 
ucis aproximativ 100 000 dintre supusii sái.* 

Până în anii 1880, practica diplomaţiei fusese profund schimbată de 
utilizarea tot mai intensă a telegrafului. Telegrama cifrată a devenit cea mai 
frecventă formă de comunicare diplomatică. In 1878, Foreign Office, care îşi 
numerota deja de mult timp mesajele expediate, a început să numeroteze şi 
telegramele.” Simplificand foarte mult interceptarea corespondenţei 
diplomatice, utilizarea telegrafului a marcat un moment de cotitura ín istoria 
spionajului. Una dintre marile probleme ale cabinets noirs din timpul Vechiului 
Regim - cum sá puná mána pe corespondenta diplomaticá stráiná - a fost 
solutionatá în mare măsură. Guvernele, dacă alegeau să facă acest lucru, 
puteau avea acces instant la telegramele care treceau prin birourile de 
telegraf din capitalele lor. De atunci înainte, principala problemă a fost 
decriptarea cifrurilor în care erau scrise telegramele. 

Cu toate acestea, din cauza închiderii Secţiei de criptanaliză în 1844”, 
Marea Britanie, spre deosebire de (în special) Franţa şi Rusia”, nu a putut să 
decripteze nicio telegramă diplomatică până la Primul Război Mondial. După 
ce au renunţat la interceptarea comunicațiilor străine, unii oameni de stat 
britanici au fost preocupaţi de interceptarea de către străini a corespondenţei 
lor. Poate cel mai naiv a fost William Ewart Gladstone, ale cărui patru 
mandate de prim-ministru (1868-1874, 1880-1885, 1886 şi 1892-1894) încă 

asistent la frontiera de nord-vest, printre cei răniţi în Marwand. Când îl întâlneşte pentru 
prima dată pe dr. Watson, Sherlock Holmes îl uimeşte spunând: „După câte observ, aţi 
fost în Afganistan”. Holmes i-a explicat ulterior lui Watson cum a ajuns la această 
concluzie: 
Raționamentul meu a evoluat astfel: avem de-a face cu un gentleman cu aer de medic, 
dar şi cu înfăţişare de militar. Evident, deci, un medic militar. S-a reîntors de curând de la 
tropice, căci are faţa bronzată şi asta nu este culoarea naturală a pielii sale, dovadă că 
încheietura mâinii e albă. A îndurat privatiuni si a fost bolnav, după cum i se vede 
limpede pe fata slăbită. A fost rănit la braţul stâng, deoarece îl tine teapán, nefiresc. 
Unde putea, la tropice, un medic din armata britanică să vadă atâta mizerie şi să-şi 
rănească braţul? Clar, în Afganistan. Tot acest raţionament a durat mai puţin de o 
secundă. Ti-am spus atunci că vii din Afganistan şi dumneata ai rămas uluit. Vezi Conan 
Doyle, A Study in Scarlet, cap. 2. 


De această dată, a existat o greşeală în raţionamentul lui Holmes. Afganistanul nu se află 
la tropice. Eroarea lui Holmes reflectă ignoranta larg răspândită cu privire la Afganistan, 
chiar şi în rândul celor în general informaţi despre Imperiu şi frontierele sale. Vezi Meyer 
şi Brysac, Tournament of Shadows, pp. 202-203. [Citatele în limba română sunt preluate 
din Un studiu în roşu, traducere de Doina Oprita, Editura Leda, Bucuresti, 2005. (NC 
(N.a.) 


reprezintă un record. Odată, în timp ce se afla în vacanţă la Cannes, în timpul 
celui de-al doilea mandat de premier, Gladstone i-a cerut unui prieten să scrie 
adresa pe plicul unei scrisori pe care să o trimită secretarului de externe, 
contele Granville - convins, i-a spus el lui Granville, că, dacă autorităţile 
franceze nu recunosc scrisul său pe plic, nu s-ar deranja să-l deschidă. 
Granville i-a răspuns cu o oarecare exasperare că simplul fapt că o scrisoare 
de la Cannes era adresată Ministerului de Externe era suficient pentru a 
atrage atenţia cabinet noir. „Aţi fi fost un bun funcţionar, un avocat de prim 
rang şi cel mai mare dintre generali, dar ati fi fost un Fouché indiferent în 
relația cu posta", i-a spus el lui Gladstone.” Douăzeci de ani mai târziu, aflat 
în funcţia de secretar de externe, lordul Lansdowne s-a arătat aproape la fel 
de naiv ca Gladstone, trimițând scrisori către ambasadorul său la Paris, Sir 
Edmund Monson, prin poştă, mai degrabă decât cu valiza diplomatică. „Cred 
că este corect să vă spun”, scria Monson în 1902, „că recentele dvs. scrisori 
prin posta au fost desigur deschise de bureau noir [...].”” 

Majoritatea secretarilor de stat americani au fost cel puţin la fel de naivi ca 
Gladstone. După inaugurarea cablului transatlantic dintre America şi Europa 
în 1866, ambasadorul SUA de la Paris, John Bigelow, l-a avertizat pe 
secretarul de stat William Seward despre necesitatea îmbunătățirii cifrurilor 
americane: 


În timp ce mă alătur celor care aduc felicitări pentru modul în care acest triumf al 
ştiinţei moderne este primit de lumea civilizată, consider cá este de datoria mea să 
sugerez [...] că Departamentul de Stat trebuie să-şi procure numaidecât un cifru nou 
[...]. Este puţin probabil că ar fi nimerit pentru scopurile guvernului ca telegramele 
pentru Legatie să fie citite mai întâi de autorităţile franceze şi, cu toate acestea, ştiţi 
bine că nimic nu trece printr-un fir de telegraf francez fără a fi transmis Ministerului 
de Interne. 


Seward a ignorat avertismentul. Codul Departamentului de Stat, vechi de 60 
de ani, era „considerat cel mai nedescifrabil cifru inventat vreodată”, l-a 
asigurat el în mod nechibzuit pe Bigelow. Seward nu avea nici cea mai vagă 
idee despre securitatea cifrurilor. Când a trimis prima sa telegramă 
diplomatică cifrată peste ocean, a trimis şi presei o copie necifrată a textului, 
permițându-le astfel criptanaliştilor francezi să compare cele două versiuni.» 

Marile puteri ale Europei nu au avut însă nevoie de cabinets noirs pentru a 
avea acces la cea mai importantă corespondenţă diplomatică a SUA. Pentru a 
satisface solicitările Congresului de informaţii despre relaţiile externe din 
timpul Războiului Civil, administraţia Lincoln începuse să publice principala 
corespondenţă diplomatică în volume anuale intitulate Foreign Relations of 
the United States (FRUS). Pe timp de pace, administratiile ulterioare au 
continuat tradiţia, chiar cu preţul de a-şi pune în dificultate ambasadorii în 
străinătate.” In 1870, de exemplu, când guvernul italian era pe punctul de a 
prelua Statul Papal al Romei, ambasadorul american, George P. Marsh, a 
trimis un mesaj confidential criptat, acuzándu-i pe italieni de „şovăială, 
tergiversare şi duplicitate”. Departamentul de Stat a publicat mesajul în FRUS 
1870. Mai mult de un an, publicarea acestuia a trecut neobservată de 
publicaţiile italiene. Totuşi, într-o seară din ianuarie 1872, în timp ce Marsh se 
îmbrăca să meargă la cină cu ministrul italian de externe, unul dintre slujitorii 
lui i-a adus un ziar care publicase la loc de cinste extrase din mesajul său. Se 
spune că Marsh aproape a leşinat din cauza şocului. Doar prietenia sa cu 
premierul şi ministrul de externe italieni şi faptul că descrierea făcută de el 
era în principal despre un guvern anterior i-au permis să rămână la Roma. 


Marsh si primul sáu secretar au crezut cá mesajul a fost „intenţionat tipărit de 
Departamentului de Stat în volumul de Foreign Relations cu scopul rău- 
intenţionat de a face ca ambasadorul sau să nu mai deţină legația din Italia". 
Poate că au avut dreptate. Congresmenul republican John Bingham, prieten şi 
susținător aprig al preşedintelui Ulysses S. Grant şi al secretarului de stat 
Hamilton Fish, îşi dorea postul de la Roma. După cum concluzionează un 
studiu recent realizat de un istoric al Departamentului de Stat, „Ce mod mai 
bun de a netezi calea pentru Bingham decât să laşi să scape un mesaj de-al 
lui Marsh, care să-i enerveze pe italieni?"7 

Au mai avut loc şi alte evenimente jenante similare. Un deceniu mai târziu, 
Isaac P. Christiancy, fost ambasador al SUA la Lima, a fost indignat de 
publicarea în FRUS a unei scrisori „private şi personale” pe care i-o trimisese 
secretarului de stat James G. Blaine în 1881, denuntand statul „depravat” 
peruan. „Clasa muncitoare”, a declarat el, e „decăzută fără scăpare”, iar 
clasa conducătoare este atât de necinstită, încât „nu are habar nici măcar ce 
este acel patriotism şi sacrificiu de sine care este esenţial pentru o 
administrare corectă şi onestă a guvernului”. „Această scrisoare”, i-a spus lui 
Blaine, „trebuie tratată ca fiind strict confidențială, numai pentru ochii proprii 
şi pentru cei ai preşedintelui. Viaţa mea nu ar fi în siguranţă aici nici măcar o 
zi dacă ar fi făcută publică”. Din fericire pentru Christiancy, când scrisoarea a 
ajuns pe prima pagină a ziarelor, el părăsise deja Lima. În timp ce, în prezent, 
administratiile americane critică mass-media pentru publicarea WikiLeaks şi a 
altor documente oficiale clasificate, la sfârşitul secolului al XIX-lea rolurile 
erau inversate. Atacul cotidianului Hera/d-Tribune din New York asupra 
Departamentului de Stat s-a bucurat de un larg sprijin: „Dacă este posibil ca 
mesajele confidentiale să fie divulgate de o instituţie atât de importantă ca 
Departamentul de Stat, rezultatul va fi că miniştrii nu vor mai trimite astfel de 
mesaje, preferând să-şi comunice oral opiniile”. În 1886, fostul ambasador 
american în Grecia, Eugene Schuyler, a afirmat că „miniştrii noştri nu se simt 
liberi să-şi exprime faţă de secretar opiniile reale, pentru că au întotdeauna în 
vedere posibilitatea ca mesajele lor să fie publicate [...]”. Aaron A. Sargent, 
ambasador în Germania şi autorul unui mesaj publicat care a provocat vâlvă 
în presa germană, a declarat oficial în faţa Departamentului de Stat că nu va 
mai trimite rapoarte sincere despre probleme controversate.» 

Nici chiar războiul cu Spania, din 1898, nu a reuşit să convingă 
Departamentul de Stat să ia în serios nici securitatea cifrurilor, nici 
confidentialitatea corespondenţei. La apogeul crizei diplomatice de dinaintea 
războiului, Departamentul a primit un raport credibil conform căruia Madridul 
era în posesia principalului cod diplomatic american, „Codul roşu”, introdus în 
1876. Diplomaţia americană pare să nu fi fost afectată de această 
descoperire. Ambasadorul american în Spania a continuat negocierile ca şi 
cum nimic nu s-ar fi întâmplat. Un studiu recent realizat de un istoric al 
Departamentului de Stat „nu detectează nicio schimbare semnificativă în 
comunicările ambasadorului cu Washingtonul chiar şi după ce a aflat că 
acestea erau citite de spanioli”.» Secretarii de stat aflaţi în funcţie de la 
Războiul Civil până la Primul Război Mondial nu cunoşteau, sau nu au fost 
prea interesaţi, de măsura în care erau implicaţi în ceea ce se numea, potrivit 
unei expresii celebre de mai târziu a preşedintelui Woodrow Wilson, 
„diplomaţie deschisă”. 

„EPOCA DE AUR A ASASINATELOR”: ANARHISTI, 
REVOLUTIONARI ŞI MÂNA NEAGRĂ, 1880-1914 


C. o generaţie înaintea Primului Război Mondial, Europa a trecut prin ceea 


ce s-a numit mai târziu „Epoca de aur a asasinatelor".??! „Epoca de aur" a 
început în 1878, odată cu înfiinţarea unui grup terorist secret rus, numit 
Voința Poporului (Narodnaia Volia), primul care a folosit teroarea sistematică 
în scopuri politice.: Un an mai târziu, comitetul său executiv l-a condamnat la 
moarte pe ţarul Aleksandru al II-lea pentru „crime împotriva poporului”. In 
1880, Voința Poporului a reuşit să arunce în aer sufrageria principală din 
Palatul de larnă, ucigând 11 persoane şi rănind alte 55 - nu însă şi pe ţar, 
care întârziase la cină. În martie 1881, la Sankt-Petersburg, sub sania ţarului a 
fost aruncată o bombă. Aleksandru nu a fost rănit, însă, când a coborât din 
sanie ca să examineze rănile cazacilor din escortă, a fost rănit fatal de a doua 
bombă, aruncată de un alt terorist al Vointei Poporului. Asasinarea sa, ca şi 
atacul anterior asupra Palatului de larnă au fost posibile datorită inventării 
dinamitei de către chimistul suedez Alfred Nobel, în special în forma sa 
gelatinoasă mai maleabilă şi mai puternică, mai bine cunoscută sub numele 
de gelinită, descoperită în 1875 şi folosită câţiva ani mai târziu de Voința 
Poporului. Nikolai Kibalcici, cel care construia bombele pentru grupare, a fost 
şi unul dintre pionierii domeniului rachetelor, iar în perioada sovietică un 
crater de pe Lună a primit numele său.: 

Discreditată de eşecul său de a preveni asasinarea ţarului în 1881, Secţia a 
Treia (de Informaţii) a Cancelariei Imperiale fondate de Nicolae | în 1825: a 
fost înlocuită de Ohranka (mai bine cunoscută sub numele de Ohrana), o 
agenţie mai mare de informaţii şi securitate în cadrul Departamentului de 
poliţie. De la sediul său din Sankt-Petersburg, Ohrana coordona o reţea de 
agenţi şi informatori care, până la sfârşitul secolului, avea un efectiv de 
aproximativ 20 000 de oameni şi deschidea zeci de mii de scrisori în oficiile 
poştale de pe întreg teritoriul Imperiului Rus, în căutarea corespondenţei 
subversive. În doi ani de la asasinat, Ohrana a reuşit să submineze 
operaţiunile Vointei Poporului. Până la sfârşitul secolului, în Rusia nu au mai 
fost comise asasinate politice sau atacuri cu bombe reuşite. 

Pentru a monitoriza şi submina activităţile disidentilor politici din 
străinătate, Ohrana a înfiintat o Agenţie pentru Operaţiuni Externe 
(Zagranişnaia Aghentura), al cărei sediu se afla în ambasada Rusiei la Paris, 
principalul centru pentru emigranţi. Conform înregistrărilor Süreté franceze, 
Agenţia pentru Operaţiuni Externe şi-a început activitatea la Paris, probabil la 
scară modestă, în 1882.: Până in 1884, a devenit complet operaţională sub 
conducerea formidabilului Piotr Racikovski, care pare să fi avut simpatii 
revoluţionare la începutul carierei, înainte de a deveni informator pentru 
Secţia a Treia. El a ajuns probabil să fie cel mai influent dintre toţi ofiţerii de 

informaţii externe din Ohrana.* Departe de a se opune operaţiunilor sub 
acoperire ale Ohranei pe pământ francez, Süreté le-a salutat. După o 
experienţă de 30 de ani de colaborare secretă cu Agenţia pentru operaţiuni 
externe rusă, agenţia franceză afirma: „In orice evaluare obiectivă, este 
imposibil să negám utilitatea unei politii ruse care operează la Paris, oficial 
sau nu, şi al cărei obiectiv este menţinerea sub supraveghere a activităţilor 
revoluţionarilor ruşi”. Spre deosebire de rezidenții KGB (şefii de post) de la 
Paris din perioada sovietică, Racikovski, în ciuda faptului că era implicat în 
operaţiuni secrete, a devenit şi o figură proeminentă în înalta societate 
pariziană, făcând avere din speculaţii la bursa si întreţinându-se în mod 
generos la vila sa din Saint-Cloud cu directorii Süreté, preşedinţi, ministri si 
diplomaţi de frunte. Un jurnalist de la Echo de Paris spunea despre el în 1901: 


Dacă îl veţi întâlni vreodată în societate, mă îndoiesc foarte mult că veţi simţi cea 
mai mică bănuială în ceea ce-l priveşte, căci nimic din înfăţişarea lui nu dezvăluie 
ceva din activitatea sa sinistră. Gras, neliniştit, mereu cu un zâmbet pe buze, [...] el 
aduce mai degrabă cu un individ vesel la un chef [...]. Are o slăbiciune destul de 
vizibilă - este pasionat de micile noastre parizience -, totuşi, este cel mai priceput 
agent din cele zece capitale ale Europei.: 


În afară de Rusia, unde Ohrana a devenit practic legea în sine, majoritatea 
statelor europene nu au reacţionat la amenințările tot mai serioase la adresa 
securităţii înființând, ca în secolul XX, servicii specializate (cum este MI5 în 
Marea Britanie), ci sporind responsabilitátile forţelor de poliţie din secolul al 
XIX-lea. La începutul secolului, Fouché, ministrul poliţiei din timpul lui 
Napoleon, a făcut distincţia între poliţia „de jos”, care se ocupa de 
„prostituate, hoţi şi vagabonzi” si ale cărei activităţi se mulțumea să le 
delege, şi poliţia „de top” care se implica în probleme de securitate naţională 
şi care îl interesa personal.* La sfârşitul secolului al XIX-lea, în timpul „epocii 
de aur a asasinatelor” a crescut prioritatea acordată poliţiei „de top”. 

În anii care au urmat asasinării lui Aleksandru al II-lea, capitala europeană 
care a suferit cel mai mare număr de atacuri cu bombe a fost Londra. In 
„Războiul dinamitei” din 1881-1885, fenienii irlandezi au încercat să pună 
capăt guvernării britanice în Irlanda printr-o campanie de atacuri teroriste cu 
bombă. În perioada 1883-1885, la Londra au fost detonate mai multe bombe 
decât în oricare dintre campaniile IRA declanşate un secol mai târziu. Tot 
atunci au fost folosite şi primele bombe cu ceas. Fenienii au reuşit să 
detoneze bombe la Consiliul administrativ local din Whitehall, Camerele 
parlamentului, Turnul Londrei, birourile publicaţiei 7he Times, mai multe gări 
principale, metroul londonez şi Scotland Yard. „Camerele parlamentului”, 
scria The Times în martie 1883, „sunt verificate de parcă am trăi permanent 
în ajunul unui complot al lui GUY FAWKES..." In mai, secretarul de interne, Sir 
William Vernon Harcourt, îi scria prim-ministrului William Gladstone: „Aceasta 
nu este o urgenţă trecătoare, care să necesite un remediu de moment. 
Fenianismul este o conspirație permanentă împotriva guvernării engleze [în 
Irlanda], care va dura mult după ce viaţa mea se va fi încheiat şi ale cărei 
activităţi trebuie detectate şi controlate de o organizaţie stabilă”. In centrul 
„organizaţiei stabile” create de Harcourt se afla un nou departament de 
informaţii din cadrul Poliţiei Metropolitane, Secţia specială irlandeză, înfiinţată 
în martie 1883. Birourile sale erau situate imprudent la primul etaj al unei 
clădiri în mijlocul Great Scotland Yard, chiar deasupra unui closet public. Deşi 
un agent de poliţie care făcea de gardă în faţa clădirii „nu a observat nimic 
suspect la nicio persoană care a intrat în closet”, fenienii au reuşit să plaseze 


acolo o bombă de mare putere, cu explozie întârziată, care a demolat 
birourile Secţiei speciale irlandeze (unde, din fericire, nu se afla nimeni în 
momentul respectiv) în seara zilei de 30 mai 1884.?? 

După cercetarea altor closete amplasate strategic, o toaletă publică în 
apropierea castelului Windsor a fost închisă şi s-a dat alarma generală când s- 
a descoperit că toată canalizarea Parlamentului fusese refăcută de muncitori 
irlandezi. Regina Victoria a fost cuprinsă de „o stare de mare nelinişte cu 
privire la situaţia creată în general", temându-se că trenul regal ar putea fi 
atacat în drum spre Balmoral.» 

Cu toate acestea, după arestarea a 20 de fenieni, „Războiul dinamitei” s-a 
încheiat brusc la începutul lui 1885, fără alte daune, nici la Scotland Yard, nici 
la toaletele publice. O încercare ulterioară a fenienilor de a pune la cale, în 
1887, „un spectacol de artificii” pentru a perturba jubileul de aur al reginei 
Victoria, cu explozii în Westminster Abbey şi Parlament, a fost un fiasco. 
Scotland Yard a fost avertizat din timp de informatori şi i-a supravegheat pe 
atentatorii americani de origine irlandeză chiar de la plecarea acestora din 
Statele Unite. Doi dintre atentatori au fost arestaţi imediat ce au ajuns în 
Anglia, iar un al treilea a murit înainte să reuşească poliţia să-l aresteze. Din 
Secţia specială irlandeză şi alte forţe antifeniene a fost format un nou corp de 
forţe de ordine, Secţia specială a Poliţiei Metropolitane, cu responsabilităţi 
legate de criminalitatea politica. 

Cel mai mediatizat atac terorist cu bombă de la sfârşitul anilor 1880 a fost 
cel comis la o tipografie din Geneva, folosită de emigranții narodnici ruşi, unii 
dintre ei foşti membri ai Vointei Poporului. Narodnicii, aşa cum si intentionase 
Racikovski, i-au acuzat pe rivalii lor revoluționari, marxiştii. Însă responsabil 
pentru explozie fusese chiar Racikovski, care a raportat la sediul Ohrana 
printr-o telegramă codată: „Sâmbătă seara m-am bucurat să distrug la 
Geneva tipografia Vointei Poporului, împreună cu [...] toate publicaţiile 
revoluţionare”. Cand narodnicii au înfiinţat o nouă tipografie la Paris, şi 
aceasta a fost distrusă, în februarie 1887. Agenţia pentru Operaţiuni Externe, 
probabil Racikovski însuşi, l-a plătit pe principalul propagandist narodnic, Lev 
Tihomirov, să scrie foi volante în care să-i acuze pe marxişti pentru 
distrugerea tiparnitelor.? Cel mai mare triumf al propagandei înşelătoare a lui 
Racikovski a fost acela de a atrage un grup de emigranţi narodnici într-un 
complot fals pentru asasinarea ţarului Aleksandru al III-lea. Unul dintre agenţii 
săi, Abram Landezen, care se infiltrase în rândurile narodnicilor, a utilizat 
fonduri oferite în secret de Racikovski pentru a înfiinţa un atelier pentru 
producerea bombelor într-o pădure de lângă Paris. Când construcţia bombelor 
era destul de avansată, Racikovski l-a anunţat despre complot pe 
ambasadorul rus, baronul Morenheim, care nu ştia că operaţiunea fusese 
organizată de Agenţia pentru Operaţiuni Externe a Ohranei chiar din 
ambasada sa. Morenheim a cerut poliţiei franceze să-i aresteze pe 
complotişti. In 1890, doi dintre ei au fost condamnaţi la câte trei ani de 
închisoare. Conducătorul lor, Landezen, care fugise, a fost condamnat in 
absentia tot la trei ani de închisoare. Lovitura de propagandă a lui Racikovski 
a convins mass-media şi publicul francez de realitatea amenințării 
reprezentate de emigranții „nihilişti” ruşi. Sub numele de Arkadi Harting, 
Landezen a revenit câţiva ani mai târziu ca şef al Agenţiei pentru Operaţiuni 
Externe din Paris.» 

Numărul total de victime din „Epoca de aur a asasinatelor” a fost relativ 
modest raportat la standardele terorismului din secolul XXI. Între 1880 şi 
1914, aproximativ 150 de persoane au fost ucise şi mai puţin de 500 au fost 
rănite. Printre cei ucişi sunt incluşi însă un număr fără precedent - şi încă 
neegalat - de şefi de stat si de guvern: printre ei, ţarul Aleksandru al II-lea al 
Rusiei (1881), împărăteasa Elisabeta a Austriei (1898), regele Umberto | al 
Italiei (1900), regele Carlos | al Portugaliei si mostenitorul său (1908), regele 
George | al Greciei (1913), preşedintele Sadi Carnot al Franţei (1894), 
preşedintele american William McKinley (1901) si prim-miniştrii spaniol 
Antonio Cánovas del Castillo (1897) si rus Piotr Stolipin (1911). Multi altii au 
scăpat cu viaţă ca prin urechile acului. In 1906, de exemplu, regele Alfonso al 
XIII-lea şi regina Victoria a Spaniei au supravieţuit unui atac cu bombă în ziua 
nunţii lor, în urma căruia au fost ucişi 31 de soldaţi şi trecători. 

Anarhiştii au fost responsabili pentru cele mai multe dintre atacuri. Deşi 
majoritatea anarhistilor nu erau violenti, o facțiune a mişcării din Europa şi 
Statele Unite credea în asasinarea conducătorilor ca „propagandă a faptei” 
concepută să demonstreze limitele puterii statului şi să încurajeze revolta 
populară. Tentativele de asasinat ale anarhiştilor nu utilizau tehnologie 
avansată. De exemplu, niciun terorist anarhist francez din anii 1890 nu avea 
cunoştinţe despre construirea sau utilizarea bombelor cu gelinită comparabile 
cu cele de care dispuneau, cu un deceniu înainte, Vointa Poporului din Rusia 
sau fenienii din Anglia. Primul terorist care a folosit dinamita în Franţa a fost 
ucenicul unui boiangiu, Francois-Claudius Ravachol, care, împreună cu alti 
anarhişti, a furat, în februarie 1892, o cantitate considerabilă de dinamită 
dintr-o carieră din sud-estul Parisului. O lună mai târziu, a încercat de două 
ori, fără succes, să folosească o parte dintre batoanele de dinamită pentru a 
asasina un magistrat. De ambele dáti, magistratul a scăpat nevătămat, desi 
alte opt persoane au fost rănite. In ciuda amatorismului primei utilizări în 
scopuri teroriste a acesteia în Franţa, prefectul alarmist al Senei a 
concluzionat în 1893 că atacurile teroriste de pe continent au fost comandate 
şi coordonate de un (mitic) comitet internaţional anarhist (aşa-numitul „Club 
al dinamitei”) cu sediul la Londra, printre membrii căruia se numărau rusul 
Piotr Kropotkin, precum si anarhiştii francezi Charles Malato şi Louis Matha.» 

Cele mai cunoscute atacuri teroriste anarhiste franceze din anii 1890 - 
comise asupra Camerei Deputaţilor şi a preşedintelui Republicii - nu au fost 
mai sofisticate decât cele ale lui Ravachol. La 9 decembrie 1893, Auguste 
Vaillant, un muncitor şomer care fusese închis de patru ori pentru furt şi 
cerşetorie, a obţinut un permis pentru Camera Deputaţilor, în baza căruia 
putea asista la o şedinţă din rândul al doilea al galeriei pentru public. Avea 
ascunsă în pantaloni o bombă artizanală prost construită, pe care o umpluse 
cu praf de puşcă, acid sulfuric, cuie mici şi ţinte. In mijlocul unei dezbateri, el 
a aruncat bomba în Cameră, unde a provocat doar răni minore, iar 
preşedintele Camerei a anunţat că dezbaterea va continua ca şi cum nimic nu 
s-ar fi întâmplat: „Messieurs, la séance continue”. Securitatea Camerei era 
atât de deficitară încât Vaillant, deşi fusese rănit de propria bombă, a reuşit 
să scape şi să se ducă la spital. A fost arestat atunci când personalul medical 
i-a găsit urme de praf de puşcă pe mâini şi a fost ulterior încarcerat şi 
condamnat la ghilotină; înainte de a fi executat a strigat: „Moarte burgheziei! 
Trăiască Anarhia!"* 

In Franţa, ca şi în majoritatea celorlalte ţări europene, a existat un contrast 
extraordinar între supravegherea tot mai intensă şi anchetarea anarhiştilor, 
pe de o parte, şi lipsa unei atentii speciale pentru protecţia liderilor politici 


impotriva atacurilor anarhiste, pe de altá parte. Ín zorii zilei de Anul Nou 
1894, la trei săptămâni după arestarea lui Vaillant, politia franceză a început 
să perchezitioneze 552 de adrese presupus subversive. În următoarele două 
luni, a arestat 248 de persoane suspectate de activităţi anarhiste.” Arestările 
din Franţa şi din alte ţări europene, deşi au vizat, fără îndoială, şi mulţi 
disidenti politici nonviolenti, au eliminat din circulaţie mai multi potenţiali 
asasini. Printre cei arestaţi în Italia în 1894, de exemplu, s-a aflat şi criminalul 
anarhist Gaetano Bresci, care, după un an în detenţie pe insula Lampedusa, a 
emigrat în New Jersey, de unde s-a întors în 1900 pentru a-l asasina pe regele 
Umberto, folosind un revolver american.» 

In februarie 1894, prefectura de politie din Paris si-a centralizat activitatea 
de informatii sub conducerea lui Louis Puibaraud (sau Puybaraud), fost 
funcţionar superior în Ministerul de Interne, căruia i s-a acordat titlul de 
directeur-général des recherches. Imperiul sáu de informaţii a inclus o brigadă 
de peste 100 de detectivi (de câteva ori mai mulţi decât omologii lor din 
Secţia specială de la Scotland Yard) care a monitorizat activităţile anarhiştilor 
şi a întocmit o listă detaliată cu numele şi adresele acestora.:* Totuşi, 
Puibaraud nu a avut nicio responsabilitate legată de supravegherea a ceea ce 
s-a numit mai târziu „protecţie de securitate” împotriva atacurilor anarhiste. 

Asasinarea preşedintelui Sadi Carnot la 24 iunie 1894 a fost rezultatul unui 
atac anarhist chiar mai puţin sofisticat decât al lui Vaillant, deşi de data 
aceasta atacul a avut mai mult succes. Asasinul anarhist italian Sante 
Caserio, care era decis să-l răzbune pe Vaillant ucigându-l pe Carnot, era 
înarmat doar cu un pumnal, vorbea foarte puţin franceza şi s-a bazat pe 
ajutorul anarhiştilor locali pe parcursul călătoriei prin Franţa. După cum a 
recunoscut chiar el la proces: „Pe drumul spre Lyon, am găsit la fiecare 40 
sau 50 de kilometri mici grupuri de compagnons [colegi anarhişti], toţi 
francezi, dar foarte buni şi primitori cu ceilalţi compagnons". Odată ajuns la 
Lyon, Caserio s-a bazat probabil tot pe anarhistii locali ca să identifice traseul 
lui Carnot şi locul unde ar fi fost cel mai vulnerabil acesta.» La şase luni după 
atacul cu bombă de la Camera Deputaţilor, protecţia asigurată preşedintelui 
era atât de deficitară, încât Caserio n-a trebuit decât să se instaleze pe 
traseul lui Carnot. Escorta de cavalerie superb înveşmântată a preşedintelui 
nu avea decât un rol pur ceremonial şi s-a dovedit total incapabilă să-l 
împiedice pe Caserio să se urce în trăsura deschisă a lui Carnot: 


Am auzit „Marseilleza” şi strigătele „Vive Carnot!” Am văzut cum se apropie 
cavaleria. Am înţeles cá a venit momentul şi m-am pregătit. Văzând trásura 
preşedintelui, mi-am tras pumnalul şi am aruncat teaca. Apoi, când trăsura trecea 
aproape de mine, am sărit pe treaptă, m-am sprijinit cu mâna stângă de trăsură şi cu 
mâna dreaptă am înfipt pumnalul în pieptul preşedintelui.= 


Eşecuri fundamentale similare ale măsurilor de protecţie au permis altor 
anarhişti să-i asasineze, în numai trei ani, pe prim-ministrul spaniol, 
împărăteasa Austriei şi regele Italiei. Când anarhistul italian Michele Angiolillo 
a ajuns în staţiunea balneară Santa Águeda, în august 1897, pentru a-l 
asasina pe prim-ministrul spaniol Antonio Cânovas del Castillo, l-a găsit pe 
acesta stând singur pe o bancă din spa. Angiolillo a scos un revolver dintr-un 
buzunar interior al hainei şi l-a împuşcat mortal. Un an mai târziu, un alt 
anarhist italian, Luigi Lucheni, a găsit-o pe împărăteasa Elisabeta a Austriei 
(deghizată în nobilă austriacă) plimbându-se de-a lungul promenadei de la 

Geneva, cu doamna ei de companie, dar fără gardă de corp. Lucheni venise la 
Geneva intentionand să-l asasineze pe ducele d'Orléans, pretendent la tronul 
Franţei. După ce a descoperit că d'Orléans a plecat, a profitat în schimb de 
ocazia neaşteptată de a o ucide pe împărăteasă, cu un pumnal artizanal făcut 
dintr-o andrea ascuţită, lungă de 10 centimetri. Lucheni a spus mai târziu: 
„Am venit la Geneva pentru a ucide un suveran, cu scopul de a da un 
exemplu celor care suferă şi celor care nu fac nimic pentru a-şi îmbunătăţi 
poziţia socială; nu a contat pentru mine cine era suveranul pe care urma să îl 
omor”.2 

Amenințarea terorismului anarhist în Marea Britanie era probabil mai 
scăzută decât în orice altă ţară mare. Câţiva amatori care încercau să 
construiască bombe au fost arestaţi la Walsall în 1892; poliţia locală este încă 
în posesia uneia dintre bombele lor. Anarhistul francez Martial Bourdin, care s- 
a aruncat în aer fără să vrea în timp ce încerca să dărâme Observatorul Regal 
din Greenwich în 1894, este cunoscut în principal pentru că i-a oferit lui 
Joseph Conrad inspiraţia pentru romanul Agentul secret. Având puţine acte de 
terorism de investigat, Secţia specială şi-a îndreptat atenţia asupra 
presupuselor ameninţări reprezentate de forme de subversiune mai vagi. A 
început, de exemplu, să bănuiască un scop sinistru în spatele activităţilor Ligii 
Legitimitátii, care făcea campanie pentru a pune capăt discriminării împotriva 
copiilor nelegitimi. Inspectorul John Sweeney de la Secţia specială era convins 
că Liga a fost folosită de anarhişti pentru a promova dragostea liberă şi a 
submina ordinea socială. Sweeney a achiziţionat un exemplar din Psychology 
of Sex a lui Havelock Ellis de la secretarul Ligii, George Bedborough, apoi l-a 
arestat imediat pentru că i-a vândut-o. După condamnarea lui Bedborough 
pentru calomnie obscenă în 1898 şi după un raid al poliţiei în birourile sale, 
Liga a fost desfiinţată.» 

Deşi anarhişti precum Caserio, Angiolillo şi Lucheni se deplasau peste 
graniţe, majoritatea asasinatelor şi tentativelor de asasinat anarhiste au fost 
opera unor persoane care acționau singure sau a unor grupuri mici. Totuşi, 
uciderea în lanţ a preşedintelui francez, a prim-ministrului spaniol şi a 
împărătesei austriece de către anarhiştii italieni a alimentat credinţa unor 
guverne si a forţelor de poliţie nationale în existenţa unei mari conspirații 
anarhiste la nivel internaţional. După asasinarea împărătesei Elisabeta, prim- 
ministrul italian, generalul Luigi Pelloux, l-a informat pe ministrul său de 
justiţie că atât guvernele străine, cât si ,confidentii nostri din străinătate” au 
trimis avertismente în legătură cu „o vastă conspirație împotriva vieţii tuturor 
şefilor de stat si în special împotriva regelui Italiei”. 

Guvernul italian a luat iniţiativa convocării unei „Conferinţe internaţionale 
pentru apărarea societăţii împotriva anarhiştilor”, care a avut loc la Roma în 
perioada 24 noiembrie-21 decembrie 1898 - prima adunare internaţională 
organizată vreodată cu scopul de a combate terorismul. A fost şi singura 
conferinţă antianarhistă paneuropeană, la care au participat diplomaţi şi şefi 
ai forţelor de poliţie din toate cele 21 de ţări europene, cu excepţia uneia. 
(Muntenegru, singurul stat care nu a trimis niciun delegat, a fost reprezentat 
de Rusia.) In ciuda unei serii de atacuri anarhiste produse în Franţa la 
mijlocul anilor 1890, Leopold Viguié, directorul Süreté Générale, a informat cu 
mândrie la conferinţă cá toti suspectii anarhişti din Franţa erau sub 
supraveghere constantă şi cá Süreté avea dosare despre toate persoanele 
potential periculoase, care includeau atât fotografii din fata, cat şi din profil. 
In realitate, Viguié îşi exprimase adeseori, în discuţii particulare, scepticismul 
în privinţa fiabilitátii rapoartelor, chiar şi a celor provenite de la unii dintre cei 


mai bine plasați informatori ai Sûreté. Miniştrii de interne mai puţin 
experimentati si de obicei cu mandate de scurtá duratá in guvernele care se 
schimbau frecvent in timpul celei de-a Treia Republici franceze aveau 
tendinţa sa ia mai în serios rapoartele agenţilor alarmisti.” 

Toţi delegaţii la conferinţa de la Roma, cu excepţia britanicilor (care s-au 
abținut), au acceptat propunerea germană ca agenţiile din fiecare tara să îşi 
tina anarhiştii rezidenţi sub supraveghere atentă si să facă schimb de 
informaţii cu alte agenţii.» După conferinţă au existat un număr mare de 
plângeri din partea anarhistilor din cauza supravegherii sporite si a cooperării 
transfrontaliere între forţele de poliţie. Ziarul anarhist londonez Freedom scria 
în martie 1899: 


Aşa-numitele secrete ale conferinţei antianarhiste încep să iasă încet-încet la 
iveală. Un tovarás italian, un muncitor zidar care a avut îndrăzneala să vorbească în 
urmă cu trei săptămâni într-o întâlnire din Ungaria, a fost arestat şi predat poliţiei 
italiene. În Anglia, tovarásii italieni sunt intimidati şi terorizati sistematic de Scotland 
Yard.» 


Dar conferinţa de la Roma nu a dus la o îmbunătăţire semnificativă a 
protecţiei oferite de poliţie familiilor regale si miniştrilor împotriva încercărilor 
de asasinat. Pe 4 februarie 1900, prinţul de Wales, viitorul rege Eduard al VI- 
lea, a fost aproape să fie asasinat la gara Bruxelles Nord, unde tocmai se 
urcase în trenul regal care urma să-l ducă la Copenhaga, împreună cu soţia sa 
daneză, prinţesa Alexandra. Securitatea din gară era atât de redusă, încât 
Jean-Baptiste Sipido, un anarhist belgian în vârstă de 15 ani, a reuşit să urce 
în vagonul regal, să îşi strecoare mâna prin fereastra deschisă şi să tragă 
două focuri de armă înspre Eduard, de la o distanţă de mai puţin de 2 metri. 
„Dacă nu ar fi fost un trăgător atât de nepriceput”, scria Eduard mai târziu, 
„nu văd cum m-ar fi putut rata." In lipsa unei protectii adecvate din partea 
poliţiei, a rămas de datoria şefului de gară să lupte cu Sipido şi să-l 
imobilizeze. Eduard şi-a păstrat sângele rece în tot acest timp. Potrivit lui 
Charlotte Knollys, care se afla în vagonul lui, „Bertie nu s-a schimbat deloc la 
faţă, iar prinţesa s-a comportat la fel de bine”. In timp ce trenul lor pleca din 
gară, Eduard şi Alexandra s-au aplecat spre fereastra deschisă pentru a saluta 
mulţimea veselă de pe peron - un gest curajos, care a fost tot o eroare 
elementară de securitate, deoarece era foarte posibil să se mai afle încă un 
asasin în mulţime.» Când a ajuns la Copenhaga, fără ca soţia sa să ştie, 
Eduard i-a trimis o telegramă amantei sale, Alice Keppel, pentru a o asigura 
că este nevătămat.= 

Cu toate acestea, s-a înfuriat pe vărul său, regele Leopold al II-lea, si pe 
Curtea belgiană pentru că nu l-au pedepsit exemplar pe Sipido. Juriul din 
procesul acestuia l-a achitat pe motiv că, „ţinând cont de vârstă, nu a 
acţionat cu discernământ” şi, prin urmare, nu era responsabil din punct de 
vedere legal. Sipido a fugit imediat în Franța.» 

Nici incidentul în urma căruia prinţul de Wales a scăpat ca prin urechile 
acului la Bruxelles, nici conferinţa de la Roma nu au determinat vreo 
îmbunătăţire a măsurilor de protecţie în Italia. Asasinarea regelui Umberto - 
ucis la Monza, în iulie 1900, după ce supravietuise în urma altor două 
tentative de asasinat - a fost, ca şi în cazul preşedintelui Carnot, cauzată de 
incapacitatea elementară de a asigura protecţia unui şef de stat care 
călătorea într-o trăsură deschisă. Asasinul său, anarhistul Gaetano Bresci, se 
afla la 3,5 metri de trăsura regală în momentul în care a tras trei focuri de 
armă spre Umberto, cu un revolver cu care se antrenase de multe ori. 


Autopsia a dezvăluit cá două dintre focurile de armă fuseseră letale. 
Deoarece pedeapsa capitală fusese abolită în Italia în 1889, Bresci a fost 
primul regicid european care nu a fost executat. A murit în închisoare un an 
mai târziu, aparent sinucigându-se - mai probabil de mâna gardienilor. 

După încercarea de asasinat de la Bruxelles, prinţul de Wales a fost însoţit 
în călătoriile sale în străinătate de inspectorul William Melville, şeful Secţiei 
speciale de la Scotland Yard. Melville era probabil conştient că în timpul 
multor călătorii la Paris din anii 1870, efectuate de obicei incognito, fără 
garda de corp britanică, prinţul Eduard fusese ţinut sub supraveghere discretă 
de către poliţia din Paris - în parte din cauza riscului unor atacuri feniene sau 
anarhiste, în parte pentru a-i monitoriza contactele politice şi sociale. Unii 
dintre prietenii aristocrați ai lui Eduard erau ostili regimului republican al 
Franţei. De asemenea, poliţia încerca să afle şi dacă vreuna dintre amantele 
cu care s-a întreţinut în apartamentul de la Hótel Bristol din piaţa Vendóme 
erau agenţi agitatori regalişti. Poliţia a făcut eforturi mari pentru a-i identifica 
amantele atât prin supraveghere, cât şi prin interogarea vecinilor, servitorilor 
şi portarilor şi a constatat că prinţul de Wales prefera blondele înalte, bine 
îmbrăcate.» Scotland Yard nu era la fel de bine informat ca politia din Paris 
despre viaţa privată a lui Eduard. 

Pe lângă faptul că i s-a încredinţat responsabilitatea pentru protecţia 
personală a lui Eduard în 1900, Melville a fost responsabil şi pentru 
aranjamentele de securitate (la scară modestă conform standardelor 
contemporane) la înmormântarea reginei Victoria, în februarie 1901, la care 
au participat aproape 50 de membri ai familiilor regale din străinătate. 
Kaizerul Wilhelm al II-lea, care, ca nepot al Victoriei, era unul dintre cei trei 
mari indoliati, l-a adus ca gardă personală pe Gustav Steinhauer, fost 
Kriminalkommissar în poliţia din Berlin, instruit ca detectiv privat la agenţia 
Pinkerton din Chicago şi vorbitor fluent de engleză cu accent american. 
Melville a colaborat îndeaproape cu Steinhauer pentru stabilirea măsurilor 
necesare pentru asigurarea securităţii kaizerului, întreţinându-l la cină cu 
trabucuri şi cu „una sau două sticle de vin” la Simpson's Grand Cigar Divan 
din Strand. Ulterior, Steinhauer a spus o poveste, melodramatică şi probabil 
neadevărată, despre cum îl însoţise pe Melville în urmărirea a trei ucigasi 
nihilişti ruşi, care au scăpat după ce ar fi omorât o informatoare din Secţia 
specială. Melville i-a spus kaizerului că fusese impresionat de experienţa lui 
Steinhauer în domeniul informaţiilor. „Da, Steinhauer este un om minunat!”, a 
răspuns kaizerul. Melville a avut, de asemenea, întâlniri frecvente, unele 
dintre ele la Scotland Yard, cu Piotr Racikovski şi alţi ofiţeri ai Agenţiei pentru 
Operaţiuni Externe a Ohranei, în cursul vizitelor periodice ale acestora la 
Londra. In timp ce investiga activităţile revoluţionarilor ruşi - cum a fost si 
cazul lui Lenin, care a stat pentru prima dată la Londra între 1902 şi 1903 -, 
Racikovski a locuit în condiţii de lux într-un apartament de la hotelul Savoy.» 

In martie 1901, la doar o lună de la înmormântarea reginei Victoria, kaizerul 
a rămas cu o cicatrice sub ochiul drept în urma unui atac comis la Bremen de 
un muncitor despre care s-a spus că era „alienat mintal”. După aceea, 
Wilhelm al II-lea a fost probabil cel mai bine protejat monarh european; garda 
sa de corp a fost extinsă, ajungând la 60 de persoane pentru călătoriile în 
afara Berlinului.” Melville a continuat să ofere asistenţă pentru asigurarea 
protecţiei personale a kaizerului în timpul vizitelor acestuia în Marea Britanie. 
Kaizerul i-a făcut cadou, de-a lungul timpului, un ceas şi un lanţ de aur, un 
inel si o cutie pentru trabucuri. In 1903, la pensionarea sa oficială din Secţia 
specială, Melville a devenit membru al Ordinului Regal Victorian (MVO), în 


semn de apreciere si recunoastere a serviciilor sale pentru securitatea regalá 
în ţară si în străinătate. The Times a relatat cá Scotland Yard a pierdut 
serviciile „celui mai cunoscut detectiv al vremii”. Cu toate acestea, Melville a 
rămas implicat în secret în activităţile de informaţii ale Ministerului de Război, 
devenind ulterior „detectiv-şef” al MI5. 

Dintre liderii marilor puteri, şefii de stat din Statele Unite înfruntau probabil 
cel mai mare risc. În jumătatea de secol de dinaintea Primului Război Mondial, 
au fost asasinați trei preşedinţi: Abraham Lincoln, James A. Garfield si William 
McKinley. Comisia Warren, care a anchetat asasinarea preşedintelui John F. 
Kennedy, a ajuns ulterior la concluzia că acestea s-au produs, în mare parte, 
din cauza unor deficiente în materie de securitate.» In seara de 14 aprilie 
1865, actorul John Wilkes Booth a reuşit să intre în loja preşedintelui de la 
Ford's Theatre din Washington şi să-l împuşte pe Lincoln de la mică distanţă. 
Booth a sărit apoi din lojă pe scenă şi, deşi şi-a fracturat un picior, a scăpat în 
mijlocul haosului creat (cu toate că a fost capturat şi împuşcat după două 
săptămâni). Garda de corp a preşedintelui din acea seară, polițistul John F. 
Parker, care fusese instruit să stea de pază în fata lojei lui Lincoln, şi-a părăsit 
postul ca să se uite la piesă, după care a ieşit din clădirea teatrului şi s-a dus 
să bea într-un bar din apropiere. Preşedinţii de după Războiul Civil nu au avut 
deloc gardă de corp. În 1881, James A. Garfield a fost rănit mortal cu pistolul 
într-o gară din Washington de un bărbat cu nemulțumiri delirante. 

Preşedinţii de astăzi sunt protejaţi de Serviciul Secret al SUA, care acum 
face parte din Departamentul pentru Securitate Internă. Fondat în 1865, 
Serviciul Secret a avut iniţial un cu totul alt rol. Ca parte a Departamentului 
Trezoreriei, principala sa responsabilitate era combaterea numărului tot mai 
mare de falsuri apărute după introducerea, cu trei ani înainte, a bancnotelor 
de hârtie. Cu toate acestea, deoarece a fost singura agenţie federală care se 
ocupa cu aplicarea legii până la înfiinţarea, în 1908, a Biroului de Investigaţii 
al Departamentului de Justiţie (devenit ulterior FBI), Serviciul Secret a fost 
implicat periodic şi în alte operaţiuni. După ce a descoperit un complot 
împotriva preşedintelui Grover Cleveland în 1894, a fost solicitat pentru 
protecţia prezidenţială, iniţial ad-hoc. Protecţia a devenit permanentă după 
asasinarea preşedintelui William McKinley, în septembrie 1901, în timpul unei 
recepții publice la Expoziţia Pan-Americană din Buffalo, unde trei agenti ai 
Serviciului Secret împreună cu patru detectivi din Buffalo si patru soldati îşi 
împărțeau  responsabilitatea pentru asigurarea securității preşedintelui. 
Asasinul, autointitulatul anarhist Leon Frank Czolgosz, stătea la coada 
formată de cei care aşteptau să dea mâna cu McKinley. Când i-a venit rândul, 
Czolgosz l-a împuşcat pe preşedinte de două ori cu o armă ascunsă sub o 
batistă. Agenţii Serviciului Secret, slab instruiți, împreună cu alti câţiva, au 
sărit imediat asupra lui Czolgosz - în ciuda faptului că, astfel, l-au lăsat pe 
McKinley fără gardă şi vulnerabil în cazul atacului unui al doilea asasin. După 
ce Czolgosz fusese dezarmat şi deşi nu a opus rezistenţă, agentul principal al 
Serviciului Secret, George Foster, l-a „lovit între ochi când s-a ridicat” şi l-a 
doborât.» 

În ciuda lipsei de profesionalism dovedite de Serviciul Secret în abordarea 
atacului asupra lui McKinley, Casa Albă i-a acordat în 1902 responsabilitatea 
permanentă de a asigura protecţia prezidenţială - în mare parte pentru că nu 
exista nicio altă agenţie federală de investigaţii capabilă să preia această 
misiune. Au trecut însă alţi patru ani înainte de a primi aprobarea oficială şi 
finanţare din partea Congresului. Primele dosare despre anarhişti suspecti din 
registrele Serviciului, datând aparent din 1901-1902, sunt primitive după 


standardele principalelor forte de poliţie europene, înregistrând numele 
suspectilor anarhişti, locurile lor de reşedinţă (de obicei fără adrese exacte) şi 
unele comentarii precum „foarte periculos”, dar fără detalii biografice sau 
descrieri fizice.“ 

Inainte de Primul Război Mondial, de departe cel mai activ serviciu european 
de informaţii, atât în ţară, cât şi în străinătate, era Ohrana, care a fost unic 
atât în ceea ce priveşte atribuţiile, cât şi gama de activităţi desfăşurate. Alte 
forte de poliţie europene acționau în condiţiile legii. Ohrana era legea în sine. 
In materie de criminalitate politică, avea autoritatea de a căuta, de a 
intemnita şi de a exila pe oricine. Totuşi, Rusia ţaristă nu a devenit niciodată 
întru totul un stat polițienesc. După standardele sovietice ulterioare, 
autoritatea enormă a Ohranei a fost folosită doar la o scară modestă. Chiar şi 
în timpul represiunii din anii 1880, doar 17 persoane au fost executate pentru 
crime politice - toate asasinate reale sau tentative de asasinat. Printre 
teroriştii care au fost duşi la eşafod se număra Aleksandr Ulianov, condamnat 
la moarte pentru implicarea într-un complot nereuşit pentru a-l ucide pe 
Aleksandru al Ill-lea pe 1 martie 1887, la a şasea aniversare a asasinării lui 
Aleksandru al II-lea. Se spune că fratele lui Ulianov, în vârstă de 17 ani, 
Vladimir (cunoscut ulterior alias Lenin), a jurat răzbunare regimului țarist. 
Până în 1901, 4 113 ruşi se aflau în exil intern pentru infracţiuni politice, 180 
dintre ei fiind condamnaţi la muncă silnică. 

Cel mai persecutat grup din Imperiul Rus au fost evreii. Antisemitismul 
popular, pogromurile încurajate de stat, legile aplicate discretionar şi 
multiplele forme de discriminare din timpul domniilor lui Aleksandru al Ill-lea 
(1881-1894) şi Nicolae al Il-lea (1894-1917) au dus la exodul câtorva milioane 
de evrei, în special în Statele Unite. Regimul, de la ţar în jos, i-a considerat pe 
evrei un tap ispăşitor convenabil spre care să îndrepte nemulţumirile 
populaţiei. Deşi nu Ohrana a generat antisemitismul sprijinit de stat, a 
contribuit la implementarea acestuia. Unul dintre ofiţerii săi, M.S. Komisarov, 
a primit o recompensă oficială de 10 000 de ruble pentru incitarea unor 
revolte antievreiesti, cu ajutorul unor broşuri tipărite la tiparnitele 
Departamentului de Poliţie. In acelaşi timp, şeful Agenţiei pentru Operaţiuni 
Externe, Piotr Racikovski, a fost probabil responsabil pentru plăsmuirea 
celebrului manifest antisemit intitulat Protocoalele înțelepților Sionului, care 
ar fi dezvăluit un complot evreiesc secret pentru a asigura dominaţia 
mondială. Deşi Protocoalele aveau o influenţă limitată înainte de Primul 
Război Mondial, au constituit ulterior un text-cheie al antisemitismului nazist 
şi fascist, devenind, probabil, cea mai influentă plásmuire din secolul XX.^ 

La 20 de ani după asasinarea lui Aleksandru al ll-lea de către Voința 
Poporului, Rusia a devenit din nou arena principală a asasinatului politic. 
Cauza directă au fost protestele studenţilor împotriva restricţiilor privind 
întrunirile si manifestatiile politice. Pe 14 februarie 1901, Piotr Karpovici, un 
student exmatriculat, l-a împuşcat şi rănit mortal pe N.P. Bogolepov, ministrul 
reactionar al educaţiei. Mulţi studenti au văzut în Karpovici un erou. Aceştia 
au fost radicalizati în continuare de intervenţia brutală a cazacilor, care au 
dispersat violent o mare manifestaţie studenţească desfăşurată pe 4 martie în 
faţa catedralei Kazan din Sankt-Petersburg. Karpovici a fost sprijinit cel mai 
mult de studenţii care făceau parte din nou-infiintatul Partid Socialist- 
Revoluționar (SR, de unde denumirea de eseri), care îşi propunea să înfiinţeze 
un stat socialist, pe baza tradiţiilor de proprietate comună din Rusia rurală. În 
1902, unul dintre fondatorii SR, charismaticul Grigori Gherşuni, a fondat o 
„Organizaţie de luptă”, dedicată atacurilor teroriste. Rapoartele poliţiei îl 


descriau drept „un artist al terorii”. Potrivit unui funcţionar din Ohrana, avea 
„un talent incredibil [...] pentru a atrage tineri neexperimentați, care erau 
uşor de manipulat”. Un coleg din SR spunea că are „ochi care-ţi pătrundeau în 
suflet”. Prima ţintă majoră a Organizaţiei de luptă a fost ministrul de interne, 
S.N. Sipiaghin. Pe 2 aprilie 1902, un student care făcea parte din Organizaţie, 
Stepan Balmasov, a intrat în palatul Mariinski îmbrăcat în uniforma unui 
aghiotant, i-a înmânat lui Sipiaghin un plic în care s-a descoperit ulterior că se 
afla un document de condamnare la moarte, apoi l-a împuşcat de două ori de 
aproape. După asasinat, conducerea eserilor a declarat pentru prima dată 
oficial că Organizaţia de luptă aparţinea partidului şi că folosirea terorii era 
compatibilă cu propaganda paşnică. Asasinatul politic i-ar „trezi chiar şi pe cei 
mai adormiti filistini [...] şi i-ar obliga, chiar împotriva voinţei lor, sa 
gândească politic”. Deşi oficial sub controlul Comitetului Central al SR, 
Organizaţia de luptă îşi alegea propriile ținte.” 

Principala sursă de informaţii a Ohranei despre SR au fost agenţii infiltrati. 
Cel mai apreciat dintre ei a fost Evno Azev, menţionat pentru prima dată în 
dosarele Ohranei la începutul anilor 1890, ca „revoluţionar evreu”. În 1893, şi- 
a oferit serviciile sale ca agent plătit. În 1902, fără îndoială spre încântarea 
Ohranei, a devenit membru atât al Comitetului Central al SR, cât şi al 
Organizaţiei de luptă, pe care a ajuns ulterior s-o şi conduca.** 

Printre ţintele Organizaţiei de luptă s-a numărat brutalul şi antisemitul 
ministru de interne V.K. Plehve, care era, printre altele, responsabil de 
Ohrana. Deşi Azev a informat despre existenţa complotului, din teama de a-i 
devoala acoperirea lui Azev, Ohrana nu a luat măsuri de precauţie adecvate, 
astfel încât, pe 28 iulie 1904, Plehve a fost ucis de o bombă aruncată sub 
trăsura lui în timp ce era condus la o gară din Sankt-Petersburg. Şi mai 
senzationalá a fost asasinarea, pe 17 ianuarie 1905, tot cu o bombă aruncată 
în trăsură, a unchiului ţarului, Marele Duce Serghei, guvernatorul general al 
Moscovei. Serghei era atât de reactionar, încât îi interzisese soţiei sale să 
citească Anna Karenina, de teamă că ar putea să trezească în ea „curiozitate 
nesănătoasă şi emoţii violente". Următoarea ţintă majoră a Organizaţiei de 
luptă a fost prim-ministrul Piotr Stolipin. Pe 12 august 1906, membrii 
organizaţiei au pătruns în vila acestuia şi au detonat mai multe bombe. Deşi 
au fost rănite mai mult de 12 persoane, inclusiv unul dintre copiii lui Stolîpin, 
de această dată, prim-ministrul a scăpat nevátámat. 

De-a lungul perioadei în care au avut loc aceste asasinate, Azev a avut 
întâlniri periodice cu şeful Ohranei din Sankt-Petersburg, A.V. Gherasimov, 
care pare să fi considerat că, deşi era dificil să acţioneze pe baza unei mari 
părţi din informaţiile lui Azev, valul de asasinate ar fi fost şi mai grav fără 
infiltrarea sa în Organizaţia de luptă. Măsurile antiteroriste au devenit şi mai 
complicat de pus în practică din cauza amplelor tulburări din timpul Revoluţiei 
din 1905, când Boris Savinkov, membru al Organizaţiei, declarase că „oricine 
purta uniformă” era o ţintă.” Dinastia Romanov a supravieţuit Revoluţiei din 
1905 nu cu ajutorul Ohranei, ci datorită armatei care i-a rămas fidelă. 

Carierele paralele ale lui Azev ca lider al eserilor şi agent principal al 
Ohranei s-au încheiat dramatic în 1908. Responsabil pentru dezvăluirea vieţii 
sale duble a fost Vladimir Burtev, un eser care îşi asumase misiunea de a-i 
identifica pe spionii poliţiei în rândurile revoluţionarilor. Când a văzut că Azev 
se plimba fără restricţii prin Sankt-Petersburg în 1906, Burtev s-a întrebat: 

,Dacá l-am recunoscut atát de usor pe Azev de la distantá, de ce nu pot 
detectivii din poliţie, care cu siguranţă îl cunosc din vedere, să-l recunoască 
atunci când apare atât de vizibil la Sankt-Petersburg?” Înseamnă cá Azev, a 
concluzionat el, lucrează pentru Ohrana. Desi Azev şi-a susţinut nevinovăția 
cu oarecare succes în următorii doi ani, o anchetă realizată la sfârşitul lui 
1908, condusă de conducătorii SR de la Paris (un loc mai sigur pentru anchetă 
decât Sankt-Petersburg), i-a stabilit vinovăția. | s-au dat 24 de ore să 
mărturisească şi s-au făcut pregătiri pentru execuţia lui. Azev a fugit din Paris 
în zorii zilei următoare. Duma de Stat a decis declanşarea unei anchete în 
cazul lui Azev. In calitate de prim-ministru, Stolîpin a reacţionat la scandalul 
din februarie 1909 cu o rar întâlnită justificare publică a infiltrării agenţilor în 
organizaţiile subversive: „Atâta timp cât există terorism revoluţionar, va fi 
întotdeauna nevoie de acţiuni politienesti". Revolutionarii socialişti, umiliti de 
revelaţia că şeful Organizaţiei de luptă fusese un agent al Ohranei, au 
renunţat la asasinate. Cui îi era loial cu-adevărat Azev este şi azi o chestiune 
controversată. Deşi probabil nu va exista niciodată un răspuns definitiv, este 
posibil că acesta să fi lucrat pentru bani şi adrenalină, mai degrabă decât din 
angajament fata de SR sau regimul țarist. Bine plătit de Ohrana, el a 
delapidat bani din fondurile Organizaţiei de luptă (o mare parte dintre ele 
obţinute din jafuri asupra băncilor) şi a trăit în stil mare, speculând atât la 
bursă, cât şi în cazinouri, unde era adesea însoţit de o fostă chansonniére.'* 

La doar doi ani după ce Stolîpin a justificat public infiltrarea agenţilor în 
organizaţii revoluţionare, el însuşi a căzut victimă unui agent al Ohranei de 
loialitate incertă. Pe 1 septembrie 1911, atât ţarul, cât si Stolipin au participat 
la o seară de gală la Opera din Kiev, pentru a marca a 15-a aniversare a 
emancipării iobagilor ruşi. La eveniment a fost prezent şi Dmitri Bogrov, agent 
al Ohranei în vârstă de 24 de ani, care câştigase înainte încrederea 
directorului Ohranei din Kiev oferind informaţii despre modul cum teroriştii 
produceau si distribuiau explozibili. Intr-o pauză, in timp ce Stolîpin vorbea 
lângă orchestră, Bogrov l-a împuşcat de două ori cu un pistol. Potrivit unui 
martor ocular, prim-ministrul „şi-a desfăcut redingota albă şi, uitându-se la 
vesta îmbibată de sânge, a fluturat mâna de parcă spunea: «Totul s-a 
terminat». Apoi s-a prăbuşit pe un scaun si a spus clar si distinct, cu o voce 
care a fost auzită de toţi cei care stăteau lângă el, «Sunt fericit să mor pentru 
tar»,. Stolîpin a supravieţuit încă cinci zile, apoi a murit din cauza rănilor. Pe 
12 septembrie, în drum spre execuţie, Bogrov i-a spus unuia dintre gardieni: 
„Singurul moment fericit din viaţa mea a fost când am aflat că Stolîpin a 
murit”. Cu toate acestea, în timpul interogatoriului său îndelungat, el a oferit 
o relatare confuză a motivelor sale. Un element central al motivatiei sale pare 
să fi fost remuscarea simțită pentru anarhistii pe care îi trádase Ohranei. El a 
afirmat cá trádarea sa a fost descoperitá de revolutionari, care i-au spus cá 
nu se poate „reabilita” decât ucigând un demnitar al statului.» 

Ohrana a considerat că în Partidul Social-Democrat al Muncii marxist din 
Rusia (PSDMR), care, în 1903, avea o aripă bolşevică şi una mensevicá, era 
mai simplu să infiltreze agenti decât în mişcările socialist-revolutionare 
narodnice, în parte pentru că nu prezenta o ameninţare teroristă. În ciuda 
profundelor suspiciuni ale lui Lenin cu privire la revoluționarii nebolsevici, el 
era destul de naiv cu privire la pericolul infiltrării agenţilor Ohranei. Chiar şi 
după demascarea senzationala a lui Azev, nu şi-a dat seama cá dr. lacov 
Jitomirski, reprezentantul bolşevic la Berlin, era agent al Ohranei din 1902 şi 
raporta periodic despre călătoriile lui Lenin în timpul exilului. După ce a fost 
expulzat din Berlin în 1907, Jitomirski a participat la cel de-al cincilea congres 


al PSDMR, organizat în acel an la Londra, şi s-a stabilit la Paris, de unde a 
continuat sá raporteze Agentiei pentru operatiuni externe.» S.P. Beletki, 
directorul Departamentului de Politie, a spus ulterior cá scopul politicii sale de 
dinainte de război era, „în întregime”, să împiedice cu orice pret unificarea 
socialismului rus. „Am acţionat”, a spus el, „conform principiului dezbină şi 
cucereşte.” Omul pe care-l credea cel mai probabil capabil să-i ţină dezbinati 
pe socialiştii ruşi era Lenin.» Deşi multi bolşevici sperau într-o reunificare cu 
menşevicii, Lenin s-a opus ferm.?? In timp ce Ohrana credea cá un PSDMR 
unit ar însemna o mişcare socialistă mai slabă, Lenin era convins că, 
dimpotrivă, existenţa unui partid bolşevic separat era cheia victoriei. Doar o 
elită disciplinată, îndoctrinată, „monolitică”, formată din revoluționari indarjiti 
putea duce poporul rus către tara fagaduintei. 

Cel mai de succes agent de infiltrare al Ohranei în rândurile bolşevicilor a 
fost Roman Malinovski, un muncitor din Moscova cu antecedente penale 
recrutat în 1910, care, doi ani mai târziu, a fost unul dintre cei şase bolşevici 
aleşi ca deputaţi în Dumă. „Pentru prima dată”, scria Lenin emoţionat, „avem 
un lider remarcabil din rândul muncitorilor care ne reprezintă în Dumă”. Într- 
un partid dedicat revoluţiei proletare, dar care nu avea încă lideri proletari, 
Lenin l-a considerat pe Malinovski, promovat mai departe în Comitetul Central 
Bolşevic, drept o figură de mare importanţă: „Este cu adevărat posibil să 
construim un partid al muncitorilor cu astfel de oameni, deşi dificultăţile vor fi 
incredibil de mari!” După alegerile din 1912, deputaţii bolşevici şi mensevici 
din Dumă au format un singur grup PSDMR. Dar când grupul s-a scindat în 
1913, Malinovski a devenit preşedinte al „facţiunii” bolşevice. 

Până în 1912, Lenin a înţeles, cu întârziere, cât de grave ar fi putut fi 
consecinţele infiltrárii unor agenti ai Ohranei. La iniţiativa sa, Comitetul 
Central bolşevic a numit o comisie cu trei membri, care să analizeze 
posibilitatea unor astfel de provocări. Unul dintre membri era Malinovski. În 
iulie 1913, Lenin a discutat despre problema infiltrării în timpul unei întâlniri 
cu el şi cu alţi doi conducători bolşevici, Lev Kamenev şi Grigori Zinoviev. 
Doar Malinovski a sesizat ironia concluziei lor, potrivit căreia exista un agent 
al Ohranei, „apropiat” de cei şase deputaţi al căror lider era el. | s-a cerut să 
fie „cât mai conspirativ”, pentru a reduce la minimum riscul infiltrării poliţiei. 
Aproape simultan, Malinovski l-a convins pe Lenin să-l numească pe colegul 
său, Miron Cernomazov, şi el agent al Ohranei, la conducerea Pravdei.* 
Lucrările „comisiei pentru provocări”, ca si revelatiile despre Azev l-au făcut 
pe Lenin să conştientizeze eficacitatea operaţiunilor Ohranei, chiar dacă nu l- 
au alertat cu privire la rolul lui Malinovski. Există multe avantaje, scria el, 
dacă partidele revoluţionare sunt conduse de „câţiva profesionişti, la fel de 
bine pregătiţi si cu experienţă ca si politia securităţii de la noi".» 

Desi Beletki l-a descris pe Malinovski drept „mândria Ohranei”, stresul vieţii 
sale duble s-a dovedit în cele din urmă prea mare. Chiar şi Lenin, cel mai 
puternic susţinător bolşevic al lui Malinovski, era îngrijorat de faptul că bea 
prea mult. In mai 1914, într-o perioadă când se spunea ca Malinovski 
ajunsese să bea vodcă din ceainice, Ministerul de Interne, temându-se 
probabil de un scandal public în cazul în care purtarea tot mai capricioasă a 
acestuia ar fi dus la descoperirea rolului său de agent al Ohranei în Dumă, a 
decis să scape de el. Malinovski şi-a dat demisia din Duma şi a fugit din 
Sankt-Petersburg cu suma de 6 000 de ruble pe care Ohrana l-a îndemnat sa 

o folosească pentru a începe o nouă viaţă în străinătate. Zvonurile cá a fost 
agent s-au răspândit repede. luli Martov, liderul mensevic, a scris în iunie: 
„Suntem foarte siguri, fără cea mai mică îndoială, că este un agent 
provocator [...], dar dacă vom reuşi să dovedim asta este o altă chestiune”. 
Lenin a respins, în schimb, acuzaţiile împotriva lui Malinovski, deşi a 
recunoscut că acesta a comis o „sinucidere politică”. 

Deoarece Lenin a petrecut atât de mult timp în exil în străinătate, 
supravegherea lui de către Ohrana a fost mai puţin strictă decât în cazul lui 
Stalin (născut losip Djugasvili), care se afla în general în Rusia. Lenin se afla la 
Londra în timpul Revoluţiei din 1905 (ca şi în alte cinci perioade dinaintea 
Primului Război Mondial) şi la Zurich în timpul Revoluţiei din februarie 1917, 
care l-a luat complet prin surprindere. Dosarul Ohranei despre Stalin a fost 
probabil cel mai detaliat document realizat de o agenţie de informaţii despre 
un agent politic subversiv. Dosarul conţine peste 100 de volume, cercetate în 
prezent de istoricul Svetlana Lohova. După Revoluţia Bolşevică, Stalin a inclus 
toate volumele în arhiva sa personală şi le-a citit mulţi ani, făcând numeroase 
adnotări şi însemnări ocazionale. Din câte se ştie, niciun alt lider mondial nu a 
petrecut atât de mult timp răsfoind dosarul de informaţii despre viaţa sa din 
trecut. 

După cum arată cercetările lui Lohova, au rămas multe subiecte de discutat, 
de la viaţa sa privată până la cariera de revoluţionar. Deşi Stalin ştia că 
fusese supravegheat, el trebuie să fi fost uimit de detaliile extrem de 
indiscrete din dosarul său voluminos - cum ar fi cartea poştală erotică pe care 
i-a trimis-o în 1912, la 34 de ani, logodnicei în vârstă de 16 ani a unui prieten, 
promitándu-i un sărut „passssssional”, pentru că acesta era singurul mod în 
care merita să fie sărutată. Intre 1902 şi 1916, Stalin a petrecut mai mult 
timp în închisoare şi în exil intern decât în libertate, dar a scăpat din exil de 
şase ori. In 1906, a reuşit să se sustragă supravegherii Ohranei si a participat 
la cel de-al patrulea congres al PSDMR de la Stockholm, la care Lenin a 
condus atacurile bolşevice asupra menşevicilor rivali. În 1907, din nou 
neobservat de Ohrana, a reuşit să plece la Londra pentru a participa la şi mai 
furtunosul al cincilea congres al PSDMR, unde Lenin a fost cel mai important 
delegat bolşevic. 

In cea mai mare parte a Europei, în anii imediat premergători Primului 
Război Mondial, „epoca de aur” a asasinatului politic părea să nu mai fie la 
modă. Exceptia principală au fost Balcanii, unde exista o lungă rivalitate de 
asasinate între cele două mari familii sârbe, dinastiile Obrenovic şi 
Karageorgevic, iar unii ofiţeri sârbi de informaţii considerau asasinatul drept 
instrument politic. Cel mai şocant asasinat al unui şef de stat în „epoca de 
aur" a fost cel al regelui Aleksandru Obrenovic şi al reginei Draga, comis în 
palatul regal de la Belgrad. Complotul în vederea răsturnării violente a 
dinastiei Obrenovic a început în 1901, sub conducerea lui Dragutin 
Dimitrievici, un locotenent solid din Statul-Major sârb, cunoscut admiratorilor 
săi ca „Apis”, din cauza presupusei sale asemănări cu zeul-taur cu umeri largi 
din mitologia Egiptului Antic. Până în primăvara lui 1903, numărul 
conspiratorilor ajunsese la peste 120, printre ei numărându-se ofiţeri din 
garda palatului şi aghiotantul regelui. 

In primele ore ale zilei de 11 iunie 1903, 28 de ofiţeri răsculați ai armatei 
sârbe, hotărâți să înlocuiască dominaţia familiei Obrenovic cu cea a rivalilor 
din familia Karageorgevic, care se dovedeau mult mai docili, au năvălit în 
palatul regal. Apis stabilise să facă parte din echipa de asasini, însă a fost 
împuşcat şi rănit de gărzile loiale regelui, în apropiere de intrarea în palat. 


Restul echipei i-a gásit pe Aleksandru si Draga in spatele dormitorului regal, 
ascunsi într-o încăpere folosită de camerista reginei pentru călcatul rufelor. 
Regele şi regina au fost împuşcaţi şi strápunsi cu baionetele, desfigurati astfel 
încât să nu mai poată fi recunoscuţi, partial eviscerati cu săbiile, după care 
asasinii au aruncat cadavrele mutilate pe o fereastră a palatului, lăsându-le să 
cadă în curte. Asasinii au pătruns şi în apartamentele prim-ministrului Dimitrie 
Cincar-Markovic şi ale ministrului de război Milovan Pavlovic, ucigandu-i pe 
amândoi. Ministrul de interne, Belimir Teodorovic, a fost şi el împuşcat şi lăsat 
să moară, însă a supravieţuit. Ministrul britanic la Belgrad, Sir George 
Bonham, a fost şocat de „totala absenţă a regretelor civilizate” în faţa 
asasinatelor brutale. A doua zi a fost sărbătoare naţională, iar străzile din 
Belgrad au fost împânzite cu steaguri, în timp ce Apis, rănit, a devenit erou 
national. Regele Petru I, capul dinastiei Karagheorghievic, aflat în exil la 
Geneva, a revenit în Serbia (mai târziu lugoslavia) ca monarh constituţional, 
cu sprijinul armatei, pentru următorii 18 ani. zez 

Începând din acel moment, principalul obiectiv al comploturilor lui Apis şi 
ale regicizilor sârbi a fost stăpânirea austriacă din Balcani, care se tot 
extindea, mai ales după ce fostele provinciile otomane vecine Bosnia şi 
Herţegovina, cu o însemnată populaţie de etnici sârbi, au fost alipite în 1908 
Imperiului Austro-Ungar. În 1911, Apis, care primise un post la catedră la 
Academia Militară Sârbă, a devenit unul dintre cei şapte fondatori ai unei aşa- 
zise societăţi militare secrete, denumită „Unitate sau Moarte!” (Ujedinjenje ili 
smrt!), mai cunoscută sub numele de Mâna Neagră (7rna ruka), care avea ca 
scop crearea unei Serbii Mari din care să facă parte toţi sârbii din Peninsula 
Balcanică. Violenţa metodelor Mâinii Negre a fost rezumată de însemnele sale 
cu craniu şi oase încrucişate, cuţit, otravă şi bombă. Când a fost întrebat mai 
târziu cu privire la alegerea unor astfel de simboluri macabre, Apis a răspuns 
că este de datoria tuturor nationalistilor sârbi „să salveze Serbia cu bombe, 
cuțite şi puşti”. De asemenea, el a apărat folosirea otrăvii de către Mâna 
Neagră „atât ca mijloc de atac, cât şi pentru a salva pe cineva dacă a căzut în 
mâinile inamicului” - cu alte cuvinte, pentru a se sinucide. În cafenelele din 
Belgrad, existenţa Mâinii Negre a devenit un secret public. Membrii săi s-au 
infiltrat atât în corpul ofiţerilor, cât şi în Ministerul de Externe. Apis a fost 
trimis de armată în Macedonia pentru operaţiuni sub acoperire, apoi într-o 
parte a Imperiului Otoman, înainte de invazia sârbă din Primul Război 
Balcanic, din 1912. In 1913, în timpul ocupaţiei sârbeşti asupra unei mari părţi 
a Albaniei otomane, Mâna Neagră a fost folosită de Ministerul de Externe de 
la Belgrad pentru a negocia cu căpeteniile locale din Albania. 

În august 1913, cu un an înainte de izbucnirea Primului Război Mondial, Apis 
a fost promovat în funcţia de şef al serviciului de informaţii al Statului-Major 
General. Niciun alt şef de serviciu de informaţii din Europa dinainte de război 
nu a fost atât de putin supus controlului politic. Nikola Pašić, liderul Partidului 
Radical al Poporului Sârb şi prim-ministru în cea mai mare parte a perioadei 
cuprinse între 1904 şi 1918, la fel ca mulţi dintre colegii săi, îl considera pe 
Apis o ameninţare la adresa securităţii naţionale. Ministrul de interne, Milan 
Protic, l-a numit „o ameninţare la adresa democraţiei”. Ca mulţi ofiţeri ai 
armatei sârbe, Apis dispretuia Partidul Radical. In primăvara lui 1914, se 
spune cá Pašić a numit Mâna Neagră „un stat în stat".* 

În Bosnia si Herţegovina aflate sub stăpânire austriacă, Mâna Neagră si o 
organizaţie naționalistă sârbă mai veche, Narodna Odbrana, au colaborat 
îndeaproape cu activişti prosârbi, cei mai importanţi dintre aceştia fiind 
membrii organizaţiei „Tânăra Bosnie" (M/ada Bosna). La deschiderea lucrărilor 
parlamentului bosniac în iunie 1910, un „tânăr bosniac”, Bogdan Jerajic, a tras 
cinci gloanţe asupra guvernatorului austriac. Niciunul dintre proiectile nu şi-a 
atins tinta, astfel încât pe al şaselea şi l-a tras în cap (politia austriacă La 
păstrat într-o expoziţie macabră într-un „muzeu al crimelor”). Jerajic a devenit 
un erou al presei naţionaliste de la Belgrad, iar mormântul unde se afla 
cadavrul său decapitat s-a transformat în altar pentru „tinerii bosniaci”. 
Atacul său asupra guvernatorului austriac a marcat începutul folosirii 
sistematice a terorismului politic împotriva guvernării austriece. În cei patru 
ani scursi de la moartea lui Jeraji€ până la asasinarea arhiducelui Franz 
Ferdinand la Sarajevo, pe 28 iunie 1914, au avut loc alte şapte atacuri 
similare, precum şi câteva zeci de comploturi nereuşite în provinciile slave de 
sud ale Imperiului Austriac. 

Personajele-cheie în comiterea asasinatelor de la Sarajevo au fost trei 
studenti „tineri bosniaci”, care au fost radicalizati şi mai mult în timpul şederii 
lor la Belgrad din 1912 până în 1914: Gavrilo Princip, Nedeljko Cabrinovic şi 
Trifko Grabez.* Mâna Neagră le-a furnizat bombe şi pistoale semiautomate 
Browning, i-a antrenat într-o pădure din apropierea Belgradului şi, ulterior, i-a 
ajutat să treacă prin contrabandă armele peste graniţa cu Serbia. Tinta lor 
iniţială, decisă în 1913, a fost generalul Oskar Potiorek, guvernatorul autoritar 
austro-ungar al Bosniei. In primăvara lui 1914, tinta a devenit însă 
moştenitorul tronului austro-ungar, arhiducele Franz Ferdinand, dupa ce a 
luat decizia de a efectua o vizită oficială în capitala Bosniei împreună cu soţia 
sa, Sophie. Apis a fost probabil informat pentru prima dată că arhiducele şi 
Sophie urmau să vină la Sarajevo pe 28 iunie 1914 de Rade Malobabic, un 
sârb născut în Austro-Ungaria, care furniza informaţii militare austriece 
membrilor Mâinii Negre din rândurile ofiţerilor de frontieră sârbi. La rândul lor, 
aceştia le transmiteau către Apis şi serviciile sârbe de informaţii militare.» 

Deşi probabil că Apis a fost cel care a decis iniţial asasinarea lui Franz 
Ferdinand la Sarajevo, modificarea țintei a fost salutată de Princip, Cabrinovic 
şi Grabez, care au aflat despre planurile arhiducelui abia când au citit în ziar 
despre vizită. Inainte să plece de la Belgrad spre Sarajevo, cu o lună înaintea 
vizitei arhiducelui, Princip îi scria lui Danilo Ilić, confidentul său şi fost coleg de 
cameră din Belgrad, informându-l despre planul de a-l ucide pe arhiduce şi 
cerându-i să mai găsească membri pentru echipa de asasini. Ilić a mai găsit 
trei potenţiali asasini: Cvjetko Popovic, în vârstă de 18 ani, Vasoan Cubrilovic, 
în vârstă de 17 ani (ambii studenţi sârbi bosniaci), şi Muhamed Mehmedbasic, 
un tâmplar musulman bosniac în vârstă de aproximativ 25 de ani.* 

Cât ştia prim-ministrul Nikola Pasic despre planurile de asasinat ale lui Apis 
probabil nu se va şti niciodată. Țăranul bosniac care i-a călăuzit pe Princip şi 
Grabez peste graniţa bosniacă era informator al guvernului sârb şi a raportat 
Ministerului de Interne de la Belgrad despre mişcările şi armele pe care le 
transportau, deşi raportul sáu nu menţionează planul de asasinat. Pašić a 
ordonat oprirea contrabandei cu arme din Serbia spre Bosnia, însă guvernul 
de la Belgrad nu mai controla frontiera. Ulterior, un ministru a afirmat că 


327 Analiza cu adevărat impresionantă a lui Tim Butcher asupra lui Gavrilo Princip în 7he 
Trigger susţine, neconvingător, că radicalizarea acestora se datorează mai puţin anilor 
petrecuţi la Belgrad şi influenţei Mâinii Negre, fiind în realitate o reacţie la sărăcia şi 
oprimarea slavilor bosniaci din sud. (Nal 


premierul le spusese membrilor cabinetului cu aproximativ o lună înainte de 
vizita arhiducelui că asasinii erau în drum spre Sarajevo pentru a-l ucide. 
Trimisul sârb la Viena, aparent conform instrucţiunilor lui Pašić, a transmis 
doar un avertisment vag cu privire la un complot de asasinat, care nu a fost 
luat în serios de autorităţile austriece.“ 

În ciuda numărului fără precedent de capete incoronate şi miniştri asasinați 
în cursul generaţiei anterioare, pe măsură ce se apropia Primul Război 
Mondial, în cea mai mare parte a Europei protecţia demnitarilor rămânea o 
ramură remarcabil de puţin dezvoltată a activităţii de informaţii - şi cel mai 
mult la Sarajevo. Deşi arhiducele era o ţintă evidentă, călătorind într-o maşină 
decapotată şi purtând o cască împodobită cu pene verzi de păun şi o tunică 
bleu cu guler auriu, măsurile de securitate în timpul vizitei sale la Sarajevo au 
fost superficiale. Franz Ferdinand a respins drept nedemnă ideea de a fi 
protejat de gărzi de corp sau de soldaţi care să stea între el şi mulţime pe 
traseul procesiunii. Guvernatorul Bosniei, generalul Potiorek, care răspundea 
de securitate în timpul vizitei, i-a batjocorit pe cei din personalul său care 
credeau că Tinerii Bosniaci, pe care-i considera „copii”, sunt în stare să pună 
la cale o ameninţare serioasă de atentat. La Sarajevo, securitatea era 
asigurată de cei 120 de membri ai forţei de poliţie locale, care nu dispuneau 
de nicio formă de culegere de informaţii antiteroriste. Cei şapte tineri asasini 
care aşteptau cu bombe şi arme de foc pe traseul arhiducelui erau dispuşi să- 
şi dea viaţa pentru a da o lovitură dramatică în favoarea libertăţii slavilor din 
Balcani rămaşi sub stăpânire austriacă. Primul asasin care aştepta pe 
marginea drumului când a trecut convoiul regal de automobile prin centrul 
oraşului, de-a lungul râului Miljacka, era Muhamed Mehmedbasic, care până la 
urmă şi-a pierdut cumpătul în momentul critic şi a reuşit ulterior să fugă în 
Serbia. Următorul era mai hotărâtul Nedeljko Cabrinovic, care a scos o bombă 
din buzunarul hainei, a lovit capsa detonantă de un stâlp şi a aruncat-o înspre 
maşina arhiducelui. Văzând bomba aruncată, Franz Ferdinand a ridicat braţul 
pentru a o îndepărta şi a reuşit să o devieze în spate, unde a căzut în stradă. 
Deşi explozia bombei a rănit spectatori şi pe ocupanţii maşinii următoare, 
cuplul regal a scăpat nevătămat. La sosirea la Primărie, furios, Franz 
Ferdinand i-a spus primarului: „Domnule primar, vine cineva aici pentru o 
vizită şi este primit cu bombe! Este scandalos!” Dar, în ciuda riscului evident 
al unei alte tentative de asasinat, vizita regală a continuat. 

Măsurile de securitate de la Sarajevo au fost şi în continuare atât de 
necorespunzătoare, încât, după recepţia de la primărie, şoferii maşinilor cu 
care se deplasau cuplul regal şi primarul nu au fost anunţaţi că traseul a fost 
modificat, astfel încât Franz Joseph să-i viziteze la spital pe răniţi. In confuzia 
creată, maşina regală a intrat pe drumul greşit şi a fost nevoită să se 
întoarcă. În timp ce se deplasa încet înapoi, a trecut pe lângă un alt membru 
al grupului de asasini: Gavrilo Princip. Deşi surprins că i se serveşte o ţintă 
atât de uşoară, Princip a scos un pistol din buzunar şi a tras două focuri la 
distanţă mică, ránindu-i mortal atât pe Franz Ferdinand, cât şi pe Sophie.??? 

Apis şi-a acoperit atât de bine urmele în planificarea asasinatului de la 
Sarajevo, încât rolul său exact nu mai poate fi identificat. Cu toate acestea, 
poliţia austro-ungară a descoperit mai multe decât se aşteptase despre 
grupul de asasini. După asasinate, din câte ştia şi Apis, toţi plănuiseră să se 


328 Cea mai cunoscută fotografie făcută după asasinatul de la Sarajevo este de obicei 
considerată a fi cea care înfăţişează prinderea lui Gavrilo Princip. De fapt, fotografia arată 
arestarea unui trecător nevinovat, Ferdinand Behr, în timpul confuziei care a urmat 
uciderii cuplului regal. (Sarajevo History Museum) (Nal 


sinucidá, astfel incát sá nu poatá fi interogati. Dar, din motive necunoscute, 
otrava oferită de Mâna Neagră nu a avut efect. De îndată ce şi-a aruncat 
bomba, Cabrinovic a înghiţit cianură, ca şi Princip după ce a împuşcat cuplul 
regal. Deşi amândoi au făcut spume la gură şi s-au îmbolnăvit grav, nu au 
murit. La mai puţin de o oră după arestarea lui Princip, în stare de şoc şi 
surprins că este în viaţă, acesta a recunoscut în faţa poliţiei că, la întoarcerea 
în Sarajevo de la Belgrad, îşi înregistrase adresa din strada Oprkanj. Acolo 
politia l-a găsit şi l-a arestat pe Ilić, iar sub patul sáu a descoperit gentile pe 
care le folosise pentru a depozita armele asasinilor. Sute de sârbi bosniaci 
care nu au avut nicio legătură cu asasinatul au fost arestaţi şi maltratati. 
Pentru a încerca să-i protejeze pe cei nevinovaţi, Princip le-a spus lui llic si 
Grabež, de îndată ce i s-a permis să îi vadă: „Mărturisiţi totul, cum am obţinut 
bombele, cum am călătorit şi cu cine am stat, ca să nu li se mai facă râu 
oamenilor nevinovaţi”. In conformitate cu dreptul austriac, nicio persoană 
sub 20 de ani nu putea fi executată. Princip a murit în închisoare din cauza 
tuberculozei în 1918. Cel mai tânăr membru al grupului de asasini, Cubrilovic, 
a supravieţuit, devenind, după al Doilea Război Mondial, ministru în guvernul 
comunist din lugoslavia al maresalului Tito. Ilić şi două persoane mai în vârstă 
implicate în complotul de asasinat din Sarajevo au fost judecaţi şi executaţi. 

Fără sprijinul şi îndrumarea Mâinii Negre, tinerii şi neexperimentatii asasini 
din Sarajevo nu ar fi putut să încerce, pe 28 iunie 1914, asasinarea lui Franz 
Ferdinand. Chiar şi cu ajutorul dat asasinilor de Mâna Neagră, numai eşecurile 
elementare ale serviciilor austro-ungare de securitate, care păreau să nu fi 
învăţat nimic din atacurile criminale asupra altor membri ai familiilor regale şi 
lideri politici europeni din cursul generaţiei anterioare, au asigurat reuşita 
asasinatului. Lipsa de protecţie a arhiducelui şi a soţiei sale în autoturismul 
decapotabil Graf & Stift a repetat erorile care permiseserá uciderea, printre 
alţii, a preşedintelui Carnot al Franţei şi a regelui Umberto al Italiei în trásurile 
lor deschise trase de cai. 

Mâna Neagră a jucat un rol crucial în planificarea asasinatului şi sprijinirea 
asasinilor, deoarece Apis a condus singura agenţie de informaţii semnificativă 
din Europa de dinainte de război aflată în mare parte în afara controlului 
guvernului ţării sale. Dacă Pasic ar fi putut să impună controlul politic asupra 
serviciilor sârbe de informaţii, asasinii Tinerilor Bosniaci din Sarajevo ar fi fost 
lipsiţi de sprijinul de care aveau nevoie. Prin implicarea lui în asasinate, Apis a 
avut un rol mai important în izbucnirea Primului Război Mondial decât oricare 
alt şef de serviciu de informaţii. Abia la opt luni după izbucnirea războiului, 
autoritatea sa a fost serios contestată. În martie 1915, prinţul regent 
Alexandru, moştenitor al tronului sârb, l-a demis din postul de şef al serviciilor 
de informaţii şi l-a mutat la operaţiuni militare. După aceea, Apis a jucat doar 
un rol politic discret până la arestarea sa la sfârşitul lui 1916.9 În 1917, 
guvernul sârb în exil i-a adus lui Apis o serie de acuzaţii îndoielnice, care nu 
aveau legătură cu asasinatele de la Sarajevo, printre care se număra şi 
tentativa de ucidere a prinţului regent. Deşi Apis a respins acuzaţiile, el a fost 
găsit vinovat de trădare. In timpul procesului, probabil pentru a stânjeni 
guvernul Pašić, el a susţinut - cu o oarecare exagerare - că Mâna Neagră a 
controlat deplin toate etapele operaţiunii care a dus la asasinatele de la 
Sarajevo. Pasic i-a scris trimisului său la Londra: „Mai mult ca orice, 
Dimitrijević [Apis] a recunoscut cá a ordonat uciderea lui Franz Ferdinand. Si 
acum cine i-ar mai gratia [pe el şi pe asociaţii sai]?” Apis si trei ofiţeri au fost 


împuşcaţi de către un pluton de executie.*»» Astfel, el a devenit primul şef al 
unui serviciu de informatii din secolului XX care a fost executat.??? 

MARILE PUTERI SI SERVICIILE DE INFORMATII EXTERNE, 
1890-1909 


^ 


D: Rázboiul Franco-Prusac si Primul Rázboi Mondial, marile puteri ale 


Europei s-au aflat în relaţii de pace (desi acest lucru nu se aplică si popoarelor 
coloniale şi puterilor mai mici) o perioadă mai îndelungată decât oricând 
altcândva în istoria modernă. Partial din acest motiv, serviciile de informaţii 
externe au constituit în general o prioritate scăzută pentru guverne. La 
izbucnirea Războiului Burilor din 1899, serviciile britanice de informaţii au fost 
mai puţin productive decât cu un secol înainte, în timpul Războaielor 
Napoleoniene. De la închiderea Secţiei de criptanaliză, în 1844, Marea 
Britanie nu mai dispunea de o agenţie de decodare, iar spre sfârşitul Epocii 
Victoriene, Departamentul de Informaţii (ID) din cadrul Ministerului de Război 
nu avea decât o reţea de spionaj subfinantatá, formată din amatori. Bugetul 
total al Departamentului pentru toate activităţile „Serviciului Secret” înainte 
de Războiul Burilor era de doar 600 de lire pe an, ocazional fiind suplimentat 
cu fonduri de la Ministerul de Externe. Printre informatorii aflaţi la mare 
depărtare se numărau un căpitan de vas fluvial din Congo belgian, directorul 
telegrafelor din Persia şi oficialități feroviare britanice aflate în diverse puncte 
ale globului, care-şi ofereau ocazional serviciile fie gratuit, fie pentru o plată 
simbolică. Cea mai mare parte din bugetul de 600 de lire al Serviciilor Secrete 
provenit de la Ministerul de Război a fost folosită pentru a finanța călătoriile în 
străinătate ale ofiţerilor în colţurile de lume pe care trebuiau să le 
monitorizeze. Cu toate acestea, de obicei ajungeau să plătească din propriul 
buzunar. Lordul Edward Gleichen s-a plâns că misiunea sa de recunoaştere 
din Muntenegru din 1899 l-a costat aproape 90 de lire din banii personali. Alti 
ofiţeri ai Departamentului au fost recunoscători pur şi simplu pentru cá li s-au 
decontat o parte din costurile de călătorie. „In acele zile”, îşi amintea mai 
târziu generalul-maior Charles Callwell, „autorităţile financiare se aşteptau să 
scoţi bani din buzunar când erai trimis în serviciul public”. Fondurile Serviciilor 
Secrete, a afirmat el, au permis ofiţerilor ID „să aibă interesante şi deseori 


329 Procesul s-a rejudecat în 1953 la Curtea Supremă de Justiţie din Serbia, care i-a 
exonerat postum pe toti inculpatii. (ANS) 


330 Printre şefii de servicii de informaţii care aveau să fie executaţi mai târziu în secolul 
XX au fost trei directori succesivi ai serviciilor sovietice de informaţii: Ghenrik lagoda, 
Nikolai Ejov şi Lavrenti Beria. La fel ca Apis, toţi au fost găsiţi vinovaţi pe baza unor 
acuzaţii cel putin partial măsluite. (Nal 


foarte plácute excursii in stráinátate cu costuri minuscule pentru buzunarele 
proprii”. 

Misiunile de culegere de informaţii ale ID au fost completate de cele ale 
altor ofiţeri de armată şi „cetăţeni patrioţi”. Cel mai entuziast dintre ofiţeri a 
fost viitorul fondator al Mişcării Cercetaşilor, Robert Baden-Powell (ulterior 
lord general), căruia a început să-i placă activitatea de spionaj în timpul unei 
serii de „aventuri vesele” la frontiera de nord-vest la începutul anilor 1880. 
Baden-Powell era ferm convins de superioritatea gentilomului amator asupra 
ofițerului profesionist. „Cei mai buni spioni”, a declarat el, „sunt oameni 
neplátiti care fac aceste lucruri din pasiune”. Spionajul avea, de asemenea, o 
mare „valoare sportivă”: 


Pentru oricine este plictisit de viaţă, viaţa palpitantă a unui spion ar trebui să fie 
cea mai bună recuperare. Dacă admitem, de asemenea, că acest lucru poate avea 
rezultate valoroase pentru ţară în timp de război, putem considera că este timp 
petrecut în mare parte cu bucurie şi nu este în niciun caz timp irosit; şi, deşi 
„agentul”, dacă este prins, se poate „duce la fund", neonorat şi nepomenit, el ştie în 
adâncul inimii sale că şi-a adus „obolul” pentru ţara sa la fel de bine ca şi tovarăşul 
sáu care cade în luptă. 


Înainte de Primul Război Mondial, nu existau prea multe primejdii ca 
„agenţii” britanici „să se ducă la fund”. Până la mai putin de un deceniu 
înainte de izbucnirea războiului, toate marile puteri au avut o atitudine 
remarcabil de tolerantă faţă de operaţiunile de spionaj neprofesionist ale 
ofiţerilor din armatele altor ţări. R.B. Haldane, secretarul de stat pentru 
război, a declarat în Camera Comunelor în 1908: „Nu am niciun dubiu asupra 
faptului că ofiţerii tuturor naţiunilor, când sunt în străinătate, caută informaţii 
utile”. „Dar asta”, credea el (deşi Baden-Powell nu era de acord), „este 
altceva decât când e vorba de spioni.”? 

Izbucnirea şi primele luni ale Războiului Burilor au scos cu brutalitate la 
iveală limitele capacităţii Ministerului de Război de a folosi şi culege 
informaţii. Comisia Regală pentru Războiul din Africa de Sud a concluzionat 
mai târziu că, deşi Departamentul de Informaţii a avut „personal insuficient 
pentru a se pregăti pentru un mare război”, cei 18 ofiţeri ai săi au avut 
„succes într-o măsură considerabilă”. ID susţinea încă din iunie 1896, contrar 
opiniei predominante în rândul armatei, că „cele două state ale burilor ar 
putea ataca la Natal” - ceea ce s-a şi întâmplat în octombrie 1899. Rapoartele 
ulterioare ale Departamentului de Informaţii au identificat în mod corect 
ameninţarea burilor pentru colonia de la Cape şi au furnizat estimări exacte 
ale forţelor şi muniției burilor. Unele dintre cele mai importante informaţii 
strategice ale ID pur şi simplu nu au fost crezute - în mare parte din cauza 
părerii arogante că fermierii buri cu părul lung şi vâlvoi nu sunt pe măsura 
trupelor britanice disciplinate. Secretarul colonial Joseph Chamberlain era 
convins că Departamentul de Informaţii exagerase numărul şi capacitatea 
forţelor de gherilă ale burilor şi s-a opus trimiterii de trupe de întărire 
numeroase în Africa de Sud în vara lui 1899. Cu ocazia numirii sale în funcţia 
de comandant suprem al forţei expeditionare, generalul Sir Redvers Buller 
(poreclit „Gafeurul” de ID şi nu numai) a primit un exemplar al manualului 
despre Africa de Sud al Departamentului de Informaţii. Potrivit celui mai bine 
plătit corespondent de război britanic, tânărul în vârstă de 25 de ani Winston 
Churchill, care venise cu Buller la Cape Town, generalul a trimis manualul 
înapoi, afirmând că „ştiu totul despre Africa de Sud”. Înfrângerea lui Buller de 
la Colenso, punctul culminant al dezastrelor militare din „săptămâna neagră” 


din decembrie 1899 ín urma cárora si-a pierdut functia de comandant, s-a 
datorat cel puţin în parte faptului că a neglijat informaţiile despre mişcările 
burilor. 

Entuziasmul lui Churchill pentru activitatea de informaţii, care contrasta 
izbitor cu indiferența lui Buller, a durat tot restul vieţii. A început în timpul 
primelor sale aventuri, mai întâi ca ofiţer de armată, apoi în calitate de 
corespondent de război, la avanposturile imperiului victorian de pe frontiera 
de nord-vest şi cu Kitchener în Sudan. „Marea masă a celor care au luat parte 
la micile războaie ale Marii Britanii din acele zile fără griji”, a afirmat ulterior 
Churchill (vorbind în principal despre el însuşi), considerau că acestea erau 
„pline de emoţii fascinante”. În timpul Războiului Burilor, printre „emoţiile” lui 
Churchill s-a numărat evadarea dintr-un lagăr de prizonieri al burilor, cu o 
recompensă pusă pe capul său. Mai târziu în timpul războiului, a călătorit cu 
bicicleta prin Johannesburg deghizat, într-o misiune de recunoaştere. El a 
recunoscut că, dacă ar fi fost prins, „nicio curte marţială din Europa nu ar fi 
avut prea multe dificultăţi în soluţionarea unui astfel de caz”. Churchill ar fi 
fost împuşcat ca spion. 


Translation, 

Recompensă în valoare de 25 de lire oferită de buri pentru prinderea lui Churchill după 
evadarea acestuia dintr-un lagăr pentru prizonieri de război în decembrie 1899. El a lăsat 
în urmă acest bilet: „Am onoarea să vă informez că, întrucât nu consider că Guvernul 
dvs. are vreun drept să mă retina ca prizonier militar, am decis să evadez din custodia 


dumneavoastră“. 


Cărunt si mic de statură, feldmaresalul lord „Bobs” Roberts V.C., care a fost 
trimis la Cape Town pentru a-l înlocui pe Buller în ianuarie 1900, a avut o 
viziune mai puţin îngustă asupra activităţilor de spionaj decât predecesorul 
său. Departamentul de informaţii operaţionale din Africa de Sud, înfiinţat 
tardiv, la izbucnirea războiului, a fost extins rapid, au fost distribuite hărţi noi 
şi mai bune, iar operaţiunile de recunoaştere au fost îmbunătăţite. Până la 
sfârşitul războiului, în mai 1902, Departamentul de informaţii operaţionale 
număra 132 de ofiţeri, 2 321 de angajaţi civili albi şi câteva mii de „băştinaşi”. 
Totuşi, ritmul de extindere în sine însemna că majoritatea ofiţerilor de 
informaţii nu aveau experienţă. Întrucât cea mai mare parte a războiului de 
gherilă s-a purtat pe teritoriul burilor, Departamentul de informaţii 
operaţionale nu putea spera să ţină pasul cu informaţiile tactice ale burilor. 
Însă fără informaţiile pe care le-a furnizat Departamentul, victoria britanică 
îndelung aşteptată împotriva forţelor burilor, cu efective mult mai reduse, ar fi 
întârziat si mai mult.: 


Ca si predecesorii sái ín timpul conflictelor anterioare, Departamentul de 
informaţii operaţionale nu a reuşit să supravieţuiască războiului pentru care a 
fost creat. Raportul din 1904 al unui comitet prezidat de lordul Esher, 
susţinător al reformei armatei, a dus la schimbări drastice în Ministerul de 
Război şi înfiinţarea, cu mare întârziere, a Statului-Major britanic în 1906 (la 
aproape un secol după cel din Prusia). Cu toate acestea, nu exista prea mult 
spaţiu pentru operaţiunile serviciilor secrete în Direcţia reorganizată pentru 
operaţiuni si informaţii militare (Directorate of Military Operations and 
Intelligence - DMO&I), denumită adesea pur şi simplu Direcţia pentru 
operaţiuni militare (Directorate of Military Operations - DMO). Când maiorul 
(mai târziu generalul-maior Sir) James Edmonds a devenit şef al Secţiei 
Speciale a DMO (redenumită MO5) în 1907, a constatat că „activităţile sale au 
fost lăsate să moară încet”.« Ofițerii de informaţii de la Ministerul de Război 
făceau incursiuni pe continent cu acelaşi amatorism entuziast ca şi în 
perioada târzie a Departamentului de informaţii victorian. În relatarea lordului 
Edward Gleichen despre primele sale luni ca director pentru operaţiuni şi 
informaţii militare din 1907, spionajul apare uneori pur şi simplu ca parte a 
vieţii sale sociale agitate. In toamna acelui an, a plecat cu vechiul său prieten 
şi ofiţer de informaţii militare, Sir George Aston, într-o „mic voiaj de spionaj” 
în Olanda: 


Am vrut să vedem ce fel de rezistenţă ar fi capabili să organizeze olandezii 
împotriva nemților dacă sunt atacați de aceştia [...]. Nu am fost foarte plăcut 
impresionați. Şi apoi am plecat prin Copenhaga si pe lângă încântătorul vechi castel 
din Aaleholm [Alholm], care le aparţine extraordinarilor mei prieteni contele şi 
contesa Raben, în Suedia, unde spre încântarea mea am fost invitat de rege să 
particip la câteva manevre [...]. După două zile plăcute, la finalul manevrelor de la 
castelul de la Tjolóholm [Trolleholm], care se află în apropiere de Góteborg si îi 
aparţine contelui Bonde, familia Rodd m-a cazat cu multă amabilitate la Legatie.’ 


Nu toată lumea de la Ministerul de Război a fost impresionată de amestecul 
lui Gleichen de „puţin spionaj” şi multă societate înaltă. „Singura consolare”, 
se arată într-un memorandum din 1907, „este faptul că fiecare guvern străin 
crede că avem deja un Serviciu Secret european foarte bine organizat şi 
eficient.”: 

Ca şi Marea Britanie, nici Germania kaizerului Wilhelm al Il-lea nu avea o 
agenţie de decriptare. Informaţiile secrete erau o prioritate relativ scăzută în 
cadrul Statului-Major General. Majoritatea informaţiilor militare germane 
provenea din surse publicate, contacte cu ofiţeri străini şi participarea la 
manevre militare. Totuşi, atasatii militari din capitalele străine aveau un 
număr modest de informatori şi agenti secreti plătiţi. Un mic departament al 
Statului-Major german, Sektion Illb, avea responsabilitatea generală pentru 
coordonarea agenţilor de către atasatii militari, precum si pentru operaţiuni 
de contraspionaj.* Urmărirea în 1894 a unui agent al ataşatului militar german 
la Paris, identificat greşit drept singurul ofiţer evreu din Statul-Major francez, 
căpitanul Alfred Dreyfus, a condus la cea mai mare cause célebre din istoria 
franceză moderna.” O controversă publică îndelungată si înverşunată asupra 
identităţii agentului de la Paris trebuie să fi accentuat neplăcerea existentă a 
multor ambasadori germani pentru operaţiunile sub acoperire desfăşurate de 
atasati militari din ambasadele lor.» 


Nachrichtenoffiziere erau stationati la sase posturi din apropierea frontierei 
franceze??! si alti cinci la cea cu Rusia??, având misiunea de a supraveghea 
activitatea germaná de culegere de informatii de dincolo de granitá. Pentru 
obţinerea informaţiilor despre armata Franţei, erau mai importante în general 
sursele publice decât operaţiunile sub acoperire. De exemplu, Statul-Major 
general german a aflat din ziarul franțuzesc Le Matin, în octombrie 1905, 
despre primele discuţii dintre reprezentanţii armatelor britanică şi franceză, 
iar în 1911, despre comandanții forţelor terestre şi navale ale Franţei şi Rusiei 
care asistau fiecare la manevrele de toamnă ale celorlalţi. In timp de război, 
serviciile germane de informaţii militare se aşteptau ca înaltul comandament 
francez să desfăşoare cinci armate (fiecare formată din patru până la cinci 
corpuri de armată) de la Mezieres-Sedan în nord până la Belfort în sud - 
omitánd în mod crucial regiunea graniţei belgiene pe unde planificau nemţii 
să invadeze Franţa -, cu cea mai mare concentrare franceză în apropiere de 
Neufchâteau-Saint-Menehould. Spre deosebire de această evaluare, care s-a 
dovedit a fi în mare măsură exactă,» Statul-Major german a fost mult mai 
puţin informat despre planurile de mobilizare ale Rusiei. 

Serviciile germane de informaţii militare nu au atins cel mai important 
obiectiv de dinainte de război de pe Frontul de Est: să prevadă cât de rapid se 
va mobiliza Rusia şi viteza atacului initial. Când Armatele Intâi si A Doua 
ruseşti au invadat Prusia de Est, la doar două săptămâni de la declararea 
războiului, „serviciile germane de informaţii militare erau pe atât de uimite, 
pe cât era armata germană de nepregătită”. Ulterior, serviciile ruse de 
informaţii militare au susţinut că şi Berlinul, şi Viena construiseră de dinainte 
de război reţele de „agenţi la distanţă” plătiţi în marile oraşe ruseşti, care 
comunicau cu birouri de spionaj aflate la Stockholm, Christiania (Oslo), 
Copenhaga şi Berna. Având în vedere surpriza provocată de invadarea Prusiei 
de Est în august 1914, acestea au fost desigur utilizate limitat.» 

Serviciile germane de informaţii militare de dinainte de război nu au 
efectuat operaţiuni de culegere de informaţii în Marea Britanie. Totuşi, 
rivalitatea navală anglo-germaná a determinat Nachrichten-Abteilung (,,N”) să 
înceapă să-şi creeze propria sa reţea de agenţi în Marea Britanie în 1901. 
Reţeaua a fost condusă de fostul bodyguard vorbitor de limbă engleză al 
kaizerului, Gustav Steinhauer, care îl însoţise pe acesta la înmormântarea 
reginei Victoria. Încrederea kaizerului in el explică in mare măsură motivul 
pentru care Steinhauer a fost însărcinat cu operaţiunile de spionaj naval din 
Marea Britanie. Reţeaua „N” a inclus atât ,reporteri" (Berichterstatter), care 
au furnizat informaţii despre Marina Regală pe timp de pace, cât şi „agenţi de 
încredere” (Vertrauensmánner), care urmau să fie mobilizați după izbucnirea 
războiului. Deşi metodele de recrutare ale lui Steinhauer au fost oarecum 
aleatorii, implicând în general expedierea unor scrisori care le solicitau 
serviciile cetăţenilor germani din Marea Britanie, semnate cu un pseudonim şi 
trimise de la o adresă conspirativă din Potsdam, „spionul kaizerului” a 
dezvoltat si un sistem mai sofisticat de „intermediari” (Mittelsmánner) care să 
acţioneze ca interfaţă între el şi agenţii săi din Marea Britanie. Steinhauer a 
fost lăsat în mare parte să facă ce doreşte, având puţine sarcini active din 
partea Amiralității germane.» Se pare însă cá Wilhelm al II-lea a fost interesat 
personal de îndeletnicirile lui. 

Kaizerul, care se considera lord războinic suprem si „Amiral al Atlanticului”, 
se arăta adesea dispretuitor atât faţă de opiniile diplomatilor, cât şi faţă de 
cele ale civililor în general. În schimb, era unul dintre cei mai avizi cititori de 
rapoarte ale atasatilor si de alte informaţii militare si navale. Printre 
rapoartele pe care le-a citit cu cea mai mare atenţie s-au numărat cele ale lui 
Paul von Hintze, care, în 1903, a fost numit de Germania „ataşat naval pentru 
imperiile de nord, cu baza în Sankt-Petersburg”. Kaizerul a transmis 
rapoartele lui Hintze, împreună cu propriile comentarii entuziaste cu privire la 
acestea, Statului-Major General şi Amiralității - dar nu şi cancelarului 
Bernhard von Bulow sau Ministerului de Externe. Ulterior, Wilhelm l-a numit 
pe Hintze baron. În ultimele luni ale domniei kaizerului, Hintze urma să devină 
ministrul său de externe.: 

La o întâlnire cu ţarul desfăşurată in Hesse în 1903, Wilhelm l-a convins pe 
acesta să-l lase să-i telegrafieze informaţii militare într-un cifru „privat”, care 
să le permită celor doi monarhi să corespondeze în secret, fără a-şi informa 
miniştrii. Fără să-l anunţe pe kaizer, Nicolae i-a dat imediat cifrul „privat” 
contelui Lamsdorf, ministrul de externe, care a făcut aranjamentele necesare 
pentru decriptarea tuturor telegramelor aşa-zis secrete ale lui Wilhelm la 
Ministerul de Externe.” În schimb, Bülow şi Ministerul german de Externe nu 
ştiau de corespondenţa dintre kaizer si tar. Desi Nicolae al ll-lea nu era 
interesat de corespondenţa privată cu kaizerul, o parte dintre informaţiile 
transmise de Wilhelm în timpul Războiului Ruso-Japonez a avut o importanţă 
reală. După izbucnirea conflictului, kaizerul a început să primească rapoarte 
bine documentate de la Albert Hopman, un căpitan de corvetă german aflat în 
interiorul bazei navale ruseşti asediate de la Port Arthur.» 

Dar reacţia kaizerului la informaţiile militare pe care le primise a fost 
impulsivă şi judecata sa slabă - aşa cum a fost frecvent şi în alte chestiuni. 
Coşmarurile sale recurente cu privire la „pericolul galben” asiatic, despre care 
credea că ameninţă civilizaţia occidentală, l-au determinat să trimită ţarului şi 
altora o serie de avertismente bizare. Odată, în timpul Războiului Ruso- 
Japonez, kaizerul l-a asigurat solemn pe tar că un agent german a „numărat 
personal 10 000 de japonezi pe plantațiile din Mexicul de Sud, toti în jachete 
militare cu nasturi de alamă”, care se pregăteau să acapareze Canalul 
Panama. El i-a spus lui Nicolae al II-lea ca era dispus să trimită o armată 
germană să apere coasta californiană dacă Japonia atacă Statele Unite.» 

Kaizerul nu s-a gândit niciodată că, în afara Japoniei, ţarul Nicolae al II-lea, 
mai puţin impulsiv şi mai discret, pe care Wilhelm credea în mod necugetat că 
l-ar putea influenţa, avea acces la informaţii de mai bună calitate decât el. In 
cea mai mare parte a domniei sale, priorităţile lui Nicolae al II-lea au fost 
armata şi diplomaţia.» Pe lângă mesajele diplomatice, pe care le citea cu mai 
mare atenţie decât kaizerul, ţarul primea aproape zilnic rezumate de spionaj, 
comunicări interceptate (unele dintre ele decriptate de cabinet noir), rapoarte 
ale atasatilor şi documente interceptate de la Ministerele de Război şi de 
Externe şi le citea, uneori, cu un interes aproape obsesiv. El sublinia tot ce 
citea cu un creion albastru, adăugând câteodată comentarii.» (O generaţie 
mai târziu, Stalin folosea un creion albastru pentru a marca acele documente 
oficiale pe care le selecta pentru arhiva personală.) 

Fără ştirea kaizerului, în timpul domniei lui Nicolae al II-lea, cabinet noir din 
Sankt-Petersburg a putut frecvent decripta telegramele diplomatice germane. 
Contele Lamsdorf, diplomat rus care a devenit ministru de externe în 1900, a 
copiat o parte dintre documentele decriptate în jurnalul său împreună cu 
comentariile (dacă existau) scrise de ţar. Printre ele se număra o telegramă 


trimisá kaizerului din Sankt-Petersburg pe 30 septembrie 1895 de cátre 
aghiotantul sáu, Helmuth von Moltke „cel Tânăr” (ulterior şef al Statului-Major 
General), care relata o întâlnire cu ţarul. Faptul cá Nicolae al Il-lea nu a făcut 
niciun comentariu cu privire la decriptare l-a determinat pe Lamsdorf să 
noteze în jurnalul său: „Raportul lui Moltke cu privire la audiența cu 
Majestatea Sa trebuie să fie exact”. In intimitatea jurnalului său, Lamsdorf era 
uneori critic faţă de comentariile ţarului pe marginea documentelor 
decriptate. La scurt timp după sosirea la Sankt-Petersburg în 1895 a prinţului 
Hugo von Radolin în calitate de nou ambasador al Germaniei, ţarul a notat pe 
o telegramă decriptată de la Berlin: „Sfaturi copilăreşti prosteşti!” Lamsdorf a 
scris în jurnalul său: „Nu văd de ce este în mod special acest lucru o prostie. 
Mărturisesc că, dimpotrivă, sunt încântat de atenţia minuțioasă si de marea 
prudenţă cu care Berlinul îndrumă primii paşi ai noului său ambasador într-o 
regiune care încă nu îi este suficient de familiară. Nu ar fi un lucru rau pentru 
noi să urmăm acest exemplu”. 

Nicolae al II-lea pare să fi acordat o atenţie deosebită comentariilor din 
documentele decriptate despre oamenii de stat şi diplomaţii ruşi. In 1898, 
ţarul l-a avertizat pe ministrul sáu de finanţe, Serghei Witte: „Serghei lulevici, 
vă sfătuiesc să fiti mai atent în conversațiile cu ambasadorii străini”. Lamsdorf 
i-a spus după aceea că Nicolae citise un comentariu într-un document german 
decriptat, potrivit căruia Witte îi trimisese un mesaj personal kaizerului, prin 
intermediul ambasadorului Germaniei. Lamsdorf a notat, de asemenea, în 
jurnalul său, observaţiile satirice („obraznice”) ale ţarului despre ambasadorul 
aflat de multă vreme la Viena, Piotr Kapnist, care i-a amintit de comentariile 
auzite de la Aleksandru al III-lea despre prinţul Mihail Gorceakov, om de stat si 
general în vârstă, care la încoronarea lui a avut ghinionul să scape globul pe 
podea.^ 

Până la începutul secolului XX, dacă nu înainte, mesajele germane 
decriptate aveau o influenţă semnificativă asupra politicii externe ruse. Timp 
de trei ani, începând cu sfârşitul lui 1898, Rusia a încercat în secret, fără să-şi 
informeze aliatul francez, să negocieze cu Germania un acord privind sferele 
de influenţă din Orientul Mijlociu, care ar fi asigurat accesul navelor de război 
ruseşti în strâmtorile turceşti. Cu toate acestea, până la sfârşitul lui 1901, 
mesajele germane decriptate l-au convins pe Lamsdorf că guvernul german 
nu avea nicio intenţie de a încheia un astfel de acord, iar negocierile au fost 
întrerupte.” 

De obicei, cifrurile britanice nu puneau dificultăţi criptanaliştilor taristi. „Am 
avut un şoc dezagreabil aseară, care vă va afecta, de asemenea, şi pe 
dumneavoastră”, i-a scris ambasadorul britanic în Rusia, Sir Charles Hardinge, 
subsecretarului permanent de la Ministerul de Externe, Sir Thomas 
Sanderson, pe 3 iunie 1904. In seara precedentá, in timpul unui banchet, un 
important politician rus i-a spus lui Hardinge cá „nu-l deranja cât raportez în 
scris din ceea ce îmi spunea în conversaţie, dar m-a rugat sub nicio formă să 
nu telegrafiez, căci toate telegramele noastre sunt interceptate!” Hardinge şi 
secretarul ambasadei, Cecil Spring Rice, aveau deja îndoieli întemeiate cu 
privire la securitatea ambasadei, care s-a îmbunătăţit puţin în următorii doi 
ani. Spring Rice a relatat într-un mesaj secret în februarie 1906: „De ceva 

timp, din aceastá ambasadá sunt scoase documente [...]. Portarul si alte 
persoane care au legătură cu ambasada sunt în solda departamentului de 
poliţie şi sunt, de asemenea, plătite la livrarea documentelor”. Două luni mai 
târziu, scria: „Emisarii poliţiei aşteaptă în permanenţă seara lângă ambasadă 
pentru a prelua documentele procurate”. Ambasadele SUA, Suediei, Belgiei şi, 
probabil, şi alte reprezentanţe diplomatice din Sankt-Petersburg au relatat 
experienţe similare. Ohrana era mai ales nerăbdătoare să obţină de la 
ambasadele străine copii ale cifrurilor, care să ajute cabinet noir. După ce s-a 
întors la Londra în 1906 pentru a-l înlocui pe Sanderson ca subsecretar 
permanent, Hardinge a scris o notă furioasă în care descria experienţa sa în 
Sankt-Petersburg: 


Acţiunile din ultimele zece luni ale poliţiei secrete la ambasada Marii Britanii sunt 
de-a dreptul scandaloase [...]. Cât timp am stat în ambasadă, unui servitor al şefului 
Cancelariei i-a fost oferită suma de 1 000 de lire pentru un singur cifru şi a încercat să 
spargă un seif, dar a fost descoperit. Dintr-una dintre cutiile mele de coresp[ondenta] 
a fost scoasă noaptea, cu o cheie falsă, o scrisoare şi a fost fotografiată de poliţia 
secretă. 


O perioadă, pentru a încerca să-i împiedice pe agenţii Ohranei să pătrundă 
noaptea în ambasadă, Spring Rice a dormit într-o cameră de lângă 
Cancelarie, cu o uşă comună deschisă şi toate celelalte uşi încuiate. Cu toate 
acestea, el a relatat, după întoarcerea lui Hardinge la Londra, că din 
ambasadă au fost scoase în continuare documente, care erau fotografiate de 
Ohrana.» Sumele enorme pe care Ohrana era dispusă să le plătească pentru 
cifrurile diplomatice străine erau dovezi ale importanţei pe care o acorda 
acestora. Un funcţionar criptograf britanic plătit cu 1 000 de lire de Ohrana ar 
fi putut să cumpere patru case înşiruite cu trei dormitoare în Londra la 
întoarcerea în ţară. Ministerul de Externe nu se putea compara cu Ohrana. 
Până la izbucnirea celui de-al Doilea Război Mondial, acesta nu dispunea de 
niciun singur ofiţer de securitate, cu atât mai puţin de un Departament de 
Securitate.» 

Funcţionarul din cabinet noir din Sankt-Petersburg responsabil în principal 
de decriptarea cifrurilor britanice a fost criptanalistul Ernst Fetterlein (născut 
Vaterlein), fiul unui profesor de limba germană şi singurul evreu rus cu grad 
de amiral.» Ca si kaizerul Wilhelm al Il-lea, Eduard al VIl-lea nu era deloc la 
curent cu faptul că, având ajutorul lui Fetterlein, Nicolae al II-lea se pregătea 
pentru întâlnirile cu el studiind mesaje diplomatice decriptate.» O astfel de 
întâlnire a avut loc la regata Cowes, în august 1909. Sosind la bordul iahtului 
imperial Standart, escortat de crucişătoare şi distrugătoare ruseşti, ţarul si 
familia sa au avut parte de o primire spectaculoasă. In timp ce formaţiile 
cântau, marinarii aplaudau şi tunurile trăgeau salve în onoarea oaspeţilor, 
Nicolae al II-lea, îmbrăcat în uniformă de amiral britanic, s-a urcat la bordul 
iahtului regal Victoria and Albert pentru a trece în revistă împreună cu Eduard 
al VIl-lea Marina Regală, cea mai puternică flotă de luptă din istoria lumii. Au 
urmat dineuri extravagante găzduite de cei doi monarhi pe iahturile lor şi 
întâlniri ale ţarului cu premierul Herbert Asquith şi cu secretarul de externe, 
Sir Edward Gray.” 

Fetterlein se numara printre oficialii din anturajul tarului. Potrivit unuia 
dintre colegii săi ruşi, el a fost initial nedumerit în legătură cu un cuvânt pe 
care nu l-a putut înţelege într-o telegramă diplomatică britanică: 


a stat morocános pe tot timpul micului dejun, până când, deodată, a avut loc o 
mare schimbare. S-a luminat la faţă, a început să râdă şi să glumească, iar când unul 
dintre oficialii ambasadei l-a întrebat de ce fusese îngândurat, a mărturisit că fusese 
îngrijorat de un cuvânt indescifrabil, care a apărut într-una dintre telegramele 
engleze pe care le descifrase. În timpul conversatiei, cineva a menţionat numele unui 
mic castel englezesc, unde mergea la vânătoare regele [Eduard al VII-lea], iar acesta 
era cuvântul din telegrame care îl nedumerise.* 


Deşi nu s-au păstrat nici documentele britanice decriptate, nici vreo 
înregistrare a răspunsurilor ţarului, ele trebuie să fi oferit o asigurare 
suplimentară că atât Eduard al VIl-lea, cât şi guvernul său erau dedicati Triplei 
Alianțe cu Rusia şi Franţa. După cum se aştepta şi ţarul, Eduard şi Wilhelm al 
II-lea s-au dezlántuit unul împotriva celuilalt. Cu un an înainte, kaizerul i se 
lăudase cancelarului său, prinţul von Bülow, că, într-o conversaţie cu Sir 
Charles Hardinge la care asistase si Eduard, „nu mi-am arătat colții degeaba 
[...]. Aşa trebuie să te comporti întotdeauna cu englezii”.+ 

Puţine (poate niciuna) dintre ambasadele din Sankt-Petersburg au luat 
măsurile de precauţie adecvate pentru a-şi proteja camera cifrului de 
infiltrarea Ohranei. În 1905, ambasadorul american la Sankt-Petersburg a 
raportat Departamentului de Stat: „Am descoperit, fără îndoială, că guvernul 
rus este în posesia întregului nostru cifru telegrafic”. Un agent al Ohranei din 
ambasada SUA fotografiase întregul manual de coduri. Totuşi, în următorii 
cinci ani Departamentul de Stat a folosit în mod curent acelaşi „cod albastru”, 
deşi acesta se afla în posesia cabinet noir rusesc. O generaţie mai târziu, 
securitatea ambasadei americane în Rusia nu se imbunátátise. De-a lungul 
erei staliniste, ambasada SUA, care se mutase la Moscova, a rămas una dintre 
cele mai productive surse de informaţii pentru spionajul sovietic. 

Ca şi cabinet noir din Sankt-Petersburg, serviciul rus de informaţii externe, 
Agenţia pentru Operaţiuni Externe din Ohrana, a fost cel mai activ din Europa. 
Desi prioritatea sa era monitorizarea şi neutralizarea amenințării din partea 
emigranților revoluționari,” serviciul a jucat un rol major şi în diplomaţia 
secretă, în special cu Franţa. Şeful Agenţiei pentru Operaţiuni Externe, Piotr 
Racikovski*, a jucat in mod regulat rolul de intermediar secret în negocierile 
pentru „Dubla Alianţă” franco-rusă, încheiată pe etape în perioada 1891- 
1894, şi pentru modificarea condiţiilor Alianţei în 1899. Printre contactele cele 
mai apropiate ale lui Racikovski la Paris s-a numărat Théophile Delcassé, 
ministrul de externe cu cel mai lung mandat (1898-1905) din cei 70 de ani de 
istorie a celei de-a Treia Republici. În organizarea propriei sale vizite la Sankt- 
Petersburg în 1899 pentru modificarea alianţei, a vizitei de stat a ţarului 
Nicolae al II-lea în Franţa în 1901, precum şi a vizitei de reciprocitate din 1902 
a preşedintelui Émile Loubet în Rusia, Delcassé La ocolit pe ambasadorul 
francez, marchizul de Montebello, şi a lucrat în schimb prin Racikovski. 
Ministrul rus de externe, contele Mihail Muraviov, l-a informat pe nefericitul 
Montebello: „Avem cea mai mare încredere în domnul Racikovski şi se pare că 
a câştigat-o şi pe cea a guvernului francez”. Racikovski a exagerat în cele din 
urmă şi a fost rechemat de la Paris în 1902. Ceea ce a dus la căderea sa însă 
nu a fost intruziunea sa în diplomaţia franco-rusă, ci indignarea pe care i-a 
provocat-o țarinei când i-a spus cá un doctor francez în care avea ea 
încredere era, de fapt, un şarlatan necalificat.» 

În afară de Rusia, până aproape de ajunul Primului Război Mondial, singura 
mare putere care mai avea un cabinet noir activ a fost Franţa. Spre sfârşitul 

secolului al XIX-lea, cabinet noir de la Quai d'Orsay a decriptat intermitent 
telegramele diplomatice din Italia (începând din 1887), Marea Britanie 
(probabil pentru prima dată în 1891), Turcia (din 1898) si Germania (cel mai 
târziu din 1899). Deşi primele mesaje spaniole decriptate descoperite până 
acum în arhivele franceze datează abia din 1906, cifrurile spaniole au fost 
probabil decriptate cu câţiva ani mai devreme. Cifrurile diplomatice ruse, cele 
mai sofisticate dintre cele folosite de marile puteri, nu au fost niciodată sparte 
înainte de căderea regimului țarist.» Criptanaliştii francezi, la fel ca omologii 
lor ruşi, au fost ajutaţi de documente sustrase din ambasade şi consulate. În 
cadrul serviciului francez de informaţii militare, Deuxieme Bureau, sub 
maiorul Hubert-Joseph Henry, de la Secţia de „statistică” (spionaj), folosea un 
agent din lumea interlopă pariziană, pe Martin-Joseph Brücker, al cărui scop 
era să mituiască funcţionari, cameriste si valeti care lucrau în ambasadele din 
Paris." In 1891, valetul ambasadorului britanic a furnizat Secţiei de statistică 
copii ale telegramelor diplomatice britanice decodate=, pe care criptanaliştii 
au putut să le compare cu versiunile cifrate interceptate. O frantuzoaica, 
femeie de serviciu de la ambasada Germaniei, madame Marie-Caudron 
Bastian, cu numele de cod „Auguste”, a fost plătită de Henry pentru a-i 
transmite conţinutul coşurilor de hârtie ale ambasadei, pe care trebuia să le 
ardă. Doamna Bastian a evitat cu succes orice suspiciune în ambasadă în 
legătură cu comportamentul ei, prefăcându-se că este analfabetă. Ea este cea 
care a găsit, în 1894, într-un coş de gunoi, raportul unui agent german din 
Statul-Major care a dat naştere afacerii Dreyfus.» Este posibil ca printre 
documentele aruncate la coş şi scoase apoi din ambasadă să se fi aflat şi 
materiale criptate. Intre august şi decembrie 1896, un agent al Sdreté din 
consulatul general italian de la Marsilia a reuşit să copieze cinci extrase lungi 
din cartea de coduri diplomatice a italienilor, pe care Süreté a transmis-o la 
Quai d'Orsay.“ Au mai existat, fără îndoială, şi alte exemple de materiale 
criptate sustrase din ambasade şi consulate, care nu s-au păstrat în arhivele 
franceze. 

Succesele criptanaliştilor de la Quai d'Orsay au reflectat, de asemenea, 
progresele din criptografia franceză. In ultimii 20 de ani ai secolului al XIX-lea, 
în Franţa au fost publicate 29 de cărţi despre criptografie - mai multe decât în 
orice altă ţară. (In aceeaşi perioadă, în Germania au fost publicate doar 
sase.)^ Succesele cabinet noir al Ministerului de Externe din anii 1890 s-au 
datorat în principal lui Etienne Bazeries, un ofiţer al armatei detaşat la Quai 
d'Orsay, în vârstă de 46 de ani, cunoscut în 1893 pentru decriptarea 
corespondenţei secrete dintre Ludovic al XIV-lea şi Louvois, ministrul său de 
război, care, credea el, probabil greşit, a dezvăluit identitatea celebrului „om 
cu masca de fier"." Bazeries a fost unul dintre cei mai mari criptografi ai 
epocii sale. Dar a fost, după cum şi-a amintit mai târziu unul dintre superiorii 
săi, şi „un om cu obiceiuri boeme neobişnuite, un jucător de noroc inveterat, 
mereu lipsit de bani şi pe deasupra şi alcoolic. Era ca un copoi cu un minunat 
simţ al mirosului, care trebuia ţinut pe urmă”. Din nefericire, în anii 1890, 
colegii şi superiorii care considerau strălucitele sale decriptări un dar aproape 
magic, care depăşea puterea lor de înţelegere, i-au dat frâu liber. Drept 
urmare, din când în când, el era susceptibil de a amesteca soluţii corecte cu 
supozitii ce s-au dovedit a fi greşite. Una dintre supozitiile sale a fost să 
adauge un nou strat de complexitate Afacerii Dreyfus. 

Cazul a scos la iveală atât incompetenta, cât şi politizarea serviciului 
francez de informaţii militare. Afacerea a pornit de la conţinutul coşului de 
hârtie al ataşatului militar german din Paris, colonelul Maximilian von 


Schwartzkoppen. Pe 27 august 1894, doamnei Bastian i s-au plátit 100 de 
franci pentru cea mai recentă hârtie din camera ataşatului, probabil în urma 
unei întâlniri de seară în biserica Sainte-Clotilde, situată convenabil vizavi de 
Ministerul de Război. Cu două zile înainte însă, maiorul Henry, care era 
responsabil de infiltrarea în ambasadă, plecase pentru o lună în vacanţă de 
vânătoare în Péronne şi nu a examinat documentele lui Schwartzkoppen 
decât după câteva zile de la întoarcerea sa, pe 25 septembrie. Henry a 
concluzionat rapid că documentul-cheie din coşul de hârtie era un bordereau 
(memorandum) nesemnat rupt, care promitea să ofere detalii tehnice despre 
noul tun francez şi alte informaţii militare clasificate. Trădătorul anonim era în 
mod clar un ofiţer al armatei franceze, care a raportat că era „scos la 
manevre”. Henry a dus documentul la colonelul Jean Sandherr, directorul 
antisemit al Secţiei de statistică. 

Fără ca Henry, Sandherr şi colegii lor să ştie, autorul acelui bordereau era 
Ferdinand Esterhazy, un maior francez cu multe datorii, care se oferise pentru 
prima dată să-i vândă secrete militare lui Schwartzkoppen pe 20 iulie. 
Începând cu 13 octombrie, Esterhazy vizitase ambasada Germaniei o dată pe 
săptămână, aducând documente militare clasificate, uneori cu propriile 
comentarii asupra lor. Într-un document, el scria dispretuitor despre armata 
franceză pe care o trăda: „Un exemplu fin de efecte de scenă, fermecătoare 
şi înşelătoare; ne imaginăm că există ceva în spatele lor; căutăm cu atenţie; 
vedem că nu este nimic acolo!” 

Cel mai convenabil tap ispăşitor a fost singurul ofiţer evreu din Statul-Major 
General, căpitanul Alfred Dreyfus. Pe 1 noiembrie au fost publicate în presa 
franceză ştirile despre arestarea lui Dreyfus cu două săptămâni înainte. 
Acuzatiile deloc solide împotriva lui au fost repede consolidate de o eroare de 
decriptare. Pe 2 noiembrie, ataşatul militar italian la Paris, Alessandro 
Panizzardi, a expediat o telegramă la Roma, care se încheia astfel: „In cazul în 
care căpitanul Dreyfus nu a avut relaţii cu dvs., ar fi bine să instruiți 
ambasadorul [italian] să publice o negare oficială, pentru a evita comentariile 
de presă”. Deşi cabinet noir de la Quai d'Orsay decriptase deja o serie de 
telegrame anterioare ale lui Panizzardi, el folosise pe 2 noiembrie un nou 
cifru, iar criptanaliştii au avut nevoie de mai bine de o săptămână pentru a-l 
descifra complet.» Bazeries a fost aproape sigur implicat în decriptare. 
Înregistrările din dossier personnel menţionează că a fost detaşat la Ministerul 
de Externe în perioada 29 septembrie 1894-26 februarie 1895: şi, având în 
vedere dificultatea de a decripta noul cifru italian, cunoştinţele lui trebuie să fi 
fost necesare. Pe 6 noiembrie, cabinet noir i-a trimis lui Sandherr o decriptare 
provizorie cu o încheiere eronată. În loc de „pentru a evita comentariile de 
presă”, documentul se încheia cu precizarea „emisarul nostru a fost 
avertizat”, ceea ce presupunea că Dreyfus fusese în legătură cu un agent 
italian de informaţii. Pe 10 noiembrie, criptanaliştii au produs în sfârşit o 
versiune întru totul exactă a telegramei decriptate. Dar, pentru că avea să-l 
exonereze mai degrabă decât să-l incrimineze pe Dreyfus, Sandherr a refuzat 
să accepte această variantă. Versiunea corectă a documentului decriptat nu a 
fost inclusă în dosarul secret al probelor prezentate judecătorilor din procesul 
desfăşurat necorespunzător în decembrie, în urma căruia Dreyfus a fost 
declarat vinovat de înaltă trădare şi condamnat la deportare pe viaţă. In 
următorii câţiva ani, au fost produse, de către sau pentru ofiţerii francezi de 
informaţii militare, o serie de falsuri scandaloase, pentru a acoperi erorile şi 
fraudele ce au dus la condamnarea lui Dreyfus şi a-i demonstra vinovăția. 
Printre ele se număra o versiune falsă a telegramei lui Panizzardi, unde se 


scria: „Căpitanul Dreyfus arestat. Ministrul are dovezi ale relaţiilor sale cu 
Germania. Părţile sunt informate în cel mai mare secret. Trimisul meu a fost 
avertizat”.= 

Puţine schimbări ale şefilor de servicii de informaţii din ţări cu democraţii 
parlamentare au contat la fel de mult într-un caz legat de apărarea drepturilor 
omului ca numirea colonelului Georges Picquart, care i-a urmat lui Sandherr în 
funcţia de şef al Secţiei de statistică în iulie 1895. În decurs de un an, Picquart 
a găsit dovada că Esterhazy, nu Dreyfus, era spionul german din Statul-Major 
General. Când i-a informat pe şeful Statului-Major General, generalul Raoul de 
Boisdeffre, şi pe şeful Deuxieme Bureau, generalul Charles-Arthur Gonse, 
aceştia i-au ordonat să nu încerce să redeschidă cazul Dreyfus. „Ce contează 
pentru tine”, a întrebat Gonse, „dacă rămâne un evreu pe insula Diavolului?” 
Au fost falsificate si alte documente în încercarea de a demonstra vinovăția 
lui Dreyfus şi de a-l discredita pe Picquart. Lăsat fără alt mod de a face 
dreptate, Picquart a devenit primul ofiţer francez de informaţii cu rang înalt 
care a denunţat public aceste demersuri. „Pe lângă faptul că l-a informat pe 
vicepreşedintele Senatului, Auguste Scheurer-Kestner, la sfârşitul lui 1897, i-a 
oferit si lui Emile Zola informaţiile pentru «/’Accuse.../», celebra sa scrisoare 
deschisă către preşedintele francez, unde a denunţat oficial, în ianuarie 1898, 
înscenarea. Picquart a fost dat afară din armată, acuzat pe nedrept de fals si 
ţinut în detenţie solitară într-o închisoare militară mai mult de un an. Deşi 
Dreyfus a fost grațiat in 1899, condamnarea sa nu a fost anulată până în 
1906. In acelaşi an, noul prim-ministru, Georges Clemenceau, care publicase 
„J Accuse...!” în ziarul său, l-a numit pe Picquart în funcţia de ministru de 
război, pe care a păstrat-o în cei trei ani de guvernare. „Dreyfus a fost 
victima”, a spus Clemenceau, „dar Picquart a fost eroul."* 

In 1896, în toiul afacerii Dreyfus, cam când Picquart a început campania 
pentru anularea condamnării, ministrul de externe, Gabriel Hanotaux, a 
aprobat recrutarea ca agent francez a nobilului ungar Jules de Balasy-Belvata. 
In următorul deceniu, Balasy le-a trimis câteva sute de rapoarte lui Hanotaux 
şi succesorului său, Théophile Delcassé. O mare parte din timp, acesta a 
lucrat şi pentru ambasada Germaniei la Paris. La sfârşitul secolului, Balasy 
primea 6 000 de franci pe an de la ambasada Germaniei şi mai mult decât 
dublu de la Quai d'Orsay. In 1903, prinţul Hugo von Radolin, ambasadorul 
Germaniei la Paris, a ajuns la concluzia cá „«informaţiile senzaţionale» ale lui 
Balasy - care de obicei se dovedesc a fi greşite - nu au nicio valoare pentru 
ambasadă”. Se pare că informaţiile au fost de putin folos si pentru Quai 
d'Orsay. Cu toate acestea, Balasy i-a impresionat pe Hanotaux şi Delcasse, 
afirmând că are o gamă impresionantă de contacte la nivel înalt, pe care le-a 
citat în rapoartele sale: printre aceştia, Bernhard von Bülow, care a fost pe 
rând ministru de externe şi cancelar; Friedrich von Holstein, şeful influent al 
departamentului politic al Ministerului german de Externe; contele Agenor 
Maria Gotuchowski, ministrul austro-ungar de externe; şi Joseph Chamberlain, 
cel mai longeviv secretar colonial din Marea Britanie.» Cele mai multe dintre 
presupusele conversații ale lui Balasy cu aceştia si alti factori de decizie 
(niciuna înregistrată de vreo altă sursă) s-au bazat, fără îndoială, fie pe 
informaţii ocazionale, fie pe propria imaginaţie. 

Criptanaliştii au avut o influenţă mult mai mare decât spionii asupra politicii 
externe franceze înainte de Primul Război Mondial. Cabinet noir de la Quai 
d'Orsay a avut o influenţă majoră atât asupra ultimei crize imperiale anglo- 
franceze de la sfârşitul secolului al XIX-lea, declanşată în 1898 şi cea mai 
gravă de după Waterloo, cât şi asupra primei dintre crizele franco-germane 


care au precedat Primul Război Mondial, produsă în 1905. Ca si în primele 
etape ale Afacerii Dreyfus, o decriptare parţial inexactă, pentru care probabil 
a fost responsabil Bazeries, a complicat suplimentar criza anglo-franceză 
declanşată după sosirea, pe 10 iulie 1898, a opt ofiţeri francezi şi 120 de 
soldaţi senegalezi, sub comanda maiorului Jean-Baptiste Marchand, la fortul 
sudanez Fashoda de pe Nilul Superior, după o călătorie epică de doi ani în 
Africa de Vest franceză.» Aceştia au fost întâmpinați pe 18 septembrie de o 
forţă numeroasă condusă de generalul Sir Herbert Kitchener, care era în plină 
campanie de preluare a Sudanului sub control anglo-egiptean. Biet nostri 
frantuzoi sunt, practic, prizonierii noştri”, scria dispretuitor un ofiţer britanic 
despre soldaţii lui Marchand, „nu pot face un pas."* 

Criza diplomatică a început cu adevărat când a ajuns în Europa, pe 26 
septembrie, vestea confruntării de la Fashoda dintre Kitchener şi Marchand. 
Patru zile mai târziu, într-un moment critic al crizei, cabinet noir de la Quai 
d'Orsay a decriptat incorect o telegramă trimisă la Roma de ambasadorul 
italian la Paris. Documentul decriptat adus la cunoştinţa noului ministru 
francez de externe, Delcassé, preciza în mod eronat că ambasadorul britanic, 
Sir Edward Monson, avea instrucţiuni să prezinte un ultimatum formal prin 
care să solicite retragerea lui Marchand şi să amenințe cu războiul dacă 
Franţa ar refuza. Deşi Delcasse ştia bine că guvernul francez va trebui să-i 
ordone lui Marchand să părăsească Fashoda, el dorea cu ardoare să evite 
umilinţa de a face acest lucru ca răspuns la un ultimatum britanic. Când 
Monson a sunat la Ministerul de Externe mai târziu în aceeaşi zi, pe 30 
septembrie, l-a găsit pe Delcasse într-o dispoziţie afectată. Inainte să apuce 
să scoată vreo vorbă, Delcasse a început o pledoarie nerăbdătoare, rugându-l 
să nu ceară sacrificiul onoarei naţionale franceze. Cum Monson nu a prezentat 
ultimatumul pe care fusese însărcinat să-l prezinte, Delcasse a crezut că a 
obţinut unul dintre marile triumfuri ale diplomaţiei franceze. „Posteritatea”, i- 
a scris soţiei sale, ar putea considera 30 septembrie 1898 „o zi istorică.” Şi a 
adăugat melodramatic: „în astfel de momente, îţi dai seama de adevărata 
semnificaţie a patriotismului”. Delcassé nu a putut rezista să nu le spună si 
prietenilor săi din presă despre presupusul său triumf. 

Astfel de erori ale cabinet noir par să fi încetat după ce conducerea acestuia 
a fost preluată de Octave Homberg, în 1903. Deşi probabil că nu ştia despre 
eroarea de decriptare din timpul crizei Fashoda, Homberg ştia de daunele 
produse de decriptarea incorectă a telegramei Panizzardi în cazul Dreyfus şi a 
stabilit regula fermă de a nu transmite ministrului de externe decriptări a 
căror acuratețe nu putea fi garantatá.?? Cercetarea influenţei SIGINT asupra 
politicii externe franceze înainte de Primul Război Mondial a fost foarte dificilă 
din cauza cenzurii oficiale. În multe dintre volume oficiale de Documents 
diplomatiques francais din perioada 1871-1914 publicate de Ministerul de 
Externe între 1929 şi 1962 nu a fost permisă nicio referire la decriptare. De 
exemplu, un raport secret din 30 septembrie 1913 al directeur des affaires 
politiques, acum accesibil în arhivele Quai d'Orsay, concluzionează: „Potrivit 
unei telegrame decriptate ieri, guvernul italian doreşte ca negocierile 
referitoare la echilibrul puterii în Mediterana să se reia cât mai curând, înainte 
de alegeri”. Redactorii Documents diplomatiques francais au eliminat 
această propoziţie din versiunea publicată a raportului şi au înlocuit-o cu o 
notă editorială care nu făcea nicio referire la decriptare: „Directeur des 


335 Alte greşeli în decriptarea telegramelor italiene, care l-au indus în eroare pe Delcassé, 
au avut loc în 1901. Vezi Andrew, „Dechiffrement et diplomatie", pp. 44-50. ( N.a.) 


affaires politiques are motive să creadă că guvernul italian doreşte să reia 
negocierile cât mai curând posibil".* Documentele de dinainte de 1914 ale 
cabinet noir par să fi dispărut. Cu toate acestea, rolul şi influenţa lor pot fi 
reconstituite parţial din documente private (precum cele ale lui Delcasse şi 
ale preşedintelui Raymond Poincaré), din dosarele Süreté si din dosarele 
militare, din care nu au fost „stârpite” documente importante ale SIGINT. 

Şi rapoartele agenţilor au fost excluse din Documents diplomatiques 
francais. Cel puţin unul dintre rapoartele lui Balasy pare să fi produs însă o 
impresie considerabilă asupra lui Delcassé. Balasy a relatat cá, pe 20 
noiembrie 1903, în timpul unei conversații private (care, aproape sigur, nu a 
avut loc niciodată), Joseph Chamberlain şi-a exprimat convingerea că o Triplă 
Alianţă între Marea Britanie, Franţa şi Rusia va influenţa într-o bună zi 
destinele lumii. Aceasta a fost exact informaţia pe care Delcasse a dorit să o 
audă într-un moment în care principalul său obiectiv politic era o Entente 
Cordiale anglo-francezá, pe care a realizat-o până la urmă în aprilie 1904. (0 
Triplă Antantă s-a format trei ani mai târziu.) Credibilitatea convorbirii din 20 
noiembrie 1903 inventate de Balasy a sporit semnificativ câteva săptămâni 
mai târziu, când Delcasse a primit un raport din partea însărcinatului francez 
cu afaceri la Cairo, care preciza că, în timp ce se afla în Egipt şi se îndrepta 
spre Africa de Sud, Chamberlain a povestit cum a recomandat cabinetului 
britanic un angajament cu Franţa şi o apropiere de aliatul Franţei, Rusia. Deşi 
Chamberlain se retrăsese din cabinet, el rămăsese unul dintre cei mai 
influenţi politicieni britanici.« Spre deosebire de ambasada Germaniei la Paris, 
Delcasse nu a realizat că informaţiile lui Balasy, deşi uneori plauzibile, erau o 
înşelăciune. 

Deuxiéme Bureau l-a considerat pe „Le Vengeur" („Răzbunătorul”), un ofiţer 
superior din Statul-Major german, drept cel mai strălucit agent de dinainte de 
război al serviciului francez de informaţii militare. Un ofiţer francez care a 
avut trei întâlniri cu el în hoteluri de lux a raportat că Le Vengeur a încercat 
să-şi ascundă identitatea înfăşurându-şi cea mai mare parte a capului în 
bandaje. Singurele parti vizibile ale feţei erau ochii pátrunzátori şi o „mustață 
prusacă” (posibil falsă). Pe 25 aprilie 1904, şeful Statului-Major general 
francez, generalul Jean-Marie Pendézec, a vizitat Quai d'Orsay pentru a-l 
avertiza pe Maurice Paléologue, sous-directeur responsabil pentru chestiuni 
strict secrete, că Le Vengeur furnizase planul de atac al Germaniei în cazul 
unui război cu Franţa, care dezvăluia că nemţii intenționau să lanseze invazia 
principală prin Belgia. „Este nevoie să vă spun că nu putem rezista la un 
astfel de atac?” l-a întrebat Pendézec. „Vom fi imediat copleșiți.” Le Vengeur 
susţinea că motivul său pentru care-şi trăda ţara era, aşa cum presupunea 
pseudonimul său, o dorinţă de răzbunare. Dar el a cerut şi a primit 60 000 de 
franci. Sursa informaţiei pe care a furnizat-o nu a fost niciodată identificată în 
mod satisfăcător. „Planul Schlieffen” pentru o invazie prin Belgia, baza 
atacului german din august 1914, nu a fost finalizat până în 1906, doi ani 
după planul de atac furnizat de Le Vengeur.? Comportamentul său bizar şi 
încercarea de a-şi ascunde motivele, probabil mercenare, pun la îndoială în 
continuare autenticitatea informaţiilor. În Franţa existau de mult timp 
speculaţii despre posibilitatea unui atac german prin Belgia® şi este foarte 
posibil ca acesta să fi inventat un plan de atac inspirat de această speculație, 
care s-a dovedit a fi destul de asemănător cu adevăratul plan Schlieffen. 
(Intre războaie, au existat cazuri similare de comunicaţii falsificate ale 
Internaționalei Comuniste - Comintern - care apoi au fost vândute serviciilor 
occidentale de informaţii si care erau destul de asemănătoare cu 


documentele autentice ale Cominternului.)* În cursul anului 1905, 
credibilitatea lui Le Vengeur a părut să fie întărită datorită unor rapoarte 
riguroase pe care i le ceruse personal kaizerul, cât se poate de bombastic, 
regelui Leopold al II-lea al Belgiei, încă din ianuarie 1904, cu trei luni înainte 
ca agentul să transmită informaţiile către Deuxiéme Bureau: 


O declaraţie scrisă acum, în timp de pace, în sensul că, în caz de conflict, Belgia ar 
fi de partea noastră şi că, în acest scop, Regele ar trebui să ne garanteze, printre 
altele, utilizarea căilor ferate şi a fortificațiilor belgiene. Dacă regele belgienilor nu ar 
face acest lucru, el - Majestatea Sa kaizerul - nu ar putea da nicio garantie nici 
pentru teritoriul său, nici pentru dinastie. Atunci, în cazul în care s-ar ivi această 
situaţie, am invada imediat Belgia. 


Regele Leopold a fost atât de şocat de tirada kaizerului, încât, atunci când s- 
a ridicat să plece, şi-a pus casca invers, cu vulturul spre spate.* La izbucnirea 
Primului Război Mondial, ironia a fost că, deşi cu un deceniu înainte Pendezec 
fusese alarmat de dezvăluirile lui Le Vengeur, Inaltul Comandament francez a 
fost luat prin surprindere de invazia germană a Franţei prin Belgia. 

Cel mai mare dezastru militar şi de spionaj experimentat de orice mare 
putere în deceniul de dinaintea Primului Război Mondial a fost înfrângerea 
Rusiei în Războiul Ruso-Japonez din 1904-1905, desfăşurat în principal în 
Manciuria. Superioritatea Rusiei în domeniul informaţiilor în Europa nu s-a 
extins şi în Orientul Îndepărtat, unde incapacitatea majorităţii atasatilor ruşi 
de a vorbi limbi orientale a limitat culegerea de informaţii, obligându-i să 
lucreze prin interpreti si alti intermediari. Ataşaţilor şi altor observatori 
occidentali la manevrele japoneze li s-a permis să vadă doar ce a dorit armata 
japoneză să vada.” In schimb, Japonia a avut numerosi agenti în baza navală 
din Extremul Orient rus de la Port Arthur, aceştia contribuind la succesul 
atacului-surpriză asupra acesteia, care s-a produs în noaptea de 8-9 februarie 
1904 şi a declanşat Războiul Ruso-Japonez.* In timpul atacului, două nave de 
luptă ruseşti şi un crucişător greu au fost torpilate, iar Flota Rusă a Pacificului 
a fost blocată la Port Arthur. Trupele japoneze au putut apoi să acosteze 
nestingherite în Coreea, să treacă râul Jalu în Manciuria şi să asedieze Port 
Arthur atât de pe uscat, cât şi de pe mare. 

Principala slăbiciune a evaluării informaţiilor strategice despre Japonia de 
către ruşi a fost o subestimare a trupelor japoneze atât de severă, încât poate 
fi descrisă în mod corect drept rasistă. O evaluare a „principalelor cauze ale 
succesului japonez”, realizată la centenarul marii victorii navale japoneze de 
la Tsushima, din mai 1905, de către viceamiralul Yoji Koda, directorul general 
al Biroului comun de personal al Agenţiei de apărare din Japonia, a indicat 
rasismul drept un motiv major pentru înfrângerea Rusiei: 


Ruşii şi-au supraestimat propria putere, au ignorat-o pe cea a Japoniei şi au 
provocat poporul japonez - pe care multi ruşi, în special ţarul Nicolae al Il-lea, fi 
numeau ,maimutele galbene asiatice”. Nu au studiat cu atenţie Japonia sau pe 
japonezi. Din cauza diferenţei semnificative de putere dintre cele două naţiuni, ruşii 
chiar au crezut că Japonia nu va opta niciodată pentru război, indiferent de 
preocupările japonezilor în sfera securităţii. Fără cunoaşterea suficientă a Japoniei, ei 
au crezut la început cu optimism că aceasta nu avea posibilitatea de a intra în război; 
chiar şi în caz de război, considerau ei, vor putea învinge forţele japoneze slabe şi 
barbare de la prima confruntare.“ 


Nicolae al II-lea avea motive personale pentru a-i dispretui pe japonezi. În 
timpul vizitei sale în Japonia în calitate de prinţ în 1891, Tsuda Sanzo, un 
poliţist din escortă, probabil având probleme mintale, încercase să-l asasineze 


CU O sabie. Viata viitorului tar a fost salvatá doar de reactia rapidá a várului 
sáu, printul George al Greciei si Danemarcei, care a parat cu bastonul a doua 
loviturá de sabie. Nicolae a rámas cu o cicatrice de nouá centimetri pe frunte. 
Spre deosebire de Franz Ferdinand la Sarajevo ín 1914, el a anulat restul 
vizitei regale.?? 

Ministrul rus de rázboi, generalul Aleksei Kuropatkin, a relatat, in vara lui 
1903, la întoarcerea dintr-un tur de inspecţie in Extremul Orient, că „totul 
merge bine” şi că „armata japoneză nu constituie o ameninţare serioasă 
pentru noi”. Port Arthur, a afirmat el, ar putea rezista unui asediu de zece ani. 
Atasatii marinei ruse au desconsiderat mai puţin informaţiile cu privire la flota 
japoneză decât a desconsiderat conducerea armatei terestre informaţiile 
despre armata japoneză. In parte, acest lucru s-a datorat informaţiilor si 
concluziilor transmise Rusiei de serviciile franceze, referitoare la vasele aflate 
în construcţie pe şantierele navale din Franţa.» Conducerea japoneză nu a 
subestimat niciodată forţele armatei ruse, aşa cum le-au subestimat 
Kuropatkin şi ţarul pe cele japoneze, şi a depus eforturi să obţină informaţii 
solide despre acestea - de exemplu, înființând o reţea de agenti în Port Arthur 
înainte de izbucnirea războiului. Viceamiralul Yoji Koda conchide că atât 
activitatea japoneză de culegere de informaţii, cât şi utilizarea acestora au 
fost mult mai eficiente în Războiul Ruso-Japonez decât în cel de-al Doilea 
Război Mondial.” 

Stăpânirea britanică din India a arătat un interes mai mare decât guvernul 
de la Londra pentru extinderea activităţilor de culegere de informaţii în timpul 
Războiului Ruso-Japonez, probabil de teama unor contacte între ruşi şi 
oponenții indieni ai guvernării britanice. În 1904, doi ofiţeri ai armatei indiene, 
maiorul G.R.M. Church şi căpitanul G.S. Palmer, dintre care niciunul nu pare 
să fi avut experienţă de criptanalist, au fost trimişi la Simla ca să organizeze 
interceptarea mesajelor ruse transmise prin liniile de telegraf din India şi să 
încerce decriptarea lor.??" Viceregele interimar, lordul Ampthill, era îngrijorat 
că „interceptarea periodică a corespondenţei trimise telegrafic şi în alte 
moduri este contrară tuturor practicilor englezeşti”, dar a fost convins să fie 
de acord cu activitatea celor doi. Printre mesajele criptate cu un cifru probabil 
inferior pe care au reuşit să le decripteze s-au numărat cele ale 
comandantului suprem rus din Manciuria si ale unui consul rus în Iran.” 

Totuşi, activitatea britanică de decriptare în India nu s-a comparat cu cea a 
cabinets noirs ruseşti şi franceze, care au început să colaboreze în timpul 
Războiului Ruso-Japonez, după o operaţiune comună desfăşurată de lvan 
Manasevici-Manuilov, unul dintre agenţii de la Paris ai Ohranei, şi Sûreté. 
Până în acel moment, rolul de bază al lui Manasevici-Manuilov părea să fi fost 
de a mitui principalele ziare franceze (printre care Le Figaro, L'Echo de Paris 
şi Le Gaulois) pentru a sprijini politica rusă şi a încuraja investitorii francezi să 
facă în continuare plasamente mari în împrumuturi guvernamentale ruseşti 
(care au fost pierdute în totalitate după Revoluţia Bolsevica).” La începutul lui 
1904, în colaborare cu Sûreté, a reuşit să sustragá din ambasada Japoniei 
fragmente din codul diplomatic (pe atunci redactat în engleză). Bazeries, care 
lucra şi pentru cabinet noir al Süreté, şi pentru Quai d'Orsay, nu a reuşit să 


336 Deşi împăratul a prezentat scuze în persoană şi miniştrii de interne şi de externe şi-au 
dat demisia, Tsuda a fost condamnat doar la închisoare pe viaţă. Vezi Keene, Emperor of 
Japan, pp. 448-458. (N.a.) 


337 Church fusese înainte cenzor de telegraf în Aden; Palmer era cunoscător de limba 
rusă. (N.a.) 


înţeleagă fragmentele. Pentru prima dată, unul dintre adjunctii săi la Süreté, 
comisarul Jacques-Paul-Marie Haverna, a avut succes acolo unde eşuase 
Bazeries.?? Cu ajutorul unei persoane pe care a descris-o drept „asistent”, 
Haverna a reuşit performanţa extraordinară de a reconstitui aproape întregul 
manual de coduri japonez de 1 600 de pagini cu 100 de rânduri pe pagină. La 
recomandarea lui Delcassé, i-a fost acordată Légion d'honneur, precum şi o 
recompensă monetară din fonds secrets ale Quai d'Orsay.” „Asistentul” lui 
Haverna, care nu este identificat în raportul acestuia, a fost un rus poliglot, 
criptanalist la cabinet noir din Sankt-Petersburg, Vladimir Krivoş-Nemanici, 
care studiase atât la Universitatea din Sankt-Petersburg, cât şi la Sorbona. 
Este posibil ca principalul merit pentru descifrarea codului japonez să-i 
aparţină de fapt lui Krivoş-Nemanici, care ulterior a continuat să lucreze 
pentru serviciile sovietice de informaţii, mai degrabă decât pentru mai puţin 
experimentatul Haverna.^* Acesta a fost primul exemplu de colaborare dintre 
criptanaliştii ruşi şi cei francezi. De-a lungul Războiului Ruso-Japonez, datorită 
colaborării dintre Haverna şi Krivoş-Nemanici, atât Delcassé, cât şi Ministerul 
rus de Externe au primit astfel decriptarea celor mai multe telegrame 
diplomatice dintre Tokyo şi ambasada japoneză de la Paris, precum şi unele 
telegrame schimbate cu alte ambasade nipone. Delcasse a putut urmări în 
detaliu răspunsurile Japoniei la încercările sale de mediere din timpul 
războiului, pe care le-a demarat la cererea secretă a Rusiei în primăvara lui 
1905. 

Cabinet noir de la Quai d'Orsay a obţinut un succes major în 1905, prin 
decriptarea telegramelor diplomatice germane în timpul primei crize franco- 
germane din Maroc, precipitate de opoziţia germană faţă de încercările de 
transformare a Marocului în protectorat francez. Cel mai dramatic dintre 
aceste mesaje decriptate a fost o telegramă trimisă la Berlin pe 26 aprilie de 
ambasada germană la Paris, potrivit căreia premierul francez, Maurice 
Rouvier, se oferise să-l demită pe Delcassé pentru a rezolva criza. În loc să-i 
ceară lui Rouvier lămuriri în legătură cu mesajul decriptat - ceea ce ar fi riscat 
să le indice nemților că le fusese decriptat cifrul -, Delcassé a încercat să-l 
convingă pe Rouvier că este important pentru el să rămână ministru de 
externe datorită implicării în planurile de mediere din Războiul Ruso-Japonez. 
Victoria navală japoneză de la Tsushima, de la sfârşitul lunii mai - prima 
victorie asiatică asupra unei puteri occidentale de după cele ale Imperiului 
Mongol -, a arătat clar că Rusia nu are altă opţiune decât să ceară începerea 
negocierilor de pace. Deloc surprinzător, mediatorul său preferat a rămas 
Delcassé. Totuşi, pentru Berlin, această perspectivă a fost un motiv 
suplimentar pentru a face presiuni în favoarea demiterii acestuia. Pe 6 iunie, 
confruntat cu un ultimatum german, Rouvier a cerut şi a obţinut demisia lui 
Delcassé. Singura răzbunare pe care şi-a permis-o fostul ministru de externe 
a fost să-i arate prim-ministrului mesajul german decriptat, potrivit căruia 
acesta se oferise să-l demită.” Succesorul lui la Quai d'Orsay în cursul 
următoarei crize marocane majore, izbucnite şase ani mai târziu, avea să fie 
mai puţin discret." 

Cu puţin timp înainte de demisia sa, Delcasse a cerut informaţii din Rusia cu 
privire la „intenţiile germane în Maroc”. Lamsdorf, aşa cum i-a spus 


338 Andrew (,,Déchiffrement et diplomatie", p. 50) a fost primul care a adus în discuţie 
decriptarea codurilor japoneze, dar a folosit doar arhive franceze, care nu fac nicio 
referire la colaborarea cu Agenţia pentru operaţiuni externe a Ohranei. Surse ruse au 
dezvăluit încă de atunci rolul lui Manasevici-Manuilov în infiltrarea în ambasada Japoniei 
la Paris. Vezi Chiharu, „Franco-Russian Intelligence Collaboration against Japan". (Nal 


ambasadorului sáu la Paris, a considerat cá este de datoria sa fatá de aliatul 
francez să-i furnizeze „cu confidentialitate absolută si discreţie desăvârşită, 
copia unei telegrame secrete de la cancelarul Bulow către contele 
Alvensleben [ambasadorul Germaniei la Sankt-Petersburg] pe tema situaţiei 
din Maroc".» Din cauza demisiei lui Delcassé, mesajul decriptat i-a fost 
transmis lui Rouvier, care a preluat portofoliul afacerilor externe pe 6 iunie, 
păstrându-şi şi funcţia de prim-ministru. În schimb, Rouvier a instruit Süreté 
să le ofere ruşilor toate telegramele japoneze decriptate de cabinet noir.» 
Având în vedere închiderea ambasadei Japoniei la Sankt-Petersburg în timpul 
Războiului Ruso-Japonez, accesul Rusiei la traficul diplomatic de război 
decriptat între Tokyo şi ambasada sa din Paris a fost o sursă importantă de 
informaţii. În timpul negocierilor de pace ruso-japoneze de la Portsmouth, 
New Hampshire, mediate după demisia lui Delcasse de preşedintele Theodore 
Roosevelt în august şi septembrie 1905, cabinet noir din Sankt-Petersburg a 
putut, de asemenea, să fie la curent cu politica de mediere a SUA, prin 
decriptarea corespondenţei dintre Departamentul de Stat şi ambasada 
americană în Rusia.??? 

Totuşi, colaborarea franco-rusă dintre serviciile de informaţii a fost 
perturbată temporar de un scandal în care a fost implicat Ivan Manasevici- 
Manuilov, ofiţerul de la Paris al Agenţiei pentru operaţiuni externe a Ohranei 
implicat în obţinerea cifrului ambasadei japoneze. Pe 11 iulie 1905, el a fost 
rechemat de Ohrana la Sankt-Petersburg, aparent în urma unor acuzaţii de 
corupţie care ulterior au dus la demiterea lui. Quai d'Orsay pare să fi luat 
decizia de a suspenda cooperarea cu Ohrana. După ce a descoperit cá Süreté 
continua să transmită mesaje japoneze decriptate la Sankt-Petersburg prin 
intermediul Agenţiei pentru operaţiuni externe a Ohranei, Bazeries i-a cerut 
explicaţii directorului agenţiei, Rene Cavard. Considerând că instrucţiunile 
primite de la Rouvier în acest sens erau secrete, Cavard a refuzat să le 
dezvăluie. Quai d'Orsay a ajuns la concluzia că a existat o încălcare majoră a 
securităţii la Süreté şi i-a dat instrucţiuni lui Bazeries să întrerupă orice 
contact cu cabinet noir. De atunci înainte, i s-a cerut să lucreze exclusiv 
pentru Ministerul de Externe.* 

În următorii opt ani, până la izbucnirea războiului, cele două cabinets noirs 
rivale franceze au decriptat independent o cantitate substanţială de 
corespondenţă diplomatică - uneori aceeaşi corespondenţă diplomatică - fără 
a-şi împărtăşi rezultatele. Întrucât în această perioadă prim-ministrul era, de 
obicei, şi ministru de interne (şi astfel responsabil pentru Sdreté), el si 
ministrul de externe au fost astfel uneori în poziţia extraordinară de a primi 
decriptări ale aceloraşi telegrame diplomatice (printre acestea, cele din 
Spania si Italia) din surse diferite. Haverna a scris mai târziu: „Ministerul 
Afacerilor Externe a remarcat cu regret cá la Interne [Sdreté] se decriptau 
mesaje diplomatice spaniole şi italiene. Amărăciunea ministerului este uşor 
de înţeles, întrucât Internele erau astfel informate despre probleme care 
ţineau de responsabilitatea Ministerului Afacerilor Externe”. 

În ciuda relaţiei distante dintre Ministerele de Externe şi de Război din 
Rusia, activitatea cabinet noir de la Sankt-Petersburg, cea mai importantă 
agenţie SIGINT din lume, nu a fost afectată de astfel de dispute 


33° vezi supra p. 544. Relatarea oficială a Departamentului de Stat despre medierea 
americană în negocierile de pace ruso-japoneze, care au culminat cu semnarea Tratatului 
de la Portsmouth din septembrie 1905, nu face nicio referire la decriptarea de către ruşi a 
cifrurilor americane. Vezi https://history.state.gov/milestones/1899-1913/portsmouth- 
treaty. (N.a.) 


interdepartamentale. Tarul pare sá fi fost cel mai impresionat de decriptarea 
depeşelor diplomatice germane.” Considerând cá telegramele criptate 
adresate ambasadorului german la Sankt-Petersburg, Friedrich von Pourtalés, 
rămân secrete, cancelarul Bernhard von Bulow şi-a exprimat mult mai clar 
decât în public convingerea că rezolvarea cu succes a diferendelor dintre 
Marea Britanie, Franţa şi Rusia, prin Entente Cordiale din 1904 şi Tripla 
Antantă din 1907, slăbise poziţia Germaniei la nivel internaţional. 
Amabilitatea personală a lui Pourtales în relaţiile sale cu Ministerul rus de 
Externe a contrastat cu tonul uneori energic al telegramelor decriptate ale lui 
Bulow. In 1909, de exemplu, cancelarul l-a instruit pe ambasadorul său să 
obţină acordul „fără rezerve” al Rusiei faţă de anexarea de către Austro- 
Ungaria a fostei provincii turce Bosnia-Hertegovina: „un răspuns precis - da 
sau nu”. „Orice răspuns evaziv, neclar sau condiţionat”, scria Bulow, „ar fi 
considerat ca o respingere.” Fără îndoială, gândindu-se la telegramele lipsite 
de respect ale cancelarului, Nicolae al II-lea i-a scris mamei sale, împărăteasa- 
mamă (văduvă) Maria: „Este adevărat că forma şi metoda adoptate de nemti 
în relaţia cu noi au fost nepoliticoase şi nu le vom uita. Cred că, încă o dată, 
au căutat să ne despartă de Franţa şi Anglia, dar, încă o dată, nu au reuşit. 
Aceste metode conduc în general la rezultatul opus”. 

SERVICIILE SECRETE ÎN AJUNUL IZBUCNIRII PRIMULUI 
RĂZBOI MONDIAL 


| VEU serviciilor britanice de informaţii cu cinci ani înainte de Primul 


Război Mondial a fost determinată de rivalitatea navală cu Germania. În urma 
creării Triplei Antante în 1907 cu foştii săi rivali imperiali, Franţa şi Rusia, 
aliaţi de război ulterior, principala ameninţare la adresa securităţii Marii 
Britanii era reprezentată de extinderea  Hochseeflotte (flota oceanică 
germană). Securitatea Marii Britanii victoriene depinsese de capacitatea sa de 
a domina mările, în condiţiile în care dispunea de cea mai mare flotă din 
lume. Insă, paradoxal, după lansarea noii nave de război britanice 
Dreadnought, în 1906, Marina Regală nu mai putea conta pe faptul că 
supremaţia sa la nivel global rămâne necontestată. Prin dimensiunile şi 
puterea sa de foc, Dreadnought risca să lase mult în urmă celelalte nave de 
luptă. Cu tunuri de 12 inchi, toate cu o rază de acţiune de 12 kilometri, avea o 
putere de foc egală cu cel puţin două dintre navele din generaţiile anterioare. 
Peste noapte, Marea Flotă a Marinei Regale britanice, ca şi orice altă flotă din 
lume, părea depăşită. Exista temerea cá Hochseeflotte, care începuse să 
construiască nave de luptă de clasă Dreadnought, ar fi putut curând ajunge 


340 Mai sunt necesare cercetări detaliate ale multora dintre numeroasele mesaje 
decriptate aflate în arhivele Ministerului rus de Externe. Aceste arhive au fost închise timp 
de câţiva ani, ca urmare a unor lucrări de construcţie. (Na) 


din urmá Marea Flotá si ar fi putut ameninta suprematia navalá de care 
depindea securitatea britanicá. Teama de amenintarea maritimá din partea 
flotei germane tot mai numeroase a alimentat mitul cá aceasta va fi utilizată 
pentru o invazie-surpriză în Anglia si că spionii nemți pregăteau activ rutele 
pentru aceasta.: 

Presupusa ameninţare germană a declanşat o modă în literatura cu spioni, 
una dintre puţinele arte creative în care Marea Britanie a devenit lider 
mondial în secolul următor. Autorul de romane de spionaj cu cel mai mare 
succes din timpul domniei lui Eduard a fost William Le Queux, care şi-a 
asumat rolul foarte bine plătit de principal alarmist. In ciuda putinului sáu 
talent literar, opera lui Le Queux a fost atât de populară, încât editorii i-au 
plătit acelaşi tarif la mia de cuvinte ca şi lui Thomas Hardy. Cel mai bine 
vândut roman al lui Le Queux, The /nvasion of 1910, publicat în 1906, descria 
modul în care spionii germani lucrau din greu în Anglia, pregătind calea 
pentru viitoarea invazie. Romanul s-a vândut într-un milion de exemplare şi a 
fost publicat in 27 de limbi, inclusiv germană. Inainte de publicare, The 
Invasion of 1910 a apărut în foileton în primul ziar britanic cu tiraj de masă, 
Daily Mail, care difuza zilnic hărţi pentru a ilustra zonele din Marea Britanie pe 
care aveau să le invadeze nemţii în ediţia de a doua zi. Proprietarul, lordul 
Northcliffe, se opusese rutei de invazie iniţiale, care includea prea multe sate, 
iar piaţa pentru Daily Mail în zonele rurale era redusă. Invocând tirajul 
ziarului, ruta a fost modificată, pentru a include cât mai multe oraşe aflate 
între Sheffield şi Chelmsford. Foiletonul a sporit audiența zilnică a ziarului cu 
80 000 de cititori. Le Queux s-a plâns ulterior de „numeroșii imitatori care au 
obţinut multă glorie şi au câştigat mulţi bani” adoptând moda invaziei 
germane. 

Succesul larg de care s-a bucurat l-a lansat pe Le Queux într-o carieră de tip 
Walter Mitty?? ca agent secret şi vânător de spioni. A devenit membru al unui 
„nou departament de voluntari al serviciilor secrete”: „O jumătate de duzină 
de bărbaţi patrioţi s-au antrenat împreună în secret. Achitându-şi propriile 
cheltuieli, fiecare dintre ei s-a pus pe treabă, culegând informaţii în Germania 
şi în alte părţi, care ar putea fi utile ţării noastre la nevoie”. Le Queux a 
publicat rezultatele propriilor sale false investigaţii, efectuate cu ajutorul unui 
„foarte cunoscut ofiţer detectiv” neidentificat (şi posibil inexistent), într-un alt 
bestseller, Spies of the Kaizer, publicat în 1909. Din motive „evidente”, deşi 
neexplicate, el „s-a abținut să dea nume si date reale”. Dar şi-a asigurat 
cititorii: „Sunt englez şi, sper, patriot. Ceea ce am scris în acest volum sub 
formă de ficţiune se bazează pe fapte grave pe care le cunosc personal". El s- 
a plâns că, întrucât autorităţile britanice lipsite de coloană vertebrală au 
refuzat să ia măsuri, peste 5 000 de spioni germani munceau din greu în 
Anglia: „La fiecare şase luni are loc o «inspecţie» şi se acordă premii în bani 
celor care înregistrează un succes exemplar" .? 

Cititorii impresionabili ai lui Le Queux si alti alarmisti bine vanduti au trimis 
presei atát de multe relatári despre spioni nemti sau despre oameni care 


341 Cel mai de succes rival al lui Le Queux, E. Phillips Oppenheim, a pornit însă 
independent în propria sa „cruciadă împotriva militarismului german", obţinând suficienţi 
bani pentru a renunţa la afacerile de familie din industria pielăriei şi a începe o nouă 
carieră, devenind unul dintre cei mai prolifici şi populari romancieri din Marea Britanie. 
Vezi Andrew, Secret Service, pp. 38-44. (N.a.) 


342 Protagonistul cărţii The Secret Life of Walter Mitty, scrisă în 1939 de nuvelistul si 
caricaturistul american James Thurber. Nuvela a fost ecranizată în 2013, cu Ben Stiller în 
rolul principal. (NEI 


semănau suspect de bine cu spionii nemti, încât unii funcţionari din Ministerul 
de Război au început să-i ia în serios. In 1907, maiorul (mai târziu, general- 
maior Sir) William Thwaites, şeful Secţiei germane din cadrul Ministerului de 
Război, era convins că există „mult adevăr” în relatările din ziare, potrivit 
cărora în toate comitatele Angliei acţionează ofiţeri de informaţii germani. 
Directorul pentru Operaţiuni militare, generalul-maior (ulterior locotenent- 
general Sir) John Spencer Ewart, credea şi el că Germania trimitea pe bandă 
„armate de agenţi şi spioni” în Marea Britanie. O campanie de presă susţinută 
de feldmareşalul lord Roberts V.C. (bătrânul erou de război care colaborase cu 
Le Queux la identificarea rutei de invazie germane) şi o parte dintre liderii 
conservatori au convins guvernul liberal să numească un subcomitet al 
Comitetului imperial de apărare care să analizeze posibilitatea amenințării 
unei invazii. Componenţa subcomitetului face dovada importanţei misiunii 
sale. Conducerea a fost preluată de Herbert Asquith, pe atunci ministru de 
finanţe, care curând avea să devină prim-ministru. Acesta era secondat de 
patru funcţionari de stat importanţi (preşedintele Camerei Lorzilor, secretarul 
de externe, secretarul pentru război şi Primul Lord al Amiralității) şi o pleiadă 
impresionantă de şefi de servicii. S-au întrunit de 16 ori în perioada noiembrie 
1907 - iulie 1908, finalizând, pe 22 octombrie 1908, un raport care respingea 
cea mai mare parte a argumentelor aduse de teoreticienii invaziei şi arăta că 
un atac-surpriză este imposibil. Cu toate acestea, concluziile subcomitetului 
nu au reuşit să-i convingă pe majoritatea celor care susțineau teoria invaziei 
şi ale căror argumente le demontaseră.: 

Stânga Spioană germană, cu un radio ascuns in sertarul de jos, pe care l-ar fi descoperit 
scriitorul de romane de spionaj William Le Queux. 

Dreapta Cărţile alarmiste ale lui Le Queux despre spionii nemti in mare parte inexistenri 
au fost cele mai influente volume publicate pe tema activităților de spionaj in Marea 
Britanie, care au contribuit la generarea sprijinului public pentru o reformă majoră a 
contraspionajului. 


De cand devenise sef al micului departament de contraspionaj din Ministerul 
de Razboi (MO5), la sfarsitul lui 1907, maiorul (ulterior generalul de brigada 
Sir) James Edmonds întocmise rapoarte despre presupusul spionaj german. In 
anii 1890, iniţial datorită schimburilor de informaţii despre Rusia, Edmonds 
era în relaţii amicale cu mai mulţi ofiţeri germani de informaţii militare. În 
1901, informatorii săi i-au spus - corect - că serviciile secrete germane 
înfiinţaseră un nou departament care viza Marea Britanie. Însă nici Edmonds, 
nici altcineva din Ministerul de Război nu şi-a dat seama că departamentul era 
preocupat doar de domeniul naval şi nu avea nicio legătură cu Sektion IIIb, 
structura de informaţii militare. Prin urmare, s-a presupus greşit că Germania 
a început să dezvolte în Marea Britanie o reţea de spionaj militar similară 
reţelei sale de succes din Franţa de dinainte de Războiul Franco-Prusac, pe 
care Edmonds o studiase. MO5 a confundat unele dintre operaţiunile 
Nachrichten-Abteilung („N”), fondată în 1901 şi condusă de vechea cunoştinţă 
a lui Melville, Gustav Steinhauer, cu cele ale Sektion Illb.: Deşi metodele de 
recrutare ale lui Steinhauer erau oarecum atrăgătoare (implicând, de regulă, 
scrisori adresate cetăţenilor germani care locuiau în Marea Britanie, scrise 
sub un nume fals de la o adresă de acoperire din Potsdam, prin care li se 
solicitau serviciile), el a dezvoltat şi un sistem mai sofisticat de „intermediari” 


(Mittelsmánner), care să acţioneze ca oameni de legătură între el si agenţii 
săi din Marea Britanie. După izbucnirea războiului, el intenţiona să introducă 
un „sistem de spionaj de război” (Kriegsnachrichtenwesen), folosind agenti 
care să călătorească în Marea Britanie sub identități false pentru misiuni 
specifice. Steinhauer a fost lăsat în mare parte să facă ce vrea, primind puţine 
însărcinări din partea Amiralității germane.: Pare probabil însă ca, pe fondul 
legăturilor lor anterioare, Wilhelm al Il-lea să se fi interesat personal de 
modul cum folosea acesta agenţii. 

In martie 1909, guvernul liberal condus de Asquith a însărcinat Comitetul 
Apărării Imperiale (CID), principalul organism de planificare a apărării din 
regat, să ia în considerare „natura şi amploarea spionajului străin care are loc 
în prezent în această ţară şi pericolul la care ne poate expune”. O subcomisie 
a CID, prezidată de vicontele Haldane, secretarul de stat pentru război, a 
raportat la 24 iulie: „Dovezile aduse conving fără îndoială comitetul că în 
această ţară există un sistem extins de spionaj german şi că noi nu avem 
nicio organizaţie care să supravegheze structura de spionaj respectivă şi să 
stabilească exact amploarea sau obiectivele sale”. In realitate, dovezile erau 
extrem de neconvingătoare. Când a prezentat în subcomisie rapoartele pe 
care le-a întocmit despre spionajul german, Edmonds a recunoscut: „Nu avem 
[...] niciun sistem sau organizaţie permanentă care să depisteze şi să 
raporteze cazurile suspecte si depindem în totalitate de informaţii 
întâmplătoare”. Potrivit proceselor-verbale, Edmonds „a pus un mare accent 
pe faptul că niciunul dintre aceste cazuri nu a fost raportat de către 
autorităţile politienesti şi cá era recunoscător unor persoane particulare 
pentru informaţii cu privire la acestea”. El pare, cel puţin, să fi fost insuficient 
de surprins de eşecul poliţiei de a depista un singur suspect neamt, precum şi 
insuficient de sceptic cu privire la informaţiile furnizate de „persoane 
particulare”, multe dintre ele influențate de Le Queux sau de presa alarmista. 
După cum a recunoscut Edmonds, „doar datorită faptului că anumite ziare şi- 
au îndreptat atenţia asupra acestui subiect au fost remarcate multe cazuri”.’ 

Primele 12 cazuri ale lui Edmond au vizat „presupuse operaţiuni de 
recunoaştere germane". In jumătate dintre aceste cazuri, persoanele 
suspecte nici măcar nu au fost identificate în mod clar ca fiind de origine 
germană. Cel mai excentric raport de „recunoaştere” pare să provină, în mod 
corespunzător, de la Le Queux (deşi, la fel ca si alti informatori, el nu este 
identificat pe nume si este mentionat doar ca un ,autor cunoscut"): 


În timp ce se deplasa vara trecută cu automobilul pe un drum puţin circulat între 
Portsmouth şi Chichester, informatorul aproape că a dat peste un biciclist care se uita 
la o hartă şi lua notițe. Bărbatul a înjurat în germană, şi atunci când informatorul a 
ieşit din maşină pentru a-şi cere scuze, i-a explicat într-o engleză corectă, în cursul 
conversatiei, cá studia la Oxford pentru a deveni om al Bisericii si a înjurat în 
germană pentru a-şi uşura conştiinţa. Era evident un stráin.* 


Întrucât, în realitate, Germania nu dispunea pe atunci de o reţea capabilă să 
obţină informaţii militare în Marea Britanie, dovezile operaţiunilor analizate de 
subcomisie erau evident eronate (cu posibila excepţie a câtorva iniţiative 
private de culegere de informaţii de către cetăţeni germani şi a unor rapoarte 
ocazionale către ataşatul militar german la Londra redactate de informatori 
care nu erau angajaţi de serviciile secrete militare). In lipsa unei viziuni pe 
termen lung asupra istoriei contraspionajului, subcomisia lui Haldane nu a 
reuşit să înţeleagă că, timp de secole, războiul şi iminenta războiului au 
produs în mod obişnuit momente de panică legate de spionaj. Deşi erau, fără 


indoialá, constienti, de exemplu, de marile victorii englezesti (dacá nu 
frantuzesti) de la Crécy la Agincourt din Rázboiul de 100 de Ani, probabil cá 
nu aveau ştiinţă de ceea ce renumitul istoric Jonathan Sump numeşte „frica 
din ce în ce mai mare de spionii străini şi de diversionişti” generată de 
ambele parti ale Canalului Mânecii. 

După o analiză oarecum indulgentă şi limitată de lipsa cunoştinţelor istorice 
a dovezilor care i-au fost prezentate, subcomisia lui Haldane a recomandat 
înfiinţarea unui Birou pentru serviciile secrete care „să se ocupe atât de 
spionajul din această ţară, cât şi de propriii noştri agenţi din străinătate, şi să 
funcţioneze ca paravan între Amiralitate şi Ministerul de Război, pe de o 
parte, şi angajaţii serviciului secret sau cei care au informaţii pe care doresc 
să le vândă Guvernului Britanic, pe de altă parte”. Raportul lor a fost 
considerat „de o natură atât de secretă” încât a fost făcută o singură copie şi 
predată spre păstrare Directorului pentru operaţiuni militare. In ciuda 
absenței operaţiunilor germane de spionaj militar în Marea Britanie si a 
absurditátii celor mai vândute poveşti cu spioni oferite de Le Queux şi de alţii, 
necesitatea înfiinţării Biroului era clară. O reţea germană de spionaj naval ce 
viza Marina Regală funcționa în Marea Britanie si, până la înfiinţarea Biroului, 
nu a existat, pentru a cita raportul subcomisiei, „nicio organizaţie care să 
supravegheze structura de spionaj respectivă şi să stabilească exact 
amploarea sau obiectivele sale”. Continuarea cursei înarmării navale dintre 
Marea Britanie şi Germania, o sursă persistentă de tensiune între cele două 
tari până la Primul Război Mondial, a făcut ca o astfel de organizaţie să devină 
o prioritate evidentă. Succesele obţinute de Nachrichten-Abteilung înainte de 
izbucnirea războiului, chiar şi după înfiinţarea Biroului pentru servicii secrete, 
au fost suficiente pentru a indica faptul că, dacă spionajului naval din Marea 
Britanie i s-ar fi permis o libertate deplină, ar fi putut foarte bine să ofere 
Amiralității germane un flux major de informaţii clasificate despre principalul 
Sau rival. 

Biroul pentru servicii secrete, a cărui înfiinţare a fost aprobată de guvernul 
Asquith, a avut iniţial doar doi ofiţeri angajaţi: comandantul Mansfield 
Cumming R.N., în vârstă de 50 de ani, şi Vernon Kell, un căpitan de armată cu 
14 ani mai tânăr, care s-au întâlnit pentru prima dată pe 4 octombrie 1909. 
Conform jurnalului lui Cumming, „au stat de poveşti despre viitor şi au fost de 
acord să lucreze împreună pentru succesul cauzei”. Ulterior, Kell şi Cumming 
s-au despărţit pentru a deveni primii şefi ai ceea ce ulterior a devenit Serviciul 
de Securitate (MI5), care opera pe teritoriul britanic, şi, respectiv, al 
Serviciului Secret de Informaţii (SIS sau MI6), care culegea informaţii din 
străinătate. Totuşi, timp de câteva luni au împărţit acelaşi birou, făcând 
eforturi, cu resurse minime, „să se preocupe atât de spionajul din această 
tara, cât si de agenţii nostri din stráinátate".» Activitatea Biroului a rămas atât 
de secretă, încât existenţa sa a fost cunoscută doar unui grup mic de înalţi 
demnitari şi miniştri de la Whitehall, care nu l-au menţionat niciodată celor 
neinitiati. Mai bine de o jumătate de secol mai târziu, se pare că principalii 
biografi ai lui Asquith şi ai miniştrilor săi încă nu ştiau de existenţa Biroului şi 
nu l-au amintit deloc în cărţile lor. Nici măcar în biografia oficială în opt 
volume a lui Winston Churchill, principalul susţinător al Biroului pentru servicii 
secrete din cabinetul Asquith, nu se face nicio referire la acesta. 

Secretul remarcabil păstrat în legătură cu Biroul pentru servicii secrete din 
Marea Britanie era în contrast izbitor cu indiscreţia guvernamentală din 
Franţa, care a subminat activitatea criptanaliştilor săi în timpul crizei de la 
Agadir din 1911, cea mai gravă dintre disputele franco-germane ce au 


precedat Primul Război Mondial. În vara lui 1911, era clar că Franţa intenţiona 
să transforme Marocul în protectorat francez. Alfred von Kiderlen-Wachter, 
ministrul german de externe, a ajuns la concluzia că era necesar un gest 
dramatic pentru a asigura compensaţii Germaniei pentru extinderea 
imperiului francez. „Este necesar”, a afirmat el, „să batem cu pumnul în 
masă, dar singurul obiectiv este să-i facem pe francezi să negocieze.” Metoda 
lui Kiderlen de a bate cu pumnul în masă este un exemplu clasic de 
diplomaţie sub presiunea armelor. Pe 1 iulie 1911, canoniera germană SMS 
Panther a apărut în portul marocan Agadir, chipurile ca să-i apere pe civilii 
germani ale căror vieţi ar fi fost amenințate de o rebeliune în Maroc. Cu toate 
acestea, după cum a menţionat A.J.P. Taylor, cel mai apropiat cetăţean 
german se afla în portul Mogador, situat mai la nord. Prin urmare, a primit 
ordinul să pornească imediat spre Agadir, pentru a părea că viaţa sa era în 
pericol, dar au trecut trei zile până când echipajul de pe Panther l-a observat 
stând pe plajă şi l-a salvat.» In ciuda începuturilor sale ridicole însă, criza de la 
Agadir „a fost lăsată să escaladeze până la punctul în care părea că este 
iminent un război vest-european”.:» 

Gestionarea crizei de către guvernul francez seamănă în mod curios cu 
prima Criză Marocană din 1905. Din nou, prim-ministrul, de această dată 
Joseph Caillaux, a luat legătura în secret cu ambasada Germaniei - deşi cu 
această ocazie doar pentru a oferi condiţii mai bune pentru a pune capăt 
crizei şi nu, ca Rouvier în 1905, pentru a se oferi să-l demită pe ministrul de 
externe. Din nou, ministrul de externe, de această dată Justin de Selves, a 
aflat de acţiunile prim-ministrului din telegramele diplomatice germane 
decriptate. Insă deznodământul a fost foarte diferit. Atât de Selves, cât si 
Caillaux au fost mult mai puţin discreti decât fuseseră Delcassé şi Rouvier cu 
şase ani înainte. Pe 28 iulie, de Selves a avut o discuţie în termeni furioşi cu 
Caillaux din cauza unei telegrame germane interceptate, trimisă în ziua 
precedentă si decriptată de cabinet noir de la Quai d'Orsay. Imediat dupa 
această întâlnire furtunoasă, Caillaux i-a spus lui Hyacinthe Fondére, un om 
de afaceri pe care îl folosise ca intermediar cu germanii, ce s-a întâmplat. 
Fondere nu a pierdut timpul şi i-a spus consilierului ambasadei, Oskar von der 
Lancken, că telegramele germane fuseseră decriptate de francezi. Cum era 
de aşteptat, nemţii şi-au schimbat cifrurile. Cu excepţia câtorva cazuri izolate, 
cabinet noir de la Quai d'Orsay nu a mai putut decripta alte telegrame 
diplomatice germane din august 1911 până la izbucnirea războiului, trei ani 
mai târziu. Franţa îşi pierduse cea mai valoroasă sursă de informații.» Cu 
toate acestea, cabinet noir din Sankt-Petersburg a continuat să decripteze 
corespondenţa diplomatică germană care folosea noile cifruri.** 

In urma crizei de la Agadir, kaizerul a părut să conştientizeze mult mai bine 
importanţa diplomaţiei secrete decât în timpul Războiului Ruso-Japonez, când 
indiscretiile sale datorate impulsivitatii i-au îngrijorat serios pe cancelarul 
Bernhard von Bulow si pe alti miniştri.** În timpul negocierilor pentru acordul 


343 în anul de dinainte de izbucnirea războiului, cabinet noir din Sankt-Petersburg a 
decriptat 171 de telegrame schimbate între Berlin şi ambasada sa din Sankt-Petersburg. 
Vezi Soboleva, /storiia Sifrovalnogo Dela v Rossii, pp. 283-284. (N.a.) 


344 Biograful kaizerului, profesorul John Röhl, remarcă, de exemplu, că, în ajunul 
Războiului Ruso-Japonez, Bülow „pleda disperat pentru menţinerea în secret a sprijinului 
german pentru politica rusă în Asia de Est. El se temea, pe bună dreptate, că obiectivele 
ascunse ale politicii germane vor fi dezvăluite de entuziasmul excesiv al lui Wilhelm al Il- 
lea şi informaţiile se vor scurge din Sankt-Petersburg spre Paris, Londra şi Washington”. 
Vezi Röhl, Wilhelm Il: Into the Abyss, cap. 11. (Na) 


naval secret între membrii Triplei Aliante (Germania, Austro-Ungaria si Italia) 
încheiat în iunie 1913, conform unui memorandum al şefului Statului-Major al 
Amiralității germane, Hugo von Pohl: 


Majestatea Sa a subliniat necesitatea pástrárii acordului si a acestor actiuni absolut 
secrete. Trebuie să fie luate măsuri de precauţie speciale când informati Ministerul de 
Externe, Statul-Major General şi pe secretarul de stat din cadrul Biroului Naval al 
Reichului cu privire la încheierea acordului în ceea ce îi priveşte. De asemenea, 
acelaşi lucru se aplică pentru comandantul Diviziei Mediteraneene. Şi pentru şeful 
cabinetului naval al kaizerului, în ceea ce priveşte instruirea ofiţerilor. 


Înainte ca Joseph Caillaux să dezvăluie, în timpul crizei de la Agadir, că 
Franţa decriptase cifrurile germane, kaizerul nu dăduse niciun semn de 
interes pentru securitatea cifrurilor. Ulterior, el a arătat un interes personal 
pentru adoptarea, ca parte a acordului naval dintre Germania, Austro-Ungaria 
şi Italia, a unui cod secret conceput la Berlin, „Triplecodex”, de către toate 
cele trei forte navale. In mai 1914, kaizerul a felicitat oficial amiralitatea 
germană pentru crearea şi punerea în aplicare a ,,Triplecodex”. Nici kaizerul, 
nici amiralitatea nu aveau însă decât o înţelegere la nivel elementar în 
privinţa securităţii cifrurilor. Nu şi-au dat seama că, folosind un cifru în comun 
cu italienii, care aveau un nivel de securitate a cifrurilor redus, sporeau 
implicit vulnerabilitatea acestuia. Fără să ştie nimeni de la Berlin, în 
octombrie 1913, cabinet noir de la Quai d'Orsay descoperise termenii 
acordului naval secret al Triplei Alianțe decriptând telegrame diplomatice 
italiene.?^ Si deci, aproape sigur, termenii acordului fuseseră descoperiţi chiar 
şi de mult mai priceputii criptanalişti ruși.: 

De asemenea, nici kaizerul, nici Amiralitatea sa nu şi-au dat seama cá 
mesajele retelei germane de agenti de informatii navale (,N") din Marea 
Britanie erau interceptate în mod regulat. În loc să raporteze prin telegrame 
criptate, pe care Marea Britanie, fără o agenţie de decriptare, ar fi fost în 
imposibilitatea de a le decripta, reţeaua a comunicat prin poştă, prin scrisori 
care erau deschise frecvent. Secţia lui Kell din cadrul Biroului pentru servicii 
secrete de dinainte de război, viitorul MI5, a funcţionat cu un budget limitat. 
Chiar şi la izbucnirea războiului, personalul său permanent număra doar 16 
persoane (inclusiv îngrijitorul). Cu astfel de resurse minime, era important 
pentru strategia iniţială de contraspionaj a lui Kell să obţină ajutorul 
comandanților de poliţie din întreaga tara. Aceştia, la rândul lor, aveau nevoie 
de sprijinul secretarului de interne. Norocul lui Kell a fost că secretar de 
interne în 1910 şi 1911 a fost Winston Churchill, care, în decursul îndelungatei 
sale cariere, a arătat un entuziasm şi o înţelegere mai mari pentru serviciile 
de informaţii decât oricare alt politician britanic (sau străin) din generaţia sa. 
In aprilie 1910, Churchill nota: „Să-i fie acordate toate mijloacele necesare 
căpitanului Kell”. A doua zi, secretarul său privat i-a furnizat lui Kell o 
scrisoare de prezentare către toti comandanții de poliţie din Anglia si Tara 
Galilor, care preciza: „Domnul Churchill doreşte să spun că se va simţi 
îndatorat dacă îi veţi oferi căpitanului Kell toate mijloacele necesare 
desfăşurării muncii sale". In iunie, Ministerul pentru Scotia i-a oferit lui Kell o 
scrisoare similară pentru comandanții secţiilor de poliţie din Scotia. Churchill a 
mai adăugat o armă majoră la arsenalul lui Kell, simplificând foarte mult 


345 Quai d'Orsay a presupus, în mod greşit, că acordul naval secret din iunie 1913 data 
din anul precedent, de la reînnoirea Triplei Alianțe. Telegramele diplomatice italiene au 
fost decriptate cu regularitate de către francezi. Vezi Andrew, „Dechiffrement et 
diplomatie", pp. 50, 55-56. (Na) 


interceptarea corespondentei suspectilor. Páná atunci, pentru deschiderea 
fiecárei scrisori era necesar un mandat individual semnat de secretarul de 
interne. Ín ciuda opozitiei Postei, Churchill a introdus un sistem de mandate 
ale Ministerului de Interne (HOW), care incá functioneazá si dupá un secol, 
pentru autorizarea interceptárii „întregii corespondente a unei anumite 
persoane", pentru care Kell si succesorii sái trebuiau sá depuná dovezi 
secrete cá reprezintá amenintári reale sau potentiale la adresa securitátii 
nationale. Ca si acum, mandatele pentru fiecare dintre persoanele vizate erau 
semnate personal de secretarul de interne. Totuşi, Churchill nu a reuşit să-şi 
dea seama că toate cazurile de spionaj depistate prin aplicarea mandatelor 
semnate de el implicau numai operaţiuni de informaţii nava/e. Când pleca de 
la Ministerul de Interne, îndreptându-se către Amiralitate în noiembrie 1911, 
el l-a informat pe secretarul de externe, Sir Edward Gray, că scrisorile 
interceptate „arată că suntem subiectul unui studiu minuţios şi ştiinţific al 
autorităţilor militare terestre şi navale germane şi că nicio altă naţiune din 
lume nu ne acordă o astfel de atenţie”. 

Începând cu septembrie 1911, Kell a păstrat un indice cu referinţă 
încrucişată al scrisorilor interceptate. O istorie internă a MI5 scrisă în 1921 
menţiona că, deşi corespondenţa dintre Steinhauer şi agenţii săi din Marea 
Britanie anterioară izbucnirii războiului a fost distrusă, indicele care a rămas 
conţinea 1 189 de înregistrări pentru perioada 1911-1914. In cei trei ani de 
dinainte de izbucnirea războiului, Biroul lui Kell a primit astfel, în medie, mai 
mult de o scrisoare interceptată pe zi de la Steinhauer şi reţeaua sa britanică. 
În decembrie 1911, corespondenţa interceptată a scos la iveală faptul că un 
ofiţer german de informaţii neidentificat călătorea prin Marea Britanie. Cu 
toate acestea, până la adunarea unor probe suficiente pentru a justifica 
arestarea lui, el părăsise ţara. O altă scrisoare interceptată, din februarie 
1912 a dezvăluit că ofiţerul german fusese însuşi Steinhauer. 

Printre cei mai de succes agenţi britanici ai lui Steinhauer s-a numărat 
artileristul-şef de pe HMS Agamemnon, George Parrott. Ulterior, Biroul lui Kell 
a stabilit că, în 1910-1911, Parrott a furnizat către „N” un raport clasificat, în 
patru volume, al Marinei Regale despre îmbunătăţirea tunurilor şi un total de 
23 de manuale navale clasificate. Raportul consistent asupra artileriei trebuie 
să fi fost foarte apreciat de Steinhauer într-o perioadă de creştere constantă a 
distanţei de tragere. În 1906, era de aşteptat ca navele să poată deschide 
focul de la o distanţă de 9 000 de yarzi (peste 8 200 de metri). Până în 1912, 
ordinele de război ale amiralului Sir John (ulterior conte) Jellicoe, aflat atunci 
la comanda Diviziei a Doua a Flotei Interne (Home Fleet), specificau că 
tragerea cu arme de calibru de 9,2 inchi sau mai mare se va efectua începând 
de la 14 000 de yarzi [peste 12 800 de metri]. Biroul lui Kell a obţinut din 
corespondenţa interceptată la sfârşitul lui 1911 primele dovezi conform 
cărora Parrott făcea parte din reţeaua de agenti a lui Steinhauer. In iulie 
1912, „detectivul-şef” al lui Kell, William Melville, l-a urmărit pe Parrott pe un 
feribot spre Oostende (în Belgia), unde acesta s-a întâlnit cu un bărbat care, a 
raportat Melville, era „în mod evident neamt [...]. Vârsta cuprinsă între 35 şi 
40 de ani. Înălţime 1,75 m - păr şi mustață închise la culoare. Îmbrăcat cu un 
costum din tweed uşor şi pălărie de paie. Mers şi stil tipic german”. Parrott a 
fost arestat la întoarcerea în Anglia şi dat afară din Marina Regală, dar, la fel 
ca majoritatea spionilor navali identificaţi de Biroul lui Kell înainte de război, 
nu a fost judecat, pentru a evita dezvăluirea probelor de interceptare în 
instanţă. Corespondenta lui Parrott a arătat că acesta a rămas în legătură cu 
serviciile secrete germane după ce a părăsit armata. Pe 18 octombrie 1912, 


s-a dus la Hamburg pentru a-l întâlni pe ofiţerul sáu de legătură, Richard", 
care i-a înmânat suma considerabilă de 500 de lire, suficientă pentru a 
cumpăra două case adiacente în Londra si un anumit semn al importanţei 
acordate pentru informaţiile furnizate. În timp ce se afla la Hamburg, Parrott a 
fost interogat intens de experţi în armament, torpile, inginerie navală şi 
informaţii şi a acceptat să-şi continue activitatea ca agent german. Până la 
întoarcerea acasă, au fost adunate suficiente probe pentru urmărirea penală 
fără a folosi corespondenţa interceptată. In ianuarie 1913, Parrott a fost găsit 
vinovat de încălcarea Legii privind secretele oficiale şi condamnat la patru ani 
de muncă silnică.» 

Tintele din Germania ale serviciului naval de informaţii identificate de 
Mansfield Cumming, seful Departamentului extern al Biroului pentru serviciile 
secrete (viitorul SIS sau MI6), erau destul de asemănătoare cu cele 
identificate de Steinhauer in Marea Britanie. Potrivit unui raport postbelic cu 
privire la operatiunile lui Cumming de dinainte de rázboi: ,Cu ajutorul 
fondurilor disponibile la acel moment, s-a putut încerca doar descoperirea 
câtorva probleme tehnice şi, în acest scop, a trebuit să se recurgă la agenţi 
ocazionali, a căror angajare, ţinând cont de experienţa din război, s-a 
demonstrat clar cá este de nedorit”.= Fragmente din informaţiile tehnice 
obţinute de Cumming şi „agenţii săi ocazionali” se găsesc şi azi în jurnalele 
şefului Secţiei pentru Germania a Diviziei de informaţii navale, contabilul-şef 
al flotei, Charles Rotter, care a cules informaţii din surse publice şi secrete 
despre construcţia submarinelor si a navelor de luptă.2* Cumming a notat în 
jurnalul său în martie 1914: „Rotter mi-a cerut să-i fac rost de informaţii 
despre construirea în secret a submarinelor [...]. El spune cá au aproximativ 
50 de submarine construite şi proiectate”. Totuşi, unele dintre rapoartele de 
informaţii ale lui Cumming au fost întâmpinate cu scepticism de experţii de la 
Amiralitate, care au subestimat progresele Germaniei în construcţia de 
submarine, torpile, mine şi aeronave.» Înainte de război, atasatii militari si 
navali de la Berlin aveau o influenţă mai mare decât Cumming în Whitehall. 
Incepând cu 1906, aceştia raportau la unison că forţele armate germane erau 
concentrate în scopuri ofensive, nu defensive. Sir Eyre Crowe, subsecretar 
adjunct (mai târziu subsecretar permanent) la Ministerul de Externe, a 
consemnat pe marginea unei serii de rapoarte ale ataşatului naval din Berlin, 
căpitanul (ulterior amiralul Sir) Herbert Heath, în 1912: „Ei dezvăluie în mod 
zdrobitor masinatiile prin care amiralitatea germană dezinformează deliberat 
Reichstagul şi opinia publica”’™”. 

Directorul pentru Operaţiuni Militare (DMO), generalul Ewart, i-a spus lui 
Cumming, în ianuarie 1910, că „nu doreşte să fie întreprinsă nicio activitate 
de spionaj în Franţa tocmai acum, întrucât relaţiile noastre actuale excelente 
ar putea fi deteriorate din această pricină”.*% Aceste instrucţiuni au fost 
reafirmate de generalul (ulterior feldmareşalul Sir) Henry Wilson, care i-a 
urmat lui Ewart în funcţia de DMO în august 1910. Deşi discuţiile între 
personalul britanic şi cel francez despre cooperarea militară pe timp de război 
împotriva Germaniei au început în 1905, acestea au devenit substanţiale abia 


346 Doar 2% dintre borderourile Amiralității de dinainte de război înregistrate în perioada 
anterioară anului 1914 se mai păstrează astăzi în Arhivele Naţionale. Vezi Seligmann, 
„Naval History by Conspiracy Theory”, p. 969. (Nal 


347 Doar o mică parte dintre rapoartele atasatilor militari şi navali din Berlin s-au păstrat 
până azi. (Nal 


348 Ewart a folosit ortografia franceză „espionnage”. Vezi Jeffery, Mie, pp. 31-32. (N.a.) 


după venirea lui Wilson. În 1913, cu sprijinul lui Wilson, Cumming făcea 
schimb de informaţii cu francezii. El a remarcat, pe 6 martie, că „de la 
prietenii noştri a venit un pachet mare cu lucruri de preţ” şi că Wilson le-a 
considerat „extrem de valoroase”. 

Lui Cumming îi plăcea să participe el însuşi la operaţiuni, având asupra lui o 
sabie baston şi câteodată fiind deghizat.** La o întâlnire desfăşurată la Paris 
în iulie 1910, el a fost, după propriile sale cuvinte, „uşor deghizat (cu mesá si 
mustață) şi un costum destul de bizar”. Pentru o întâlnire din ianuarie 1911 cu 
un potenţial agent care se oferise să dea informaţii despre construcţia de 
nave austriece la Trieste, Cumming şi-a confecţionat el însuşi îmbrăcămintea 
la un costumier de teatru din Soho.» Tinea în biroul său o fotografie cu un 
cetăţean neamt îmbrăcat în ţinută clasică şi era încântat când vizitatorii nu 
reuşeau să îl recunoască. In timpul Primului Război Mondial, a întrebat-o 
odată pe nepotica sa ce ar face ea dacă ar întâlni un neamt la Londra. Fetiţa a 
spus că l-ar împuşca. „Ei bine, draga mea”, a răspuns Cumming, „în acest 
caz, l-ai ucide pe unchiul tău!” In cursul războiului, îşi aducea aminte cu 
nostalgie cat de bine se distrase în expedițiile de spionaj de dinainte de 
izbucnirea conflictului. „La vremea aceea, această afacere era cu-adevărat 
amuzantă”, i-a spus scriitorului şi ofițerului de informaţii de război Compton 
Mackenzie. „După ce se termină războiul, o să facem împreună ceva muncă 
de spionaj. Este un sport excelent!” In onoarea lui Cumming, actualul şef al 
SIS sau MI6, Alex Younger?°°, este cunoscut încă sub numele de ,C" (nu „M”, 
ca în romanele cu James Bond) şi, asemenea lui Cumming, este singurul 
demnitar de la Whitehall care semnează cu cerneală verde. 

Birourile de dinainte de război ale Departamentului de externe din cadrul 
Biroului pentru serviciile secrete şi apartamentul lui Cumming din Londra se 
aflau amândouă la etaj în clădirea din Whitehall Court nr. 2, „într-un adevărat 
labirint de pasaje şi trepte şi cu camere cu formă ciudată”, la care se ajungea 
cu un lift privat.?! Bernard Shaw şi celelalte celebrităţi care locuiau la etajele 
inferioare par să nu fi realizat niciodată că sediul serviciului britanic de 
informaţii externe se afla chiar deasupra lor. Cumming i-a numit pe cei care 
cunoşteau acţiunile secrete din birourile sale de la ultimul etaj „colegii de 
top”. Cumming i-a spus secretarului său că, la pensionare, plănuia să-şi 
publice memoriile: „Le voi numi «Indiscretiile unui şef al serviciilor secrete». 
Va fi o carte care va arăta splendid, legată în roşu, cu titlul şi numele meu în 
relief în auriu, şi care va avea 400 de pagini - toate vor fi goale!” Miniştrii si 
oficialii britanici au fost la fel de discreti atât în ceea ce priveşte operaţiunile 


349 Christopher Andrew a putut să arate sabia baston, proprietatea nepoatei lui Cumming, 
domnisoara Diana Pares, când a prezentat un documentar la BBC2, Timewatch, despre 
Cumming în 1985. 


2297 m timpul scurs de la apariţia cărţii, în toamna lui v.r., Alex Younger a fost înlocuit cu 
Richard Moore. (NC) 


351 Pe 30 martie 2015, a fost dezvelită, în faţa clădirii din Whitehall Court nr. 2 (în prezent 
Royal Horseguards Hotel), o placă comemorativă albastră a Patrimoniului Britanic. 
Actualul „C”, Alex Younger, a declarat la recepţia care a urmat şi la care a participat şi 
autorul: „Simt cá [Cumming] ar împărtăşi încântarea pe care o simt eu astăzi, când 
urmăresc un grup mic de oameni, care întruchipează ceea ce e mai bun în Marea Britanie 
modernă, infiltrându-se în rândul duşmanilor noştri şi perturbându-le planurile. Şi făcând 
acest lucru nu prin forţa armelor, ci prin viclenie, creativitate şi acel lucru pe care, cu 
siguranţă, l-ar recunoaşte oricine: pura satisfacţie de a-i învinge prin şiretlic pe cei care 
ne vor răul”. Vezi articolul „Sir Mansfield Cumming, first MI6 chief, commemorated with 
blue plaque", Guardian, 31 martie 2015. (Nal 


lui Cumming, cát si cele ale lui Kell. Nici mácar existenta agentiei britanice de 
informaţii externe nu a fost recunoscută oficial până in 1992. 

În schimb, în Franţa, în ultimii câţiva ani de dinainte de Primul Război 
Mondial, SIGINT, cu siguranţă cea mai valoroasă sursă de informaţii externe, a 
fost tratată cu cea mai puţină discreţie din istoria franceză. Conflictele interne 
care au caracterizat multe dintre guvernele de scurtă durată ale celei de-A 
Treia Republici au împiedicat activitatea cabinets noirs, atât la Sdreté, cât si 
la Quai d'Orsay. În primăvara lui 1913, comisarul Haverna şi asistenții săi au 
decriptat trei telegrame de la ambasadorul italian la Paris, Tommaso Tittoni, 
care sugerau că atât Stephen Pichon, ministrul de externe, cât şi Raymond 
Poincaré, preşedintele Republicii, complotau în secret să restabilească 
relaţiile diplomatice cu Vaticanul - subiect extrem de delicat în atmosfera 
anticlericală a celei de-A Treia Republici de dinainte de război, când catolicii 
practicanți nu puteau, practic, să devină ministri. Pe 6 mai 1913, Louis-Lucien 
Klotz, care, în calitate de ministru de interne, era responsabil pentru Süreté, a 
adus în atenţia cabinetului mesajele interceptate de la italieni. A urmat 
imediat o mică revoltă. Indignarea ministrului de externe faţă de referirile 
făcute la el a alimentat şi mai mult resentimentele în creştere la Quai d'Orsay 
cu privire la acţiunile Süreté de culegere de informaţii diplomatice. Pichon a 
ameninţat că demisionează dacă nu este interzis imediat accesul Sdreté la 
telegramele diplomatice. Deşi Klotz a protestat, Pichon a câştigat disputa. Din 
mai 1913 până în ajunul Primului Război Mondial, Süreté nu a mai obţinut de 
la oficiul poştal copii ale telegramelor trimise şi primite de la ambasadele din 
Paris.» 

Din cauza manevrelor politice, SIGINT a indus in eroare tot atat de mult pe 
cât i-a si informat pe factorii de decizie francezi în decursul ultimilor ani de 
dinainte de izbucnirea războiului. Deşi guvernul francez nu mai primise 
aproape niciun mesaj german interceptat după 1911, mesajele germane 
decriptate în timpul crizei de la Agadir: l-au bântuit din nou în 1914. In iarna 
lui 1913-1914, Le Figaro a început atacuri zilnice împotriva fostului prim- 
ministru Joseph Caillaux, pe atunci lider al Partidului Radical. In ianuarie 1914, 
redactorul-şef Gaston Calmette a preluat tema „negocierilor secrete” din 
timpul crizei de la Agadir, sugerând că fostul prim-ministru actionase în 
interesul nemților. Printre documentele aflate în posesia lui Calmette s-au 
numărat trei copii ale unor telegrame diplomatice germane strict secrete 
decriptate ce făceau referire la „negocierile secrete”. Caillaux credea, 
probabil corect, că fostul premier le obținuse de la un alt jurnalist, pe nume 
Albin, care, la rândul său, primise copiile de la chef de cabinet al lui Selves, 
Maurice Herbette. Copiile lui Caillaux fuseseră furate din sertarul biroului lui 
Albin. 

Pe 14 ianuarie 1914, Caillaux s-a dus la preşedintele Poincare ca să-l 
avertizeze că Figaro urma să publice mesajele germane decriptate. Urmarea 
inevitabilă, aşa cum avea să avertizeze ambasadorul Germaniei era 
formularea unor proteste germane împotriva încălcării secretului 
comunicaţiilor diplomatice şi un scandal internaţional iminent. La cererea lui 
Poincaré, fostul prim-ministru Louis Barthou s-a întâlnit cu Calmette şi l-a 
convins, în interesul naţional, să nu publice documentele. Caillaux îşi luase 
însă deja măsuri diabolice de precauţie pentru cazul în care mesajele 
decriptate ar fi fost publicate. In decurs de o săptămână, în calitate de 
ministru de interne interimar, în decembrie 1913, a intrat în arhivele Süreté 
(un raid condamnat de directorul sáu, Pujalet, şi calificat drept „efracţie”) şi a 
eliminat copiile mesajelor italiene interceptate care îl puseseră într-o situaţie 


stânjenitoare pe Poincaré în primăvara precedentă - fără îndoială, ca mijloace 
potentiale de a face presiuni asupra preşedintelui. În timpul „efracţiei”, 
Caillaux a sustras şi copii ale mesajelor spaniole decriptate, care demonstrau 
că fostul prim-ministru Calmette fusese mituit de guvernul spaniol pentru a 
susţine unele dintre revendicările sale teritoriale din Africa de Nord. De 
asemenea, a reuşit să achiziţioneze prin mijloace necunoscute telegrame 
germane din 1905-1906 decriptate de cabinet noir de la Quai d'Orsay, care 
dezvăluiau contacte potenţial jenante între unii miniştri francezi şi ambasada 
Germaniei - incluzând probabil oferta lui Rouvier de a-l demite pe Delcasse în 
timpul primei crize marocane.» 

Acest caz extraordinar a luat o nouă turnură si mai senzationala în dupá- 
amiaza zilei de 16 martie 1914, când doamna Henriette Caillaux a intrat în 
biroul lui Gaston Calmette, a scos un revolver din manşon şi l-a împuşcat 
mortal. Mobilul ei principal a fost să împiedice Le Figaro să publice scrisorile 
de dragoste dintre ea şi Caillaux, scrise când el încă mai era căsătorit cu 
prima sa soţie. Cu toate acestea, au apărut în scurt timp zvonuri potrivit 
cărora principalul motiv al doamnei Caillaux a fost acela de a împiedica 
publicarea telegramelor germane interceptate în timpul crizei de la Agadir şi 
nu a scrisorilor de dragoste. Ambasadorul Germaniei a luat legătura cu Quai 
d'Orsay, avertizând că, dacă telegramele vor fi publicate, guvernul său ar 
considera acest lucru o insultă publică. Dacă s-ar întâmpla aşa ceva, a spus 
ambasadorul amenintátor, „ar exploda o bombă”. Caillaux l-a ameninţat pe 
Poincaré că, dacă în timpul procesului pentru crimă al soţiei sale va exista 
vreo trimitere la documentele germane decriptate, se va răzbuna „divulgând 
o mulţime de alte lucruri” de la cabinets noirs ale Quai d'Orsay si Sûreté. El a 
cerut o declaraţie oficială în timpul procesului, potrivit căreia guvernul nu 
deţinea niciun document care să pună la îndoială onoarea sau patriotismul 
său. Deşi Poincaré a denunţat în mod privat ca şantaj cererea lui Caillaux, 
René Viviani, devenit prim-ministru în iunie, a fost de acord cu aceasta. Chiar 
şi în ultimele zile ale crizei din iulie însă, guvernul francez a continuat să se 
teamă că decriptarea mesajelor germane va fi dezvăluită şi va provoca un 
scandal internaţional.» 

In anii de dinaintea Primului Război Mondial, Rusia ţaristă a avut în 
continuare cel mai bun serviciu de informaţii externe dintre Marile Puteri. 
Intre 1913 şi 1914, criptanaliştii cabinet noir din Sankt-Petersburg (care nu 
erau, ca omologii lor francezi, distraşi de utilizarea SIGINT în conflicte politice 
şi ameninţarea unor scandaluri internaţionale) au decriptat aproape 3 000 de 
telegrame diplomatice, dintre care 569 erau schimburi de mesaje între 
ambasada austro-ungară la Sankt-Petersburg şi Viena, iar alte 171, între 
ambasada Germaniei si Berlin.” Nicolae al Il-lea citea, probabil, telegramele 
diplomatice germane interceptate mai atent decât citea Wilhelm al Il-lea 
originalele acestor documente. 

Cel mai productiv agent extern din Rusia în deceniul de dinaintea războiului 
a fost colonelul Alfred Redl, care a ocupat funcţia de ofiţer austro-ungar de 
contraspionaj (1901-1905) înainte de a deveni adjunct al directorului 
Serviciilor de informaţii militare în Statul-Major General (1907-1912). Fiind un 
homosexual promiscuu, Redl ar fi fost initial şantajat să lucreze pentru 
serviciul rus de informaţii militare; motivul său principal a fost ulterior nevoia 
de bani pentru a-şi finanța un stil de viata extravagant şi numerosii săi iubiţi. 
Din perioada cuprinsă între 1908 şi începutul lui 1913, arhivele militare ruse 
contin exemplare din Fa// R (planul austro-ungar de desfăşurare strategică a 
trupelor pentru un război împotriva Rusiei), Fall B (împotriva Serbiei şi, 


eventual, Muntenegrului) si Fall / (împotriva Italiei). Sursa a fost probabil Redl, 
care a furnizat detalii despre desfăşurarea trupelor până la nivel de divizie. La 
începutul lui 1912, informaţiile furnizate de Redl l-au influenţat puternic pe 
generalul Mihail Alekseev să aducă modificări substanţiale planurilor ruse de 
desfăşurare a forţelor împotriva Austro-Ungariei, care, cu unele modificări 
ulterioare în 1913 şi 1914, au reprezentat baza mobilizării ruse la începutul 
Primului Război Mondial. De asemenea, Redl a reuşit să furnizeze documente 
clasificate privind legăturile dintre serviciile austriece de informaţii militare şi 
Partidul Socialist Polonez (PPS) condus de Jósef Piłsudski, viitorul preşedinte al 
Republicii Poloneze interbelice. PPS, care avea o şcoală de instrucţie pentru 
„terorism” la Cracovia, furniza Austriei informaţii militare din Polonia Rusă şi a 
primit în schimb transporturi substanţiale de armament. Negociatorul-şef al 
lui Pitsudski cu Statul-Major austriac era şi agent al Ohranei. Datorită agenţilor 
săi austrieci, Sankt-Petersburgul a fost mai bine informat decât autorităţile 
civile din Viena despre Galiţia, cea mai nordică provincie a Imperiului Austro- 
Ungar.” 

Cariera lui Redl ca spion rus a avut un sfârşit dramatic în martie 1913, când 
la Viena au fost interceptate scrisori care-i erau adresate şi care conţineau un 
număr mare de bancnote. | s-a înmânat un revolver şi a fost lăsat să se 
sinucidă. Redl a lăsat în urmă o notă în care spunea: „Frivolitatea şi pasiunea 
m-au distrus. Rugaţi-vă pentru mine. Plătesc cu viaţa pentru păcatele mele. 
Alfred”. Deşi dovezile sunt incomplete, probabil că, şi după sinuciderea lui 
Redl, ruşii au mai avut cel putin trei alti agenti bine plasați la Viena.» Potrivit 
colonelului Mihail Svecin, şeful de dinainte de război al Serviciului de 
informaţii militare din districtul militar Sankt-Petersburg, unul dintre aceşti 
agenţi a fost Kurt Conrad von Hotzendorf, fiul cel mai mare al lui Franz Conrad 
von Hótzendorf, şeful Statului-Major austro-ungar. Svecin a susţinut că tânărul 
Conrad a intrat în biroul tatălui său pentru a fotografia documentele privind 
planificarea războiului, apoi le-a transmis serviciului rus de informaţii.“ 

În ciuda succeselor criptanaliştilor şi agenţilor străini, Rusia a avut de suferit 
din cauza coordonării ineficiente dintre serviciile de informaţii diplomatice şi 
cele militare. „De la cel mai neînsemnat consulat din Persia până la Consiliul 
de Stat, diplomaţii civili ignorau orbeşte realitatea militară rusă, în timp ce 
armata nu cunoştea bine obiectivele politicii externe".* Unul dintre principalii 
atasati militari ai Rusiei, A.A. Ignatiev (care era staționat la Paris la izbucnirea 
războiului), şi-a amintit mai târziu că în aproape toate ambasadele ruseşti 
atasatii militari şi-au păstrat independenţa faţă de diplomaţi, „punând astfel 
Petersburgul în faţa unei dileme fără soluţie: pe cine să credem - pe 
ambasador sau pe ataşatul militar?” Guvernul rus nu a făcut nicio încercare 
serioasă de a rezolva dilema. Ministerul de Externe ţinea cu diplomaţii săi, 
Ministerul de Război, cu atasatii militari. Serghei Sazonov, ministrul de 
externe şi cel mai important consilier politic al lui Nicolae, nu prea vorbea cu 
ministrul de război, bonomul Vladimir Suhomlinov, de asemenea prieten cu 
ţarul, dar care ştia puţine despre relaţiile internationale.# 

Până în februarie 1914, marile puteri avuseseră relaţii de pace între ele 
pentru o perioadă-record de 43 de ani, începând de la Tratatul de la Versailles 
din 1871, încheiat la sfârşitul Războiul Franco-Prusac. Tensiunile dintre ele 
păreau să scadă mai degrabă decât să crească. Subsecretarul permanent din 
Ministerul de Externe, Arthur Nicholson, a declarat în mai 1914 că trecuse 
ceva vreme de când relaţiile internationale nu mai fuseseră atât de calme.“ 
Niciun guvern străin sau o agenţie de informaţii nu ar fi putut prezice că 
mostenitorul tronului austro-ungar şi-ar pune viaţa în pericol vizitând Sarajevo 


pe 28 iunie 1914 sau că măsurile de securitate vor fi atât de prost gestionate 
după eşecul primei tentative de asasinat din acea zi. Niciun alt lider 
european important din 1914 nu şi-ar fi asumat riscuri similare. Din motive de 
securitate, kaizerul nu a participat nici la înmormântarea prietenului său 
Franz Ferdinand la Viena, un oras mult mai sigur.“ 

Dacă n-ar fi fost asasinatele de la Sarajevo, nu ar fi existat un război 
european în 1914, deşi în anii următori o criză austro-sârbă ar fi putut să 
provoace un conflict. Uciderea lui Franz Ferdinand i-a convins însă repede 
atât pe liderii militari, cât si pe cei civili de la Viena că supraviețuirea 
imperiului lor naţional depindea de înfrângerea militară a Serbiei. Personajul- 
cheie a fost generalul Franz Conrad von Hötzendorf, şeful Statului-Major 
General austro-ungar începând din 1906 (cu excepţia unei perioade în 1912). 
În crizele anterioare din Balcani, el ceruse de peste 50 de ori declanşarea unui 
război împotriva Serbiei. După asasinatele de la Sarajevo, a susţinut 
vehement şi în repetate rânduri că sosise momentul pentru o socoteală finală. 
Cererile sale ca Serbia să fie atacată în timpul Războaielor Balcanice din 
1912-1913 au fost respinse atât de arhiducele Franz Ferdinand, cât şi de 
ministrul de externe Leopold Berchtold. Asasinarea lui Franz Ferdinand i-a 
schimbat părerea lui Berchtold. Credea că acum războiul cu Serbia putea „fi 
greu de evitat”, iar Austria nu-şi putea permite „să arate încă o dată 
slăbiciune în fata Serbiei"." Toti principalii factori de decizie austro-ungari, cu 
excepţia temporară a liderului maghiar, István Tisza, erau în favoarea 
războiului. Pe 30 iunie 1914, la doar două zile de la asasinatele de la 
Sarajevo, ambasadorul german la Viena, Heinrich von Tschirsky, a raportat la 
Berlin că legăturile sale oficiale din Ministerul de Externe şi nu numai îşi 
doreau în unanimitate „o reglare meticuloasă a conturilor cu Serbia”.* Si 
Germania considera că doar o astfel de „reglare a conturilor” poate asigura 
supraviețuirea Imperiului Habsburgic, singurul sáu aliat de încredere. In 
perioada 5-6 iulie, Berlinul a acordat în secret guvernului de la Viena celebrul 
„cec în alb” - o garantie necondiționată de sprijin, chiar în eventualitatea în 
care urmarea conflictului cu Serbia ar fi fost un război european, pe care 
austriecii ar fi preferat să-l evite, dar pe care ar fi fost dispuşi să rişte să-l 
declanşeze. 

Un secol mai târziu, rămân încă lacune mari (dar puţin observate) în sursele 
privind rolul serviciilor de informaţii în „Criza din iulie” din 1914. Atât ca prim- 
ministru în 1912, cât şi ca preşedinte începând din februarie 1913, figura 
dominantă în realizarea politicii externe franceze a fost Raymond Poincare, 
care urmărea cu viu interes activitatea cabinet noir de la Quai d'Orsay. In 
1912, unul dintre cei mai importanti diplomati ai Frantei, Camille Barrére, de 
mult timp ambasador la Roma, a afirmat, fără îndoială cu o oarecare 
exagerare, că politica externă franceză se „baza în întregime” pe telegrame 
diplomatice externe interceptate. Prin comparaţie, el s-a plâns că „rapoartele 
propriilor noştri ambasadori nu contează deloc”.* Cu toate acestea, nici 
Documents diplomatiques francais, nici jurnalul publicat al lui Poincaré nu 
conţin nici măcar unul singur dintre documentele decriptate care ar fi avut o 
astfel de influenţă asupra politicii externe franceze. In ciuda acestui fapt, 
jurnalul nepublicat al lui Poincare include suficiente extrase şi comentarii pe 
marginea mesajelor diplomatice decriptate pentru a demonstra importanţa 
lor.* Atât ţarul, cát şi Sazonov au acordat de asemenea o atenţie deosebită 
volumului mare de mesaje decriptate produse de cabinet noir din Sankt- 
Petersburg, care, spre deosebire de Quai d'Orsay, a reuşit, cel puţin sporadic, 
să descifreze telegrame germane şi austro-ungare. Inchiderea de curând 


pentru câţiva ani a Arhivelor Ministerului de Externe din Rusia a întârziat 
cercetarea detaliatá a dosarelor cu mesaje decriptate care s-au pástrat, 
cercetare necesară în continuare. 

Cele mai mari lacune din arhivele disponibile sunt probabil cele din 
Germania. Documentele armatei germane, inclusiv multe dosare de informaţii 
militare, au fost distruse în urma unui bombardament masiv din aprilie 1945 
al forţelor aliate asupra oraşului Potsdam, lansat cu câteva zile înainte de 
sinuciderea lui Hitler. Cam în aceeaşi perioadă au dispărut şi documentele 
cancelarului german Bethmann Hollweg, fie în timpul înaintării Armatei Roşii, 
fie ca urmare a acţiunilor unei ariergărzi naziste ce voia să împiedice 
capturarea acestora. Deşi dosarele lui Moltke cel Tânăr, şeful Statului-Major 
General, s-au păstrat, acestea sunt inaccesibile - ferite de ochii publicului de 
un cult care are convingerea bizară că Moltke a fost reîncarnarea unui papă 
din secolul al IX-lea si va renaşte într-o bună zi într-un alt rol important. 35? 

Într-o anumită privinţă, activitatea austro-ungară de culegere de informaţii 
în anii de dinaintea Primului Război Mondial a devenit mai sofisticată decât 
cea din Germania. De la sfârşitul lui 1911, Viena, spre deosebire de Berlin, 
avea o agenţie SIGINT. Stimulentul imediat pentru restabilirea celebrului 
cabinet noir vienez de odinioară: a fost izbucnirea Războaielor Balcanice. In 
noiembrie 1911, Andreas Figl, un fost ofiţer de infanterie austriac, orbit 
accidental la un ochi cu un an înainte, a fost numit în funcţia de şef al unei noi 
unităţi militare de decriptare. La scurt timp, unitatea sa a fost abordată de un 
sârb care susţinea că nepotul său lucra în biroul de cifru al ambasadei sârbe 
la Viena şi reuşise să copieze manualul de coduri diplomatice al acesteia. Cu 
ajutorul manualului, criptanaliştii vienezi au putut descifra următoarele două 
telegrame trimise la ambasada Serbiei şi i-au plătit informatorului 10 000 de 
coroane. Totuşi, ulterior nu a mai fost trimisă nicio altă telegramă criptată cu 
cifrul pe care îl achizitionase Figl. Abia atunci şi-a dat seama că fusese victima 
unui escrocherii ingenioase. Cele două telegrame decriptate cu succes 
fuseseră trimise la ambasada Serbiei chiar de informatorul misterios, care 
folosise un cod cu totul diferit de cel utilizat de diplomaţii sârbi. Cel mai mare 
succes de dinainte de război al unităţii lui Figl, care a profitat de codul uşor de 
spart si securitatea precară a ambasadei Italiei, a fost decriptarea 
principalului cod diplomatic italian. Pentru a-şi facilita atacul asupra codului, 
criptanaliştii vienezi au apelat la o tehnică folosită pentru prima dată în 
vremea lui Kaunitz, când Geheime Kanzlei austriac era format din cei mai de 
succes criptanalişti ai Europei. Unitatea lui Figl a plantat în presă o serie de 
articole menite să trezească un interes deosebit la ambasada Italiei, care au 
fost ulterior citate în mod corespunzător în telegramele acesteia către Roma.* 
Sunt necesare cercetări suplimentare pentru a stabili ce documente au avut 
la dispoziţie factorii de decizie austrieci în perioada crizei din iulie. Totuşi, este 
puţin probabil ca unitatea lui Figl să se fi aflat în aceeaşi ligă cu cabinets noirs 
din Sankt-Petersburg şi Quai d'Orsay. 

Unii factori de decizie de frunte au fost mai mult derutati decât lámuriti de 
informaţiile la care au avut acces în timpul crizei din iulie. Printre aceştia s-a 
numărat şi cancelarul german Bethmann Hollweg, care a fost indus în eroare 
de informaţiile politice primite de la Benno von Siebert, agent german şi 
secretar Il la ambasada Rusiei la Londra. Născut în 1876 la Sankt-Petersburg 
într-o familie aristocratică germană din zona baltică, Siebert a urmat cursurile 


35? Totuşi, secta a publicat scrisori „dictate” de Moltke lui Rudolf Steiner de dincolo de 
mormânt. Vezi Röhl, „Goodbye to All That (Again)?", pp. 160-161. (Na) 


Universităţii din Heidelberg si a intrat în corpul diplomatic rus în 1898, 
ocupând initial posturi la Bruxelles si Washington. Cu toate acestea, 
loialitatea lui a fost mai degrabá indreptatá spre Germania decát spre Rusia 
si, dupá ce a fost trimis la Londra, ín 1908, a inceput sá ofere documente 
diplomatice ruseşti contactelor germane.?? Nu se ştie câte documente a 
furnizat.» La începutul lui iulie 1914, Bethmann a primit de la ambasada 
Germaniei la Londra un document rusesc despre negocierile navale anglo- 
ruse din iunie, obţinut în secret de la Siebert. Bethmann a fost alarmat de 
conţinutul acestuia. Kurt Riezler, cel mai apropiat consilier şi confident al său, 
a notat această conversaţie purtată în seara de 6 iulie, în timp ce şedeau 
amândoi pe o verandă sub cerul nopţii la moşia de la ţară a lui Bethmann, la 
60 de kilometri nord-est de Berlin: 


Informaţiile secrete [de la Siebert] pe care mi le dezvăluie transmit o imagine 
cutremurătoare. El consideră negocierile ruso-engleze cu privire la o înţelegere 
navală, o acostare în Pomerania, ca fiind foarte serioase, ultima verigă a lanţului. 


[...] puterea militară a Rusiei în creştere rapidă. 
[...] Austria devine tot mai slabă şi mai putin mobilă. 


Până atunci, Bethmann Hollweg fusese întotdeauna convins că, în ciuda 
implicării sale în Tripla Antantă, Marea Britanie nu va susţine niciodată un 
război de agresiune împotriva Germaniei iniţiat de Rusia sau de Franţa.” Din 
acel moment, a început să se îndoiască de onestitatea secretarului britanic de 
externe, Sir Edward Gray. Nici Siebert şi nici Bethmann nu şi-au dat seama că 
punctul de vedere britanic asupra negocierilor era foarte diferit de cel al 
Rusiei. Grey l-a informat pe ambasadorul britanic la Sankt-Petersburg, într-o 
telegramă probabil decriptată de ruşi (care trebuie să fi fost consternati de 
conţinutul său), că discuţiile „nu pot însemna mare lucru” şi că nu se pune 
problema ca Marina Regală să opereze în zona baltică „la cheremul şi, cu atât 
mai mult, în combinaţie cu flota imperială rusá".* Panica lui Bethmann a 
reflectat atât lipsa acestuia de experienţă în relaţia cu serviciile de informaţii, 
cât si neintelegerea relaţiilor anglo-ruse. Nu reuşise să înţeleagă ca Rusia îşi 
dorea mult mai mult decât Marea Britanie o cooperare navală şi a făcut 
greşeala clasică de a se bizui pe informaţii unilaterale. 

Atât pentru Sankt-Petersburg, cât şi pentru Paris, primul indiciu potrivit 
căruia Austria se pregătea să transmită un ultimatum Serbiei ca preliminarii 
ale războiului a venit de la SIGINT. Pe 11 iulie 1914, ministrul german de 
externe, Gottlieb von Jagow, fost ambasador la Roma, l-a informat pe 
ambasadorul german în funcţie, Hans von Flotow, că se pregătea un 
ultimatum. Întrucât Germania era singura dintre marile puteri continentale 
care nu avea o agenţie SIGINT si Jagow înţelegea la fel de puţin ca Bethmann 
activitatea serviciilor de informaţii, era întru totul necunoscător în privinţa 
riscurilor pe care şi le asuma. Flotow a transmis aceste informaţii către 
ministrul italian de externe, Antonio di San Giuliano, aflat la o staţiune 
balneară unde urma o cură pentru atacurile sale recurente de gută. Pe 16 
iulie 1914, San Giuliano i-a informat pe ambasadorii italieni la Viena, Paris şi 


353 Siebert pare să fi fost recrutat în 1908 ca urmare a unei iniţiative personale a 
baronului Hilmar von dem Bussche-Haddenhausen, pe atunci şeful departamentului 
pentru afaceri britanice din Ministerul german de Externe (ulterior ambasador la Buenos 
Aires şi Bucureşti). Vezi West, Historical Dictionary of World War I Intelligence, p. 285. 
(N.a.) 


Sankt-Petersburg în telegrame despre care se stie cá au fost decriptate de 
unitatea SIGINT a lui Figl din Viena si, aproape sigur, si de alte cabinets noirs 
mult mai experimentate din celelalte douá capitale.» De asemenea, cabinet 
noir din Sankt-Petersburg a decriptat telegrama de la Viena către 
ambasadorul austro-ungar, Frigyes (Friedrich) Szapáry, care continea textul 
integral al ultimatumului pentru Serbia.“ 

Până pe 20 iulie, când preşedintele Poincare şi prim-ministrul Rene Viviani 
au ajuns la Sankt-Petersburg pentru o vizită de stat stabilită cu mult timp în 
urmă, atât guvernul rus, cât şi cel francez cunoşteau deja, mulţumită în 
principal criptanaliştilor, termenii ultimatumului care urma să fie transmis 
Serbiei. Afirmația de mai târziu a lui Sazonov potrivit căreia ultimatumul 
transmis Serbiei pe 23 iulie a fost un şoc teribil atât pentru el, cât şi pentru 
francezi era, prin urmare, falsă. Poincaré şi Viviani aveau totuşi în vedere 
chestiuni interne. Sosirea lor în Rusia a coincis cu deschiderea la Paris a 
procesului doamnei Caillaux, acuzată de uciderea, pe 16 martie, a lui Gaston 
Calmette, redactorul-şef al ziarului Le Figaro. Poincaré s-a plâns în privat ca 
Viviani era nepăsător şi ignorant în privinţa afacerilor externe“ - prin aceasta 
vrând probabil să spună că sprijinul prim-ministrului pentru Rusia şi Dubla 
Alianţă a fost mai puţin necondiţionat decât al său. Trecutul socialist al lui 
Viviani, inclusiv rolul său de cofondator al ziarului socialist (ulterior comunist) 
L'Humanité, un critic feroce al regimului tarist în timpul şi după Revoluţia din 
1905, nu a fost menţionat fata de gazdele sale ruse.* Cu toate acestea, de-a 
lungul vizitei de stat, Viviani a fost prea preocupat de desfăşurarea procesului 
de la Paris şi de scandalul politic major care se temea că va izbucni pentru a 
se concentra asupra adâncirii crizei diplomatice si a cere moderație din 
partea guvernului rus.“ 

În cea de-a doua zi a procesului, care a fost şi a doua zi a vizitei de stat, a 
fost făcută, în şedinţă deschisă, referirea la depeşele germane decriptate de 
care se temea guvernul. Louis Latzarus, jurnalist de la Figaro, a prezentat 
neinspirat dovada că, la momentul uciderii sale, Calmette avea în posesia sa 
„documente îngrozitoare” despre care „dacă le-ar citi, orice bun francez ar fi 
de părere că dovedesc infamia şi trădarea unei anumite persoane”, dar 
refuzase să le publice „pentru că publicarea lor ar fi putut fi periculoasă 
pentru ţară”. Identitatea „anumitei persoane” era clară pentru toţi cei din sala 
de judecată. Caillaux a cerut imediat ca, după cum convenise anterior cu 
Viviani, procureur-général să-l exonereze oficial. Jean-Baptiste Bienvenu- 
Martin, ministrul justitiei si prim-ministru interimar in lipsa lui Viviani, a 
consultat câţiva colegi si a redactat o declaraţie prin care afirma că 
documentele la care se făcea referire în instanţă erau falsuri si cá la Quai 
d'Orsay nu existau documente cu implicatii negative asupra onoarei si 
patriotismului lui Caillaux. Schita declaraţiei le-a fost telegrafiată lui Poincaré 
şi Viviani în Rusia. Deşi Poincare a insistat că fostul premier încă era implicat 
în „şantaj”, Viviani s-a temut că acesta îşi va pune în aplicare ameninţarea de 
a dezvălui documente decodate de cabinets noirs de la Quai d'Orsay şi Süreté 
şi a telegrafiat consimţământul său.” Poincaré a menţionat în jurnalul sáu cá, 
de la primirea noutátilor de la Paris în legătură cu ultimele cereri ale lui 
Caillaux, Viviani a fost „copleşit de posomorâre. Devine din ce în ce mai 
nervos şi taciturn, iar comportamentul său neadecvat este observat de toţi 
cei care se apropie de el".* Procureur-général a făcut în sala de judecată de la 
Paris declaraţia cerută de Caillaux chiar înainte de primirea aprobării oficiale a 
lui Viviani de la Sankt-Petersburg. Subsecretarul pentru afaceri externe Abel 

Ferry a menționat în jurnalul sáu că „declarația fantastică” în sedintá deschisă 


nu a înşelat pe nimeni: „Am declarat inexistente documente care erau, de 
fapt, reale". Cu toate acestea, a fost atins scopul principal de prevenire a unei 
crizei politice si a unui scandal international.* 

În timp ce Viviani a rămas prea preocupat de evenimentele de la Paris 
pentru a se concentra asupra oricărui alt subiect, Poincare a reafirmat 
constant angajamentul Franţei faţă de Dubla Alianţă şi nu a încercat să ceară 
moderație din partea gazdelor sale. Curând după ce preşedintele şi premierul 
şi-au început călătoria de întoarcere la Paris, pe 24 iulie, Szapâry a ajuns la 
Ministerul rus de Externe pentru a transmite o copie a ultimatumului austriac 
adresat Serbiei, care, deşi ambasadorul nu a spus acest lucru, a fost redactat 
intenţionat în termeni prea duri pentru a fi acceptaţi de Serbia. Ministrul 
Sazonov era obişnuit să citească documentele decriptate care îl avertizau în 
prealabil în legătură cu textul mesajelor pe care ambasadorii erau instruiți sa 
le transmită. Aşa s-a întâmplat şi pe 24 iulie. Szapâry nu şi-a dat seama 
niciodată că, datorită cabinet noir din Sankt-Petersburg, Sazonov ştia deja 
termenii ultimatumului. Deşi Sazonov s-a prefăcut surprins la ştirile aduse de 
Szapâry, avusese destul timp pentru a-şi pregăti răspunsul aparent spontan. 
„Ştiu ce este”, i-a spus lui Szapâry, „vreţi să declaraţi război Serbiei! Ziarele 
germane v-au instigat. Dati foc Europe" a Ultimatumul fusese, într-adevăr, 
destinat să justifice războiul cu Serbia, deşi Viena ar fi preferat să evite un 
conflict mai general. Începutul mobilizării militare ruse pe 25 iulie a sporit 
probabilitatea unui război european pe scară largă." 

În cea mai mare parte a crizei din iulie, deşi nu şi după izbucnirea 
războiului, politica germană depindea în cele din urmă de deciziile luate de 
kaizer. Chiar şi unui serviciu de spionaj bine informat i-ar fi fost dificil să 
prezică schimbările stării lui de spirit. Un secol mai târziu, istoricii încă nu sunt 
de acord cu privire la ce anume a declanşat aceste schimbări de dispoziție. °* 
Pe 6 iulie, la solicitarea lui Bethmann-Hollweg, pentru a face să pară că 
Germania nu avea idee de planul Austriei de a ataca Serbia, Wilhelm a plecat 
în obişnuita sa croazieră de vară pe coasta norvegiană şi în fiorduri. Ca să-şi 
diminueze responsabilitatea personală pentru izbucnirea războiului, el a 
afirmat ulterior că a primit de la Berlin doar „veşti insuficiente” despre criză şi 
„a fost obligat să se bazeze în principal pe ziarele norvegiene”.” In realitate, 
kaizerul a primit numeroase mesaje de la Berlin şi a intervenit de mai multe 
ori în cursul crizei, căutând, de exemplu, să convingă Italia, despre care se 
credea (corect) că se îndepărta de Tripla Alianţă ca să se alăture Germaniei şi 
Austro-Ungariei în cazul unui război cu Franţa si Rusia.” Pe 25 iulie, dupa 
anunţarea ultimatumului austriac pentru Serbia, despre care a susţinut 
ulterior în mod neverosimil că „a aflat din ziarele norvegiene, nu de la Berlin”, 
Wilhelm a decis să se întoarcă în Germania. Decizia sa a fost determinată 
parţial şi de informaţiile ridicole primite „dintr-o sursă norvegiană, potrivit 
cărora se zvonea că o parte a flotei engleze a plecat în secret spre Norvegia 
pentru a mă captura”. Wilhelm a luat informaţia suficient de în serios pentru a 
o cita în memoriile sale de după război, plângându-se că Anglia era aparent 
pregătită să ia în considerare răpirea persoanei sale regale într-un moment în 
care „încă domnea pacea!”” 

La întoarcerea în Germania, Wilhelm nu a luat în seamă propunerile de 
mediere între Austria şi Serbia. Când Sazonov a avertizat că un atac austriac 

asupra Serbiei va duce la un rázboi european mai larg, Wilhelm a ráspuns: ,Ei 
bine, mergeţi mai departe!” Kaizerul a fost uimit însă cá Serbia accepta 
majoritatea termenilor din ultimatumul austriac. Era, a declarat el, „o 
capitulare in cel mai umil stil, si odatá cu ea a dispárut orice motiv de rázboi". 
Însă când Austria a respins propunerea de a opri înaintarea forţelor sale către 
Belgrad şi de a aştepta ca guvernul sârb să-i accepte solicitările, kaizerul a 
părut să nu mai ştie ce să facă mai departe. Ministrul prusac de război, Erich 
von Falkenhayn (ulterior succesorul lui Moltke în funcţia de şef al Statului- 
Major german), a remarcat după ce l-a vizitat pe kaizer în seara de 28 iulie: 
„Are discursuri confuze, din care singurul lucru care reiese clar este că el nu 
mai vrea război şi, în acest scop, este chiar hotărât să lase Austria în 
încurcătură”. La începutul crizei din iulie, Wilhelm ar fi fost supărat când 
Falkenhayn i-a spus că nu mai deţine „controlul asupra chestiunii”. Dar acum 
a acceptat acest lucru. După ce a ajuns la concluzia că „mingea care a 
început să se rostogolească nu mai poate fi oprită”, kaizerul confuz era din 
nou în dispoziţie de război.» 

Pentru guvernele si serviciile secrete continentale, aflarea intentiilor 
britanicilor a fost aproape la fel de dificilă ca judecarea schimbărilor de spirit 
ale kaizerului. Guvernul Asquith a fost profund divizat în ceea ce priveşte 
extinderea obligaţiei sale morale de a sprijini Franţa împotriva atacului 
german. Prim-ministrul şi secretarul său de externe, Sir Edward Gray, erau 
hotărâți să demisioneze dacă guvernul n-ar fi fost de acord să trimită o forţă 
expeditionará. Dacă Germania nu ar fi încălcat neutralitatea Belgiei, cabinetul 
ar fi refuzat probabil să o facă, iar guvernul ar fi căzut.» Pe 30 iulie, 
feldmareşalul Sir John French fusese informat oficial că, în caz de război, va 
comanda o forţă expeditionará britanică, dar el nu era pe deplin convins de 
acest lucru.” Pe 2 august, cu doar două zile înainte ca Marea Britanie să 
declare război, French i-a telefonat lordului Riddell de la Asociaţia 
proprietarilor de ziare pentru a-l întreba: „Imi poţi spune, bătrâne prieten, 
dacă vom intra în acest război? Dacă da, vom trimite o armată pe continent 
şi, dacă da, cine o va comanda?” Guvernele de pe continent îşi puneau si ele 
aceleaşi întrebări. 

Elementul final de confuzie în izbucnirea războiului a fost telegrama trimisă 
de la Berlin către ambasadorul Germaniei la Paris, Wilhelm von Schoen, pe 3 
august (la două zile după ce Germania declarase război Rusiei), ce conţinea 
declaraţia de război pe care urma să o prezinte guvernului francez. „Din 
păcate”, a scris Schoen mai târziu, „telegrama era atât de mutilată, încât, în 
ciuda tuturor eforturilor, n-au putut fi descifrate decât fragmente din ea.” 
Erorile funcţionarului criptograf din Berlin au produs fraze lipsite de sens ca 
Schon gestern herab mp („deja ieri în jos mp”). Schoen a trebuit să-şi 
construiască, din fragmentele pe care le putea înţelege, propria declaraţie de 
război contra Franţei. După cum a recunoscut mai târziu, a comis o serie de 
erori care i-au oferit lui French „un teren propice pentru a afirma că am 
inventat scuze ca să ne justificăm atacul”. 

Primele succese ale invadării Franţei prin Belgia, care a început în aceeaşi 
zi, 3 august 1914, s-au datorat mult informaţiilor militare franceze deficiente 
şi, mai ales, modului cum au fost folosite de către înaltul comandament 
francez. Cand maresalul Joseph Joffre a devenit şef al Statului-Major si 
comandant-şef desemnat, în iulie 1911, el a luat în serios ameninţarea unei 
invazii prin Belgia. În octombrie 1911, Joffre a identificat drept preocupare 
strategică majoră „nevoia de a ne apăra împotriva unei ocupări a Belgiei de 
către nemti”, pe care apoi a apreciat-o ca fiind probabilă. Până in 1914, Joffre 


se răzgândise. El a devenit obsedat de doctrina attaque a l'outrance, descrisă 
in Planul militar XVII de dinaintea rázboiului, bazat pe atacul total al fortelor 
franceze prin Lorena, si a acordat puţină atenţie planurilor germane de 
invazie.* „Armata franceză”, se spunea in Regulamentele sale de teren, „nu 
cunoaşte nicio altă lege în afara ofensivei.” Cu toate acestea, unii dintre 
generalii de rang înalt ai lui Joffre erau cu adevărat îngrijoraţi de ameninţarea 
germană la adresa Belgiei. Când a preluat comanda Armatei a Cincea, în 
primăvara lui 1914, generalul Charles Laurent a pus sub semnul întrebării 
angajamentul lui Joffre de a începe o ofensivă la scară largă prin Lorena, 
lăsând o mare parte a graniţei belgiene descoperită în faţa unei invazii 
germane. Comandantul Armatei a Treia, generalul Pierre Ruffey, era convins 
că un atac german de amploare prin Belgia era o certitudine.* Este dificil să 
nu tragem concluzia că unele dintre rapoartele informative militare adresate 
lui Joffre înainte de război au fost concepute pentru a-i spune ce voia să audă. 
În mai 1914, Deuxi&me Bureau a insistat că principalul atac german va avea 
loc la Nancy, Verdun si Saint-Dié, că operaţiunile germane din Belgia vor avea 
loc în sud, dincolo de Sambre şi Meuse, şi că Germania nu va desfăşura 
unităţi de rezervă împreună cu trupele regulate.” A greşit asupra tuturor celor 
trei aspecte. Ulterior, Joffre a afirmat că a crezut că discuţia despre un atac 
german asupra Belgiei a fost o dezinformare destinată să disimuleze intenţiile 
reale ale Germaniei.: Până la începutul lunii septembrie, atacul german prin 
Belgia, pentru care Joffre nu reuşise să se pregătească, ajunsese la râul 
Marna, Parisul era în panică, iar Guvernul Francez plecase la Bordeaux. 

Serviciile germane de informaţii militare şi navale aveau şi ele deficienţe 
grave. Viteza de mobilizare a Rusiei, urmată de invazia rusească în Prusia de 
Est, la doar două săptămâni după declararea războiului, a luat prin 
surprindere Sektion Illb (serviciul de informaţii militare). Dată fiind 
superioritatea forţelor germane, surpriza a afectat puţin operaţiunile militare 
de pe Frontul de Est.* Mult mai gravă a fost distrugerea reţelei de spionaj 
naval a Nachrichten-Abteilung din Marea Britanie, condusă de Gustav 
Steinhauer, care se afla de câţiva ani sub supravegherea Biroului de 
contraspionaj al lui Kell (viitorul MI5).* Pe 29 iulie, cu şase zile înainte de 
intrarea Marii Britanii în război, Kell a început să le trimită „scrisori de 
avertisment” şefilor de post, cu numele şi detaliile a 22 de spioni nemți care 
lucrau pentru Steinhauer. În ultimele zile de pace, Kell a rămas în biroul său 
din Londra, la Watergate House, 24 de ore pe zi, dormind înconjurat de 
telefoane, gata să ordone arestarea spionilor imediat ce se declara războiul. 
Niciodată în istoria britanică nu fuseseră pregătite planuri pentru arestarea 
unui număr atât de mare de agenţi inamici, aflaţi în diverse locuri. Arestările 
au fost făcute pe 15 şi 16 august. Deşi identificarea agenţilor arestaţi pe baza 
instrucţiunilor lui Kell s-a datorat mult investigaţiilor poliţiei, rolul-cheie în 
depistarea lor a aparţinut în general biroului sáu. In baza mandatelor de la 
Ministerul pentru Afaceri Interne obţinute de Kell a fost interceptată 
corespondenţa a cel puţin 17 (probabil a mai multora) dintre cei 22 de spioni, 
care oferea cea mai de încredere metodă de monitorizare a contactelor lor cu 
Nachrichten-Abteilung.* 

Când Steinhauer a raportat cá avusese loc „o arestare în masă a agenţilor 
noştri secreti din Anglia”, kaizerul a renunţat instantaneu la părerea 
anterioară că Steinhauer era un „om minunat”. Wilhelm, şi-a amintit mai 
târziu Steinhauer, a explodat de furie când i s-a dat vestea arestărilor: 
„Aparent incapabil să-şi creadă auzului, kaizerul a tunat şi a fulgerat timp de 
mai bine de două ore despre incompetenta aşa-numiţilor săi ofiţeri de 


informaţii, urlànd «Sunt înconjurat de imbecili? De ce nu mi s-a spus? Cine 
este responsabil»? şi aşa mai departe”. Furia kaizerului s-a datorat in mare 
măsură faptului că Germania nu mai avea în Marea Britanie niciun agent 
capabil să raporteze asupra plecării şi destinaţiei Forţei Expediţionare 
Britanice. Această necunoaştere a redus semnificativ perspectivele unei 
victorii rapide pe Frontul de Vest. Prinţul moştenitor Wilhelm („Micul Willy”) 
scria mai târziu: 


pe 5 septembrie, în ajunul luptei fatidice de pe Marna, teama de trupele engleze 
care acostau în Anvers si Oostende şi amenințau ariergarda germană l-a determinat 
pe generalul von Moltke să ia două corpuri de armată şi o divizie de cavalerie din 
Armatele germane a Şasea şi a Şaptea din Lorena şi să le trimită în Belgia. Dacă 
aceste trupe ar fi fost trimise în sprijinul Armatei Întâi a generalului von Kluck sau 
dacă ar fi fost folosite pentru a întări înaintarea germană la sud de Verdun - cele 
două puncte vitale - campania din 1914 pe Frontul de Vest ar fi putut avea un final 
complet diferit. Întregul curs al războiului ar fi fost schimbat.» 

|. primele săptămâni ale Primului Război Mondial, Rusia a plătit un pret mare 


pentru eşecul său de a-şi coordona serviciile de informaţii externe şi militare 
în perioada anterioară războiului.: Cifrurile sale diplomatice erau cele mai 
bune din lume, nedescifrate (din câte se stie) de criptanaliştii din alte ţări. In 
contrast izbitor, înainte şi în timpul bătăliei de la Tannenberg, din Prusia de 
Est (prima mare bătălie a războiului) de la sfârşitul lunii august 1914, cifrurile 
militare ruse erau atât de neclare, încât operatorii radio nu le-au mai folosit. 
Arhitectul victoriei germane, colonelul Max Hoffmann, director-adjunct de 
operaţiuni al Armatei a Opta germane, scria după război: „Am avut un aliat 
despre care nu pot să vorbesc decât [acum] când totul s-a terminat - 
cunoşteam toate planurile inamicului. Ruşii au telegrafiat mesajele în clar”. 
După ce a descoperit poziţiile celor două armate ruseşti din Prusia de Est, 
interceptând şi ascultându-le comunicările prin radio, armata germană a 
înconjurat şi a copleşit fiecare armată pe rând. Comandantul Armatei a Doua 
ruse, care a fost aproape complet distrusă, s-a sinucis. 

La Tannenberg a fost obţinută cea mai mare victorie germană a războiului. 
A fost, de asemenea, un moment de cotitură în istoria serviciilor germane de 
informaţii. Pentru prima data de la unificare, Germania obținuse o agenţie 
SIGINT. După Tannenberg, forţele germane de pe Frontul de Est, comandate 
de generalul Erich Ludendorff, au continuat să intercepteze comunicațiile 


355 Este puţin probabil ca Steinhauer să fi inventat o denuntare atât de devastatoare a 
propriei sale incompetente. (Nal 


radio rusesti. Desi aceste comunicári erau de obicei criptate, multe au fost 
descifrate cu succes de un grup de lingvisti condus de Ludwig Deubner, 
profesor de filologie la Universitatea din Kónigsberg. Max Hoffmann i-a numit 
pe lingvisti „adevărate genii ale decodării”.: Cu toate acestea, cifrurile militare 
ruse decriptate de echipa de ucenici ai lui Deubner au fost foarte simple. In 
primăvara lui 1915, forţele ruse foloseau „cifrul Cezar”, utilizat pentru prima 
dată de lulius Cezar cu două milenii înainte, decriptat cu succes de marele 
criptograf musulman al-Kindi în secolul al IX-lea şi foarte cunoscut de 
majoritatea criptografilor europeni încă din secolul al XVI-lea. Ludendorff, care 
nu manifestase niciun interes înainte de război pentru SIGINT, a acordat o 
atenţie deosebită documentelor ruseşti decriptate pe care le primea.: O altă 
sursă majoră de SIGINT pentru Germania a fost în Elveţia. Statul-Major rus 
trimitea toate telegramele către atasatii săi militari din Europa Occidentală 
prin biroul de telegraf de la Berna. Cu ajutorul simpatizantilor progermani din 
guvernul federal elveţian, ataşatul militar german la Berna, maiorul Busso von 
Bismarck, a reuşit să obţină copii ale tuturor telegramelor. Probabil că această 
sursă care i-a alertat pe nemti cu privire la ofensiva planificată a Rusiei în 
ianuarie 1915 a declanşat contraofensiva germană încununată în februarie cu 
distrugerea Corpului 20 de Armată rus.: Dimpotrivă, agenţii germani de pe 
Frontul de Est au furnizat puţine informaţii semnificative. Potrivit şefului 
serviciilor germane de informaţii militare, colonelul Walter Nicolai, „spionajul 
în teatrul de război rusesc [...] a putut furniza materiale doar pentru succese 
tactice locale foarte limitate”. Totuşi, SIGINT şi-a păstrat importanţa 
strategică pe tot parcursul războiului de pe Frontul de Est. Ulterior, Max 
Hoffmann a afirmat că, în mare parte datorită SIGINT, înaintarea rusă în 
Letonia, între mlaştina Tirul şi râul Aa, în ianuarie 1917, a fost singura ocazie 
în care forţele germane au fost luate prin surprindere. 

La izbucnirea Primului Război Mondial, serviciile ruse de informaţii militare 
erau mult mai puţin eficiente decât fuseseră cu un secol înainte, în ajunul 
invaziei lui Napoleon în Rusia. Mihail Barclay de Tolly, pe care ţarul 
Aleksandru | l-a numit ministru de război în 1810, este încă menţionat în 
epoca Putin drept părintele fondator al serviciilor ruse de informaţii militare. 
Niciun ministru european de război nu a avut o înţelegere mai profundă atât a 
SIGINT, cât şi a spionajului. Cel mai de succes ataşat militar al lui Barclay, 
Aleksandr Cernisev, care a coordonat o reţea remarcabilă de agenti la Paris 
înainte de invazia lui Napoleon, a devenit mai târziu ministru de război pe o 
lungă perioadă de timp (1827-1852), precum şi preşedinte al Consiliului de 
Stat si al Cabinetului de Miniştri (1848-1856). In schimb, generalul Vladimir 
Suhomlinov, un comandant de cavalerie impecabil îmbrăcat, însă nu prea 
inteligent, şi care a fost ministru de război sub Nicolae al II-lea, din 1909 până 
în 1915, nu s-a ridicat la clasa lui Barclay sau a lui Cernisev. Este cunoscut în 
principal pentru aşa-zisul „efect Suhomlinov”: principiul că există o corelaţie 
inversă între atenţia pe care un general o acordă uniformelor pe care le 
poartă şi abilităţile sale militare.» Nerăbdător să se asigure că nu era umbrit 
de şeful Statului-Major General, a numit pe rând trei persoane în această 
funcţie, toate necorespunzătoare, ceea ce a avut consecinţe dezastruoase 
pentru planificarea militară înainte de izbucnirea războiului. Desi Suhomlinov 
era un favorit personal al ţarului, care trebuie să îi fi menţionat în cadrul 
întâlnirilor lor private unele dintre documentele diplomatice decriptate pe 


356 Austriecii au fost surprinşi la o scară mult mai mare în timpul ofensivei generalului 
Aleksei Brusilov (cea mai de succes ofensivă rusă din timpul războiului) din iunie 1916. 
(N.a.) 


care le citise cu atentie," ministrul de rázboi nu a arátat niciun interes vizibil 
pentru SIGINT. Cu un secol mai devreme, ţarul Aleksandru | nu ar fi tolerat 
niciodatá separarea dintre serviciile de informatii diplomatice si cele militare 
care s-a produs sub domnia lui Nicolae al Il-lea.: 

Deficientele cifrurilor militare ruseşti din Primul Război Mondial, desi 
exploatate cu succes de serviciile secrete germane, au constituit doar un 
motiv subsidiar pentru înfrângerile suferite de Rusia pe Frontul de Est. Mult 
mai grav a fost deficitul acut de muniții şi superioritatea generalilor nemți. În 
mai 1915, 150 000 de soldaţi ruşi de pe Frontul de Sud-Vest nu aveau puşti. 
In ianuarie 1916, 286 000 de soldaţi aflaţi pe Frontul de Vest tot nu dispuneau 
de arme. Ataşatul militar britanic a raportat, în timpul ofensivei germane din 
mai 1915, că forţele ruseşti dispuneau de atât de puţine proiectile, încât nu 
aveau de ales şi erau nevoite să se retragă în faţa focului de artilerie german. 
Dezastrele militare suferite de Rusia în primăvara şi vara lui 1915 le-au 
eclipsat chiar şi pe cele înregistrate în toamna precedentă. Din mai până în 
septembrie, armatele ruse au pierdut lunar în medie 300 000 de soldaţi, ucişi 
sau răniţi; alţi 200 000 au fost prinşi ori s-au predat. În urma „Marii retrageri” 
a Rusiei din faţa forţelor germane şi austriece, au rămas cel puţin 3 000 000 
de refugiați.» Guvernului britanic i-a fost dificil să înţeleagă unele dintre 
aspectele de bază legate de efortul de război al Rusiei, cu atât mai mult cele 
legate de cele mai noi informaţii. Pe 29 august 1914, Asquith i-a scris fiicei 
sale, Violet, despre ideea că ruşii ar putea trimite trei sau patru corpuri de 
armată pe Frontul de Vest, prin portul Arhanghelsk de la Marea Albă: „Nu 
crezi că aceasta este o idee destul de bună?” În mod clar, prim-ministrul nu 
mai răsfoise recent vreun atlas al Rusiei. Două zile mai târziu, după ce 
probabil că văzuse vreo hartă, s-a răzgândit: „ruşii nu pot veni - lel-ar] lua 
vreo şase săptămâni ca să ajungă la Arhanghelsk". Asquith a scris SECRET în 
susul paginii acestei revelații geografice.” 

Deşi în Primul Război Mondial cifrurile militare ruseşti au fost adesea 
necorespunzătoare, cabinet noir din Sankt-Petersburg a rămas cel mai bun 
din lume. O mare parte din eforturile sale au fost dedicate decriptării 
telegramelor diplomatice ale aliaţilor săi britanici şi francezi, precum şi a celor 
inamice. Acest lucru este reflectat într-o listă a primelor secrete considerabile 
acordate criptanaliştilor în 1916, în mare parte pentru decriptarea cifrurilor 
noi: 


Ernst Fetterlein: 2 400 de ruble (pentru succesele cu codurile persane şi franceze) 
Ziegler: 2 300 de ruble (cifruri englezeşti şi greceşti) 

Ramming: 1 150 de ruble (cifruri japoneze) 

Von Berg: 1 100 de ruble (cifruri austriece şi germane) 

Nanerski: 1 000 de ruble (cifruri italieneşti) 

Struve: 900 de ruble (cifruri englezeşti) 


Pe lângă aceste premii băneşti, consilierul Curţii, luri Pavlovici, care a lucrat 
pentru cabinet noir de război, a primit Ordinul Sf. Stanislau, clasa a Il-a, 
pentru servicii nespecificate.» După ce Rusia si Marea Britanie au devenit 


357 Nobilul Boris Orlov, care a lucrat şi el pentru cabinet noir, a fost distins cu Ordinul Sf. 
Stanislau, clasa a Ill-a. Acesta a fost totuşi un premiu de rutină acordat multor militari si 
civili pentru cariere impecabile, mai degrabă decât pentru acţiuni deosebite. (Na) 


aliaţi de război, încercările de dinainte de război ale Ohranei de a recruta 
funcţionari de cifru de la ambasada britanică: nu au încetat, dar au devenit 
mult mai putin agresive. Cabinet noir din Sankt-Petersburg pare sá fi fost 
capabil să decripteze cifrurile britanice fără ajutorul unor agenti infiltrati. Într- 
adevăr, exista temerea că cifrurile erau atât de simple, încât şi criptanaliştii 
germani ar putea reuşi să descifreze telegramele diplomatice britanice. Când 
parlamentarul Sir Samuel Hoare, care vorbea rusă, a devenit reprezentantul 
Milc (ulterior, MI6) la Sankt-Petersburg în 1916, un ofiţer rus de informaţii l-a 
„implorat ca prieten şi aliat să rog Ministerul de Externe să schimbe un cifru 
pe care-l putea citi aproape la fel de uşor ca pe ziar”.” În mod ironic, Hoare a 
fost distins cu Ordinele Tariste ale Sfintei Anna si Sf. Stanislau, ambele fiind 
acordate şi membrilor cabinet noir care au decriptat cifrurile aliate. 

Cum nu mai aveau de a face cu infiltrarea agenţilor Ohranei în ambasada 
Marii Britanii, care îi revoltase pe unii dintre predecesorii lor pe timp de pace», 
nici ambasadorul Sir George Buchanan, nici ataşatul militar, generalul Sir John 
Hanbury Williams, nu au părut să acorde importanţă posibilităţii ca 
telegramele lor către Londra să fie decriptate**. Ministerul de Externe a 
considerat fără îndoială liniştitoare cea mai mare parte din ceea ce a citit în 
documentele britanice decriptate. Atât Buchanan, cât şi Hanbury Williams 
erau susţinători dedicati ai alianţei cu Rusia, iar ţarul se bucura de compania 
lor. Totuşi, Nicolae ar fi fost deranjat de rapoartele lor despre lipsa de 
popularitate a țarinei Alexandra, de origine germană, şi zvonurile despre 
relaţia ei (în realitate, nevinovată) cu călugărul libertin Grigori Rasputin, 
despre care credea cá ar putea vindeca hemofilia tareviciului Aleksei. În 
august 1915, Buchanan îi scria secretarului de externe, lordul Grey: „Lipsa de 
popularitate a împărătesei ia proporţii serioase [de vreme ce] se ştie că ea 
încă îl primeşte pe călugărul Rasputin a cărui viaţă privată este un scandal”. 
După două luni, el scria: „ura este singurul cuvânt care descrie sentimentul 
împotriva împărătesei”. Ea şi Rasputin erau consideraţi „consilierii maligni” ai 
ţarului.» Nu se ştie în ce măsură i-au fost ascunse ţarului aceste rapoarte 
decriptate. Fluxul de documente diplomatice interceptate prezentate ţarului a 
scăzut probabil după ce acesta şi-a asumat, în august 1915, funcţia de 
comandant suprem şi a început să-şi petreacă mare parte din timp la Stavka 
(cartierul general) de la Moghilev, la aproape 800 de kilometri de Sankt- 
Petersburg. 

Cea mai dificilă problemă cu care s-a confruntat în timpul războiului cabinet 
noir din Sankt-Petersburg a fost accesul redus în mod semnificativ la 
corespondenţa diplomatică a Germaniei după închiderea ambasadei acesteia. 
Spre deosebire de criptanaliştii britanici de război, omologii lor ruşi nu aveau 
acces regulat la mesajele diplomatice germane trimise fie prin radio, fie prin 
cablu. In primele 20 de luni ale războiului, până în aprilie 1916, cabinet noir a 
decriptat doar 60 de mesaje diplomatice germane, reprezentând 10% din 
numărul documentelor austriece şi bulgare decriptate.*% Pe parcursul lui 
1915, o parte dintre resursele cabinet noir din Sankt-Petersburg au fost 
redirectionate pentru decriptarea comunicațiilor militare germane si 
austriece. In ianuarie 1915, Stavka a trimis către cabinet noir fotografii cu 


358 Nici corespondenţa lor oficială către Londra, nici corespondenţa lor privată care mai 
există nu par să devoaleze probabilitatea interceptării de către ruşi. (Nal 


359 De la izbucnirea războiului până în aprilie 1916, cabinet noir a decriptat 588 de 
mesaje diplomatice austriece, 606 bulgare, 457 italiene şi 225 turce. Vezi Soboleva, 
Istoriia Şifrovalnogo Dela v Rossii, cap. 13. (N.a.) 


coduri de cifru germane, probabil capturate in luptá. S-au pástrat doar 
informaţii foarte fragmentare despre succesele înregistrate în următorii doi 
ani de Rusia în spargerea codurilor şi cifrurilor militare ale Puterilor Centrale. 
O notă din dosarele Ministerului rus de Externe precizează că au fost 
decriptate opt telegrame trimise în aprilie 1915 de ofiţeri ai armatei germane 
şi austriece la Berlin, Viena şi în România. Un alt document dezvăluie faptul 
că un număr nespecificat de telegrame militare austriece, care ar fi putut 
furniza informaţii privind planurile operaţionale germane, precum şi cele 
austriece, au fost decriptate în august.» Este probabil, desi nu este sigur, că 
acestea, împreună cu alte decriptări, au oferit dovezile privind decizia 
germană de a considera drept prioritate Frontul de Vest şi nu pe cel de Est. 
Şeful Statului-Major german, Erich von Falkenhayn, a concluzionat până în 
august 1915 că, în ciuda succeselor germane pe Frontul de Est, deocamdată 
nu putea fi obţinută o victorie decisivă asupra Rusiei: „este imposibil de 
anihilat un inamic cu mult superior numeric, care trebuie atacat frontal şi care 
are linii excelente de comunicaţii [şi] oricât timp şi spaţiu îi sunt necesare 
[...]”. Punctul central al strategiei sale pentru 1916 urma să fie o ofensivă 
masivă împotriva fortăreței franceze de la Verdun.» În urma deciziei lui 
Falkenhayn, din toamna lui 1915 până în primăvara lui 1916, Frontul de Est a 
fost relativ liniştit. În februarie 1916, Ernst Fetterlein, probabil cel mai abil 
dintre criptanaliştii ruşi, a primit ordinul Sfânta Ana (clasa a Il-a), care îi 
conferea statutul de nobil, „pentru punerea în aplicare a unor ordine speciale 
de mare însemnătate militară”. Desi se pare că „ordinele speciale" nu s-au 
păstrat, ele erau în mod clar legate de SIGINT referitoare la operaţiunile 
inamice de pe Frontul de Est. 

Primul general rus care a învăţat principala lecţie de spionaj de la 
Tannenberg a fost Aleksei Brusilov, numit în aprilie 1916 la comanda Frontului 
de Sud-Vest. El l-a găsit pe predecesorul său, generalul Nikolai Ivanov, „într-o 
stare de deznădejde totală”. „Printre suspine”, Ivanov a declarat că armata 
rusă era „foarte nepregătită pentru a întreprinde orice fel de ofensivă”. Cu 
toate acestea, ofensiva lui Brusilov, care a început pe 4 iunie şi a spulberat 
armatele a Patra şi a Şaptea austriece, s-a dovedit a fi cea mai de succes 
ofensivă rusă din timpul războiului. Succesul s-a datorat atât calităţilor 
deosebite ale generalului Brusilov, cât şi pregătirii meticuloase, care, pentru 
prima dată, a acordat prioritate informaţiilor secrete şi tehnicilor de inducere 
în eroare a inamicului. Armata rusă a transmis prin radio en clair ordine false, 
pentru a-i induce în eroare pe austrieci, care şi-au imaginat probabil că 
transmisioniştii ruşi comit aceeaşi încălcare a regulilor de securitate ca şi la 
Tannenberg. In acelaşi timp, ordinele reale au fost predate personal 
comandanților. Brusilov a fost şi primul general rus care a recurs si la alte 
forme de inducere în eroare, cum a fost amplasarea unor machete de baterii 
de artilerie, care să ofere informaţii false detaşamentelor inamice de 
recunoaştere aeriană. Brusilov a fost un pionier al diversiunii (maskirovka), 
devenită parte integrantă a doctrinei militare în epoca sovietică. El a fost, de 
asemenea, un exemplu rar de general țarist care a continuat să slujească si în 
Armata Roşie.» 

Pentru a justifica înfrângerile masive suferite pe Frontul de Est înaintea 
ofensivei lui Brusilov, ca şi dovezile că armata germană află în avans despre 
mişcările sale de trupe, Rusia a dat în mare măsură vina pe nişte reţele uriaşe 
(dar inexistente) de spioni nemți. Multi ruşi loviți de mania spionajului nu şi-au 
dat seama că succesele înregistrate de serviciile secrete germane pe Frontul 
de Est s-au bazat pe SIGINT şi nu pe spionaj. In cursul unei revolte izbucnite la 


Moscova la sfârşitul lui mai 1915, în numai două zile au fost atacate 475 de 
magazine, birouri şi fabrici cu proprietari germani (sau care aveau nume cu 
sonoritate germană), 700 de persoane bănuite că ar fi fost nemți au fost 
bătute, iar în unele cazuri au fost ucise în bătaie, şi 207 de apartamente 
jefuite. Sir George Buchanan era atât de convins de ameninţarea spionilor 
nemti, încât a împărtăşit Ministerului de Externe convingerea că nemţii au 
instigat revoltele, ca să submineze producţia de muniţie, oricum insuficientă, 
şi efortul de război al Rusiei. 

Conform unor teorii ale conspirației larg răspândite, dezastrele militare 
suferite de Rusia nu puteau fi explicate decât prin acţiunile unor „generali 
trădători” care colaborau în secret cu inamicul - principalul vinovat fiind 
ministrul de război, generalul Vladimir Suhomlinov. In martie 1915, un fost 
colaborator al lui Suhomlinov, locotenent-colonelul Serghei Miasoiedov, a fost 
condamnat la moarte pentru trădare de o curte marţială, deşi era aproape 
sigur cu totul nevinovat. În iunie, deşi reticent, ţarul a cedat presiunilor pentru 
demiterea lui Suhomlinov din funcţia de ministru de război. „Un complot 
sinistru”, i-a scris Nicolae, aflat la Stavka, soţiei sale, „vrea să-l implice [pe 
Suhomlinov] în cazul Miasoiedov, dar nu va reuşi.” Totuşi, complotul a 
câştigat mult mai mult sprijin decât se aşteptase ţarul. Intr-o sesiune secretă 
desfăşurată în iulie 1915, Duma a votat cu 245 la 30 voturi pentru anchetarea 
lui Suhomlinov şi a altora, consideraţi responsabili pentru criza de muniţie. 
Mulţi credeau că Germania îi plătise pentru a sabota producţia de obuze. Un 
deputat a cerut: ,Miasoiedov a fost executat, dar unde este capul 
protectorului său [Suhomlinov]? Incă se sprijină pe umerii acoperiţi cu stele”. 
Timp de câteva luni, Suhomlinov şi soţia sa au locuit într-un mic apartament, 
departe de ochii publicului. Cu toate acestea, în aprilie 1916, el a fost arestat 
şi, pe fondul bucuriei generale, a fost încarcerat în Fortăreaţa Petru şi Pavel.» 

Tânăra şi atrăgătoarea soţie a lui Suhomlinov, Ekaterina, şi-a dat seama că 
singura ei speranţă de a-şi scoate soţul din închisoare era să-l convingă pe 
Rasputin să intervină pe lângă țarină. Agenţii de poliţie care, aproape sigur 
fără cunoştinţa cuplului regal, îl ţineau sub supraveghere pe Rasputin au 
raportat că, în vara şi toamna lui 1916, Ekaterina a făcut două vizite acasă la 
acesta şi l-a primit în propria casă de nu mai puţin de 69 de ori. In ciuda unei 
aversiuni personale intense faţă de Suhomlinov, Rasputin a fost de acord să 
intervină în favoarea acestuia. Probabil că preţul cerut era legat de sex. In 
ciuda numeroaselor sale iubite aristocrate, era atras în mod deosebit de 
Ekaterina, confesându-se unui bun prieten că este „una dintre singurele două 
femei de pe lume care mi-au furat inima”. In septembrie 1916, Alexandra i-a 
scris lui Nicolae la Stavka: „Prietenul nostru [Rasputin] a spus că este necesar 
să-l eliberezi pe generalul Suhomlinov, ca să nu moară în închisoare [...]. A 
stat deja în închisoare timp de şase luni - ceea ce este suficient de mult (de 
vreme ce nu este spion)”. La scurt timp, ţarul a luat decizia profund 
nepopulară de a-l transfera pe Suhomlinov din închisoare în confortul relativ 
al arestului la domiciliu. 

În noiembrie 1916, Suhomlinov a fost anunţat să-şi pregătească apărarea. 
Cu toate acestea, procesul nu a început decât după câteva luni de la 
răsturnarea monarhiei ruse în urma Revoluţiei din februarie 1917. 
Rechizitoriul de 116 pagini scris cu litere mici, un produs uneori suprarealist al 
maniei spionilor, îl acuza de spionaj şi înaltă trădare, precum şi de corupţie şi 
abuzuri în aprovizionarea cu muniţie a armatei ruse. Peste 100 de martori, 
uneori deliranti, au depus mărturie în timpul unui proces care a durat puţin 
peste o lună şi s-a desfăşurat în august şi septembrie 1917. „Este o 


caracteristică psihologică a acestui război”, declara Suhomlinov în fata 
instanţei, „ca toate eşecurile să fie atribuite în primul rând trădării.” Ca 
ministru de război, dăduse dovadă de o asemenea incompetenta, încât 
acuzarea a folosit acest lucru, combinat cu corupţia în atribuirea contractelor, 
care îi adusese o adevărată avere, ca dovadă că trebuie să fi fost în solda 
Germaniei. Incompetenta lui Suhomlinov se extinsese si la gestionarea 
serviciilor de informatii militare. Cel mai complet studiu asupra procesului sáu 
de trádare, realizat de profesorul William C. Fuller, care aratá ín mod 
concludent cá Suhomlinov nu se fácea vinovat de niciuna dintre acuzatiile de 
trădare, concluzionează si cá acesta manifesta „o nonşalanţă uimitoare în 
manipularea documentelor clasificate”. 

Mărturia lui Suhomlinov a fost impresionantă atât prin ceea ce nu a spus, 
cât si prin ceea ce a spus. El ar fi putut contracara acuzaţiile absurde potrivit 
cărora, la izbucnirea războiului, ar fi avut un rol de conducere într-un grup de 
spioni germani, dezvăluind că, la Tannenberg, comandanții inamici au obţinut 
informaţiile nu de la spioni, ci din mesajele radio transmise en clair de armata 
rusă. Faptul că Suhomlinov nu a făcut nicio referire la SIGINT nu s-a datorat 
unei hotărâri patriotice de a păstra secretele activităţii de informaţii ruse. 
După înlăturarea monarhiei, nu datora nicio loialitate guvernului provizoriu 
republican care îl judeca pentru trădare. La scurt timp după Revoluţia din 
Februarie, noul ministru al justiţiei, Aleksandr Kerenski, mai târziu şeful 
guvernului provizoriu, îl umilise în public, tăindu-i cu briceagul epoletii de 
general de pe manta.» Este mult mai probabil ca Suhomlinov să se fi temut 
că, dacă ar fi menţionat sursa reală a informaţiilor obţinute de armata 
germană la Tannenberg, s-ar fi putut spune că, în realitate, lipsa unui sistem 
de cifrare utilizabil reprezenta un act de trădare deliberat şi nu doar o dovadă 
în plus de incompetentá. Judecătorii au decis cá este vinovat pentru 
majoritatea capetelor de acuzare, inclusiv cel de trădare. Deoarece pedeapsa 
cu moartea nu putea fi pronunţată decât pentru infracțiunile comise pe front, 
Suhomlinov a fost condamnat în schimb la muncă silnică pe viatá.?9? 

În diferite moduri şi grade, mania spionajului i-a afectat pe toti combatanții 
din Primul Război Mondial - deşi nicăieri mai mult decât în Rusia. La numirea 
sa ca şef al biroului Milc (ulterior MI6) din Sankt-Petersburg în 1916, Sir 
Samuel Hoare a comparat valul de atacuri de panică provocate de spionaj cu 
„mania spionajului care a cuprins Anglia în primul an de război”. Războiul cu 
Germania a intensificat mania spionajului atât pentru britanici, cât şi pentru 
ruşi, la niveluri fără precedent. Pe 4 august 1914, ziua intrării în război a Marii 
Britanii, Basil Thomson, comisarul-adjunct la Scotland Yard şi şeful Secţiei 
speciale a Poliţiei Metropolitane, a fost informat că sabotori necunoscuţi au 
aruncat în aer un canal acoperit în apropiere de Aldershot şi un pod feroviar în 
Kent. O inspecţie efectuată a doua zi a arătat că ambele erau intacte. Mania 
spionajului, scria mai târziu Thomson, „a luat forma unei epidemii virulente 
însoţite de amăgiri care sfidau lecuirea”: „Ataca toate clasele sociale, fără 
discriminare, şi părea chiar să-şi găsească terenul cel mai propice în oameni 
sobri, stabili şi altfel oneşti”. Dosarele MI5 includ încă un mic eşantion de 
scrisori transmise după izbucnirea războiului de către ministerele de Război şi 
de Interne de persoane chiar mai desprinse de realitate decât cele care 
contribuiseră la declanşarea panicii în Anglia eduardiană. Un ofiţer de armată 
a raportat că „primul şi cel mai important spion” a fost vicontele Haldane, 


360 Amnistiat la câteva luni după Revoluţia Bolşevică, Suhomlinov a fugit în străinătate şi 
a murit în 1926 la Berlin. (W.a.) 


secretarul de război: „Ar trebui perchezitionate casele sale, deoarece are un 
echipament fără fir în spatele dulapului într-unul dintre dormitoarele sale”. 
Alţi corespondenţi au susţinut că minerii nemți care lucrau în bazinele miniere 
din Kent săpaseră în secret o serie de tunele care urmau să fie utilizate 
pentru comiterea unor sabotaje în timpul războiului. Unul dintre tunele ar fi 
trecut pe sub catedrala Canterbury.” 

Maniile spionajului din Primul Război Mondial au arătat cât de puţin 
înţelegea publicul din toate ţările combatante, în multe cazuri indus în eroare 
de romanele cu spioni, rolul serviciilor de informaţii. Guvernele, şi ele 
panicându-se uneori din cauza spionajului, înțelegeau foarte putin isteria 
publică pe această temă, în mare parte pentru că le lipsea perspectiva 
istorică asupra activităţii serviciilor secrete. Mania spionajului din timpul 
Primului Război Mondial nu s-a apropiat niciodată, de exemplu, de 
intensitatea pe care o atinsese cu un secol mai devreme în perioada 
Războaielor Revolutionare Franceze, în special în timpul „masacrelor din 
septembrie” din 1792, când mulţimi paranoice au dat năvală în închisorile din 
Paris şi i-au măcelărit pe deţinuţii bánuiti, fără dovezi credibile, că fac parte 
dintr-o coloană a cincea monstruoasă, care se pregătea să predea capitala în 
fata unei invazii inamice. 

Pe Frontul de Vest, principala inovaţie a serviciilor de informaţii la 
izbucnirea războiului a fost recunoaşterea aeriană, încercată pentru prima 
oară cu jumătate de secol înainte, cu puţin succes, de către Corpul de 
dirijabile în timpul Războiului Civil American.» Pentru prima dată în istoria 
conflictelor militare, cele mai importante informaţii operative în primele etape 
ale mişcărilor de trupe de pe Frontul de Vest au fost obţinute pe cale aeriană. 
Pe 16 august 1914, nou-infiintatul Corp al Aviatiei Regale (RFC) a adus la un 
loc, la Maubeuge, patru escadrile cu 63 de aparate de zbor, 105 ofiteri si alti 
755 de militari cu alte grade. Forţele aeriene erau însă abia la început. La 
izbucnirea rázboiului, Marea Britanie nu dispunea nici mácar de industrie care 
să producă motoare de avioane şi, timp de şase luni, a depins în totalitate de 
Franţa pentru livrarea acestora. Totuşi, în cursul celor şase luni, aceşti oameni 
minunati şi maşinile lor zburătoare s-au bucurat de libertatea cerului. 
Aparatele de zbor înarmate cu mitraliere Lewis sau Vickers erau o raritate 
până când nemţii au introdus Eindecker (monoplanul) Fokker în mai 1915. In 
primele etape ale războiului, luptele aeriene nu însemnau mult mai mult 
decât observatori aeropurtati care trăgeau cu puşti si carabine unii în ceilalţi. 

Primele zboruri de recunoaştere ale RFC au avut loc pe 19 august, când nu 
a fost observat un aflux important de trupe inamice. A doua zi totuşi, RFC a 
observat o coloană militară ce trecea prin Louvain, „întinzându-se cât vedeai 
cu ochii”. Dimineaţa zilei de 21 a fost prea cetoasá ca să permită decolarea 
avioanelor, dar condiţiile meteorologice s-au îmbunătăţit după-amiază, astfel 
încât misiunea de recunoaştere a RFC a localizat în cursul dupá-amiezii un 
corp de cavalerie numeros, însoţit de infanterie şi tunuri, aflat la sud-est de 
Nivelles. Raportul a fost confirmat de un ofiţer al Corpului de informaţii aflat în 
Nivelles, care a reuşit să plece cu o maşină când a ajuns cavaleria germană. 
În mare parte pe baza acestor rapoarte, şeful Serviciului de informaţii (GSO1) 
de la Cartierul General al Forţei Expediţionare Britanice (BEF GHQ), colonelul 
(ulterior generalul Sir) George Macdonogh, a dedus corect că o coloană 
germană din care făceau parte trupe din toate armele avansa rapid dinspre 
Bruxelles către Mons. Centrul operaţional a apreciat că evaluarea era 
„oarecum exagerată”. Recunoaşterea aeriană a jucat un rol şi mai important 
în timpul Bătăliei de pe Marna din septembrie, când a identificat forţele 


germane care se îndreptau spre sud-estul Parisului, expuse unui contraatac 
pe Marna extraordinar de reuşit al garnizoanei din Paris. Mareşalul Joffre a 
adus un tribut emoţional, chiar extravagant, calităţii informaţiilor obţinute de 
BEF, precum şi de Aéronautique Militaire: 


Và rugăm să-i transmiteti mai ales feldmaresalului French [comandantul suprem al 
forţelor britanice] multumirile mele pentru serviciile oferite zi de zi de Corpul aviaţiei 
engleze. Precizia, acurateţea şi regularitatea informărilor sunt dovada organizării lor 
şi a pregătirii perfecte a piloților şi a observatorilor. 


Observatorii de artilerie aeropurtati au ghidat focul cu obuze prin mesaje de 
tipul: 


4:2 PM Foarte aproape. Foc. Foc. 

4:4 PM Foc din nou. Foc din nou. 

4:12 PM Aproape; direcţie OK. 

4:15 PM Aproape. Peste, peste şi un pic la stânga. 


4:20 PM Erati chiar între două baterii. Căutaţi 200 yarzi [182,88 metri] pe fiecare 
parte de la ultima tragere. Rază de acţiune OK. 


4:22 PM l-aţi prins. 
4:26 PM Lovit. Lovit. Lovit. 
4:3 PM Circa 50 yarzi [45,72 metri] distanţă şi spre dreapta. 


4:37 PM Ultima lovitură între cele trei baterii active; căutaţi împrejur cam 300 yarzi 
[274,32 metri] de locul unde aţi tras ultima dată şi îi aveţi în ţintă. 


4:42 PM Mă întorc acum.” 


Operațiunile de recunoaştere aeriană în timpul războiului de transee de pe 
Frontul de Vest, deşi mai puţin necesare decât în timpul mişcărilor de trupe 
de la începutul războiului, au devenit tot mai importante pe măsură ce se 
dezvolta fotografia. În ianuarie 1915, locotenentul (mai târziu comandantul de 
escadrilă) W.S. Douglas a fost numit fotograf aerian în Escadrila nr. 2, pur şi 
simplu pentru că în copilărie avusese un aparat de fotografiat. Acesta a dat o 
gaură în podeaua carlingii şi a montat o cameră foto cu burduf pliabil pentru a 
fotografia poziţiile inamice. Fiecare placă fotografică trebuia schimbată de 
mână şi a „stricat multe plăci prin manevrarea stângace cu degetele 
îngheţate”. În martie, s-a înregistrat un uşor progres, odată cu introducerea 
unei camere Thornton-Pickard, pe care fotograful o scotea prin partea laterală 
a avionului. Locotenentul (mai târziu generalul Sir) James Marshall îşi amintea 
mai târziu cum „se apleca în afara carlingii cu o cameră în mână, la o înălţime 
de 800 de picioare, în timp ce era împroşcat cu gloanţe de mitralierele 
germane”. Până în vară, fusese concepută o metodă de fixare a camerei pe 
avion, împreună cu un mecanism de schimbare semiautomată a plăcilor 
fotografice. Însă recunoaşterea aeriană a devenit şi mai periculoasă în 
toamna lui 1915, când monoplanul Fokker, echipat cu o mitralieră uşoară care 
putea trage printre palele elicei, şi-a impus dominaţia aeriană pe Frontul de 
Vest. După o serie de pierderi suferite de RFC, generalul Sir Douglas (ulterior 
feldmareşal şi conte) Haig, care a devenit în decembrie 1915 comandant 
suprem al forţelor britanice, a dat instrucţiuni în ianuarie 1916 forţelor 


terestre ,sá evite misiunile zilnice de recunoastere", deoarece RFC trebuia 
„să lupte în aer pentru informatie".* Cartierul general al RFC a transmis în 
scurt timp următorul ordin: 


Până când RFC nu va dispune de un aparat la fel de bun sau mai bun decât 
Fokkerul german, se pare că devine necesară o schimbare a tacticii [...]. Trebuie 
stabilit ca regulă strictă ca un aparat care merge în recunoaştere să fie escortat de 
cel puţin alte trei aparate de luptă. Aceste aparate trebuie să zboare în formaţie 
strânsă şi recunoaşterea nu trebuie continuată dacă vreunul dintre aparate se 
depărtează.» 


Când nemţii şi-au început marea ofensivă la Verdun, pe 21 februarie 1916, 
au reuşit un atac-surpriză perfect.» Combinația dintre condiţiile meteorologice 
nefavorabile, diversiunea germană şi superioritatea aparatelor de luptă 
Fokker Eindecker nu a permis forţelor franceze să efectueze recunoasteri 
aeriene eficiente înainte de luptă. Pentru prima dată la începutul unei bătălii 
majore pe Frontul de Vest, nemţii au obţinut superioritatea aeriană.“ Cu toate 
acestea, în primăvara lui 1916, supremaţia aeriană a aparatelor Fokker a 
început să fie disputată atât de avioanele Farman Experimental 2B, cât şi de 
De Havilland Scouts. In cursul anului, RFC a completat o hartă fotografică a 
„Hun-land”, teritoriul aflat de cealaltă parte a liniilor britanice din sectorul 
britanic al Frontului de Vest. Dar harta a furnizat puţine informaţii 
operaţionale înainte de Bătălia de pe Somme, din iulie 1916. Şeful serviciului 
de informaţii al lui Haig de la Cartierul General, generalul de brigadă John 
Charteris, i-a scris lui Macdonogh după primele câteva săptămâni ale bătăliei: 
„Recunoaşterea aeriană ca mijloc de luptă pentru culegerea de informaţii a 
eşuat. Avioanele trebuie să ajungă acum prea sus pentru a face ceva şi, în 
orice caz, numărul de aparate este foarte limitat, iar informaţiile pe care le 
oferă sunt puţine şi neprofesioniste”.* Recunoaşterea aeriană şi războiul 
aerian erau din ce în ce mai periculoase. În timpul Bătăliei de pe Somme, care 
a început pe 1 iulie 1916 şi s-a încheiat pe 19 noiembrie, RFC a pierdut 782 
de aparate de zbor şi 576 de piloţi.” 

In ultimii doi ani ai războiului, recunoaşterea aeriană a devenit un atu mai 
mare pentru Aliaţii de pe Frontul de Vest.» Totuşi, la mijlocul războiului, a avut 
cea mai mare eficienţă în Orientul Mijlociu, jucând un rol important în 
operaţiunile împotriva forţelor turceşti şi în sprijinul Revoltei Arabe împotriva 
guvernării turceşti, care a început la Mecca în iunie 1916. Recunoaşterea 
fotografică în Orientul Mijlociu beneficia în general atât de cer senin, cât şi de 
absenţa aparatelor de zbor inamice. Astfel, aviația a reuşit, în mult mai mare 
măsură decât pe Frontul de Vest, să efectueze misiuni strategice de 
recunoaştere în spatele liniilor inamice.* La sfârşitul lui iulie şi începutul lui 
august 1916, Sir Archibald Murray, comandantul general al forţelor egiptene, 
a ordonat o recunoaştere fotografică la Aqaba, port de importanţă strategică 
aflat la Marea Roşie, şi în zona muntoasă din jur. După nouă luni, informaţiile 
obţinute din această misiune au jucat un rol-cheie în planurile ambitioase 
întocmite de T.E. Lawrence, „Lawrence al Arabiei”, de a ocupa Aqaba, aflată 
sub control turcesc, printr-un atac-surpriză terestru lansat alături de aliaţii săi 
arabi. In prezent, Lawrence este cunoscut ca specialist în războiul de gherilă. 
Insă a fost şi un pionier în domeniul care a devenit cunoscut ulterior drept 
interpretarea imaginilor şi fotografiilor pentru uz informativ (IMINT), dar şi 
pentru eliberarea, din proprie iniţiativă, a zonelor de aterizare pentru 
aeronave, promovarea recunoaşterii fotografice şi coordonarea planurilor de 
zbor, astfel încât să corespundă necesităţilor operaţionale ale arabilor.” Dacă 


la începutul războiului în Egipt erau stationate trei aparate de zbor, până în 
1917 în această ţară se aflau trei escadrile, al căror principal scop era 
culegerea de informaţii.“« 

În pofida aportului recunoaşterii aeriene în domeniul informaţiilor, atât în 
Europa, cât şi în Orientul Mijlociu, Primul Război Mondial a contribuit şi mai 
mult la transformarea spionajului pe mare. Datorită în principal SIGINT, Marea 
Britanie avea acces la mult mai multe informaţii din domeniul naval decât 
avusese orice altă putere în vreun război anterior. Inca din Antichitate, 
informaţiile secrete maritime fuseseră o marfă foarte rară. Până în epoca 
radioului, orizontul reprezenta o barieră de netrecut pentru operaţiunile de 
culegere de informaţii pe mare. Deşi Marina Regală britanică era probabil cea 
mai puternică din lume la sfârşitul secolului al XVII-lea, în următoarele două 
secole a petrecut mult mai puţin timp în luptă decât în căutarea, deseori fără 
succes, a flotelor inamice pe mare. Înaintea marii victorii de la „Gloriosul 1 
iunie” din 1794, de exemplu, amiralul lord Howe petrecuse opt zile căutând 
convoiul francez format din 139 de nave comerciale pe care intenţiona să-l 
atace.* În timpul Războaielor Napoleoniene, Wellington avusese acces la 
informaţii mult mai bune pe uscat decât Nelson, pe mare. In schimb, în Primul 
Război Mondial, Marea Britanie a avut, pentru prima dată în istorie, informaţii 
maritime mai bune decât cele terestre. 

Pe 4 august 1914, ziua în care Marea Britanie a declarat război, la scurt 
timp după miezul nopţii, cablierul britanic Te/conia a început să taie cablurile 
maritime de telegraf nemtesti, obligând forţele germane fie să transmită 
mesaje radio, care puteau fi interceptate, fie să utilizeze cablurile altor ţări, 
care ar fi putut fi ascultate de inamic. Radioul era şi singura cale eficientă de 
comunicare a amiralitátii germane cu flota de suprafaţă şi cu submarinele. Ca 
urmare, la Amiralitate ajungeau zilnic mesaje germane interceptate. 
Încercarea de decriptare a mesajelor radio cifrate ale marinei germane a 
reprezentat principalul imbold pentru renaşterea criptanalizei britanice, după 
o pauză de 70 de ani. În primele două săptămâni de război, contraamiralul 
(ulterior amiral al flotei, Sir) Henry „Dummy” Oliver, taciturnul director al 
Serviciului de Informaţii Navale (DNI sau DID), nu prea ştia cum să procedeze 
cu mesajele germane interceptate ce se strângeau pe biroul său. Apoi, într-o 
zi de la jumătatea lui august, în timp ce se îndrepta pe jos spre o întâlnire cu 
directorul Academiei Navale, Sir Alfred Ewing, cu care urma să ia prânzul, a 
avut revelaţia că Ewing era „chiar omul de care avea nevoie”. Ewing era un 
scoţian scund, cu voce blândă şi, după părerea lui Oliver, „foarte inteligent, 
de fapt un om care se remarca printre oamenii inteligenţi”. In cursul carierei 
de profesor de inginerie tehnică la universităţile din Tokyo, Dundee şi 
Cambridge, acumulase „cunoştinţe de expert în domeniul radiotelegrafiei” şi 
se ocupase pentru scurt timp de coduri şi cifruri. Ca de obicei, Oliver a vorbit 
direct. l-a spus lui Ewing că, deoarece „educaţia va fi probabil considerată 
puţin importantă în următoarele câteva luni”, ar face mai bine să se ocupe de 
comunicările inamice interceptate. Ewing a fost de acord. 

Cum activitatea oficială de decriptare încetase cu 70 de ani în urmă (cu 
excepţia frontierei de nord-vest a Indiei)”, Ewing a fost nevoit să improvizeze. 
Faptul că, încă de la bun început, serviciul britanic de criptanaliză din timpul 
războiului a devenit cel mai bun din lume a reprezentat un triumf al 
improvizatiei. Ca director al Academiei Navale, Ewing a început să caute 
potenţiali criptanalişti în colegiile navale de la Dartmouth si Osborne, care i- 
au trimis patru profesori de engleză. Cel mai talentat dintre ei, A.G. „Alastair” 
Denniston, un internaţional de hochei mic de statură căruia colegii îi spuneam 


,Micutul", avea să devină ulterior director de operaţiuni SIGINT în perioada 
interbelică şi primul director din Bletchley Park în timpul celui de-al Doilea 
Război Mondial. Totuşi, Denniston şi ceilalţi recruți din Primul Război Mondial 
ai lui Ewing nu aveau nicio calificare în domeniul spargerii codurilor, cu 
excepţia cunoştinţelor de germană si a unei ,reputatii cá sunt discreti". 
Niciunul dintre ei nu ştia nimic despre criptografie. După cum a scris mai 
târziu Denniston, „criptografii nu existau, din câte ştiam nol" aan Trecuse atât 
de mult de când Marea Britanie dispusese de cunoştinţe de criptografie, încât, 
cu excepţia câtorva specialişti aflaţi în India, acestea fuseseră uitate cu totul. 

Ucenicii în criptografie au avut parte de câteva întâmplări norocoase. Prima 
a fost vestea pe care ataşatul naval rus i-a adus-o lui Churchill despre 
crucişătorul uşor german Magdeburg, scufundat în Marea Baltică: „Ruşii au 
găsit după câteva ore cadavrul unui subofițer german înecat, care strângea la 
piept, cu braţele intepenite în moarte, manualele de cifru şi semnalizare ale 
marinei germane...” Pe 13 octombrie, Churchill şi comandantul forţelor 
navale, prinţul Louis of Battenberg, „au primit de la aliaţii noştri loiali aceste 
documente nepretuite pătate de apa mării”. Povestea lui Churchill este mult 
romantatá. Exemplarul din Signa/buch der Kaiserlichen Marine (SKM) aflat în 
Arhivele naţionale britanice nu poartă niciun semn că ar fi fost „pătat de apa 
mării” şi a fost probabil recuperat de pe Magdeburg într-un mod mult mai 
prozaic decât a fost lăsat să creadă Churchill.» La sfârşitul lui octombrie, 
Amiralitatea a primit din partea Marinei Regale australiene, cu întârziere, şi 
un exemplar capturat pe 11 august din Hande/sverkehrsbuch (HVB), utilizat 
de amiralitatea şi navele militare germane pentru comunicarea cu vasele 
comerciale (şi folosit uneori şi de Flota Oceanică). Pe 30 noiembrie, un trauler 
britanic ce pescuia în largul insulei Texel a găsit în plase un cufăr căptuşit cu 
plumb, aparţinând unui distrugător german scufundat de Marina Regală. 
Printre documentele recuperate din cufăr se afla şi un exemplar din 
Verkehrsbuch (VB), ultimul dintre principalele trei coduri navale germane.* 

Datorită acestei întâmplări norocoase şi primelor succese ale criptanaliştilor 
Amiralității, Churchill a rămas până la sfârşitul vieţii un entuziast al SIGINT. Pe 
8 noiembrie, el a redactat un memoriu pentru care a conceput formula unică, 
deşi efemeră, „Exclusiv secret” (pentru scurt timp, cel mai înalt grad de 
clasificare de securitate utilizat în Marea Britanie), parafată de el şi de 
amiralul Sir John Fisher, succesorul lui Battenberg la conducerea forţelor 
navale: 


Un ofiţer din departamentul de planificare operaţională, de preferinţă din D[ivizia] 
de I[informatii], va fi selectat pentru a studia toate interceptările decodate 
[decriptate], nu numai actuale, ci şi din trecut, şi să le compare permanent cu ceea 
ce s-a petrecut în realitate, ca să pătrundă în mintea nemților şi în mişcările lor şi sa 
redacteze rapoarte. Toate aceste interceptări vor fi scrise într-un registru legat alături 
de decodări [decriptări] şi toate celelalte copii să fie adunate şi arse. Toate mesajele 
noi vor fi incluse în registru, iar registrul va fi manevrat numai pe baza instrucţiunilor 
şefului de stat-major. 


Ofiţerul selectat nu se va mai ocupa pentru moment de nimic altceva. Aş fi 
recunoscător dacă Sir Alfred Ewing se va alătura permanent acestei acțiuni. 


361 Declaraţia lui Denniston potrivit căreia, la începutul războiului, nu ştia nimic despre 
experienţa criptografică britanică nu a fost o tentativă de justificare publică. A fost făcută 
într-un document clasificat şi nu se aştepta ca acesta să devină public, cu atât mai puţin 
în cursul vieţii sale. (Nal 


Churchill a fost primul membru al guvernului lui Asquith din timpul 
războiului care a înţeles potentiala importanţă a SIGINT. Spre deosebire de el, 
Asquith, in pofida inteligentei si abilitátii politice, pare sá nu-i fi acordat nicio 
atenţie. Dacă ar fi ştiut rolul jucat de SIGINT în conflictele anterioare, de la 
tentativa de invazie spaniolă din 1588 până la Războaiele Napoleoniene, cu 
siguranţă că ar fi fost mai interesat în 1914. 

Prim-ministrul arunca în general copiile la indigo (,foitele") ale depeselor 
diplomatice importante fără să acorde prea mare atenţie securităţii. Pe 15 
august, după ce i-a arătat câteva amantei sale, Venetia Stanley (cu 40 de ani 
mai tânără decât el), în timp ce treceau cu trăsura pe Roehampton Lane din 
sud-vestul Londrei, Asquith a rupt copiile, le-a mototolit şi, în pofida 
protestelor Venetiei, le-a aruncat pe geam. Asquith nu era singurul ministru 
care rupea copiile dupa ce le citea şi le arunca. El i-a scris Venetiei: 


Se pare că poliţia a descoperit fragmente din ele în parcul St James din Oxfordshire, 
în apropiere de Goring, şi într-unul sau alte două locuri din ţară. Pe acestea le-au 
colectat cu grijă şi bucăţile au venit în cutie în această dimineaţă însoţite de o 
admonestare severă din partea lui E. Grey cu privire la pericolele la ca[re] a fost 
expus cifrul Ministerului de Externe prin manipularea atât de neatentă a chestiunilor 
secrete! Constiinta mea era destul de curată în ceea ce priveşte St Jas's Park & 
Goring: aşa că am scris pur şi simplu „nu sunt vinovat” [...], dar ce mărturie 
acuzatoare ati fi putut depune!se 


Asquith era la fel de nepăsător şi cu secretele militare. El i-a scris Venetiei 
Stanley pe 18 august, după o şedinţă a cabinetului: „Toată lumea este foarte 
mulţumită de cât de bine şi de discret merge Forţa Exped[itionará]".* Pe 24 
august, Sir John French i-a trimis lordului Kitchener o telegramă secretă cu 
detalii despre retragerea BEF către râul Marna şi detalii precise ale liniilor 
defensive, necunoscute de nemti, pe care BEF şi Armata a Cincea franceză 
intenționau sa le ocupe. Asquith i-a trimis imediat o copie Venetiei Stanley, 
spunându-i: „Aş vrea să avem ceva asemănător unui cod pe care să-l folosim 
prin telegraf. Azi-dimineatá, de exemplu, am dorit să vă anunţ înaintea 
tuturor despre ce s-a întâmplat şi se întâmplă”. 

Entuziasmul lui Churchill pentru SIGINT contrasta puternic cu indiferența lui 
Asquith. Convingerea sa din noiembrie 1914 cá un singur ofiţer din Camera 
40 ar fi fost capabil să studieze toate documentele decriptate, nu numai 
actuale, ci şi cele din trecut şi să le compare „permanent cu ceea ce s-a 
petrecut în realitate” arată totuşi că nici chiar el nu a reuşit să prevadă 
volumul de muncă al SIGINT pe timp de război. Ideea „registrului sub cheie” 
unic cu interceptările, a cărui creare o ordonase el, s-a dovedit în scurt timp 
nerealistă, iar Churchill a autorizat trimiterea unor copii suplimentare ale 
decriptărilor, în plicuri sigilate, către COS si DNI/DID.* 

După promovarea lui „Dummy” Oliver în funcţia de COS la începutul lui 
noiembrie 1914, locul acestuia la conducerea Diviziei de Informaţii a fost luat 
de căpitanul (ulterior amiralul Sir) William Reginald „Blinker” Hall, în vârstă de 
44 de ani, a cărui stare precară de sănătate îl obligase să renunţe la comanda 
crucişătorului Queen Mary şi să opteze pentru munca de birou. Hall semăna 

cu Punch?9, având o chelie prematură şi nasul coroiat. Scriitorul Compton 
Mackenzie, angajat al Milc (viitorul SIS sau MI6) în timpul războiului, 
considera cá Hall seamănă destul de bine cu şeful lui, Mansfield Cumming: 
„Avea nasul mai coroiat; bărbia era mai ascuţită. Cu toate acestea, când mă 
uitam la cei doi, mi-aş fi putut imagina că fiecare este caricatura celuilalt”. 

Hall a făcut rapid două servicii importante pentru criptanaliştii marinei. În 
primul rând, le-a găsit un sediu mai puţin înghesuit, în Camera 40 din 
Amirality Old Building. Pe măsură ce numărul lor a crescut, criptanaliştii s-au 
extins în câteva încăperi alăturate, dar serviciul a rămas în continuare 
cunoscut drept Camera 40 OB, o denumire suficient de inofensivă ca să nu 
ofere niciun indiciu despre activitatea sa. In al doilea rând, l-a desemnat pe 
comandorul (ulterior amiral) W.W. Hope să analizeze mesajele germane 
interceptate şi să le asigure criptanaliştilor cunoştinţele profesionale din 
domeniul naval care le lipseau acestora - sau, cum s-a exprimat Hall, „să 
cearnă mesajele şi să extragă seva”. Succesul Camerei 40 a declanşat o 
dispută între Ewing şi Hall pentru controlul asupra serviciului. Ewing voia să 
păstreze controlul asupra criptanaliştilor; Hall voia să-i includă în Divizia de 
Informaţii. În cele din urmă, a câştigat Hall.» 

Până la sfârşitul anului, datorită dependenţei germane de comunicațiile 
radio, criptanaliştii marinei britanice furnizau informaţii operaţionale la un 
nivel fără precedent în istoria anterioară a SIGINT. Cea mai mare realizare a 
Camerei 40 a fost prevenirea unui atac-surpriză german. Până să-şi intre în 
ritm criptanaliştii, Marea Flotă, având baza mult prea la nord, la Scapa Flow, 
în insulele Orkney, era nevoită să aloce prea mult timp cercetărilor în Marea 
Nordului, căutând un inamic pe care nu reuşea să-l găsească şi temându-se 
permanent că va fi luată prin surprindere de un atac. Insă începând din 
decembrie 1914, nicio mişcare majoră a Flotei Oceanice germane - cu 
excepţia unei perioade scurte din 1918 - nu a mai trecut neobservată de 
criptanalişti. Primul avertisment formulat de Camera 40 cu privire la o 
misiune majoră germană a fost cel din 14 decembrie 1914, când comandantul 
suprem al Flotei Oceanice, amiralul Friedrich von Ingenohl, a ordonat un raid 
al crucişătoarelor comandate de amiralul Franz von Hipper asupra oraşelor de 
pe litoralul estic al Marii Britanii, coordonat cu o expediţie de amplasare de 
mine în largul Yorkshire-ului. În aceeaşi seară, amiralul Sir John (ulterior 
conte) Jellicoe, comandantul suprem al Marii Flote, a fost avertizat că a doua 
zi crucişătoarele germane vor porni spre litoralul estic. Totuşi, Oliver a dedus 
în mod eronat, pe baza unor informaţii incomplete - şi fără să consulte 
Camera 40 -, că „era foarte improbabil” să apară navele de luptă germane. 
Fără să ştie că Flota Oceanică germană primise ordinul să ocupe o poziţie în 
largul Mării Nordului, de unde să acorde susţinere pentru raidul lui Hipper, 
Amiralitatea a ordonat ca doar o parte a Marii Flote să vină la sud de Scapa 
Flow şi să pregătească o ambuscadă pentru crucişătoarele germane.* 

La ora 8:30, pe 16 decembrie, în timp ce Churchill se afla în cadă, uşa 
încăperii a fost dată de perete şi a intrat un ofiţer, cu un mesaj naval pe care 
Primul Lord al Amiralității „l-a luat cu mâna siroind de apă”. Mesajul preciza: 
„Crucişătoare de luptă germane bombardează Hartlepool”. Sărind din cadă 
„cu proteste", Churchill şi-a tras hainele fără să se mai şteargă, a coborât în 
fugă scările până la centrul de comandă, s-a consultat agitat cu Fisher şi 
Oliver şi a dat ordin pentru pregătirea ambuscadei.* Ce s-a întâmplat în restul 
zilei a părut ulterior pentru ambele părţi o ocazie irosită în mod tragic pentru 


363 Personaj din spectacolul de marionete Punch si Judy. (N.t.) 


a obtine o victorie majorá. Primul contact dintre cele douá flote inamice a 
avut loc între Escadronul 2 de luptă al viceamiralului Sir George Warrender si 
navele uşoare care asigurau protecţia Flotei Oceanice. Crezând eronat cá are 
în fata întreaga forţă comandată de Jellicoe, Ingenohl s-a retras, ratând astfel 
ocazia unică de a intra în luptă cu un detaşament al Marii Flote, într-un 
moment în care forţele germane erau mai numeroase. „Pe 16 decembrie, 
Ingenohl a avut în mână soarta Germaniei. Clocotesc de furie interioară de 
câte ori mă gândesc”, a scris mai târziu Tirpitz.e 

Pe la ora 11:00, cu misiunea încheiată, dar fără protecţia Flotei Oceanice, 
Hipper se îndrepta, fără să-şi dea seama, către capcana întinsă de 
crucişătoarele de luptă ale amiralului Sir David (ulterior conte) Beatty şi cele 
şase nave de luptă ale lui Warrender. Crucişătoarele uşoare ale celor două 
tabere s-au întâlnit la 11:25. Beatty a scris mai târziu, cu o exasperare 
asemănătoare celei a lui Tirpitz: „Eram cât pe ce să distrugem complet Forţa 
de crucişătoare a inamicului - şi am dat greş”. Abia se angajaseră în luptă 
crucişătoarele uşoare britanice, când o eroare de comunicare a aghiotantului 
lui Beatty le-a determinat să se retragă. Ulterior, Hipper a fost salvat de 
vizibilitatea redusă şi de interpretarea eronată, la Amiralitate, a unui mesaj 
decriptat de Camera 40, referitor la prezenţa Flotei Oceanice în Marea 
Nordului. Fără să ştie că navele de luptă inamice se aflaseră acolo tot timpul, 
Amiralitatea a presupus în mod eronat cá Ingenohl înainta şi nu că se 
retrăgea şi l-a avertizat pe Beatty să nu-l urmărească prea departe pe 
Hipper.* 

„Toţi cei implicaţi au dat-o în bară”, a scris Fisher furios. Inamicul scăpase 
„chiar din ghearele morţii!” Şi Jellicoe era „cât se poate de nefericit”. „Am 
avut şansa vieţii”, a spus el. Şi totuşi, cu toată frustrarea care a urmat dupa 
fuga lui Hipper, rezultatul raidului german a fost, în cele din urmă, linistitor. 
Câtă vreme Camera 40 putea decripta comunicațiile, Amiralitatea avea să fie 
avertizată întotdeauna în privinţa oricărei mişcări majore a forţelor germane 
în Marea Nordului. Aşa cum a conchis Statul-Major naval, la sfârşitul lui 1914: 


Rezultatul a fost că Marea Flotă nu mai trebuia nici să patruleze permanent în 
Marea Nordului, aşa cum era prevăzut în planurile de război, nici să fie permanent în 
stare de alertă totală. Acum era posibil ca odihna şi antrenamentele să poată fi 
considerate aspecte ale rutinei esenţiale. Per total, Marea Flotă a fost mai puţin 
hártuitá, s-a bucurat de mai multă siguranţă si a devenit mai puternică decât era la 
izbucnirea rázboiului.* 


Pe 23 ianuarie 1915, amiralul Sir Arthur Wilson, pe care Churchill îl 
rechemase în serviciul activ pe post de consilier, a intrat neanuntat în camera 
lui Churchill de la Amiralitate, cu o „sclipire” în ochi, după ce citise ultimele 
decriptări de la Camera 40. „Prim-Lord, băieţii ăştia scot iar capul!", a spus el. 
„Când?”, a întrebat Churchill. „Diseară. Avem suficient timp să-l trimitem pe 
Beatty acolo.” La 17:45, amiralul Hipper a pornit din estuarul Jade cu patru 
crucişătoare de luptă, fără să ştie că planurile sale erau cunoscute, iar 
mişcările îi erau supravegheate de un inamic care-i intercepta comunicațiile si 
avea de gând să-l prindă într-o ambuscadă în Marea Nordului, cu o forţă 
navală superioară. Pentru Churchill, „Un singur gând putea domina - lupta în 
zori! Pentru prima dată în istorie, o luptă între nave super-Dreadnought 
puternice! Şi mai exista şi sentimentul palpitant că o pasăre de pradă se 
îndreaptă constant, ceas de ceas, spre capcana noastră”. 

Churchill s-a trezit înainte să se lumineze de ziuă pe 24, aşteptând 
nerăbdător, împreună cu Fisher, Wilson şi Oliver, în centrul de comandă de la 


Amiralitate. Imediat dupá ora 8, a venit vestea cá inamicul a fost reperat ín 
largul bancului Dogger. Intr-o viata îndelungată, plină de incidente dramatice, 
Churchill a avut „puţine experienţe psihice mai încărcate de emoție rece" 
decât orele de tăcere petrecute în centrul de comandă, urmărind 
desfăşurarea acestei bătălii.” La 10:47, Beatty a transmis către navele sale: 
,inconjurati inamicul cât de repede se poate, menţinând orientarea tunurilor”. 
Unul dintre crucisátoarele lui Hipper, B/ücher, a fost lovit si a început să se 
scufunde. Beatty era convins că le poate scufunda şi pe celelalte trei. Insă la 
ora 10:54, au fost localizate submarine la tribord. Lui Beatty i s-a părut că a 
văzut un periscop şi a ordonat imediat o întoarcere de 90 de grade spre 
babord, pozitionandu-si navele în spatele inamicului. Decriptările Camerei 40 
arătau că, în realitate, cele mai apropiate submarine se aflau la o distanţă de 
câteva ore, dar Amiralitatea a omis să-i transmită lui Beatty această 
informaţie esenţială. Cu toate că acesta, împreună cu aghiotantul său, au luat 
decizii greşite, probabil cá principalul motiv pentru care trei dintre 
crucişătoarele lui Hipper au reuşit să scape a fost, ca şi în decembrie, 
incapacitatea Amiralității de a utiliza la maximum SIGINT în operaţiunile 
navale. „Dezamăgirea acelei zile este mai mult decât pot suporta”, i-a scris 
Beatty unui prietene. 

În pofida „dezamăgirilor” din Marea Nordului din decembrie 1914 şi ianuarie 
1915, SIGINT a avut, în Primul Război Mondial, o influenţă mai importantă 
decât în orice alt război în ceea ce priveşte elaborarea politicilor. A avut o 
importanţă strategică deosebită în timpul războiului naval, în special în 
bătălia Atlanticului, unde luptele au fost duse împotriva submarinelor; în 
privinţa identificării deciziilor germane într-o serie de aspecte, de la 
adoptarea implicării fără restricţii a submarinelor în luptă până la încercările 
de a găsi noi aliaţi de război; şi în monitorizarea politicii Statelor Unite, a căror 
intrare în război era unul dintre obiectivele de importanţă vitală ale politicii 
britanice. SIGINT nu a avut un rol comparabil în niciuna dintre celelalte ţări 
implicate în război. Dacă Winston Churchill nu ar fi fost forţat să demisioneze 
din funcţia de Lord al Amiralității in mai 1915, ar fi putut să-şi asume rolul 
principal în coordonarea utilizării SIGINT, aşa cum a făcut-o în timpul celui de- 
al Doilea Război Mondial. În schimb, după demisia lui Churchill, rolul principal 
nu a fost preluat de vreun alt ministru (şi nici de Churchill, în noile sale funcţii 
de cancelar al Ducatului de Lancaster, până în noiembrie 1915, sau de 
ministru fără portofoliu al munițiilor, începând din iulie 1917), ci de „Blinker” 
Hall, cel mai influent şef de servicii de informaţii din Primul Război Mondial şi 
cel mai puternic şef de serviciu de informaţii din istoria britanică de la Sir 
Francis Walsingham încoace. Hall nu s-a sinchisit întotdeauna să-i consulte pe 
miniştri înainte de a lua decizii politice. În timpul campaniei din Dardanele din 
1915, înainte de demisia lui Churchill de la Amiralitate, el a trimis în secret 
emisari la Constantinopol, care aveau autoritatea de a oferi până la patru 
milioane de lire sterline pentru a asigura trecerea Marinei Regale. Hall a lăsat 
următoarea relatare a conversatiei care a avut loc cu Churchill şi Lordul 
Amiralității, lordul Fisher: 


[Churchill] era încruntat. 
— Cine a autorizat aşa ceva? a întrebat. 
— Eu, Lordul Amiralității. 


— Dar... Cabinetul sigur nu ştie despre asta? 


— Nu, nu stie [...]. 


A fost unul dintre acele momente când puteai auzi cum cade un ac. Atunci domnul 
Churchill s-a întors către lordul Fisher [...]. 


— Ai auzit ce a făcut acest om? A trimis oameni de-ai noştri, cu patru milioane, ca 
să cumpere o trecere paşnică! De unul singur! 


O parte din disponibilitatea lui Hall de a acţiona fără aprobarea miniştrilor se 
baza pe convingerea sa, în general bine întemeiată, că înţelegea mai bine 
informaţiile (în special SIGINT) decât membrii cabinetului. Mult mai puţin 
justificat, Hall nu a avut nicio îndoială şi că înţelegea care era interesul 
naţional, în special pe timp de război, într-un mod inaccesibil majorităţii 
politicienilor. Interesul naţional, aşa cum l-a interpretat Hall, depăşea toate 
celelalte considerente. Abilitatea lui extraordinară de a face ce considera el 
de cuviinţă se baza pe personalitatea sa, una dintre cele mai magnetice din 
istoria serviciilor secrete ale secolului XX. Ambasadorul SUA la Londra în 
timpul războiului, dr. Walter Hines Page, a fost, literalmente, vrăjit în prezenţa 
sa; acesta i-a scris preşedintelui Wilson: 


Nici în ficţiune, nici în realitate nu veţi putea găsi pe cineva pe măsura lui [...]. 
Omul este un geniu - un caz clar de geniu. Toţi ceilalţi oameni din serviciile secrete 
sunt amatori prin comparaţie [...]. Nu voi întâlni niciodată un alt om ca el; ar fi prea 
mult de aşteptat. 


Căci în timp ce îţi vorbeşte Hall poate să se uite prin tine şi să vadă mişcările din 
interiorul sufletului tău nemuritor. Ce ochi are omul acesta!... ceea ce este bine, 
pentru cá nu are niciun fir de păr pe cap şi niciun dinte în gură [...]. O, Doamne! li 
cercetez cu toată sárguinta pe aceşti oameni, care au această misiune uriaşă si 
îngrozitoare în război. Printre ei se află cele mai neobişnuite fiinţe - oameni despre 
care strá-stránepotii nostri vor citi la şcoală în manualele de istorie; dar dintre toti, cel 
mai extraordinar este acest ofiţer al marinei - despre care, probabil, nu vor auzi 
niciodată.» 


Hall avea darul de a cuceri oamenii pe care dorea să-i influenţeze, 
spunându-le că are încredere în ei - sau prefăcându-se că are. Page i-a spus 
lui Wilson că Hall avea obiceiul să le dezvăluie atât lui, cât şi lui Eddie Bell, 
diplomatul american staționat la Londra care asigura legătura cu armata şi 
serviciile de informaţii, „anumite lucruri [...] pe care nu le spune propriului său 
guvern”. „Asta zic şi eu deferentá", i-a spus Page preşedintelui.» Page nu şi-a 
dat seama că, în timp ce îi împărtăşea secrete de care guvernul britanic n-ar 
fi avut cunoştinţă, Hall îi citea telegramele decriptate către si de la 
Departamentul de Stat.» Deşi Hall a fost unul dintre fondatorii „relaţiei 
speciale” cu Statele Unite în domeniul spionajului, în care credea cu adevărat, 
nu a putut rezista - invocând ceea ce considera el că este interesul naţional - 
să nu amestece inducerea în eroare cu colaborarea. La fel ca Sun Tzu cu mai 
bine de două milenii înainte, Hall credea că „Războiul se bazează pe 
înşelăciune”. Încetineala cu care s-au dezvoltat serviciile de informaţii 
americane la izbucnirea Primului Război Mondial a permis, mai mult decât s-ar 
fi întâmplat în cel de-al Doilea Război Mondial sau în timpul Războiului de 
Independenţă, succesul stratagemelor de inducere în eroare britanice. Lui Hall 
i-ar fi fost mult mai greu să-l amăgească pe George Washington decât pe 
Woodrow Wilson. 

Pe lângă decriptarea comunicaţiilor navale germane, Camera 40 a decriptat 
şi codul diplomatic german. In toamna lui 1915, în camera 45 a fost creat un 


departament de decriptare a codurilor diplomatice, care se ocupa în principal 
de documentele germane interceptate şi care îi era subordonat direct lui Hall. 
Ewing a continuat să se concentreze pe decriptarea codurilor navale, până în 
octombrie 1916, când a plecat pentru a deveni vicecancelar al Universităţii 
din Glasgow. Deşi propriile sale abilităţi de criptograf s-au dovedit limitate, el 
a avut o influenţă de durată asupra criptanaliştilor britanici în Primul şi cel de- 
Al Doilea Război Mondial. Ewing a recrutat pentru Camera 40 „oameni de tipul 
profesorului”, după cum avea să-i numească Denniston în primele zile din 
Bletchley Park: civili, intelectuali, pe care majoritatea amiralilor nici nu ar fi 
visat să-i implice în chestiuni navale. Cea mai valoroasă sursă de recruti „de 
tipul profesorului” din ambele războaie mondiale era fostul colegiu din 
Cambridge al lui Ewing, King's College, cu care acesta păstrase legături 
puternice, în special prin ginerele sáu, profesor acolo. In ciuda pregătirii de 
inginer a lui Ewing, niciunul dintre recrutii din mediul academic din Camera 40 
nu era matematician profesionist - deşi unii aveau un talent considerabil în 
acest sens. Camera 40 pare să fi împărtăşit tradiționala suspiciune a 
absolvenţilor de ştiinţe umaniste că, indiferent de cât de bine se descurcau cu 
cifrele, cei mai buni matematicieni au mai degrabă o personalitate retrasă, 
necomunicativá, din cauza căreia nu sunt apti pentru rezolvarea în echipă a 
unor probleme practice.» Când prima unitate americană de decriptare, 
înfiinţată după intrarea SUA în război, a solicitat sfaturi aliaţilor săi britanici cu 
privire la cele mai potrivite modalităţi de recrutare, recomandarea a fost să se 
ferească de matematicieni. Era necesară „o minte activă, bine instruită şi 
erudită, nu cu formaţie de matematician, ci clasică”. 

Clasicistul Alfred Dillwyn Knox, absolvent de King's College, recrutat de 
Ewing la începutul lui 1915, era o astfel de persoană. Cunoscut drept „cel mai 
strălucit membru” al echipei de la Camera 40, „Dilly” Knox a fost al doilea 
dintre cei patru fii remarcabili ai episcopului de Manchester. Edmund, cel mai 
mare dintre ei, a devenit redactor-şef la Punch; Wilfred a fost teolog anglo- 
catolic, ulterior ales în consiliul de conducere al colegiului Pembroke de la 
Cambridge; Ronald, cel mai mic dintre ei, care a lucrat o perioadă pentru 
Camera 40, a fost cel mai influent catolic convertit al generaţiei sale şi, 
potrivit Daily Mail, „cel mai ingenios tânăr din Anglia". „Dilly” a devenit un 
susţinător excentric şi proeminent al campaniei împotriva trezorierului de la 
King's College, susţinută de prietenul său, marele economist Maynard Keynes. 
In ediţiile succesive ale jurnalului de la King's College, Basi/eon, Dilly i-a cerut 
trezorierului să inspecteze sobolanii din camerele profesorilor, apoi să 
protejeze şobolanii de uscat de şobolanii de apă atraşi de umezeala din 
cameră şi, în cele din urmă, să aibă grijă de şobolanii cu apă a căror „tuse 
urâtă” tulbura activităţile tinerilor profesori. Knox lucra cel mai bine pentru 
Camera 40 în timp ce făcea baie în Camera 53, susţinând că este cel mai uşor 
să spargi coduri într-o atmosferă de săpun şi aburi.» Credinţa sa în forţa 
creativă a băilor nu l-a părăsit nici în al Doilea Război Mondial. Unul dintre 
colegii săi de la Bletchley Park scria despre el: 


În casa unde era cazat, [Dilly] a rămas odată atât de mult în baie, încât colegii săi 
au forţat uşa în cele din urmă. L-au găsit stând lângă cadă, cu un zâmbet şters pe 
faţă, cu privirea fixată pe abstractiuni, ambele robinete curgând şi dopul fiind scos. 
Ceea ce îi trecea atunci prin minte ar fi putut rezolva o problemă care avea să câştige 
o bătălie.” 


Ewing a recrutat şi o serie de alţi universitari, în majoritate clasicişti şi 
lingvişti specializaţi în germană, de la Cambridge şi alte universităţi. Printre 


aceştia se numărau, pe lângă Knox, si alti doi absolvenţi de la King's College 
din Cambridge. Frank Adcock (mai tárziu innobilat si devenit profesor de 
istorie antică la Universitatea Cambridge) a ajuns cam în acelaşi timp cu Dilly. 
Istoricul Frank Birch, absolvent de Eton şi King's College, a ajuns în 1916.» 
Birch a fost un interlocutor genial şi un actor comic, care a apărut ulterior într- 
un spectacol de pantomimă la Palladiumul din Londra şi care a scris o istorie 
comică a Camerei 40, Alice in /D25, care includea şi o descriere a undelor 
cerebrale ale lui Knox în baie: 


Matrozul din odaia 53 

N-a fost, e-adevărat, nicicând pe mări. 
Dar pe o navă deşi n-a plutit, 

El tara, totuşi, bine şi-a servit 

În baia Amiralitáti primenit.» 


În cel de-al Doilea Război Mondial, Birch şi Adcock aveau să se ocupe de 
recrutarea unei treimi dintre profesorii de la King's College pentru Bletchley 
Park (inclusiv cel mai mare criptanalist al sáu, Alan Turing). Dacă nu ar fi 
existat experienta si contributiile aduse de excentricii de la King's College la 
decriptarea codurilor în Primul Război Mondial, este puţin probabil ca Turing 
să fi fost recrutat în 1939. 

La fel ca Ewing, şi Hall a fost implicat activ în recrutarea pentru Camera 40 
din momentul în care a devenit director. Hall pare să fi avut o slăbiciune 
pentru vechii absolvenţi de Eton. In decembrie 1914, l-a numit asistent 
personal pe lordul Herschell, unul dintre primii recruți ajunşi la Camera 40, 
fost absolvent de Eton şi lord-şambelan al regelui George al V-lea. Convins că 
avea nevoie de „oameni cu o experienţă mai largă în treburile lumii” decât ar 
fi putut oferi Amiralitatea sau Whitehallul, l-a recrutat drept al doilea asistent 
personal pe agentul de bursă Claude Serocold, şi el fost absolvent de Eton, pe 
care Birch l-a descris drept „o fiinţă subţire, dichisita, cu o mustață neagră” 
(îndepărtată ulterior). Prin Herschell şi Serocold, Hall a recrutat vorbitori de 
limba germană, în majoritate cu relaţii influente, dintr-o varietate de profesii. 
Editorul Nigel de Gray, absolvent de Eton, înfăţişat de Birch in Alice in /D25 
drept „Hârciogul” („foarte liniştit şi aparent adormit”), a rivalizat cu colegul 
său de la Eton, Dilly Knox, pentru poziţia de cel mai abil criptanalist din 
Camera As 

Dupá ce cablul transatlantic german a fost táiat de britanici la izbucnirea 
rázboiului, suedezii, oficial neutri, dar in realitate progermani, le-au permis 
acestora să intrebuinteze cablul suedez pentru comunicarea cu misiunile 
diplomatice germane din Lumea Nouă. Când Marea Britanie a protestat în 
vara lui 1915, Suedia a fost de acord să suspende accesul Germaniei la 
cablurile sale, însă de fapt a continuat să transmită mesajele, care erau 
criptate în cifru suedez şi trimise pe o rută ocolitoare de la Stockholm la 
Washington, via Buenos Aires. Acest itinerar includea şi Marea Britanie şi, 
până în primăvara lui 1916, Camera 40 descoperise şiretlicul suedezilor. De 
data aceasta însă, Marea Britanie nu a mai protestat, deoarece „circuitul 
suedez” le oferea criptanaliştilor posibilitatea să intercepteze traficul 
diplomatic german fără a fi detectati. La sfârşitul lui 1916, Germania dispunea 
şi de a doua legătură de comunicaţii, mai directă, cu America de Nord. 
Bernstorff a susţinut cu succes că iniţiativele de pace ale preşedintelui Wilson 


ar face progrese mai rapide dacá ambasada Germaniei la Washington ar 
putea folosi cablul transatlantic american pentru comunicarea cu Berlinul. 
Acest cablu trecea si prin Marea Britanie, iar Camera 40 a fost „extrem de 
amuzată” să descopere cifrurile germane în traficul diplomatic american care, 
fără ca Wilson si Page să stie, era interceptat în mod curent.* 

Telegramele diplomatice germane erau decriptate cu regularitate şi de 
Section du Chiffre din Ministerul francez de Război, care înlocuise fostele 
cabinets noirs de la Quai d'Orsay si Sdreté, devenind principala agenţie 
SIGINT din Franta. Pe parcursul rázboiului, Section du Chiffre a decriptat peste 
28 000 de mesaje diplomatice inamice si neutre, pe lângă traficul militar si 
naval german. Traficul diplomatic interceptat cu cea mai mare regularitate a 
fost cel al Germaniei si al Spaniei neutre cu ambasadele de la Madrid si, 
respectiv, Berlin.» Ministerul francez de Război a reuşit să descopere din 
mesajele decriptate detalii despre modul cum ambasadorul german la Madrid, 
prinţul Max von Ratibor, mituia presa spaniolă, care asigura Berlinul, în 
februarie 1915, că mai multe ziare spaniole importante „vor acţiona acum de 
partea noastră cu entuziasm îndoit. Şi îi vor convinge şi pe alţii să devină 
germanofili”. Ratibor a raportat că şi francezii mituiau ziarele spaniole, dar 
sugerau că aceştia aveau mai putin succes. Pentru prima dată, criptanalistii 
britanici şi francezi au decriptat mai mult trafic diplomatic german decât 
omologii lor rusi.* 

In schimb, Germania nu a reusit sá decripteze comunicárile diplomatice 
britanice, franceze sau ruse. Ministerul german de Externe a fost vizibil luat 
prin surprindere când publicitatea internaţională acordată „telegramei 
Zimmermann” în martie 1917 a dezvăluit că propriul său cod diplomatic 
fusese decriptat.* In mod similar, Amiralitatea germană nu a reuşit să 
înţeleagă în întregime vulnerabilitatea cifrurilor sale navale. Capacitatea 
Camerei 40 de a decripta cifrurile submarinelor avea să fie esenţială pentru 
înfrângerea Germaniei în 1917 în bătălia Atlanticului.” Înregistrările 
Abhorchdienst, unitatea militară germană de decriptare a codurilor înfiinţată 
la Neuminster în 1916, nu s-au păstrat. Însă nu există nicio dovadă că ar fi 
obţinut vreun succes semnificativ în timpul războiului în tranşee pe Frontul de 
Vest.* Serviciile germane de informaţii militare au putut totuşi să beneficieze 
de securitatea necorespunzătoare a comunicaţiilor telefonice britanice în 
tranşee. In 1915, un inspector de telegraf german în vârstă de 32 de ani a 
conceput dispozitivul ,Moritz", care a permis interceptarea mesajelor 
transmise prin telefoanele de campanie britanice, amplificând curentul în 
sistemul cu transmisie pe un singur fir ce folosea pământul dintre liniile 
inamice drept cale de întoarcere a semnalului. Cartierul General britanic a 
descoperit, în martie 1916, utilizarea dispozitivului Moritz, însă, aşa cum avea 
să demonstreze după câteva luni Bătălia de pe Somme, i-a subestimat mult 
eficienţa.» 

Caracteristica distinctivă a operaţiunilor de informaţii germane din timpul 
războiului a fost prioritatea acordată sabotajului. În noiembrie 1914, 
Amiralitatea germană a emis o circulară către atasatii navali şi agenţii 
acestora, prin care ordona recrutarea „de agenţi care să planifice explozii pe 
navele care plecau spre ţările inamice”. Aproape simultan, serviciile germane 
de informaţii militare au înfiinţat un departament de sabotaj, Sektion P, sub 
conducerea căpitanului Rudolf Nadolny.* Falkenhayn i-a acordat acestuia 
Crucea de Fier pentru succesul înregistrat la Ochta, la periferia Petrogradului 
(cum a fost redenumit Sankt-Petersburgul în timpul războiului), unde 
aruncase în aer o fabrică de praf de puşcă. În primăvara lui 1916, serviciile 


de informatii navale au infiintat un departament special de sabotaj, NIV, 
condus de locotenentul-comandor Alfred Lassen. Nici Nadolny, nici Lassen nu 
au reuşit să efectueze operaţiuni de sabotaj in Marea Britanie şi Franta.*»* 
Operațiunile germane de sabotaj au avut cel mai mare succes în Statele 
Unite, ţară care era neutră. Germania, scrie biograful preşedintelui Wilson, 
Arthur S. Link, „a realizat pe teritoriul american o campanie masivă de intrigi, 
spionaj şi sabotaj fără precedent în epoca modernă din partea unei puteri aşa- 
zis prietene”. Campania trebuie să se fi inspirat din activităţile faimosului şef 
al serviciului prusac de informaţii al lui Bismarck, Wilhelm Stieber, ale cărui 
operaţiuni în ţară şi în străinătate includeau „provocări, mită, inducere în 
eroare, furt de documente, falsuri şi sperjur”. Karl Marx, printre alţii, s-a plâns 
de operaţiunile lui Stieber de la Londra în anii 1850. 

Principalul obiectiv al operaţiunilor sub acoperire germane în Statele Unite a 
fost să împiedice industria americană să furnizeze Marii Britanii şi aliaţilor 
acesteia resursele necesare continuării războiului. Datorită dominaţiei asupra 
mărilor şi rezervelor financiare (sporite prin împrumuturi americane), Marea 
Britanie era în măsură să importe din Statele Unite mult mai mult decât 
Puterile Centrale. Exporturile americane în Marea Britanie şi Franţa au crescut 
la 2,75 miliarde de dolari în 1916, în timp ce exporturile în Germania 
scăzuseră la numai două milioane de dolari.» Apariţia dinamitei si a 
trinitroglicerinei a permis Germaniei realizarea unor operaţiuni de sabotaj de 
un tip care n-ar fi fost posibil în niciunul dintre războaiele anterioare dintre 
marile puteri. Pe 21 mai 1915, nava comercială britanică Bayropea a luat foc 
în drum spre Le Havre, în urma exploziei unei „maşinării infernale”, după cum 
o numeau britanicii. In ciuda unei serii de operaţiuni similare de sabotaj în 
următorul an,” războiul secret al Germaniei în Lumea Nouă s-a încheiat cu o 
înfrângere strategică. Aşa cum a fost cazul cu scufundarea navei de linie 
britanice Lusitania în mai 1915, în urma căreia au murit 128 de americani, 
dezvăluirea treptată a operaţiunilor germane desfăşurate sub acoperire în 
Statele Unite s-a dovedit a fi un dezastru de imagine pentru cauza germană. 
Dezastrul a fost exploatat cu pricepere de serviciile britanice de informaţii. 
Profitând de stângăciile Germaniei şi inocenta americanilor, britanicii au reuşit 
treptat să câştige nu doar încrederea unei părţi a comunităţii de informaţii 
americane, ci şi a preşedintelui Wilson.* 

La izbucnirea războiului în Europa, nici Biroul de investigaţii al Depar- 
tamentului de Justiţie al SUA (precursor al FBI) si nici Serviciul Secret» de la 
Departamentul Trezoreriei nu aveau încă o experienţă semnificativă de 
contraspionaj. Ambele înrăutăţeau situaţia prin reticenta de a coopera între 
ele. Astfel, atât serviciile germane de informaţii, cât şi cele britanice au putut 
acţiona în Statele Unite neutre mai uşor decât în Europa sfâşiată de război. 
Primele dovezi substanţiale privind operaţiunile de spionaj germane au ajuns 
la Casa Albă în decembrie 1914. Rapoartele Biroului de investigaţii au relevat 
implicarea ambasadorului german, contele Johann Heinrich von Bernstorff, în 
falsificarea în masă de paşapoarte americane care le permiteau rezerviştilor 
germani aflaţi în Statele Unite să revină în Germania prin porturi neutre. În 
mai 1915, pe baza instrucţiunilor lui Wilson, Serviciul Secret a început să 
investigheze şi alte suspiciuni de încălcare a neutralității americane, unele 
dintre acestea implicându-l pe ataşatul comercial german, dr. Heinrich Albert. 
Pe 23 iulie, Albert s-a urcat într-un tren rapid care circula pe Sixth Avenue din 


364 Cu toate acestea, o serie de accidente industriale au fost atribuite greşit sabotajului 
german. (Nal 


New York, urmárit de agentul Frank Burke de la Serviciul Secret, care era cu 
ochii pe servieta umflată a ataşatului. Agentului nu i-a venit să creadă ce 
noroc are când Albert a coborât pe Fiftieth Street şi, neatent, şi-a uitat 
servieta. Văzându-l pe Burke că fuge cu servieta, Albert s-a luat după el. 
Burke a urcat în grabă într-un alt tren şi i-a spus conductorului că e urmărit de 
un nebun. Potrivit raportului lui Burke, „Figura cu ochii înnebuniţi a doctorului 
mi-a confirmat declaraţia, iar conductorul i-a strigat mecanicului să nu 
oprească la staţia următoare, ca să nu se poată urca nebunul”. 

Servieta furată conţinea documente cu detalii despre „plantarea” de ştiri 
progermane în presa americană, despre subventiile acordate organizaţiilor si 
presei germane şi irlandeze din America, achiziţionarea cu fonduri germane a 
unei mari fabrici de munitii pentru a împiedica exportul către aliaţi şi diverse 
planuri secrete pentru a influenţa opinia publică din SUA. Confidentul şi 
consilierul principal al lui Wilson, „colonelul” Edward M. House, secretarul de 
stat Robert Lansing şi secretarul trezoreriei, William G. McAdoo (ginerele lui 
Wilson), au decis, de comun acord, să publice în ziarul World din New York 
câteva documente din servieta lui Albert, cu condiţia ca sursa să nu fie 
dezvăluită. Publicarea lor a declanşat în presă revolta preconizată. „Vai de 
ziarul sau cititorul care ia partea nemților”, scria revista Nation din New York. 
,«Cu cât sunteţi plătiţi de nemți?» va fi o întrebare inevitabilă.” Wilson i-a 
scris lui House în august 1915: „Sunt sigur că ţara este ciuruită de intrigile 
germane şi infestată cu spioni nemți. Dovezile în acest sens se adună în 
fiecare zi”. 

Prima preocupare a lui Wilson au fost operatiunile de sabotaj germane. 
Initial, principalii organizatori ai campaniei de sabotaj au fost ataşatul militar 
şi cel naval de la ambasada Germaniei, maiorul Franz von Papen (ulterior 
cancelar şi apoi vicecancelarul lui Hitler) şi căpitanul Karl Boy-Ed. Aparent 
nemulţumit de primele rezultate obţinute de atasati, Ministerul german de 
Război l-a trimis, în aprilie 1915, pe extravagantul bancher internaţional şi 
ofiţer de marină în rezervă Franz Rintelen von Kleist pentru a intensifica 
războiul secret. Rintelen a promis rezultate rapide. „Voi cumpăra tot ce pot şi 
voi arunca în aer tot ce nu pot cumpăra”, a spus el Amiralității. In câteva luni, 
a înfiinţat o reţea de sabotori eficientă, care recurgea la docheri şi hamali de 
pe Coasta de Est pentru a ascunde bombe cu ceas pe navele care transportau 
muniţie, înainte să ridice ancora şi să înceapă traversarea Atlanticului. 
Rintelen a stârnit indignarea lui Papen şi Boy-Ed, care au insistat cu succes 
pentru rechemarea lui la Berlin, pe motiv că operaţiunile sale sub acoperire 
interferau cu ale lor. Memoriile lui Rintelen, in care se numeşte cu mandrie 
„Invadatorul întunecat”, reamintesc o parte din absurdul fanfaronadei sale din 
timpul războiului: „De unul singur, eu [...] am orchestrat un atac împotriva 
celor 48 de state unite [...]. Cuvântul «frică» nu a existat şi nu există în 
vocabularul meu [...].":* 

Hall a sesizat rapid oportunitátile de propagandá pe care le oferea 
dezváluirea operatiunilor germane sub acoperire din Statele Unite. Atasatul 
naval britanic, cápitanul (ulterior amiralul Sir) Guy Gaunt, un extrovertit 
născut în Australia, care avea baza la consulatul britanic din New York, a 
cooperat îndeaproape cu Hall pentru ceea ce el numea „linia de 
spionaj/propagandă”. La scurt timp după izbucnirea războiului, Gaunt l-a 
informat degajat pe ambasadorul britanic, Sir Cecil Spring Rice, cá 
intenţionează să se concentreze asupra operaţiunilor sub acoperire şi 
consideră că „ar putea fi indicat [ca ambasadorul] să poată spune «nu ştiam 
ce face nebunul» - nebunul fiind eu”.: Din cercul de cunoştinţe sociale ale lui 


Gaunt fáceau parte fostul presedinte Theodore Roosevelt, secretarul adjunct 
al marinei (si viitorul presedinte) Franklin D. Roosevelt, partenerul lui J.P. 
Morgan (si viitor secretar de stat) Edward Stettinius si cel mai apropiat 
consilier al lui Wilson, „colonelul” Edward M. House. Gaunt i s-a lăudat lui 
House si probabil si celorlalţi prieteni influenţi că „serviciul britanic de 
informaţii este excepţional de bun. Are informaţii despre tot ce se întâmplă la 
Berlin”. House nu avea idee că Gaunt era angajat în operaţiuni secrete de 
influențare în Statele Unite. El i-a scris lui Arthur J. Balfour, care i-a succedat 
lui Churchill ca Lord al Amiralității în mai 1915: 


Vreau să-mi exprim consideratia şi aprecierea pentru căpitanul Gaunt. Mă îndoiesc 
că vă puteţi da seama de marele serviciu pe care l-a făcut ţărilor noastre. Perspectiva 
lui este atât de vastă, iar el este atât de rezervat si de nepărtinitor, încât am putut să 
mă duc mereu la el pentru a discuta problemele care au apărut, la fel cum aş face-o 
cu domnia voastră. 


Jurnalistul american cu care Gaunt a colaborat cel mai strâns la „linia de 
informatii/propaganda” a fost redactorul-sef de la Providence Journal, John R. 
Rathom, si el născut in Australia si probritanic convins. La întâlnirile lor 
aproape zilnice, Gaunt i-a oferit informatii despre operatiunile sub acoperire 
ale Germaniei, pe care Rathom le-a publicat în ziarul sáu si, ocazional, în 7he 
New York Times, pentru care lucrase anterior. 

Pe 3 august 1915, dupá ce a fost rechemat la Berlin, Franz Rintelen s-a 
îmbarcat cu destinaţia Olanda, călătorind sub numele de „Emile Victor 
Gache”. Alertat de un mesaj decriptat de Camera 40 în privinţa întoarcerii lui 
Rintelen, Hall a pregătit, pe 13 august, o operaţiune în largul portului 
Ramsgate, în urma căreia acesta a fost arestat şi au fost confiscate 
documentele compromiţătoare pe care le avea în bagaje şi care conţineau 
informaţii privind operaţiunile sub acoperire desfăşurate de Germania în 
Statele Unite. Documentele, pe care Hall le-a predat ambasadei SUA pentru a 
fi trimise la Washington, conţineau dovezi ale implicării lui Papen, Boy-Ed şi 
Rintelen în operaţiuni ilegale sub acoperire. Cu aprobarea lui Hall, Gaunt a 
coordonat o reţea de spionaj formată din americani de origine cehă, condusă 
de Emanuel Voska. Unii dintre ei erau cetăţeni austrieci care lucrau la 
ambasada Austriei, unde au descoperit că oficialități germane şi austriece 
recurgeau uneori la serviciile ziaristului american James F.J. Archibald pe post 
de curier confidential către Europa. La scurt timp după arestarea lui Rintelen, 
Gaunt l-a informat pe Hall că Archibald urma să fie trimis într-o misiune în 
Europa la bordul unei nave olandeze, având asupra sa documente austriece 
strict secrete. Când nava a făcut escală la Falmouth, Archibald a fost arestat 
şi documentele, confiscate. Documentele, pe care Hall le-a transmis 
ambasadei SUA fără autorizaţia lui Balfour, dezvăluiau implicarea ambasadei 
austriece la Washington într-o tentativă de instigare a unor greve ale 
muncitorilor de origine ungară din fabricile americane de armament. Ca 
urmare, ambasadorul austriac, Constantin Dumba, a fost declarat persona 
non grata în septembrie 1915. Dovezile conţinute de documentele găsite 
asupra celor doi, referitoare la operaţiunile germane sub acoperire, au 
determinat, trei luni mai târziu, rechemarea lui Papen şi a lui Boy-Ed. Când 
nava lui Papen a făcut escală la Falmouth, documentele aflate asupra sa - 
care conţineau alte dezvăluiri stânjenitoare despre operaţiunile germane sub 
acoperire - au fost confiscate la ordinul lui Hall şi înmânate ambasadei SUA 
pentru a fi transmise la Washington. 


Amiralitatea, in ansamblu, nu dispunea de flerul lui Hall pentru operatiuni de 
spionaj. Unele dintre neajunsurile in abordarea noului fenomen al SIGINT 
naval s-au datorat suprasolicitárii amiralului Oliver si reticentei sale de a 
delega atributii in calitate de sef de Stat-Major. Oliver dormea ín camera de 
comandă, de unde ieşea rareori în timpul zilei, şi insista frecvent să redacteze 
personal comunicările pe baza SIGINT. Beatty s-a plâns că acesta primea de 
la Camera 40 „informaţii nepretuite [...] pe care le păstra până când era prea 
târziu ca să mai poată acţiona forţele navale”. Problema de fond a Camerei 
40 a fost povara - adesea copleşitoare - a tradiţiei navale. Era foarte puţin 
probabil ca Amiralitatea, instituţie care se opusese multă vreme înfiinţării 
Statului-Major naval (impusă de Churchill abia în 1912), să se adapteze peste 
noapte la aspectele şi mai noi aduse de Camera 40. Ofițerii navali cu 
concepţii tradiţionale priveau cu neîncredere amestecul civililor în treburile 
marinei. Cel putin la început, prejudecățile Diviziei de operaţiuni a Amiralității 
au fost întărite de lipsa de experienţă a noilor criptografi. Un director de 
operaţiuni mai luminat ar fi considerat Camera 40, în ciuda lipsei de 
experienţă în chestiuni navale, o nouă organizaţie cu un potenţial enorm. Dar 
contraamiralul Thomas Jackson nu era un om luminat. Unul dintre recrutii de 
la Camera 40, bancherul Lionel Fraser, şi-a amintit mai târziu „multe incidente 
ciudate” atunci când ,profesorii", „îndesaţi în uniformă de ofiţeri de marina 
rezervişti voluntari” uitau să-i salute pe ofiţerii superiori sau îşi puneau greşit 
diverse elemente ale uniformei. Pe măsură ce ieşeau la iveală poveşti despre 
inspiraţia din cadă a lui Dilly Knox şi farsele făcute de Frank Birch, dar şi cele 
care i se făceau lui, suspiciunile amiralului Jackson trebuie să se fi adâncit şi 
agravat.» Conform relatării unuia dintre avocaţii recrutaţi de Camera 40, 
William F. Clarke: 


Amiralul Thomas Jackson [...] a arătat un dispreţ suprem pentru activitatea Camerei 
40. Nu a intrat niciodată în Cameră cu excepţia a două sau trei ocazii - într-una dintre 
acestea a venit să se plângă că una dintre casetele încuiate în care îi erau trimise 
informaţiile l-a tăiat la mână si în alta să spună, când nemţii introduseseră o noua 
carte de coduri: „Slavă Domnului că nu o să mai am nimic de-a face cu chestiile alea 
oribile!” 


Camera 40 nu avea voie nici să trimită informaţii direct căpitanilor de nave; 
în plus, nu avea acces nici la informaţiile de care avea nevoie pentru a 
interpreta în întregime comunicările descifrate. Numai în momentul în care 
Camera 40 a fost complet încorporată în Divizia de Informaţii Navale (NID), 
aşa cum se întâmplase cu ID25 în 1917, a primit acces la hărţile pe care erau 
trasate mişcările flotei inamice. 

Incapacitatea Amiralității de a folosi in mod corespunzător Camera 40 ar 
putea fi motivul pentru care Marina Regală nu a reuşit să obţină victoria în 
Bătălia lutlandei, cea mai mare bătălie navală a războiului, desfăşurată pe 31 
mai şi 1 iunie 1916, când, scrie profesorul Keith Jeffery, „cele mai puternice şi 
mai avansate din punct de vedere tehnologic masinárii de luptă ale epocii au 
fost dispuse într-un mod extrem de depăşit, care i-ar fi fost familiar în mare 
lui Nelson, cu un secol înainte”. Planul noului comandant suprem german, 
amiralul Reinhard Scheer, era să atragă în luptă o parte a Marii Flote, după 
care s-o pună brusc în faţa întregii sale Flote Oceanice. Pe 30 mai, Camera 40 
a decriptat comunicări care dezvăluiau intenţia lui Scheer de a ieşi în larg în 
ziua următoare. Cu toate acestea, modul în care Amiralitatea a folosit SIGINT 
a subminat încrederea în Camera 40 atât în cazul lui Jellicoe, comandantul 
Marii Flote, cât şi al lui Beatty, comandantul escadronului de crucişătoare de 


la Rosyth. În dimineaţa zilei de 31 mai, amiralul Jackson a făcut una dintre 
rarele sale vizite la Camera 40, ca să întrebe ce însemna indicativul german 
,DK". Nu a explicat de ce întreba si i s-a spus cá era indicativul amiralului 
Scheer. Dacă ar fi cerut şi alte detalii sau ar fi explicat de ce a pus întrebarea, 
i s-ar fi spus că, atunci când ieşea în larg, folosea un alt indicativ şi transfera 
„DK” staţiei de transmisiuni fără fir Wilhelmshaven, în încercarea de a-şi 
camufla deplasările. Dar Jackson a plecat de la Camera 40 fără aceste 
informaţii şi a interpretat eronat un semnal interceptat de la Wilhelmshaven 
care avea indicativul DK, crezând că acesta arăta că Scheer nu plecase încă 
din port. La scurt timp după prânz, Amiralitatea le-a transmis lui Jellicoe şi 
Beatty informaţia eronată: „La ora 12, staţiile noastre directionale plasează 
nava-amiral germană [la baza sa baltică] de pe Jade”. Vestea l-a determinat 
pe Jellicoe, care plecase din Scapa Flow, să nu se grăbească spre joncţiunea 
cu Beatty; a făcut o escală pe drum ca să inspecteze nişte nave sub pavilion 
neutru, pentru a se asigura că nu erau cercetaşi inamici. Când Beatty s-a 
angajat în primele confruntări cu flota germană, la ora 14:20, Jellicoe se afla 
la 70 de mile distanţă. Totuşi, Beatty era convins că va învinge. Credea că se 
confruntă doar cu crucişătoarele de luptă ale lui Hipper şi că Scheer încă n-a 
ieşit în larg. Bătălia a început prost. In puţin mai mult de jumătate de oră, 
două dintre crucişătoarele lui, cu magaziile de muniţie fără protecţie ignifugă, 
fuseseră scufundate, iar nava-amiral suferise avarii serioase. Apoi, pe 
neaşteptate, la orizont au apărut navele de luptă din Flota Oceanică germană 
şi bătălia a luat altă turnură. Virând spre nord, aparent în retragere, Beatty a 
reuşit să-l atragă pe Scheer către restul Marii Flote. Dintr-odată, Scheer s-a 
trezit depăşit numeric, iar Marina Regală a început să întrevadă victoria. 
Totuşi, Jellicoe ştia foarte bine că era, după cum spunea Churchill, „singurul 
om din cele două tabere care putea pierde războiul într-o singură după- 
amiază” si era perfect conştient de ameninţarea prezentată de torpilele 
inamice la adresa Marii Flote. În cursul Bătăliei Iutlandei, salvele de artilerie 
ale Marii Flote l-au obligat pe Scheer să se retragă şi să-şi întoarcă din drum 
flota. În ambele ocazii, o urmărire hotărâtă ar fi putut duce la o victorie 
britanică. De fiecare dată, Jellicoe a refuzat să dea ordinul, temându-se de un 
atac cu torpile. Pe 31 mai, la căderea nopţii, Jellicoe încă se mai afla între 
Flota Oceanică şi baza acesteia din Marea Baltică şi spera să obţină victoria a 
doua zi. Scheer însă avea la dispoziţie două rute pentru a se întoarce la bază. 
În mod tragic, Jellicoe a decis s-o supravegheze pe cea greşită. O parte din 
vină îi aparţine lui Jellicoe. Chiar şi numai cu informaţiile de care dispunea, ar 
fi putut deduce că Scheer se îndrepta spre bază, la adăpostul întunericului, 
de-a lungul litoralului Danemarcei, prin coridorul Horn Reef.» O mult mai 
mare parte din vină revine însă Amiralității. Camera 40 a decriptat o serie de 
mesaje care identificau calea de retragere a lui Scheer, însă cea mai mare 
parte a acestor informaţii esenţiale nu i-a fost transmisă lui Jellicoe. Singurul 
mesaj interceptat privind coridorul Horn Reef care i-a fost transmis (la ora 
22:41) nu l-a impresionat, în parte şi pentru că o comunicare primită cu puţin 
timp înainte de la Amiralitate (la 21:58) îi indicase o poziţie despre care ştia 
că este imprecisă, dar în principal din cauză că încrederea lui în informaţiile 
oferite de Amiralitate fusese subminată de comunicarea eronată din cursul 
zilei, potrivit căreia Scheer încă se afla în port. „Ce să cred, când primesc 
telegrama aceea şi după trei ore dau peste toată flota germană în larg?”, s-a 
întrebat ulterior Beatty. Jellicoe a insistat că decizia de a nu-i trimite toate 
informaţiile care identificau calea de retragere a lui Scheer a fost „absolut 
fatală”: „Este imposibil de înţeles această omisiune extraordinară din partea 


Statului-Major al Amiralitátii, dar nu poate exista nicio indoialá cá aceasta a 
fost cauza pentru care Flota Oceanicá germaná nu a fost atacatá la lumina 
zilei în largul coridorului Horn Reef”. 

În urma Bătăliei lutlandei, principala prioritate a Amiralității în domeniul 
informaţiilor a fost stabilirea avariilor suferite de Flota Oceanică în timpul 
luptei. Răspunsul nu putea fi oferit de SIGINT; nu existau evaluări germane 
ale daunelor care să poată fi interceptate. Probabil pentru prima dată pe 
parcursul războiului pe mare, spionajul a reuşit să ofere informaţii navale de 
importanţă majoră la care Camera 40 nu avea acces. Cel mai eficient agent al 
MI1c din timpul războiului, Karl Krüger, un inginer naval cu numele de cod 
TR/16, a fost cel care a reuşit să dea răspunsul. Krüger îşi oferise serviciile 
legatiei britanice de la Haga în noiembrie şi fusese recrutat de Richard 
Tinsley, reprezentantul la Rotterdam al lui Cumming. Motivația lui era un 
amestec de zgarcenie şi dorinţă de răzbunare. Potrivit unui raport postbelic al 
SIS, lucra pentru „sume foarte mari de bani, după care este în continuare 
lacom”. A mai reieşit şi faptul că, în timp ce se afla în marina germană, Kruger 
„insultase o rudă de-a kaizerului”, după care a fost „judecat de o curte 
marţială şi degradat, devenind astfel foarte pornit împotriva ţării sale”. Cele 
60 de rapoarte ale sale din timpul războiului care s-au păstrat arată că, în 
perioada mai 1915-ianuarie 1919, a vizitat lunar şantierele navale germane şi 
a transmis informaţii despre acestea. Intre 3 şi 20 iunie, după Bătălia 
lutlandei, a vizitat zece şantiere navale, printre care s-au numărat şi cele de 
la Kiel, Bremen, Rostock şi Danzig. Hall a apreciat că raportul cuprinzător al 
lui Krüger privind evaluarea daunelor a fost de „100%”. Krüger a raportat că 
opt nave de mare capacitate urmau să fie scoase din acţiune timp de cel 
puţin trei luni. Un al doilea agent al Milc, D.15, care acţiona din 
Danemarca, a oferit detalii suplimentare, inclusiv estimări extraordinar de 
precise ale numărului victimelor în rândurile flotei germane 227 

Succesele lui Kruger şi D.15 demonstrează neajunsurile securităţii 
şantierelor navale germane pe timp de război, în comparaţie cu cele 
britanice. Securitatea porturilor în Statele Unite, ţară neutră, era şi mai puţin 
strictă. În primele ore ale zilei de 30 iulie 1916, sabotorii germani au obţinut 
cel mai mare succes din timpul războiului pe şantierul feroviar Black Tom, 
aflat pe malul golfului New York, în faţa Statuii Libertăţii. O barjă încărcată cu 
50 de tone de TNT si 69 de vagoane care conţineau mai mult de 1 000 de 
tone de muniţie destinate Aliatilor au fost distruse într-o explozie echivalentă 
cu un cutremur de 5,5 pe scara Richter - cea mai mare explozie înregistrată 
înainte de 11 septembrie. Mii de ferestre ale zgârie-norilor din Brooklyn si 
Manhattan s-au spart şi au căzut în stradă. Explozia a spart şi majoritatea 
geamurilor din Jersey City. Torţa Statuii Libertăţii a fost avariată; scara 
interioară, pe care urcau până atunci vizitatorii pentru a se bucura de 
priveliştea spectaculoasă, a fost ulterior închisă. 

Succesul operaţiunilor germane de sabotaj a scos în evidenţă slăbiciunile 
evidente ale contraspionajului american. Atât Lansing, cât şi Frank L. Polk, 
consilierul de la Departamentul de Stat responsabil pentru informaţii, 
înțelegeau mult mai bine decât preşedintele problemele provocate de 
resursele inadecvate ale Biroului de investigaţii şi Serviciului Secret, precum 


365 Krüger, cel mai eficient spion britanic din timpul Primului Război Mondial, nu a fost 
depistat de germani până în 1939. (Na) 


366 D.15 a estimat numărul victimelor la 2 477 de morti şi 490 de răniţi; bilanţul oficial 
final a fost de 2 551 de morti şi 507 răniţi. Vezi Jeffery, 1916, loc. 2299. ( N.a.) 


si de rivalitatea uneori exacerbatá dintre cele douá institutii. Ín vara lui 1916, 
Lansing l-a numit pe Polk la conducerea unei noi unitáti, cunoscute ulterior 
drept U-1, care să coordoneze activitatea de culegere de informaţii acţionând 
pe post de „«casă de clearing» sau măcar ca depozitar al informaţiilor 
obţinute din diverse surse”. După cum i-a spus ulterior Lansing lui Wilson, 
Biroul şi Serviciul Secret erau „dispuse să raporteze Departamentului de Stat, 
dar nu şi unul altuia”. Wilson nu reuşea să se decidă nici să se ocupe el de 
problema coordonării serviciilor de informaţii, nici să i-o delege lui Lansing. 
Stilul pedant şi birocratic al secretarului de stat îl irita tot mai mult pe 
preşedinte. După cum s-a plâns unul dintre criticii lui Lansing, acesta părea că 
„depunea eforturi să fie plicticos”. Wilson acţiona în mare măsură şi ca 
secretar de stat şi dovedea mai multă încredere în stilul de diplomaţie al 
colonelului House, deşi acesta nu avea experienţă, decât în Departamentul de 
Stat şi în misiunile americane din străinătate. Totuşi, Lansing înţelegea 
problemele culegerii şi evaluării informaţiilor cu mult mai bine decât Wilson şi 
House, chiar dacă nu se apropia de nivelul lui George Washington. 

Punctul culminant al operaţiunilor de sabotaj germane în Statele Unite, atins 
odată cu atacul de la Black Tom din iulie 1916, a coincis cu cea mai 
sângeroasă ofensivă britanică a războiului, în Bătălia de pe Somme. Serviciile 
de informaţii militare britanice, a căror organizare era confuză din cauza 
responsabilitátilor împărţite între Ministerul de Război şi cartierul general din 
Franţa, nu erau încă deplin integrate cu Milc al lui Cumming, care avea să 
joace un rol major pe Frontul de Vest în ultimul an al războiului.:+ Sir Douglas 
(ulterior conte) Haig, care i-a urmat lui Sir John French în funcţia de 
comandant suprem pe Frontul de Vest la sfârşitul lui 1915, nu înţelegea prea 
bine cum să integreze spionajul în planificarea sa militară. Sperantele sale au 
devenit un substitut pentru evaluarea riguroasă a informaţiilor atât înainte, 
cât şi în timpul Bătăliei de pe Somme. În februarie 1916, la o şedinţă a 
personalului de la Cartierul General, generalul de brigadă John Charteris, şeful 
serviciului de informaţii al lui Haig, a enumerat „dorinţa de a mulţumi” pe 
primul loc în lista „marilor riscuri pe care trebuie să le evite orice ofiţer de 
informaţii”. Nu a reuşit să-şi urmeze propriul sfat. James Marshall-Cornwall, 
care i-a fost subordonat, era îngrijorat de „optimismul său nonşalant”. 
Sintezele sale „păreau să aibă mai mult scopul să ne ridice nouă moralul 
decât să schiteze imaginea reală a punctelor forte si a capacităţilor de luptă 
ale inamicului".:5 Deşi Charteris nu a contrafăcut informaţii, avea tendinţa de 
a-i spune lui Haig ce îşi dorea acesta să audă.: Pe 1 iulie, la începutul Bătăliei 
de pe Somme, rezerva germană era formată din şase divizii, toate cu un 
moral satisfăcător, poziţionate în sectorul britanic de pe Frontul de Vest. 
Charteris a raportat că este vorba doar despre trei divizii, toate cu moralul 
scăzut." Subestimarea gravă a rezervelor germane a continuat să denatureze 
evaluarea informaţiilor făcută de Cartierul General până la sfârşitul lunii 
septembrie... 

Când a început Bătălia de pe Somme, de departe cel mai eficient grup de 
ofiţeri de informaţii britanici din teatrul de operaţiuni nu se afla la Cartierul 
General din Franţa, ci la Biroul arab de la Cairo. Succesul Biroului arată ce s-ar 
fi putut realiza în Franţa, cu o conducere şi un personal mai bun. Şeful Biroului 
arab, generalul de brigadă Gilbert F. Clayton, un veteran al armatei egiptene, 
avea, în mare măsură, imaginaţia şi receptivitatea care îi lipseau lui Charteris. 
Cel mai cunoscut membru al Biroului, T.E. Lawrence, care şi-a început cariera 
ca arheolog la Oxford, a scris despre Clayton în clasicele sale memorii, Cei 
şapte stâlpi ai înțelepciunii: 


Clayton era conducătorul nimerit pentru o bandă de sálbateci ca noi. Era calm, 
detaşat, clarvázátor si de un curaj inconştient când era vorba să-şi asume 
răspunderea. Celor aflaţi în subordinele sale le dădea întotdeauna imboldul necesar. 
Părerile îi erau generale, ca şi cunoştinţele sale. Lucra mai curând influențând pe 
ceilalţi decât dându-le ordine în gura mare. Dar nu e câtuşi de puţin uşor să-i descrii 
această putere de a influenţa. Asemeni apei sau uleiului, se strecura în tăcere şi cu 
insistenţă în orişice. Nu era cu putinţă să spui unde era amestecat Clayton şi unde 
nu, precum nici care era aportul său propriu într-o infaptuire.» 


Ofițerii de informaţii ai Biroului aveau tendinţa sa fie mai degrabă 
neconventionali decât „sălbateci”: un amestec creativ eclectic atât din medii 
civile, cât şi militare, cu o gamă remarcabilă de cunoştinţe regionale şi 
profesionale, care includea arheologie, politică, jurnalism, forţele turce, 
administraţia britanică din Sudan şi Corpul Inginerilor Regali.» Pe lângă faptul 
că dispunea de imagini mai bune decât Cartierul General din Franţa, datorită 
cerului senin din Orientul Mijlociu, începând din 1916, Biroul avea la dispoziţie 
şi SIGINT de mai bună calitate, în parte datorită slabei calităţi a cifrurilor 
turceşti. La sfârşitul lui 1916, amiralul Sir Rosslyn Wemyss, comandantul 
bazei Marinei Regale din Indiile de Est şi Egipt, a dat asigurări Amiralității ca 
SIGINT va oferi avertismente generoase privind orice înaintare a forţelor 
turce, „deoarece un mare număr de mesaje W/T [telegrafice] transmise de 
posturile din Sinai şi Arabia sunt interceptate de noi şi posturile militare şi 
descifrate de departamentul de informaţii [militare din Cairo]. Ştirile astfel 
obţinute sunt de mare valoare”. 

În colaborare cu serviciile de informaţii militare de la Cairo, Biroul arab a 
coroborat şi analizat imagini, SIGINT şi informaţii obţinute din spionaj şi din 
surse publice, a redactat buletine de informaţii zilnice şi evaluări ale 
informaţiilor, care au fost distribuite altor departamente şi în cadrul 
guvernului.: Acestea puneau accentul pe informaţiile politice şi includeau o 
perspectivă pe termen mai lung decât rapoartele primite de Haig. Cel mai 
cunoscut raport al Biroului era The Arab Bulletin, pe care îl primeau, de 
câteva ori pe lună, 25 de instituţii, printre care se numărau Ministerul de 
Externe, Amiralitatea, directorul serviciului de informaţii militare (Ministerul 
de Război), secretarul Departamentului de Externe (India), comandantul 
britanic al armatei din Egipt (Khartoum), Inaltul comisar al Egiptului şi alte 
înalte oficialități din Orientul Mijlociu. La nivel neoficial, probabil că numărul 
destinatarilor era mult mai mare.» The Arab Bulletin era şi cel mai uşor de 
citit, si cel mai stiintific raport informativ produs in Primul Rázboi Mondial sau 
orice alt rázboi anterior. Arheologul D.G. Hogarth, care, la fel ca Lawrence, a 
fost unul dintre primii editori, a scris în 1917: 


Întrucât era la fel de uşor să-l scrii într-o engleză decentă, ca şi într-una de proastă 
calitate, dar mult mai agreabilă, Arab Bulletin a avut de la bun început o tentă literară 
care nu era întotdeauna prezentă în rapoartele informative. În primul rând, buletinul 
urmăreşte să ofere rapoarte informative logice şi pe cât posibil complete, în principal 
despre Hijăz si zona Revoltei Arabe. În al doilea rând, Arab Bulletin urmăreşte să 
ofere aprecieri avizate asupra situaţiilor şi chestiunilor politice din zona de care se 
ocupă în mod direct. În al treilea rând, urmăreşte să înregistreze şi să păstreze toate 
datele istorice recente referitoare la arabi şi teritoriile unde se vorbeşte limba arabă 
şi să salveze astfel de la uitare şi orice fapte mai vechi care ar putea ajuta la 
explicarea situaţiei curente: de asemenea, orice date de interes geografic sau de altă 
natură ştiinţifică, ce pot fi scoase la iveală de pătrunderea noastră în Ţările Arabe în 
cursul acestui război. Redactorul urmăreşte şi ca dosarul complet al Buletinului, cu 
toate numerele, să fie indispensabil oricui ar fi nevoit de aici înainte să întocmească, 


pentru uz oficial, o istorie a arabilor din ultimii trei ani, un manual de informatii al 
oricărui district arab sau chiar o hartă a Arabiei.» 


Hogarth, scria Lawrence, a fost „neobositul nostru istoric” care „ne-a adus 
dinainte paralele şi lecţii de istorie”.: Lawrence a relatat în noiembrie 1916: 
„Am auzit iar şi iar [de la beduini] despre faptele primilor arabi sau despre 
lucrurile pe care le-au spus şeriful şi fiii săi, care conţin tot ce şi-ar dori un 
patriot arab exaltat. Ei intenţionează să restabilească S[a]ria [...]" .'* 

Biroul arab a fost uneori remarcabil de sincer în criticarea altor agenţii de 
informaţii aliate cu care nu era de acord. Lawrence, de exemplu, l-a descris 
pe şeful Departamentului britanic de informaţii din Basra drept „foarte bun, 
dar nu a fost niciodată în Turcia şi n-a citit despre ea, şi nu ştie nici pic de 
arabă. Acest lucru nu ar conta neapărat, dar, din păcate, personalul său nu 
furnizează cunoştinţele necesare”. Deloc surprinzător, sinceritatea Biroului 
arab de a „spune adevărul puterii” şi angajamentul său faţă de Revolta Arabă 
i-au adus duşmani în guvernul indian, în administraţia militară din 
Mesopotamia, la Înaltul Comandament din Egipt şi la Biroul pentru India de la 
Londra. Desi The Arab Bulletin a mers la DMI la Ministerul de Război, nu 
există dovezi că Haig sau Charteris au văzut vreodată un exemplar al 
acestuia.??? Ar fi fost putin probabil să-l aprobe. 

Capacitatea serviciilor germane de informaţii militare de a intercepta 
mesajele telefonice britanice de pe front - probabil cea mai importantá sursá 
de informatii operative pe Frontul de Vest - a contribuit la anularea 
elementului-surprizá pe care conta Haig înainte de începerea ofensivei de pe 
Somme. În ajunul atacului, a fost interceptat un mesaj de încurajare al 
generalului Henry Rawlinson.” Pe 1 iulie 1916, trupele britanice, care cárau 
ranite de aproape 30 de kilograme, înaintau la pas în coloane uniforme către 
tranşeele inamice, oferindu-le tunarilor nemti cea mai bună ţintă din război. 
Pe măsură ce era doborât un rând de soldaţi, veneau alţii, la intervale 
regulate de 100 de metri. La sfârşitul primei zile de lupte, trupele britanice 
aveau aproape 60 000 de oameni ucişi sau răniţi, un bilanţ zilnic mai mare 
decât în orice zi din istoria armatei britanice, mai mare decât orice bilanţ 
înregistrat într-o zi de oricare dintre armate în Primul Război Mondial. Haig 
părea incapabil să înţeleagă amploarea catastrofei. In ziua următoare a scris 
în jurnalul său: „Inamicul a fost, fără îndoială, puternic zguduit. Aşadar, modul 
de acţiune corect este să-l presăm puternic, fără cea mai mică întârziere”. 
După două săptămâni, în ciuda pierderilor grele, optimismul lui Haig era 
nezdruncinat. El a descris luptele din 14 iulie drept „cea mai bună zi pe care 
am avut-o în acest război”. La încheierea bătăliei, după patru luni si 
jumătate într-o mare de noroi, deşi linia frontului avansase, pe alocuri, cu 
circa 8 kilometri, încă nu fuseseră atinse multe dintre obiectivele stabilite de 
Haig pentru prima zi. Consolându-se cu estimările exagerate ale pierderilor 
suferite de inamic, a reuşit să se convingă că ducea un război de uzură 
eficient. „Rezultatele de pe Somme justifică deplin încrederea în capacitatea 
noastră de a înfrânge rezistenţa inamicului”, scria el. 

Atât Charteris, cât şi Haig au fost însă ingroziti de bresele de securitate a 
comunicaţiilor, dezvăluite în timpul ofensivei de documentele secrete 
germane capturate, printre care se aflau şi transcrieri ale mesajelor britanice 
transmise prin telefoanele de campanie. Charteris susţinea, poate exagerând 
puţin, că germanii obtinuserá „din această sursă o cantitate extraordinară de 


367 Nu există, de exemplu, nicio referire la Biroul arab sau la oricare dintre membrii săi în 
Beach, Haig's Intelligence. (N.a.) 


informaţii”, care îi ajutaseră să opună rezistenţă în fata ofensivei britanice.™ 
Sinteza interogatoriilor luate prizonierilor de război în septembrie 1916 
dezvăluia că „membri ai personalului special, buni lingvişti”, identificaţi cu 
litera T pe epoleti, ascultau comunicațiile telefonice ale armatei britanice: 
„Aceşti oameni sunt ţinuţi mult în spatele liniilor, pentru a reduce riscul de a fi 
capturați. Un prizonier a mai spus că utilizarea telefoanelor este interzisă, cu 
excepţia mesajelor urgente la fiecare oră, pentru a permite recepţia 
mesajelor [britanice]”.:2 

Feldmaresalul Sir William Robertson, şeful Statului-Major General Imperial 
(CIGS), îl avertizase pe Haig, pe 29 iulie 1916, că unii miniştri „încep să se 
îngrijoreze” din cauza numărului mare de victime britanice şi „mă tot întreabă 
dacă, după părerea mea, pierderi de, să zicem, 300 000 de oameni vor duce 
la rezultate bune, pentru că, altfel, ar trebui să ne mulţumim cu mai putin”. 
În încercarea de a limita criticile miniştrilor, Robertson a restricţionat fluxul de 
veşti proaste şi informaţii pesimiste despre Bătălia de pe Somme. Lloyd 
George, care a devenit secretar de stat pentru război în iulie, i s-a plâns lui 
Haig în octombrie că „Statul-Major General de la Ministerul de Război nu-l lasă 
să afle nimic şi îl alimentează doar cu ceea ce cred ei că este nimerit să 
afle” za 

Capacitatea lui Robertson de a decide ce ar trebui sau nu să ajungă la prim- 
ministru şi cabinet se datora în mare măsură lipsei personale de interes a lui 
Asquith pentru serviciile de informaţii. Deşi guvernul său de dinainte de război 
înființase Biroul pentru servicii secrete, ale cărui departamente intern şi 
extern conduse de Kell şi Cumming au devenit MI5 şi Milc (ulterior SIS sau 
MI6), în timpul războiului nu a arătat niciun interes aibă întâlniri cu niciunul 
dintre ei. Ca toţi miniştrii săi, cu excepţia lui Churchill, care au trebuit să 
demisioneze în mai 1915 după erorile din expediţia de la Gallipoli, Asquith nu 
ştia aproape nimic despre istoria serviciilor britanice de informaţii. Nu avea 
idee, de exemplu, că Walsingham se întâlnise cu Elisabeta | şi cu Burghley 
aproape zilnic în timpul războaielor cu Spania: sau cá, în timpul unei etape 
critice din timpul Războaielor Revolutionare Franceze, şeful serviciului de 
informaţii al lui Pitt cel Tânăr, William Wickham, îl vizitase frecvent pe Pitt 
noaptea târziu acasă pentru a-i furniza cele mai noi informaţii, „adesea [...] în 
camera sa de toaletă şi nu numai o dată în dormitorul sáu".:* Singura întâlnire 
despre care se ştie a lui Asquith cu un şef de serviciu de informaţii a fost cu 
Hall, la sfârşitul lui 1914, după ce un parlamentar a descoperit că acesta, fără 
autorizaţia guvernului, coordona deschiderea corespondenţei externe, 
inclusiv a lui, invocând motive de securitate. Ulterior, Hall a spus că, în timpul 
întâlnirii cu premierul în Downing Street nr. 10, „nu puteam scăpa de senzaţia 
că asistam la un fel teatru ciudat. Lucrurile deveniseră brusc ireale”.: Desi 
Asquith a acceptat argumentele în favoarea cenzurării corespondenţei pe 
timp de război, nu s-a arătat interesat nici atunci, nici mai târziu să discute cu 
Hall despre activitatea de spionaj. Dacă ar fi înţeles cât de importantă era 
pentru efortul de război reluarea, după o întrerupere de 70 de ani, a activităţii 
de decriptare realizată de Camera 40, cu siguranţă ar fi făcut acest lucru. Dar 
poate că nici nu a fost informat. Nu există nicio dovadă că lui Asquith i s-ar fi 
prezentat vreodată un document decriptat. Există o singură ocazie 
consemnată în care a fost măcar informat despre conţinutul unui mesaj 
decodat. Pe 20 noiembrie 1916, cu mai puţin de trei săptămâni ca Lloyd 
George să preia conducerea guvernului, Maurice (ulterior baron) Hankey, 
secretarul Comitetului de Război (care în curând avea să devină primul şi cel 
mai longeviv secretar în funcţie din guvernul britanic), a apreciat că un mesaj 


german interceptat care conţinea „informaţii absolut de încredere, dar foarte 
secrete, potrivit cărora cancelarul german încearcă să obţină medierea 
americana” este atât de important, încât l-a adus la cunoştinţa premierului. =: 

Dacă Churchill, pe atunci parlamentar fără atribuţii suplimentare, după o 
perioadă în care fusese pe Frontul de Vest, cu grad de locotenent-colonel, ar 
mai fi fost ministru, fără îndoială că ar fi contestat acurateţea informaţiilor 
militare furnizate de Robertson guvernului Asquith în timpul Bătăliei de pe 
Somme. Pe 1 august, prietenul său, procurorul general F.E. Smith, a adus la 
cunoştinţa miniştrilor un atac dur (pe care nu îl susţinea şi el) al lui Churchill, 
care critica inutilitatea ofensivei lui Haig şi cerea încheierea acesteia: „În ceea 
ce priveşte personnel-ul, rezultatele operaţiunii au fost dezastruoase; pe 
terrain au fost absolut neproductive [...]. Prin urmare, din toate punctele de 
vedere, ofensiva britanică per se a fost un mare eşec”. Robertson a replicat 
prezentând probabil cea mai inexactă informaţie oferită guvernului britanic pe 
parcursul întregului Prim Război Mondial. El a susţinut că, în ultima lună, 
Germania înregistrase 1,25 milioane de victime. În realitate, în cele patru luni 
şi jumătate ale Bătăliei de pe Somme, numărul victimelor germane a fost de 
mai putin de 500 000.:» 

Stângăcia Diviziei de operaţiuni a Amiralității în utilizarea informaţiilor 
secrete în timpul Bătăliei lutlandei şi a Cartierului General din Franţa în cursul 
Bătăliei de pe Somme contrasta puternic cu stilul sofisticat, chiar lipsit de 
scrupule uneori, al lui „Blinker” Hall. Pe lângă controlul decriptării mesajelor 
navale în Camera 40, Hall şi-a asigurat şi rolul principal în exploatarea 
informaţiilor provenite din decriptarea traficului diplomatic american şi 
german. Telegramele diplomatice americane decriptate ajungeau la el de la 
agenţia militară de SIGINT, MI1b, omologul de la Ministerul de Război al 
Camerei 40. Cunoscută initial drept MO5e, unitatea primise, în timpul primelor 
mişcări de trupe, misiunea de a intercepta mesajele radio ale armatei 
germane, în colaborare cu Section du Chiffre franceză. Când fluxul s-a redus, 
la începutul războiului în tranşee, MI1b s-a concentrat asupra încercărilor de a 
descifra traficul diplomatic american între Washington şi Europa, la care a 
avut acces practic complet. Deşi codurile şi cifrurile americane erau relativ 
slabe, criptanaliştii nu înregistrau progrese rapide. După cum recunoaşte şi 
istoria oficială a MI1b: „Activitatea era complet nouă pentru toti membrii 
personalului, nu existau date despre experienţe trecute după care să se 
ghideze, iar problema rezolvării manualelor masive de coduri trebuia gândită 
de la zero”. Istoria oficială nu menţionează însă că ritmul lent avea drept 
cauză şi faptul că unitatea britanică a considerat că nu poate cere ajutorul 
colegilor mai experimentați de la Section du Chiffre pentru codurile si cifrurile 
Statelor Unite, care erau tará neutrá, asa cum fácuserá in cazul mesajelor 
inamice interceptate. 

Până la sfârşitul lui 1915 atacul asupra codurilor si cifrurilor americane 
reuşise în cele din urmá.?*? Desi criptanaliştii de la Mib şi Camera 40 au 
refuzat să colaboreze până în primăvara lui 1917, din „simplă invidie oficială”, 
după cum spunea mai târziu Denniston™, Hall primea copii după documentele 
americane decriptate de MI1b. Cele mai importante dintre primele decriptári 


368 Cea mai veche decriptare a unei telegrame diplomatice americane care s-a păstrat 
este din 25 septembrie 1915 şi este incompletă. Următoarele decriptări care se mai 
păstrează, începând cu ianuarie 1916, sunt atât complete, cât şi corecte - dovezi conform 
cărora criptanaliştii au rezolvat complet problemele cu care se confruntaseră cu câteva 
luni mai devreme. Vezi Larsen, „British Intelligence and American Neutrality”, cap. 3. 
(N.a.) 


au fost rapoarte ale principalului consilier de politicá externá al presedintelui 
Wilson, colonelul Edward M. House, despre încercările sale de a convinge 
guvernele britanic, francez şi german să accepte o conferinţă de pace. La 
începutul lui 1916, House a petrecut aproape două luni făcând naveta între 
Londra (principalul său port de escală), Paris şi Berlin. Hall, care se opunea 
categoric propunerii de convocare a unei conferinţe de pace, a făcut uz 
selectiv şi fără scrupule de documente decriptate pentru a submina eforturile 
lui House. Hankey scria după ce Hall i-a arătat câteva dintre documentele 
decriptate: „Această informatie este, desigur, de nepretuit" .:« 

La sfârşitul lui 1916, cu ştiinţa (şi, fără îndoială, aprobarea) lui Hall, şeful 
biroului MI1c din Statele Unite, Sir William Wiseman, un fost boxer care 
reprezentase universitatea Cambridge, a reuşit să devină confident al 
colonelului House. La prima lor întâlnire, pe 17 decembrie, Wiseman l-a 
impresionat pe House ca fiind „cel mai important interlocutor pe care l-am 
avut de ceva timp”. Ştiind că House nu-l agrea pe ambasadorul britanic la 
Washington, Sir Cecil Spring Rice, din cauza simpatiilor republicane şi a 
umorului sáu indiscret, Wiseman s-a decis să devină el cel mai influent 
reprezentant al Marii Britanii în Statele Unite, prezentându-şi în mod eronat 
adevăratul rol. Sedus de farmecul şi rangul străvechi de baronet ale lui 
Wiseman, House a decis cu naivitate că acesta avea toate calităţile pentru a 
asigura un canal de comunicare directă cu guvernul David Lloyd George, care 
preluase puterea cu zece zile înainte de prima lor întâlnire. House i-a scris lui 
Wilson pe 26 ianuarie 1917: 


[Wiseman] mi-a spus, în cea mai mare taină, un lucru pe care îl bănuiam deja şi 
anume că este în legătură directă cu Ministerul de Externe şi că ambasadorul şi 
ceilalţi membri ai ambasadei nu sunt la curent cu acest lucru. 


Sunt fericit peste măsură după această ultimă întâlnire cu el, căci consider că el 
reflectă opiniile guvernului său. 


În realitate, departe de a fi purtător de cuvânt al guvernului britanic, Lloyd 
George şi majoritatea (poate toţi) dintre miniştrii săi încă nu ştiau de 
existenţa sa. Wiseman nu era, cum spusese el, „în legătură directă cu 
Ministerul de Externe”. În schimb, el îi era subordonat lui Mansfield Cumming, 
şeful Mllc, care transmitea Ministerului de Externe şi altor ministere din 
Whitehall orice informaţie considera de cuviinţă. După ce l-a câştigat pe 
House de partea sa printr-un amestec de farmec şi inducere în eroare, 
Wiseman a folosit apoi încrederea lui House pentru a convinge Whitehallul că 
poate asigura legătura directă cu Casa Albă. John Bruce Lockhart, şeful 
biroului SIS din Statele Unite la începutul anilor 1950, considera că Wiseman a 
fost probabil „cel mai eficient agent de influenţă” britanic din prima jumătate 
a secolului XX şi probabil si de mai tárziu.:^ 

Pe lângă faptul că i-a indus în eroare pe House si Wilson în legătură cu rolul 
său în Statele Unite, Wiseman a coordonat si o gamă creativă de operaţiuni 
sub acoperire pe care le-ar fi dezaprobat categoric amândoi. Una dintre cele 
mai fanteziste a fost cea în urma căreia adjunctul său de la New York, Norman 
Thwaites, a furat, în timpul unei petreceri din Long Island, o fotografie cu 
ambasadorul german, contele Johann Heinrich von Bernstorff, cu braţele în 
jurul a două tinere în costume de baie. Deşi fotografia era nevinovată, 
Thwaites şi-a dat seama imediat de valoarea ei în propagandă. A dus-o la New 
York, a copiat-o şi a pus-o înapoi în albumul de fotografii al proprietarei 
înainte ca aceasta să-i observe absenţa. Apoi a făcut o copie mărită a 


fotografiei aparent compromiţătoare, aranjánd să fie expusă în biroul 
ambasadorului rus, făcându-l de râs pe Bernstorff în fata corpului diplomatic 
acreditat la Washington. Potrivit lui Thwaites, „bietul Bernstorff a auzit de ea 
destul de repede şi l-a blestemat pe moscovit, fiind cu siguranţă de părere că 
vreo canalie de servitor plătit în secret de ruşi sustrăsese poza”. Când 
fotografia a apărut în presă, House şi Wilson au presupus probabil că sursa 
era ambasada Rusiei.:+ 

Cel mai mare obstacol cu care s-a confruntat Wiseman în încercarea de a 
câştiga încrederea lui House şi Wilson în primele luni ale guvernului Lloyd 
George a fost reacţia furioasă a noului prim-ministru faţă de documentele 
americane decriptate. De când devenise secretar de stat pentru război, în 
iunie 1916, Lloyd George dezvoltase un interes activ pentru SIGINT, deşi 
iniţial nu dispunea de suficiente cunoştinţe. După ce a citit un document 
decriptat la sfârşitul lunii septembrie, el a ajuns la concluzia eronată că 
americanii şi nemţii colaborează împotriva interesului britanic pentru a 
formula o propunere de pace. Fără să menţioneze numele preşedintelui, Lloyd 
George a acordat imediat un interviu unui jurnalist american, avertizându-l pe 
Wilson să nu se amestece: „Nu trebuie să existe nicio imixtiune din exterior în 
această etapă”. „Lupta”, anunţa Lloyd George, „trebuie să se ducă până la 
sfârşit - până la knockout”. Pentru a se asigura că Wilson, atunci în plină 
campanie electorală prezidenţială, a primit mesajul, a aranjat ca textul 
interviului să fie transmis direct la Casa Albă. Lordul Grey, secretarul de 
externe, a fost unul dintre numeroşii miniştri care au reacţionat furios după ce 
au văzut interviul. Lloyd George a ripostat prezentând o copie a documentului 
american decriptat al cărui conţinut îl interpretase eronat. „Mă întreb dacă vă 
menţineţi părerea după ce citiţi informaţiile secrete de la M.I.1[b]", i-a scris lui 
Grey. 

Desi Lloyd George nu a dezvaluit documentul decriptat tn Camera 
Comunelor, el a sustinut ín fata parlamentarilor cá avertismentul sáu cátre 
Statele Unite a avut la bază informaţii secrete. „Membrii şi-au ciulit urechile si 
au aşteptat dezvăluiri din istoria secretă”, a relatat Daily Mail, „dar domnul 
Lloyd George doar le-a atatat apetitul, fără a i-l si satisface". Lloyd George i-a 
oferit redactorului-sef de la Manchester Guardian un indiciu mai clar asupra 
naturii informaţiilor care l-au determinat să acţioneze. El avea, a spus, 
„dovezi documentate” conform cărora nemţii îi „făcuseră lui Wilson o sugestie 
să propună el medierea”. In câteva zile după ce a devenit prim-ministru, alte 
două mesaje americane decriptate, pe care Lloyd George le-a interpretat 
eronat, fără să le înţeleagă contextul, l-au convins că Germania şi Statele 
Unite sunt implicate în continuare într-o conspirație. În discuţii particulare, el 
a denunţat propunerea de pace a lui Wilson de la 20 decembrie drept 
„manevră germană”. „Ştiau, ştiau cu siguranţă”, i-a spus Lloyd George 
redactorului-şef de la Manchester Guardian, „că a fost avansată la sugestia” 
Germaniei. Deşi Lloyd George a fost convins să nu dea un răspuns furios în 
public, el a rămas profund neincrezator fata de Wilson. 

Până atunci, Hall ascunsese de americani succesul obţinut de Camera 40 în 
spargerea codurilor şi cifrurilor germane, de teamă să nu-i alerteze asupra 
vulnerabilitátii propriilor comunicaţii. Probabil cá se temea cá indiscretiile lui 
Lloyd George riscau deja să dezvăluie secretul. Totuşi, în dimineaţa zilei de 17 
ianuarie 1917, Hall s-a confruntat cu o dilemă dificilă. Unul dintre principalii 
săi criptanalişti, editorul Nigel de Gray, absolvent Eton, care lucrase în tura de 
noapte, l-a întrebat pe un ton dramatic: „Vrei să-i aduci pe americani în 
război?” „Da, băiete”, a răspuns Hall. „De ce?” „Cred că am aici ceva pentru 


tine”, a spus de Gray si i-a înmânat lui Hall decriptarea parţială a unei 
telegrame trimise de ministrul german de Externe, Arthur Zimmerman, către 
ambasada de la Washington, pentru a fi retransmisă către Ciudad de México. 

Telegrama Zimmermann, după cum a devenit cunoscută, conţinea o ofertă 
germană de alianţă cu Mexicul în eventualitatea declanşării unui război între 
Germania şi Statele Unite, care includea şi „angajamentul german că Mexicul 
îşi va recupera teritoriile pierdute din Texas, New Mexico şi Arizona”. Din 
cauza importanţei sale, telegrama fusese transmisă de la Berlin atât prin 
„Circuitul suedez”, cât şi prin cablul telegrafic transatlantic american. Printr-o 
impertinenta diplomatică fără precedent, Statele Unite fuseseră păcălite să 
ofere unul dintre canalele prin care Germania spera să convingă Mexicul să 
intre în război împotriva SUA. Hall a înţeles imediat care sunt potentialele 
riscuri, dar şi avantajele publicării mesajului decriptat. Dacă Washingtonul îşi 
dădea seama că Marea Britanie intercepta mesajele transmise prin cablul 
transatlantic american şi decripta traficul diplomatic american şi german, 
telegrama Zimmerman ar fi putut însemna nu un triumf al Camerei 40, ci un 
dezastru spectaculos pentru serviciile secrete. Ca atare, înainte de a putea 
folosi interceptarea pentru a provoca furia administraţiei Wilson şi a opiniei 
publice americane, Hall trebuia să găsească o metodă de disimulare a originii 
mesajului.” 

Timp de aproape trei săptămâni, Hall a păstrat secretul telegramei 
Zimmermann pentru el şi Camera 40 - în speranţa că Statele Unite ar putea 
intra în război fără să fie nevoie să publice telegrama. Pe 1 februarie 1917, 
Germania a început războiul submarin total. Drept răspuns, Wilson a întrerupt 
relaţiile diplomatice cu Germania două zile mai târziu, dar şi-a declarat 
speranţa că pacea poate fi menţinută în continuare. Pe 5 februarie, Hall i-a 
telegrafiat lui Gaunt la New York, cerându-i „să încerce să obţină copii ale 
tuturor telegramelor trimise începând cu 18 ianuarie de la ambasada 
Germaniei din Washington către ambasadorul din Mexic”. Principalul obiectiv 
al lui Hall era să obţină versiunea telegramei Zimmermann care ajunsese în 
Ciudad de Mexico, pentru a ascunde faptul că serviciile britanice o 
interceptaseră pe traseu.” Obiectivul a fost atins. Gaunt i-a transmis 
cererea consulului general britanic din Ciudad de México, Edward Thurstan, 
care a obţinut copii ale telegramelor diplomatice germane de la o sursă din 
biroul de telegraf.*% Tot pe 5 februarie, probabil la scurt timp după ce-i 
transmisese mesajul lui Gaunt, Hall s-a prezentat în cele din urmă la 
Ministerul de Externe cu o decriptare nu tocmai completă a telegramei 
Zimmermann. Pe 19 februarie, cu ajutorul copiei obţinute din Mexic, Camera 
40 a realizat o versiune completă a telegramei care avea să devină cel mai 
mediatizat document decriptat din istoria serviciilor secrete: 


19.01.17 


Intentionám să începem pe 1 februarie un război submarin total. 


36° Hall credea, corect, că legația germană din Ciudad de México nu dispunea de varianta 
mai complexă a codului diplomatic folosit de Berlin în mesajele către ambasada de la 
Washington. Versiunea telegramei trimise legatiei din Mexic, se credea, de asemenea 
corect, că se va dovedi astfel mai uşor de decriptat în întregime de către Camera 40. 
(N.a.) 


370 Thurstan este adesea numit trimisul britanic în Mexic. The London Gazette din 23 
noiembrie 1915 îl identifică drept consul general. Probabil a lucrat si pentru Milc. (Nal 


Încercăm, în ciuda acestui fapt, să menţinem neutralitatea SUA. În cazul în care 
acest lucru nu reuşeşte, facem Mexicului o propunere de alianţă cu următorii 
termeni: 


Să pornim la război împreună. 
Să facem pace împreună. 


Sprijin financiar generos şi susţinerea din partea noastră ca Mexicul să îşi recapete 
teritoriile pierdute din Texas, New Mexico şi Arizona. Detaliile acordului vor fi stabilite 
de dumneavoastră. 


Îl veţi informa în cel mai mare secret pe preşedinte[le mexican] cu privire la cele de 
mai sus de îndată ce izbucnirea războiului cu SUA este certă şi veţi adăuga sugestia 
că ar trebui să invite din proprie iniţiativă Japonia să adere imediat şi, în acelaşi timp, 
să medieze între Japonia şi noi. 


Vă rugăm să atrageti atenţia preşedintelui asupra faptului că angajarea nemiloasă 
a submarinelor noastre în luptă acum oferă posibilitatea de a constrânge Anglia ca 
peste câteva luni să ceară pace. 


ZIMMERMANN 


La câteva ore după primirea documentului decriptat, Hall l-a sunat pe Eddie 
Bell de la ambasada SUA. Bell a sosit la Amiralitate o jumătate de oră mai 
târziu pentru a citi telegrama Zimmermann. Hall a spus mai târziu că rar a 
văzut pe cineva „scoțând fum pe nări într-o manieră atât de directă”: 
„Mexicul să «recucerească teritoriile pierdute»! Texas şi Arizona? De ce nu 
Illinois si New York dacă tot se apucă?” După ce s-a întrebat si a abandonat 
repede posibilitatea ca telegrama să fie o farsă, Bell l-a întrebat dacă 
documentul va fi înmânat oficial guvernului Statelor Unite. Acesta era un 
subiect care urma să fie decis de Ministerul de Externe, a răspuns Hall. A omis 
să-i spună lui Bell că secretarului permanent, Lordul Hardinge, nu îi plăcea 
ideea de a admite că guvernul britanic era implicat în decriptarea de coduri, 
chiar şi în timp de război. 

O parte a telegramei Zimmermann, decriptată de Camera 40. Deoarece „Arizona“ nu 
apărea în registrul de coduri navale germane, a trebuit împărțită în silabe fonetice. 


Cercetările recente ale dr.-ului Dan Larsen arată că Lloyd George aproape 
că a sabotat planul lui Hall de a exploata telegrama Zimmermann, 
avertizându-l pe Page că mesajele sale diplomatice cu Washingtonul erau 
cunoscute britanicilor. În februarie 1917, Page a mers în Downing Street nr. 
10 pentru a transmite un mesaj lung de la Washington, care conţinea o serie 
de întrebări. Înainte să aibă timp să pună întrebările, Lloyd George l-a 
întrerupt cu un discurs lung care „a răspuns la toate întrebările [pe care Page] 
se pregătise să le adreseze”, lăsându-l oarecum uimit pe ambasador. Când 
Page a venit ulterior în Downing Street cu un alt mesaj de la Wilson, Lloyd 
George nu a putut rezista tentatiei de a se lăuda din nou şi a spus că văzuse 
deja mesajul lui Wilson. Prim-ministrul a susţinut că mesajul fusese divulgat la 
Washington. Page i-a scris într-o schiţă de raport lui Wilson: ,[Lloyd George] 
ştie cá vestile despre instrucţiunile dumneavoastră către mine au ieşit cumva 
la iveală la Washington şi au fost telegrafiate aici de cineva din ambasada 
britanică sau din cadrul serviciului britanic de spionaj. Deşi acest lucru este un 
compliment la adresa serviciului lor [de spionaj], se teme că ar fi putut afla şi 
alţii”. Deoarece Page ştia acum că britanicii au decriptat codurile germane, 
implicatia evidentă era că spárseserá şi codurile americane.:* Totuşi, Page era 
un pasionat anglofil şi credea că Hall era „un caz clar de genialitate”. 


Constient de efectul grav pe care l-ar fi avut asupra relatiilor anglo-americane 
şi poate chiar asupra perspectivelor de intrare a SUA în război dezváluirea lui 
Lloyd George că Marea Britanie i-a interceptat comunicările cu preşedintele, 
Page a eliminat-o. Nu i-a mai trimis raportul preşedintelui, a tăiat textul şi a 
pus documentul în dosarele sale personale, unde a rămas nedescoperit timp 
de aproape un secol:::. Cea mai probabilă explicaţie pentru indiscretia 
extraordinară a lui Lloyd George este necunoaşterea specificului operaţiunilor 
serviciilor de informaţii. Până când să devină prim-ministru, probabil că nu 
văzuse niciodată documente interceptate şi poate nu era sigur cum au fost 
obţinute. Când a preluat funcţia, înţelegea mai puţine despre SIGINT decât, 
printre alţii, Lordul Burghley, Oliver Cromwell, Walpole, Pitt cel Bătrân şi Pitt 
cel Tânăr. 

Se pare că Lloyd George nu a fost niciodată consultat cu privire la utilizarea 
telegramei Zimmermann. Secretarul său de externe, Arthur Balfour, care 
aflase despre Hall si Camera 40 când era Prim Lord al Amiralității în guvernul 
anterior, nu a ţinut cont de obiecțiile lordului Hardinge legate de trimiterea 
telegramei către guvernul american. „Cred că-l putem lăsa pe căpitanul Hall 
să tranşeze această problemă”, i-a spus el subsecretarului permanent. „Ştie 
mai bine decât oricine mecanismele.” Au urmat discuţii lungi la ambasada 
SUA între Hall, Bell şi Page. Ambasadorul a insistat că, dacă secretarul de 
externe i-ar prezenta personal o copie a telegramei, efectul asupra 
preşedintelui va fi mult mai mare. Calmul patrician al lui Balfour era foarte rar 
zdruncinat. Dar când l-a primit pe Page la Ministerul de Externe, pe 23 
februarie, i-a fost greu să-şi înăbuşe entuziasmul, ulterior aducându-şi aminte 
că momentul în care i-a predat telegrama lui Page a fost „cel mai dramatic 
moment pe care mi-l amintesc din toată viata mea" 

După ce a citit telegrama duminică, pe 25 februarie, Wilson a fost pe cât de 
şocat şi supărat speraseră Hall şi Page că va fi. Chiar în momentul în care el 
negociase cu buná-credintá cu Germania căile de a pune capăt războiului, 
Germania încerca, în paralel, să atragă Mexicul să atace Statele Unite. Insă 
modul cum a tratat telegrama decriptată în următoarele câteva zile arată cât 
de ciudată, chiar tulburătoare i s-a părut prima sa experienţă cu SIGINT. Lui 
George Washington, ca utilizator experimentat de SIGINT, i-ar fi fost mai uşor 
să facă faţă. Pe 25 februarie, primul impuls al lui Wilson a fost să publice pe 
loc telegrama Zimmermann. Până marţi, pe 27 februarie, când s-a întors la 
Washington secretarul de stat, Lansing, care fusese într-o scurtă vacanţă, 
preşedintele se răzgândise. l-a spus lui Lansing cá se întrebase cum a ajuns 
de fapt telegrama la Bernstorff, în Washington, şi că „nu era foarte sigur de 
autenticitatea ei”. Lansing i-a reamintit lui Wilson că Berlinul primise 
autorizaţie să comunice cu ambasada din Washington folosind cablul 
transatlantic american şi i-a explicat cum telegrama i-a fost trimisă iniţial lui 
Bernstorff, care a retransmis-o către Ciudad de México. Wilson a exclamat de 
câteva ori „Doamne, Dumnezeule!” în timp ce îl asculta pe Lansing, însă a 
fost convins de explicaţiile acestuia. Pe 28 februarie, a decis că telegrama 
trebuie publicată în ziarele de a doua zi. 

Publicarea telegramei Zimmermann, pe 1 martie, a produs o senzaţie mai 
puternică decât invazia germană în Belgia sau scufundarea Lusitaniei. „Niciun 
alt eveniment al războiului”, scrie Arthur S. Link, „nu a uimit mai tare poporul 
american”. În parte din cauza dezvăluirilor anterioare privind actele de 
sabotaj şi alte acţiuni sub acoperire germane, majoritatea cititorilor au 
considerat că telegrama era autentică. Toate îndoielile au fost înlăturate pe 3 
martie chiar de către Zimmermann. „Nu pot să neg”, a spus el. „Este 


adevărat.” Lansing a aflat vestea „cu profundă uimire si usurare [...]. 
Recunoscând adevărul, a gafat în cel mai uluitor mod pentru un om implicat 
în intrigile internaţionale. Sigur că mesajul a fost o poveste prostească, dar 
faptul că a recunoscut a fost mult mai rău”. Ca şi Wilson, şi Zimmermann a 
fost năucit de prima lui experienţă cu SIGINT şi i-a fost greu să-şi dea seama 
cum să reacționeze. Dacă ar fi susţinut că telegrama era un fals britanic şi că 
Marea Britanie intercepta ilegal comunicațiile americane, guvernului de la 
Londra i-ar fi fost dificil să respingă acuzaţia. Mulţi americani de origine 
germană şi alti oponenti ai intrării Statelor Unite în război l-ar fi crezut. Totuşi, 
Te lui Zimmermann le-a luat apa de la moară.:> 

Publicarea telegramei Zimmermann a adus SIGINT, pentru prima dată, pe prima pagină 
a ziarelor de pe ambele tármuri ale Atlanticului. 

Atât la Londra, cât şi la Cairo, criptanaliştii erau îngrijoraţi ca publicitatea 
mondială oferită telegramei Zimmermann să nu submineze secretul 
serviciului de decriptare britanic. Publicarea telegramei a coincis cu SIGINT de 
importanţă majoră în Orientul Mijlociu, unde Cartierul General al forţelor din 
Egipt a interceptat un mesaj radio turcesc de la Constantinopol, care ordona 
Forţei Expeditionare Hijaz (HEF) să evacueze Medina. Sir Archibald Murray, 
ofiţerul comandant general al trupelor din Egipt, i-a telegrafiat lui Sir William 
Robertson (CIGS), la Ministerul de Război: „Acum este destul de evident că 
ofensiva turcească din Arabia a dat gres şi că Forţa Expeditionará Hijaz e pe 
punctul de a se retrage în Palestina”. Probabil că, având în vedere telegrama 
Zimmermann, Murray a insistat că este necesar să fie păstrat secretul absolut 
în privinţa interceptării comunicaţiilor radio ale forţelor turce şi să nu apară în 
parlament sau în presă vreo referire prematură la retragerea HEF. Mai mult, 
Murray i-a cerut Înaltului Comisar pentru Egipt, Sir Reginald Wingate, să nu 
dezvăluie Ministerului de Externe mesajele decriptate - probabil temându-se 
că acestea ar putea fi tratate cu aceeaşi indiscreţie ca şi telegrama 
Zimmermann. Dacă era absolut necesar să fie informat Ministerul de Externe, 
Robertson trebuia să facă acest lucru în condiţiile celui mai mare secret 


posibil. „Din motive evidente”, a adăugat Murray, „nu le-am spus 
francezilor. Tasen 

Spre încântarea lui Hall (şi, probabil, uşurarea lui Murray), o mare parte a 
presei din SUA a atribuit agenţilor secreti americani si nu criptanalistilor 
britanici meritele pentru obtinerea telegramei Zimmermann. Hall a avut parte 
de „ceva distracţie” în timp ce a acoperit urmele Camerei 40 inducându-i în 
eroare pe ziariştii americani aflaţi la Londra. Mare parte din „distracţie” s-a 
concentrat asupra unui cufăr cu documente diplomatice suedeze aflat la 
bordul navei cu care Bernstorff traversase Atlanticul după ruperea relaţiilor 
diplomatice dintre Germania şi SUA, în februarie. Hall a lansat zvonuri potrivit 
cărora cufărul conţinea o parte dintre documentele secrete ale lui Bernstorff. 
l-a scris vesel lui Guy Gaunt, aflat la New York: 


[jurnaliştii] sunt destul de convinşi că Serviciul Secret american a extras telegrama 
Zimmermann din cufăr [...]. M-au abordat ieri pe tema asta şi a trebuit să recunosc că 
toate probele arătau că sigiliile fuseseră rupte înainte de a deschide noi cufărul. Este 
o abordare foarte sigură şi cred că vom rămâne la ea. 


Alocutiunea lui Wilson în sesiunea comună a Congresului din 2 aprilie 1917, 
în care a cerut declararea războiului împotriva Germaniei, a fost unul dintre 
marile discursuri din istoria politică americană. Este cunoscut pentru 
expunerea viziunii lui Wilson despre o lume postbelică în care „democraţia să 
fie sigură”, iar pacea „sădită pe temeliile libertăţii politice”. Răspunderea 
pentru intrarea Statelor Unite în război aparţine „Guvernului iresponsabil al 
Germaniei, care a lăsat deoparte toate considerentele umanităţii şi a scăpat 
complet de sub control”. Dovada că Germania „scăpase cu totul lucrurile de 
sub control” includea şi operaţiunile secrete din Statele Unite: 


Unul dintre lucrurile care ne-au convins că autocratia prusacă nu a fost şi nu ar 
putea fi niciodată prietenul nostru este că, de la începutul actualului război, a umplut 
comunităţile noastre neavizate şi chiar birourile noastre guvernamentale cu spioni şi 
a pus la cale intrigi criminale pretutindeni împotriva bunei noastre înţelegeri 
naţionale, a păcii noastre dinlăuntru şi din afară, împotriva industriilor noastre şi a 
comerţului nostru. Într-adevăr, acum este evident că spionii săi erau aici înainte de 
începerea războiului [...]. Că doreşte să atáte duşmanii chiar la usa ta stă dovadă 
elocventă nota interceptată către ambasadorul german din Mexic. 


Chiar şi fără telegrama Zimmermann, Statele Unite ar fi declarat fără 
îndoială război Germaniei. Dar Hall şi Camera 40 au determinat grăbirea 
deciziei şi i-au ajutat pe americani să intre în război ca o naţiune unită, fără 
proteste semnificative din partea cetăţenilor de origine germană şi a lobby- 
ului care susţinea menţinerea neutralității. Pe 6 aprilie, Statele Unite au 
declarat război Germaniei. In acea noapte, Hall şi de Gray au sărbătorit cu 
şampanie. 

371 Comandantul HEF s-a dovedit reticent în a se retrage atât de repede cum i se ceruse. 
(N.a.) 


PRIMUL RĂZBOI MONDIAL. PARTEA A II-A: DE LA 
INTERVENTIA AMERICANÁ LA VICTORIA ALIATILOR 


EN public spectaculos al telegramei decriptate a lui Zimmermann i-a 


adus lui ,Blinker" Hall, directorul serviciului de informatii al marinei, titlul de 
cavaler. Mai important din punct de vedere al activitátii informative din 
perioada rázboiului, i-a asigurat pentru prima datá controlul direct asupra 
secţiilor navală si diplomatică ale Camerei 40.3? În mai 1917, Camera 40 a 
fost inclusá oficial in Divizia de Informatii Navale (NID) ca Sectiunea 25 (ID25), 
sub comanda lui William , Bubbles" James, al cărui portret a fost infatisat mult 
mai amplu si mai excentric decât al oricărui alt şef al serviciilor de informaţii 
din istoria Marii Britanii. Noul şef al ID25 îşi datora porecla unui portret 
realizat de bunicul său, cunoscutul pictor Sir John Millais, care îl înfăţişa ca pe 
un copil cu bucle de aur, îmbrăcat într-un costum de catifea verde, uitându-se 
serafic la balonaşele de săpun pe care le sufla în aer. O campanie publicitară 
a companiei Pears Soap care a cumpărat portretul a distribuit această 
imagine de heruvim a viitorului şef al ID25 pe panouri publicitare în toată 
tara, timp de multi ani. 

Transformarea Camerei 40 in ID25 a avut loc intr-un moment critic in timpul 
rázboiului maritim. In primávara lui 1917, Marea Britanie párea cá nu are nicio 
soluţie pentru războiul total cu submarine care începuse în februarie. Numai 
în aprilie submarinele germane scufundaseră 835 000 de tone de materiale 
aparţinând forţelor aliate. Jellicoe, pe atunci comandantul Marinei Regale, îi 
spunea amiralului Sims din marina americană: „Nemţii vor câştiga războiul 
dacă nu reuşim să punem capăt acestor pierderi - şi să le punem capăt 
repede”. Sims l-a întrebat dacă exista vreo soluţie. „Absolut niciuna de care 
să ne dăm seama acum”, a răspuns Jellicoe. Soluţia pe care nu reușea el să o 
vadă era convoiul. Când Germania a început ofensiva submarină totală, atât 
în Marina Regală, cât şi în Marina Comercială opinia majoritară era cu 
desăvârşire împotriva sistemului de convoaie. Faimoasa descriere a lui 
Beaverbrook, potrivit căreia Lloyd George a dat năvală la Amiralitate pe 30 
aprilie, aşezându-se în scaunul comandantului şi ordonând introducerea 
sistemului de convoaie, este, fără îndoială, exagerată. Dar, la solicitarea lui 
Hankey, pe care Lloyd George îl numise prim-secretar al guvernului, cabinetul 
de război a ascultat glasul raţiunii înaintea amiralilor.: 

Convoaiele nu au învins peste noapte ameninţarea submarinelor, dar au 
redus-o la un nivel controlabil. In ultimele 18 luni ale războiului, au fost 
pierdute mai puţin de 1% dintre navele care se deplasau în convoaie. Înainte 
de mai 1917, Camera 40 lucrase aproape complet izolată, atât de Secţiunea 
germană (ID14) a Departamentului de Informaţii Navale (NID), care aduna 
informaţii secrete despre marina germană, cât şi de Secţiunea Submarine 
Inamice (E1), care ţinea evidenţa submarinelor germane. După cum se arată 
într-o „Evaluare a Statului-Major al Forţelor Navale” realizată după război, 


372 Nu există dovezi documentate directe cu privire la motivele plasării Camerei 40 sub 
controlul lui Hall în mai 1917. Însă data la care s-au petrecut evenimentele arată cert 
faptul că Balfour, Hankey şi alţii au recunoscut modul strălucit în care Hall a gestionat 
telegrama Zimmermann, spre deosebire de modul confuz în care Oliver şi Jackson au 
folosit mesajele germane interceptate în timpul Bătăliei lutlandei. Vezi supra, pp. 621 şi 
urm. (N.a.) 


Camera 40 ar fi putut furniza „informaţii nepretuite" atât către ID14, cât si 
către El, dar nu i s-a permis să facă acest lucru. Toate acestea s-au schimbat 
după apariţia ID25, ale cărei informaţii erau de o importanţă specială pentru 
Secţia Convoaie a Amiralității, înfiinţată în iunie 1917 pentru a asigura escortă 
şi pentru a organiza „rute evazive” care să îndepărteze convoaiele de 
submarinele nemtesti: „Pentru prima dată, se puteau vedea ultimele 
informaţii despre submarinele inamice alături de ruta unui convoi şi, cum 
nava comandorului era întotdeauna echipată cu sisteme de comunicaţii fără 
fir, devenise dintr-odată posibil să deviezi un convoi dintr-o zonă periculoasă”. 
Cu cât pierderile convoaielor scădeau, cu atât creşteau pierderile suferite de 
submarine. In primul si al doilea trimestru din 1917, au fost scufundate câte 
zece submarine; în trimestrele trei şi patru, pierderile marinei germane au 
crescut la 22, respectiv 21 de submarine, în mare parte datorită utilizării 
minelor, a încărcăturilor de mare adâncime şi a hidrofoanelor (dispozitive de 
ascultare acustică subacvatica).’ 

In momentul în care Germania pierdea bătălia Atlanticului, câştiga războiul 
pe Frontul de Est, cucerind mai mult teritoriu decât în orice alt război anterior 
din istoria europeană. Desi cuceririle s-au datorat în principal superiorității 
militare germane şi dezintegrării efortului de război rusesc, Hindenburg, 
Ludendorff şi Inaltul Comandament au pus în aplicare o strategie sub 
acoperire menită să destabilizeze guvernul provizoriu rus şi să ducă Rusia 
într-un haos revoluţionar. In martie 1915, Trezoreria Germaniei a aprobat 
acordarea unui sprijin financiar iniţial de 2 000 000 de mărci „pentru 
susţinerea propagandei revoluţionare ruse”, urmat de alte 5 000 000 de 
mărci în iulie. Banii germani ajungeau la bolşevici în principal prin intermediul 
lui Alexander Helphand. Acesta era un magnat corupt, dar motivat de 
ideologia revoluţionară, care se pare că a spălat o parte dintre fondurile 
secrete prin Handels og-Eksport Kompagniet, o firmă de import-export cu 
sediul în Copenhaga neutră. Helphand, probabil cel mai obez revoluţionar rus, 
şi-a luat în exil numele de Alexander Parvus („Micuţul”).: 

Cea mai de succes operaţiune subversivă germană din timpul războiului a 
fost de a-l transporta pe Lenin înapoi din exilul în Elveţia, prin Germania, într- 
un tren „sigilat” („ca pe un bacil de ciumă”, după cum a afirmat Churchill), la 
Sassnitz, port baltic de feriboturi, de unde şi-a continuat drumul prin Suedia şi 
Finlanda către Petrograd, în primăvara lui 1917.: Operaţiunea a primit un 
puternic sprijin personal din partea kaizerului, care glumea spunând că Lenin 
şi tovarásii săi bolşevici ar trebui să primească exemplare din discursurile sale 
pentru a le lua cu ei în călătoria cu trenul. Atât în opinia Înaltului 
Comandament, cât şi a guvernului german, „defetismul revoluţionar” al lui 
Lenin era echivalent cu acceptarea victoriei germane. Cumming a transmis 
către MI5 raportul unui agent din Berna, potrivit căruia nemţii i-au cerut lui 
Lenin să garanteze cá el şi toti tovarăşii săi revoluționari aflaţi în tren, plecaţi 
din Zürich pe 9 aprilie, erau „partizanii unei păci imediate".* Instrucţiunile 
detaliate pentru călătoria cu trenul date de Lenin tovarăşilor de călătorie, care 
se refereau la diverse subiecte, inclusiv fumatul şi folosirea toaletelor, ofereau 
nişte prime indicii despre statul autoritar cu partid unic pe care avea să-l 
creeze ulterior în Rusia. 

Pe 16 aprilie (3 aprilie, în calendarul rusesc), Lenin a avut parte de o primire 
tumultoasă în Gara Finlanda din Petrograd, unde a lansat un apel pentru 
„revoluţia socialistă mondială”. In ziua următoare, un reprezentant german la 
Stockholm a telegrafiat la Berlin: „Intrarea lui Lenin în Rusia a avut succes. 
Face exact aşa cum dorim”. „Tezele din aprilie” ale lui Lenin, publicate după 


intoarcerea la Petrograd, denuntau guvernul provizoriu care inlocuise regimul 
tarist, cereau dizolvarea armatei regulate si incetarea imediatá a rázboiului. 
Lenin a respins orice sugestie că ar fi trebuit să refuze oferta germană de 
ajutor pentru revenirea la Petrograd, afirmând că acestea erau „prejudecăţi 
burgheze prosteşti”: „De vreme ce capitaliştii nemti sunt atât de proşti încât 
să ne aducă în Rusia, asta este înmormântarea Jor": Operaţiunea secretă 
pentru revenirea lui Lenin la Petrograd a schimbat cursul Revoluţiei Ruse. 
După ce a ajuns, Lenin a descoperit că bolşevicii conveniseră asupra unei 
politici de „control vigilent” asupra - şi nu de opoziţie fata de - guvernului 
provizoriu şi că aveau în vedere o colaborare cu rivalii menşevici. Prima 
condiţie a strategiei pe care Lenin a reuşit să o impună adepților săi era 
aceea că, dimpotrivă, ar trebui să adopte o politică de opoziţie totală faţă de 
guvern şi să refuze orice cooperare cu alte partide. Înţelepciunea 
revoluţionară a acestei politici a devenit evidentă în mai, când mensevicii si 
Partidul Revoluționar Socialist s-au alăturat guvernului provizoriu. În timp ce 
rivalii lor erau din ce în ce mai compromişi de pierderea tot mai evidentă de 
popularitate a guvernului, bolşevicii puteau să pretindă că au avut un 
program revoluţionar total independent faţă de guvern.» Lenin se aflase în exil 
la Londra în timpul celei mai importante etape a Revoluţiei din 1905. Dacă nu 
ar fi avut ajutorul german, ar fi rămas în exil la Zurich cea mai mare parte a 
anului 1917 şi probabil cá nu şi-ar fi putut impune voinţa asupra tovarasilor 
săi ruşi. 

In timp ce Lenin solicita încetarea războiului, serviciul german de informaţii 
militare şi-a propus să reducă moralul forţelor ruseşti pe Frontul de Est, printr- 
o campanie de pionierat de război psihologic. Deşi ambele părţi paraşutaseră 
fluturaşi deasupra liniilor inamice, niciuna dintre ele nu încercase ceva atât de 
ambițios ca ofensiva de propagandă germană din 1917. Ministerul de Externe 
a ales temele de propagandă: Germania îşi dorea pacea, deşi nu îi era 
necesară; guvernul provizoriu rus, pe de altă parte, era o marionetă a Marii 
Britanii şi prelungea războiul în beneficiul imperialiştilor occidentali. Armata 
germană şi aliatul său habsburgic au recurs la metode inovatoare pentru a 
răspândi acest mesaj subversiv. In prima linie au fost detaşaţi ofiţeri de 
informaţii vorbitori de limbă rusă, pentru a intra în contact cu unităţile ruseşti. 
De Paşte, comandanții germani au permis, neoficial, încetarea focului şi 
fraternizarea de-a lungul frontului pentru a da impresia unor bune intenţii.» 
Ostaşii ruşi au fost atraşi afară din tranşee cu vodcă (interzisă oficial în timpul 
războiului), cu muzică si chiar cu „bordeluri improvizate”. Comandanții nemți 
au fost încântați de impactul dublu al propagandei revoluţionare şi al 
războiului psihologic pe Frontul de Est. Divizia 12 Infanterie, de exemplu, 
raporta că „dezintegrarea Armatei Ruse prin revoluţie se generalizează”.» 

Lista conditiilor, inclusiv acceptarea responsabilitátii personale depline in ceea ce priveste riscurile 
implicate de întoarcerea în Rusia, semnată de Lenin si de alti călători cu „trenul sigilat” german, 
care a plecat din Zürich în aprilie 1917. Toti au acceptat să primească instrucţiuni de la 
comandantul escortei germane, Reichsführerul Fritz Platten. Primul care a semnat a fost Lenin; 
apoi, soţia sa, Nadejda Krupskaia, care s-a semnat „Frau Lenin”. Grigori Zinoviev (numărul 10) a 


devenit şeful Internationalei Comuniste, dar a fost executat în baza unor acuzaţii false în 1936, 
după un proces stalinist regizat. 


Pentru a contracara propaganda germană şi influenţa bolşevică, serviciul 
britanic de informaţii a întreprins operaţiuni de influențare mai putin reuşite, 
în încercarea de a menţine Rusia în război. Organizatorul principal a fost 
directorul biroului din Statele Unite al lui Cumming, Sir William Wiseman, care 
s-a folosit de legăturile sale strânse cu colonelul House ca să ceară sprijinul 
american pentru o operaţiune cu două obiective: mai întâi, propaganda 
„neagră”, „pentru a da în vileag intrigile germane curente şi legătura lor 
neîndoielnică [în realitate inexistentă] cu guvernul reactionar anterior 
[tarist]"; în al doilea rând, o încercare mai directă „de a-i convinge pe ruşi să-i 
atace pe nemți cu toată forţa, pentru a înlătura dinastia de Hohenzollern si 
autocratia de la Berlin”. Wiseman şi-a asigurat finanţarea printr-o ingenioasă 
înşelăciune atât la Washington, cât şi la Londra. A obţinut sprijin american 
sugerând că planul său avea susţinerea Ministerului de Externe, apoi s-a 
folosit de ajutorul american pentru a obţine sprijinul Ministerului de Externe. 
Pe 26 mai, Wiseman i-a raportat triumfător lui Cumming că americanii erau 
dispuşi să cedeze conducerea operaţiunii britanicilor - în fapt, celor de la 
Milc: 


Autorităţile americane sunt dispuse să faciliteze această propagandă în orice mod 
posibil şi să se alăture guvernului britanic pentru a pune la dispoziţie fondurile 
necesare; dar, deoarece nu au nicio organizaţie prin care să efectueze o astfel de 
operaţiune, ar dori ca problema să rămână în întregime în mâinile mele, în numele 
ambelor guverne. 


Wiseman i-a cerut lui Cumming să-l întâlnească pe secretarul particular al 
lui Balfour, Sir Eric Drummond, „imediat şi să-i obţină acordul”. Credea că 
acţiunea secretă propusă „va funcţiona foarte bine” în cadrul operaţiunilor 
agenţiei MI1c din Petrograd, conduse de viitorul secretar de externe, lordul 
Samuel Hoare, membru al Parlamentului. 

Wiseman nu i-a menţionat nimic despre proiectul său lui Spring Rice, 
ambasadorul britanic la Washington. Cu toate acestea, a discutat cu House, 
Polk şi Lansing - care l-au susţinut cu entuziasm.: Aceştia ar fi fost mult mai 
puţin dornici să îl ajute dacă ar fi ştiut că, până în momentul când Statele 
Unite au intrat în război, printre cei mai valoroşi agenti secreti britanici în 
Germania se numărau doi americani care acceptaseră să lucreze pentru 
serviciile germane de informaţii militare, dar în realitate erau agenţi dubli 
care lucrau pentru MI5.?7? 

Pe 15 iunie, Wilson a autorizat o finanţare de 75 000 de dolari pentru ceea 
ce, in mod naiv, credea a fi un exerciţiu de propaganda al Aliaților, si nu o 
operaţiune secretă realizată de serviciile britanice de informaţii. A doua zi, 
Wiseman l-a contactat pe Drummond pentru a cere aceeaşi sumă de la 
Londra. Ministerul de Externe, spre deosebire de Cumming, nu era interesat 
de ideea unei operaţiuni comune cu americanii, chiar dacă ar fi fost condusă 
efectiv de Milc. Wiseman l-a câştigat pe Balfour, subliniind presupusul interes 
al lui Wilson pentru operaţiune şi informaţiile despre politica americană pe 
care se aştepta să le obţină dacă ar fi continuat: 


373 Unul dintre aceşti agenti dubli, Roslyn Whytock, a devenit căpitan în cadrul serviciilor 
americane de informaţii militare după intrarea SUA în război. Identitatea celui de-al doilea 
agent secret MI5, cu nume de cod COMO, nu a fost dezvăluită niciodată, conform 
promisiunilor ce i-au fost făcute. Vezi Andrew, Defence of the Realm, pp. 72-77. (N.a.) 


Este posibil ca, acţionând practic ca agent confidential pentru Remus [administraţia 
Wilson], as putea întări înţelegerea cu Caesar [colonelul House] pentru ca, în viitor, să 
ne informeze despre măsurile luate de Remus în afacerile lor externe, ceea ce, în 
mod obişnuit, nu ar fi cunoscut de ambele guverne ale celor două ţări. 


Ministerul de Externe a fost de acord să contribuie cu 75 000 de dolari la 
operaţiunea din Rusia, pe motiv că „planul pare să ofere măsuri solide pentru 
limitarea propagandei pacifiste germane în Rusia, iar presedinte[le] este 
interesat de acest lucru”. 

Wiseman l-a ales la conducerea operaţiunii de la Petrograd pe cunoscutul 
dramaturg şi romancier W. Somerset Maugham, vorbitor de limba rusă, care 
şi-a folosit cariera de scriitor ca acoperire pentru activitatea sa de agent MI1c 
din timpul războiului. Maugham a fost „uluit” de misiunea sa la Petrograd. „Pe 
scurt”, scria el mai târziu, „trebuia să merg în Rusia pentru a-i păstra pe ruşi 
în război.” Ca ajutor, l-a avut pe Emanuel Voska, fost agent al lui Gaunt, care 
avea instrucţiuni de a-i „organiza pe cehii şi pe slovacii din imperiu pentru a 
menţine Rusia în război”.:: Pe lângă organizarea propagandei favorabile 
Aliaților la Petrograd, Maugham a reuşit, prin intermediul fostei sale amante, 
Saşa Kropotkin, şi să-i fie prezentat lui Aleksandr Kerenski, şeful guvernului 
provizoriu. Cu Saşa ca amfitrioană şi, la nevoie, interpretă, Maugham se 
întreținea cu Kerenski şi membrii guvernului sáu, o data pe săptămână, la 
Medved, considerat cel mai bun restaurant din Rusia, plătind cel mai bun 
caviar şi vodcă din fondurile generoase oferite de guvernele britanic şi 
american. Woodrow Wilson, faimos pentru stilul său auster şi care anulase 
până şi balul de inaugurare la preluarea mandatului, cu greu şi-ar fi putut 
imagina că o parte din bugetul de „propagandă” de 75 000 de dolari autorizat 
în 1917 era folosit pentru a finanța astfel de divertisment generos. „Kerenski 
trebuie să-şi fi imaginat că eram mai important decât în realitate”, scria 
Maugham mai târziu, „pentru că a venit de câteva ori în apartamentul Sasei 
şi, plimbându-se în sus şi-n jos, îmi ţinea nişte discursuri lungi de câte două 
ore, de parcă participam la o întâlnire publică.” 

În ciuda acestui succes remarcabil, nici Maugham şi nici vreun alt agent 
aliat nu putea să facă nimic pentru a menţine Rusia în război. In ajunul 
ofensivei de vară a Rusiei, începută pe 16 iunie, generalul Aleksei Brusilov l-a 
avertizat pe Kerenski că în rândul trupelor ruse aveau loc revolte în masă. „Nu 
a acordat nici cea mai mică atenţie cuvintelor mele”, s-a plâns mai târziu 
Brusilov, „şi, din acel moment, mi-am dat seama că autoritatea mea de 
comandant suprem nu prezenta prea multă importanţă.” Ofensiva, despre 
care Kerenski şi miniştrii săi erau convinşi că va uni ţara în apărarea 
democraţiei, s-a prăbuşit în numai trei zile, forţele ruse retrăgându-se 
panicate în faţa unui contraatac german. Sute de mii de soldaţi au fost ucişi şi 
au fost pierdute milioane de kilometri pătraţi de teritoriu.» 

Zvonurile cá Lenin era spion neamt au fost confirmate, oarecum incert, la 
Petrograd de către un ofiţer rus, care susţinea că aşa i-au spus gardienii 
germani pe vremea când era prizonier de război. Pe 6 iulie, Ministerul de 
Justiţie din guvernul provizoriu a ordonat arestarea lui Lenin sub acuzaţia de 
înaltă trădare. Lenin a fost nevoit să-şi radă barba, să se deghizeze ca 
muncitor şi să se refugieze temporar în Finlanda. ,lntelegem", scria, în 
august, Claude Dansey de la MI5 (mai târziu adjunct al şefului SIS), „că Statul- 
Major rus are acum dovada vinovátiei lui Lenin.":* Precum MI5, majoritatea 
agenţiilor de informaţii occidentale au crezut în mod eronat, sau cel puţin au 
avut bănuieli serioase, că Lenin se afla în solda nemților. 


În perioada guvernului provizoriu, mare parte a sistemului de informaţii 
militare ţariste s-a dezintegrat. In aprilie 1917, toţi ofiţerii de informaţii care 
lucraseră în Ohrana sau în poliţie au fost eliminaţi. Generalul N.S. Batiuşin şi 
câţiva alţi ofiţeri din conducerea serviciilor de contrainformaţii militare au fost 
arestaţi sub acuzaţii de corupţie şi abuz de autoritate. Pe fondul confuziei 
cauzate de prăbuşirea ofensivei lui Brusilov din iunie şi de dezintegrarea 
ulterioară a efortului de mobilizare pentru război al Rusiei, spionii germani şi 
austrieci erau învinuiți în mod obişnuit pentru ceea ce erau, de fapt, 
accidente: de la incendii izbucnite la depozite până la eşecuri în producţia de 
bocanci militari. In august, serviciul de contrainformaţii militare avertiza că 
duşmanii Rusiei 


lucrează în mod constant nu numai în domeniul spionajului militar în forma sa cea 
mai pură, ci caută prin toate mijloacele şi să distrugă puterea militară a Rusiei, de 
exemplu prin spionaj în domeniul comerţului, prin contrabandă, precum şi prin 
propaganda paşnică, naționalistă, politică şi de orice fel, prin incendiere si prin 
aruncarea în aer a fabricilor şi a altor structuri. 


În timpul ultimelor luni oarecum paranoice ale guvernului provizoriu, 
contrainformatiile militare au încercat să obţină autorizaţia de a investiga 
operaţiunile de subversiune inamice în întreaga societate rusă, cu prerogative 
aproape la fel de extinse cum au fost ulterior cele obţinute de NKVD-ul lui 
Stalin, pentru a scoate la lumină acţiuni subversive imperialiste chiar mai 
ample, deşi aproape în întregime imaginare.» 

Deşi la scară mai mică, în primăvara şi vara lui 1917 au existat revolte atât 
în armata franceză, cât şi în armata rusă. Eşecul catastrofal al ofensivei din 
aprilie 1917 a comandantului suprem al forţelor franceze, generalul Robert 
Nivelle, soldată cu 130 000 de militari ucişi sau răniţi în doar cinci zile, a 
determinat izbucnirea unor revolte care au implicat 40 000 de militari din 
jumătate dintre diviziile armatei franceze. Unii istorici au sugerat că, dacă 
nemţii ar fi fost conştienţi de existenţa lor, „ar fi putut câştiga războiul”. Cu 
toate acestea, Ludendorff nu a aflat de revolte până pe 30 iunie, când criza 
din armata franceză era aproape de sfârşit.» Există puţine aspecte care 
ilustrează mai bine faptul că, în 1917, serviciile germane de spionaj militar 
erau mai bine informate pe Frontul de Est decât pe cel de Vest. 

Fără să ştie că nemţii nu aflaseră despre revolte decât la două luni şi 
jumătate după izbucnirea acestora, miniştrii şi serviciile franceze de informaţii 
militare bănuiau în mod eronat că acestea erau încurajate de Germania - aşa 
cum făcuse şi în Rusia. Pe 15 mai, Emile Joseph Duval, directorul ziarului de 
stânga Bonnet Rouge, pretins defetist, a fost prins întorcându-se din Elveţia 
cu un cec generos de la un bancher neamt. Mai târziu, el a fost condamnat 
pentru trădare şi trimis la ghilotină. In august, redactorul-sef de la Bonnet 
Rouge, Miguel Almereyda, s-a sinucis în închisoare. Georges Clemenceau, 
care avea să devină în curând prim-ministru, a susţinut că refuzul ministrului 
de interne, Louis Malvy, de a-i urmări în justiţie pe Almereyda şi pe alţi 
„defetişti” a fost cauza revoltelor din armata franceză. Malvy a fost mai târziu 
găsit vinovat de „neglijenţă involuntară în îndeplinirea îndatoririlor sale” şi 
condamnat la cinci ani de exil. Fostul prim-ministru radical Joseph Caillaux, 
care acordase sprijin financiar pentru Bonnet Rouge înainte de război, a fost şi 
el arestat. Ambasadorul britanic a raportat că Georges Clemenceau spera că 
acesta va fi împuşcat. (Intr-un proces desfăşurat după război, Caillaux a fost 
găsit vinovat de trădare, dar, într-un mod oarecum bizar, cu „circumstanţe 
atenuante”.)= 


Desi mai târziu s-a dovedit cá Georges Clemenceau si susţinătorii săi au 
exagerat mult ameninţarea pe care o prezenta subversiunea cu finanţare 
germană pentru efortul de război francez, mulţi observatori britanici ai vremii 
au considerat-o a fi adevărată si au crezut că si în Marea Britanie acționau 
forţe obscure similare. Ţinând cont de prioritatea acordată de Germania 
sprijinului oferit bolşevicilor pentru a submina efortul de război al Rusiei, era 
rezonabil - deşi, după cum s-a dovedit ulterior, eronat - ca MI5 să ajungă la 
concluzia că Berlinul le oferea ajutor şi simpatizantilor britanici ai bolşevicilor. 
,Dovada" ruşilor cá Lenin era în solda nemților a încurajat convingerea că si 
bolşevismul britanic era subventionat tot cu bani din Germania. Pe 3 
octombrie 1917, Sir Edward Carson, ministru fără portofoliu în cabinetul de 
război al lui Lloyd George, a declarat că este „un fapt” că banii germani 
„susţin tulburări uriaşe” în Rusia, Franţa, Italia, Spania, Statele Unite, 
Argentina, „de fapt, oriunde există condiţii prielnice pentru imixtiunea lor”. 
Afirmațiile lui Carson au fost luate în serios de colegii săi. Pe parcursul 
reuniunii cabinetului de război din 4 octombrie „s-a subliniat [...] că singurul 
sistem de propagandă cu adevărat eficient existent acum în această ţară este 
cel organizat de pacifişti, care au mari sume de bani la dispoziţie şi care îşi 
desfăşoară foarte energic campania”. Procesul-verbal ale cabinetului nu 
înregistrează nicio reacţie la această presupunere absurdă. 

În 1917, combaterea subversiunii a devenit pentru MI5, pentru prima dată, 
o prioritate mai mare decât contraspionajul. Cu ajutorul poliţiei, au fost 
urmăriţi toti spionii nemți cât de cât importanti infiltrati în Marea Britanie în 
timpul războiului. Operaţiunea nu a avut tot atâta succes şi în privinţa 
depistării unei finanţări germane semnificative pentru mişcarea britanică 
împotriva războiului - pentru simplul motiv că nu a existat niciuna. Cabinetul 
de război a discutat încă o dată, în cadrul reuniunii din 19 octombrie, 
problema finanţării germane pentru mişcarea pacifistă. Procesul-verbal 
dezvăluie, ca şi cel din 4 octombrie, teorii conspirative şocante, care de 
această dată arată că „propaganda împotriva războiului este finanțată de 
oameni bogaţi, care abia aşteaptă să facă bani începând comerţul cu 
Germania după război”. Se pare că această afirmaţie nu a fost contestată. 
Cabinetul de război a decis că şeful Secţiei speciale, Sir Basil Thomson, şi nu 
directorul MI5, Vernon Kell, ar trebui să „preia coordonarea şi controlul 
investigării întregii propagande pacifiste şi a altor chestiuni mai ample legate 
de aceasta” şi să întocmească apoi un raport. Thomson nu s-a bucurat la 
aflarea stirii. În timp ce considera că miniştrii se alarmau cu naivitate, era 
conştient de faptul că, dacă nu acorda atenţia cuvenită - sau necuvenită - 
semnalelor lor de alarmă, s-ar putea considera că se complace în faţa 
subversiunii. Pe 22 octombrie, se plângea în jurnalul său: 


Membrii Cabinetului de război [...] nu sunt dispuşi să se calmeze în privinţa acestor 
chestiuni. Fiind convinşi că banii germani susţin societăţile [pacifiste şi revoluţionare], 
doresc să se asigure că poliţia face ceva. Sunt sigur că nu există bani germani, 
cheltuielile lor fiind acoperite de contribuţiile pe care le primesc de la fanatici. 


Raportul lui Thomson reuşea să demonstreze o conştientizare prudentă a 
pericolelor subversiunii finanţate de Germania şi oferea, în acelaşi timp, o 
concluzie liniştitoare. El i-a informat pe miniştri că banii germani nu fuseseră 
distribuiti nici pe scară largă, nici in mod eficient.» Alarmismul miniştrilor 
provenea, cel putin în parte, din tradiționala lipsă de cunoştinţe legate de tot 
ceea ce ţinea de activitatea de spionaj. Dacă ar fi putut privi situaţia într-o 


perspectivá pe termen lung, si-ar fi dat seama cá asa-zisa amenintare a 
subversiunii era adesea exagerată - mai ales pe timp de razboi.?”* 

Vestile despre Revoluţia Bolşevică din Rusia, din 7 noiembrie (25 octombrie, 
în calendarul tradiţional rusesc), au amplificat temerile miniştrilor legate de 
subversiunea bolşevică din Marea Britanie. Pe 30 octombrie, Kerenski i-a 
cerut lui Somerset Maugham să-l avertizeze pe Lloyd George că era puţin 
probabil ca guvernul său să supraviețuiască.” Totuşi, Maugham nu a putut să 
telegrafieze la Londra acest mesaj important de la ambasada britanică din 
Petrograd. Relaţiile sale cu ambasadorul Sir George Buchanan, care nu 
vorbea rusă, erau extrem de reci. In cartea de ficţiune a lui Maugham despre 
experienţele sale ca agent secret, Ashenden, Buchanan apare ca Sir Henry 
Witherspoon, care îl primeşte pe Ashenden (Maugham) „cu o răceală care ar 
fi facut să tremure şi un urs polar”. Raportul lui Maugham despre întâlnirea 
sa cu Kerenski nu a ajuns la Ministerul de Externe decât în data de 18 
noiembrie, la 11 zile după ce guvernul provizoriu fusese înlăturat de 
bolşevici.” 

Alarmismul din Ministerul de Externe a alimentat îngrijorările Cabinetului de 
război al lui Lloyd George, cauzate de ştirile de la Petrograd. Pe 12 noiembrie, 
acesta afirma cá bolşevismul a fost „acaparat si otrăvit de nemți pentru 
scopurile lor proprii”, pentru a submina efortul de război al Rusiei: „Nu este 
încă posibil să spunem care dintre liderii bolşevici au luat bani germani; fără 
îndoială, unii au luat, în timp ce alții sunt fanatici cinstiți”. Unii miniştri se 
temeau în mod inevitabil că si britanicii implicați în subversiuni luaseră banii 
germanilor. Secretarul de interne, Sir George Cave, bănuia că subversiunile 
finanțate de Germania fuseseră si mai răspândite decât ce raportase 
Thomson anterior. Astfel, a ordonat declanşarea unor „investigații 
suplimentare”, întreprinse de către un comitet mixt format din agenti MI5 si 
ofiteri din Divizia specială, care să includă verificarea documentelor 
confiscate în operaţiuni ale poliţiei de la societăți pacifiste şi revoluţionare, 
pentru a le identifica sursele de venit. Nici din investigaţiile efectuate de MI5, 
nici din cele ale Diviziei speciale nu au rezultat dovezi ale finanţării germane 
pentru pacifiştii şi revoluționarii britanici. Comentariile dezaprobatoare ale lui 
Thomson cu privire la Asociaţia Antiincorporare, transmise Cabinetului de 
război pe 13 decembrie, au fost tipice pentru atitudinea sa dispretuitoare faţă 
de pacifişti în general: „Documentele nu dezvăluie nicio dovadă a influenţei 
sau a sprijinului financiar al inamicului. Asociaţia este condusă necugetat de 
fanatici, iar influenţa sa în afara cercului celor care contestă serviciul militar 
obligatoriu pare să fie mică”. 

Cartea poştală trimisă de MI5 cu ocazia Anului Nou 1918 către cercul 
privilegiat din Whitehall şi nu numai a fost concepută pentru a demonstra că 
Vernon Kell a luat în serios ameninţarea subversiunii sovietice. Felicitarea, 
desenată personal de adjunctul lui Kell, Eric Holt-Wilson (inițialele sale în 
colţul din stânga jos) şi de către ilustrul Byam Shaw [identificat cu iniţiale în 
partea dreaptă jos), arată figura Subversiunii, răutăcioasă şi chircită, târându- 
se spre un ostaş britanic, îmbrăcat neverosimil ca un soldat roman care nu-şi 


374 [n anii 1820, 1830 si 1840, guvernele celor patru mari puteri continentale credeau în 
mod eronat că principala ameninţare la adresa supravieţuirii lor venea din partea 
revoluţionarilor de profesie. Vezi supra, pp. 449, 450, 458-459. (N.a.) 


375 Jeffery, MI6, p. 119. Includerea acestui episod şi a rechemárii sale de la Petrograd în 


cronologia relatării lui Maugham, scrisă din memorie cu aproape o jumătate de secol mai 
târziu, este imprecisă. Vezi Maugham, „Looking Back", partea a 2-a. (Nal 


dá seama de pericolul din spate, ochii lui privind in mod firesc spre orizontul 
„Dieu et Mon Droit" si spre Victorie în 1918. În acelaşi timp, MI5 e întruchipat 
ca o Britannia mascată, ce înfige un trident, marcat cu monograma sa 
secretă, în Subversiune, înainte ca aceasta să-l înjunghie pe războinicul 
britanic în spate. 

In ianuarie 1918, Kell a început o investigaţie cu privire la posibile activităţi 
subversive sovietice în fabricile de muniții, cerând comandanților forţelor de 
poliţie din ţară să: 


ne raporteze orice schimbare de atitudine a ruşilor cu privire la muniții, care ar fi 
denotată de: propagandă pacifistă sau antirăzboi, lipsa dorinţei de a continua să 
contribuie la producţia de muniţie, sau orice tendinţă activă de împiedicare a 
aprovizionării, fie prin restricționarea producţiei, fie prin distrugerea producţiei 
fabricilor. 


De fapt, comandanții forţelor de poliţie nu aveau nimic de descoperit. În 
ciuda alarmismului miniştrilor britanici şi francezi, subversiunea comunistă nu 
a reprezentat o ameninţare semnificativă pentru efortul de război al niciunuia 
dintre aliaţii occidentali. 

Acapararea puterii de către bolşevici a marcat totuşi un punct de cotitură 
important în istoria serviciilor de informaţii. Pe 20 decembrie 1917, la numai 
şase săptămâni după Revoluţia Bolşevică, a fost înfiinţată prima instituţie 
comunistă de securitate şi de informaţii, Comisia Extraordinară Panrusă 
pentru Combaterea  Contrarevoluţiei si  Sabotajului  (Vserossiiskaia 
Cerezviceainaia Kommisiia po Borbe s Kontrrevoliutiei i Sabotajem), mai 
cunoscută sub denumirea de „CEKA”, iar în 1918 a devenit nucleul central al 
structurii primului stat cu partid unic din lume. Ca şi introducerea impozitului 
pe venit în Marea Britanie, în 1799, a fost iniţial gândită doar ca soluţie 
temporară pentru a face fata unei opoziții la o scară la care Lenin nu se 
aşteptase niciodată. Motivul direct al înfiinţării comisiei a fost o grevă 
iminentă a funcţionarilor de stat. Lenin i-a scris directorului polonez al CEKA, 
Feliks Edmundovici Dzerjinski: „Burghezia e hotărâtă să comită cele mai 
cumplite crime”. Deşi agenţiile de informaţii ruseşti şi-au schimbat numele 
de mai multe ori în cele trei sferturi de secol al regimului sovietic, membrii lor 
au continuat să se numească ,cekisti" (Cekisti), iar salariile le erau plătite în 
data de 20, si nu pe 1, a fiecărei luni („Ziua Cekistului”), în cinstea zilei de 
înfiinţare a CEKA. Emblemele CEKA, scutul şi sabia - scutul, pentru apărarea 
Revoluţiei şi sabia, pentru a ucide duşmanii -, au fost menținute de toate 
agenţiile sovietice de securitate şi de informaţii care au urmat. În epoca lui 
Stalin, organizaţiile care au succedat CEKA au devenit cele mai mari, cele mai 
puternice şi cele mai brutale agenţii secrete în timp de pace din istoria 
Europei. 

Inainte de a prelua puterea, Lenin şi ceilalţi conducători bolşevici nu şi-au 
imaginat vreodată că ar avea nevoie de o agenţie de informaţii. Ei credeau cu 
tărie că propria lor revoluţie va declanşa o revoluţie internaţională ce va 
răsturna capitalismul mondial. In noua ordine mondială postrevolutionará, nu 
ar fi fost nevoie de diplomati conventionali, ca sá nu mai vorbim de spioni. 
Trotki a declarat la numirea sa în funcţia de comisar al poporului pentru 
afaceri externe după Revoluţia Bolsevicá: „Voi emite câteva proclamatii 
revoluţionare către popoarele lumii şi apoi voi închide afacerea”. A ordonat 
publicarea tratatelor secrete ale Rusiei ţariste cu aliaţii săi, apoi a anunţat: 
„Abolirea diplomaţiei secrete este condiţia de bază a unei politici externe 
onorabile, populare, cu-adevărat democratice”. Fără a-şi da seama, Troțki 
însuşi a abolit în mare măsură diplomaţia secretă pe când negocia Tratatul de 
la Brest-Litovsk cu Germania, încheiat în martie 1918. În timpul negocierilor 
premergătoare semnării tratatului, ataşatul militar britanic de la Moscova a 
avut acces la mesajele telegrafice interceptate dintre negociatorii ruşi din 
Brest-Litovsk (unde se afla cartierul general al armatei germane) şi guvernul 
bolşevic de la Petrograd. Telegramele erau copiate de adversarii politici ai 
bolşevicilor la biroul de telegraf din Moscova şi erau transmise diplomaților 
britanici. George Kennan, expert american în relaţiile cu Rusia, devenit 
ambasador la Moscova două decenii mai târziu, a concluzionat că, în mod 
intenţionat sau nu, principala sursă a telegramelor a fost lvan Zalkind, 
adjunctul lui Troțki.” Tratatul de la Brest-Litovsk, semnat pe 3 martie, a fost 
„cel mai umilitor sfârşit al unui război pentru ruşi de la invazia mongolă din 
secolul al XIll-lea”.: Un sfert din Imperiul Rus a trecut sub controlul 
Germaniei. Lenin a insistat că Rusia nu avea altă opţiune decât să accepte 
pretenţiile nemților. „Dacă nu ştii să te adaptezi", a spus el, „dacă nu esti 
înclinat să te târăşti pe burtă prin noroi, atunci nu eşti revoluţionar, ci o gură- 
spartă.” După Brest-Litovsk, Partidul Bolşevic şi-a schimbat numele în Partidul 


Comunist. Consiliul Comisarilor Poporului (Sovnarkom) si-a mutat sediul si 
capitala Rusiei de la Petrograd la Moscova. 

Initial, másurile aprobate de Sovnarkom pentru combaterea contrarevolutiei 
nu au fost violente: ,confiscarea proprietátilor, strámutarea, privarea de 
cartele [pentru ratii], publicarea listelor cu dusmani ai poporului etc." Cu 
toate acestea, arma principalá a CEKA a devenit rapid teroarea. Unul dintre 
locotenentii lui Dzerjinski, Martin lanovici Latsis, scria în ziarul CEKA, Krasnii 
Teror („Teroarea Rosie"): 


Nu luptăm împotriva indivizilor. Exterminám clasa burgheziei. În timpul anchetei, 
nu căutaţi dovezi că acuzatul a acţionat prin cuvânt sau faptă împotriva puterii 
sovietice. Prima întrebare pe care ar trebui să o puneţi este: „Cărei clase aparţine? 
Care este originea sa? Ce şcoli a făcut şi care îi este profesia?” Şi aceste întrebări ar 
trebui să stabilească soarta acuzatului. Aici se află semnificaţia şi esenţa Terorii Roşii. 


La fel ca Lenin, nici Dzerjinski, nici locotenentii săi nu erau persoane brutale. 
Ei au susţinut Teroarea Roşie pentru ceea ce considerau că sunt nevoile 
obiective ale luptei de clasă, mai ales după începutul războiului civil din mai 
1918 împotriva armatelor contrarevolutionare „albe”, care amenințau 
supraviețuirea regimului sovietic. Unii recruți ai CEKA s-au bucurat totuşi şi de 
ocazia de a-i brutaliza pe oamenii fostei clase conducătoare ţariste, şi de cea 
de a trece la acte de răzbunare personală. lakov Kristoforovici Peters, unul 
dintre primii adjuncti ai lui Dzerjinski, a recunoscut ulterior că „elemente 
murdare” încercau să se alăture CEKA. Unele dintre acestea au reuşit. 

Până în vara lui 1918, predilectia CEKA pentru instaurarea terorii a fost 
partial controlată de socialiştii revoluționari de stânga (eseri) de sprijinul 
cărora au depins iniţial bolşevicii. Unul dintre cei patru eseri numiţi în colegiul 
CEKA, Viaceslav Alekseevici Aleksandrovici, a devenit, pentru un timp, 
probabil cel mai influent adjunct al lui Dzerjinski. În martie 1918, 
revoluționarii socialişti de stânga au părăsit Sovnarkom în semn de protest 
faţă de Pacea de la Brest-Litovsk, dar, în mod surprinzător, au rămas în CEKA. 
Intr-adevár, în conformitate cu versiunea socialist-revolutionarilor, Dzerjinski a 
insistat să rămână, spunându-i conducătorului lor, Maria Spiridonova, că fără 
sprijinul lor „nu ar mai fi capabil să potolească impulsurile sângeroase din 
rândul [CEKA]". Atâta timp cât socialiştii revoluționari au rămas in CEKA, nu 
au existat execuţii autorizate pentru crime politice. Dzerjinski a avut o 
asemenea încredere în Aleksandrovici, încât, după mutarea la Moscova, i-a 
încredinţat principalele responsabilităţi administrative, pentru ca el să se 
poată concentra asupra activităţii operaţionale.» 

Germania a fost singura putere cu care regimul bolşevic a avut relaţii 
diplomatice formale după Brest-Litovsk. Pe 23 aprilie 1918, la Moscova s-a 
deschis o ambasadă germană, sub conducerea contelui Wilhelm Mirbach. 
Şase zile mai târziu, un membru al misiunii lui Mirbach a scris în jurnalul său: 
„Aici trebuie să fim mereu în stare de alertă din cauza agenţilor şi 
provocatorilor. Autorităţile sovietice au reînviat rapid fosta poliţie ţaristă 
Ohrana [...], cel putin la fel de mare şi cu un temperament şi mai nemilos, 
chiar dacă structura este oarecum diferită”. Infiltrarea în ambasada germană 
era responsabilitatea unei secţiuni de contraspionaj din CEKA, înfiinţată în 
luna mai, sub conducerea lui lakov Bliumkin, un socialist-revolutionar de 20 
de ani, probabil cel mai tânăr şef de secţie din istoria serviciilor secrete 
sovietice. Bliumkin a reuşit să infiltreze cu succes ambasada Germaniei prin 
recrutarea ca agent a contelui Robert Mirbach, o rudă austriacă a 
ambasadorului german care fusese prizonier de război in Rusia. În iunie, 


Mirbach a semnat un angajament pentru a furniza CEKA informatii din 
ambasadă. 

Decizia lui Dzerjinski de a-i încredința lui Bliumkin misiunea de infiltrare a 
ambasadei germane nu a fost inteleapta, deoarece socialist-revolutionarii se 
opuneau în continuare vehement Tratatului de la Brest-Litovsk. Pe 4 iulie, 
Comitetul Central al Partidului Socialist-Revolutionar a aprobat un complot de 
asasinare a ambasadorului german, crezând, cu naivitate, că astfel va pune 
capăt în mod dramatic „concilierii” bolşevicilor cu germanii, că va determina 
reluarea războiului pe Frontul de Est şi că va promova cauza revoluţiei 
mondiale. Misiunea de asasinare le-a fost încredinţată lui Bliumkin şi lui 
Nikolai Andreev, un fotograf socialist-revolutionar care lucra pentru el în 
CEKA. In dimineaţa zilei de 6 iulie, Bliumkin a pregătit un document cu antet 
CEKA, autorizându-se pe sine şi pe Andreev să discute cu ambasadorul 
german. Bliumkin l-a inclus apoi în complot pe Aleksandrovici, adjunctul 
socialist-revolutionar al lui Dzerjinski, care a aplicat sigiliul oficial CEKA pe 
document. In aceeaşi după-amiază, Bliumkin si Andreev au mers la ambasada 
germană şi au programat o întâlnire cu ambasadorul, sub pretextul de a 
discuta despre situaţia contelui Robert Mirbach. Bliumkin a susţinut mai târziu 
că el însuşi a tras focurile care l-au ucis pe ambasador, contele Wilhelm 
Mirbach. Totuşi, potrivit mărturiilor depuse de personalul ambasadei, după ce 
toate cele trei gloanţe trase cu revolverul lui Bliumkin au ratat ţinta, 
ambasadorul a fost doborât de Andreev.» 

Astfel, rolul CEKA de „sabie şi scut al Revoluţiei” s-a încheiat aproape în 
dezastru. In loc să asigure supraviețuirea primului stat comunist din lume, 
CEKA aproape că a devenit instrumentul distrugerii sale. Lenin i-a telegrafiat 
lui Stalin, spunându-i că uciderea lui Mirbach a adus Rusia „la un pas” de un 
nou război cu Germania. Asasinatul a fost urmat de o revoltă a socialist- 
revoluţionarilor, în cursul căreia sediul central al CEKA, închisoarea Lubianka 
din centrul Moscovei, a fost ocupat, iar Dzerjinski a fost luat ostatic. Dar 
socialist-revolutionarii nu aveau un plan coerent de campanie, iar revolta lor a 
fost înăbuşită în 24 de ore de trupele letone loiale comuniştilor. Pe 8 iulie, 
Dzerjinski, sancţionat, a demisionat la cerere de la conducerea CEKA, în timp 
ce o comisie de anchetă a desfăşurat o investigaţie, iar socialist-revolutionarii 
au fost epurati din CEKA. Până la repunerea în funcţie a lui Dzerjinski, pe 22 
august, CEKA devenise o agenţie exclusiv comunistă, iar utilizarea terorii 
împotriva opozanților politici nu mai era ingráditá de influenţa moderatoare a 
socialist-revolutionarilor. „Noi reprezentăm prin noi înşine teroarea 
organizată”, a spus Dzerjinski. „Acest lucru trebuie spus foarte clar.” 

Totuşi, în CEKA încă existau idealişti dispuşi să conteste brutalitatea 
măcelului împotriva „contrarevoluţiei”. Printre aceştia, însuşi directorul CEKA 
din Petrograd, Moisei Solomonovici Uritki, care i s-a plâns lui Dzerjinski, pe 30 
august, în legătură cu metodele folosite de un grup de cekişti pentru a 
smulge o mărturisire din partea lui Vsevolod Anasov, un suspect în vârstă de 
14 ani. La primul interogatoriu, Anasov a fost ameninţat că va fi împuşcat; la 
al doilea, anchetatorul a tras în el cu gloanţe oarbe; a treia oară, un glonţ 
adevărat a lovit o manta aşezată pe un scaun de lângă el. Lui Anasov i s-a 
spus că a fost semnat ordinul care prevedea execuţia sa a doua zi, în zori, 
însă acesta nu a fost pus în aplicare. Uritki i-a spus lui Dzerjinski, într-o 
scrisoare nepublicată: „Cred că astfel de metode de interogare sunt absolut 
inacceptabile, mai ales în cazul unor copii de 14 ani. Prin urmare, vă rog să 
investigati acest caz şi să-l trageţi la răspundere pe vinovat. Sper cá nu veţi 
refuza să mă informaţi asupra rezultatelor anchetei şi asupra deciziei pe care 


ati luat-o".» Uritki nu a mai apucat să afle rezultatul anchetei - dacă aceasta a 
avut loc vreodată. Mai târziu, în aceeaşi zi, 30 august, într-un atac fără 
legătură cu această situaţie, a fost asasinat de un cadet țarist. 

Curând după aceea, însuşi Lenin a fost împuşcat şi grav rănit de Fania 
(Dora) Kaplan, o socialist-revolutionara care suferea probabil de probleme 
psihice. Aceste două atacuri asupra unor lideri bolşevici au declanşat o 
domnie a terorii. În două zile, doar în Petrograd au fost executaţi peste 500 de 
deţinuţi politici. Chiar în timp ce se refăcea de pe urma rănilor, Lenin a 
ordonat: „Este necesar - şi urgent - să se pregătească teroarea în secret”. Pe 
5 septembrie 1918, decretul „Cu privire la teroarea roşie” ordona o campanie 
nemiloasă a CEKA împotriva contrarevolutiei.* Lenin a arătat un interes activ, 
deşi naiv, în aplicarea tehnologiei, dar şi a terorii pentru urmărirea 
contrarevolutionarilor. Desi numerosii săi biografi nu menţionează acest lucru, 
el susţinea ideea construirii unui electromagnet masiv pentru depistarea 
armelor ascunse, în timpul perchezitiilor la domiciliu. Dzerjinski s-a arătat 
politicos, dar neimpresionat. „Magneţii”, l-a informat el pe Lenin, „nu sunt de 
folos real în timpul percheziţiilor. l-am testat.” Dar a fost de acord să 
folosească, experimental, magneti de mari dimensiuni în speranţa de a-i 
înspăimânta pe contrarevolutionari pentru ca aceştia să-şi predea singuri 
armele. Experimentul a fost abandonat în scurt timp. 

Pe parcursul războiului civil, Ceka a pretins că a descoperit şi împiedicat o 
serie de conspirații majore ale guvernelor occidentale şi ale agenţiilor lor de 
informaţii ce urmăreau răsturnarea regimului bolşevic. Cel mai cunoscut 
dintre conspiratorii occidentali de la Moscova a fost Robert Bruce Lockhart, 
diplomat britanic de rang inferior şi figură centrală în stângaciul „Complot al 
emisarilor” (numit uneori şi „Complotul lui Lockhart”), care a fost infiltrat şi 
împiedicat cu uşurinţă de CEKA. Mai târziu, cu exagerarea-i caracteristică, 
KGB a susţinut că această „lovitură zdrobitoare dată de cekişti conspiratorilor 
echivala cu o victorie într-o importantă bătălie militară”.* In realitate, 
„complotul emisarilor” nu era o coaliţie a guvernelor capitaliste, ci o invenţie 
copilărească a unui grup de diplomaţi si agenti secreti occidentali, cu o 
viziune politică naivă, lăsaţi să acţioneze pe cont propriu în primul an haotic al 
guvernării bolşevice. 

Deşi arestaţi după ce complotul a fost dezvăluit public, Lockhart şi alte 
oficialități britanice au primit permisiunea să se întoarcă la Londra în 
octombrie 1918, în schimbul eliberării demnitarilor sovietici închişi în Marea 
Britanie, printre care se afla şi viitorul comisar pentru afaceri externe Maksim 
Litvinov. Memoriile lui Lockhart conţin o relatare extraordinară (şi probabil 
autentică) a ultimei sale întâlniri dinainte de a se întoarce acasă cu lakov 
Peters, directorul-adjunct al CEKA. „Am o favoare să îţi cer”, a spus Peters. 
,Vrei să-i dai această scrisoare soţiei mele englezoaice?" Pentru a-l ajuta pe 
Lockhart să-i identifice soţia, Peters îi dăduse câteva fotografii, dar apoi s-a 
răzgândit. „Nu”, a spus el, „nu te voi deranja. De îndată ce vei ieşi de aici, mă 
vei blestema si ocárí ca pe cel mai rău duşman al tău.” Lockhart i-a spus lui 
Peters să nu se prostească, a luat scrisoarea şi i-a dat-o doamnei Peters după 
întoarcerea sa în Anglia. Este puţin probabil ca Lockhart să fi ştiut cât de 
violentă fusese cariera lui Peters de revoluţionar sub acoperire în Londra 
antebelică. Deşi detaliile rămân neclare, Peters a fost implicat în asasinarea 


mai multor poliţişti în 1910, înainte de celebrul „asediu de pe Strada 
Sidney”?’°, in care s-a implicat şi secretarul de interne Winston Churchill.” 

Cel mai pitoresc agent secret dintre cei care au încercat să înlăture în 
primele zile regimul bolşevic a fost aşa-numitul „as al spionilor” britanici 
Sidney Reilly, ale cărui isprăvi au oscilat între aventură şi farsă. Cu bravada 
caracteristică, Reilly şi-a anunţat sosirea la Moscova pe 7 mai, mergând direct 
la porţile Kremlinului, anunțând gărzile cá este trimisul lui Lloyd George si 
cerând să-l vadă personal pe Lenin. In mod uimitor, chiar a reuşit să ajungă 
până la unul dintre aghiotantii lui Lenin, Vladimir Bonci-Bruevici, care, în mod 
firesc, a rămas năucit. Comisariatul pentru Afaceri Externe l-a sunat pe 
Lockhart să întrebe dacă vizitatorul lui Bonci-Bruevici era un impostor. 
Lockhart a recunoscut mai târziu că „era cât pe ce să se scape şi să spună că 
[Reilly] trebuie să fi fost vreun impostor rus ce se dădea drept englez sau un 
nebun”. Când a aflat de la Ernest Boyce, şeful biroului MI1c, cá Reilly era 
agent britanic, Lockhart şi-a pierdut cumpătul, l-a chemat pe Reilly în biroul 
său, „l-a certat ca pe un elev şi l-a ameninţat că îl trimite acasă”. Dar, a 
povestit Lockhart, Reilly a venit cu „scuze atât de ingenioase, că până la urmă 
m-a făcut să râd”. Probabil cel mai comic din multele planuri ale lui Reilly care 
n-au fost puse în practică era un plan de a-i captura pe Lenin si pe Troțki, 
cărora să le scoată pantalonii şi „lenjeria” şi să-i facă de râs în public, 
plimbându-i pe străzi îmbrăcaţi doar în cămaşă.” 

infiltrarea CEKA în „Complotul emisarilor” şi în grupurile 
,contrarevolutionare” ruseşti s-a datorat in mare parte imitării tehnicilor 
folosite de Roman Malinovski si de alti agenti de infiltrare taristi.^ Dmitri 
Gavrilovici levseev, autorul a douá dintre primele manuale operative ale 
CEKA, ,,Preceptele de bază ale activităţilor de informaţii” si „Scurte 
instructiuni pentru CEKA despre desfásurarea activitátilor de spionaj", isi 
intemeia scrierile pe studiul detaliat al metodologiei Ohranei. Desi CEKA a fost 
„un organism pentru clădirea dictaturii proletariatului”, levseev insista - ca şi 
Dzerjinski - că nu trebuie să ezite să înveţe din experienţa agenţiilor 
,burgheze" de informaţii.“ 

Prioritátile din prima perioadă ale CEKA erau în mare măsură interne. CEKA 
era, după cum spunea Dzerjinski, „un organism pentru reglarea revoluţionară 
a conturilor cu contrarevolutionarii", o etichetă aplicată din ce în ce mai mult 
tuturor oponenților bolşevici şi „duşmanilor de clasă”. Memorialul construit în 
apropiere de Lubianka în ultimii ani ai epocii sovietice pentru a comemora 
„victimele opresiunii totalitare” constă într-un bloc mare de granit, luat nu din 
Gulagul lui Stalin, ci dintr-un lagăr de concentrare înfiinţat de Lenin în toamna 
lui 1918 pe insula Solovetki din Marea Albă.*” Mulţi cekisti au considerat 
brutalitatea contra duşmanilor de clasă drept virtute revoluţionară. Conform 
unui raport al CEKA din Morşansk: „Cel care luptă pentru un viitor mai bun va 
fi nemilos faţă de duşmanii săi. Cel care caută să îi protejeze pe oamenii 
săraci îşi va împietri inima si va deveni crud şi nemilos”. 

Când a acceptat tratatul umilitor cu Germania de la Brest-Litovsk, Lenin a 
insistat asupra faptului că nu era decât un obstacol temporar, care va fi 
înlăturat de valul revoluţiei ce înainta inexorabil în Europa. În acest caz însă, 


376 Schimb de focuri petrecut în ianuarie 1911 pe strada Sidney din East End, între forţele 
de ordine şi doi revoluționari letoni, în urma unei tentative de jaf la o bijuterie. (NEI 


377 Deşi „Gulag” a fost oficial acronimul organizaţiei care a condus sistemul de lagăre de 
deţinuţi, Administraţia Principală a Lagárelor Corecţionale, termenul este folosit frecvent 
pentru a indica lagărele de detenţie. ( N.a.) 


Brest-Litovsk a fost eliminat dupá numai opt luni nu de valul revolutionar, ci 
de victoria Aliatilor pe Frontul de Vest. Deoarece prezenta fortelor germane 
nu mai era necesară în est, în martie 1918 Germania avea pe Frontul de Vest 
cu 20 de divizii mai mult decât aveau Aliaţii în total. Ludendorff stia foarte 
bine că acest avantaj nu poate dura. În martie 1918, pe frontul Aliaților lupta 
tot o singură divizie americană, alte trei aflându-se în zonele de instruire. 
Imediat ce forţele americane începeau să ajungă în număr mare în Franţa, 
situaţia avea să se schimbe, iar Aliaţii ar fi putut să se aştepte să câştige 
războiul fie şi numai datorită trupelor numeroase. Ludendorff a ajuns, prin 
urmare, la concluzia că Germania trebuie să mizeze pe o ultimă ofensivă 
totală înainte de a-şi pierde avantajul numeric. 

În 1918, Haig şi generalul de brigadă Edgar Cox - care, după un scurt 
interregn, i-a urmat în funcţie, în ianuarie, generalului de brigadă John 
Charteris la şefia Departamentului de informaţii al Marelui Cartier General 
(GHQ) - dispuneau de informaţii despre Frontul de Vest mai bune ca 
niciodată. La cei 35 de ani ai săi, se pare că Edgar Cox a fost cel mai tânăr 
general de brigadă din armata britanică - un semn al prioritátii acordate 
activităţii de evaluare a informaţiilor - şi că se număra printre cei mai 
înzestrați ofiţeri de informaţii militare britanici din timpul războiului. Sosirea 
sa la GHQ a contribuit mult la restabilirea statutului şi moralului personalului 
din serviciile de informaţii. În primăvara lui 1915, a fost primul care a întocmit 
o descriere a structurii armatei germane, devenită ulterior un manual de bază 
pentru toţi ofiţerii britanici de informaţii de pe Frontul de Vest. In ianuarie 
1918, el a introdus primele rezumate săptămânale de informaţii la GHQ, care 
includeau previziuni privind planurile operaţionale germane.” 

O mare parte din ultimul an de război, cea mai valoroasă sursă britanică de 
informaţii a fost reţeaua de agenţi care supraveghea mersul trenurilor din 
Belgia ocupată, cunoscută sub denumirea de La Dame Blanche, după 
legendara Lady White a Hohenzollernilor, a cărei apariţie se spunea că ar fi 
vestit căderea dinastiei. Numărul agenţilor, majoritatea patrioţi belgieni, care 
furnizau informaţii importante despre mişcările de trupe germane, a crescut 
de la 129, în iulie 1917, la 408, în ianuarie 1918 şi la 919 la data Armistițiului. 
Căpitanul Henry Landau de la Milc, care coordona din Olanda reţeaua, le 
scria în ianuarie 1918 conducătorilor acesteia: „Nu există nicio îndoială că, în 
acest moment critic, sunteţi de departe cea mai prolifică sursă de informaţii a 
Aliaților, iar rezultatele pe care le aveţi sunt de o valoare inestimabilă”. Unele 
informaţii transmise către Cox prin La Dame Blanche se refereau la pregătirile 
pentru ultima mare ofensivă germană, începută în martie 1918.» La sfârşitul 
anului, La Dame Blanche şi alţi agenţi care supravegheau căile ferate au 
dezvăluit transferul a 40 de divizii germane din Rusia şi România către Frontul 
de Vest. În cursul lunii februarie, misiunile de recunoaştere aeriană au 
identificat prelungiri aproape zilnice ale reţelei de căi ferate uşoare. Pe 16 
februarie, generalul de brigadă Cox a declarat, într-o conferinţă a 
comandanților armatei britanice prezidată de Haig, că trebuie „să fie pregătiţi 
să facă faţă unui atac foarte periculos în orice moment”. Potrivit lui Haig: „Toţi 
s-au declarat încrezători în capacitatea de a-şi menţine poziţia pe front”. Apoi, 
la începutul lunii martie, le-au parvenit informaţii că unităţile germane de 
artilerie din Anvers şi Liege, împreună cu „Forţa D”, un nou corp de trupe de 
şoc, erau în mişcare. Cox era convins că ofensiva va începe în decurs de o 
lună. Deşi Haig a acceptat prognoza lui Cox, a rămas, ca de obicei, extrem de 
optimist în privinţa rezultatului, „temându-se doar că inamicul ar putea 


considera frontul nostru atât de solid, încât va ezita să-şi angajeze armata în 
atac, pentru cá va fi aproape sigur că va suferi pierderi foarte grele”. 

Atacul german a început pe 21 martie, aproape exact în momentul prezis de 
Cox, care a avut dreptate şi în legătură cu intensitatea luptelor. Comandantul 
Armatei a Cincea, generalul Sir Hubert Gough, i-a spus adjunctului lui Cox: 
„Aţi avut dreptate, perfectă dreptate, şi vă mulţumesc”. Şi Haig i-a telefonat 
lui Cox pentru a-l felicita, dar a supraestimat capacitatea forţelor sale de a 
rezista atacului. De la începutul războiului de tranşee, cu peste trei ani 
înainte, armata germană nu avansase niciodată mai mult de 16 kilometri într- 
o singură operaţiune. În urma ofensivei declanşate pe 21 martie, forţele 
germane au avansat însă peste 60 de kilometri în câteva zile. Al doilea val al 
ofensivei, declanşat pe 9 aprilie la Artois, a permis armatei germane să 
avanseze 16 kilometri în trei zile. În acel moment, Haig a făcut o altă eroare. 
Convins că nemţii vor lansa un atac asupra crestei Vimy, ţinta pe care ar fi 
ales-o el în locul lor, nu a luat în seamă rapoartele de recunoaştere aeriană 
care indicau, în mod corect, un atac într-o zonă aflată mai la sud. Pe 11 
aprilie, Haig a publicat celebrul Ordin de Zi: „Cu spatele la zid şi credinţa în 
justetea cauzei noastre, fiecare dintre noi trebuie să lupte până la capăt”. 
Înainte de cel de-al treilea şi ultimul val al ofensivei germane, pe 27 mai, 
serviciile de informaţii ale Marelui Cartier General au interpretat eronat, la 
început, intenţiile inamicului. Până pe 24 mai, Cox încă se aştepta ca atacul 
să aibă loc în sectorul Albert-Arras. Insă pe 26 i-a raportat lui Haig că patru 
divizii inamice însoţite de artilerie grea se deplasau la sud, din Belgia spre 
Laon, oraş aflat în partea controlată de Germania a sectorului de front Chemin 
des Dames - informaţie coroborată de o scrisoare capturată a unui soldat 
german, care povestea despre un atac iminent pe Chemin des Dames. Haig 
considera un astfel de atac destul de probabil. Totuşi, mareşalul Ferdinand 
Foch, care devenise, pe 14 aprilie, primul „comandant suprem al armatelor 
aliate din Franţa”, nu a acordat credit informaţiei, iar pe 27 mai a fost luat 
prin surprindere.» 

Cox s-a înecat în mod tragic, la sfârşitul lunii august, la Le Touquet. Cu 
câteva zile mai devreme, îi spusese lui Marshall-Cornwall cá este „deprimat 
de faptul că Douglas Haig părea să-i ignore recomandările în privinţa 
informaţiilor secrete şi avea în schimb încredere în iluziile lui Charteris".* 
Indiferent dacă suspiciunile lui Cox despre influenţa lui Charteris erau corecte 
sau nu, Haig avea dreptate să creadă că Germania nu mai avea nicio şansă 
de victorie. Optimismul său imbatabil, care până atunci fusese uneori doar o 
vulnerabilitate, a devenit extrem de important pentru cauza Aliaților. Gandind 
retrospectiv, cele trei valuri ale atacului german ar putea fi considerate nu o 
strategie cu şanse serioase de succes, ci un pariu disperat pe o victorie pe 
termen scurt, ca singură cale de a preveni o înfrângere pe termen lung: o 
înfrângere devenită inevitabilă în condiţiile în care, dacă războiul se prelungea 
în 1919, pe Frontul de Vest ar fi ajuns 5 000 000 de soldaţi americani, iar 
blocada navală aliată înregistra tot mai multe succese. Forţele germane nu 
dispuneau de resursele necesare pentru a continua, sau măcar pentru a 
menţine, succesele anterioare. 

Cele mai clare dovezi ale răsturnării de situaţie au provenit în principal de la 
serviciile franceze de informaţii, şi nu din partea celor britanice. In timpul 
ofensivei, armata germană a recurs tot mai mult la transmisiuni radio către 
avanposturi, iar interceptarea comunicaţiilor a devenit mai simplă decât în 
timpul războiului din tranşee. Cu toate acestea, în ajunul ofensivei, nemţii au 
introdus noul cifru ADFGX (mai târziu modificat ca ADFGVX), de care şeful 


Biroului francez de cifrare, colonelul Francois Cartier, s-a temut initial cá nu va 
putea fi descifrat. Cifrul a fost decriptat de Georges Painvin, un tânăr în vârstă 
de 32 de ani care dispunea de cunoştinţe enciclopedice, absolvise pe locul al 
doilea din an la Ecole Polytechnique, predase paleontologie la Ecole Nationale 
Supérieure des Mines şi cástigase premiul întâi ca violoncelist la 
Conservatorul din Nantes. Painvin a fost cel mai mare criptanalist francez de 
la Antoine Rossignol (ale cărui realizări nu îi erau probabil cunoscute), din 
secolul al XVII-lea. Pe 2 iunie 1918, a decodificat un mesaj radio de la 
Cartierul General german către cele 18 corpuri de armată, din care reieşea că 
forţele germane erau disperat de suprasolicitate. Mesajul, care a devenit 
cunoscut de Bureau du Chiffre drept „Radiogramme de la Victoire”, cuprindea 
instrucţiunile: „Trimiteţi urgent muniții Stop chiar si în timpul zilei dacă nu se 
văd”. Avertizati de planurile pentru un atac german asupra liniilor cuprinse 
între Montdidier şi Compiegne, lansat pe 9 iunie, francezii au opus rezistenţă. 
Pentru prima data de la începerea ofensivei pe 21 martie, Ludendorff a fost 
obligat să suspende o operaţiune, înainte de a-şi atinge obiectivul.: Secretul 
„Radiogramme de la Victoire” a fost extrem de bine păstrat. Colonelul Fritz 
Nebel, inventatorul neamt al cifrului ADFGX, a descoperit abia în 1967 că 
acesta a fost decriptat.* 

Deşi francezii au fost nevoiţi să reziste şi altor atacuri germane în iunie, 
sorții bătăliei s-au schimbat în mod decisiv în favoarea Aliaților. Cu toate 
acestea, nu francezii, ci Haig a tras concluziile corecte din informaţiile despre 
prăbuşirea ofensivei germane. Nici chiar după marea victorie britanică de la 
Amiens din 8 august 1918, pe care Ludendorff a numit-o mai târziu „ziua 
neagră a armatei germane în istoria războiului”, Foch nu a prevăzut o victorie 
decisivă până în aprilie 1919. Haig a fost convins că, dimpotrivă, războiul ar fi 
putut fi câştigat în toamna lui 1918, înainte ca inamicul demoralizat să aibă 
ocazia să-şi revină. Evaluările lui Cox erau mult mai precaute. În parte 
deoarece Charteris exagerase problemele legate de moralul scăzut al forţelor 
germane, pe baza utilizării selective a dovezilor obţinute de la prizonierii de 
război, Cox n-a încercat, înainte de moartea sa prematură, să analizeze 
moralul miilor de soldati germani capturați (13 000 doar pe 8 august). Haig a 
înţeles mult mai bine decât Cox importanţa militară a scăderii moralului 
armatei germane.* 

In ultimul an de război, informaţiile au jucat un rol chiar mai important în 
Orientul Mijlociu decât pe Frontul de Vest. SIGINT a fost esenţial în campania 
în urma căreia lerusalimul a fost cucerit de la turci de generalul Sir Edmund 
(ulterior mareşal viconte) Allenby, primul cuceritor creştin al oraşului după 
multe secole, care şi-a arătat respectul pentru Oraşul Sfânt descălecând şi 
intrând pe jos pe Poarta Jaffa, pe 11 decembrie 1917. Studiul deschizător de 
drumuri al lui Yigal Sheffy asupra rolului informaţiilor secrete în timpul 
campaniei lerusalimului a arătat că Allenby considera SIGINT „practic singura 
sursă de informaţii actualizate” într-un moment în care „recunoaşterea 
aeriană era limitată din cauza condiţiilor meteo de iarnă, iar informaţiile 
primite de la prizonieri [turci] deveneau repede depásite". 

Recunoaşterea aeriană a avut un rol mult mai important în următoarea 
ofensivă de amploare a lui Allenby în Palestina - la Megiddo (cunoscut cel mai 
bine ca Armagedon, câmpul de luptă profetit în Apocalipsă), în septembrie 
1918. Forţele lui Allenby aveau 100 de aeronave în stare de funcţionare, cu 
mult mai multe decât cele 15 avioane germane trimise în sprijinul aliaţilor 
turci. Inainte de bătălie, RFC a facut 42 000 de fotografii ale teritoriului 
inamic, împiedicând şi operaţiunile inamice semnificative de observare a 


mişcărilor de trupe ale lui Allenby. SIGINT a fost din nou sursa principală de 
informaţii pentru Allenby, convingându-l că turcii nu aveau nicio bănuială cu 
privire la planul său de atac la Megiddo. După bombardamentul iniţial de 
artilerie şi atacul de infanterie, cavaleriile australiană, britanică, indiană şi 
neozeelandeză aflate sub comanda lui Allenby au trecut prin liniile turceşti, au 
capturat Damascul şi au înaintat spre Alep, în nordul Siriei. Megiddo este 
amintit ca ultima mare victorie a cavaleriei în războiul modern. Trei armate 
turceşti şi unităţile germane de sprijin au fost nevoite să se retragă, întregul 
Levant intrând sub control britanic. 

Totuşi, rezultatul războiului a fost hotărât pe Frontul de Vest. O parte a 
motivului pentru care Haig era optimist cu privire la faptul că războiul ar 
putea fi câştigat în 1918 a fost că forţele americane soseau în număr tot mai 
mare. Începând cu 12 septembrie, peste jumătate de milion de soldaţi 
americani, aflaţi sub comanda generalului John J. „Black Jack" Pershing, au 
luptat în bătălia de la Saint-Mihiel, cea mai amplă operaţiune ofensivă din 
istoria americană. În timpul ofensivei Meuse-Argonne, care a început pe 26 
septembrie si a continuat până la Armistitiu, Pershing a comandat mai mult 
de un milion de militari americani şi francezi.” 

În 1918, aliaţii occidentali au schimbat mai multe informaţii secrete decât 
oricând, în special prin intermediul Comisiei interaliate, din care, începând din 
august, făceau parte şi americanii.» „Relaţia specială” dintre serviciile 
britanice şi americane de informaţii, adesea considerată un produs al celui 
de-al Doilea Război Mondial, fusese deja bine definită în ultimele etape ale 
Primului Război Mondial. Înainte de a părăsi statul-major al lui Haig, Charteris 
La educat pe tânărul (mai târziu faimos) criptanalist american William F. 
Friedman, care a devenit criptograful personal al generalului Pershing. In 
mare parte datorită influenţei lui Charteris, Friedman a menţinut în timpul 
războiului o legătură mai strânsă cu operaţiunile SIGINT britanice decât cu 
cele franceze.» Aproape cu certitudine fara să fie la curent cu succesele 
obţinute de britanici în privinţa decriptării comunicaţiilor dintre preşedintele 
Wilson şi colonelul House“, mai târziu a fost un susţinător important al 
colaborării în materie de SIGINT în timpul celui de-al Doilea Război Mondiale 

Rolul principal în dezvoltarea relaţiei speciale cu Statele Unite în domeniul 
informaţiilor a fost preluat de Milc. În timp ce Sir William Wiseman a 
continuat să-şi petreacă o mare parte din timp cultivând relaţia cu colonelul 
House,“ biroul MI1c din New York, condus de adjunctul sáu, Norman Thwaites, 
a devenit partener dominant într-o alianţă informală cu majoritatea agenţiilor 
din comunitatea fragmentată de informaţii americană. In martie 1918 se 
lăuda că: 


Deoarece acest birou existe [sic] de mai mult timp decât oricare dintre celelalte 
organizaţii de investigaţii şi informaţii, este în mod firesc considerat ca fiind cea mai 
bună sursă de informaţii provenite de la cadre cu experienţă. Există o cooperare 
completă între acest birou şi 

1. Serviciul de Informaţii Militare al Statelor Unite; 

2. Serviciul de Informaţii Navale; 

3. Serviciul Secret al SUA; 


4. Departamentul de Poliţie din New York; 


5. Serviciul de Informaţii al Poliţiei; 


6. Biroul Vamal al SUA; 
7. Liga Americaná de Protectie si organizatii civice similare; 
8. Departamentul de Justitie al SUA, Biroul de Investigatii. 


[...] Toti aceştia obişnuiesc să ne sune sau să ne viziteze biroul zilnic. Au acces, sub 
supraveghere, la dosarele noastre şi suntem pregătiţi să le oferim toate informaţiile 
de care dispunem. Pe de altă parte, ei sunt la fel de pregătiţi să procedeze tot aşa, iar 
spiritul de cooperare amicală face ca săptămâna să fie extrem de plăcută şi, 
îndrăznesc să cred, utilă. 


[...] În ceea ce priveşte „agenţii şi anchetele”, ar putea fi posibil să ne reducem 
activităţile şi să lăsăm aceste aspecte pe seama birourilor americane de informaţii, 
dar sediul [MI1c] de la Londra ne trimite frecvent chestionare care nu privesc în 
niciun fel America. De asemenea, avem posibilitatea de a obţine informaţii pe care 
SUA nu le au. Luni de zile, maiorul Thwaites a fost singurul ofiţer de informaţii din 
New York care putea să vorbească şi să citească în limba germană. El a petrecut 
multe nopţi la sediul poliţiei etc. analizând documente capturate de la inamic. 
Niciunul dintre Birourile din SUA nu are angajaţi de origine germană, în timp ce acest 
birou are câţiva agenti nemți de încredere, cunoscuţi în cercurile inamice. Acest birou 
a furnizat adresele tuturor persoanelor reţinute săptămâna trecută, pe când 
autorităţile din SUA erau nedumerite.® 


Dacă preşedintele Wilson ar fi ştiut cá Mllc a desfăşurat pe pământ 
american operaţiuni „care nu priveau în niciun fel America” şi că şi-a angajat 
propriii „agenţi demni de încredere” în Statele Unite, încrederea lui în 
Wiseman ar fi fost cu siguranţă compromisă. Dar Wilson nu ştia. Wiseman i-a 
raportat lui Cumming, cu două luni înainte de Armistitiu: „cooperarea noastră 
cu numeroasele secţii de informaţii ale guvernului SUA a fost întotdeauna 
extrem de cordiala si, cred, de valoare [...]. Nu au ştiut niciodată detalii 
despre organizaţia noastră şi nu le cunosc nici până în ziua de azi".* 

În vara lui 1918, Wiseman considera că principalul său rol în activitatea de 
informaţii era să menţină „o legătură strânsă” cu Inquiry, un grup de experti 
înfiinţat de House la cererea lui Wilson, pentru a analiza problemele politice şi 
teritoriale care ar fi putut să apară la conferinţa de pace. In iulie, el i-a scris 
lordului Reading, care îi luase locul nepopularului ambasador Spring Rice la 
începutul lui 1918: „Trebuie să vă fie destul de clar că, atunci când sunt la 
New York, ocup, practic, poziţia de secretar politic al lui House. Cred că îmi 
arată tot ce primeşte şi discutăm împreună fiecare problemă care apare”. 
Wiseman a raportat că a obţinut acces la „mare parte din datele pe care le 
vor folosi delegaţii americani la Conferinţa de Pace”.s 

În acelaşi timp, „Blinker” Hall a depus eforturi ieşite din comun ca să-l 
influenţeze pe tânărul şi impresionabilul secretar-adjunct al marinei şi viitor 
preşedinte al SUA, Franklin D. Roosevelt, care răspundea de serviciile de 
informaţii navale din SUA. Întâlnirea lui Roosevelt cu Hall, în timpul unei vizite 
la Londra în vara lui 1918, a avut un efect profund asupra lui si i-a influenţat 
atitudinea faţă de serviciile britanice de informaţii la începutul celui de-al 
Doilea Război Mondial. „Serviciul lor de informaţii este mult mai dezvoltat 
decât al nostru”, a scris el după vizită, „şi asta pentru că este parte 
integrantă a biroului de operaţiuni.” Ceea ce l-a frapat pe Roosevelt cel mai 
mult a fost succesul aparent uimitor al agenţilor secreti ai Amiralității. Inca 
dorind să ţină secret faţă de aliaţii săi americani cât de multe informaţii 
fuseseră obţinute prin SIGINT, şi nu prin HUMINT, Hall a pus la cale o 
operaţiune de inducere în eroare elaborată. In timp ce discuta cu Roosevelt 


despre mişcările de trupe germane, Hall, clipind probabil energic, aşa cum 
făcea în momentele sale de entuziasm, i-a spus dintr-odată interlocutorului 
său: „O să-l rog pe tânărul din celălalt capăt al camerei să vină aici. Nu-i voi 
spune numele. Vreau să-l întrebaţi unde era acum 24 de ore”. Când Roosevelt 
l-a întrebat, tânărul a răspuns: „Eram în Kiel, domnule”. Secretarul-adjunct a 
fost pe cât de uluit îşi dorise DNI să fie. Hall i-a explicat apoi că spionii 
britanici treceau în fiecare noapte graniţa germano-daneză, mergeau cu 
barca pe insula Sylt şi, de acolo, cu hidroavionul spre Harwich. Roosevelt a 
fost profund impresionat. Nici până a murit nu şi-a dat seama că fusese 
păcălit de o înşelătorie de-a lui Hall. 

In timp ce Roosevelt se întâlnea cu Hall la Londra, entuziasmul lui Woodrow 
Wilson pentru compania lui Wiseman se extindea şi la vacantele de vară. Într- 
o vacanţă de o săptămână petrecută la Magnolia în august, preşedintele lua 
prânzul de cele mai multe ori la reşedinţa de vară a lui House, cu acesta şi cu 
Wiseman. In fiecare seară, Wiseman si House luau cina la familia Wilson. Desi 
Wiseman, cu tactul său obişnuit, aştepta să discute problemele de război şi 
pace doar când aceste subiecte erau abordate de preşedinte, putea să 
prezinte la Londra, destul de detaliat, părerile lui Wilson cu privire la cele mai 
multe dintre „problemele zilei”. Cel mai important subiect al discuţiilor 
săptămânii a fost legat de planurile lui Wilson pentru o nouă ordine mondială 
bazată pe Liga Naţiunilor. Este greu de imaginat că Wilson ar fi ales să-şi 
petreacă atât de mult din concediu stând de vorbă cu vreun ofiţer american 
de informaţii, sau chiar cu Lansing, sau cu majoritatea membrilor 
administraţiei sale. După Wiseman, niciun alt ofiţer de informaţii britanic nu a 
petrecut atât de mult timp discutând politică (sau purtând orice fel de discuţii) 
cu preşedintele Statelor Unite. Arthur C. Murray, de la Departamentul de 
Informaţii Politice al Departamentului de Externe, i-a scris lui Wiseman după 
întoarcerea lui din Magnolia: „Sunt sigur că importanţa orelor pe care le-aţi 
petrecut împreună cu House şi cu preşedintele nu este exagerată”. Wiseman 
era de acord. S-a lăudat în septembrie: „House şi preşedintele au ajuns să mă 
considere ca fiind, probabil, sursa lor principală de informatii".* 

In ciuda interesului lui Wilson faţă de unele informaţii furnizate de Wiseman 
şi de Hall, preşedintele nu a acordat prea multă atenţie organizării şi 
funcţionării propriilor agenţii de informaţii. Imediat după declaraţia de război 
împotriva Germaniei, Lansing a încercat să-l facă să înţeleagă „importanţa 
foarte mare” a „coordonării activităţii serviciilor secrete ale acestui guvern”. 
In ciuda încercării lui Polk de a organiza „un birou de clearing” pentru 
informaţii în cadrul Departamentului de Stat, Lansing a relatat că rămâneau 
două obstacole serioase: separarea dintre serviciile de informaţii externe şi 
interne şi „invidia extremă” dintre cele două agenţii interne, Serviciul Secret 
şi Biroul de Investigaţii (ulterior FBI). Lansing a propus soluţionarea acestor 
probleme, plasând toate agenţiile de informaţii „sub controlul general al unui 
om eficient” (eventual el însuşi) din cadrul Departamentului de Stat. Cu 
toate acestea, Wilson tot nu era dispus nici să-i delege secretarului de stat 
problema coordonării serviciilor de informaţii, nici să o preia el însuşi. Deşi 
accepta necesitatea monitorizării politicii germane şi a operaţiunilor interne 
de subminare a efortului american de război, ideea unei comunităţi de 
informaţii americane, consolidate şi coordonate, părea să contravină în 
asemenea măsură viziunii sale asupra unei lumi postbelice a diplomaţiei 
deschise, încât nu se putea hotări să facă faţă problemelor legate de 
culegerea de informaţii în timp de război. Consecința intrării în Primul Război 
Mondial, la care s-a adăugat lipsa unei direcţii a Casei Albe, a fost o 


dezvoltare rapidá, dar necoordonatá, a agentiilor americane de informatii 
fragmentate.“ 

Deşi spre deosebire de ceilalţi combatanți majori, Statele Unite tot nu aveau 
o agenţie specializată de spionaj extern, războiul a dus la creşterea 
accelerată a numărului angajaţilor din agenţiile de informaţii navale şi 
militare, foarte redus înainte de război. Până la data Armistițiului, personalul 
permanent al Biroului de Informaţii Navale fusese suplimentat cu aproape 3 
000 de rezervişti şi voluntari. În august 1918, serviciul de informaţii militare a 
devenit una dintre cele patru divizii ale Statului-Major al Departamentului de 
Război; Divizia pentru informaţii militare, care avea trei angajaţi în 1916, a 
ajuns la 1 441 în 1918. Cea mai importantă inovaţie în domeniul serviciilor de 
informaţii militare în perioada războiului a fost înfiinţarea primei agenţii 
SIGINT specializate americane. În iunie 1917, Herbert Yardley, un funcţionar 
de cifru în vârstă de 28 de ani de la Departamentul de Stat, care mai târziu a 
susţinut că şi-a neliniştit superiorii pentru cá a decriptat un cod prezidential?”®, 
a fost avansat la gradul de locotenent (şi ulterior de maior) şi i s-a încredinţat 
conducerea unei noi unităţi de cifrare a informaţiilor militare, MI-8. Pe 
parcursul anului următor, MI-8 a elaborat sisteme noi de coduri şi cifruri 
pentru uz militar, a tradus mesajele străine în diverse tipuri de stenografie 
transmise de cenzori, a produs substanţe chimice care să scoată la iveală 
mesajele scrise cu cerneală simpatică şi a descifrat mesaje trimise în coduri şi 
cifruri cunoscute. Dar, după cum a relatat Yardley la sfârşitul războiului, „abia 
la începutul lui august 1918 personalul a fost suficient suplimentat ca să 
permită atacarea serioasă a numeroaselor mesaje codificate cu diverse coduri 
(necunoscute) care se adunaseră în dosare”. La data încheierii Armistițiului 
din noiembrie, MI-8 avea 18 ofiţeri de armată, 24 de criptografi civili şi 100 de 
dactilografi şi stenografi. Wilson nu a dat niciun semn de interes în acest 
moment de cotitură din istoria serviciilor americane de informaţii. Probabil că 
nu a fost informat. Sau poate că a preferat să nu ştie.» 

Pe 5 octombrie 1918, un nou guvern german, condus de prinţul Max de 
Baden, a apelat direct la Wilson pentru semnarea unui armistițiu, peste capul 
aliaţilor europeni ai Statelor Unite. Deloc surprinzător, Marea Britanie şi 
Franţa au fost ofensate de negocierile independente cu inamicul. Temându-se 
ca Wilson ar putea fi tentat de noua atitudine conciliantá a nemților, Hall i-a 
trimis o serie de interceptări menite să demonstreze duplicitatea Germaniei. 
Un mesaj decriptat, înaintat Casei Albe pe 14 octombrie, care conţinea dovezi 
ale fátárniciei germane privind evacuarea teritoriilor cucerite în Europa de 
Est, l-a înfuriat in mod evident pe preşedinte. „Fiecare cuvânt”, i-a spus el lui 
Wiseman, „mirosea a vechea şmecherie şi înşelătorie prusacă. Este dificil să 
înţelegem cum putem avea încredere în astfel de oameni”. Dar a arătat clar 
că nici ,smecheria prusacă” nu l-ar împiedica să negocieze un armistițiu: 
„Bineînţeles, [...] nu trebuie să avem deloc încredere în ei [...]. Dar nu trebuie 
să pară că inchidem usa în fata pacii”.” 

La sfârşitul lunii octombrie, Wilson l-a trimis pe House în Europa pentru a-i 
informa pe aliaţi cu privire la termenii de armistițiu pe care îi negociase cu 
Germania. Aşa cum mai făcuse în cursul aceluiaşi an, l-a însoţit şi Wiseman. 
Hall a încercat din răsputeri să îl convingă pe Wilson că greşeşte, probabil 


378 Desi probabil Yardley chiar a decriptat unul dintre codurile lui Wilson, detaliile din 
memoriile sale nu sunt de încredere. El a mai afirmat, în mod eronat, că la începutul lui 
1915 a contactat Camera 40. Dar în realitate nu a avut acces la activitatea diplomatică a 
acesteia până în 1919. Vezi Kahn, Reader of Gentlemen's Mail, pp. 46-47; Larsen, „British 
Intelligence and American Neutrality”, pp. 40-42. (Nal 


contrafăcând informaţii secrete care să arate cá, în realitate, kaizerul nu va 
onora termenii armistitiului. Hall a raportat cá, pe 30 octombrie, ,a aflat dintr- 
o sursá absolut sigurá cá, in cursul unui consiliu desfásurat recent la Berlin, 
împăratul german a spus: «In timpul negocierilor de pace sau chiar după 
încheierea păcii, submarinele mele vor găsi o ocazie să distrugă flota 
engleză». Desi a insistat „să nu i se ceară să divulge sursa acestei informaţii 
uluitoare”, Hall a afirmat că sursa era la fel de credibilă ca şi interceptările de 
mesaje germane transmise prin radio şi cablu. Lansing era „înclinat să dea 
deplină crezare acestei informaţii” pe baza faptului că datele oferite de Hall 
fuseseră „foarte de încredere în trecut”.” 

In realitate, afirmaţia lui Hall că avea „o sursă absolut sigură” la cel mai 
înalt nivel de la Berlin era la fel de neadevărată ca şi sugestia făcută în faţa 
lui Roosevelt că spionii săi treceau graniţa germană în fiecare seară, înainte 
de a fi aduşi cu hidroavionul spre Harwich.” Cea mai credibilă sursă de 
informaţii politice din Germania a Milc, un general bavarez pensionat, pe 
nume Monteglas, al cărui frate era diplomat de rang înalt, a oferit o 
perspectivă destul de diferită, raportând pe 17 octombrie: 


Situaţia militară este disperată, dacă nu chiar fără speranţă, dar nu se poate 
compara cu situaţia internă, datorită răspândirii rapide a bolşevismului. Din cauza 
acestei evoluţii, despre care tocmai am aflat, nimic nu mai poate salva Germania, în 
afară de acceptarea imediată a armistiţiului şi a păcii, indiferent de termeni. 


Acest raport şi altele similare referitoare la scăderea moralului în Germania 
au întărit probabil convingerea lui Haig în înfrângerea iminentă a Germaniei.” 
Succesul blocadei aliate, care a obligat majoritatea populaţiei germane să 
supravieţuiască la limita înfometării, a încurajat o atmosferă revoluţionară 
care s-a răspândit cu o viteză uluitoare atât în ţară, cât şi pe front. Kaizerul, 
aproape isteric, a reacţionat la solicitările de abdicare, pe care a fost nevoit în 
cele din urmă să le accepte, cerând ca revoluționarii să fie întâmpinați „cu 
mitraliere pe străzi”.» 

In seara zilei de 29 octombrie, amiralul Scheer, comandantul Flotei 
Oceanice, a început pregătiri pentru o misiune finală, disperată, care să aibă 
loc a doua zi. Ofiţer de serviciu în seara aceea la ID25 era muzicianul şi 
jurnalistul Francis Toye, care ocupa postul de mai puţin de un an. Pe măsură 
ce dovezile obţinute din interceptări privind lansarea unei misiuni începeau să 
se adune, Toye a devenit tot mai agitat. Pe data de 30, în jurul orei 2, s-a dus 
la Divizia de Operaţiuni pentru a raporta „diverse indicii şi semne rele”. Cu 
toate acestea, Divizia de Operaţiuni nu s-a mulţumit cu indicii şi semne rele şi 
a solicitat să afle clar dacă Flota Oceanică pleca din port. Toye a povestit mai 
târziu: 


Putin înainte de ora 4, cred, m-am decis. M-am dus din nou la Operaţiuni să le spun 
că, după părerea mea, flota germană se deplasa şi că trebuie să acţioneze după cum 
credeau de cuviinţă. Deci, în decurs de o oră sau două, Anglia a cheltuit aproximativ 
jumătate de milion de lire; directorul Serviciului de Informaţii Navale şi, cel mai 
probabil, Primul Lord al Amiralității, ca să nu mai vorbim de comandori si de un şir 
întreg de amirali şi căpitani, au fost daţi jos din pat cu telefoane insistente. Ce-am 
mai transpirat! Senzatia aceea de sudoare rece dată de o frică veritabilă! 


O comunicare interceptată la ora 8 dimineaţa (, Toti ofiţerii la bordul navei- 
amiral”) a dat primul indiciu al unei ample revolte în marina germană.” Până 
la urmă, Flota Oceanică nu se deplasa. Desi Scheer a crezut cá era o 
„chestiune de onoare” ca flota lui să piară luptând, majoritatea marinarilor săi 


nu au fost de acord. Până pe 4 noiembrie, steagul roşu al revoluţiei flutura în 
toate bazele navale germane.” În prima săptămână a lunii noiembrie, 
criptanaliştii din Camera 40 citeau tot mai entuziasmați fluxul de interceptari 
care arăta că flota, neînvinsă în luptă, îşi pierdea capacitatea de luptă în 
propriile porturi.” 

MI1b a decriptat şi toate cablogramele schimbate între House si Wilson în 
timpul discuţiilor care au dus la armistițiul din 11 noiembrie.» Hall, ale cărui 
informaţii false nu reuşiseră să submineze negocierile, nu a fost deloc 
încântat să citească un mesaj din 5 noiembrie în care House îi spunea lui 
Wilson: „Mă îndoiesc că ceilalţi şefi de guvern, cu care avem de-a face în 
prezent, îşi dau seama cât de departe sunt acum angajaţi în programul de 
pace american”. Probabil că a fost şi mai tulburat de comentariul lui House, 
potrivit căruia Wiseman a fost „extraordinar de util” în rezolvarea 
divergenţelor cu Lloyd George privind propunerile preşedintelui american.” 
Aşa cum Wiseman îl influenţa pe House, şi House îl influenţa pe Wiseman, 
care devenea tot mai înclinat spre medierea americană ca modalitate de a 
pune capăt rázboiului.* 

La momentul încheierii Armistițiului, organizaţia de urmărire a trenurilor La 
Dame Blanche, care raporta mişcările de trupe germane, a devenit cea mai 
amplă reţea de agenţi din istoria serviciilor britanice de informaţii, cu 919 
agenţi (mai mult decât dublul numărului înregistrat la începutul lui 1918) care 
raportau din 90 de posturi de observare. In iulie, Cumming le scrisese liderilor 
reţelei, probabil exagerând puţin: 


Activitatea organizaţiei voastre reprezintă 70% din activitatea tuturor armatelor 
aliate nu numai din Olanda [biroul Milc], ci şi din alte state neutre [...]. Aliaţii depind 
numai de voi pentru a obţine informaţii despre mişcările inamice în zonele din 
apropierea frontului [...]. Informaţiile obţinute de voi valorează mii de vieţi în 
armatele aliate.* 


În ultimele luni ale războiului, cea mai valoroasă sursă de informaţii despre 
moralul în scădere al armatei germane erau prizonierii de război, al căror 
număr era fără precedent. În cele trei luni dintre bătălia de la Amiens şi 
Armistitiu, forţele britanice au capturat 188 700 de prizonieri de război, mult 
mai mulţi decât oricând altcândva în istoria lor. „Niciodată în istorie”, a spus 
Foch, „armata britanică n-a obţinut rezultate mai bune în atac decât în 
această ofensivă continuă.” Potrivit expunerii sumare din 27 septembrie a 
GHQ Intelligence, „deşi nimeni nu putea spune că disciplina armatei germane 
a dispărut si nici că soldatul neamt nu mai poate lupta bine, nu există nicio 
îndoială că [...] morallul] armatei germane s-a depreciat foarte mult în 
ultimele cinci luni”. În octombrie, sintezele GHQ Intelligence, realizate pe baza 
interogatoriilor luate prizonierilor de război şi a documentelor capturate, 
indicau deteriorarea continuă a moralului şi cazuri de încălcare a disciplinei în 
rândul forţelor germane. Pe la mijlocul lunii, Haig îi scria soţiei sale: „Cred că 
acum le-am învins armata".* Informaţiile cu privire la desfăşurarea forţelor 
inamice erau mai relevante decât oricând în istoria militară britanică. În ziua 
Armistițiului, 11 noiembrie, GHQ Intelligence a publicat ultima din seria de 
sinteze săptămânale intitulate „Ordin de luptă”, lansată de Cox în ianuarie. 
Dintre cele 186 de divizii germane a căror poziţie fusese indicată, doar două 
fuseseră localizate greşit.» 

In ciuda moralului scăzut şi a scăderii disciplinei, armata germană a rămas 
în cea mai mare parte loială ofiţerilor săi şi s-a retras în ordine de pe front 
dupa Armistitiu.* Prăbuşirea militară a Germaniei s-a datorat numai în parte 


infrángerilor pe care le-a suferit impreuná cu aliatii sái pe parcursul ultimelor 
luni de rázboi. A avut la bazá mai mult convingerea cá succesul blocadei 
britanice si perspectiva interventiei americane de amploare fáceau ca viitorul 
Germaniei să pară si mai sumbru. Cu cât ar fi durat mai mult războiul, cu atât 
mai putine sanse ar fi avut Germania. Cu sase luni inaintea armistitiului, nicio 
agenţie de informaţii n-ar fi putut să prevadă cá, pentru prima dată în istoria 
războiului, o putere majoră ar renunţa la luptă, aşa cum a făcut Germania, 
fără a fi invadată şi cu linia frontului încă pe teritoriul inamic. Germania a 
capitulat nu pentru că a fost învinsă pe câmpul de luptă, ci pentru că liderii şi 
poporul german îşi pierduseră speranţa în viitor.” 


26 
SIGINT şi HUMINT ÎN PERIOADA INTERBELICĂ 


D Primul Război Mondial, serviciile de informaţii au suferit reduceri 


drastice de efective în toate ţările, excepţie făcând un singur stat beligerant 
important. Personalul de la sediul central al Diviziei de Informaţii Militare 
(MDI) a SUA a fost redus de la 1 441 de persoane, la momentul Armistițiului, 
la 90 în 1922.: Spre deosebire de aliaţii săi din timpul războiului, Statele Unite 
nu aveau încă nicio agenţie de spionaj extern. Oficial, nici Republica de la 
Weimar nu avea. Pe lângă limitarea armatei germane la 100 000 de soldaţi, 
Tratatul de la Versailles din 1919 a interzis Germaniei să se angajeze în 
activităţi de spionaj. Principala agenţie germană de informaţii din perioada 
interbelică, Abwehr („Apărarea”), a fost înfiinţată în 1920 ca serviciu de 
contraspionaj. Din moment ce alte ţări au continuat să spioneze Germania, 
Abwehr a considerat, în mod rezonabil, interdicţia de spionaj german ca fiind 
ipocrită:, pentru ca mai târziu, în timpul erei naziste, să o ignore cu totul. Cele 
mai multe dintre cele 33 de secţii din străinătate ale Serviciului Secret de 
Informaţii britanic (Secret Intelligence Service - SIS) funcționau cu câte un 
singur agent. Toate guvernele interbelice din Marea Britanie au respectat 
convenţia care prevedea să nu existe nici măcar menţiuni privind existenţa 
SIS. Arthur Ponsonby, parlamentar şi fost funcţionar în Ministerul de Externe 
în timpul primei guvernări laburiste MacDonald din 1924, a atacat „ipocrizia 
ce pretinde că suntem atât de puri”: „Se presupune că Serviciul Secret [SIS] 
ar trebui să fie ceva despre care nu vorbim în această Cameră [...]. Nu înţeleg 
de ce nu ar trebui să vorbesc despre el. Chiar a sosit momentul să vorbim 
despre Serviciul Secret”.: Asemenea izbucniri parlamentare erau extrem de 
rare. 

Marea excepţie de la reducerea efectivelor din serviciile de informaţii după 
război a fost Rusia. În timpul Războiului Civil din 1918-1920, CEKA a jucat un 
rol important de sprijin în victoria Armatei Roşii asupra ruşilor albi. Precum 
succesorul său, KGB, CEKA obişnuia să îşi cuantifice succesele. In toamna lui 
1919, probabil punctul de cotitură al Războiului Civil, CEKA a declarat că în 


primele sale 19 luni de existenţă a descoperit si neutralizat „412 organizaţii 
antisovietice clandestine". Cea mai eficace metodá de actiune impotriva 
opoziţiei a fost teroarea.: Cu toate că preferința sa pentru cuantificări nu 
mergea până la calcularea numărului de victime, este clar cá CEKA a depăşit 
de departe Ohrana ţaristă atât în ceea ce priveşte amploarea, cât si 
ferocitatea atacurilor asupra opoziţiei politice. Executiile pentru crime politice 
în timpul domniei lui Nicolae al Il-lea se limitau strict la cei implicaţi în 
asasinate sau tentative de asasinat. In schimb, în timpul Războiului Civil, 
numărul execuțiilor CEKA a ajuns probabil la 250 000 si este foarte posibil sa 
fi depăşit numărul victimelor înregistrate in luptá.* „Teroarea şi CEKA sunt 
absolut indispensabile", a declarat Lenin în decembrie 1919. 

Brutalitatea cu care acţiona CEKA a distras atenţia istoricilor de la gafele pe 
plan intern, în special greşeli elementare în asigurarea protecţiei lui Lenin, 
documentate în arhiva directorului Feliks Dzerjinski. În ianuarie 1919, nefiind 
protejat de CEKA, Lenin a fost atacat de o bandă de tâlhari în timp ce mergea 
cu limuzina oficială să o viziteze pe Krupskaia, soţia sa, grav bolnavă. Din 
cauza incapacității CEKA de a-i asigura securitatea, Lenin a devenit primul - 
şi, până în prezent, singurul - şef de guvern al cărui automobil a fost deturnat. 
De asemenea, banda l-a jefuit pe Lenin de toate bunurile pe care le avea 
asupra sa, luându-i inclusiv pistolul Browning şi ignorându-i complet 
protestele în timp ce fugeau cu maşina lui. Şeful bandei, lakov Kuznetov, 
cunoscut sub numele „Koşelek” („Portofel”), nu a fost prins timp de şase luni.* 

In septembrie 1922, după ce CEKA a dat din nou greş şi nu a reuşit să-i 
asigure măsuri de securitate de bază, Lenin a descoperit într-o zi, când a 
ajuns acasă, că toată mobila i-a fost vandalizată în timpul renovării 
apartamentului. Extrem de jenat, Dzerjinski a condus personal ancheta şi a 
redactat un raport intitulat „Anchetă privind daunele aduse mobilierului lui 
Lenin”. Indicatiile initiale includeau şi ordinul de „a identifica, inspectând 
daunele, dacă acestea au fost cauzate de daltă, ciocan etc., şi de a-i găsi pe 
cei vinovaţi, folosind aceste indicii”. Cele zece pagini ale rapoartelor de 
inspecţie şi anchetă sugerează că daunele au fost produse mai degrabă de 
constructori neindemanatici (Sau  ráuvoitori) si nu de vandali 
contrarevolutionari. Neputând găsi cheile de la sertarele lui Lenin, 
constructorii le-au forţat si au stricat încuietorile, zgariind cu sculele unele 
piese de mobilier. Totuşi, era clar că membrii GPU nu acordaseră nicio atenţie 
la ce făceau constructorii în apartamentul lui Lenin.» 

In Occident, spre deosebire de Uniunea Sovietică, serviciile de securitate au 
fost considerate de mică însemnătate în sistemele de guvernare postbelice. În 
1925, personalul MI5, care număra 844 de membri la sfârşitul Primului Război 
Mondial, fusese redus la numai 35 de persoane. Operațiunile erau atât de 
restrânse, încât în acel an au fost solicitate şi aprobate doar 25 de mandate 
de la Ministerul de Interne, pentru interceptarea corespondenţei persoanelor 
investigate». In schimb, în Uniunea Sovietică, CEKA şi succesorii interbelici ai 
acesteia (GPU, OGPU şi NKVD) au fost organisme esenţiale în funcţionarea 
primului stat cu partid unic din lume. Până la mijlocul anilor 1920, operaţiunile 
lor din străinătate au fost cu mult mai numeroase decât cele ale adversarilor 
lor occidentali. Cel mai mare succes l-au avut Operațiunile SINDIKAT 
(Sindicat) şi TREST (,Incredere"), care au inclus modalităţi sofisticate de 
utilizare a unor agents provocateurs. Operaţiunea SINDIKAT îl viza pe Boris 
Savinkov, pe care OGPU îl considera cel mai periculos membru al Gărzilor 
Albe, organizaţie înfiinţată în exil după înfrângerea Armatei Albe în timpul 
Războiului Civil. Printre alții, şi Churchill era captivat de înflăcărarea 


antibolşevică a lui Savinkov şi-l inclusese în cartea sa, Great Contemporaries. 
In 1924, Savinkov a fost atras sá treacá frontiera sovieticá pentru discutii 
secrete cu o presupusă mişcare de rezistenţă antibolsevicá, născocită de 
OGPU. Savinkov a capitulat repede, şi-a mărturisit în mod public păcatele 
contrarevolutionare într-un proces public şi a murit (sau a fost ucis) în 
închisoare, un an mai târziu. 

TREST a fost numele de acoperire dat organizaţiei clandestine monarhiste 
fictive MOR, inventată în mod ingenios de GPU în 1921 şi folosită ca bază 
pentru o operaţiune de inducere în eroare desfăşurată timp de şase ani şi 
îndreptată împotriva Gărzilor Albe şi a susținătorilor occidentali ai acestora. 
Prin 1923, ofiţerul OGPU Aleksandr lakuşev, dându-se drept membru secret 
MOR autorizat să călătorească în străinătate în postura sa oficială de 
reprezentant sovietic pentru comerţ exterior, a câştigat, în timpul vizitelor la 
Paris, atât încrederea Marelui Duce Nikolai Nikolaevici, vărul ţarului ucis, cât şi 
a generalului Aleksandr Kutepov, liderul Gărzilor Albe.» Totuşi, principala 
victimă a Operațiunii TREST a fost Sidney Reilly, fost agent SIS, un fantezist al 
cărui fler operational i-a garantat o nemeritată reputaţie postumă de 
„Superspion” britanic. In septembrie 1925, ca şi Savinkov cu un an mai 
devreme, Reilly a fost atras de OGPU să treacă graniţa pentru o întâlnire cu 
falşi conspiratori MOR. Rezistenţa lui Reilly după arestare a durat puţin mai 
mult decât cea a lui Savinkov. Dosarul său de la KGB conţine o scrisoare 
redactată la scurt timp după arestare şi adresată lui Dzerjinski, directorul 
OGPU, în care, fără îndoială ca să scape de execuţie, a promis să dezvăluie 
tot ce ştia despre serviciile de informaţii occidentale, precum şi despre 
emigranții ruşi. Scrisoarea lui Reilly nu a reuşit să-l salveze. La şase zile dupa 
ce a scris-o, a fost dus la plimbare într-o pădure din apropiere de Moscova şi, 
fără niciun avertisment, a fost împuşcat în spate. Trupul lui Reilly a fost expus 
în infirmeria de la Lubianka pentru a le permite ofiţerilor OGPU să-şi 
sărbătorească triumful. 

Operațiunea TREST a fost în cele din urmă făcută publică în 1927, spre 
ruşinea serviciilor de informaţii din Marea Britanie, Franţa, Polonia, Finlanda şi 
statele baltice, care fuseseră induse în eroare, în măsură mai mare sau mai 
mica.» Nicio agenţie occidentală nu a fost implicată într-o punere în scenă 
atât de sofisticată până la Operaţiunea XX a serviciilor britanice de informaţii, 
care a avut scopul de a induce în eroare Germania în timpul celui de-al Doilea 
Război Mondial. 

Deşi în primii zece ani după război au avut un avans considerabil faţă de 
Occident în privinţa operaţiunilor HUMINT, serviciile sovietice de informaţii au 
rămas cu mult în urmă în cazul SIGINT. După Revoluţia Bolşevică, criptanaliştii 
din cabinet noir țarist s-au împrăştiat. Probabil cel mai bun dintre ei, Ernst 
Fetterlein, a fugit în Marea Britanie, unde a devenit şef al diviziei pentru Rusia 
din cadrul agenţiei interbelice britanice SIGINT, Şcoala guvernamentală de 
coduri şi cifruri (Government Code and Cypher School - GC&CS), rezultată în 
urma unificării unităţilor SIGINT militare şi navale din timpul războiului, 
Camera 40 si MI1b.“ Colegii săi din cadrul GC&CS au considerat că, „în ceea 
ce priveşte cifrurile bazate pe cărţi şi orice aspect unde intuiţia este vitală, 
era cel mai bun”. Când, imediat după Primul Război Mondial, marele 
criptograf american William Friedman l-a întâlnit pe „Fetty” (după cum 
devenise cunoscut în cadrul GC&CS), a observat că acesta purta pe degetul 


379 Ernest Boyce, şeful biroului SIS de la Helsinki, a fost aspru admonestat de către şeful 
său, amiralul Sir Hugh „Quex” Sinclair, pentru că i-a acordat asistenţă lui Reilly. (Nal 


arátátor al mâinii drepte un inel cu un rubin mare: „Când mi-am arătat 
interesul faţă de acea piatră pretioasá neobişnuită, mi-a răspuns cá inelul îi 
fusese dăruit în semn de preţuire şi mulţumire pentru succesele sale în 
criptanaliză, în timp ce se afla în slujba ţarului Nicolae, ultimul din dinastia 
sa”.: Totuşi, Fetterlein susţinea că slăbiciunile lui Nicolae al II-lea avuseseră o 
contribuţie la succesul bolşevicilor. Deşi în perioada în care a lucrat pentru 
GC&CS n-a spus multe despre viaţa lui în Rusia ţaristă, unul dintre colegii săi 
britanici obişnuia câteodată să îl provoace prin comentarii insidioase, cu care 
era de aşteptat să nu fie de acord. „Şi ţarul, domnule Fetterlein”, a fost el 
întrebat odată, „cred că era un om foarte puternic, cu o formă fizică bună?” 
„Fetty” a muşcat momeala si a răspuns indignat: „Ţarul era o persoană slabă, 
fără pic de minte, bolnávicioasá şi, în general, subiect de batjocură”. 

Lordul Curzon, care l-a succedat pe Balfour în calitate de secretar de 
externe în octombrie 1919, se aştepta iniţial ca GC&CS să provoace puţin 
interes diplomatic. Şi-a schimbat repede părerea. Până în vara lui 1920, 
studia decodificările sovietice ale lui Fetterlein şi ale colegilor acestuia cu un 
interes aproape obsesiv. Oarecum neplăcut, Ministerul de Externe a fost în 
cele din urmă nevoit să preia responsabilitatea directă asupra GC&CS de la 
Amiralitate, deoarece criptanaliştii acesteia au descifrat o telegramă din 
partea ambasadorului francez la Londra, în care se arăta că lordul Curzon 
criticase în secret politica dusă de cabinetul britanic. Curzon, fost vicerege al 
Indiei, era convins de multă vreme că francezii nu sunt genul de oameni „cu 
care să mergi la vânătoare de tigri”, dar telegramele franceze decriptate în 
timpul Războiului turc de Independenţă (1919-1923) i-au sporit suspiciunile.3% 
Atât Curzon, cât şi Ministerul de Război au fost socati de dovada negocierilor 
secrete dintre nationalistii francezi si cei turci. Directorul de operaţiuni (DMI), 
generalul-maior Sir William Thwaites, scria cu sarcasm despre interceptările 
franceze că au fost „o dezvăluire picantă”. Comandantul suprem britanic la 
Constantinopol, Sir „Tim” Harington, se plângea un an mai târziu că încă „se 
întâmplă o mulţime de lucruri murdare, după cum arată interceptările 
noastre”. Interceptările l-au convins pe Curzon că fostul preşedinte francez, 
Raymond Poincare (prim-ministru şi ministru de externe, 1922-1924), „a 
minţit cu neruşinare”.:: Indignarea furibundă a lui Curzon fata de ceea ce el 
credea a fi încercările lui Poincare de a-l induce în eroare, combinată cu faptul 
că nu îl putea confrunta cu dovezile secrete ale trădării, obţinute prin 
interceptarea corespondenţei diplomatice franceze, i-au provocat secretarului 
de externe o cădere nervoasă în timpul crizei Chanak din 1922. Privindu-l pe 
Poincare peste masa de conferinţe în timpul unei întâlniri care a avut loc la 
Londra în septembrie, lui Curzon i s-a făcut rău. Unul dintre diplomaţii 
prezenţi a scris mai târziu: „Mâinile mari şi albe ale lui Curzon tremurau 
violent pe pânza verde de postav. Nu mai putea suporta situaţia”. 
Subsecretarul său permanent, lordul Hardinge, l-a ajutat să meargă în altă 
cameră, „unde s-a prăbuşit pe o sofa roşie. L-a prins pe lordul Hardinge de 
brat. «Charley», i s-a plâns, gâfâind, «nu pot să-l sufăr pe omul acela mic şi 
îngrozitor, nu pot să-l sufăr». Apoi a plans”. 

Curzon era, de asemenea, profund tulburat de mesajele ruseşti interceptate 
în timpul negocierilor comerciale din 1920-1921, care s-au încheiat cu prima 
recunoaştere de facto a regimului sovietic de către o mare putere 
occidentală. Leonid Krasin, şeful delegaţiei comerciale ruse, a efectuat prima 


350 în Primul Război Mondial, nu s-a făcut nicio încercare de a decripta traficul diplomatic 
francez. Vezi Denniston, „Government Code and Cypher School”, pp. 54-55. (Nal 


sa vizită la Downing Street nr. 10 pe 31 mai 1920, la începutul negocierilor. 
Churchill, secretar de stat pentru război şi aviaţie în guvernul de coaliţie al lui 
Lloyd George, a stat deoparte, pentru a evita să „dea mâna cu babuinul 
păros”. Curzon a apărut la nr. 10, dar la început a refuzat să dea mâna cu 
Krasin. „Curzon!”, a exclamat Lloyd George. „Comportă-te ca un gentleman!” 
Apoi, Curzon a luat mana, încă întinsă, a lui Krasin.» 

Pe parcursul celor şase luni de negocieri comerciale care au urmat, cea mai 
importantă sursă de informaţii disponibilă pentru Lloyd George, care se ocupa 
personal de negocieri, şi pentru alţi miniştri a fost traficul diplomatic sovietic, 
decriptat de Ernst Fetterlein şi de colegii săi britanici de la GC&CS. Gheorghi 
Cicerin, comisarul sovietic pentru afaceri externe, l-a instruit pe Krasin să nu 
„cedeze şantajului britanic”. Lenin a fost şi mai direct: „Porcul ăla de Lloyd 
George nu are scrupule sau ruşine în felul în care înşală. Să nu credeţi nicio 
vorbă din ce spune şi să îl mintiti de trei ori mai mult!” Spre deosebire de 
Curzon, Lloyd George nu a fost afectat personal de aceste insulte. El a 
încercat să-i convingă pe miniştri că „şiretenia ruşilor nu era mai rea decât 
cea a francezilor”.= 

Din cauza lipsei sale de discreţie de la începutul mandatului în privinţa 
SIGINT, Lloyd George învățase importanţa păstrării secretului acestuia. Dar, 
din perspectiva lui Lloyd George, dovezile obţinute din interceptarea 
mesajelor privind relaţiile secrete dintre delegaţia comercială rusă şi 
simpatizantii britanici ai regimului sovietic ar fi determinat aproape sigur 
guvernul să expulzeze delegaţia şi să pună capăt negocierilor comerciale. Un 
motiv de revoltă în rândurile miniştrilor şi ale unora dintre şefii de servicii 
erau plăţile secrete făcute de delegaţia comercială către publicaţia socialistă 
Daily Herald şi Partidul Comunist din Marea Britanie (CPGB), la înfiinţarea 
acestuia, în august. Sumele plătite proveneau probabil din vânzarea 
bijuteriilor ţariste aduse ilegal de membrii delegaţiei în Marea Britanie. 
„Zvonurile despre aceste averi au adunat negutátori evrei din toate părţile 
Europei”, a declarat Sir Basil Thomson, şef al Secţiei Speciale şi al efemerei 
Direcţii de Informaţii. El a obţinut o fotografie cu „două dintre cele mai mari 
pietre preţioase” şi a notat numărul bancnotelor din majoritatea încasărilor 
din vânzările de bijuterii. Krasin a fost nemulţumit să descopere că, aşa cum I- 
a informat pe Litvinov într-o telegramă decriptată de GC&CS, „toate plăţile 
noastre în bancnote sunt controlate [monitorizate] de Scotland Yard”. 

In ceea ce priveşte preţul pentru continuarea negocierilor comerciale, Lloyd 
George a fost nevoit să fie de acord cu solicitările venite din interiorul 
Cabinetului pentru dezvăluirea publică a subvenţiilor secrete sovietice. Pe 18 
august, toate ziarele nationale (mai putin Daily Herald) au primit, pentru a 
publica a doua zi, copii după opt interceptări ce dezvăluiau plăţile către ziarul 
socialist. Intr-o încercare de protejare a sursei SIGINT, presa a fost rugată să 
spună că mesajele au fost obţinute dintr-o „ţară neutră” - în speranţa că 
Moscova ar putea trage concluzia că scurgerea de informaţii provenea din 
anturajul de la Copenhaga al lui Maksim Litvinov. Spre furia lui Lloyd George, 
The Times şi-a început ştirea cu următoarele cuvinte: „Următoarele mesaje 
radio au fost interceptate de către guvernul britanic”. In mod surprinzător, 
Moscova nu a acordat prea multă atenţie evenimentului. Ori The Times nu a 
fost citit cu atenţie, ori s-a ajuns la concluzia greşită că doar cifrul în care au 
fost transmise cele opt mesaje fusese compromis.» 

La Whitehall, creştea rapid presiunea pentru dezvăluiri publice suplimentare 
privind subversiunea sovietică. Pe 1 septembrie, Sir Basil Thomson, Sir Henry 
Wilson, şeful Statului-Major General imperial, şi amiralul Sir Hugh Sinclair, 


director al Serviciului de Informatii Navale (si ulterior sef al SIS), i-au trimis lui 
Churchill un memorandum comun, potrivit cáruia: 


Prezenţa Delegatiei Comerciale a Rusiei a devenit, după părerea noastră, cel mai 
grav pericol cu care s-a confruntat tara noastră de la Armistitiu încoace. 


În acest sens, considerăm că publicarea telegramelor decriptate a devenit atât de 
imperativă, încât trebuie să ne asumăm riscurile ce vor apărea. 


În calitate de prim-ministru în cel de-al Doilea Război Mondial, Churchill ar fi 
fost îngrozit de orice măsură care ar fi compromis activitatea GC&CS. Dar în 
1920, era „convins că pericolul în care se află statul din cauza intrigilor 
acestor revoluționari şi efectul dezastruos pe care-l va avea asupra acestor 
planuri prin dezvăluirea metodelor lor întreceau orice alte consideraţii”. De 
această dată, cabinetul nu a aprobat publicarea altor interceptări, deşi două 
documente decriptate au ajuns, pornind de la o sursă neidentificată de la 
Whitehall, la ziarele de dreapta Daily Mail şi Morning Post, care le-au publicat 
pe 15 septembrie. Cabinetul „a deplâns” publicarea mesajelor, dar nu a 
arătat un interes deosebit pentru a descoperi sursa.» 

Influenţa moderatoare a lui Lloyd George în privinţa publicării mesajelor 
sovietice interceptate a dispărut odată cu demisia sa şi căderea guvernului de 
coaliţie, în octombrie 1922. Succesorul său conservator, Andrew Bonar Law, 
premierul cu cel mai scurt mandat din istoria britanică, nu a făcut nicio 
încercare vizibilă de a limita solicitările lordului Curzon, care susţinea 
publicarea interceptărilor şi considera subversiunea sovietică în India şi la 
graniţele acesteia drept o ameninţare chiar mai gravă decât în Marea 
Britanie. Pe 23 aprilie 1923, Curzon a obţinut autorizaţia cabinetului pentru 
redactarea unei note de protest faţă de Moscova, cunoscută ulterior în istorie 
drept „ultimatumul Curzon”, care ameninţa cu anularea acordului comercial 
dacă Uniunea Sovietică nu promitea să îşi revizuiască acţiunile. Curzon a 
hotărât să-şi susţină ultimatumul cu dovezi SIGINT. In data de 3 mai, cu mai 
puţin de trei săptămâni înainte de demisia lui Bonar Law, bolnav în fază 
terminală, cabinetul a analizat schiţa redactată de Curzon. După o discuţie 
prelungită, considerată prea secretă pentru a fi inclusă în procesul-verbal al 
cabinetului, s-au convenit următoarele: 


Avantajele motivării punctului de vedere britanic pornind de la comunicările 
[telegrafice] reale care au avut loc între guvernul sovietic şi agenţii acestuia 
depăşesc dezavantajele posibilei dezvăluiri a sursei secrete [SIGINT] prin care 
fuseseră obţinute aceste comunicări, mai ales că acest lucru era, de fapt, cunoscut 
guvernului sovietic rus. 


Afirmația că Moscova cunoştea deja sursa informaţiilor din ultimatumul lui 
Curzon nu era sinceră. Deşi erau conştiente că GC&CS descifrase schimburile 
de telegrame anterioare cu delegaţia comercială, este puţin probabil ca 
autorităţile de la Moscova să fi ştiut pe deplin măsura în care fuseseră 
compromise cifrurile. Ultimatumul Curzon rămâne unic în istoria diplomaţiei 
britanice. Nemulțumit de citarea interceptărilor, secretarul de externe a 
ironizat în repetate rânduri guvernul sovietic, invocând succesul britanic în 
decriptarea comunicaţiilor acestuia: 


Comisariatul rus pentru Afaceri Externe va recunoaşte fără îndoială următoarea 
comunicare, datată 21 februarie 1923, pe care a primit-o de la domnul Raskolnikov 
[...]. Comisariatul rus pentru Afaceri Externe va recunoaşte fără îndoială şi 
comunicarea primită de la Kabul, în data de 8 noiembrie 1922 [...]. Nu vor uita nici de 


comunicarea din data de 16 martie 1923, din partea domnului Karahan, comisar- 
adjunct pentru afaceri externe, către domnul Raskolnikov [...].7 


Răspunsul sovietic invoca, virtuos, refuzul „de a-şi baza protestele pe 
rapoarte ale informatorilor şi documente interceptate”. Ultimatumul a avut 
totuşi efectul pe care îl vizase Curzon. Moscova era decisă să păstreze 
acordul comercial şi, prin urmare, a acceptat umilinţa de a promite „că nu va 
sprijini cu fonduri şi sub nicio altă formă persoane, organisme, agenţii sau 
instituţii al căror scop este de a răspândi nemulţumire sau de a instiga la 
rebeliune, în orice parte a Imperiului Britanic”. Şi mai umilitor, guvernul 
sovietic şi-a retras trimisul la Kabul, pe Fiodor Raskolnikov, ale cărui activităţi 
,Subversive" fuseseră subliniate în mod deosebit în ultimatumul lui Curzon.” 

Niciun secretar de externe britanic nu a reacţionat niciodată la conţinutul 
decriptat al telegramelor diplomatice atât de emotiv, uneori chiar isteric, 
precum lordul Curzon. In ianuarie 1924, în timpul ultimelor sale luni în funcţie, 
înainte de înfrângerea Partidului Conservator la alegeri, Curzon a devenit 
obsedat de faptul că francezii complotau împotriva lui.» În octombrie 1923, a 
descoperit în documentele diplomatice franceze decriptate ceea ce el credea 
a fi un „complot între domnul Poincaré [premierul şi ministrul de externe 
francez], contele de Saint-Aulaire [ambasadorul francez] şi H.A. Gwynne 
[redactor-şef la Morning Post] pentru a mă înlocui la Ministerul de Externe”. 
Conform telegramelor interceptate transmise între Poincare şi Saint-Aulaire, 
francezii sperau ca, prin intermediul lui Gwynne, să îl convingă pe Stanley 
Baldwin, succesorul lui Bonar Law, să îl înlocuiască pe Curzon cu un secretar 
de externe mai binevoitor faţă de ideile francezilor. Curzon nu mai era în 
stare nici măcar să îl primească pe ambasadorul francez, pe care, începând 
de atunci, „a refuzat să-l vadă [...] găsind diferite scuze”: „Acesta este cel mai 
rău lucru cu care am avut vreodată de-a face în viaţa mea publică [...]. Nu mi- 
am dat seama că diplomaţia este un joc atât de murdar”. Baldwin, deşi în 
mod secret era nerăbdător să îl înlocuiască pe Curzon, a declarat „că nu are 
habar că în diplomaţie aveau loc astfel de lucruri murdare”.= 

La extrema opusă obsesiei puternice a lui Curzon pentru serviciile secrete 
era aversiunea faţă de acestea a lui J. Ramsay MacDonald, prim-ministrul 
laburist al Marii Britanii, care a preluat funcţia pe 22 ianuarie 1924, în fruntea 
unui guvern laburist minoritar, care depindea de sprijinul liberalilor. Când 
Churchill a revenit în funcţie, în noiembrie 1924, nerăbdător să se pună la 
curent cu informaţiile referitoare la decriptări, a descoperit că „În perioada lui 
MacDonald, acesta a fost mult timp lăsat în necunostintá de cauză de către 
Ministerul de Externe”. Arthur Ponsonby, subsecretarul lui MacDonald la 
Ministerul de Externe, a cărui responsabilitate principală era rutina 
diplomatică, nu a avut acces la interceptări şi rapoarte SIS pe motivul ciudat 
al „poziţiei sale de subaltern”. Ponsonby a considerat că serviciile de 
informaţii funcţionează, în totalitatea lor, ca o afacere „murdară”, care, 
probabil, „trebuie făcută”. După mărturisirea lui, nu îi părea rău că era lăsat 
în necunostintá de cauză: 


Face parte din eticheta Serviciului Secret [SIS] ca subsecretarilor să nu li se 
vorbească despre asta [...]. Când mentionam Serviciul Secret, demnitarii, chiar şi cei 
mai binevoitori dintre ei, obişnuiau să devină rigizi. Nu mi s-a permis să ştiu, nu mi-a 
fost permis accesul nici chiar atunci când eram pe marginea situaţiei aceleia 
îngrozitoare provocate de scrisoarea lui Zinoviev, şi mă bucur cá a fost aşa.» 


Expediată, chipurile, către CPGB de Grigori Zinoviev si de alti doi membri ai 
Comitetului Executiv al Internaționalei Comuniste (Comintern) în data de 15 
septembrie 1924, scrisoarea le cerea acestora să exercite presiuni asupra 
simpatizantilor lor din Partidul Laburist, care „să facă orice le stă în putinţă” 
pentru a ratifica un tratat recent încheiat de guvernul lui MacDonald cu 
Uniunea Sovietică, să intensifice „propaganda de agitaţie în armată” şi, în 
general, să se pregătească pentru iminenta revoluţie britanică. Pe 9 
octombrie, SIS a transmis copii către Ministerul de Externe, MI5, Scotland Yard 
şi către alte ministere, împreună cu asigurarea nefondată că „autenticitatea 
este indiscutabilá". Cu toate că scrisoarea părea a fi o corespondenţă 
autentică a Cominternului, era, de fapt, un fals obţinut de către biroul SIS din 
Reval (acum Tallinn) care mai fusese indus în eroare şi cu alte falsuri, cu trei 
ani mai devreme. 

Publicarea neautorizată a scrisorii, în data de 25 octombrie, în ziarul 
conservator Daily Mail s-a dovedit a fi ceea ce MacDonald a denumit o 
„bombă politică”, în cursul ultimei săptămâni din campania electorală pentru 
alegerile generale. Cei responsabili au intenţionat ca „Scrisoarea roşie” să 
saboteze perspectivele de victorie ale laburiştilor, sugerând că aceştia ar fi 
putut fi vulnerabili la presiunile comuniste; deşi au reuşit parţial să îşi acopere 
urmele, printre ei s-a aflat probabil şi Joseph Ball, ofiţer cu rang înalt din MI5 
(ulterior, şef al Departamentului pentru Studierea Conservatorismului şi 
confident al lui Neville Chamberlain), care a acţionat fără ştiinţa directorului 
agenţiei, Sir Vernon Kell. Biroul Central al Conservatorilor, cu care Ball 
avusese deja contacte strânse, dispunea probabil de o copie a scrisorii 
Zinoviev la data de 22 octombrie, cu trei zile înainte de publicare. Lipsa 
ulterioară de scrupule a lui Ball, care a folosit informaţii secrete în beneficiul 
partidului în perioada în care s-a aflat în Biroul Central spre sfârşitul anilor 
1920, sugerează ferm că fusese dispus să procedeze la fel şi în timpul 
campaniei electorale din octombrie 1924. Dar Ball nu a fost singur. Printre 
alte personalităţi implicate în publicarea scrisorii Zinoviev s-au numărat, 
probabil, amiralul „Blinker” Hall, fostul director al Agenţiei Naţionale de 
Informaţii, şi locotenent-colonelul Freddie Browning, fostul adjunct al lui 
Cumming şi prieten cu Hall si cu redactorul-sef de la Mail.” Toţi făceau parte 
dintr-o reţea profund conservatoare şi patriotică ai cărei membri erau 
obişnuiţi să îşi împărtăşească secrete de stat: ,Simtindu-se parte dintr-o 
comunitate specială şi închisă, ei făceau schimb de informaţii confidentiale, 
crezându-se protejaţi de indiscretii prin această comunitate”. Cei care au 
conspirat împreună în octombrie 1924 îşi spuneau că acționau în interesul 
naţional - pentru a înlătura de la putere un guvern care devenea o 
ameninţare la adresa securităţii naţionale deoarece era susceptibil să devină 
obiectul presiunilor sovietice şi prosovietice. Deşi scrisoarea Zinoviev nu a 
fost motivul principal al victoriei copleşitoare a conservatorilor la alegerile din 
29 octombrie (care s-a datorat mai degrabă depăşirii cu succes a sciziunilor 
interne din Partidul Conservator şi retragerii sprijinului liberalilor pentru 
laburişti), acest lucru a fost crezut de mulţi politicieni, atât de dreapta, cât şi 
de stânga. Liderii laburişti au considerat cá au fost înlăturați de la putere 
printr-o înşelătorie. Suspiciunile lor au părut să fie confirmate când au 
descoperit rolul jucat de Biroul Central al Conservatorilor în publicarea 
scrisorii. 

In calitate de prim-ministru, Ramsay MacDonald a preferat să ţină serviciile 
de informaţii cât mai departe. Este puţin probabil ca MacDonald să fi întâlnit, 
în cunoştinţă de cauză, vreun ofiţer din SIS, MI5 sau GC&CS. Nici când s-a 


hotărât, în cele din urmă, după înfrângerea sa electorală si înainte de 
formarea celui de-al doilea guvern conservator Baldwin, să-l întrebe despre 
scrisoarea Zinoviev pe şeful secţiei politice a SIS, maiorul Malcolm „Woolly” 
Woollcombe, n-a reuşit să poarte o discuţie directă cu acesta. Astfel, 
Woollcombe a fost condus într-o încăpere de lângă biroul lui MacDonald de la 
Ministerul de Externe, iar subsecretarul permanent, Sir Eyre Crowe, s-a aşezat 
în pragul uşii. Prim-ministrul i-a adresat întrebările lui Woollcombe prin 
intermediul lui Crowe, care îi transmitea răspunsurile lui MacDonald. 
Woollcombe nu l-a zărit pe prim-ministru nicio clipă în cursul acestei proceduri 
bizare. 33: 

Una dintre consecințele nefaste ale scrisorii Zinoviev a fost înăsprirea 
drastică a procedurilor de securitate SIGINT de către noua administrație 
conservatoare, condusă de Stanley Baldwin, care si-a preluat mandatul ín 
noiembrie 1924. Winston Churchill, ministru de finanțe pe atunci, a revenit la 
guvernare dornic să se pună la curent cu interceptárile mesajelor sovietice si 
a fost scandalizat când i s-a refuzat accesul la acestea. A protestat față de 
Austen Chamberlain, noul secretar de externe, împotriva „unei astfel de 
schimbări drastice în sistemul care era la modă când am fost ultima dată 
colegi”: 


Am studiat aceste informații mai mult timp si probabil cu mai multă atenție decât 
oricare alt ministru. Toti anii în care am fost în funcţie, de când a început [în cadrul 
Camerei 40] în toamna lui 1914», am citit fiecare foiţă si i-am acordat o importanță 
mult mai mare decât oricărei alte surse de informaţii de care dispune statul, pentru a 
aprecia cât mai corect politicile publice referitoare la aceste domenii. 


Protestele lui Churchill nu au avut niciun rezultat. Ulterior, pentru a se 
asigura securitatea sporită, setul complet de interceptări al GC&CS era trimis 
doar către Ministerul de Externe. Alte ministere, precum şi cele pentru India, 
colonii şi de interne aveau acces doar la interceptările care le priveau în mod 
direct. 

Însă în 1927, guvernul Baldwin si-a încălcat propriile proceduri de securitate 
SIGINT, într-o manieră care a provocat, pe termen lung, mai multe daune 
decât ultimatumul Curzon. In primăvara acelui an, sub presiunea unei 
campanii zgomotoase a deputaților conservatori fără funcții oficiale, care 
cereau acțiuni împotriva subversiunii sovietice si aveau, în guvern, sprijinul lui 
Churchill si al altor miniştri, guvernul Baldwin a decis să întrerupă relațiile 
diplomatice cu Moscova. Pentru a-şi justifica decizia, intenționa initial să 
folosească documente confiscate într-un raid al poliţiei asupra birourilor din 
Moorgate ale Societăţii cooperative panruse ARCOS, care acţiona ca paravan 
pentru operaţiuni de spionaj sovietice, promovând şi relaţiile comerciale cu 
Marea Britanie. Totuşi, contrar aşteptărilor, documentele nu au furnizat dovezi 
semnificative de spionaj. Cabinetul a ajuns la concluzia că singura dovadă 
disponibilă a unor infracţiuni grave ale legatiei sovietice provenea din 
telegramele diplomatice trimise şi primite de la Moscova şi decriptate de 
GC&CS. Prima referire publică la mesajele decodificate a fost făcută de prim- 
ministru pe 24 mai, într-o declaraţie în Camera Comunelor privind raidul şi 
perchezitia de la ARCOS. Baldwin a citit patru telegrame ruseşti care, conform 
observaţiei sale seci, „au intrat în posesia guvernului Majestății Sale". Un 


38! Cu permisiunea lui Sir Geoffrey Howe, secretarul de externe în funcţie în acel moment, 
Christopher Andrew a prezentat, în noiembrie 1987, la Biroul pentru Externe şi 
Commonwealth (FCO), pentru emisiunea de documentare istorice Timewatch de la BBC2, 
o punere în scenă a acestui episod remarcabil din biroul secretarului de externe. (Nal 


parlamentar din opozitie l-a provocat pe Baldwin sá spuná cum a intrat 
guvernul ín posesia telegramelor, dar s-a produs un vacarm (sau, dupá 
descrierea din Hansard, „o întrerupere”) înainte ca acesta să îşi poată termina 
întrebarea. Preşedintele Camerei a intervenit şi a amânat orice discuţie 
ulterioară până la dezbaterea programată după două zile privind decizia de a 
întrerupe relaţiile diplomatice cu Uniunea Sovietică. 

Dezbaterea din 26 mai a degenerat într-o serie de dezvăluiri 
guvernamentale privind informaţiile secrete fără precedent în istoria 
parlamentară modernă. Atât secretarul de externe, Austen Chamberlain, cât 
şi secretarul de interne, William Joynson-Hicks (,Jix"), au urmat exemplul 
negativ dat de Baldwin şi au citat telegrame ruseşti interceptate. Jix a fost 
luat de val şi a acuzat Delegaţia Comercială a URSS că organizase „unul 
dintre cele mai complete şi abjecte sisteme de spionaj pe care mi-a fost dat 
vreodată să le întâlnesc”. „Se întâmplă să deţin nu doar numele, ci şi adresele 
majorităţii acestor spioni”, s-a lăudat el. 

In ziua dezbaterii, Chamberlain l-a informat pe însărcinatul cu afaceri rus 
despre decizia de a întrerupe relaţiile diplomatice (care nu au mai fost 
reînnoite până în 1929) din cauza „propagandei şi spionajului antibritanice”. 
Chamberlain a adăugat mesajului o notă personală neobişnuită, citând din 
conţinutul unei telegrame decriptate a însărcinatului cu afaceri către 
Moscova, datată 1 aprilie, „în care solicitati ajutor material pentru a vă 
permite să sustineti o campanie politică împotriva guvernului Majestății Sale". 
Guvernul lui Baldwin a reuşit să dovedească acuzaţia de implicare sovietică 
sub acoperire în politica britanică. Dar documentele confiscate în raidul de la 
ARCOS şi documentele decriptate publicate conţineau doar câteva aluzii 
indirecte la acuzaţia mult mai gravă de spionaj. Guvernul a ales, în cele din 
urmă, cea mai proastă variantă. A compromis activitatea celei mai secrete şi 
mai productive agenţii de informaţii, GC&CS, fără să aducă dovezi în sprijinul 
acuzatiei dramatice a lui Jix, potrivit căreia Marea Britanie era ameninţată de 
un „sistem de spionaj” sovietic extraordinar de abject. 

Efectul pe care l-a avut publicarea interceptărilor sovietice asupra serviciilor 
de informaţii a fost traumatic. Uniunea Sovietică a răspuns prin adoptarea 
pentru traficul său diplomatic a „unui cod de unică folosinţă”, teoretic 
imposibil de decriptat. Fetterlein şi-a informat colegii că sistemul fusese 
folosit pentru prima dată de Ministerul de Externe țarist în 1916-1917.» Între 
1927 şi cel de-al Doilea Război Mondial, GC&CS nu a putut să decripteze 
aproape nicio comunicare sovietică importantă (deşi a continuat să aibă un 
oarecare succes cu mesajele Internaționalei Comuniste). Alastair Denniston, 
directorul de operaţiuni al GC&CS, a scris, cu amărăciune, că guvernul lui 
Baldwin „a considerat necesar să compromită iremediabil munca noastră”. În 
următorul deceniu, nou-venitilor la GC&CS li se povestea despre pierderea 
cifrurilor sovietice, ca avertisment asupra indiscretiei nemăsurate la care 
puteau ajunge politicienii.^ 

După război, politicianul francez cel mai indiscret în privinţa SIGINT a fost, 
probabil, Georges Clemenceau. Potrivit lui Sir Maurice Hankey, secretarul 
britanic al Conferinţei de Pace de la Paris din 1919 (şi secretar în cabinet) şi, 
de obicei, un martor de încredere, Clemenceau s-a lăudat celorlalţi membri ai 
Consiliului celor Patru (Lloyd George, Woodrow Wilson şi Vittorio Orlando, din 
Italia) cu succesul SIGINT francez, susţinând, cu o exagerare considerabilă, cá 
„Quai d'Orsay a decodat toate mesajele care au ajuns la Paris”. Laudele lui 
erau cu atât mai remarcabile cu cât printre documentele decriptate se 
numărau şi câteva telegrame americane, britanice şi italiene.» Dezvăluirile 


repetate din perioada 1920-1927 cá GC&CS a decriptat cifrurile sovietice nu 
au reuşit să îi alerteze pe cei de la Quai d'Orsay asupra riscurilor în privinţa 
propriilor cifruri. Până în 1935, niciun cod diplomatic francez nu a pus 
probleme GC&CS. După cum scria Denniston mai târziu, până atunci singura 
problemă a criptanaliştilor era că apropierea dintre Paris şi Londra însemna că 
mare parte din corespondenţa diplomatică franceză era trimisă cu valiza 
diplomatică si, prin urmare, inaccesibila.# 

Precum în perioada de dinainte de război, unele dintre interceptarile 
decodate de criptanaliştii francezi au dus la dispute în guvernul francez.“ 
Printre acestea s-a numărat şi un conflict produs în ianuarie 1921 între 
Alexandre Millerand, succesorul lui Poincare la preşedinţie, şi Aristide Briand, 
pe atunci la începutul celor şapte mandate ale sale de prim-ministru. 
Millerand a adoptat o linie dură în privinţa negocierilor pentru plata daunelor 
de război impuse Germaniei prin Tratatul de la Versailles. Germania, credea 
el, a fost „un adversar a cărui rea-credinta era de netăgăduit”. A fost şocat 
să citească într-un mesaj decriptat trimis la Berlin de ambasadorul german de 
la Paris că Briand i-a spus în privat: „Voi face tot ce este posibil pentru a 
îmbunătăţi relaţiile cu Germania. Este esenţial să se ajungă la un acord [...]. 
Politica mea nu va fi una de intransigentá; voi tine întotdeauna seama de 
realitate si nu voi cere niciodată imposibilul”. Desi sunt necesare cercetări 
Suplimentare detaliate asupra SIGINT în Franţa în anii 1920, era o perioadă de 
declin puternic. După 1919, Ecole Supérieure de la Guerre nu mai oferea 
cursuri de criptografie, iar Section du Chiffre de la Deuxieme Bureau a fost 
redusă drastic. In anii 1920, Section du Chiffre de la Quai d'Orsay nu avea mai 
mult de o duzină de angajaţi, printre care se aflau puţini criptanalisti.” 
Reducerile de personal de la Section du Chiffre explică şi ele relativa uşurinţă 
cu care GC&CS a decriptat cifrurile diplomatice franceze. 

Pe lângă acestea, cel mai mare succes înregistrat GC&CS în anii 1920 a fost 
decriptarea cifrurilor japoneze. Pentru a traduce documentele japoneze 
decriptate, Denniston l-a recrutat pe fostul diplomat Ernest Hobart-Hampden, 
care petrecuse 30 de ani în Orientul Indepártat: 


Alături de cunoştinţele sale despre obiceiurile japonezilor, el a dobândit rapid o 
abilitate neobişnuită de a nu rata niciodată ceea ce este important [...]. Până în 1931 
[anul invaziei japoneze din Manciuria], nu a avut loc la Washington, Londra sau 
Geneva nicio conferinţă importantă la care să nu fi exprimat o opinie asupra 
punctelor de vedere ale guvernului japonez şi ale prea guralivilor reprezentanţi ai 
acestuia.?9? 


Probabil cel mai mare succes al criptanalistilor americani in anii 1920 a fost 
tot decodarea traficului diplomatic japonez. În august 1918, Herbert Yardley, 
directorul din timpul războiului al unităţii de cifru militare MI-8,* a înfiinţat, la 
o adresă secretă în Manhattan, un Birou de cifru pe timp de pace, mai 
cunoscut sub denumirea de Camera Neagră, finanţat în comun de către 
Departamentele de Război şi de Stat. Spre deosebire de GC&CS, Camera 
Neagră acorda puţină atenţie traficului diplomatic rusesc, care era dificil de 


382 Acordul privind reparaţiile de război a fost semnat de abia în 1932. (Na) 


383 în 1926, lui Hobart-Hampden i s-a mai alăturat un diplomat pensionar, vorbitor de 
limbă japoneză, Sir Harold Parlett, care, în opinia lui Denniston, „avea şi el simţul 
esentialului". In paralel cu activitatea la GC&CS, cei doi au compilat si un Dicţionar anglo- 
japonez de pronunție. Vezi Denniston, „Government Code and Cipher School", pp. 55-56. 
(N.a.) 


interceptat până în 1933, când Statele Unite au stabilit, cu întârziere, relaţii 
diplomatice cu Uniunea Sovietică. Prioritatea Camerei Negre era Japonia. Cel 
mai mare succes l-a înregistrat la Conferinţa de la Washington privind 
limitarea | armamentelor, prima conferință internațională importantă 
organizată în capitala americană şi care a dat, în noiembrie 1921, startul unor 
deliberări care au durat patru luni.” 

Relatarea ulterioară a lui Yardley despre realizările criptanaliştilor săi nu 
conţine, aşa cum e de aşteptat, nicio urmă de modestie: 


Camera Neagră, închisă, ascunsă, păzită, vede tot, aude tot. Deşi jaluzelele sunt 
trase şi ferestrele sunt acoperite cu draperii groase, ochii ei de vultur pătrund în sălile 
de conferinţe secrete de la Washington, Tokio [sic], Londra, Paris, Geneva, Roma. 
Urechile sale fine captează si cea mai slabă soaptá din capitalele lumii.* 


Desi nu s-a apropiat niciodatá de omniscienta sugeratá de hiperbola lui 
Yardley, Camera Neagră a avut un succes uimitor în decriptarea traficului 
japonez. Secretarul de stat Charles Evans Hughes a fost iniţial alarmat de 
retorica agresivă din interceptările japoneze. Înainte de începerea conferinţei, 
i-a spus ambasadorului britanic, Sir Auckland Geddes, că interceptările arată 
„Că Japonia intenţionează să ocupe Siberia de Est” şi a cerut Marii Britanii sa 
„ia măsuri pentru a convinge [guvernul japonez] să renunţe la încercările de 
a-şi pune în practică planurile”. Geddes nu a dezvăluit că şi Marea Britanie 
decripta corespondenţa diplomatică japoneză.” Aproape sigur, secretarul de 
stat american nu bănuia că GC&CS poate să decodifice şi unele comunicări 
americane.?9 

Decodificárile mesajelor japoneze realizate de Camera Neagrá in timpul 
Conferintei de la Washington au asigurat delegatiei SUA un avantaj 
remarcabil în negocieri. Negociatorii americani au cerut un raport naval 10:6 
între Statele Unite şi Japonia. Japonezii au insistat că nu pot accepta să 
coboare sub 10:7. Apoi, la începutul lunii decembrie 1921, Camera Neagră a 
decriptat un mesaj de la Tokyo, datat 28 noiembrie, despre care Yardley a 
afirmat mai târziu că este „cea mai importantă telegramă care a pătruns 
dincoace de uşile Camerei, cu implicaţii enorme”. Tokyo îi însărcina pe 
delegaţii săi „să îşi dubleze eforturile” pentru a obţine raportul 10:7. „În cazul 
unei necesităţi inevitabile”, erau autorizaţi să accepte o proporţie de 10:6,5. 
Totuşi, întrucât era necesar să evite orice conflict cu Marea Britanie şi 
America, în special cu America, chiar şi raportul 10:6 ar fi fost acceptabil. 
Delegaţia SUA a ştiut aşadar că trebuia doar să rămână fermă pe poziţie 
pentru a obţine raportul dorit. Yardley, pasionat de poker, a comentat mai 
târziu: „Pokerul nu este un joc foarte dificil dacă ştii toate cărţile 
adversarului”. In sfârşit, pe 10 decembrie, Tokyo şi-a informat delegaţia: „Nu 
este nimic de făcut, trebuie să acceptăm raportul propus de Statele Unite".?9* 

„Crăciunul în Camera Neagră”, scria Yardley, „a fost înveselit de cadouri 
frumoase pentru noi toti, din partea oficialităților de la Departamentele de 
Război şi de Stat, însoţite de urări personale şi asigurări că orele noastre lungi 
de corvoadă pe durata conferinţei erau apreciate de cei de la putere”. = 


384 Mai târziu, Denniston a menţionat, modest, că secţia pentru America de la GC&CS a 
reuşit să le ofere „un oarecare ajutor” politicienilor britanici în timpul conferinţei de la 
Washington. Vezi Denniston, „Government Code and Cypher School", p. 54. (N.a.) 


385 Yardley a publicat textul mai multor telegrame japoneze decriptate pe parcursul 
conferinţei, incluzând si fotografia unei telegrame decriptate datate 28 noiembrie 1921, 
în American Black Chamber, cap. 16. (N.a.) 


Probabil cá Yardley nu a exagerat de aceastá datá. Alte inregistrári aratá cá a 
primit un bonus de Crăciun de 998 de dolari, calculat în mod bizar, pentru a fi 
distribuit personalului sáu. Medalia pentru servicii deosebite, pe care Yardley 
a primit-o în 1923, a reprezentat aproape sigur în primul rând o recunoaştere 
a realizărilor Camerei Negre în timpul conferinţei de la Washington. 

„De atunci încolo, lucrurile au mers prost”, a concluzionat criptograful 
veteran american Thomas R. Johnson, autorul unei istorii clasificate în patru 
volume a operaţiunilor criptografice americane în timpul Războiului Rece. 
„Organizaţia lui Yardley avea mare nevoie de bani - prin 1929, bugetul era o 
treime din ceea ce fusese cu opt ani înainte”. Declinul financiar al Camerei 
Negre (în mare măsură asemănător cu cel suferit de serviciile diplomatice 
franceze de SIGINT în anii 1920, dar diferit de situaţia de la GC&CS) se datora 
în parte lipsei de interes faţă de politica externă de care dădea dovadă Calvin 
Coolidge, preşedinte din 1923 până în 1929. Fostul secretar de război şi de 
stat Elihu Root spunea despre „Tăcutul Cal”, cel mai pasiv şi taciturn 
preşedinte din secolul XX: „Nu avea niciun fir de păr internaţional pe cap”. 
Autobiografia lui Coolidge nu conţine nicio menţiune despre politica externă, 
cu atât mai putin despre operaţiuni externe de spionaj.» 

Dar şi conducerea lui Herbert Yardley a fost parţial vinovată de declinul 
înregistrat de Camera Neagră. Acesta nu a reuşit să asigure conducerea 
fermă şi judecata sănătoasă care au caracterizat perioada în care GC&CS a 
fost condus de Denniston. După încordarea din timpul conferinţei de la 
Washington, Yardley a suferit o cădere nervoasă temporară. Când s-a întors la 
muncă, a fost afectat de fantezii cu agente secrete frumoase care încercau 
să-l seducă. Incapabil să tolereze Prohibitia, se oprea în fiecare zi, dupa 
serviciu, într-un bar ilegal din Manhattan West Forties. Acolo a întâlnit o 
„creatură Superba” cu un „păr de aur care i se bucla insinuant peste urechi”, 
dar care „şi-a dezgolit o porţiune prea mare din picioare pe când se cuibárea 
în pernele adânci”. „Şi picioarele erau prea frumoase”, se gândea Yardley „la 
terminarea celui de-al treilea cocktail”. După o perioadă mai lungă de 
gândire, s-a convins singur că fusese trimisă să îl spioneze şi să descopere 
astfel secretele bine păzite ale Camerei Negre. Conform povestirii lui 
neverosimile, Yardley a hotărât, în interesul naţiunii, să îmbete acea „fiinţă 
minunată” şi s-o ducă apoi în apartamentul ei din East Eighties. In timp ce 
aceasta dormea pe o canapea, i-a cercetat másuta de toaletă si a găsit un 
bilet ce părea a fi o dovadă că femeia era într-o misiune secretă: „Să vă 
întâlniți cu prietenul nostru comun cu prima ocazie. Important să ne furnizaţi 
imediat informaţii”. Yardley s-a grăbit să iasă din apartament.: Deoarece i se 
permitea să conducă mai mult sau mai puţin după bunul plac Camera Neagră, 
fanteziile sale cu sex şi spionaj, în majoritate inofensive, nu au atras aproape 
deloc atenţia administratiilor în slujba cărora lucra. 

Sfârşitul Camerei Negre s-a datorat mai degrabă schimbării preşedintelui şi 
nu slăbiciunilor lui Yardley. După instalarea în funcţie a lui Herbert Hoover ca 
succesor al lui Coolidge, în martie 1929, Henry L. Stimson a devenit secretar 
de stat. Având în vedere insistența bine cunoscută a lui Stimson asupra 
standardelor morale ridicate în afacerile publice, subalternii săi au decis să nu 
îi atragă atenţia asupra existenţei Camerei Negre şi să-i ofere răgazul de a se 
obişnui cu nivelul redus de moralitate al rutinei diplomatice. In luna mai, 
Departamentul de Stat s-a hotărât, în sfârşit, dar cu ceva frică, să lase câteva 
documente japoneze decriptate pe biroul lui Stimson. Potrivit unei relatări 
confidenţiale compilate de criptanalistul principal William F. Friedman: 


Reacţia lui a fost violentă, iar măsurile, drastice. După ce a aflat cum fuseseră 
obţinute datele, a caracterizat întreaga operaţiune ca fiind extrem de lipsită de etică 
şi a hotărât ca aceasta să înceteze imediat, în ceea ce priveşte Departamentul de 
Stat. Pentru a-şi întări definitiv decizia, a ordonat ca fondurile necesare de la 
Departamentul de Stat să fie retrase de fndata.» 


Relatarea lui Stimson, în jurnalul său, deşi mai puţin dramatică, o confirmă 
pe a lui Friedman. Când a văzut documentele decodificate pe biroul său, l-a 
convocat imediat pe prietenul său, Joseph P. Cotton, un avocat din New York 
pe care îl numise subsecretar: 


Amândoi am fost de acord că nu este deloc etic ca guvernul să citească mesajele 
adresate oaspeţilor noştri, ambasadorii din alte ţări. Aşadar, atunci şi acolo [...] am 
întrerupt aceste plăţi [către Camera Neagră], ceea ce a pus capăt existenţei acestui 
grup de experti, care ulterior s-a desfiinţat.” 


Stimson a fost convins cu dificultate să lase Camerei Negre un răgaz de 
două luni în care să-şi înceteze operaţiunile şi să-şi predea dosarele Corpului 
de Comunicaţii al Armatei, care a continuat o parte din activitatea cu cifrurile 
japoneze. ss 

Yardley, şeful demis al Camerei Negre, căruia nu i s-a acordat nicio pensie 
guvernamentală, s-a răzbunat teribil. Până în acel moment se opusese ferm 
„dezvăluirii oricărei informaţii despre coduri şi cifruri”. „Motivul meu”, scria el, 
„este evident: aceasta avertizează alte guverne cu privire la abilităţile noastre 
şi ne face munca mult mai dificilă.” Postere mari afişate în birourile din 
Manhattan ale Camerei Negre avertizau personalul: „SECRET! Dacă inamicii 
află că le putem descifra actualele coduri, vor încerca să conceapă altele mai 
dificile”. Intre aprilie şi iunie 1931, Yardley şi-a încălcat propriile reguli, 
publicând nişte memorii senzaţionale, întâi sub formă de foileton într-o 
revistă, apoi sub forma unei cărţi intitulate The American Black Chamber. Pe 
lângă dezvăluirea unor informaţii clasificate despre criptanaliză, memoriile lui 
Yardley enumerau o serie de ţări (unele aliate SUA) ale căror cifruri fuseseră 
decriptate de Camera Neagră: Argentina, Brazilia, Marea Britanie, Chile, 
China, Costa Rica, Cuba, Franţa, Germania, Japonia, Liberia, Mexic, Nicaragua, 
Panama, Republica El Salvador, Republica Dominicană, Spania şi Uniunea 
Sovietică. Cele mai explozive capitole se refereau la decriptarea cifrului 
Ministerului japonez de Externe şi informaţiile referitoare la poziţia de 
negociere a delegaţiei nipone în timpul Conferinţei Navale de la Washington. 
Departamentul de Stat a negat categoric că cifrurile japoneze fuseseră 
decriptate în timpul conferinţei, dar nu a convins pe nimeni. Ministerul 
japonez de Externe a trimis 138 de copii ale American Black Chamber 
ambasadelor si legatiilor sale din întreaga lume pentru a le avertiza cá este 
posibil ca si cifrurile lor să fi fost compromise.“ 

La nouă luni după ce Yardley a publicat documentele japoneze decodificate, 
la fel a procedat şi Uniunea Sovietică. Deşi publicarea lor în URSS a atras mult 
mai puţină atenţie în mass-media occidentală decât memoriile lui Yardley, a 
fost ceva şi mai surprinzător, deoarece măsura a fost luată pe baza 
instrucţiunilor lui Stalin. Acesta devenise atât de preocupat de ameninţarea 
unui atac japonez asupra Orientului Indepártat sovietic şi a Siberiei de Est, 
încât, în martie 1932, a luat decizia fără precedent de a ordona OGPU să 


386 Stimson avea mai puţine mustrări de conştiinţă cu privire la moralitatea operaţiunilor 
serviciilor de informaţii militare. In 1936, Serviciul de comunicaţii reuşise să decripteze 
principalul cifru diplomatic japonez, căruia i-a atribut numele de cod RED. (Nal 


publice in /zvestia extrase din documente japoneze strict secrete obtinute 
atât în urma decriptárii codurilor japoneze, cât si de la un agent OGPU 
(neidentificat), angajat în cadrul biroului ataşatului militar japonez la 
Moscova, locotenent-colonelul Yukio Kasahara. Deşi nu a fost identificat 
nominal, /zvestia a citat un raport către Tokyo al lui Kasahara: 


Va fi destinul inevitabil [al Japoniei] să se confrunte cu URSS mai devreme sau mai 
târziu. [...] Cu cât vine mai devreme războiul sovieto-japonez, cu atât mai bine pentru 
noi. Trebuie să înţelegem că, pe zi ce trece, situaţia devine mai favorabilă pentru 
URSS. Pe scurt, sper ca autorităţile să se hotărască să urgenteze războiul cu Uniunea 
Sovietică şi să iniţieze politici în consecinţă. 


În primăvara lui 1932, Kasahara a fost numit şef al secţiei pentru Rusia din 
cadrul celui de-al doilea departament al Statului-Major General japonez. Cu un 
comportament la fel de beligerant, succesorul său în postul de ataşat militar 
la Moscova, Torashiro Kawabe, a raportat la Tokyo că un război ruso-japonez 
este ,inevitabil". Kasahara a răspuns că pregătirile militare erau terminate: 
„Războiul împotriva Rusiei este necesar pentru ca Japonia să consolideze 
Manciuria”. În următorii câţiva ani, prioritatea criptanaliştilor sovietici a fost, 
probabil, să monitorizeze pericolul unui atac japonez care nu s-a materializat 
niciodată.. 

In ciuda descoperirii că atât Statele Unite, cât si Uniunea Sovietică au 
decriptat codurile, timp de câțiva ani Ministerul japonez de Externe a luat 
puține măsuri pentru a si le îmbunătăți. GC&CS au decriptat mai multe 
telegrame japoneze între 1932 si 1933 decât în perioada 1930-1931.* Si 
OGPU a continuat să ofere un flux continuu de documente japoneze 
decriptate. Unele dintre documentele decriptate care îl îngrijorau cel mai mult 
pe Stalin se refereau la pătrunderea serviciilor secrete japoneze în Uniunea 
Sovietică. Pe 10 iunie, OGPU i-a trimis lui Kliment Voroşilov, comisarul pentru 
armată şi marină, rapoarte informative japoneze decriptate care ofereau 
detalii în mare parte precise privind transferul forţelor terestre şi aeriene 
sovietice din partea europeană a Rusiei către Orientul Îndepărtat, precum şi 
despre consolidarea forţelor navale sovietice. Părea clar că informaţiile 
proveneau de la agenţi japonezi din Transbaikalia şi Primorie, precum şi de la 
contacte sovietice şi japoneze din Statele-Majore ale Poloniei şi Letoniei.“ 

Câteva săptămâni mai târziu, Stalin a denunţat furios comportamentul 
,criminal" al „operaţiunilor subversive” atât ale OGPU, cât şi celui de-al a IV- 
lea departament militar din Manciuria, care, susţinea el, risca „provocarea 
unui nou conflict cu Japonia”. Cei responsabili, credea el, erau probabil agenţii 
japonezi care s-au infiltrat în serviciile secrete sovietice. l-a scris lui 
Kaganovici, care prezida Politburo în absenţa lui: „Nu mai putem suporta 
această insultă! Vorbiti cu Molotov şi luaţi măsuri draconice împotriva 
criminalilor de la OGPU şi de la Biroul de Informaţii [militare] (este foarte 
posibil ca aceşti domni să fie agenti ai inamicilor nostri infiltrati printre nol": 

In toamna lui 1933, Hirota, fostul ambasador japonez la Moscova, a fost 
numit la conducerea Ministerului de Externe de la Tokyo. La sfârşitul lunii 
noiembrie, OGPU i-a trimis lui Stalin un mesaj decriptat de la ambasadorul 
SUA în Japonia către Departamentul de Stat, care anticipa o politică externă 
niponă mai agresivă în mandatul lui Hirota şi un război cu Uniunea Sovietică 
în primăvara lui 1934.* Stalin a continuat să utilizeze SIGINT ca mijloc de 
monitorizare a amenințării unui atac japonez. Deşi atacul nu a avut loc 
niciodată, au existat peste 100 de incidente militare minore între trupele 


sovietice si cele japoneze, ce au culminat in 1939 cu un război de frontieră 
nedeclarat.* 

La începutul anilor 1930, criptanalistii ruşi erau, din nou, cei mai buni din 
lume, aşa cum fuseseră în timpul domniei ţarului Nicolae al Il-lea.* Dosarele 
de interceptări diplomatice ale lui Stalin, în mare parte nedocumentate, au 
avut o influenţă majoră asupra politicii sale externe. Acestea nu erau simple 
informaţii suplimentare pe care le adăuga celorlalte surse disponibile. Adesea, 
ca şi în cazul Japoniei, ele erau sursele cărora le acorda cea mai mare 
atentie. 7°’ 

Ca si în timpul domniei lui Nicolae al Il-lea, operaţiunile SIGINT ruseşti au 
fost susţinute în mare măsură de infiltrarea agenţilor în ambasadele stráine.* 
Cea mai reuşită infiltrare într-o ambasadă britanică a avut loc la Roma. 
Potrivit diplomatului Sir Andrew Noble, detaşat la Roma la mijlocul anilor 
1930, securitatea era „practic inexistentă”. Angajaţii ambasadorului aveau 
cheile casetelor roşii şi ale fişetelor care conţineau documente secrete, 
precum şi - probabil - cifrul de la seiful ambasadei. Printre angajaţi se număra 
şi Francesco Constantini, recrutat ca agent sovietic în 1924. Timp de mai mult 
de un deceniu, acesta a vândut ofiţerilor săi de caz un număr impresionant de 
documente diplomatice britanice.» Un raport al NKVD din 15 noiembrie 1935 
notează, de exemplu, că nu mai puţin de 101 dintre documentele britanice 
obţinute de la Francesco Constantini (sau de la fratele său, Secondo) de la 
începutul anului au fost considerate suficient de importante pentru a fi 
„transmise tovarăşului Stalin”: printre acestea, înregistrările de la Ministerul 
de Externe ale discuţiilor desfăşurate la Berlin între Sir John Simon, Anthony 
Eden şi Hitler; ale celor dintre Eden şi Maksim Litvinov, comisarul sovietic 
pentru afaceri externe, de la Moscova; ale celor dintre Eden şi Jozef Beck, 
ministrul polonez de externe, desfăşurate la Varşovia; ale celor dintre Eden şi 
Edvard Benes, ministrul cehoslovac de externe, care avuseseră loc la Praga; 
şi ale celor dintre Eden si Mussolini, desfăşurate la Roma." Ambasadorii 
britanici care au preluat succesiv funcţia la Roma nu au observat nimic 
anormal până în ianuarie 1936, când Secondo Constantini a furat un colier cu 
diamante al soţiei ambasadorului, dintr-una dintre casetele roşii încuiate, 
utilizată în mod obişnuit pentru documente secrete. După investigația 
întreprinsă de Valentine Vivian, şeful serviciului de contrainformaţii SIS, 
Secondo Constantini (căruia NKVD îi dăduse numele de cod DUDLEY) a fost 
rapid identificat drept cel mai probabil hoţ. Ambasadorul, Sir Eric Drummond 
(ulterior lord Perth), a refuzat să creadă rezultatele anchetei lui Vivian. În loc 
să fie concediat, agentul DUDLEY şi soţia sa au fost invitaţi, în mai 1937, la 
Londra, ca oaspeţi ai guvernului Majestății Sale, pentru a participa la 
încoronarea regelui George al Vl-lea, drept recompensă pentru serviciile sale 
de lungă durată si considerate devotate.” 

Ambasada Statelor Unite la Moscova a fost infiltrată chiar mai profund decât 
reprezentanța diplomatică britanică de la Roma.** La inaugurarea acesteia în 


387 în zilele noastre, nimeni nu s-ar gândi măcar să scrie o carte sau un articol despre 
Churchill în timpul celui de-al Doilea Război Mondial, fără a-i recunoaşte pasiunea pentru 
ULTRA. In schimb, nicio biografie existentă a lui Stalin şi niciun studiu asupra politicii sale 
externe nu menţionează că acesta era la fel de entuziasmat de SIGINT ca şi Churchill. 
Dosarele SIGINT ale lui Stalin sunt studiate în prezent de către Svetlana Lohova. (Na) 


388 Nicio documentare istorică existentă a relaţiilor dintre SUA şi Uniunea Sovietică nu 
surprinde (şi de obicei nici măcar nu menţionează) importanţa torentului extraordinar de 
documente secrete provenite de la ambasada americană la Moscova pe o perioadă de 30 
de ani de la înfiinţarea acesteia, după stabilirea relaţiilor diplomatice in 1933. (Nal 


1933, ambasada americaná nu dispunea practic de nicio másurá de 
securitate si, initial, nici de un cifru. Viitorul ambasador american la Moscova, 
George Kennan, unul dintre membrii iniţiali ai personalului ambasadei, a 
povestit mai târziu: „Comunicarea cu guvernul nostru se făcea prin 
intermediul biroului unde era amplasat telegraful, iar mesajele erau puse pe 
masă, în văzul guvernului sovietic”. Probabil că lui Stalin nu i-a venit să 
creadă ce noroc avea. NKVD le-a asigurat în scurt timp iubite grijulii (unele 
dintre ele balerine) infanteriştilor marini americani care ar fi trebuit să asigure 
paza ambasadei. „Chip” Bohlen - care, ca şi Kennan, s-a numărat şi printre 
primii membri ai personalului ambasadei şi a şi devenit ulterior ambasador - 
stătea într-o zi în holul hotelului Savoy, când o rusoaică masivă s-a îndreptat 
spre recepţie şi a spus că doreşte să urce în camera sergentului O'Dean, 
anunțând: „Eu sunt profesoara lui de limbă rusă”. Cu ajutorul altor 
„profesoare de rusă”, cel puţin unul dintre primii funcţionari de cifru de la 
ambasadă, Tyler Kent, a fost recrutat ca agent sovietic. In ciuda restricţiilor 
impuse majorităţii diplomaților străini, Kent a reuşit să-şi achiziţioneze o 
maşină, o armă şi un studio, unde îi făcea fotografii nud profesoarei sale de 
limbă rusă. De asemenea, pentru aşa-zise „scopuri istorice”, dar cel mai 
probabil pentru NKVD, colectiona şi corespondenţă diplomatică americaná.?*? 

Fără să-şi dea seama, din perspectiva serviciilor sovietice de informaţii, 
ambasada SUA practica o diplomaţie deschisă. Primul ambasador, William C. 
Bullitt Jr., a lăsat ca moştenire atât succesorilor săi, cât şi NKVD, o ambasadă 
şi o reşedinţă a ambasadorului monitorizate intens. In 1937, electricianul 
ambasadei a descoperit un microfon al NKVD ascuns în mansardă, deasupra 
biroului lui Joseph E. Davies, succesorul naiv al lui Bullitt şi ambasador al SUA 
între 1936 şi 1938. Davies era complet dezinteresat şi refuza să ia în serios 
protestele personalului. Mărturiseşte, plin de bunăvoință, în jurnalul său: 
„Tinerii erau toti «aprinsi» [...]. l-am calmat si am «flecárit» cu ei despre 
«munca lor de detectivi internaţionali» [...]. Eu sustineam că era foarte bine 
dacă sovieticii aveau instalate microfoane - în felul acesta ar fi aflat mai rapid 
că eram prieteni şi nu duşmani”. 

Până la mijlocul anilor 1930, pe lângă că avea cea mai bună organizaţie 
SIGINT din lume, Uniunea Sovietică dispunea de cel mai mare număr de 
agenti în tari străine (majoritatea, dar în niciun caz toti, având motivații 
ideologice) decât orice altă agenţie de informaţii din istorie. Recrutii ambitiosi, 
americani absolvenţi de universităţi din Ivy League - la loc de cinste printre 
ei: Larry Duggan, Alger Hiss, Harry Dexter White şi Duncan Lee - semănau 
foarte mult cu omologii lor britanici la fel de ambitiosi, absolvenţi de 
Cambridge. 

La mijlocul anilor 1930, serviciile sovietice de informaţii recrutau mai mulţi 
proaspăt absolvenţi de la Cambridge decât MI5 şi SIS. Kim Philby, probabil cel 
mai înzestrat dintre ei, şi-a început memoriile cu o prefaţă scrisă de prietenul 
lui, Graham Greene, unde el şi colegii lui recrutaţi de sovietici erau comparati 
cu „catolicii practicanți care, în timpul reginei Elisabeta I, acționau pentru 
victoria Spaniei” împotriva Angliei protestante.» Recrutorul principal de la 
Cambridge în perioada elisabetană era un preot catolic, care lucra „sub 
acoperire dându-se drept savant”.* In anii 1930, principalul recrutor sovietic 
era Arnold Deutsch, deţinător al unui doctorat la Viena, cu un palmares 
academic mai strălucit decât al oricăruia dintre „Cei cinci magnifici”, care 


389 în 1939, Kent a fost transferat la Londra, ca funcţionar de cifru la ambasada SUA. Vezi 
Rand, Conspiracy of One; Andrew si Gordievsky, KGB, p. 238. (N.a.) 


domicilia în Hampstead si acţiona sub acoperirea de student la cursuri 
postuniversitare la University College London. Pe lângă faptul cá erau 
fermecati de imaginea miticá a Uniunii Sovietice ca stat al muncitorilor si 
táranilor, unde cetátenii de ránd puteau, pentru prima datá, sá dea ce aveau 
mai bun în serviciul binelui comun, recrutii atraşi de ideologie se considerau 
rázboinici secreti in lupta impotriva fascismului international. Julian Wadleigh, 
un agent sovietic care a intrat în Departamentul de Stat în 1936, scria mai 
târziu: „Când Internaționala Comunistă reprezenta singura forţă mondială ce 
rezista efectiv Germaniei naziste, mi-am oferit serviciile organizaţiei 
clandestine sovietice din Washington, ca o neînsemnată contribuţie care să 
ajute la stăvilirea mareei fasciste”.” 

Cele mai valoroase reţele de agenţi ideologici NKVD erau cele din Germania 
nazistă, conduse de Arvid Harnack, funcţionar în cadrul Ministerului 
Economiei, şi de Harro Schulze-Boysen, locotenent în serviciile de informaţii 
din Luftwaffe, ambii capabili să avertizeze în avans despre un atac german 
asupra Uniunii Sovietice. In aceeaşi situaţie se afla şi Richard Sorge, agent al 
Direcţiei a Patra (ulterior GRU), care acţiona sub acoperire la Tokyo ca ziarist 
german. Sorge avea contacte strânse la ambasada germană atât cu colonelul 
Eugen Ott, ataşat militar din 1934, cât şi cu doamna Ott, cu care întreținea 
una dintre numeroasele sale aventuri. Sorge a avut acces la o mare parte 
dintre informaţiile despre forţele armate japoneze şi la planificarea lor 
militară, căci Ott le trimitea la Berlin, precum şi la multe dintre documentele 
clasificate primite de ambasadă, referitoare la politica germană din Orientul 
Indepărtat. Când Ott a fost promovat în funcţia de ambasador, în aprilie 1938, 
Sorge obişnuia să ia micul dejun cu el în fiecare zi, să îl informeze despre 
afacerile japoneze şi să îi redacteze o parte dintre rapoartele către Berlin. 

Cu toate acestea, exista o discrepantá tot mai mare între succesele 
extraordinare ale activităţilor sovietice de HUMINT şi SIGINT din anii 1930 şi 
abilitatea regimului stalinist de a le interpreta. Avertismentele din iunie 1941 
ale lui Harnack, Schulze-Boysen şi Sorge privind o iminentă invazie germană 
au fost ignorate.” In toate statele cu partid unic, analiza informaţiilor este 
distorsionată de solicitările insistente de respectare a corectitudinii politice. 
Analiştii sunt rareori dispuşi să conteste opiniile conducerii politice (care, în 
iunie 1941, acreditau ideea că nu va avea loc nicio invazie germană). De 
obicei, în regimurile autoritare, informaţiile externe acţionează mai degrabă 
ca un mecanism de întărire şi nu de corectare a concepţiilor greşite ale 
regimului cu privire la lumea exterioară. În Rusia stalinistă, distorsiunile 
produse de corectitudinea politică s-au înrăutățit din cauza unei tendinţe 
recurente spre teorii ale conspirației (o altă caracteristică pe care regimurile 
autoritare o au în comun), al căror exponent principal era însuşi Stalin. 
Tendinţa de a înlocui analiza bazată pe dovezi cu teoriile conspirației a fost 
agravată de hotărârea tot mai puternică a lui Stalin de a acţiona el însuşi ca 
analist de informaţii. Într-adevăr, Stalin a descurajat în mod activ analizele 
informative făcute de alte persoane, condamnându-le drept „presupuneri 
periculoase”. „Nu îmi spune ce gândeşti”, se spune că afirma el, „arată-mi 
faptele şi sursa!” Drept rezultat, INO (departamentul pentru informaţii 
externe al CEKA şi al succesorilor săi interbelici) nu a avut niciun departament 
de analiză. Rapoartele serviciilor sovietice de informaţii, chiar şi după 
perioada stalinistă, conţineau doar compilarea unor informaţii pe anumite 
teme.” 

În timpul Marii Terori din anii 1936-1938, prioritatea serviciilor sovietice de 
informații a fost urmărirea imaginarilor „duşmani ai poporului”. Obsesia lui 


Stalin pentru lichidarea opoziţiei era de dată mai recentă decât au conchis 
majoritatea studiilor despre el. Dupá cum aratá fotografiile - putin luate ín 
seamă - cu Stalin amestecându-se printre trecători în timp ce se plimba prin 
Moscova la începutul anilor 1930, pe atunci nu era preocupat de siguranţa 
personală. Lipsa oricărei reacţii pe chipurile moscovitilor arată că era o 
imagine familiară pe străzile capitalei ruse. 

Atitudinea lui Stalin faţă de propria sa securitate s-a schimbat dramatic 
după asasinarea lui Serghei Kirov, cel mai apropiat prieten al său şi 
preşedintele organizaţiei de partid din Leningrad, care a fost împuşcat pe 1 
decembrie 1934 în sediul partidului de Leonid Nikolaev.?? Deşi adesea s-a 
presupus greşit că Stalin ar fi fost în spatele asasinatului, în realitate acesta a 
fost profund şocat. Ancheta NKVD asupra asasinării lui Kirov a dus, la 
începutul lui 1935, la descoperirea a ceea ce s-a numit Complotul de la 
Kremlin, al cărui scop era uciderea lui Stalin. Investigatiile asupra asasinării 
lui Kirov şi a Complotului de la Kremlin infirmă argumentul larg răspândit că 
atât Stalin, cât şi NKVD erau deja obsedati de securitate. In ambele cazuri, ca 
şi cu ocazia deturnării maşinii lui Lenin si a vandalizării apartamentului 
acestuia,» măsurile de securitate au fost remarcabil de ineficiente. Ghenrik 
lagoda, directorul NKVD, a recunoscut că uciderea lui Kirov nu ar fi fost 
posibilă dacă nu ar fi avut loc „dezintegrarea şi prăbuşirea completă a 
aparatului NKVD din Leningrad”. 


Ruşinea care a cuprins organele NKVD [...] este înrăutăţită şi de faptul că asasinatul 
ar fi putut fi, fără îndoială, împiedicat, dacă acei ofiţeri ai direcţiei NKVD din 
Leningrad responsabili cu paza tovarăşului Kirov şi-ar fi luat măcar cele mai 
elementare măsuri pentru a-l proteja şi păzi pe tovarăşul Kirov.* 


Ancheta asupra „Complotului de la Kremlin”, ale cărei dosare voluminoase 
au fost descoperite recent de Svetlana Lohova, a dezvăluit un haos pe scară 
şi mai mare în privinţa securităţii. Kremlinul era un oraş miniatural care 
asigura un stil de viaţă privilegiat elitei comuniste, cu mâncare de calitate, 
încălzire, electricitate şi telefoane - avea chiar şi propriul spital, cinematograf 
şi bibliotecă. Însă în timpul anchetei NKVD s-a descoperit cá numerosii 
angajaţi fuseseră încadraţi fără a fi verificaţi în prealabil. Funcţionarul 
responsabil pentru eliberarea permiselor de securitate, Pavel Federovici, a 
declarat anchetatorilor NKVD că, dacă persoanele care solicitau un loc de 
muncă aveau „o mamă sau o soră care deja lucrau în Kremlin”, aceasta era o 
garanţie suficientă pentru a fi consideraţi de încredere. S-a descoperit totuşi 
că personalul includea şi rude ale unor deţinuţi politici şi foşti membri ai 
nobilimii ţariste. Ancheta a arătat şi că administratorul-şef al Kremlinului, Abel 
Enukidze, „vechi bolşevic” din Georgia şi prieten al lui Stalin, ducea o viaţă 
plină de excese, uneori ostentative, fiind implicat inclusiv în prostituţia 
organizată. Un secretar de la Kremlin a descris obiceiul lui Enukidze de a 
călători cu trenul de la Moscova la Leningrad cu patru dintre iubitele sale, 
care erau răsplătite cu locuri în loja guvernamentală la Teatrul Bolşoi şi cu 
alte privilegii.* 

Stalin a primit copii ale celor 110 protocoale de interogatoriu (adesea, în 
mai multe volume) din timpul anchetei Complotului de la Kremlin şi a făcut 
multe adnotări pe acestea. Însemnările sale arată că, în pofida concluziilor 
majorităţii istoricilor, Stalin nu era încă obsedat de criticile personale la 


390 Cel mai recent studiu referitor la asasinarea lui Kirov arată că Nikolaev a acţionat 
„foarte probabil” singur. Vezi Lenoe, The Kirov Murder and Soviet History, p. 689. (N.a.) 


adresa sa. În toamna lui 1936, când a început Marea Teroare, NKVD nu ar fi 
îndrăznit să-i arate nicio critică necenzurată ce i se aducea de către 
personalul său. Dar, în 1935, încă aveau curajul să-i transmită ce spuneau în 
secret despre el membrii personalului de la Kremlin. Printre comentarii se 
numărau şi următoarele remarci făcute de patru femei de serviciu: 


Tovarăşul Stalin mănâncă bine şi lucrează puţin. Oamenii muncesc pentru el, de 
aceea este gras. Are tot felul de slujitori şi tot felul de plăceri. (A.M. Konstantinova) 


Stalin primeşte o mulţime de bani si ne spune minciuni despre asta. (B.I. 
Katinskaia) 


A divorţat de prima soţie si a impuscat-o pe a doua. Nu e rus. (St. Jalibina) 


Stalin şi-a ucis soţia. Nu este rus, ci armean. El este foarte rău şi nu vede cu ochi 
buni pe nimeni. (A.E. Avdeeva) 


Ceea ce este frapant în legătură cu aceste mărturii, precum şi cu altele 
asemănătoare din timpul anchetei Complotului de la Kremlin este că cei care 
făceau afirmaţiile nu se temeau să-l critice pe Stalin. Interogatoriile nu 
semănau deloc cu cele din timpul Terorii, dezlántuite după doar doi ani, când 
acuzaţii trebuiau să îşi mărturisească, umilitor, responsabilitatea pentru crime 
adesea imaginare şi să evite, cu mare grijă, orice critică la adresa regimului. 
Doar şase dintre cele 110 persoane interogate de NKVD în timpul anchetei 
asupra Complotului de la Kremlin au adus mărturii importante referitoare la 
implicarea lor. Alţii au recunoscut infracţiuni minore, precum răspândirea de 
mesaje defăimătoare.: 

Conspiratorul principal era un ofiţer dezamăgit, din Direcţia a Patra (a 
serviciilor secrete militare), Mihail Cerniavski, expert în probleme de război 
chimic, care studiase chimia la Massachusetts Institute of Technology (MIT) 
sub un nume fals, în timp ce era angajat activ în operaţiuni de spionaj ştiinţific 
şi tehnologic (S&T). In perioada petrecută la MIT, şi-a pierdut credinţa în 
comunism şi a devenit convins în secret că economia stalinistă planificată nu 
ar putea niciodată să concureze cu capitalismul american. Cerniavski a 
dezvăluit anchetatorilor că, de când se întorsese de la MIT, se întrebase în 
mod repetat: „Chiar este aceasta patria mea?” În majoritatea interogatoriilor 
din primele trei săptămâni, el a spus că plănuise doar să-l înlocuiască pe 
Stalin la conducerea URSS şi nu să-l ucidă. Totuşi, pe 26 martie, Cerniavski a 
recunoscut că luase parte la un complot de asasinat „terorist”. Ca urmare a 
uciderii lui Kirov, în sediul central al organizaţiei de partid din Leningrad, 
complotiştii credeau că, bazându-se pe măsurile de securitate laxe de la 
Kremlin, ar fi putut să aducă ilegal arme în interior şi să-l impuste pe Stalin. 
Deşi nu există nicio dovadă că Cerniavski ar fi fost torturat, aşa cum s-a 
întâmplat ulterior cu suspectii recalcitranti în timpul Terorii, a fost convins să 
admită că, în timp ce lucra în Statele Unite, a fost recrutat de un aşa-zis 
trotkist american pe nume Riaskin, „ca să desfăşoare activităţi teroriste şi să 
creeze grupuri trotkiste în Uniunea Sovietică”. Însă două zile mai târziu, când i 
s-au cerut detalii despre „însărcinările exacte” primite de la Riaskin, 
Cerniavski nu a putut să ofere niciunul - probabil pentru că nici nu exista 
vreunul. 

Presiunea de a-i executa pe complotiştii de la Kremlin nu a venit de la 
Stalin, ci de la NKVD, şi în special de la directorul Ghenrik lagoda. Răspunsul 
lui Stalin la lista pe care i-a înmânat-o lagoda, cu 26 de persoane care urmau 
să fie executate, a fost, în mod surprinzător, diferit de reacţia lui faţă de liste 


similare trimise de succesorul lui Lagoda, Nikolai Ejov, în timpul Marii Terori. În 
august 1938, după ce a primit o listă cu nume de la Ejov, Stalin i-a răspuns 
scurt: „Toţi cei 138 să fie împuşcaţi”. In scurt timp, Ejov i-a trimis patru liste 
suplimentare care totalizau un număr de 736 de „duşmani ai poporului”, cu 
nota: „Solicit acordul de a-i împuşca pe toţi”. Stalin şi-a dat acordul cu un 
singur cuvânt ,Pentru"??!, Totuşi, in 1935, când Lagoda i-a înmânat lista cu 
„inamicii poporului” responsabili pentru Complotul de la Kremlin, Stalin a 
lăsat pe listă doar două nume consemnate pentru execuţie: cel al lui Mihail 
Cerniavski şi al comandantului-adjunct al Kremlinului, Aleksei Sinelobov. Doar 
Cerniavski a fost executat. Sentința lui Sinelobov a fost ulterior comutată de 
către Stalin la 10 ani de închisoare. Conform dosarelor NKVD referitoare la 
ancheta Complotului de la Kremlin, descoperite de Svetlana Lohova, nu mai 
putem crede că lagoda acţiona pur şi simplu la ordinele lui Stalin sau că, în 
1934-1935, Stalin deţinea, în mod necontestat, controlul asupra securităţii 
statului.s 

Stalin nu a obţinut controlul incontestabil până în septembrie 1936, când, la 
insistenţele sale, Biroul Politic l-a demis pe lagoda şi l-a înlocuit cu Nikolai 
Ejov la conducerea NKVD. In 1937, ambasadorul Statelor Unite, Joseph E. 
Davies, a transmis la Washington un mesaj, probabil decodat de NKVD: 
„Poliţia secretă este agenţia personală a lui Stalin şi a partidului. Controlează 
situaţia şi o controlează strict! Ejov, noul director al acestei organizaţii, este 
relativ tânăr. Este văzut în mod constant cu Stalin şi este considerat unul 
dintre cei mai puternici oameni din guvern”. Deşi Ejov era scund, „aproape un 
pitic”, Davies îi admira „capul şi chipul foarte fine”. În vremea Terorii, numită 
uneori „Ejovşcina” în onoarea lui, Ejov a petrecut mai mult timp cu Stalin 
decât a petrecut vreodată oricare alt şef de servicii de informaţii cu vreun 
lider politic. In 1937-1938, Ejov s-a dus la Stalin de 278 de ori pentru şedinţe 
îndelungate, care durau in medie câte trei ore (un total de 834 ore).v În 1935, 
1 229 de cetăţeni sovietici au fost condamnaţi la moarte prin impuscare, 
prezentată eufemistic „cel mai înalt nivel de pedeapsă”. Doi ani mai târziu, în 
punctul culminant al Marii Terori, totalul a fost de 353 074. 

Tranzitia de la ancheta relativ moderată a NKVD asupra Complotului de la 
Kremlin, care a avut loc la începutul lui 1935, la paranoia suprarealistă a Marii 
Terori din 1936-1938, ale cărei victime erau forţate să mărturisească în cea 
mai mare parte crime imaginare şi absurd de improbabile, necesită totuşi o 
explicaţie adecvată. In parte, explicaţia este că era inacceptabil, din punct de 
vedere ideologic, ca neajunsurile administrative şi politice ale lui Stalin şi ale 
conducerii sovietice să fie considerate cauze ale numeroaselor probleme ale 
economiei sovietice, provocate de colectivizare şi de planurile cincinale. 
Acestea trebuiau atribuite unor conspirații ample si inexistente. În 1937, de 
exemplu, NKVD a descoperit o „formă extrem de vicioasă de sabotaj”, în 
întregime fictivă, pusă în practică de către „veterinari, zootehnişti şi asistenţi 
de laborator”, care recurgeau la „subminare bacteriologică, infectând vitele, 
caii, turmele de oi şi porcii cu pestă, febră aftoasă, antrax, bruceloză, anemie 
şi alte boli infecțioase”, soldată, potrivit NKVD, cu moartea a sute de mii de 
animale. Biroul Politic a ordonat tuturor republicilor şi regiunilor din URSS să 
organizeze fiecare câte trei până la şase procese ale unor conspiratori 
imaginari, pentru a atentiona „masele largi ţărăneşti” despre campaniile lor 
inexistente de sabotaj. 


391 Listele au fost semnate si de către obedientul Molotov, în calitate de preşedinte al 
Sovnarkom. Vezi Watson, Molotov, pp. 141-142. (N.a.) 


De asemenea, tensiunea din ce în ce mai paranoică a viziunii lui Stalin 
asupra lumii se datora si obsesiei acestuia fatá de marele sáu rival Leon 
Trotki, care fusese expulzat din Uniunea Sovieticá ín 1929 (spre regretul 
ulterior al lui Stalin), nefiind, astfel, disponibil pentru ceea ce ar fi fost cel mai 
senzational proces public regizat. Dupá cum mentiona ulterior biograful lui 
Trotki, Isaac Deutscher: 


Frenezia cu care [Stalin] continua învrăjbirea [cu Troțki], făcând-o să devină 
principala preocupare a comunismului, atât la nivel international, cât si în Uniunea 
Sovietică [...], este imposibil de descris; cu greu se mai poate găsi în istorie un alt caz 
în care asemenea resurse de putere şi de propagandă să fie folosite împotriva unui 
singur individ. 


Disperat cá nu poate găsi un loc sigur in Europa, Troțki plecase în 1937 în 
Mexic, unde a şi rămas până când a fost asasinat, trei ani mai târziu.» În cea 
mai mare parte a anilor 1930, principalul organizator trotkist din Europa nu a 
fost Troțki, ci fiul mai mare al acestuia, Lev Sedov, care a stat la Paris din 
1933 până la moartea sa, în 1938. Atât pentru Stalin, cât şi pentru serviciile 
sovietice de informaţii, nicio operaţiune HUMINT externă de la mijlocul anilor 
1930 nu a fost la fel de importantă ca misiunea de infiltrare în anturajul lui 
Troțki şi Sedov. Incepând din 1934, cel mai apropiat confident şi colaborator 
al lui Sedov la Paris a fost agentul NKVD polonez de origine rusă Mark 
Zborowski, cunoscut lui Sedov sub numele de Etienne. În mod similar, nicio 
operaţiune SIGINT nu a avut o prioritate mai mare decât interceptarea 
corespondenţei lui Troţki şi a lui Sedov. Majoritatea interceptărilor s-au 
dovedit a fi incredibil de simple. Sedov avea încredere deplină în „Etienne”, 
aşadar i-a încredinţat cheia cásutei poştale, permițându-i să ia corespondenţa 
(inclusiv cea de la tatăl sáu) şi dându-i spre păstrare cele mai confidentiale 
dosare şi arhive ale lui Trotki.??? A existat totuşi o criză, în 1936, când 
Zborowski a raportat la Centru (cartierul general al NKVD) că, din cauza unor 
probleme financiare, Troțki vindea filialei din Paris a Institutului International 
de Istorie Socială o parte din arhiva sa personală (anterior încredinţată lui, 
spre păstrare). Centrul i-a dat imediat instrucţiuni lui lakov „laşa” 
Serebrianski, şeful Administraţiei pentru Misiuni Speciale, specializat în răpiri 
şi asasinate, să recupereze arhiva. O echipă operativă convocată de 
Serebrianski, sub numele de cod grupul HENRY, a pătruns prin efractie 
noaptea în sediul Institutului şi a recuperat arhiva. Centrul a acordat o 
asemenea importanţă acestei efractii minore, încât le-a acordat tuturor 
membrilor grupului HENRY Ordinul „Drapelul Roşu” - o dovadă în plus a lipsei 
oricărui simt al proporţiilor în operaţiunile împotriva lui Trotki.??? 

Centrul a considerat drept succes major infiltrarea în principala organizaţie 
trotkistá din Statele Unite, Partidul Muncitorilor Socialişti. În 1937, dr. Grigori 
Rabinovici, unul dintre ofiţerii de la biroul NKVD din New York, care acţiona 
sub acoperirea de şef al filialei americane a Crucii Roşii sovietice, a recrutat-o 
pe Sylvia Callen, o tânără asistentă socială comunistă (cu numele de cod 


392 Sedov a murit la Paris, pe 16 februarie 1938, în urma unei boli misterioase. Este 
posibil, dar sub nicio formă sigur, să fi fost ucis de Administraţia pentru Misiuni Speciale a 
lui Serebrianski. (Nal 


393 Operaţiunea a fost pe cât de inutilă, pe atât de profesionistă. Documentele lui Troțki 
furate de la institut nu aveau nicio importanţă operaţională şi aveau importanţă istorică 
mai redusă decât cele rămase în custodia lui Zborowski şi care au ajuns în cele din urmă 
la Universitatea Harvard. Vezi Andrew şi Mitrokhin, Mitrokhin Archive, pp. 90-93. (N.a.) 


SATYR), care a acceptat sá intre in partidul trotkist, sub numele de Sylvia 
Caldwell. Callen a reuşit să devină secretara liderului partidului, James 
Cannon, şi timp de aproape un deceniu a transmis serviciilor sovietice de 
informaţii numeroase scrisori şi dosare ale Partidului Muncitorilor Socialisti.??^ 

In Uniunea Sovieticá, majoritatea celor dati afará din Partidul Comunist erau 
etichetati public fie drept trotkisti, fie drept zinovievişti. Pentru Trotki, aflat în 
exil, acest lucru era extrem de îmbucurător - dovada, susţinea el în ianuarie 
1936, că „cea mai puternică, mai numeroasă şi mai încercată filială” a 
organizaţiei care avea să devină a Patra Internaţională trotkistá se afla în 
URSS. Atât Stalin, cât şi Trotki trăiau, cel puţin periodic, într-o lume a 
himerelor, în care fiecare alimenta fanteziile celuilalt. Convingerea lui Stalin în 
existenţa trotkistilor ruşi, în mare parte inexistenti, îl alimenta pe Trotki, a 
cărui plăcere de a-i descoperi pe aceşti adepti imaginati îl convingea, la 
rândul sáu, pe Stalin că ameninţarea trotkistá era chiar mai gravă decât se 
presupunea. 

Motivul real pentru care troţkiştii s-au făcut nevázuti în interiorul Uniunii 
Sovietice a fost pur şi simplu că, exceptând doar câţiva, aceştia chiar au 
dispărut. Niciun cetăţean sovietic care ţinea la speranţa lui de viaţă nu 
îndrăznea să spună aşa ceva. Stalin şi multi teoreticieni ai conspirației din 
NKVD credeau că aparenta dispariţie a trotkistilor ruşi înseamnă doar cá 
aceştia acţionează în subteran, adesea pozând, înşelător, în membri loiali ai 
partidului. In vara lui 1936, o rezoluţie secretă a Comitetului Central, adoptată 
la iniţiativa lui Stalin, a oferit puteri extraordinare NKVD pentru distrugerea 
tuturor „duşmanilor poporului”.* În următoarele săptămâni, o campanie de 
presă relata că „din cauza liberalismului corupt şi slăbirii vigilentei din partea 
unor comunişti”, în rândurile partidului se mai ascundeau ,,degenerati trotkist- 
zinovievişti”. 

Procesul unora dintre aceşti ,degenerati" de frunte a început în august 
1936. Grigori Zinoviev si Lev Kamenev, care, alături de Troțki, au candidat 
fără succes împotriva lui Stalin la succesiunea lui Lenin, au mărturisit, ca şi 
asociaţii lor, că, începând din 1932, au acţionat la instrucţiunile lui Troțki, 
transmise prin agenti secreti. NKVD a trebuit să producă dovezile ce 
susțineau această poveste ciudată, dar a făcut nişte greşeli. Unul dintre 
acuzaţi, fără îndoială urmând un scenariu pregătit de anchetatorii NKVD, a 
mărturisit în instanţă că s-a întâlnit cu Sedov într-un hotel din Copenhaga, 
care s-a dovedit că fusese demolat cu 20 de ani în urmă. Respectând 
instrucţiunile date de NKVD, inculpatii au mărturisit cá au fost „organizatorii 
direcţi” ai uciderii lui Kirov şi că au complotat şi în vederea asasinării lui 
Stalin, pentru a răsturna regimul sovietic.* 

In 1937, o dare de seamă a Comitetului Central referitoare la operaţiunile 
NKVD împotriva „agenţilor japonezi-nemti-trotkisti" semnala cá în ultimii doi 
ani acestea „nu fuseseră direcționate câtre mişcări contrarevolutionare 
organizate, ci mai ales către incidente izolate de agitaţie antisovietică”. Ar fi 
fost extrem de incorect din punct de vedere politic să se indice că, de fapt, nu 


394 Rabinovici l-a folosit ca intermediar pentru recrutarea lui Callen pe Louis Budenz, 
membru de vază al Partidului Comunist din Statele Unite, care a devenit redactor-şef la 
Daily Worker. Un alt agent care a pătruns în partidul trotkist a fost Thomas Black, fost 
agent S&T, devenit secretar al filialei acestuia din Newark. Vezi Haynes, Klehr şi Vassiliev, 
Spies, pp. 165-166, 474-479; „Security and the Fourth International, the Gelfand Case 
and the deposition of Mark Zborowski: An open letter from David North to Susan 
Weissman”, 10 noiembrie 2015; https://www.wsws.org/en/articles/2015/11/10/meis- 
n10.html. (Na) 


existau „mişcări contrarevolutionare organizate” de investigat. Într-o perioadă 
în care Teroarea era în plină desfăşurare, Comitetul Central se plângea, la fel 
de absurd, că NKVD a trimis „duşmani ai poporului” în locuri care „păreau mai 
mult case de vacanţă forţată decât închisori”. 

Dezvăluirea finală a amplorii conspirației contrarevolutionare imaginare 
împotriva Rusiei staliniste a avut loc în februarie 1938, când s-a desfăşurat un 
proces regizat împotriva unui număr de 21 de membri ai „Blocului de dreapta 
şi trotkist", printre care se numărau Buharin, Rikov si lagoda, acuzaţi de o 
variantă extinsă a ceea ce devenise parte obişnuită a crimelor trotkiste: 
spionaj,  „distrugere”, terorism şi pregătiri pentru invazie străină, 
dezmembrarea URSS, răsturnarea sistemului sovietic şi reinstaurarea 
capitalismului. Inainte trotkistii erau acuzaţi de conspirație numai cu serviciile 
secrete germane şi japoneze; acum erau acuzaţi că lucrează şi pentru 
serviciile britanice şi poloneze de informaţii. Trotki însuşi a fost declarat agent 
german în 1921 şi spion britanic din 1926. Ani de zile spionii germani, 
japonezi şi polonezi îl înconjuraseră pe lagoda „ca muştele”.» 

Cea mai importantă noutate din teoria conspirației dezvăluită la procesul 
„Blocului de dreapta şi trotkist" a fost accentul puternic asupra presupusului 
rol secret al guvernelor occidentale şi al agenţiilor lor de informaţii. Trotkistii 
nu mai erau doar auxiliari ai serviciilor secrete străine, ci „sclavi”, „robi ai 
stăpânilor lor”. Procurorul de stat Andrei Vişinski a declarat în peroratiile sale 
paranoice: „«Blocul de dreapta şi trotkist» nu este o grupare politică; este o 
bandă de spioni, de agenţi ai serviciilor de informaţii externe. Acest lucru a 
fost dovedit pe deplin şi incontestabil. Aici este enorma semnificaţie socială, 
politică şi istorică a prezentului proces".* Printre cei care au asistat la proces 
s-a numărat şi Sir Fitzroy Maclean, pe atunci tânăr diplomat la ambasada 
britanică a Moscovei. La un moment dat pe parcursul procesului, o lumină 
manevrată neîndemânatic a căzut pe o lojă privată din spatele sălii de 
judecată, iar Maclean a văzut, spre uimirea sa, mustata caracteristică şi tenul 
pamantiu ale lui Stalin în persoană.» 

Mania spionilor din anii 1930, care şi-a atins apogeul în timpul Marii Terori şi 
a făcut aproape imposibile operaţiunile serviciilor occidentale de informaţii la 
Moscova, a fost cauzată nu numai de un sentiment general de insecuritate în 
interiorul sistemului sovietic, generat de ţările capitaliste care înconjurau 
URSS, ci şi de ceea ce Hruşciov a descris mai târziu drept „personalitatea 
patologic de bănuitoare” a lui Stalin: „Oriunde şi în orice el vedea «duşmani», 
«oameni cu două fete» si «spioni»,. Majoritatea populaţiei sovietice accepta 
doctrina oficială, potrivit căreia tara era ameninţată de o conspirație majoră a 
spionilor şi sabotorilor aflaţi în solda serviciilor secrete străine. Ofițerii NKVD 
ţineau prelegeri în fata muncitorilor in toate fabricile, despre pericolele venite 
din partea unor agenti imperialişti inexistenti aflaţi printre ei. Filmele de la 
cinematografele sovietice, inclusiv comediile, aveau, invariabil, o cotă 
obligatorie de spioni. Pe 10 octombrie, probabil la iniţiativa lui Stalin, Politburo 
a aprobat Ordinul operaţional nr. 00693 al NKVD, care clasifica toate 
ambasadele şi consulatele ca baze ale agenţiilor de informaţii externe şi 
ordona arestarea imediată a „tuturor cetăţenilor sovietici care aveau legături 
cu personalul reprezentantelor diplomatice si care îi vizitau în birourile si 
casele lor”. Intregul personal al ambasadelor importante trebuia menţinut sub 
„Supraveghere neîntreruptă”. Deloc surprinzător, o serie de consulate străine 
s-au închis.* 

Printr-o ironie macabră, cei mai periculoşi „duşmani ai poporului” au fost 
descoperiţi în cele trei instituţii care purtau în comun responsabilitatea pentru 


apărarea statului sovietic împotriva acestora: Partidul Comunist, Armata Rosie 
şi NKVD. Dintre cei 139 de membri ai Comitetului Central aleşi la congresul 
din 1934 al partidului, 110 au fost împuşcaţi sau trimişi în Gulag. Numai 59 
dintre cei 1 966 de delegaţi au reapărut în 1939, la următorul congres. 
Şaptezeci şi cinci dintre cei 80 de membri ai Consiliului Militar Suprem au fost 
împuşcaţi. Mai mult de jumătate din corpul de ofiţeri ai Armatei Roşii, probabil 
peste 35 000 de persoane, au fost executaţi sau închişi. lerarhia NKVD a fost 
epurată de două ori. Toţi cei 18 comisari pentru securitatea statului ai lui 
lagoda, de gradul unu şi doi, au fost împuşcaţi (cu excepţia şefului serviciilor 
de informaţii externe, Abram Slutki, care probabil a fost otrăvit) în mandatul 
lui Ejov. Dintre cei mai buni 122 de ofiţeri ai lui Ejov din perioada 1937-1938, 
doar 21 mai deţineau funcţii în 1940, sub conducerea succesorului său.” 

Deşi Stalin, desigur, nu supraveghea fiecare detaliu al Terorii şi nu cunoştea 
nici măcar numele majorităţii victimelor sale, el era totuşi mâna călăuzitoare. 
Stalin însuşi a fost autorul principal al uriaşei teorii a conspirației, devenită 
literă de lege necontestată în NKVD, şi a asigurat suportul ideologic al Marii 
Terori. Stalin a corectat personal transcrierile proceselor înainte de publicare, 
modificând discursurile inculpatilor pentru a se asigura cá, desi repetaserá de 
multe ori, nu se abáteau de la márturisirile lor despre conspiratiile imaginare. 
Inregistrările NKVD din acea perioadă proclamă cu servilism caracteristic 
faptul ca „Organizarea practică a activităţii privitoare la organizaţia 
clandestină de dreapta trotkistá a fost supravegheată personal de tovarásul 
Stalin, iar in 1936-1938 au fost date gloatei lovituri nimicitoare”. 

CEI „TREI MARI” ŞI SERVICIILE DE INFORMAŢII ÎN AL 
DOILEA RĂZBOI MONDIAL 


( de-al Doilea Război Mondial, chiar mai mult decât primul, a fost un 


război al serviciilor de informaţii. Spre deosebire de Adolf Hitler şi de Japonia 
imperială, cei Trei Mari, învingătorii Churchill, Stalin şi Roosevelt, au ştiut încă 
de la început că informaţiile vor avea un rol-cheie. Mai mult decât oricare lider 
în timp de război de după George Washington, toţi trei au fost, în moduri 
diferite, profund influenţaţi de propriile experienţe cu spionajul. 

Churchill fusese implicat în activitatea de culegere de informaţii mai intens 
şi în moduri mai variate decât oricare alt lider de până atunci. După o 
experienţă directă cu spionajul la graniţele imperiului în epoca victoriană 
târzie şi cea eduardiană, Churchill făcuse parte din cabinetul Asquith, care a 
înfiinţat Biroul pentru servicii secrete în 1909. Departamentele intern şi 
extern ale acestuia (care-i trezeau lui Churchill un entuziasm care i-a lipsit lui 
Asquith) aveau să devină mai târziu MI5 şi SIS. În calitate de Prim Lord al 
Amiralității la izbucnirea războiului din 1914, a supervizat renasterea SIGINT 


britanic, dupá o absentá de 70 de ani. Zece ani mai tárziu, Churchill sustinea 
pe bună dreptate că a studiat decodificările „probabil o perioadă mai lungă si 
mai atent decât orice alt ministru”.: Experienţa lui Stalin în activităţile de 
spionaj, deşi diferită de cea a lui Churchill, a fost aproape la fel de 
îndelungată. A petrecut mare parte dintre cei 20 de ani dinaintea Revoluţiei 
din februarie încercând să se sustragă supravegherii Ohranei. După Revoluţia 
Bolşevică, Feliks Dzerjinski, primul director al CEKA, a fost unul dintre cei mai 
apropiaţi aliaţi politici ai săi. De asemenea, a studiat mulţi ani numeroasele 
volume ale dosarului său de informaţii din perioada ţaristă. Insă în anii 1930 
modul cum înţelegea activitatea de spionaj a fost distorsionat de obsesia sa 
de a-i vâna pe „duşmanii poporului” din ţară şi din străinătate.: 

Deşi Roosevelt nu a avut pasiunea lui Churchill şi Stalin pentru activitatea 
de culegere de informaţii, el a dezvoltat, în timpul Primului Război Mondial, o 
fascinaţie destul de naivă pentru spionaj, care a continuat si în perioada 
interbelică. În calitate de secretar adjunct al marinei între 1913 şi 1920, lui 
Roosevelt i-a plăcut să îşi scoată în evidenţă propria abordare activă faţă de 
aşa-zisa inerție de birocrat a secretarului Josephus Daniels. In 1920, el se 
lăuda în mod absurd că, pentru a pregăti marina americană de război, fără ca 
Daniels şi preşedintele Wilson să fie la curent, „am comis atâtea acte ilegale, 
încât aş putea primi 999 de ani de închisoare”. Departamentul principal 
asupra căruia Roosevelt avea responsabilitate directă, ca secretar adjunct, 
era Biroul de Informaţii Navale (Office of Naval Intelligence - ONI). Iniţial, ONI 
a considerat entuziasmul lui Roosevelt pentru activitatea sa oarecum 
stânjenitor. În ianuarie 1916, directorul Biroului, căpitanul James Harrison 
Oliver, s-a plâns că FDR îşi recruta propria reţea de spionaj şi intervenea în 
operaţiunile serviciilor de informaţii. Roosevelt s-a înţeles mult mai bine cu 
căpitanul Roger Welles, care i-a succedat lui Oliver în funcţia de director al 
serviciilor de informaţii navale la scurt timp după intrarea SUA în război. 
Welles părea să se bucure să numească prieteni de-ai secretarului adjunct în 
funcţii de ofiţeri de informaţii: printre ei, partenerul său de golf Alexander 
Brown Legare, fondatorul clubului Chevy Chase Hunt; cel mai bun jucător de 
polo, Lawrence Waterbury, soţul cumnatei lui FDR; şi pe colegul lui Roosevelt 
de la Harvard, Steuart Davis, comandant al Escadrilei de Patrulă Voluntară a 
lui Roosevelt, care a devenit nucleul Rezervei Navale.: 

Descoperirea agenţilor secreti germani si a operaţiunilor de sabotaj în 
Statele Unite, care a culminat în iulie 1916 cu explozia puternică de la Black 
Tom, din portul New York,’ a sporit fascinația lui Roosevelt pentru operaţiunile 
sub acoperire. Ceea ce înţelegea el cu privire la potentiala ameninţare din 
partea agenţilor germani se datora documentelor provenite de la serviciile de 
informaţii, dar şi, în cel puţin egală măsură, romanelor de spionaj. In aprilie 
1917, când Statele Unite au intrat în război, el a instruit ONI să investigheze 
posibilitatea ca americanii de origine germană din New Hampshire să 
plănuiască achiziţionarea unei aeronave pentru a bombarda şantierul naval 
din Portsmouth Navy Yard. Roosevelt a început să speculeze şi, mai târziu, să 
fantazeze că era vizat de agenţii germani care aveau să-l asasineze. A spus 
ulterior o poveste foarte puţin probabilă despre cum, în primăvara lui 1917: 


Serviciul Secret a găsit în seiful consulului german din New York un document 
intitulat: „De eliminat”. Primul nume de pe listă era cel al lui Frank Polk [coordonator 
de informaţii la Departamentul de Stat]; al meu era al doilea, urmat de alte opt sau 
zece nume. Ca urmare, Serviciul Secret ne-a cerut să purtăm revolvere, deoarece 
obişnuiam să mergem pe jos spre şi de la birou. Mi s-a dat revolverul şi tocul de 
umăr. 


Roosevelt a susţinut cá după câteva zile a încetat să mai poarte revolverul 
şi l-a păstrat într-un sertar de birou.: 

În timpul unei vizite a lui Roosevelt la Londra, în 1918, amiralul „Blinker” 
Hall, directorul capabil şi lipsit de scrupule al serviciului de informaţii navale 
britanic, conştient de fascinația naivă pentru spionaj a secretarului-adjunct 
american, l-a convins cu succes că spionii britanici treceau în fiecare noapte 
frontiera germano-daneză cu informaţii importante, ca mai apoi să fie luaţi cu 
hidroavionul spre Harwich.s De asemenea, Roosevelt a fost indus în eroare (ca 
şi Woodrow Wilson) cu documente falsificate menite să discrediteze regimul 
bolşevic. Printre falsurile cele mai ridicole care l-au înşelat pe Roosevelt s-a 
aflat şi un „Decret privind naţionalizarea femeilor”, care le declara 
„proprietatea întregii naţiuni”: „Cetăţenii bărbaţi au dreptul să folosească o 
femeie nu mai des de trei ori pe săptămână, timp de trei ore”. Roosevelt a 
afirmat la un dejun într-un club pentru doamne că Liga Naţiunilor oferea cea 
mai bună apărare împotriva acestei doctrine îngrozitoare. 

În 1919, Roosevelt şi soţia sa aproape au fost victimele întâmplătoare ale 
unui atac anarhist cu bombă ce a avut loc asupra locuinţei din Washington a 
procurorului general Alexander Mitchell Palmer. Trecuseră de casa lui Palmer 
cu doar câteva minute înainte de explozia bombei. Un fragment din cadavrul 
atacatorului a ajuns până pe pragul casei lor, aflate în apropiere.: Zece ani 
mai târziu, Roosevelt a folosit această experienţă ca sursă de inspiraţie 
pentru a spune o poveste fictivă despre o bombă care i-a fost trimisă în 
timpul războiului, la biroul său de secretar-adjunct, dar a fost descoperită 
înainte să explodeze. 

Informaţiile au reprezentat o prioritate redusă după începutul preşedinţiei 
lui Roosevelt în 1933, în timpul celor 100 de zile înflăcărate în care s-a lansat 
planul de reforme New Deal şi s-au creat o multitudine de noi agenţii federale. 
Noul preşedinte şi-a găsit totuşi timp să reia legătura cu ONI şi să înceapă să- 
şi cultive propriile surse private de informare. Jurnalistul american John 
Franklin Carter („Jay Franklin”), devenit în timpul războiului directorul unei 
unităţi de informaţii la Casa Albă, a început să îi furnizeze rapoarte 
confidentiale despre propria administraţie.» După ce a devenit preşedinte, 
atitudinea lui Roosevelt faţă de spionaj aminteşte de spionii-gentlemeni de la 
sfârşitul perioadei victoriene şi din perioada eduardiană. La loc de cinste 
printre spionii-gentlemeni ai lui FDR a fost Vincent Astor, editor multimilionar 
şi dezvoltator imobiliar. În 1927, Astor a înfiinţat un grup de agenţi amatori, 
cunoscut sub numele de „The Room” (Camera). Membrii acestuia se întâlneau 
lunar în New York City, într-un apartament situat pe East 62" Street nr. 34, cu 
o căsuţă poştală şi număr de telefon secret. Printre membrii importanţi ai 
grupului se numărau vărul lui FDR, soldatul, exploratorul şi omul de afaceri 
Kermit Roosevelt, fiul preşedintelui Theodore Roosevelt; bancherul Winthrop 
W. Aldrich; judecătorul Frederic Kernochan; filantropul William Rhinelander 
Stewart; secretarul-adjunct al Fortelor Aeriene, F. Trubee Davison; si David 
Bruce, ulterior detasat la Londra, ca director al Biroului pentru Servicii 
Strategice (OSS) în timpul războiului si ca ambasador după război.” 

În momentul când Roosevelt a devenit preşedinte, Astor era unul dintre 
prietenii săi cei mai apropiaţi. Roosevelt şi-a petrecut ultima vacanţă înainte 
de începerea mandatului pe Nourmahal, iahtul de lux cu o lungime de 80 de 
metri şi cu motor al lui Astor; în timpul croazierei, îi scria mamei sale: 
„Vincent este o gazdă minunată, perfectă”. In cursul primului sáu mandat 
prezidenţial, FDR petrecea în fiecare an câte o vacanţă de până la două 
săptămâni la bordul iahtului, împreună cu câţiva membri din „The Room”. 


Legătura masculină excentrică si buna dispoziţie bine întreţinută de pe 
Nourmahal se regăseau în facturile fictive pe care Astor le trimitea oaspeţilor 
săi după fiecare voiaj. În septembrie 1934, fiecare a fost taxat cu 187,50 de 
dolari pentru „Cheltuieli efectuate pentru stimulente alcoolice şi tonicele 
repetate (NOTA: Şeful de sală raportează că, la articolele menţionate, 
consumul a fost atât de mare, încât i-a dat peste cap sistemul contabil)".» 
Roosevelt se bucura de fiecare moment al călătoriilor şi de atmosfera de 
umor oarecum adolescentin şi marinăresc. In colecţia sa privată de „lucruri 
amuzante”, a păstrat o felicitare trimisă de Astor, care conţinea, ascunsă în 
imagine, o femeie dezbrăcată.“ 

FDR l-a încurajat pe Astor să plece cu Nourmahal în voiaje neoficiale de 
culegere de informaţii, mai întâi în Caraibi şi apoi de-a lungul coastelor 
pacifică şi atlantică ale Americii Latine, în principal ca să investigheze 
activităţile japoneze. În 1938, Astor a plecat într-o croazieră mai ambițioasă, 
ca să strângă informaţii din unele dintre insulele japoneze din Pacific, 
spunându-i lui Roosevelt că instrucţiunile sale pentru călătorie „sunt cum nu 
se poate mai clare”. Deşi instrucţiunile în sine nu au fost păstrate, scrisoarea 
sa de confirmare arată că se refereau la un voiaj către insulele Marshall şi la 
„posibile necazuri”. Astor a fost mulţumit de informaţiile sumare pe care le-a 
strâns şi i-a raportat lui Roosevelt că Eniwetok era „principala bază navală din 
insulele Marshall" a Japoniei, iar Bikini, „probabil, baza de rezervă”. La Wotje 
se aflau un nou aerodrom japonez şi o bază de submarine.» 

Sir Mansfield Cumming, primul director al SIS, descria operaţiunile de 
spionaj de dinaintea Primului Război Mondial drept „un sport excelent”. 
Roosevelt şi Astor au fost de acord. „Nu vreau să vă fac gelos, dar nu-i aşa că 
sunteţi un pic invidios pentru voiajul meu?”, îi scria Astor preşedintelui înainte 
de plecarea iahtului în misiunea sa de culegere de informaţii din 1938. Deşi în 
primul mandat a înfiinţat, foarte rapid, un număr record de agenţii federale 
noi, Roosevelt nu s-a gândit că Statele Unite ar putea avea nevoie si de o 
agenţie profesionistă de informaţii externe.” 

Cu toate acestea, câteva personalităţi de rang înalt i-au trimis lui Roosevelt 
rapoarte personale de spionaj extern, despre care Departamentul de Stat nu 
a fost informat. Probabil cea mai valoroasă sursă de informaţii a lui FDR a fost 
unul dintre prietenii săi de la Columbia Law School, erou de război şi avocat în 
New York, colonelul (mai târziu generalul) William J. „Wild Bill” Donovan, care 
avea legături cu „The Room”, chiar dacă nu era membru obişnuit al acesteia. 
În 1935, Donovan a început o serie de misiuni transatlantice de culegere de 
informaţii cu acceptul preşedintelui şi poate chiar la cererea acestuia. In 
decembrie, i-a făcut o vizită privată dictatorului italian Benito Mussolini. In 
timpul unei întâlniri în biroul exagerat de grandios al lui Mussolini de la 
Palazzo Venezia din Roma, Il Duce l-a autorizat pe Donovan să viziteze frontul 
din Africa de Est, unde armata italiană era angajată în cucerirea brutală a 
Etiopiei. Cu toate acestea, turul ghidat, organizat de comandantul italian, 
maresalul Pietro Badoglio, a fost o înşelăciune italiană bine organizată, care l- 
a convins pe Donovan că forţele fasciste nu erau cu mult superioare trupelor 
italiene pe care le întâlnise în Primul Război Mondial, dar cá intretineau 
raporturi excelente cu etiopienii pe care îi cuceriseră, ceea ce era improbabil. 
| s-au ascuns cu succes folosirea iperitei şi alte orori. La întoarcere, în cursul 
unei întâlniri private cu Roosevelt, Donovan a subliniat hotărârea poporului 
italian, sub presupusa conducere de succes a lui Mussolini, de a nu se supune 
presiunii internaţionale pentru a pune capăt războiului. Este posibil ca această 


dare de seamă să fi contribuit la decizia lui Roosevelt de a nu încerca să 
impună embargoul asupra exporturilor de petrol către Italia. 

Printre alte surse externe personale şi prost informate ale lui Roosevelt se 
număra şi prietenul lui, William C. Bullitt Jr., care a ocupat funcţiile de 
ambasador la Moscova (1933-1936) şi apoi la Paris (1936-1940). Pe 28 
septembrie 1938, în timpul crizei de la Munchen, Bullitt i-a trimis un mesaj 
personal urgent preşedintelui, despre care afirma că include „secrete de cea 
mai mare importanţă” doar pentru „ochii săi”: „Serviciul francez de Informaţii 
Militare ştie cu siguranţă că nemţii au în acest moment 6 500 de avioane de 
ultimul tip, pregătite pentru luptă [...]”. In caz de război, „ministrul francez al 
forţelor aeriene consideră că distrugerile din Paris vor fi ceva de neimaginat. 
A spus că şi-a trimis deja soţia şi copiii în Bretania [...]”. Roosevelt a jonglat cu 
statisticile îngrozitor de inexacte ale lui Bullitt şi ale altora din jurul său şi a 
ajuns la o estimare a producţiei anuale de aeronave germane de 12 000 de 
avioane (cu aproape 50 la sută mai mare, a calculat el, decât capacitatea 
Marii Britanii şi a Franţei la un loc). A anunţat această cifră pe 14 noiembrie, 
la o conferinţă a Casei Albe, convocată pentru evaluarea necesarului de 
aeronave al Statelor Unite. În realitate, în momentul crizei de la Munchen, 
Germania dispunea de 2 928 de avioane de toate tipurile, dintre care doar 1 
669 erau operaţionale - cu mult mai puţine decât totalul combinat al 
aeronavelor britanice, franceze şi cehoslovace.» 

Interesul lui Roosevelt pentru informaţiile externe, mai pronunţat decât la 
oricare preşedinte american de după Washington, reflecta, în cel de-al doilea 
mandat al său (1937-1941), o preocupare tot mai accentuată pentru 
„securitatea naţională”, un termen pe care l-a folosit mai frecvent decât toti 
preşedinţii de dinaintea lui. Înainte de cel de-al Doilea Război Mondial, 
majoritatea americanilor erau ,izolationisti", în sensul că voiau să evite 
implicarea în conflictele izbucnite în Europa şi Asia de Est. Cu toate acestea, 
fără să o spună deschis, Roosevelt a făcut tot ce a putut pentru a implica 
Statele Unite în cel de-al Doilea Război Mondial, considerând că este în 
interesul securităţii naţionale americane.» 

Odată cu izbucnirea războiului din Europa, Vincent Astor şi „The Room” 
(care şi-a schimbat denumirea în „The Club”) aveau un sentiment exacerbat 
al importanţei lor. „Situaţia ne convine de minune”, l-a asigurat Astor pe 
preşedinte. Constienti de importanţa culegerii de informaţii despre Japonia, 
membrii „The Club” consumau „o cantitate impresionantă de sake”. Totuşi, 
cel mai important rol al lui Astor a fost iniţierea schimbului de informaţii cu 
Marea Britanie, în pofida politicii oficiale de neutralitate a Statelor Unite. La 
scurt timp după ce Marea Britanie a declarat război Germaniei, Astor i-a 
relatat lui Roosevelt că a intrat în legătură cu Sir James Paget, şeful biroului 
din New York al SIS: „l-am solicitat [lui Paget] o cooperare neoficială britanică 
[în domeniul informaţiilor], dar i-am explicat clar că, din motive evidente, noi 
nu putem să le întoarcem favorul şi să le oferim informaţiile noastre 
confidentiale. Acest aranjament oarecum unilateral a fost acceptat cu 
bucurie”. Întâlnirea lui Astor cu Paget, aproape uitată acum, marchează 
primul pas în crearea alianţei de informaţii anglo-americane, care există şi 
acum. Totuşi, în februarie 1940, secretarul de stat adjunct George S. 
Messersmith a fost indignat să descopere că Paget le furnizase informaţii 
direct lui Astor şi directorului FBI, J. Edgar Hoover. La insistenţele sale, biroul 
SIS a primit ordin să comunice în continuare exclusiv cu Departamentul de 
Stat. După ce Messersmith a fost înlocuit, la scurt timp, cu Adolf A. Berle Jr., 
Departamentul de Stat a fost de acord, în principiu, să permită SIS să reia 


contactele anterioare cu Astor si Hoover.” În primăvara lui 1940, în locul lui 
Paget la conducerea biroului a venit William Stephenson, un bogat om de 
afaceri canadian care a lucrat cu jumátate de normá pentru SIS ín anii 1930. 
Un an mai tárziu, Astor i-a spus lui Roosevelt cá relatiile dintre biroul SIS si FBI 
„funcţionează perfect". „Little Bill" Stephenson era un prieten apropiat al lui 
Astor si, probabil, avea legáturi vechi cu ,The Room". Personalitatea sa 
puternică, contactele de afaceri si Martiniurile seci i-au câştigat multi prieteni 
în Statele Unite.” 

Printre aceştia s-a numărat şi William Donovan. Pe 3 iulie 1940, Roosevelt |- 
a convocat pe Donovan în Biroul Oval şi l-a trimis într-o misiune în Marea 
Britanie, pentru a investiga o potenţială ameninţare la adresa securităţii, ca 
urmare a cuceririi rapide a Franţei şi a Ţărilor de Jos de către (pretinsa, dar în 
realitate aproape inexistenta) coloană a cincea germană. Fiind convins pe 
bună dreptate că Donovan este în relaţii strânse cu preşedintele, Stephenson 
a insistat să fie primit cu cele mai înalte onoruri. Donovan a fost primit de 
Churchill, a intrat în audienţă la regele George al VI-lea şi a fost dus la întâlniri 
secrete cu Stewart Menzies, şeful SIS, şi cu majoritatea celorlalţi şefi ai 
serviciilor de informaţii din Marea Britanie. În august, după întoarcerea sa la 
Washington, Stephenson a transmis către sediul SIS: „Donovan crede că veţi 
avea în câteva zile noutăţi foarte favorabile şi consideră că şi-a restabilit 
încrederea în hotărârea şi capacitatea Angliei de a rezista”. „Noutăţile foarte 
favorabile” se refereau la un acord din 2 septembrie 1940, pe baza căruia 
Marea Britanie a primit, aşa cum ceruse Churchill, 50 de distrugătoare 
americane scoase din serviciu, pentru a participa la apărarea liniilor maritime 
britanice şi pentru a respinge o invazie germană; în schimb, Marea Britanie 
închiria Statelor Unite bazele navale şi aeriene din Caraibi şi Atlanticul de 
Vest. Această acţiune a fost precursoarea Land and Lease Act (Legea de 
împrumut şi închiriere) din martie 1941, care a transformat Statele Unite în 
„arsenalul democraţiei”, cu opt luni înainte de a intra în război.» 

De asemenea, Donovan i-a cerut lui Roosevelt „o colaborare deplină pe linie 
de informaţii” cu Marea Britanie. Disponibilitatea preşedintelui de a se 
îndrepta în această direcţie a reflectat atât influenţa lui Donovan şi a altor 
consilieri, cât şi admiraţia sa faţă de realizările „minunatului serviciu de 
informaţii” al Marii Britanii din Primul Război Mondial.» După vizita din vara lui 
1918 la serviciul de informaţii naval, a concluzionat: „Serviciul lor de 
informaţii este mult mai dezvoltat decât al nostru şi aceasta se datorează 
faptului cá este mult mai bine integrat în Biroul lor de Operaţiuni”. La o 
întâlnire desfăşurată la Londra pe 31 august 1940, între şefii de stat-major 
britanici şi Misiunea americană de observatori, reprezentantul armatei 
americane, generalul de brigadă George V. Strong (mai târziu G-2), a anunţat 
că „a venit timpul pentru un schimb liber de informaţii secrete”. Pentru a 
efectua acest schimb, Stephenson a înfiinţat Serviciul de coordonare de 
securitate cu Marea Britanie (BSC) la etajele 35 şi 36 ale International 
Building din Centrul Rockefeller de pe Fifth Avenue din New York. O bună 
parte a războiului, din BSC au făcut parte ofiţeri din MI5, Serviciul special 
pentru operaţiuni (SOE) şi SIS.» 

La o întâlnire a cabinetului său, pe 4 aprilie 1941, Roosevelt a revenit la 
problema coordonării serviciilor americane de informaţii, pe care nu reuşise 
încă s-o rezolve. A lăudat modul cum rezolvase problema Marea Britanie, dar 
nu intelesese cum reuşiseră, informându-şi în mod eronat cabinetul că toate 
disputele interdepartamentale au fost rezolvate de un misterios „«domn X», a 
cărui identitate a fost păstrată într-un secret total”. Pe 10 iunie, puternic 


susţinut de britanici (în principal prin persoana lui Stephenson), Donovan i-a 
prezentat preşedintelui o propunere pentru înfiinţarea unui post de 
„coordonator al informaţiilor strategice, care să răspundă direct în faţa 
preşedintelui” şi să supervizeze o nouă „organizaţie centrală de informaţii, 
care va culege, fie direct, fie prin intermediul departamentelor 
guvernamentale existente, în ţară şi în străinătate, informaţii pertinente 
privind potenţialii inamici”. La o întâlnire desfăşurată în Biroul Oval pe 18 
iunie, Roosevelt a acceptat principalele elemente ale propunerii lui Donovan 
şi i-a oferit acestuia postul nou-creat de coordonator al activităţii de spionaj. 
Donovan a acceptat, cu trei condiţii: 


1. Să-i raportez direct doar lui [FDR]. 
2. Ca fondurile sale secrete să fie disponibile. 
3. Ca toate departamentele guvernului să fie instruite să-mi dea ce doresc. 


A treia condiţie supraestima teribil nivelul probabil de cooperare al 
birocraţiei de la Washington, dar reflecta cu exactitate optimismul cu care 
Donovan şi-a lansat noua carieră în calitate de coordonator al comunităţii de 
informaţii. În timpul unei vizite în Statele Unite, cu puţin timp înainte de 
numirea lui Donovan, directorul Serviciului naval de informaţii britanic, 
amiralul John Godfrey, care era însoţit de asistentul său, comandantul lan 
Fleming (mai târziu cunoscut drept creatorul lui James Bond), au constatat că 
„de-abia exista” o colaborare între Biroul Serviciului naval de informaţii (ONI), 
Divizia de Informaţii Militare (MID) şi Biroul Federal de Investigaţii (FBI): 
„Aceste trei departamente au arătat cea mai mare bunăvoință fata de mine si 
fata de lan Fleming, dar prea puţină unul fata de celălalt”. 

Cea mai mare slăbiciune a lui Donovan, în noul său rol de coordonator al 
comunităţii de informaţii, a fost că nu i s-a atribuit nicio responsabilitate în 
materie de SIGINT, a cărei importanţă Roosevelt nu a reuşit să o înţeleagă, în 
ciuda interesului său pentru spionaj. Potrivit concluziilor unui raport postbelic 
secret asupra SIGINT, cele două probleme principale de dinainte de război au 
fost „lipsa controlului unificat” şi „finanţarea extrem de limitată”. O bună 
parte din anii 1930, serviciul militar de descifrare a comunicaţiilor (SIS) şi 
secţia de coduri şi comunicaţii a marinei, care preluaserá responsabilitátile 
pentru SIGINT după desfiinţarea Camerei Negre în 1929, nu comunicau între 
ele. Ambele încercau, în mod independent, să descifreze aceleaşi coduri şi 
cifruri diplomatice „pentru a fi creditată drept agenţia care a pus la dispoziţia 
guvernului informaţiile obţinute”. Până în 1936, SIS a reuşit să decripteze 
principalul cifru diplomatic japonez, căruia i-a dat numele de cod RED. 

Este posibil ca decriptările RED să fi fost primele documente SIGINT pe care 
le-a văzut FDR în calitate de preşedinte. La începutul lui 1937, pentru prima 
dată în istoria Americii, Casa Albă a început să primească SIGINT cu 
regularitate, iniţial câte un document decodificat pe zi. Prima revelaţie majoră 
a documentelor RED a fost probabil dezvăluirea în martie 1937 a faptului că 
Italia intenţiona să se alăture Pactului german-japonez anti-Comintern. Abia 
după alte şase luni diplomaţii americani din străinătate au început să trimită 
informaţii similare la Departamentul de Stat. Decriptările RED au dezvăluit şi 
o parte din textul tratatului. Cu toate acestea, Roosevelt era mult mai 
interesat de informaţiile mai puţin fiabile şi mai superficiale oferite de Astor, 
Bullitt şi de alţi informatori. Spre deosebire de agenţii amatori, criptanaliştii 
nu au primit semne ale interesului preşedintelui pentru munca lor. 


Ín cursul anului 1938, decriptárile RED au indicat cá Japonia lucra la un nou 
dispozitiv de cifrare. Pe 20 martie 1939, au fost interceptate primele mesaje 
diplomatice într-un cod nou, căruia SIS i-a dat denumirea PURPLE. In 
următoarele trei luni, RED a fost înlocuit treptat de noul cod. Şeful SIS, 
redutabilul William F. Friedman, şi-a câştigat mai târziu reputaţia de „omul 
care a decriptat PURPLE”. Dar, deşi supraveghea echipa coordonată de fostul 
profesor Frank B. Rowlett, care a condus atacul de 18 luni asupra PURPLE, 
Friedman nu a avut niciun rol direct în descifrarea noului cod. După numirea 
generalului-maior Joseph Mauborgne, în octombrie 1937, în postul de ofiter- 
şef pentru comunicaţii, relaţiile cu Secţia navală de cod şi comunicaţii, 
redenumită acum OP-20-G, s-au îmbunătăţit într-o oarecare măsură. Deşi s-a 
ocupat în principal cu descifrarea codurilor navale japoneze, OP-20-G a 
cooperat cu SIS în atacul asupra PURPLE, dar ulterior a abandonat această 
activitate. In cele din urmă, PURPLE a fost decriptat de SIS, în după-amiaza 
zilei de 20 septembrie 1940. Neputând să-şi stăpânească entuziasmul, 
Rowlett, de obicei rezervat, sárea în sus şi-n jos exclamând: „Asta este!" 
Asistentul său principal, Robert O. Ferner, de obicei şi el rezervat, a strigat 
„Ura!” Tânărul criptanalist Albert W. Small s-a manifestat mai puţin evident, 
dar alerga în jurul camerei, cu mâinile strânse deasupra capului, în semn de 
triumf. Criptanaliştii victorioşi au sărbătorit apoi reuşita trimițând pe cineva sa 
le aducă o ladă de Coca-Cola. Mauborgne a început să le spună „magicieni” 
lui Rowlett şi celorlalţi criptanalişti. Denumirea a prins, iar MAGIC a devenit 
numele de cod pentru documentele japoneze decriptate (sau, uneori, pentru 
cele mai importante informaţii SIGINT în general). 

PURPLE a fost decriptat într-un moment critic. Doar o săptămână mai târziu, 
Japonia a început să îşi pozitioneze trupele în nordul Indochinei franceze si a 
semnat Pactul tripartit care punea bazele Axei Berlin-Roma-Tokyo. În mod 
ironic, unul dintre principalii utilizatori ai documentelor MAGIC a fost 
secretarul de război, Henry Stimson, care, în calitate de secretar de stat în 
1929, desfiintase Camera Neagră. Stimson nu se mai simţea nevoit să-i 
trateze pe diplomaţii japonezi ca pe nişte „gentlemeni” şi să considere că nu 
este elegant să le intercepteze corespondenţa. A subliniat cu entuziasm, în 
jurnalul său, „progresul minunat” făcut de SIS, dar a adăugat: „Nici măcar în 
jurnalul meu nu pot detalia unele dintre lucrurile pe care le-au făcut”. Nu 
există nicio dovadă a unui entuziasm similar în Biroul Oval. 

După descifrarea PURPLE, OP-20-G a început să coopereze cu SIS în 
activitatea laborioasă de depistare a modificărilor zilnice ale parametrilor 
dispozitivului de cifrare. Totuşi, rivalitatea între servicii a dus la crearea unei 
formule absurd de birocratice, menită să împiedice oricare dintre agenţiile 
SIGINT să obţină un avantaj faţă de cealaltă. Potrivit unui raport postbelic: 


După negocieri îndelungate, s-a convenit ca armata şi marina să îşi trimită reciproc 
întreaga corespondenţă diplomatică de la birourile lor de interceptare şi ca ambele 
servicii să lucreze la această corespondenţă. Dar, pentru a evita cât mai mult posibil 
suprapunerile, s-a convenit ca armata să primească toată corespondenţa din zilele 
pare, iar Marina, toată corespondenţa din zilele impare. Acest aranjament a fost făcut 
[...] pentru a oferi ambelor servicii şanse egale de practică, de „merite” şi aşa mai 
departe.» 


Lui Roosevelt ori nu i-a păsat, ori nu a avut cunoştinţă despre acest 
aranjament bizar - din câte se ştie, singurul acord de colaborare bazat pe 
succesiunea zilelor pare-impare din istoria serviciilor secrete, care a continuat 
să provoace confuzii în sistemul MAGIC până după Pearl Harbor. 


Churchill nu ar fi tolerat niciodatá o astfel de confuzie in materie de SIGINT. 
Dupá Primul Rázboi Mondial, a fost membru al Comitetului pentru servicii 
secrete, care unificase sectiile de criptanalizá de la Ministerul de Externe si 
cele ale serviciilor armate, sub forma Scolii guvernamentale de Coduri si 
Cifruri (GC&CS). Totuşi, în ciuda pasiunii sale neabátute pentru SIGINT,* în 
„anii sălbatici” 1930, în perioada în care era deputat fără nicio funcţie în 
Camera Comunelor, nu a avut acces la informaţiile provenite prin această 
agenţie. Churchill avea mai mulţi colaboratori care îi ofereau informaţii 
clasificate din alte surse. Printre aceştia, Desmond Morton, de la SIS, şeful 
Centrului de Informaţii Industriale, şi Ralph Wigram de la Ministerul de 
Externe, până la moartea sa prematură la sfârşitul lui 1936.» Dar Churchill nu 
avea acces la informaţiile obţinute de MI5 din interiorul ambasadei germane, 
pe care le-ar fi considerat drept dovadă că „politica de conciliere” faţă de 
Hitler nu funcţiona. Neville Chamberlain, cel mai influent avocat al „politicii de 
conciliere”, prim-ministru din mai 1937, nu le-a acordat importanţă. 

Sursa principală a MI5 în ambasada germană era un aristocrat antinazist, 
diplomatul Wolfgang zu Putlitz, a cărui familie deţinea castelul de la Putlitz din 
Brandenburg încă din secolul al XII-lea. Putlitz (cu numele de cod PADGHAM 
dat de Serviciul de Securitate) şi-a amintit ulterior că, odată la două 
săptămâni, când se întâlnea cu agentul MI5 Jona „Klop” Ustinov, „mă 
eliberam de toate planurile şi secretele murdare pe care le întâlneam ca parte 
a rutinei mele zilnice la ambasadă. Astfel reuşeam să-mi liniştesc conştiinţa, 
cu sentimentul că eram într-adevăr de ajutor la distrugerea cauzei naziste 
[...]".* Putlitz a insistat, iar conducerea MI5 a crezut, că singura modalitate de 
a-i face faţă lui Hitler era fermitatea. Concilierea l-ar fi făcut şi mai agresiv. 
Timp de mai multi ani, MI5, condus de Sir Vernon Kell, i-a trimis cu 
regularitate lui Sir Robert Vansittart („Van”), subsecretar permanent la 
Ministerul de Externe din 1930 până la începutul lui 1938, rapoarte despre 
informaţiile furnizate de Putlitz si alte surse din interiorul ambasadei 
germane. Mai mult decât oricare alt funcţionar de la Whitehall, Van susţinea 
reînarmarea şi opoziţia faţă de conciliere. În septembrie 1936, Putlitz a 
raportat că ambasadorul german, Joachim von Ribbentrop (folosirea lui „von” 
era frauduloasă), şi personalul său considerau un război între Germania şi 
Rusia la fel de „sigur precum amin în biserică” şi erau convinşi că Marea 
Britanie nu va ridica niciun deget când Hitler va începe invazia.» 

Singura modalitate de abordare a englezilor, susţinea Ribbentrop, era să le 
dea „un sut in fund” (ein Tritt in den Hintern). În februarie 1938, Hitler l-a 
numit pe Ribbentrop în funcţia de ministru de externe, post pe care l-a păstrat 
pe durata întregului cel de-al Treilea Reich. Ustinov a rezumat evaluarea lui 
Putlitz după cum urmează: 


Armata va fi în viitor instrumentul obedient al politicii externe naziste. Sub 
Ribbentrop, politica externă va fi o politică agresivă, directă. Primul său scop - 
Austria - a fost parţial atins [...]. Austria cade în mâinile lui [Hitler] ca un fruct copt. 
După consolidarea poziţiei în Austria, următorul pas va fi împotriva Cehoslovaciei. 


395 Morton a susţinut mai târziu, dar nu este o informatie demnă de încredere, că la 
începutul anilor 1930 Ramsay MacDonald l-a autorizat verbal să-i transmită informaţii lui 
Churchill: „Spune-i ce vrea să ştie. Ai grijă să fie informat”. Se presupune că după aceea 
MacDonald şi-a exprimat permisiunea în scris, aceasta fiind confirmată de succesorii săi, 
Stanley Baldwin şi Neville Chamberlain. Acest lucru este foarte puţin probabil. Vezi 
Morton către Liddell Hart, 9 iulie 1961, 9 mai 1963, 20 martie 1967, Centrul KCL Liddell 
Hart pentru Arhivele Militare, Liddell Hart MSS 1/153. (M.a.) 


În 1938, refrenul constant al lui Putlitz era cá „Marea Britanie a lăsat să-i 
scape din mână jokerii. Dacă ar fi adoptat deja sau ar adopta măcar acum o 
atitudine fermă şi ar fi ameninţat cu războiul, lui Hitler nu i-ar fi reuşit acest 
gen de bluf. Armata germană nu era încă pregătită pentru un război major”. 
Când Wehrmachtul a intrat în Austria pe 12 martie, a lăsat în urmă un şir de 
vehicule deteriorate, necorespunzător pregătite chiar şi pentru o invazie fără 
opoziţie. Era foarte probabil să fi fost nepregătită corespunzător şi pentru un 
război în Cehoslovacia în toamna aceluiaşi an. In mai 1938, Putlitz a părăsit 
Londra, fiind trimis la ambasada germană de la Haga. In vara lui 1938, 
Whitehallul a primit o serie de rapoarte informative, unele dintre ele de la 
Putlitz, care avertizau că Hitler a decis să ocupe Sudetenland, regiune cehă cu 
populaţie vorbitoare de limbă germană. Cu toate acestea, au existat rapoarte 
contradictorii cu privire la momentul atacului. In afară de Putlitz, cea mai 
importantă sursă a lui Ustinov era atasatul militar german de la Londra, 
generalul baron Geyr von Schweppenburg, care i-a spus acestuia: „Pur şi 
simplu trebuie sá-i convingem pe britanici sá fie fermi [...]. Dacá cedeazá 
acum în fata lui Hitler, nimic nu fl va mai putea opri".^ 

Printre materialele pe care Schweppenburg i le-a înmânat lui Ustinov, 
transmise de MI5 la Ministerul de Externe, a fost si un memorandum al lui 
Ribbentrop din 3 august, care preciza cá decizia de solutionare a conflictului 
cehoslovac „in unserem Sinne" („în conformitate cu dorinţele noastre”) va fi 
luată înainte de toamnă şi exprima convingerea că Marea Britanie şi Franţa 
nu vor interveni. Chiar dacă ar urma un război, Germania ar câştiga. La 
începutul lunii septembrie, Sir Alexander Cadogan, care i-a urmat lui 
Vansittart ca subsecretar permanent în ianuarie, a revenit la Ministerul de 
Externe după o vacanţă nefericită, pentru a găsi „în rapoartele secrete 
suficiente informaţii care să bage pe oricine în sperieti". „Situaţia era în mod 
evident spinoasă, dar încă nu explodase”, considera el. Pe 6 septembrie, 
Whitehall a primit cel mai direct avertisment de până atunci. Insárcinatul cu 
afaceri german, Theodor Kordt, considerat de Cadogan un om curajos, pentru 
care „conştiinţa era mai importantă decât loialitatea”, a făcut o vizită secretă 
la Downing Street nr. 10, unde a fost primit prin poarta de la grădină, şi l-a 
avertizat pe consilierul apropiat al lui Chamberlain, Sir Horace Wilson, că 
Hitler decisese să invadeze Cehoslovacia. In ziua următoare, s-a întors şi a 
repetat mesajul în faţa secretarului de externe, lordul Halifax. 

Pe 15 septembrie, prim-ministrul a plecat în mod precipitat la Munchen 
pentru a se întâlni cu fuhrerul în refugiul grandios al acestuia de pe muntele 
Berchtesgaden. Schweppenburg l-a contactat urgent pe Ustinov cu 
avertismentul - pe care MI5 l-a transmis Ministerului de Externe - că „Hitler 
intenţionează să obţină prin orice mijloace dizolvarea statului cehoslovac”. 
Chamberlain a continuat politica de conciliere. După ce a efectuat trei 
călătorii pe calea aerului şi a participat la o conferinţă dezorganizată a celor 
patru puteri la Munchen, pe 30 septembrie, prim-ministrul a fost primit ca un 
erou la Londra, prezentând un acord prin care regiunea sudetă din 
Cehoslovacia era cedată Germaniei şi care însemna, după cum spunea el, nu 
numai „o pace onorabilă”, ci şi „pacea timpurilor noastre”. Jack Curry, ofiţerul 
de caz al lui Ustinov, a evocat mai târziu „sentimentul de descurajare tot mai 
accentuată” din cadrul Serviciului de Securitate cât timp continuau 
negocierile cu Hitler: „Când Chamberlain s-a întors de la Munchen, fluturându- 
şi bucata de hârtie, pe toti ne-a cuprins un teribil sentiment de rusine".« 

SIS vedea lucrurile în mod diferit. Înainte si în timpul crizei de la München, 
directorul serviciului, „Quex” Sinclair, probabil într-o măsură mai mare decât 


oricând înainte, şi-a propus să influenţeze politica guvernului în direcţia opusă 
celei adoptate de Kell. Spre deosebire de Kell, Sinclair era un conciliator. Nu 
există nicio dovadă că a acordat atenţie informaţiilor MI5 provenite de la 
ambasada Germaniei. Din cauza lipsei de coordonare dintre MI5 şi SIS, poate 
că nici nu stia de ele.*% Politica SIS a fost stabilită printr-un memorandum, 
datat 18 septembrie şi intitulat „Ce trebuie să facem?”, redactat de directorul 
serviciului de informaţii politice, Malcolm Woollcombe şi aprobat personal de 
Sinclair. SIS a susţinut cu tărie că cehii ar trebui să fie presati să accepte 
„inevitabilul” şi să predea Germaniei regiunea sudetă, cu populaţie majoritară 
vorbitoare de limbă germană. Ar trebui să „realizeze fără echivoc că sunt 
singuri dacă refuză o astfel de soluţie”. Marea Britanie ar trebui să continue 
cu o politică de împăciuire calculată. Nu ar trebui să aştepte până când 
pretenţiile germane aveau să scape de sub control si să amenințe pacea 
Europei. În schimb, comunitatea internaţională ar trebui să ia iniţiativa şi să 
decidă „care sunt nemulţumirile cu adevărat legitime pe care le are Germania 
şi ce operaţii chirurgicale sunt necesare pentru a le rectifica”. Unele dintre 
coloniile germane, confiscate după ultimul război, ar trebui returnate. Dacă în 
Europa ar mai fi existat cazuri autentice de autodeterminare din partea 
minorităţilor germane, ele ar trebui remediate. Marea Britanie ar trebui să 
încerce să se asigure că „stilul Germaniei «este domolit», dar cu minimum de 
provocare". Sir Warren Fisher, directorul Serviciului Civil, i-a spus lui Sinclair 
că „Ce trebuie să facem?" este „un document excelent”. 

MI5 nu a fost de acord. Dar nu exista niciun mecanism pentru a discuta 
diferenţele dintre propria sa evaluare a politicii lui Hitler şi cea a SIS. Prin 
urmare, MI5 a urmărit criza de la Munchen, pregătindu-şi un raport 
controversat ce conţinea informaţiile de la Putlitz şi din alte surse germane 
(niciuna dintre ele identificată nominal), pe care le transmisese la Ministerul 
de Externe în ultimii ani şi care erau în totală contradicţie cu memorandumul 
SIS „Ce trebuie să facem?” Probabil pe 7 noiembrie, Kell a transmis personal 
raportul MI5 către Vansittart. Van, care la începutul anului fusese numit în 
înaltul post de consilier diplomatic principal al guvernului Chamberlain, i-a 
transmis această notă lui Cadogan, care a făcut câteva comentarii pe 
marginea documentului, apoi i l-a transmis lordului Halifax, secretarul de 
externe. Acest raport a reprezentat probabil primul rechizitoriu, aproape 
direct, al politicii externe a guvernului întocmit vreodată de o agenţie 
britanică de informaţii. Prima pagină a raportului MI5 conţinea declaraţia 
provocatoare că, având în vedere informaţiile din „surse de încredere” pe 
care le furnizase Serviciul în ultimii ani: 


Nu este nimic surprinzător şi nimic care nu s-ar fi putut prevedea în evenimentele 
din această vară în legătură cu Cehoslovacia. Aceste evenimente sunt o consecinţă 
logică a Weltanschauung-ului nazist al lui Hitler asupra lumii, a politicii sale externe şi 
a opiniilor sale cu privire la problematica rasială şi poziţia Germaniei în Europa. 


În continuare, cu o sinceritate neobişnuită, raportul menţiona frustrarea şi 
„sentimentele de consternare” ale lui Putlitz (identificat doar ca Herr Q”) fata 
de eşecul guvernului britanic de a i se opune lui Hitler. Schweppenburg (, Herr 
von S”) îşi „riscase viaţa” ca să transmită un mesaj similar. Potrivit MI5, 
politica britanică în timpul crizei de la Munchen l-a convins pe Hitler de 


3% Nu există nicio menţiune privind informaţiile MI5 din ambasada germană în istoria 
oficială a SIS scrisă de către Keith Jeffery, autor care a avut acces nelimitat la dosarele 
secrete interbelice ale SIS. (Nal 


„Slăbiciunea Angliei”: „Se pare cá acum nu există nicio îndoială cá el este 
convins cá Marea Britanie este «decadentá» şi că nu are voinţa şi puterea de 
a apăra Imperiul Britanic”. Scopul MI5 era să susţină hotărârea lui 
Chamberlain, demonstrând că politica de conciliere a încurajat, mai degrabă 
decât a eliminat, planurile agresive ale lui Hitler. Pentru a se asigura că prim- 
ministrul acorda atenţie raportului, a fost luată decizia, la sugestia lui Curry, 
de a se include mostre din referirile insultătoare ale lui Hitler la şeful 
cabinetului britanic - prima situaţie cunoscută când o agenţie britanică de 
informaţii a folosit această tactică simplă, dar eficientă, pentru a atrage 
atenţia factorilor de decizie politici. Halifax a fost atât de copleşit de 
caracterizarea lui Chamberlain drept „tâmpit” (Arschloch), încât a subliniat-o 
de trei ori cu roşu înainte de a i-o arăta prim-ministrului. Potrivit lui Curry, 
insulta a făcut, aşa cum fusese intenţia, „o impresie puternică asupra prim- 
ministrului”, despre care se ştia cât de mult îl înfuriau batjocura şi lipsa de 
respect. Dar a avut un impact redus asupra politicii sale. „Toate informaţiile 
pe care le primesc”, scria vesel Chamberlain pe 19 februarie 1939, „par să 
indice înspre direcţia păcii.” Pe 15 martie, forţele lui Hitler au ocupat Praga şi 
au anunţat anexarea provinciilor cehe Boemia şi Moravia. Slovacia a devenit 
un stat vasal german.^ 

Pe 10 mai 1940, când a ajuns în Downing Street nr. 10, Churchill a devenit 
primul prim-ministru al secolului XX care a insistat nu numai să primească 
rapoarte informative frecvente, ci şi să vadă o cantitate impresionantă de 
date brute - în special SIGINT. La început, a cerut să vadă toate mesajele 
interceptate decriptate de GC&CS la Bletchley Park, principala bază din timpul 
războiului. Când a fost convins că erau prea multe documente decriptate 
pentru a le studia personal, a fost de acord să-i fie transmise zilnic doar cele 
mai importante. Sir Stewart Menzies, care i-a succedat lui „Quex” Sinclair la 
conducerea SIS, precum şi ca director non-operational al GC&CS, a aranjat 
livrarea lor într-o casetă roşie marcată „Pentru a fi deschisă numai de prim- 
ministru în persoană”, pentru care numai el şi Churchill aveau chei. Churchill 
tinea cheia în portcheiul personal. El a denumit documentele interceptate 
„ouăle mele de aur”, iar pe criptanalişti, „gâştele care depun ouăle de aur şi 
nu se laudă după aceea".^ 

Printr-o coincidenţă extraordinară, cea mai valoroasă sursă de informaţii din 
istoria britanică a apărut la mai puţin de două săptămâni după ce Churchill a 
devenit prim-ministru. Pe 22 mai, GC&CS a reuşit să decripteze versiunea 
Luftwaffe a maşinii de cifrare Enigma. Din acest moment, a putut citi fără 
întrerupere, tot restul războiului, traficul curent german folosind Enigma 
aviaţiei. În primăvara lui 1941, echipa din Bletchley Park a descifrat codul 
naval Enigma şi, în primăvara lui 1942, pe cel al armatei terestre. Iniţial, 
mesajele Enigma descifrate purtau numele de cod „Boniface”, pentru a 
sugera, în caz că inamicul ar fi aflat despre ele, că proveneau de la un agent 
secret si nu din criptanalizá. In 1941, mesajele erau cunoscute, pentru 
Churchill şi un mic număr de iniţiaţi, drept ULTRA. ULTRA reprezenta mai 
degrabă un triumf aliat şi nu doar britanic: punctul culminant al unui deceniu 
de activitate de spionaj, în care fuseseră implicaţi polonezii, francezii şi 
GC&CS. 

ULTRA a fost probabil cel mai bine păstrat secret din istoria britanică 
modernă. Churchill a învăţat din greşelile sale din anii 1920, când a fost 
dispus, în repetate rânduri, să compromită capacitatea GC&CS de a 
decodifica traficul sovietic, dezvăluind conţinutul descifrărilor şi culminând cu 
dezastrul criptanalitic din 1927.5 Ca prim-ministru în timpul războiului, nu le 


spunea nici mácar propriilor secretari nimic legat de continutul misterioaselor 
cutii roşii pe care le primea în fiecare zi de la Menzies. La insistenta personală 
a lui Churchill, cercul de la Whitehall care cunoştea secretul „ouălor de aur" 
era limitat la aproximativ 30 de persoane profund implicate în 
comandamentul de război şi includea numai şase dintre cei 35 de ministri. In 
Ministerul de Externe, responsabil pentru GC&CS, doar Cadogan şi Victor 
Cavendish-Bentinck, preşedintele Comitetul reunit de informaţii, ştiau despre 
secretul ULTRA.??7 

Churchill a fost primul prim-ministru britanic care a vizitat GC&CS. Niciun alt 
prim-ministru nu a mai făcut acest lucru până la Margaret Thatcher, 40 de ani 
mai târziu.“ Churchill le-a arătat criptanaliştilor, fără nicio urmă de îndoială, 
sprijinul lui personal. Când principalii patru criptanalişti din Bletchley Park s- 
au trezit fără resurse esenţiale în octombrie 1941, l-au delegat pe cel mai 
tânăr dintre ei, Stuart Milner-Barry, să transmită un mesaj de ajutor către 
Downing Street nr. 10. Milner-Barry a devenit funcţionar superior la Trezorerie 
şi ofiţer ceremonial în cadrul Departamentului de Servicii Publice. „Gândul de 
a merge direct de jos către vârf”, scria el, după pensionare, „m-ar fi umplut 
mai târziu de groază şi neîncredere.” Dar Churchill a răspuns imediat la 
mesajul criptanaliştilor printr-o minută celebră: ,ACTIONATI AZI. Asiguraţi-vă 
cu prioritate extremă cá au tot ce doresc si confirmati-mi cá acest lucru a fost 
făcut”. Milner-Barry nu s-a îndoit de importanţa sprijinului personal al lui 
Churchill faţă de Bletchley Park: 


[...] criptografii se agátau de o serie de soluţii cruciale şi dacă vreuna dintre ele s-ar 
fi pierdut, nu exista nicio garantie (având în vedere importanţa continuității în munca 
de decriptare) cá am fi rămas operationali [...]. Cam din acea zi, dificultăţile au 
început să fie depăşite in mod miraculos [...]. + 


Cel puţin la fel de esenţial ca abilitatea lui Churchill de a înţelege 
importanţa SIGINT a fost şi prioritatea pe care a acordat-o coordonării 
efortului comun de spionaj din timpul războiului. Serviciile secrete şi 
evaluarea informaţiilor fuseseră ineficient coordonate în perioada interbelică. 
Comisia mixtă de informaţii (IC), înfiinţată în 1936, a fost practic boicotată de 
Ministerul de Externe până în iulie 1939 şi a avut puţine reuşite până după 
izbucnirea războiului. În timpul crizei de la München, MI5 şi SIS, care nu erau 
reprezentate în JIC, au produs evaluări contradictorii. In ultimii ani de pace şi 
în primele luni de război, Whitehallul a primit un amestec uimitor de informaţii 
şi corecte, şi complet eronate, adesea nereuşind să facă distincţia între ele. 
Ca rezultat, a fost indus în eroare de o serie de informaţii falsificate de 
Germania, care au dus la incidentul umilitor de la Venlo, din noiembrie 1939, 
când doi ofiţeri de rang înalt din SIS au fost atraşi la graniţa daneză şi 
capturați de ofiţeri de informaţii germani care s-au prezentat drept membri ai 
unei mişcări de rezistenţă antihitleriste.^ 

Pe 17 mai 1940, la numai o săptămână după ce Churchill a devenit prim- 
ministru, a ridicat JIC la rangul de organism central responsabil pentru 
„evaluarea” informaţiilor operaţionale. JIC a primit instrucţiuni să preia 
iniţiativa, oricând considera necesar, „în orice moment al zilei sau al nopţii” (o 
expresie care apare de două ori în noii termeni de referinţă) şi să prezinte 
evaluări premierului, Cabinetului de Război şi şefilor de stat-major. Numărul 


397 Aproape sigur cá nici Desmond Morton, fost membru al SIS, care l-a sfătuit pe 
Churchill cu privire la serviciile de informaţii în anii 1930 şi care a continuat să o facă în 
funcţia de asistent personal al prim-ministrului, nu avea acces la ULTRA. Vezi Bennett, 
Churchill's Man of Mystery, p. 251. (N.a.) 


membrilor sái a crescut, pentru a include SIS, MI5 si Ministerul Economiei de 
Rázboi. Ministerul de Externe, departamentele civile si agentiile de informatii 
nu mai aveau permisiunea de a trece peste JIC si de a prezenta evaluári 
independente. Cu toate acestea, JIC nu avea personalul necesar care să îi 
permită să îndeplinească noul rol mult extins. Neajunsul a fost remediat la 
începutul anului 1941, odată cu înfiinţarea Statului-Major comun de informaţii 
(JIS) ca subcomisie a JIC, însărcinată cu coordonarea, evaluarea şi distribuirea 
administraţiei şi politicii întregii comunităţi de informaţii. Fără un astfel de 
mecanism de evaluare, pentru Whitehall ar fi fost dificil, dacă nu chiar 
imposibil, să-şi depăşească, în iunie 1941, opinia pe care o avea de multă 
vreme că Hitler considera avantajul menţinerii păcii cu Rusia ca fiind 
„copleşitor”.* 

Convingerea lui Churchill, în anul în care Marea Britanie rămăsese singură 
după căderea Franţei şi retragerea forţelor britanice de la Dunkerque, că 
Germania ar putea fi totuşi înfrântă nu a rezultat dintr-o evaluare rece a 
informaţiilor, ci din credinţa plină de patriotism că Marea Britanie putea, 
cumva, să realizeze ceva aparent imposibil. Secretarul său de externe, 
Anthony Eden, a apreciat, în privat, drept „cea mai groaznică tâmpenie” 
părerea lui Churchill că economia germană ar putea fi îngenuncheată prin 
bombardamente britanice şi război de gherilă.» Churchill a venit la 
conducerea guvernului cu o încredere exagerată în operaţiunile secrete din 
spatele liniilor inamice. Nu era însă nici pe departe singurul de la Whitehall 
care credea că victoria în şase săptămâni a Germaniei asupra Franţei şi a 
Ţărilor de Jos demonstra o putere enormă de subversiune şi sabotaj. Simpla 
rapiditate a blitzkrieg-ului german a fost greşit atribuită sprijinului unui grup 
impresionant de ,colaborationisti" care acționau în spatele liniilor. Sir Nevile 
Bland, ambasadorul britanic din Olanda, a raportat că prăbuşirea rapidă a 
olandezilor, care s-au predat după doar cinci zile de luptă, pe 15 mai, a fost 
posibilă prin cooperarea dintre coloana a cincea şi paraşutiştii nemti. El a dat 
exemplul (probabil fictiv) unei slujnice nemtoaice care i-a condus pe 
paraşutişti la una dintre tinte - o poveste care aminteşte de maniile 
spionajului din timpul Primului Război Mondial.* 

Când raportul lui Bland a fost prezentat Cabinetului de Război pe 15 mai, 
Churchill a cerut să se întreprindă „o acţiune urgentă”. Pe 16 iulie, Hugh 
Dalton, politician laburist, dinamic şi insolent, ministru al economiei de război 
în guvernul de coaliţie al lui Churchill, a fost numit la conducerea „unui nou 
instrument de război”, Serviciul Special pentru Operaţiuni (SOE), cu misiunea 
de a realiza acţiuni de „subversiune şi sabotaj” în spatele liniilor inamice, în 
colaborare cu mişcările de rezistenţă locale. „Şi acum, să punem pe foc 
Europa!”, i-a spus Churchill lui Dalton, într-o frază care a rămas notorie. 
Totuşi, în cei doi ani cât Dalton a condus SOE, Europa ocupată nu a făcut 
decât să , mocneascá".* 

Aşteptările exagerate ale lui Churchill de la SOE proveneau, parţial, dintr-o 
credinţă romantică în puterea terorismului patriotic. In ciuda ostilitátii sale 
fata de naționalismul indian, Churchill a spus despre Madan Lal Dhingra, care 
îl asasinase ín 1909 pe Sir William Curzon Wyllie, consilier politic al 
secretarului de stat pentru India, că „va fi pomenit timp de 2 000 de ani de 
aici înainte, întocmai ca Regulus, Caractacus şi eroii lui Plutarh”. Churchill a 
calificat ultimele cuvinte ale lui Dhingra dinaintea execuţiei drept „cea mai 
bună declaraţie făcută vreodată în numele patriotismului”. După Primul 
Război Mondial, admiraţia lui Churchill pentru teroristul rus Boris Savinkov 
părea a fi o farsă. După cum spunea Churchill, Savinkov „a descris cu o 


candoare brutalá participarea sa la asasinarea lui M. de Plehve si a Marelui 
Duce Serghei” în Rusia ţaristă. Cu toate acestea, „în mijlocul acestor mizerii, 
primejdii şi crime, el a arătat înţelepciunea unui om de stat, calităţile unui 
comandant, curajul unui erou şi rezistenţa unui martir”. Sprijinul lui Churchill 
pentru planurile puţin probabile ale lui Savinkov de a-i înlătura de la putere pe 
Lenin şi pe bolşevici la începutul anilor 1920 arată cât de mult îi putea fi 
afectată raţiunea de slăbiciunea personală faţă de orice tip de îndrăzneală. Cu 
puţin timp înainte de Crăciunul din 1921, Churchill a mers cu Savinkov până 
la Chequers, într-un efort de a-l câştiga pe Lloyd George de partea planurilor 
vizionare ale acestuia. „Este singurul om care contează”, i-a spus el lui Lloyd 
George. Pe bună dreptate, prim-ministrul nu a fost impresionat. Cu toate 
acestea, chiar după ce fanteziile lui Savinkov au fost expuse, iar el a fost 
atras să se întoarcă în Rusia, unde i s-a înscenat un proces,“ Churchill tot şi-a 
păstrat admiraţia pentru el. In 1937, l-a inclus pe Savinkov în volumul sáu 
Great Contemporaries: „Cu toate defectele şi neajunsurile lui, puţini au 
încercat mai mult, au oferit mai mult şi au suferit mai mult pentru poporul 
rus". 

Dincolo de entuziasmul uneori excesiv al lui Churchill pentru activitatea de 
culegere de informaţii, stăpânirea acestei noţiuni a depásit-o pe cea a lui 
Roosevelt si a lui Stalin. In timp ce Churchill extindea rolul serviciilor secrete 
în Marea Britanie, Stalin îl diminua în URSS. În cei cinci ani scursi de la 
declanşarea Terorii, în 1936, până la invazia germană din 1941, serviciile 
sovietice de informaţii au petrecut mai mult timp cu ameninţări imaginare 
decât cu cele reale, în principal din cauza tendinţelor paranoice ale lui Stalin. 
Membrii serviciilor de informaţii care nu susțineau cu suficient entuziasm 
teoriile conspirației ale lui Stalin nu-şi riscau doar viitorul profesional, ci si 
speranţa de viaţă. Teroarea internă a inaugurat o epocă de concurenţă a 
denunturilor în ambasadele şi posturile din străinătate. Diplomatii şi ofiţerii de 
informaţii se grábeau să-şi denunțe colegii înainte de a fi ei înşişi denuntati. În 
urma procesului regizat din august 1936 al lui Zinoviev, Kamenev şi al altor 
,degenerati", biroul NKVD de la Paris l-a denunţat pe colegul lor din Direcţia a 
Patra, Abram Mironovici Albam (cu numele de cod BELOV): 


BELOV nu pare să simtă o ură profundă sau să aibă o atitudine prea critică faţă de 
aceşti banditi politici. In timpul discuţiilor despre procesul banditilor trotkisti- 
zinovievişti, se retrage în tăcere. BELOV spera că celor şapte condamnaţi li se va 
arăta îndurare şi, atunci când a citit despre execuţia lor în ziar, chiar a oftat. 


Oftatul subversiv al lui Albam a dus nu doar la condamnarea lui, ci şi a mai 
multor colegi, pentru o crimă imaginară. Dosarul său enumeră 13 cunoştinţe 
de-ale sale care au fost ulterior arestate; unii, probabil cei mai mulţi, au fost 
împuşcaţi. Soţia lui Albam, Frida Lvovna, a încercat să scape renegându-şi 
soţul arestat. „Cel mai oribil lucru de care-şi poate da seama un membru de 
partid cinstit”, a scris ea indignată către NKVD, „este faptul că el a fost un 
duşman al poporului înconjurat de alti duşmani ai poporului,” ss 

In 1937-1938, după retragerea şi lichidarea tuturor sau a majorităţii 
ofiţerilor, unele birouri din străinătate ale NKVD şi-au încetat activitatea. Desi 
birourile din Londra, Berlin, Viena şi Tokyo nu s-au închis, personalul a fost 
redus la unul sau, cel mult, doi ofiţeri. Peste 60% dintre diplomaţii sovietici şi 
funcţionarii Narkomindel (Ministerul de Externe) au fost de asemenea 
epurati.* In cursul lui 1938, au fost lichidati trei directori succesivi ai INO 
(departamentul de informatii externe al NKVD). Abram Slutki a fost probabil 
otrăvit, iar Zelman Pasov şi Serghei Spigelglass au fost împuşcaţi.” INO s-a 


prăbuşit într-o confuzie atât de mare, încât, asa cum recunoaşte istoria 
oficială a SVR, în 1938, timp de 127 de zile consecutive, nu i-a trimis niciun 
singur raport de informaţii lui Stalin.» În decembrie, Ejov a fost înlocuit la 
conducerea NKVD de Lavrenti Pavlovici Beria, descris mai târziu de fiica lui 
Stalin, Svetlana, ca fiind „un extraordinar exemplar modern de curtean dibaci, 
întruchiparea perfidiei, linguşelii şi ipocriziei orientale”. Acesta i-a devenit mai 
apropiat lui Stalin decât oricare alt membru al anturajului său, fiind cel care 
rostea toasturi neoficiale la petrecerile târzii în care se consuma exagerat de 
mult alcool. Ejov a fost găsit vinovat de acuzaţia (absurdă, chiar si dupa 
propriile standarde paranoice) de conspirație simultană cu Marea Britanie, 
Germania, Japonia şi Polonia. Până la diminuarea Terorii, în 1938, şi chiar şi 
după aceea, toţi ofiţerii NKVD lucrau într-o tensiune uriaşă. Când se întorceau 
acasă în fiecare seară, trebuiau să se întrebe dacă aceasta era noaptea când 
o bătaie la uşă, la prima oră, avea să arate cá şi ei erau pe punctul de a fi 
demascati ca duşmani ai poporului. 

Atât de multi trădători, în mare parte inchipuiti, au fost epurati de serviciile 
sovietice de informaţii din străinătate, încât, până în 1939, biroul NKVD din 
Londra mai avea un singur ofiţer, pe Anatoli Veniaminovici Gorski, care nu 
ştia prea multe nici măcar despre cei mai importanţi agenţi ai săi. In vara lui 
1939, când Kim Philby - care acum se bucură de un memorial la sediul central 
al SVR - era pe punctul de a se întoarce din Spania la Londra, unde lucrase 
pentru NKVD sub acoperirea de ziarist la T/mes, Gorski a telegrafiat la Centru: 
„Când ne dati ordine cu privire la ce să facem cu SOHNCHEN [Philby], am 
aprecia dacă ne-ati trimite o oarecare descriere a lui, căci ne este cunoscut 
doar în termeni generali”. Până la momentul acela, Centrul avea îndoieli 
serioase cu privire la toti cei cinci tineri absolvenţi de la Cambridge pe care îi 
recrutase la mijlocul anilor 1930: Philby, Donald Maclean, Guy Burgess, 
Anthony Blunt şi John Cairncross, cunoscuţi mai târziu drept „Cei cinci 
magnifici”. Câţiva ofiţeri de caz şi rezidenţi din Marea Britanie care avuseseră 
de-a face cu ei fuseseră identificaţi (eronat) ca „duşmani ai poporului” aflaţi în 
legătură cu serviciile occidentale de informaţii. Unul dintre ei, Aleksandr 
Orlov, temându-se că era pe punctul de a fi arestat, a fugit în Statele Unite 
(deşi nu a dezvăluit nimic despre „Cei cinci”). O evaluare a Centrului a 
conchis, în vara lui 1939, că activitatea de spionaj din Marea Britanie „se baza 
pe surse îndoielnice, pe o reţea de agenţi dobândită în momentul în care era 
controlată de duşmanii poporului şi care, prin urmare, era extrem de 
periculoasă”. Raportul se încheia cu recomandarea de a întrerupe legătura cu 
toti agenţii britanici. Deşi contactul cu „Cei cinci” nu a fost, de fapt, întrerupt, 
se pare că toţi au fost ţinuţi la distanţă cea mai mare parte a anului 1939. 
Informaţiile de la ei erau acceptate de multe ori fără vreun interes vizibil, în 
timp ce Centrul continua să dezbată posibilitatea ca unii sau toţi să fie, de 
fapt, agents provocateurs. Cu toate acestea, toţi cei cinci au rămas agenţi cu 
convingeri ideologice sovietice,  înlăturându-şi cu succes majoritatea 
îndoielilor personale cu privire la Pactul sovieto-nazist din august 1939.» 

În ultima parte a anilor 1930, vânătoarea de „duşmani ai poporului” a 
înlocuit culegerea de informaţii ca principală prioritate a operaţiunilor externe 
ale NKVD. Birourile din străinătate erau în mod regulat mustrate pentru lipsa 
lor de energie în urmărirea trotkistilor. O telegramă furioasă către Stockholm 
şi Oslo, într-un moment în care Troțki locuia în Norvegia, este un exemplu 
tipic: „Campania împotriva banditilor terorişti trotkisti se desfăşoară cu o 
pasivitate intolerabilá în ţările unde vá aflați”. In universul mental conspirativ 
al lui Stalin, Troțki a rămas un adversar mai periculos decât Hitler. Cu Hitler, 


poate chiar de pe la mijlocul anilor 1930, Stalin a avut ín vedere posibilitatea 
unui pact sovieto-nazist. Cu Trotki a fost o luptă pe viaţă şi pe moarte. 

Lupta NKVD împotriva trotkismului din Spania a produs un război civil în 
cadrul Războiului Civil. In 1937, Stalin era mai putin interesat să ajute 
guvernul republican de stânga al Spaniei să învingă rebeliunea naționalistă 
condusă de generalul Franco decât să-şi urmărească vendeta obsesivă 
împotriva trotkismului, sub toate formele sale. Principala sa ţintă în Spania 
era Andreu Nin, liderul protrotkist al Partido Obrero de Unificaci6n Marxista 
(POUM).?*? Asasinarea lui Nin avea o asemenea prioritate, încât, în ciuda unui 
succes relativ scăzut în Spania, rezidentului NKVD Aleksandr Orlov, implicat în 
răpirea lui Nin în vara lui 1937, i-a fost acordat (în mod sigur, cu aprobarea 
personală a lui Stalin) Ordinul „Lenin”. Deşi Orlov a contribuit la organizarea 
răpirii lui Nin, liderul POUM a fost executat aproape sigur de cel mai raţional 
asasin al NKVD, losif Romualdovici Grigulevici, un ofiţer de informaţii mult mai 
talentat decât Orlov. Acesta avea o asemenea abilitate de a-şi asuma 
identități false, încât, deşi născut evreu lituanian, avea să reuşească, zece ani 
mai târziu, să treacă drept diplomat costarican. După ce a instruit iniţial 
sabotori şi incendiatori să acţioneze în spatele liniilor lui Franco, a preluat 
rolul de lider în lichidarea trotkistilor. Succesul împotriva trotkistilor în timpul 
Războiului Civil din Spania i-a adus alegerea pentru prima operaţiune de 
asasinare a lui Troțki, în Mexic.* 

Cel mai activ departament de operaţiuni externe al NKVD a fost 
Administraţia Misiunilor Speciale a lui lakov „laşa” Serebrianski, specializată 
mai degrabă în răpiri şi asasinate decât în culegerea de informaţii. În 1938, 
într-o perioadă în care birourile din străinătate ale NKVD se aflau într-un 
declin rapid, Administraţia Misiunilor Speciale susţinea că are la dispoziţie 212 
agenti ilegali care acționau în 16 ţări.» Printre victimele sale trotkiste 
importante din acel an se număra si neamtul Rudolf Klement, care avea 
misiunea de a organiza conferinţa de înfiinţare a Internaționalei a Patra a lui 
Troțki, programată să aibă loc în toamnă. Pe 13 iulie, Klement a dispărut în 
mod misterios din locuinţa sa de la Paris. Aproximativ două săptămâni mai 
târziu, Troțki a primit o scrisoare semnată aparent de Klement şi trimisă de la 
New York, în care era acuzat că a încheiat o alianţă cu Hitler şi alte infracţiuni 
imaginare. Fără îndoială pe bună dreptate, Troțki nu a acceptat scrisoarea, 
considerând că este fie un fals al NKVD, fie un document scris de Klement sub 
ameninţarea armei. NKVD plănuia probabil să-l facă dispărut pe Klement după 
acuzaţiile la adresa lui Troțki. Totuşi, la scurt timp după trimiterea scrisorii, pe 
malurile Senei a fost găsit un cadavru decapitat. Doi trotkisti francezi au 
reuşit să recunoască trupul lui Klement prin identificarea cicatricilor 
distinctive de pe mâini. Internaționala a Patra a eşuat. ,Conferinta" 
fondatoare a avut loc pe 3 septembrie, în apropierea Parisului, în casa 
troţkistului francez Alfred Rosmer, în prezenţa a doar 21 de delegati, care au 
susţinut cá reprezintă în majoritatea cazurilor minuscule grupări trotkiste din 
11 tari. „Secţia rusă”, ai cărei membri autentici fuseseră deja exterminați în 
totalitate, a fost reprezentată de agentul NKVD Mark Zborowski („Etienne”).« 

Majoritatea operaţiunilor Administraţiei Misiunilor Speciale vizau urmărirea 
trotkistilor, mai degrabă imaginari decât reali, din serviciile secrete sovietice 
şi din personalul diplomatic din străinătate. Persecutiile lui Serebrianski 


398 Din motive ideologice, descrierea lui Nin drept trotkist este discutabilă. Denuntarea 
publică, în august 1936, a lui Kamenev, Zinoviev şi a altor „foşti bolşevici”, alături de 
invitaţia adresată lui Troțki, pe atunci în exil în Norvegia, să vină la Barcelona, i-au 
pecetluit soarta la Moscova. Vezi Volodarski, Sta/in's Agent, p. 281. (N.a.) 


îndreptate împotriva ofiţerilor INO au diminuat constant fluxul de informaţii 
secrete din străinătate şi au afectat capacitatea Centrului de a le înţelege. 
Totuşi, nici măcar călăii din străinătate nu aveau imunitate faţă de Teroarea 
de acasă. Serebrianski însuşi a devenit una dintre victimele propriei vânători 
de vrăjitoare. Deşi i s-a acordat Ordinul „Lenin” pentru că îi urmărea pe aşa- 
zişii duşmani ai poporului, a fost rechemat la Moscova în noiembrie 1938 şi 
demascat în mod absurd ca „spion al serviciilor britanice şi franceze de 
informaţii”. O anchetă suprarealistă a concluzionat ulterior că din reţeaua sa 
făceau parte „un număr mare de trădători şi adevăraţi bandiţi”.s 

Succesorul lui Serebrianski a fost Pavel Anatolievici Sudoplatov, care, cu 
câteva luni înainte, îl asasinase pe liderul naţionalist ucrainean levhen 
Konovalet, cu un dispozitiv exploziv ingenios ascuns într-o cutie de 
bomboane. In martie 1939, Sudoplatov a devenit director-adjunct al INO 
(informaţii externe), colaborarea dintre „operaţiunile speciale" si INO 
ajungând astfel mai strânsă ca niciodată. Stalin însuşi i-a dat instrucţiuni să 
trimită o echipă specială în Mexic pentru a-l asasina pe Leon Troțki. Uciderea 
lui Troțki, într-o operaţiune cu numele de cod UTKA (,Rata"), a devenit 
principalul obiectiv al politicii externe a lui Stalin. Chiar şi după izbucnirea 
celui de-al Doilea Război Mondial, în septembrie 1939, descoperirea intentiilor 
lui Adolf Hitler a avut o prioritate mai redusă decât lichidarea marelui eretic. 
Stalin a crezut în mod naiv că Hitler va respecta Pactul nazist-sovietic. 

Primul atac, aproape reuşit, asupra vilei lui Trotki din apropiere de Ciudad 
de México, în primele ore ale zilei de 24 mai 1940, a fost organizat de losif 
Grigulevici cu ajutorul unui grup de asalt condus de artistul mexican stalinist 
David Alfaro Siqueiros şi a lăsat urme de gloanţe de mitralieră pe pereţii 
dormitorului. Troțki şi soţia lui au supravieţuit, ascunzându-se la timp sub pat. 
Cea de-a doua încercare de asasinat, de această dată reuşită, a fost condusă 
de adjunctul lui Sudoplatov, Leonid Eitingon, a cărui experienţă în „acţiuni 
speciale” includea lichidarea duşmanilor poporului în Spania. Asasinul a fost 
agentul sovietic spaniol Ramón Mercader (alias Jacques Monard, alias Frank 
Jacson), iubitul trotkistei americane Sylvia Ageloff, care avea acces în vila lui 
Troțki. Pozând în susţinător, Mercader l-a convins pe Troțki să-şi spună 
părerea despre un articol pe care îl scrisese. Pe 20 august, în timp ce Trotki 
citea textul în biroul său, Mercader a scos din buzunar o daltă pentru spart 
gheaţa şi l-a lovit pe Troțki, cu toată forţa, la baza craniului. Mercader se 
aştepta ca Troțki să moară instantaneu si în tăcere, permițându-i astfel să 
fugă cu o maşină aflată în apropiere, unde îl aşteptau mama lui şi iubitul 
acesteia, Eitingon. Dar Trotki a „scos un strigăt îngrozitor”, care i-a avertizat 
pe paznici. A murit la spital a doua zi. Mercader şi-a petrecut următorii 20 de 
ani într-o închisoare mexicană. Mama sa a fugit cu Eitingon la Moscova, unde 
a fost primită de Stalin la Kremlin şi i s-a acordat Ordinul „Lenin” - prima 
femeie agent sovietic care a fost onorată la acest nivel. : 

Nici chiar uciderea lui Trotki nu a pus capát obsesiei trotkiste a lui Stalin. In 
ianuarie 1941, Centrul l-a insárcinat pe seful biroului din New York, Gaik 
Ovakimian, „să intensifice lupta împotriva trotkistilor, exploatând confuzia din 
rândurile acestora după moartea «bătrânului» [Troțki], a plecării multora 
dintre ei şi a incertitudinii şi sentimentului de deziluzie care îi încerca”. Era 
„esenţial să aducem agenţi capabili de acţiuni energice care să le distrugă 
moralul”. Fără îndoială reflectând propriile temeri ale lui Stalin, Centrul s-a 


399 Dalta cu care a fost ucis Troțki face acum parte din Colecţia Keith Melton din Statele 
Unite. Testele ADN au stabilit autenticitatea obiectului. (Nal 


convins, fără dovezi credibile, că susţinătorii lui Trotki aveau o „«bucătărie» 
secretă de spioni” în Statele Unite, care continua să infiltreze agenţi în 
Uniunea Sovietică. De asemenea, s-a convins singur că trotkistii americani 
aşteptau echipajele navelor sovietice ce ancorau în porturile americane: 


Pentru a ne simplifica activităţile în descoperirea contactelor trotkiste ale 
comandanților navelor soviet[ice], trebuie să cunoaştem posibilele locuri de întâlnire 
dintre marinarii sovietici si agitatorii trotkisti - locuri publice, baruri, magazine şi 
altele, locurile cel mai des vizitate de marinarii noştri care vin în porturile americane 
şi care sunt folosite de trotkisti. Transmiteti imediat orice informaţii noi referitoare la 
aceste „activităţi” ale trotkistilor.” 


De asemenea, Centrul a studiat intens un număr mare de documente 
transmise de agentul SATYR (Sylvia Callen), secretara particulară a lui James 
Cannon, liderul Partidului Muncitorilor Socialişti trotkist.* A acordat o prioritate 
deosebită unui inventar furnizat de SATYR al unora dintre dosarele lui Troțki, 
depozitate într-un seif de la National City Bank din New York, şi l-a instruit pe 
Ovakimian să urmărească referinţe în documente din 1939 către Intourist, 
„un provocator printre trotkistii din San Francisco" şi „legăturile dintre 
ucraineni”: „Dacă apare ocazia, trebuie să obţinem aceste arhive”. Biroul din 
New York a primit şi instrucţiuni să încerce să recruteze un agent pentru a 
fotografia alte arhive ale lui Troțki de la Universitatea Harvard.e 

În prima jumătate a lui 1941, chiar în momentul în care biroul din New York 
a fost însărcinat să acorde prioritate operaţiunilor antitrotkiste în Statele 
Unite, reţelele NKVD din Germania, conduse de Arvid Harnack, un funcţionar 
din Ministerul Economiei, şi Harro Schulze-Boysen, locotenent în serviciul de 
informaţii al Luftwaffe,» furnizau informaţii importante despre pregătirile lui 
Hitler pentru Operațiunea BARBAROSSA, invadarea Rusiei. Pe 16 iunie, 
agentul NKVD rezident la Berlin, Aleksandr Korotkov, a transmis la Moscova 
că informaţii provenite de la cele două reţele indicau că „toate pregătirile 
militare ale Germaniei pentru ofensiva asupra Uniunii Sovietice sunt 
încheiate, iar atacul poate fi aşteptat în orice moment”. Informaţii similare au 
venit şi de foarte departe, din China şi Japonia. Directorul departamentului de 
informaţii externe, Pavel Fitin, fusese numit în funcţie în 1939, la vârsta de 
numai 31 de ani, avansarea sa rapidă şi fără precedent datorându-se în mare 
parte lichidării unui mare număr de ofiţeri INO. Deşi fără îndoială impulsionat 
în primul rând de preocuparea gravă datorată amenințării la adresa Maicii 
Rusia, a dat dovadă de mare curaj moral transmitandu-i lui Stalin, profund 
sceptic, rapoartele despre iminentul atac german. Istoricii KGB au numărat 
mai târziu „peste 100” de astfel de avertismente transmise de Fitin lui Stalin 
între 1 ianuarie şi 21 iunie 1941. Alte rapoarte au venit de la Direcţia a Patra 
de informaţii militare. De toate s-a ales praful.” 

Diplomatul britanic R.A. Sykes a rezumat mai târziu viziunea lui Stalin 
asupra lumii ca fiind „un amestec curios de viclenie şi prostie”. Viclenia care îl 
ajutase să câştige lupta pentru putere, după moartea lui Lenin, urma să se 
manifeste din nou în relaţiile cu Churchill şi Roosevelt din timpul războiului. 
Dar înainte de BARBAROSSA, tot ce ştia el despre politica germană şi cea 
britanică era subminat de absurditáti paranoice. Stalin s-a convins singur că 
cei mai buni agenti nemti şi britanici ai Uniunii Sovietice făceau parte dintr-o 
conspirație elaborată ce urmărea să îl inducă în eroare. Desi multi ofiţeri 
NKVD împărtăşeau, dar într-o măsură mai puţin grotescă, dependenţa de o 
teorie a conspirației, principala vină pentru eşecul catastrofal de a prevedea 
atacul german surprinzător din 22 iunie îi aparţine lui Stalin însuşi. Stalin nu 


numai cá a ignorat o serie de avertismente precise, dar i-a si denuntat pe 
multi dintre cei care le-au transmis. Ráspunsul sáu la un raport al NKVD de la 
Schulze-Boysen, din 16 iunie, a fost unul obscen: „Puteţi spune «sursei» dvs. 
de la Cartierul General german al Forţelor Aeriene să se ducă dracu'. Nu este 
o «sursă», este un dezinformator. |. Stalin”. Stalin l-a insultat si pe agentul 
Richard Sorge de la Direcţia a Patra, recunoscut postum drept unul dintre 
eroii spionajului sovietic, care a transmis avertismente similare de la Tokyo, 
unde se infiltrase în ambasada germană si o sedusese pe soţia 
ambasadorului. Avertismentele lui Sorge privind invazia germană iminentă au 
fost denuntate de Stalin ca fiind dezinformări „ale unui rahat mincinos care a 
parvenit de pe urma unor fábricute şi bordeluri din Japonia”.” Chiar si în 
comentarii marginale, Stalin aproape că nu era niciodată obscen. 
Comentariile lui despre Schulze-Boysen din iunie 1941 arată cât era de 
încordat. 

Stalin a fost mai puţin suspicios faţă de Hitler decât faţă de Churchill, care, 
cu 20 de ani în urmă, propovăduise o cruciadă antibolşevică în timpul 
Războiului Civil şi, după părerea lui Stalin, complotase permanent împotriva 
Uniunii Sovietice. In spatele multor rapoarte despre iminentul atac german, 
Stalin susţinea că detectează o campanie de dezinformare a lui Churchill, care 
continua planurile britanice de lungă durată de a provoca un conflict între el şi 
Hitler. Avertismentele personale ale lui Churchill către Stalin despre 
pregătirile pentru BARBAROSSA nu au făcut decât să îi sporească suspiciunile. 
Din rapoartele informative transmise de biroul din Londra, Stalin ştia aproape 
sigur că, până în iunie 1941, JIC nu credea că Hitler ar fi pregătit o invazie. Pe 
23 mai, i-a transmis lui Churchill că „avantajele [...] Germaniei, dacă încheie 
un acord cu URSS, sunt copleşitoare”. Evaluările JIC au fost, probabil, 
considerate de Stalin ca o dovadă suplimentară că avertismentele lui 
Churchill au fost menite să-l înşele. Indoielile profunde ale lui Stalin asupra lui 
Churchill şi a politicii britanice în general au fost exploatate inteligent de către 
nemți. Ca parte a operaţiunii de inducere în eroare care a precedat 
BARBAROSSA, Abwehr a răspândit informaţii potrivit cărora zvonurile privind 
un iminent atac german fac parte dintr-o campanie britanică de 
dezinformare.” 

Lavrenti Beria a încercat să-şi protejeze funcţia de director al NKVD, ca 
succesor al lui Ejov, exprimându-și indignarea tot mai profundă fata de 
persoanele din interiorul si din afara serviciului care îndrăzneau să trimită 
rapoarte despre pregătirile pentru invazia germană. Pe 21 iunie 1941, a 
ordonat ca patru ofiţeri NKVD care insistaserá, în mod patriotic, să trimită 
astfel de rapoarte să fie „făcuți praf în lagărele de concentrare”. El i-a scris lui 
Stalin în aceeaşi zi: 


Insist din nou asupra rechemării şi pedepsirii ambasadorului nostru la Berlin, 
Dekanozov, care mă bombardează cu „rapoarte” despre aşa-zisele pregătiri ale lui 
Hitler pentru a ataca URSS. El a raportat cá acest atac va începe mâine [...]. 


Dar eu şi oamenii mei, losif Vissarionovici, ne-am înscris ferm în amintire concluzia 
voastră inteleapta: Hitler nu ne va ataca în 1941. 


Beria probabil intenţiona şi să-l lichideze pe Fitin pentru că a îndrăznit să-l 
,bombardeze" pe Stalin cu rapoarte false despre iminentul atac german. 
Potrivit unei biografii oficiale a SVR: „Numai izbucnirea războiului [în ziua 
următoare] l-a salvat pe P.M. Fitin de plutonul de execuţie”. 


BARBAROSSA a fost cea mai amplá invazie din istoria militará. Convingerea 
neclintita a lui Hitler cu privire la inferioritatea rasială a slavilor l-a facut să 
creadă fără îndoială cá Wehrmachtul va obţine victoria înainte de venirea 
iernii: „Trebuie doar să dárámám usa si tot edificiul putred se va prábusi". 
Forţele sale au înaintat câte 80 de kilometri pe zi, măturând totul în cale, 
chiar mai rapid decât în blitzkrieg-urile din Europa de Vest. Uniunea Sovietică 
se confrunta şi cu perspectiva terifiantă a unui atac japonez simultan în est. 
Sorge a raportat de la Tokyo că Ribbentrop cerea ambasadei germane să-i 
convingă pe japonezi să rupă tratatul cu Uniunea Sovietică, încheiat cu doar 
trei luni înainte de începerea Operațiunii BARBAROSSA. „Faceţi totul”, îi 
instruia Ribbentrop, „pentru a-i stârni pe japonezi să înceapă războiul 
împotriva Rusiei [...], cu cât se întâmplă mai curând, cu atât e mai bine. 
Scopul nostru rămâne să dăm mâna cu japonezii pe calea ferată 
transsiberiană înainte de venirea iernii.” Iniţial, părerile au fost împărţite în 
cadrul guvernului şi al înaltului comandament japonez între „soluţia nordică” 
(războiul cu Uniunea Sovietică) şi „soluţia sudică” (războiul cu Marea Britanie 
şi Statele Unite). 

Inainte de arestarea sa, pe 18 octombrie, împreună cu cea mai mare parte 
a reţelei sale de spionaj, Sorge a reuşit să comunice la Moscova - în principal 
datorită informaţiilor furnizate de Hotsumi Ozaki, care făcea parte din 
anturajul prinţului Konoye, unul dintre liderii japonezi.» Totuşi, informaţiile 
provenite din SIGINT au fost cele care l-au convins pe Stalin că japonezii nu 
vor ataca Rusia. La fel ca GC&CS şi agenţia americană SIS, criptanaliştii NKVD 
au spart cifrul japonez identificat în SUA drept PURPLE. Serghei Tolstoi, care 
lucra la Direcţia a Cincea (Cifru) şi era principalul specialist al NKVD în cifruri 
japoneze, a devenit cel mai decorat criptanalist din timpul războiului. 
Succesele grupului său au permis Direcţiei a Cincea să preia responsabilitatea 
pentru descifrarea comunicaţiilor militare de la Direcţia a Patra (redenumită în 
1942 GRU). Una dintre responsabilitátile Secţiei Întâi din Direcţia a Cincea a 
fost monitorizarea traficului Armatei Kwantung, pentru a depista orice 
pregătiri pentru un atac în Orientului Îndepărtat sovietic.” 

Probabil că succesele iniţiale ale lui Tolstoi, ca şi în cazul multor alte 
realizări înregistrate încă din perioada ţaristă,» s-au datorat în mare măsură 
ajutorului primit din partea spionajului. În toamna lui 1938, Kozo Izumi, 
diplomat japonez aflat la post la Praga (cu nume de cod NERO), a vândut 
agentului rezident al NKVD, în principal prin intermediul soţiei sale rusoaice, 
Elena, şapte cărţi de cifru japoneze şi un număr important de telegrame 
diplomatice cu mesaje între Tokyo şi ambasadele din Berlin, Praga, Londra, 
Roma şi Moscova. Izumi a mai transmis informaţii despre coduri şi cifruri si în 
timpul mandatelor la Helsinki, în 1939, şi Sofia, între 1940 şi 1944.» Într-o 
etapă timpurie crucială a Marelui Război de Apărare a Patriei, asigurările 
primite din partea criptanaliştilor Direcţiei a Cincea şi a lui Richard Sorge că 
Japonia nu intenţiona să atace Uniunea Sovietică i-au permis lui Stalin să 
deplaseze în vest jumătate dintre diviziile Comandamentului Orientului 
Indepártat. In octombrie şi noiembrie 1941, între opt şi zece divizii de 
infanterie, împreună cu aproximativ 1 000 de tancuri şi 1 000 de aeronave au 
fost transferate în lupta împotriva Germaniei. SIGINT a continuat să ofere 
asigurări cu privire la intenţiile Japoniei. O telegramă, descifrată pe 27 
noiembrie 1941, de la Tokyo către ambasada din Berlin, probabil copiată la 
ambasada din Moscova, cuprindea instrucţiuni pentru ambasadorul japonez: 
„Intâlniţi-i pe Hitler si pe Ribbentrop si explicati-le în secret relaţiile noastre cu 
Statele Unite [...]. Explicati-i lui Hitler că principalele eforturi japoneze se vor 


concentra in sud si cá propunem sá se abtiná de la operatiunile deliberate din 
nord [împotriva Uniunii Sovietice]".* 

In ciuda interesului sáu faţă de spionaj, Roosevelt a acordat mult mai puţină 
importanţă decât Stalin sau Churchill SIGINT-ului provenit din Japonia. În 
toamna lui 1940, aprobase un aranjament bizar prin care unitátile SIGINT ale 
armatei terestre si marinei, SIS si OP-20-G, realizau alternativ decriptári 
MAGIC în zilele pare si, respectiv, impare.* La începutul lui 1941, secretarul 
de rázboi Henry Stimson, care, dupá ce ordonase inchiderea Camera Neagrá 
în 1929, a devenit un susţinător asiduu al SIGINT, era din ce în ce mai 
preocupat de lipsa aparentá de interes a lui Roosevelt pentru MAGIC. Pe 2 
ianuarie, a sunat la Casa Albă, unde a aflat cá FDR lucra în pat: „l-am spus cá 
ar trebui să citească rapoartele importante [MAGIC] venite de la Berlin, care 
includeau rezumatul asupra situaţiei făcut de ambasadorul japonez de-acolo 
şi altele similare. Nu le citise. Erau extrem de interesante”. Pentru a se 
asigura că descifrările importante erau aduse la cunoştinţa preşedintelui, s-a 
convenit, după mai multe dispute între agenţii, că MAGIC ar trebui să fie 
furnizat preşedintelui de către consilierul său naval în lunile pare şi de către 
consilierul sáu militar în lunile impare.» Dar nu a existat niciun aranjament 
pentru a-i furniza lui FDR informaţii SIGINT în zilele de duminică sau în serile 
din cursul săptămânii.“ Este imposibil să ne imaginăm că Churchill sau Stalin 
ar fi putut accepta astfel de aranjamente chiar şi pentru o singură zi. 

Până în vara lui 1941, această prelungire a aranjamentului bizar al datelor 
pare/impare pentru informaţiile MAGIC decriptate de SIS şi OP-20-G a început 
să nu mai funcţioneze. Cauza directă a întreruperii fluxului de informaţii a fost 
neglijenta consilierului militar al lui Roosevelt, amabilul şi experimentatul 
general Edwin „Pa” Watson, care era responsabil cu prezentarea informaţiilor 
în lunile care reveneau serviciului de decriptare al armatei. „Pa” era bufonul 
curţii la Casa Albă în mandatul lui Roosevelt. Când FDR a făcut un comentariu 
despre aftershave-ul său („Toţi generalii miros atât de frumos?”) sau când 
făcea alte glume pe seama sa, Watson râdea mereu apreciativ. G-2 (serviciul 
de informaţii militare) era mai puţin încântat de cât de puţin înţelegea el 
despre securitate. Probabil în mai, a dispărut un rezumat MAGIC. O inspecţie 
prelungită la Casa Albă l-a descoperit în cele din urmă în coşul de gunoi al lui 
Watson. In luna iunie, când rapoartele erau prezentate de marină, 
preşedintele a primit decriptări MAGIC de la noul său aghiotant naval, 
căpitanul John R. Beardall. Dar în iulie, când era rândul armatei să prezinte 
informările, Divizia de Informaţii Militare (MID) a refuzat (cu câteva excepţii 
probabil) să furnizeze informaţii SIGINT Casei Albe, din cauza „lipsei de 
încredere faţă de concepţia despre securitate a generalului Watson”, după 
cum a recunoscut ulterior. Deşi nemulţumit de întreruperea furnizării de 
documente decriptate, în mod bizar, Roosevelt nu a insistat ca aceasta să fie 
reluată. În schimb, chiar dacă în iulie era rândul armatei, l-a întrebat pe 
consilierul său naval despre cele mai recente informaţii MAGIC. Deoarece 
citise documentele decriptate la OP-20-G, Beardall a fost în măsură să-l 
informeze pe preşedinte despre conţinutul lor. Dar, pentru a se conforma 
aranjamentului lunilor pare/impare cu SIS, nu aducea la Casa Albă şi 
documentele decriptate.* 

Pe parcursul lui 1941, în afară de presă, MAGIC era aproape singura sursă 
importantă de informaţii a preşedintelui referitoare la politica japoneză. 
Ambasadorul de la Tokyo, Joseph C. Grew, a transmis Departamentului de 
Stat: 


Vă rugăm să retineti cá în Japonia, în general, bâjbâim pe întuneric şi cá acum, mai 
mult decât oricând, este extrem de dificil să înţelegem ce se întâmplă în culise, mai 
ales că puţine dintre fostele noastre persoane de contact japoneze îndrăznesc să vină 
la ambasadă sau să ne întâlnească în altă parte. Mulţi au fost avertizaţi de poliţie să 
ne evite.” 


Cu toate acestea, în ciuda importanţei tot mai mari, informaţiile MAGIC 
continuau să ajungă la preşedinte în mod haotic. In august (luna marinei), 
fluxul de informaţii a fost normal. În septembrie (luna armatei), din cauza 
neîncrederii SIS faţă de „Pa” Watson, informaţiile au dispărut din nou. Ca şi în 
iulie, lui Beardall i s-a permis să îl informeze pe Roosevelt cu privire la 
conţinutul documentelor decriptate din septembrie, dar nu şi să i le arate, 
pentru a nu ofensa G-2. Până spre sfârşitul lunii, FDR îşi pierduse răbdarea. l-a 
spus lui Beardall că voia să vadă decriptările. Beardall a discutat cu 
translatorul principal al serviciului de informaţii al marinei, locotenentul- 
comandor Alwin D. Kramer, care l-a abordat pe colonelul Rufus S. Bratton, 
directorul secţiei G-2 pentru Orientul Indepártat. Pus în fata unei solicitări 
directe a comandantului suprem, G-2 a permis marinei, fără tragere de inimă, 
să furnizeze informaţiile în luna când această responsabilitate revenea 
armatei. La începutul următoarei luni a armatei, fluxul de informaţii MAGIC 
spre Casa Albă s-a oprit din nou. De data aceasta, preşedintele se săturase. 
Din acest moment, lunile când informaţiile trebuiau prezentate de armată au 
fost eliminate şi toate decriptările i-au fost transmise preşedintelui de 
consilierul naval. Rivalitatea dintre marină şi forţele terestre a determinat 
totuşi continuarea nonsensului decriptărilor alternative ale documentelor 
MAGIC.» 

În pofida degradării relaţiilor SUA cu Japonia, nici Biroul de Informaţii Navale 
şi nici aghiotantul naval al preşedintelui nu s-au gândit că Japonia planifica un 
atac-surpriză asupra flotei Pacificului la Pearl Harbor, în Hawaii. Deşi Japonia 
imperială nu înţelegea foarte bine informaţiile strategice, operaţiunile tactice 
de spionaj care au deschis calea către Pearl Harbor au fost eficiente. In martie 
1941, un tânăr ofiţer japonez de informaţii navale, Takeo Yoshikawa, a fost 
trimis la post în Hawaii, sub acoperire diplomatică şi numele de „Tadashi 
Morimura”. El a transmis - atât telegrafic către Tokyo, cât şi personal, către 
superiorul său, Minato Nakajima, care a ajuns în Hawaii la bordul unui vas de 
linie japonez ce se îndrepta spre San Francisco - rapoarte despre 
dimensiunile, dotarea şi localizarea flotei americane a Pacificului staționate la 
Pearl Harbor. Alţi ofiţeri ai marinei japoneze au efectuat misiuni de 
recunoaştere a căilor navale dinspre Japonia spre Hawaii, obţinând informaţii 
şi de la agenţi din Hawaii. Serviciul de radiogoniometrie al marinei japoneze a 
monitorizat mişcările navelor de război americane staționate in Hawaii.» 

Pe 5 noiembrie, o conferinţă imperială japoneză a luat decizia finală de a 
ataca Pearl Harbor pe 8 decembrie, după ora de la Tokyo (7 decembrie, în 
Statele Unite). Decizia nu a fost menţionată în telegramele diplomatice 
japoneze şi, prin urmare, nu figura în decriptarea MAGIC. Dar MAGIC a arătat 
clar că Japonia se îndreaptă spre ruperea relaţiilor cu Statele Unite şi că riscul 
izbucnirii războiului creştea. Primul indiciu major al poziţiei mai dure adoptate 
de guvernul generalului Hideki Tojo a apărut într-o telegramă din 5 noiembrie 
(ziua conferinţei imperiale) către ambasada de la Washington, descifrată în 
aceeaşi zi, unde se arăta că este „absolut necesar” ca disputa cu Statele 
Unite să fie rezolvată nu mai târziu de 25 noiembrie. Probabil vestea despre 
acest document decriptat l-a convins pe Roosevelt să insiste asupra accesului 
neîntrerupt la informaţiile MAGIC. Într-un nou document decodificat, din 15 


noiembrie, noul ministru de externe japonez, Shigenori Togo, a reafirmat că 
termenul-limită de 25 noiembrie era „absolut de neclintit”. De fapt, o altă 
telegramă a prelungit termenul „neclintit” cu patru zile, până pe 29 
noiembrie, dar a făcut acest lucru într-un limbaj de rău augur: „De data 
aceasta suntem fermi, termenul-limită nu poate fi modificat sub nicio formă. 
După asta, lucrurile se vor desfăşura de la sine" a 

Roosevelt nu avea nicio îndoială că Togo se referea la planuri pentru un 
atac-surpriză. Pe 25 noiembrie, el a afirmat, într-o întâlnire la Casa Albă, că 
„am putea fi probabil atacați lunea viitoare [pe 1 decembrie], pentru că 
japonezii sunt notorii pentru atacurile fără avertisment [...]”. Dar nici el, nici 
consilierii lui nu s-au gândit la un atac-surpriză asupra Flotei Pacificului. Deşi 
serviciile secrete americane nu au reuşit să detecteze ameninţarea de la Pearl 
Harbor, au furnizat dovezi clare că se apropia războiul. Pe 26 şi 28 noiembrie, 
criptanaliştii americani au descifrat în două părţi acum celebrele „mesaje 
despre vânt” trimise de Tokyo la ambasadele din străinătate pe 19 noiembrie, 
conţinând semnalele codificate care indicau intenţia de a rupe relaţiile 
diplomatice cu Statele Unite, Marea Britanie şi Uniunea Sovietică. Indiciile 
erau „vânt dinspre est, ploaie” pentru SUA; „vânt dinspre vest, senin”, pentru 
Marea Britanie; şi „vânt dinspre nord, înnorat” pentru Uniunea Sovietică. De 
îndată ce ambasadele primeau aceste mesaje, trebuiau să distrugă toate 
listele de coduri şi documentele secrete.* 

Alte dovezi ale conflictului iminent apăreau în instrucţiunile transmise de la 
Tokyo pe 1 şi 2 decembrie către mai multe misiuni din străinătate, cărora li se 
cerea să distrugă codurile şi maşinile de cifrare. Mesajul adresat ambasadei 
de la Washington (căreia i se solicita să păstreze pentru moment o maşină 
PURPLE) a fost decriptat pe 3 decembrie şi probabil Beardall i l-a arătat lui 
Roosevelt pe data de 4 decembrie.*% Până atunci, aghiotantul naval al lui FDR 
îi înmâna de obicei informaţiile MAGIC fără comentarii. Cu această ocazie, 
după cum spunea Beardall, „mi-am luat libertatea sa[-i] atrag în mod special 
atenţia”. „Domnule preşedinte”, a declarat el, „este o informaţie foarte 
importantă.” Roosevelt a citit-o atent, apoi a întrebat: „Ei bine, când crezi că 
se va întâmpla?” Beardall a înţeles că întreabă „când va izbucni războiul, 
când vom fi atacați sau ceva de genul ăsta”. „In orice moment”, a răspuns el. 
Acest dialog scurt este prima discuţie înregistrată despre conţinutul unei 
descifrări MAGIC între preşedinte şi consilierul său naval.” 

La o întâlnire a Cabinetului de Război, desfăşurată vineri, 5 decembrie, 
secretarul de război, Frank Knox, a anunţat: „Avem informaţii foarte secrete, 
care nu trebuie să iasă din această încăpere, care arată că flota japoneză a 
ieşit în larg. A părăsit portul. E pe mare”. Dar el se referea la mişcările flotei în 
largul coastelor japoneze, nu la navele de transport nedetectate, care se aflau 
deja la mai puţin de două zile de Pearl Harbor. Atenţia era concentrată încă 
asupra descoperirii țintelor probabile ale agresiunii japoneze în Asia de Sud- 
Est.» 

În cele 36 de ore care au precedat atacul de la Pearl Harbor, fluxul de 
informaţii a fost bulversat de absurditatea compromisului decodificárilor în 
zilele pare şi impare. O telegramă de la Tokyo către ambasada de la 
Washington, care a devenit cunoscută ca mesajul „pilot”, anunţa că situaţia 
era acum „extrem de delicată” şi că în scurt timp ar urma un răspuns în 14 


400 Beardall şi-a amintit mai târziu „data de 4 sau de 5” (PHA, partea 11, p. 5284). 
Deoarece telegrama japoneză era foarte importantă, este puţin probabil să nu-i fi fost 
arătată lui FDR până în data de 5, la două zile după ce fusese decriptată. Informaţia i-a 
fost prezentată lui Churchill pe 4 decembrie (TNA HW1/297). (N.a.) 


părţi la termenii finali prezentaţi de Statele Unite pentru a pune capăt 
disputei cu Japonia. Mesajul a fost interceptat sâmbătă, 6 decembrie, la ora 
7:20, de staţia de ascultare a marinei de pe Coasta de Vest, aflată lângă 
Seattle, şi transmis prin telegraf Departamentului Marinei la Washington. 
Deoarece 6 decembrie era o dată pară şi, prin urmare, o zi în care decriptările 
erau făcute de armată, marina a trimis mesajul spre decriptare către SIS, care 
l-a primit la ora 12:05. Primele 13 parti ale mesajului au fost interceptate de 
postul de ascultare de pe Coasta de Vest între orele 8:05 şi 11:52 şi au fost 
trimise prin telegraf la Washington de la ora 11:45 până la ora 14:51. (Partea 
a 14-a nu a sosit decât în ziua urmátoare.)* 

După ce primise de la marină cele mai importante interceptări din istoria sa, 
SIS se afla într-o poziţie extrem de stânjenitoare. Traducătorii săi civili şi 
ceilalţi membri ai personalului ieşiseră din tură la prânz pentru perioada 
weekendului şi nu se prevăzuseră ore suplimentare. SIS a fost astfel obligat 
să returneze documentele interceptate către marină şi să solicite OP-20-G să 
se ocupe de ele. În mod ironic, când a fost decriptat răspunsul japonez care 
respingea termenii americani, s-a dovedit că acesta era redactat în limba 
engleză şi, astfel, nu necesita traducere. In timp ce OP-20-G a petrecut după- 
amiaza decodificând majoritatea documentelor interceptate, SIS a reuşit să 
organizeze prima tură de seară din istoria sa, pentru a ajuta la descifrarea 
mesajelor de peste noapte. Criptanaliştii armatei au decriptat şi două dintre 
cele 13 părţi ale mesajului interceptat deja, deşi fuseseră transcrise de 
marină.” 

În timp ce criptanaliştii marinei şi armatei continuau să lucreze la cele 13 
părţi ale mesajului japonez, preşedintele a terminat redactarea unui apel final 
către împăratul Hirohito „de a restabili prietenia tradiţională şi de a preveni 
moartea şi distrugerea în lume”. La ora 3:30 în dimineaţa zilei de duminică, 7 
decembrie, principalul traducător al serviciului de informaţii al marinei, 
locotenent-comandorul Alwin D. Kramer, a sosit la Casa Albă cu cele 13 
fragmente decriptate într-o servietá încuiată. Asistentul lui Beardall, 
locotenentul Lester R. Schulz, care îşi începuse activitatea la Casa Albă în ziua 
precedentă, aştepta să o predea preşedintelui. In mod uimitor, acesta a fost 
primul document MAGIC descifrat considerat suficient de important pentru a-i 
fi înmânat lui Roosevelt în afara programului de lucru. Fusese avertizat, 
probabil de Beardall, să-i aştepte sosirea. Schulz l-a găsit in camera de lucru, 
la birou, vorbind cu confidentul şi consilierul său Harry Hopkins. Mai târziu, 
Schulz a mărturisit că preşedintele „s-a întors spre domnul Hopkins şi i-a spus 
în esenţă - nu sunt sigur de cuvintele exacte, dar în esenţă a spus: «Asta 
înseamnă război»,.* 

La ora 9:45, Kramer a predat la Casa Albă ultima dintre cele 14 părţi ale 
mesajului. Beardall, care a venit atunci pentru prima dată la serviciu 
duminica, i-a dus preşedintelui mesajul în dormitor. Roosevelt a spus „Bună 
dimineaţa”, a citit documentul decriptat şi i-a spus lui Beardall: „Se pare că 
japonezii vor întrerupe negocierile”, apoi i-a dat înapoi documentul. Nimic din 
felul de a fi al lui Roosevelt nu arăta că se aştepta la un război peste câteva 
ore, a mărturisit mai târziu Beardall. Acest scurt schimb de replici a fost, 
conform lui Beardall, doar cea de-a doua conversaţie purtată cu preşedintele 
privitoare la situaţia din Orientul Indepártat.» Roosevelt şi-a petrecut 
următoarele două ore cu medicul său personal, contraamiralul Ross T. 
Mcintire. Potrivit lui Mcintire, preşedintele a crezut că japonezii ar putea „să 
profite de depărtarea Marii Britanii şi să atace în Singapore sau într-un alt 
punct din Orientul Îndepărtat, dar nu i-a trecut prin cap ideea unui atac 


asupra unei provincii americane". În jurul orei 11, Kramer a mai adus la 
Casa Albă două documente japoneze descifrate. Dar, neaşteptându-se la o 
altă livrare de dimineaţă, Beardall predase ultima dintre cele 14 părţi ale 
mesajului la Departamentul Marinei şi nu s-a mai întors la Casa Albă decât 
după prânz. Se pare că preşedintele nu a primit ultimele două decriptări 
MAGIC dinaintea războiului decât după primirea vestii despre atacul 
japonez. 

Prima ştire despre atacul de la Pearl Harbor a ajuns la Roosevelt într-un apel 
telefonic de la Knox, în jurul orei 13:40, în timp ce lua prânzul în biroul său cu 
Hopkins, „pălăvrăgind despre subiecte care n-aveau nicio legătură cu 
războiul”. Reacţia imediată a lui Hopkins a fost că „trebuie să fie o 
neînțelegere [...], că, mai mult ca sigur, Japonia nu ar ataca în Honolulu". 
Roosevelt a clătinat din cap. Acesta era exact tipul de „lucru neaşteptat pe 
care l-ar face japonezii”:. In jurul orei 15, consilierii preşedintelui au început 
să se adune la Casa Albă. Detaliile despre atac au venit printr-o serie de 
mesaje telefonice ale şefului operaţiunilor navale, amiralul Harold R. „Betty” 
Stark, vocea lui indicând o neîncredere uluită. Seara, când s-a reunit 
cabinetul, Roosevelt a reuşit cu greu să descrie ce se întâmplase. Conform 
secretarului muncii, Frances Perkins: „Era atât de mândru de marină, încât 
avea dificultăţi fizice reale să pronunţe cuvintele pentru a recunoaşte oficial 
că ştie că marina a fost luată prin surprindere, că au căzut bombe asupra 
navelor care nu erau în stare de alertă de luptă şi nu erau pregătite să se 
deplaseze, ci erau doar ancorate”.:: Optsprezece nave (dintre care zece erau 
nave de luptă) au fost scufundate sau grav avariate, aproape 200 de avioane 
au fost distruse la sol şi 2 400 de oameni ucişi. 

Cu o săptămână înainte de Pearl Harbor, un document MAGIC descifrat 
dezvăluia că pe 29 noiembrie ministrul german de externe, contele Joachim 
von Ribbentrop, îi promisese ambasadorului japonez la Berlin că, dacă Japonia 
va intra în război cu Statele Unite, „Germania va intra desigur imediat în 
război [..]. Fuhrerul este hotărât în aceasta privintá". Dar după Pearl 
Harbor, în absenţa unui sistem centralizat de evaluare a informaţiilor, 
consilierii lui Roosevelt i-au oferit acestuia interpretări foarte diferite cu 
privire la intenţiile puterilor Axei. Stimson insista, destul de greşit: „Ştim, din 
documente interceptate şi din alte dovezi, că Germania a împins Japonia să 
facă acest lucru”. Probabil indus în eroare de o interpretare greşită a 
documentelor italiene interceptate, secretarul de stat adjunct Adolf A. Berle 
Junior susţinea, tot eronat, că SIGINT arăta „clar” că japonezii aveau sprijinul 
entuziast al italienilor, dar nu încă şi pe al germanilor.:* La Washington au 
existat şi alte confuzii cu privire la cine avea acces la MAGIC şi cine nu. Stark 
era chinuit de ideea că amiralul Husband Kimmel, comandantul suprem al 
Flotei Pacificului cu baza la Pearl Harbor, primea cu regularitate informaţiile 
MAGIC. In realitate, începând din iulie, Kimmel primise doar câteva 
fragmente. Spionajul armatei credea, tot eronat, că generalul Walter Short, 
comandantul forţelor terestre de la Pearl Harbor, era inclus pe lista 
destinatarilor informaţiilor MAGIC. Kimmel si Short au devenit ulterior 
principalii tapi ispásitori pentru dezastrul de la Pearl Harbor.” 

In ultimá instantá, responsabilitatea pentru confuzia existentá in evaluarea 
şi distribuirea informaţiilor MAGIC îi revenea preşedintelui. Când i-a 
încredinţat generalului William J. Donovan, în iunie 1941, responsabilitatea de 
a coordona evaluarea informaţiilor nu a inclus si SIGINT printre 
responsabilitátile acestuia - in ciuda faptului cá SIGINT furniza de departe cele 
mai importante informatii. Páná in noiembrie, Roosevelt a tolerat un nivel 


extraordinar de confuzie în distribuţia informaţiilor MAGIC, chiar si în propriul 
caz. În schimb, în Anglia, Churchill a manifestat un interes personal activ atât 
în coordonarea evaluării informaţiilor (inclusă în SIGINT) prin sistemul JIC, cât 
şi în utilizarea sistematică şi sigură a acestora în efortul de război.: 

Totuşi, chiar dacă descifrarea şi transmiterea către Casa Albă a informaţiilor 
MAGIC ar fi fost abordate competent, tot n-ar fi identificat Pearl Harbor drept 
principală ţintă a forţelor japoneze. Pentru că nicio misiune japoneză din 
străinătate nu a primit vreo notificare prealabilă privind atacul, MAGIC nu a 
menţionat nimic despre acest lucru. Dar dacă telegramele diplomatice nu au 
reuşit să indice un atac la Pearl Harbor, corespondenţa navală japoneză a 
reuşit. Cu toate că în ultimele şase luni ale lui 1941 fuseseră interceptate mii 
de mesaje ale marinei, majoritatea nu puteau fi decriptate. Deşi criptanaliştii 
au făcut progrese în rezolvarea codului naval japonez de bază, cunoscut de 
OP-20-G ca JN25, încercările de descifrare a variantei JN25b, introduse în 
decembrie 1940, nu avuseseră succes până atunci. Conform unui studiu 
detaliat realizat de serviciul SIGINT postbelic, Agenţia Naţională de Securitate 
(NSA) a concluzionat că eşecul de a decripta JN25b s-a datorat doar unui 
deficit de resurse. În cea mai mare parte a celor trei ani de dinaintea atacului 
de la Pearl Harbor, la sistemele de coduri şi cifruri navale japoneze lucrau în 
general doar doi criptanalişti (şi niciodată mai mult de cinci). Dacă s-ar fi 
confruntat cu o lipsă similară de resurse, criptanaliştii din GC&CS ar fi apelat 
direct la Churchill. Celor din OP-20-G nu le-a trecut prin minte să apeleze la 
Roosevelt, care nu acorda prea multă atenţie activităţii lor. Abia după Pearl 
Harbor numărul de criptanalişti care lucrau la JN25 şi la JN25b a crescut la 
opt. „Oare dacă s-ar fi atribuit o importanţă mai mare mesajelor marinei 
japoneze şi dacă li s-ar fi alocat mai multe resurse analitice”, scria istoricul 
NSA Frederick D. Parker, „ar fi putut marina SUA să prezică atacul japonez de 
la Pearl Harbor? Cu cea mai mare siguranţă, da!” Când s-au decriptat 
mesajele interceptate si nesolutionate de la sfârşitul lui 1941, ca parte a unui 
studiu secret postbelic, s-a descoperit că acestea dezváluiau multe dintre 
pregătirile pentru Pearl Harbor. Interceptările conţineau numeroase indicaţii 
privind planificarea unui atac-surpriză, ce urma să fie lansat de o forţă 
formată din şase portavioane, asupra unei flote inamice ancorate într-un port 
din nordul Pacificului. De asemenea, existau şi referiri la modificarea unui 
număr mare de torpile pentru un atac în ape puţin adânci. (La Washington se 
considera că Pearl Harbor nu are suficientă adâncime pentru un atac 
convenţional cu torpile.) Ordinul telegrafic de la Tokyo din 2 decembrie 
,Urcati muntele Nikita 8 decembrie, Repet, 8 decembrie” ar fi dezvăluit, dacă 
ar fi fost decriptat, că atacul era planificat pentru data de 8 decembrie (7 
decembrie în Hawaii).:» 

Succesele americane în decriptarea codurilor navale japoneze după Pearl 
Harbor confirmă concluzia studiului Agenţiei Nationale de Securitate că, 
dacă ar fi fost recunoscută importanţa mesajelor şi ar fi fost alocat un număr 
corespunzător de criptanalişti pentru descifrarea lor, codul JN25b ar fi putut fi 
descifrat la timp pentru a dezvălui pregătirile pentru atacul-surpriză din 7 
decembrie 1941. Prioritatea scăzută acordată descifrării JN25b s-a datorat, în 
parte, miopiei Departamentului Marinei, care nu a reuşit să înţeleagă 
importanţa SIGINT în războiul naval. Dar s-a datorat şi lipsei de prevedere a 
unui preşedinte care, în ciuda pasiunii sale pentru marină, în ciuda 
entuziasmului său de durată pentru activitatea de informaţii şi a experienţei 
directe cu privire la valoarea documentelor diplomatice japoneze 
interceptate, nu a manifestat prea mult interes faţă de mesajele forţelor 


navale japoneze. Avánd in vedere comentariile scurte despre MAGIC cátre 
aghiotantul naval, pare puţin probabil cá l-a întrebat vreodată pe Beardall ce 
progrese au fost obţinute în decriptarea cifrului naval. 

, Este de neconceput ca Winston Churchill să fi arătat o indiferenţă similară. 
In săptămânile de dinainte de atacul de la Pearl Harbor, Churchill telefona 
frecvent la Bletchley Park pentru a cere cele mai recente informaţii. Unul 
dintre cei mai buni criptanalişti ai GC&CS specializaţi în decriptarea 
documentelor japoneze, căpitanul Malcolm Kennedy, scria în jurnalul său din 
6 decembrie: „Atotputernicul [Churchill] [...] se dă peste cap în acest moment 
pentru a obţine cele mai noi informaţii şi indicaţii despre intenţiile Japoniei şi 
sună la orice oră din zi şi din noapte, cu excepţia a patru ore în fiecare zi (de 
la 2 până la 6 dimineaţa), când doarme”. Căpitanul Kennedy şi Churchill au 
aflat de atacul asupra Pearl Harbor a doua zi, nu din SIGINT, ci de la BBC: 


Un mesaj primit chiar înainte de a părăsi biroul în această seară a indicat că 
izbucnirea războiului era probabil doar o chestiune de ore, dar ştirea din telegrama 
de la ora 21:00, că Japonia a deschis ostilitățile cu un raid aerian la Pearl Harbor, la 
mai mult de 4 800 de kilometri în Pacific, a fost o surpriză depliná.:? 


Din întâmplare, când BBC a difuzat ştirea despre atacul japonez, Churchill 
lua masa la Chequers cu ambasadorul american John Winant si cu 
reprezentantul special al lui Roosevelt, Averell Harriman. Churchill şi invitaţii 
săi nu au înţeles exact ce spusese reporterul de la ştiri. „Ce a spus?”, a 
întrebat Churchill. „Pearl Harbor este atacat?” Majordomul lui Churchill, 
Sawyers, a intrat în cameră. „Este adevărat”, le-a spus lui Churchill si 
invitaţilor săi: „Am auzit cu urechile noastre [la BBC]. Japonezii au atacat Pearl 
Harbor".:» Doar într-o casă britanică de la ţară s-ar fi putut întâmpla ca ştirile 
despre un război mondial să fie anunţate de către majordom. 

„Surpriza deplină” pe care au simţit-o atât Roosevelt, cât şi Churchill, la 
aflarea ştirilor despre Pearl Harbor, a reflectat eşecul imaginaţiei şi al 
serviciilor de informaţii. Nici preşedintelui, nici premierului nu le-a trecut prin 
minte că „micii bărbaţi galbeni”, după cum vorbea uneori Churchill despre ei 
şi după cum îi considera Roosevelt, ar fi fost capabili de asemenea fapte de 
arme surprinzătoare. Când generalul Douglas MacArthur a auzit pentru prima 
oară despre atacul lansat de pe portavioane de la Pearl Harbor, a insistat că 
piloţii trebuie să fi fost mercenari albi. Dacă japonezii ar fi fost luaţi mai în 
serios ca oponenți politici, dacă ar fi fost considerati egali americanilor ca 
rasă, informaţiile despre flota niponă ar fi avut o importanţă mai mare atât la 
Casa Albă, cât şi în Departamentul Marinei. 

pee de la Pearl Harbor a condus la o mult amánatá reorganizare a 


SIGINT în Statele Unite. Iniţiativa a venit din partea secretarului de război, 
Henry Stimson, care, pe 18 ianuarie 1942, l-a recrutat pe avocatul din New 
York (ulterior colonelul) Alfred McCormack „pentru a face ordine în MAGIC". 
Aproape în acelaşi moment s-a renunţat si la aranjamentul absurd care 
împărțea între armată şi marină responsabilitatea decriptărilor MAGIC, în 
funcţie de zilele pare şi impare. Serviciul naval OP-20-G a fost de acord, fără 
îndoială fără tragere de inimă, ca să revină în continuare SIS, 
responsabilitatea exclusivă pentru criptanaliza diplomatică. Pentru a proteja 
mândria marinei, SIGINT diplomatic, deşi descifrat de armată, a continuat, în 
mod ilogic, să fie prezentat preşedintelui de către aghiotantul său naval şi nu 
de cel militar. Căpitanul John McCrea, care i-a succedat lui Beardall în funcţia 
de aghiotant naval în ianuarie, îi oferea lui Roosevelt, de două ori pe zi, 
decodificări MAGIC, precum şi importante documente navale. Când sosea, în 
fiecare dimineaţă, la Casa Albă, îl găsea pe Roosevelt fie lucrând în pat, fie 
bărbierindu-se în baie. Dacă preşedintele încă era în pat, McCrea îi dădea 
hârtiile să le citească. Dacă se afla în baie, McCrea închidea capacul toaletei, 
se aşeza pe el şi îi citea preşedintelui informaţiile cu voce tare. Când venea 
pentru vizita de după-amiază, Roosevelt se afla cel mai adesea în camera cu 
hărţi (transformată în sala de consiliu de război a Casei Albe), unde citea 
documentele selectate pentru el de către consilierul său naval. Dacă nu se 
afla în sala hărților, preşedintele era de obicei în cabinetul medicului său, 
unde i se masau picioarele afectate de vârstă sau i se tratau sinusurile 
inflamate, în timp ce McCrea îi citea informările MAGIC de dupá-amiazá:. 
Informaţiile SIGINT care i se citeau sau pe care le citea în pat sau la baie, în 
sala hărților sau în cabinetul medicului, au reprezentat cea mai remarcabilă 
informare primită până atunci de un preşedinte al Statelor Unite. In şase luni 
de la Pearl Harbor, acest lucru a contribuit la schimbarea sorții războiului din 
Pacific. Până în primăvara lui 1942, criptanaliştii din unitatea SIGINT de la 
Pearl Harbor, care purta numele de cod HYPO (mai târziu cunoscut sub 
numele de FRUPac), făcuseră progrese suficient de mari în decriptarea celei 
mai recente variante a cifrului naval JN25 pentru a dezvălui planul amiralului 
Isoroku Yamamoto de a ataca Port Moresby din Noua Guinee.^? Deşi bătălia 
din Marea Coralilor (din 4-8 mai 1942) s-a încheiat fără o victorie clară a 
niciuneia dintre părţi, a oprit efectiv înaintarea japoneză spre Australia. 
Câteva săptămâni mai târziu, HYPO a dat una dintre marile lovituri 
criptanalitice ale războiului, dezvăluind planul lui Yamamoto de a captura 
insula Midway, aflată în mijlocul Pacificului de Nord, ca bază de unde să 
respingă orice înaintare americană către Japonia. Yamamoto aprecia că, dacă 
ar ocupa Midway, ar atrage Flota americană a Pacificului, care ar fi distrusă 
de forţele superioare aflate sub comanda sa, deschizând astfel calea unui 
atac japonez în Hawaii. Prevenit de planul de luptă inamic, comandantul Flotei 
americane din Pacific, amiralul Chester W. Nimitz, şi-a plasat cele trei 
portavioane la 350 mile nord de Midway, de unde, în dimineaţa zilei de 4 
iunie, a lansat un atac-surpriză asupra unei flote japoneze mai numeroase. 
Nimitz avea să spună mai târziu că Midway „a fost, în esenţă, o victorie a 
activităţii de spionaj. În încercarea de a ne surprinde, japonezii au fost ei înşişi 


401 HYPO a beneficiat nu numai de resurse sporite, ci si de capturarea cărţilor de coduri 
din submarinul japonez /-go 124 scufundat în largul coastelor de nord australiene în 
ianuarie 1943. Vezi Kotani, Japanese Intelligence in World War II, p. 87. (Na) 


surprinşi”. După scufundarea a patru din cele şase portavioane care 
atacaseră Pearl Harbor, Yamamoto a fost nevoit să intre în defensivă. Două 
luni mai târziu, forţele americane au aterizat la Guadalcanal în insulele 
Solomon, făcând astfel primul pas al unei înaintări îndelungate către Filipine şi 
Japonia. În aprilie 1943, avioanele de luptă americane staționate în 
Guadalcanal au doborât avionul lui Yamamoto, al cărui plan de zbor fusese 
descoperit din decriptarea transmisiilor japoneze. Autorizând asasinarea lui 
Yamamoto în timpul zborului, probabil fără să-şi dea seama, Roosevelt risca 
să compromită securitatea sistemului SIGINT american. Potrivit căpitanului 
Jasper Holmes de la HYPO: „Faptul că interceptarea dramatică a avionului lui 
Yamamoto a fost pusă la cale cu ajutorul codurilor japoneze decriptate a 
devenit element de bárfá larg răspândit între servicii. A fost un miracol că 
povestea nu a ajuns în ziarele americane" . 

Veriga cea mai slabă în securitatea comunicaţiilor Marii Alianțe a fost „Codul 
Negru” american (numit aşa după culoarea dosarului în care era păstrat), 
folosit pentru comunicațiile diplomaților si atasatilor militari şi care fusese 
spart de criptanaliştii germani, italieni şi britanici. Pe 25 februarie 1942, 
Churchill i-a făcut o mărturisire uimitoare, deşi incompletă, lui Roosevelt 
despre succesul britanic în decriptarea Codului Negru: 


Cu ceva vreme în urmă [...], experţii noştri au susţinut că au descoperit sistemul şi 
au refăcut nişte tabele folosite de corpul dvs. diplomatic. Din momentul în care am 
devenit aliaţi, am dat instrucţiuni ca această activitate să înceteze. Cu toate acestea, 
după cum mi se spune, trebuie avut în vedere pericolul ca inamicii noştri să fi avut şi 
ei succes.’ 


Lipsa de interes a lui Roosevelt pentru SIGINT poate explica parţial motivul 
pentru care diplomaţii şi atasatii militari americani au continuat să utilizeze 
Codul Negru şi după avertismentul lui Churchill. Dar şi dacă, şi acest lucru 
este puţin probabil, Casa Albă nu a transmis avertismentul, Departamentul de 
Stat şi Departamentul de Război s-au făcut vinovate de scăpări de securitate 
de bază. 

Printre cei care au continuat să folosească în mod regulat Codul Negru s-a 
numărat şi colonelul Bonner Fellers, ataşatul militar american de la Cairo, 
care trimitea la Washington rapoarte regulate, strict secrete, cu privire la 
Armata a 8-a a Marii Britanii, care ajungeau, din cauza neglijentei sale şi 
datorită criptanaliştilor germani, şi la Rommel. Fellers a primit numele de cod 
german Gute Quelle („Sursa cea bună”). Unul dintre ofiţerii din 
comandamentul lui Rommel a susţinut, mai târziu, că informaţiile de la Gute 
Quelle erau „uimitor de clare” şi chiar, cu o oarecare exagerare, că „au 
contribuit decisiv la victoriile noastre din Africa de Nord” în primele şase luni 
ale lui 1942, când Afrika Korps a ajuns aproape de cucerirea oraşelor 
Alexandria si Cairo.* Potrivit Chiffrierabteilung (Departamentul de coduri) al 
Înaltului Comandament al Forţelor Armate (OKW) de la Berlin, în primele şase 
luni ale lui 1942, până când Codul Negru a fost înlocuit, pe 29 iunie, colonelul 
Fellers a oferit neintentionat „tot ce trebuia să ştim, imediat, despre aproape 
orice acţiune inamică”. Dr. Herbert Schaedel, director al staţiei principale de 
interceptare a Chiffrierabteilung, a susţinut mai târziu că, datorită lui Gute 
Quelle, „Rommel ştia, în fiecare zi la prânz, exact unde se aflaseră trupele 
aliate în seara precedentă”. 


402 Amenințarea era cu atât mai mare, cu cât Chicago Tribune si alte ziare din Statele 
Unite aproape dezvăluiseră că victoria de la Midway fusese posibilă prin decriptarea 
codurilor japoneze. (Na) 


Pe 20 iunie 1942, Fellers a transmis o analizá criticá devastatoare a 
operaţiunilor militare britanice din Libia, care trebuie să-i fi făcut o deosebită 
plăcere lui Rommel: 


Cu forţe numeric superioare, cu tancuri, avioane, artilerie, mijloace de transport şi 
rezerve de toate felurile, armata britanică a eşuat de două ori şi n-a reuşit să învingă 
forţele Axei în Libia. Sub comanda actuală şi cu măsuri luate atât de aleatoriu, doar 
acordarea de „împrumuturi” nu poate asigura o victorie. Armata a 8-a nu a reuşit să 
menţină moralul trupelor; abordările sale tactice au fost întotdeauna greşite; a 
neglijat total cooperarea între diferitele arme; reacţiile sale la schimbările 
fulgerătoare de pe front au fost întotdeauna lente. 


În ziua următoare, garnizoana forţelor britanice şi ale Commonwealthului de 
la Tobruk s-a predat. Rommel a capturat peste 30 000 de prizonieri, 2 000 de 
vehicule, 2 000 de tone de combustibil şi 5 000 de tone de provizii şi a 
declarat: „Mă îndrept spre Suez”. Adolf Hitler l-a înaintat pe Rommel la gradul 
de feldmareşal. Dacă Rommel i-ar fi obligat pe britanici să se retragă din 
Egipt, Axa ar fi controlat Orientul Mijlociu, rezervele strategice ale acestei 
regiuni şi Canalul Suez. Neputându-şi stăpâni entuziasmul, Mussolini a plecat 
în Libia, pregătit să-şi facă intrarea triumfală la Cairo.» Pe 28 iunie 1942, într- 
unul dintre monologurile sale de după cină, Hitler şi-a exprimat speranţa că 
Fellers va continua „să ne informeze la fel de bine despre planurile militare 
ale armatei engleze, prin telegramele sale asa de prost cifrate”. Temându-se 
că Rommel era pe punctul să străpungă liniile britanice, Cartierul General din 
Orientul Mijlociu şi ambasada britanică de la Cairo au ars grămezi de 
documente clasificate, astfel încât acestea să nu cadă în mâna inamicului. 
Ziua de 1 iulie 1942 a devenit cunoscută ca „Miercurea Cenusii", din cauza 
norului de documente arse parţial care a acoperit oraşul. Unii vânzători de pe 
stradă vindeau arahide în cornete confecţionate din resturile arse ale 
documentelor secrete." 

Totuşi, Rommel nu a ajuns niciodată la Cairo. „Sursa cea bună” s-a pierdut 
pe 29 iunie, când Fellers s-a întors la Washington, iar succesorul său în postul 
de ataşat militar american la Cairo a încetat să trimită rapoarte în 
compromisul Cod Negru. Din descifrarea mesajelor germane, criptanaliştii din 
Bletchley Park au descoperit că Rommel avusese acces la rapoartele lui 
Fellers. Oarecum pe nedrept, Eisenhower l-a invinovátit în principal pe Fellers 
personal pentru încălcarea securităţii. „Niciun prieten de-al lui Bonner 
Fellers”, a declarat el, „nu mi-este prieten.” Pierderea „sursei celei bune” a 
lui Rommel a oferit Marii Britanii un avantaj SIGINT decisiv în campania nord- 
africană. Într-un moment în care Rommel nu mai avea informaţii SIGINT 
semnificative despre Armata a 8-a, ULTRA a avut o contribuţie majoră la 
zădărnicirea tentativei sale de străpungere a liniilor britanice de apărare a 
Egiptului, în bătălia de la Alam Halfa, din 30 august-7 septembrie 1942. 
Rommel i-a prezentat planul său de luptă lui Hitler pe 15 august, într-un 
mesaj Enigma decriptat de Bletchley Park. In 48 de ore, mesajul decriptat se 
afla în mâinile noului comandant al Armatei a 8-a, generalul-locotenent 
(ulterior maresal) Bernard Montgomery. Nefiind obişnuit să recunoască 
meritele altora, Montgomery nu s-a considerat dator faţă de Bletchley. Totuşi, 
ULTRA a fost un element major, poate crucial, în înfrângerea lui Rommel la 
Alam Halfa.» 

Victoria mai cunoscută a lui Monty de la El Alamein (23 octombrie-4 
noiembrie) s-a datorat mai puţin informaţiilor mai bune si mai mult faptului că 
dispunea de armament şi efective superioare, în timp ce Rommel ducea lipsă 


de combustibil. Churchill nu s-a putut abtine sá nu interviná in modul de 
utilizare a SIGINT în timpul confruntării. După ce a găsit în caseta cu 
documente interceptate zilnic de la Bletchley Park un mesaj ULTRA de la 
Berlin care îl asigura pe Rommel că va fi aprovizionat de un convoi italian cu 
combustibil şi muniţie, Churchill a ordonat un atac asupra convoiului. Pentru 
a-l împiedica pe Rommel să-şi dea seama că mesajul de la Berlin a fost 
interceptat, serviciile britanice au folosit un cifru nesigur pentru a transmite 
un mesaj fictiv în care felicitau un grup de agenti italieni inexistenti pentru 
furnizarea informaţiilor ce au dus la distrugerea convoiului. ULTRA a dezvăluit 
că nemţii au interceptat mesajul în mod corespunzător si că l-au crezut.“ 
Combustibilul promis nu a mai ajuns la Rommel. 

In dimineaţa zilei de 3 noiembrie, Montgomery a fost probabil încântat să 
citească un mesaj disperat al lui Rommel către Hitler, prin care îl avertiza ca 
armata lui a rămas fără combustibil şi riscă anihilarea.» În ziua următoare, 
Rommel a început o retragere de durată, în timpul căreia nici Montgomery nu 
a folosit prea mult informaţiile ULTRA. Istoricul Ralph Bennett de la 
Cambridge, ulterior criptanalist din Baraca 3 de la Bletchley Park, a spus mai 
târziu despre victoria de la El Alamein: 


indignarea înverşunată din Baracă faţă de înaintarea îngrozitor de lentă a lui 
Montgomery de la Alamein la Tripoli, de neînțeles în lumina multiplelor informaţii 
Ultra care arată că în timpul retragerii Rommel era prea slab pentru a rezista unei 
presiuni serioase [...]. Întârzierea [lui Montgomery] părea să pună la îndoială întregul 
scop al muncii noastre. 


La începutul lui 1943, Montgomery şi personalul său au început să aibă 
încredere totală în ULTRA şi, spre liniştea celor din Baraca 3 de la Bletchley, 
au început să folosească rapid informaţiile în scopuri operaţionale.: 

In ciuda înfrângerii din Africa de Nord, până în primăvara lui 1943, Germania 
încă deţinea un avantaj în ceea ce Churchill numea „Bătălia Atlanticului”. 
„Singurul lucru care m-a înspăimântat cu adevărat în timpul războiului”, şi-a 
reamintit el mai târziu, „a fost pericolul submarinelor.”” Ca si în 1917, 
submarinele germane amenințau să întrerupă aprovizionarea vitală 
transatlantică.: Intre iunie 1941 şi februarie 1943, au fost scufundate 885 de 
nave si numai 13 submarine germane. Introducerea în februarie 1942 a unei 
variante mai complexe a maşinii de cifrare Enigma pentru submarine, cu 
numele de cod SHARK (care implica adăugarea unui al patrulea rotor la 
maşina de cifrare), a învins Bletchley Park până la sfârşitul anului. În martie 
1943 a mai urmat o perioadă de zece zile ín care mesajele SHARK n-au putut 
fi decriptate. Ulterior, mesajele de pe submarine erau citite în câteva ore de la 
transmitere. Deşi şi tehnicile sofisticate de radiogoniometrie au contribuit la 
localizarea submarinelor, probabil că SIGINT a avut o importanță critică. Între 
aprilie 1943 şi mai 1945, au fost scufundate 286 de submarine germane şi 
numai 178 de nave.» Ancheta comandată de amiralul Karl Dönitz a 
concluzionat, în mod eronat, că sistemul de comunicaţii cu submarinele este 
sigur, iar aliaţii primeau probabil informaţii de la agenţi din interiorul bazelor 
de pe litoralul atlantic al Franţei. 

Eficienţa folosirii ULTRA în timpul Bătăliei Atlanticului s-a datorat alianţei 
informative anglo-americane, cel mai valoros aspect al „relaţiei speciale" 
create în timpul războiului.» De la începutul lui 1943, activitatea britanică si 
americană de descifrare si analizare a cifrului naval Enigma s-a desfăşurat în 
baza unui program unic, coordonat de Bletchley Park.2 Comunicarea directă 
între serviciile de urmărire a submarinelor de la Londra, Washington şi (din 


mai 1943) Ottawa a devenit atât de strânsă, încât, conform istoriei oficiale 
britanice, pentru restul războiului „au funcţionat, practic, ca o singură 
organizatie" .? 

Desi nu a existat niciun acord oficial până în 1943 între Bletchley Park şi 
serviciul militar american SIGINT (redenumit ín 1943 Agentia de Securitate a 
Comunicaţiilor - SSA), colaborarea neoficială a fost crucială pentru succesul 
avut de Bletchley în decriptarea cifrului diplomatic german FLORADORA în 
1942.» Presiunea americană a contribuit, de asemenea, la o mai bună 
utilizare a informaţiilor SIGINT tactice produse de Divizia aviatică de la 
Bletchley. Spre deosebire de Amiralitate, Ministerul Aerului (fondat abia în 
1918) nu a reuşit să înveţe din experienţa Primului Război Mondial importanţa 
transmiterii informaţiilor către comandanții locali. Până în 1942, Ministerul a 
refuzat cu încăpățânare să permită Diviziei aviatice să transmită informaţiile 
direct comandanților din cadrul Forţelor Aviatice Regale (RAF). In cele din 
urmă, a cedat presiunilor exercitate de forţele aeriene ale armatei americane, 
care doreau cele mai recente informaţii tactice, pentru a încerca să reducă 
pierderile masive în misiunile strategice de bombardare a Germaniei. 
Comandantul Diviziei Aviatice de analiză a activităţii Luftwaffe, Arthur „Bill” 
Bonsall, viitor director al Agenţiei de comunicaţii guvernamentale (GCHQ), a 
scris mai târziu că Forţele Aeriene ale armatei americane (USA AF) au devenit 
„cei mai buni clienti ai noştri”.4% 

Pe 17 mai 1943, un acord semnat de comandantul Edward Travis, care 
preluase de la A.G. Denniston conducerea Bletchley Park, şi generalul-maior 
George Strong, şeful serviciului american de informaţii militare (G-2), a 
formalizat şi extins mult colaborarea dintre criptanaliştii militari britanici şi cei 
americani.» Acordul Travis-Strong a fost cunoscut mai bine sub numele de 
„BRUSA”, un acronim elaborat de Harry Hinsley, în vârstă de 25 de ani, 
recrutat de Bletchley Park la izbucnirea războiului, când încă mai studia istorie 
la Cambridge. Hinsley credea că americanii „adoră acronimele”. Iniţial şi-a 
făcut griji - în mod inutil, după cum s-a dovedit - că dacă va pune Marea 
Britanie înaintea Statelor Unite în BRUSA va provoca o ofensă.2 

Când a fost semnat acordul la Washington, o delegaţie de trei criptanalişti 
militari americani se afla în mijlocul unei misiuni de informare de şase 
săptămâni la Bletchley Park si alte sedii britanice SIGINT.” Cel mai 
experimentat membru al delegatiei, celebrul criptograf William F. Friedman, 
ale cărui prime contacte cu activităţile britanice de SIGINT datau din timpul 
Primului Război Mondial”, scria în jurnalul sáu în timp ce se afla la Bletchley: 
„Numărul şi varietatea surselor lor sunt uluitoare şi mult mai bune decât ale 
noastre”. Friedman era şi un anglofil pasionat. După ce a vizitat Corpus Christi 
de la Cambridge, condus de profesorul E.R. Vincent, unul dintre principalii 
criptanalişti de la Bletchley, a scris: „Atmosfera din Cambridge, pe care am 
absorbit-o intens, îţi dă un sentiment de «stabilitate» - acea stabilitate pe 
care o reprezintă Anglia. Aici se află, într-o demnitate liniştită şi mare 


^03 Spre deosebire de Secţia navală, cea mai mare parte a Secţiei aviatice nu a avut 
acces la ULTRA până în 1943. Vezi Bonsall, „Bletchley Park and the RAF Y Service”; 
Bonsall, Uphill Struggle. (Nal 


404 în ianuarie 1944, Bletchley si OP-20-G au încheiat un acord ,BRUSA naval”, privind 
colaborarea în decriptarea corespondenţei japoneze. (Nal 


405 Ralph Erskine argumentează convingător că aceasta a fost o misiune de informare 
fără atribuţii substanţiale de negociere. Vezi Erskine, „William Friedman's Bletchley Park 
Diary". (N.a.) 


trăinicie, clădiri dedicate învăţăturii şi instituţii democratice, iar demnitatea 
omului - timp de nouă secole - continuă să fie puternică”. an 

Deşi nu toţi criptanaliştii americani erau, desigur, anglofili ca Friedman, SSA 
şi serviciul naval OP-20-G arătau mult mai multă suspiciune una faţă de 
cealaltă decât faţă de Bletchley. După cum a povestit Hinsley mai târziu: 
„Marinei nu-i plăcea să vorbesc cu armata. Dar nu mi-a fost permis să dau 
marinei detalii [despre BRUSA], pentru că armata ar fi fost furioasă”. Hinsley 
a încercat în privat să asigure OP-20-G că acordul BRUSA nu era „nici pe 
departe atât de apropiată” cum era colaborarea mai puţin formală cu 
Bletchley Park. În timp ce criptanaliştii marinei de pe ambele tármuri ale 
Atlanticului încercau să descifreze aceleaşi mesaje navale germane şi făceau 
schimb de coduri de îndată ce reuşeau, criptanaliştii forţelor terestre au 
convenit, în schimb, asupra unei diviziuni a muncii în decriptarea 
comunicărilor germane şi a unui schimb de misiuni între Bletchley Park şi 
sediul central al SSA din Arlington Hall, Virginia.?* 

Membrii misiunii SSA aflaţi la Bletchley au preferat contactul personal cu 
colegii britanici mai degrabă decât o colaborare transatlanticá mai 
impersonală, deşi eficientă, în SIGINT naval. S-au format multe prietenii 
durabile. Printre criptanaliştii americani de la Bletchley s-a numărat şi William 
F. Bundy, devenit ulterior consilier special al preşedintelui John F. Kennedy şi 
secretar de stat adjunct în administraţia preşedintelui Lyndon B. Johnson. 
După ce a ieşit la pensie, Bundy a afirmat: „Deşi am făcut multe lucruri 
interesante si am cunoscut multi oameni interesanti, activitatea de la 
Bletchley Park a fost cea mai satisfăcătoare din cariera mea" a 

Spre deosebire de misiunea la Londra, uitată în mare parte, a criptanaliştilor 
din Hanovra, de la începutul secolului al XVIII-lea, la cererea lui George |,* 
schimbul de criptanalişti dintre Bletchley şi Arlington Hall din timpul celui de- 
al Doilea Război Mondial a constituit un precedent important, care este urmat 
şi în prezent. Agenţiile SIGINT britanice şi americane contemporane, GCHQ si 
NSA, continuă să aibă birouri de legătură active în ambele sedii. 

În timpul celui de-al Doilea Război Mondial, informaţiile occidentale au intrat 
în epoca producţiei în masa. Până în 1943, alianţa anglo-americana SIGINT 
decripta lunar între 3 000 şi 4 000 de mesaje germane, precum şi o cantitate 
mare, dar oarecum mai restrânsă, de corespondenţă italiană şi japoneză. In 
schimb, deşi Germania avea la fel de mulţi agenţi SIGINT ca Marea Britanie 
(aproximativ 30 000), nu mai reuşea să decripteze niciun cifru aliat important. 
Şi nici aliaţii săi italieni şi japonezi nu reuşeau.: După pierderea „sursei bune” 
de SIGINT din Africa de Nord, Hitler întreba ocazional despre progresele 
curente în decriptarea cifrurilor aliate. De exemplu, în mai 1944, a întrebat 
agenţia navală SIGINT, B-Dienst, ce progres făcuse în descifrarea cifrurilor 
britanice, dintre care câteva fuseseră decriptate la începutul războiului. B- 
Dienst a răspuns, fără îndoială, cu jenă: „Cele două sisteme principale 
englezeşti nu pot fi citite”.+ 

Activitatea germană de SIGINT a fost mult mai puţin eficace decât cea 
britanică din două motive principale. In primul rând, organizarea acesteia era 
mai confuză. Dacă în Marea Britanie activitatea SIGINT fusese centralizată, la 


406 Universitatea Cambridge fusese înfiinţată cu un secol mai târziu decât credea 
Friedman. (Nal 


407 Desi Hinsley nu a terminat niciodată ultimul an al facultăţii de istorie, o generaţie mai 
târziu a devenit istoricul oficial al serviciilor de informaţii britanice pe timp de război, 
vicecancelar al Universităţii din Cambridge si director al Colegiului St John. (Na) 


scurt timp după Primul Război Mondial, sub controlul GC&CS, în Germania, în 
timpul celui de-al Doilea Război Mondial, concurau între ele Chiffrierabteilung 
de la Înaltul Comandament al Forţelor Armate (OKW), Pers Z de la Ministerul 
de Externe si Forschungsamt al lui Góring. In plus, pentru un timp, 
Sicherheitsdienst (SD), agentia de informatii din cadrul SS, a avut propriul 
departament SIGINT. Armata, flota si fortele aeriene aveau si ele propriile lor 
agenții.» Hitler nu era la curent cu daunele provocate de o rivalitate 
interdepartamentalá chiar mai redusă in dezvoltarea SIGINT în Franţa înainte 
de Primul Război Mondial, în Marea Britanie în timpul Primului Război Mondial 
şi în Statele Unite în anii 1930.* Totuşi, chiar dacă ar fi avut cunoştinţă de 
istoria SIGINT, nu i-ar fi acordat prea multă atenţie. Stilul lui de guvernare se 
baza pe obiceiul de a atribui responsabilităţi similare unor departamente 
diferite, astfel încât controlul final să rămână în mâinile sale. 

Confuzia administrativă creată de agenţiile SIGINT rivale a avut un efect 
aproape la fel de mare ca şi incapacitatea acestora de a recruta talente 
similare celor atrase de Bletchley Park şi aliaţii săi americani. Sute dintre 
recrutii de la Bletchley au devenit universitari de frunte după cel de-al Doilea 
Război Mondial. Bursele de la cele mai multe colegii Oxbridge de după război, 
de exemplu, includeau unul sau mai multi veterani de la Bletchley.^'? Recrutii 
din forţele armate americane dădeau teste IQ; mulţi dintre cei recrutaţi în 
personalul SIGINT în timpul războiului erau aleşi dintre cei cu rezultatele cele 
mai bune. Dr. Solomon Kullback, unul dintre principalii criptanalişti americani 
din timpul războiului şi de după război, a afirmat mai târziu că SIS ar fi putut 
asigura personal pentru toate departamentele unei universităţi de prim rang.” 
Pe lângă faptul că nu arăta niciun interes susţinut în dezvoltarea SIGINT 
german, Hitler dispretuia mai degrabă profesia în sine. In februarie 1942, la 
un prânz cu Heinrich Himmler, Reichsfuhrerul Schutzstaffel (SS) şi cel mai 
influent dintre şefii serviciilor sale de informaţii, a spus că „Este greu de 
conceput că un adevărat ofiţer poate fi un spion care acţionează pe 
ascuns”. Opiniile lui despre spioni par să fi fost influențate de amintirile 
vagi din romanele cu spioni mai degrabă decât de atenţia acordată 
rapoartelor informative. Hitler a declarat într-un alt monolog emfatic în timpul 
unei mese de prânz, în mai 1942: „În prezent, spionii sunt recrutaţi din două 
clase ale societăţii: aşa-numitele clase superioare şi proletariatul. Clasele de 
mijloc sunt prea serioase pentru a se deda la o astfel de activitate".» Desi 
majoritatea spionilor germani trimişi în Marea Britanie, la fel ca majoritatea 
spionilor sovietici prinşi în Germania, erau din clasa mijlocie, nimeni nu 
îndrăznea, ca de obicei, să-l contrazică pe fuhrer. 

În ciuda faptului că Hitler, spre deosebire de Churchill şi Stalin, avea doar un 
interes sporadic faţă de serviciile de informaţii, a fost personal responsabil de 
cea mai monstruoasă operaţiune secretă din istoria europeană. In primele 
şase luni de după declanşarea BARBAROSSA, Himmler a fost cel mai frecvent 
vizitator al lui Hitler la cartierul general al Frontului de Est din Prusia de Est, 
denumit „Bârlogul lupului”. Deşi nu s-au păstrat mărturii despre discuţiile lor, 
tema principală a fost, fără îndoială, „Soluţia finală a problemei evreieşti 
europene”, o expresie folosită pentru prima oară în documentele oficiale 
germane la sfârşitul lui octombrie 1941. În ianuarie 1942, unul dintre 


^08 Printre foştii membri ai echipei de la Bletchley s-au aflat şi membri marcanţi ai altor 
grupuri profesionale, cum ar fi politicienii Roy Jenkins si Edward Boyle. (Nal 


409 Transcrierea monologului de la masa de prânz al lui Hitler arată că Himmler era 
prezent ca „invitat special”. (Nal 


subalternii lui Himmler, generalul SS Reinhard Heydrich, seful Serviciului de 
securitate al Reichului  (Reichssicherheitshauptamt, RSHA), a invitat 
reprezentanţi de rang înalt ai diferitelor ministere ale Reichului la o conferinţă 
secretá, desfásuratá la o vilá elegantá pe malul lacului Wannsee, la sud-vest 
de Berlin, unde a anunţat cá Hitler a cerut SS să coordoneze Soluţia Finală. 
Incă de la început, Soluţia Finală s-a bazat pe inducerea în eroare si a fost 
elaborată în cel mai mare secret. Niciun evreu nu a fost ucis în apropierea 
locului său de reşedinţă. In schimb, în întreaga Europă aflată sub ocupaţie 
germană au fost deportaţi (ori de câte ori era posibil, la fel ca în Paris, de 
către poliţia locală) în lagăre, apoi transportaţi pe distanţe lungi cu trenul 
pentru ,strámutare" - în realitate, în lagărele morţii. Destinația „trenurilor 
speciale de strămutare” era identificată doar ca fiind „undeva în est”. Nici 
măcar mecanicii care conduceau trenurile până la câţiva kilometri de 
destinaţia lor finală nu ştiau nimic despre lagărele morţii (patru în Polonia 
ocupată de Germania şi unul în Uniunea Sovietică ocupată), unde majoritatea 
evreilor erau gazati. Himmler a spus la o întâlnire a generalilor SS în 1943: 
„Nu vom vorbi niciodată public despre asta [...]. Rasa evreiască este în curs 
de a fi exterminată [...]. Aceasta este o pagină glorioasă din istoria noastră 
care nu a fost scrisă niciodată şi nu va fi scrisă niciodată [...]”. Hitler era de 
acord şi nu a dat ordine scrise pentru Soluţia Finală, evitând să vorbească 
despre aceasta chiar şi în anturajul sau.” 

Hitler nu avea timp pentru serviciile de informaţii care îi contestau opiniile 
privitoare la desfăşurarea războiului. In 1944, şeful secţiei pentru Germania 
din cadrul SOE, R.H. Thornley, s-a opus planurilor de asasinare a lui Hitler în 
Operaţiunea FOXLEY, invocând avantajele aduse aliaţilor de incompetenta 
strategică a acestuia: „In calitate de strateg, Hitler a fost de cel mai mare 
ajutor posibil pentru efortul de război britanic”. Generalul Alfred Jodl, 
comandantul operaţiunilor la OKW, a scris cu puţin timp înainte de execuţia 
sa pentru crime de război, în 1946: 


Hitler era dispus să aibă un personal activ care să transforme deciziile sale în 
ordine pe care să le emită mai apoi în calitate de comandant suprem al 
Wehrmachtului, dar nimic mai mult [...]. Nu îl interesa să audă alte puncte de vedere; 
dacă doar se sugerau alte idei, răbufnea în crize de furie. Conflicte uimitoare - şi de 
neînțeles pentru soldati - au fost cauzate de convingerea aproape mistică a lui Hitler 
în infailibilitatea sa ca lider al naţiunii şi al rázboiului.* 


În timpul iernii 1942-1943, refuzul lui Hitler de a ţine cont de sfaturile 
contrare opiniilor sale date de generali a contribuit la dezastrul de la 
Stalingrad, principalul punct de cotitură al războiului. Hitler a insistat ca 
trupele germane să rămână înconjurate la Stalingrad chiar şi atunci când ar fi 
fost posibilă o retragere ordonată. Superioritatea rasei germane şi puterea 
voinţei i-ar învinge pe slavii subumani. 

Slavii totuşi au utilizat tacticile de inducere în eroare mai eficient decât aşa- 
zisa rasă superioară. Prima diversiune majoră sovietică a războiului, 
Operațiunea MONASTIR, s-a inspirat din Operațiunile SINDIKAT şi TREST, care 
se desfăşuraseră cu 20 de ani înainte şi induseseră în eroare mai multe 
servicii occidentale de informaţii, prin crearea unei mişcări clandestine 
antibolsevice fictive.“ La sfârşitul lui 1941, NKVD şi GRU au activat, împreună, 
o organizaţie clandestină, antisovietică şi progermană, cu numele de cod 
THRONE, care se presupune că opera în centrul comandamentului rusesc. 
Figura-cheie în Operațiunea THRONE a fost Aleksandr Demianov (cu numele 
de cod HEINE), al cărui tată aristocrat ar fi fost ucis luptând pentru ţar în 


1915. După ce şi-a oferit initial serviciile Abwehr, prezentându-se ca dezertor 
din Armata Rosie, Demianov i-a raportat ofițerului său de caz, în toamna lui 
1942, că fusese numit ofiţer de comunicaţii la sediul înaltului comandament 
sovietic de la Moscova, de unde putea să furnizeze informaţii de importanţă 
majoră. Şeful serviciilor germane de informaţii de pe frontul rus, colonelul 
(mai târziu generalul-maior) Reinhard Gehlen, a rămas convins, pentru tot 
restul vieţii, de importanţa informaţiilor transmise de Demianov referitoare la 
ordinele de bătaie şi la intenţiile strategice ale Armatei Roşii. 

Cel mai important rol al lui Demianov a fost cel jucat în timpul Bătăliei de la 
Stalingrad. Pe 12 septembrie 1942, Armata a 6-a a generalului Friedrich 
Paulus a intrat în Stalingrad, deşi nu a controlat niciodată mai mult de două 
treimi din oraş. Contraofensiva sovietică de la Stalingrad, Operațiunea 
URANUS, a început pe 19 noiembrie. Doar patru zile mai târziu, Armata a 6-a 
germană a fost înconjurată în ceea ce Stalin a numit „momentul decisiv al 
războiului”.+ Pe 25 noiembrie, Armata Rosie a lansat o operaţiune de 
diversiune, sub numele de cod MARS, pentru a descuraja forţele Grupului 
german de Armate Centru să se deplaseze de pe poziţiile ocupate la vest de 
Moscova pentru a veni în sprijinul Armatei a 6-a la Stalingrad. Rapoartele 
provenite de la reţeaua fictivă a agentului Demianov păstrate în arhivele 
germane arată că acesta i-a oferit lui Gehlen informaţii operaţionale exacte, 
care demonstrau oportunitatea ca Grupul german de Armate Centru să 
învingă forţele ruse din vestul Moscovei şi să le împiedice să se deplaseze 
spre est, în sprijinul Armatei a 6-a a lui Paulus. Operaţiunea MARS şi-a atins 
scopul de a limita concentrarea forţelor germane la Stalingrad - dar cu un 
preţ teribil: 70 000 de ruşi şi-au pierdut viaţa în timpul ofensivei Grupului de 
Armate Centru. Demianov a trimis Abwehr un raport fictiv despre o conferinţă 
desfăşurată la Moscova pe 3 decembrie, în care Stalin îşi exprimase 
indignarea personală faţă de ceea ce părea a fi o lovitură majoră a serviciilor 
germane de informaţii, care făcuse posibil succesul ofensivei: „Stalin este 
sigur că trebuie să existe informatori neloiali în vârful ierarhiei, deoarece 
nemţii sunt atât de bine informaţi despre mişcările, planurile şi efectivele 
trupelor sovietice”. Istoricul militar Antony Beevor numeşte Operațiunea 
MARS o „tragedie masivă cu sacrificii, care a fost ţinută în secret timp de 
aproape 60 de ani”. „Numai în lumea groaznică a lui Stalin”, scrie Sir Max 
Hastings, „se puteau sacrifica 70 000 de vieţi, fără sentimente sau scrupule, 
pentru a servi înaltelor scopuri ale statului.” Nu se poate spune cu siguranţă 
dacă diversiunea lui Demianov a avut o contribuţie majoră la victoria de la 
Stalingrad. Cu toate acestea, el a fost singurul agent de operaţiuni secrete din 
timpul războiului care a primit atât Ordinul sovietic „Steagul Roşu” de la 
Comisariatul Poporului pentru Securitatea Statului (NKGB), cât şi Crucea de 
Fier germană. 

Pe 2 februarie 1943, rezistenţa germană de la Stalingrad a încetat: 171 000 
de militari au fost ucişi, iar 91 000 au fost luaţi prizonieri. Deşi pierderile 
ruseşti au fost chiar mai importante, mitul invincibilitátii Wehrmachtului 
fusese distrus. Pentru a sărbători victoria, Stalin şi-a însuşit rangul de 
mareşal, pe care i l-a acordat şi generalului Gheorghi Jukov, cu uniforme 
împodobite, pentru prima dată după sfârşitul ţarismului, cu fir de aur şi cu 
epoleţi. Cát a durat războiul, Stalin a apărut rareori în public îmbrăcat cu 
altceva decât uniforma de maresal.* In Germania, veştile de la Stalingrad au 


^! Demianov nu a avut, aşa cum s-a spus, numele de cod MAX; acesta era numele de 
cod dat de nemti informaţiilor primite de la reţeaua acestuia. NKGB a succedat NKVD în 
perioada februarie-iulie 1941 şi după aprilie 1943. (Nal 


avut un efect devastator asupra moralului, afectánd prestigiul personal al 
führerului. Un sondaj de opinie secret al Sicherheitsdienst (SD) a concluzionat: 
,Oamenii intreabá, mai presus de toate, de ce Stalingradul nu a fost evacuat 
sau eliberat si cum a fost posibil ca situatia militará sá fi fost descrisá, cu doar 
cáteva luni in urmá, ca fiind sigurá. Temándu-se acum cá este posibil un 
sfârşit nefavorabil al războiului, multi compatrioti se gândesc serios la 
consecinţele infrángerii"." In vara lui 1943, Himmler si Goebbels au fost de 
acord cá nu ar mai trebui sá-i arate lui Hitler rapoartele lunare de la SD, din 
ce în ce mai deprimante, despre opinia publică şi moralul în scădere al 
nemților.“ 

Victoria la Stalingrad a adus un beneficiu major serviciilor de informaţii, dar 
SIGINT sovietic nu a reuşit să-l exploateze. Forţele germane de la Stalingrad 
aveau cel puţin 26 de maşini Enigma, care trebuie să fi fost dificil de distrus 
înainte de capitulare. Cel puţin o dată, o unitate germană a continuat să 
transmită chiar până când au sosit trupele sovietice. Aproape sigur, mai multe 
setări de cod ale maşinii de cifrare au căzut în mâinile Armatei Roşii. Printre 
cei 91 000 de prizonieri germani de la Stalingrad se aflau şi membri ai 
echipelor de comunicaţii şi cifru şi nu toţi ar fi putut opune rezistenţă la 
presiunile anchetatorilor de a acorda ajutor pentru operaţiunile SIGINT 
sovietice. Pe 17 ianuarie 1943, chiar înainte de căderea Stalingradului, Divizia 
de comunicaţii a lnaltului Comandament al Wehrmachtului a ajuns la 
concluzia că este o „certitudine” faptul că ruşii au decriptat un număr de 
mesaje Enigma şi au sporit securitatea cifrurilor. Totuşi, criptanaliştii sovietici 
nu reuşeau să descifreze în mod regulat traficul Enigma. Maşinile capturate şi 
experţii în coduri şi cifruri au permis descifrarea unor mesaje germane 
interceptate anterior. Dar NKVD şi GRU nu aveau tehnologia de ultimă oră 
esenţială pentru descifrările ULTRA de la Bletchley Park. Nu a existat nici 
vreun echivalent sovietic pentru dispozitivul electronic construit iniţial la 
Bletchley în 1940 pentru spargerea codului sau pentru „Colossus”, primul 
computer electronic din lume, conceput în 1943 pentru decriptarea mesajelor 
codificate cu echipamente Geheimschreiber (semnale radio pe bază de 
impulsuri de teleimprimator, cifrate şi descifrate automat), care, în ultimii doi 
ani de război, au generat informaţii operaţionale mai importante decât traficul 
Enigma.” 

Cel mai important document SIGINT primit de NKVD în timpul si dupa 
evenimentele de la Stalingrad nu a venit de la criptanalistii sovietici, ci de la 
agentul britanic John Cairncross (,cel de-al cincilea" om din grupul de la 
Cambridge), care, incepánd cu vara lui 1942 a petrecut un an la Bletchley 
Park. Cairncross a pretins mai târziu, în mod eronat: „În afara activităţii şi a 
rutinei, îmi amintesc foarte puţin despre ce s-a întâmplat în cele 12 luni cât 
am lucrat acolo. Teritoriul meu era limitat la baraca mea şi la cantina 
funcţională şi austeră, care cu greu putea fi descrisă ca având o atmosferă 
relaxantă si primitoare".» Deşi Cairncross şi-a făcut, într-adevăr, puţini 
prieteni la Bletchley, el i-a furnizat informaţii de importanţă majoră ofițerului 
sovietic de legătură. Cea mai importantă dintre ele au fost documentele 
ULTRA decriptate referitoare la pregătirile germane pentru Bătălia de la 
Kursk, în iunie 1943, când Armata Rosie a învins ultima ofensivă a lui Hitler pe 
Frontul de Est. Informaţiile ULTRA au permis forţelor aeriene ale Armatei Roşii 
să bombardeze masiv pistele aeriene germane, distrugând peste 500 de 


avioane inamice. Doi ani mai târziu, NKGB i-a acordat lui Cairncross Ordinul 
„Steagul Rosu" aa 

Alte informatii importante despre planurile germane referitoare la ofensiva 
de la Kursk au venit de la celula de spionaj „Lucy Ring" din Elveţia, condusă 
de Rudolf Roessler, un mercenar neamt, emigrant antinazist, care raporta 
unei reţele GRU conduse de agentul elveţian Alexander Rad6. Fragmentele 
rămase din rapoartele lui Roessler includ un avertisment din martie privind o 
ofensivă viitoare la Kursk, planul operaţional al lui Hitler din aprilie şi detalii 
despre întârzieri în începerea atacului. Roessler a susţinut că informaţiile lui 
proveneau de la un număr de subagenti. Cu toate acestea, pare mai probabil 
ca sursa sa să fi fost casete de teleimprimator furate care conţineau mesaje 
de la centrul de operaţiuni OKW către cartierul general al lui Hitler, trimise pe 
o linie fixă sigură si prin urmare necifrata. Problema profesioniştilor suspiciosi 
de la Centru era că accesul lui Roessler la planurile operaţionale strict secrete 
germane părea să fie ceva prea bun pentru a fi adevárat.* 

Unele dintre cele mai eficiente operaţiuni de dezinformare ale Centrului au 
fost cele pe care le-a îndreptat, inconştient, chiar împotriva sa. Cei Cinci de la 
Cambridge (Kim Philby, Donald Maclean, Guy Burgess, Anthony Blunt şi John 
Cairncross), recunoscuţi mai târziu probabil drept cel mai capabil grup de 
agenţi străini din istoria KGB, au stârnit suspiciuni profunde prin faptul că nu 
au reuşit să furnizeze nicio dovadă a operaţiunilor fictive de informaţii 
britanice împotriva Uniunii Sovietice, de existenţa cărora Stalin şi Centrul se 
convinseseră singuri că erau reale. Nici Kim Philby în SIS, nici Anthony Blunt 
din MI5 nu au identificat „vreun agent britanic important, fie în URSS, fie la 
ambasada sovietică din Marea Britanie”. Centrul nu a luat în considerare, 
nicio clipă, posibilitatea ca agenţii britanici care operau împotriva Uniunii 
Sovietice să nu fi existat. In octombrie 1942, Stalin îi scria lui Ivan Maiski, 
ambasadorul sovietic de la Londra: „La Moscova, am căpătat cu toţii impresia 
că Churchill urmăreşte înfrângerea URSS, cu scopul ca apoi să ajungă la o 
înţelegere cu Germania lui Hitler sau Brüning [predecesorul său] pe socoteala 
noastră”. Un an mai târziu, Centrul a informat biroul din Londra că era clar că 
Cei Cinci erau agenti dubli. Eşecul lor de a dezvălui detalii despre conspirația 
antisovietică britanică şi despre agenţii care lucrau împotriva țintelor 
sovietice a demonstrat că, în timp ce pretindeau că lucrează pentru NKGB, 
acționau, de fapt, sub comanda SIS si MI5.* 

Convingerea Centrului că Cei Cinci erau agenţi dubli a fost întărită de ceea 
ce i-a spus Blunt ofițerului său despre succesul extraordinar al agenţilor dubli 
ai MI5 împotriva Germaniei. La fel ca în Primul Război Mondial, toţi spionii 
germani, de orice rang, trimişi în Marea Britanie au fost prinşi. Până în martie 
1943, 28 dintre spionii capturați în timpul celui de-al Doilea Război Mondial au 
fost transformați în agenti dubli care dezinformau Germania. „În plus”, potrivit 
unui raport secret al MI5, „12 persoane reale şi şapte imaginare au fost 
trimise împotriva inamicului ca spioni XX.” Stalin şi serviciile secrete 
sovietice erau convinşi că unii dintre propriii agenţi britanici erau şi ei „spioni 
XX”. Centrul i-a comunicat rezidentului său de la Londra, Anatoli Gorski, că 
„obiectivul nostru este să înţelegem ce dezinformări ne servesc rivalii 
nostri” senz 

Centrul s-a complicat încercând să explice de ce, în ciuda spionilor dubli, 
unele informaţii de la agenţii britanici păreau autentice. A transmis biroului 


^1! La o întâlnire cu Cristopher Andrew, Cairncross a recunoscut, în august 1990, că i-a 
furnizat informaţii de la Bletchley Park ofițerului sáu de caz sovietic înainte de Bătălia de 
la Kursk, dar a refuzat să dea mai multe detalii. (Na) 


din Londra cá simpla cantitate de documente de la Ministerul de Externe 
furnizate de Maclean ar putea indica faptul cá, spre deosebire de ceilalti 
patru, el nu fusese angajat conştient în acţiuni de dezinformare. De 
asemenea, Centrul credea că Cei Cinci ar putea transmite informaţii reale 
importante care nu dăunau intereselor britanice, cum ar fi unele documente 
ULTRA despre operaţiunile militare germane, pentru a face mai credibilă 
dezinformarea în privinţa politicii britanice faţă de Uniunea Sovietică. In timp 
ce încerca să decidă cât din informaţiile provenite de la Cei Cinci trebuie să 
creadă, Centrul l-a însărcinat pe Gorski să menţină legătura cu aceştia „în asa 
fel încât să le consolideze convingerea că avem deplină încredere în ei”. O 
echipă specială de supraveghere, formată din opt persoane, a fost trimisă de 
la Moscova la biroul din Londra ca să îi urmărească pe Cei Cinci şi pe alţi 
presupuşi falşi agenţi sovietici, în speranţa de a le descoperi contactele cu 
ofiţerii britanici de caz (inexistenti).* 

Spre deosebire de operaţiunile de dezinformare ale Uniunii Sovietice, cele 
ale serviciilor britanice nu au fost confundate cu teoria conspirației. Nicio 
agenţie din istoria britanică, probabil niciuna din istoria serviciilor de 
informaţii, nu a pus la cale vreodată o gamă atât de largă de diversiuni 
ingenioase şi cu o rată de succes atât de mare ca Bla de la MI5, secţia pentru 
agenţi dubli a diviziei de contraspionaj din timpul celui de-al Doilea Război 
Mondial. Majoritatea noilor recruți ai secţiei erau atât de entuziasmați de 
cultura creată de şeful lor, Thomas „Tar” Robertson, încât au abordat arta 
diversiunii cu o viteză şi ingeniozitate ieşite din comun. De asemenea, 
succesul dezinformărilor britanice din timpul războiului a fost posibil datorită 
unui grad de cooperare interdepartamentală de neimaginat în cazul celorlalţi 
principali beligeranti. Selectarea zilnică a informaţiilor şi a dezinformárilor ce 
urmau a fi transmise inamicului a fost încredinţată comitetului denumit în 
mod imaginativ Comitetul Douăzeci, numit aşa deoarece simbolul roman 
pentru numărul 20 (XX) este o cruce dublá.^? Comitetul, din care făceau parte 
reprezentanţi de la MI5, SIS, Cabinetul de Război, din cele trei departamente 
de informaţii, Cartierul General al forţelor defensive şi, când era necesar, şi 
din alte departamente interesate, şi-a început întrunirile în ianuarie 1941, 
acestea continuând săptămânal pe toată durata războiului, sub conducerea 
inspirată a preşedintelui MI5, istoricul J. C. Masterman, absolvent de Oxford si 
ulterior cavaler. Masterman a precedat prima întâlnire a Comitetului Douăzeci 
cu ceea ce a numit mai târziu „o decizie mică, dar importantă, şi anume că 
membrii trebuie să primească întotdeauna ceai şi o chiflă”: 


În vremuri de lipsuri acute si rationalizare, furnizarea de chifle nu era o sarcină 
uşoară, dar prin hotie sau escrocherie (mai ales prin escrocherie) am reuşit 
întotdeauna să le oferim pe tot parcursul anilor de război. Oare acest lucru simplu a 
fost unul dintre motivele pentru care prezenţa la Comitet a fost aproape întotdeauna 
de sută la sută? 


Masterman avea şi darul de a crea consens. Doar la una dintre cele 226 de 
întâlniri a fost supus la vot un dezacord.» Initial, Comitetul Douăzeci a 
considerat dificil să aprecieze gradul de succes al activităţii sale. Dar chiar de 


412 Nu este corect să fie invinovatiti Cei Cinci pe baza esecurilor personale ale Zoiei 
Ribkina, şefa biroului britanic al Centrului. Tendintele sale paranoice erau împărtăşite pe 
scară larga. (Nal 


413 Joc de cuvinte în limba engleză: „double cross” înseamnă şi cruce dublă, şi trădare. 


(N.t.) 


la prima întâlnire, a început să bánuiascá, iar bănuiala s-a adeverit curând, 
faptul uluitor că, după cum a spus Masterman, datorită sistemului XX, 
„conduceam activ şi controlam sistemul de spionaj german din ţară”. In 
strânsă colaborare cu Bla şi Comitetul Douăzeci, Secţia de comandă de la 
Londra (LCS) a coordonat o acţiune de dezinformare strategică globală „cu 
scopul de a determina inamicul să îşi irosească resursele militare". 

Timp de aproape doi ani după ce Churchill a devenit prim-ministru, Sistemul 
XX a fost singurul secret major de informaţii păstrat faţă de el. Spre deosebire 
de Menzies, şeful SIS, care făcea vizite regulate la Downing Street nr. 10, Sir 
David Petrie, directorul general al MI5 din 1941 până în 1946, l-a ţinut pe 
Churchill la distanţă. Ştiind cât de fascinat ar fi fost prim-ministrul dacă ar fi 
ştiut despre Sistemul XX, directorul general a preferat să nu-i spună nimic, de 
teamă că ar putea interveni în activitatea acestuia. Deşi entuziasmul lui 
Churchill pentru activitatea de spionaj era mai mare decât al oricărui alt prim- 
ministru britanic de până atunci, Petrie avea dreptate să fie neliniştit cu 
privire la direcţia în care ar putea duce acest entuziasm.“ 

Înainte de Operaţiunea MINCEMEAT, din primăvara lui 1943, şeful Secţiei de 
comandă de la Londra, colonelul J.H. Bevan, a considerat totuşi necesar, 
pentru prima dată, să obţină aprobarea premierului pentru o operaţiune de 
dezinformare. Ideea MINCEMEAT, pusă la cale de Bla şi supravegheată de 
LCS, era să facă rost de un cadavru dintr-un spital din Londra, să-l îmbrace în 
uniforma unui ofiţer de stat-major al comandantului Operatiunilor Comune, 
viceamiralul lord Louis Mountbatten, să-i ataşeze o servietă care să conţină 
documente strict secrete fictive şi să trimită un submarin să lase cadavrul 
deghizat pe coasta spaniolă. Când s-a dus în Downing Street nr. 10, pe 15 
aprilie, Bevan l-a găsit pe Churchill aşezat în pat, fumând un trabuc şi 
„înconjurat de hártii si de cutii, negre şi roşii, ale cabinetului”. Churchill şi-a 
dat aprobarea cu entuziasm. l-a spus lui Bevan că, dacă operaţiunea nu 
reuşea din prima încercare, atunci „va trebui să luăm cadavrul înapoi şi să-l 
mai dăm o dată la apă”. 

Pe 30 aprilie, trupul neînsufleţit al ofițerului fictiv, ale cărui documente 
contrafăcute îl identificau ca fiind maiorul William „Bill” Martin din Marina 
Regală, a fost găsit pe coasta de sud-vest a Spaniei de către un pescar local. 
Deşi corpul „maiorului Martin” a fost predat oficialităților britanice, aşa cum 
era de aşteptat, spaniolii progermani au permis Abwehr să fotografieze 
documentele din servietă. Acestea includeau scrisori olografe ale lui 
Mountbatten si ale comandantului-adjunct al Statului-Major Imperial, 
generalul-locotenent Sir Archibald Nye, precum şi şpalturile unui manual 
privind Operațiunile Comune pentru care Eisenhower (care îşi dăduse acordul 
pentru diversiune) ar fi acceptat să scrie o prefaţă. Documentele indicau în 
mod eronat că aliaţii planificaseră o debarcare în Grecia, care avea să se 
desfăşoare sub numele de cod HUSKY. Curând după aceea, decriptările ULTRA 
au dezvăluit că nemţii fuseseră tnselati total. Un mesaj trimis lui Churchill în 
timpul unei vizite la Washington spunea, pur şi simplu: „MINCEMEAT înghiţit 
pe nemestecate”. Chiar şi atunci când atacul aliat din iulie a avut loc în Sicilia, 
în loc de Grecia, germanii tot n-au pus la îndoială autenticitatea documentelor 
MINCEMEAT, ajungând la concluzia ca, probabil, planurile Aliaților se 
schimbaseră.e 

Nevoia de a-l informa pe Churchill cu privire la pregătirile pentru 
Operațiunea MINCEMEAT a convins conducerea MI5 şi pe şeful Administraţiei 
pentru Securitate, Duff Cooper, că a sosit momentul să-i trimită acestuia un 
raport lunar asupra operaţiunilor MI5 împotriva inamicului - în special cu 


privire la diversiunile elaborate de Bla si puse în practică de agenţii săi dubli. 
Primul „Raport lunar privind activităţile serviciului de securitate", prezentat 
pe 26 martie 1943, a avut un succes instantaneu asupra prim-ministrului. 
Churchill a notat cu cerneală roşie: „extrem de interesant”. Petrie a scris mai 
târziu că, începând de atunci, Churchill „a manifestat un interes personal 
susţinut pentru munca noastră”. MI5 avea grijă să includă exemple deosebit 
de picante, despre care avea convingerea că îl vor atrage pe premier. Printre 
acestea, cazul lui Eddie Chapman (nume de cod ZIGZAG), un criminal de 
carieră extravagant din Londra, care, după ce a fost recrutat de Abwehr, şi-a 
oferit serviciile şi MI5, la sfârşitul lui 1942. Un an mai târziu, Chapman a 
devenit primul britanic căruia i s-a acordat Crucea de Fier ca recunoaştere 
pentru „zelul şi succesul său remarcabil”. Principalul său merit a fost o 
operaţiune majoră de sabotaj asupra fabricii producătoare de avioane de 
Havilland de la Hatfield, care construia bombardierele Mosquito pentru 
atacurile asupra oraşelor germane. Chapman a oferit Abwehr fotografii 
impresionante ale clădirilor distruse ale fabricii, care fuseseră însă acoperite 
cu prelate, iar în jurul lor fusese împrăştiat moloz. „Sabotajul” a fost o farsă, 
orchestrată de Bla. 

Primul „Raport lunar privind activităţile serviciului de securitate” transmis 
lui Churchill a stabilit un model pentru următoarele. Diferite secţii ale MI5 
concepeau ciorne ce aveau în total 16 pagini dactilografiate la un rând. 
Anthony Blunt redacta un rezumat, iar varianta finală, de aproximativ două 
pagini şi jumătate, o scria în colaborare cu viitorul director general al MI5, 
Dick White. Din moment ce Blunt a continuat să redacteze rapoartele lunare 
către Churchill pe toată durata războiului, este foarte probabil ca acestea să fi 
ajuns şi la serviciile de informaţii sovietice - şi, foarte posibil, şi la Stalin. De 
fapt, este posibil ca Moscova să fi primit versiunea mai lungă, înainte ca 
aceasta să fie rezumată de Blunt, având astfel la dispoziţie rapoarte mai 
detaliate decât Churchill. 

Deşi sistemul britanic XX a realizat cea mai eficientă diversiune strategică 
din istoria războiului, rezultatul conflictului militar a fost decis pe Frontul de 
Est. Victoria sovietică de la Kursk, din iunie 1943, a deschis calea spre o 
înaintare practic neîntreruptă a Armatei Roşii, care s-a încheiat aproape doi 
ani mai târziu, când mareşalul Gheorghi Jukov a acceptat capitularea 
Berlinului. Prima dată când partizanii au contribuit semnificativ la victoria 
Armatei Roşii a fost la Kursk, mai ales prin sabotarea reţelei de transport a 
Wehrmachtului. O istorie oficială sovietică a susţinut mai târziu că partizanii 
au fost responsabili pentru uciderea a 137 000 de germani, printre care 87 de 
oficialități naziste de rang înalt vizate în mod special pentru a fi asasinate.“ 

Desi afirmaţia era probabil exagerată, Abwehr s-a simţit copleşit de numărul 
mare de partizani care acționau în secret în spatele liniilor germane. Până în 
vara lui 1944, conducerea Abwehr credea că sunt 20 000 de partizani, iar 
numărul lor creştea cu cate 10 000 la fiecare trei luni. Printre cei mai greu de 
detectat erau  Besprisorniki, adolescenți instruiți pentru acţiuni de 
recunoaştere şi sabotaj. Chiar şi Wehrmachtul le admira curajul. Un raport al 
unei unităţi germane a descris cazul unui „băiat crescut doar pe jumătate” 
care fusese prins făcând însemnări referitoare la mişcările de trupe. La 
interogatoriu, el a refuzat cu fermitate să spună cine i-a dat ordinele şi „a 
continuat să spună minciuni stângace”. În cele din urmă, militarii germani au 
decis să-l sperie pentru a-l determina să cedeze. Întâi, a fost forţat să asiste la 
împuşcarea a şapte prizonieri adulţi. Apoi l-au anunţat să se pregătească 


pentru propria execuţie. În ultimul moment, în timp ce plutonul de execuţie 
ochea, militarii i-au spus că-i vor cruta viaţa dacă mărturiseşte adevărul: 


Tânărul a zâmbit obraznic şi a spus că ştie că va fi omorât chiar dacă vorbeşte. 
Când anchetatorul l-a asigurat din nou că putea să-şi salveze viata doar dând numele 
celui care l-a angajat, băiatul a răspuns: „Ştiu foarte bine că voi fi împuşcat chiar 
dacă spun adevărul. Iti spun acum adevărul: Te-am minţit de şase ori şi o voi face si a 
şaptea oară!” 


Raportul nu menţionează soarta copilului. Probabil a fost împuşcat.” 

Relatările sovietice despre fapte incontestabil eroice ale partizanilor nu 
mentionau că aceştia erau folosiţi cel puţin la fel de frecvent împotriva 
„colaboraţioniştilor” ruşi ca şi împotriva inamicului; în realitate, probabil că au 
ucis mai multi colaborationisti decât nemți. Beria a raportat in 1943 că NKVD 
arestase şi interogase 931 549 de suspecti în teritoriul eliberat de Armata 
Roşie, dintre care 80 296 au fost ,,demascati ca spioni, trădători, dezertori, 
bandiți şi elemente criminale”. Viitorul ofiţer KGB (care a dezertat la SIS) 
Vasili Mitrohin i-a spus ulterior lui Christopher Andrew că, şi cu o generaţie 
mai târziu, amintirile din timpul războiului despre pedepsirea brutală a multor 
mii de ucraineni „antisovietici” îi mai dau uneori coşmaruri. Nu putea să se 
adune pentru a-i povesti lui Andrew toate lucrurile la care fusese martor. 
„Eram de-a dreptul îngrozit”, a fost tot ce a putut spune.* 

Unul dintre principalele roluri ale serviciilor sovietice de informaţii din timpul 
războiului a fost purificarea etnică. Populatii întregi au fost identificate drept 
colaborationisti de către Stalin şi NKVD. Primii deportaţi au fost karaceaii, 
păstori turcici din nord-vestul Caucazului. Deşi cei mai mulţi karaceai nu au 
colaborat cu invadatorii nemti, unii chiar punándu-si în pericol viaţa pentru a 
oferi refugiu copiilor evrei, o minoritate spera că Hitler le-ar oferi 
independenţa. NKVD a susţinut că aceştia călăuziseră forţele germane prin 
trecătorile de munte din Georgia. Beria şi adjunctul său, lvan Serov, i-au 
acuzat pe karaceai că sunt o „naţiune trădătoare”. În octombrie 1943, raionul 
autonom Karaceai a fost desfiinţat, iar 53 000 de membri ai NKVD au deportat 
peste 69 000 de karaceai, în majoritate femei şi copii, în Kazahstan. Nu li s-a 
permis să-şi ia cu ei îmbrăcăminte călduroasă, iar circa 40% dintre ei au murit 
în timpul călătoriei. Şi soldaţii karaceai din Armata Roşie au fost deportaţi 
imediat după ce au fost demobilizaţi."!* 

Apoi, NKVD s-a răzbunat pe kalmaci, văcarii mongoli budişti care locuiau 
între Stalingrad şi Marea Caspică şi care au fost acuzaţi că au livrat vite 
pentru aprovizionarea forţelor germane. In decembrie 1943, republica 
autonomă Kalmâkia a fost desfiinţată şi peste 90 000 de kalmâci (urmaţi 
ulterior de 20 000 de kalmaci din Armata Rosie) au fost deportaţi în ţinuturile 
îngheţate din Arctica şi Siberia de Est, unde au fost condamnaţi la muncă 
forţată. In aprilie 1944, Beria i-a raportat lui Stalin că deportarea a fost 
realizată fără probleme sau ,excese". In realitate, peste jumătate din kalmáci 
au murit infometati.*?° 

Cele mai ambitioase operaţiuni de epurare etnică ale NKVD au fost cele din 
Caucazul de Nord împotriva cecenilor şi a inguşilor, care duseseră un război 
de gherilă împotriva guvernării ruseşti din ultimele două secole. La 17 


^" În martie 1944, 37 000 de balkiri, ciobani turcici ca si karaceaii, au fost deportaţi din 
Caucaz. Vezi Rayfield, Stalin and His Hangmen, pp. 391-394. (Nal 


415 În 1939 populaţia din Kalmákia totaliza 134 000 de locuitori. La Recensământul din 
1935, erau 53 000. Vezi Rayfield, Stalin and His Hangmen, pp. 390-391. (N.a.) 


februarie 1944, Beria a anuntat planul de deportare, in opt zile, a aproape 
460 000 de ceceni si ingusi (precum si a unora dintre vecinii lor). Ca si in 
cazul deportării kalmácilor, Beria i-a raportat lui Stalin că întreaga operaţiune 
a avut loc fără probleme. A omis să menţioneze că, în locurile în care zăpada 
împiedica deportarea, NKVD le dădea foc sătenilor în hambare, grajduri şi 
moschei. Cecenia şi Ingusetia au fost şterse de pe hartă. Beria, Serov si doi 
generali NKVD au primit din partea Sovietului Suprem Ordinul „Suvorov” 
(Clasa I).^!6 

În mai 1944, circa 240 000 de tătari din Crimeea, unii dintre ei soldaţi ai 
Armatei Roşii, au fost acuzaţi de NKVD de dezertare, au fost înconjurați de 32 
000 de soldaţi NKVD şi deportaţi în camioane de vite, în principal în 
Uzbekistan. Unii au fost trimişi la muncă silnică, 6 000 au fost arestaţi pentru 
activităţi ,antisovietice" si 700 au fost executaţi ca spioni. In termen de şase 
luni, aproape jumătate dintre cei deportaţi au murit. Când Stalin, Churchill şi 
Roosevelt s-au întâlnit la Ialta, în februarie 1945, probabil că în Crimeea nu se 
mai afla niciun tătar.” 

Ororile epurării etnice sovietice nu se compară, bineînţeles, cu cele ale 
Holocaustului nazist, soldat cu moartea a circa şase milioane de evrei, 
reprezentând o treime din populaţia evreiască a lumii la izbucnirea războiului. 
Câte informaţii au primit aliaţii în legătură cu „soluţia finală” rămâne subiect 
de controversă. Totuşi, se pare că detaliile despre uciderea în masă a evreilor 
de la Auschwitz Il (Birkenau) nu au ajuns la Londra si Washington până în vara 
lui 1944, la doi ani după declanşarea operaţiunii.” 

Holocaustul a fost controlat mai eficient şi a avut prioritate mai mare pentru 
Hitler decât culegerea de informaţii externe. După ce fusese învinsă de la 
Stalingrad şi Kursk, când înfrângerea Germaniei devenise inevitabilă, Abwehr 
nu a mai putut atrage informatori externi de valoare.» După o analiză 
îndelungată a documentelor decriptate ale Abwehr, Hugh Trevor-Roper a 
ajuns la concluzia că era „incapabil să îşi evalueze propriile rapoarte [...]. 
Berlinul nu este deloc la curent şi nici nu are o opinie solidă cu privire la 
viitorul strategic şi, prin urmare, trebuie să îi lase pe generalii şi pe amiralii de 
la faţa locului să îşi facă o părere oferindu-le acces rapid la rapoartele 
primite”.» În mod ironic, unele informaţii în care Abwehr avea cea mai mare 
încredere erau cele produse de sistemul britanic XX. Nu avea, de exemplu, 
nicio îndoială cu privire la fiabilitatea şi importanţa informaţiilor fictive ce i-au 
fost furnizate prin dezinformarea MINCEMEAT.” 

In februarie 1944, după ce un ofiţer al Abwehr de la Istanbul a trecut în 
tabăra britanică“, Hitler a desfiinţat Abwehr ca organizaţie independentă, 
plasând-o sub comanda lui Himmler şi a SD. SD a crezut că a obţinut controlul 
asupra unei reţele ample de agenţi Abwehr din Marea Britanie. In realitate, 
toti erau agenti dubli, controlati de MI5, care îi dezinformau pe ofiţerii de caz 
din Germania. SD a avut totuşi un agent autentic important: Elyesa Bazna (cu 
numele de cod CICERO), valetul ambasadorului britanic la Ankara, Sir Hughe 
Knatchbull-Hugessen. Din octombrie 1943 până în februarie 1944, Bazna a 


^16 Cecenii si inguşii, cáliti de viaţa de la munte, au rezistat deportării mai bine decât 
karaceaii şi kalmâcii. Totuşi, până in octombrie 1945, o cincime dintre cei deportaţi 
muriseră. /bid., pp. 392-393; Burds, „Soviet War against «Fifth Columnists», (Nal 


417 Reprezentantul Abwehr la Zürich, Hans-Bernd Gisevius, a trimis informaţii către SIS 
prin Halina Szimanskă, care a lucrat atât pentru serviciile de informaţii britanice, cât şi 
pentru cele poloneze. În ciuda multor speculaţii care indicau contrariul, înregistrările SIS 
indică faptul că amiralul Canaris, comandantul Abwehr, nu a făcut acelaşi lucru. Vezi 
Jeffery, M/6, pp. 380-382. (Nal 


fotografiat corespondenţa diplomatică clasificată a ambasadorului. Printre 
documente se afla şi o transcriere a negocierilor dintre Churchill, Roosevelt şi 
Stalin de la Conferinţa de la Teheran din noiembrie 1943, cel mai bine păzit 
secret al aliaţilor pe baza căruia, avea să scrie Trevor-Roper mai târziu, „s-ar 
fi putut deduce” planurile de invazie a nordului Franţei ocupate, în 
Operațiunea OVERLORD. Dar analiza a fost slabă şi secretul nu a fost 
descoperit. Până în primăvara lui 1944, când Bazna încetase să furnizeze 
documente, el era suspectat la Berlin că desfăşura o acţiune de dezinformare 
britanică - în mod ironic, într-un moment în care dezinformarea produsă de 
sistemul XX era acceptată ca fiind autentică. Bazna a fost recompensat cu 
generozitate pentru serviciile sale cu bani falşi, după cum a descoperit mai 
târziu. Neştiind că nemţii au folosit atât de slab informaţiile CICERO, Stewart 
Menzies, directorul SIS, a numit cazul „un dezastru national îngrozitor”. 

Ceea ce a aflat Churchill despre sistemul XX în 1943 l-a convins că, „în 
vreme de război, adevărul este atât de preţios, încât trebuie să fie 
întotdeauna însoţit de o garda de minciuni”.* Nicio operaţiune militară din 
istoria britanică nu a fost vreodată atât de bine protejată prin dezinformare ca 
invazia aliaţilor din nordul Franţei ocupate în 1944. Spre sfârşitul lui 1943, 
conferințele comandamentului mixt britanic si american, desfăşurate la Cairo 
şi Teheran, au decis să lanseze invazia în mai 1944 (data a fost amânată 
ulterior până la debarcările din ziua Z, din 6 iunie). Colonelul Bevan de la 
Secţia de comandă din Londra a fost instruit să pregătească planurile de 
dezinformare pentru OVERLORD. Obiectivele lor cheie erau: 


a. Să determine Comandamentul german să creadă că atacul principal şi 
continuarea vor avea loc în Pas-de-Calais sau la est de această zonă, încurajând 
astfel inamicul să menţină sau să sporească efectivele forţelor aeriene şi terestre şi 
ale fortificațiilor de acolo, în detrimentul altor zone, în special al regiunii Caen [din 
Normandia]. 


b. Să facă inamicul să aibă îndoieli cu privire la data şi ora atacului real. 


c. În timpul şi după atacul principal, să menţină cele mai importante forte terestre 
şi aeriene germane în Pas-de-Calais sau la est de această zonă, timp de cel puţin 14 
zile. 


Toate cele trei obiective au fost atinse.” Printr-un amestec de dezinformare 
cu agenti dubli şi comunicaţii false ale Aliaților trimise în cifruri cu grad scăzut 
de dificultate, care să fie interceptate de nemți, OKW a fost convins cá uriasul 
(şi în întregime fictivul) Grup Întâi al Armatei SUA (FUSAG), comandat de 
formidabilul general George S. Patton, cu cartierul general în Dover, aştepta 
să invadeze Pas-de-Calais.» FUSAG (First United States Army Group) a fost 
cea mai mare fortá-fantomá din istoria militară. În săptămânile de dinainte de 
OVERLORD, SIGINT a dezvăluit o serie de planuri de recunoaştere aeriană 
germană care ar fi putut descoperi acţiunea de inducere în eroare. Toate 
planurile au fost dejucate de comandamentele aerian şi de coastă.» 

Agentul dublu care a contribuit cel mai mult la succesul diversiunii 
FORTITUDE, ce a precedat debarcările din Ziua Z, a fost antifascistul spaniol 
Juan Pujol, care a primit numele de cod GARBO, ca un tribut adus calităţii sale 
de vedetă. În primele şase luni ale anului 1944, în colaborare cu ofiţerul său 
de caz MI5, Tomás Harris, Pujol a trimis mai mult de 500 de mesaje către 


biroul Abwehr de la Madrid, care, potrivit informatiilor ULTRA, au fost 
transmise la Berlin, multe fiind marcate ca fiind ,Urgent".^!? 

In ciuda disputelor ín relaţiile dintre OSS, SOE si SIS, secţia de 
contrainformaţii a OSS, X-2, fondată în 1943, a fost instiintatá despre GARBO 
şi despre Sistemul XX. Un ofiţer X-2 a primit un birou în cabinetul şefului 
secţiei de agenţi dubli a MI5. X-2 şi-a exprimat în particular surpriza faţă de 
apropierea cooperării sale cu MI5: 


"THE GARBO NETWORK" 


nien . m 
fe ZS 
m "GARBO": 


COM! C ORCANTZANON; 


Cea mai mare retea de agent fictivi din istoria spionajului, care a permis, in cel de-al 
Doilea Război Mondial, desfășurarea celei mai mari diversiuni strategice din istoria 
conflictelor militare. 


A fost ceva fără precedent şi dincolo de orice aşteptări ca fie şi unui aliat să i se 
acorde acces deplin la toate dosarele secrete şi să i se aducă la cunoştinţă sursele 
lor; să i se acorde accesul la informaţii despre cele mai secrete metode şi proceduri; 
şi la informaţii despre personal şi sistemul de organizare şi operaţional - pe scurt, să 
aibă acces la cele mai intime secrete, în acest caz, probabil ale celor mai 
experimentate şi mai eficiente şi, prin urmare, celor mai bine protejate sisteme de 
securitate din lume. Cu toate acestea, britanicii au făcut-o. Implicatiile acestui fapt 
sunt uluitoare - şi complet inexplicabile prin simplul schimb de avantaje reciproce.» 


418 După ce a fost refuzat initial de serviciul britanic de informaţii, Pujol şi-a oferit 
serviciile nemților, care l-au recrutat sub numele de Agent ARABEL. Decodarea 
corespondenţei Abwehr a scos la iveală faptul că, în loc să trimită rapoarte către Abwehr 
din Marea Britanie, Pujol trimitea dezinformări inventate de el, de la Lisabona. Pujol a fost 
recrutat de SIS în martie 1942 şi, după ce s-a mutat în Anglia, a fost ulterior transferat 
sub comanda MI5. Vezi Andrew, Defence of the Realm, pp. 253-254. (N.a.) 


Actul final al diversiunii care a precedat Ziua Z le-a fost incredintat, in mod 
adecvat, celor mai experimentati profesionişti, GARBO si Tomás Harris. După 
câteva săptămâni de presiuni, Harris a obţinut permisiunea ca GARBO să 
transmită prin cablu informaţia că forţele aliate se îndreaptă către plajele din 
Normandia, dar prea târziu ca nemţii să beneficieze de ea. GARBO a adăugat 
un avertisment că debarcarea reprezintă o diversiune, iar principalul atac era 
planificat pentru Pas-de-Calais. Deşi staţia radio a Abwehr de la Madrid era 
închisă în mod normal de la ora 23:30 până la ora 7:30, GARBO i-a avertizat 
să fie pregătiţi să primească un mesaj la ora 3 dimineaţa, pe 6 iunie (Ziua Z). 
Din motive necunoscute, Madridul nu a recepționat mesaje până după ora 6 
dimineaţa şi a primit avertismentul cu câteva ore mai târziu decât era 
intenţionat. Dar credibilitatea lui GARBO a fost puternic consolidată.= 

Pe 6 iunie la amiază, Churchill, urmărit din Speaker's Gallery de soţia şi de 
fiica sa cea mare, a făcut anunţul în faţa unei Camere a Comunelor ticsite: „În 
cursul nopţii şi la primele ore ale dimineţii, a avut loc prima dintr-o serie de 
debarcări în forţă pe continentul european”. Prim-ministrul s-a gândit probabil 
că referirea sa la alte debarcări care aveau să urmeze după Ziua Z va întări 
convingerea Germaniei că în zona Calais este planificat un atac aliat chiar mai 
amplu. Tar Robertson şi alti agenti de la Bla au fost socati de afirmaţia lui 
Churchill, care - deşi fără să-şi dea seama - contrazicea un mesaj anterior 
trimis de GARBO către Abwehr, conţinând o directivă fictivă a 
Departamentului politic de război (PWE) privind necesitatea de a evita orice 
referire publică la „alte atacuri şi diversiuni”. Greşeala prim-ministrului părea 
să justifice temerea anterioară a MI5 că, dacă Churchill ar fi fost informat 
despre operaţiunile de diversiune (aşa cum era în cazul acesta), ar fi putut să- 
şi asume o iniţiativă proprie. La ora 20 în Ziua Z, GARBO a transmis un mesaj 
la Madrid, spunând că a vorbit cu directorul PWE, care era nemulţumit de 
faptul că Churchill ignorase directiva sa. Prim-ministrul, a pretins GARBO 
destul de neconvingător (fără să trezească însă suspiciunile ofiţerilor din 
Abwehr), s-a simţit obligat să nu denatureze faptele când anunţa invazia în 
faţa Camerei Comunelor şi a întregii ţări. 

GARBO şi-a încheiat mesajul radio cu o critică nimicitoare la adresa staţiei 
radio care nu reuşise să receptioneze la ora 3 dimineaţa informaţiile vitale 
privind iminenta debarcare aliată din Normandia: „Acest lucru mă face să mă 
îndoiesc de seriozitatea şi simţul responsabilitátii dvs. Prin urmare, cer o 
clarificare imediată asupra celor întâmplate”. În dimineaţa următoare, după o 
presupusă noapte albă, GARBO a transmis un nou mesaj de reproş, de data 
aceasta combinat cu autocompătimire: 


Sunt foarte dezgustat întrucât în această luptă pe viaţă şi pe moarte nu pot 
accepta scuze sau neglijenţă [...]. Dacă nu ar fi idealurile şi credinţa mea, aş renunţa 
la această activitate în care am eşuat. Scriu aceste mesaje pentru a le trimite chiar în 
această seară, deşi oboseala şi epuizarea din cauza muncii excesive pe care am 
depus-o mă copleşesc. 


Ofiţerul de caz Abwehr din Madrid, care nu reuşise să se asigure că staţia 
radio era pe recepţie la ora 3 dimineaţa, a răspuns cu părere de rău, lăudând 
înflăcărat gradul de inteligenţă al lui GARBO: „Vreau să subliniez în termeni 
clari că munca dvs. din ultimele săptămâni a permis comandamentului nostru 
să fie complet avertizat şi pregătit”. Acest omagiu, care probabil i-a făcut pe 
GARBO şi pe Harris să râdă în hohote, a fost citat în raportul din iunie al 
Serviciului de Securitate către prim-ministrul britanic. 


Înainte de Ziua Z, era de aşteptat ca ficţiunea despre atacul planificat la 
Pas-de-Calais să nu poată fi menţinută mai mult de zece zile după debarcarea 
din Normandia. Totuşi, ULTRA a arătat că diversiunea a rămas întipărită în 
mintea lui Hitler şi a comandamentului său mult mai mult timp. În restul lunii 
iunie, GARBO şi BRUTUS, un alt agent dublu, au continuat să trimită rapoarte 
alarmante despre noi valuri de forţe americane care ar fi venit în Marea 
Britanie şi despre concentrările de trupe din sud-estul Angliei, aparent 
pregătite pentru un atac la Pas-de-Calais. Patru săptămâni după Ziua Z, 
Inaltul Comandament german menținea în continuare 22 de divizii care 
aşteptau să respingă un atac al inexistentului FUSAG. Raportul lunar al 
Serviciului de Securitate pentru iunie, transmis la 3 iulie prim-ministrului, 
conchidea: 


Este bine cunoscut faptul că nemţii intenționau la un moment dat să deplaseze 
anumite divizii din zona Pas-de-Calais în Normandia, dar, având în vedere 
posibilitatea unei ameninţări pentru zona Pas-de-Calais, acestea au fost fie oprite în 
drumul lor spre Normandia şi rechemate, fie s-a decis că nu ar trebui să fie deplasate 
deloc. 


Churchill a fost informat şi că Berlinul i-a acordat lui GARBO Crucea de Fier 
(Clasa a Il-a); următorul mesaj radio german de la ofiţerul sáu de caz a fost 
citat ca exemplu al laudelor pe care le primeau el şi agenţii săi imaginari: 
„Exprim din nou, faţă de dumneavoastră, ca şef de serviciu responsabil, şi de 
toţi colaboratorii dumneavoastră, recunoştinţa noastră absolută pentru 
munca perfectă si pretuitá si vá rog să continuaţi să fiti alături de noi în 
aceste ore supreme şi decisive ale luptei pentru viitorul Europei. Sa/udos". 
Raportul din iunie al Serviciului de Securitate adresat prim-ministrului cita şi 
un „mesaj entuziast de încurajare” de la ofiţerul său de caz german: 
„Mesajele dumneavoastră despre concentrări şi mişcări de trupe (mai ales 
despre indicii că trupele se pregătesc pentru acţiune) nu sunt doar 
extraordinar de importante, ci pot chiar si să decidă rezultatul războiului”. 

La o lună după Ziua Z, Eisenhower a declarat: „Nu pot să subliniez 
îndeajuns importanţa menţinerii, atâta timp cât este omeneste posibil, a 
amenințării aliate pentru zona Pas-de-Calais, care a adus deja beneficii 
enorme, si, cu grijă, o va face si în continuare”. Doar în ultima săptămână a 
lunii iulie, cartierul general al feldmaresalului Gerd von Rundstedt, 
comandantul suprem german de pe Frontul de Vest, a conchis: „cu cât mai 
mult teren câştigă Montgomery la sud de capul de pod [din Normandia] şi cu 
cât face acest lucru mai repede, cu atât mai puţin probabil va fi ca forţele 
care încă se află în Anglia să efectueze o debarcare într-un punct nou”. 

La Moscova, pregătirile pentru Ziua Z au restabilit încrederea Centrului în 
Cei Cinci de la Cambridge. Pe 26 mai 1944, Blunt a transmis o copie completă 
a întregului plan de diversiune elaborat în cadrul OVERLORD. Pe 7 iulie, ela 
transmis un raport cuprinzător despre rolul Diviziei B în diversiune şi, în 
special, despre folosirea agenţilor dubli. (Stresul vieţii sale duble a avut un 
impact mai mare asupra lui Blunt decât asupra celorlalţi din grupul Celor 
Cinci. El a fost supus unei presiuni atât de vizibile, încât Centrul nu a obiectat 
împotriva deciziei sale de la sfârşitul războiului de a se întoarce la cariera de 
istoric al artei si de a accepta o slujbă de custode al tablourilor regale.) Pe 29 
iunie, Centrul a informat biroul din Londra cá documentele importante ale SIS 
furnizate recent de Kim Philby (care avea numele de cod SÓHNCHEN) 
fuseseră coroborate în mare măsură cu materiale provenind din „alte surse” 
(probabil de la OSS, în interiorul căruia se aflau spioni sovietici): „Aceasta este 


o confirmare fermă a onestitátii lui SIOHNCHEN] în activitatea pe care o 
depune pentru noi, ceea ce ne obligă să ne revizuim atitudinea faţă de el si 
de întregul grup”. Acum era clar, recunoştea Centrul, că informaţiile din 
partea Celor Cinci sunt „de mare valoare” şi trebuie menținute cu orice pret: 
„În numele nostru, transmiteţi-i multă recunoştinţă lui S[OHNCHEN] pentru 
activitatea lui [...]. Dacă găsiţi potrivit si posibil, oferiti-i lui SIOHNCHENI], cu 
tactul de rigoare, o recompensá de 1 000 de lire sau oferiti-i un cadou de 
această valoare”. După ani întregi în care fenomenala muncă a lui Philby ca 
agent de infiltrare a fost subevaluată, ignorată sau suspectată de către 
Centru, acesta s-a simţit emotionant de recunoscător pentru recunoaşterea 
mult amânată a realizărilor sale. „De-a lungul acestui deceniu de muncă”, a 
transmis el Moscovei, „n-am fost niciodată atât de mişcat ca acum de darul 
vostru şi nu mai puţin profund emoţionat de scrisoarea voastră (de 
multumire)." La loc de cinste printre informaţiile care au redat încrederea 
Centrului în Philby s-au aflat rapoartele sale trimise începând din 1944 despre 
înfiinţarea unei noi Secţii IX la SIS, care „să studieze arhivele legate de 
activitatea sovietică şi comunistă din trecut”. Solicitat de noul său supervizor, 
Boris Krótenschield, Philby a reuşit la sfârşitul anului să devină şeful unei 
Secţii IX extinse, însărcinată cu „culegerea şi interpretarea informaţiilor 
privind spionajul şi acţiunile subversive sovietice şi comuniste de pretutindeni 
din lume, cu excepţia teritoriului britanic”. Unul dintre colegii săi din cadrul 
SIS, Robert Cecil, a scris mai târziu: „Dintr-o lovitură, Philby s-a [...] asigurat 
că întregul efort postbelic de a contracara spionajul comunist va fi cunoscut la 
Kremlin. Istoria spionajului consemnează puţine asemenea lovituri de 
maestru”. 

infiltrarea serviciilor de informaţii sovietice în Statele Unite a fost la fel de 
remarcabilă. Pe parcursul războiului a existat un decalaj uluitor între 
informaţiile furnizate lui Stalin despre Statele Unite şi cele despre Uniunea 
Sovietică aflate la dispoziţia lui Roosevelt. In timp ce Centrul pátrundea în 
toate departamentele administraţiei lui Roosevelt, OSS - ca şi Serviciul Secret 
de Informaţii (SIS) britanic - nu avea niciun singur agent la Moscova. 
Administraţia Roosevelt părea indiferentă faţă de problema spionajului 
sovietic în Statele Unite. Pe 2 septembrie 1939, a doua zi după izbucnirea 
războiului în Europa, Whittaker Chambers, fost curier al Direcţiei a Patra, i-a 
dezvăluit lui Adolf Berle, secretar adjunct de stat şi consilier pentru securitate 
internă al lui Roosevelt, o mare parte din ceea ce ştia despre reţeaua de 
agenţi de informaţii militare din Statele Unite (din care o mare parte fusese 
preluată recent de NKVD). Imediat după aceea, Berle a întocmit un 
memorandum pentru preşedinte, în care identifica agenţi de rang înalt, 
precum Alger Hiss, Harry Dexter White şi unul dintre principalii consilieri ai lui 
Roosevelt, Lauchlin Currie (scris greşit Lockwood Curry). Roosevelt nu era 
interesat. Se pare că a respins ca fiind absurdă ideea penetrării sovietice în 
administraţia sa. La fel de uimitor, Berle şi-a clasat, pur şi simplu, propriul 
raport. Nici măcar nu a trimis o copie la FBI până când Biroul nu i-a solicitat 
acest lucru, în 1943.» 

Molotov, ministrul sovietic de externe, considera rapoartele de informaţii 
despre SUA ca fiind cu mult mai importante decât depesele diplomatice de la 
ambasada sovietică la Washington, care, după cum îi spunea el lui Stalin în 
septembrie 1942, erau rareori de un asemenea interes. In 1944 a avut loc o 
întrerupere temporară în fluxul de informaţii despre politica externă a SUA de 
la cea mai productivă sursă a Centrului: ambasada americană de la Moscova. 
O verificare electronică realizată cu întârziere de un expert al FBI a dus, în 


primele 24 de ore, la descoperirea a 120 de microfoane ascunse. Ulterior, 
potrivit unui martor ocular, „au tot descoperit, în picioarele meselor si 
scaunelor noi livrate, în tencuială, oriunde şi peste tot”.» Pierderea 
informaţiilor de la ambasada SUA urma să se dovedească a fi doar 
temporară.» 

Pe măsură ce se apropia finalul Marelui Război Patriotic, cel mai valoros 
agent sovietic de informaţii politice din Statele Unite devenise tânărul 
diplomat american Alger Hiss, agentul ALES al GRU. Agenţii sovietici din 
interiorul administraţiei Roosevelt nu au trezit niciodată la Centru suspiciunile 
pe care le treziseră Cei Cinci de la Cambridge, în parte pentru că se considera 
mai puţin probabil ca Roosevelt să comploteze împotriva aliaţilor săi ruşi. La 
conferinţa de la lalta a celor Trei Mari din februarie 1945, Stalin a avut o 
întâlnire extraordinară cu Hiss, care rămâne unică în istoria activităţii de 
spionaj. Privind peste masa de conferinţe din palatul Livadia, îl putea vedea 
pe agentul ALES chiar în spatele umărului drept al lui Roosevelt. Stalin, fără 
îndoială, citise deja informarea lui Hiss cu privire la poziţia de negociere a SUA 
la lalta. 

Rezidentul NKGB  „legal” din Washington, Anatoli Gorski, a raportat 
Centrului o lună mai târziu: 


Recent, ALES şi întregul său grup au fost distinşi cu decoraţii sovietice. După 
Conferinţa de la lalta, când a plecat la Moscova, se pare că un personaj sovietic cu o 
funcţie de mare răspundere (ALES dădea de înţeles că era vorba de tovarăşul Vişinski 
[ministru adjunct de externe]) intrase în legătură cu ALES şi, la cererea militarilor din 
NEIGHBOURS [GRU], i-a transmis recunoştinţa acestora." 


Stalin a fost de acord, fără îndoială, şi poate chiar responsabil pentru decizia 
de a i se acorda medalia lui Hiss. 

Deşi pe timp de război Uniunea Sovietică a avut informaţii mai bune despre 
aliaţii săi (dintre care o parte au fost irosite) decât a avut vreodată orice altă 
putere, Aliaţii occidentali au avut informaţii mai bune despre inamic. Incepând 
de la Midway”, informaţiile de care dispuneau americanii au fost mai bune 
decât cele obţinute de japonezi în Războiul din Pacific. In cadrul forţelor 
armate japoneze, posturile din serviciile de informaţii erau considerate 
inferioare; cei mai capabili ofiţeri erau trimişi la operaţiuni.» In practică, 
evaluarea informațiilor strategice revenea Departamentelor Întâi de 
Operaţiuni ale forţelor terestre şi marinei şi nu departamentelor lor de 
spionaj, care erau mai bine documentate zu: Incercárile de a înfiinţa un birou 
de informaţii al cabinetului în 1940, pentru a coordona şi disemina evaluarea 
informaţiilor, oarecum pe modelul JIC britanic, nu au avut succes.“ Şeful 
Serviciului de Informaţii al armatei nu a jucat un rol semnificativ în 
planificarea operaţiunilor în timpul Războiului din Pacific.» Departamentele de 
Operaţiuni preferau în mod curent rapoarte din partea unităţilor operative de 
pe teren în locul evaluărilor informative.* De obicei, ministrul de externe 
Yosuke Matsuoka nu lua în considerare informaţiile care nu respectau opiniile 
sale.” În februarie 1943, după ce forţele japoneze au fost învinse de Statele 


419 Departamentele de informaţii militare şi navale japoneze, incomparabil mai reduse 
decât echivalentele lor americane, erau Departamentul al Doilea al Statului-Major general 
al Armatei şi Departamentul al Treilea al Statului-Major General al Marinei. ( N.a.) 


420 După o serie de dispute interdepartamentale privind activităţile de informaţii, Biroul 
pentru Informaţii al cabinetului s-a limitat la activităţi de propagandă. Vezi Kotani, 
Japanese Intelligence in World War II, p. 161. (Nal 


Unite la Guadalcanal, iar trupele germane au fost înfrânte de Armata Rosie la 
Stalingrad, Tokyo a trimis la Berlin o delegatie condusá de un fost sef al 
serviciilor de informaţii ale armatei, generalul-maior Kiyotomi Okamoto. 
Delegaţia a raportat că forţa militară germană era „mai redusă decât ne-am fi 
aşteptat” când Japonia a început Războiul din Pacific. Dacă Germania urma să 
iasă victorioasă, ar fi trebuit să „depăşească multe provocări”. Cu excepţia 
departamentului de informaţii al armatei, majoritatea ofiţerilor japonezi au 
fost surprinşi şi socati de aluzia clară cá Germania ar fi, probabil, incapabilă 
să facă acest lucru. 

Generalul-maior Seizo Arisue, şeful Departamentului de informaţii al armatei 
în timpul Războiului din Pacific, a condamnat ulterior mentalitatea de 
,autosuficientá" a Departamentului de Operaţiuni, căruia „îi displăcea chiar si 
să asculte opiniile altora”. Arisue a fost chemat doar o singură dată în camera 
de operaţiuni a Marelui Cartier General Imperial, cu puţin înainte de atacul 
asupra forţelor britanice şi indiene la Imphal, pe frontul birmanez, în martie 
1944. Arisue s-a opus lansării operaţiunii, dar sfatul său a fost respins, iar 
forţele japoneze au fost înfrânte.» Premiul pentru cea mai slabă evaluare a 
informaţiilor în Războiul din Pacific ar putea să revină anunţului oficial făcut 
de Marele Cartier General Imperial, cu doar şase luni mai târziu, că aviația 
japoneză a înregistrat o victorie şi mai devastatoare decât cea de la Pearl 
Harbor. Anunţul preciza că, în lupta aeriană care a precedat marea bătălie 
navală din golful Leyte, au fost scufundate 19 portavioane americane. Anunţul 
a generat o bucurie populară pe scară largă în Japonia. În realitate, nu 
fuseseră prezente decât 17 portavioane americane şi niciunul nu a fost 
scufundat. Cartierul General Imperial s-a bazat pe rapoarte operaţionale 
iremediabil de optimiste şi a ignorat total rapoartele informative ce se bazau 
în întregime pe analiza traficului SIGINT care arăta cá marina americană nu a 
suferit pierderi. 

Cel mai mare triumf al serviciilor secrete sovietice în ultimele luni ale 
războiului a fost obţinerea planurilor bombei atomice cu care Statele Unite 
aveau de gând să învingă Japonia. In noiembrie 1944, cu numai opt luni 
înainte de explozia primei bombe atomice de la Alamogordo, Centrul a trimis 
o mustrare severă biroului din New York, pentru că nu reuşise să se infiltreze 
în proiectul strict secret de construire a bombei, cu numele de cod 
MANHATTAN. Centrul se plângea că primeşte cele mai importante informaţii 
despre bomba atomică din Anglia si nu din Statele Unite. Centrul era fara 
îndoială supărat că rivalul său, GRU, a avut mai mult succes. Doar doi ofiţeri 
de informaţii sovietici, Arthur Aleksandrovici Adams şi Jorj (,George") 
Abramovici Koval, au devenit mai târziu Eroi ai Rusiei pentru operaţiunile 
desfăşurate în Statele Unite în timpul războiului, când au reuşit să se infiltreze 
în proiectul MANHATTAN. Adams şi Koval, ambii agenţi GRU de origine 
evreiască, abia dacă sunt menţionaţi în istoriile existente ale spionajului în 
domeniul atomic. 

Arthur Adams rămâne unul dintre cei mai misterioşi ofiţeri de informaţii din 
cel de-al Doilea Război Mondial. Multe detalii ale carierei sale complexe încă 
ar trebui cercetate corespunzător. Probabil născut în Suedia în 1885, în 
copilărie s-a mutat împreună cu mama sa în Rusia, unde în adolescenţă a 
devenit revoluţionar antitarist şi a fugit în Statele Unite pentru a scăpa de 
persecuția poliţiei. De remarcat ca a făcut parte din forţele terestre 
americane în timpul Primului Război Mondial, ajungând până la gradul de 
maior înainte de a deveni, în 1919, membru fondator al Comitetului Central al 
Partidului Comunist din America. Adams a petrecut cea mai mare parte a 


perioadei interbelice în Uniunea Sovietică, intrând în serviciile de informaţii 
militare în 1935 şi devenind şef al unui birou ilegal GRU în Statele Unite în 
1939. Probabil cel mai productiv agent al lui Adams din perioada războiului a 
fost Clarence Hiskey, care lucra pentru proiectul MANHATTAN la Laboratorul 
de metalurgie al Universităţii din Chicago. Inainte de a intra sub 
supravegherea FBI, în noiembrie 1944, Adams a obţinut peste 5 000 de pagini 
de documente clasificate, precum si mostre de materiale radioactive. 

Spre deosebire de Adams, „George” Koval (căruia GRU îi dăduse numele de 
cod DELMAR) era cetăţean american, născut în 1913, şi a crescut în Sioux 
City, lowa. Tatăl său, Abram, era secretarul Asociaţiei pentru Colonizarea 
Evreiască a Uniunii Sovietice (ICOR), un rival comunist al mişcării sioniste, 
care îşi propunea crearea unui stat evreiesc în Palestina. In 1932, înainte ca 
George să fi absolvit Facultatea de Inginerie Electrică la Universitatea din 
lowa, familia s-a mutat în regiunea autonomă evreiască, lângă graniţa 
sovietică cu Manciuria. Câţiva ani mai târziu, părinţii lui au afirmat într-un 
interviu pentru un ziar în limba idiş din New York că „au schimbat 
incertitudinea vieţii de mici comercianţi în Sioux City” în timpul Marii Crize cu 
o „existenţă fără griji” în Uniunea Sovietică. În 1939, Koval a absolvit Institutul 
de Tehnologie Chimică Mendeleev din Moscova şi a intrat în GRU la scurt timp 
după aceea. Era candidatul ideal pentru operaţiunile de spionaj ştiinţific şi 
tehnologic (S&T) din Statele Unite, un om de ştiinţă bine educat care nu-şi 
arăta în niciun fel naționalitatea sovietică. „Intotdeauna am crezut cá era 
chiar din lowa”, a spus unul dintre prietenii săi americani. Koval a dezvăluit 
ulterior cum, în octombrie 1940, a intrat în Statele Unite, prin San Francisco, 
fără paşaport: „Am venit pe un mic tanc petrolier şi am ieşit prin punctul de 
control împreună cu căpitanul, soţia şi fetiţa lor, care călătoreau cu el". In 
februarie 1943, s-a înrolat în armata americană, a fost admis şase luni mai 
târziu în noul program de formare specializat al forţelor terestre şi a fost 
trimis să studieze electrotehnica la City College din New York, unde s-a văzut 
curând că avea potenţial. La începutul lui 1944, Koval a fost detaşat la 
complexul Oak Ridge din Tennessee pentru a lucra la proiectul MANHATTAN, 
devenind astfel singurul ofiţer sovietic de informaţii (spre deosebire de 
agenti) care s-a infiltrat în proiect.: 

Până în noiembrie 1944, biroul „legal” al NKGB de la New York dispunea de 
un singur spion specializat în informaţii din domeniul nuclear: Russell „Russ” 
McNutt (cu numele de cod PERSIAN). McNutt făcea parte dintr-o serie de 
agenţi S&T recrutaţi de Julius Rosenberg (cu nume de cod ANTENNA şi apoi 
LIBERAL) şi era un comunist din New York, în vârstă de 26 de ani, absolvent 
de electrotehnică. Printre membrii reţelei S&T a lui Rosenberg s-au mai 
numărat, pe lângă McNutt, şi omul de ştiinţă William Perl (nume de cod 
GNOME), care furniza informaţii despre motoarele cu reacţie şi inginerii 
militari electronişti Joel Barr (METRE) şi Alfred Sarant (HUGHES), ambii experţi 
în radare. Membrii reţelei Rosenberg, printre care se afla şi soţia acestuia, 
Ethel, au fost recompensati de Centru cu bonusuri în numerar în vara lui 
1944. Reţeaua a produs atât de multe documente S&T clasificate, încât biroul 
din New York s-a plâns că nu mai avea film pentru a le fotografia. Biroul a 
raportat la Moscova că Rosenberg primea atât de multe informaţii de la 


421 Dosarul de la MI5 al lui Adams, compus majoritar din informaţii primite din SUA, a fost 
declasificat în 2014; TNA KV 2/3787-8. În mod ironic, dosarul conţine o notă despre el 
scrisă de Kim Philby în 1946, în timp ce Philby încă era o vedetă la SIS. Adams s-a întors 
la Moscova în 1946 pentru a scăpa de supravegherea FBI, fiind probabil avertizat de 
Philby. (Nal 


agenţii săi, că îi era dificil să facă faţă: „Ne temem să nu-l scoatem pe 
LIBERAL din acţiune prin suprasolicitare”.: 

Cu toate acestea, după un început promiţător, Russ McNutt, care era, ca şi 
Rosenberg, comunist din New York, s-a dovedit o mare deziluzie pentru NKGB. 
În timp ce lucra la un birou de proiectare din New York al companiei Kellex, a 
fost pentru o perioadă de timp o sursă utilă de informaţii despre instalaţia 
uriaşă de separare a uraniului construită de Kellex la Oak Ridge, în 
Tennessee. Dar, spre dezamăgirea lui Rosenberg şi a biroului de la New York, 
McNutt a refuzat o ofertă de angajare la Oak Ridge, deoarece nu dorea să se 
mute din apartamentul său confortabil din New York într-un complex unde nu 
le putea asigura locuinţă soţiei şi copilului său. Biroul din New York nu stia 
că GRU deja avea în interior un ofiţer acoperit, pe George Koval, care lucra la 
Oak Ridge încă de la începutul lui 1944. Koval a raportat că oamenii de ştiinţă 
din Oak Ridge descoperiseră că plutoniul produs de reactor era prea instabil 
pentru versiunea cu plutoniu a bombei atomice pe care o proiectau. Pentru a 
permite miezului de plutoniu al bombei atomice să realizeze reacţia în lanţ 
necesară, Oak Ridge producea un alt element rar, poloniu 210, care să 
acţioneze ca „declanşator”. Koval a transmis la Moscova informaţii despre 
producţia de poloniu, prin intermediul unor curieri, telegrame cifrate şi cu 
valiza diplomatică de la ambasada sovietică de la Washington. De asemenea, 
a dezvăluit că poloniul era trimis de la Oak Ridge la laboratoarele din Los 
Alamos, New Mexico, unde se produceau versiuni ale bombelor atomice atât 
cu plutoniu, cât şi cu uraniu.:* 

Primul agent al NKGB care s-a infiltrat la Los Alamos a fost fizicianul britanic 
Klaus Fuchs, născut în Germania şi recrutat de GRU în 1941. Fuchs a fost un 
comunist doctrinar convins, care în timpul Terorii a participat cu entuziasm la 
evenimentele organizate de Societatea britanică pentru relaţii culturale cu 
Uniunea Sovietică, în cursul cărora aveau loc lecturi dramatizate după 
transcrieri ale proceselor publice. Fuchs l-a impresionat pe coordonatorul său 
pentru cercetare, viitorul laureat al Premiului Nobel pentru Fizică Sir Nevill 
Mott, cu pasiunea cu care a jucat rolul procurorului Andrei Visinski, „acuzând 
inculpatii cu un venin rece pe care niciodată nu l-as fi bănuit la un tânăr aşa 
de liniştit şi retras”. Când Fuchs a părăsit Marea Britanie, la sfârşitul lui 1943, 
ca membru al echipei britanice care avea să ia parte la proiectul MANHATTAN, 
el nu stia că, la insistența lui Beria, fusese transferat de sub controlul GRU la 
NKGB şi primise numele de cod REST (ulterior schimbat în CHARLES). Fuchs a 
sosit la Los Alamos în august 1944. Totuşi, NKGB a reuşit să reia legătura cu 
el doar când agentul a făcut o vizită la New York în februarie 1945. 

În noiembrie 1944, biroul NKGB de la New York a raportat Centrului că 
genialul fizician precoce de la Harvard, Theodore „Ted” Hall, care lucra tot la 
Los Alamos, a fost şi el de acord să devină agent sovietic. Deoarece Fuchs a 
mărturisit mai târziu că lucrează ca agent sovietic, el rămâne o figură mai 
cunoscută decât Hall, a cărui activitate de spionaj în domeniul armamentului 
nuclear a devenit publică abia la jumătate de secol după Hiroshima. Hall era 
totuşi un om de ştiinţă mai capabil. Intrând la Harvard la vârsta de 15 ani cu 
specializarea în fizică, a absolvit cu cele mai mari onoruri (summa cum laude) 
în 1944, cu câteva luni înainte să împlinească 19 ani. Fiind cel mai tânăr spion 
în domeniul nuclear, Hall a primit destul de sugestivul nume de cod MLAD 
(„Tânărul”). Credea în imaginea idealizată a statului sovietic al muncitorilor şi 
ţăranilor, despre care era convins că rezolvase problemele şomajului în masă 
care afectau Statele Unite şi că, pentru prima dată în istorie, oferise tuturor 
cetăţenilor posibilitatea de a face şi de a da ce e mai bun din ei înşişi. La 13 


ani, Hall fusese profund impresionat de pavilionul sovietic din cadrul Târgului 
Internaţional de la New York din 1939. Printre exponate se număra o copie în 
mărime naturală a celebrei staţii Maiakovskaia a metroului din Moscova, 
proiectată de Aleksei Duskin, care a câştigat Marele Premiu la Târgul 
Internaţional. „Pavilionul sovietic era atât de al naibii de bun”, i-a declarat mai 
târziu Hall lui Christopher Andrew, „încât ceilalţi ar fi vrut să-l închidă”. De 
asemenea, Hall i-a spus lui Andrew că el credea că un monopol nuclear 
american ar ameninţa pacea în lumea postbelică. Prin urmare, transmiterea 
secretelor proiectului MANHATTAN la Moscova era, în opinia sa, o modalitate 
de a „ajuta lumea”, precum şi Uniunea Sovietică. La Los Alamos, Hall a 
devenit cel mai tânăr spion din istoria moderna. 

În februarie 1945, au început să ajungă la NKGB şi informaţii despre bomba 
atomică de la un nivel inferior, de la cumnatul lui Ethel Rosenberg, comunistul 
David Greenglass (cu numele de cod BUMBLEBEE şi CALIBER), sergent la Los 
Alamos. Stalin şi conducerea sovietică, credea Greenglass, erau „cu adevărat 
geniali, absolut toţi”. „Draga mea”, îi scria el soţiei sale, „cu siguranţă voi fi 
bucuros să fac parte din proiectul comunităţii [de spionaj] pe care îl au în 
minte Julius şi prietenii lui [din NKGB].":» 

Hall şi Fuchs au transmis independent către NKGB planurile primei bombe 
atomice cu plutoniu testate cu succes la Alamogordo pe 16 iulie 1945. Centrul 
a reuşit astfel să confrunte cele două planuri. Acestea nu ofereau totuşi toate 
informaţiile de care aveau nevoie oamenii de ştiinţă sovietici pentru a 
reproduce bomba americană. De asemenea, le era necesar să înţeleagă 
procesul de fabricaţie, în special utilizarea „declanşatorului” de poloniu. 
Informaţia esenţială a fost furnizată de George Koval. Pe 27 iunie 1945, 
acesta a fost transferat din Oak Ridge într-o altă unitate strict secretă din 
Dayton, Ohio, unde intrase în producţie declanşatorul pe bază de plutoniu. 
Rolul-cheie al lui Koval în spionajul referitor la bombele atomice nu a fost 
dezvăluit de GRU decât după moartea sa, în 2006, la vârsta de 93 de ani. In 
2007, ziarul Ministerului Apărării din Rusia, Krasnaia Zvezda, a dezvăluit că 
declanşatorul primei bombe atomice sovietice, detonată în 1949, fusese 
„pregătit după «reţeta» furnizată [în 1945] de ofiţerul de informaţii militare 
DELMAR - Jorj Abramovici Koval”. La o ceremonie publică, preşedintele Putin 
l-a declarat postum pe Koval „Erou al Rusiei” şi a ridicat un pahar de 
şampanie în onoarea lui.” 

RĂZBOIUL RECE ŞI SUPERPUTERILE DIN DOMENIUL 
SPIONAJULUI 


Nus lider mondial nou instalat in functie nu a avut vreodatá mai multe 
întâlniri ultrasecrete decât vicepreşedintele Harry S. Truman, din momentul în 


care a devenit preşedinte, după moartea subită a lui Roosevelt, pe 12 aprilie 
1945. ,Báieti", le-a spus el reporterilor a doua zi, „dacă vă rugaţi, rugati-va 
pentru mine acum. Nu ştiu dacă vi s-a întâmplat vreodată să vă cadă un balot 
de fân peste voi, dar când mi-au spus ieri ce s-a întâmplat, am simţit că luna, 
stelele şi toate planetele au căzut peste mine.” In următoarele câteva zile, lui 
Truman i s-au adus la cunoştinţă cele două mari secrete din istoria războiului, 
el nefiind la curent cu niciunul pe când era vicepreşedintele lui Roosevelt: 
fabricarea bombei atomice şi existenţa informaţiilor ULTRA. SIGINT i-a oferit 
lui Truman o perspectivă dramatică asupra ultimelor zile ale celui de-al 
Treilea Reich şi, mai important, asupra ultimelor patru luni ale Războiului din 
Pacific. 

Truman nu ştia însă că infiltrarea sovietică în Statele Unite şi în Occident, în 
general, avusese, în al Doilea Război Mondial, mai mult succes decât în orice 
alt conflict de până atunci. Niciun stat nu aflase niciodată atât de multe 
secrete ale aliaţilor săi precum Uniunea Sovietică. Neobişnuit de ironic este 
faptul că Truman a decis, la Conferinţa celor Trei Mari de la Potsdam, din iulie 
1945, să-i dezvăluie lui Stalin că „avem o nouă armă cu o putere de 
distrugere neobişnuită”. Stalin nu a părut impresionat de veste, aşa cum era 
şi normal, deoarece, datorită spionajului sovietic, el ştia despre planurile de 
producere a bombei atomice de mult mai mult timp decât Truman. 
Preşedintele american revenea din Europa în Statele Unite la bordul USS 
Augusta, când a aflat că pe 6 august a fost lansată, la Hiroshima, prima 
bombă atomică. Prima lui reacţie a fost un sentiment de uşurare că bomba a 
fost detonată cu succes, mai degrabă decât de groază că începea epoca 
nucleară. „Acesta este cel mai mare eveniment din istorie”, a spus el 
echipajului de pe Augusta. 

In următoarea săptămână, MAGIC i-a permis preşedintelui să urmărească 
„manevrele de capitulare a Japoniei”, după cum fuseseră denumite în unele 
rapoarte SIGINT care îi erau prezentate, deoarece comandanții încercau să 
evite umilirea predării necondiționate. Cu toate acestea, MAGIC nu a dezvăluit 
că, la întâlnirea Consiliului Suprem de Război din 9 august - ziua când cea de- 
a doua bombă atomică a distrus oraşul Nagasaki -, trei dintre cei şase 
membri au susţinut propunerea de capitulare formulată de ministrul de 
externe Shigenori Togo, cu condiţia ca poziţia împăratului Hirohito să fie 
protejată, pe când ceilalţi trei membri voiau continuarea războiului. MAGIC nu 
a dezvăluit nici decizia luată de împărat la primele ore ale zilei de 10 august: 
„Trebuie să suportăm insuportabilul”, urmată de acceptarea de către Consiliul 
de Război a propunerii lui Togo. SIGINT însă a dezvăluit urmarea. La ora 8:47 
a.m. (ora Japoniei), pe 10 august, Tokyo a trimis legatiilor japoneze din 
capitalele neutre Berna şi Stockholm telegrame care să fie retransmise către 
guvernele aliate, în care îşi exprima acordul pentru capitulare, cu condiţia ca 
„prerogativele” împăratului să fie păstrate. Truman a aflat din MAGIC de 
decizia japoneză, chiar înainte de a primi o notificare oficială. 

Pe 14 august, la ora 18, însărcinatul cu afaceri elveţian la Washington i-a 
transmis acceptul oficial pentru predare al Japoniei secretarului de stat al lui 
Truman, James F. Byrne, care a dus imediat mesajul la Casa Albă. La ora 19, 
Truman le-a citit mesajul japonez corespondentilor de presă adunaţi în Biroul 
Oval, apoi a ieşit pentru a primi ovatiile mulţimii, făcând ceea ce el a descris 
drept „semnul V, după modelul lui Churchill”. Pe măsură ce mulţimea 
devenea tot mai numeroasă, preşedintele s-a întors în galeria de nord a Casei 
Albe şi a ţinut un discurs scurt la megafon. „Aceasta este ziua”, a declarat el, 
„când fascismul şi guvernarea politieneascá încetează în lume." Denuntarea 


,guvernárii politienesti", pe care a asociat-o fascismului, reflecta suspiciunea 
neclará a lui Truman fatá de rolul pe timp de pace al agentiilor HUMINT, pe 
care era înclinat să le considere asemănătoare cu nişte ,,Gestapouri" .: 

SIGINT îl deranja pe Truman mult mai puţin decât HUMINT. Pe 12 
septembrie, Henry Stimson (care urma să se retragă în scurt timp din funcţia 
de secretar de război), James Forrestal (succesorul lui Knox în funcţia de 
secretar al marinei) şi Dean Acheson (secretar de stat în lipsa lui Byrne) i-au 
înaintat lui Truman un memorandum strict secret ce amintea de „contribuţiile 
remarcabile la succesul forţelor aliate în înfrângerea Germaniei şi Japoniei” 
aduse de criptanaliştii aliaţi şi îi recomanda preşedintelui „să autorizeze 
continuarea colaborării dintre Statele Unite şi Regatul Unit în domeniul 
informaţiilor din comunicaţii”. Truman a răspuns remarcabil de prompt, 
semnând în aceeaşi zi un memorandum strict secret, de o singură propoziţie, 
prin care a autorizat continuarea colaborării „aşa cum serveşte cel mai bine 
interesele Statelor Unite”.: Au urmat acordurile anglo-americane SIGINT din 
martie 1946 şi iunie 1948 (acesta din urmă fiind cunoscut sub denumirea de 
Acordul UKUSA), care includea şi Australia, Canada si Noua Zeelandă. Cele 
cinci servicii de informaţii aliate au devenit cunoscute sub denumirea de 
„Cinci Ochi”.s Niciun membru al GCHQ postbelic nu a avut o perspectivă 
istorică destul de amplă pentru a compara Acordul UKUSA cu alianţa SIGINT a 
Marii Britanii cu Hanovra în timpul domniei lui George l.s Michael Herman, care 
a intrat în GCHQ în 1952, reaminteste că „niciunul dintre noi, nici chiar eu, nu 
gândea deloc în termeni istorici" zo 

De la încheierea acordurilor postbelice SIGINT, Statele Unite şi Marea 
Britanie şi-au împărtăşit mai multe secrete decât oricare alte două puteri 
independente. În timpul Războiului Rece, secretul SIGINT de pe ambele 
tármuri ale Atlanticului s-a păstrat cu mai mult succes decât între războaie.: 
Termenii acordurilor SIGINT din 1946 şi 1948 nu au fost declasificati până în 
2010.» La sfârşitul celui de-al Doilea Război Mondial, agenţia britanică SIGINT, 
GCHQ, dorea menţinerea pe termen nelimitat a secretului asupra informaţiilor 
ULTRA obţinute în timpul războiului prin decriptarea codurilor Enigma şi a 
altor cifruri strict secrete, dar se aştepta ca acestea să fie descoperite în 
câţiva ani. În ciuda secretizării înregistrărilor SIGINT, credea că indiciile care 
conduceau la ULTRA erau prea evidente pentru a fi trecute cu vederea de 
istorici.» De asemenea, se stia că experţii britanici decriptaserá cifrurile 
germane în timpul Primului Război Mondial; într-adevăr, este posibil ca un 
document german decriptat foarte mediatizat - telegrama Zimmermann - să 
fi grăbit chiar intrarea Statelor Unite în război. Istoricii s-au dovedit însă mai 
puţin curioşi decât se aştepta GCHQ. Până la dezvăluirea ULTRA în 1973, 
aproape niciun istoric nu a luat în considerare posibilitatea ca mesajele cifrate 
germane să fi fost decriptate pe scară largă în timpul celor două războaie 
mondiale. 


422 Câţiva ani mai târziu, Herman, care absolvise cum laude Istorie Modernă la Queen's 
College, Oxford, a devenit probabil primul ofiţer de informaţii care a comparat experienţa 
colaborării SIGINT cu Hanovra de la începutul secolului al XVIII-lea si cu Statele Unite în 
timpul Războiului Rece: „Deoarece [...] contactele internaţionale ale agenţilor SIGINT sunt 
singura lor şansă de a-şi îmbunătăţi tehnicile şi interpretările alături de alţi profesionişti - 
cam aşa cum au avut un dialog Camerele Negre din Hanovra şi din Marea Britanie despre 
arta lor obscură în secolul al XVIII-lea”. Vezi Herman, /ntelligence Power, p. 209. (N.a.) 


423 Lipsa de curiozitate a istoricilor postbelici cu privire la rolul SIGINT în timpul războiului 
împotriva Germaniei a fost cu adevărat uluitoare, mai ales că decriptarea cifrului japonez 
PURPLE fusese făcută publică în timpul reuniunilor Comitetului parlamentar pentru 


Chiar si dupá dezváluirea secretului ULTRA din perioada rázboiului, istoricii 
şi specialiştii în relaţii internationale au fost total neinteresati de rolul SIGINT 
în Războiul Rece. Rolul lui Truman în autorizarea colaborării SIGINT cu Marea 
Britanie nu a fost menţionat de biografii săi. În vasta biografie de opt volume 
a lui Sir Winston Churchill, Sir Martin Gilbert scrie despre pasiunea acestuia, 
ca lider în vreme de război, pentru ULTRA, dar neglijează în întregime 
interesul continuu al lui Churchill faţă de SIGINT ca prim-ministru pe timp de 
pace în perioada 1951-1955. Generalul Dwight D. Eisenhower a considerat 
ULTRA ca având o „valoare inestimabilă” în desfăşurarea războiului, iar în 
1945 a transmis „absolut tuturor” criptanaliştilor de la Bletchley Park 
„admiraţia mea cordialá si multumirile mele sincere pentru contribuţia 
decisivă la efortul de război al Aliatilor". Desi entuziasmul lui Eisenhower 
pentru SIGINT, precum si cel al lui Churchill a continuat în timpul Războiului 
Rece,? nu există nicio menţiune despre aceasta în biografia lui Stephen 
Ambrose despre administraţia Eisenhower. 

Agenţia Naţională de Securitate (NSA), înfiinţată în 1952 pentru a unifica 
pentru prima dată comunitatea americană SIGINT, a devenit rapid cea mai 
mare si cea mai bine finanțată agenţie de informaţii occidentală. Totuşi, este 
menţionată rareori în studiile privind politica externă a SUA în timpul 
Războiului Rece - în ciuda faptului că ultimul preşedinte din vremea 
Războiului Rece, George H.W. Bush, a recunoscut că SIGINT a fost un „factor 
de prima mână” în politica sa externă.» Puținele persoane din Washington 
care ştiau despre existenţa organizaţiei obişnuiau să se amuze că NSA era un 
acronim pentru „No Such Agency” („Nu există o astfel de agentie").?^ Niciun 
preşedinte republican nu a vizitat sediul NSA de la Fort Meade, Maryland, 
până la Ronald Reagan, în 1986.“ In următorii 30 de ani, niciun preşedinte 
democrat nu a făcut încă nicio vizită publică la NSA.*5 Pe de altă parte, cu 
aproape patru secole mai devreme, marele criptanalist francez Rossignol a 
fost vizitat public la castelul său şi de către Ludovic al XIII-lea, şi de către 
Ludovic al XIV-lea.: 

Excluderea practic completá a SIGINT din istoria relatiilor internationale 
după cel de-al Doilea Război Mondial a denaturat semnificativ înţelegerea 
Războiului Rece. Acest fapt este ilustrat de primul SIGINT din timpul 
Războiului Rece, declasificat în 1995-1996: aproximativ 3 000 de telegrame 
sovietice (cu numele de cod VENONA) din perioada 1939-1948, parţial 
decodificate de către criptanaliştii americani şi britanici la sfârşitul anilor 1940 
şi la începutul anilor 1950, datorită erorilor sovietice în utilizarea „codului de 
unică folosinţă”. Majoritatea decriptărilor importante erau mesaje între 
Moscova şi birourile de spionaj sovietice din Statele Unite; acestea au 
implicaţii majore asupra istoriei politice americane, precum şi asupra relaţiilor 


ancheta asupra atacului de la Pearl Harbor, din 1945-1946. (Nal 


424 Agenţiile SIGINT canadiană şi norvegiană din timpul Războiului Rece, de asemenea 
rareori menţionate de istorici, au fost printre cele mai mari agenţii interbelice. Vezi Ferris, 
„Signals Intelligence in War and Power Politics”, p. 167. (Na) 


425 Este posibil ca vizita lui Reagan să fi fost determinată de necesitatea de a-şi cere 
scuze pentru că a dezvăluit într-o emisiune informaţii SIGINT (cel puţin o parte dintre 
acestea fiind primite de la GCHQ) despre instrucţiunile date de regimul lui Gaddafi pentru 
un atac terorist asupra forţelor SUA din Berlinul de Vest. A fost pentru prima dată când un 
preşedinte american a adus un omagiu activităţii NSA. (Nal 


426 Se crede totuşi că preşedintele Obama a făcut o vizită la Fort Meade în 2015, fără ca 
acest lucru să fie făcut public. (Nal 


sovieto-americane."?' Exagerárile si invențiile scandaloase din perioada 
vânătorii de comunişti a senatorului Joseph McCarthy, la începutul anilor 
1950, au determinat opinia publică liberală să fie sceptică pentru tot restul 
Războiului Rece în legătură cu realitatea ofensivei serviciilor sovietice de 
informaţii. Deşi inconştient, McCarthy a jucat, fără îndoială, rolul celui mai 
eficient agent de influenţă al KGB din Războiul Rece. Cele mai sigure dovezi 
publice despre Elizabeth Bentley şi Whittaker Chambers, care au lucrat pe 
post de curieri pentru serviciile sovietice de informaţii, au fost ridiculizate pe 
scară larga. Documentele  decriptate VENONA oferă o confirmare 
convingătoare în ambele cazuri. Acum este clar că serviciile secrete sovietice 
s-au infiltrat cu succes în administraţia Roosevelt în timpul războiului, de la 
Los Alamos până la OSS.” Descoperirea acestui fapt prin documentele 
decriptate VENONA a ajutat la prevenirea continuării majorităţii infiltrărilor în 
timpul Războiului Rece. 

Secretul VENONA i-a fost împărtăşit prim-ministrului britanic Clement Attlee 
şi celor trei agenţii britanice de informaţii, dar, în mare parte datorită 
insistentei lui J. Edgar Hoover, directorul FBI, nu a fost dezvăluit nici 
preşedintelui Truman şi nici, până la sfârşitul lui 1952, Agenţiei Centrale de 
Informaţii. Când Kim Philby a fost trimis la Washington ca reprezentant al SIS 
în 1949, i s-a spus că poate discuta despre VENONA cu FBI, dar nu cu CIA; el a 
respectat instrucţiunile să nu mai vorbească despre decriptări cu CIA, dar a 
dezvăluit informaţia ofițerului său de caz din KGB. Datorită lui Philby si lui 
William Weisband, agent sovietic din serviciile SIGINT americane, Stalin a fost 
mai bine informat decât Truman despre succesele de la începutul Războiului 
Rece ale criptanaliştilor americani.» In 1949, Philby a putut să raporteze 
Moscovei că spionul principal de la Los Alamos, codificat succesiv, într-o serie 
de decriptări, REST şi CHARLES, fusese identificat ca fiind fizicianul britanic de 
origine germană Klaus Fuchs - ceea ce a dat timp Moscovei să-i avertizeze pe 
agenţii săi americani care se ocupaseră de Fuchs că ar putea fi nevoiţi să fugă 
prin Mexic. Printre cei care au scăpat au fost Morris şi Lona Cohen, care au 
reapărut ulterior în Marea Britanie ca agenţi ilegali ai KGB, folosind numele de 
Peter si Helen Kroger. Au fost condamnaţi pentru spionaj în 1961. In 1995, 
Morris Cohen a fost declarat postum erou al Federaţiei Ruse de către 
preşedintele Boris Eltin.* În primăvara lui 1951, Philby a reuşit, prin 
intermediul lui Guy Burgess, să-i transmită lui Donald Maclean de la Ministerul 
de Externe că şi el a fost identificat drept agent sovietic într-un document 
VENONA. În mai 1951, Burgess si Maclean au fugit la Moscova.» 

Din momentul în care Moscova a descoperit şi a corectat erorile făcute în 
codul „de unică folosinţă” care permiseseră decriptarea documentelor 
VENONA, alianţa dintre Marea Britanie şi SUA (UKUSA) a mai beneficiat doar 
de puţine informaţii SIGINT sovietice de calitate până la sfârşitul Războiului 
Rece. Însă printre realizările mai puţin cunoscute ale organizaţiei din 
Bletchley Park, care au fost eclipsate de ULTRA şi de inventarea primului 


427 Desi declasificarea documentelor VENONA a început abia în 1995, existenţa lor fusese 
dezvăluită în mod neoficial la începutul anilor 1980, iar o parte din conţinutul acestora a 
fost obiectul unor scurgeri de informaţii în deceniul următor. Cu toate acestea, VENONA a 
fost ignorată de istorici până spre sfârşitul anilor 1990. (Nal 


428 Faptul că Burgess stătuse, în perioada în care fusese la post la Washington, în casa lui 
Philby a dus la rechemarea lui Philby la Londra, la insistența Statelor Unite, şi la sfârşitul 
carierei sale de ofiţer SIS. Spre deosebire de MI5, cei mai mulţi colegi ai lui Philby au 
continuat să creadă în nevinovăția acestuia. SIS a rămas în legătură cu Philby pana cand 
acesta a fugit la Moscova, în ianuarie 1963. (Na) 


computer electronic, a fost succesul în extragerea unor informaţii valoroase 
din comunicațiile digitale slab cifrate si din semnalele electronice (ELINT), în 
special în Secţia aeriană. La începutul Războiului Rece, comandantul din 
timpul războiului al departamentului de analiză a informaţiilor din Secţia 
aeriană, Arthur (,Bill") Bonsall, a luat iniţiativa unor operaţiuni SIGINT similare 
la nivel redus, care au identificat compunerea de luptă a forţelor sovietice din 
Germania de Est şi au oferit o perspectivă mai amplă asupra nivelului de 
pregătire de luptă al armatei sovietice şi a cheltuielilor pentru apărare. În 
1955, GCHQ a înfiinţat o nouă divizie J, responsabilă pentru SIGINT în Uniunea 
Sovietică şi în ţările Pactului de la Varşovia, sub conducerea lui Bonsall.» 
GCHQ a tras invataminte din ultimul război mai bine decât orice altă agenţie 
anterioară SIGINT. Până în 1978, toti directorii din timpul Războiului Rece au 
fost veterani de la Bletchley Park.^? 

Desi cele mai complexe sisteme de cifrare din timpul Rázboiului Rece au 
fost mai greu de decriptat decât cele din al Doilea Război Mondial, volumul 
total de SIGINT generat atât de serviciile sovietice de informaţii, cât si de 
alianta UKUSA a crescut foarte mult. O mare parte din traficul diplomatic al 
statelor din Lumea a Treia, dintre care multe nu dispuneau de sisteme de 
cifrare avansate, era vulnerabilă pentru criptanalistii din Est si Vest. În ajunul 
Crizei Suezului din 1956, secretarul britanic de externe, Selwyn Lloyd, l-a 
felicitat în mod oficial pe directorul GCHQ atât pentru „volumul”, cât si pentru 
„Calitatea deosebită” a  decriptărilor furnizate Ministerului de Externe 
„referitoare la toate ţările din Orientul Mijlociu. Vă scriu pentru a vă informa 
cât de valoros a fost acest material pentru noi [...]".? Deşi Selwyn Lloyd nu a 
menţionat acest lucru, decriptările au fost produsul operaţiunilor comune ale 
GCHQ şi NSA, desfăşurate potrivit termenilor acordului UKUSA. Probabil că si 
criptanaliştii sovietici s-au bucurat de un succes similar în privinţa traficului 
diplomatic din Orientul Mijlociu. În timpul Războiului Rece, KGB a trimis anual, 
cel puţin începând din 1950, nu mai puţin de 100 000 de documente 
diplomatice decriptate către Comitetul Central al Partidului Comunist (fără 
îndoială, mai ales către Secţia Internaţională a acestuia). În 1967, KGB a 
reuşit să decripteze 152 de sisteme de cifru folosite de 22 de state.» 

KGB a datorat o mare parte din succesul său SIGINT recrutării de funcţionari 
de cifru şi alte tipuri de personal din ambasadele străine de la Moscova. 
Puţine ambasade au scăpat de infiltrarea KGB. Ambasada Statelor Unite 
fusese infiltrată practic continuu de la începutul relaţiilor diplomatice sovieto- 
americane în 1933 până cel puţin la jumătatea anilor 1960.» În mod 
remarcabil, majoritatea studiilor privind relaţiile dintre SUA şi Uniunea 
Sovietică nu iau în considerare scurgerile abundente de informaţii din 
ambasada de la Moscova, care au durat mai mult de 30 de ani. KGB şi GRU au 
reuşit să profite şi de măsurile de securitate necorespunzătoare de la NSA. În 
1960, doi membri ai personalului NSA, Bernon F. Mitchell şi William H. Martin, 
care luaseră legătura cu KGB cu un an mai devreme, au fugit la Moscova, 
unde au continuat să dea declaraţii timp de mai mulţi ani. Pe 6 septembrie 
1960, la Casa Ziariştilor din Moscova, Mitchell şi Martin au susţinut probabil 
cea mai jenantă conferinţă de presă din istoria comunităţii americane de 
informaţii. Cea mai stânjenitoare a fost declaraţia publică potrivit căreia NSA 


429 Ultimul director a fost Bonsall, din 1973 până in 1978. „După părerea personalului 
său”, mărturiseşte Sir David Omand, „Bonsall a fost cel mai inteligent director din timpul 
Războiului Rece, chiar dacă stilul său de muncă rezervat şi auster nu se potrivea la modul 
ideal cu dorinţa de prestigiu şi bugete a Whitehallului”. Vezi ODNB, Sir Arthur Bonsall. 
(N.a.) 


decriptase comunicárile unor prieteni si aliati ai SUA. Printre acestia, a spus 
Martin, s-au numărat „Italia, Turcia, Franţa, lugoslavia, Republica Arabă Unită 
[Egipt şi Siria], Indonezia, Uruguay - acestea sunt suficiente, cred, pentru a 
crea o imagine generală” za 

Deşi măsurile de securitate de la ambasada americană de la Moscova s-au 
îmbunătăţit după jumătatea anilor 1960, în cazul multor altor reprezentanţe 
diplomatice nu s-a întâmplat la fel. Potrivit amiralului Fulvio Martini, directorul 
SISMI (serviciul italian de informaţii externe), din 1984 până în 1991 
atitudinea faţă de securitate în ambasadele italiene din ţările blocului sovietic 
a continuat să fie caracterizată de ,/eggerezza e superficialità". În timpul 
Războiului Rece, SIGINT sovietic a avut de câştigat şi de pe urma infiltrárii în 
ministerele de externe din ţările occidentale şi cele ale Lumii a Treia. În 1945, 
biroul de la Paris al MGB (predecesorul KGB) a recrutat un ofiţer criptanalist în 
vârstă de 23 de ani, cu numele de cod JOUR, care lucra la Quai d'Orsay şi care 
încă mai acţiona la începutul anilor 1980. DARIO din Ministerul italian de 
Externe a avut o carieră aproape la fel de îndelungată, atât ca agent KGB, cât 
şi ca agent în căutare de talente.” Dovezile incomplete disponibile în prezent 
sugerează că, în mai multe perioade ale Războiului Rece, Franţa şi Italia au 
practicat, fără să ştie, o diplomaţie oarecum deschisă faţă de Uniunea 
Sovietică. In 1983, de exemplu, ambasada franceză de la Moscova a 
descoperit că microfoanele din teleimprimatoare transmiseseră către KGB 
toate telegramele primite şi expediate în ultimii şase ani. Preşedintele 
Francois Mitterrand, în mandatul căruia a fost făcută descoperirea, a fost unul 
dintre liderii politici din perioada Războiului Rece care a arătat un interes 
deosebit faţă de informaţiile SIGINT obţinute din interceptări interne. În anii 
1970, când se afla în opoziţie, i-a denunţat public pe ofiţerii de informaţii 
care, după cum susţinea el, îi interceptau discuţiile ca nişte ,idioti": „Ce fac, 
de fapt, cu aceste mii de cuvinte furate?” Totuşi, în calitate de preşedinte, 
Mitterrand a înfiinţat un birou secret la Palatul Elysee, unde a fost coordonată 
ascultarea a numeroase persoane publice, de la unii dintre rivalii săi politici 
până la soţia unuia dintre prim-ministrii săi.» 

Rolul pe care l-a avut HUMINT în Războiul Rece este mai bine înţeles decât 
cel al SIGINT. Deşi s-a convins rapid cu privire la necesitatea SIGINT pe timp 
de pace, lui Truman i-a trebuit mult mai mult până s-a convins de necesitatea 
unei agenţii de spionaj după război. Pe 20 septembrie 1945, la puţin mai mult 
de o săptămână după ce a autorizat continuarea colaborării SIGINT cu Marea 
Britanie, a desfiinţat agenţia de informaţii externe din timpul războiului, 
OSS.?9! |n cele din urmă, rezultatul disputelor birocratice asupra viitorului 
serviciilor americane de informaţii pe timp de pace a fost un plan concretizat 
într-o directivă prezidenţială din 22 ianuarie 1946, care prevedea înfiinţarea 
unei Autorităţi Naţionale de Informaţii (NIA) compusă din secretarii de stat, de 
război şi al marinei, precum şi reprezentantul preşedintelui, în persoana 
amiralului Leahy, şeful de cabinet al administraţiei prezidenţiale. Directiva lui 
Truman înfiinţa şi postul de director al comunităţii de informaţii (DCI), care 
urma să fie membru fără drept de vot al NIA şi să coordoneze activitatea unui 


430 în 1963, sergentul-major Jack E. Dunlap s-a sinucis după câţiva ani de contrabandă cu 
documente strict secrete de la Fort Meade, sediul NSA, către GRU. (W.a.) 

nou Grup Central de Informaţii (CIG), o mică agenţie de analiză înfiinţată 
pentru a compara si prelucra informatiile culese de restul serviciilor din 
comunitatea de informatii. Principalul arhitect al acestei reorganizári, amiralul 
Sidney W. Souers, a fost de acord cu solicitarea lui Truman de a deveni primul 
DCI, cu conditia ca mandatul sáu sá nu dureze mai mult de sase luni. 
Presedintele a sárbátorit prin pránzul cel mai excentric din istoria Casei Albe, 
oferind personal fiecárui oaspete o mantie neagrá, o pálárie neagrá si un 
pumnal de lemn. Apoi l-a chemat pe Leahy ín fatá si i-a lipit o mustatá neagrá 
mare pe buza de sus. Truman a anuntat cá Souers a fost numit ,Directorul 
Agentiei Centrale de Investigatii Clandestine". Dupá cum indicá acest ritual 
comic, lui Truman încă îi era dificil să ia în serios ideea de spionaj american pe 
timp de pace. Constient de lipsa de experienţă în relaţii internationale, ceea 
ce dorea de la CIG era „o analiză pe zi, un rezumat al depeşelor care 
proveneau de la diferite departamente, fie de la Departamentul de Stat către 
ambasadorii noştri, fie de la Departamentele de Marină şi de Război către 
forţele din străinătate, ori de câte ori asemenea mesaje ar putea avea o 
influenţă asupra politicii noastre externe".» 

Inceputul Războiului Rece a schimbat atitudinea lui Truman faţă de 
operaţiunile sub acoperire şi de spionaj. Pe 12 martie 1947, a venit la o 
sesiune comună a Congresului, a cerut 400 de milioane de dolari pentru a 
salva Grecia şi Turcia de ameninţarea comunistă şi a prezentat ceea ce a 
rămas cunoscut sub numele de Doctrina Truman: „Cred că trebuie ca politica 
Statelor Unite să sprijine popoarele libere care se opun subjugării de către 
minorităţi armate sau presiuni externe”. În următorii 40 de ani, „îngrădirea” 
amenințării sovietice a devenit baza politicii externe a SUA. Toţi preşedinţii 
din perioada Războiului Rece au acceptat că „îngrădirea” trebuie să aibă o 
componentă sub acoperire. Legea privind securitatea naţională din 26 iulie 
1947 a stabilit înfiinţarea Consiliului de Securitate Naţională (NSC), pe care 
Truman îl vedea drept „locul unde pot fi studiate şi evaluate continuu 
problemele militare, diplomatice şi de resurse”. Legea înfiinţa şi Agenţia 
Centrală de Informaţii (CIA) „în scopul coordonării activităţilor de informaţii 
ale câtorva departamente şi agenţii guvernamentale, în interesul securităţii 
naţionale”. Directorul CIA avea şi titlul suplimentar de director al comunităţii 
de informaţii (DCI), care, în principiu, dar niciodată pe deplin în practică, avea 
autoritate asupra restului comunităţii de informaţii externe.= 

CIA a fost prima agenţie de informaţii externe din lume înfiinţată public 
printr-o lege adoptată de parlament. Congresul şi-a dat aprobarea 
necondiționată nu din cauza începutului Războiului Rece, ci a amintirilor 
legate de atacul de la Pearl Harbor, produs cu mai puţin de şase ani înainte. 
Congresmenul Ralph Edwin Church (republican din statul Illinois) a declarat în 
timpul audierilor din Camera Reprezentanţilor pe marginea Legii securităţii: 
„Nu există nicio dovadă mai bună că am rămas foarte mult în urmă în 
activitatea noastră de informaţii decât faptul că am fost atât de surprinşi la 
Pearl Harbor. Este oarecum încurajator să acordăm o astfel de importanţă 
serviciilor de informaţii ca parte a securităţii noastre naţionale”. În timpul 
unor audieri lipsite într-un mod cu totul remarcabil de orice partizanat politic, 
Church a fost susţinut, printre alţii, de Carter Manasco (democrat din statul 
Alabama): „Dacă am fi avut o organizaţie centrală de informaţii puternică, 
probabil că nu ar fi existat niciodată atacul de la Pearl Harbor; s-ar putea să 
nu fi existat nici al Doilea Război Mondial”. În niciun moment al Războiului 
Rece nu a avut loc vreo dezbatere parlamentară asupra necesităţii unui 
serviciu de informaţii externe în Marea Britanie. Nici chiar existenţa SIS nu a 


fost recunoscută oficial până la discursul susţinut de regină cu ocazia 
deschiderii sesiunii parlamentare din 1992. 

În anii 1950, atât activitatea informativă, cât şi relaţiile internaţionale au 
fost dominate de două superputeri: Uniunea Sovietică şi Statele Unite, care 
acționau la scară globală. După retragerea din viata publică, lui Truman i-a 
fost dificil să se împace cu rolul jucat în primele etape ale Războiului Rece 
informativ. „Nu m-am gândit deloc atunci când am înfiinţat CIA”, a afirmat el, 
„Că va fi implicată în operaţiuni de capa şi spadă pe timp de pace”. Este, într- 
adevăr, dificil să ne imaginăm că Truman ar fi autorizat în 1961 debarcarea 
din Golful Porcilor sau alte operaţiuni destinate să-l răstoarne pe Fidel Castro 
în Cuba. Dar este la fel de dificil să luăm de bune încercările sale ulterioare de 
a refuza să recunoască orice responsabilitate pentru acţiunile sub acoperire 
(operaţiuni concepute în primul rând nu pentru a culege informaţii, ci pentru a 
influenţa cursul evenimentelor). Rolul iniţial atribuit CIA de către Consiliul de 
Securitate Naţională a inclus, pe lângă culegerea şi analiza informaţiilor, şi 
„alte funcţii şi îndatoriri legate de informaţii care au legătură cu securitatea 
naţională, pe care le-ar putea dispune câteodată Consiliul de Securitate 
Naţională”. Consilierul legal special al lui Truman, Clark Clifford, a mărturisit 
mai târziu că această formulă destul de vagă intenţiona să includă operaţiuni 
secrete, deşi „cu sferă şi scopuri limitate”: „Nu le-am enumerat, pentru că am 
considerat că ar fi dăunător interesului nostru national să anuntám că am 
putea să luăm parte la astfel de activităţi”. Când Truman a încercat mai târziu 
să nege orice responsabilitate pentru „operaţiunile de capă şi spadă pe timp 
de pace”, Allen Dulles (DCI din 1953 până în 1961) i-a reamintit în privat de 
„contribuţia sa foarte importantă” la iniţierea acestora.» 

Prima acţiune sub acoperire autorizată de Truman, pentru care mai târziu a 
încercat să îşi nege răspunderea personală, a fost determinată de teama unei 
victorii comuniste în alegerile din Italia din aprilie 1948. Primul document 
numerotat emis în secret de Consiliul de Securitate Naţională, NSC 1/1 din 14 
noiembrie 1947, avertiza: „Guvernul italian, înclinat ideologic spre democraţia 
occidentală, este supus unui atac continuu din partea unui puternic Partid 
Comunist”. NSC recomanda, pe lângă sprijinul public american pentru 
guvernul italian, un plan de „Combatere activă a propagandei comuniste în 
ltalia printr-un program eficient de informare al SUA şi prin toate mijloacele 
posibile, inclusiv prin utilizarea de fonduri nerambursabile”. Peste 10 milioane 
de dolari din fondurile confiscate de la puterile Axei au fost spălate pentru a fi 
utilizate în campania electorală italiană din primăvara lui 1948. Unele fonduri 
au fost direcționate în secret către prim-ministrul crestin-democrat Alcide de 
Gasperi, al cărui partid a câştigat 307 din 574 de mandate.» 

Şi SIS s-a implicat în acţiuni sub acoperire mai activ decât înainte, parţial ca 
urmare a preluării elementelor rămase din SOE din perioada războiului, care 
fusese înfiinţat în 1940, în speranţa optimistă de a „pune Europa pe foc”. Un 
raport din 1944 al Ministerului de Externe privind viitorul SIS, deşi nu 
prevedea un rol important pentru operaţiunile sub acoperire în perioada 
postbelică, conchidea că ar fi „o eroare să renuntám la principiul că pot 
apărea, în aproape orice ţară străină, ocazii când ar putea fi util ca guvernul 
Majestății Sale să recurgă la mituire etc. pentru promovarea politicii sale 
externe (în contrast cu practica strictă a SIS de a plăti doar pentru culegerea 
de informaţii)”. Attlee, cel dintâi prim-ministru al Marii Britanii din timpul 
Războiului Rece, a fost de acord. Sustinátor al Operațiunii VALUABLE a SIS, 
începută în 1948 cu o tentativă eşuată de a declanşa o revoltă în Albania 
comunistă, Attlee a propus ca printre metodele utilizate să se numere şi mita. 


Solicitând o „evaluare a personalităţilor albaneze”, el a întrebat: „Oare nu 
sunt de vânzare?” Deşi SIS nu a putut identifica pe cine să mituiască, Sir 
William Strang, subsecretar permanent la Ministerul de Externe, l-a asigurat 
pe Attlee că mita era „cu siguranţă una dintre metodele sub acoperire pe care 
ne-am putea gândi să le folosim la timpul cuvenit”. Succesorul lui Attlee, 
suferindul Winston Churchill, a fost un pasionat al acţiunilor clandestine. După 
operaţiunea comună CIA/SIS din 1953 care l-a înlăturat de la putere pe prim- 
ministrul antioccidental al Iranului, Muhammad Mosaddeq, şi l-a reinstalat pe 
Şah pe tron, Churchill l-a convocat pe comandantul de la CIA al operaţiunii, 
Kermit Roosevelt (vărul lui FDR), la sediul prim-ministrului din Downing Street 
nr. 10, unde se recupera după un accident vascular cerebral. Potrivit lui 
Roosevelt, Churchill i-a spus: „Tinere, dacă aş fi fost cu câţiva ani mai tânăr, 
n-aş fi dorit nimic mai mult decât să fi slujit sub comanda ta în această mare 
aventura”. 

Pe parcursul Razboiului Rece, CIA a ramas principalul serviciu occidental 
care a recurs la operatiuni sub acoperire. Succesul aparent al actiunii sub 
acoperire a CIA la alegerile din 1948 din Italia a dus la expansiunea Sa rapida. 
În următorii şase ani, Războiul din Coreea si mandatele preşedintelui Dwight 
E. Eisenhower (1953-1961), un entuziast al activităţii de spionaj, au 
transformat operaţiunile sub acoperire într-o ramură importantă a politicii 
externe a SUA. Entuziasmul lui Eisenhower pentru acţiuni sub acoperire a 
reprezentat, în parte, o interpretare eronată a lecţiilor HUMINT din cel de-al 
Doilea Război Mondial. Experienţa sprijinului acordat în timpul războiului 
mişcărilor de rezistenţă din spatele liniilor germane n-a oferit prea multă 
îndrumare pentru operaţiunile sub acoperire în sprijinul adversarilor 
regimurilor comuniste din Europa Războiului Rece, soldate toate cu eşecuri. 

Între 1951 şi 1975 au avut loc, conform raportului din 1976 al Comisiei 
Church, aproximativ 900 de acţiuni sub acoperire majore americane, precum 
şi multe altele, de mai mică importanţă. Raportul Doolittle, solicitat de 
Eisenhower în 1954, oferă o susţinere descurajantă pentru acestea: 


Acum este clar că ne confruntăm cu un duşman implacabil al cărui obiectiv declarat 
este dominaţia mondială, prin orice mijloace şi cu orice preţ. Nu există reguli într-un 
astfel de joc. Normele de comportament uman acceptate până acum nu se mai 
aplică. Pentru supraviețuirea Statelor Unite, vechile concepte americane de fairplay 
trebuie reconsiderate. 


Eisenhower a fost de acord. El a exagerat atât pericolul „dominaţiei 
mondiale” sovietice, cât şi eficacitatea acţiunilor sub acoperire americane. 
Succesul aparent rapid al operaţiunilor sub acoperire care au dus la 
înlăturarea aşa-ziselor regimuri prosovietice din Iran si Guatemala, în primul 
an şi jumătate al administraţiei Eisenhower, în 1953-1954, a determinat SUA 
să nu ia în considerare semnalele de avertizare ulterioare date de alte 
operaţiuni mai puţin reuşite. După o tentativă de înlăturare de la putere, în 
1958, a preşedintelui indonezian Achmed Sukarno, viitorul director-adjunct al 
comunităţii de informaţii Ray Cline scria profetic: „Punctul slab al acţiunii 
paramilitare sub acoperire este că o singură întâmplare nefericită care ar 
dezvălui implicarea CIA ar obliga Statele Unite fie să renunţe complet la 
misiune, fie să adopte o politică de intervenţie militară deschisă”.» Faptul ca 
această lecţie nu a fost învățată a dus la umilinţă publică. După invazia 
absurdă din aprilie 1961 a „brigăzii cubaneze” - formate din exilați cubanezi 
anticastrişti şi susţinute de CIA - în Golful Porcilor, preşedintele John F. 
Kennedy l-a întrebat disperat pe consilierul sáu special, Theodore Sorensen: 


„Cum de am putut fi asa de prost încât să-i las să meargă mai departe?” 
Totuşi, publicul american s-a raliat în jurul steagului şi al preşedintelui. 
Congresul nici nu s-a gândit să investigheze dezastrul.” 

Din cauza publicităţii internaţionale de care aveau parte astfel de episoade, 
amplificate de teorii ale conspirației extrem de vandabile, în timpul Războiului 
Rece s-a înţeles prea puţin faptul că KGB a folosit acţiunile sub acoperire pe 
scară mai largă decât CIA. Operațiunile sub acoperire au jucat un rol esenţial 
în crearea, după război, a blocului sovietic în Europa Centrală şi de Est. Când 
s-a întors la Berlin din exilul la Moscova, pe 30 aprilie 1945, liderul comunist 
est-german Walter Ulbricht i-a anunţat pe apropiații săi: „E necesar sa para 
democratic, dar trebuie să controlăm totul”. Deoarece trebuia menţinută o 
aparenţă democratică în toate statele noului bloc sovietic, folosirea deschisă 
a forţei pentru excluderea partidelor necomuniste de la putere trebuia evitată 
pe cât posibil. In schimb, serviciile de securitate controlate de comunişti, 
proaspăt înfiinţate după modelul MGB (care ulterior a devenit KGB) şi 
supravegheate de „consilieri” sovietici, au ajutat la punerea în aplicare a 
tranziţiei postbelice către aşa-numitele „democraţii populare”, în mare parte 
prin intimidare în culise. In cele din urmă, regimurile staliniste cu partid unic, 
epurate de orice disidenta vizibilă, au fost legitimate ca „democraţii populare" 
de către majorităţi comuniste uriaşe şi frauduloase, în alegeri regizate de 
serviciile de securitate.“ 

Una dintre caracteristicile operaţiunilor de spionaj staliniste de la începutul 
Războiului Rece, precum şi din cea mai mare parte a anilor 1930 a fost 
măsura în care au vizat duşmani imaginari, alături de adversarii reali. 
Vânătoarea de trotkisti dovediti sau, mai adesea, imaginari” de dinaintea 
războiului a fost replicată de operaţiunile de localizare şi eliminare împotriva 
unor conspiratori titoişti sau sionişti, mai mult imaginari. Stalin şi MGB au 
considerat ruptura de Moscova a Iugoslaviei lui Tito, in 1948, drept parte a 
unei ample conspirații imperialiste cu scopul de a submina blocul sovietic. 
Unele dintre acuzaţiile privind legăturile lui Tito cu serviciile secrete 
occidentale erau parte dintr-o încercare deliberată de a-l discredita. Altele au 
fost produsul pornirilor paranoice ale lui Stalin şi ale Centrului. În cele din 
urmă, cele două fire s-au împletit ireversibil. 

In prima perioadă a Războiului Rece, consilierii sovietici au ţinut bine în frâu 
serviciile de securitate ale blocului sovietic. Vânătoarea de vrăjitoare şi 
procesele regizate care au dus la epurarea partidelor comuniste de 
guvernământ de asa-zisii titoişti şi sionişti au fost orchestrate de la Moscova.^ 
Un presupus complice al ministrului ungar de interne László Rajk, din 
inexistentul complot titoist pentru care acesta a fost executat în 1949, a 
remarcat că, în timpul interogatoriului său, ofiţerii serviciului de securitate 
maghiar (AVO, ulterior AVH) ,schitau zâmbete mieroase si servile când le 
vorbeau rusii" si ,reactionau la cele mai nesárate glume ale ofiterilor [MGB] 
cu hohote de râs slugarnice si exagerate”. Procesul regizat în care au fost 
judecaţi Rajk şi şapte complici în 1949 la Budapesta a fost dedicat elaborării 
unei ample teorii a conspirației care făcea legătura dintre Tito şi manevrele 
subversive ale serviciilor de informaţii occidentale. În pledoaria de încheiere a 
procesului, procurorul a afirmat: 


Acest proces este de importanţă internaţională [...]. Nu numai Rajk şi asociaţii săi 
sunt aici, pe banca acuzaților, ci şi stăpânii lor străini, instigatorii imperialisti de la 
Belgrad şi Washington [...]. Complotul din Ungaria, planificat de Tito şi clica lui pentru 
a fi pus în acţiune de grupul de spioni al lui Rajk, nu poate fi înţeles în afara 
contextului planurilor internaţionale ale imperialiştilor americani. 


Cea mai vie amintire a unuia dintre consilierii MGB de la Budapesta, Valeri 
Krotov, a fost ultimul cuvânt al lui Rajk înainte de a fi executat: „Trăiască 
comunismul!"^ 

Conform instructiunilor lui Stalin, planurile pentru asasinarea lui Tito erau 
pregătite la fel de atent cum fuseseră pregătite, cu un deceniu înainte, si cele 
pentru asasinarea lui Troțki. Asasinul ales de MGB, agentul losif Romualdovici 
Grigulevici, jucase un rol esenţial în prima încercare nereusitá de asasinare a 
lui Troțki în Mexic, în mai 1940.5 În timpul celui de-al Doilea Război Mondial, 
organizase un grup de sabotori în America Latină, iar în 1951, prezentându-se 
drept costaricanul „Teodoro Castro”, a devenit chargé d'affaires pentru Costa 
Rica (mai târziu ambasador plenipotenţiar) la Roma. Intrucát Costa Rica nu 
avea misiune diplomatică la Belgrad, Grigulevici (cu numele de cod MAKS) a 
reusit sá ocupe functia de emisar nerezident al acestei tári in lugoslavia. MGB 
i-a raportat lui Stalin în februarie 1953: „În timp ce îşi îndeplinea îndatoririle 
diplomatice în a doua jumătate a anului 1952, [MAKS] a vizitat de două ori 
lugoslavia, unde a fost bine primit. A avut acces la anturajul apropiat 
personalului lui Tito si i s-a promis o audienţă personală la Tito”. In timpul 
unei întâlniri secrete cu ofiţerii MGB de la Viena, la începutul lui februarie 
1953, Grigulevici a discutat o serie de metode de asasinare fie la audienţă, fie 
la o recepţie diplomatică, care implicau utilizarea unui pistol cu amortizor, a 
otrăvii sau a unui gaz otrăvitor. Folosirea unui diplomat acreditat din America 
Centrală ca asasin era menită să ascundă cât mai eficient implicarea MGB. 
Sub pseudonimul „Teodoro Castro”, Grigulevici i-a scris soţiei sale mexicane o 
scrisoare de rămas-bun, care să fie făcută publică pentru a-i confirma 
acoperirea de costarican în cazul în care ar fi fost capturat sau ucis în timpul 
operaţiunii. Pe la miezul nopţii, pe 1 martie, Stalin a citit un raport privind 
desfăşurarea operaţiunii de „scoatere din circulaţie” a lui Tito. S-ar putea să fi 
fost ultimul document pe care l-a văzut înainte de a suferi un accident 
vascular cerebral fatal în zorii zilei de 2 martie.“ 

După moartea lui Stalin, pe 5 martie, planurile de asasinare a lui Tito au fost 
suspendate. În mai, Aleksandr Orlov, care fugise din URSS înaintea războiului, 
a început să publice memorii despre Stalin şi NKVD în revista Life, iar 
Grigulevici a fost retras în grabă la Moscova. Centrul s-a temut că Orlov, care 
ştia de misiunile de sabotaj ale lui Grigulevici de dinainte şi din timpul 
Războiului Civil Spaniol, ar fi putut să-i compromită acoperirea - dar acesta nu 
a făcut-o. Ministerul de Externe costarican şi corpul diplomatic de la Roma au 
fost complet nedumeriti, căci „Teodoro Castro" şi soţia sa s-au evaporat pur şi 
simplu. O notă din 1980 aflată în dosarul său de la KGB arată că serviciile de 
informaţii occidentale nu l-ar fi identificat niciodată pe diplomatul dispărut 
drept Grigulevici. Întors la Moscova sub numele său real, Grigulevici a 
terminat un doctorat şi a avut o carieră de succes ca expert la Academia de 
Ştiinţe şi scriitor pe teme legate de America Latină.” Mai multe cărţi scrise de 
el au fost traduse în limba engleză şi achiziţionate de biblioteci ale unor 
universităţi britanice şi americane. 

Operațiunile de spionaj au servit, în diferite moduri, atât pentru a stabiliza, 
cât şi pentru a destabiliza Războiul Rece. Evaluarea rolului jucat de 
operaţiunile de spionaj în prevenirea transformării Războiului Rece într-un 
război activ pe care unii o preziceau şi de care mulţi se temeau este 
imposibilă fără o minimă analiză contrafactuală, la care însă majoritatea 
cercetătorilor sunt reticenti să se înhame. Numai imaginându-ne, cel puţin în 
linii generale, cum ar fi arătat politica Estului şi Vestului fără informaţii sigure 
despre capacităţile militare (în special cele nucleare) ale adversarilor putem 


aprecia importanta rolului stabilizator pe care l-au jucat in realitate activitátile 
de culegere de informatii. Este relativ simplu sá ne imaginám care ar fi fost 
politica SUA în timpul Războiului Rece după sfârşitul anilor 1950, dacă ar fi 
avut doar puţine informaţii de încredere despre forţa de atac nucleară 
sovietică, deoarece la începutul şi la mijlocul anilor 1950 exact în această 
situaţie se aflau Statele Unite. Efectul destabilizator al acestei lipse de 
informaţii oferă o perspectivă valoroasă asupra importanţei informaţiilor de 
calitate mult mai bună de care au beneficiat ulterior SUA. 

Studiile despre Războiul Rece uită adesea adevărul dictonului lui 
Eisenhower potrivit căruia informaţiile despre „ceea ce nu aveau sovieticii” 
erau adesea la fel de importante ca informaţiile despre ce aveau. 
Necunoaşterea unui adversar temut duce invariabil la supraestimarea puterii 
acestuia. Deficitul de informaţii de încredere de la începutul anilor 1950 a dus 
la crearea periculosului mit american despre „decalajul bombardierelor”, 
urmat ulterior de „decalajul rachetelor” - iluzia că Uniunea Sovietică depăşea 
din ce în ce mai mult Statele Unite în privinţa producţiei de bombardiere şi de 
rachete balistice intercontinentale (ICBM). In 1955, estimările serviciului de 
informaţii al Forţelor Aeriene ale SUA arătau că, până la sfârşitul deceniului, 
forţele aeriene  intercontinentale sovietice ar depăşi capacitatea 
Comandamentului aerian strategic american, al cărui comandant, generalul 
Curtis LeMay, devenise atras, în mod periculos, de ideea unui atac preventiv 
care să împiedice Uniunea Sovietică să obţină superioritatea în domeniul 
nuclear. Faptul că fiecare superputere a reuşit, în perioada de mijloc a 
Războiului Rece, să monitorizeze forţa de atac nucleară a adversarului s-a 
bazat pe o revoluţie a metodelor imagistice de obţinere a informaţiilor 
(IMINT), începută cu un contract strict secret încheiat de CIA cu Lockheed în 
decembrie 1954, pentru producţia de aparate U-2, primele avioane de spionaj 
la mare altitudine din lume, echipate cu cele mai performante aparate 
fotografice din lume.” Introducerea U-2 în 1956, urmată după patru ani de 
lansarea primilor sateliți de spionaj, a generat informaţii care au convins 
administraţia Eisenhower că forţa de atac nucleară sovietică nu depăşea, de 
fapt, forţa Statelor Unite. Misiunile U-2, scria Eisenhower, „au furnizat dovada 
că ororile presupusului «decalaj al bombardierelor» si ale «decalajului 
rachetelor» nu erau nimic altceva decât creaţii imaginare iresponsabile”.» 
Fără îndoială, fără revoluţia IMINT, politica SUA faţă de Uniunea Sovietică ar fi 
continuat să fie bulversată şi de alte mituri destabilizatoare cu privire la 
dimensiunile capacităţii nucleare sovietice. Desfăşurarea Crizei rachetelor din 
Cuba din 1962 ar fi fost, de asemenea, destul de diferită. Dacă nu ar fi existat 
IMINT de la avioanele U-2 (imagini a căror interpretare se datora în mare 
măsură documentelor strict secrete furnizate de Oleg Penkovski, agent anglo- 
american care acţiona în interiorul GRU)***, Hruşciov şi-ar fi realizat aproape 
sigur ambiția de a menţine secretul construcţiei bazelor de rachete pana cand 
acestea ar fi fost complet operaţionale. Nu ar fi existat nici opţiunea de 
declarare a unei „carantine” (blocade) navale a SUA în jurul Cubei, în 
speranţa de a împiedica livrarea materialului necesar pentru a finaliza bazele. 
Lumea s-ar fi apropiat chiar şi mai mult de războiul termonuclear.* 


432 Toate evaluările „amenințării rachetelor sovietice din Cuba” difuzate zilnic (sau chiar 
mai des) în EXCOMM în timpul Crizei rachetelor purtau numele de cod IRONBARK - 
referire la documentele privind construcţia rampelor pentru rachete furnizate de 
Penkovski, care au fost folosite în interpretarea imaginilor provenite de la U-2. Facsimile 
ale unora dintre evaluări au fost publicate în McAuliffe (ed.), C/A Documents on the Cuban 
Missile Crisis 1962. (N.a.) 


Dar lumea s-a apropiat mai mult decât şi-a dat seama la vremea aceea. La 
Washington nu se ştia că submarinele de escortă care însoțeau navele de 
suprafaţă sovietice ce se apropiau de blocada navală americană din jurul 
Cubei erau înarmate cu torpile nucleare. Din cauza unor probleme de 
comunicare cu submarinele, comandanții lor aveau acceptul de a lansa 
proiectilele fără autorizaţia Moscovei. Când flota americană a început să 
detoneze încărcături de adâncime, în încercarea de a forţa submarinul 
sovietic B-59 de clasă Foxtrot să iasă la suprafaţă pentru identificare, 
căpitanul acestuia voia să lanseze o torpilă nucleară. Si aşa s-ar fi şi 
întâmplat, dacă la bord nu s-ar fi aflat şi comandantul flotilei, care a refuzat 
să autorizeze lansarea.» 

După Criza rachetelor din Cuba, informaţiile disponibile atât pentru Est, cât 
şi pentru Occident cu privire la amploarea şi desfăşurarea forţei de atac 
nucleare a adversarilor au devenit un element esenţial în menţinerea 
stabilităţii în timpul Războiului Rece. Potrivit lui Robert Gates, a cărui carieră 
de un sfert de secol la CIA şi Casa Albă a culminat cu desemnarea sa ca DCI 
între 1991 şi 1993: 


Marele avantaj şi succes al analiştilor de la CIA şi al comunităţii de informaţii a 
constat în descrierea cu o acuratețe uluitoare a capacităţii militare si a înzestrării 
reale a armatei sovietice, începând de la sfârşitul anilor 1960 şi până la prăbuşirea 
Uniunii Sovietice [...]. lar pe aceste cifre şi abilităţi se vor baza, cu încredere, puterea 
executivă (inclusiv Departamentul Apărării), Congresul şi aliaţii noştri, atât în 
negocierile privind controlul armamentelor, cât şi în activităţile de planificare 
militară. 


Fără aşa-numitele „mijloace tehnice naţionale” (NTM) bazate pe o 
combinaţie de IMINT şi SIGINT, verificarea controlului armamentelor si a 
acordurilor de limitare a armamentului din ultima parte a Războiului Rece ar fi 
fost imposibilă. Importanţa crucială a NTM a fost recunoscută în mod explicit 
prin tratatul START din 1989, care, pe lângă reducerea arsenalelor nucleare 
strategice cu aproximativ 30%, impunea atât Statelor Unite, cât şi Uniunii 
Sovietice „să nu interfereze cu mijloacele tehnice naţionale de verificare ale 
celeilalte părţi” şi „să nu utilizeze măsuri de disimulare care ar împiedica 
verificarea prin mijloace tehnice naţionale”. Condiţiile detaliate cu scopul de a 
asigura posibilitatea ca fiecare parte să monitorizeze nestingherită telemetria 
rachetelor celeilalte parti au fost incluse într-un protocol.: 

Cel mai eficient ofiţer KGB care a acţionat în Statele Unite în anii de la 
jumătatea Războiului Rece a fost Oleg Danilovici Kalughin, bursier Fulbright. 
Din primul grup de 18 bursieri Fulbright sovietici selectaţi să studieze în SUA 
în 1958, jumătate erau ofiţeri KGB sau GRU care activau sub acoperirea de 
studenţi; pe restul „se putea conta că vor coopera” cu aceştia. Patru dintre 
cei 18 bursieri au mers la Universitatea Columbia. Doi (inclusiv Kalughin) erau 
agenţi KGB, unul era agent GRU, iar al patrulea, Aleksandr lakovlev, viitor 
membru al Politburo în perioada lui Mihail Gorbaciov, a devenit cunoscut 
drept „naşul politicii de glasnost”. Probabil ca şi ceilalţi trei bursieri Fulbright 
de la Columbia, şi Kalughin a fost la început copleşit de experienţa vieţii la 
New York: 


^33 Cu toate acestea, în mare parte, serviciile de informaţii americane şi britanice nu au 
aflat despre programul sovietic de armament biologic. Vezi Herman, „Intelligence as 
Threats and Reassurance”. (W.a.) 


În primele săptămâni m-am plimbat neîncetat prin Manhattan, coplesit de puterea, 
frumuseţea şi agitația lui. Capitala sovietică - asemănătoare atunci mai mult cu un 
sat enorm decât cu un oraş de clasă mondială - nu avea nicio clădire mai înaltă decât 
turnul Universităţii de Stat din Moscova, care are 30 de etaje. Pentru nişte ochi atât 
de simpli ca ai mei, Empire State Building şi ceilalţi zgârie-nori din Manhattan păreau 
creaţii magnifice, din altă lume. 


Şi Kalughin a făcut impresie în New York. Un portret al lui publicat de The 
New York Times îl descria ca pe „un puşti cu o adevărată personalitate”. A 
fost primul (şi probabil singurul) ofiţer KGB care a făcut parte din consiliul 
studenţesc de la Universitatea Columbia. 

Anii petrecuţi de Oleg Kalughin la Columbia i-au asigurat o carieră 
remarcabilă în serviciile de informaţii externe sovietice. Din 1965 până în 
1970, sub acoperirea de ofiţer de presă al ambasadei, Kalughin a fost 
repartizat la biroul KGB din Washington ca şef al departamentului de 
informaţii politice şi director-adjunct al biroului. In septembrie 1965, Robert 
Lipka, funcţionar militar la NSA, în vârstă de 20 de ani, a făcut vâlvă la biroul 
KGB, venind la ambasada sovietică aflată pe Sixteenth Street, la câteva străzi 
de Casa Albă, şi anunțând ca la NSA se ocupă cu distrugerea documentelor 
secretizate. Recrutat de Kalughin ca agent cu numele de cod DAN, Lipka a 
fost probabil cel mai tânăr agent sovietic care avea acces la informaţii secrete 
americane, după Ted Hall, care, la 19 ani, îşi oferise serviciile la Los Alamos în 
1944. În următorii doi ani, până la încheierea contractului său la NSA, Lipka a 
furnizat, contra cost, documente strict secrete pe care ar fi trebuit să le 
distrugă. Acestea erau predate o dată la două săptămâni, fie în căsuțe postale 
clandestine, fie prin contacte în locuri publice, fie la întâlniri cu ofiţerul său de 
caz. Kalughin susţinea că petrecea „ore nesfârşite” în biroul său strâmt de la 
sediu trecând în revistă mulţimea de documente şi selectându-le pe cele mai 
importante pentru a le transmite telegrafic la Centru, înainte de a trimite 
restul într-o valiză diplomatică. 

La doar câteva luni după ce Lipka a părăsit NSA şi cariera sa de agent KGB 
s-a terminat, biroul de la Washington a recrutat un alt agent cu acces regulat 
la informaţii SIGINT de primă mână. Spre sfârşitul lui 1967, subofiterul John 
Anthony Walker, ofiţer de serviciu în Statul-Major al Comandantului Forţelor 
Americane de Submarine din Atlantic (COMSUBLANT), a intrat în ambasada 
sovietică şi a anunţat „Sunt ofiţer de marină. Aş vrea să fac nişte bani şi o să 
vă dau ceva original în schimb”. 

În ciuda gradului inferior, Walker avea acces la informaţii de nivel foarte 
înalt - printre care şi setările de bază ale cifrurilor navale americane. Mostrele 
de materiale pe care le-a adus la ambasadă au fost analizate cu îndoială de 
Kalughin şi de rezidentul de la Washington, Boris Aleksandrovici Solomatin. 
Potrivit lui Kalughin, „ochii lui Solomatin s-au mărit în timp ce răsfoia hârtiile 
de la Walker. «Le vreau!» a strigat el”. Ulterior, au căzut de acord că Walker 
era genul de spion care apare „o dată în viaţă”. Posibilitatea oferită 
criptanaliştilor sovietici de a decodifica cifrurile navale americane, credea 
Kalughin, a asigurat Uniunii Sovietice „un avantaj enorm în termeni de 
activităţi de spionaj”, permițându-i să monitorizeze mişcările flotei americane. 
În cursul celor 18 ani în care a lucrat pentru KGB, Walker şi-a format propriul 
cerc de spioni, recrutându-l pe fiul său, pe fratele mai mare şi pe prietenul 
sáu din marină, Jerry Whitworth. Pentru Kalughin, cea mai mare surpriză în 
cazurile lui Lipka şi Walker a fost să descopere „cât de incredibil de puţin 
stricte încă erau măsurile de securitate la unele dintre obiectivele strict 
secrete americane”. Faima obţinută în aceste două cazuri avea să-i aducă lui 


Solomatin Ordinul „Steagul roşu” si, ulterior, promovarea în funcţia de 
director-adjunct al serviciului de informaţii externe din KGB. Şi cariera lui 
Kalughin a avut de câştigat: în 1974, el a devenit cel mai tânăr general din 
serviciile de informaţii externe sovietice.” 

Cazurile Lipka şi Walker au evidenţiat şi schimbarea de motivaţie a agenţilor 
sovietici din America după începutul Războiului Rece. Inaintea şi în timpul 
celui de-al Doilea Război Mondial, cei mai valoroşi agenti aveau motivații 
ideologice. Însă Stalin şi succesorii săi şi-au pierdut rapid, după război, 
atractivitatea ideologică pentru radicalii americani. Nu mai exista o nouă 
generaţie de agenţi occidentali cum fuseseră Cei Cinci de la Cambridge sau 
spionii din programul nuclear, inspirată de credinţa în capacitatea Uniunii 
Sovietice de a crea o nouă civilizaţie. La fel ca Walker, majoritatea spionilor 
din Statele Unite din timpul Războiului Rece au vrut să „facă nişte bani”. Cel 
mai valoros recrut al KGB din interiorul CIA, Aldrich Ames, venit şi el din 
proprie iniţiativă, la fel ca Lipka şi Walker, a câştigat o sumă de bani record. 
Timp de nouă ani după ce a fost recrutat în aprilie 1985, KGB şi agenţia care 
i-a succedat acestuia în epoca postsovietică i-au plătit cel puţin 2,5 milioane 
de dolari (probabil mai mult decât oricărui alt agent din istoria rusă) şi i-au 
promis încă două milioane.» 

Harta realizată de subofiterul american si agentul KGB John Walker, descriind localizarea 
punctului de livrare a unuia dintre multele transporturi de documente strict secrete. 


Pe la mijlocul anilor 1970, KGB si CIA aveau imagini publice puternic 
contrastante. KGB a ramas imun la criticile interne. Statuia fondatorului sáu, 
Feliks Dzerjinski, aflatá in fata sediului din apropierea Pietei Rosii, era cea mai 
inaltá din Moscova si un punct de reper important. Ambitiosul presedinte al 
KGB luri Andropov şi-a sporit în mod constant influenţa politică după ce a fost 
ales în Politburo în 1973. La moartea lui Leonid Brejnev, în 1982, a devenit 
primul şef de serviciu de informaţii care a ajuns si lider sovietic. In acelaşi 
timp, ca urmare a Războiului din Vietnam şi a scandalului Watergate, CIA s-a 
confruntat cu critici publice fără precedent. Dezvăluirile senzaţionale din 
1975, „Anul Serviciilor de Informaţii”, privind „trucurile murdare” ale CIA - 


printre acestea numărându-se comploturi de asasinare a unor oameni de stat 
străini (în principal Fidel Castro) şi spionarea ilegală a cetăţenilor americani în 
timpul Operațiunii CHAOS - au provocat o repulsie publică pe scară largă. DCI 
William Colby a susţinut, probabil in mod corect, cá, în urma dezvăluirilor, 
„CIA a cunoscut cea mai atentă şi dură examinare publică la care a fost 
supusă vreodată o astfel de agenţie, nu numai în ţara noastră, ci şi oriunde în 
lume”. Senatorul Frank Church, preşedintele comisiei senatoriale speciale 
pentru investigarea abuzurilor, a declarat: „Se pare că Agenţia s-a comportat 
ca un elefant smintit, în criză”. Concluzia unui raport al Congresului arăta, 
ulterior, că CIA, „departe de a fi scăpată de sub control”, a fost „în totalitate 
receptivă la instrucţiunile preşedintelui şi ale consilierului prezidenţial pentru 
probleme de securitate naţională”. Totuşi, vina pentru jocurile murdare 
autorizate oficial a fost deviată de la Casa Albă spre Agenţie.» 

Pe lângă dezvăluiri corecte privind operaţiunile sub acoperire americane, în 
anii 1970 au apărut şi acuzaţii neîntemeiate privind intrigi ale CIA, care, prin 
simpla repetare, au devenit un fapt general acceptat şi încă apar în volume 
de istorie altminteri de încredere ale Războiului Rece. Astfel, este notorie 
relatarea despre preşedintele Nixon, care ar fi cerut CIA în 1970 să încerce să 
împiedice alegerea preşedintelui marxist chilian Salvador Allende şi să facă 
economia chiliană „să plângă”. Dar, după cum a demonstrat dr. Kristian 
Gustafson, afirmaţiile repetate că CIA a orchestrat înlăturarea (şi chiar 
moartea) lui Allende în 1973 şi ascensiunea succesorului său, generalul 
Augusto Pinochet, sunt eronate: 


[...] Junta militară chiliană era disperată să nu fie asociată cu SUA [...]. Un buletin 
de informaţii al CIA apărut după lovitură relata comentariul privat al lui Pinochet, 
potrivit căruia „el şi colegii săi, ca o chestiune de politică, nu dăduseră indicii SUA în 
privinţa hotărârii lor de a acţiona”. [...] Amorul propriu al armatei chiliene ar fi fost 
jignit de ideea că are nevoie de SUA pentru a executa lovitura de stat în locul 
acesteia. Cel mai bine şi mai simplu, din punctul de vedere al chilienilor, era să 
menţină CIA la curent prin informaţii ocazionale, dar, altfel, să-i excludă.« 


Deşi fără îndoială dezvăluirile „Anului serviciilor de informaţii” au scos a 
iveală abuzuri grave, ele au generat şi teorii ale conspirației extrem de 
vandabile - printre acestea se numără şi afirmaţia neîntemeiată, pe care 
majoritatea americanilor o credea şi KGB a făcut tot posibilul pentru a o 
încuraja, cá CIA fusese răspunzătoare pentru asasinarea lui John F. 
Kennedy ass Daca CIA ar fi fost implicată în uciderea propriului preşedinte, era 
normal să se ajungă la concluzia că Agenţia nu avea limite în acţiunile de 
subminare a regimurilor străine şi că ar asasina şi alţi oameni de stat care ar 
putea-o nemultumi. „Măsurile active" ale KGB (operaţiuni de influențare) au 
promovat cu succes convingerea că metodele folosite de CIA pentru a încerca 
să-l ucidă pe Castro şi să îi destabilizeze regimul erau folosite şi împotriva 
guvernelor „progresiste” din întreaga lume. În cadrul campaniei sovietice de 
intervenţie activă în Orientul Mijlociu din 1975 s-a realizat o listă cu 45 de 
oameni de stat, care, în ultimul deceniu, ar fi fost victime ale unor asasinate 

sau tentative de asasinare ale Agentiei. Indira Gandhi era unul dintre 
numerosii lideri ai Lumii a Treia preocupati de posibile comploturi ale CIA 
împotriva lor.? In noiembrie 1973, ea i-a spus lui Fidel Castro: „Ei [CIA] vor sá- 
mi facá si mie ceea ce i-au fácut lui Allende. Sunt si aici oameni care au 
legătură cu aceleaşi forte străine ce au acţionat si în Chile şi ar vrea să mă 
elimine”. Convingerea că Allende a fost ucis cu sânge rece şi că Agenţia îi 
rezervase şi ei aceeaşi soartă a devenit un fel de obsesie. Refuzând să creadă 
afirmaţiile americane, corecte, conform cărora Allende s-a împuşcat în timp 
ce palatul sáu era luat cu asalt, doamna Gandhi a declarat: „Când voi fi 
omorâtă, vor spune că mi-am aranjat singură moartea”.* În mod tragic, 
doamna Gandhi a acordat mai multă atenţie amenințării imaginare a unui 
complot de asasinat al CIA decât amenințării reale venite din partea propriei 
sale gărzi, care a ucis-o în 1984. 

Nicio relatare despre politica americană în Lumea a Treia în timpul 
Războiului Rece nu omite rolul CIA. Insă operaţiunile sub acoperire ale KGB 
trec aproape nementionate în majoritatea istoriilor, fie ale politicii externe 
sovietice, fie ale ţărilor în curs de dezvoltare. Rezultatul este o descriere 
curios de dezechilibrată a Războiului Rece în Lumea a Treia - echivalentul în 
lumea spionajului a sunetului unei singure mâini care aplaudá. Istoria 
admirabilă a Războiului Rece scrisă de John Lewis Gaddis, de exemplu, se 
referă la activităţile sub acoperire ale CIA în Chile, Cuba si Iran, dar nu face 
nicio referire la extinsele operaţiuni KGB din aceleaşi ţări.“ În realitate, cel 
puţin de la începutul anilor 1960, KGB a jucat un rol global mai activ decât 
CIA. Convingerea că Războiul Rece ar putea fi câştigat în Lumea a Treia a 
transformat agenda serviciilor secrete sovietice. În 1961, Aleksandr Şelepin, 
tânărul şi dinamicul preşedinte al KGB, a obţinut sprijinul lui Hruşciov pentru 
utilizarea mişcărilor de eliberare naţională şi a altor forţe antiimperialiste din 
Lumea a Treia într-o amplă strategie agresivă împotriva „adversarului 
principal” (Statele Unite). Deşi Hruşciov urma să-l înlocuiască în scurt timp 
pe Şelepin cu Vladimir Semiciastnii, mai obedient şi mai putin ambițios, 
strategia amplă a KGB a funcţionat. Viitorul director al serviciului de evaluare 
a informaţiilor, Nikolai Leonov, pe atunci un tânăr ofiţer de spionaj extern la 
Departamentul al doilea al Direcţiei Intái (America Latină), avea să-şi aducă 
aminte ulterior: „Bineînţeles, am fost ghidaţi în primul rând de ideea că 
destinul confruntării mondiale dintre Statele Unite şi Uniunea Sovietică, dintre 
capitalism şi socialism, şi-ar fi găsit o soluţie în Lumea a Treia. Aceasta a fost 
premisa de bazá".* După ce Hruşciov a fost nevoit să demisioneze în 1964, 
fiind urmat de Leonid Brejnev, Centrul a fost mai convins decât Kremlinul sau 
Ministerul de Externe că Războiul Rece ar putea fi câştigat în Lumea a Treia. 
Această convingere a fost imbratisata cu entuziasm de luri Andropov, din 
momentul în care i-a succedat lui Semiciastnii ca şef al KGB în 1967.” Pe de 
altă parte, Anatoli Dobrinin, multă vreme ambasador la Washington, îl descrie 
pe ministrul sovietic de externe Andrei Gromiko, care a condus diplomaţia 
sovietică o lungă perioadă, drept o persoană puţin interesată de Lumea a 
Treia. Potrivit lui Leonov, atât o mare parte din Ministerul de Externe, cât si 
Gromiko o ,dispretuiau fátis".* 

Desi Andropov avea grijă să nu pară cá îl calcă pe bátáturi pe Gromiko,” în 
majoritatea principalelor momente ale infiltrării sovietice în Lumea a Treia, de 
la alianţa cu primul „avanpost” comunist din emisfera vestică (pentru a cita 
numele de cod al kaghebiştilor pentru Cuba lui Castro) la începutul anilor 
1960 până la apărarea dezastruoasă a regimului comunist din Afganistan în 
anii 1980, KGB, susţinut de obicei de Secţia Internaţională a Comitetului 


Central al Partidul Comunist al Uniunii Sovietice (PCUS), a avut o influentá mai 
mare decát Ministerul de Externe. Castro prefera compania kaghebistilor si nu 
pe cea a diplomatilor sovietici, spunându-i primului rezident al KGB din 
Havana, Aleksandr Alekseev, cá întâlnirile lor erau o modalitate de „a ocoli 
Ministerul Afacerilor Externe şi orice regulă de protocol". În 1962, în mare 
măsură la insistența lui Castro, Alekseev l-a înlocuit pe nepopularul 
ambasador sovietic. Alţi lideri latino-americani importanţi, care, precum 
Castro, îi preferau pe ofiţerii KGB diplomaților sovietici au fost Salvador 
Allende în Chile, Juan Jose Torres în Bolivia, Omar Torrijos (a nu se confunda 
cu fiul său) în Panama şi Jose Figueres Ferrer în Costa Rica. Primul contact 
sovietic cu Juan si Isabel Perón, înainte de revenirea lor din exil în 1973, a fost 
realizat de KGB şi nu de un diplomat. Sprijinul KGB pentru sandinişti a început 
cu aproape două decenii înainte ca aceştia să preia puterea în Nicaragua în 
1979.” 

În Asia, Africa şi Orientul Mijlociu, ca si în America Latina, principalele 
initiative în politica sovietică din anii 1960 si 1970 au aparţinut mai frecvent 
KGB-ului decat Ministerului de Externe. India, cea mai mare democratie din 
lume, a fost descrisă de Oleg Kalughin drept „un model al infiltrárii KGB într- 
un guvern al Lumii a Treia”. Ca si in India, majoritatea operatiunilor KGB din 
Lumea a Treia au avut mai degraba succese trecatoare si nu o influenta 
durabilá. Totusi, lucrurile nu pareau sa arate asa in anii 1970. Vladimir 
Kriucikov, directorul Direcţiei Întâi (informaţii externe) în perioada 1974-1988, 
descria Mişcarea de Nealiniere (MNA) ca fiind „aliatul nostru firesc”. În 1979, 
MNA l-a ales în funcţia de preşedinte pe Fidel Castro, incontestabil un aliniat, 
ceea ce a determinat biroul KGB de la Havana să se plângă că „vanitatea lui 
F. Castro devine din ce în ce mai vizibilă”. Cu numai un deceniu înainte de 
destrămarea Uniunii Sovietice, conducerea KGB era nesăbuit de optimistă în 
ceea ce priveşte succesul operaţiunilor sale din Lumea a Treia. Andropov s-a 
lăudat unui ministru vietnamez în 1980: 


Uniunea Sovietică nu doar vorbeşte despre revoluţia mondială, ci o şi ajută de fapt 
[...]. De ce Statele Unite şi alte ţări occidentale au convenit asupra relaxării în anii 
1970 şi şi-au schimbat apoi politica? Deoarece imperialiştii şi-au dat seama că o 
detensionare internaţională ar funcţiona în avantajul sistemului socialist. În această 
perioadă au fost eliberate Angola, Mozambicul, Etiopia şi Afganistanul. 


Un deceniu mai târziu, toate cele patru state „eliberate” părăsiseră orbita 
sovietică. 

Aşa cum, cu o generaţie înainte, entuziasmul KGB pentru Castro contribuise 
la lansarea politicii sovietice în Lumea a Treia, dezastruoasa intervenţie 
militară din Afganistan, pentru care conducerea KGB a purtat o mare parte 
din responsabilitate, urma să-i pună capăt.” Acţiunile sub acoperire ale CIA, în 
special livrările de rachete Stinger pentru mujahedini, începând din vara lui 
1986, au grăbit probabil retragerea sovieticilor din Afganistan. În cursul lui 
1986, biroul CIA din Islamabad a coordonat livrări de peste 60 000 de tone de 
armament si alte bunuri pentru mujahedini, folosind peste 300 de rute de 
infiltrare si transporturi cu camioane si mágari. Seful biroului, Milt Bearden, se 
plângea cá Agenţia „avea nevoie de mai multi măgari decât părea pregătită 
lumea să lase să se inmulteasca”.” 

Operaţiunea americană sub acoperire împotriva regimului sandinist din 
Nicaragua, autorizată iniţial de preşedintele Ronald Reagan în decembrie 
1981, a avut cu mult mai puţin succes decât cea împotriva ruşilor din 
Afganistan. Sprijinul secret al CIA pentru campania absurdă de gherilă Contra 


impotriva sandinistilor a fost dezváluit de presa americaná si interzis de 
Congres. Robert Gates, pe atunci director-adjunct pentru analiza informatiilor 
al comunităţii de informaţii, l-a informat pe directorul Bill Casey, în decembrie 
1984, că ajutorul sub acoperire acordat mişcării Contras era contraproductiv 
şi că avea să „ducă la consolidarea regimului şi la apariţia unui stat comunist 
în Nicaragua”. Singura modalitate de a-i înlătura pe sandinişti ar fi fost 
sprijinul militar deschis pentru forţele Contra, combinat cu atacuri aeriene 
americane. Nici Casey, nici Reagan nu erau dispuşi să facă faţă acestui 
adevăr neplăcut. Încercarea de a eluda interdicţia Congresului a condus Casa 
Albă în comedia neagră a scandalului ,Iran-Contra" - o încercare ilegală de a 
directiona către forţele Contra venituri obţinute din vânzările secrete de 
armament către lran. Dezvăluirea scandalului în noiembrie 1986 a provocat 
cea mai gravă criză cu care s-a confruntat administraţia Reagan. 
Vicepreşedintele George Bush a dictat pentru jurnalul său o serie de fraze în 
staccato care rezumau starea de demoralizare de la Casa Albă: „Administraţia 
este haotică... politica externă este haotică... muşamalizare... Cine a ştiut ce, 
când?” O anchetă a Congresului a ajuns la concluzia că „responsabilitatea 
ultimă” în afacerea Iran-Contra îi revine lui Reagan: „Dacă preşedintele nu 
ştia ce fac consilierii săi pentru securitate naţională, ar fi trebuit să aibă 
habar”. 

Cea mai mare reuşită a activităților de spionaj ale blocului sovietic în 
Occident din timpul Războiului Rece a fost, probabil, în domeniul informațiilor 
stiintifice si tehnologice (S&T). S&T oferă dovezi suplimentare asupra 
asimetriei Războiului Rece purtat de serviciile secrete. Occidentul nu avea 
prea multe de învăţat din tehnologia sovietică. Uniunea Sovietică a avut 
enorm de învăţat de la Occident, cu precădere din industria de apărare 
americană.‘ Planurile primei bombe atomice americane, transmise Moscovei 
de agenti britanici si americani la sfârşitul celui de-al Doilea Război Mondial si 
folosite pentru construirea, în 1949, a primei bombe atomice sovietice, au fost 
probabil cel mai important secret ştiinţific obținut vreodată de un serviciu de 
informaţii. Dezvoltarea timpurie a radarului sovietic, a rachetelor şi 
motoarelor cu reacţie a depins în mare măsură de achiziţionarea sub 
acoperire de tehnologie occidentală. Fluxul enorm de informații S&T din 
Occident (în special din SUA) în timpul Războiului Rece contribuie la 
explicarea unuia dintre paradoxurile centrale ale unui stat sovietic descris 
cândva de cancelarul vest-german Helmut Schmidt drept „Volta Superioară 
cu rachete”,* o superputere militară care înregistra o mortalitate infantilă si 
alti indici ai privatiunilor sociale echivalenți cu cei din Lumea a Treia. Faptul 
că diferența dintre sistemele de armament sovietice si cele occidentale era 
mult mai mică decât diferențele din orice alte zone ale producției industriale 
nu se datora doar importanței acordate acestora în sistemul sovietic, ci si 
succesului în obținerea de informații S&T. Majoritatea serviciilor de informații 
sovietice din timpul Războiului Rece s-au infiltrat mult mai uşor ín industria 
americană a apărării decât guvernul federal american.” 

În 1975, Direcția T din FCD, care coordona operațiunile S&T ale KGB, avea 
77 de agenti si 42 de „contacte confidentiale" care acționau împotriva unor 
obiective americane din interiorul si din afara Statelor Unite. Si SIGINT a fost o 
sursă importantă de informații. Stațiile SIGINT de la birourile KGB din 
Washington, New York si San Francisco au reuşit să intercepteze comunicările 

prin telefon si fax ale Laboratorului national Brookhaven, precum si ale unor 
companii importante din SUA. Pentru serviciile S&T, Statele Unite au fost o 
ţintă mai importantă - si mai prolifică - decât tot restul lumii la un loc.” În 
1980, 61,5% dintre informaţiile S&T primite de Comisia complexului militar- 
industrial sovietic (VPK), responsabilă în principal pentru repartizarea 
sarcinilor în domeniul militar, au provenit din surse americane (unele din 
afara SUA), 10,5% din Republica Federală Germania, 8% din Franţa, 7,5% din 
Marea Britanie şi 3% din Japonia. În 1980, VPK a dat instrucţiuni pentru 3 617 
de „operaţiuni de achiziţie”, dintre care 1 085 au fost finalizate într-un an, 
aducând, se pare, beneficii pentru 3 396 de proiecte sovietice de cercetare şi 
dezvoltare. Direcţia T era agenţia principală de culegere de informaţii a VPK.” 
În anii 1980, au avut loc tot mai multe încercări de utilizare a informaţiilor 
S&T în economia civilă sovietică. Kriucikov a declarat în cadrul unei reuniuni a 
personalului FCD în 1984 că, „în ultimii doi ani, cantitatea de materiale şi 
mostre predate ramurilor civile ale industriei a crescut din nou cu jumătate”, 
fiind utilizate „cu efecte economice reale”, în special în producţia de energie 
şi alimente.» Kriucikov nu a menţionat totuşi că, din cauza managementului 
sclerozat al industriei sovietice, exploatarea S&T în economia civilă era mult 
mai dificilă decât în domeniul producţiei militare. Pe de altă parte, forţele 
armate sovietice au devenit dependente de S&T. Conform unui raport KGB din 
1979, peste jumătate din proiectele de dezvoltare ale industriei sovietice de 
apărare s-au bazat pe informaţii S&T din Occident. Pentagonul a estimat la 
începutul anilor 1980 că probabil 70% dintre toate sistemele curente de arme 
ale statelor Pactului de la Varşovia s-au bazat, în măsuri diferite, pe 
tehnologia militară occidentală - în principal americana. Ambele parti 
implicate în Războiul Rece - statele semnatare ale Pactului de la Varşovia, ca 
şi NATO - depindeau de know-how-ul american. Serviciile secrete sunt 
esenţiale pentru a înţelege atât istoria militară, cât şi pe cea politică a 
Războiului Rece. 

In ceea ce priveşte culegerea de informaţii politice, blocul sovietic a avut un 
avantaj inerent faţă de Occident. Sistemele politice autoritare şi atinse de 
secretomanie ale statelor cu partid unic sunt, prin însăşi natura lor, ţinte mai 
dificile decât cele ale democratiilor. In acelaşi timp însă, blocul sovietic a avut 
şi un dezavantaj inerent în evaluarea informaţiilor. În toate statele cu partid 
unic, analiza informaţiilor politice (spre deosebire de majoritatea informaţiilor 
S&T) este implicit denaturată de cerinţele insistente ale corectitudinii politice. 
Astfel, aceasta acţionează ca un mecanism de întărire, şi nu de corectare a 
concepţiilor greşite ale regimurilor despre restul lumii. In general, autocratilor 
li se spune ceea ce vor să audă. Un director al SIS britanic şi-a definit rolul 
principal ca fiind, dimpotrivă, „de a-i spune prim-ministrului ceea ce prim- 
ministrul nu vrea să ştie”. Desigur, uneori, agenţiile de informaţii occidentale 
nu s-au conformat acestei misiuni márete. Deşi politizarea serviciilor de 
informaţii corupe uneori evaluarea informaţiilor chiar şi în cadrul sistemelor 
democratice, aceasta este integrată în structura tuturor regimurilor 
autoritare. 

Statutul umil al analizei informative în Uniunea Sovietică este reflectat în 
numărul redus de referiri la aceasta din Lexiconul KGB, rămas multă vreme 
document clasificat. Rapoartele informative sovietice din perioada lui Stalin 

şi câţiva ani după încheierea acesteia constau de obicei doar din compilaţii 
selective ale informaţiilor relevante pe anumite teme, cu puţine încercări de 
interpretare, de teamă că aceasta ar putea contrazice punctele de vedere ale 
conducerii politice. Deşi analiza informaţiilor s-a îmbunătăţit în perioada lui 
Andropov, a rămas cu mult sub standardele occidentale. Nikolai Leonov, care 
a fost nemulţumit să fie numit în 1971 în funcţia de director-adjunct al 
departamentului de evaluare al FCD, Serviciul 1, a estimat că acesta avea 
doar 10% din importanţa Direcţiei de Informaţii a CIA (analiză). lar prestigiul 
era redus în consecinţă. Transferul dintr-o secţie operaţională în acest 
serviciu, aşa cum i s-a întâmplat lui Leonov, era „echivalentul transferului de 
la un regiment de gardă din capitală la o biată garnizoană de provincie”. 
Vadim Kirpicenko, mai târziu prim-adjunct al directorului FCD, îşi aminteşte că 
rapoartele informative pesimiste erau ascunse de Brejnev pe motiv că l-ar 
„Supăra pe Leonid llici".* Conform lui Leonov, „în etapele de filtrare [...] exista 
preocuparea ca informaţiile alarmante şi critice să nu ajungă în atenţia şefilor. 
[Aceste informaţii] erau furnizate într-o formă atenuată, temperată, iar toate 
asperităţile erau îndepărtate în prealabil”. 

Atunci când politica sovietică suferea eşecuri care nu puteau fi ascunse, 
analiştii ştiau că erau pe teren sigur dacă dădeau vina pe intrigile 
imperialiste, în special pe cele americane, şi nu pe neajunsurile sistemului 
sovietic. După cum a recunoscut un ofiţer FCD la sfârşitul Războiului Rece: 
„Pentru a-i mulţumi pe şefii nostri, am trimis informaţii falsificate şi 
părtinitoare, acţionând pe principiul «Dă toată vina pe americani şi totul va fi 
bine»,." În timpul regimului Andropov, la Centru puteau fi exprimate opinii 
mult mai sincere despre problemele din Lumea a Treia - de exemplu, despre 
perspectivele sovietice în Egipt după moartea lui Nasser sau despre 
ameninţarea prăbuşirii economice în Chile sub Allende - decât erau 
comunicate conducerii politice. Insă din momentul în care conducerea KGB 
adopta o poziţie, disidentii din FCD nu mai ieşeau în evidenţă. 

Efectele dăunătoare ale corectitudinii politice sovietice au fost agravate de 
predispoziția recurentă a KGB spre teoria conspirației, care devenea tendinţă 
paranoică în perioade de criză. Privind în urmă la perioada Războiului Rece, 
Sir Percy Cradock, fost preşedinte al Comitetului mixt britanic de informaţii şi 
consilier pentru politică externă al lui Margaret Thatcher, a avut dreptate să 
identifice drept „principală sursă de slăbiciune” a sistemului de spionaj 
sovietic „încercarea de a interpreta forţat o excelentă sursă de informaţii din 
Occidentul complex prin cadrul mult prea simplificat al ostilitátii şi teoriei 
conspirației”. Atât la începutul anilor 1960, cât si la începutul anilor 1980, 
KGB a raportat membrilor Politburo - cu o inexactitate teribilă - că Statele 
Unite planificau un atac nuclear împotriva Uniunii Sovietice. 

În cea mai mare parte a Războiului Rece, una dintre principalele slăbiciuni a 
analiştilor occidentali din domeniul inte//igence a fost eşecul lor de a înţelege 
în ce măsură corectitudinea politică şi teoria conspirației afectau modul cum 
sovieticii evaluau informaţiile - o slăbiciune care provenea, de fapt, din lipsa 
unei perspective pe termen lung asupra utilizării eronate a informaţiilor în 
sistemele autocrate. Dacă la începutul anilor 1980, analiştii occidentali ar fi 
avut cunoştinţă de evaluările KGB şi GRU făcute cu 20 de ani mai devreme, 
fără îndoială că ar fi înţeles mai repede amploarea temerilor sovietice faţă de 
administraţia Reagan. Pe 29 iunie 1960, Şelepin, preşedintele KGB, i-a 
transmis personal lui Hruşciov o evaluare alarmistă asupra politicii americane, 
posibil rezultată din relatări despre limbajul necontrolat al generalului Curtis 
LeMay, şeful Comandamentului Aerian Strategic: 


În CIA se stie că membrii conducerii Pentagonului sunt convinşi de necesitatea de a 
iniţia un război cu Uniunea Sovietică „cât mai curând posibil” [...]. În momentul de 
faţă, cu efectivele sale de bombardiere, SUA au capacitatea de a distruge bazele 
sovietice de rachete şi alte obiective militare. Dar în viitorul foarte apropiat, forţele 
defensive ale Uniunii Sovietice vor fi sporite [...] şi oportunitatea va dispărea. 


Hruşciov a luat in serios informaţia. În mai putin de două săptămâni, el a 
avertizat public Pentagonul „să nu uite că, aşa cum au arătat cele mai 
recente teste, avem rachete capabile să aterizeze într-o zoná-tintá stabilită la 
13 000 de kilometri distanţă”. În martie 1962, GRU a dat două rapoarte 
periculos de eronate, care au venit în sprijinul avertismentului anterior al 
KGB, potrivit căruia Pentagonul planifica un atac nuclear. GRU susţinea că, în 
luna iunie a anului anterior, Statele Unite luaseră decizia de a lansa un atac- 
surpriză asupra Uniunii Sovietice în septembrie 1961, dar fuseseră 
descurajate în ultimul moment de testele nucleare sovietice, care demonstrau 
că arsenalul nuclear al URSS era mult mai puternic decât credea Pentagonul.» 

Serviciile de informaţii sovietice erau într-o dispoziţie la fel de alarmistă şi la 
începutul administraţiei Reagan. Într-un discurs secret susţinut la o conferinţă 
de importanţă majoră a KGB în mai 1981, Leonid Brejnev, vizibil bolnav, a 
denunţat politica lui Reagan ca fiind o ameninţare gravă la adresa păcii 
mondiale. El a fost urmat de luri Andropov, care i-a succedat în funcţia de 
secretar general după un an şi jumătate. Spre uimirea majorităţii publicului, 
preşedintele KGB a anunţat că, prin decizia Politburo, KGB şi GRU urmau să 
colaboreze pentru prima dată într-o misiune de spionaj la nivel mondial, 
desfăşurată sub numele de cod RYAN - un nou acronim pentru Raketno- 
ladernoie Napadenie („atac cu rachete nucleare”). Operațiunea RYAN urma să 
obţină informaţii secrete despre planurile - a căror existenţă o bănuia URSS, 
dar care nu existau în realitate - administraţiei Reagan şi ale aliaţilor săi din 
NATO de a lansa un atac preventiv împotriva Uniunii Sovietice.” Andropov a 
informat birourile din străinătate că, „de la sfârşitul celui de-al Doilea Război 
Mondial, situaţia internaţională nu a mai fost niciodată atât de explozivă ca 
acum”. Când i-a succedat în funcţie lui Brejnev, în noiembrie 1982, Andropov 
a păstrat controlul deplin asupra KGB; vizitatorii sai cei mai frecvenți au fost 
înalţi ofiţeri KGB.» De-a lungul mandatului sáu de secretar general, RYAN a 
rămas prioritatea serviciilor de informaţii externe sovietice. Timp de mai mulţi 
ani, Moscova a cedat la ceea ce ambasadorul său la Washington, Anatoli 
Dobrinin, a numit o „interpretare paranoica” a politicii lui Reagan.” 

Operațiunile de informaţii ale restului blocului sovietic au fost distorsionate 
de necesitatea de a colabora cu Operaţiunea RYAN. Markus Wolf, capabilul 
director est-german al HVA (Hauptverwaltung Aufklärung - Direcţia Principală 
pentru Informaţii), a observat că ofiţerii de legătură KGB erau ,obsedati" de 
RYAN şi de ameninţarea unui atac preventiv din partea NATO: 


HVA a primit ordin să descopere orice plan occidental pentru un astfel de atac- 
surpriză şi în acest scop am înfiinţat un stat-major special şi un centru de criză, 
precum şi centre de comandă de criză [...]. La fel ca majoritatea oamenilor care 
lucrează în domeniul informaţiilor, am considerat aceste exerciţii o mare pierdere de 
timp, dar ordinele nu puteau fi comentate mai mult decât orice alt ordin venit de 
sus. 


Ca şi Wolf, cele mai multe birouri KGB din capitalele occidentale erau mai 
puţin alarmiste decât Andropov şi Centrul. Când Oleg Gordievski, recrutat ca 
agent SIS în cadrul KGB în 1974, s-a alăturat biroului din Londra în iunie 1982, 
a constatat că toţi colegii săi de la Linia PR (informaţiile politice) erau sceptici 


in legáturá cu Operatiunea RYAN. Cu toate acestea, nimeni nu era dispus sá-si 
riste cariera contestánd evaluárile Centrului. Birourile din stráinátate au 
primit, de fapt, ordin sá caute informatii alarmante. Centrul a fost, ín 
consecinţă, alarmat de informaţiile furnizate si a mai cerut si altele.” 
Rezidentul de la Washington, luri Androsov, un protejat de-al lui Kriucikov, se 
dădea peste cap să le furnizeze.* 

Centrul a considerat anunţul făcut în martie 1983 privind programul „Star 
Wars” drept parte a pregătirii psihologice a poporului american pentru un 
război nuclear. Pe 28 septembrie 1983, Andropov, bolnav într-un stadiu 
terminal, a denunțat politica americană într-un limbaj apocaliptic 
nemaiintalnit de la Războiul Rece. „O psihoză militară scandaloasă”, a 
declarat el, „stăpâneşte Statele Unite”. „Administraţia Reagan merge atât de 
departe în ambițiile sale imperiale, încât încep să mă îndoiesc ca 
Washingtonul dispune de elemente care să îl împiedice să treacă pragul la 
care ar trebui să se oprească orice persoană sănătoasă la minte”. Starea de 
alarmă care cuprinsese Centrul a atins punctul culminant în timpul aplicaţiei 
NATO „Able Archer 83”, care s-a desfăşurat în noiembrie 1983 şi a inclus 
exersarea procedurilor de lansare a rachetelor pentru un atac nuclear 
simulat, coordonat la nivel DEFCON 1. O perioadă, atât Kremlinul, cât şi 
conducerea KGB au fost bântuite de teama că aplicaţia militară ar putea fi o 
acoperire pentru un atac nuclear real. Unii ofiţeri KGB stationati în Occident 
erau mai preocupaţi de starea de alarmă din cadrul Centrului decât de 
ameninţarea unui atac-surpriză din Occident.” 

Primele informaţii de încredere despre RYAN care au ajuns în Occident au 
venit de la Oleg Gordievski, după detaşarea acestuia la biroul KGB de la 
Londra, în iunie 1982. Gordievski a fost în măsură să furnizeze nu numai 
informaţii verbale, ci şi directive RYAN de la Centru, pe care le sustrăgea cu 
regularitate din sediu.* Deşi ofiţerul britanic de caz al lui Gordievski, John 
Scarlett - care a devenit ulterior director al SIS -, a fost iniţial „uimit şi nu-i 
venea să creadă” informaţiile care i-au fost oferite,» acestea au fost rapid 
acceptate ca având o importanţă vitală de către prim-ministrul Margaret 
Thatcher şi secretarul său de externe, Sir Geoffrey Howe, precum şi de 
comunitatea britanică de informaţii. Cu toate acestea, când informaţiile au 
fost transmise la Washington, a apărut în scurt timp o divergență majoră de 
opinii. In tabăra britanică, în timpul aplicaţiei Able Archer, „Gordievski ne-a 
convins fără urmă de îndoială de teama extraordinară, dar autentică, a Rusiei 
de un atac nuclear real”, dupa cum scria ulterior Howe.” Majoritatea 
analiştilor CIA nu au fost de acord - probabil din cauza dificultății lor de a 
acorda credit rolului teoriei conspirației în analiza sovietică a informaţiilor. 
Câteva luni mai târziu, o Evaluare informativă naţională specială (SNIE) 
concluziona: „Credem cu tărie că acţiunile sovietice nu sunt inspirate de un 
pericol real de conflict sau confruntare iminentă cu Statele Unite, iar liderii 
sovietici nu percep un astfel de pericol”. Analiza ulterioară a informaţiilor de 
la Gordievski şi din alte surse a dus la revizuirea drastică a acestei concluzii. 
Robert Gates scrie în memoriile sale: 


437 în urma avertismentelor lui Gordievski, Harry Burke, de la statul-major de evaluare a 
informaţiilor al JIC, a găsit dovezi în rapoartele informative tehnice despre o stare de 
alertă militară sovietică. După cum şi-a reamintit ulterior şeful său, Michael Herman, 
Burke a avut iniţial „mult de muncă pentru a-şi impune concluziile în faţa scepticismului 
membrilor JIC”. Vezi Fithian, „Profiles in Intelligence: Interview with Michael Herman”. 
(N.a.) 


Informaţiile apărute după destrămarea Uniunii Sovietice, referitoare la starea de 
spirit neobişnuită şi deosebit de părtinitoare a conducătorilor sovietici în perioada 
aceea, mă fac să cred că este foarte posibil - ţinând cont de celelalte evenimente din 
1983 - ca ei să fi crezut cu-adevărat că un atac NATO era cel puţin posibil [...]. 
Serviciile americane de informaţii nu au reuşit să înţeleagă adevărata amploare a 
îngrijorării lor. O reexaminare a întregului episod de către Comitetul consultativ 
prezidenţial pentru informaţii externe [PFIAB] din 1990 a ajuns la concluzia că 
presupunerea comunităţii serviciilor de informaţii că sovieticii urmăreau doar un efect 
politic a fost eronată. 


Raportul PFIAB din 1990, în mare parte clasificat până în 2015, 
concluzionează că: 


există, într-adevăr, o convingere autentică printre membrii-cheie ai conducerii 
sovietice cá SUA s-au angajat într-un program de dobândire a unei superioritati 
militare decisive care ar putea determina un atac nuclear neaşteptat asupra URSS 
[...]. Deşi exerciţiile Able Archer din trecut au fost monitorizate de serviciile secrete 
sovietice, reacţia forţelor armate şi a serviciilor de informaţii ale Pactului de la 
Varşovia fata de exerciţiul din 1983 a fost fără precedent. 


Deşi importanţa rapoartelor furnizate de un unic agent era de obicei tactică, 
în cazul lui Penkovski si Gordievski a avut o importanţă strategică majoră. 
Directivele KGB în timpul Operațiunii RYAN obţinute de SIS de la Gordievski 
subliniau, pe lângă temerile Centrului de un atac-surpriză nuclear american, 
lipsa de cunoştinţe, uneori tristă, despre societatea occidentală. Nestiind că 
donatorii de sânge britanici nu sunt plătiţi, Centrul a instruit în 1983 biroul de 
la Londra să monitorizeze preţul plătit acestora, având convingerea că orice 
creştere a sumelor ar putea indica pregătirea pentru război. Centrul bănuia şi 
că liderii Bisericii şi directorii băncilor importante ar fi putut fi informaţi în 
secret despre planurile pentru un atac nuclear preventiv şi a cerut biroului de 
la Londra să investigheze.: 

Nu există dovezi mai bune despre amploarea „noii gândiri” a lui Mihail 
Gorbaciov în politica externă după ce a devenit secretar general în martie 
1985 decât nemulţumirea sa faţă de părtinirea din rapoartele politice ale 
KGB. În decembrie 1985, Viktor Cebrikov, preşedinte al KGB din 1982, a 
convocat o şedinţă a conducerii instituţiei pentru a discuta un memoriu în 
termeni duri al lui Gorbaciov cu privire la „inadmisibilitatea denaturării stării 
de fapt reale în mesaje şi rapoarte informative trimise Comitetului Central al 
PCUS şi altor organe de conducere” - un rechizitoriu incriminator al 
corectitudinii politice anterioare. Participanţii au căzut de acord, în mod 
obedient, asupra necesităţii de a evita raportarea servilă şi au declarat că 
este datoria tuturor cekştilor, atât din tara, cât si din străinătate să 
îndeplinească „cerința leninistá că avem nevoie doar de întregul adevăr”.:* 
Potrivit lui Leonid Şebarşin, care i-a succedat lui Kriucikov în funcţia de şef al 
departamentului de informaţii externe în 1988, FCD „nu mai era nevoit să-şi 
prezinte punctul de vedere într-o lumină fals pozitivă”: - deşi este greu de 
crezut că toţi ofiţerii săi au renunţat brusc la obiceiurile avute o viaţă 
întreagă. 

De-a lungul Războiului Rece au existat elemente majore şi ale simetriei, şi 
ale asimetriei în priorităţile serviciilor de informaţii ale Estului şi Vestului. În 


438 Deşi Operaţiunea RYAN a încetat să mai fie prioritatea activităţilor sovietice de 
informaţii externe după venirea la putere a lui Gorbaciov, până în noiembrie 1991 au 
continuat să apară bilunar rapoarte detaliate privind indicii referitoare la pregătirile NATO 
şi SUA pentru un atac nuclear preventiv. Vezi infra, pp. 834-835. (Nal 


jargonul KGB, Statele Unite erau numite „adversarul principal" (g/avnii 
protivnik) - aşa cum CIA considera că principalul său adversar era Uniunea 
Sovietică. Cu toate acestea, spre deosebire de agenţiile de informaţii 
occidentale, KGB nu avea doar unul, ci doi „adversari principali”. Al doilea a 
fost ceea ce KGB numea „sabotajul ideologic” - orice ameninţa să submineze 
autoritatea statelor cu partid unic comunist din blocul sovietic şi din afara 
acestuia. 

Asimetria dintre priorităţile comunităţilor de informaţii din Est şi Vest 
reflecta rolurile lor radical diferite în statele pe care le serveau. CEKA, fondată 
la şase săptămâni după Revoluţia Bolşevică, şi succesorii acesteia au avut un 
rol esenţial pentru funcţionarea sistemului sovietic, într-o relaţie care n-a 
existat niciodată între comunităţile de informaţii şi guvernele occidentale. 
Rolul lor fundamental în statul cu partid unic a fost acela de a monitoriza şi 
reprima disidenta în toate formele sale, fie prin violenţă, fie prin sisteme mai 
sofisticate de control social ce implicau reţele de supraveghere uriaşe. În 
Republica Democrată Germană, numărul informatorilor era de şapte ori mai 
mare decât în Germania nazistă. KGB şi aliaţii săi din serviciile de informaţii 
au jucat un rol central în înăbuşirea Revoluţiei ungare din 1956, zdrobirea 
Primăverii de la Praga în 1968, invazia Afganistanului în 1979 şi presiunea 
exercitată asupra regimului comunist polonez de a reprima mişcarea 
democratică Solidaritatea în 1981. Pentru infiltrarea mişcărilor disidente din 
blocul sovietic au fost folosiţi mai mulţi agenţi „ilegali” (agenţi sub acoperire 
care acționau sub identitatea unor cetăţeni străini) decât au fost trimişi 
vreodată împotriva Statelor Unite sau a altor obiective occidentale în timpul 
Războiului Rece.: 

Războiul împotriva disidentilor a reprezentat o parte importantă a 
operaţiunilor KGB atât în străinătate, cât şi în interior. În realitate, unele 
dintre cele mai importante operaţiuni din străinătate au fost elaborate în 
comun de către ofiţerii de rang înalt din Direcţiile Întâi şi a Cincea, 
responsabile cu informaţiile externe, respectiv cu combaterea subversiunii 
ideologice. La începutul lui 1977, de exemplu, erau în desfăşurare sau pe 
punctul de a fi declanşate, atât în străinătate, cât şi în Uniunea Sovietică, nu 
mai puţin de 22 de „măsuri active” menite să-i discrediteze şi să-i 
demoralizeze pe disidentul Andrei Saharov („duşmanul public numărul unu", 
după cum l-a descris Andropov) si pe soţia sa, Elena Bonner. Încercările de a-i 
discredita pe toti disidentii cunoscuţi care reuşiseră să ajungă în Occident 
reprezentau o prioritate pentru KGB - indiferent dacă profesia disidentului 
avea sau nu ceva de-a face cu politica, în termeni occidentali. Deşi planurile 
de a-i mutila pe Rudolf Nureiev, Natalia Makarova şi pe alţi balerini sovietici 
după plecarea lor în Occident par să nu fi fost puse niciodată în practică, au 
fost făcute mari eforturi pentru a le distruge reputaţia. La campionatul 
mondial de şah din Filipine din 1978, când disidentul Viktor Korcinoi (numit de 
către mass-media sovietică drept „adversarul” sau „challengerul”) a comis 
păcatul de neiertat de a concura pentru titlu cu „ortodoxul” Anatoli Karpov, 
KGB a trimis 18 ofiţeri de operaţiuni pentru a încerca să asigure victoria lui 
Karpov. Este posibil, dar nu se poate demonstra, să fi avut un efect. Korcinoi 
s-a înfuriat teribil când Vladimir Zukar, un „parapsiholog” sovietic, s-a aşezat 
în apropierea primului rând din public, „cu ochii precum cărbunii încinşi”, 
potrivit corespondentului de la New York Times. Karpov a câştigat, în cele din 
urmă, cu 6-5.:» 

Doar în momentul în care vastul aparat de control social sovietic a început 
să fie dezmembrat, în mandatul lui Mihail Gorbaciov, a devenit clară, 


retrospectiv, întreaga importanţă a KGB pentru supraviețuirea URSS. 
Manifestul liderilor din garda veche ai loviturii de stat din august 1991, al 
cărei organizator principal a fost preşedintele KGB, Vladimir Kriucikov, a 
recunoscut implicit că relaxarea campaniei împotriva subversiunii ideologice a 
slăbit fundamentele statului cu partid unic: „Autoritatea la toate nivelurile a 
pierdut încrederea populaţiei [...]. Este sáditá ridiculizarea rău-intenţionată a 
tuturor instituţiilor statului. De fapt, tara a devenit imposibil de guvernat".:: 
Conspiratorii nu au reuşit să înţeleagă că era prea târziu să dea timpul înapoi. 
„Dacă lovitura de stat ar fi avut loc cu un an şi jumătate sau doi ani mai 
devreme”, a scris ulterior Gorbaciov, „ar fi avut, probabil, succes. Dar 
societatea era deja complet schimbată acum.” Esentialá pentru schimbarea 
stării de spirit era diminuarea respectului pentru puterea de intimidare a KGB, 
care reuşise până atunci să înăbuşe în faşă orice demonstraţie la Moscova. 
Cel mai frapant simbol al esecului loviturii de stat din august a fost doborârea 
statuii uriaşe a fondatorului CEKA, Feliks Dzerjinski, de pe piedestalul din 
centrul pieţei aflate în faţa sediului KGB. O mulţime numeroasă, care cu 
câţiva ani mai devreme nu ar fi îndrăznit să se adune, a înconjurat Lubianka şi 
a încurajat cu urale entuziaste momentul când „Feliks de Fier” a fost dat jos, 
legănându-se, atârnat de o macara enormă pusă la dispoziţie de primăria din 
Moscova.» 

La vremea aceea, viteza cu care s-a prăbuşit sistemul sovietic i-a luat prin 
surprindere pe aproape toți observatorii (inclusiv comunitățile de informații 
occidentale). Totuşi, ceea ce pare acum să fi fost cel mai uimitor nu este 
prăbuşirea subită a regimului comunist la sfârşitul lui 1991, ci supraviețuirea 
acestuia timp de aproape 75 de ani. Fără sistemul enorm de supraveghere si 
control social al KGB, experiența sovietică ar fi fost semnificativ mai scurtă. 
Astfel, în mod evident, realizarea cea mai durabilă a KGB a fost sprijinirea 
celui mai longeviv stat cu partid unic din secolul XX. Prin amânarea 
destrămării Uniunii Sovietice, KGB a prelungit si Războiul Rece. 

„ [EROAREA SFÂNTĂ”: DE LA RĂZBOIUL RECE LA 11 
SEPTEMBRIE 2001 


D.. nu Si-au dat seama, la sfársitul Rázboiului Rece agentiile occidentale 


de informaţii sufereau de o lipsă serioasă de specialisti în teologie. În timpul 
celui de-al Doilea Război Mondial şi al Războiului Rece, erau versate în 
ideologiile nazistă şi comunistă. Insă în secolul XX, din ce în ce mai 
secularizat, Occidentului îi era mult mai dificil să înţeleagă atracţia 
fundamentalismului islamic. Faptul că puterea politică a extremismului 
religios nu a fost înţeleasă a fost demonstrat vizibil în timpul crizei din Iran, 
care a dus, la începutul lui 1979, la căderea sahului prooccidental şi la venirea 


la putere a ayatolahului siit Ruhollah Khomeini, în vârstă de 78 de ani, care 
trăise în exil în ultimii 14 ani. Atracția populaţiei pentru apelul imamului 
Khomeini (aşa cum era mai bine cunoscut în Iran) în favoarea instaurării unui 
lider religios, ve/ayat-e fagih, era aproape dincolo de înţelegerea unui creştin 
practicant ca preşedintele american Jimmy Carter. Gary Sick, consilierul Casei 
Albe pentru Iran, a recunoscut mai târziu: „Ideea de revoluţie populară care 
duce la înfiinţarea unui stat teocratic părea foarte puţin probabilă şi, prin 
urmare, absurdă”. „Cine ar fi luat religia în serios?”, a întrebat un oficial de la 
Departamentul de Stat după venirea la putere a lui Khomeini.: Revoluţia 
religioasă din Iran a fost mai populară decât majoritatea revoluțiilor politice, 
care erau mai uşor de înţeles pentru Occident. Probabil că, în 1979, în lran au 
ieşit în stradă mai mulţi oameni decât în timpul Revoluţiei Franceze, produse 
cu aproape două secole înainte.: 

Ambasadorul britanic la Teheran, Sir Anthony Parsons, a transmis la Londra 
că „suntem martorii unei situaţii revoluţionare clasice”, în timp ce 
subsecretarul de stat adjunct pentru Orientul Mijlociu de la Ministerul de 
Externe britanic prezicea că „terenul pare pregătit pentru apariţia unui Lenin 
pe scena politică iraniană”. Ambii gândeau eronat, în termenii unei revoluţii 
seculare, nu religioase.: Abia pe 22 noiembrie 1978, cu mai puţin de două luni 
înainte ca şahul să fie forţat să fugă, ambasada britanică la Teheran a trimis 
în cele din urmă la Londra unul dintre numeroasele comunicate ale lui 
Khomeini.: In mod similar, timp de câţiva ani, Centrul National de Evaluare 
Externă al CIA (NFAC) nu a arătat un interes deosebit faţă de Khomeini si 
ierarhia religioasă iraniană. De la jumătatea anilor 1960, rapoartele 
informative privitoare la Khomeini si la religia din Iran „practic incetaserá". 
Până în februarie 1978, NFAC nu a ştiut că fiul lui Khomeini murise în 
octombrie 1977 şi au mai trecut încă trei luni până să afle că ayatollahul 
Khomeini învinuia Statele Unite de moartea lui. Abia după căderea şahului, în 
ianuarie 1979, CIA a descoperit, din surse care nu erau secretizate, că acesta 
redusese substantial subventiile de stat pentru grupările religioase.: O analiză 
ulterioară realizată de CIA asupra incapacității de a anticipa Revoluţia 
lraniană conchidea, defensiv, că „Niciun alt serviciu de informaţii, indiferent 
de forma de organizare, nu pare să fi avut rezultate mult mai bune”. 

Un raport din 1983 către DCI, întocmit de un grup de consilieri superiori, 
ajungea la concluzia că eşecul de a prevedea căderea şahului şi ascensiunea 
lui Khomeini a rezultat, ca şi alte estimări informative naţionale (NIE) eronate, 
din faptul că acestea implicau o „discontinuitate istorică fundamentală”: 
„Principala problemă în fiecare dintre aceste cazuri a fost recunoaşterea 
modificărilor calitative şi abordarea situaţiilor în care tendinţa, continuitatea şi 
precedentele aveau o valoare marginală, dacă nu chiar contraproductiva”.’ 
Raportul sintetizează pericolele abordării pe termen scurt a informaţiilor 
strategice. Mult mai gravă decât incapacitatea de a identifica 
„discontinuitatea” pe termen scurt în 1978-1979 a fost lipsa unei perspective 
pe termen lung în interpretarea forţei politice a extremismului religios. 

Un deceniu după ce au fost luate prin surprindere de venirea la putere a 
ayatolahului şiit Khomeini în Iran, serviciilor occidentale de informaţii le-a fost 
la fel de dificil să înţeleagă şi natura, şi amploarea amenințării teroriste tot 
mai mari a extremistilor sunniti. Înfiinţarea, în 1988, a grupării care avea să 
devină cel mai periculos grup terorist islamist - al-Qaida („Baza”), condus de 
Osama bin Laden - nu a reuşit să atragă la vremea aceea atenţia comunităţii 
occidentale de informaţii. Până în 1999, nicio agenţie de informaţii americană 
nu a realizat vreun studiu privind organizarea acesteia. Pentru MI5 a fost 


mult mai uşor să înţeleagă gruparea seculară IRA decât al-Qaida islamistă. În 
anii 1990, a avut un rol principal în înfrângerea unei serii de acţiuni ale IRA la 
Londra. Totuşi, în decembrie 1995, MI5 a declarat în mod repetat şefilor de 
secţii speciale ale poliţiei: „Sugestiile din presă despre o reţea islamică 
extremistă de anvergură mondială, care intenţionează să lanseze atacuri 
teroriste împotriva Occidentului, sunt în mare măsură exagerate”.° 

Inainte de 11 septembrie 2001, majoritatea agenţiilor de informaţii 
occidentale n-au reuşit să înţeleagă că atracţia al-Qaida şi ameninţarea 
teroristă pe care o reprezenta necesita o înţelegere a rădăcinilor teologiei 
acesteia. Liderul grupării, Osama bin Laden, a recurs cu regularitate şi în 
termeni destul de vagi la „fatwa de la Mardin” din secolul al XIV-lea a lui Ibn 
Taymiyya pentru a-şi justifica apelul la înlăturarea monarhiei saudite şi la 
jihad împotriva Statelor Unite.» Cea mai importantă influenţă teologică asupra 
lui bin Laden a avut-o Sayyid Qutb, părintele fundamentalismului islamic 
modern şi cel mai cunoscut avocat al războiului sfânt musulman, executat în 
1966 sub acuzaţia de a fi încercat să înlăture de la putere guvernul egiptean, 
dar aproape necunoscut în afara lumii musulmane. Qutb a insistat că nu se 
poate face niciun compromis în conflictul global dintre islam şi ceea ce ela 
numit jahiliyya, adică ignorarea îndrumării divine pe care dădea vina pentru 
necredintá, barbarie şi decadentá. Toţi musulmanii aveau datoria sa se 
alăture luptei împotriva jahiliyya; dacă nu o făceau, urmau să fie condamnaţi 
ca necredinciosi. 

Intelegerea influenţei lui Qutb implica şi înţelegerea atractiei teoriilor lui 
conspirationiste. Qutb a jucat un rol esenţial în apariţia unui anumit tip de 
antisemitism islamist. El susţinea că, încă de la naşterea islamului, evreii, 
inerent păcătoşi, au fost hotărâți, în mod fanatic, să-l distrugă: „Acesta este 
un război de durată, care nu se va sfârşi niciodată”. În Lupta noastră cu evreii, 
scrisă la numai şase ani după eliberarea Auschwitzului, Qutb i-a denunţat 
drept cei mai mari duşmani ai islamului: „Ei mutilează întreaga istorie şi o 
falsifică [...]. De la astfel de creaturi care ucid, masacrează şi îi denigrează pe 
profeti ne putem aştepta doar la vărsare de sânge omenesc şi la mijloace 
murdare care să le alimenteze şi mai mult intrigile şi răutatea”. Pe lângă 
citarea repetată a infamelor Protocoale ale ínteleptilor Sionului, considerate în 
Orientul Mijlociu ca fiind autentice, Qutb a adăugat alte teorii conspirative 
bizare, cum ar fi afirmaţia că fondatorul statului secular turc, Kemal Ataturk, 
era, de fapt, un evreu." 

In 1948-1950, Qutb, pe atunci inspector şcolar, a fost trimis de Ministerul 
egiptean al Educaţiei în Statele Unite pentru a studia metodele de predare. 
Diatriba de un comic involuntar împotriva societăţii americane pe care a 
publicat-o la întoarcerea în ţară nu i-a încurajat pe puţinii (probabil chiar 
foarte puţinii) săi cititori din comunitatea americană de informaţii a sfârşitului 
de secol XX să ia în serios atracţia resimţită de teroristii islamişti fata de 
teologia sa. In America, Qutb şi-a petrecut o mare parte din timp în Greeley, 
la Colegiul de stat pentru profesori din Colorado (în prezent Universitatea din 
Colorado de Nord). Deşi Greeley era un oraş conservator, unde vânzarea 
alcoolului era ilegală, tinerele atrăgătoare îl făceau să se simtă ameninţat 
sexual: „Fata americană îşi cunoaşte foarte bine capacitatea de seducţie a 
trupului [...]. Ştie că puterea de seducţie stă în sânii rotunzi, în fesele pline, în 
coapsele voluptoase şi picioarele gratioase, şi le arată pe toate, fără a le 
ascunde”. Qutb a pretins că ceea ce el numea excesul sexual american 
(„legea junglei”) îşi avea originea în „pofta copleşitoare de plăceri carnale” a 
primilor colonişti. 


Ceea ce a făcut din terorismul islamist o ameninţare mai mare decât oricare 
alta pentru Statele Unite în anii de dinainte de 11 septembrie 2001 a fost 
accentul pus pe misiunile sinucigaşe. Qutb a insistat că martiriul era o parte 
necesară a jihadului din secolul XX. In timpul procesului său de la Cairo din 
1966, în urma căruia a fost condamnat la moarte, el s-a declarat martir.» 
Treizeci de ani mai târziu, bin Laden i-a declarat jurnalistului arab Abdel Bari 
Atwan că „ambiția sa cea mai mare era să aibă parte de o moarte de martir si 
să se alăture celor care au plecat înaintea lui în paradis".:«» Pe 11 septembrie, 
toţi cei 19 terorişti sinucigaşi din al-Qaida au crezut că misiunea lor de 
martiriu îi va duce în paradis şi că majoritatea pasagerilor din avioanele pe 
care le-au distrus vor arde în iad. Insă cu un deceniu înainte puţini analişti 
occidentali de informaţii (dacă, într-adevăr, a fost vreunul) au analizat serios 
influenţa teologiei islamiste asupra amenințării teroriste. În perioada în care a 
fost director al Agenţiei de Informaţii pentru Apărare (DIA), între 1991 şi 1995, 
generalul James Clapper (ulterior directorul comunităţii de informaţii în 
mandatul preşedintelui Obama) nu ştia de nicio discuţie la nivel înalt despre 
rolul religiei.: 

x 

La începutul anilor 1990, nici serviciile secrete din Est, nici cele din Vest nu 
au fost preocupate de intensificarea terorismului islamist, ci de sfârşitul 
Războiului Rece si de destrămarea Uniunii Sovietice. Evaluárile CIA din 1991 
privind probabilitatea unei lovituri de stat Împotriva lui Mihail Gorbaciov au 
fost mai realiste decât cele ale lui Gorbaciov în persoană, care a subestimat 
amenințarea prezentată de preşedintele KGB, Vladimir Kriucikov, şi a altor 
membri ai vechii gărzi. Pe 17 august, Buletinul prezidențial de informare 
zilnică a raportat în detaliu pregătirile pentru lovitura de stat. În ziua 
următoare, conspiratorii l-au plasat pe liderul sovietic în arest la domiciliu în 
casa sa de vacanță de la Marea Neagră. Cu această ocazie însă perspectiva 
pe termen lung a furnizat linii directoare inselátoare privind şansele de succes 
ale loviturii de stat. După cum a declarat ulterior Robert Gates, DCI din 1991 
până în 1993: „Pe baza întregii experiențe anterioare din istoria rusă si 
sovietică, când ştii de la bun început că KGB, armata şi partidul sunt 
împreună într-o încercare de lovitură de stat, şansele ca aceasta să nu 
reuşească sunt aproape zero, luând în considerare trecutul”.” În urma 
eşecului umilitor al loviturii de stat din august,» întreaga structură a KGB a 
părut să se clatine o vreme. Kriucikov i-a trimis lui Gorbaciov o scrisoare plină 
de umilinţă, rugându-se ca liderii complotului să nu fie trimişi la închisoare, 
ţinând cont de vârsta şi starea sănătăţii lor, şi sugerând ca alternativă un 
„arest la domiciliu strict”. „In general mă simt foarte ruşinat”, susţinea el, 
asigurându-l pe Gorbaciov, „ca şi în trecut”, de „respectul său profund”. 
Gorbaciov nu a fost convins. Kriucikov şi-a petrecut următorii trei ani în 
închisoare.“ Destrămarea Uniunii Sovietice si a blocului sovietic părea să 
lase Statele Unite singura superputere, atât militară, cât şi în domeniul 
informaţiilor. 

La mai puţin de o lună după lovitura de stat eşuată de la Moscova, Vadim V. 
Bakatin, ministrul reformist de interne care a devenit preşedinte al KGB în 


^3? Atwan a fost unul dintre puţinii jurnalişti care l-au intervievat pe bin Laden în 
ascunzátoarea sa din Afganistan. (Nal 


440 După ce a fost amnistiat în 1994, Kriucikov a început să inventeze poveşti conform 
cărora Gorbaciov ştia de lovitura de stat împotriva lui. Vezi Archie Brown, „Vladimir 
Kriucikov” (necrolog), Guardian, 30 noiembrie 2007. (Nal 


ultimele luni ale Uniunii Sovietice, i-a uimit pe demnitarii de la Moscova şi 
Washington invitându-l pe secretarul de stat James A. Baker în biroul său din 
Lubianka. „KGB s-a schimbat - sau eu nu sunt potrivit pentru acest post”, i-a 
spus Bakatin optimist. Baker a răspuns: „Cred că nimic nu ar putea simboliza 
mai bine schimbările care au loc în Uniunea Sovietică în acest moment decât 
faptul că secretarul de stat al Statelor Unite ale Americii are o întrevedere la 
sediul KGB”. Bakatin a provocat şi mai multă uimire în decembrie, cu câteva 
săptămâni înainte de sfârşitul Uniunii Sovietice şi al mandatului său de 
preşedinte al KGB, când l-a invitat în biroul sáu pe noul ambasador al SUA, 
Robert S. Strauss, şi i-a înmânat un dosar gros cu documente clasificate 
despre interceptările din ambasada SUA şi o valiză plină cu dispozitive 
electronice de ascultare. „Domnule ambasador”, a spus Bakatin, „acestea 
sunt planurile care arată modul în care a avut loc amplasarea microfoanelor 
în [sediul nou al] ambasadei dvs. şi acestea sunt instrumentele folosite. Vreau 
ca ele să fie predate guvernului dvs., fără nicio obligatie.”* Majoritatea 
kaghebiştilor au fost socati de dorinţa lui Bakatin de a compromite o sursă de 
informaţii în mod traditional productivă.» Scurta lui carieră de şef de serviciu 
secret s-a încheiat brusc la începutul lui 1992, când atribuţiile de securitate 
internă şi de pază a frontierei ale KGB au fost transferate unui nou Minister 
rus al Securităţii. In decembrie 1993, Ministerul Securităţii a fost reorganizat 
ca Serviciul Federal de Contrainformatii (Federalnaia Slujba Kontrrazvedki - 
FSK), care a fost înlocuit în aprilie 1995 de Serviciul Federal de Securitate 
(Federalnaia Slujba Bezopasnosti - FSB). 

Mostenirea pe termen lung a mandatului lui Bakatin de ultim presedinte al 
KGB se regăseşte mai degrabă în serviciile de informaţii externe decât în cele 
interne. Fosta Directie Intài (informaţii externe) a KGB a fost reconstituită ca 
agenţie independentă, Slujba Vneşnei Razvedki (SVR), cu sediul, ca şi 
predecesoarea sa, la lasenevo, la periferia Moscovei. Odată cu destrămarea 
Uniunii Sovietice şi a blocului sovietic, informaţiile externe ruseşti şi-au 
pierdut majoritatea aliaţilor (cu excepţia notabilă a Cubei) şi aproximativ 150 
de birouri SIGINT de pe teritoriul lor.» La propunerea lui Bakatin, primul 
director al SVR a fost Evgheni Primakov, fost director al Institutului de Studii 
Orientale şi al Institutului de Economie Mondială şi Relaţii Internaţionale 
(IMEMO), ambele structuri ale Academiei Sovietice de Ştiinţe, precum şi unul 
dintre principalii consilieri de politică externă ai lui Gorbaciov şi, în 1990- 
1991, membru al Consiliului prezidenţial al acestuia.» Vizita din septembrie 
1991 a preşedintelui Eltin la lasenevo, pentru a marca instalarea lui Primakov 
in functia de director al SVR, a fost prima vizitá a unui lider rus la sediul 
Serviciului de informaţii externe. 

Printre operaţiunile de informaţii din timpul Războiului Rece pe care 
Primakov le-a suspendat în calitate de director al SVR s-a numărat şi 
Operațiunea RYAN, începută în 1981 pentru a monitoriza presupusele - dar 
inexistentele - planuri ale administraţiei Reagan şi ale aliaţilor săi din NATO 
de a lansa un atac nuclear preventiv împotriva Uniunii Sovietice.» Desi 
Operațiunea RYAN încetase să mai fie prioritatea serviciilor sovietice când 
Gorbaciov a preluat conducerea URSS, Primakov a descoperit că, în mare 
parte ca rezultat al unei inertii birocratice, birourile KGB de la Washington şi 
din alte capitale ale ţărilor membre NATO încă aveau misiunea de a 
monitoriza numărul lámpilor care rămâneau aprinse noaptea târziu în 
Pentagon şi în alte instituţii cu rol militar (număr care fusese identificat cu un 
deceniu mai devreme ca posibil indicator al pregătirilor pentru atacuri- 
surpriză) şi de a transmite Centrului un raport detaliat bilunar. În viziunea lui 


Primakov, RYAN a fost ,un anacronism tipic" din epoca URSS, care a continuat 
să solicite „resurse financiare si umane importante”. 

Primakov a înţeles mai bine Occidentul decât directorii serviciilor sovietice 
de informaţii externe. Mai puţin dispus să dea crezare teoriilor conspirației, se 
înţelegea bine cu omologii săi occidentali, făcând vizite, printre alții, 
directorilor comunităţii americane de informaţii. În timpul vizitei lui Robert 
Gates la Moscova din octombrie 1992, atmosfera de după cină a fost atât de 
relaxată, încât directorul biroului CIA pentru analiză în spaţiul slav şi 
eurasiatic, John McLaughlin, membru al Cercului Magic, precum şi viitorul 
adjunct al DCI, a demonstrat prin plierea şi apoi deplierea unei bancnote de 
un dolar modul în care CIA făcea faţă reducerilor bugetare de după Războiul 
Rece. În momentul în care bancnota era despăturită, se transforma într-o sută 
de dolari.” In pofida reducerilor de personal“! CIA a fost în general bine 
informată cu privire la politicile administraţiei Eltin, care era mult mai puţin 
opacă decât cea a predecesorilor sovietici. Potrivit lui McLaughlin: 


* Analiştii nostri au anticipat criza violentă din toamna lui 1993, când Elţin a 
dizolvat Sovietul Suprem, dominat de comunişti, pentru a pune capăt blocajului 
constituţional care paraliza ţara. 


* În 1994, am avertizat despre primul război din Cecenia. 


* Am anticipat rezultatele alegerilor prezidenţiale şi parlamentare din 1995-1996 şi 
1999-2000 şi am publicat şi informat pe larg despre corupţie şi extinderea 
criminalităţii organizate ruse, cu mult înainte de a deveni o problemă atât de 
evidentă. 


* În sfera economică, am avertizat factorii de decizie în legătură cu criza 
economică iminentă, cu două luni înainte de prăbuşirea rublei din august 1998, şi am 
cerut redresarea economiei cu mult timp înainte ca experţii din universităţi şi mediul 
de afaceri să facă acest lucru. 


CIA nu a prevăzut ascensiunea meteorică a lui Vladimir Putin la sfârşitul 
deceniului. Dar probabil nici Primakov şi nici chiar Putin nu au prevázut-o.* 
Primakov a scris mai târziu că „în timpul mandatului meu de director al 
Serviciului de informaţii externe nu l-am întâlnit niciodată şi nici nu am auzit 
nimic despre el [Putin]".? 

Principala provocare în materie de informaţii la Moscova, creată de 
încheierea Războiului Rece, destrămarea Uniunii Sovietice şi pierderea 
aliaţilor din Pactul de la Varşovia era reclădirea comunităţii de informaţii a noii 
Federatii Ruse. Spre deosebire de aceasta, membrii NATO de pe ambele 
tármuri ale Atlanticului credeau că sfârşitul Războiului Rece va produce un 
„dividend de pace”, permițându-le să-şi reducă efectivele serviciilor de 
informaţii, precum şi forţele armate. În primăvara lui 1992, mulţi aşteptau ca 
preşedintele George H.W. Bush să câştige al doilea mandat la alegerile din 
noiembrie şi să-şi manifeste interesul personal pentru schimbările din 
comunitatea de informaţii după încheierea Războiului Rece. 

Comunitatea americană de informaţii a avut încredere mai mare în Bush 
decât în orice alt preşedinte anterior. Triumful Statelor Unite în Criza 
rachetelor din Cuba şi realizările tehnologice fenomenale în domeniul 
sateliților de spionaj şi al colectării de SIGINT (cunoscute mult mai detaliat la 


441 Ca reacţie la reducerile bugetare menite să realizeze „dividendul păcii”, McLaughlin a 
redus cu 42% în trei ani personalul din Biroul CIA pentru analiza chestiunilor slave şi 
eurasiatice. (Nal 


Casa Albă decât în rândurile opiniei publice) le-au oferit preşedinţilor din 
timpul Războiului Rece aşteptări exagerate în privinţa posibilităţilor aflate la 
dispoziţia comunităţii de informaţii. „Dintre toţi preşedinţii pentru care am 
lucrat [între 1968 si 1993]”, îşi aminteşte Robert Gates, „doar [George H.W.] 
Bush nu a avut aşteptări exagerate de la serviciile secrete".» Lipsindu-le o 
perspectivă pe termen lung asupra rolului informaţiilor, în cel mai bun caz 
majoritatea predecesorilor lui Bush înțelegeau neclar diferenţa esenţială 
dintre „secrete” şi „enigme”. „Secretele” - bunăoară, construirea bazelor de 
rachete sovietice din Cuba în 1962 - puteau fi descoperite dacă era 
disponibilă o metodologie adecvată a activităţilor de spionaj. „Enigmele”, cum 
ar fi, de exemplu, intenţiile factorilor de decizie în politica externă, puteau fi 
deduse sau, pur şi simplu, rămâneau nedescoperite. Impresionati, pe bună 
dreptate, de detaliile extraordinare furnizate de IMINT şi SIGINT cu privire la 
desfăşurarea forţelor Pactului de la Varşovia, preşedinţii au fost dezamágiti şi 
uneori critici când CIA nu reuşea să prevadă schimbările politice din 
străinătate. „Ce dracu' fac clovnii ăia, acolo, în Langley?”, s-a plâns Nixon 
când agenţia nu a anticipat înlăturarea prinţului Sihanouk în Cambodgia în 
1970. Experienţa lui George H.W. Bush ca DCI îi oferea o perspectivă mai 
clară decât a oricărui alt preşedinte din perioada Războiului Rece (poate cu 
excepţia lui Eisenhower) în legătură cu ce era rezonabil să aştepte de la 
analiştii din domeniul informațiilor. „Să măsori intenţiile”, a recunoscut el, 
„[...] este o sarcină extraordinar de dificilă.” = 

Înfrângerea lui Bush în alegeri, în noiembrie 1992, care nu fusese 
prognozată de aproape niciun expert politic, a ilustrat în mod adecvat 
dificultăţile prezicerilor politice. Unii dintre editorialişti, care nu reuşiseră să 
prevadă eşecul lui Bush, au acuzat CIA că nu a anticipat schimbarea politică 
din URSS cu o acuratețe mai mare decât cea de care au dat ei înşişi dovadă în 
prognozarea rezultatului alegerilor prezidenţiale din Statele Unite. Bill Clinton 
a ajuns în Biroul Oval în ianuarie 1993, fără a avea interesul personal profund 
şi experienţa lui Bush în domeniul informaţiilor. A întreţinut mai puţine 
contacte directe cu primul său DCI (James Woolsey Jr., februarie 1993- 
ianuarie 1995) decât oricare alt preşedinte dinaintea sa.“ Cea mai 
importantă realizare a serviciilor secrete americane în timpul primului mandat 
al lui Clinton a fost asistenţa acordată în privinţa limitării proliferării nucleare. 
În urma destrămării Uniunii Sovietice, au apărut, pe lângă Federaţia Rusă, 
încă trei noi puteri nucleare: Ucraina, Kazahstanul şi Belarusul. Ucraina 
dispunea de aproape 2 000 de focoase nucleare strategice - mai multe decât 
Marea Britanie, Franţa şi China la un loc. La o întâlnire desfăşurată la Moscova 
în ianuarie 1994, preşedinţii Elţin, Clinton si Leonid Kravciuk au convenit ca 
focoasele ucrainene să fie distruse în Rusia, operaţiunea urmând să fie 
finanțată din fonduri americane. Incheierea acordului a fost posibilă numai 
pentru că Bill Clinton era convins, ca şi predecesorii săi din perioada 
Războiului Rece, că dispunea de informaţii precise şi corecte privind fostele 
baze de rachete sovietice din Ucraina. Secretarul apărării, William Perry, a 
descris mai târziu cum, înainte de distrugerea focoaselor, ofiţerii ruşi de la 
baza de rachete ucraineană din Pervomaisk i-au arătat cum ar fi urmat să fie 
folosite pentru a ataca Statele Unite: 


442 Memoriile lui Clinton, de aproximativ 1 000 de pagini, contin o singură referire, de 
jumătate de rând, la „scurtul mandat al lui Jim Woolsey” ca DCI. Vezi Clinton, My Life, p. 
731. (N.a.) 


În cariera mea am participat la simulări de operaţiuni militare, ceea ce nu m-a 
pregătit pentru această experienţă. Am fost copleşit de absurditatea situaţiei - să văd 
tineri ofiţeri ruşi care simulau distrugerea oraşelor Washington, New York, Chicago, 
Los Angeles şi San Francisco şi să ştiu că rachetele americane erau în acel moment 
orientate spre locul în care stăteam. De fapt, nu am simţit niciodată oroarea 
suprarealistă a Războiului Rece mai intens decât în acel moment.» 


Echipamentele nucleare din Kazahstan au fost supravegheate şi mai puţin 
strict decât în Ucraina. În vara lui 1993, un demnitar american a primit o 
ofertă pentru achiziţia de uraniu îmbogăţit de la o fabrică din Ust- 
Kamenogorsk, care producea combustibil pentru reactoarele nucleare. CIA a 
transmis că agenţi iranieni vizau deja uraniul, stocat într-un depozit cu un 
nivel de securitate care abia dacă depăşea un gard de sârmă ghimpată. 
Preşedintele kazah, Nursultan Nazarbaiev, a aprobat o operaţiune secretă 
americană, desfăşurată sub numele de cod SAPPHIRE, pentru transportul 
uraniului îmbogăţit, stocat la Ust-Kamenogorsk în peste 1 000 de containere, 
la Oak Ridge National Laboratory din Tennessee. Uraniul a fost transportat de 
avioane Lockheed C-5 - realimentate de mai multe ori în zbor - până la baza 
aeriană Dover din Delaware, unde încărcătura a fost transferată în camioane 
fără însemne şi dusă la Oak Ridge. William Perry a făcut dezvăluiri despre 
această operaţiune într-o conferinţă de presă dramatică desfăşurată pe 23 
noiembrie 1994: „Am adus la loc sigur materia primă nucleară pentru 
producţia de armament, astfel încât să nu se mai afle niciodată la îndemâna 
potenţialilor contrabandişti de pe piaţa neagră, a teroriştilor sau a unei noi 
puteri nucleare”. Cheia succesului SAPPHIRE, credea Perry, a fost cooperarea 
dintre Pentagon, CIA, Departamentul de Stat şi Departamentul Energiei.” Aşa 
cum urmau să demonstreze evenimentele din 11 septembrie 2001, 
cooperarea interdepartamentală împotriva amenințărilor interne la adresa 
securităţii Statelor Unite era mult mai dificil de realizat. 

În ciuda contribuţiei CIA la combaterea proliferării nucleare în fosta Uniune 
Sovietică, 1994 a fost un an dezastruos pentru reputaţia publică a agenţiei. 
Pe 21 februarie, FBI l-a arestat pe Aldrich Ames, analist şi ofiţer de informaţii 
cu state vechi în CIA, care se oferise de bunăvoie în 1985 să lucreze pentru 
KGB. În timpul procesului desfăşurat după nouă ani, Ames a recunoscut că i-a 
compromis „aproape pe toţi agenţii sovietici ai CIA şi ai altor servicii 
americane şi străine pe care îi cunoştea”, precum şi că a furnizat „cantităţi 
uriaşe de informaţii referitoare la politica externă, de apărare şi de securitate 
a Statelor Unite”. Ames le-a dezvăluit anchetatorilor din FBI că ofiţerii săi de 
caz din KGB şi SVR erau uluiti de capacitatea sa de a scoate din birourile CIA, 
timp de aproape zece ani, dosare strict secrete, fără a trezi nicio bănuială. O 
anchetă a Comisiei speciale pentru spionaj a Senatului american a dat vina pe 
„birocraţia din domeniul informaţiilor, excesiv de tolerantă faţă de abaterile 
personale şi profesionale ale angajaţilor săi, în timp ce măsurile de securitate 
sunt relaxate şi ineficiente”. Ames a fost cel mai bine plătit spion din istoria 
Americii. KGB şi SVR i-au plătit 2,5 milioane de dolari până în 1994, când a 
fost arestat; alte 2,1 milioane de dolari i-au fost vărsate într-un cont bancar 
din Moscova.» Ames a fost condamnat la închisoare pe viata fără posibilitate 
de eliberare condiţionată. 

Reputația CIA a mai avut de suferit si ca urmare a lipsei de interes vizibil a 
lui Clinton. Lipsa unor contacte personale între preşedinte şi DCI (în contrast 
puternic faţă de relaţia strânsă dintre Bush şi Gates) a avut parte de 
publicitate satirică pe prima pagină a ziarelor, în urma unei bizare breşe de 


securitate produse la Casa Albá in 1994. New York Times relata pe 12 
septembrie: 


Cu putin inainte de ora 2, un avion de mici dimensiuni, alb cu rosu, a survolat 
destul jos Strada 17, în plin centru al capitalei, a virat la stânga pe lângă Monumentul 
lui Washington şi s-a îndreptat direct spre dormitorul preşedintelui de la Casa Albă. 


Nimeni nu a încercat să-l oprească. 


Agenţii Secret Service aflaţi la Casa Albă fugeau să-şi salveze viaţa în timp 
ce avionul, un Cessna 150 furat, s-a prăbuşit peste o magnolie plantată de 
preşedintele Andrew Jackson şi s-a oprit la două etaje sub dormitorul familiei 
Clinton, unde nu se afla nimeni în momentul acela. Glumele care circulau la 
Washington acreditau ideea că avionul era pilotat de Jim Woolsey, într-o 
încercare disperată de a obţine, în sfârşit, o întâlnire cu preşedintele. Woolsey 
a reluat gluma după demisia sa la începutul lui 1995.28 

Deşi era la curent cu lipsa oricărei comunicări între Clinton şi primul său 
DCI, mass-media nu a observat că, spre deosebire de cei doi predecesori 
republicani de la Casa Albă, Ronald Reagan şi George H.W. Bush, Clinton nu a 
făcut, în timpul celor două mandate prezidenţiale, nici măcar o singură vizită 
la sediul de la Fort Meade al NSA, cea mai mare şi cea mai scumpă agenţie de 
informaţii externe nu doar în Statele Unite, ci în întreaga lume occidentală.“ 
Bush ar fi discutat direct cu directorul agenţiei, viceamiralul John Michael 
„Mike” McConnell, despre reducerile de buget şi personal de la NSA.^^ Clinton 
nu a făcut-o. Reducerile impuse în timpul administraţiei Clinton au fost, cu 
siguranţă, mai dăunătoare decât ar fi fost în cazul lui Bush. Intre anii 1992 si 
1995, NSA a pierdut o treime din buget şi din personal. Potrivit unei anchete a 
Congresului, „unul dintre efectele secundare ale reducerii efectivelor, ale 
externalizării şi transformării NSA a fost pierderea competenţei de gestionare 
a programelor critice, de inginerie a sistemelor şi de definire a cerinţelor”. 
Toate acestea au contribuit la producerea, pe 24 ianuarie 2000, la începutul 
ultimului an din mandatul prezidenţial al lui Clinton, a celui mai grav incident 
SIGINT din istoria SUA. Potrivit generalului Mike Hayden, director al NSA 
începând din anul precedent: „Volumul mare de date colectate a depăşit 
capacitatea reţelelor noastre, aşa cum fuseseră ele configurate [...]. Practic, 
NSA a intrat în moarte cerebrală”. Timp de 72 de ore, blocajul a provocat „o 
adevărată criză de securitate”, care a putut fi rezolvată numai prin începerea 
unui upgrade masiv de hardware şi de software. 

Primakov şi SVR erau mult mai siguri pe ei decât comunitatea americană de 
informaţii sau decât secţia de informaţii externe a KGB. In 1993, Primakov a 
publicat un raport în care ataca extinderea NATO, apreciind că aceasta 
reprezenta o ameninţare la adresa securităţii Rusiei - într-un moment când 
ministrul de externe al lui Eltin, Andrei Kozirev, aborda o atitudine mai 
conciliantă. În septembrie 1994, în ajunul vizitei lui Eltin la Washington, 


443 Pilotul avionului furat, un şofer de camion din Maryland cu multiple probleme 
personale, a murit în accident. (Nal 


^^ NSA nu este menţionată în lungile memorii ale lui Clinton decât într-o singură 
propoziţie, în care este consemnat că CIA, NSA, FBI „şi întregul nostru grup antitero” au 
făcut mari eforturi pentru a preveni atacuri teroriste în ultimele două luni de dinainte de 
trecerea în noul mileniu. Vezi Clinton, My Life, p. 891. (N.a.) 


443 Ulterior, McConnell a fost Director Naţional de Informaţii în timpul mandatului 
preşedintelui George W. Bush, în perioada 2007-2009. (Na) 


Primakov a pus din nou Ministerul de Externe într-o lumină proastă, 
avertizând public Occidentul să nu se opună reintegrárii politice şi economice 
a Rusiei cu alte state care făcuseră parte din fosta Uniune Sovietică. 
Reprezentantul lui Primakov, Viaceslav Trubnikov (ulterior succesorul său la 
conducerea SVR), a susţinut dreptul SVR de a avea o voce publică, chiar dacă 
aceasta nu era în acord cu Ministerul de Externe: „Vrem să fim auziti [...]. Ne 
exprimăm punctul de vedere după cum considerăm necesar”. Dezváluirea, 
în 1994, a carierei de nouă ani de spionaj a lui Aldrich Ames a ridicat serios 
moralul SVR. „Serviciile ruseşti de informaţii”, se lăuda Primakov, „s-au 
dovedit a fi atât de profesioniste, încât FBI nu a putut descoperi niciunul din 
numeroasele mesaje secrete ale lui Ames."^ 

Primakov a analizat istoria informaţiilor mai mult decât oricare şef al 
serviciilor occidentale. Sub îngrijirea sa editorială, în 1996 a început 
publicarea unei istorii în şase volume a serviciilor ruseşti de informaţii 
externe, al cărei prim volum se ocupa de cele patru secole anterioare 
perioadei sovietice. Deşi este o mină de informaţii faptice în mare măsură de 
încredere, lucrarea prezintă o interpretare eroică igienizată a istoriei 
serviciilor secrete sovietice. Chiar şi în perioada lui Stalin, spionajul extern 
este prezentat ca victimă şi nu ca responsabil pentru Marea Teroare - în 
pofida faptului că, la sfârşitul anilor 1930, una dintre principalele sale misiuni 
era urmărirea „duşmanilor poporului” aflaţi în străinătate.“ Primakov a fost un 
admirator fervent al grupului Celor Cinci de la Cambridge, care, spunea el, 
„este, probabil, de neegalat în istoria serviciilor globale de informaţii”. In 
elogiul său exagerat pentru Donald Maclean, pe care l-a cunoscut personal, 
susţinea în mod eronat că acesta ar fi fost un aristocrat multimilionar: „Fiind 
un lord scoţian, el nu s-ar fi încurcat niciodată pentru bani cu serviciul sovietic 
de informaţii. De fapt, avea probabil destui bani pentru a întreţine serviciul de 
informaţii externe al URSS. Maclean a început să coopereze cu serviciul 
sovietic de informaţii din motive pur ideologice”. In 1995, pentru a marca 
aniversarea a 75 de ani de la înfiinţarea serviciului sovietic de informaţii 
externe (al cărui continuator se consideră a fi SVR), Primakov a ordonat şi 
publicarea unui volum care diferă cu putin de hagiografiile lipsite de orice 
spirit critic ale epocii sovietice, pentru a celebra cariera a 75 de ofiţeri de 
informatii.* 

În timp ce plănuia istoria cosmetizată a serviciilor ruse de informaţii 
externe, Primakov nu ştia că SVR îşi pierduse controlul asupra propriei istorii. 
Cu trei ani înainte, avusese loc o scurgere fără precedent din arhivele de 
informaţii externe ale KGB către serviciul britanic SIS. Sursa a fost Vasili 
Mitrohin, fost arhivist superior în Direcţia Generală Intai (informaţii externe) a 
KGB (FCD), care, în perioada 1972-1982, coordonase transferul întregii arhive 
de la birourile centrale supraaglomerate din Lubianka la noul sediu de la 
lasenevo al Direcţiei, proiectat în stil finlandez. In 1982, Mitrohin a fost 
felicitat oficial pentru eficienţa sa de către şeful FCD, Vladimir Kriucikov, care 
avea să devină ulterior preşedinte al KGB. În cursul mutării arhivei şi timp de 
doi ani după aceea, până în 1984, când s-a pensionat, Mitrohin a luat aproape 
zilnic notițe din dosarele transferate la lasenevo, pe care le-a ascuns în 
apartamentul său şi apoi la o dacea aflată la 36 de kilometri de Moscova. In 
cele din urmă, a umplut un bidon de lapte, un cazan de tablă pentru fiert 


446 Rivalitatea dintre SVR şi Ministerul de Externe în timpul primilor cinci ani ai 
preşedinţiei lui Eltin s-a sfârşit cu victoria SVR prin numirea lui Primakov ca ministru de 
externe, în locul lui Kozirev, în decembrie 1996. Vezi Andrew si Mitrohin, Mitrohin Archive, 
p. 731; Talbott, Russia Hand, p. 160. (N.a.) 


rufele, două cufere de tablă şi două cutii de aluminiu, toate îngropate sub 
dacea. 

Kriucikov si colegii lui Mitrohin nu stiau cá acesta era un disident secret. La 
sfârşitul anilor 1960, după înăbuşirea Primăverii de la Praga, opiniile sale 
politice erau profund influențate de lupta disidenţilor sovietici pentru 
drepturile omului, pe care a reuşit să o urmărească apoi în dosarele KGB şi 
ascultând emisiunile radio occidentale. Deşi Mitrohin nu a avut niciodată 
intenţia să se alinieze deschis la mişcarea sovietică pentru drepturile omului, 
„Cronica Evenimentelor Curente” şi alte publicaţii de tip samizdat l-au inspirat 
să producă o variantă clasificată a încercării disidentilor de a documenta 
nedreptatile regimului sovietic. A început să se gândească să compileze 
propria înregistrare personală despre serviciul de informaţii externe al KBG. 
Transferarea arhivei FCD la lasenevo i-a oferit şi ocazia să facă acest lucru.“ 

Mitrohin şi-a riscat viaţa pentru a pune cap la cap istoria strict secretă a 
operaţiunilor externe ale KGB. Dacă ar fi fost descoperit, ar fi fost judecat în 
secret şi probabil executat cu un singur glonţ în ceafă. Singura lui şansă de a 
dezvălui conţinutul arhivei era să fugă cu ea în Occident. Destrămarea Uniunii 
Sovietice la sfârşitul lui 1991 şi controalele relativ ineficiente la graniţa dintre 
Rusia şi unele dintre fostele republici sovietice care-şi declaraseră de curând 
independenţa i-au oferit această şansă. După o serie de întâlniri secrete 
desfăşurate în republicile baltice, SIS l-a extras pe Mitrohin din Rusia, 
împreună cu familia sa şi cu întreaga arhivă, pe 7 noiembrie 1992, în ziua 
când se împlineau 75 de ani de la Revoluţia Bolşevică. Deşi detaliile 
operaţiunii rămân clasificate, aceasta a fost atât de reuşită, încât, timp de 
câţiva ani, serviciile secrete ruseşti nu şi-au dat seama că Mitrohin părăsise 
Rusia, iar SVR a continuat să-i plătească pensia“. 

În urma condamnării lui Aldrich Ames pentru spionaj în 1994, în Congresul 
SUA au fost formulate solicitări pentru o „revizuire credibilă, independentă şi 
obiectivă a comunităţii de informaţii”, acceptate de Casa Albă. In 1995, s-a 
înfiinţat Comisia prezidenţială pentru rolurile şi capacităţile comunităţii de 
informaţii a Statelor Unite (mai cunoscută drept Comisia Aspin-Brown, după 
numele preşedinţilor acesteia), cu membri desemnaţi de Congres şi de 
preşedinte. Raportul comisiei, publicat în martie 1996, primul, după cel al 
Comisiei Church, care a vizat comunitatea de informaţii în ansamblul său, 
oferă o perspectivă asupra atitudinii inconştient mărginite a Washingtonului 
asupra comunităţii de informaţii de după încheierea Războiului Rece. In ciuda 
unor critici specifice, Comisia a concluzionat pe un ton categoric: 


Fără îndoială, Statele Unite au cel mai capabil aparat de informaţii dintre toate 
ţările din lume. Informaţiile produse de acest aparat conferă Statelor Unite un avantaj 
substanţial când vine vorba de înţelegerea evenimentelor de pe glob, anticiparea şi 
pregătirea pentru vremuri tulburi, desfăşurarea forţelor militare şi luarea a 
numeroase decizii politice şi economice. 


Capacitatea tehnică a SUA de culegere a informaţiilor, în ciuda reducerilor 
bugetare, a fost (şi rămâne) remarcabilă. Cinci ani mai târziu însă atentatele 
de la 11 septembrie aveau să scoată la lumină limite grave ale capacităţii 
informative americane, pe care Comisia Aspin-Brown nu le-a observat. 


447 Vecinii lui Mitrohin de la Moscova par să fi presupus că acesta s-a mutat la una dintre 
cele două dacea ale sale, dintre care una se afla destul de departe de Moscova. Cu privire 
la evaluarea arhivei Mitrohin de către serviciile occidentale de informaţii, vezi infra p. 
714. (N.a.) 


În ciuda faptului (care nu a fost menţionat în raport) cá, doar cu zece ani 
înainte, unele dintre cele mai valoroase informaţii din interiorul KGB de care 
dispunea CIA proveneau de la SIS şi DST francez (Direction de la surveillance 
du territoire), Comisia nu a luat în considerare posibilitatea ca serviciile 
americane să aibă ceva de învăţat de la alte servicii de informaţii (în principal 
aliate). Totuşi, toţi membrii Comisiei au avut sau ar fi trebuit să aibă 
cunoştinţă de directivele KGB şi alte informaţii de importanţă majoră furnizate 
în timpul Operațiunii RYAN şi pe durata crizei „Able Archer” din 1983 (unele 
dintre ele publicate în 1990-1991) de agentul SIS Oleg Gordievski, pentru care 
acesta a fost felicitat personal de preşedintele Reagan în Biroul Oval.* Ei ar fi 
trebuit să fie conştienţi şi că Vladimir Vetrov (nume de cod FAREWELL), 
agentul DST din cadrul Direcţiei T a FCD, fusese cel care oferise cele mai utile 
şi detaliate informaţii despre operaţiunile S&T sovietice din Statele Unite.” 
Comisia ar fi putut observa şi că, în pofida reducerilor bugetare, cu zece ani în 
urmă, serviciile de informaţii britanice şi franceze protejaseră secretul 
operaţiunilor lui Gordievski şi Vetrov mai bine decât reuşiseră agenţiile din 
SUA să îi protejeze pe spionii americani din KGB. 

In lipsa unei perspective istorice şi comparative adecvate, Comisia nu a 
reuşit să înţeleagă că simpla convingere plină de încredere în sine că Statele 
Unite au „cel mai capabil aparat de informaţii dintre toate ţările din lume” nu 
se baza pe evaluarea riguroasă a dovezilor existente, ci pe premisa 
necombatuta a superiorității nationale, similară cu „complexul Regatului de 
Mijloc” al Chinei imperiale, care a fost dintotdeauna o caracteristică 
definitorie a statutului unei superputeri sau al unei potenţiale superputeri. 
Acesta s-a aflat în centrul concepţiei imperiale pe care s-au bazat, de 
exemplu, Pax Britannica şi mission civilisatrice franceză. 

Comisia Aspin-Brown nu ştia că, exact în timp ce-şi întocmea raportul, un 
grup de analişti aleşi pe sprânceană din comunitatea de informaţii americană 
afla multe din copiile oferite de SIS din arhiva uriaşă cu materiale strict 
secrete ale KGB adusă la Londra de Vasili Mitrohin. Probabil la insistenţele 
britanicilor, materialul nu a fost pus la dispoziţia membrilor comisiei. Însă, 
când comunitatea de informaţii americană a primit ulterior permisiunea de a 
face comentarii publice, FBI a descris arhiva Mitrohin drept „cea mai completă 
şi amplă sursă de informaţii obţinută vreodată”, iar CIA a afirmat că 
documentele reprezintă „cea mai mare mină de contrainformaţii din perioada 
postbelică”. Deşi conţinea mai multe detalii despre operaţiunile din timpul 
Războiului Rece împotriva Statelor Unite („principalul adversar” al KGB) decât 
despre oricare altă ţintă, includea şi materiale importante despre operaţiunile 
FCD din întreaga lume. Singurele ţări europene care au lipsit din arhivă au 
fost micile state Andorra, Monaco şi Liechtenstein. (Totuşi, conţinea un 
material interesant despre minusculul stat San Marino.) Mitrohin a luat notițe 
detaliate chiar şi din cele mai secrete dosare ale FCD, cele ale Direcţiei S, 
care coordona „ilegalii” - agenţi KGB, majoritatea cetăţeni sovietici, care 
acționau în alte tari, sub acoperire de cetăţeni străini. Instruirea acestora si 
producerea identitátilor false („legende”) durau ani de zile. 

Deoarece secretul misiunii de extragere a lui Mitrohin şi a arhivei sale a fost 
atât de bine păzit, Aldrich Ames nu a ştiut despre aceasta, neputând astfel să 
avertizeze SVR înainte de arestarea sa, în 1994. Reacţia SVR după prima 
informaţie - apărută în Germania - despre misiunea de extragere 
demonstrează că a fost complet luat prin surprindere. Când revista germană 
Focus a anunţat, în decembrie 1996, că un fost ofiţer KGB a fugit în Marea 
Britanie cu „numele a sute de spioni sovietici”, purtătorul de cuvânt al SVR, 


Tatiana Samolis, a luat în râs ştirea, caracterizând-o drept „o aiureală totală”: 
„Sute de oameni! Aşa ceva e imposibil! [...] Orice fugar ar fi putut obţine 
numele unuia, a doi sau trei agenti - dar nu sute de nume!” In realitate, 
arhiva Mitrohin conţinea detalii nu despre sute, ci despre mii de agenţi ai 
KGB. Ancheta SVR declanşată după publicarea informaţiei a scos la lumină, în 
cele din urmă, dispariţia lui Mitrohin şi, probabil, ascunzişurile acestuia de la 
una dintre casele lui de la ţară. Treptat a devenit clar (deşi probabil că nu pe 
deplin până la publicarea, în 1999, a primului volum din Arhiva Mitrokhin) că 
niciun spion sovietic care actionase din timpul CEKA până înaintea epocii 
Gorbaciov nu putea fi sigur că secretul său e în siguranţă. Centrul nu avea 
cum să se asigure că identitatea oricăruia dintre „ilegalii” care fuseseră 
instruiți înainte de 1984 sau cărora li se creaserá „legendele” înainte de 
această dată mai era sigură.“ Arhiva Mitrohin a provocat o situaţie 
stânjenitoare pentru Primakov personal, deoarece conţinea referiri la faptul că 
ar fi fost cooptat de KGB sub numele de cod MAKSIM şi trimis într-o serie de 
misiuni în Orientul Mijlociu şi Statele Unite. Apăreau şi referiri la rolul de ofiţer 
KGB în India al adjunctului şi succesorului în funcţie al lui Primakov, Viaceslav 
Trubnikov.s 

La jumătatea anilor 1990, când SVR a început să se împace cu amploarea 
dezvăluirilor din arhivele lui Mitrohin, a reuşit simultan infiltrári importante 
atât în CIA, cât şi în FBI. Harold J. Nicholson, care a început să lucreze pentru 
SVR pentru bani în iunie 1994, la doar două luni după condamnarea lui Ames, 
a fost ofiţerul CIA cu cel mai înalt rang care a spionat vreodată pentru o 
putere străină. La scurt timp după recrutarea sa, a fost numit şef de birou la 
Centrul pentru combaterea terorismului de la sediul CIA.:: Faptul că Ames, în 
ciuda neglijentelor repetate cu privire la propria securitate, nu a fost depistat 
timp de nouă ani, l-a încurajat probabil pe Nicholson, care era şi mai puţin 
atent, să creadă că ar putea evita cu totul să fie descoperit. A devenit totuşi 
suspect după ce a picat testele la poligraf care, potrivit unui director de mai 
târziu al CIA, fuseseră „reluate în forţă după dezastrul Ames”. Nicholson a 
fost arestat pe aeroportul Dulles din Washington, în noiembrie 1996, având 
asupra sa documente pe care intenţiona să le predea SVR la Zurich. In iunie 
1997, a fost condamnat la 23 de ani de închisoare pentru spionaj, evitând o 
condamnare mai mare deoarece cooperase cu acuzarea.’ 

În perioada în care Nicholson era arestat, în 1996, Robert P. Hanssen, 
ofiţerul FBI cu cel mai înalt grad care a spionat vreodată pentru o putere 
străină, livra deja SVR de peste un an materiale strict secret, folosind o reţea 
de „cutii postale" clandestine din zona Washingtonului.^! Dacă, la fel ca si în 


48 Tentativa Centrului de a reface, în primul deceniu al secolului XXI, o reţea de agenti 
sub acoperire în Statele Unite, care să nu fie afectată de dezvăluirile lui Mitrohin, s-a 
încheiat cu un dezastru, când FBI a arestat în 2010 zece agenţi „ilegali” care fuseseră 
urmăriţi timp de mai mulţi ani în cadrul Operațiunii GHOST STORIES. (N.a.) 


449 in mod semnificativ, desi Primakov îi menţionează în memoriile sale pe Gordievski si 
pe alţi agenţi occidentali, de obicei pentru a-i denigra, el nu l-a menţionat deloc pe 
Mitrohin. (Na) 


450 în 2011, Nicholson a fost condamnat la încă opt ani de închisoare pentru că s-a folosit 
de unul dintre fiii săi pentru a ridica peste 47 000 de lire sterline de la ofiţerii SVR, ca 
plată pentru serviciile din trecut. Fiul său a fost pus sub probaţiune pentru o perioadă de 
cinci ani. (Na) 


451 Hanssen a fost în legătură cu GRU timp de câţiva ani după 1979; deoarece Mitrohin a 
avut acces doar la dosarele KGB, în arhiva sa nu există nicio referire la aceste contacte. 


cazurile lui Ames si Nicholson, principalele motive ale lui Hanssen au fost de 
ordin financiar, acesta avea şi fantezii si era exhibitionist; instalase o 
conexiune video pentru a-i permite unui prieten să-l urmărească în timp ce 
făcea sex cu soţia sa. Deşi FBI şi CIA îşi dăduseră seama de prezenţa unui 
agent SVR neidentificat la Washington, ancheta lor comună a fost 
compromisă. Principalii anchetatori au ajuns la concluzia că spionul rus era 
Brian J. Kelley, un ofiţer CIA complet nevinovat şi foarte profesionist. Intr-o 
încercare de a-l face să mărturisească, atât Kelley, cât şi familia sa au fost 
supuşi unor interogatorii agresive. La un moment dat, anchetatorii i-au trimis 
la uşă un fals ofiţer SVR, care l-a avertizat că, din cauza dovezilor deţinute de 
FBI împotriva lui, era esenţial să fugă: „Ne întâlnim mâine seară la staţia de 
metrou Viena [din Washington]. Veţi fi abordat de cineva. Avem un paşaport 
pentru dumneavoastră şi vă vom scoate din ţară”. Kelley i-a trântit uşa şi a 
raportat incidentul la FBI. În cele din urmă, a fost reabilitat ca urmare a unui 
dosar obţinut în 2000 din arhivele SVR, în cursul unei operaţiuni care a costat 
FBI şapte milioane de dolari. Dosarul conţinea înregistrarea unei discuţii între 
agentul american şi ofiţerul de caz rus. Anchetatorii de la FBI şi CIA se 
aşteptau să audă vocea lui Brian Kelley, dar l-au auzit pe Robert Hanssen. 
Când a fost arestat, pe 18 februarie 2001, Hanssen i-a întrebat pe agenţii FBI: 
„De ce v-a luat atât de mult timp?” În iulie, a fost condamnat la închisoare 
pe viaţă fără posibilitatea de eliberare condiţionată. 

În ceea ce priveşte contraspionajul, cazurile Ames, Nicholson şi Hanssen, 
precum şi gestionarea incompetentă a anchetei lui Kelley au distrus concluzia 
comisiei Aspin-Brown, care susţinea în raportul din 1996 că Statele Unite au 
„fără îndoială [...] cel mai capabil aparat de spionaj dintre toate ţările lumii”. 
Cu toate acestea, în ciuda convingerii generale privind superioritatea globală 
a serviciilor secrete americane, comisia a recunoscut, pe scurt, că relaţia 
dintre agenţiile de informaţii şi factorii de decizie de la Washington nu 
funcţiona chiar la fel de bine ca într-unele dintre ţările aliate: 


Serviciile de informaţii trebuie să fie mai aproape de cei pe care îi servesc. 
Agenţiile de informaţii au nevoie de o mai bună îndrumare de la nivel politic, atât în 
privinţa rolurilor pe care le au, cât şi asupra informaţiilor pe care le strâng şi le 
analizează. Factorii de decizie politică trebuie să aprecieze într-o măsură mai mare ce 
le pot oferi serviciile de informaţii şi să se implice mai mult în modul în care sunt 
utilizate resursele informative. Serviciile de informaţii trebuie, de asemenea, 
integrate mai bine cu alte domenii guvernamentale, cum ar fi structuri politienesti, 
pentru atingerea obiectivelor comune.* 


În Marea Britanie, JIC s-a dovedit mai eficient decât NSC sau decât oricare 
alt organism american în rezolvarea disputelor, stabilind priorităţi ale 
serviciilor de informaţii, coordonând evaluările făcute de reprezentanţii 
comunităţii de informaţii, ai Ministerului de Externe, Ministerului Apărării şi 
Trezoreriei şi câştigând încrederea factorilor de decizie politică. Grupul de 
lucru pentru viitorul comunităţii de informaţii americane înfiinţat de Twentieth 
Century Fund, din care a făcut parte şi un britanic (autorul acestei cărţi) şi 
care a dublat activitatea comisiei Aspin-Brown, a exprimat ceva mai apăsat 
opinii similare. Grupul de lucru a ajuns la concluzia că, în afara 
Departamentului Apărării, majoritatea demnitarilor din guvernul american „nu 


(N.a.) 


452 Repus în funcţie de CIA în 2001, Kelley a primit ulterior Medalia de distincţie în carieră 
pentru servicii în domeniul spionajului; a ieşit la pensie în 2007. (Na) 


apreciază prea mult analiza [informaţiilor] pe care o primesc”. Chiar şi 
funcţionarii din Departamentul Apărării care puneau preţ pe rapoartele 
informative aveau foarte puţin timp la dispoziţie ca să le citească. Distinsul 
universitar de la Harvard Joseph S. Nye Jr., care a manifestat un interes aparte 
pentru domeniul serviciilor de informatii, a declarat in fata comisiei Aspin- 
Brown cá, pe vremea cánd era asistent pentru afaceri de securitate 
internationale al secretarului apárárii, in perioada 1994-1995, rareori avea 
mai mult de cinci minute pe zi ca să citească rapoartele informative. 
Rapoartele pe care avea timp sá le citeascá contineau ,o multime de 
informaţii, dar nu prea multă perspectivá".* 

Comentariul lui Nye pare acum o evaluare corectá a limitárilor rapoartelor 
informative americane privind terorismul de la mijlocul anilor 1990. Desi 
Raportul de evaluare informativ national din 1995 avertiza despre aparitia 
unui ,nou tip de terorism", Comisia de investigare a evenimentelor din 11 
septembrie 2001 a ajuns la concluzia cá „mulţi demnitari au continuat să-i 
considere pe terorişti ca fiind agenti ai unor state [...] sau infractori interni”. 
Bruce Hoffman, expertul în domeniul terorismului care a identificat cel mai 
clar ameninţarea viitoare a Terorii Sfinte, a reuşit acest lucru în principal 
pentru că a avut o perspectivă pe termen mai lung decât majoritatea 
agenţiilor de informaţii. Din cele 64 de grupări teroriste active în 1980, doar 
două, ambele asociate îndeaproape cu Revoluţia lraniană, au avut în principal 
o motivaţie religioasă. În următorii 15 de ani, a avut loc o schimbare 
dramatică. Până în 1995, aproape jumătate din grupările teroriste 
internaţionale active aveau motivaţie religioasă; cele mai letale atacuri 
înregistrate în acel an au fost comise de terorişti cu motivaţie religioasă. După 
cum a subliniat Hoffman, departe de a fi o abatere de scurtă durată la sfârşit 
de secol XX, proliferarea terorismului religios a marcat întoarcerea la o 
tradiţie mult mai veche, aceea a Terorii Sfinte. Până la Revoluţia Franceză, 
singurele argumente folosite pentru a justifica teroarea au fost de natură 
religioasă. 

Totuşi, la jumătatea anilor 1990 ameninţarea teroristă prezentată de 
fanaticii religiosi era în continuare subestimatá. In 1993, Khalid Sheikh 
Mohammed (KSM) - cel care, opt ani mai tárziu, avea sá fie principalul autor 
al planurilor pentru atentatele din 11 septembrie - a fácut o primá tentativá, 
susţinută activ de bin Laden, de a-l ajuta pe nepotul lui, Ramzi Yousef, să 
planifice si sá finanteze distrugerea unuia dintre turnurile gemene de la New 
York World Trade Center. Yousef a arătat o ingeniozitate tehnică remarcabilă. 
Explozia unei bombe amplasate într-un camion lăsat în garajul clădirii a 
distrus o porţiune întinsă pe şapte etaje într-unul dintre turnuri. O mie de 
oameni au fost răniţi, însă, în mod uimitor, doar şase au fost ucişi. In loc să se 
concentreze asupra amenințării tot mai evidente pe care o reprezenta al- 
Qaida pentru obiectivele majore din SUA, atât administraţia Clinton, cât şi 
presa au acordat mai multă atenţie naivitatii autorului atentatului, 
Mohammed Salameh, care n-a avut decât un rol minor în comiterea atacului. 
Cu totul prosteşte, Salameh, care închiriase camionul, a încercat în repetate 
rânduri să recupereze o parte din garanţia de 400 de dolari pe care o plătise 
la firma de închirieri, susţinând că vehiculul a fost furat. La cea de-a treia 
încercare, a reuşit să obţină o restituire parţială şi a fost apoi arestat prompt 
de FBI.» 


453 Twentieth Century Fund, instituţie de tip think tank cu sediul la New York, a fost de 
atunci redenumită Fundaţia Century. (Nal 


Investigatia serviciilor de informatii asupra atacurilor din 1993 si 2001 de la 
World Trade Center a fost stânjenită de cooperarea inadecvată dintre FBI si 
CIA, o problemă frecventă si în timpul Războiului Rece.^^ Jim Woolsey s-a 
plâns după arestarea şi condamnarea ulterioară a lui Yousef în 1995: 


Nu ştiam cum evolua ancheta, deoarece era desfăşurată în întregime de forţele de 
ordine. În conformitate cu articolul 6E din Regulamentul federal de procedură penală, 
nicio informaţie obţinută în temeiul hotărârii unui mare juriu nu poate fi dezvăluită 
nimănui din afara echipei procurorului. Există anumite condiţii, restrânse, în care 
aceştia ar putea să le dezvăluie, să zicem, unui procuror de stat sau local, dar nu 
comunităţii de informaţii. Deci toate aceste informaţii au fost blocate în interiorul 
comunităţii politienesti timp de cel putin doi ani, până când au avut loc procesele.* 


Deşi „blocarea informaţiilor” era o problemă veche, a fost agravată de 
modificarea legislaţiei federale. Istoricul CIA (acum al NSA) dr. Michael Warner 
concluzionează: 


În anii 1990, America şi-a revizuit practic reglementările privind distribuirea 
informaţiilor deţinute de forţele de ordine şi serviciile de spionaj, astfel încât să 
asigure cel mai înalt grad de protecţie în faţa puterii de stat existent vreodată într-o 
ţară industrializată. Noile reguli, denumite „Zidul”, i-au împiedicat pe ofiţerii CIA şi FBI 
să îşi pună reciproc la dispoziţie indicii vitale, deşi probabil că astfel le-ar fi putut 
înţelege semnificaţia mai ampla.* 


Necesitatea unei cooperări mai strânse între FBI şi CIA nu a fost nici pe 
departe singura lecţie despre activitatea de informaţii care nu a fost învățată 
după atacul din 1993 de la World Trade Center. Lipsa unor măsuri 
suplimentare împotriva unor atacuri cu maşini sau camioane-capcană era şi 
mai remarcabilă ţinând cont de atacul cu camion-capcană comis cu zece ani 
înainte de un terorist şiit susţinut de Iran la ambasada americană de la Beirut 
şi soldat cu moartea a 63 de persoane. Dintre cei 17 americani ucişi în 1983, 
opt lucrau pentru CIA, iar printre ei se numărau şi şeful unităţii, şi şeful 
centrului de analiza a informaţiilor din Orientul Mijlociu. In cursul anului 
următor, au avut loc şi alte atentate cu vehicule-capcană, la ambasadele 
americană şi franceză din Kuwait, cazărmile puşcaşilor marini americani şi ale 
paraşutiştilor francezi de la Beirut, precum şi la noua ambasadă a SUA din 
Beirut.e 

Înfiinţarea Biroului pentru securitate diplomatică si a Serviciului de 
securitate diplomatică în cadrul Departamentului de State, în 1995, nu a reuşit 
să producă modificări majore. După ce a preluat în 1996 postul de ambasador 
al Statelor Unite la Nairobi, Prudence Bushnell s-a plâns în repetate rânduri de 
punctele slabe ale măsurilor de securitate de la ambasadă. Deşi se ştia 
despre existenţa unei celule al-Qaida în Nairobi, Departamentul de Stat nu a 
avut o reacţie semnificativă. Bushnell n-a avut acces nici la cea mai mare 
parte a informaţiilor despre această celulă: „Informaţiile erau foarte 
compartimentate, fiind accesibile doar în funcţie de necesităţi, şi în mod 
evident Washingtonul nu considera că ambasadorul american ar trebui să le 
cunoască. Aşa încât, deşi eram conştientă de prezenţa al-Qaida şi a diverselor 
echipe americane care veneau şi plecau, nu ştiam şi nici nu mi s-a spus ce 
anume aflau acestea”.“ Pe 7 august 1998, detonarea unor bombe de mare 


454 Timp de cinci ani, la începutul Războiului Rece, J. Edgar Hoover a refuzat să pună la 
dispoziţia CIA documentele decriptate VENONA, cele mai valoroase informaţii despre 
sovietici aflate vreodată la dispoziţia agenţiilor de informaţii din SUA. Vezi supra, p. 795. 
(N.a.) 


putere amplasate ín camioane conduse de teroristi sinucigasi a demolat 
aproape complet ambasada SUA de la Nairobi si cládirile din apropierea 
acesteia si, dupá numai zece minute, a avariat serios cládirea ambasadei SUA 
din Dar es Salaam. La Nairobi, si-au pierdut viata 213 persoane (numai 12 
dintre victime erau americani) si au fost rănite alte câteva mii, dintre care 
150 au fost orbite de cioburi. La Dar es Salaam, atentatul s-a soldat cu 11 
morti si 85 de răniţi. CIA obținuse deja ceea ce Comisia de anchetă pentru 
investigarea evenimentelor din 11 septembrie 2001 a considerat mai târziu a 
fi „informaţii neobişnuit de bune” despre celula al-Qaida din Nairobi, care, 
după atentat, au constituit dovezi privind responsabilitatea acesteia.s Tactica 
atentatelor sinucigaşe simultane, comise pentru prima dată în 1998 asupra 
ambasadelor americane din Africa de Est, avea să fie reluată după trei ani, la 
o scară mult mai largă, pe teritoriul Statelor Unite, pe 11 septembrie. 

„Din câte pot spune”, scria preşedintele Clinton mai târziu în memoriile 
sale, „bin Laden era otrăvit de convingerea că deţine adevărul absolut şi, prin 
urmare, este liber să se joace de-a Dumnezeu ucigând oameni nevinovați.” s 
Cu toate acestea, primul mandat al administraţiei Clinton nu a reuşit să 
înţeleagă amploarea noii ameninţări pe care o reprezenta teroristul saudit 
pentru Statele Unite. La sfârşitul lui 1997, până şi centrul antiterorist al CIA îl 
descria în continuare drept „finanţator extremist”. La polul opus, unitatea 
specială pentru urmărirea lui bin Laden înfiinţată cu un an înainte în cadrul 
Secţiei pentru operaţiuni a CIA considera că acesta este mult mai mult decât 
un simplu finanţator, anunțând că membrii comitetului militar al reţelei al- 
Qaida planificau operaţiuni împotriva unor obiective americane din întreaga 
lume şi încercau în mod activ să obţină substanţe nucleare.” În februarie 
1998, bin Laden a declarat public război împotriva Statelor Unite. Alături de 
Ayman al-Zawahiri - al cărui Jihad Islamic fuzionase cu al-Qaida -, a emis, în 
numele Frontului Islamic Mondial, o fatwa împotriva evreilor şi cruciaților: 
„Sentința de ucidere a americanilor şi a aliaţilor lor - civili si militari - este 
îndatorirea individuală a fiecărui musulman care o poate face, în orice ţară 
unde este posibil”.ss: Deşi din acel moment bin Laden a fost unul dintre 
obiectivele majore ale comunităţii de informaţii, abia după 11 septembrie 
eliminarea al-Qaida a devenit oficial obiectiv strategic al autorităţilor 
americane.® 

Cea mai vizionara evaluare a amenintarii teroriste in interiorul Statelor Unite 
publicata in cei cativa ani dinaintea atentatelor de la 11 septembrie nu a venit 
din partea comunitatii de informatii, ci dintr-un raport oficial public din 
septembrie 1999 al lui Rex Hudson, de la divizia federala de cercetare a 
Bibliotecii Congresului, intitulat The Sociology and Psychology of Terrorism: 
Who Becomes a Terrorist and Why?. Cu toate ca Hudson nu avea acces la 
documente secrete, a avut o perspectiva mai amplá si pe termen mai lung 
asupra amenintárii teroriste decát majoritatea analistilor. El a identificat 
corect drept principală ameninţare în curs de apariţie în anii 1990 „noi tipuri 
de teroristi religioşi din ce în ce mai periculosi": „Teroriştii cu motivaţie 
religioasă sunt mai periculoşi decât cei motivaţi politic, pentru că este mai 
probabil să dezvolte şi să folosească arme de distrugere în masă pe calea 


455 Din cauza necunoasterii pasiunii jihadiştilor pentru poezie, un discurs din 1996 al lui 
bin Laden a devenit cunoscut în Occident drept „Declaraţia de război împotriva Statelor 
Unite”. De fapt, discursul era îndreptat în principal împotriva Arabiei Saudite, dar 
majoritatea celor 15 fragmente de poezie care afirmau clar acest lucru nu au fost 
traduse. Vezi Miller, Audacious Ascetic, p. 252; Kendall, „Jihadist Propaganda and Its 
Exploitation of the Arab Poetic Tradition", pp. 224-225. (N.a.) 


n 


către atingerea viziunii lor mesianice sau  apocaliptice".» Principala 
ameninţare imediată era cea a atentatelor sinucigaşe cu bombă. La începutul 
anilor 1990, majoritatea autorilor acestora (atât femei, cât şi bărbaţi) 
proveneau din gruparea declarat seculară a Tigrilor tamili din Sri Lanka 
(LTTE), singurul grup terorist care asasinase doi şefi de guvern şi un lider al 
opoziţiei: prim-ministrul indian Rajiv Gandhi, în 1991, preşedintele srilankez 
Ranasinghe Premadasa, în 1993, şi liderul opoziţiei srilankeze, Gamini 
Dissanayake, în 1994.” Potrivit lui Hudson, în cazul țintelor occidentale şi în 
special americane, „cel mai periculos tip” de atentator sinucigaş cu bombă 
era „fundamentalistul islamic”: „Atentatorii sinucigaşi din batalionul martirilor 
din al-Qaida pot intra cu un avion încărcat cu explozibili (C-4 şi semtex) în 
Pentagon, sediul CIA sau Casa Albă”. Unul dintre cele patru avioane 
deturnate de al-Qaida pe 11 septembrie a lovit, într-adevăr, Pentagonul (deşi 
n-a avut nevoie de explozibili puternici ca să declanseze deflagratia). Un alt 
avion deturnat se îndrepta spre un obiectiv important din Washington când a 
fost doborât de pasageri. Din câte se ştie, niciun analist din comunitatea 
americana de informaţii nu a identificat cu aceeaşi acuratețe ameninţarea 
unui atac aerian comis de atentatori sinucigaşi asupra unor obiective 
simbolice. 

Cel mai frapant lucru legat de raportul lui Hudson, pe lângă perspectiva 
vizionară, a fost cât de puţină atenţie i s-a acordat la acea vreme. Informaţiile 
publice valoroase despre al-Qaida erau dificil de obţinut şi erau denaturate de 
scorneli cu diverse grade de plauzibilitate. Hudson a fost indus în eroare de 
afirmaţiile lui Yossef Bodanski, directorul grupului de lucru din Congresul SUA 
privind terorismul şi războiul neconvențional, potrivit căruia bin Laden s-ar fi 
stabilit, la jumătatea anilor 1990, „în suburbia londoneză Wembley”, unde „a 
achiziţionat o proprietate”. In ochii analiştilor americani specializaţi în 
domeniul informaţiilor, această afirmație a diminuat, fără îndoială, 
credibilitatea generală a raportului lui Hudson. Cum bin Laden, care avea 1,95 
metri înălţime, era probabil unul dintre cei mai înalţi terorişti din lume, purta 
barbă lungă şi umbla îmbrăcat în robe lungi, i-ar fi fost destul de dificil să-şi 
ascundă prezenţa în Wembley. Presa a relatat însă în continuare despre 
prezenţa lui în suburbia Londrei. MI5 a calificat drept „caraghioase” afirmaţiile 
preluate de canalul american de televiziune NBC şi cotidianul britanic Evening 
Standard, potrivit cărora bin Laden circula frecvent cu un avion privat.” 

Comunitatea britanică de informaţii a fost mai bine pregătită decât aliaţii săi 
americani pentru a face faţă unei ameninţări potenţiale mai mici, dar 
serioase, a terorismului islamist. Nu a existat niciun „Zid” după modelul 
american care să împiedice cooperarea dintre diferitele agenţii de informaţii 
şi poliţie; de fapt, în cea mai mare parte a anilor 1990, MI5 şi poliţia au 
cooperat împotriva IRA mai eficient decât înainte. O operaţiune MI5, 
desfăşurată în iulie 2000 sub numele de cod LARGE şi cu sprijinul poliţiei, a 
permis descoperirea primului atelier islamist de producere a bombelor din 
Marea Britanie, înfiinţat de Moinul Abedin, un musulman britanic născut în 
Bangladesh şi domiciliat în Sparkbrook, Birmingham. Deşi a susţinut, în mod 
neverosimil, că înfiinţa un atelier de artificii, a fost condamnat la 20 de ani de 
închisoare. In momentul arestării, MI5 credea cá Abedin nu are legătură cu al- 
Qaida şi considera că atelierul reprezintă un incident izolat şi nu un prim pas 
într-o ofensivă islamistá mai amplă.“ in realitate, aşa cum s-a dovedit 


456 Ulterior, MI5 s-a răzgândit. În urma unor investigaţii suplimentare, a conchis că 
atelierul lui Abedin era inspirat de ideologia jihadului global a reţelei al-Qaida, deşi al- 
Qaida nu-i „repartizase sau ordonase operaţiunea”. Vezi Andrew, Defence of the Realm, 


ulterior, Operatiunea LARGE a scos la luminá cel mai activ centru al 
comploturilor jihadiste din Marea Britanie. De la sfársitul secolului XX, 1096 
dintre teroristii condamnaţi în Marea Britanie proveneau din Sparkbrook si 
alte patru circumscripţii învecinate din Birmingham.” 

Cu un an înainte de atentatele de la 11 septembrie, în timpul unor 
operaţiuni de combatere a proliferării terorismului, MI5 a reuşit - fără să-şi 
dea seama la vremea aceea - să combată o tentativă al-Qaida de a dezvolta 
arme biologice. In septembrie 2000, microbiologul pakistanez Rauf Ahmad a 
participat, în Marea Britanie, la o conferinţă despre agenti patogeni periculosi, 
unde a încercat să obţină mostre de la ceilalţi delegaţi, dar şi ajutor pentru 
obţinerea unui bioreactor si a unui contor de celule. În urma unei perchezitii la 
plecarea din Marea Britanie, în bagajele sale au fost găsite 13 000 de lire 
sterline, despre care susţinea că sunt destinate „achiziţiei de echipament”, 
documente detaliate despre contactele sale (inclusiv companii britanice) şi un 
exemplar din CV-ul său. Potrivit acestuia, Ahmad avea un doctorat de la o 
universitate din Pakistan, mai participase la conferinţe în Marea Britanie în 
1997 şi 1999 şi publicase articole ştiinţifice despre antrax. După ce au fost 
informate de MI5, companiile britanice care aveau legături cu Ahmad şi-au 
încheiat relaţiile cu el. Vizitele sale în Marea Britanie, totuşi, aveau o 
semnificaţie mult mai mare decât părea în momentul acela. Scopul lor a 
devenit clar după 11 septembrie, din documentele găsite de forţele 
americane în Afganistan la sfârşitul lui 2001. Printre acestea se afla şi 
corespondenţa dintre doi islamişti care foloseau pseudonimele „Abu 
Mohamed" şi „Abu Ibrahim" şi care discutau despre achiziţii de echipamente, 
culturi şi instruire pentru producţia de arme biologice. „Abu Mohamed” a fost 
identificat rapid drept adjunctul lui bin Laden, Ayman al-Zawahiri. A fost 
nevoie de mai mult timp pentru identificarea lui „Abu Ibrahim”. Totuşi, s-a 
dovedit că referirile la călătoriile sale în străinătate, participarea la 
conferințele din Marea Britanie şi încercările de a procura agenti patogeni 
periculoşi corespundeau exact informaţiilor despre Ahmad din dosarele MI5. 
Această descoperire a confirmat temerile că bin Laden considera în 
continuare drept „o obligaţie religioasă” obţinerea de arme de distrugere în 
masă pentru a fi folosite împotriva conspirației monstruoase a „evreilor si 
cruciaților”, despre care se convinsese, ca şi Qutb, că ameninţa islamul de 1 
000 de ani.” 

Pe 3 ianuarie 2000, un grup de atentatori sinucigasi a incercat sá atace cu o 
ambarcatiune de mici dimensiuni USS Sullivans, o navă militară americana 
aflată în golful Aden. Desi ambarcatiunea teroriştilor era prea încărcată cu 
explozibili şi s-a scufundat înainte să ajungă la nava americană, al-Qaida a 
tras invataminte din tentativa eşuată. Pe 12 octombrie 2000, atentatorii au 
detonat, tot în golful Aden, o altă barcă plină de explozibili, de data aceasta 
mai stabilă, suficient de aproape de distrugătorul USS Cole încât să provoace 
o spărtură de mari dimensiuni în carena acestuia. În urma atacului, au murit 
17 membri ai echipajului, iar alţi 40 au fost răniţi. Ulterior, s-a descoperit că 
bin Laden a scris o poezie în onoarea atacului, pe care a recitat-o la nunta 
fiului său.” „După atac”, şi-a reamintit mai târziu George Tenet, DCI, „a fost 
clar că au fost implicaţi agenţi AQ cunoscuţi, dar nici serviciile noastre de 
informaţii, nici ancheta de urmărire penală a FBI nu au putut dovedi în mod 
concludent că UBL [Osama bin Laden] şi echipa lui au condus, dirijat şi 
controlat atacul”.» Incercárile de a găsi dovezi s-au lovit din nou de „zid”, care 


pp. 806-808; Omand, „Keeping Europe Safe", p. 84. (Na) 


stânjenea chiar şi activitatea birourilor FBI. Un analist FBI scria frustrat despre 
ce probleme întâmpina când încerca să obţină acces la informaţii necesare 
pentru anchetarea rolului al-Qaida în atacul asupra USS Cole: „Orice s-ar fi 
întâmplat, într-o bună zi cineva o să moară şi, cu sau fără zid, opinia publică 
n-o să înţeleagă de ce n-am fost mai eficienţi şi n-am alocat toate resursele 
pe care le aveam pentru anumite «probleme»,.?» Comisia de anchetă pentru 
investigarea evenimentelor din 11 septembrie 2001 a ajuns ulterior la 
concluzia că: „Acum este limpede că tuturor celor implicaţi le erau neclare 
normele ce reglementau transmiterea şi folosirea datelor obţinute prin 
canalele de informatii".* 

In campania electoralá din 2000, candidatul republican, George W. Bush, 
primea cu regularitate, ca si adversarul sáu democrat, Al Gore, informári la 
nivel înalt ale CIA cu privire la amenintárile teroriste. Înainte de a avea acces 
la aceste informári, Bush, la fel ca majoritatea americanilor, nu auzise 
niciodatá de al-Qaida. Socat de imprecizia informatiilor despre planurile al- 
Qaida de a ataca tinte americane, Bush le-a spus agentilor care sustineau 
informările: „Ei bine, bánuiesc cá o să încep să văd şi chestiile cu adevărat 
bune când o să fiu preşedinte”. După cum a scris Tenet mai târziu, deşi nu îşi 
dădea seama, Bush „deja avea acces la «chestiile bune»,.* Cu toate că era 
convins de importanţa informaţiilor, Bush nu mostenise capacitatea tatălui 
său de a le înţelege. In aprilie 1999, cu două luni înainte ca George W. Bush 
să-şi anunţe candidatura, CIA l-a onorat pe tatăl său într-un mod extraordinar 
şi fără precedent. In prezenţa fostului preşedinte si a Barbarei Bush, sediul 
CIA de la Langley, Virginia, a fost în mod oficial redenumit Centrul de 
Informaţii „George [H.W.] Bush”. 

In pofida disensiunilor din culisele administraţiei Clinton cu privire la lipsa de 
reacţie după atacul asupra USS Cole, campania prezidenţială din 2000 a fost 
caracterizată de ceea ce Comisia de anchetă pentru investigarea 
evenimentelor din 11 septembrie 2001 a descris drept „o absenţă notabilă a 
discuţiilor serioase despre ameninţarea al-Qaida sau despre terorism”. 
Campania a culminat pe 7 noiembrie, când au avut loc alegerile prezidenţiale, 
cu cel mai strâns rezultat din istorie şi cu cel mai redus avantaj obţinut 
vreodată de un învingător, confirmată după o lună şi jumătate de Curtea 
Supremă, într-un vot de 5 la 4.2 

La ceremonia de învestire a lui George W. Bush, pe 20 ianuarie 2001, Tenet 
credea că „urmează să se întâmple ceva - ceva important -, dar, spre marea 
mea frustrare, nu putem stabili exact ce, unde, când sau cum”. „Numărul în 
creştere al semnalelor de avertizare” despre un atac terorist iminent din 
primăvara şi vara lui 2001 nu a oferit niciun răspuns la intrebári.* Şi serviciile 
britanice de informaţii sugerau un atac major al-Qaida asupra unor obiective 
americane, dar nu reuşeau să identifice planul de atac. Un avertisment 
adresat pe 22 iunie liderilor de la Whitehall indica ameninţări concrete asupra 
obiectivelor americane din Arabia Saudită, Bahrain, Kuwait, lordania, Turcia, 
Italia şi Kenya. Potrivit unei concluzii a MI5 de la 6 iulie: 


numărul tot mai mare [de informaţii] este suficient pentru a sugera că UBL şi cei 
care-i susţin obiectivele se află în prezent într-un stadiu avansat al planificării 
operaţionale pentru mai multe atacuri majore asupra intereselor occidentale... Cea 
mai probabilă localizare a unui atac asupra intereselor occidentale comis de UBL şi 
cei care-i susţin obiectivele este în statele Golfului sau în zona mai largă a Orientului 
Mijlociu.s 


Rapoartele din vara lui 2001 ale serviciilor de informaţii nu au sugerat însă 
niciun atac major pe teritoriul SUA si nicio operatiune cu aparate de zbor 
deturnate.* MI5 a  supraestimat capacitatea măsurilor de securitate 
antiteroristă din Statele Unite. Potrivit unui raport redactat cu doi ani înainte 
de atentatele de la 11 septembrie: „Informaţiile sugerează că, deşi UBL 
încearcă să lanseze un atac pe teritoriul Statelor Unite, este conştient că SUA 
reprezintă un mediu de operare dificil pentru organizaţia lui”. Nivelul de 
securitate de pe aeroporturile americane folosite de teroriştii sinucigasi pe 11 
septembrie nu prea justifica estimarea MI5 că al-Qaida avea de-a face cu „un 
mediu de operare dificil”. In anii de dinaintea atentatelor, Autoritatea 
Federală a Aviației (FAA) a raportat încălcări repetate ale măsurilor de 
securitate la aeroportul Logan din Boston, de unde au decolat două dintre 
avioanele deturnate.” In pofida convingerii larg răspândite, nici la Logan, nici 
la celelalte două aeroporturi de unde au decolat avioanele deturnate (Newark 
International şi Washington Dulles) nu existau camere video cu circuit închis 
la porţile de îmbarcare.e 

Cel puţin trei martori oculari, de care nu s-a ţinut seama la acea dată, i-au 
văzut, cu mult înainte de 11 septembrie, pe câţiva dintre terorişti în timp ce 
supravegheau punctele de control de securitate de la Logan. Unul dintre 
martori, un funcţionar al companiei American Airlines, l-a abordat direct pe 
Mohamed Atta, conducătorul atacatorilor, după ce l-a văzut că filmează şi că 
inspectează unul dintre punctele de control de la Logan în mai 2001. Deşi 
funcţionarul a raportat incidentul, Atta nu a fost niciodată interogat.^" Pe data 
de 11 septembrie 2001, lista cu pasagerii aflaţi sub supraveghere, elaborată 
de FAA - autoritatea responsabilă pentru siguranţa zborurilor -, includea 
numai 12 nume. FBI şi CIA mai aveau câteva sute de nume care ar fi trebuit 
deja adăugate pe listă. Incapacitatea de a realiza o listă extinsă se datora în 
principal disputelor birocratice.» 

In cele câteva luni care au precedat 11 septembrie, mai mult de 20 de 
mesaje ale islamiştilor interceptate de NSA indicau clar că „era ceva iminent”, 
după cum a spus directorul agenţiei, generalul Mike Hayden. Un mesaj din 
partea unui asociat minor al-Qaida, interceptat în ajunul atentatelor, anunţa 
că „meciul e pe cale să înceapă”. Un alt mesaj, din aceeaşi zi, afirma că 
„Mâine e ora zero”. Niciunul dintre mesaje nu a fost tradus până pe 12 
septembrie. Ulterior, au existat voci care au susţinut că ambele mesaje 
avertizau asupra atentatelor. In realitate, ca şi alte referiri la atacuri iminente 
interceptate de NSA, niciunul dintre ele nu se referea la atentatele din 11 
septembrie. Ulterior, s-a ajuns la concluzia că mesajele se referau probabil la 
urmările asasinării, pe 9 septembrie, a liderului Alianţei Nordului din 
Afganistan, Ahmad Shah Massoud.» După cum a recunoscut ulterior Tenet, 
„Noi toţi - CIA, comunitatea de informaţii, organele de anchetă, guvernul cu 
totul - am ratat tocmai acel «când şi unde» anume în cazul atentatelor din 11 
septembrie. N-am avut destule puncte pe care să le legăm între ele şi va 
trebui să ne împăcăm cumva cu acest fapt”. Unele dintre puncte lipseau din 
cauza eşecului strategic de a acorda prioritate motivatiilor religioase ale 


47 Declaraţiile martorilor oculari au apărut în procesul intentat de familia lui Mark Bavis, 
una dintre victimele aflate la bordul unuia dintre avioanele deturnate de la Boston. 
Dosarul a fost însă închis în 2001, în urma unei înţelegeri în valoare de câteva milioane 
de dolari între părţi, astfel încât cazul nu a ajuns în instanţă, iar dovezile nu au fost 
prezentate public. Cu toate acestea, avocaţii lui Bavis au depus ulterior transcrierile în 
arhive publice. Vezi Paul Sperry, „9/11 terrorists caught testing airport security months 
before attacks", New York Post, 5 octombrie 2014. (Na) 


misiunilor de martiriu care si-au atins punctul culminant pe 11 septembrie. 
Bin Laden a ridiculizat incapacitatea americanilor de a înţelege zelul religios 
al adepților săi care iau parte la misiuni de „martiriu”. După 11 septembrie, i- 
a spus unui reporter pakistanez: „Noi iubim moartea. Statele Unite iubesc 
viata. Aceasta este marea diferenţă dintre noi”. 

O serie de indicii importante privind pregătirile al-Qaida pentru deturnarea 
avioanelor au fost ignorate, din cauza comunicării deficitare nu doar între FBI 
şi CIA, ci şi între sediul central al FBI şi birourile din teritoriu. În iulie 2001, un 
agent de la biroul FBI din Phoenix a trimis un memoriu la sediul central şi la 
unitatea de luptă împotriva terorismului internaţional de la biroul FBI din New 
York, avertizând asupra „posibilităţii existenţei unui efort coordonat al lui 
Usama bin Ladin” de a instrui terorişti la şcolile de aviaţie din Statele Unite. El 
semnala „un număr exagerat de persoane care ar trebui anchetate” şi care 
urmau cursurile şcolilor pentru piloţi din Arizona. Biroul din Phoenix propunea 
stabilirea unei legături cu şcolile de piloţi şi obţinerea autorizaţiei pentru a 
solicita informaţii legate de vizele cursanților străini, însă cartierul general al 
FBI nu a luat în considerare propunerea. Şefii unităţilor FBI pentru urmărirea 
lui bin Laden şi pentru supravegherea fundamentalismului radical nici nu au 
văzut memoriul până după 11 septembrie; biroul FBI din New York a primit 
memoriul, dar nu a luat nicio măsură. 

Dacă FBI ar fi luat în considerare memoriul Phoenix, ar fi tratat cu mai multă 
atenţie un avertisment expediat pe 15 august de la biroul din Minneapolis, 
care atrăgea atenţia că Zacarias Moussaoui, un extremist islamist de origine 
franceză „care pregătea o acţiune viitoare de promovare a obiectivelor 
fundamentaliste radicale”, urma un curs la Pan-Am International Flight 
Academy din Eagan, Minnesota. Desi Moussaoui a fost arestat de serviciile de 
imigrație pentru că depásise durata de sedere în SUA, biroul local al FBI nu a 
reusit sá convingá conducerea cá acesta ar putea sá deturneze un avion si sá 
comită un atentat sinucigaş. Intr-un schimb de replici aprins, un coordonator 
de la biroul din Minneapolis i-a spus unui agent de la sediul central că 
„încearcă să împiedice pe cineva să ia un avion şi să intre cu el în World 
Trade Center”. Agentul i-a răspuns că n-o să se întâmple aşa ceva şicănue 
clar nici măcar daca Moussaoui e terorist. Nici directorul în exerciţiu al FBI, 
nici directorul-adjunct pentru activităţi antiteroriste nu au fost puşi la curent 
cu acest caz.^? Ulterior, Moussaoui a fost condamnat pentru conspirație în 
vederea uciderii unor cetăţeni americani în atacurile din 11 septembrie. 

In privinţa comunităţii de informaţii, Comisia de anchetă a ajuns la concluzia 
că: 


Atacurile din 11 septembrie s-au strecurat prin vidul dintre amenințările externe si 
cele interne. Agenţiile de spionaj extern aveau atenţia îndreptată spre străinătate, 
urmărind amenințările străine la adresa obiectivelor americane din afara ţării. 
Agenţiile interne aşteptau dovezi privind o ameninţare internă, venită din partea unor 
celule în adormire, aflate pe teritoriul Statelor Unite. Nimeni nu căuta o ameninţare 
străină asupra unor obiective interne. Amenințarea nu venea din partea unor celule în 
adormire. Era o ameninţare din străinătate - dar din partea unor cetăţeni străini care 
se infiltraseră în Statele Unite.» 


458 Tenet a fost informat despre cazul Moussaoui pe 23 august 2001, dar ulterior a 
declarat în faţa Comisiei de anchetă pentru investigarea evenimentelor din 11 septembrie 
2001 că „la vremea aceea nu i s-a părut că ar avea vreo legătură cu al-Qaida. 
Considerând că este un caz al FBI, nu a discutat problema cu nimeni altcineva, nici de la 
Casa Albă, nici de la FBI”. Vezi 9/11 Commission Report, p. 275. (N.a.) 


Pe 10 septembrie 2001, şefii FBI declarau într-o informare pentru membrii 
Congresului că activiştii pentru drepturile animalelor reprezintă cea mai mare 
amenințare.» A doua zi, al-Qaida a lansat asupra Statelor Unite cel mai mare 
atac-surpriză de după Pearl Harbor. Washington Post anunţa cu titluri de-o 
şchioapă: „Teroriştii deturnează patru avioane de linie; două distrug World 
Trade Center; unul loveşte Pentagonul; al patrulea se prăbuşeşte”. Au murit 
aproape 3 000 de persoane. Condoleeza Rice, consilierul pentru securitate 
naţională al lui Bush, avea să scrie mai târziu: 


Niciun aspect al securităţii n-a mai arătat la fel după aceea, iar preocuparea 
noastră copleşitoare a fost, în fiecare zi, să evităm un alt atac. Statele Unite erau cea 
mai puternică ţară din lume - din punct de vedere militar şi economic. Şi totuşi, nu 
fuseserăm în stare să împiedicăm un atac devastator, comis de o reţea de extremişti 
apatrizi, care acţiona de pe teritoriul uneia dintre cele mai sărace ţări din lume 
[Afganistanul]. Întregul nostru concept de securitate fusese zdruncinat din temelii.* 


Optimismul superficial al raportului redactat cu doar cinci ani înainte de 
Comisia prezidenţială pentru stabilirea rolurilor şi atribuţiilor comunităţii de 
informaţii americane devenise cu totul evident. 

Comunitatea americană de informaţii nu avea nicio idee despre ce va urma. 
„La CIA”, scria George Tenet, „aveam motive întemeiate să credem că ar 
putea avea loc şi alte atacuri în orele şi zilele următoare şi că 11 septembrie 
era doar salva de deschidere a unui atac complex asupra teritoriului 
american.” Timp de câteva luni, analiştilor din domeniul informaţiilor le-a 
fost dificil să facă distincţia între amenințările grave de securitate şi alarmele 
false, uneori suprarealiste. La o săptămână după 11 septembrie 2001, au 
început să fie trimise scrisori care conţineau spori de antrax către mai multe 
ziare si doi senatori americani democrați, infectând 22 de persoane, dintre 
care cinci au murit. George W. Bush îşi aminteşte că „panica s-a răspândit în 
toată ţara. Milioane de americani se temeau să-şi deschidă cutiile poştale”. 
Chiar dacă iniţial au fost suspectaţi Saddam Hussein şi al-Qaida, una dintre 
cele mai complexe investigaţii din istoria FBI a ajuns în cele din urmă la 
concluzia că responsabil a fost un om de ştiinţă american, care nu a fost 
niciodată pus sub acuzare, dar care s-a sinucis.* 

La o lună după ce au apărut „scrisorile cu antrax”, Casa Albă a crezut că a 
devenit ţinta unui atac biologic. În timpul Summitului Cooperării Economice 
Asia-Pacific de la Shanghai, Bush şi consilierul său pentru securitate 
naţională, Condoleezza Rice (care avea să devină ulterior secretar de stat), au 
fost contactaţi, printr-o legătură video securizată, de vicepreşedintele Dick 
Cheney, îmbrăcat cu totul deplasat în situaţia aceea, cu papion alb şi frac, 
deoarece urma să ţină un discurs la o cină de strângere de fonduri. După cum 
şi-a reamintit Bush mai târziu: „De îndată ce l-am văzut pe Dick, mi-am zis că 
era ceva în neregulă. Faţa lui era albă ca papionul. «Domnule preşedinte», 
mi-a spus el, «s-a declanşat unul dintre biodetectoarele de la Casa Albă. S-au 
găsit urme de toxină botulinică. Există riscul să fi fost expuşi cu toţii la 
toxiná»,. Cheney a spus că FBI testează pe şoareci substanţele suspectate că 
ar contine toxină botulinică găsite la Casa Albă. Dacă soarecii supravietuiau în 
următoarele 24 de ore, supravietuia şi preşedintele. Dar dacă soarecii 
mureau, „eram terminati". Şoarecii au supravieţuit, iar FBI l-a anunţat pe 
Bush că a fost „o alarmă falsá".» 


459 Timp de doi ani după atacurile din 11 septembrie 2001, CIA i-a raportat lui Bush, în 
medie, în fiecare lună, un număr de 400 de ameninţări distincte. (Bush, Decision Points, 
p. 153.) (N.a.) 


O săptămână mai târziu, a fost declanşată o altă alertă de securitate la 
Washington. George Tenet i-a raportat lui Bush că, potrivit unei „surse de 
încredere”, urma să aibă loc un atac fie pe 30, fie pe 31 octombrie, mai amplu 
decât cele de la World Trade Center: „E cel mai grav de după 11 septembrie”. 
Totuşi, şi acest avertisment s-a dovedit a fi alarmă falsă.: Tenet s-a declarat 
„uluit de cât de puţine informaţii de încredere erau disponibile în interiorul 
propriilor graniţe”: 


Nu au existat date statistice bune privind numărul străinilor care au depăşit 
perioada de şedere şi nici vreun sistem de supraveghere care să ne permită să 
vedem dacă tinerii veniţi pentru a urma studii universitare chiar se duceau la cursuri 
- sau dacă şi-au schimbat opţiunea de studii de la muzică la fizică nucleară [...]. În 
primele zile [de după 11 septembrie], ne chinuia ce nu ştiam despre ce se petrece în 
Statele Unite. Trebuia să facem evaluări pe baza instinctelor.: 


Trei ani mai târziu, raportul Comisiei de anchetă pentru investigarea 
evenimentelor din 11 septembrie 2001 a susţinut convingător că 
incapacitatea de a prevedea atacurile al-Qaida nu s-a datorat atât unor 
eşecuri ale comunităţii de informaţii, cât unui „eşec general al imaginaţiei”: 
„Nu credem ca liderii au înţeles gravitatea amenințării. Pericolul terorist 
prezentat de bin Laden şi al-Qaida nu a fost un subiect major pentru 
dezbaterea politică în rândul publicului, al presei sau al Congresului. În 
realitate, abia dacă a fost menţionat în timpul campaniei prezidenţiale din 
anul 2000". In ciuda meritelor sale, Comisia nu a reuşit să identifice gradul în 
care eşecul imaginaţiei se datora unei gândiri pe termen scurt. Gerald Haines, 
fost membru al Biroului de istorie al CIA, se plânsese public cu patru ani 
înainte de 11 septembrie 2001: 


Majoritatea ofiţerilor şi factorilor de decizie ai CIA, deşi folosesc în fiecare zi analogii 
istorice, sunt în principiu anistorici. Ei cred că nu au timp sau nevoie de istorie. Prinşi 
în gestionarea crizelor actuale şi activităţile zilnice de producere de informaţii, ei nu 
reuşesc să aprecieze valoarea istoriei, nu doar pentru a păstra „memoria Agenţiei” 
(ce a făcut în trecut, cum a reactionat?), ci şi ca mecanism important de formare şi 
instrument în procesul de elaborare a politicilor globale.:» 


Cei care au înţeles cel mai bine ameninţarea teroristă islamică înainte de 11 
septembrie 2001, printre care la loc de cinste se afla Bruce Hoffman, au fost 
cei cu o perspectivă istorică pe termen lung. 

Se spune că oamenii care nu învaţă din greşelile trecutului sunt sortiti să le 
repete. Incapacitatea de a învăţa de pe urma celui mai mare eşec al 
serviciilor de informaţii din secolul XX, produs cu 60 de ani înainte la Pearl 
Harbor, a dus la eşecul din 11 septembrie 2001. „Surpriza completă” a lui 
Roosevelt şi Churchill pe 7 decembrie 1941 a arătat cât de mult îşi 
subestimaseră inamicul. Niciunuia dintre ei nu i-a trecut prin minte cá 
japonezii ar putea lansa un atac-surpriză atât de sofisticat la Pearl Harbor. 
Bin Laden şi al-Qaida au fost subestimati în mod similar înainte de 11 
septembrie 2001, deşi din motive mai puţin rasiste. Fanaticii religioşi nu erau 
consideraţi capabili de o planificare operaţională atât de complexă şi de 
secretă. 

Paragraful de deschidere al buletinului de informare prezidenţial din 6 
august 2001, prima referire la posibilitatea unui atac al-Qaida pe teritoriul 
Statelor Unite, avertiza: „Bin Ladin a sugerat, în interviuri acordate unor 
posturi de televiziune americane în 1997 şi 1998, că adepţii săi vor urma 
exemplul lui Ramzi Yousef, autorul atentatului de la World Trade Center, şi 


«vor aduce lupta în America», .:* Însă desi Yousef avea o diplomă britanică de 
electrotehnică şi construise o bombă al cărei suflu provocase distrugeri până 
la etajul al şaptelea al unuia dintre turnurile de la World Trade Center în 1993, 
nu fusese luată în considerare posibilitatea ca al-Qaida să planifice un atac 
terorist de mai mare amploare asupra turnurilor gemene. Yousef mai pusese 
la cale un plan terorist şi în 1994, finanţat de unchiul lui, Khalid Sheikh 
Mohammed; planul prevedea amplasarea de bombe la bordul a 12 avioane 
care efectuau curse transpacifice şi detonarea lor simultană în timpul 
zborului. Intr-un test pe care l-a făcut în decembrie 1994, cu câteva 
săptămâni înainte să fie arestat pentru atentatul de la World Trade Center, 
Yousef a amplasat o bombă la bordul unui avion de pasageri; explozia s-a 
soldat cu moartea unui pasager japonez şi rănirea altor câţiva şi a produs o 
spărtură în podeaua carlingii - însă, cu totul neaşteptat, fuzelajul a rămas 
intact.:* Posibilitatea ca al-Qaida să ia în considerare folosirea mai multor 
curse aeriene comerciale pentru un atac asupra Statelor Unite în 2001 tot nu 
era luată serios în considerare. 

„Pe 11 septembrie 2001”, scria Bush mai târziu, „s-a văzut clar că serviciilor 
de informaţii le-a scăpat ceva important. Am fost alarmat de această scăpare 
[...].”:*s Desi a criticat pe bună dreptate comunitatea de informaţii că nu a dat 
niciun avertisment, Bush însuşi nu înţelegea decât limitat natura terorismului 
islamist, în ciuda multor sesiuni de informare. La cinci zile după evenimentele 
din 11 septembrie 2001, preşedintele a demonstrat propria lipsă de 
imaginaţie, descriind public războiul împotriva terorismului drept „cruciadă”, 
aparent fără să-şi dea seama că mulţi musulmani consideră cruciadele un act 
de agresiune al imperialismului occidental şi că papa loan Paul al Il-lea ceruse 
iertare, cu numai un an înainte, pentru acestea. 1s 

In pregătirea atacurilor din 11 septembrie 2001, conducerea al-Qaida a dat 
dovadă de mai multă imaginaţie şi mai multă eficienţă administrativă decât 
birocraţia antiteroristă americană. Nu a făcut greşeala Washingtonului, care 
şi-a subestimat adversarul. Potrivit Comisiei de anchetă pentru investigarea 
evenimentelor din 11 septembrie: „Putem spune cu certitudine că niciuna 
dintre măsurile adoptate de autorităţile americane între 1998 şi 2001 nu a 
afectat sau măcar întârziat planurile al-Qaida. În rândurile autorităţilor, au 


existat eşecuri la nivelul imaginației, politicii, capacităţilor şi 
managementului”. La baza acestor eşecuri s-a aflat ceea ce eu am numit 
„tulburare cu deficit de atenție istorică” - lipsa perspectivei pe termen lung, 


fără de care era imposibil de înțeles în mod adecvat amenințarea terorismului 
islamist. 


CONCLUZII: 


O PERSPECTIVĂ PE TERMEN LUNG ASUPRA SERVICIILOR 
SECRETE DIN SECOLUL XXI 


460 Bush a repetat cuvântul „cruciadă” în timpul unui discurs în fața trupelor americane, 
în februarie 2002. (N.a.) 


A cum ne plângeam David Dilks şi cu mine în 1984, informaţiile au fost 


„dimensiunea lipsă” în cea mai mare parte a istoriei relaţiilor politice si 
internaţionale. După cum scriam noi, „istoricii cu abordări tradiţionale au avut 
adesea tendinţa fie să ignore cu totul domeniul spionajului, fie să îi acorde o 
importanţă minora”. Guvernele britanice succesive, atât conservatoare, cat 
şi laburiste, au fost încântate de această lipsă de atenţie şi au descurajat 
cercetarea în direcţia „dimensiunii lipsă”, păstrând secrete toate arhivele 
referitoare la serviciile de informaţii şi refuzând să stabilească o dată-limită la 
care să desecretizeze chiar şi cele mai vechi dosare.“ Malcolm Muggeridge, 
agent secret în timpul războiului, a învăţat, în anii în care a făcut parte din 
SIS, că „pentru activitatea de informaţii secretul este la fel de important cum 
sunt odăjdiile pentru liturghie sau întunericul pentru o şedinţă de spiritism si 
trebuie păstrat cu orice pret, indiferent dacă are sau nu vreun scop anume”. 
Sir Michael Howard, unul dintre istoricii oficiali ai activităţii de informaţii din 
timpul războiului, scria în 1985: „In ceea ce priveşte politica oficială a 
guvernului, serviciile de securitate şi informaţii britanice nu există. Agenţii 
inamici sunt descoperiţi în boschete, iar informaţiile sunt aduse de berze.”: 

Deşi Marea Britanie şi Statele Unite au fost aliate în domeniul informaţiilor, 
exista un contrast extraordinar între gradul de vizibilitate al comunităţilor lor 
de informaţii. În 1975, în cursul „Anului informaţiilor”, CIA cunoscuse „cea mai 
atentă şi dură examinare publică la care a fost supusă vreodată o astfel de 
agenţie, nu numai în ţara noastră, ci oriunde în lume”, după cum spunea 
directorul William Colby.: În Marea Britanie, nici măcar existenţa SIS nu a fost 
recunoscută oficial până în 1992. Apariţia în cadrul celorlalte agenţii de 
informaţii din grupul celor „Cinci Ochi” a unor niveluri mai raţionale de 
vizibilitate publica, împreună cu stabilirea unor diferite sisteme de 
responsabilitate externă, absente în Marea Britanie, au contribuit spre finalul 
secolului XX la dispariţia tradiţiei britanice a berzelor-şi-boschetelor, acesta 
fiind ultimul tabu major al politicii britanice. 

Principalele obiective ale lucrării Lumea secretă, prezentate în Introducere, 
sunt „să recupereze o parte din istoria pierdută a activităţii globale de spionaj 
din ultimele trei milenii, să arate modul cum schimbă acestea istoriografia 
actuală şi să demonstreze relevanta lor continuă pentru serviciile de 
informaţii din secolul XXI”.: 


^9! Domeniul intelligence a fost descris pentru prima dată ca „dimensiune lipsă” de către 
Sir Alexander Cadogan, subsecretar permanent la Foreign Office din 1938 până în 1946. 
(N.a.) 


462 Cu toate acestea, guvernul a declasificat multe rapoarte informative primite de 
ministerele de la Whitehall şi comandanții militari în timpul celui de-al Doilea Război 
Mondial (dar nu înainte şi nici după). Am scris Secret Service: The Making of the British 
Intelligence Community, publicată în 1985, urmărind documente care aveau legătură cu 
activitatea de informaţii şi care se strecuraseră prin ochiurile reţelei cenzurii oficiale. Un 
document eliminat din, să zicem, un dosar al Foreign Office aflat la Arhivele Naţionale 
încă ar putea fi găsit într-un dosar de la Trezorerie (sau invers). De asemenea, numeroase 
dosare private, aflate în diverse arhive, conţineau şi ele documente informative pe care 
Whitehallul nu le-ar fi publicat de bunăvoie. (W.a.) 


^93 Primul pas major în abandonarea tabuului traditional privitor la serviciile de informaţii 
a fost adoptarea Legii Serviciului de Securitate, în 1989, care, la 80 de ani de la 
înfiinţarea MI5, a asigurat baza legală a funcţionării serviciului. Vezi Andrew, Defence of 
the Realm, secţiunea E, cap. 11. (Na 


Cele mai recent înfiinţate agenţii de informaţii care au avut si un succes 
remarcabil sunt agenţiile israeliene Mossad si Shin Beth, fondate în 1949, cu 
perspective pe termen lung. Obiectivele declarate ale ambelor agenţii derivă 
din Biblia evreiască. Actualul prim-ministru israelian, Benjamin Netanyahu, 
insistă că este necesar ca serviciile israeliene de informaţii să folosească 
„atât metode antice, cât şi moderne” şi susţine că „Mossadul face acest lucru 
în cel mai remarcabil mod cu putinţă”. Una dintre caracteristicile distinctive 
ale Mossadului sunt „asasinatele la ţintă”, a căror justificare ideologică se 
întemeiază pe avertismentul din Talmud: „Dacă cineva vine să te ucidă, 
ridică-te şi ucide-l tu mai întâi.” Cei mai mulţi ofiţeri israelieni de informaţii, 
demnitari şi factori de decizie intervievaţi de dr. Ronen Bergman pentru 
volumul său Rise and Kill First au citat Talmudul drept justificare pentru 
asasinatele la ţintă.” Chiar înainte de înfiinţarea statului Israel, două grupuri 
paramilitare sioniste - Irgun Zvai Leumi, condus de viitorul prim-ministru 
israelian Menahem Begin, şi banda Stern, cunoscută şi ca Lehi - au recurs la 
asasinatul la ţintă pentru a grăbi încheierea mandatului britanic în Palestina. 
În 1947, banda Stern a fost cât pe ce să arunce în aer sediul Ministerului 
pentru Colonii de la Londra. Planurile de asasinare a ministrului de externe, 
Ernest Bevin, şi a altor miniştri britanici au avut mai puţine şanse de reuşită, 
în pofida unei campanii în cursul căreia au fost trimise mai multe scrisori- 
capcană.: Decizia esenţială de a adopta „asasinatele la ţintă” ca politică 
secretă de stat a fost luată de „părintele fondator” al Israelului, primul 
premier israelian, David Ben-Gurion. Înainte de declararea independenţei, în 
1948, Ben-Gurion nu fusese de acord cu utilizarea acestei metode de către 
grupările paramilitare. Însă după ce a devenit cunoscută amploarea 
Holocaustului, s-a răzgândit. Potrivit lui Ronen Bergman, de atunci, „instinctul 
de a lua toate măsurile, chiar şi cele mai agresive, pentru a apăra poporul 
evreu [a fost] înscris în ADN-ul israelian”. Bergman estimează că Israelul a 
efectuat aproximativ 2 700 de „operaţiuni de asasinat la ţintă” - mai multe 
decât orice alta tara din lumea occidentala.° 


Logoul Mossadului, cu mottoul acestuia, din Proverbe 11:14: „Cei ce nu au cármuire, cad ca 
frunzele, dar în sfatul bogat se află mantuire.”** 


Asasinatul a rămas politica nedeclarată a statului israelian încă de la 
obţinerea independenţei, ca urmare a unei serii de succese operaţionale. 
După masacrarea a 11 sportivi israelieni la Jocurile Olimpice de la Munchen 
din 1972, asasinatele la ţintă au fost cel puţin în parte motivul pentru care 
Yasser Arafat, liderul Organizaţiei pentru Eliberarea Palestinei, a decis să 
pună capăt operaţiunilor teroriste din Europa ale grupării Septembrie Negru. 
Inainte de Munchen, premierul israelian Golda Meir, care a condus guvernul 
din 1969 până în 1974, interzisese asasinatele la ţintă în Europa. După 
masacru, a ridicat interdicţia. In 1978, Mossadul a reuşit să-l asasineze, 
otrăvindu-i pasta de dinţi, pe Wadi Haddad, care era atât comandantul pentru 
operaţiuni externe al Frontului Popular pentru Eliberarea Palestinei, cât şi 
agent KGB cu numele de cod NATIONALIST. Haddad elaborase o strategie de 
deturnare de avioane şi atacuri teroriste asupra unor ţinte „sioniste” din 
Europa, care au ţinut prima pagină a ziarelor din întreaga lume.» Mai recent, 
asasinatul la ţintă a contribuit aproape sigur la temporizarea programului 
nuclear iranian - o potenţială ameninţare majoră pentru securitatea Israelului. 
Unele succese operaţionale aparente au fost totuşi contraproductive - printre 
acestea, uciderea lui Abu Jihad, principalul adjunct al lui Arafat, împuşcat în 
1988 la Tunis. Unii demnitari israelieni cred acum că Abu Jihad ar fi putut 
contribui la procesul de pace mai mult decât Arafat." Dezvăluirea de dată 
recentă a amplorii practicii asasinatelor la ţintă a pus opinia publică israeliană 
în faţa unei dileme morale, pe care Bergman o descrie drept „două seturi de 
legi: unul pentru cetăţenii de rând, noi toţi, în care omorul este cea mai gravă 
crimă cu putinţă; şi un altul, de obicei nescris, dar foarte eficient, pentru 
comunitatea de informaţii şi serviciile de securitate, care permite recurgerea 
la măsuri agresive pentru apărarea ţării”. 

După ce în ultima vreme au devenit publice, pe căi oficiale sau neoficiale, o 
serie de dosare confidentiale - cum sunt cele ce au permis dezvăluirile lui 
Bergman despre asasinatele la ţintă -, acum există surse de informaţie mai 
solide privind numărul fără precedent de operaţiuni de spionaj efectuate în 
secolul XX, în comparaţie cu orice alt secol de dinainte. Începând din anii 
1990, în Arhivele Naţionale britanice au devenit disponibile tot mai multe 
dosare ale serviciilor de informaţii de dinainte de Războiul Rece - deşi pe 
scară mai redusă decât în Statele Unite^9. Chiar şi arhivele KGB, în mod 
traditional bine păzite, au suferit o scurgere masivă de informaţii.» 

Cercetarea acestor arhive a început (deşi abia face primii paşi) să corecteze 
semnificativ înţelegerea istorică a politicii şi relaţiilor internaţionale din 
secolul XX. Declasificarea, în 2010, a acordului postbelic dintre Marea Britanie 
şi Statele Unite», care nu era menţionat în majoritatea lucrărilor de istorie a 
relaţiilor anglo-americane, a reprezentat un punct de cotitură în publicarea 
arhivelor SIGINT. Nu se mai întâmplase niciodată ca două ţări să dezvăluie în 
mod public un acord: 


464 Cf. Biblia sau Sfânta Scriptură, Editura Institutului Biblic şi de Misiune al Bisericii 
Ortodoxe Române, Bucureşti, 2001, Proverbe, p. 806. (NEI 


^95 Există diferente mari între nivelul de acces la arhivele diverselor agenţii de informaţii 
britanice şi instituţii conexe. Deşi agenţiile britanice sunt complet scutite de prevederile 
Legii privind libertatea de informare (FOIA), MI5 declasifică multe dosare (adesea editate) 
după 50 de ani. SIS, în schimb, nu dă publicităţii niciun dosar, deşi unele documente SIS 
pot fi găsite în dosare declasificate ale MI5 şi alte surse. În momentul scrierii acestei cărţi, 
sunt disponibile majoritatea minutelor şi memorandumurilor JIC de până în 1968. (Na 


privind schimbul de rezultate provenind din urmátoarele operatiuni referitoare la 
comunicatiile externe: 


* Colectarea traficului de informatii 

* Obtinerea de documente si echipamente de comunicatii 
* Analiza traficului de informatii 

* Criptanaliză 

* Decriptare si traducere 


* Obtinerea de informaţii privind organizaţiile, practicile, procedurile şi 
echipamentele de comunicaţii. 


Majoritatea lucrărilor de istorie din secolul XX referitoare la relaţiile 
internaţionale pe timp de pace au omis toate referirile la aceste activităţi 
secrete - în ciuda faptului că, aşa cum au arătat capitolele anterioare, 
acţiunile de colaborare bilaterală între statele occidentale în domeniul 
,criptanalizei, decriptării şi traducerii” datează încă din secolul al XVI-lea. 
SIGINT nu mai lipseşte cu desăvârşire din istoria relaţiilor internaţionale. 
Declasificarea acordului semnat între Marea Britanie şi Statele Unite a permis 
recunoaşterea rolului central al acestuia în „relaţia specială” şi alianţa SIGINT 
a celor „Cinci Ochi”. Publicarea în 2019 a primei istorii oficiale „autorizate” a 
GCHQ şi angajamentul acestuia de a oferi „Arhivelor Naţionale cât mai multe 
documente-sursá istorice”» va accelera acest proces. 

Dosarele recent desecretizate despre cele două decenii postbelice oferă şi o 
nouă perspectivă asupra unuia dintre cele mai importante puncte de cotitură 
din istoria britanică: sfârşitul celui mai mare imperiu colonial. Până de curând, 
nici chiar cele mai bune istorii ale decolonizării britanice nu se refereau decât 
în foarte mică măsură sau chiar deloc la rolul activităţii de spionaj, cu toate 
că, până la finele anilor 1960, MI5 a fost responsabil pentru activităţile de 
spionaj atât în imperiu si Commonwealth, cât şi în Marea Britanie. Noii recruți 
ai MI5 de la începutul Războiului Rece puteau să se aştepte să-şi petreacă un 
sfert şi chiar o treime din carieră în posturi peste hotare. Într-o perioadă în 
care posibilităţile de călătorie în străinătate erau mai reduse decât în prezent, 
pentru multi dintre ei acest lucru era una dintre atracțiile intrării în MI5. Un 
secretar îşi aminteşte că, atunci când i s-a oferit un post de doi ani în 
Colombo, „nu-mi venea să cred ce noroc am avut".» 

Dosarele MI5 arată că mai multe foste colonii britanice au convenit în secret 
ca ofiţerii de legătură pentru probleme de securitate (SLO) să rămână la post 
şi după declararea independenţei. Printre acestea s-a numărat şi guvernul lui 
Jawaharlal Nehru - lucru necunoscut până de curând biografilor lui Nehru.» 
Timp de aproape un sfert de secol, relaţiile dintre MI5 şi omologul indian, 
Divizia de Informaţii Delhi (cu abrevierea IB sau DIB), au fost mai strânse şi 
mai de încredere decât între oricare alte departamente ale guvernelor 
britanic şi indian. Relaţiile serviciilor secrete din Marea Britanie cu Kenya 
independentă au rămas atât de apropiate, încât, în 1967, un ofiţer MI5 a fost 
numit atât şef al biroului de cercetări, cât şi secretar al nou-infiintatului Organ 
Executiv Naţional de Securitate kenyan, subordonat direct lui Kenyatta. 
Ofiţerul SLO de la Nairobi a raportat la Londra în 1968 că obținuse acces la 


Divizia Specială din Kenya si dosarele acesteia, „ceea ce este aproape unic în 
Africa în acest moment" 2226 

Continuarea cercetărilor istorice privind operaţiunile de spionaj din 
principalele colonii ale Marii Britanii şi relaţiile cu fostele colonii, care au jucat 
un rol major în alianţa SIGINT dintre Marea Britanie şi Statele Unite, vor 
necesita o declasificare ulterioară. Calder Walton, istoric al serviciilor de 
informaţii, considera SIGINT „cel mai mare secret al decolonizării britanice”.* 
O mare parte a secretului rămâne intactă. Marea majoritate a dosarelor 
aparţinând GCHQ si NSA privind operaţiunile lor comune la nivel mondial din 
timpul Războiului Rece sunt în continuare clasificate. Există totuşi dovezi 
convingătoare că operaţiunile SIGINT din Hong Kong au ajutat la dezvăluirea 
pregătirilor Chinei pentru detonarea primei sale arme nucleare în 1964. 

La începutul secolului XXI, serviciile secrete au ajuns pe prima pagină a 
ziarelor pe ambele maluri ale Atlanticului. Titlurile nu au provenit însă din 
dezvăluirile istorice despre acordul semnat între Marea Britanie şi SUA şi 
sfârşitul imperiului, ci erau legate de controversele la zi - în special cele 
provocate de atacurile teroriste de la 11 septembrie» şi izbucnirea Războiului 
din Irak, doi ani mai târziu. Deşi are 600 de pagini, Raportul comisiei 11 
septembrie publicat in 2004 a devenit unul dintre cele mai citite rapoarte 
oficiale din istoria Statelor Unite. Convingerea eronată a serviciilor de 
informaţii americane şi britanice că Saddam Hussein producea arme de 
distrugere în masă a devenit cel mai studiat eşec informativ de după Pearl 
Harbor. 

În februarie 2001, la scurt timp după ce George W. Bush preluase mandatul 
de preşedinte, DCI George Tenet a declarat în faţa Congresului: „Principalul 
motiv de îngrijorare legat de Saddam Hussein trebuie să fie posibilitatea ca el 
să încerce obţinerea de capacităţi noi de producţie de arme de distrugere în 
masă, atât pentru a-şi consolida credibilitatea, cât şi pentru că toate celelalte 
puteri influente din regiune fie au, fie încearcă să obţină acest tip de 
armament."» Comitetul pentru servicii de informaţii si securitate britanic (JIC) 
anunţa, un an mai târziu: „Deşi nu există decât foarte puţine informaţii, 
considerăm în continuare cá Irakul continuă un program de armament 
nuclear. Estimám că programul are la bază îmbogățirea uraniului cu 
centrifuge cu gaz [...].”* Faptul că existau, într-adevăr, „foarte puţine 
informaţii” despre aşa-zisul program de armament nuclear al lui Saddam ar fi 
trebuit să declanşeze nişte semnale de alarmă. Dar calitatea informaţiilor SIS 
atât despre programele de armament de distrugere în masă ale lui Gaddafi, 
cât şi despre reţeaua condusă de fostul director al proiectului nuclear 
pakistanez, dr. A.Q. Khan, care oferise în secret materiale nucleare Iranului, 
Libiei şi Coreei de Nord, pare să le fi dat JIC şi premierului Tony Blair o 
încredere exagerată în informaţiile de calitate mult mai slabă pe care le avea 
SIS despre programul de armament irakian.“ SIS deţinea informaţii exacte si 


466 La sfârşitul anilor 1960, SIS a preluat cea mai mare parte a responsabilitátilor în 
materie de informatii ale MI5 in Commonwealth si ce mai rámásese din imperiu. Faptul cá 
dosarele SIS rămân secrete împiedică orice fel de cercetare arhivisticá asupra relaţiilor în 
domeniu dintre Marea Britanie şi Kenya după retragerea SLO. (Nal 


^97 Raportul Butler din 2004 (Review of Intelligence on Weapons of Mass Destruction) 
laudá succesul operatiunilor de spionaj desfásurate de SIS pentru obtinerea de informatii 
legate de programele de armament de distrugere în masă ale Libiei si ale reţelei AO. 
Khan şi conchide că „ar fi prematur să tragem vreo concluzie privind armele interzise ale 
Irakului. Este posibil să fi fost distruse numeroase potentiale dovezi în urma jafurilor si 
tulburărilor care au urmat încetării ostilităţilor. Alte materiale ar putea fi îngropate în 


detaliate despre 27 de amplasamente libiene care aveau legătură cu 
programul de armament de distrugere în masă. După înlăturarea de la putere 
a lui Saddam Hussein, Gaddafi a invitat în Libia o echipă SIS la nivel înalt, cu 
care să înceapă negocierile ce au dus la eliminarea armelor. O operaţiune 
comună desfăşurată de SIS cu serviciile de informaţii germane şi italiene a 
permis interceptarea unei nave înregistrate în Germania, care transporta 
componente de centrifuge trimise în Libia de reţeaua A.Q. Khan, obţinând 
astfel dovezi incontestabile ale existenţei programului de armament nuclear 
al lui Gaddafi.» 

La polul opus, informaţiile despre programul de armament de distrugere în 
masă al lui Saddam de care dispuneau serviciile americane şi britanice înainte 
de război s-au dovedit complet eronate. După cum a recunoscut ulterior Blair, 
„Scopul declarat al conflictului a fost aplicarea rezolutiilor ONU privind 
armamentul de distrugere în masă al lui Saddam, iar noi n-am găsit niciun fel 
de armament de distrugere în masă după ce am preluat controlul în Irak. Am 
crezut că exista un program activ de armament şi, de fapt, nu exista. După 
înlăturarea lui Saddam, în mai 2003, consecinţele au fost sângeroase, 
distructive şi haotice.” Raportul din 2016 al anchetei oficiale asupra politicii 
britanice în Irak în perioada 2001-2009 (mai cunoscut sub denumirea de 
Raportul Chilcot), care acorda o importanţă majoră activităţii de culegere de 
informaţii, a fost finalizat în şapte ani si are 2,6 milioane de cuvinte.*» Probabil 
că este cea mai amplă monografie istorică din istoria Marii Britanii. 

Lumea secretă diferă de Raportul Chilcot prin faptul că pune accentul pe o 
perspectivă pe termen lung. Cauza comună a eşecurilor serviciilor de 
informaţii, atât în cazul atentatelor din 11 septembrie 2001, cât şi în cazul 
Războiului din Irak, a fost neglijarea majoră a experienţelor anterioare. După 
cum este argumentat în capitolul precedent, înainte de atentatul din 11 
septembrie a existat o lipsă cronică a unei perspective pe termen lung asupra 
amenințării teroriste reprezentate de extremismul religios.» După 11 
septembrie, Sir Mark Allen, unul dintre cei mai importanţi arabişti din cadrul 
SIS, a conchis că „abordam problema greşit [...]; incapacitatea de a aprecia 
semnificaţia islamului radical după cel de-al Doilea Război Mondial a fost în 
mare măsură consecinţa convingerii noastre cá problema-cheie era 
naționalismul arab”. Buletinele arabe din 1916-1919, rapoartele informative 
probabil cel mai bine scrise din istoria britanică, dar şi primele care au 
acordat atenţie specială naţionalismului arab, acum în parte uitate, avuseseră 
o abordare pe termen mult mai lung, subliniind importanţa „înregistrării şi, 
astfel, păstrării tuturor informaţiilor noi referitoare la arabi şi la teritoriile 
vorbitoare de arabă”, dar şi a „recuperării informaţiilor mai vechi, care ar 
putea contribui la explicarea situaţiei prezente”.> 

Incercarea Raportului Chilcot „de a identifica lecţii pentru viitor” în urma 
Războiului din Irak a fost compromisă, în pofida cercetării riguroase a unor 
dovezi detaliate, de lipsa unei perspective comparative sau pe termen lung. 
Convingerea Marii Britanii şi a Statelor Unite în existenţa armelor de 
distrugere în masă irakiene se înscria într-un fiasco mai amplu, la nivel 
internaţional, pe care Chilcot nu-l ia în considerare. Chiar şi serviciile secrete 
ale marilor puteri care se opuneau războiului - la loc de cinste printre ele 
aflându-se Germania, Franţa, Rusia şi China - credeau, la fel ca omoloagele 


nisip, inclusiv stocuri de agenţi chimici ori biologici sau arme. Considerăm că ar fi pripit să 
susţinem, în acest stadiu, că nu există sau nu vor fi găsite niciodată dovezi privind faptul 
că lrakul deţine stocuri de agenţi biologici sau chimici sau chiar rachete interzise” (para 
474). (N.a.) 


lor din Statele Unite si Marea Britanie, cá Saddam d/spunea de un program 
activ de armament de distrugere în masá.* Raportul Chilcot duce lipsă de 
perspectivă istorică şi abordare comparativă. Desi oferă extrem de multe 
detalii referitoare la guvernul Blair, nici măcar nu încearcă să facă o 
comparaţie între el şi predecesorii săi din punct de vedere al utilizării 
informaţiilor secrete - o abordare mai limitată decât a celor mai bune studii 
anterioare asupra politicii externe, de apărare şi interne a lui Blair.” 

Cea mai mare omisiune în biografiile multor prim-miniştri este, în 
continuare, modul în care au folosit informaţiile secrete.» Un exemplu în acest 
sens este şi biografia celui mai eficient prim-ministru laburist britanic, 
Clement Attlee, scrisă de John Bew şi apreciată pe bună dreptate.» Bew nu 
oferă niciun indiciu că Attlee a solicitat mai multe întâlniri private cu 
directorul-general al MI5 decât oricare alt premier din secolul XX (inclusiv 
Blair). Attlee a ştiut cum a folosit Churchill informaţiile mai bine decât au 
ştiut majoritatea premierilor din secolul XX cum au procedat predecesorii lor.” 
Deşi a făcut parte din cabinetul lui Attlee, Harold Wilson probabil că a 
descoperit ULTRA din timpul războiului abia când a devenit şi el prim-ministru, 
în 1964. Majoritatea miniştrilor săi nu aveau prea multă experienţă în 
domeniul informaţiilor. Lordul-cancelar în guvernul Wilson, lord Gardiner, era 
atât de bănuitor în legătură cu Serviciul de Securitate, încât, spre deosebire 
de Attlee, „credea că este foarte probabil ca MI5 să-i intercepteze convorbirile 
din birou”. Când avea de discutat ceva confidential cu procurorul general, Sir 
(ulterior Lord) Elwyn Jones, Gardiner îi cerea şoferului să-i plimbe cu maşina, 
convins că „n-ar fi permis niciodată amplasarea de microfoane în maşină fără 
ştiinţa lui”.+% Niciunul dintre premierii care i-au succedat în funcţie nu a imitat 
teoriile conspirationiste ale lui Wilson (sau Gardiner). Însă relaţiile dintre prim- 
miniştri şi şefii serviciilor de informaţii au cunoscut fluctuații importante. 
Legătura apropiată creată în timpul celui de-al doilea mandat în Downing 
Street 10 de Blair cu Sir Richard Dearlove, care nu s-a limitat doar la Războiul 
din Irak, contrasta puternic cu bănuielile lui Wilson la adresa agenţiilor sale de 
informatii.^9? 

Înainte si în timpul Războiului din Irak, la Londra si la Washington nu s-a 
acordat prea multă importanţă relevantei pe care o avea experienţa 
îndelungată în activitatea de spionaj pentru politica la zi. Un ofiţer SIS care a 
depus mărturie în cadrul investigaţiei coordonate de Chilcot şi-a adus aminte 
că, înainte de război, „cerinţele erau concentrate strict asupra necesităţilor 
operaţionale ale guvernului şi escaladarea dinaintea războiului, cu accent pe 
armamentul de distrugere în masă irakian de la începutul lui 2002”: „Dacă am 
fi venit cu puncte de vedere asupra geografiei politice sau a impactului pe 
care-l are istoria lrakului asupra prezentului, ni s-ar fi spus să ne ţinem 
gura.”*”° 


468 | ordul Cancelar era uimitor de naiv, dar si bánuitor fără motiv. Dacă MI5 ar fi încălcat 
legea si ar fi pus microfoane tn masina lui Gardiner (lucru pe care nu l-a facut), este putin 
probabil ca soferul sa fi vazut ceva. (Andrew, Defence of the Realm, pp. 525-526.) (N.a.) 


469 Deşi şefii agenţiilor de informaţii au acces la prim-ministru, responsabilitatea 
ministerială pentru SIS si GCHQ este încredinţată secretarului de externe, iar cea pentru 
MI5, secretarului de interne. (Nal 


470 Mărturia cenzurată a unui ofiţer SIS identificat doar ca „SIS4”. Acesta a recunoscut cá, 
„din anumite puncte de vedere”, era firesc ca rapoartele SIS despre Irak să nu se ocupe 
de «impactul istoriei», deoarece nu asta îşi doreau beneficiarii. Cu toate acestea, toate 
rapoartele privind prezentul Irakului ar fi fost mai logice într-un context istoric. Vezi 


Războiul a fost precedat totuşi de o încercare neobişnuită a americanilor de 
a repeta probabil cel mai mare succes public al serviciilor secrete ale SUA din 
timpul Războiului Rece. Prezentarea secretarului de stat american, Colin 
Powell, în Consiliul de Securitate, pe 5 februarie 2003, a fost cea mai 
dramatică încercare, de ambele părţi ale Atlanticului, de a convinge opinia 
publică mondială că Saddam avea un program activ de armament de 
distrugere în masă. Powell şi administraţia George W. Bush erau puternic 
influenţaţi de precedentul senzaţional al lui Adlai Stevenson, reprezentantul 
american în Consiliul de Securitate în timpul Crizei rachetelor din 1962, care a 
făcut publice imagini până atunci ultrasecrete cu U-2, pentru a dovedi că 
Uniunea Sovietică construia rampe de lansare în Cuba.” Cu putin peste 40 de 
ani mai târziu, Powell a prezentat o gamă mult mai largă de informaţii secrete 
ca dovadă că „Saddam Hussein şi regimul său îşi disimulează eforturile de a 
produce arme de distrugere în masă”: 


Unele surse sunt tehnice, cum ar fi convorbiri telefonice interceptate şi fotografii 
realizate de sateliți. Alte surse sunt oamenii care şi-au riscat viata pentru a da de 
ştire lumii ce pune cu adevărat la cale Saddam Hussein. 


[...] Unul dintre cele mai îngrijorătoare lucruri care rezultă din voluminosul dosar cu 
informaţii pe care îl avem despre armele biologice ale Irakului este existenţa unor 
instalaţii de producţie mobile utilizate pentru a produce agenţi biologici. 


Sa vă arăt dosarul cu informaţii şi să vă prezint ce ştim din spusele martorilor 
oculari. Din surse la prima mână avem descrieri ale fabricilor de arme biologice pe 
roti şi pe şine [...]. În câteva luni, Irakul poate produce o cantitate de otravă biologică 
egală cu întreaga cantitate pe care lrakul a pretins că a produs-o în anii anteriori 
Războiului din Golf. 


Powell a prezentat apoi diagrame ale fabricilor mobile (inexistente) de 
armament biologic şi a anunţat cu convingere că Statele Unite aveau „dovezi 
de mai bine de zece ani că [Saddam] rămâne hotărât să obţină arme 
nucleare". 

La vremea aceea, consilierul pentru securitate nationalá Condoleezza Rice, 
care i-a succedat ulterior in functie lui Powell, a apreciat cá expunerea 
acestuia reprezenta „un tur de fortá"^ - opinie împărtăşită de cea mai mare 
parte a administraţiei Bush. După cum rememoreazá Powell cu regret: „Toată 
lumea îşi aminteşte prezentarea mea la ONU. A avut un impact enorm în ţară 
şi în întreaga lume. A convins multă lume că suntem pe calea cea buna.” Se 
părea că Powell a repetat triumful lui Adlai Stevenson din timpul Crizei 
rachetelor din Cuba. Dar, în vreme ce informaţiile lui Stevenson erau în 
întregime corecte, cele furnizate lui Powell, asemenea raportului JIC britanic 
despre „Armele de distrugere în masă ale Irakului” publicat la iniţiativa lui 
Blair în septembrie 2002, erau, in mod jalnic, lipsite de acurateţe.*”! Dovezile 
„la primă mână” ale lui Powell despre fabricile irakiene de arme biologice se 
bazau în mare parte pe informaţii fictive provenite de la o sursă germană, 
cunoscută sub numele de cod CURVEBALL, care a recunoscut ulterior că le-a 


http://www.iraginquiry.org.uk/media/98149/XXXX-XX-XX-Transcript-SIS4-part-2- 
declassified.pdf. (Na) 


471 Triumful lui Powell s-a transformat in umilire când s-a dovedit cá nu au fost 
descoperite arme de distrugere în masă nici în timpul Războiului din lrak, nici după 
încheierea acestuia. l-au trebuit aproape zece ani până să poată scrie o relatare a zilei 
care i-a rămas „întipărită în memorie”. Ulterior a scris: „Probabil că nu voi mai scrie un alt 
raport”. Vezi Powell, /t Worked for Me, loc. 2610, 2701. (Nal 


inventat. Raportul Chilcot a remarcat asemánarea dintre unele dintre 
informatiile transmise de CURVEBALL si Fortáreata, un film de aventuri produs 
la Hollywood în 1996, cu Sean Connery si Nicolas Cage în rolurile 
principale.” 

Esecul informativ legat de armele de distrugere in masa irakiene a generat 
scrieri mult mai ample decat cartea de fata, dintre care unele sustin idei 
nefondate ale „politizării” activităţii de spionaj.” Eroarea de bază a activităţii 
de culegere de informaţii în 2002-2003 a fost că nimeni n-a contestat 
afirmaţia că Saddam are arme de distrugere în masă. Michael Warner, istoric 
al CIA (acum al NSA), a scris ulterior că, în cei câţiva ani premergători, „puţini 
au observat, la Washington sau la Londra, [...] că ipoteza conform căreia 
Saddam avea arme de distrugere în masă s-a transformat într-o certitudine 
de netágáduit".* Membrii Comisiei senatoriale pentru coordonarea activităţii 
informative afirmau în 2004: „Acest «curent predominant de gândire» i-a 
determinat pe analişti, agenţi care colectau informaţii şi manageri din 
comunitatea de informaţii să considere concludente pentru existenţa 
programului de armament de distrugere în masă nişte dovezi ambigue, dar şi 
să nu ia în seamă sau să minimizeze dovezile că Irakul nu dispunea de un 
program activ şi în curs de dezvoltare pentru producţia de arme de distrugere 
în masă.” In 2005, un raport al preşedintelui Comisiei privind armele de 
distrugere în masă a arătat o eroare esenţială în privinţa culegerii de 
informaţii. Serviciile secrete americane şi britanice „şi-ar fi putut instrui 
agenţii să caute şi să raporteze nu numai sursele care susțineau că ştiu 
despre activităţile de producţie a armelor de distrugere în masă, ci şi situaţii 
în care persoane care ar fi putut să ştie dacă se întâmpla aşa ceva declarau 
că nu văzuseră nimic care să confirme ipoteza”. Dar agenţiile nu au făcut 
acest lucru: „Faptul că n-au reuşit să-şi dea seama că Saddam pusese capăt 
programului de armament ilegal e una; dar nici măcar să nu iei în considerare 
această posibilitate e cu totul altceva.”» 

Erorile de distribuire a misiunilor agenţilor au decurs, cel puţin în parte, 
dintr-un fel de amnezie istorică. Când serviciile britanice de informaţii au 
primit rapoarte despre modele noi de armament german în timpul celui de-al 
Doilea Război Mondial, au fost conştiente de riscul pe care şi l-ar fi asumat 
dacă ar fi trimis mesaje pe care agenţii lor le-ar fi putut interpreta drept 
solicitări de confirmare a existenţei armelor. Aşa încât agenţilor li s-au cerut 
rapoarte cu privire la programele de armament ale inamicului, fără nicio 
precizare legată de bănuielile deja existente. După 60 de ani, CIA nu a reuşit 
să dea dovadă de aceeaşi precauţie când încerca să obţină informaţii privind 
programul de armament de distrugere în masă irakian. 


472 Spre deosebire de CURVEBALL, Oleg Penkovski, principalul agent britanic/american de 
dinaintea Crizei rachetelor din Cuba, a oferit informatii documentate strict secrete si a 
fost interogat atât de către ofiţeri din SIS, cât si de ofiţeri ai CIA.( N.a.) 


473 Comisia senatorialá pentru coordonarea activităţii informative (SSCI) „nu a găsit nicio 
dovadă că funcţionari din Administraţie ar fi încercat să constrângă, să influenţeze sau să 
exercite presiuni asupra analiştilor pentru a le schimba părerile referitoare la capacităţile 
de producţie irakiene de arme de distrugere în masă”. Vezi Report of the Senate Select 
Committee on Intelligence on the U.S. Intelligence Community's Prewar Intelligence 
Assessments on Iraq, 9 iulie 2004 (SSCI Iraq Report, 2004), p. 286. (Na) 


^" Desfásuratá sub numele de cod EPSILON, ultima operatiune britanicá pentru culegerea 
de informatii despre armamentul de distrugere in masá nazist a avut loc dupá ce, la 
sfârşitul războiului, au fost capturati zece oameni de ştiinţă germani, bánuiti că ar fi fost 
implicaţi într-o încercare de dezvoltare a armamentului nuclear. Ştiind că dacă i-ar fi 


Nici chiar după ce regimul Saddam a fost înlăturat, iar in Irak nu au fost 
descoperite arme de distrugere în masă, şefii comunităţii de informaţii 
americane nu au acordat prea multă atenţie posibilităţii de a trage 
invátáminte de pe urma erorilor de apreciere, interogându-l pe Saddam după 
capturarea lui. Cu mai mult de jumătate de secol în urmă, după încheierea 
celui de-al Doilea Război Mondial, predecesorii lor fuseseră mult mai bine 
pregătiţi pentru interogarea foştilor lideri nazişti - la loc de cinste printre 
aceştia, Hermann Goring, care, ca si Saddam, era atât un criminal de război, 
cât şi liderul politic şi militar cu cel mai înalt rang după sinuciderea lui Hitler. 
La trei zile după capitularea Germaniei, în mai 1945, Góring a fost interogat 
de omologul său din forţele aeriene, generalul Carl Spaatz, comandantul 
suprem al forţelor aeriene americane din teatrul de operaţiuni european, 
asistat de istoricul forţelor aeriene Bruce Hopper, care era perfect conştient 
de semnificaţia istorică a interogatoriului şi îşi pregătise o serie de întrebări. 
După câteva zile, a început un al doilea interogatoriu de amploare, coordonat 
de detaşamentul specializat în interogatorii al serviciului militar de informaţii 
american, care a folosit întrebări pregătite de statul-major al lui Spaatz şi de 
Ministerul britanic al Forţelor Aeriene. Pe parcursul interogatoriilor, 
anchetatorii au avut o misiune dublă: să compileze o mărturie istorică 
importantă, pe care Foreign Office o considera „instructivă pentru viitor”, şi să 
obţină dovezi pentru procesele pentru crime de război de la Nürnberg. Góring 
a fost deosebit de sincer în privinţa greşelilor diplomaţiei naziste şi a 
recunoscut că întregul război „a fost presărat cu eşecuri şi greşeli diplomatice 
- în Italia, România, Spania, peste tot”. 

Pregătirile pentru interogarea lui Saddam în 2003 nu s-au comparat cu cele 
pentru interogarea lui Göring în 1945.* |poteza larg răspândită, dar 
neîntemeiată, era că, mai degrabă decât să se ascundă de forţele americane 
şi britanice, Saddam fie avea să fie ucis în cursul invaziei, fie avea să se 
sinucidă. Când Saddam, complet neingrijit şi arătând (dupa cum s-a exprimat 
New York Daily News) ca un „vagabond bărbos”, a fost descoperit, în 
decembrie 2003, ascuns într-o pivniţă din apropiere de oraşul său natal, Tikrit, 
nu exista nici măcar un plan pentru începerea interogatoriilor. Nu era 
disponibil niciun anchetator vorbitor de arabă. După câteva zile, John Nixon, 
analist CIA staționat în Irak, dar care nu vorbea araba, a primit misiunea de a- 
| interoga pe fostul lider irakian, cu ajutorul unui interpret. Nixon a spus că 
fuseseră deja făcute o serie de greşeli de bază: „Aproape oricine are 
experienţă în interogarea prizonierilor o să vă spună că primele 24-48 de ore 


interogat direct, oamenii de ştiinţă (dintre care cel puţin doi erau membri ai Partidului 
National-Socialist) ar fi putut ascunde ce ştiau, ca să nu rişte să-şi recunoască 
responsabilitatea personală, serviciile militare de informaţii i-au izolat la Farm Hall, o 
reşedinţă de ţară aflată într-o zonă pitorească din Goldmanchester, în Cambridgeshire, şi 
le-au monitorizat discuţiile cu ajutorul unei reţele complicate de dispozitive de ascultare. 
Reacţia de surprindere la aflarea veştii despre bomba de la Hiroshima, din 6 august, şi 
alte conversații au arătat clar cá Germania înregistrase doar progrese nesemnificative în 
direcţia obţinerii bombei atomice. (Bernstein, Hit/er's Uranium Club). (N.a.) 


^75 Înregistrările acestor interogatorii rămân o sursă istorică mai importantă decât cele 
ale lui Saddam. Góring a fost condamnat la Nürnberg pentru crime de război şi crime 
împotriva umanităţii, dar s-a sinucis cu cianură în seara de dinainte de aplicarea sentinţei 
de condamnare la moarte prin spânzurare. (Na) 


476 Probabil cá şi pregătirile făcute în 1245-1246 de inchizitia dominicaná pentru 
interogatoriile din regiunea Lauragais, aflată la sud-vest de Toulouse, au fost superioare 
celor făcute înaintea interogárii lui Saddam în 2003. Vezi supra, p. 134. (Na) 


sunt esentiale. Atunci e cel mai recent socul capturárii si acela este momentul 
când mediul schimbat al prizonierului şi noul lui statut de deţinut îl pot 
determina sa divulge informaţii valoroase.” Până a ajuns Nixon să-l 
întâlnească pe Saddam, acesta nu mai arăta ca „un vagabond bărbos”. Părul 
şi mustata fuseseră tunse, iar barba încâlcită, rasă. Saddam îşi revenise din 
şocul capturării şi îşi recâştigase în mod vizibil o mare parte din încrederea de 
sine. Când a fost întrebat despre programul de armament de distrugere în 
masă, a răspuns dispretuitor: „Pe mine m-ati găsit. De ce nu vă duceti să 
găsiţi şi armele alea de distrugere în masă?” 

După părerea lui Nixon, interogatoriul a demonstrat rapid „cât de puţin 
înţelegea Washingtonul modul în care vedea lumea Saddam". In ciuda 
charismei personale şi a vicleniei sale native, Saddam i s-a părut lui Nixon 
needucat, cu o viziune neclară asupra relaţiilor internaţionale: şi „o înţelegere 
primitivă a aspectelor militare".* În februarie 2004, la două luni după 
capturarea lui Saddam, a fost găsit în cele din urmă un anchetator vorbitor de 
arabă care să-l înlocuiască pe Nixon: agentul special FBI George Piro. După 
cum a recunoscut Nixon, Saddam l-a „plăcut pe loc" pe Pirot”, care i-a dat 
impresia falsă că era subordonat direct preşedintelui Bush. Ca şi Nixon, şi Piro 
a constatat „cât de puţine ştiam despre Saddam şi cât de puţine ştia el 
despre noi”. Washingtonul ar fi fost mai putin surprins să descopere cat de 
putin il intelegea pe Saddam daca ar fi luat mai mult in considerare 
problemele avute ín trecut in privinta intelegerii mentalitátii autocratilor cu 
convingeri solide care sfidau conceptele logice conventionale. Probabil cá la 
izbucnirea celui de-al Doilea Rázboi Mondial niciun analist occidental n-a 
inteles suficient de bine mentalitatea lui Stalin ca sá-si dea seama cá pentru 
liderul sovietic era mai importantá asasinarea marelui ,eretic" Leon Trotki 
(Care nu reprezenta nicio amenintare realistá pentru Moscova din exilul lui 
mexican, aflat la aproape 10 000 de kilometri distanţă) decât informaţiile 
despre Adolf Hitler, care reprezenta cea mai mare ameninţare la adresa 
Rusiei de la Napoleon încoace. Şi nimeni n-a reuşit să înţeleagă, nici în toiul 
războiului, cá Hitler era asa de obsedat de aplicarea Soluției Finale, încât era 
dispus să redirectioneze pentru uciderea în masă a evreilor resurse de care 
era nevoie disperată pe Frontul de Est. 

Director al comunităţii de informaţii din 1991 până în 1993, Robert Gates, 
primul doctor în istorie care a condus CIA (şi ulterior multă vreme secretar al 
apărării), avea pe birou următorul aforism: „Ca regulă generală, cea mai bună 
modalitate de a obţine o surpriză strategică deplină este să comiti un act care 
nu are niciun sens sau care este chiar autodistructiv.” Intotdeauna vor exista 
oameni de stat şi generali care vor obţine efectul de surpriză prin aceste 
metode simple, dar eficiente.» Printre aceştia s-a numărat şi Saddam Hussein. 
Dacă ar fi fost dispus să demonstreze că nu avea arme de distrugere în masă, 
ar fi evitat o înfrângere militară dezastruoasă şi căderea regimului său în 
2003, urmată după trei ani de execuţia sa pentru crime împotriva umanităţii. 
Insă liderul irakian a recunoscut, în primele etape ale interogatoriului cu 
Nixon, că înaintea invaziei americane „nu putea înţelege imensitatea furtunii 
care se apropia”. După cum se convinsese singur, comunitatea internaţională, 
care voia să pună capăt violenţei şi crimelor, ar fi putut „să-i împiedice pe 


^7 Avocatul CIA care l-a informat pe Nixon că urma să fie înlocuit de Piro pentru 
interogatorii i-a explicat acestuia că „FBI [...] urma să construiască un dosar penal 
împotriva lu Saddam pe baza presupuselor lui legături cu terorismul internaţional şi cu 
crimele comise împotriva Statelor Unite”. (Nixon, Debriefing the President, pp. 69, 156.) 
(N.a.) 


americani ori să-i convingă să se oprească [...] sau ONU ar fi putut interveni, 
astfel încât să impună încetarea focului".* 

În cursul interogatoriilor cu Piro, Saddam a colaborat cu „Proiectul 
perspectivei irakiene”, lansat de Comandamentul forţelor reunite americane 
(USJF-COM) în aprilie 2003, după căderea Bagdadului, într-o încercare de a 
descoperi mecanismele interne ale regimului irakian. Timp de doi ani, 
membrii proiectului au intervievat zeci de ofiţeri superiori şi lideri politici 
irakieni şi au cercetat sute de mii de documente oficiale din toate eşaloanele 
regimului irakian. Varianta desecretizată a raportului, publicată în 2006, a fost 
intitulată, cât se poate de adecvat, „Iluziile lui Saddam".* Pe 6 aprilie 2003, cu 
numai 24 de ore înainte de intrarea forţelor americane în Bagdad, Ministerul 
irakian al Apărării transmitea armatei mesajul „Ne descurcăm de minune!” şi 
le reamintea ofiţerilor de stat-major să „evite să exagereze abilităţile 
inamicului”. Purtătorul de cuvânt al lui Saddam şi ministrul informaţiilor, 
Muhammad Said Al-Sahaf (poreclit „Comical Ali"** în Marea Britanie si 
„Bagdad Bob” în SUA), a devenit subiect de batjocură în presa occidentală. In 
timpul ultimei conferinţe de presă, susţinută pe 8 aprilie, când tancurile 
americane se aflau la câteva sute de metri de el, a anunţat că forţele SUA 
sunt pe punctul de a capitula. Totuşi, Proiectul perspectivei irakiene a ajuns la 
concluzia că „dovezile arată acum clar că Saddam şi cei din jurul său au 
crezut practic tot ce producea propria maşinărie de propagandă”.e 
Incapacitatea lui Saddam de a face faţă înfrângerii inevitabile s-a datorat atât 
extraordinarei lui capacităţi de autoiluzionare, cât şi fricii care îi împiedica pe 
subordonații mai puţini deliranti să „spună adevărul în fata puterii” - ambele 
fiind aspecte obişnuite în cazul multor autocrati care, ca si Saddam, se 
înconjuraseră cu subalterni linguşitori. 

După patru luni de interogatoriu, Saddam Hussein i-a dat în cele din urmă 
lui Piro o explicaţie credibilă pentru reticenta sa de a le oferi inspectorilor 
ONU dovezi că nu dispunea de un program de armament de distrugere în 
masă. Guvernele şi agenţiile de informaţii occidentale nu reuşiseră să-şi dea 
seama că lui Saddam îi era mai teamă de un atac din partea Iranului decât de 
un atac american: 


Hussein a declarat că era mai îngrijorat ca lranul să nu-i descopere slăbiciunile şi 
vulnerabilitátile decât de repercusiuni din partea Statelor Unite pentru refuzul său de 
a permite revenirea inspectorilor ONU în Irak. În opinia sa, inspectorii ONU ar fi arătat 
Iranului exact unde ar putea produce pagubele maxime pentru lrak.* 


Nixon văzuse deja că Saddam era incapabil „să-şi ascundă ura faţă de 
iranieni. Uneori, îşi ieşea din fire doar când vorbea despre ei". 
Incapacitatea Washingtonului de a înţelege că Saddam ar putea considera 
lranul drept o ameninţare mai mare decât Statele Unite era dovada izbitoare 
a viziunii sale uneori provinciale despre lume. 

La izbucnirea Războiului din Irak, cei mai multi analişti au considerat că 
principala lor problemá era legatá de culegerea de informatii - cáutarea 
dovezilor subtile ale programului de armament de distrugere în masă, despre 
care erau convinşi că trebuie să existe pe undeva, prin Irak. Perspectiva pe 
termen lung ar fi sugerat o altă prioritate. Psychology of Intelligence Analysis, 


478 O variantă a poreclei „Chemical Ali”, atribuită lui Ali Hassan al-Majid, vărul lui Saddam, 
după ce acesta folosise arme chimice împotriva civililor kurzi in 1987. (Nal 


479 Saddam se temea că Teheranul va încerca să îşi ia revanşa pentru Războiul irakiano- 
iranian, pe care îl declansase în anii 1980 şi care durase opt ani. ( N.a.) 


un studiu important realizat de Dick Heuer Jr., de la Centrul de studii în 
domeniul informaţiilor al CIA, a concluzionat: „Eşecurile majore din activitatea 
de spionaj sunt de obicei cauzate de eşecuri de analiză, nu de eşecuri în 
culegerea informaţiilor. Informaţiile relevante nu sunt valorificate, sunt 
interpretate greşit, ignorate, respinse sau trecute cu vederea, deoarece 
acestea nu se potrivesc unui model mental predominant sau unui anumit mod 
de gândire." Modul de gândire care a denaturat cel mai mult analiza înainte 
de Războiul din Irak a fost „imaginea în oglindă”: convingerea cá Saddam va 
acţiona după cum credea Washingtonul că este în interesul său. Heuer a 
susţinut că, aşa cum a fost şi cazul evaluării lui Saddam, „perspectiva SUA 
asupra a ceea ce este în interesul naţional al unei alte ţări este, de obicei, 
nerelevantă în analiza informaţiilor”. În 2008, CIA a pus la dispoziţia 
publicului larg volumul Psychology of Intelligence Analysis. Heuer a fost unul 
dintre cei mai remarcabili analişti ai primilor 70 de ani de existenţă a CIA. ^*? 

Activitatea de informaţii generează în continuare titluri de presă, nu doar 
din cauza anchetelor oficiale prelungite asupra atentatelor din 11 septembrie 
2001 şi a Războiului din Irak, ci si a cantităţii fără precedent de documente 
secrete dezvăluite de avertizorii de integritate. În 2010, site-ul WikiLeaks, 
înfiinţat de Julian Assange, a început publicarea documentelor descărcate de 
Bradley (în prezent Chelsea) Manning de la Departamentul de Stat şi din 
bazele de date ale armatei.“ Cele 251 287 de documente confidentiale de la 
Manning publicate de WikiLeaks au fost de departe cele mai multe documente 
transmise de un avertizor de integritate.” Când a preluat funcţia de director al 
CIA, la începutul lui 2017, Mike Pompeo a acuzat WikiLeaks că este „un 
serviciu de informaţii nestatal ostil”.e 

La fel ca multe alte relatări despre activitatea de spionaj din secolul XXI, 
publicitatea enormă la nivel mondial de care s-a bucurat WikiLeaks a fost în 
mare măsură lipsită de perspectivă istorică. Publicarea unor documente 
diplomatice americane confidentiale a început, la o scară mult mai modestă, 
cu aproape un secol şi jumătate înainte de WikiLeaks - nefiind făcută de 
presă, ci de guvernul SUA. Spre sfârşitul secolului al XIX-lea, unii ambasadori 
americani deveniseră reticenti în privinţa transmiterii la Washington a 
depeşelor în care criticau guvernele din tárile-gazdá, de teamă că 
Departamentul de Stat le va publica.» Unele dintre depesele diplomatice 
publicate de WikiLeaks erau destul de asemănătoare cu cele publicate de 
Departamentul de Stat cu mai mult de un secol în urmă. Printre cele mai 
mediatizate documente din timpul Revoluţiei lasomiei din Tunisia - care a dus 
la înlăturarea de la putere a regimului autoritar corupt al preşedintelui Ben 
Ali, la începutul Primăverii Arabe din ianuarie 2012 - a fost un raport al 


480 în Introducerea la Psychology of Intelligence Analysis, scrisă de Jack Davis (veteran al 
comunităţii de informaţii, care a lucrat pentru Direcţia de informaţii, Consiliul naţional de 
informaţii şi Centrul de instruire al CIA), Heuer este considerat unul dintre cei care au 
avut o contribuţie însemnată la asigurarea „calităţii analizei” în CIA, alături de Sherman 
Kent, Robert Gates şi Douglas MacEachin. „Dick Heuer a fost - şi este - mult mai puţin 
cunoscut decât Kent, Gates şi MacEachin. Nu a beneficiat de aprecierea de care s-a 
bucurat Kent ca părinte al analizei profesioniste şi nu a deţinut puterea birocratică de 
care dispuneau Gates şi MacEachin în calitatea lor de DDI. Dar impactul pe care l-a avut 


asupra calităţii analizei informaţiilor în cadrul Agenţiei a fost, fără îndoială, cel puţin la fel 
de important ca al celorlalţi”. (Nal 


481 în 2013, Manning a fost condamnată la 35 de ani de închisoare, dar a fost eliberată în 
2017, după ce sentinţa i-a fost comutată de către preşedintele Obama. (Nal 


ambasadorului SUA in Tunisia, Robert Godec, datat iulie 2009 si publicat de 
WikiLeaks: 


Fie că este vorba de bani, servicii, terenuri, proprietăţi sau da, chiar si de iahtul tău, 
se zvoneşte că familia preşedintelui Ben Ali îl râvneşte şi se pare că şi primeşte ceea 
ce doreşte [...]. Adesea menţionată ca un fel de mafie, o referire indirectă la „Familie” 
este suficientă pentru a indica despre ce familie e vorba. Aparent, jumătate din 
comunitatea de afaceri tunisiană poate susţine că are o legătură de familie prin 
alianţă cu Ben Ali [...].” 


Publicarea unor astfel de depeşe a făcut să crească, fără îndoială, reputaţia 
diplomaţiei americane. Totuşi, câţiva ambasadori au fost nevoiţi să plece de 
la post sau să se transfere. 

Realizările lui Manning în calitate de avertizor de integritate au fost cu mult 
depăşite de Edward Snowden, un subcontractor al NSA care a susţinut că 
interceptările electronice efectuate de agenţie au scăpat de sub control. În 
2013, Snowden a descărcat 1,5 milioane de documente cu informaţii strict 
secrete pe stick-uri de memorie - cea mai mare bresá în sistemele 
occidentale de securitate SIGINT. Chiar şi Julian Assange a fost surprins. 
Andrew O'Hagan, însărcinat să redacteze autobiografia lui Assange (care nu a 
fost niciodată finalizată), l-a găsit pe acesta „ca pe o vedetă de film 
îmbătrânită, [...] un pic debusolat de statutul de superstar mondial al lui 
Snowden”.” Când a început să trimită pentru publicare documente unor ziare 
din toată lumea, Snowden s-a refugiat întâi în Hong Kong şi apoi la Moscova. 
Scandalul rezultat a alimentat o controversă internaţională privind limitele 
acceptabile ale supravegherii oficiale în era internetului. Cotidienele Guardian 
şi Washington Post au primit premiul Pulitzer pentru serviciul public, cea mai 
înaltă distincţie în jurnalismul american, pentru articolele despre sistemul de 
supraveghere al NSA, scrise pe baza dezvăluirilor lui Snowden. La polul opus, 
generalul Mike Hayden, fost director al NSA şi al CIA, s-a declarat „furios până 
în măduva oaselor pe [Snowden] şi pe ceea ce făcuse”. Şi la fel simţea 
„aproape toată lumea din comunitatea de informaţii americană”, a adăugat 
el.” 

in Marea Britanie, obisnuita lipsá de perspectivá pe termen lung asupra 
activităţii de spionaj a dus la o evaluare distorsionată a amplorii impactului lui 
Snowden. Aproape niciunul dintre suporterii sau adversarii lui Snowden nu şi- 
a dat seama că documentele strict secrete publicate de acesta despre 
operaţiunile SIGINT comune britanice şi americane din 2013 au avut un 
impact mult mai redus asupra politicii guvernului şi a opiniei publice britanice 
decât dezvăluirea de la jumătatea secolului al XIX-lea despre interceptarea 
oficială a corespondenţei lui Mazzini.*? Prim-ministrul David Cameron a 
declarat pe bună dreptate în 2014 că, spre deosebire de Statele Unite şi 
Germania, în Marea Britanie Snowden nu a avut un „impact public enorm”: 
„Cred că reacţia publică, aşa cum o percep eu, nu a fost una de soc şi groază; 
a fost mult mai mult ceva de genul «serviciile de informaţii se ocupă de 
spionaj. Bravo»,,.2 In schimb, in 1844, reacţia parlamentară si publică a 
britanicilor din epoca victoriană la deschiderea scrisorilor lui Mazzini, 
denuntatá de Thomas Carlyle ca fiind „o practică înrudită cu furtisagul din 


482 Sir David Omand, coordonatorul Serviciului de informaţii şi securitate (şi fost director 
al GCHQ), a fost una dintre foarte puţinele excepţii. În declaraţia pentru ancheta asupra 
războiului din Irak, el a afirmat că, „din 1844 şi până la afacerea Mazzini, există o lungă 
istorie a miniştrilor care au compromis din greşeală sursele de informaţii [...]". 
(http://www.iraqinquiry.org.uk/media/95182/2010-01-20-Transcript-Omand-S2.pdf). ( N.a.) 


buzunarul omului”, a fost considerată una de „şoc si groază”, provocând 
proteste furioase în Camera Comunelor şi suspendarea tuturor operaţiunilor 
britanice SIGINT (cu excepţia celor de la frontiera de nord-vest) pentru 
următorii 70 de ani. Prin urmare, spre deosebire de principalii săi aliaţi, Franţa 
şi Rusia, Marea Britanie urma să intre în Primul Război Mondial fără o agenţie 
SIGINT.483 

Alan Rusbridger, redactor-şef la Guardian, a scris despre realizările lui 
Snowden: „Până a apărut generaţia actuală de genii într-ale calculatoarelor, 
nimeni nu şi-a dat seama că era posibil să fugi cu echivalentul electronic al 
unor biblioteci întregi pline de fisete şi seifuri încuiate cu trei lacáte [...]." 72 
Totuşi, în pofida contribuţiei inovatoare a acestor tocilari, rolul lui Snowden, 
cel mai cunoscut avertizor de integritate al secolului XXI, poate fi înţeles în 
mod adecvat numai în contextul istoriei îndelungate şi complexe a scurgerilor 
de informaţii clasificate în Statele Unite. „În tot spectrul ideologic”, scrie 
Malcolm Gladwell, „mulţi americani cred atât că scurgerea de informaţii este 
o «problemă de proporţii majore», cât şi că «forma noastră specifică de 
guvernare nu ar funcţiona fără ea». Episodic, scurgerile de informaţii 
generează o frenezie politică.”= 

Deşi oficialităților guvernamentale americane le este interzis in mod legal să 
dezvăluie secrete de stat, între 1949 şi 1969, aproximativ 2,3% dintre 
articolele New York Times şi Washington Post s-au bazat pe scurgeri oficiale 
de informaţii. Totuşi, pe parcursul secolului trecut, au existat doar vreo zece 
anchete federale care au vizat informatori din rândurile funcţionarilor 
publici.“ Jurnalistul Bob Woodward, specializat în chestiuni politice, autorul 
mai multor bestselleruri de non-ficțiune decât oricare alt autor american 
contemporan, îşi datorează o mare parte din succesul său extraordinar unei 
calităţi pe care fostul director al CIA Robert Gates o descria drept „abilitatea 
lui de a-i face pe oameni să vorbească despre lucruri despre care nu ar trebui 
să vorbească”.” Timp de mai bine de 30 de ani, Woodward şi-a identificat 
numai cu numele de cod „Deep Throat” prima şi probabil cea mai importantă 
sursă secretă, care i-a oferit indiciile esenţiale în ancheta efectuată la 
începutul anilor 1970 împreună cu Carl Bernstein în cazul Watergate. În 2005, 
„Deep Throat” şi-a dezvăluit în cele din urmă identitatea, prezentându-se 
drept fostul număr doi din ierarhia FBI, Mark Felt, avertizorul de integritate cu 
cel mai înalt rang din istoria comunităţii de informaţii americane." O placa 


^93 Vezi supra, pp. 458, 581-582. Totuşi, ca urmare a unei remarcabile improvizații în 
timpul războiului, agenţiile SIGINT ale Marii Britanii au devenit lideri mondiali în timpul 
Primului Război Mondial. (Nal 


484 Totuşi, Rusbridger s-a înşelat când a afirmat că „niciodată nu a mai reuşit cineva să 
obţină dosare ultrasecrete în masă de la cele mai puternice organizaţii de informaţii, ca 
să le dea publicităţii”. Exact asta făcuse Vasili Mitrohin cu arhivele KGB, cu câţiva ani 
înainte, într-o operaţiune mult mai îndelungată şi mai dificilă. Vezi supra, pp. 842, 844- 
845. (N.a.) 


485 Un factor care complică lucrurile a fost obiceiul recurent al departamentelor 
guvernului federal de a dezvălui informaţii clasificate despre care considerau că le pun 
într-o lumină bună. (Na) 


^86 până în 2008, Woodward nu i l-a prezentat pe Felt lui Carl Bernstein, partenerul lui în 
investigația Washington Post a afacerii Watergate. (Tim Weiner, „W. Mark Felt, Watergate 
Deep Throat, Dies at 95", The New York Times, 19 decembrie 2008.) (N.a.) 


memorială aflată deasupra unei parcări subterane din Rosslyn, Virginia, 
marchează locul în care Felt i-a oferit informaţiile lui Woodward.^* 

În afară de Felt, cel mai cunoscut avertizor de integritate american din 
perioada Războiului Rece a fost Daniel Ellsberg, analist strategic la RAND 
Corporation, care lucrase si la Pentagon si Casa Albă. In 1971, Ellsberg a 
trimis in secret redactiei de la New York Times un studiu de 7 000 de pagini 
privind procesul de luare a deciziilor americane în Vietnam în perioada 1945- 
1968, cunoscut ulterior drept „Pentagon Papers”. Spre deosebire de Mark 
Felt, identitatea lui Ellsberg a devenit cunoscută în scurt timp. Pus sub 
acuzare pentru 12 infracţiuni pentru care risca o condamnare maximă la 115 
ani de închisoare, acuzaţiile au fost respinse la procesul din 1973, tribunalul 
invocând abaterile săvârşite de autorităţi şi obţinerea ilegală a probelor 
împotriva lui.^9? Ellsberg a devenit mai târziu un susţinător al WikiLeaks, al lui 
Chelsea Manning si al lui Edward Snowden. 

Exemplul lui Ellsberg l-a inspirat pe primul avertizor de integritate din cadrul 
NSA, Perry Fellwock, un fost analist în vârstă de 25 de ani, care s-a opus 
Războiului din Vietnam, să dea în 1972 un interviu revistei radicale Ramparts. 
Atât de puţine lucruri erau cunoscute public despre NSA, încât Fellwock a fost 
prima persoană din interior care a dezvăluit că agenţia avea un buget mai 
mare decât CIA şi care a oferit detalii despre reţeaua globală UKUSA, dar şi-a 
compromis credibilitatea susţinând că operaţiunile SIGINT împotriva Uniunii 
Sovietice au avut succes deplin: „Adevărul este că suntem capabili să 
decriptăm orice cod pe care îl au, să înţelegem orice tip de echipament de 
comunicaţii şi orice dispozitiv de cifrare pe care îl detin".^*? New York Times a 
relatat că propriile sale „surse din comunitatea de informaţii, atât din 
interiorul, cât şi din afara agenţiilor guvernamentale, au confirmat o mare 
parte din povestea domnului Fellwock”, dar „au negat totuşi cu tărie că 
Statele Unite au decriptat codurile sofisticate ale Uniunii Sovietice sau ale 
altor mari puteri”.» Înainte de a publica interviul cu Fellwock, avocatul lui 
Ellsberg declarase pentru Ramparts că „guvernul nu ar risca să expună şi alte 
secrete dându-i în judecată pentru acest articol”. S-a dovedit că a avut 
dreptate. Urmărirea penală s-ar fi complicat şi mai tare din cauza articolului 
din New York Times. „Sursele din comunitatea de informaţii” citate de ziar, 
care contraziceau afirmaţiile lui Fellwock cu privire la succesul operaţiunilor 
SIGINT ale NSA împotriva Uniunii Sovietice, încălcaseră şi ele legea federală, 
dar erau, fără îndoială, convinse că nu urmau să fie urmărite în justiţie, aşa 
cum se întâmplase cu majoritatea celor care furnizaseră informaţii secrete 
pentru Times. Fellwock nu a mai dat alte interviuri despre NSA. După câţiva 
ani de activism politic, a dispărut din vizorul public, reapărând pentru scurt 
timp în 2013, când a afirmat cá Snowden este un „patriot”.» 


487 parcarea urmează să fie demolată. (W.a.) 


188 Obsesia preşedintelui Nixon referitoare la „Pentagon Papers” a constituit o ameninţare 
mai mare pentru interesul naţional decât publicarea acestora. Când încercările de a-l 
judeca pe Ellsberg au eşuat, Nixon a apelat la acţiuni sub acoperire. (Andrew, For the 
President's Eyes Only, pp. 377-380. Gladwell, „Daniel Ellsberg, Edward Snowden, and the 
Modern Whistle-Blower".) (W.a.) 


^9? De asemenea, Fellwock a susţinut în mod eronat cá NSA a auzit un cosmonaut sovietic 
a cărui navă se defectase spunând turnului de control înainte să fie incinerat: „Nu vreau 
să mor, trebuie să faceţi ceva”. (Winslow Peck [Perry Fellwock], „U.S. Electronic 
Espionage: A Memoir".) (Nal 


Dupá cum a demonstrat succesul lui Snowden, care a reusit sá descarce un 
numár enorm de fisiere, másurile de precautie luate de NSA inainte de 2013 
pentru a se proteja de avertizori de integritate erau cu totul inadecvate. In 
secolul XX, cele mai importante brese în serviciile de securitate înregistrate 
de agenţiile SIGINT occidentale nu au fost provocate de avertizori de 
integritate, ci de indiscretii ale unor oameni politici si de operatiuni de spionaj 
sovietice. În 1911, ministrul francez de externe, Justin de Selves, a compromis 
personal cea mai importantă sursă de informaţii din Franţa de dinaintea 
Primului Război Mondial, dezvăluind că analiştii din cabinet noir de la Quai 
d'Orsay puteau decripta traficul diplomatic german. Stalin a adoptat, în 
1927, un „cod de unică folosinţă”, practic imposibil de decriptat, pentru 
corespondenţa diplomatică la nivel înalt şi comunicările serviciilor secrete, 
după ce miniştrii britanici au dezvăluit în repetate rânduri conţinutul unor 
depeşe sovietice interceptate. In anii 1930, spionajul sovietic înregistra deja 
succese considerabile în privinţa recrutării de agenţi din rândurile 
personalului de cifrare de la ambasadele din Moscova şi din ministerele de 
externe din străinătate, situaţie care s-a menţinut şi după cel de-al Doilea 
Război Mondial. Cea mai importantă sursă de informaţii UKUSA de la 
începutul Războiului Rece - decriptările VENONA de telegrame ale agenţilor 
sovietici - a fost compromisă de Kim Philby şi de funcţionarul american 
William Weisband, recrutat şi el ca agent sovietic.: In 1960, doi agenti KGB 
din NSA care fugiserá la Moscova, Bernon F. Mitchell si William H. Martin, au 
participat la o conferinţă de presă în care au prezentat detalii extrem de 
incomode despre succesele SUA în privinţa decriptárii comunicaţiilor unor ţări 
prietene şi aliate.» Până la sfârşitul Războiului Rece, au avut loc periodic 
indiscretii ale unor politicieni occidentali în legătură cu SIGINT. În 1982, la 
începutul războiului din insulele Falkland, fostul ministru laburist Ted 
Rowlands a afirmat în Camera Comunelor: „Citim telegramele [din Argentina] 
de mai mulţi ani.” Într-un discurs televizat transmis din Biroul Oval în aprilie 
1986, preşedintele Reagan a stârnit îngrijorarea criptanaliştilor britanici şi 
americani când a citat conţinutul unor comunicări libiene decriptate de GCHQ 
şi NSA, ca să demonstreze complicitatea regimului Gaddafi la comiterea 
atentatului cu bombă asupra unei discoteci din Berlinul de Vest, frecventată 
de militari americani. 

După dezvăluirile lui Snowden din 2013, comunitatea americană de 
informaţii a pus un nou accent asupra amenințării prezentate de avertizori. 
Directorul CIA, Mike Pompeo, a susţinut în iunie 2017 că scurgerile de 
informaţii secrete oficiale s-au „accelerat”, în mare parte datorită „idolatrizării 
lui Edward Snowden”.” Ca şi alţi ofiţeri americani de informaţii de rang înalt, 
şi Pompeo susţine că dezvăluirile lui Snowden au afectat serios operaţiunile 
SIGINT americane: „De fapt, un coleg de-al nostru de la NSA a explicat recent 
[în primăvara lui 2017] că mai mult de o mie de ţinte din străinătate - 
persoane, grupuri, organizaţii - şi-au schimbat sau au încercat să-şi schimbe 
modul de comunicare ca urmare a dezvăluirilor lui Snowden. Acest număr 
este uluitor.” Pentru a da un exemplu ipotetic, dacă un grup terorist 
descoperă din materialele publicate de Snowden că telefoanele şi e-mailurile 
sale pot fi interceptate, dar nu şi convorbirile pe Skype, în mod inevitabil va 
folosi Skype pentru a-şi planifica următoarea operaţiune.» 

Informaţiile provenite de la avertizori încă sunt adesea percepute dintr-o 
perspectivă prea îngustă şi pe termen scurt. Acestea au contribuit cel mai 
mult la înţelegerea rolurilor comunităţilor de informaţii nu în Occident, ci în 
regimurile autoritare. Avertizorii de integritate au extins semnificativ, s-ar 


putea spune chiar cá au transformat, cunostintele noastre despre operatiunile 
KGB din timpul Rázboiului Rece, despre lagárele de detentie administrate de 
securitatea de stat nord-coreeaná si despre masacrul militantilor chinezi din 
Piata Tiananmen, adepti ai valorilor democratiei. 

Cel mai important avertizor din KGB a fost arhivistul si disidentul Vasili 
Mitrohin, care, timp de mai mult de zece ani, a sustras din sediul central al 
serviciului de informaţii externe o arhivă remarcabilă de materiale strict 
secrete, pe care SIS a transferat-o în Marea Britanie în 1992.» Timp de câţiva 
ani după ce a ajuns la Londra, Mitrohin şi-a petrecut câteva zile pe săptămână 
lucrând la arhivă, verificând traducerile în engleză şi răspunzând întrebărilor 
despre operaţiunile KGB, formulate de agenţii de informaţii de pe cinci 
continente. Incă de la început, a fost stabilit că următorul pas va fi publicarea 
cel puţin a unei cărţi bazate în principal pe arhiva lui. În 1996, în colaborare 
cu el, am început să scriu Arhiva Mitrokhin: KGB în Europa şi în Vest, volum 
publicat trei ani mai târziu.» Obiectivul final, al lui şi al meu, după ce am scris 
împreună două cărţi, a fost dintotdeauna să publicăm întreaga arhivă - şi, din 
iulie 2014, aceasta este accesibilă la Churchill College Archives Centre, 
Cambridge, fiind frecventată de cercetători din întreaga lume.^? Desi 
documentele din arhivă care atrag cel mai mult atenţia se referă la 
operaţiunile KGB din Occident, aceasta pune într-o nouă lumină şi războiul 
secret al regimului sovietic împotriva disidentilor. Datorită lui Mitrohin, ştim 
acum că, până spre jumătatea Războiului Rece, URSS a folosit mai mulţi 
agenti infiltrati pentru a-i căuta şi compromite pe disidentii din blocul sovietic 
decât împotriva unor ţinte occidentale. În timpul Primăverii de la Praga, de 
exemplu, KGB a calculat - probabil corect - că strategia cea mai bună pentru 
infiltrarea mişcării reformiste cehoslovace era trimiterea de agenţi care să se 
prezinte drept ziarişti occidentali intelegatori, oameni de afaceri, studenti si 
turişti occidentali. Primul val de 20 de agenţi „ilegali” trimişi în Cehoslovacia 
pentru a submina Primăvara de la Praga (Operațiunea PROGRES) a depăşit 
numeric grupurile trimise de KGB în orice operaţiune în Occident.» 

In prezent, cei mai importanţi avertizori de integritate în domeniul 
informaţiilor, deşi nu se bucură decât de o mică fracțiune din publicitatea de 
care au avut parte Assange şi Snowden, sunt dezertorii şi refugiații nord- 
coreeni care au dezvăluit mult mai multe detalii despre lagărele de 
concentrare ale Ministerului Securităţii de Stat (MSS) decât s-a ştiut despre 
Gulagul sovietic al NKVD-ului lui Stalin în momentul culminant al Marii Terori 
din 1936-1938. Amploarea Terorii staliniste era atât de puţin înţeleasă, încât 
atunci când Robert Conquest a dezvăluit, 30 de ani mai târziu, dimensiunile şi 
ororile lagărelor sovietice, cartea lui bine cunoscută în prezent a fost primită 
cu surprindere şi un scepticism semnificativ. La polul opus, Grupul de lucru 
pentru justitia de tranziţie (TJWG), un ONG cu sediul la Seul, a publicat în iulie 
2017 un raport despre gulagul chiar mai înspăimântător al lui Kim Jong-un, 
intitulat Cartografierea crimelor împotriva umanităţii ín Coreea de Nord, 
redactat pe baza interviurilor cu 375 de nord-coreeni care au reuşit să fugă 
din ţară (în majoritate neidentificati, pentru protecţia rudelor rămase în ţară). 
Cu ajutorul imaginilor puse la dispoziţie de Google Earth (care, desigur, nu 
existau în perioada stalinistă), dezertorii şi refugiații au reuşit să identifice 
333 de amplasamente unde se petrec crime şi să ofere detalii despre unele 
dintre ororile comise acolo. Un număr mai mic de refugiaţi s-a aflat printre 

persoanele care au depus márturie in 2014 ín fata unei comisii de anchetá a 
ONU, care a semnalat „încălcări sistematice, pe scară largă si grosolane ale 
drepturilor omului”. Torturile sadice, adesea ca mijloc de execuţie, 
înfometarea, violul şi avorturile provocate sunt practici obişnuite. Preşedintele 
comisiei de anchetă, Michael Kirby, fost judecător australian, a comparat 
ororile din Coreea de Nord cu cele ale Germaniei naziste: „Gravitatea, 
amploarea, durata si natura atrocităților de nedescris comise în aceasta tara 
indică existenţa unui stat totalitar care nu are termen de comparaţie în lumea 
contemporaná."* Amnesty International, care a studiat imaginile din satelit 
din două dintre principalele lagăre de detenţie şi a discutat cu refugiaţi, acuză 
regimul lui Kim Jong-un de „crime împotriva umanităţii”. 

Deşi mai este necesară multă muncă de cercetare, activitatea de spionaj nu 
mai reprezintă „dimensiunea lipsă” a istoriei în emisfera nordică. În China 
însă, cea mai mare parte a istoriei spionajului este încă tabu. La scurt timp 
după proclamarea Republicii Populare Chineze, în 1949, o „Rezoluţie privind 
munca de informaţii” redactată de Comitetul Central şi aprobată de Biroul 
Politic al Partidului Comunist Chinez exprima aprecierea pentru rolul major 
jucat de acesta în obţinerea victoriei în faţa Kuomintangului (KMT) naţionalist. 
Cea mai mare parte a acestui rol a rămas însă secretă, ca şi ULTRA în Marea 
Britanie postbelică. Printre cele mai delicate subiecte se număra 
responsabilitatea lui Mao pentru epurarea comuniştilor loiali în deceniul 
anterior. 

Kang Sheng, brutalul director al securitatii de la cartierul general al lui Mao 
din Yan'an între 1938 si 1946, îşi petrecuse câţiva ani la Moscova, preluând 
exemplul KGB în cea mai paranoică etapă a existenţei acestuia. Kang s-a 
dovedit un elev silitor. În timpul Marii Terori a lui Stalin, îi epurase cu un zel 
exemplar pe membrii emigraţi ai Partidului Comunist Chinez, invocând în 
principal infracţiuni imaginare, şi şi-a continuat vânătoarea de vrăjitoare în 
Yan'an.” In timpul verificării cadrelor de partid si al vânătorii de agenti inamici 
care a început in 1943, aproape toti cei care acționau sub acoperire în KMT 
sau în teritorii controlate de Japonia au fost bănuiţi; chiar şi nişte elevi au 
mărturisit că spionau pentru inamic. Mao a fost obligat ulterior să prezinte 
scuze, în secret, pentru executarea multor cadre de partid loiale. Deşi Kang 
Sheng este denigrat public acum, majoritatea dosarelor informative care ar 
putea aduce atingere reputației lui Mao rămân secretizate. Ca şi în cazul 
proceselor regizate ale lui Stalin, practic toate oficialităţile de rang înalt 
înlăturate în timpul Revoluţiei Culturale a lui Mao (1966-1976) au fost 
denuntate drept foşti sau prezenţi agenţi inamici. 

Incă de la înfiinţarea sa, în 1983, principala agenţie chineză de informaţii 
din zilele noastre, Ministerul Securităţii Statului (MSS), a creat un 
departament cunoscut acum drept Divizia de cercetare a istoriei activităţii de 
spionaj, care să încurajeze scrierea unei variante secretizate şi a uneia 
publice a istoriei serviciilor de informaţii. Probabil cele mai importante surse 
pentru istoriile publicate au fost documentele despre reabilitarea membrilor 
serviciilor de informaţii acuzaţi de trădare, cum a fost cazul lui Pan Hannian, 
liderul ponegrit al (inexistentului) „Grup contrarevolutionar Pan Hannian". 
Condamnat pentru trădare în 1963 şi tratat cu cruzime în închisoare şi lagăr, 
după reabilitare Pan a devenit unul dintre eroii războiului clandestin al 
spionajului din Revoluţia Chineză. La centenarul naşterii sale, faptele lui Han 

au fost celebrate prin publicarea a aproape 20 de cárti, numeroase articole si 
un serial TV dramatic.” 

Istoria activităţii de spionaj se vinde bine în China, care are o piaţă 
înfloritoare de poveşti cu spioni, mai mult sau mai puţin adevărate. 
Programele săptămânale ale televiziunii includ de obicei cel puţin o dramă 
sau un „documentar de spionaj". Activitatea de /ntelligence trezeşte 
curiozitatea multor studenti chinezi. In 2001, cánd am sustinut prelegeri la 
Universitatea Peking (cea mai veche universitate din Beijing) despre modul în 
care au anticipat Sun Tzu si Arta Războiului unele dintre operaţiunile 
occidentale de spionaj şi dezinformare din secolul XX", din public s-au ridicat 
o mulţime de mâini când am terminat de vorbit. Majoritatea întrebărilor la 
care am avut timp să răspund au fost formulate într-o engleză excelentă sau 
cel putin buná.^? Cunostintele studenţilor despre Sun Tzu (astăzi un erou 
naţional) le ofereau o perspectivă pe termen lung care lipseşte în multe 
universităţi din Occident. Dar informaţiile de încredere pe care le aveau în 
privinţa operaţiunilor de spionaj erau o mică fracțiune din cele disponibile în 
Occident. Documentele publicate dupa 11 septembrie şi Războiul din Irak s- 
au dovedit a fi prea voluminoase pentru cei mai mulţi, cu excepţia celor mai 
dedicati dintre cititorii occidentali. Pe de altă parte, în China, masacrul 
protestatarilor din Piaţa Tiananmen, din centrul Beijingului, care au 
demonstrat în favoarea democraţiei pe 4 iunie 1989 încă este, în întregime, 
un subiect tabu. Muzeul Naţional al Chinei din Piaţa Tiananmen, redeschis în 
2011 după o renovare amplă, nu are nicio expoziţie care să menţioneze 
protestul (sau protestele similare din oraşele din provincie). 

Documentele oficiale cunoscute sub numele de „Tiananmen Papers”, aduse 
ilegal în Occident de avertizori de integritate simpatizanți ai protestatarilor, 
arată că vicepreşedintele Wang Zhen, prim-ministrul Li Peng şi alţi membri ai 
conducerii chineze credeau cá regimul comunist riscă să fie inláturat.:» 
Documentele includ şi nişte rapoarte alarmiste adresate de Ministerul 
Securităţii Statului conducerii de partid, care susțineau că serviciile americane 
de spionaj s-au infiltrat în mişcarea studenţilor care demonstrau în favoarea 
democraţiei, în speranţa că o vor putea folosi pentru înlăturarea regimului 
comunist. Rapoartele informative despre masacrarea demonstrantilor erau 
totuşi mai puţin distorsionate decât cele ale armatei. Grupul 38 de Armată, 
care a fost responsabil pentru cea mai mare parte a vărsării de sânge, saluta 
curajul trupelor împotriva „insurgenților înarmaţi cu bate si rangi de oţel”, dar 
nu face nicio referire la uciderea demonstrantilor. La polul opus, Ministerul 
Securităţii Statului, desi nu ia partea demonstrantilor, recunoaşte cinstit că 
unii dintre militari scápaserá de sub control: „Unii soldati care au fost loviti cu 
pietre şi-au pierdut controlul şi au început să tragă orbeşte în oricine striga 
«Fascişti!» sau arunca pietre ori cărămizi. Cel putin 100 de cetăţeni si 
studenti au căzut la pământ în bălți de sânge; majoritatea au fost duşi de alti 
studenti sau cetăţeni la spitalul Fuxing, aflat în apropiere.”:+ De la masacrul 
din Piaţa Tiananmen şi uciderea altor protestatari care demonstrau în 
favoarea democraţiei în alte oraşe, Ministerul Securităţii Statului, împreună cu 
o armată de cenzori care supravegheau mediul on-line, a contribuit la 
transformarea Chinei în „Republica Populară Amnezică”, hotărâtă să distrugă 
amintirea populară a mişcării pentru democraţie din 1989, după cum spune 
un scriitor chinez. Pe lângă eliminarea tuturor termenilor de căutare care au 

legătură cu Piaţa Tiananmen, cenzura oficială încearcă să împiedice si orice 
referire pe internet la masacrul din 4 iunie, blocând toate combinaţiile 
numerice cu 4, 6 şi 1989.15 

In pofida cenzurii oficiale, în China există cea mai numeroasă comunitate 
on-line din lume şi, ca urmare, Ministerul Securităţii Statului poate recruta 
lesne un mare număr de hackeri (un alt subiect tabu în presa chineză) care să 
acţioneze atât împotriva unor ţinte interne, cât şi externe. În 2015, Biroul 
american pentru managementul personalului (OPM) anunţa că un grup de 
hackeri (din Republica Populară Chineză, deşi nu a făcut precizarea) a furat 
din fişierele sale „informaţii sensibile”, probabil despre oricine care făcuse în 
ultimii 15 ani obiectul unei verificări a autorităţilor - un număr total de 19,7 
milioane de persoane şi încă 1,8 milioane de membri ai familiilor, prieteni sau 
alte contacte ale acestora. Directorul FBI, James B. Comey, a declarat presei 
că „este o foarte mare problemă din punct de vedere al securităţii naţionale şi 
contrainformativ. Este un tezaur de informaţii despre oricine care a fost 
angajat, a încercat să se angajeze sau este angajat al administraţiei 
americane”. Comey credea că hackerii au furat şi propriul lui SF 86, 
formularul pe care trebuie să-l completeze persoanele care solicită autorizaţii 
de securitate: „Dacă ai SF86 completat de mine, ştii absolut toate adresele 
unde am locuit după ce am împlinit 18 ani, persoane de contact la toate 
aceste adrese, vecini de la aceste adrese, toţi membrii familiei mele, toate 
locurile unde am călătorit în afara Statelor Unite. Imaginati-vá numai cá 
sunteţi un serviciu de informaţii străin şi aveţi datele acestea.” 1% 

Deşi toate referirile la spionajul chinez sunt cenzurate la Beijing, Ministerul 
Securităţii Statului acordă o importanţă deosebită amenințării spionilor străini 
în China. In aprilie 2016, guvernul a decretat o „Zi anuală a educaţiei pentru 
securitatea naţională”, ca să sporească gradul de conştientizare al opiniei 
publice cu privire la „agenţiile de spionaj străine şi alte elemente care 
desfăşoară cu înverşunare operaţiuni de infiltrare, subversiune, divizare, 
distrugere şi furt”. Calitatea propagandei Ministerului Securităţii Statului şi a 
altor servicii oficiale de contraspionaj şi antisubversiune a provocat o anumită 
hilaritate în rândurile observatorilor străini. Era vorba de un poster cu o bandă 
desenată conţinând 16 cadre, intitulat „Dragoste periculoasă”, care a fost lipit 
pe zidurile Beijingului şi pe panourile de afişaj ale autorităţilor centrale şi 
locale. „Dragoste periculoasă” spune povestea unei funcţionare publice 
chinezoaice atractive, numită Xiao Li (sau Micuta Li), care este sedusă de 
David, un profesor invitat occidental cu păr roşcat, care îi tot spune cât de 
frumoasă este, îi cumpără buchete de trandafiri, o invită la mese scumpe şi la 
plimbări romantice. David este, de fapt, un spion străin, interesat mai 
degrabă de secrete de stat decât de Micuta Li. După ce îi oferă documente 
clasificate de la biroul guvernamental unde lucrează, ambii sunt arestaţi. 
Micuța Li este încătuşată, iar politia îi spune că „înţelege superficial 
necesitatea secretului pentru un angajat la stat"." Dintr-o perspectivă pe 
termen lung, avertismentul din benda desenată cu Micuta Li era o altă 
variantă a suspiciunii tradiţionale profunde a serviciilor de securitate din 
regimurile autocratice faţă de potenţialul subversiv al profesorilor invitaţi şi al 
altor profesionişti străini. Ministerul Securităţii Statului raporta liderilor 

Partidului cá, incá de la infiintarea Republicii Populare Chineze, Occidentul si 
in special Statele Unite ,au fácut multe lucruri josnice care urmáreau 
înlăturarea Partidului Comunist şi sabotarea sistemului socialist”, încercând să 
„stimuleze şi să organizeze opoziţia politică, prin folosirea unor expresii cu 
priză la public precum «democraţie», «libertate» sau «drepturile omului» ,,.:* 

În aprilie 2017, la a doua Zi a educaţiei pentru securitatea naţională în 
China, guvernul a încercat să încurajeze sprijinul popular pentru contraspionaj 
la Beijing, promițând recompense pentru informaţii despre spionii străini, 
variind de la modesta sumă de 10 000 de yuani până la 500 000 de yuani 
(peste 70 000 de dolari) pentru informaţiile cu însemnătate deosebită. Pentru 
a sublinia importanţa campaniei de contraspionaj, guvernul a încercat să 
folosească o perspectivă istorică pe termen lung, comparând-o nerealist cu 
Marele Zid Chinezesc, a cărui construcţie începuse cu peste două milenii şi 
jumătate înainte, pentru a proteja civilizaţia chineză de invazia barbară. 
Autorităţile municipale din Beijing au cerut cetăţenilor in 2017 să 
„construiască un Mare Zid chinezesc de fier ca să combată răul şi ca să se 
păzească de spioni”. 

Prioritatea pe termen lung a Chinei care se apropie cel mai mult de 
priorităţile celorlalte mari puteri este antiterorismul. Liu Jieyi, reprezentantul 
permanent al Chinei la ONU, a declarat, la începutul lui 2017, în Consiliul de 
Securitate: „Terorismul este inamicul comun al omenirii. Oricând, oriunde şi 
sub orice formă se manifestă, acesta trebuie să fie combătut cu hotărâre.” 
China continuă totuşi să privească terorismul în primul rând dintr-o 
perspectivă nationalá. Operațiunile sale  ,antiteroriste" efectuate de 
serviciile de informaţii sunt în principal îndreptate împotriva populaţiei etnice 
musulmane uigure din regiunea autonomă Xinjiang (XUAR) din nord-vestul 
Chinei, care încă mai are amintiri dureroase (rareori menţionate în „Republica 
Populară Amnezică”) despre închiderea moscheilor şi arderea Coranului în 
timpul Revoluţiei Culturale. Unele familii uigure au fost forţate să crească 
porci.^?^ 

Pentru majoritatea marilor puteri, cu excepţia Chinei, cea mai previzibilă 
prioritate la nivel global a activităţii de spionaj în generaţia următoare va fi 
ameninţarea permanentă a terorismului international (în primul rând 
islamist). Combaterea cu succes a acestei ameninţări va necesita o 
perspectivă istorică pe termen mai lung decât cea vizibilă în reacţia la primul 
val de terorism islamist de dinainte de 11 septembrie 2001. 

Primul atac islamist soldat cu un număr mare de victime în Marea Britanie a 
avut loc pe 7 iulie 2005, când mai mulţi atentatori sinucigaşi şi-au detonat 
încărcăturile în trei trenuri de metrou şi un autobuz londonez, provocând 
moartea a 52 de persoane. Am petrecut cea mai mare parte a acelei zile la 
sediul MI5 de pe Milbank, aproape vizavi de palatul Lambeth, lucrând la o 
istorie pentru centenarul agenţiei de informaţii. In dimineaţa aceea, venisem 
de la Cambridge în staţia King's Cross, constatând că metroul era închis; am 
crezut, eronat, că era din cauza unei pene de curent. Până am ajuns pe jos la 
Thames House, era clar că avusese loc un atentat terorist. Impactul atacurilor 
din 7/7, cum au devenit cunoscute, asupra Serviciului de Securitate a fost 
sporit de atacurile teroriste eşuate (dar, din nou, neprevăzute) care au avut 
loc după două săptămâni. Un ofiţer MI5 cu rang înalt mi-a spus ulterior că nici 


494 in operaţiunea ALGA din 1970, KGB-ul din Kazahstan, în colaborare cu ofiţeri de 
„operaţiuni speciale” de la Centrul din Moscova, şi-au propus să înfiinţeze o bază de 
sabotaj în XUAR, cu depozite secrete în care să ascundă arme şi explozibil. (Andrew şi 
Mitrohin, Mitrokhin Archive II, pp. 277-283.) (N.a.) 


chiar celelalte agentii britanice de informatii ,n-au inteles cát de profund a 
resimtit Serviciul atacurile din iulie, socul, ingrijorarea si nevoia imperioasá de 
a ne asigura cá nu se va mai petrece niciodată asa ceva”. 

Imediat după atentatele din 7 si 21 iulie, Jonathan Evans, care urma să 
devină director general al Serviciului de Securitate, s-a întrebat: „Oare au 
pregătite valuri-valuri cu care să ne lovească?” Nimeni n-ar fi putut să 
prevadă, în iulie 2005, că atentatele teroriste aveau să provoace în următorii 
zece ani o singură victimă britanică (Lee Rigby, din Regimentul regal de 
puşcaşi, în 2013) şi, în mod remarcabil, să devină cea mai puţin frecventă 
cauză de deces în Marea Britanie. Succesul operaţiunilor desfăşurate de 
serviciile de securitate poate fi cel mai bine judecat după ceea ce nu se 
întâmplă - iar atacurile teroriste se află în prezent pe primul loc printre 
acestea. 

Din ultimele luni ale lui 2005 până în primăvara lui 2017, principalele planuri 
teroriste ale jihadiştilor din Marea Britanie au fost identificate la timp pentru a 
fi împiedicate. Unul dintre principalele motive pentru care au fost descoperite 
a fost tradiționala supraveghere a suspectilor, care se află de mult în centrul 
oricărei strategii antiteroriste (sau de contraspionaj) credibile, deşi tehnologia 
de supraveghere evoluează inerent de-a lungul timpului. Insă în absenţa unei 
supravegheri încununate de succes în timpul Operațiunii MI5 LARGE din 2000, 
în Marea Britanie s-ar fi produs probabil un atac terorist islamist înaintea 
atentatelor din 11 septembrie din Statele Unite. 

Cea mai amplă operaţiune de supraveghere din istoria MI5 şi a poliţiei, 
desfăşurată în 2006 sub numele de cod OVERT, a fost esenţială pentru 
depistarea celei mai periculoase conspirații teroriste din istoria britanică 
(după cum a apreciat-o MI5) - un plan potrivit căruia mai mulţi atentatori 
sinucigaşi urmau să doboare în zbor, în decurs de trei ore, şapte curse 
transatlantice dinspre Heathrow către oraşe nord-americane. Dispozitivele de 
ascultare şi o cameră ascunsă instalate într-un apartament de două camere 
de pe Forest Road nr. 386a, Walthamstow, au asigurat Serviciului de 
Securitate un loc în primul rând în timp ce locuinţa era transformată în atelier 
de bombe islamist. Pe 3 august, camera l-a surprins pe liderul teroriştilor, 
Abdullah Ahmed Ali, absolvent de inginerie de la London City University, şi pe 
asistentul său, Tanvir Hussain, dând o gaură într-o sticlă de răcoritoare, ca să 
înlocuiască sucul cu un explozibil lichid fără să desigileze capacul. 
Inregistrarea a dezvăluit şi că detonatoarele pentru sticlele explozive pe care 
Ali, Hussain şi ceilalţi atentatori sinucigaşi intenționau sa le ducă la bordul 
curselor transatlantice arătau ca nişte baterii AA inofensive, al căror conţinut 
fusese însă înlocuit cu HMTD (hexametilen triperoxid diamină). Desi 
complotiştii au fost arestaţi înainte să fie finalizate bombele, într-o emisiune 
Panorama de la BBC, transmisă ulterior, unul dintre dispozitivele explozive 
care urma să fie construit, asamblat de expertul în armament dr. Sidney 
Alford, a produs o breşă în fuzelajul unui avion. 

Incă de când Walsingham a reuşit să împiedice comploturile de asasinare a 
reginei Elisabeta I, interceptarea mesajelor a jucat un rol esenţial în 
operaţiunile antiteroriste. În timp ce MI5 urmărea, în vara lui 2006, 
producerea bombelor într-un apartament din Walthamstow, un e-mail trimis 
în Pakistan de Ali, liderul complotiştilor, şi interceptat de serviciile britanice 
părea să conţină indicii codificate privind iminenta atacului: „Mi-am aranjat 
magazinul de mobile. Acum trebuie să stabilesc data deschiderii.” MI5 a avut 
ocazia să-i urmărească pe terorişti înregistrându-şi „mesajele video de 
martiri”, care ar fi urmat să devină publice după moartea şi (credeau ei) 


intrarea în Paradis. (Consecința  Operatiunii OVERT este interdicția 
transportului de lichide si geluri în bagajele de mână din avioane, care, după 
2006, a schimbat natura călătoriilor aeriene. 

Un deceniu lipsit de atentate majore în Marea Britanie s-a încheiat în 2017 
cu o serie de atacuri teroriste. Cel mai grav dintre acestea a fost atacul 
sinucigaş din 22 mai, comis de islamistul Salman Abedi, la încheierea unui 
concert desfăşurat la Manchester Arena. In urma atentatului, au murit 23 de 
persoane (inclusiv Abedi) şi au fost rănite alte 250. Alte atacuri au fost 
dejucate. Atât atentatele reuşite, cât şi cele eşuate au subliniat o dată în plus 
importanţa supravegherii suspectilor de terorism, combinată cu interceptarea 
mesajelor lor. 

lar supravegherea încununată de succes va fi tot mai importantă pe măsură 
ce terorismul intră în epoca armelor de distrugere în masă. 

E doar o chestiune de timp până să ne confruntăm cu atacuri islamiste chiar 
mai periculoase decât cel pus la cale în atelierul de bombe din Walthamstow 
al lui Ali. Încă din 1998, bin Laden le spunea adepților săi că obţinerea de 
arme de distrugere în masă este o „îndatorire religioasă”. Cu un an înainte de 
11 septembrie 2001, operaţiunile de combatere a proliferării armelor 
întreprinse de Serviciul de Securitate au împiedicat, fără să ştie la vremea 
respectivă, o primă tentativă a reţelei al-Qaida de a obţine din Marea Britanie 
materiale necesare dezvoltării de armament biologic.” 

Primul islamist britanic care a încercat să urmeze instrucţiunile lui bin Laden 
şi să obţină arme de distrugere în masă a fost Dhiren Barot, un hindus 
britanic convertit la islam, care a fost arestat în 2004 în urma supravegherii 
din cadrul Operațiunii RHYME, dar judecat abia după doi ani. Barot era 
considerat atât de important în al-Qaida, încât fusese selectat personal de 
Khalid Sheikh Mohammed, principalul autor al planurilor pentru atentatele din 
11 septembrie, care i-a şi supravegheat instructia. El scria bucuros despre un 
plan de a arunca în aer un tren de metrou în tunelul de sub Tamisa: 
„Imaginaţi-vă haosul care s-ar produce dacă ar avea loc o explozie aici şi ar 
arunca în aer chiar fluviul în sine. Ar provoca un iad, cu exploziile, inundaţiile, 
înecurile etc. care s-ar produce/rezulta.” Ambiţia supremă a lui Barot era să 
detoneze prima bombă radiologică, probabil în centrul Londrei, deşi se 
plângea că „deocamdată” n-a reuşit să obţină „contactele necesare”.1% 

l-ar fi fost mult mai uşor în prezent. În 2015, Chatham House a publicat un 
raport intitulat „Ameninţare sporită: crima organizată transferă materiale 
nucleare grupărilor teroriste”. Grupurile de crimă organizată din Republica 
Moldova sunt bănuite de contrabandă cu materiale radioactive care au ajuns 
la ISIS, aşa-numitul Stat Islamic în lrak şi Siria. „Producerea unei arme 
radiologice necesită puţine cunoştinţe tehnice şi ştiinţifice, iar materialele 
radioactive pot fi folosite cu armament convenţional (cum este dinamita) 
pentru obţinerea unei bombe radiologice”, conchide raportul Chatham 
House.» Pentru Marea Britanie se prefigurează amenintátor, poate chiar în 
deceniul următor, terorismul erei nucleare şi al armamentului chimic şi 
biologic. ISIS a folosit deja arme chimice în Irak. Dacă va avea ocazia, nu va 
ezita să le folosească şi în Europa, probabil cu ajutorul luptătorilor pentru 
jihad reveniti pe continent. 


495 in timpul Operatiunii RHYME au fost descoperite mai mult de 600 de seturi de chei. 
Timp de 14 luni, politia a inspectat peste 6 000 de garaje şi containere încuiate, în 
încercarea de a le potrivi; 77 de chei s-au potrivit. Căutarea a continuat atât de mult 
timp, de teamă ca nu cumva într-unul din spaţii să fie depozitat explozibil sau chiar 
materiale radioactive. (Andrew, Defence of the Realm, pp. 819-821.) (N.a.) 


La Summitul pentru securitate nucleará desfásurat ín 2016 la Washington, 
la care au participat peste 50 de lideri din întreaga lume, premierul britanic 
David Cameron a avertizat cá pericolul şi mai mare ca ISIS să obţină 
materiale nucleare este acum „cât se poate de real”. „Primejdia ca un grup 
terorist să obţină şi să folosească o armă nucleară este una dintre cele mai 
mari ameninţări la adresa securităţii globale [...]. Nu există nicio îndoială că, 
dacă nebunii aceştia vor pune vreodată mâna pe o bombă nucleară sau pe 
materiale nucleare, cu siguranţă le vor folosi ca să ucidă cât mai mulţi oameni 
cu putinţă”, a spus şi preşedintele Obama.» Dacă bin Laden ar fi dispus pe 11 
septembrie de o bombă radiologică, aproape sigur ar fi folosit-o. 

„Cu cât priveşti mai mult în urmă, cu atât vezi mai departe înainte”, scria 
Winston Churchill. Maxima lui este una dintre cheile necesare pentru 
înţelegerea antiterorismului din secolul XXI. O perspectivă pe termen foarte 
lung oferă o înţelegere mai bună a modului cum vor folosi teroriştii armele de 
distrugere în masă decât experienţa pe termen scurt a atacurilor lipsite de 
sofisticare tehnologică de după 11 septembrie. Una dintre marile constante 
ale ultimelor câteva mii de ani a fost răspândirea globală (în trecut lentă, 
acum rapidă) a tuturor invențiilor omeneşti. Acum, întrebarea nu este daca 
vreun grup de terorişti (probabil islamişti) din viitor va folosi arme de 
distrugere în masă, ci când o va face. 

Informaţiile externe s-au dovedit esenţiale pe timp de război şi pe parcursul 
crizelor internaţionale, când sursele publice dezvăluie mult mai puţine decât 
în mod normal. Spionajul a scurtat al Doilea Război Mondial şi a fost unul 
dintre elementele care au împiedicat Criza rachetelor din Cuba să se încheie 
într-un al Treilea Război Mondial. După criza rachetelor, informaţiile 
disponibile atât pentru Est, cât şi pentru Vest privind amploarea şi 
amplasarea forţelor de atac nucleare ale inamicului au devenit un element 
esenţial de stabilizare a Războiului Rece.: Importanţa acestor informaţii a 
fost luată adesea ca înţeleasă de la sine. Dacă serviciile americane şi 
britanice ar fi avut informaţii la fel de bune despre armele de distrugere în 
masă ale lui Saddam cum au avut despre arsenalul sovietic, este posibil să nu 
fi avut loc niciun război în lrak în 2003. Aşa cum a înţeles Eisenhower, 
informaţiile despre ceea ce „nu are” inamicul erau de multe ori la fel de 
importante ca şi informaţiile despre ce are acesta.:2 

Deşi informaţiile solide reduc surprizele, ele nu le pot şi preveni. Chiar şi 
cele mai bune informaţii strategice ne permit uneori să întrezărim viitorul 
doar cum a zărit Sf. Pavel cerurile - „prin oglindă, ca-n ghicitura”. 
Experienţa trecută arată că analiştii din domeniul informaţiilor vor fi cu 
regularitate luaţi prin surprindere de cursul relaţiilor internaţionale în secolul 
XXI, exact cum s-a întâmplat şi cu predecesorii lor în secolul XX. Nimeni n-ar fi 
prezis, în august 1914, că în cursul războiului Rusia va fi transformată din cea 
mai autoritară monarhie europeană în cel mai revoluţionar regim din lume. 
Triumful interbelic al nazismului a fost la fel de imprevizibil ca şi victoria 
bolşevismului din timpul războiului. Când lordul D'Abernon, fost ambasador 
britanic în Republica de la Weimar, şi-a publicat în 1929 cele două volume de 
memorii, singura referire la Hitler era o notă de subsol care menţiona că 
acesta a petrecut şase luni în închisoare în 1924, „dispărând apoi în uitare”. 
Totuşi, în Marea Britanie, Jack Curry de la MI5, ofiţer de informaţii cu o 
perspectivă istorică pe termen lung, puternic influenţat de un agent de la 
ambasada germană, a fost primul care, în 1936, a susţinut la Whitehall că 
Mein Kampf era un ghid mai bun pentru ambițiile teritoriale ale lui Hitler decât 
retorica lui moderată de la vremea aceea: „Categoric, nu este vorba despre 


declaraţii iresponsabile care au fost date deoparte de un om de stat în 
momentul în care a venit la putere.” Argumentele lui Curry l-au convins pe Sir 
Vernon Kell, directorul MI5, dar nu şi pe guvernele britanice care s-au 
succedat ulterior. Totuşi, viziunea sa excepţională despre Germania 
nazistă explică de ce, la sfârşitul celui de-al Doilea Război Mondial, succesorul 
lui Kell, Sir David Petrie, l-a însărcinat pe Curry să scrie o istorie secretizată a 
MI5 „pentru orientare în viitor”.:2 

Istoria activităţilor de informaţii este plină de exemple de politicieni şi de 
ofiţeri de informaţii capabili, animati de intenţii bune, dar care, spre deosebire 
de Curry, au avut handicapul imposibilității de a înţelege importanţa 
experienţei. La izbucnirea Primului Război Mondial, Woodrow Wilson era, 
probabil, preşedintele cu cea mai solidă educaţie din istoria Statelor Unite. 
Premierul britanic Herbert Asquith obținuse cele mai înalte onoruri şi o bursa 
excepţională la Oxford. Incapacitatea lor de a folosi informaţiile a provenit nu 
numai din lipsa abilităţilor, ci şi din absenţa cunoştinţelor despre rolul istoric 
al activităţii de spionaj. Intr-un moment în care Marea Britanie devenea lider 
mondial în domeniul SIGINT, Asquith, spre deosebire de Pitt cel Bătrân şi Pitt 
cel Tânăr în secolul al XVIII-lea, n-a arătat, practic, nicio urmă de interes 
pentru acesta. Mai mult ca sigur, preşedintele Wilson nici nu s-a gândit că 
succesele în materie de SIGINT ale Marii Britanii includeau şi decriptarea 
propriilor telegrame strict secrete.” 

Nu este greu să ne gândim la actuali lideri din întreaga lume care dau 
dovadă de prea putin interes pentru istorie. Totuşi, în mediul academic 
există semne de progres, chiar dacă se manifestă cu întârziere. Cu jumătate 
de secol în urmă, în pofida popularității mondiale a lui James Bond, abia daca 
existau o istorie a spionajului şi chiar studii contemporane privind activitatea 
de spionaj. In prezent, acestea sunt predate într-o serie restrânsă de 
universităţi de pe ambele tármuri ale Atlanticului, dar numărul lor este în 
creştere. Cu cât descoperim mai multe despre istoria pe termen lung a 
activităţii de inte/ligence, cu atât mai dificil va fi, atât pentru politicieni, cât si 
pentru profesionişti, să ignore experienţa acumulată. 

MULTUMIRI 


| cretini mea se îndreaptă în cea mai mare măsură către Colegiul 

asistent universitar (apoi profesor de istorie modernă şi contemporană). 

predat istoria serviciilor secrete, într-o perioadă în care acest subiect trezea 
suspiciuni în mediul academic. 

Seminarul despre serviciile de informaţii organizat la Cambridge, care are 
loc de două decenii la Colegiul Corpus Christi în fiecare vineri din semestru, a 
fost o sursă continuă de inspiraţie în timp ce scriam Lumea secretă. Desi 
majoritatea participanţilor sunt studenţi şi cadre didactice, în public s-au aflat 
şi foşti ofiţeri de informaţii, ca de exemplu, foşti şefi ai serviciului rus de 
informaţii externe, ai agenţiei Mossad sau ai agenţiilor occidentale de 
informaţii. Înainte de fiecare seminar, eu şi alţi organizatori ne întâlnim în 
cancelaria veche să bem un ceai lângă un tablou despre care se crede că este 
singurul portret realizat de un contemporan al celui mai mare scriitor al 
Colegiului, Christopher Marlowe, recrutat de serviciile secrete elisabetane 
încă de pe vremea când era student. Portretul său ne aminteşte constant de 
importanţa unei perspective pe termen lung. Pe vremea când Elisabeta | era 
tinta unor comploturi de asasinat şi se confrunta cu ameninţarea invadării 
Angliei de către Spania, informaţiile obţinute prin spionaj şi descifrarea 
codurilor secrete erau la fel de importante ca în aproape orice alt moment 
istoric ulterior 297 

Intervalul temporal de trei milenii si vastul areal geografic acoperit de 
Lumea secretá au necesitat un ajutor insemnat din partea prietenilor si 
colegilor pentru a identifica surse volatile de documentare despre activitátile 
de informaţii. În absenţa sprijinului primit de la prieteni din Paris pentru a má 
descurca prin hátisurile birocraţiei franceze în perioada când eram doctorand 
(demers mai dificil atunci decât acum), poate că nu aş fi obţinut acces la 
dosarele SIGINT franceze care mi-au stârnit interesul pentru istoria serviciilor 
de informaţii şi sunt citate în această carte. Unele dintre multumirile mele, 
din păcate, sunt postume. Vecinii noştri din cartierul Newnham din Cambridge 
care au lucrat la Bletchley Park, precum şi spionul sovietic retras pe strada 
vecină nu mai sunt alături de noi, dar Lumea secretă se bazează pe 
informaţiile dobândite în timpul interviurilor pe care mi le-au acordat. În 
ultimii ani ai Războiului Rece, am avut marele privilegiu de a lucra 

să îmi sporesc cunoştinţele despre activităţile de informaţii permitandu-mi să 
le coordonez tezele de doctorat (în puţine cazuri, pentru toate aceste trei 
motive la un loc): prof. Richard Aldrich, dr. Christian Bak, Gill Bennett, dr. 
Ronen Bergman, prof. Tim Blanning, dr. David Burke, dr. Johnny Chavkin, prof. 
Tony Craig, prof. Julie Fedor, prof. Andre Gerolymatos, dr. David Gioe, prof. 
Peter Godman, dr. Kristian Gustafson, George Hart, prof. lord (Peter) 
Hennessy, Michael Herman, prof. Bruce Hoffman, dr. loanna lordanou, prof. 
Peter Jackson, dr. David Kahn, dr. Elisabeth Kendall, prof. Neil Kent, prof. 
Georg Kreis, Stuart Laing, dr. Dan Larsen, Svetlana Lohova, dr. Victor 
Madeira, dr. Tom Maguire, dr. Cornelia Manegold, Keith Melton, Sir David 
Omand, Jeremy Paterson, Hayden Peake, dr. Kevin Quinlan, dr. John Ranelagh, 
prof. Richard Rex, dr. Dina Rezk, Emily Salamon-Andrew, dr. Christian 
Schlaepfer, dr. Adam Shelley, dr. Will Styles, dr. Isabelle Tombs, prof. Robert 
Tombs, prof. Maurice Valsse, dr. Mathilde Von Bülow, dr. Calder Walton, dr. 
Michael Warner, baron Wilson de Dinton, J.D. Work si dr. Patrick Zutshi. 

Ca si in cazul cártilor pe care le-am scris anterior despre serviciile de 
informatii, priceperea si sprijinul editorului meu de la Penguin, Stuart Proffitt, 
si ale agentului meu literar, Bill Hamilton, au fost indispensabile. Am fost de 
asemenea foarte norocos sá lucrez cu redactorul Mark Handsley si cu 
corectorul Stephen Ryan. Eventualele erori rámase sunt, desigur, scápárile 
mele. Le voi fi recunoscátor cititorilor care mi le vor semnala. 

Am apreciat în mare măsură oportunităţile ce mi s-au ivit în timpul 
conferinţelor din croazierele istorice organizate de compania Swan Hellenic şi 
în timpul prezentării programelor radio şi TV la BBC pentru a explora unele 
dintre locurile importante pentru activităţile de informaţii descrise în Lumea 
secretă. In timpul călătoriilor cu inimitabila Minerva, printre locurile vizitate s- 
au numărat Arhanghelsk, muntele Nebo şi camerele pentru activităţi de 
informaţii din Palatul Dogilor din Venetia. În era lui Eltin, BBC mi-a îndeplinit 
dorinţa de a lua interviuri la sediul fostului KGB (actualmente FSB), în 
Lubianka. Am învăţat multe de la producătorii BBC cu care am lucrat, mai ales 
de la lan Bell. In deceniul în care am lucrat împreună la seria anuală a 
canalului de Radio 4 intitulată „What If?", lan m-a încurajat să prezint 
programe despre istoria antică, medievală şi recentă - un privilegiu rar pentru 
un specialist în istorie modernă. 

Studenţii de la Universitatea Cambridge de la care am avut multe de învăţat 
în timp ce predam istoria serviciilor de informaţii se înscriu în descendența 
istorică a lui Cristopher Marlowe si a Angliei Elisabetane. Discuţiile cu 
studenţii din perioada în care scriam Lumea secretă m-au făcut să-mi dau 
seama de modul în care chiar şi studenţii mai tineri rezonează cu subiectul. În 
2015, am fost membru al juriului pentru programul pentru copii al BBC TV 
Blue Peter, episodul Operaţiunea PETRA, al cărui scop era să-i identifice pe cei 
mai buni potenţiali spioni britanici cu vârste cuprinse între 8 şi 14 ani. Prima 
sarcină a finaliştilor care petreceau un weekend la Manchester era să 


identifice si sá gáseascá un tablou misterios care s-a dovedit a fi portretul lui 
Marlowe (o copie a originalului aflat la Colegiul Corpus Christi) in Galeria de 
Artă din Manchester. Cei trei câştigători - doi în vârstă de zece ani şi unul în 
vârstă de treisprezece ani - şi-au primit certificatele de la Directorul General 
al MI5 (dar nu au fost recrutaţi) la sediul din Londra al Serviciului, unde 
camerele de televiziune au fost primite pentru prima dată cu această ocazie. 
Cartea mea este dedicată celor şapte tineri membri ai familiei mele care mi- 
au servit constant ca sursă de inspiraţie în timp ce scriam Lumea secretă. 
Christopher Andrew 
Martie 2018 

Cea mai importantá loviturá britanicá in domeniul decriptárii din secolul al XIX-lea: o parte din 


soluţia din 1812 a lui George Scovell pentru „Marele Cifru de la Paris" al lui Napoleon. 

1. Cea mai cunoscută operațiune din istoria spionajului până în secolul XX: doi dintre 
spionii lui Moise la întoarcerea din Tara Fagaduintei, cu un ciorchine de struguri atât de 
mare, încât trebuie cărat de doi bărbaţi. 

2. Primele rapoarte de 
informaţii care s-au 
păstrat: „scrisorile egiptene 
de la Amarna“, cu scriere 
cuneiformă pe tăblițe de lut. 
Unele dintre ele se referă 
la ameninţări la adresa 
faraonului, venite din 
partea unor inamici externi 
si trădători interni. 


3. Cea mai veche carte păstrată despre război si spionaj, încă studiată în academiile 
militare: Arta războiului, atribuită in mod traditional lui Sun Tzu, contemporanul lui 
Confucius. Această ediție scrisă pe fásii de bambus i-a aparținut împăratului Qianlong din 
secolul al XVIII-lea. 

4. Relief din Forumul lui Traian din Roma, cu un haruspiciu care cerceteazá ficatul unui 

animal sacrificat. Majoritatea generalilor romani acordau mai mutta atenţie divinatiei 
decât spionajului militar. 


5. Al-Kindi, om de 
ştiinţă musulman de la 
„Casa înțelepciunii“ din 
| Bagdad din secolul al 

E XVIII-lea, comemorat 
E printr-un timbru din 

1962 (o onoare rar 

acordată unui criptolog). 

frecvenţei, esențial pentru criptanaliză, cu 500 de ani înaintea criptanalistilor europeni. 
Textul de bază a fost pierdut de otomani si a fost redescoperit abia în 1987. 


7. O cutie poștală din 
Palatul Dogilor pentru 
»denunguri secrete 
împotriva celor care 
ascund privilegii si 
servicii sau conspiră să 
ascundă adevărata lor 
valoare“. 


8. Portretul dogelui Leonardo Loredan, 
realizat în 1501 de Giovanni Bellini, 
întruchipează obsesia oficială venețiană 
pentru secret. 


9. Sala inchizitorilor (seculari) din Palatul 
Dogilor include printre decorațiuni si 
această frescă de Tintoretto (cea mai mare 
comandată pentru un sediu de serviciu de 
informaţii) cu revenirea fiului risipitor, 
simbolizând misiunea Inchiziției de a-i 
aduce pe calea cea dreaptă pe venețienii 
rataciti. 


10. Conchistadorul spaniol ; IF can’ aaa Gv Yin pa © : 
Hernán Cortes, a cárui HER NAN DO CORTES 
cucerire rapidă a Imperiului 
Aztec (1519-1521), cu doar 
600 de oameni, s-a datorat 
în mare măsură informaţiilor 
pe care le-a obținut despre 
tensiunile dintre împăratul 
Montezuma (Moctezuma) al 
II-lea, statele vasale si aliaţii 
acestuia. 

11. Informaţiile au fost traduse de Malinche, o fostă sclavă, înfățișată aici împreună cu 


Cortes la o întâlnire cu Moctezuma al II-lea. Malinche a devenit amanta lui Cortes si 
mama fiului acestuia. 


12. Primul portret păstrat, relativ 
grosolan, al lui Ivan cel Groaznic, 
pe un candelabru de argint din 
secolul al XVII-lea, îl prezintă 
pe cal, având capul tăiat al unui 
câine care să adulmece trădarea 
și o mătură, ca s-o elimine — 
simboluri ale autorității brutalilor 
opricinici, primul serviciu 
organizat rusesc de securitate. 


13. Personajul unui opricinic din filmul Tarul, 2009. 


14. Sir Francis Walsingham a 
imbinat rolurile de secretar de 
externe şi şef al serviciului de 
informaţii al reginei Elisabeta 
I în perioada 1573-1590. 
Walsingham beneficia de 


audienţe zilnice la regină. 


15. Elisabeta i-a oferit lui Walsingham acest tablou al lui Henric al VIII-lea si al 
succesorilor săi din dinastia Tudor, reprezentând-o ţinând de mână Pacea și având alături 
Abundența. Mesajul de pe rama tabloului afirmă că darul era „un semn de apreciere al 
poporului si al ei“ — un cadou unic oferit de un monarh englez (sau britanic) unui șef al 
serviciilor de informaţii. 

16. În Portretul curcubeu (c. 1600-1602), ultimul din timpul domniei Elisabetei, ochii si 
urechile brodati pe mantie simbolizează serviciul de informaţii al acesteia, care ar fi văzut 
si auzit totul. 


17. Spionul din Nova iconologia de Cesare 
Ripa Perugino (1618) purta si el o mantie 
cu ochi si urechi. Picioarele înaripate arată 
că se deplasa rapid, iar felinarul, că spiona 


noaptea. 


18. După Primul Război Mondial, 
Serviciul de securitate britanic (MIS) 
a folosit acelaşi simbol pentru ochiul 


atotvăzător. 


19. Prima imagine 
tridimensională a unui spion, 
cu elemente-stereotip: mantie, 
pălărie trasă pe ochi, picioare 
înaripate si felinar. Sculptură 

în lemn de Francesco Pianta la 
Scuola Grande di San Rocco, 
Venetia (c. 1657-1658). 

Rossignol. 


20. Antoine Rossignol, primul director al 
cabinet noir (agenție SIGINT), despre care 
Charles Perault de la Academia Franceză a 
apreciat ulterior că acesta a fost unul dintre 
francezii „iluştri“ ai secolului al XVII-lea. 


ri 
laye efigie du E.P. Iefipb de Paris predicateur Capucin Proemnaal 
de Teuratue fuperieur des mifiens estrangeres et de Poitou feni 
dateur des Religicufer de Caluatte. A rendu lefprit cutre les 
mains de fes Superteurs le 38 Decembre 1638. 


21. ,,Eminenta cenusie“ originară: Père 
Joseph (François Le Clerc du Tremblay), 
călugărul capucin in veșmânt cenusiu care 
coordona cea mai importantă rețea de 
informatori a lui Richelieu. 


22. Rossignol a fost atât de bine răsplătit, încât şi-a permis să cumpere castelul Juvisy, unde 
a fost onorat cu vizite ale lui Richelieu, Ludovic al XIII-lea si Ludovic al XIV-lea. 


23. După ce a spart cifrurile m Carol I 
în timpul Războiului Civil, John Wallis 
a fost răsplătit cu un post la catedră la 
Universitatea Oxford, unde a rămas timp 
de jumătate de secol, fiind în acelaşi timp şi 
principal criptograf pentru regimurile care 
s-au succedat la putere. 


Secretary of State 1652 


Bencher of Lincoln's Inn 1654 
Lived in Old Square at various 
times until his death 


Born 1616 
Died 1668 

24. John Thurloe, consilier apropiat al 
lui Oliver Cromwell, a fost primul şef de 
serviciu secret (1653-1959) care a fost 
comemorat cu o placă albastră — desi 
aceasta nu face nicio referire la spionaj. 


25. Un portret din 
secolul al XVIII-lea al 
lui Thurloe (probabil 
comandat de unul 
dintre descendenţii lui 
Cromwell), achiziționat 
în 2007 pentru biroul 
directorului SIS (MIG). 


26. Portret (c. 1670) realizat de Sir Peter 
Lely al Aphrei Behn, prima femeie care şi-a 
câștigat traiul ca dramaturg ín Anglia si 
care, la 20 de ani, a fost şi prima femeie 
spion recunoscută oficial. 

27. Behn a devenit ulterior primul spion 
înmormântat la Westminster Abbey. 

28. Atacul olandez din 1667 asupra flotei engleze la baza din Chatham, cea mai mare 
umilință din istoria Marinei Regale. Comisia de anchetă a Camerei Comunelor a fost 
prima din istoria parlamentară care a dat vina pe „lipsa de informaţii din străinătate“. 


29. George Ludovic, Elector 
de Hanovra (1698-1727), 
regele George I al Marii 
Britanii si Irlandei (1714 
1727). Desi rolul său în 
domeniul spionajului a trecut 
de multe ori neobservat, a 
avut mai multă influență 
asupra dezvoltării SIGINT 
decât oricare alt conducător 
din istoria germană sau 
britanică. 


30. Edward Willes, criptograf 
regal (1716-1773). 
Recompensat pentru succesele 
sale cu episcopia Bath and 
Wells, a transformat sectia de 
criptanaliză într-o afacere de 


familie. 


31. Cel mai important om 
de stat austriac din secolul al 
XVIII-lea, contele (ulterior 
prințul) Wenzel Anton 
Kaunitz. SIGINT a jucat un 
rol major în cea mai cunoscută 
lovitură diplomatică a sa: 
alianța cu Franţa, inamic 
traditional, si „revoluția 
diplomatică“ din 1756. 


32. Primul spion travestit 
cunoscut, extravagantul 
cavaler francez d'Eon de 

Beaumont (cu barba nerasă), 
căruia i-a plăcut atât de 
mult viața la Londra, încât 
o vreme a refuzat să se 
conformeze instrucțiunilor si 
să revină în Franţa. 


33. Cel mai timpuriu 
portret autentificat al 
lui George Washington 
(1772), când avea gradul 
de colonel în miliția din 
Virginia. Experienţa din 
armata britanică din timpul 
războaielor franceze si indiene 
i-a demonstrat importanța 
spionajului, la care a recurs 
împotriva britanicilor în 


Războiul Revoluționar. 


34. Lordul Cornwallis, 

comandantul britanic, 

capitulează în fata lui 
Washington la Yorktown, în 
octombrie 1781. Înfrângerea 
lui a fost grăbită de modul 
în care Washington a folosit 

informaţiile. 


35. Primul criptograf care a fost înnobilat 
(și ultimul până după al Doilea Război 
Mondial): Sir George Scovell. În timpul 

Războiului Peninsular, a descifrat codul lui 

Napoleon, despre care se credea că ar fi un 

mare cifru ce nu poate fi spart. 

36. FEN de Tolly, Pu pun 

militar rusesc, care l-a surclasat pe Napoleon 

ín timpul invaziei din Rusia; timbru postal 

care marchează împlinirea a 250 de ani de 
la nașterea lui. 


37. Congresul de la Viena, 1815. Wellington, în extrema stângă; Metternich, ín picioare în 
fata unui scaun; si Castlereagh, picior peste picior, în centru. La Viena au fost prezenţi mai 
multi spioni, precum si conducători si oameni de stat, decât la orice alt congres anterior. 


38. Secretarul de interne Sir James Grabam, 
satirizat de Punch ín timpul scandalului 
din 1844, provocat de interceptarea 
corespondentei revolutionarului italian 
Giuseppe Mazzini. În urma crizei, Foreign 
Office a închis secția de descifrare, iar 
operațiunile SIGINT au fost suspendate 
până la Primul Război Mondial. 


39. În timpul exilului la Londra, Karl 
Marx (fotografiat ín 1864) vedea spioni 
ín cele mai improbabile locuri. Credea cá 

Lordul Palmerston era agent plátit al Rusiei. 

specială irlandeză (ulterior Secţia specială) a Poliţiei Metropolitane — în timpul războiului 
fenian al dinamitei, precum şi prima fotografie care prezintă urmările unui atac terorist. 


41. Începuturile spionajului aerian, în timpul Războiului Civil american: „Profesorul“ 
Thaddeus Lowe se pregătește să se ridice în aer cu balonul Intrepid, ca să înceapă observarea 
forțelor confederate înainte de bătălia de la Fair Oaks din 1862. 


42. Conducerea elegant îmbrăcată a Obranei, politia politică țaristă, în sediul din 
Sankt-Petersburg, în timpul Revoluţiei din 1905. 


43. Roman Malinovski, agentul de 
penetrare in Partidul Bolsevic cu cel mai 
mare succes, a reusit sa-i induca in eroare 

atát pe Lenin, cát si pe Stalin. 


44. Evno Azev, principalul agent al Ohranei 
ín rándurile socialist-revolutionarilor, 


de unde a delapidat fonduri pe care le-a 


cheltuit pe pariuri şi amante. 


45. Preşedintele francez, Raymond Poincaré, împreună cu țarul într-o vizită de stat la 
Sankt-Petersburg în timpul crizei din iulie 1914; ambii erau consumatori pasionaţi de 
SIGINT provenite de la cele mai competente cabinets noirs din lume. 


46. Dragutin Dimitrijević (, Apis"), liderul 
grupării teroriste sârbe Mâna Neagră si, din 
1913, directorul serviciului de informaţii 
al statului-major general, care a contribuit 
la planificarea asasinării arhiducelui Franz 
Ferdinand de Austria la Sarajevo, pe 28 
iunie 1914. 

47. „Apis“ (în stânga, pe rândul din fata) 
la procesul de trădare din 1917. După ce a 
fost condamnat, a devenit primul director 
al unui serviciu de informaţii executat în 


secolul XX. 


48. Franz von Papen: atasatul militar 
german la Washington ín 1914, însărcinat 
cu operatiunile de sabotaj din Statele Unite. 

A devenit ulterior cancelar al Germaniei 
(1932) si vicecancelar al lui Adolf Hitler 
(1933-1934). 


49. Papen s-a confruntat ín 1915 cu 
extravagantul ofițer de marină în rezervă 
Franz Rintelen von Kleist (fotografie 
interbelică). Lăudăroșenia zgomotoasă a 
lui Rintelen a compromis atât propriile 
operațiuni de sabotaj, cât si pe ale lui 
Papen. Ambii au fost expulzați din Statele 

Unite. 

50. Primul atac terorist important comis pe teritoriul SUA de o putere străină: imagini după 
sabotarea proviziilor de muniţie de către agenti germani în portul Black Tom, New Jersey, pe 
30 iulie 1916. 


el 


51. Cápitanul (ulterior amiral Sir) 
William Reginald , Blinker" Hall, directorul 
serviciului naval de informaţii britanic 
între 1914 si 1919, a folosit SIGINT 
pentru a deveni probabil cel mai influent 
șef de serviciu de informaţii din timpul 

Primului Război Mondial. 


52. Portretul lui William , Bubbles" James, 
realizat de bunicul său, pictorul Sir John 
Millais, si devenit reclamă faimoasă la 
Pears Soap. În 1917, James a fost numit la 
conducerea 1D25 din divizia de informaţii 
a forțelor navale, responsabilă pentru 
operațiunile SIGINT. 


53. Georges Painvin, cel mai mare 
criptograf militar din timpul Primului 
Război Mondial, lucrând într-un cadru 
franțuzesc elegant. 

54. Generalul Sir Edmund Allenby intră 
pe jos în Orașul Sfânt din lerusalim, pe 11 
decembrie 1917, după o victorie bazată în 

mare măsură pe SIGINT. 


55. Lenin deghizat, 
proaspăt bărbierit si cu 
perucă, în august 1917, 
după ce fusese denunțat 
în mod eronat ca agent 
german. 


56. După ce a fost executat 
într-o pădure din apropiere de 
Moscova în 1925, cadavrul lui 
Sidney Reilly, așa-zis .spion-sef" 
britanic, a fost expus în cadru 
privat la cartierul general al 
spionajului sovietic, 

57. Primul director al serviciilor sovietice de informații, Feliks Djerzinski, împreună cu 
prietenul său, losif Stalin, ín 1924. 


58. Stalin si directorul 
NKVD, ,piticul 
veninos“ Nikolai Ejov, 
principalul instrument 
al Marii Terori din 
1936-1938. 


59. După demiterea 
și execuția lui Ejov, 
în 1940, acesta a fost 
eliminat din istoria 
sovietică. 

60. Fiica lui Stalin, Svetlana, ín poala sinistrului succesor al lui Ejov la conducerea 
serviciilor de informaţii, Lavrenti Beria, ulterior demascat drept violator în serie. 


61. Abordarea amatoristică a lui Franklin D. Roosevelt asupra spionajului înainte şi după 
ce a devenit președinte a fost exemplificată de vacantele pe Nourmahal, iahtul lui Vincent 
Astor, împreună cu spioni amatori pe care-i încuraja să plece în călătorii de spionaj. 

62. Dispozitivul de cifrare a mesajelor 
diplomatice PURPLE (de la ambasada 
Japoniei la Berlin). După ce Statele Unite 
au spart cifrul japonez PURPLE în 1940, 
Roosevelt a aprobat un set de instrucțiuni 
neobişnuite pentru criptografii armatei si 
marinei, cerându-le să descifreze mesajele 
PURPLE în zile alternative. 


63. Originile ULTRA, cea mai importantă 
sursă de informaţii din al Doilea Război 
Mondial. În mai 1940, la mai putin 
de două săptămâni după instalarea lui 
Churchill la conducerea guvernului, 
Bletchley Park a început să decripteze mesaje 
provenite de la această versiune folosită 
de Luftwaffe a dispozitivului de cifrare 
Enigma. 

64. Un detașament pentru securitatea comunicaţiilor din cadrul armatei americane, 
detașat la Bletchley Park in 1942 (fotografiat la Brickhill Manor, unde era incartiruit): 
primii criptografi străini care au lucrat într-o agenţie SIGINT britanică după domnia 
lui George I. 

65. Membre ale Womens Royal Naval Service în Bletchley Park, utilizând Colossus, primul 


computer electronic programabil din lume. 


66. Lucrările conferinței de la lalta a celor Trei Mari, la palatul Livadia, în februarie 
1945. Chiar în stânga lui Roosevelt, aşezat în spatele acestuia, se află un spion sovietic din 


Departamentul de Stat: Alger Hiss (medalion). 


67. Jorj („George“) Koval: 
spion sovietic în domeniul 
nuclear din timpul celui 
de-al Doilea Război 
Mondial, a cărui identitate 
a fost dezvăluită abia în 
2007. 


68. În 2007, președintele Putin i-a acordat postum lui 
Koval titlul de „Erou al Rusiei“ si a ținut un toast în 
onoarea lui. 


69. Seful statului iugoslav, mareșalul Tito (stânga), îl primește pe trimisul costarican 
» Teodoro B. Castro" în 1953, fără să stie că acesta este un „ilegal“ sovietic (numele lui real 
era Iosif Grigulevici) care punea la cale asasinarea sa. Misiunea a fost abandonată după 
moartea lui Stalin. 

70. Reprezentantul american la ONU Henry Cabot Lodge Jr. prezintă un dispozitiv de 
ascultare ascuns într-o replica din lemn a Marelui Sigiliu oferit de elevi ruși si atârnat pe 
peretele din biroul ambasadorului american la Moscova între 1946 si 1952. 

71. Lubianka, sediul central al KGB, în timpul sărbătorii de 1 Mai din 1987. Statuia lui 
Dzerjinski, amplasată în faga sediului, era cea mai înaltă din Moscova. A fost dărâmată 
după eșecul loviturii de stat a aripii dure din august 1991 — o acțiune care a simbolizat 

încheierea epocii sovietice. 

72. Cea mai importanta schimbare a 
imaginii serviciilor de informatii ruse in 
era postsovietica: consacrarea, in 2002, 
a bisericii Sf. Sofia din centrul Moscovei 
drept biserică parohială a FSB, succesorul 
KGB-ului ateist. 


73. Dezvelirea unei pláci memoriale pentru 

Kim Philby (care priveste atát spre est, cát gi 

spre vest) la sediul central al SVR (serviciul 
rus de informaţii externe) in 2010, în 
prezența văduvei acestuia, Rufina, si a 


directorului SVR, Mihail Fradkov. 

74. Prima utilizare pe timp de pace a imaginilor aeriene, la Adunarea Generală ONU, pe 
25 octombrie 1962: reprezentantul american, Adlai Stevenson (asezat, în dreapta), prezintă 
imagini obținute de avioanele U-2, care demonstrează construcția bazelor de rachete 
sovietice din Cuba. 
75. Pe 5 februarie 2003, secretarul 
american de stat, Colin Powell, 
încearcă să repete succesul lui 
Stevenson, prezentând Consiliului 
de Securitate al ONU informaţii 
despre așa-zisul program (inexistent) 
de armament de distrugere în masă 
al lui Saddam Hussein — printre 
altele, si această replică a unei 
eprubete irakiene cu antrax. 


76. O imagine generată pe computer prezentată de Powell 
la ONU, care ar fi expus capacitățile mobile de producţie de 
arme biologice (tot inexistente) ale lui Saddam. 


77. Oleg Gordievski, aflat 
la post la biroul KGB din 
Londra între 1982 si 1985. 
Echipa de supraveghere MI5 
care a făcut fotografia în 
1982 nu ştia că acesta era 
un agent britanic important 


încă din 1974. 


78. Președintele Reagan si şeful de cabinet 
Howard Baker il felicită în 1987 pe 
Gordievski în Biroul Oval, sub un portret 
al lui Washington, la doi ani după fuga 
acestuia din Uniunea Sovietică — prima 
tentativă încununată de succes a unui agent 


supravegheat de KGB. 


79. Vasili Mitrohin, transfugul cu cel mai 
mare succes din istoria spionajului sovietic, 
care a fugit în 1992 (anul în care a fost 
făcută fotografia) la Londra cu ajutorul SIS, 
aducând cu el o arhivă uriaşă de materiale 
strict secrete ale KGB. 


80. Fotografie de supraveghere realizată 
de MI5 a lui Moinul Abedin, condamnat 
în 2000, cu mai mult de un an înainte de 
11 septembrie, pentru amenajarea primei 

fabrici de bombe islamiste din Marea 

Britanie. 


81. Fotografie de urmărire realizată de MIS 
a lui Dhiren Barot, primul terorist islamist 

a cărui ambiţie supremă (si nerealizată) era 
să detoneze o bombă radiologică, probabil 


în centrul Londrei. 

consilierului Secretar de stat apărării 


Vicepreședinte | 
Asistent al comandantului general al 


Comandamentului Intrunit pentru! pentru securitate 
Operatiuni Speciale națională 
82. 1 mai 2011: prima fotografie a unui strateg politic si a consilierilor săi privind o 
operațiune desfășurată pe baza informaţiilor — președintele Obama si echipa sa de securitate 
națională în centrul de comandă de la Casa Albă în timpul Operațiunii NEPTUNE SPEAR 
de capturare a lui Osama bin Laden. Într-un discurs televizat transmis în seara aceea, Obama 
a anunţat că bin Laden a fost ucis. 


83. Contraspionaj 
la Beijing: afisul 
campaniei „Dragoste 
periculoasă“ din 2016 
le avertizează pe 
femeile chineze asupra 
spionilor străini veniţi 
să le seducă. 

